
CAIB.  I. 

I  Sinnsearachd,  18  Gineamkuin,  21 

breith,  23  agus  mìneachadh  ainm 

Chriosd. 

t         T    EABHAR,    ginealaich   Iosa 

"ì-WJ_j    Criosd,   mhic    Dhaibhidh, 

mhic  Abrahaim. 

2  Ghin  Abraham  Isaac,  agus 
ghin  Isaac  Iacob,  agus  ghin  Ia- 
cob  Iudas  agus  a  bhràithrean.v^; 

3  Agus  ghin  ludas  Phares 
agus  Sara  o  Thamar,  agus  ghin 
Phares  Esrom,  agus  ghin  Esrom 
Aram. 

4  Agus  ghin  Aram  Aminadab, 
agus  ghin  Aminadab  Naason, 
agus  ghin  Naason  Salmon. 

5  Agus  ghin  Salmon  Boos  o 
Rachab,  agus  ghin  Boos  Obed  o 
Eut,  agus  ghin  Obed  Iese. 

6  Agus  ghin  Iese  Daibhidh  an 
£o^v^_righ,  agus  ghin  Daibhidh  an  righ 

/Vli"  Solomon    o'n   mhnaoi  a  bha  aig 
Urias.  tvì  ottas-4 

7  Agus  ghin  Solomon  Roboam, 
agus  ghin  Roboam  Abia,  agus 
ghin  Abia  Asa. 

8  Agus  ghin  Asa  Iosaphat, 
agus  ghin  Iosaphat  Ioram,  agus 
ghin  loram  Osias. 

9  Agus  ghin  Osias  loatam, 
agus  ghin  Ioatam  Achas,  agus 
ghin  Achas  Esecias. 

10  Agus  ghin  Esecias  Ma- 
nases,  agus  ghin  Manases  Amon, 
agus  ghin  Amon  losias. 

1 1  Agus  ghin  Iosias  Iechonias 
agus  a  bhràithre,  mu  àm  an 
giùlain  do  Bhabilon.  ^uur 


12  Agus  andeigh  an  toirt  do 
Bhabilon,  ghinlechonias  Salatiel 
agus  ghin  Salatiel  Serobabel. 

13  Agusghin  Serobabel  Abiud, 
agus  ghin  Abiud  Eliacim,  agus 
ghin  Eliacim  Asor. 

14  Agus  ghin  Asor  Sadoc,  agus 
ghin  Sadoc  Achim,  agus  ghin 
Achhn  Eliud. 

15  Agus  ghin  Eliud  Eleasar, 
agus  ghin  Eleasar  Matan,  agus 
ghin  Matan  Iacob. 

,^.16  Agus  ghin  Iacob  Ioseph 
fear  Mhuire,  o'n  d'rugadh  Iosa, 
d'an  goirear  Criosd.  yòp&t+J-.) 

17  Uime  sin  na  h-uile  ghineal-  whrfy 
aich  o  Abraham  gu  Daibhidh,  u 
ceithir  ginealaich  deug  iad  ;  agus  ^fo^ 
o  Dhaibhidh  gu  bruid  Bhabiloin, 
ceithir  ginealaich   deug ;  agus    o  />JL^a^r 
bhruid     Bhabiloin     gu     Criosd, 
ceithir  ginealaich  deug.  ^n 

18  Agus  mar  sp  bha  breith  i-.\  c 
Iosa  Criosd :  oir  an  dèigh  do 
cheangal-pòsaidh  bhi  air  a  dhean- 
amh  eadàr  a  mhàthair  Mulre^*^?' 
agus  loseph,  roimh  dhoibh  teachd 
cuideachd,  f  huaradh  torrach  i  o 
'n  Spiorad  Naomh. 

19  Ach  air   bhi   do   Ioseph  a 
fear  'na  dhuine  cothromach,  agus 
gun    toil    aige    ball-sampuill     a^'^w^. 
dheanamh  dhi,  bu  mhiann  leis  a 
cur  uaith  os  ìosal. 

20  Ach  ag  smuaineachadh  nan 
nithese  dha,  feuch,  dh'fhoillsich 
aingeal  an  Tighearna  e  fèin  da 
am  bruadar,  ag  ràdb,  A  Iosepli, 
a  mhic  Dhaibhidh,  na  biodh  eagal 

ort  do  bhean  Muire  a  ghabhail 
ad'ionnsujdh  :  oir  an  ni  a  ta  air  a 
ghineamhuin  innte,  is  ann  o'n 
Spiorad  Naomh  e. 

21  Agus  beiridh  i  mac,  agus 
bheir  thu  Iosa  dh'ainm  air;  oir 
saoraidh  !  se  a  phobull  fèin  o'm 
peacaibh. 

22  (Agus  rinneadh  so  uile, 
chum  gu  coimhliontadh  an  ni  a 
thubhairt  an  Tighearna  leis  an 
fhàidh,  ag  ràdh, 

23  Feuch,  bithidh  maighdean 
torrach,  agus  beiridh  i  mac,  agus 
foheir  iad  Emanuel  a  dh'ainm  air, 
's  ionnan  sin  r'a  ràdh,  air  eadar- 
theangachadh,  Dia  maille  ruinn.) 

24  Agus  air  mosgladh  do  Io- 
seph  as  a  chodal,  rinn  e  mar  a 
dh'iarr  aingeal  an  Tighearn  air, 
agus  ghabh  e  d'a  ionnsuidh  a 
bhean  : 

25  Agus  cha  d'aithnich  e  i  gus 
an  d'rug  i  a  ceud-ghin  mic ;  agus 
thug  e  Iosa  dh'ainm  air. 

CAIB.  II. 
1    Thug  na  Druidkean  aoradh  do 
Chriosd ;   14  Theich  Ioseph  leis 
do'n  Eiphit,  16  agus  mharbh  He- 
rod  na  leanabana. 

AGUS  an  uair  a  rugadh  Iosa 
am  Betlehem  Iudea,  an 
làithibh  Heroid  an  righ,  feuch, 
thainig  druidhean 2  o'n  àird  an 
eir  gu  Ierusalem, 

2  Ag  ràdh,  C'àit  am  bheil  righ 
sin  nan  Iudhach  a  ta  air  a  bhreith? 
oir  chunnaic  sinne  a  reult  san 
àird  an  ear,  agus  a  ta  sinn  air 
teachd  a  thabhairt  aoraidh  dha. 

3  An  uair  a  chual  Herod  an 
righ  sin,  bha  e  fuidh  thrioblaid 
agus  Ierusalem  uile  maille  ris. 

4  Agus  air  cruinneachadh  nan 
àrd-shagart  uile  dha,  agus  sgrìobh- 
uichean  a'  phobuill,  dh'fheòraich 


e  dhiubh  c'àit  an  robh  Criosd  gu 
bhi  air  a  bhreith. 

5  Agus  thubhairt  iad  ris,  Am 
Betlehem  Iudea :  oir  mar  so 
sgrìobhadh  leis  an  fhàidh; 

6  Agus  thusa  Bhetlehem  an 
tìr  Iuda,  cha  tu  idir  is  lugha  am 
measg  phrionnsadh  Iuda:  oir 
asadsa  thig  Uachdaran  a  stiùras 
mo  phobull  Israel. 

7  An  sin  air  do  Herod  na 
druidhean  a  ghairm  os  ìosal  d'a 
ionnsuidh,  gheur-fhiosraich  e 
dhiubh  cia  an  t-àm  an  d'fhoill- 
sicheadh  an  reult. 

8  Agus  chuir  e  iad  gu  Bet- 
lehem,  agus  thubhaìrt  e,  Imich- 
ibh,  agus  iarraibh  gu  dìchiollach 
an  naoidhean,  agus  an  dèigh 
f haotainn  dhuibh,  innsibh  dhomh- 
sa  e,  chum  gu  rachamsa  fèin,  a- 
gus  gu  deanam  aoradh  dha. 

9  Agus  an  uair  a  chual  iad  an 
righ,  dh'imich  iad ;  agus  feuch, 
chaidh  an  reult  a  chunnaic  iad 
san  àird  an  ear  rompa,  gus  an 
d'thàinig  i  agus  gu'n  do  stad  i  os 
ceann  an  ionaid  anrobh  an  naoidh- 
ean. 

10  Agus  an  uair  a  chunnaic 
iad  an  reult,  rinn  iad  gairdeachas 
le  h-aoibhneas  ro  mhòr. 

1 1  Agus  air  dol  a  steach  dhoibh 
do'n  tigh,  fhuair  iad  an  naoidh- 
ean  am  fochair6  a  mhàthar  Muire, 
agus  thuit  iad  sìos,  agus  rinn  iad 
aoradh  dha  :  agus  air  fosgladh  an 
ionmhas  dhoibh,  thug  iad  dha 
tiodhlacan ;  òr,  agus  tùis,  agus 
mirr. 

12  Agus  air  faotainn  rabhaidh 
o  Dhia  am  bruadar,  gun  iad  a 
philltinn  a  dh'ionnsuidh  Heroid, 
chaidh  iad  d'an  dùthaich  fèin  air 
slighe  eile. 

13  Affus  an  uair  a  dh'imich  iad 

air  an  ais,  feuch,  nochdadh  aìn- 
geal  an  Tighearna  do  loseph  ann 
am  bruadar,  ag  ràdh,  En'ich,  agus 
gabh  an  naoidhean  agus  a  mhàth- 
air,  agus  teich  do'n  Eiphit,  agus 
bi  an  sin  gus  an  labhair  mise 
riut :  oir  iarraidh  Herod  an 
naoidhean  g'a  mhilleadh. 

14  Agus  dh'èirich  e,  agus  ghabh 
e  d'a  ionnsuidh  an  naoidhean  agus 
a  mhàthair  san  oidhche,  agus 
dh'imich  e  do'n  Eiphit. 

15  Agus  bha  e  an  sin  gu  bàs 
Heroid :  a  chum  gu  coimhliontadh 
an  ni  a  labhair  an  Tighearna  leis 
an  fhàidh,  ag  ràdh,  A  mach  as 
an  Eiphit  ghoir  mi  mo  Mhac. 

16  An  sin  an  uair  a  chunnaic 
Herod  gu'n  d'rinn  na  druidhean 
fanoid  air l,  las  e  le  feirg  ro  mhòir, 
agus  chuir  e  luchd-mUUdh  uaith, 
agus  mharbh  e  na  bha  do  leanab- 
aibh  mac  am  Betlehem,  agus  'na 
crìochaibh  uile,o  aois  dhà  bhliadh- 
na  agus  fuidh,  a  rèir  na  h-aim- 
sire  a  dh'fhòghluim  e  gu  dì- 
chiollach  o  na  druidhibh. 

1 7  An  sin  choimhlionadh  an  ni 
a  labhradh  le  Ieremias  am  f  àidh, 
ag  ràdh, 

18  Chualas  guth  an  Rama,  caoi, 
agus  gul,  agus  bròn  ro  mhòr, 
Rachel  a'  caoineadh  a  cloinne, 
agus  cha  b'àill  leatha  sòlas  a 
ghabhail,  a  chionn  nach  'eil  iad 
beò. 

19  Ach  an  uair  a  dh'eug  He- 
rod,  feuch,  nochdadh  aingeal  an 
Tighearna  am  bruadar  do  loseph 
san  Eiphit, 

20  Ag  ràdh,  Eirich,  agus  gabh 
an  naoidhean  agus  a  mhàthaii*, 
agus  imich  gu  talamh  Israeil :  oir 
fhuair  an  dream  a  bha  'g  iarraidh 
anama  an  leinibh  bàs. 

21  Agus  dh'èirich  esan,  agus 
ghabh  e  an  leanabh  agus  a  mha- 


thair  d'a  ionnsuìdh,  agus  thàinig 
e  gu  talamh  Israeil. 

22  Ach  an  uair  a  chual  e  Arche- 
laus  a  bhi  'na  righ  an  tìr  Iudea  an 
ionad  Heroid  'athar,  bha  eagal  air 
dol  an  sin :  ach,  air  faotainn  da 
rabhaidh  o  Dhia  am  bruadar, 
thionndaidh  e  gu  crìochaibh 
Ghalile : 

23  Agus  thàinig  e  agus  ghabh 
e  còmhnuidh  am  baile  d'an  goirear 
Nasaret,  a  chum  gu  coimhliontadh 
an  ni  a  thubhradhleis  na  f  àidhibh, 
Gu  goirear  Nasardha  dheth 

CAIB.  III. 
1   Teagasg  agus  caitheamh-beatha 
Eoin  Bhaiste ;    13    leis  an  do 
bhaisteadh  losa  Criosd. 

AGUS  anns  na  làithioh   sin 
thàinig  Eoin  Baiste,  a'  sear- 
monachadh  am  fàsach  Iudea, 

2  Agus  ag  ràdh,  Gabhaibh  aith- 
reachas :  oir  a  ta  rìoghachd  nèimhe 
am  fogus. 

3  Oir  is  e  so  an  ti  ud  mu'n  do 
labhair  Esaias  am  fàidh,  ag  ràdh, 
Guth  an  ti  a  ghlaodhas  anns  an 
fhàsach,  Ulhùchibh  slighe  an 
Tighearna,  deanaibh  a  cheuman- 
na  dìreach. 

-  4  Agus  bha  a  chulaidh  aig  Eoin 
do  fhionna  chàmhal,  agus  crios 
leathair  aige  timchioll  a  leasraidh ; 
agus  is  e  bu  bhiadh  dha  locuist 
agus  mil  fhiadhaich. 

5  Chaidh  Ierusalem  a  mach 
d'a  ionnsuidh  an  sin  agus  Iudea 
uile,  agus  luchd-àiteachaidh  na 
dùcha  timchioll  lordain  uile, 

6  Agus  bhaisteadh  iad  leis-san 
ann  an  Iordan,  ag  aidmheil  am 
peacanna. 

7  Ach  an  uair  a  chunnaic  e 
mòran  do  na  Phairisich,  agus  do 
na  Sadusaich  a'  teachd  a  chum  a 
bhaistidh-san,  thubhairt  e  riu,  A 
shìol  nan  nathraiche  nimhe,  cò  a 


1  gu'n  do  mheall  na  druìdhean  e. 
B  2 

thng  rabhadh  dhuibhse  teicheadh 
o'n  fheirg  a  ta  ri  teachd  ? 

8  Air  an  aobhar  sin  thugaibh  a 
mach  toradh  iomchuidh  do'n  aith- 
reachas. 

9  Agus  na  smuainichibh  a  ràdh 
annaibh  fèin,  A  ta  Abraham  'na 
athair  againn  :  oir  a  ta  mi  'g  ràdh 
ribh,  gur  comasach  Dia  air  clann 
a  thogail  suas  a  dh'  Abraham  do 
na  clochaibh  sin. 

10  Agus  a  nis  a  ta  an  tuadh 
air  a  cur  ri  freumh  nan  crann  : 
air  an  aobhar  sin  ge  b'e  crann 
nach  toir  a  mach  toradh  maith, 
gearrar  e,  agus  tilgear  san  teine  e. 

1 1  Gu  deimhin  ataimse  'g  'ur 
baisteadh  le  h-uisge  chum  aith- 
reachais ;  ach  an  ti  a  thig  a'm' 
dhèigh,  is  cumhachdaiche  e  na  mi, 
agus  cha'n  fhiu  mise  a  bhrògan 
iomchar x :  baistidh  esan  sibh  leis 
an  Spiorad  Naomh,  agus  le  teine : 

12  Aig  am  bheil  a  ghuit  'na 
làimh,  agus  glanaidh  e  gu  ro 
bhaileach  'ùrlar  bualaidh,  agus 
cminnichidh  e  a  chruineachd  d'a 
thaisg-thigh ;  ach  loisgidh  e  am 
moll  le  teine  nach  feudar  a 
mhùchadh. 

13  An  sin  thàinig  Iosa  o  Ghalile 
gu  Iordan  a  dh'ionnsuidh  Eoin, 
chum  gu'm  biodh  e  air  a  bhaist- 
eadh  leis. 

14  Ach  bhac  Eoin  e,  ag  ràclh, 
A.  ta  feum  agamsa  bhi  air  mo 
^haisteadh  leatsa,  agus  am  bheil 
thusa  a  teachd  do  m'ionnsuidhse  ? 

15  Agus  fhreagair  Iosa  agus 
thubhairt  e  ris,  Leig  do'n  chùis  a 
hhi  mar  so  a  nis  :  oir  mar  so  is 
iomchuidh  dhuinn  gach  uile  fhìr- 
eantachd  a  choimhlionadh.  An 
sin  dh'fhulaing  e  dha. 

1G  Agus  an  uair  a  bhaisteadh 
Iosa,  chaidh  e  air  ball  suas  as  an 
uisije ;  ac;us  feuch,   dh'fhosa;ladh 


nèamh  cma,  agus  chunnaic  e 
Spiorad  Dè  a'  tuirling2  mar  cho- 
luman,  agus  a'  teachd  airsan  : 

17  Agus  feuch,  guth  o  nèamh, 
ag  ràdh,  Is  e  so  mo  Mhac  gràdh- 
ach,  am  bheil  mo  mhòr  thlachd. 

CAIB.  IV. 
1  JBhuair  an  diabhol  Criosd  an  deis 
fad  throsgaidh.     Yì  An  dèigh  do 

Iosa  buadhachadh  air,  thòisich  e 

air  searmonachadh. 

AN  sin  threòruicheadh  Iosa 
leis  an  Spiorad  do'n  fhàs- 
ach,  chum  gu'm  biodh  e  air  a 
bhuaireadh  leis  an  diabhol. 

2  Agus  an  uair  a  throisg  e  dà 
fhichead  là  agus  dà  fhichead 
oidhche,  an  dèigh  sin  bha  ocras 
air. 

3  Agus  air  teachd  do'n  bhuair- 
eadair  d'a  ionnsuidh  thubhairt  e, 
Ma's  tu  Mac  Dhè,  thoir  àithne  do 
na  clochaibh  so  a  bhi  'nan  aran. 

4  Ach  fhreagair  esan  agus  thu- 
bhairt  e,  A  ta  e  sgrìobhta,  Cha'n 
ann  le  h-aran  a  mhàin  a  bheath- 
aichear  duine,  ach  leis  gach  uile 
fhocal  a  thig  o  bheul  Dhè. 

5  An  sin  thug  an  diabhol  e  do'n 
bhaile  naomha,  agus  chuir  e  air 
binnein  an  teampuill  e, 

6  Agus  thubhairt  e  ris,  Ma's 
tu  Mac  Dhè,  tilg  thu  fèin  sìos: 
oir  a  ta  e  sgrìobhta,  gu  toir  e  àith- 
ne  d'a  ainglibh  a  d'  thimchioll,  a- 
gus  togaidhiad  suas  thu'nan  làmh- 
aibh,  chum  as  nach  buail  thu  uair 
air  bith  do  chos  air  cloich. 

7  Thubhairt  Iosa  ris  a  rìs,  A  ta 
e  sgrìobhta,  Cha  bhuair  thu  an 
Tighearna  do  Dhia. 

8  Thug  an  diabhol  e  a  rìs  chum 
beinne  ro  àird,  agus  nochcl  e  dha 
uile  rìoghachdan  an  domhain,  a- 
gus  an  glòir : 

9  Agus  thubhairt  e  ris,  Iad  so 
uile  bheir  mise  dhuit,  ma's  e  air 


1  a  ghiulan, 2  teachd  a  nitas. 


CAIB.  V. 


tuiteam  dhuit  sìos  gu'n  dean  thu 
aoradh  dhomhsa. 

10  An  sin  thubhairt  losa  ris, 
Imich  uam,  a  Shatain  :  oir  a  ta  e 
sgrìobhta,  Bheir  thu  aoradh  do'n 
Tighearna  do  Dhia,  agus  dhasan 
'na  aonar  ni  thu  seirbhis. 

11  An  sin  dh'fhàg  an  diabhol 
e ;  agus  feuch,  thàinig  aingil  agus 
fhritheil  iad  da. 

12  Ach  an  uair  a  chual  Iosa 
gu'n  do  chuireadh  Eoin  an  làimh, 
dh'imich  e  do  Ghalile. 

13  Agus  air  fàgail  Nasaret  da, 
thàinig  e  agus  rinn  e  còmhnuidh 
ann  an  Capernaum,  a  ta  chois  na 
fairge,  ann  an  leth-iomall  Shabu- 
loin  agus  Nephtalim : 

14  A  chum  gu'n  coimhliontadh 
an  ni  a  thubhradh  le  Esaias  am 
fàidh,  ag  ràdh, 

15  Talamh  Shabuloin,  agus 
talamh  Nephtalim,  slighe  na 
fairge  air  an  taobh  thall  do  lor- 
dan,  Galile  nan  Cinneach  : 

16  Am  pobull  a  bha  'nan  suidhe 
an  dorchadas,  ehunnaic  iad  solus 
mòr;  agus  a  ta  solus  air  èirigh  do 
na  daoinibh  a  bha  'nan  suidhe  an 
tìr  agus  an  sgàil  a'  bhàis. 

17  O  sin  a  mach  thòisich  Iosa 
air  searmoin  a  dheanamh,  agus  a 
ràdh,  Gabhaibh  aithreachas,  oir  a 
ta  rìoghachd  nèimhe  am  fogus. 

18  Agus  ag  imeachd  do  Iosa  ri 
taobh  fairge  Ghalile,  chunnaic  e 
dithis  bhràithre,  Simon  d'an  goir- 
ear.  Peadar,  agus  Aindreas  a 
bhràthair,  a'  tìlgeadh  lìn  san 
fhairge  :  (oir  b'iasgairean  iad.) 

19  Agus  thubhairt  e  riu,  Lean- 
aibh  mise,  agus  ni  mi  iasgah*ean 
air  daoinibh  dhibh. 

20  Agus  air  ball  dh'fhàg  iad  na 
lìonta,  agus  lean  iad  esan. 

21  Agus  air  triall  da  as  sin 
chunnaic  e  dithis  eile  bhràithre, 


Seumas  mac  Shebede,  agus  Eoin 
a  bhràthair,  ann  an  luing  maille 
r'an  athair  Sebede,  a'  càradh  an 
lìon  :  agus  ghairm  e  iad. 

22  Agus  air  ball  dh'fhàg  iad  an 
long  agus  an  athair,  agus  lean 
iad  e. 

23  Agus  dh'imich  Iosa  tim- 
chioll  Ghalile  uile,  a'  teagasg  'nan 
sionagogaibh,  agus  a'  searmonach- 
adh  soisgeil  na  rìoghachd,  agus  a* 
slànuchadh  gach  gnè  thinnis,  agus 
gach  gnè  eucail  am  measg  an 
t-sluaigh. 

24  Agus  chaidh  a  chliu  feadh 
Shiria  ulle :  agus  thug  iad  d'a 
ionnsuidhiadsan  uile  abha  euslan, 
agus  a  bha  air  an  cuibhreachadh 
le  galaraibh,  agus  iomadh  gnè 
phiantaibh,  agus  iadsan  aig  an 
robh  deamhain  annta,  agus  air  an 
robh  an  tuiteamach,  agus  luchd 
pairilise1;  agus  shlànuich  e  iad. 

25  Agus  lean  cuideachd  mhòr 
e  o  Ghalile,  agus  o  Dhecapolis, 
agus  o  Ierusalem,  agus  o  Iudea, 
agus  o  na  crìochaibh  a  ta  do'n 
taobh  thall  do  lordan. 

CAIB.  V. 
Searmoin  Chriosd  air  a'  bkeinn,anns 
am  bheil  na  h-ockd  beannackdan, 
agus  mìneachadh  an  Lagka. 
'    GUS  an  uair  a  chunnaic  Iosa 


A 


an  sluagh,  chaidh  e  suas  air 
beinn  :  agus  air  suidhe  dha,  thài- 
nig  a  dheisciobuil  d'a  ionnsuidh. 

2  Agus  dh'fhosgail  e  a  bheul, 
agus  theagaisg  e  iad,  ag  ràdh, 

3  Is  beannaichte  iadsan  a  ta 
bochd  'nan  spiorad:  oir  is  leo 
rìoghachd  nèimhe. 

4  Is  beannaichte  iadsan  a  ta  ri 
bròn :  oir  gheibh  iad  sòlas. 

5  Is  beannaichte  na  daoine 
macanta2,  oir  sealbhaichidh  iad 
an  talamh  mar  oighreachd. 

6  Is  beannaichte  an  dream  air 


crith-gkalair . — 2  ciùin. 

am  bheil  ocras  agus  tart  na  còr- 
ach  * :  oir  sàsuichear  iad. 

7  Is  beannaichte  na  daoine  trò- 
caireach :  oir  gheibh  iad  tròcair. 

8  Is  beannaichte  na  daoine  a  ta 
glan  'nan  cridhe :  oir  chi  iad  Dia. 

9  Is  beannaichte  luchd  dhean- 
amh  na  sìth  :  oir  goirear  clann  Dè 
dhiubh. 

10  Is  beannaichte  an  dream  a 
ta fulang  geui-leanmhuinn  air  son 
na  còrach:  oir  is  leo-san  rìogh- 
achd  nèimhe. 

11  Is  beannaichte  bhitheas  sibh 
an  uair  a  bheir  daoine  anacainnt 
dhuibh,  agus  a  ni  iad  geur-lean- 
mhuinn  oirbh,  agus  a  labhras  iad 
gach  uile  dhroch  f'hocal  ribh  gu 
breugach  air  mo  sgàthsa. 

12  Deanaibh  gairdeachas,  agus 
bithibh  ro  shubhach  :  oir  is  mòr 
bhur  duais  air  nèamh :  oir  mar 
sin  rinn  iad  geur-leanmhuinn  air 
na  fàidhibh  a  bha  roimhibh. 

13  Is  sibhse  salann  na  talmh- 
ainn :  gidheadh  ma  chailleas  an 
salann  a  bhlas,  ciod  leis  an  saillear 
e  ?  cha  'n  'eil  feum  ann  o  sin  suas, 
ach  a  thilgeadh  mach,  agus  a 
shaltairt  fa  chosaibh  dhaoine. 

14  Is  sibhse  solus  an  t-saoghail. 
Cha'n  fheudar  baile  a  ta  air  a 
shuidheachadh  air  sliabh  fholach. 

15  Agus  cha  las  daoine  coin- 
neal,  chum  as  gu'n  cuir  iad  i 
fuidh  shoitheach,  ach  ann  an 
coinnleir,  agus  ni  i  solus  do  na'm 
bheil  a  stigh. 

16  Gu  ma  h-ann  mar  sin  a 
dhealruicheasbhursolus  an  làthair 
dhaoine,  chum  as  gu  faic  iad  bhur 
deadh  oibre,  agus  gu  toir  iad  glòir 
do  bhur  n-Athair  a  ta  air  nèamh. 

17  Na  measaibh  gu'n  d'thàinig 
mise  a  bhriseadh  an  lagha  no 
nam  fàidh :  ni  h-ann  2    a  bhris- 


eadh  a  thàinig  mi,  ach  a  choimh- 
lionadh. 

18  Oir  a  deirim3  ribh  gu  fìrinn- 
each,  Gus  an  tèid  nèamh  agus 
talamh  thairis,  cha  tèid  aon  lide4 
no  aon  phunc  do'n  lagh  thairis, 
gus  an  coimhlionar  gach  aon  ni. 

19  Air  an  aobhar  sin  ge  b'e 
neach  a  bhriseas  5  aon  do  na  h- 
àitheantaibh  so  ars  lugha,  agus  a 
theagaisgeas  daoine  mar  sin, 
goirear  an  duine  is  lugha  dheth 
ann  an  rìoghachd  nèimhe  :  ach  ge 
air  bith  neach  a  ni,  agus  a  theag- 
aisgeas  iad,  goirear  duine  mòr 
dheth  ann  an  rìoghachd  nèimhe. 

20  Oir  a  deirim  ribh,  Mur  toir 
bhur  fireantachdsa  barrachd  air 
fireantachd  nan  sgrìobhuiche  agus 
nam  Phairiseach,  nach  tèid  sibh 
air  chor  air  bith  a  steach  do  rìogh- 
achd  nèimhe. 

21  Chuala  sibh  gu'n  dubhradh 
ris  na  sinnsiribh,  Nadean  mortadh; 
agus  ge  b'e  neach  a  ni  mortadh, 
bithidh  se  an  cunnart  a'  bhreith- 
eanais. 

22  Ach  a  deirimse  ribh,  Ge  b'e 
neach  aig  am  bi  fearg  r'a  bhràthair 
gun  aobhar,  gu'm  bi  e  an  cunnart 
a'  bhreitheanais :  agus  ge  b'e 
neach  a  their  r'a  bhràthair,  Raca, 
gu'm  bi  e  an  cunnart  na  comh- 
airle:  ach  ge  b'e  neach  a  their, 
Amadain,  gu'm  bi  e  an  cunnart 
teine  ifrinn. 

23  Uime  sin  ma  bheir  thu  do 
thabhartas6  chum  na  h-altaire, 
agus  gu'n  cuimhnich  thu  an  sin 
gu  bheil  ni  air  bith  aig  do  bhràth- 
air  a  d'  aghaidh  ; 

24  Fàg  do  thabhartas  an  sin  an 
làthair  na  h-altaire,  agus  imich, 
agus  dean  rèite  air  tùs  ri  d'  bhràth- 
air,  agus  an  dèigh  sin  thig  agus 
tabhair  uait  do  thiodhlacadh. 


3  ay  cheartais,  na  fireantachd. — 2  chd'n  ann.- 
A  aon  iota. — 5  sgaoileas. — 6  thiodhlacadh. 


ta  mi  'g  ràdh,  theiream. 

25  Bi  rèidh  ri  d'  eascaraid  gu 
math,  am  feadh  a  bhios  tu  maille 
ris  san  t-slighe;  air  eagal  gu'n 
toir  an  t-easearadh  thairis  thu 
do'n  bhreitheamh,  agus  gu'n  toir 
am  breitheamh  thu  do'n  mhaor, 
agus  gu  tilgear  am  priosun  thu. 

26  A  deirim  riut  gu  firinneach 
nach  tèid  thu  mach  as  sin,  gus  an 
ìoc  thu  an  fheoirling  dheirean- 
nach. 

27  Chuala  sibh  gu'n  dubhradh 
ris *  na  sinnsiribh,  Na  dean  adh- 
altrannas. 

28  Ach  a  deirimse  ribh,  Ge  b'e 
neach  a  dh'amhairceas  air  mnaoi 
chum  a  miannachadh,  gu'n  d'rinn 
e  adhaltrannas  leatha  cheana  'na 
chridhe. 

29  Agus  ma  bheir  do  shùil 
dheas  aobhar  tuislidh  dhuit,  spìon 
a  mach  i,  agus  tilg  uait  i :  oir  is 
iearr  dhuit  gu  sgriosar  aon  do  d' 
bhallaibh,  na  do  chorp  uile  bhi  air 
a  thilgeadh  do  ifrinn. 

30  Agus  ma  bheir  do  làmh 
dheas  oilbheum  dhuit,  gearr  dhìot 
i,  agus  tilg  uait  i :  oir  is  fearr  dhuit 
gu  sgriosar  aon  do  d'  bhallaibh,  na 
do  chorp  uile  bhi  air  a  thilgeadh 
do  ifrinn. 

31  Agus  thubhradh,  Ge  b'e 
chuireas  a  bhean  phòsda  air  falbh, 
thugadh  e  litir  dhealaich  dhi. 

32  Ach  a  deirimse  ribh,  Ge  b'e 
neach  a  chuireas  air  falbh  a  bhean 
phòsda  fèin,  ach  a  mhàin  air  son 
strìopachais,  gu  bheil  e  toirt  oirre 
adhaltrannas  a  dheanamh  :  agus 
an  ti  a  phòsas  a'  bhean  sin  a 
chuireadh  air  falbh,  a  ta  e  a'  dean- 
amh  adhaltrannais. 

33  Mar  an  ceudna,  chuala  sibh 
gu'n  dubhradh  ris  na  sinnsiribh, 
Na  tabhair  mionnan  eitheich,  ach 
coimhlion  do  mhionna  do'n  Tigh- 
earna. 


.  34  Ach  a  deirimse  ribh,  Na 
tugaibh  mionnan  idir :  na  tugaìbh 
air  nèamh,  oir  is  e  righ-chaithir 
Dhèe. 

35  Na  tugaìbh  air  an  talamh,  oir 
is  e  stòl  a  chos  e  :  na  tugaibh  air 
Ierusalem,  oir  is  e  baile  an  righ 
mhòir  e. 

36  Na  tabhair  mionnan  air  do 
cheann,  oir  cha'n  urrainn  thu  aon 
fhuiltein  a  dheanamh  geal  no 
dubh. 

37  Ach  gu  ma  h-e  a's  comh- 
radh  dhuibh,  'Seadh,  'seadh.  Ki 
h-eadh,  ni  h-eadh ;  oir  ge  b'e  ni  a 
bhios  os  ceann  so,  is  ann  o'n  olc  a 
ta  e. 

38  Chuala  sibh  gu'n  dubhradh, 
Sùil  air  son  sùla,  agus  fiacail  air 
son  fiacla. 

39  Ach  a  deirimse  ribh,  Na 
cuiribh  an  aghaidh  an  uilc :  ach 
ge  b'e  neach  abhuaileas  tu  air  do 
ghial  deas,  tionndaidh  chuige  an 
gial  eile  mar  an  ceudna. 

40  Agus  an  ti  le'm  b'àill  thusa 
a  thagradh  san  lagh,  agus  do 
chòta  a  bhuìn  dìot,  leig  leis  t'- 
f  halluing  mar  an  ceudna. 

41  Agus  ge  b'e  bheir  leis  air 
feadh  mìle  a  dhaindeoin  thu, 
imich  leis  air  feadh  dhà  mhìle. 

42  Tabhair  do'n  ti  a  dh'iarras 
ort,  agus  uaithsan  le'm  bu  mhiann 
iasachd  fhaotainn  uait,  na  pill  air 
falbh. 

43  Chuala  sibh  gu'n  dubhradh, 
Gràdhaichidh  tu  do  choimhears- 
nach,  agus  bithidh  fuath  agad  do 
d'  nàmhaid. 

44  Ach  a  deirimse  ribh,  Biodh 
gràdh  agaibh  do  bhur  naimhdibh, 
beannaichibh  an  droing  a  mhall- 
aicheas  sibh,  deanaibh  maith  do 
na  daoinibh  air  am  beag  sibh, 
agus  deanaibh  urnuigh  air  son  na 
muinntir  a  ta  buinntinn  ribh  gu 


MATA. 


naimhdeil,  agus  a  ta  'g  'ur  geur- 
leanrahuinn  : 

45  A  chum  gu'm  bi  sibh  'nur 
cloinn  aig  bhur  n-Athair  a  ta  air 
nèamh,  oir  a  ta  esan  a'  tabhairt 
air  a  ghrèin  fèin  èirigh  air  na 
droch  dhaoinibh,  agus  air  na 
deadh  dhaoinibh,  agus  a'  cur 
uisge  air  na  fìreanaibh  agus  air 
na  neo-fhìreanaibh. 

46  Oir  ma  bhios  gràdh  agaibh 
do'n  mhuinntir  aig  am  bheil  gràdh 
dhuibh,  ciod  an  duais  a  gheibh 
sibh?  nach  'eil  eadhon  na  cìs- 
mhaoir  a'  deanamh  an  ni  ceud- 
na? 

47  Agus  ma  chuireas  sibh  fàilte 
air  bhur  bràithribh  fèin  a  mhàin, 
ciod  a  tha  sibh  a'  deanamh  thar 
chàch?  nach  'eil  na  cìs-mhaoir 
fèin  a'  deanamh  an  ni  ceudna  ? 

48  Air  an  aobhar  sin  bithibhse 
coimhlionta  l  mar  a  ta  bhur  n- 
Athair  a  ta  air  nèamh  coimh- 
lionta. 

Leantuinn  na  searmoin  air  «'  bheinn, 

anns  am  bheil  Criosd  a'  labhairt 

mu  dhèirc,  5  mu  urnuigh,  14  mu 

vihaitheanas  d'ar  braithribh,  fyc. 

THUGAIBH  an  aire  nach 
toir 2  sibh  bhur  dèirc  am 
fianuis  dhaoine,  chum  gu  'm 
faicear  leo  sibh  :  no  cha'n  f haigh 
sibh  tuarasdal  o  bhur  n-Athair  a 
ta  air  nèamh. 

2  Uime  sin,  an  uair  a  bheir  thu 
do  dhèirc,  na  toir  fa'near  gall- 
tromp  a  shèideadh  romhad,  mar 
a  ni  na  cealgairean,  anns  na  sion- 
agogaibh,  agus  anns  na  sràidibh, 
chum  as  gu  faigh  iad  'glòir  o 
dhaoinibh.  Gu  firinneach  a 
deirimse  ribh,  gu  bheil  an  tuar- 
asdal  aca. 

3  Ach  an  uair  a  bheir  thusa 
dèirc,  na  biodh  fios  aig  do  làirnh 


chli  ciod  a  ta  do  làmh  dheas  a' 
deanamh : 

4  Chum  gu'm  bi  do  dhèirc  am 
folach  :  agus  bheir  t'Athair  a  chi 
am  folach,  duais  dhuitse  os  àird. 

5  Agus  an  uair  a  ni  thu  urnuigh, 
na  bi  mar  luchd  an  f  huar-chràbh- 
aidh :  oir  is  ionmhuinn  leo  ur- 
nuigh  a  dheanamh  sna  sionagog- 
aibh,  agus  ann  an  coinneachadh 
nan  sràid  'nan  seasamh,  chum 
gu  faicear  le  daoinibh  iad.  Gu 
deimhin  a  deirimse  ribh,  gu  bheil 
an  tuarasdal  aca. 

6  Ach  thusa,  an  uair  a  ni  thu 
urnuigh,  imich  a  steach  do  d' 
sheomar,  agus  air  dùnadh  do 
dhoruis  duit,  dean  urnuigh  ri  t' 
Athair  a  ta  an  uaignidheas,  agus 
bheir  t'Athair  a  chi  an  uaignidh- 
eas,  duais  dhuit  gu  follaiseach. 

7  Ach  ag  deanamh  urnuigh 
dhuibh,  na  gnàthaichibh  ath-iarr- 
tais  dhìomhain,  mar  na  Cinnich : 
oir  saoilidh  iadsan  gu'n  èisdear 
riu  air  son  lìonmhoireachd  am 
focla. 

8  Uime  sin  na  bithibhse  cos- 
mhuil  riu :  oir  a  ta  fios  aig  bhur  n- 
Athair  cia  iad  na  nithe  a  ta  dh'- 
uireasbhuidh  oirbh,  mu'n  iarr  sibh 
air  iad. 

9  Air  an  aobhar  sin  deanaibhse 
urnuigh  air  a'  mhodh  so  :  Ar  n- 
Athair  a  ta  air  nèamh,  Gu  naomh- 
aichear  t'ainm. 

10  Thigeadh  do  rìoghachd. 
Deanar  do  thoil  air  an  talamh, 
mar  a  nithear  air  nèamh. 

1 1  Tabhair  dhuinn  an  diugh  ar 
n-aran  laitheil. 

12  Agus  maith  dhuinn  ar 
fiacha,  amhuil  mar  a  mhaitheas 
sinne  d'ar  luchd-fiach. 

13  Agus  na  leig  am  buaireadh 
sinn,  ach  saor  sinn  o  olc  :  Oir  is 
leatsa    an    rìoghachd,    agus    an 


1  fo'irfe,  diongmhalta — "  cìcan. 

cumhachd,  agus   a'    ghlòir,    gu 
siorruidh.    Amen. 

14  Oir  ma  mhaitheas  sibh  an 
cionta  do  dhaoinibh,  maithidh 
bhur  n-Athair  nèamhaidh  dhuibh- 
se  mar  an  ceudna. 

15  Ach  mur  maith  sibh  an 
cionta  do  dhaoinibh,  cha  mhò  a 
mhaitheasbhurn-Athair  dhuibh- 
se  bhur  cionta. 

16  Agus  an  uair  a  ni  sibh  tros- 
gadh  na  bitheadh  gruaim  air 
bhur  gnùis,  mar  luchd  an  f  huar- 
chràbhaidh :  oir  cuiridh  iadsan  mi- 
dhreach  air  an  aghaidh  chum  gu 
faicear  le  daoinibh  iad  a  bhi  trds- 
gadh.  Deirim  ribh  gu  firinneach 
gu  bheil  an  tuarasdal  aca. 

17  Ach  thusa,  an  uair  a  ni  thu 
trosgadh,  cuir  oladh  air  do  cheann, 
agus  ionnail  t'  aghaidh x : 

18  Chum  nach  faicear  le  daoin- 
ibh  gu  bheil  thu  a'  deanamh  tros- 
gaidh,  ach  le  t'  Athair  a  ta  an 
uaignidheas :  agus  bheir  t  Athair 
a  chi  an  uaignidheas,  duais  dhuit 
gu  follaiseach. 

1 9  Na  taisgibh  dhuibh  f èin  ion- 
mhais  air  an  talamh,  far  an  truaill2 
an  leomann 3  agus  à'  mheirg  e, 
agus  far  an  cladhaich  na  meirhch 
a  stigh  agus  an  goid  iad. 

20  Ach  taisgibh  ionmhais 
dhuibh  fèin  air  nèamh,  far  nach 
truaill  an  leomann  no  a'  mheirg, 
agus  nach  cladhaich  agus  nach 
goid  na  meiiiich. 

21  Oir  ge  b'e  ball  am  bheil  bhur 
n-ionmhas,  is  ann  an  sin  a  bhios 
bhur  cridhe  mar  an  ceudna. 

22  Is  i  an  t-sùil  solus  a'  chuirp  : 
uime  sin  ma  bhios  do  shuil  glan, 
bithidh  do  chorp  uile  làn  soluis. 

23  Ach  ma  bhios  do  shùil  gu  h- 
olc,  bithidh  do  chorp  uile  dorcha. 
Air  an  aobhar  sin  ma  ta  an  solus 


a  ta  annad  'na  dhorchadas,  cia 
mòr  an  dorchadas  sin  ? 

24  Cha  'n  urrainn  neach  air 
bith  seirbhis  a  dheanamh  do  dhà 
Thighearna :  oir  an  dara  cuid 
bithidh  fuath  aige  do  neach  aca, 
agus  gràdh  do  neach  eile  ;  no 
gabhaidh  e  le  neach  aca,  agus 
ni  e  tàir  air  neach  eile.  Cha  'n 
urrainn  sibh  seirbhis  a  dheanamh 
do  Dhia  agus  do  Mhamon. 

25  Uime  sin  a  deirimse  ribh, 
Na  biodh  ro-chùram  oirbh  mu 
thimchioll  bhur  beatha,  ciod  a 
dh'itheas  no  dh'òlas  sibh ;  no  mu 
thimchioll  bhur  cuirp,  eiod  a 
chuireas  sibh  umaibh  :  an  e  nach 
mò  a'  bheatha  na  'm  biadh,  agus 
an  corp  na'n  t-eudach  ? 

26  Amhaircibh  air  eunlaith  an 
athair:  oir  cha  chuir  iad  sìol,  agus 
cha  bhuain  iad,  agus  cha  chruin- 
nich  iad  an  saibhlibh  :  gidheadh 
a  ta  bhur  n-Athair  nèamhaidhse 
'g  am  beathachadh ;  an  e  nach 
fearr  sibhse  gu  mòr  na  iadsan  ? 

27  Agus  cia  agaibh  le  mòr 
chùram  a  dh'fheudas  aon  làmh- 
choille  4  a  chur  r'a  àirde  fèin  ? 

28  Agus  c'ar  son  a  ta  sibh  ro- 
chùramach  mu  thimchioll  bhur 
culaidh  ì  fòghlumaibh  cionnus  a 
ta  na  lilighean  a'  fàs  sa'  mhach- 
air ;  cha  saothraich  iad,  agus  cha 
snìomh  iad. 

29  Gidheadh  a  deirimse  ribh, 
Nach  robh  Solamh  fèin  'na  uile 
ghlòir,  air  eudachadh  mar  aon 
diubh  so. 

30  Air  an  aobhar  sin,  ma  ta 
Dia  mar  sin  a'  sgeadachadh  feoir 
na  machaire,  a  ta  an  diugh  ann, 
agus  am  màireach  air  athilgeadh 
san  àmhuinn,  an  e  rtach  mò  na 
sin  a  sgeadaieheas  e  sibhse,  a 
dhaoine  air  bheag  creidimh  ? 


feudan. — 2  mill. — 3  an  reudan.  a" 

31  Uime  sin,  na  bithibh  làn  do 
chùram,  ag  ràdh,  Ciod  a  dh'itheas 
sinn  ?  no  ciod  a  dh'òlas  sinn  ?  no 
ciod  a  chuireas  sinn  umainn  ? 

32  (Oir  iad  so  uile  iarraidh  na 
Cinnich,)  or  a  ta  fios  aig  bhur  n- 
Athair  nèamhaidh  gu  bheil  feum 
agaibhse  air  na  nithibh  so  uile. 

33  Ach  iarraibh  air  tùs  rìogh- 
achd  Bhè,  agus  'fhìreantachdsan, 
agus  cuirear  na  nithe  so  uile  ribh. 

34  Uime  sin,  na  bitheadh  ro- 
chùram  oirbh  mu  thimchioll  an 
là  màireach  :  oir  hithidh  a  làn  do 
chùram  air  an  là  màireach  mu 
thimchioll  a  nithe  fèin :  is  leòr 
do'n  là  'olc  fèin. 

CAIB.  VII. 
Anns  am  bheil  ar  Slànuighear  «' 
crìochnachadh  na  searmoin  air  a' 
bheinn,  1  d  cronuchadh  breth 
ghrad,  #'  toirmeasg  nithe  naoviha 
chur  an  neoshuim,  fyc. 

NA  tugaibh  breth,  chum  nach 
toirear  breth  oirbh : 

2  Oir  a  rèir  na  breth  a  bheir 
sibh,  bheirear  breth  oirbh :  agus 
leis  an  tomhas  le'n  tomhais  sibh, 
tomhaisear  dhuibh  a  rìs. 

3  Agus  c'ar  son  a  ta  thu  a' 
faicinn  an  smùirnein '  a  ta  an 
s-ùil  do  bhràthar,  ach  nach  'eil 
thu  tabhairt  fa'near  an  t-sail  a  ta 
ann  do  shùil  fèin  ? 

4  No  cionnus  a  their  thu  ri  d' 
bhràthair,  Fulaing  dhomh  an 
smùirnein  a  spìonadh  as  do  shùil ; 
agus  feuch,  an  t-sail  ann  do  shùil 
^èin? 

5  A  chealgair,  buin  air  tùs  an 
t-sail  as  do  shùil  fèin;  agus  an 
sin  is  lèir  dhuit  gu  maith  an 
smùirnein  a  bhuntainn  à  sùil  do 
bhràthar. 

6  Na  tabhraibh  an  ni  naomha 
do  na  madraibh,  agus  na  tilgibh 
bhur  nèamhnuide  am  fianuis  nam 


muc,  air  eagal  gu  saltair  iad  orra 
le'n  cosaibh,  agus 2  air  pilltinn 
doibh  gu  reub  iad  sibh  fèin  as  a 
chèile. 

7  larruibh,  agus  bheirear 
dhuibh :  siribh3,  agus  gheibh  sibh . 
buailibh  an  dorus,  agus  fosgailear 
dhuibh. 

8  Oir  gach  uile  neach  a  dh'iar- 
ras,  glacaidh  e :  agus  ge  b'e  a 
shireas,  gheibh  e  :  agus  do  'n  ti  a 
bhuaileas  an  dorus,  fosgailear. 

9  Oir  cò  an  duine  agaibhse, 
ma's  e  's  gu'n  iarr  a  mhac  aran,  a 
bheir  cloch  dha  ? 

10  Agus  ma's  iasg  a  dh'iarras 
e,  an  tabhair  e  nathair  dha  ? 

11  Air  an  aobhar  sin,  ma's 
aithne  dhuibhse  a  ta  olc,  tiodh- 
lacan  maithe  a  thabhairt  do  bhur 
cloinn,  nach  mò  na  sin  a  bheir 
bhur  n-Athair  a  ta  air  nèamh 
nithe  maithe  dhoibhsan  a  dh'iarr- 
as  air  iad  ? 

12  Uime  sin,  gach  uile  ni  bu 
mhiann  leibh  daoine  a  dheanamh 
dhuibhse,  deanaibhse  a  leithid 
dhoibhsan  mar  an  ceudna :  oir  is 
e  so  an  lagh  agus  na  fàidhean. 

13  Imichibh  a  steach  air  an 
dorus  chumhann  j  oir  is  farsuinn 
an  dorus,  agus  is  leathan  an 
t-slighe  a  ta  treòruchadh  chum 
sgrios,  agus  is  lìonmhor  iad  a  ta 
dol  a  steach  oirre : 

14  Ach  is4  cumhann  an  dorus, 
agus  is  aimhleathan  an  t-slighe  a 
ta  treòrachadh  chum  na  beatha, 
agus  is  tearc  iad  a  ta  'g  amas 
oirre. 

15  Coimhidibh  sibh  fèin  o  na 
fàidhibh  brèige,  a  thig_  d'ur 
n-ionnsuidh  ann  an  culaidhibh 
chaorach,  ach  a  ta  o  'n  leth  a 
stigh  'nam  madraibh  allta. 

16  Air  an  toraibh  aithnichidh 
sibh  iad  :  an  tionail  daoine  dearc- 


caimein. — 2  no. — 3  lorgaichibh. — 4  do  bhrìgh  gitr. 

an  fìona  do  dhrisibh,  no  figean 
do  na  foghannanaibh *  ? 

17  Agus  mar  sin  bheir  gach 
uile  chrann  maith  toradh  maith  : 
ach  bheir  an  droch  chrann  droch 
thoradh. 

18  Cha'n  fheud  a'  chraobh 
mhaith  droch  thoradh  iomchar, 
no  an  droch  chraobh  toradh  maith 
a  thabhairt. 

19  Gach  uile  chrann  nach 
iomchair  toradh  maith,  gearrar 
sìos  e,  agus  tilgear  san  teine  e. 

20  Air  an  aobhar  sin  is  ann  air 
an  toraibh  a  dh'aithnicheas  sibh 
iad. 

21  Ni  h-e  gach  uile  neach  a 
their  riumsa,  A  Thighearna,  A 
Thighearna,  a  thèid  a  steach  do 
rìoghachd  nèimhe ;  ach  an  ti  a 
ni  toil  m'  Atharsa  a  ta  air  nèamh. 

22  Is  iomadh  iad  a  their  riumsa 
san  là  ud,  A  Thighearna,  A  Thigh- 
earna,  nach  d'rinn  sinn  a'  t'ainmse 
fàidheadaireachd?  agus  a'  t'ainm- 
se  nach  do  thilg  sinn  a  mach 
deamhain  ?  agus  a'  t'ainmse  nach 
d'rinn  sin  iomadh  miorbhuile  ? 

23  Agus  an  sin  aidichidh  mise 
os  àird  dhoibh,  Cha  b'àithne 
dhomh  riamh  sibh :  imichibh  uam, 
a  luchd-deanamh  na  h-eucorach. 

24  Air  an  aobhar  sin,  gach  uile 
neach  a  chluinneas  na  briathrasa 
agamsa,  agus  a  ni  iad,  samhluich- 
idh  mi  e  ri  duine  glic,  a  thog  a 
thigh  air  carraig : 

25  Agus  thuirling2  an  t-uisge, 
agus  thàinig  na  tuilte,  agus  shèid 
na  gaotha,  agus  bhuail  iad  air  an 
tigh  sin  :  agus  cha  do  thuit  e,  oir 
bha  a  bhunadh  suidhichte  air 
carraig. 

26  Agus  gach  uile  neach  a 
chluinneas  na  briathra  so  agamsa, 
affus  nach  coimhlion  iad,  samh- 


luichear  e  ri  duine  amaideach  a 
thog  a  thigh  air  a'  ghaineamh  : 

27  Agus  thuirling  an  t-uisge, 
agus  thàinig  na  tuilte,  agus  shèid 
na  gaotha,  agus  bhuail  iad  air  an 
tigh  sin :  agus  thuit  e,  agus  bu 
mhòr  a  thuiteam. 

28  Agus  tharladh3  an  uair  a 
chrìochnaich  Iosa  na  briathrasa, 
gu'n  do  ghabh  am  pobull  iongan- 
tas  r'a  theagasgsan : 

29  Oir  theagaisg  e  iad  mar 
neach  aig  an  robh  cumhachd4, 
agus  ni  h-ann  mar  na  sgrìobh- 
uichean. 

CAIB.  VIII. 
1  Ghlan  Criosd  an  lobhar,  5  shlàn- 
tiich  e  seirbhìseach  a'   Chaiptin- 
ceud,  1 4  màthair-cheile  Pheadair, 
fyc. 

AGUS  air  teachd  a  nuas  o'n 
bheinn  dha,  lean  cuideachd 
mhòr  e. 

2  Agus  feuch,  thàinig  lobhar, 
agus  thug  e  aoradh  dha,  ag  ràdh, 
A  Thighearna,  ma's  àill  leat,  is 
comasach  thu  air  mise  a  ghlanadh. 

3  Agus  shìn  Iosa  mach  a  làmh, 
agus  bhean  e  ris,  ag  ràdh,  Is  àill 
leam;  bi  thusa  glan.  Agus  air 
ball  bha  a  luibhre  air  a  glanadh. 

4>  Agus  thubhairt  losa  ris 
Feuch  nach  innis  thu  do  dhuine 
sam  bith,  ach  imich,  taisbein  thu 
fèin  do'n  t-sagart,  agus  beir 
chuige5  an  tiodhlacadh  a  dh'àithn 
Maois,  mar  f  hianuis  dhoibh. 

5  Agus  air  dol  do  Iosa  steach 
do  Chapernaum,  thàinig  d'a  ionn- 
suidh  Caiptin-ceud  a'  guidhe  air, 

6  Agus  ag  ràdh,  A  Thighearna, 
tha  m'òglach  'na  luidhe  a  stigh 
am  pairilis,  agus  air  a  phianadh 
gu  h-anabarrach. 

7  Agus  thubhairt  Iosa  ris,  Thèid 
mise,  agus  slànuichidh  mi  e. 


cluaranaibh.- 

8  Agus  air  freagairt  do'n  Chaip- 
tin-ceud,  thubhairt  e,  A  Thigh- 
earna,  cha'n  fhiu  mise  thusa  a 
theachd  a  steach  fa  m'  chleith : 
ach  a  mhàin  abair  am  focal,  agus 
slànuichear  m'òglach. 

9  Oir  is  duine  mise  fèin  a  ta 
fuidh  ùghdarras,  aig  am  bheil 
saighdeara  fodham  :  agus  a  deirim 
ris  an  f hear  so,  Imich,  agus  imjch- 
idh  e :  agus  ris  an  f hear  so  eile, 
Thig,  agus  thig  e :  agus  ri  m' 
shearbhant,  Dean  so,  agus  ni  se  e. 

10  'Nuair  a  chual  Iosa  so,ghabh 
e  iongantas,  agus  thubhairt  e  ris 
a'  mhuinntir  a  lean  e,  Gu  firinn- 
each  a  deirim  ribh,  ann  an  Israel 
fèin  nach  d'f huair  mi  creidimh  co 
mòr  as  so. 

11  Agus  a  deirim  ribh,  gu'n 
tig  mòran  o'n  àird  an  ear,  agus 
o'n  àird  an  iar,  agus  gu'n  suidh 
iad  maille  ri  Abraham,  agus  Isaac, 
agus  Iacob,  ann  an  rìoghachd 
nèimhe ; 

12  Ach  gu'ntilgear  clann  na 
rìoghachd  ann  an  dorchadas  ata'n 
leth  a  muigh :  bithidh  an  sin  gul 
agus  gìosgan1  fhiacal. 

13  Agus  thubhairt  Iosa  ris  a' 
chaiptin-ceud,  Imich  romhad,  a- 
gus  biodh  dhuit  a  rèir  mar  a 
chreid  thu.  Agus  shlànuicheadh 
'òglach  air  an  uair  sin  fèin. 

14  Agus  an  uair  a  thàinig  losa 
gu  tigh  Pheadair,  chunnaic  e 
màthair  a  mhnà  'na  luidhe,  agus 
i  ann  am  fiabhrus2. 

15  Agus  bhean  e  r'a  làimh, 
agus  dh'fhàg  am  fiabhrus  i :  agus 
dh'èirich  i,  agus  rinn  i  frithealadh 
dha3. 

16  Agus  an  uair  a  bha  am 
feasgar  air  teachd,  thug  iad  d'a 
ionnsuidh  mòran  anns  an  robh 
deamhain  ;  agus  thilg  e  na  spior- 


aid  a  mach  le  'fhocal,  agus  shlàn- 
uich  e  iad  uile  a  bha  euslan : 

17  A  chum  gu'n  coimhlion- 
tadh  an  ni  a  labhradh  le  Esaias 
am  fàidh,  ag  ràdh,  Ghabh  esan 
ar  n-anmhuinneachdan  air  fèin, 
agus  dh'iomchair  e  ar  n-euslaint- 
ean. 

18  Agus  an  uair  a  chunnaic 
losa  sluagh  mòr  m'a  thimchioll, 
dh'àithn  e  dol  à  sin  do'n  taobh 
eile. 

19  Agus  thàinig  sgrìobhuiche 
àraidh,  agus  thubhairt  e  ris,  A 
mhaighstir,  leanaidh  mise  thu,  ge 
b'e  taobh  a  thèid  thu. 

20  Agus  thubhairt  Iosa  ris,  A  ta 
tuill  aig  na  sionnaich,  agus  nid 
aig  eunlaith  an  athair4 ;  ach  cha'n 
'eil  aig  Mac  an  duine  ionad  anns 
an  cuir  e  a  cheann  fuidh. 

21  Agus  thubhairt  fear  eile  d'a 
dheisciobluibh  ris,  A  Thighearn, 
leig  dhomhsa  imeachd  air  tùs 
agus  m'athair  adhlacadh. 

22  Ach  thubhairt  Iosa  ris,  Lean 
mise,  agus  leig  leis  na  mairbh  am 
mairbh  fèin  adhlacadh. 

23  Agus  air  dol  dhasan  a  steach 
do  luing,  lean  a  dheisciobuil  e. 

24  Agus  feuch,  dh'èirich  stoirm 
mhòr  air  an  fhairge,  ionnus  gu'n 
d'fholaich  na  tuinn  an  long :  ach 
bha  esan  'na  chodal. 

25  Agus  thàinig  a  dheisciobuil 
d'a  ionnsuidh,  agus  dhùisg  iad  e, 
ag  ràdh,  A  Thighearn,  teasairg 
sinn  :  a  ta  sinn  caillte. 

26  Agus  thubhairt  e  riu,  C'ar 
son  a  ta  sibh  eagalach,  sibhse  air 
bheag  creidimh?  An  sin  dh'èir- 
ich  e,  agus  chronuich  e  na  gaoth- 
an  agus  an  fhairge :  agus  bha 
ciùine  mhòr  ann. 

27  Ach  ghabh  na  daoine  ion- 
gantas,  ag  ràdh,  Creud5  e  ghnè 


1  magardaich. — 2  an  tcasaich. — 3  doibh. — 4  aidheir. — 5  Ciod. 

dhuine  so,  gu  bheil  na  gaotha  fèin 
agus  an  f hairge  ùmhal  dha  ? 

28  Agus  air  teachd  dha  do'n 
taobh  eile,  gu  tìr  na  Gergesen- 
each,  thachair  dithis  do  dhaoin- 
ibh  air,  anns  an  robh  deamhain,  a' 
teachd  a  mach  as  na  tuamaibh, 
agus  iad  ro  gharg,  ionnus  nach 
feudadh  duine  sam  bith  an  t-slighe 
sin  a  ghabhail. 

29  Agus  feuch,  ghlaodh  iad, 
ag  ràdh,  Ciod  e  ar  gnothuchne 
riùt,  Iosa  a  Mhic  Dhe  ?  An  d'- 
thàinig  thu  an  so  g'ar  pianadh 
roimh  an  àm  ? 

30  Agus  bha  treud  mòr  mhuc 
am  fad  uatha,  ag  ionaltradh. 

31  Agus  dh'iarr  na  deamhain  a 
dh'athchuinge  airsan,  ag  ràdh, 
Ma  thilgeas  tu  mach  sinn,  leig 
dhuinn  dol  san  treud  mhuc  ud. 

32  Agus  thubhairt  e  riu,  Imich- 
ibh.  Agus  air  dol  a  mach  dhoibh, 
chaidh  iad  anns  an  treud  mhuc  : 
agus  feueh,  ruith  an  treud  mhuc 
uilegu  diansìosairionad  corrach1, 
do'n  chuan ;  agus  chailleadh  sna 
h-uisgibh  iad. 

33  Agus  theich  na  buachaillean, 
agus  chaidh  iad  do'n  bhaile,  agus 
dh'innis  iad  na  nithese  uile,  agus 
na  thachair  dhoibhsan  anns  an 
robh  na  deamhain. 

34  Agus  feuch,  chaidh  am  baile 
uile  a  mach  a  choinneachadh  losa, 
agus  an  uair  a  chunnaie  iad  e, 
ghuidh  iad  air  imeachd  as  an 
crìochaibhsan. 

CAIB.  IX. 
An  dèigh  do  Ckriosd  neacn  air  an 
rob/i  am  pairilis  a  leigheas,  9  a 
ta  se  a'  gairm  Mliata  o  bhòrd  na 
cìse,  10  ag  itheadh  maille  ri  cìs- 
vihaoir  agus  peacaich,  fyc. 

AGUS  air  dol  an  luing  dha, 
chaidh  e  thar  an  uisge,  agus  i 
thàinig  e  d'a  bhaile  fèin. 


2  Agus  feuch,  thug  iad  d'a 
ionnsuidh  duine  air  an  robh  am 
pairilis,  'na  luidhe  air  leabaidh  : 
agus  an  uair  a  chunnaic  losa  an 
creidimh,  thubhairt  e  ri  fear  na 
pairilis,  Biodh  deadh  mhisneach 
agad,  a  mhic,  a  ta  do  pheacaidh 
air  am  maitheadh  dhuit. 

3  Agus  feuch,  thubhairt  dream 
àraidh  do  na  sgrìobhuichibh  ann- 
ta  fèin,  A  ta  am  fear  so  a'  labhairt 
toibheim2. 

4  Agus  air  do  Iosa  an  smuaint- 
ean  fhaicinn,  thubhairt  e,  C'ar  son 
a  ta  sibh  a'  smuaineachadh  uilc 
ann  bhur  cridhibh  ? 

5  Oir  cia  is  usadh  a  ràdh,  A  ta 
do  pheacaidh  air  am  maitheadh 
dhuit?  no  a  ràdh,  Eirich  agus 
imich  ? 

6  Ach  a  chum  gu'm  bi  fios 
agaibh  gu  bheil  cumhachd  aig 
Mac  an  duine  peacaidh  a  mhaith- 
eadh  air  an  talamh,  (thubhairt  e 
an  sin  ri  fear  na  pairilis)  Eirich, 
tog  do  leabaidh,  agus  imich  do  d' 
thigh. 

7  Agus  air  èirigh  dhasan, 
chaidh  e  d'a  thigh  fèin. 

8  Ach  an  uair  a  chunnaic  am 
pobull  so,  ghabh  iad  iongantas, 
agus  thug  iad  glòir  do  Dhia,  a 
thug  a  leithid  so  a  chumhachd  do 
dhaoinibh. 

9  Agus  ag  dol  do  Iosa  as  an 
àite  sin,  chunnaic  e  duine  'na 
shuidhe  aig  bòrd  na  cìse,  d'am 
b'ainm  Mata ;  agus  thubhairt  e 
ris,  Lean  mise.  Agus  air  èirigh 
dhasan,  lean  se  e. 

10  Agus  tharladh,  air  suidhe 
do  losa  aig  biadh  san  tigh,  feuch, 
thàinig  mòran  chìs-mhaor  agus 
pheacach,  agus  shuidh  iad  sìos 
maiìle  ris-san  agus  r'a  dheisciob- 
luibh. 

1 1  Agus  an  uair  a  chunnaic  na 

Phairisich  so,  thubhairt  iad  r'a 
dheisciobluibh,  C'ar  son  a  dh'ith- 
eas  bhur  maighstirse  maille  ri  cìs- 
mhaoraibh  agus  peacachaibh? 

12  Ach  an  uair  a  chual  Iosa 
so,  thubhairt  e  riu,  Cha'n  ann 
aig  a'  mhuinntir  a  ta  slàn  a  ta 
feum  air  an  lèigh,  ach  aig  a' 
mhuinntir  a  ta  euslan. 

13  Ach  imichibh  agus  fògh- 
lumaibh  ciod  is  ciall  da  so,  Tròc- 
air  is  àill  leam,  agus  cha'n  ìobairt : 
oir  cha  d'thàinig  mise  a  ghairm 
nam  fireanach,  ach  nam  peacach 
chum  aithreachais. 

14  An  sin  thàinig  deisciobuil 
Eoin  d'a  ionnsuidh,  ag  ràdh,  C'ar 
son  a  ta  sinne  agus  na  Phairisich 
a'  trosgadh  gu  minic,  ach  ni  'm 
bheil  do  dheisciobuils'  a'  trosgadh? 

15  Agus  thubhairt  losa  riu, 
Am  feud  clann  seomair  an  fhir- 
nuadh-phòsda  bhi  brònach,  am 
feadh  a  bhitheas  am  fear-nuadh- 
pòsda  'nam  fochair  ?  Ach  thig 
na  làithean  anns  an  tiubhrar  am 
fear-nuadh-pòsda  uatha,  agus  an 
sin  ni  iad  trosgadh. 

16  Cha  chuir  duine  sam  bith 
mìr  do  eudach  nuadh  air  sean 
eudach :  oir  buinidh  ari  ni  a 
chuireadh  g'a  lìonadh  suas  as  an 
eudach,  agus  nithear  an  reubadh 
ni's  miosa. 

1 7  Cha  mhò  a  chuireas  daoine 
fion  nuadh  ann  an  seann  searrag- 
aibh1  :  no  brisear  na  searragan, 
agus  dòirtear  am  fion,  agus  caill- 
ear  na  searragan  :  ach  cuiridh  iad 
fion  nuadh  ann  an  searragaibh 
nuadha,  agus  bithidh  iad  araon 
slàn. 

18  'Nuair  a  bha  e  a'  labhairt 
nan  nithese  riu,  feuch,  thàinig 
uachdaran  àraidh,  agus  thug  e 
aoradh  dha,  ag  ràdh,  Fhuair  mo 
nighean  bàs  air  ball 2  :  ach  thigsa 


agus    cuir   do  làmh    oiiie,   agus 
bithidh  i  beò. 

19  Agus  dh'èirich  Iosa,  agus 
lean  e  fèin  agus  a  dheisciobuil  e. 

20  (Agus  feuch,  thàinig  bean, 
air  an  robh  dòrtadh  fola  rè  dhà 
bhliadhna  dheug,  air  a  chùlaobh 
agus  bhean  i  ri  iomall  'eudaich. 

21  Oir  thubhairt  i  innte  fèin, 
Ma  bheanas  mi  ach  ri  'eudach, 
bithidh  mi  slàn. 

22  Ach  air  tionndadh  do  Iosa 
mu'n  cuairt,  chunnaic  se  i,  agus 
thubhairt  e,  A  nighean,  biodh 
deadh  mhisneach  agad;  shlàn- 
uich  do  chreidimh  thu.  Agus  bha 
a'  bhean  slàn  o'n  uair  sin.) 

23  Agus  an  uair  a  thàinig  Iosa 
gu  tigh  an  uachdarain,  agus  a 
chunnaic  e  an  luchd  ciuil,  agus  a' 
chuideachd  a'  deanamh  toirm 
bhròin. 

24  Thubhairt  e  riu,  Imichibh 
roimhibh,  oir  cha'n  'eil  an  nìon- 
ag3  marbh,  ach  'na  codal.  Agus 
rinn  iad  gàire  fochaid  ris. 

25  Ach  an  uair  a  chuireadh  a' 
chuideachd  a  mach,  chaidh  e  a 
steach,  agus  rug  e  air  làimh  oirre, 
agus  dh'èirich  an  nìonag. 

26  Agus  chaidh  iomradh  sin  a 
mach  air  feadh  na  tìre  sin  uile. 

27  Agus  an  uair  a  dh'imich 
losa  as  sin,  lean  dithis  dhall  e,  ag 
èigheach,  agus  ag  ràdh,  A  Mhic 
Dhaibhidh,  dean  tròcair  oirnne. 

28  Agus  an  uair  a  thàinig  e 
steach  do'n  tigh,  thàinig  na  doill 
d'a  ionnsuidh :  agus  thubhairt 
Iosa  riu,  Am  bheil  sibh  a'  creid- 
sinn  gur  comasach  mise  so  a 
dheanamh  ?  Thubhairt  iad  ris,  A 
ta,  a  Thighearn. 

29  An  sin  bhean  e  r'an  sùilibh. 
ag  ràdh,  Biodh  e  dhuibh  a  rèir 
bhur  creidimh. 

30  Agus  dh'fhosgladh  an  sùil» 


1  bhuideilibh. — 2  a  nis. — 3  cailin. 

ean,  agus  bhagair  _  Iosa  gu  geur 
iad1,  ag  ràdh,  Faicibh  nach  faigh 
neach  air  bith  fios  air  so  : 

31  Ach  an  uair  a  dh'imich  iad 
a  rnach,  sgaoil  iad  a  chliù  air 
feadh  na  dùcha  sin  uile. 

32  Agus  ag  dol  dhoibhsan  a 
mach,  feuch,  thug  iad  d'a  ionn- 
suidh  duine  balbh  anns  an  robh 
deamhan. 

33  Agus  an  dèigh  do'n  deamh- 
an  a  bhi  air  a  thilgeadh  a  mach, 
labhair  am  balbhan :  agus  ghabh 
an  sluagh  iongantas,  ag  ràdh, 
Cha'n  fhacas  a  leithid  so  ann  an 
Israel  riamh. 

34  Ach  thubhairt  na-  Phairis- 
ich,  Troimh  phrionnsadh  nan 
deamhan  a  ta  se  a'  tilgeadh  a 
mach  dheamhan. 

35  Agus  ghabh  Iosa  mu  chuairt 
nan  uile  chaithriche  agus  bhailte2, 
a'  teagasg  'nan  sionagogaibh,  a- 
gus  a'  searmonachadh  soisgeil  na 
rìoghachd,  agus  a'  slànuchadh 
na  h-uile  euslaint  agus  eucail  am 
measg  a'  phobuill. 

36  Ach  an  uair  a  chunnaic  e 
an  sluagh,  ghabh  e  truas  diubh, 
air  son  gu'n  robh  iad  air  fannuch- 
adh,  agus  air  an  sgapadh  o  chèile, 
mar  chaoraich  aig  nach  'eil  buach- 
aill3. 

37  An  sin  thubhairt  e  r'a  dheis- 
ciobluibh,  Gu  deimhin  is  mòr  am 
foghara,  ach  is  tearc  anluchd  oibre. 

38  Uime  sin,  guidhibhse  air 
Tighearn  an  fhogharaidh,  luchd 
oibre  chur  a  mach  chum  'f  hoghar- 
aidh  fèin. 

CAIB.  X. 
1  Tha  Criosd  a1  cur  a  mach  a  dhà 
Abstol  deug,  a'  toirt  cumhachd 
dhoibh  mìorbhuilean  a  dhean- 
amh,  5  a'  toirt  orduigh  dhoibh, 
agus  'g  an  teagasg,  fyc. 


AGUS  air  gairm  a  dhà  dheis- 
ciobul  deug  d'a  ionnsuidh, 
thug  e  cumhachd  dhoibh  an  agh- 
aidh  nan  spiorad  neòghlan,  gu'n 
tilgeadh  a  mach,  agus  a  shlànuch- 
adh  gach  gnè  euslainte,  agus  gach 
gnè  eucail. 

2  Agus  is  iad  so  ainmean  an  dà 
Abstol  deug;  an  ceud  fhear, 
Simon  d'an  goirear  Peadar,  agus 
Aindreas  a  bhràthair,  Seumas  mac 
Shebede,  agus  Eoin  a  bhràth- 
air, 

3  Philip  agus  Bartolomeu, 
Tomas  agus  Mata  an  cìs-mhaor, 
Seumas  mac  Alpheuis,  agus  Le- 
beus  d'an  co-ainm  Tadeus, 

4  Simon  an  Canaanach,  agus 
Iudas  Iscariot,  an  ti  fòs  a  bhrath 
esan4. 

5  Chuir  Iosa  an  dà  f  hear  dheug 
so  a  mach,  a'  tabhairt  àithne 
dhoibh,  ag  ràdh,  Na  gabhaibh  gu 
slighe  nan  Cinneach,  agus  na 
rachaibh  a  steach  a  dh'aon  bhaile 
a  bhuineas  do  na  Samaraich  : 

6  Ach  gu  ma  fearr  leibh  dol 
a  dh'ionnsuidh  chaorach  chaillte 
tighe  IsraeiL 

7  Agus  air  imeachd  dhuibh, 
searmonaichibh,  ag  ràdh,  A  ta 
rìoghachd  nèimhe  am  fagus. 

8  Leighisibh  an  droing  a  ta 
tinn,  glanaibh  na  lobhair,  [dùisg- 
ibh  na  mairbh,]  tilgibh  a  mach 
na  deamhain  :  a  nasgaidh  f  huair 
sibh,  a  nasgaidh  thugaibh  uaibh. 

9  Na  solairibh  òr,  no  airgiod, 
no  umha  ann  bhur  sporanaibh  5 ; 

10  ~No  màla  chum  bhur  turuis, 
no  dà  chòta,  no  brògan,  no  bat- 
aichean  :  (oir  is  fiu  am  fear-oibre 
a  iòn6.) 

1 1  Agus  ge  b'e  air  bith  caithir 
no  baile  d'an  tèid  sibh  a  steach, 
feòraichibh  cia  a  ta  'na   dheadh 


1  thug  losa  sparradh  geur  doibh. — 2  bhailte  mòr  agus  beag. — 3  aodhaìre. 
4  an  ti  a  thug  esan  thairis — 5  criosaibh  — 6  a  bhiadh. 

airidh  innte ;  agus  fanaibh  an  sin 
gus  am  f  àg  sibh  an  t-àite  sin. 

12  Agus  air  dol  a  steach  do 
thigh  dhuibh,  beannaichibh  dha. 

13  Agus  ma's  fiu  an  tigh  sin  e, 
thigeadh  bhur  sìothchaint  air ; 
ach  mur  fiu  e,  pilleadh  bhur  sìoth- 
chaint  chugaibh  fèin  a  rìs. 

14  Agus  ge  b'e  neach  nach 
gabh  ribh,  agus  nach  èisd  ri'r 
briathraibh ;  air  dol  a  mach  as  an 
tigh,  no  as  a'  bhaile  sin  dhuibh, 
crathaibh  dhibh  duslach  bhur  cos. 

15  Gu  deimhin  a  deirim  ribh, 
gur  so-iomchair'  a  bhitheas  staid 
ìearainn  Shodoim  agus  Ghomorah 
an  ]à  a'  bhreitheanais,  na  staid  a' 
bhaile  sin. 

16  Feuch,  cuireamsa  sibhse 
mach  mar  chaoraich  am  measg 
mhadradh  alta :  air  an  aobhar 
sin,  bithibhse  glic  mar  na  nath- 
raiche,  agus  neo-chronail  mar  na 
columain. 

17  Ach  bithibh  air  bhur  faicill 
o  dhaoinibh,  oir  bheir  iad  an  làimh 
sibh  do  chomhairlibh,  agus  sgiur- 
saidh  iad  sibh  'nan  sionagogaibh. 

18  Agus  bheirear  sibh  an  làth- 
air  uachdaran  agus  righ  air  mo 
sgàthsa,  mar  fhianuis  dhoibhsan 
agus  do  na  Cinnich l. 

19  Ach  an  uair  a  bheir  iad  an 
làimh  sibh,  na  biodh  e  'na  ro-chàs 
oirbh  cionnus  no  ciod  a  labhras 
sibh ;  oir  bheirear  dhuibh  san  uair 
sin  fèin  an  ni  a  labhras  sibh. 

20  Oir  cha  sibhse  a  labhras, 
ach  Spiorad  bhur  n-Athar  fèin  a 
labhras  annaibh. 

21  Agus  bheir  am  bràthair  a 
bhràthair  fèin  suas  chum  bàis, 
agus  an  t-athair  am  mac  :  agus 
èiridh  a'  chlann  an  aghaidh  am 
pàrantan,  agus  bheir  iad  fa'near 
gu  cuirear  gu  bàs  iad. 

22  Agus  bithidh  fuath  aig  na 


h-uile  dhaoinibh  dhuibh  atr  son 
m'ainmese :  ach  ge  b'e  bhuan- 
aicheas  gus  a'  chrìoch,  is  e  so  a 
shlànuichear. 

23  Agus  an  uair  a  ni  iad  geur- 
leanmhuinn  oirbh  sa'  bhaile  so, 
teichibh  gu  baile  eile ;  oir  gu 
deimhin  a  deirim  ribh,  Nach 
imich  sibh  air  feadh  bhailtean 
Israeil  mu'n  tig  Mac  an  duine. 

24  Cha'n  'eil  an  deisciobul  os 
ceann  a  mhaighstir,  no  an  seir- 
bhiseach  os  ceann  a  thighearna. 

25  Is  leòr  do'n  deisciobul  a  bhi 
mar  a  mhaighstir,  agus  do'n  t-seir- 
bhiseach  a  bhi  mar  a  thighearn : 
ma  ghoir  iad  Beelsebub  do  fhear 
an  tighe,  nach  mò  na  sin  a  ghoir- 
eas  iad  e  d'a  mhuinntir  ? 

26  Uime  sin,  na  biodh  eagal 
oirbh  rompa :  oir  cha'n  'eil  ni 
sam  bith  folaichte,  nach  foillsich- 
ear;  agus  an  ceilt,  nach  aith- 
nichear. 

27  An  ni  a  dh'innseas  mise 
dhuibh  san  dorchadas,  labhruibh 
e  san  t-solus  :  agus  an  ni  a  chluin- 
neas  sibh  sa'  chluais,  searmon- 
aichibh  e  air  mullach  nan  tighean. 

28  Agus  na  biodh  eagal  na 
muinntir  sin  oirbh  a  mharbhas 
an  corp,  ach  aig  nach  'eil  comas 
an  t-anam  a  mharbhadh  :  ach  gu 
ma  mò  bhitheas  eagal  an  Ti  sin 
oirbh,  a's  urrainn  an  corp  agus  an 
t-anam  a  mhilleadh  araon  an  if- 
rinn. 

29  Nach  'eil  dà  ghealbhonn  air 
an  reiceadh  air  f  heoirling  ?  agus 
cha  tuit  a  h-aon  diubh  air  an  tal- 
amh  as  eugmhais  freasdail  bhur 
n-Atharsa. 

30  Ach  a  ta  eadhon  fuilteine 
bhur  cinn  uile  air  an  àireamh. 

31  Air  an  aobhar  sin,  na  biodh 
eagal  oirbh,  is  fearr  sibhse  na  mòr- 
an  c;healbhonn. 


'nan  ashaidhsan  amis  nan  Geintiiu^ 

32  Uiine  sin,  ge  b'e  dh'aidicheas 
mise  am  fianuis  dhaoine,  aidichidh 
mise  esan  mar  an  ceudna  am 
fìanuis  m'Athar  a  ta  air  nèamh. 

33  Ach  ge  b'e  dh'àicheadhas 
mise  am  fianuis  dhaoine,àicheadh- 
aidh  mise  esan  am  fianuis  m' Athar 
a  ta  air  nèamh. 

34  Na  measaibh  gu'n  d'thàinig 
mise  a  chur  sìothchaint  air  an  tal- 
amh :  cha  'n  ann  a  chur  sìoth- 
chaint  a  thàinig  mi,  ach  a  chur 
claidheimh. 

35  Oir  thàinig  mi  a  chur  duine 
an  aghaidh  'athar,  agus  na  h-in- 
ghin  an  aghaidh  a  màthar,  agus 
bean  a'  mhic  an  aghaidh  a  màthar- 
chèile. 

36  Agus  is  iad  muinntir  a 
theaghlaich  fèin  a  bhitheas  'nan 
naimhdibh  do  dhuine. 

37  An  ti  a  ghràdhaicheas  athair 
no  màthair  ni's  mò  na  mise,  cha'n 
àiridh  orm  e l :  agus  an  ti  a 
ghràdhaicheas  mac  no  nighean  os 
mo  cheannsa,  cha'n  airidh  orm  e : 

38  Agus  an  ti  nach  glac  a 
chrann-ceusaidh,  agus  nach  lean 
mise,  cha'n  f  hiu  e  mise. 

39  An  ti  a  gheibh  'anam,  cail- 
lidh  se  e :  ach  an  ti  a  chailleas 
'anam  air  mo  shonsa,  gheibh  se  e. 

40  An  ti  a  ghabhas  ribhse, 
gabhaidh  e  riumsa ;  agus  an  ti  a 
ghabhas  riumsa,  gabhaidh  e  ris 
an  ti  a  chuir  uaith  mi. 

41  An  ti  a  ghabhas  ri  fàidh, 
an  ainm  fàidh,  gheibh  e  duais 
f  àidh •  agus  an  ti  a  ghabhas  ri 
firean  an  ainm  firein,  gheibh  e 
duais  firein. 

42  Agus  ge  b'e  bheir  cupan  a 
dh'uisge  fuar  a  mhàin  r'a  òl  dh'aon 
neach  do  na  daoinibh  beaga  so, 
an  ainm  deisciobuil,  gu  deimhin 
a  deirim  ribh,  nach  caill  e  air  chor 
sam  bith  a  dhuais. 


CAIB.  XI. 

1  Tha  Eoin  a'  cur  a  dheisciobul  a 
dKionnsuidh  Chriosd.  7  Fianuis 
vai  thimchioll  Eoin,  Sfc. 

AGUS  tharladh,  an  uair  a 
chrìochnaich  Iosa  àitheant- 
an  a  thabhairt  d'a  dhà  dheiscio- 
bul  deug,  gu'n  d'imich  e  as  sin  a 
theagasg  agus  a  shearmonachadh 
'nam  bailtibh. 

2  A  nis  an  uair  a  chual  Eoin 
sa'  phriosan  gnìomhara  Chriosd, 
chuir  e  dithis  d'a  dheisciobluibh 
d'a  ionnsuidh, 

3  Agus  thubhairt  e  ris,  An  tusa 
an  ti  ud  a  bha  ri  teachd,  no  am 
bi  sùil  againn  ri  neach  eile. 

4  Fhreagair  Iosa  agus  thubhairt 
e  riu,  Imichibh  agus  innsibh  do 
Eoin  na  nithe  a  ta  sibh  a'  cluinn- 
tinn  agus  a'  faicinn  : 

5  A  ta  na  doill  a'  faghail 2  an 
radhairc,  agus  na  bacaich  ag  im- 
eachd  •  a  ta  na  lobhair  air  an  glan- 
adh,  agus  na  bothair  a'  cluinn- 
tinn,  a  ta  na  mairbh  air  an  diìsg- 
adh,  agus  an  soisgeul  air  a  shear- 
monachadh  do  na  bochdaibh. 

6  Agus  is  beannaichte  an  ti 
nach  faigh  oilbheum  annamsa. 

7  Agus  air  imeachd  dhoibhsan 
air  falbh,  thòisich  Iosa  air  labhairt 
ris  an  t-sluagh  mu  thimchioll 
Eoin,  ag  ràdh,  Ciod  e  an  ni  a 
chaidh  sibh  a  mach  do'n  fhàsach 
a  dh'fhaicinn?  an  i  cuilc  air  a 
crathadli  le  gaoith  ? 

8  Ach  ciod  e  an  ni  a  chaidh 
sibh  a  mach  a  dh'f  haicinn  ?  an  e 
duine  air  a  sgeadachadh  ann  an 
eudach  mìn  ?  feuch,  a'  mhuinntir 
a  chaitheas  eudach  mìn,  is  ann  an 
tighibh  nan  righ  a  ta  iad. 

9  Ach  ciod  e  an  ni  a  chaidh 
sibh  a  mach  a  dh'fhaicinn  ?  An  e 
fàidh  ?  seadh,  a  deirim  ribh,  agus 
ni's  mò  na  fàidh. 


1  chà'nfhiu  e  mise. — "faotainn. 

10  Oir  is  e  so  an  ti  mu'm  bheil 
e  sgrìobhta,  Feuch,  cuireamsa  mo 
theachdaire  roimh  do  ghnùis,  a 
dh'ulluicheas  do  shlighe  romh- 
ad. 

11  Gu  deimhin  a  deirim  ribh, 
'nam  measgsan  a  rugadh  le 
mnaibh,  nach  d'èirich  neach  a's 
mò  na  Eoin  Baiste  :  gidheadh,  an 
ti  sin  a's  lugha  an  rìoghachd 
nèimhe,  is  mò  e  na  esan. 

12  Agus  o  làithibh  Eoin  Baiste 
gus  a  nis,  a  ta  rìoghachd  nèimhe 
a'  fulang  ainneirt,  agus  luchd  na 
h-ainneirt  'ga  glacadh  le  lamha- 
chas-làidir. 

13  Oir  rinn  na  fàidhean  uile, 
agus  an  lagh  fàidheadaireachd  gu 
dm  Eoin. 

14  Agus  ma's  toil  leibh  a 
ghabhail,  is  e  so  Elias  a  bha  ri 
teachd. 

15  Ge  b'e  aigambheil  cluasan 
chum  èisdeachd,  èisdeadh  e. 

16  Ach  cia  ris  a  shamhluicheas 
mise  an  ginealach  so  ?  Is  cosmhuil 
e  ri  cloinn  a  shuidheas  anns  a' 
mhargadh ",  agus  ag  èigheach  r'an 
companachaibh, 

17  Agus  ag  ràdh,  Rinn  sinne 
pìobaireachd  dhuibhse,  ach  cha 
d'rinn  sibhse  dannsa :  rinn  sinne 
tuireadh2  dhuibhse,  ach  cha  d'rinn 
sibhse  gul. 

18  Oir  thàinig  Eoin  ni  h-ann 
ag  itheadh  no  'g  òl,  agus  tha  iad 
ag  ràdh,  A  ta  deamhan  aige. 

19  Thàinig  Mac  an  duine  ag 
itheadh  agus  ag  òl,  agus  tha  iad 
ag  ràdh,  Feuch,  duine  geòcach 
agus  pòiteir  fiona,  caraid  chìs- 
mhaor  agus  pheacach :  ach  a  ta 
gliocas  air  a  fireanachadh  leis  a 
cloinn. 

20  An  sin  thòisich  e  air  ach- 
mhasan  a  thabhairt  do  na  bailtibh 
anns  am  mò  a  rinneadh  d'a  oib- 


ribh  cumhachdach,  air  son  nach 
d'rinn  iad  aithreachas. 

21  Is  anaoibhinn  duit,  a  Cho- 
rasin ;  is  anaoibhinn  duit,  a  Bhet- 
saida :  oir  nam  biodh  na  h-oibre 
cumhachdach  a  rinneadh  ann- 
aibhse,  air  an  deanamh  ann  an 
Tirus  agus  ann  an  Sidon,  is  fada 
o'n  a  dheanadhiadaithreachasann 
an  saic-eudach  agus  an  luaith. 

22  Ach  a  deirim  ribh,  Gu'm 
bi  staid  Thiruis  agus  Shidoin  ni's 
so-iomchair'  ann  an  là  a'  bhreith- 
eanais,  na  bhitheas  bhur  staidse. 

23  Agus  thusa,  a  Chapernaum, 
a  ta  air  do  thogail  suas  gu  nèamh, 
tilgear  sìos  gu  h-ifrinn  thu :  oir 
nam  biodh  na  h-oibre  cumhach- 
dach  a  rinneadh  annadsa,  air  an 
deanamh  ann  an  Sodom,  dh'f  han- 
adh  e  gun  a  sgrios  gus  an 
diugh. 

24  Ach  a  deirim  ribh,  gur  so- 
iomchair'  a  bhitheas  e  do  fhear- 
ann  Shodoim  ann  an  là  a'  bhreith- 
eanais,  na  dhuitse. 

25  Anns  an  àm  sin  fhreagair 
losa  agus  thubhairt  e,  Bheiream 
buidheachas  dhuit,  o  Athair,  a 
Thighearna  nèimhe  agus  na  tal- 
mhainn,  air  son  gu  d'f  holuich  thu 
na  nithe  so  o  dhaoinibh  eagnuidh 
agus  tuigseach,  agus  gu  d'fhoill- 
sich  thu  iad  do  leanabaibh. 

26  Seadh,  Athair,  do  bhrìgh 
gu'm  b'ann  mar  sin  a  bha  do 
dheadh  thoilsa. 

27  A  ta  na  h-uile  nithe  air  an 
tabhairt  thairis  dhomhsa  o  m' Ath- 
air  :  agus  cha  'n  aithne  do  neach 
air  bith  am  Mac,  ach  do'n  Athair : 
ni  mò  is  aithne  do  neach  air  bith 
an  t-Athair,  ach  do'n  Mhac,  agus 
do  gach  aon  d'an  àill  leis  a'  Mhac 
fhoillseachadh. 

28  Thigibh  a  m'ionnsuidhse, 
sibhse  uile  a  ta  ri  saothair,  agus 


1  na  marnailh. — 2  caoine. 

fuidh  throm  uallaich,  agus  bheir 
mise  suaimhneas1  dhuibh. 

29  Gabhaibh  mo  chuing  oirbh, 
agus  fòghlumaibh  uam,  oir  a  ta 
mise  macant5  agus  iriosal  an 
cridhe  :  agus  gheibh  sibh  fois  d'ur 
n-anamaibh. 

30  Oir  a  ta  mo  chuingse  so- 
iomchair',  agus  a  ta  m'uallach 
eutrom. 

CAIB.  XII. 
1  A  ta  Cr'wsd  a1  cronuchadh  doille 
nam  PJiairiseacJi  mu  tJiimcJiioll 
brisidJi  na  sàbaid,  3  Je  sgriobtuir- 
ibJi,  11  Je  reuson,  13  le  mior- 
bJiuil,  Sfc. 

CHAIDH  Iosa  san  àm  sin  air 
là  na  sàbaid  troimh  na  h- 
achaibh  arbhair,  agus  bha  ocras 
air  a  dheisciobuil,  agus  thòisich 
iad  air  diasan  arbhair  a  bhuain, 
agus  itheadh. 

2  Ach  an  uair  a  chunnaic  na 
Phairisich  so,  thubhairt  iad  ris, 
Feuch,  a  ta  do  dheisciobuil  a' 
deanamh  an  ni  nach  còir  a  dhean- 
amh  air  là  na  sàbaid. 

3  Agus  thubhairt  esan  riu, 
ISTach  do  leugh  sibh  ciod  a  rinn 
Daibhidh  an  uair  a  bha  ocras  air 
fèin,  agus  air  a'  mhuinntir  a  bha 
maille  ris ; 

4  Cionnus  a  chaidh  e  steach 
do  thigh  Dhè,  agus  a  dh'ith  e 
aran  na  fianuis  2,  nach  robh  cead- 
uichte  dha  fèin  itheadh,  no 
dhoibhsan  a  bha  maille  ris,  ach 
do  na  sagartaibh  a  mhàin  ? 

5  No  nach  do  leugh  sibh  san 
lagh,  gu  bheil  na  sagairt  anns  an 
teampull  air  làithibh  na  sàbaid  a' 
briseadh  na  sàbaid,  agus  iad  neo- 
chiontach  ? 

6  Ach  a  deirimse  ribh,  gu  bheil 
aan  ionad  so  neach  a's  mò  na'n 
teampull. 

7  Agus  nam  biodh  fhios  agaibh 


ciod  is  ciall  da  so,  Tròcair  is  àill 
leam,  agus  cha  'n  ìobairt,  cha  dì- 
teadh  sibh  an  dream  a  ta  neo- 
chiontach. 

8  Oir  is  e  mac  an  duine  Tigh- 
earna  na  sàbaid. 

9  Agus  air  dha  imeachd  as  sin, 
chaidh  e  steach  d'an  sionagog. 

10  Agus  feuch,  bha  duine  ann, 
aig  an  robh  làmh  sheargta :  agus 
dh'fheoruich  iad  dheth,  ag  ràdh, 
Am  bheil  e  ceaduichte  leigheas  a 
dheanamh  air  làithibh  na  sàbaid? 
chum  gu'm  biodh  cùis  dhìtidh  aca 
dha. 

11  Agus  thubhairt  esan  riu, 
Cia  agaibh-sa  an  duine,  aig  am  bi 
aon  chaora,  agus  ma  thuiteas  i 
ann  an  slochd  air  là  na  sàbaid, 
nach  beir  e  oirre,  agus  nach  tog 
e  nios  i  ? 

12  Nach  mòr  ma  ta  is  fearr 
duine  na  caora  ?  Uime  sin,  a  ta  e 
ceaduichte  maith  a  dheanamh  air 
làithibh  na  sàbaid. 

13  An  sin  thubhairt  e  ris  an 
duine,  Sìn  a  mach  do  làmh :  agus 
shìn  e  mach  i ;  agus  bha  i  air  a 
h-aiseag  slàn,  mar  an  Jàmli  eile. 

14  Ach  chaidh  na  Phairisich  a 
mach,  agus  chum  iad  comhairle 
'na  aghaidh,  cionnus  a  dh'f  heud- 
adh  iad  a  mhilleadh. 

15  Ach  an  uair  a  thuig  Iosa  so, 
dh'imich  e  as  sin  :  agus  lean  slòigh 
mhòr  e,  agus  leighis  e  iad  uile. 

16  Agus  thug  e  sparradh  dhoibh 
chum  nach  deanadh  iad  follus  e^: 

17  A  chum  gu  coimhliontadh 
an  ni  a  labhradh  le  Esaias  am 
f  àidh,  ag  ràdh, 

18  Feuch,  mo  sheirbhiseach 
fèin  a  thagh  mi,  m'aon  gràdhach 
anns  am  bheil  tlachd  aig  m'anam  : 
cuiridh  mi  mo  Spiorad  fèin  air, 
agus  nochdaidh  e  breitheanas  do 
na  Cinneachaibh. 

19  Cha  dean  e  strì,  agus  cha 
ghlaodh  e,  ni  mò  a  chluinneas 
neach  air  bith  a  ghuth  air  na 
sràidibh. 

20  Cha  bhris  e  a'  chuilc  bhrùite, 
agus  cha  mhùch  e  an  lìon  as  am 
bi  deatach,  gus  an  tabhair  e  mach 
breitheanas  chum  buaidh. 

21  Agus  is  ann  à  ainmsan  a 
bhitheas  muinighinn  aig  na  Cinn- 
eachaibh. 

22  An  sin  thugadh  d'a  ionn- 
suidh  duine  anns  an  robh  deamh- 
an,  dall  agus  balbh :  agus  shlàn- 
uich  se  e,  ionnus  gu'n  do  labhair 
am  balbhan,  agus  gu'n  robh  an 
dall  a'  faicinn. 

23  Agus  ghabh  am  pobull  uile 
iongantas,  agus  thubhairt  iad, 
Nach  e x  so  Mac  Dhaibhidh  ? 

24  Ach  an  uair  a  chuala  na 
Phairisich  so,  thubhairt  iad,  Cha 
'n'eìlanifear  so  a'  tilgeadh  a  mach 
dheamhan,  ach  troimh  Bheelse- 
bub  prionnsadh  nan  deamhan. 

25  Agus  thuig  Iosa  an  smuain- 
tean,  agus  thubhairt  e  riu,  Gach 
rìoghachd  a  ta  roinnte  'na  h-agh- 
aidh  fèin,  nìthear  'na  f  àsach  i :  a- 
gus  gach  uile  bhaile  no  tigh  a  ta 
roinnte  'na  aghaidh  fèin,  cha  seas  e. 

26  Agus  ma  thilgeas  Satan  a 
mach  Satan,  a  ta  e  roinnte  'na 
aghaidh  fèin ;  air  an  aobhar  sin, 
cionnus  a  sheasas  a  rìoghachd  ? 

27  Agus  ma  taimse  troimh 
Bheelsebub  a'  tilgeadh  a  mach 
dheamhan,  troimh  cò  am  bheil 
bhur  clannsa  gan  tilgeadh  a  mach  ? 
Uime  sin,  bithidh  iad  'nam  breith- 
eanaibh  oirbh  : 

28  Ach  ma's  ann  le  Spiorad 
Dhè  a  ta  mise  a'  tilgeadh  a  mach 
dheamhan,  thàinig  rìoghachd  Dhè 
chugaibhse2. 

29  No  cionnus  is  urrainn  neach 
dol  do  thigh  duine  làidir,  agus  air- 


neis  a  thighe  a  chreachadh,  mur 
ceangail  e  air  tùs  an  duine  làidir  ? 
agus  an  sin  creachaidh  e  a  thigh. 

30  An  ti  nach  'eil  leam,  a  ta  se 
a'm'  aghaidhj  agus  an  ti  nach 
cruinnich  leam,  sgapaidh  e. 

31  Air  an  aobhar  sin,  a  deirim 
ribh,  Gu  maithear  gach  peacadh 
agus  gach  toibheum  do  dhaoinibh : 
gidheadh,  cha  mhaithear  toibheum 
an  aghaidh  an  Spioraid  Naoimh 
do  dhaoinibh. 

32  Agus  ge  b'e  neach  a  labhras 
focal  an  aghaidh  Mhic  an  duine, 
maithear  dha  e :  ach  ge  b'e  neach 
a  labhras  an  aghaidh  an  Spioraid 
Naoimh,  cha  mhaithear  dha  e, 
anns  an  t-saoghal  so,  no  anns  an 
t-saoghal  a  ta  ri  teachd. 

33  An  dara  cuid  deanaibh  a' 
chraobh  maith,  agus  a  toradh 
maith;  no  deanaibh  a'  chraobh 
truaillidh,  agus  a  toradh  truaillidh : 
oir  is  ann  air  a  toradh  a  dh'aith- 
nichear  a'  chraobh. 

34  A  shliochd  nan  nathraiche 
nimhe,  eionnus  a  dh'fheudas  sibh 
nithe  maithe  a  labhairt,  o  a  ta  sibh 
fèin  olc  ?  oir  is  ann  à  pailteas  a' 
chridhe  a  labhras  am  beul. 

35  Bheir  duine  maith  a  mach 
nithe  maithe  à  deadh  ionmhas  a 
chridhe :  agus  bheir  an  droch 
dhuine  mach  droch  nithe  as  a 
dhroch  ionmhas. 

36  Ach  a  deirim  ribh,  Gu'n 
tabhair  daoine  cunntas  ann  an  là 
a'  bhreitheanais  air  son  gach  focail 
dhìomhain  a  labhras  iad. 

37  Oir  is  ann  le  t'fhoclaibh  a 
shaorar  thu,  agus  is  ann  le  t'f  hoc- 
laibh  a  dhìtear  thu. 

38  An  sin  f  hreagair  dream  àr- 
aidh  do  na  sgrìobhaichean  agus  do 
na  Phairisich,  ag  ràdh,  A  mhaigh- 
stir,  bu  mhiann  leinn  comhara 
fhaicinn  uait. 

39  Ach  fhreagair  esan  agus 
thubhairt  e  riu,  A  ta  ginealach 
olc  agus  adhaltrannach  ag  iarr- 
aidh  comharaidh,  agus  cha  tiubh- 
rar  comhara  dhoibh,  ach  comhar' 
an  f  hàidh  Ionais. 

40  Oir  mar  a  bha  Ionas  am 
broinn  na  muice-mara  tri  làithean 
agus  tri  oidhchean ;  is  ann  mar 
sin  a  bhitheas  Mac  an  duine  ann 
an  cridhe  na  talmhainn  tri  làithean 
agus  tri  oidhchean. 

41  Eiridh  muinntir  Ninebhe  sa' 
bhreitheanas  maille  ris  a'  ghineal- 
ach  so,  agus  dìtidh  iad  e ;  oir  rinn 
ad  aithreachas  aig  searmoin  Ion- 
ais,  agus  feuch,  a  ta  ni's  mò  na 
Ionas  an  so. 

42  Eiridh  ban-righinn  na  h-àirde 
deas  sa'  bhreitheanas  maille  ris  a' 
ghinealach  so,  agus  dìtidh  si  e : 
oir  thàinig  i  o  na  fo-àitibh  a's  iom- 
allaiche  do'n  talamh  a  dh'èisd- 
eachd  gliocais  Sholaimh ;  agus 
feuch,  a  ta  ni's  mò  na  Solamh  an 
so. 

43  An  dèigh  do'n  spiorad  neò- 
ghlan  dol  a  mach  à  duine,  imich- 
idh  se  troimh  ionadaibh  tioram, 
ag  iarraidh  fois,  agus  cha'n  fhaigh 
e. 

44  An  sin  their  e,  Pillidh  mi 
do  m'  thigh  as  an  d'thàinig  mi ; 
agus  air  teachd  dha,  gheibh  e  fal- 
amh,  sguabta,  agus  deadh-mhais- 
each  e. 

45  Imichidh  e  an  sin,  agus 
bheir  e  leis  seachd  spioraid  eile 
a's  miosa  na  e  fèin,  agus  thèid 
iad  a  steach  agus  gabhaidh  iad 
còmhnuidh  an  sin :  agus  bithidh 
staid  dheireannach  an  duine  sin 
ni's  miosa  na  a  thòiseach.  Is  ann 
eadhon  mar  sin  a  thachaireas  do'n 
ghinealach  aingidh  so. 

46  Agus  air  dha  bhi  fathast  a' 
Iabhairt  ris  a'  phobull,  feuch,  sheas 


a  mhàthair  agus  a  bhràithrean  a 
muigh,  ag  iarraidh  labhairt  ris. 

47  An  sin  thubhairt  neach  eigin 
ris,  Feuch,  a  ta  do  mhàthair,  agus 
do  bhràithrean  'nan  seasamh  a 
muigh,  ag  iarraidh  labhairt  riut. 

48  Ach  fhreagair  esan  agus 
thubhairt  e  ris  an  ti  a  dh'innis  so 
dha,  Cò  i  mo  mhàthair  ?  agus  cò 
iad  mo  bhràithrean  ? 

49  Agus  air  sìneadh  a  làimhe 
chum  a  dheisciobul,  thubhairt  e, 
Feuch  mo  mhàthair,  agus  mo 
bhràithrean. 

50  Oir  ge  b'e  neach  a  ni  toil 
m' Atharsa  a  ta  air  nèamh,  is  e  sin 
fèin  mo  bhràthair,  agus  mo  phiu- 
thar,  agus  mo  mhàthair. 

CAIB.  XIII. 
3  Cosamhlachd  an  t-sìoladair  agus 
an  t-sìl,    18  air  eadar-mhìneach- 
adh.   24  Cosamhlachd  a'  chogail, 
31  an  t-sìl-mhnstaird,  fyc. 

AIR  an  là  sin  fèin  chaidh  Iosa 
mach  as  an  tigh,  agus  shuidh 
e  ri  taobh  na  fairge. 

2  Agus  cnruinnich  sluagh  mòr 
d'a  ionnsuidh,  air  chor  as  air  dol 
a  steach  do  luing  dha,  gu'n  do 
shuidh  e,  agus  sheas  an  sluagh 
uile  air  an  tràigh. 

3  Agus  labhair  e  mòran  do 
nithibh  riu  ann  an  cosamhlachd- 
aibh  \  ag  ràdh,  Feuch,  chaidh 
sìoladair  a  mach  a  chur  sìl. 

4  Agus  ag  cur  an  t-sìl  da,  thuit 
cuid  dheth  ri  taobh  an  ròid,  agus 
thàinig  na  h-eunlaith  agus  dh'ith 
iad  e. 

5  Thuit  cuid  air  ionadaibh 
creagach,  far  nach  robh  mòran  tal- 
mhainn  aige :  agus  air  ball  dh'fhàs 
e  suas,  do  bhrìgh  nach  robh 
doimhneachd  talmhainn  aige. 

6  Ach  air  èirigh  do'n  ghrèin 
dhothadh  e,  agus  do  bhrìgh  nach 
robh  freumh  aige,  shearg  e  as. 

7  Agus  thuit  cuid  am  measg 
droigliinn :  agus  dh'f  hàs  an  droigh- 
ionn  suas,  agus  mhùch  se  e. 

8  Ach  thuit  cuid  eile  am  fe-ar- 
ann  maith,  agus  thug  e  toradh  a 
mach,  cuid  a  cheud  uiread,  cuid 
a  thri  fichead,  cuid  a  dheich  thar 
f  hichead  uiread  's  a  chuireadh. 

9  Ge  b'e  neach  aig  am  bheil 
cluasachum  èisdeachd,èisdeadh  e. 

10  Agus  thàinig  na  deisciobuil,  ( 
agus  thubhairt  iad  ris,  C'ar  son 
a  ta  thu  a'  labhairt  riu  ann  an  cos- 
amhlachdaibh  ? 

11  Fhreagair  esan  agus  thu- 
ohairt  e  riu,  Do  bhrìgh  gu'n 
d'thugadh  dhuibhse  eòlas  a  bhi 
agaibh  air  rùn  dìomhair  rìogh- 
achd  nèimhe,  ach  dhoibhsan  ni 
'm  bheil  so  air  a  thabhairt. 

12  Oir  ge  b'e  neach  aig  am 
oheil,  dhasan  bheirear,  agus  bith- 
idh  aige  an  tuilleadh  pailteis :  ach 
ge  b'e  neach  aig  nach  'eil,  uaith- 
san  bheirear  eadhon  an  ni  a  taaige. 

13  Uime  sin,  atairgs'  a'  labhairt 
riu  an  cosamhlachdaibh,  do  bhrìgh 
air  doibh  faicinn  nach  faic  iad, 
agus  a'  cluinntinn  nach  cluinn  iad, 
agus  nach  tuig  iad. 

1-i  Agus  anntasan  a  ta  fàidh- 
eadaireachd  Esaias  air  a  coimh- 
lionadh,  a  ta  'g  ràdh,  Le  h-èisd- 
eachd  Cjuinnidh  sibh,  agus  cha 
tuig  sibh ;  agus  le  h-amharc  chi 
sibh,  agus  cha'n  aithnich  sibh. 

15  Oir  a  ta  cridhe  a'  pliobuill 
so  air  f  às  reamhar,  agus  an  cluas- 
an  mall  chum  èisdeachd,  agus 
dhruid  iad  an  sùilean ;  air  eagal 
uair  air  bith  gu'm  faiceadh  iad 
le'n  sùilibh,  agus  gu'n  cluinneadh 
iad  le'n  cluasaibh,  agus  gu'n  tuig- 
eadh  iad  le'n  cridhe,  agus  gu'm 
biodh  iad  air  an  iompachadh,  agus 
gu'n  slànuichinns'  iad. 

16  Ach    is   beannaichte   bhur 


sùilese,  oir  a  ta  iad  a'  faicinn 
agus  bhur  cluasa,  oir  a  ta  iad  a' 
cluinntinn. 

17  Oir  a  deirim  ribh  gu  firinn- 
each,  Gu'm  b'  iomadh  f  àidh,  agus 
firean  leis  am  bu  mhiann  na 
nithese  f  haicinn  ta  sibhse  a'  faic- 
inn,  agus  nach  fac  siad  iad  ;  agus 
na  nithese  chluinntinn  a  ta  sibhse 
a'  cluinntinn,  agus  nach  cual  iad. 

18  Eisdibh  air  an  aobhar  sin  ri 
cosamhlachd  an  t-sìoladair. 

19  An  uair  a  chluinneas  neach 
air  bith  focal  na  rìoghachd,  agus 
nach  toir  e  fa'near  el,  thig  an 
droch  sjno?'ad,  agus  bheir  e  air 
ialbh  an  ni  a  chuireadh  'na  chridhe: 
is  e  so  esan  anns  an  do  chuireadh 
an  siol  ri  taobh  an  ròid. 

20  Ach  esan  a  fhuair  sìol  ann 
an  àitibh  creagach2,  is  e  so  an  ti 
a  chluinneas  am  focal,  agus  a 
ghabhas  e  air  ball  le  gairdeachas ; 

21  Gidheadh  cha'n 'eil  freumh 
aige  ann  fèin,  ach  fanaidh  se  rè 
tamuìll :  agus  an  uair  a  thig  triob- 
laid  no  geur-leanmhuinn  air  son 
an  fhocail,  air  ball  gheibh  e  oil- 
bheum. 

22  Esan  mar  an  ceudna  a  ghabh 
sìol  am  measg  an  droighinn,  is  e 
so  an  ti  a  ta  cluinntinn  an  fho- 
cail  ;  agus  a  ta  ro-chùram  an 
t-saoghailse,  agus  mealltaireachd 
beartais  a'  mùchadh  an  fhocail, 
agus  bithidh  e  gun  toradh. 

23  Ach  an  ti  ud  a  ghabh  siol 
ann  an  deadh  fhearann,  is  e  sin 
an  neach  a  ta  cluinntinn  an  f  ho- 
cail,  agus  'ga  thoirt  fa'near,  neach 
mar  an  ceudna  ta  giùlan  toraidh, 
agus  a  ta  tabhairt  a  mach  cuid  a 
cheud  uiread,  cuid  a  thri  fichead, 
agus  cuid  eile  a  dheich  thar  f  hich- 
ead  uiread  's  a  chuireadh. 

24  Chuir  e  cosamhlachd  eile 
mach    dhoibh,   ag   ràdh;  Is   cos- 


nach  taig  sc  e  — 2  clochach. 

mhuil  rìoghachd  nèimhe  ri  duine 
a  chuir  sìol  maith  'na  f  hearann  : 

25  Agus  an  uair  a  bha  daoine 
nan  codal,  thàinig  a  nàmhaid  agus 
chuir  e  cogal  am  measg  a'  chruin- 
eachd,  agus  dh'imich  e  roimhe. 

26  Ach  an  uair  a  thàinig  an 
t-arbhar  fuidh  dhèis,  agus  a  thug 
e  mach  a  thoradh,  dh'fhoillsich 
an  cogal  e  fèin  mar  an  ceudna. 

27  Agus  air  teachd  do  sheir- 
bhisich  f  hir-an-tighe  thubhairt  iad 
ris,  A  Thighearna,  nach  do  chuir 
thusa  sìol  maith  ann  ad  fhear- 
ann  ?  c'àite  ma  seadh  as  an  d' 
fhuair  e  an  cogal? 

28  Thubhairt  esan  riu,  Rinn 
nàmhaid  èigin  so.  Agus  thubhairt 
na  seirbhisich  ris,  An  àill  leat 
uime  sin  gu'n  tèid  sinne  agus 
gu'n  cruinnich  sinn  r'a  chèileiad? 

29  Ach  thubhairt  esan,  Cha'n 
àill ;  air  eagal  ag  cruinneachadh 
a'  chogail  duibh,  gu  spìon  sibh  an 
cruineachd  maille  ris. 

30  Leigibh  leo  f  às  araon  gus 
an  tig  am  foghara :  agus  an  àm 
an  fhogharaidh  their  mise  ris  an 
luchd-buanaidh,  Cruinnichibh  air 
tùs  an  cogal,  agus  ceanglaibh  e 
'na  cheanglachanaibh  l  chum  a 
losgaidh :  ach  cruinnichibh  an 
cruineachd  do  m'  shabhal. 

31  Chuir  e  mach  cosamhlachd 
eile  dhoibh,  ag  ràdh,  A  ta  rìogh- 
achd  nèimhe  cosmhuil  ri  gràinne 
do  shìol  mustaird,  a  ghabh  neach 
agus  a  chuir  e  'na  fhearann. 

32  Ni  gun  amharus  a's  lugha 
do  gach  uile  phòr  2  :  gidheadh  air 
f  às  da,  's  e  a's  mò  do  na  luibhean- 
aibh,  agus  f  àsaidh  e  'na  chrann : 
lonnus  gu'n  tig  eunlaith  an 
athair,  agus  gu'n  dean  iad  nid  'na 
gheugaibh. 

33  Cosamhlachd  eile  labhair  e 
riu :  Is  cosmhuil  rìosrhachd  nèimhe 


ri  taois  ghoirt 3,  a  ghabh  bean  agus 
a  dh'fholaich  i  an  tri  tomhasaibh 
mine,  gus  an  do  ghoirticheadh  an 
t-iomlan. 

34  Na  nithe  sin  uile  labhair 
Iosa  ris  a'  phobull  an  cosamh- 
lachdaibh,  agus  gun  chosamhlachd 
cha  do  labhair  e  riu : 

35  A  chum  gu  coimhliontadh 
an  ni  a  thubhradh  leis  an  f  hàidh, 
ag  ràdh,  Fosglaidh  mi  mo  bheul 
an  cosamhlachdaibh,  cuiridh  mi 
'n  cèill  nithe  a  bha  folaichte  o 
thòiseach  an  t-saoghail 4. 

36  An  sin  chuir  Iosa  am  pobull 
air  falbh,  agus  chaidh  e  steach 
do'n  tigh :  agus  thàinig  a  dheis- 
ciobuil  d'a  ionnsuidh,  ag  ràdh, 
Mìnich  dhuinne  cosamhlachd  cog- 
ail  an  f  hearainn. 

37  Agus  fhreagair  esan  agus 
thubhairt  e  riu,  An  ti  a  chuireas 
an  sìol  maith  is  e  Mac  an  duine  e 

38  'S  e  'm  fearann  an  domhan  : 
agus  is  e  an  sìol  maith  clann  na 
rìoghachd :  ach  's  e  an  cogal  clann 
an  droch  spioraid: 

39  'S  e  an  nàmhaid  a  chuir  iad 
an  diabhul :  's  e  am  foghara  deir- 
eadh  an  t-saoghail :  agus  is  iad  na 
buanaichean  na  h-aingil. 

40  Agus  amhuil  mar  a  chruinn- 
ichear  an  cogal,  agus  a  loisgear  le 
teine  e,  is  ann  mar  sin  a  bhitheas 
ann  an  deireadh  an  t-saoghail  so 

41  Cuiridh  Mac  an  duine  'ain- 
gil  uaith,  agus  tionailidh  iad  as  a 
rìoghachd  na  h-uile  nithe  a  bheir 
oilbheum,  agus  iadsan  a  ta  dean- 
amh  aingidheachd ; 

42  Agus  tilgidh  siad  iad  ann 
an  amhuinn  air  dearg-lasadh  :  an 
sin  bithidh  gul  agus  gìosgan  f  hia- 
cal. 

43  An  sin  dealraichidh  na 
fireana  mar  a'  ghrian,  ann  an 
rìoghachd  an  Athar  fèin.    Ge  b'e 


thrusaichibh. — 2  ros. — 3  laibhin. — 4  o  leagadh  hunaite  an  domhain. 

aig  am  bheil  cluasa  chum   èisd- 
eachd,  èisdeadh  e. 

44  A  rìs,  a  ta  rìoghachd  nèimhe 
cosmhuil  ri  ionmhas  air  fholach 
am  fearann :  ni  an  dèigh  f  haot- 
ainn,  a  dh'fholaich  duine,  agus 
air  sgàth  a  ghairdeachais  air  a 
shon,  dh'imich  e  agus  reic  e  na 
bha  aig  uile,  agus  cheannaich  e 
am  fearann  sin. 

45  A  rìs,  is  cosmhuil  rìoghachd 
nèimhe  ri  ceannuiche  àraidh  ag 
iarraidh  nèamhnuide  maiseach : 

46  Agus  air  amas *  da  air  aon 
aèamhnuid  ro  luachmhoir,  dh'im- 
ìch  e,  agus  reic  e  na  bha  aige,  agus 
cheannuich  se  i. 

47  A  rìs,  a  ta  rìoghachd  nèimhe 
cosmhuil  ri  lìon  air  a  thilgeadh 
san  fhairge,  agus  a  chruinnich  do 
gach  uile  sheòrsa  èisg : 

48  Agus  air  dha  bhi  làn,  tharr- 
uing  na  h-iasgairean  e  chum  na 
tràighe,  agus  air  suidh  dhoibh, 
chminnich  iad  na  h-èisg  mhaithe 
ann  an  soithichibh,  ach  thilg  iad 
na  droch  èisg  a  mach. 

49  Is  ann  mar  sin  a  bhitheas 
ann  an  deireadh  an  t-saoghail: 
thèid  na  h-aingil  a  mach,  agus 
dealaichidh  iad  na  droch  dhaoine 
à  measg  nam  fireanach ; 

50  Agus  tilgidh  siad  iad  san 
àmhuinn  theintich  :  an  sin  bith- 
idh  gul  agus  gìosgan  fhiacal. 

51  Thubhairt  Iosa  riu,  An  do 
thuig  sibh  na  nithe  so  uile  ?  thu- 
bhairt  iad  ris,  Thuig,  a  Thighearna. 

52  Agus  thubhairt  esan  riu, 
Air  an  aobhar  sin,  gach  uile 
sgrìobhaiche  a  ta  fòghlumta  chum 
rìoghachd  nèimhe,  is  cosmhuil  e 
ri  fear-tighe,  a  bheir  a  mach  as 
'ionmhas  nithe  nuadh  agus  sean. 

53  Agus  thachair  an  uair  a 
chrìochnaich  Iosa  na  cosamh- 
lachda  so,  gu'n  d'imich  e  as  sin. 


54  Agus  an  uair  a  thàinig  e  d'a 
dhùthaich  fèin,  theagaisg  e  iad 
*nan  sionagog,  ionnus  gu'n  rìo 
ghabh  iad  iongantas,  agus  gu'n 
dubhairt  iad,  C'àit  an  d'f  huair  am 
fear  so  an  gliocas  so,  agus  na 
feartan  ud  ? 

55  Nach  e  so  mac  an  t-saoir  ? 
nach  e  ainm  a  mhàthar  Muire  ? 
nach  iad  a  bhràithre,  Seumas, 
agus  Ioses,  agus  Simon,  agus 
Iudas  ? 

56  Agus  a  pheathraiche,  nach 
'eil  iad  uile  maille  ruinn?  c'àit 
uime  sin  an  d'fhuair  an  duine  so 
na  nithe  ud  uile  ? 

57  Agus  fhuair  iad  oilbheum 
ann.  Ach  thubhairt  Iosa  riu, 
Cha'n  'eil  f  àidh  gun  urram,  ach 
'na  dhùthaich  fèin,  agus  'na  thigh 
fèin. 

58  Agus  cha  d'rinn  e  mòran 
do  oibribh  cumhachdach  an  sin, 
air  son  am  mi-chreidimh. 

CAIB.  XIV. 

1  Barail  Heroid  mu  thimchioll 
Chiiosd.  3  Car  son  a  chaidh  an 
ceann  a  bhuntainn  a  dh'Eoin 
Baiste.  13  Chaidh  Iosaguionad 
fàsail,  lòfar  an  do  bheathaich  e 
cùig  mìle  fear  le  cùig  aranaibh, 
agus  dà  iasg,  fyc. 

T7*A'N  àm  sin  chual  Herod  an 

X?    Tetrach  cliu  Iosa, 

2  Agus  thubhairt  e  r'a  sheir- 
bhisich,  Is  e  so  Eoin  Baiste, 
dh'èirich  e  o  na  marbhaibh,  is 
uime  sin  a  ta  feartan  air  an  oib- 
reachadh  leis. 

3  Oir  air  glacadh  Eoin  do  He- 
rod,  cheangail  se  e,  agus  thilg  e 
am  priosan  e  air  son  Herodiais, 
mnà  Philip  a  bhràthar  fèin. 

4  Oir  thubhairt  Eoin  ris,  Cha 
'n'eil  e  dligheach  dhuit  i  bhi  agad. 

5  Agus  an  uair  bu  mhiann  leis 
a  chur  gu  bàs,  bha  eagal  a'  pho- 

buill  air,  oir  bha  meas  fàidh  aca 
air. 

6  Ach  an  uair  a  bha  co-ainm 
la-breithe  Heroid  air  a  chumail, 
rinn  (nighean  Herodiais  dannsa 
'nan  làthair,  agus  thaitinn  i  ri 
Herod : 

7  lonnus  gu'n  do  gheall  e  le 
mionnaibh,  gu  tiubhradh  e  dhi  ge 
b'e  air  bith  ni  a  dh'iarradh  i. 

8  Agus  air  dh'ise  bhi  air  a  tea- 
gasg  le  a  màthair  roimh  laimh, 
thubhairt  i,  Tabhair  dhomh  an  so 
ceann  Eoin  Baiste  air  mèis. 

9  Agus  bha  'n  righ  doilich: 
ach  air  son  a  mhionnan,  agus  na 
muinntir  a  bha  'nan  suidhe  aig 
biadh  maille  ris,  dh'àithn  e  a 
thabhairt  di. 

10  Agus  air  cur  fir-marbhaidh 
uaith,  bhuin  e  a  cheann  a  dh'Eoin 
anns  a'  phrìosan. 

1 1  Agus  thogadh  a  cheann  air 
mèis,  agus  thugadh  do'n  chailin 
e :  agus  thug  ise  d'a  màthair  e. 

12  Agus  thàinig  a  dheisciobuil, 
agus  thug  iad  an  corp  leo,  agus 
dh'adhlaic  iad  e,  agus  thàinig  iad 
qgus  dh'innis  iad  sin  do  Iosa. 

13  An  uair  a  chual  Iosa  so, 
chaidh  e  as  sin  air  luing  gu  ionad 
f  àsail  air  leth :  agus  an  uair  a 
chual  am  pobull  sin,  lean  iad  d'an 
cois  e  as  na  bailtibh. 

14  Agus  air  dol  a  mach  do  Io- 
sa,  chunnaic  e  coimhthional  mòr, 
agus  ghabh  e  truas  mòr  dhiubh, 
agus  shlànuich  e  an  droing  aca 
bha  eùslan. 

15  Agus  an  uair  a  b'fheasgar 
e,  thàinig  a  dheisciobuil  d'a  ionn- 
suidh,  ag  ràdh,  Is  àite  fàsail  so, 
agus  a  ta  an  t-àm  a  nis  air  dol 
seachad ;  cuir  an  sluagh  air  falbh, 
chum  as  gu'n  tèid  iad  do  na  bail- 
tibh,  agus  gu'n  ceannuich  iad 
biadh  dhoibh  fèin. 


16  Ach  thubhairt  Iosa  riu,  Cha 
ruig  iad  a  leas  falbh ;  thugaibhse 
dhoibh  r'a  itheadh. 

17  Agus  thubhairt  iad  ris,  Cha 
'n'eil  againn  an  so  ach  cùigarain', 
agus  dà  iasg. 

18  Thubhairt  esan  riu,  Thug- 
aibh  an  so  iad  do  m'  ionnsuidhsa. 

19  Agus  dh'àithn  e  do'n  t- 
sluagh  suidhe  sìos  air  an  fheur, 
agus  ghlac  e  na  cùig  arain,  agus 
an  dà  iasg,  agus  air  amharc  dha 
suas  gu  nèamh,  bheannaich  agus 
bhris  e,  agus  thug  e  na  h-arain  d'a 
dheisciobluibh,  agus  ihug  na  deis- 
ciobuil  do'n  t-sluagh  iad. 

20  Agus  dh'ith  iad  uile,  agus 
shàsuicheadh  iad :  agus  thog  iad 
làn  dà  chliabh  dheug  do'n  bhiadh 
bhriste,  a  hha  dh'fhuighleach  aca. 

21  Agus  bha  iadsan  a  dh'ith 
mu  thimchioll  cùig  mìle  fear 
thuilleadh  air  mnaibh  agus  air 
cloinn. 

22  Agus  air  ball  cho-èignich 
Iosa  a  dheisciobuil  gu  dol  an 
luing,  agus  dol  roimhe  do'n  taobh 
eile,  gus  an  cuireadh  esan  an 
sluagh  air  falbh. 

23  Agus  an  uair  a  leig  e  an 
sluagh  uaith,  chaidh  e  suas  air 
beinn  'na  aonar  a  dheanamh  ur- 
nuigh :  agus  an  uair  a  bha  am 
feasgar  air  teachd,  bha  e  an  sin 
'na  aonar. 

24-  Ach  bha  an  long  fa  'n  àm 
sin  am  meadhon  na  fairge,  air  a 
luasgadh  2  a  null  agus  a  nall  leis  na 
tonnaibh  :  oir  bha  a'  ghaoth  'nan 
aghaidh. 

25  Agus  anns  a'  cheathramh 
faire  do'n  oidhche,  chaidh  Iosa 
d'an  ionnsuidh,  ag  imeachd  air 
an  fhairge. 

26  Agus  an  uair  a  chunnaic 
na  deisciobuil  e  'g  imeachd  air  an 
fhairge,  bha  iad  fo  bhuaireas,  ag 

ràdh,  Is  spiorad  a  ta  ann :  agus 
ghlaodh x  iad  a  mach  le  h-eagal. 

27  Ach  labhair  Iosa  riu  air 
ball,  ag  ràdh,  Biodh  misneach 
mhaith  agaibh,  is  mise  a  ta  ann, 
na  biodh  eagal  oirbh. 

28  Agus  fhreagair  Peadar  e 
agus  thubhairt  e,  A  Thighearna, 
ma's  tu  a  ta  ann,  iarr  ormsa  teachd 
a  d'ionnsuidh  air  na  h-uisgeach- 
aibh. 

29  Agus  thubhairt  esan,  Thig. 
Agus  an  uair  a  bha  Peadar  air 
teachd  a  nuas  as  an  luing,  dh'im- 
ich  e  air  na  h-uisgeachaibh,  chum 
teachd  gu  Iosa. 

30  Ach  an  uair  a  chunnaic  e 
a'  ghaoth  làidir,  ghabh  e  eagal : 
agus  an  uair  a  thòisich  e  air  dol 
fuidh,  ghlaodh  e,  ag  ràdh,  A  Thigh- 
earna,  fòir  orm. 

31  Agus  air  ball  shìn  Iosa  mach 
a  làmh,  agus  rug  e  air,  agus 
thubhairt  e  ris,  O  thusa  air  bheag 
creidimh,  c'ar  son  a  bha  thu  fuidh 
amharus  ? 

32  Agus  an  uair  a  chaidh  iad 
a  steach  do'n  luing,  choisg  a' 
ghaoth. 

33  An  sin  thàinig  iadsan  a  bha 
san  luing,  agus  rinn  iad  aoradh 
dha,  ag  ràdh,  Gu  firinneach  is  tu 
Mac  Dhè. 

34}  Agus  an  uair  a  chaidh  iad 
do'n  taobh  eile,  thàinig  iad  gu 
talamh  Ghenesaret. 

35  Agus  an  uair  a  fhuair  luchd 
an  àite  sin  fiosrachadh  uime,  chuir 
iad  fios  air  feadh  na  tìre  sin  uile 
air  gach  taobh  dhiubh,  agus  thug 
iad  d'a  ionnsuidh  an  droing  sin 
uile  a  bha  euslan. 

36  Agus  ghuidh  iad  air,  gu 
feudadh  iad  beantuinn  ri  iomall 
^eudaich  a  mhàin  :  agus  a  mheud 
dhiubh  's  a  bhean,  shlànuicheadh 
guh-iomlan  iad. 


CAIB.  XV. 

3  A  ta  Criosd  ay  cronuchadh  nan 
sgrìobhaiche  agus  nam  Phairis- 
each  air  son  àitheanta  Dhè  a 
bhriseadh  le  'n  gnàthachadh ; 
11  a'  teagasg  nach  e  an  ni  a 
thèid  asteach  do'n  bheula  thruail- 
leas  an  duine,  Sfc. 

AN  sin  thàinig  sgrìobhàichean 
agus  Phairisich  o  Ierusalem 
gu  Iosa,  ag  ràdh, 

2  C'ar  son  a  ta,  do  dheisciobuil 
a'  dol  an  aghaidh  gnàthachaidh 
nan  sinnsear  ?  oir  cha'n  ionnlaid 
iad  an  làmhan  an  uair  a  dh'itheas 
iad  aran. 

3  Ach  fhreagair  esan  agus 
thubhairt  e  riu,  C'ar  son  a  ta 
sibhse  a'  briseadh  àithne  Dhè  le 
bhur  gnàthachadh  fèin  ? 

4  Oir  thug  Dia  àithne,  ag  ràdh, 
Tabhair  onoir  do  t'athair  agus  do 
d'  mhàthair :  agus  ge  b'e  mhall- 
uicheas  'athair  no  'mhàthair,  cuir- 
ear  gu  bàs  e. 

5  Ach  their  sibhse,  Ge  b'e 
neach  a  their  r'a  athair  no  r'a 
'mhàthair,  Biodh  e  'na  thiodh- 
lacadh  do'n  teampull  gach  ni  leis 
am  feudadh  tu  buannachd  fhaot- 
ainn  uamsa. 

6  Nach  feum  e  'athair  no 
'mhàthair  onoruchadh.  Mar  sin 
chuir  sibhse  an  neo-bhrigh  àithne 
Dhè  le  bhur  gnàthachadh  fèin. 

7  A  chealgairean,  is  maith  a 
rinn  Esaias  f  àidheadaireachd  mu'r 
timchioll,  ag  ràdh, 

8  A  ta  am  pobull  so  a'  dlùth- 
achadh  riumsa  le'm  beul,  agus  a' 
tabhairt  onoir  dhomh  le'm  bilibh : 
ach  a  ta  an  cridhe  fada  uam. 

9  Ach  is  ann  an  dìomhanas  a 
ta  iad  a'  deanamh  aoraidh  dhomh- 
sa,  a'  teagasg  àitheanta  dhaoine 
mar  theagasg. 

10  Agus  air  gairm  an  t-slòigh 

dha,  thubhaìrt  e  riu,  Eisdibh  agus 
tuigibh. 

11  Cha'n  e  an  ni  a  thèid  a 
steach  sa'  bheul  a  shaluicheas  an 
duine :  ach  an  ni  a  thig  a  mach 
as  a'  bheul,  is  e  so  a  shaluicheas 
an  duine. 

12  An  sin  thàinig  a  dheiscio- 
buil,  agus  thubhairt  iad  ris,  Am 
bheil  fhios  agad  gu'n  do  ghabh 
na  Phairisich  oilbheum,  an  dèigh 
dhoibh  na  briathran  ud  a  chluinn- 
tinn  ? 

13  Ach  fhreagair  esan  agus 
thubhairt  e,  Gach  uile  luibh  nach 
do  shuidhich  m'  Athair  nèamh- 
aidhse,  spìonar  à  bhun  e. 

14  Leigibh  leo  :  is  cinn-iùil 
dhall  nan  dall  iad.  Agus  ma 
threòruicheas  dall  dall  eile,  tuitidh 
iad  araon  anns  a'  chlais. 

15  Agus  fhreagair  Peadar  agus 
thubhairt  e  ris,  Minich  dhuinn 
an  cosamhlachd  sin. 

16  Agus  thubhairt  Iosa,  am 
bheil  sibhse  fathast  mar  an  ceud- 
na  gun  tuigse  ? 

17  Nach  'eil  sibh  a'  tuigsinn 
fathast,  ge  b'e  ni  a  thèid  a  steach, 
sa'  bheul,  gu'n  tèid  e  sa'  broinn, 
agus  gu'n  tilgear  a  mach  do'n  t- 
slochd  shalchair  e? 

18  Ach  na  nithe  sin  a  thig  a 
mach  as  a'  bheul,  a  ta  iad  a' 
teachd  o'n  chridhe,  agus  is  iad 
sin  a  shaluicheas  an  duine. 

19  Oir  is  ann  as  a'  chridhe 
thig  droch  smuainte,  mortadh, 
adhaltrannas,  strìopachas,  gad- 
uigheachd,  fianuis  bhrèige,  toibh- 
eum. 

20  Is  iad  so  na  nithe  a  shaluich- 
eas  an  duine :  ach  itheadh  le 
làmhaibh  gun  ionnlad,  cha  saluich 
sin  an  duine. 

21  Agus  air  dol  do  losa  as  sin, 


chaidh  e  gu  crìochaibh   Thiruis 
agus  Shidoin. 

22  Agus  feuch,  thàinig  bean 
do  mhuinntir  Chanaain  o  na 
crìochaibh  sin,  agus  ghlaodh  i  ris, 
ag  ràdh,  Dean  tròcair  orm,  a 
Thighearn,  a  Mhic  Dhaibhidh ;  a 
ta  mo  nighean  air  a  buaireadh  gu 
truagh  le  deamhan. 

23  Ach  cha  d'thug  esan  freag- 
radh  sam  bith  dhi.  Agus  thàinig 
a  dheisciobuil  d'a  ionnsuidh,  agus 
dh'iarr  iad  air,  ag  ràdh,  Cuir  air 
falbh  i,  oir  tha  i  glaodhaich  'nar 
dèigh. 

24  Ach  fhreagair  esan  agus 
thubhairt  e,  Cha  do  chuireadh 
mise  ach  a  chum  chaorach  chaillte 
thighe  Israeil. 

25  An  sin  thàinig  ise  agus  rinn 
i  aoradh  dha,  ag  ràdh,  A  Thigh- 
earna,  cuidich  leam1. 

26  Ach  fhreagair  esan  agus 
thubhairt  e,  Cha  chòir  aran  na 
cloinne  a  ghlacadh,  agus  a  thilg- 
eadh  chum  nan  con. 

27  Agus  thubhairt  ise,  Is  fior, 
a  Thighearna :  ach  ithidh  na  coin 
do'n  sbruilleach  a  thuiteas  o  bhord 
am  maighstirean. 

28  An  sin  fhreagair  Iosa  agus 
thubhairt  e  rithe,  O  bhean,  is 
mòr  do  chreidimh  :  biodh  dhuit 
mar  is  toil  leat.  Agus  rinneadh 
a  h-inghean  slàn  o  'n  uair  sin  a 
mach. 

29  Agus  air  imeachd  do  losa 
as  sin  thàinig  e  laimh  ri  fairge 
Ghalile,  agus  an  uair  a  chaidh  e 
suas  air  beinn,  shuidh  e  sios  an  sin. 

30  Agus  thàinig  mòr-shluagh 
d'a  ionnsuidh,  agus  aca  maille  riu 
bacaich,  doill,  balbhain,  daoine 
ciurramach,  agus  mòran  eile,  agus 
thilg  iad  sìos  aig  cosaibh  Iosa  iad, 
agus  shlànuich  e  iad : 


fòir  orm. 

31  Ionuus  gu'n  do  ghabh  an 
sluagh  iongantas  'nuair  a  chunn- 
aic  iad  na  balbhain  a'  labhairt, 
na  daoine  ciurramach  slàn,  na 
bacaich  ag  imeachd,  agus  na  doill 
a'  faicinn  :  agus  thug  iad  glòir  do 
Dhia  Israeil. 

32  An  sin  ghairm  Iosa  a  dheis- 
ciobuil  d'a  ionnsuidh,  agus  thubh- 
airt  e,  A  taim  a'  gabhail  truais  do 
'n  t-sluagh,  oir  dh'fhan  iad  maille 
rium  a  nis  rè  thri  làithean,  agus 
cha  'n'eil  ni  air  bith  aca  r'a  ith- 
eadh  :  agus  cha  chuir  mi  uam  'nan 
trosg  iad,  air  eagal  gu  fannuich 
iad  air  an  t-slighe. 

33  Agus  thubhairt  a  dheisciob- 
uil  ris,  Cia  as  a  gheibheamaid  na 
h-uiread  a  dh'aran  san  fhàsach, 
as  bu  leoir  a  shàsuchadh  slòigh 
co  mhòr  ? 

34  Agus  thubhairt  Iosa  riu, 
Cia  lìon  aran  a  ta  agaibh  ?  agus 
thubhairt  iadsan,  Seachd,  agus 
beagan  a  dh'iasgaibh  beaga. 

35  Agus  dh'àithn  e  do'n  t-sluagh 
suidhe  sìos  air  an  làr. 

36  Agus  air  glacadh  nan  seachd 
aran  agus  nan  iasg  dha,  agus  air 
breith  buidheachais,  bhris  e  iad, 
agus  thug  e  d'a  dheisciobluibh, 
agus  thug  na  deisciobuil  do'n  t- 
sluagh  iad. 

37  Agus  dh'ith  iad  uile,  agus 
shàsuicheadh  iad  :  agus  thog  iad 
do'n  bhiadh  bhriste  a  dh'f  hàgadh 
làn  sheachd  bascaid. 

38  Agus  bha  a'  mhuinntir  a 
dh'ith,  ceithir  mìle  fear,  thuilleadh 
air  mnaibh  agus  air  cloinn. 

39  Agus  air  dha  an  sluagh  a 
leigeadh  uaith,  chaidh  e  air  luing, 
agus  thàinig  e  gu  crìochaibh  Mhag- 
dala. 

CAIB.  XVI. 
1  A  ta  na  Phairisich  ag  iarraidh 
comharaid/i.      6  A   ta  Iosa  a' 


tabhairt  rabhaidh  d'a  dheisciob- 
luibh  mu  thimchioll  droch  theag- 
aisg  nam  Phairiseach  agus  nan 
Sadusach.  1 3  Barail  an  t-sluaigk 
mu  thimchioll  Chriosd,  §c. 

AGUS  air  teachd  do  naPhair- 
isich  agus  do  na  Sadusaich 
'g  a  dhearbhadh  \  dh'iarr  iad  air 
comhar'  a  nochdadh  dhoibh  o 
nèamh. 

2  Ach  fhreagair  esan  agus 
thubhairt  e  riu,  An  uair  is  feasgar 
e,  their  sibh,  Bithidh  deadh  aim- 
sir  ann ;  oir  a  ta  an  t-athar 
dearg. 

3  Agus  air  maduinn,  Bithidh 
droch  aimsir  ann  an  diugh ;  oir  a 
ta  an  t-athar  dearg  agus  dorcha. 
A  chealgairean,  is  aithne  dhuibh 
breth  a  thoirt  air  gnùis  an  athair, 
agus  nach  'eil  e'n  comas  dhuibh 
comharan  nan  aimsir  a  thuigsinn  ? 

4  A  ta  ginealach  aingidh  agus 
adhaltrannach  ag  iarraidh  comh- 
araidh,  agus  cha  toirear  comh- 
ara  dhoibh,ach  comhar'  an  fhàidh 
Ionais.  Agus  air  dha  am  f  àgail, 
dh'imich  e  as  sin. 

5  Agus  an  uair  a  thàinig  a 
dheisciobuil  a  dh'ionnsuidh  na 
taoibh  eile,  dhìchuimhnich  iad 
aran  a  thabhairt  leo. 

6  Agus  thubhairt  Iosa  riu, 
Thugaibh  an  aire,  agus  gleidhibh 
sibh  fèin  o  thaois  ghoirt  nam 
Phairiseach,  agus  nan  Sadusach. 

7  Agus  bha  iad  a'  reusonachadh 
eatorra  fèin,  ag  ràdh,  Is  ann  air 
son  nach  d'thug  sinn  aran  leinn. 

8  Agus  air  tuigsinn  sin  do  Iosa, 
thubhairt  e  riu,  O  sibhse  air  bheag 
creidimh,  c'ar  son  a  ta  sibh  a* 
reusonachadh  eadaraibh  fèin,  gur 
ann  a  chionn  nach  d'thug  sibh 
aran  leibh  ? 

9  Nach  'eil  sibh  fathast  a'  tuig- 
sinn,  no  cuimhneachadh  nan  cùig 


yga  bhuaireadh. 

aran  nan  cùig  mìle,  agus  cia  lìon 
cliabh  a  thog  sibh  ? 

10  No  nan  seachd  aran  nan 
ceithir  mìle,  agus  cia  lìon  bascaid 
a  thog  sibh  ? 

11  Cionnus  nach  'eil  sibh  a' 
tuigsinn,  nach  ann  mu  aran  a 
thubhairt  mi  ribh,  sibh  a  bhi  air 
bhur  faicill  o  thaois  ghoirt  nam 
Phairiseach,  agus  nan  Sadusach  ? 

12  An  sin  thuig  iad  cionnus 
nach  d'iarr  e  orra  bhi  air  am  faic- 
ill  o  thaois  ghoirt  an  arain,  ach 
o  theagasg  nam  Phairiseach,  agus 
nan  Sadusach. 

13  Agus  air  teachd  do  Iosa 
gu  crìocbaibh  Chesarea  Philipi 
dh'f  heòraich  e  d'a  dheisciobluibh, 
ag  ràdh,  Cò  a  tha  daoine  ag  ràdh 
is  e  Mac  an  duine  ? 

14  Agus  thubhairt  iadsan,  Tka 
cuid  ag  ràdh  Eoin  Baiste,  cuid 
Elias,  agus  cuid  eile  leremais,  no 
aon  do  na  fàidhibh. 

15  Thubhairt  esan  riu,  Ach  cò 
tha  sibhse  ag  ràdh  is  mi  ? 

16  Agus  fhreagair  Simon  Pea- 
dar  agus  thubhairt  e,  Is  tusa  Criosd, 
Mac  an  Dè  bheò. 

17  Agus  fhreagair  Iosa  agus 
thubhairt  e  ris,  Is  beannaichte 
thusa,  a  Shimoin  Bhar-Iona ;  oir 
cha  d'fhoillsich  fuil  is  feoil  sin 
duitse,  ach  m'  Athairse  a  ta  air 
nèamh. 

18  Agus  a  deirimse  riut,  Gur 
tusa  Peadar,  agus  air  a'  charraig l 
so  togaidh  misem'eaglais :  agus  cha 
tabhair  geatan  ifrinn  buaidh  oirre. 

19  Agus  bheir  mi  dhuit  iuch- 
raiche  rioghachd  nèimhe :  agus 
ge  b'e  ni  a  cheanglas  tusa  air 
talamh,  bithidh  e  ceangailte  air 
nèamh ;  agusge  b'e  ni  a  dh'f  huasg- 
las  tusa  air  talamh,  bithidh  e  fuasg- 
ailte  air  nèamh. 

20  An  sin  dh'àithn  e  d'a  dheis- 


ciobluibh  gun  iad  a  dh'innseadh 
do^neach  air  bith,  gu'm  b'esan 
Iosa  an  Criosd. 

21  O'n  àm  sin  a  mach  thòisich 
Iosa  air  a  nochdadh  d'a  dheisciob- 
luibh,  gu'm  b'  èigin  dasan  dol 
suas  gu  Ierusalem,  agus  mòran 
do  nithibh  f  hulang  o  na  seanair- 
ibh,  agus  na  h-àrd-shagartaibh, 
agus  na  sgrìobhaichibh,  ^agus  a 
bhi  air  a  chur  gu  bàs,  agus  a  bhi 
air  a  thogail  suas  air  an  treas  là. 

22  Agus  ghabh  Peadar  e,  agus 
thòisich  e  air  achmhasan  a  thabh- 
airt  dha,  ag  ràdh,  Gu  ma  fada  sin 
uaitse,  a  Thighearna ;  cha  tachair 
sin  duitse. 

23  Ach  air  tionndadh  dhasan, 
thubhairt  e  ri  Peadar,  Imich  air 
mo  chùl,  a  Shatain,  is  oilbheum 
dhomh  thu  :  oir  cha'n'eil  spèis 
agad  do  nithibh  Dhè,  ach  do  nith- 
ibh  dhaoine. 

24  An  sin  thubhairt  Iosa  r'a 
dheisciobluibh,  Ma's  àill  le  neach 
air  bith  teachd  a'm'  dhèighse. 
àicheadhadh  se  e  fèin,  agus  tog- 
adh  e  air  a  chrann-ceusaidh,  agus 
leanadh  e  mise. 

25  Oir  ge  b'e  neach  le'm  b'àill 
'anam  a  ghleidheadh,  caillidh  se 
e ;  agus  ge  b'e  neach  a  chailleas 
'anam  air  mo  sgàthsa,  gheibh  se  e. 

26  Oir  ciod  an  tairbhe  a  ta  ann 
do  dhuine,  ge  do  chosnadh  e  an 
saoghal  uile,  agus  'anam  fèin  a 
chall  ?  no  ciod  i  a'  mhalairt2  a 
bheir  duine  air  son  'anama? 

27  Oir  thig  Mac  an  duine  ann 
an  glòir  'Athar,  maille  r'a  aing- 
libh  ;  agus  an  sin  bheir  e  do  gach 
neach  a  rèir  a  ghnìomhara. 

28  Gu  deimhin  a  deirim  ribh, 
Gu  bheil  cuid  do'n  droing  a  ta  'nan 
seasamh  an  so,  nach  blais  bàs,  gus 
am  faic  iad  Mac  an  duine  a'  teachd 
'na  rioghachd  fèin. 


petra,  Gr. — 2  iomlait. 

CAIB.  XVII. 
1  Atharrachadh  agus  dealrachadh 
crutha  Iosa.  14  A  ta  se  a1  slàn- 
uchadh  an  leinibh  air  an  robh  an 
tuiteamas,  22  ag  inseadh  fhul- 
angais  roimh-laimh,  24  agus  ag 
ìocadk  na  cìse. 

AGUS  an  dèigh  shè  laithean, 
ghabh  Iosa  Peadar,  agus 
Seumas,  agus  Eoin  a  bhràthair, 
agus  threòruich  e  iad  air  leth  gu 
beinn  àrd ; 

2  Agus  dh'atharraicheadh  a 
chruth  'nan  làthair,  agus  dheal- 
raich  'aghaidh  mar  a'  ghrian,  agus 
rinneadh  'eudach  geal  mar  an 
solus. 

3  Agus  feuch,  chunncas  leo l 
Maois  agus  Elias  a'  comhradh 
ris. 

4  An  sin  fhreagair  Peadar, 
agus  thubhairt  e  ri  Iosa,  A 
Thighearn,  is  maith  dhuinne  bhi 
'n  so  :  ma's  àill  leatsa,  deanamaid 
tri  bothain 2  an  so  j  aon  duitse, 
aon  do  Mhaois,  agus  aon  do  Elias. 

5  Air  dha  bhi  fathast  a'  labh- 
airt,  feuch,  thilg  neul  soillseach 
sgàile  orra :  agus  feuch,  guth  as 
an  neul,  ag  ràdh,  Is  e  so  mo  Mhac 
gràdhachsa,  anns  am  bheil  mo 
mhòr  thlachd,  èisdibh  ris. 

6  Agus  an  uair  a  chuala  na 
deisciobuil  so,  thuit  iad  air  an 
aghaidh,  agus  ghabh  iad  eagal  ro 
mhòr. 

7  Agus  thàinig  Iosa  agus  bhean 
e  riu,  agus  thubhairt  e,  Eiribh, 
agus  na  biodh  eagal  oirbh. 

8  Agus  an  uair  a  thog  iad  suas 
an  sùilean,  cha  'n  f  hac  iad  neach 
air  bith,  ach  Iosa  'na  aonar. 

9  Agus  an  àm  dhoibh  teachd 
a  nuas  o'n  bheinn,  thug  Iosa  àithne 
dhoibh,  ag  ràdh,  Na  innsibh  do 
neach  air  bith  an  ni  a  chunnaic 


sibh,  gus  an  èirich  Mac  an  duine 
o  na  marbhaibh. 

10  Agus  dh'fhèoraich  a  dheis- 
ciobuil  dheth,  ag  ràdh,  C'ar  son 
ma  seadh  a  their  na  sgrìobhaich- 
ean,  gur  èigin  Elias  a  theachd  air 
tùs? 

11  Agus  fhreagair  Iosa  agus 
thubhaiit  e  riu,  Thig  Elias  gu 
firinneach  air  tùs,  agus  aisigidh  e 
na  h-uile  nithe : 

12  Ach  a  deirimse  ribh,  Gu'n 
d'thàinig  Elias  a  cheana,  agus  cha 
d'aithnich  iad  e,  ach  rinn  iad  gach 
ni  bu  toil  leo  ris :  is  ann  mar  sin 
mar  an  ceudna  a  dh'fhulaingeas 
Mac  an  duine  uatha. 

13  An  sin  thuig  na  deisciobuil 
gu'm  b'ann  mu  Eoin  Baiste  a 
labhair  e  riu. 

14  Agus  an  uair  a  thàinig  iad 
chum  an  t-sluaigh,  thàinig  duine 
àraidh  d'a  ionnsuidh,  a'  tuiteam 
air  a  ghlùinibh  dha,  agus  ag  ràdh, 

15  A  Thighearna,  dean  tròcair 
air  mo  mhac,  oir  a  ta  e  gu  tinn 
leis  an  tuiteamas3,  agus  is  mòr 
an  cràdh  a  ta  e  a'  fulang  :  oir  a  ta 
e  gu  minic  a'  tuiteam  san  teine, 
agus  gu  tric  san  uisge. 

16  Agus  thug  mi  e  dh'ionn- 
suidh  do  dheisciobul,  agus  cha 
b'urrainn  iad  a  leigheas. 

17  Agus  fhreagair  Iosa  agus 
thubhairt  e,  A  ghinealaich  neo- 
chreidich,  agus  choirbte,  cia  fhad 
a  bhitheas  mi  maille  ribh  ?  cia 
fhad  a  dh'f hulaingeas  mi  sibh  ? 
thugaibh  a  m'  ionnsuidhse  an 
so  e. 

18  Agus  chronuich  Iosa  an 
deamhan,  agus  dh'imich  e  as :  agus 
shlànuicheadh  an  leanabh  o'n  uair 
sin  a  mach. 

19  An  sin  an  uair  a  thàinig  na 
deisciobuil   chum    Iosa  fa    leth, 


1  dh'fhoillisicheadh  doibh. — 2  padliuna. — 3  tuiteamach. 

tlmbhairt  iad,  C'ar  son  nach  b'ur- 
rainn  sinne  a  thilgeadh  a  mach  ? 

20  Agus  thubhairt  Iosa  riu, 
Air  son  bhur  mi-chreidimh :  oir 
gu  firinneach  a  deirim  ribh,  Nam 
biodh  agaibh  creidimh  mar  ghràin- 
ne  mustaird,  theireadh  sibh  ris 
a'  bheinn  so,  Atharraich  as  so  an 
sud,  agus  dh'atharraicheadh  i ; 
agus  cha  bhiodh  ni  air  bith  eu-co- 
masach  dhuibh. 

21  Gidheadh,  cha  tèid  a'  ghnè 
so  mach,  ach  là  h-urnuigh  agus 
le  trosgadh. 

22  Agus  am  feadh  a  bha  iad  a' 
fantuinn  ann  an  Galile,  thubhairt 
losa  riu,  Bithidh  Mac  an  duine 
air  a  bhrath  thairis  do  làmhaibh 
dhaoine : 

23  Agus  marbhaidh  siad  e,  ach 
an  treas  là  èiridh  e :  Agus  bha 
iadsan  ro  bhrònach. 

24  Agus  air  teachd  dhoibh  do 
Chapernaum,  thàinig  luchd  togail 
na  cìse  gu  Peadar,  agus  thubhairt 
iad  ris,  Nach  'eil  bhur  maighstirse 
ag  ìocadh  na  cìse  ? 

25  Thubhairt  esan,  A  ta.  Agus 
an  uair  a  chaidh  e  steach  do'n 
tigh,  labhair  Iosa  ris  air  tùs,  ag 
ràdh,  Ciod  i  do  bharailsa,  a  Shi- 
moin?  cia  uaith  a  ta  righre  na 
talmhainn  a'  togail  càine  no  cìse  ? 
An  ann  o'n  cloinn  fèin,  no  o  choig- 
rich? 

26  Thubhairt  Peadar  ris,  O 
choigrich.  Thubhairt  Iosa  ris- 
san,  Air  an  aobhar  sin  a  ta  a' 
chlann  saor. 

27  Gidheadh  chum  nach  tug- 
amaid  oilbheum  dhoibh,  imichsa 
chum  na  fairge,  agus  tilg  dubhan 
innte,  agus  tog  an  ceud  iasg  a  thig 
a  nìos :  agus  air  fosgladh  a  bheoil 
duit,  gheibh  thu  bonn  airgid  ;  sin 
gabh,  agus  tabhair  dhoibh  air  mo 
shonsa,  agus  air  do  shon  fèin. 


CAIB.  XVIII. 

1  A  ta  Criosd  à*  toirt  àithne  do 
dheisciobluibh  bhi  ùmhal  agus 
neochronail,  7  oilbheum  a  sheach- 
nadh,  agus  gun  iad  a  dheanamh 
tàir  air  cloinn  bhig,  §c. 

ANNS  an  àm  sin  fèin  thàinig 
na  deisciobuil  chum  Iosa, 
ag  ràdh,  Cò  is  mò  ann  an  riogh- 
achd  nèimhe  ? 

2  Agus  air  do  Iosa  leanabh 
beag  a  ghairm  chuige,  chuir  e 
'nam  meadhon  e, 

3  Agus  thubhairt  e,  Gu  fìrinnr 
each  a  deirim  ribh,  Mur  iom- 
paichear  sibh,  agus  mur  bi  sibh 
mar  leanabana,  nach  tèid  sibh 
a  steach  do  rioghachd  nèimhe. 

4  Air  an  aobhar  sin  ge  b'e 
dh'ìslicheas  e  fèin  mar  an  leanab- 
an  so,  'se  sin  fèin  is  mò  ann  an 
rioghachd  nèimhe. 

5  Agus  ge  b'e  ghabhas  aon 
leanaban  d'a  leithid  so  ann  axn 
ainmsa,  gabhaidh  e  mise. 

6  Agus  ge  b'e  neach  a  bheir 
oilbheum  dh'aon  neach  do'n 
mhuinntir  bhig  so  a  ta  creidsinn 
annamsa,  b'f hearr  dha  gu'm  biodh 
cloch-mhuilinn  air  a  crochadh  r'a 
mhuineal,  agus  gu'm  biodh  e  aif 
a  bhàthadh  ann  an  doimhne  na 
fairge. 

7  Is  an-aoibhinn  do'n  t-saoghal 
air  son  oilbheuman :  oir  is  èigin 
do  oilbheumaibh  teachd;  ach  is 
an-aoibhinn  do'n  duine  sin  troimh 
an  tig  an  t-oilbheum. 

8  Uime  sin,  ma  bheir  do  làmh 
no  do  chos  aobhar  oilbheim  " 
dhuit,  gearr  dhiot  iad,  agus  tilg 
uait  iad:  is  fearr  dhuit  dol  a  steach 
do'n  bheatha  air  leth  chois  no  air 
leth  làimh,  na  dà  làimh  no  dà 
chois  a  bhi  agad,  is  tu  bhi  air  do 
thilgeadh  annsan  teine  shiorruidh, 

9  Agus   ma    bheir    do    shùil 


tuislidh. 

aobhar  oilbheim  dhuit,  spìon  asad 
i,  agus  tilg  uait  i :  is  fearr  dhuit 
dol  a  steaeh  chum  na  beatha  air 
ìeth  shùil,  na  dà  shùil  a  bhi  agad 
agus  thu  bhi  air  do  thilgeadh  ann 
an  teine  ifrinn. 

10  Thugaibh  an  aire  nach  dean 
sibh  tarcuis  air  aon  neach  do'n 
mhuinntir  bhig  so ;  oir  a  deirimse 
ribh,  gu  bheil  an  aingilsan  air 
nèamh  a'  faicinn  a  ghnàth  gnùis 
m'Atharsa,  a  ta  air  nèamh. 

1 1  Oir  thàinig  Mac  an  duine  a 
shaoradh  an  ni  sin  a  bha  caillte. 

1 2  Ciod  is  barail  dhuibhse  ?  ma 
bhitheas  aig  duine  ceud  caora, 
agus  gu'n  tèid  aon  diubh  air 
seacharan,  nach  fàg  e  na  naoi 
caoraich  dheug  agus  ceithir  fich- 
ead  air  na  beanntaibh,  agus  nach 
tèid  e  dh'iarraidh  na  caorach 
a  chaidh  air  seacharan  ? 

13  Agus  ma  tharlas  da  gu'm 
faigh  e  i,  gu  deimhin  a  deirim 
ribh,  Gu'n  dean  e  tuilleadh  gaird- 
eachais  air  son  na  caorach  sin,  na 
air  son  nan  naoi  caorach  dheug 
agus  ceithir  fichead,  nach  deach- 
aidh  air  seacharan. 

14  Mar  so  cha'n  e  toil  bhur 
n-Atharsa  a  ta  air  nèamh,  gu'n 
rachadh  aon  neach  do'n  mhuinn- 
tir  bhig  so  a  chall. 

15  Uime  sin,  ma  pheacaicheas 
do  bhràthair  a'd'  aghaidh,  imich 
agus  innis  a  lochd  dha l  eadar  thu 
fèin  agus  esan  a  mhàin  :  ma 
dh'èisdeas  e  riut,  choisinn  thu  do 
bhràthair. 

16  Ach  mur  èisd  e  riut,  tabh- 
air  leat  aon  no  dithis  eile,  chum 
gu'm  bi  gach  ni  air  a  dheanamh 
seasmhach  am  beul  dithis  no  triùir 
a'dh'fhianuisibh. 

17  Agus  ma  dhiultas  e  iadsan 
cìsdeachd,  innis  do'n  eaglais  e : 
ach  ma  dhiultas  e'n  eaglais  èisd- 


eachd,  biodh  e  dhuit  mar  Ghein- 
tileach,  agus  mar  chìs-mhaor. 

18  Gu  deimhin  a  deirim  ribh, 
Ge  b'e  air  bith  nithe  a  cheanglas 
sibhse  air  talamh,  bithidh  iad 
eeangailte  air  nèamh  :  agus  ge 
b'e  air  bith  nithe  a  dh'fhuasglas 
sibhse  air  talamh,  bithidh  iad 
fuasgailte  air  nèamh. 

19  A  rìs  a  deirim  ribh,  Ma 
choirdeas  dithis  agaibh  air  talamh 
mu  thimchioll  aon  ni  a  dh'iarras 
iad,  nithear  so  dhoibh  le  m'  Ath- 
airsa  a  ta  air  nèamh. 

20  Oir  ge  b'e  àit  am  bheil 
dithis  no  triuir  air  an  cruinn- 
eachadh  an  ceann  a  chèile  a'm* 
ainmse,  a  ta  mise  an  sin  'nam 
meadhon. 

21  Air  dol  do  Pheadar  d'aionn- 
suidh  san  àm  sin,  thubhairt  e,  A 
Thighearna,  cia  minic  a  pheac- 
aicheas  mo  bhràthair  a'm'  agh- 
aidh,  agus  a  mhaitheas  mhi  dha?  An 
ann  gu  ruig  an  seachdamh  uair  ? 

22  Thubhairt  Iosa  ris,  Ni  abram 
riut,  gus  an  seachdamh  uair,  ach  gu 
deich  agus  tri  fichead  seachd  uaire. 

23  Air  an  aobhar  sin  is  cos- 
mhuil  rioghachd  nèimhe  ri  righ 
àraidh  le'mb'àill  cunntasadhean- 
amh  r'a  sheirbhisich. 

24  Agus  an  uair  a  thòisich  e 
air  cunntas  a  dheanamh,  thugadh 
aon  d'a  ionnsuidh  air  an  robh  aige 
deich  mìle  talann. 

25  Ach  do  bhrìgh  nach  robh 
aige  ni  leis  an  dìoladh  e,  dh'àithn 
a  thighearn  e  fèin,  agus  a  bhean, 
agus  a  chlann,  agus  na  h-uile  nithe 
a  bha  aige  a  reiceadh,  agus  dìol- 
adh  a  dheanamh. 

26  Air  an  aobhar  sin  thuit  an 
seirbhiseach  sin  sìos,  agus  rinn  e 
umhlachd  dha,  ag  ràdh,  A  Thigh- 
earn  dean  foighidinn  rium,  agus 
ìocaidh  mi  dhuit  an  t-iomlan. 

27  An  sin  air  do  thighearn  an 
òglaich  sin  truas  mòr  a  ghabhail 
dheth,  leig  e  a  chead  da,  agus 
nihaith  e  na  fiacha  dha. 

28  Ach  an  uair  a  chaidh  an 
seirbhiseach  sin  fèin  a  mach, 
f  huair  e  aon  d'a  choimh-sheirbhis- 
ich  air  an  robh  aige  ceud  peghinn : 
agus  chuir  e  làmh  ann,  agus  rug 
e  air  sgornan  air,  ag  ràdh,  Ioc 
dhomh  na  bheil  agam  ort. 

29  Agus  thuit  a  chormh-sheir- 
bhiseach  sìos  aig  a  chosaibh,  agus 
ghuidh  e  air,  ag  ràdh,  Dean  foigh- 
idinn  rium,  agus  ìocaidh  mi  dhuit 
an  t-iomlan. 

30  Agus  cha  b'àill  leis-san  sin : 
ach  dh'imich  e  agus  thilg  e  am 
priosan  e,  gus  an  ìocadh  e  na 
fiacha. 

31  Agus  an  uair  a  chunnaic  a 
choimh-sheirbhisich  na  nithe  a 
rinneadh,  bha  iad  ro  dhoilich, 
agus  thàinig  iad,  agus  dh'fhoill- 
sich  iad  d'an  tighearn  gach  ni  a 
rinneadh. 

32  An  sin  air  d'a  thighearn  a 
ghairm,  thubhairt  e  ris,  A  dhroch 
sheirbhisich,  mhaith  mi  dhuit  na 
fiachan  ud  uile,  do  bhrìgh  gu'n  do 
chuir  thu  impidh  orm. 

33  Nach  bu  chòir  dhuitse  mar 
an  ceudna  tròcair  a  dheanamh 
air  do  choimh-sheirbhiseach  fèin, 
amhuil  mar  a  rinn  mise  tròcair 
ortsa? 

34?  Agus  air  gabhail  feirge  d'a 
thighearn.  thug  e  do  na  ceusad- 
airibh  e,  gus  an  ìocadh  e  f hiachan 
uile  dha. 

35  Agus  mar  sin  ni  m'Athair 
nèamhaidh  ribhse,  mur  maithgach 
aon  agaibh  o  bhur  cridhibh  d'a 
bhràthair  an  cionta. 

CAIB.  XIX. 
2  A  ta  Criosd  d  slànuchadh  na 

muinntir  a  bha  tinn,  3  a'  freag- 


airt  nam  Phairiseach  mu  thim* 
chioll  dealachaidh,  10  «'  nochd- 
adh  c'  uin  a  ta  am  pòsadhfeumail, 
13  a'  gabhail  ri  cloinn  bhig,  8$c. 

AGUS  tharladh1,  an  uair  a 
chrìochnuich  Iosa  na  briath- 
rasa,  gu'n  d'imich  e  o  Ghalile, 
agus  thàinig  e  gu  crìochaibh  Iudea, 
air  an  taobh  thall  do  Iordan : 

2  Agus  lean  sluagh  mòr  e,  agus 
shlànuich  e  iad  an  sin. 

3  Thàinig  na  Phairisich  mar  an 
ceudna,d'aionnsuidh  'ga  dhearbh- 
adh2,  agus  ag  ràdh  ris,  Am  bheil 
e  ceadaichte  do  dhuine  a  bhean  a 
chur  uaith  air  gach  uile  aobhar  ? 

4  Agus  fhreagair  esan  agus 
thubhairt  e  riu,  Nach  do  leugh 
sibh,  An  ti  a  rinn  air  tùs  iad,  gu'n 
d'rinn  e  iad  fear  agus  bean  ? 

5  Agus  thubhairt  e,  Air  an 
aobhar  so  fàgaidh  duine  'athair 
agus  a  mhàthair,  agus  dlùth-lean- 
aidh  e  r'a  mhnaoi :  agus  bithidh 
iad  araon  'nan  aon  f  heoil. 

6  Air  an  aobhar  sin  cha  dithis 
iad  ni's  mò,  ach  aon  f  heoil.  Uime 
sin,  an  ni  a  cheangail  Dia,  na 
sgaoileadh  duine. 

7  Thubhairt  iad  ris,  C'ar  son 
ma  seadh  a  dh'àithn  Maois  litir- 
dhealaich  a  thabhairt  dM,  agus  a 
cur  air  falbh  ? 

8  Thubhairt  esan  riu,  Dh'f  hul- 
aing  Maois  dhuibhse  air  son  cruais 
bhur  cridhe,  bhur  mnài  a  chur 
uaibh  :  ach  cha  robh  e  mar  sin  o 
thùs. 

9  Agus  a  deirimse  ribh,  Ge  b'e 
chuireas  uaith  a  bhean,  ach  air  son 
strìopachais,  agus  a  phòsas  bean 
eile,  a  ta  e  a'  deanamh  adhaltrann- 
ais :  agus  ge  b'e  neach  a  phòsas 
ise  a  chuireadh  air  falbh,  a  ta  e  a' 
deanamh  adhaltrannais. 

10  Thubhairt  a  dheisciobuil  ris, 
Ma's  e  sin  cor  an  f  hir  r'a  mhnaoi, 


thachair.-r^  'ga.  bhuaireadh. 

cha  'n'eil  am  pòsadh  maith  r'a 
dheanamh. 

1 1  Ach  thubhairt  esan  riu,  Cha 
'n'eil  na  h-uile  dhaoine  comasach 
air  a'  chainnt  so  a  ghabhail,  ach 
iadsan  d'an  d'thugadh  e. 

12  Oir  a  ta  cuid  'nan  cailltean- 
aich,  a  rugadh  mar  sin  o  bhroinn 
am  màthar :  agus  a  ta  cuid  do 
chaillteanaich  ann,  a  rinneadh 
*nan  caillteanaich  le  daoinibh  : 
agus  a  ta  caillteanaich  ann,  a  rinn 
iad  fèin  'nan  caillteanaich  air 
son  rìoghachd  nèimhe.  Ge  b'e 
neach  a  ta  comasach  air  a  ghabhail 
chuige,  gabhadh  se  e. 

13  An  sin  thugadh  clann  bheag 
d'a  ionnsuidh,  chum  gu  cuireadh 
e  a  làmhan  orra,  agus  gu'n  dean- 
adh  e  urnuigh ;  agus  chronuich 
na  deisciobuil  iad. 

14  Ach  thubhairt  Iosa,  Ful- 
aingibh  do  na  leanabaibh,  agus  na 
bacaibh  dhoibh  teachd  a  m'ionn- 
suidh :  oir  is  ann  d'an  leithidibh 
sin  a  ta  rìoghachd  nèimhe. 

15  Agus  an  dèigh  dha  a  làmh- 
an  a  chur  orra,  dh'imich  e  as  sin. 

16  Agus  feuch,  thàinig  neach 
agus  thubhairt  e  ris,  A  mhaigh- 
stir  mhaith,  ciod  am  maith  a 
dheanam  chum  gu  faigh  mi  a' 
l)heatha  mhaireannach  ? 

17  Agus  thubhairt  esan  ris, 
C'ar  son  a  ghoireadh  tu  maith 
dhiomsa?  cha  'n'eil  aon  neach 
maith  ach  a  h-aon,  eadhon  Dia : 
ach  ma's  àill  leat  dol  a  steach 
chum  na  beatha,  coimhid l  na 
àitheanta. 

18  Thubhalrt  esan  ris,  Cia  iad  ? 
agus  thubhairt  Iosa,  Na  dean 
mortadh.  Na  dean  adhaltrannas. 
Na  goid.    Na  toir  fianuis  bhrèige. 

19  Tabhair  onoir  do  t'athair,agus 
do  d'mhàthair:  agus,  Gràdhaich 
do  choimhearsnach  mar  thu  fèin. 


20  Thubhairt  an  t-òganach  ris, 
Choimhid  mi  iad  sin  uile  o 
m'òige :  ciod  a  ta  dh'uireasbhuidh 
orm  fathast  ? 

21  Thubhairt  Iosa  ris,  Ma's 
àill  leat  bhi  coimhlionta,  imich, 
reic  na  bheil  agad,  agus  tabhair 
do  na  bochdaibh,  agus  gheibh  thu 
ionmhas  air  nèamh  :  agus  thig, 
agus  lean  mise. 

22  Ach  an  uair  a  chual  an  t-òg- 
anach  na  briathra  sin,  dh'fhalbh 
e  gu  brònach :  oir  bha  mòr  shaoibh- 
reas  aige. 

23  An  sin  thubhairt  Iosa  r'a 
dheisciobluibh,  Gu  firinneach  a 
deirim  ribh,  gu  bheil  e  cruaidh 
air  duine  saoibhir  dol  a  steach  do 
rìoghachd  nèimhe. 

24  Agus  a  rìs  a  deirim  ribh, 
Gur  usadh  do  chàmhal  dol  troimh 
chrò  snàthaid,  na  do  dhuine 
saoibhir  dol  a  steach  do  rìoghachd 
Dhè. 

25  Agus  air  cluinntinn  so  d'a 
dheisciobluibh,  ghabh  iad  iongan- 
tas  mòr,  ag  ràdh,  Cia  ma  seadh 
an  neach  a  dh'f  heudas  a  bhi  air  a 
shaoradh  ? 

26  Ach  air  amharc  do  losa  orra, 
thubhairt  e  riu,  Do  dhaoinibh  a 
ta  so  eu-comasach,  ach  do  Dhia  a 
ta  na  h-uile  nithe  comasach. 

27  An  sin  fhreagair  Peadar, 
agus  thubhairt  e  ris,  Feuch,  thrèig 
sinne  na  h-uile  nithe,  agus  lean 
sinn  thusa ;  air  an  aobhar  sin,  ciod 
a  gheibh  sinn  ? 

28  Agus  thubhairt  Iosa  riu,  Gu 
deimhin  a  deirim  ribh,  sibhse  a 
lean  mise  anns  an  ath-ghineamh- 
uin,  an  trà  shuidheas  Mac  an 
duine  air  caithir  a  ghlòire  fèin, 
gu'n  suidh  sibhse  mar  an  ceudna 
air  dà  chaithir  dheug,  a'  tabhairt 
breth  air  dà  thrèibh  dheug  Israeil. 

29  Agus  ge  b'e  neach  a  thrèiff 

tighean,  no  bràithrean,  no  peath- 
raichean,  no  athair,  no  màthair, 
no  bean-phòsda,  no  clann,  no  fear- 
ann  air  sgàth  m'ainmese,  gheibh 
e  a'  cheud  uiread,  agus  a'  bheatha 
mhaireannach  mar  oighreachd. 

30  Ach  a  ta  mòran  air  thois- 
each  a  bhitheas  air  dheireadhj 
agus  air  dheireadh,  a  bhitheas  air 
thoiseach. 

CAIB.  XX. 
1  A  ta  Criosd,  le  cosamhlachd  air  a 
ghabhail  o  luchd  saoithreach  ann 
an  gàradh  jiona,  a'  dearbhadh 
nach'eil Diafuidh  fhiachaibh  do 
dhuine  air  bith ;  17  a'  roimh- 
innseadh  a  bhàis,  fyc. 

OIR  is  cosmhuil  rìoghachd 
nèimhe  ri  fear-tighe,  a  chaidh 
a  mach  moch  air  mhaduinn  a 
thuarasdalachadh  luchd  oibre  d'a 
ghàradh  fìona1. 

2  Agus  an  dèigh  dha  cordadh 
ris  an  luchd  oibre  air  pheghinn 
Romhanaich  san  là,  chuir  e  g'a 
ghàradh  fìona  iad. 

3  Agus  an  uair  a  chaidh  e  mach 
timchioll  na  treas  uaire,  chunnaic 
e  droing  eile  'nan  seasamh  dìomh- 
anach  air  a'  mhargadh. 

4  Agus  thubhairt  e  riu,  Imich- 
ibhse  mar  an  ceudna  do'n  ghàradh 
f  hìona,  agus  ge  b'e  ni  a  bhitheas 
ceart,  bheir  mi  dhuibh  e.  Agus 
dh'imich  iad. 

5  An  uair  a  chaidh  e  mach  a 
rìs  timchioll  na  seathadh  agus  na 
naothadh  uaire,  rinn  e  mar  an 
ceudna. 

6  Agus  an  uair  a  chaidh  e  mach 
muthimchioll  na  h-aon  uaire  deug, 
fhuair  e  dream  eile  'nan  seas- 
amh  dìomhanach,  agus  thubh- 
airt  e  riu,  C'ar  son  a  ta  sibh  'nur 
seasamh  an  so  feadh  an  là  dìomh- 
anach  ? 

7  Thubhairt  iad  ris,  A  chionn 


nach  do  thuarasdalaich  duine  air 
bith  sinn.  Thubhairt  esan  riu, 
Imichibhse  mar  au  ceudna  do'n 
ghàradh  f  hìona,  agus  ge  b'e  ni  a 
ta  ceart,  gheibh  sibh  e. 

8  Agus  air  teachd  do'n  f  heasg- 
ar,  thubhairt  tighearn  a'  ghàr- 
aidh  fhìona  sin  r'a  stiùbhard2, 
Gairm  an  luchd  oibre,  agus  tabh- 
air  dhoibh  an  tuarasdal,  a'  tòis- 
eachadh  o  'n  droing  a  thàinig  fa 
dheireadh  gu  ruig  na  ceud  daoine. 

9  Agus  an  uair  a  thàinig  iadsan 
a  thuarasdalaicheadh  mu  thimchioll 
na  h-aon  uaire  deug,  f  huair  gach 
duine  dhiubh  peghinn. 

10  Ach  an  uair  a  thàinig  an 
ceud  dream,  shaoil  iadsan  gu'm 
faigheadh  iad  ni  bu  mhò  j  ach 
fhuair  gach  aon  diubh  mar  an 
ceudna  peghinn. 

11  Agus  air  dhoibh  fhaotainn, 
rinn  iad  gearan  an  aghaidh  f  hir- 
an-tighe. 

12  Ag  ràdh,  An  dream  sin  a 
thàinig  fa  dheireadh,  cha  d'rinn 
iad  obair  ach  aon  uair,  agus  rinn 
thu  iad  ionnan  agus  sinne,  a  dh'- 
iomchair  uallach  3  agus  teas  an  là. 

13  Ach  fhreagair  esan  agus 
thubhairt  e  ri  fear  dhuibh,  A  char- 
aid,  cha  'n'eil  mi  a'  deanamh  eu- 
coir  ort :  nach  do  choird  thu  rium 
air  pheghinn  ? 

14  Tog  leat  do  chuid  fèin  agus 
imich  romhad :  's  i  mo  thoilsa  a 
thabhairt  do'n  ti  so  a  thàinig  fa 
dheireadh,  mar  a  thug  mi  dhuitse. 

15  Nach  'eil  e  ceadaichte 
dhomhsa  an  ni  a's  toil  leam  a 
dheanamh  ri  m'  chuid  fèin  ?  am 
bheil  do  shùilse  olc,  air  son  gu 
bheil  mise  maith  ? 

16  Mar  sin  bithidh  an  droing 
dheireannach  air  thoiseach,  agus 
an  droing  a  ta  air  thoiseach  air 
dheireadh  :  oir  a  ta  mòran  air  an 


1  fhton-lios. — 2  fhear-rìaghlaidh. — 3  eallach 

gairm,  aeh  beagan  air  an  tagh- 
adh. 

17  Agus  ag  dol  do  Iosa  suas 
gu  Ierusalem,  thug  e  an  dà  dheis- 
ciobul  deug  leis  fa  leth  anns  an 
t-slighe,  agus  thubhairt  e  riu, 

18  Feuch,  a  ta  sinn  a'  dol  suas 
gu  Ierusalem,  agus  bithidh  Mac 
an  duine  air  a  bhrath  thairis  do  na 
h-àrd-shagartaibh,  agus  do  na 
sgrìobhaichibh,  agus  dìtidh  iad 
chum  bàis  e. 

19  Agus  bheir  iad  thairis  e  do 
na  Cinnich  chum  fanoid  a  dhean- 
amh  air,  agus  chum  a  sgiursadh, 
agus  a  cheusadh :  ach  an  treas  là 
èiridh  e  a  rìs. 

20  An  sin  thàinig  d'a  ionn- 
suidh  màthair  cloinne  Shebede, 
maille  r'a  mi'c,  a'  tabhairt  aoraidh 
dha,  agus  ag  iarraidh  ni  àraidh 
air. 

21  Agus  thubhairt  esan  rithe, 
Ciod  a  b'àill  leat?  Thubhairt  i 
ris,  Abair1  gu'n  suidh  iad  so  mo 
dhithis  mhac,  fear  aca  air  do 
làimh  dheis,  agus  fear  eile  air  do 
làimh  chlì,  a'd'  rìoghachd. 

22  Ach  fhreagair  Iosa  agus 
thubhairt  e,  Cha  'n'eil  fhios 
agaibh  ciod  a  ta  sibh  ag  iarraidh. 
Am  bheil  sibh  comasach  air  a' 
chupan  sin  òl  a  dh'òlas  mise,  agus 
a  bhi  air  bhur  baisteadh  leis  a' 
bhaisteadh  leis  am  baistear  mise  ? 
Thubhairt  iad  ris,  A  ta  sinn  com- 
asach. 

23  Agus  thubhairt  esan  riu, 
Olaidh  sibh  gu  deimhin  do  m' 
chupansa,  agus  baistear  sibh  leis 
a'  bhaisteadh  leis  am  baistear 
mise:  ach  suidhe  air  mo  làimh 
dheis  agus  chlì,  cha  leamsa  sin 
a  thabhairt,  ach  dhoibhsan  d'  am 
bheil  e  air  ulluchadh  le  m' 
Athairse. 

24  Agus  air  cluinntinn  so  do'n 


deichnear,  bha  iad  diombach  air 
an  dithis  bhràithre. 

25  Ach  ghairm  Iosa  iad  d'a 
ionnsuidh  agus  thubhairt  e,  A  ta 
f  hios  agaibh  gu  bheil  aig  prionns- 
aibh  nan  Cinneach  tighearnas 
orra,  agus  gu  bheil  aig  an  daoin- 
ibh  mòra  smachd  orra. 

26  Ach  mar  sin  cha  bhi  e  'nur 
measgsa :  ach  ge  b'e  neach  le'm 
b'àill  a  bhi  mòr  'nur  measg,  biodh 
e  dhuibh  'na  fhear-frithealaidh. 

27  Agus  ge  air  bith  le'm  b'àill 
toiseach  a  bhi  aige  ann  bhur 
measg,  biodh  esan  'na  sheirbhis- 
each  dhuibh : 

28  Amhuil  mar  nach  d'thàinig 
Mac  an  duine  chum  gu'n  deant- 
adh  frithealadh  dha,  ach  a  dhean- 
amh  frithealaidh,  agus  a  thabh- 
airt  'anama  fèin  mar  èiric  air  son 
mhòran. 

29  Agus  ag  dol  a  mach  dhoibh 
à  Iericho,  lean  sluagh  mòr  e. 

30  Agus  feuch,  dithis  do  dhaoin- 
ibh  dalla,  a  bha  'nan  suidhe  ri 
taobh  na  slighe,  'nuair  a  chual  iad 
gu'n  robh  Iosa  a'  dol  seachad, 
ghlaodh  iad,  ag  ràdh,  Dean 
tròcair  oirnne,  a  Thighearn,  a 
Mhic  Dhaibhidh. 

31  Agus  chronuich  an  sluagh 
iad,  chum  gu'm  biodh  iad  'naD 
tosd  :  ach  is  mòid  a  ghlaodh  iad- 
san,  ag  ràdh,  Dean  tròcair  oirnn, 
a  Thighearn,  a  Mhic  Dhaibhidh. 

32  Agus  sheas  Iosa,  agus 
ghairm  e  iad,  agus  thubhairt  e, 
Ciod  is  àill  leibh  mise  a  dhean- 
amh  dhuibh  ? 

33  Thubhairt  iadsan  ris,  A 
Thighearn,  ar  sùilean  a  bhi  air 
am  fosgladh. 

34  Agus  ghabh  Iosa  truas 
dhiubh,  agus  bhean  e  r'an  sùilibh  : 
agus  air  ball  thàinig  radharc  d'an 
sùilibh,  agus  lean  iad  e. 

1  A  ta  Iosa  o'  marcachd  gu  Ieru- 
salem  air  asail,  12  a'  tìlgeadh  a 
viach  an  luchd  reic'  agus  ceann- 
achd  as  an  teampull,  17  d  mall- 
uchadh  a'  chroinn-fhìge,  fyc. 

AGUS  an  uair  a  dhruid  iad  ri 
Ierusalem,  agus  a  thàinig 
iad  gu  Betphage,  gu  sliabh  nan 
crann-ola,  an  sin  chuir  Iosa  dithis 
d'a  dheisciobluibh  uaith, 

2  Ag  ràdh  riu,  Rachaibh  do'n 
bhaile  a  ta  thall  fa'r  comhair,  agus 
air  ball  gheibh  sibh  asal  ceang- 
ailte  ann,  agus  loth  maille  rithe  : 
fuasglaibh,  agus  thugaibh  a  m'ionn- 
suidhse  iad. 

3  Agus  ma  labhras  aon  duine 
ni  air  bith  ribh,  abraibh,  Gu  bheil 
feum  aig  an  Tighearn  orra ;  agus 
cuiridh  e  uaith  air  ball  iad. 

4  Rinneadh  na  nithe  so  uile, 
chum  gu  'n  coimhliontadh  an  ni 
a  thubhradh  leis  an  fhàidh,  ag 
ràdh, 

5  Innsibh  do  nighean  Shioin, 
Feuch,  a  ta  do  Righ  a'  teachd  a 
d'  ionnsuidh  gu  ciùin,  is  e  'na 
shuidhe  air  asail,  agus  air  loth1 
mac  na  h-asail. 

6  Agus  dh'imich  na  deisciobuil, 
agus  rinn  iad  mar  a  dh'àithn  Iosa 
dhoibh, 

7  Agus  thug  iad  an  asal  agus 
an  loth  leo,  agus  chuir  iad  am 
falluingean2  orra,  agus  chuir  iad 
esan  'na  shuidhe  air  am  muin. 

8  Agus  sgaoil  mòr-shluagh  am 
falluingean  air  an  t-slighe;  agus 
ghearr  droing  eile  geuga  do  na 
crannaibh,  agus  leag  iad  air  an 
t-slighe  iad. 

9  Agus  thog  an  sluagh  a  bha 
roimhe  agus  'na  dhèigh  iolach,  ag 
"àdh,  Hosanna  do  Mhac  Dhaibh- 
idh  :  beanaichte  gu  robh  an  Ti  a 


thig  ann  an  ainm  an  Tighearna ; 
hosanna  anns  na  h-àrdaibh. 

10  Agus  air  dol  dhasan  a  steach 
do  Ierusalem,ghluaiseadham  baile 
uile,  ag  ràdh,  Cò  e  so  ? 

11  Agus  thubhairt  an  sluagh^ 
Is  e  so  Iosa  am  fàidh  o  Nasaret 
Ghalile. 

12  Agus  chaidh  Iosa  a  steach 
do  theampull  Dè,  agus  thilg  e 
mach  iadsan  uile  a  bha  reic  agus 
a'  ceannach  anns  an  teampull, 
agus  thilg  e  buird  luchd  malairt3 
an  airgid  thairis,  agus  caithriche 
luchd  reicidh  nan  columan, 

13  Agus  thubhairt  e  riu,  A  ta 
e  sgrìobhta,  Goirear  tigh  urnuigh 
do  m'  thigh-sa,  ach  rinn  sibhse  'na 
gharaidh  luchd-reubainn4  e. 

14  Agus  thàinig  na  doill  agus 
na  bacaich  d'a  ionnsuidh  anns  an 
teampull,  agus  shlànuich  e  iad. 

15  Agus  an  uair  a  chunnaic  na 
h-àrd-shagairt  agus  na  sgrìobh- 
aichean  na  gnìomharan  iongant- 
ach  a  rinn  e,  agus  a'  chlann  a' 
glaodhaich  san  teampull,  agus  ag 
ràdh,  Hosanna  do  Mhac  Dhaibh- 
idh,  bha  corruich  mhòr  orra. 

16  Agus  thubhairt  iad  ris,  An 
cluinn  thu  ciod  a  ta  a'  mhuinntir 
sin  ag  ràdh  ?  Agus  thubhairt  Iosa 
riu,  A  ta  mi  cluinntinn ;  nach  do 
leugh  sibhse  riamh,  A  beul  nan 
naoidh  agus  nan  cìochran  choimh- 
lion  thu  moladh  ? 

17  Agus  an  uair  a  dh'fhàg  e 
iad,  chaidh  e  mach  as  a'  bhaile  gu 
Betani,  agus  dh'fhan  e  an  sin. 

18  Agus  ag  pilleadh  dha  chum 
a'  bhaile  air  mhaduinn,  bha  ocras 
air. 

19  Agus  air  dha  crann-fìge 
fhaicinn  air  an  t-slighe,  thàinig 
e  d'aionnsuidh,  agus  cha  d'fhuair 
e  ni  air  bith  air,  ach  duilleach  a 


1  biorraiche. — 2  eudach  uachdair,- 
adaìreany  'na  shlochd  mheirleach. 

mhàin  ;  agus  thubhairt  e  ris,  Nar 
f hàsadh  toradh  o  so  suas  gu  bràth 
ort.  Agus  chrìon  an  crann-fìge 
air  ball. 

20  Agus  an  uair  a  chunnaic  na 
deisciobuil  e,  ghabh  iad  iongan- 
tas,  ag  ràdh,  Cia  luath  a  shearg 
an  crann-f  ìge  as  ? 

21  Agus  fhreagair  Iosa  agus 
thubhairt  e  riu,  Gu  deimhin  a 
deirim  ribh,  mabhitheas  creidimh 
agaibh,  agus  nach  bi  sibh  fuidh 
amharus,  cha  'n  e  mhàin  gu'n 
dean  sibh  an  ni  a  rinneadh  do'n 
chrann-fhìge,  ach  mar  an  ceudna 
ma  their  sibh  ris  a'  bheinn  so, 
Togar  thu,  agus  tilgear  san  fhairge 
thu,  bithidh  e  deanta  : 

22  Agus  ge  b'e  air  bith  nithe  a 
dh'iarras  sibh  ann  bhur  n-urnuigh, 
ma  chreideas  sibh,  gheibh  sibh  iad. 

23  Agus  an  uair  a  thàinig  e 
do'n  teampull,  thàinig  na  h-àrd- 
shagairt  agus  seanairean  a'  phob- 
uill  d'a  ionnsuidh,  agus  e  a'  teag- 
asg,  ag  ràdh  m,  Ciod  e  an  t-ùgh- 
darras  troimh  am  bheil  thusa  a' 
deanamh  nan  nithese  ?  agus  cò 
thug  an  cumhachd  so  dhuit? 

24  Agus  fhreagair  Iosa  agus 
thubhairt  e  riu,  Feòraichidh  mise 
mar  an  ceudna  aon  ni  dhibhse, 
agus  ma  dh'innseas  sibh  dhomh  e, 
innsidh  mise  dhuibhse  air  mhodh 
ceudna  cia  an  t-ùghdarras  troimh 
an  deanam  na  nithese. 

25  Baisteadh  Eoin,  cia  as  a 
thàinig  e  ?  O  nèamh,  no  o  dhaoin- 
ibh  ?  Ach  reusonaich  iadsan  'nam 
measg  fèin,  ag  ràdh,  Ma  their 
sinn,  O  nèamh,  their  esan  ruinn, 
C'ar  son  ma  seadh  nach  do  chreid 
sibh  e  ? 

26  Achma  their  sinn,  O  dhaoin- 
ibh,  a  ta  eagal  a'  phobuill 
oirnn ;  oir  a  ta  meas  fàidh  aig 
gach  uile  dhuine  air  Eoin. 


27  Agus  fhreagair  iad  Iosa, 
agus  thubhairt  iad,  Cha  'n'eil  f  hios 
againn.  Agus  thubhairt  esan  riu, 
Ni  mò  dh'innseas  mise  dhuibhse 
cia  an  t-ùghdarras  troimh  an 
deanarn  na  nithe  so. 

28  Ach  ciod  i  bhur  barailse  ? 
Bha  aig  duine  àraidh  dithis  mhac, 
agus  thàinig  ,  e  dh'ionnsuidh  a' 
cheud  mhic,  agus  thubhairt  e,  A 
mhic,  imich,  dean  obair  an  diugh 
a'm'  ghàradh  fìona. 

29  Agus  fhreagair  esan  agus 
thubhairt  e,  Cha  dean :  ach  'na 
dhèigh  sin,  ghabh  e  aithreachas 
agus  dh'imich  e. 

30  Agus  thàinig  e  gus  an  dara 
mac,  agus  thubhairt  e  mar  an 
ceudna.  Agus  fhreagair  esan 
agus  thubhairt  e,  Thèid,  a  Thigh- 
earn ;  gidheadh  cha  deachaidh 
e. 

31  Cia  do'n  dithis  a  rinn  toil 
'athar  ?  Thubhairt  iadsan  ris,  An 
ceud  fhear.  Thubhairt  Iosa  riu, 
Gu  firinneach  a  deirimse  ribh, 
gu'n  tèid  na  cìs-mhaoir  agus  na 
strìopaichean  do  rìoghachd  Dhè 
roimhibhse. 

32  Oir  thàinigEoin  d'urn-ionn- 
suidh  an  slighe  na  fireantachd, 
agus  cha  do  chreid  sibh  e :  ach 
chreid  na  cìs-mhaoir  agus  na 
strìopaichean  e.  Agus  ged  a 
chunnaic  sibhse  so,  cha  do  ghabh 
sibh  aithreachas  'na  dhèigh  sin,  a 
chum  gu'n  creideadh  sibh  e. 

33  Eisdibh  ri  cosamhlachd  eile : 
Bha  fear-tighe  àraidh  ann,  a 
phlanndaich  fion-lios,  agus  chuir 
e  gàradh  l  m'a  thimchioll,  agus 
chladhaich  e  ionad  bruthaidh  an 
f  hìona  ann,  agus  thog  e  tùr,  agus 
shuidhich  e  air  tuath  e;  agus 
chaidh  e  fèin  air  choigrich. 

34  Agus  an  trà  dhruid  riu  àm 
an  toraidh,  chuir  e  a  sheirbhisich  a 


1  dtge,  callaid. 


CAIB.  XXII. 


dh'ionnsuidh  na  tuatha,  a  dh'- 
fhaotainn  a  thoraidh. 

35  Agus  rug  an  tuath  air  a 
sheirbhisich,  agus  ghabh  iad  air 
fear  dhiubh,  agus  mharbh  iad  fear 
eile,  agus  chlach  iad  fear  eile. 

36  A  rìs,  chuir  e  seirbhisich  eile 
uaith,  tuilleadh  na  sa'  cheud 
chuideachd :  agus  rinn  iad  orrasan 
mar  an  ceudna. 

37  Ach  fa  dheireadh,  chuir  e  a 
mhac  fèin  d'an  ionnsuidh,  ag  ràdh, 
Bheir  iad  urram  do  m'  mhac. 

38  Ach  an  uair  a  chunnaic  an 
tuath  am  mac,  thubhairt  iad  eat- 
orra  fèin,  'S  e  so  an  t-Oighre, 
thigibh,  marbhamaid  e,  agus 
glacamaid  'oighreachdsan  dhuinn 
fèin. 

39  Agus  rug  iad  air,  agus  thilg 
iad  a  mach  as  an  fhìon-lios  e,  a- 
gus  mharbh  iad  e. 

40  Air  an  aobhar  sin,  an  uair  a 
thig  Tighearn  an  fhìon-lios  sin, 
ciod  a  ni  e  ris  an  tuath  sin  ? 

41  Thubhairt  iad  ris,  Sgrios- 
aidh  e  gu  truagh  na  droch  dhaoi- 
ne  sin,  agus  suidhichidh  e  am 
fion-lios  air  tuath  eile,  a  bheir  a 
thoraidh  dha  'nan  aimsiribh  fèin. 

42  Thubhairt  Iosa  riu,  Nach  do 
leugh  sibh  riamh  anns  na  sgriob- 
*uiribh,  A'chlach  a  dhiult  na 
clachairean,  rinneadh  i  'na  cloich- 
chinn  na  h-oisinn :  's  e  an  Tigh- 
earn  a  rinn  so,  agus  a  ta  e  ion- 
gantach  'nar  sùihbhne  ? 

43  Uime  sin  a  deirim  ribh, 
Gu'n  toirearrìoghachdDhèuaibh- 
se,  agus  gu'n  toirear  do  chinneach 
eile  i,  a  bheir  a  toraidh  uatha. 

44  Agus  ge  b'e  neach  a  thuiteas 
air  a'  chloich  so,  brisear  e ;  ach 
ge  b'e  air  an  tuit  i,  ni  i  mìn  luaith- 
re  dheth. 

45  Agus  an  uair  a  chuala  na 
h-àrd-shagairt  agus  na  Phairisich 


a  chosamhlachdasan,  thuig  iad 
gu'm  b'ann  umpa  fèin  a  labhair  e. 
46  Ach  an  uair  bu  mhiann  leo 
breith  air1,  bha  eagal  a'  phobuill 
orra,  oir  bha  meas  fàidh  ac'  air- 
san. 

CAIB.  XXII. 
1  Cosamhlachd  òainnse  mkic  an 
Righ.  9  Gairm  nan  Cinneach  : 
12  peanas  fhir  a  bha  dh*uir- 
easbhuidh  trusgain  na  bainnse. 
15  Is  còir  cìs  iocadh  do  Cheasar, 
$c. 

AGUS  fhreagair   Iosa,   agus 
labhair  e  riu  a  rìs  an  cosamh- 
lachdaibh,  ag  ràdh, 

2  Is  cosmhuil  rìoghachd  nèimhe 
ri  righ  àraidh,  a  rinn  banais  phòs- 
aidh  d'a  mhac  fèin : 

3  Agus  chuir  e  a  sheirbhisich 
a  ghairm  na  muinntir  a  fhuair 
cuireadh  chum  na  bainnse :  ach 
cha  b'àill  leosan  teachd. 

4  A  rìs  chuir  e  d'an  ionnsuidh 
seirbhisich  eile,  ag  ràdh,  Abraibh- 
se  ris  a'  mhuinntir  d'an  d'thugadh 
cuireadh,  Feuch,  dheasaich  mi  mo 
dhìnneir  :  a  ta  mo  dhaimh  agus  mo 
sprèidh  bhiadhta  air  am  marbh- 
adh,  agus  a  ta  na  h-uile  nithe 
ullamh :  thigibh  chum  na  bainnse. 

5  Ach  chuir  iadsan  an  suarach- 
ds  e,  agus  dh'imich  iad  rompa, 
fear  dhuibh  d'a  fhearann,  agus 
fear  eile  chum  a  cheannachd : 

6  Agus  rug  a'  chuid  eile  dhiubh 
air  a  sheirbhisich,  agus  thug  iad 
masladh  dhoibh,  agus  mharbh  siad 
iad. 

7  Ach  an  uair  a  chual  an  righ 
so  ghabh  e  feargj  agus  chuir  e 
'armailtean  uaithe,  agus  sgrios  e 
an  luchd  mortaidh  sin,  agus  loisg 
e  am  baile-san. 

8  An  sin  thubhairt  e  r'a  sheir- 
bhisich,  Gu  firinneach  a  ta  a' 
bhanais     ullamh,     gidheadh    an 


b'àill  leo  làmh  a  chur  ann. 

dream  a  f  huair  cuireadh  chab'f  hiù 
iad  e. 

9  Air  an  aobhar  sin,  imichibhse 
sus  na  rathaidibh  mòra,  agus  a 
lion  daoine  's  a  gheibh  sibh,  cuir- 
ibh  iad  chum  na  bainnse. 

10  Agus  chaidh  na  seirbhisich 
sin  a  mach  air  na  rathaidibh,  agus 
chruinnich  iad  gach  uile  neach  a 
fhuair  iad,  eadar  olc  agus  mhaith ; 
agus  lìonadh  tigh  na  bainnse  le 
muinntir  a  shuidh  chum  bìdh. 

1 1  Agus  air  dol  a  steach  do'n 
righ  a  d'fhaicinn  nan  aoidhean, 
chunnaic  e  an  sin  duine  aig  nach 
robh  trusgan  na  bainnse  uime  : 

1 2  Agus  thubhairt  e  ris,  A  char- 
aid,  cionnus  a  thàinig  thusa  steach 
an  so,  gun  trusgan  na  bainnse 
umad?  Ach  dh'fhan  esan  'na 
thosd. 

13  An  sin  thubhairt  an  righ  ris 
na  seirbhisich,  Air  a  cheangal 
duibh  eadar  chosan  agus  làmhan, 
togaibh  libh  e,  agus  tUgibh  e  anns 
an  dorchadas  iomallach ;  an  sin 
bithidh  gul  agus  giosgan  fhiac- 
al. 

14  Oir  a  ta  mòran  air  an  gairm, 
ach  beagan  air  an  taghadh. 

15  An  sin  dh'imich  na  Phairis- 
ich,  agus  ghabh  iad  comhairle 
cionnus  a  dh'fheudadh  iad  esan 
a  ribeadh l  'na  chainnt. 

16  Agus  chuir  iad  d'a  ionn- 
suidh  an  deisciobuil  fèin,  maille 
ri  luchd-leanmhuinn  Heroid,  ag 
ràdh,  A  mhaighstir,  a  ta  fhios 
againn  gu  bheil  thusa  fior,  agus 
gu  bheil  thu  teagasg  slighe  Dhè 
ann  am  firinn,  agus  nach  'eil  suim 
agad  do  dhuine  sam  bith  :  oir  cha 
'n'eil  thu  ag  amharc  air  pearsaibh 2 
dhaoine. 

17  Uime  sin,  innis  dhuinne  do 
bharail,  Am  bheil   e  ceadaichte 


cìs   a  thabhairt  do  Cheasar,  no 
nach  'eil  ? 

18  Ach  air  tuigsinn  am  mr- 
ruin  a  dh'  Iosa,  thubhairt  e,  C'ai' 
son  a  ta  sibh  ga  m'  bhuaireadh,  a 
chealgairean  ? 

19  Nochdaibh  dhomhsa  airgiod 
na  cìse.  Agus  thug  iad  d'a  ionn- 
suidh  peghinn3. 

20  Agus  thubhairt  e  riu,  Cia 
dha  a  bhuineas  an  dealbh  so,  a- 
gus  an  sgrìobhadh  a  ta  m'a  thim- 
chioll  ? 

21  Thubhairt  iadsan  ris,  Do 
Cheasar.  An  sin  thubhairt  esan 
riu,  Thugaibh  uime  sin  do  Chea- 
sar  na  nithe  a's  le  Ceasar ;  agus 
do  Dhia,  na  nithe  a's  le  Dia. 

22  Agus  an  uair  a  chual  iad  so, 
ghabh  iad  iongantas,  agus  dh'- 
fhàg  iad  e,  agus  dh'imich  iad 
rompa. 

23  Air  an  là  sin  fèin  thàinig 
d'a  ionnsuidh  na  Sadusaich,  a 
their  nach  'eil  aiseirigh  ann,  agus 
chuir  iad  ceisd  air, 

24  Ag  ràdh,  A  mhaighstir 
thubhairt  Maois,  Ma  gheibh  duine 
bàs  gun  chlann  aige,  gur  còir  d?a 
bhràthair  a  bhean-san  a  phòsadh 
a  dhlighe  dàimhe,  agus  sliochd  a 
thogail  d'a  bhràthair. 

25  Anis  bha  seachdnar  bhràith- 
re  'nar  measgne,  agus  air  do'n 
cheud  fhear  dhiubh  bean  a  phòs- 
adh,  fhuair  e  bàs,  agus  do  bhrìgh 
nach  robh  sliochd  aige,  dh'fhàg  e 
a  bhean  d'a  bhràthair. 

26  Agus  thachair  mar  an  ceud- 
na  do'n  dara,agus  do'ntreasòra^- 
air,  gu  ruig  an  seachdamh. 

27  Agus  'nan  dèigh  uile  fhuair 
a'  bhean  bàs  mar  an  ceudna. 

28  Air  an  aobhar  sin,  anns  an 
aiseirigh,  cia  do'n  t-seachdnar  d'am 
bean  i  ?    Oir  bha  i  ac'  uile. 


1  ghlacadh.- 
giu:  l^d. 

29  Agus  fhreagair  Iosa,  agus 
thubhairt  e  riu,  Ata  sibh  air  seach- 
aran1,  gun  eòlas  agaibh  air  na 
sgriobtuiribh,  no  air  cumhachd 
Dhè: 

30  Oir  anns  an  aiseirigh  ni  'n 
dean  iad  pòsadh,  ni  mò  a  bheirear 
am  pòsadh  iad ;  ach  a  ta  iad  mar 
aingil  Dhè  air  nèamh. 

31  Ach  mu  thimchioll  aiseirigh 
nam  marbh,  nach  do  leugh  sibh 
an  ni  sin  a  labhradh  ribh  le  Dia, 
ag  ràdh, 

32  Ts  mise  Dia  Abrahaim,  agus 
DiaIsaaic,agusDiaIacoib?  cha'n 
e  Dia,  Dia  nam  marbh,  ach  nam 
beò. 

33  Agus  an  uair  a  chual  am 
pobull  so,  ghabh  iad  iongantas  r'a 
theagasgsan. 

34  Ach  an  uair  a  chuala  na 
Phairisich  gu'n  do  chuir  e  na  Sa- 
dusaich  'nan  tosd,  chruinnicheadh 
iad  an  ceann  a  chèile. 

35  An  sin  chuir  neach  àraidh 
dhiubh,ab'fhear  teagaisgan  lagha, 
ceisd  air,  'ga  dhearbhadh,  agus  ag 
ràdh, 

36  A  mhaighstir,  cia  i  an  àithne 
a's  mò  san  lagh  ? 

37  Thubhairt  Iosa  ris,  Gràdh- 
aichidh  tu  an  Tighearn  do  Dhia 
le  d'uile  chridhe,  agus  le  d'uile 
anam,  agus  le  d'uile  inntinn. 

38  'Si  so  a'  cheud  àithne  agus 
an  àithne  mhòr. 

39  Agus  is  cosmhuil  an  dara 
rithe  so,  Gràdhaichidh  tu  do 
choimhearsnach  mar  thu  fèin. 

40  Air  an  dà  àithne  so  tha'n 
iagh  uile,  agus  na  fàidhean  an 
crochadh. 

41  Ach  air  do  na  Phairisich 
bhi  cruinn  an  ceann  a  chèile, 
dh'fheòraich  Iosa  dhiubh, 

42  Ag  ràdh,  Ciod  i  bhur  barailse 
mu  thimchioll  Chriosd  ?  cò  d'am 


mac  e  ?    thubhairt  iadsan  ris,  Do 
Dhaibhidh. 

43  Thubhairt  esan  riu,  Cionnus 
ma  seadh  a  ghoireas  Daibhidh  san 
spiorad  a  Thighearna  dheth,  ag 
ràdh, 

44  Thubhairt  an  Tighearn  ri 
m'  Thighearn,  Suidh  air  mo  làimh 
dheis,  gus  an  cuir  mi  do  naimhde 
'nan  stòl  fuidh  d'  chosaibh  ? 

45  Air  an  aobhar  sin,  ma  ghoir- 
eas  Daibhidh  a  Thighearn  dheth, 
cionnus  is  mac  dha  e  ? 

46  Agus  cha  b'urraìnn  aon 
neach  freagradh  sam  bith  a  thabh- 
airt  air ;  ni  mò  a  bha  chridh'  aig 
aon  neach  o'n  là  sin  suas  ni  air 
bith  fheòraich  dheth. 

CAIB.  XXIII. 
1  A  ta  Criosd  a1  comhairleach1  ar 
phobuill  èisdeachd  rideadh  theag- 
asg  nan  sgrìobhaichean,agus  nam 
Phairiseach;  ach  gun  an  droch 
eisiomplair  a  leantuinn:  5  I: 
còir  d'a  dheisciobluibh  bhì  air  am 
faicill  an  aghaidh  an  uabhair, 
Sf-c. 

AN   sin    labhair   Iosa  ris  an 
t-sluagh,  agus  r'a  dheisciob- 
luibh  fèin, 

2  Ag  ràdh,  A  ta  na  sgrìobhaich- 
ean  agus  na  Phairisich  'nan  suidhe 
ann  an  caithir  Mhaois. 

3  Air  an  aobhar  sin,  na  h-uile 
nithe  dh'iarras  iad  oirbhse  a 
choimhead2,coimhidibh  agus  dean- 
aibh  iad ;  ach  na  deanaibh  a  rèir 
an  oibre :  oir  their  iad,  agus  cha 
dean  iad. 

4  Oir  ceanglaidh  iaduallaiche3 
troma,  agus  do-iomchar,  agus  cuir- 
idh  siad  iad  air  guailnibh  dhaoine, 
gidheadh  cha  charuich  iad  fèin 
iad  le  h-aon  d'am  meuraibh. 

5  Ach  an  oibre  uile  a  ta  iad  a' 
deanamh  chum  a  bhi  air  am  faio. 
inn  le  daoinibh :  ni  iad  am  phi-. 


1  iomroll. — !  ghleidheadh. — 3  eallaclia. 

lacteridh  leathan,  agus  iomall  an 
eudaich  mòr ; 

6  Agus  is  ionmhuinn  leo  na 
ceud  ionada-suidhe  anns  na  fèisd- 
ibh,  agus  na  ceud  chaithriche 
anns  na  coimhthionalaibh, 

7  Agus  fàilte  fhaghail  air  na 
margaibh,  agus  daoine  a  ghairm 
Rabbi,  Rabbi  dhiubh. 

8  Ach  na  goirear  Rabbi  dhibh- 
se  :  oir  is  aon  àrd-mhaighstir  a  ta 
agaibh,  Criosd;  agus  is  bràithre 
sibh  fèin  uile. 

9  Agus  na  goiribh  bhur  n-athair 
do  dhuine  sam  bith  air  talamh : 
oir  is  aon  Athair  a  ta  agaibh,  a  ta 
air  nèamh. 

10  Cha  mhò  ghoirear  àrd- 
mhaighstirean  dhibh :  oir  is  aon 
àrd-mhaighstir  a  ta  agaibh, 
Criosd. 

1 1  Ach  an  ti  a's  mò  'nur  measg, 
bithidh  e  'na  òglach  agaibh. 

12  Agus  ge  b'e  neach  a  dh'àrd- 
aìcheas  e  fèin,  islichear  e;  agus 
ge  b'e  neach  a  dh'ìslicheas  e  fèin, 
àrdaichear  e. 

13  Achis  an-aoibhinn  dhuibhse, 
a  sgrìobhaichean  agus  Phairis- 
eacha,  a  chealgairean,  do  bhrìgh  gu 
bheil  sibh  a'  druideadh  rìoghachd 
nèimhe  an  aghaidh  dhaoine :  oir 
cha  tèid  sibh  fèin  a  steach,  agus 
cha'n  fhulaing  sìbh  do'n  dream  a 
ta  dol  a  stigh  dol  ann. 

14  Is  an-aoibhinn  dhuibh,  a 
sgrìobhaichean  agus  Phairiseacha, 
a  chealgairean ;  oir  a  ta  sibh  ag 
itheadh  suas  tighean  bhantrach, 
agus  air  sgàth  deadh  choslais  a' 
deanamh  urnuighean  fada;  uime 
sin  gheibh  sibh  an  damnadh  a's 
mò. 

15  Is  an-aoibhinn  dhuibh,  a 
sgrìobhaichean  agus  Phariseacha,  a 
chealgairean ;  oir  cuairtichidh  sibh 
muir  agus  tìr  chum  aon  duine  a 


dheanamh  d'ur  creidimh  fèin,  agus 
an  uair  a  bhitheas  e  deanta,  ni 
sibh  mac  ifrinn  dheth  dà  uair  ni's 
mò  na  sibh  fèin. 

16  Is  an-aoibhinn  dhuibh,  a 
chinn-iùil l  dhalla,  a  their,  Ge  b'e 
duine  a  bheir  mionnan  air  an 
teampull,  cha  ni  air  bith  sin :  ach 
ge  b'e  bheir  mionnan  air  òr  an 
teampuill,  a  ta  e  ceangailte2. 

17  Amadana,  agus  a  dhaoine 
dalla  !  oir  cò  ac'  is  mò  an  t-òr,  no 
an  teampull  a  ta  naomhachadh  an 
òir? 

18  Agus,  Ge  b'e  bheir  mionnan 
air  an  altair,  cha'n  'eil  suim  ann : 
ach  ge  b'e  bheir  mionnan  air  an 
tiodhlac  a  ta  oirre,  a  ta  e  cean- 
gailte. 

19  Amadana,  agus  a  dhaoine 
dalla  !  oir  cò  ac'  is  mò  an  tiodh- 
lac,  no'n  altair  a  ta  naomhachadh 
an  tiodhlaic  ? 

20  Air  an  aobhar  sin  ge  b'e 
mhionnaicheas  air  an  altair,  a  ta 
e  a'  mionnachadh  oirre  fèin,  agus 
air  gach  ni  a  ta  oirre. 

21  Agus  ge  b'e  mhionnaicheas 
air  an  teampull,  a  ta  e  a'  mionn- 
achadh  airsan,  agus  air  an  Ti  a  ta 
'na  chòmhnuidh  ann. 

22  Agus  ge  b'e  neach  a  mhionn- 
aicheas  air  nèamh,  a  ta  e  a' 
mionnachadh  air  righ-chaithir 
Dhè,  agus  airsan  a  ta  'na  shuidhe 
oirre. 

23  Is  an-aoibhinn  dhuibh,  a 
sgrìobhaichean  agus  Phairiseacha, 
a  chealgairean :  oir  a  ta  sibh  a'  tabh- 
airt  an  deachaimh  as  a'  mhionnt, 
agus  an  anise,  agus  a'  chui- 
min,  agus  dhìobair  sibh  nithe  cud- 
thromach  an  lagha,  cothrom,  tròc- 
air,  agus  firinn  :  bu  chòir  dhuibh 
iad  so  a  dheanamh,  agus  gun  iad 
sud  f  hàgail  gun  deanamh. 

24  A  chinn-iùil  dhalla.  a  shìol- 


a  luchd-seòlaidh,  a  threòraichean. — 2  fuidh  fhiachaibh. 

aidheas1  a'  mhion-chuileag,  agus 
a  shluigeas  an  càmhal. 

25  Is  an-aoibhinn  dhuibh,  a 
sgrìobhaichean  agus  Phairiseacha, 
a  chealgairean ;  oir  glanaidh  sibh 
an  taobh  a  muigh  do'n  chupan, 
agus  do'n  mhèis,  ach  a  ta  iad  an 
taobh  a  stigh  làn  do  reubainn,  a- 
gus  do  eucoir2. 

26  Phairisich  dhoill,  glan  air 
tùs  an  taobh  a  stigh  do'n  chupan 
agus  do'n  mhèis,  chum  as  gu  'm 
bi  an  taobh  a  muigh  dhiubh  glan 
rnar  an  ceudna. 

27  Is  an-aoibhinn  dhuibh,  a 
sgrìobhaichean  agus  Phairiseacha, 
a  chealgairean ;  oir  is  cosmhuil 
sibh  ri  uaighibh  gealaichte,  a  ta 
deadh-mhaiseach  air  an  taobh  a 
muigh,  ach  air  an  taobh  a  stigh 
a  ta  làn  do  chnàmhaibh  dhaoine 
marbha,  agus  do'n  uile  shalachar. 

28  Mar  an  ceudna  a  ta  sibhse 
an  leth  a  muigh  am  fianuis  dhaoi- 
ne  an  coslas  fhìreana,  ach  san 
taobh  a  stigh  làn  ceilg,  agus  eus- 
aontais. 

29  Isan-aobhinn  dhuibh,  a 
sgrìobhaicheanagusPhairiseacha,a 
chealgairean ;  oir  a  ta  sibh  a'  tog- 
ail  àitean-adhlacaidh  nam  fàidh, 
agus  a'  deanamh  leac-lithidh  nam 
firean  deadh-mhaiseach, 

30  Agus  ag  ràdh,  Nam  bitheam- 
aid  ann  an  làithibh  ar  n-aithr- 
iche,  cha  bhitheamaid  compairt- 
each  riu  am  fuil  nam  fàidh. 

31  Ma  sin,  a  ta  sibh  'nur  fian- 
uisibh  'nur  n-aghaidh  fèin,  gur 
sibh  clann  na  muinntir  a  mharbh 
na  fàidhean. 

32  Mar  sin  lìonaibhse  suas 
tomhas  bhur  n-aithriche. 

33  A  nathraiche,  a  shìol  nan 
nathraiche  nimhe,  cionnus  a  dh'- 
f  heudar  leibh  dol  as  o  dhamnadh 
ifrinn  ? 


34  Air  an  aobhar  sin,  feuch, 
cuireamsa  d'ur  ionnsuidh  fàidh- 
ean,  agus  daoine  glice,  agus 
sgrìobhaichean ;  agus  cuid  dhhihh 
marbhaidh  agus  ceusaidh  sibh, 
agus  cuid  dhiubh  sgiursaidh  sibh 
ann  bhur  sionagogaibh,  agus  ni 
sibhgear-leanmhuinn  orra  o  bhaile 
gu  baile : 

35  Chum  as  gu  'n  tig  oirbh 
gach  uile  f huil  fhìreanta  a  dhòirt- 
eadh  air  an  talamh,  o  fhuil  Abeil 
fhìreanta,  gu  fuil  Shachariais, 
mhic  Bharachiais,  a  mharbh  sibh 
eadar  an  teampull  agus  an  altair. 

36  Gu  firinneach  a  deirim  ribh, 
Gu'n  tig  na  nithese  uile  air  a' 
ghinealach  so. 

37  A  Ierusalem,  a  Ierusalem, 
a  mharbhas  na  fàidhean,  agns 
a  ghabhas  do  chlachaibh  air  an 
droing  a  chuirear  a  t'ionnsuidh, 
cia  minic  a  b'àill  leam  do  chlann 
a  chruinneachadh  r'a  chèile  mar 
a  chruinnicheas  cearc  a  h-eoin 
fuidh  a  sgiathaibh,  agus  cha  b'àill 
leibh! 

38  Feuch,  fàgar  bhur  tigh  ag- 
aibh  'na  fhàsach. 

39  Oir  a  deirimse  ribh,  nach 
faic  sibh  mise  o  so  suas,  gus  an 
abair  sibh,  Is  beannaichte  an  Ti  a 
thig  ann  an  ainm  an  Tighearna. 

CAIB.  XXIV. 
1  A  ta  Criosd  ag  innseadh  roimh- 
làimh  sgrios  lerusaleim :  3  ciod 
iad  agus  cia  mòr  na  trioblaidean 
a  hhitkeas  roimhe  sin :  29  comh- 
aran  a  theachd  gu  breitheanas, 
Sfc. 

AGUS  chaidh  Iosamach,  agus 
dh'imich  e  o'n  teampull ; 
agus  thàinig  a  dheisciobuil  d'a 
ionnsuidh,  a  nochdadh  dha  ait- 
reabh  an  teampuill. 

2  Agus  thubhairt  Iosa  riu,  Nach 
faic  sibh  iad  so  uile  ?  gu  firinneach 


1  sgagas. — ~  dK  ambhara. 

a  deirim  ribh,  Nach  fàgar  clach 
air  muin  cloiche  an  so,  nach  tilg- 
ear  sìos. 

3  Agus  air  suidhe  dha  air  sliabh 
nan  crann-ola,  thàinig  a  dheisciob- 
uil  d'a  ionnsuidh  os  ìosal1,  ag 
ràdh,  Innis  dhuinne,  c'uin  a  thig 
na  nithese  gu  crìch  ?  agus  ciod  e 
comhara  do  theachdsa,  agus  deir- 
idh  an  t-saoghail  ? 

4  Agus  f  hreagair  Iosa  agus  thu- 
bhairt  e  riu,  Thugaibh  an  aire 
nach  meall  aon  neach  sibh : 

5  Oir  thig  mòran  a'm'  ainmse, 
ag  ràdh,  Is  mise  Criosd;  agus 
meallaidh  iad  mòran. 

6  Agus  cluinnidh  sibh  coganna, 
agus  tuairisgeul2  choganna  :  thug- 
aibh  an  aire  nach  bi  sibh  fa 
amhluadh3 :  oir  is  èigin  do  na 
nithibhse  uile  teachd  gu  crìch4, 
ach  cha  'n'eil  an  deireadh  ann 
fathast. 

7  Oir  èiridh  cinneach  an  agh- 
aidh  cinnich,  agus  rìoghachd  an 
aghaidh  rìoghachd :  agus  bithidh 
gorta  agus  plàighean  agus  crioth- 
ana  talmhainn  am  mòran  a  dh'àit- 
ibh. 

8  Agus  cha  'n'eil  annta  so  uile 
ach  toiseach  thruaighean. 

9  An  sin  bheir  iad  thairis  sibh 
chum  àmhghair,  agus  marbhaidh 
iad  sibh:  agus  bithidh  fuath  aig 
gach  uile  chinneach  dhuibh  air 
sgàth  m'ainmese. 

10  Agus  an  sin  gabhaidh  mòran 
oilbheum,  agus  brathaidh  iad  a 
chèile,  agus  bithidh  fuath  aca  d'a 
chèile. 

11  Agus  èiridh  mòran  a  dh' 
fhàidhibh  brèige,  agus  meallaidh 
iad  mòran. 

12  Agus  do  bhrìgh  gu'm  bi  an 
eucoir  air  a  meudachadh,  fuar- 
aichidh  gràdh  mhòran. 

13  Ach  ge  b'e  bhitheas  seas- 


mhach  chum  na  crìche,  'se  so  a 
thearnar. 

14  Agus  bithidh  soisgeul  so  na 
rìoghachd  air  a  shearmonachadh 
air  feadh  an  domhain  uile,  mar 
f  hianuis  do  na  h-uile  chinneach- 
aibh:  agus  an  sin  thig  an  deir- 
eadh. 

15  Air  an  aobhar  so,  an  uair  a 
chi  sibhse  gràineileachd  an  lèir- 
sgrios,  air  an  do  labhair  Daniel 
am  fàidh,  'na  seasamh  ann  an 
ionad  naomh,  (tuigeadh  an  ti  a 
leughas ;) 

16  An  sin  teicheadh  iadsan  a  ta 
ann  an  Iudea,  chum  nam  beann. 

17  An  ti  a  ta  air  mullach  an 
tighe,  na  tigeadh  e  nuas  a 
thabhairt  ni  sam  bith  leis  as  a 
thigh : 

18  Agus  an  ti  ataair  a'  mhach- 
air,  na  pilleadh  e  air  ais  a  thogail 
f  halluing  leis. 

19  Agus  is  an-aoibhinn  do  na 
rnnaibh  torrach,  agus  dhoibhsan 
a  bheir  cìoch  uatha  sna  làithibh 
sin. 

20  Ach  guidhibhse  gun  bhur 
teicheadh  a  bhi  sa'  gheamhradh, 
no  air  an  t-sàbaid : 

21  Oir  anns  an  àm  sin  bithidh 
àmhghar  mòr  ann,  amhuil  nach 
robh  ann  o  thùs  an  domhain  gus 
a  nis,  agus  nach  mò  a  bhitheas  a 
chaoidh. 

22  Agus  mur  biodh  na  làithean 
sin  air  an  giorrachadh,  cha  bhiodh 
feoil  sam  bith  air  a  tearnadh :  ach 
air  son  nan  daoine  taghta  bithidh 
na  làithean  sin  air  an  giorrachadh. 

23  An  sin  ma  their  aon  duine 
ribh,  Feuch,  a  ta  Criosd  an  so,  no 
an  sud ;  na  creidibh  e  : 

24  Oir  èiridh  Criosdan  brèige, 
agus  fàidhean  brèige,  agus  ni  iad 
comharan  agus  miorbhuilean  mò- 
ra,  ionnus  gu  mealladh  iad,  nam 


1  an  uaignidhcas. — 2  iomradh  — 3  Ihuaireas. — *  tachairt. 

feudadh  e  bhi,  na  daoine  taghta 
fèin. 

25  Feuch,  dh'innis  mi  dhuibh 
e  roimh-laimh. 

26  Uime  sin,  ma  their  iad  ribh, 
Feuch,  a  ta  e  san  fhàsach,  na 
rachaibh  a  mach :  feuch,  a  ta  e 
sna  seòmraichibh  uaigneach,  na 
creidibh  sin. 

27  Oir  a  rèir  mar  a  thig  an 
dealanach  o'n  àird  an  ear,  agus  a 
dhealraicheas  i  gus  an  àird  an 
iar;  mar  sin  mar  an  ceudnabhith- 
eas  teachd  Mhic  an  duine. 

28  Oir  ge  b'e  ball  am  bi  a' 
chairbh  l3  is  ann  an  sin  a  chruinn- 
ichear  na  h-iolairean. 

29  Air  ball  an  dèigh  trioblaid 
nan  là  ud,  dorchaichear  a'  ghrian, 
agus  cha  tabhair  a'  ghealach  a 
solus,  agus  tuitidh  na  reultan  o 
nèamh,  agus  bithidh  cumhachda 
nan  nèamh  air  an  crathadh. 

30  Agus  an  sin  foillsichear 
tomhara  Mhic  an  duine  an  nèamh : 
agus  an  sin  ni  uile  threubha  na 
talmhainn  bròn,  agus  chi  iad  Mac 
an  duine  a'  teachd  air  neulaibh 
nèimhe,  le  cumhachd  agus  glòir 
ro  mhòir. 

31  Agus  cuiridh  emach  'aingil 
le  fuaim  mhòir  na  gall-truimp, 
agus  cruinnichidh  iad  a  shluagh 
taghta  o  na  ceithir  gaothaibh,  o 
leth-iomall  nèimhe  gus  an  leth- 
iomall  eile. 

32  Ach  fòghlumaibh  cosamh- 
lachd  o'n  chrann-fhìge :  an  uair 
a  bhitheas  a  gheug  a  nìs  maoth, 
agus  a  dh'fhàsas  an  duilleach, 
aithnichidh  sibh  gur  fagus  an 
samhradh : 

33  Agus  mar  an  ceudna,  an 
uair  a  chi  sibhse  na  nithese  uile, 
biodh  fios  agaibh  gu  bheil  e  am 
fagus,  eadhon  aig  na  dorsaibh. 

34  Gu  deimhin  a  deirim  ribh, 


Nach  tèid  an  ginealach  so  fèin 
thairis,  gus  an  tachair  na  nithese 
uile. 

35  Thèid  nèamh  agus  talamh 
thairis,  ach  cha  tèid  mo  bhriath- 
rasa  thairis  a  chaoidh. 

36  Ach  cha  'n'eil  fios  an  là  no 
na  h-uaire  sin  aig  duine  air  bith, 
no  fòs  aig  ainglibh  nèimhe,  ach 
aig  m'Athairsa  a  mhàin. 

37  Ach  amhuil  a  bha  làithean 
Noe,  mar  sin  mar  an  ceudna  bith- 
idh  teachd  Mhic  an  duine. 

38  Oir  mar  a  bha  iad  anns  na 
làithibh  roimh  'n  tuil  ag  itheadh 
agus  ag  òl,  a'  pòsadh  agus  a'  tabh- 
airt  am  pòsadh,  gus  an  là  an  deach- 
aidh  Noe  a  steach  san  àirc, 

39  Agus  nach  robh  fhios  aca 
gus  an  d'thàinig  an  tuil,  agus  an 
do  thog  i  leatha  iad  uile ;  mar  sin 
mar  an  ceudna  bithidh  teachd 
Mhic  an  duine. 

40  An  sin  bithidh  dithis  air  a' 
mhachair;  gabhar  fear  aca,  agus 
fàgar  am  fear  eile. 

41  Bithidh  dithis  bhan  a'  meil- 
eadh2  anns  a'  mhuileann ;  gabhar 
a  h-aon  aca,  agus  fàgar  an  aon  eile. 

42  Uime  sin,  deanaibhse  faire, 
oir  eha  'n'eil  fhios  agaibh  cia  an 
uair  an  tig  bhur  Tighearna. 

43  Ach  a  ta  fhios  so  agaibh, 
nam  b'f  hiosrach  fear  an  tighe  cia 
an  uair  an  d'thigeadh  an  gaduiche, 
gu'n  deanadh  e  faire,  agus  nach 
fulaingeadh  e  gu  'm  bristeadh  a 
thigh  troimh. 

44  Uime  sin,  bithibhse  ullamh 
mar  an  ceudna :  oir  is  ann  an  uair 
nach  saoil  sibh,  a  thig  Mac  an 
duine. 

45  Cò  e  ma  seadh  a  ta  'na  òg- 
lach  firinneach  agus  glic,  a  chuir 
a  Thighearn  os  ceann  a  mhuinn- 
tire,  a  thabhairt  bìdh  dhoibh  'na 

!  àm  fèin  ? 

46  Is  beannaichte  an  t-òglach 
sin,  a  gheibh  a  Thighearna  ri  àm 
dha  teachd,  a'  deanamh  mar 
sin. 

47  Gu  deimhin  a  deirim  ribh, 
gu'n  cuir  se  e  os  ceann  a  mhaoin 
gu  h-iomlan. 

48  Ach  ma  their  an  droch 
sheirbhiseach  ud  'na  chridhe,  A 
ta  mo  Thighearn  a'  cur  dàil  'na 
theachd, 

49  Agus  ma  thòisicheas  e  air 
a  choimh-sheirbhisich  a  bhual- 
adh,agus  air  itheadh  agus  òl  maille 
ri  luchd  misge ; 

50  Thig  Tighearn  an  òglaich 
sin  ann  an  là  nach  'eil  sùil  aige  ris, 
agus  ann  an  uair  nach  fios  da, 

51  Agusgearraidh  e  'na  bhloigh- 
dibh  e,  agus  bheir  e  a  chuibhrionn 
da  maille  ris  na  cealgairibh :  an 
sin  bithidh  gul  agus  gìosgan  f  hiac- 
al. 

CAIB.  XXV. 
JFar  am  bheil  againn,  1  cosamh- 
lachd  nan  deich  òigh,  14  agus 
nan  talann:  31  mar  an  ceudna 
mìn-innseadh  mu'n  bhreitheanas 
dheireannach. 

ANsin  samhluichear  rìoghachd 
nèimhe  ri  deich  òighibh,  a 
thug  leo  an  lòchrain,  agus  a  chaidh 
a  mach  an  còdhail  an  f  hir  nuadh- 
phòsda. 

2  Agusbhacìiignear  dhiubh  glic, 
agus  cùignear  amaideach. 

3  Thug  iadsan  a  bha  amaideach 
an  lòchrain  leo,  ach  cha  d'thug  iad 
ola  leo. 

4  Ach  iadsan  a  bha  glic,  thug 
iad  ola  leo  'nan  soithichibh  maille 
r'an  lòchranaibh. 

5  Agus  air  deanamh  moille 
do'n  fhear  nuadh-phòsda,  thuit 
clò  codail  orra  uile,  agus  suain. 

6  Ach  anns  a'  mheadhon-oidh- 


che  rinneadh  glaodh,  Feuch,  a  ta 
am  fear  nuadh-pòsda  a'  teachd, 
rachaibh  a  mach  g'a  choinneach- 
adh. 

7  An  sin  dh'èirich  na  h-òighean 
ud  uile,  agus  dheasaich  iad  an 
lòchrain. 

8  Agus  thubhairt  na  h-òighean 
amaideach  riusan  abha  glic,  Tabh- 
raibh  dhuinne  cuid  do  bhur  n-ola ; 
oir  a  ta  ar  lòchrain  a'  dol  as. 

9  Ach  fhreagair  iadsan  a  bha 
glic,  ag  ràdh,  Air  eagal  nach  bi 
na  's  leoir  ann  dhuinn  fèin  agus 
dhuibhse,  gu  ma  fearr  leibh  dol  a 
chum  an  luchd-reicidh,  agus  ceann- 
aichibh  dhuibh  fèin. 

10  Agus  am  feadh  a  bha  iad  a' 
dol  a  cheannach,  thàinig  am  fear 
nuadh-pòsda,  agus  chaidh  iadsan 
a  bha  ullamh  a  steach  leis  chum 
a'  phòsaidh,  agus  dhruideadh  an 
dorus. 

11  'Na  dhèigh  sin  thàinig  mar 
an  ceudna  na  h-òighean  eile,  ag 
ràdh,  A  Thighearn,  a  Thighearn, 
fosgail  dhuinne. 

12  Ach  fhreagair  esan  agus 
thubhairt  e,  Gu  deimhin  a  deirim 
ribh,  nach  aithne  dhomh  sibh. 

13  Deanaibh  faire  air  an  aobhar 
sin,  do  bhrìgh  nach  aithne  dhuibh 
an  là  no  an  uair,  air  an  tig  Mac 
an  duine. 

14  Oir  is  cosmhuil  e1  ri  duine 
a'  dol  air  choigrich,  a  ghoir  a 
sheirbhisich,  agus  a  thug  dhoibh 
a  mhaoin : 

15  Agus  do  h-aon  diubh  thug 
e  cùig  talanna,  agus  do  neach  eile 
a  dhà,  agus  do  neach  eile  a  h-aon ; 
do  gach  aon  fa  leth  a  rèir  a  chom- 
ais ;  agus  air  ball  ghabh  e  a  thu- 
rus. 

16  Agus  dh'imich  esan  a  fhuair 
na    eùig    talanna,  agus    rinn    e 


1  is  cosmhuil  rìoghachd  nèimhe. 

ceannachd  leo,  agus  bhuannaich 
e  cììig  talanna  eile. 

17  Agus  mar  an  ceudna  esan 
afhuair  a  dhà,  bhuannaich  e  dithis 
eile. 

18  Ach  an  ti  a  fhuair  a  h-aon, 
dh'imich  e  agus  chladhaich  e  san 
talamh,  agus  dh'fholaich  e  airgiod 
a  mhaighstir. 

19  An  dèigh  aimsir  f  hada  thài- 
nig  Tighearna  nan  seirbhiseach 
sin,  agus  rinn  e  cunntas  riu. 

20  Agus  thàinig  esan  a  f  huair 
na  cùig  talanna,  agus  thug  e  leis 
cùig  talanna  eile,  ag  ràdh,  A 
Thighearna,  thug  thu  dhomhsa 
cùig  talanna :  feuch,  bhuannaich 
mi  cùig  talanna  eile  thuilleadh 
orra. 

21  Agus  thubhairt  a  Thigh- 
earna  ris,  Is  maith,  a  dheadh 
sheirbhisich  fhìrinnich;  bha  thu- 
sa  firinneach  ann  am  beagan, 
cuiridh  mise  os  ceann  mhòran 
thu :  imich  a  steach  do  aoibhneas 
do  Thighearna. 

22  Agus  air  teachd  dhasan  a 
f  huair  an  dà  thalann,  thubhairt  e, 
A  Thighearna,  thug  thu  dhomh- 
sa  dà  thalann  :  feuch,  bhuannaich 
mi  dà  thalann  eile  thuilleadh  orra. 

23  Thubhairt  a  Thighearna  ris, 
Is  maith,  a  dheadh  sheirbhisich 
fhìrinnich;  bha  thusa  firinneach 
ann  am  beagan  do  nithibh,  cuiridh 
mise  os  ceann  mòrain  do  nithibh 
thu  :  imich  a  steach  do  aoibhneas 
do  Thighearna. 

24  Ach  an  uair  a  thàinig  esan 
a  f  huair  an  t-aon  talann,  thubhairt 
e,  A  Thighearna,  bha  fhios  agam 
gur  duine  cruaidh  thu,  a  bhuain- 
eas  san  àite  nach  do  chuir  thu, 
agus  a  thionalas  san  ionad  anns 
nach  do  sgaoil  thu  : 

25  Agus  air  dhomh  bhi  fuidh 
eagal,  chaidh  mi  agus  dh'fholaich 


mi  do  thalann  san  talamh  :  feuch, 
sin  agad  do  chuid  fèin. 

26  Fhreagair  a  Thighearn  agus 
thubhairt  e  ris,  A  sheirbhisich 
uilc  agus  leisg,  bha  fhios  agad  gu 
buainimse  san  àit  anns  nach  do 
chuir  mi,  agus  gu  tionalam  as  an 
ionad  anns  nach  do  sgaoil  mi; 

27  Bu  chòir  dhuit  uime  sin 
m'airgiod  a  thabhairt  do'n  luchd 
malairt,  agus  air  dhomh  teachd 
gheibhinn  mo  chuid  fèin  maille 
r'a  riadh. 

28  Buinibh  uaith  uime  sin  an 
talann,  agus  thugaibh  dhasan  e, 
aig  am  bheil  na  deich  talanna. 

29  (Oir  do  gach  neach  aig  am 
bheil  bheirear,  agus  bithidh  aige 
gu  pailt :  ach  uaithsan  aig  nach 
'eil,  bheirear  eadhon  a  ni  sin  a  ta 
aige;) 

30  Agus  tilgibh  an  seirbhiseach 
mi-tharbhach  so  do  dhorchadas 
iomallach  :  an  sin  bithidh  gul  agus 
gìosgan  fhiacal. 

31  An  uair  a  thig  Mac  an 
duine  'na  ghlòir,  agus  na  h-aingil 
naomha  uile  maille  ris,  an  sin 
suidhidh  e  air  caithir  rìoghail  a 
ghlòire. 

32  Agus  cruinnichear  'na  làth- 
air  na  h-uile  chinnich ;  agus  sgar- 
aidh  e  iad  o  chèile,  amhuil  a  sgar- 
as1  buachaill  na  caoraich  o  na 
gabhraibh : 

33  Agus  cuiridh  e  na  caoraich 
air  a  làimh  dheis,  ach  na  gabhair 
air  a  làimh  chlì. 

34  An  sin  their  an  Righ  riusan 
air  a  dheis,  Thigibh  a  dhaoine 
beannaichte  m'  Atharsa,  sealbh- 
aichibh  mar  oighreachd  an  rìogh- 
achd  a  ta  air  a  deasachadh  dhuibh 
o  leagadh  bunaitean  an  domhain: 

35  Oir  bha  mi  ocrach,  agus 
thug  sibh  dhomh  biadh :  bha  mi 
tartmhor  2,  agus  thug  sibh  dhomh 

deoch :  bha  mi  a'm'  choigreach, 
agusthug  sibh  aoidheachd  dhomh : 

36  Lomnochd,  agus  dh'eudaich 
sibh  mi  :  bha  mi  euslan,  agus 
thàinig  sibh  g'am  amharc :  bha 
mi  am  prìosan,  agus  thàinig  sibh 
a  m'  ionnsuidh. 

37  An  sin  freagraidh  na  f ìreana 
e,  ag  ràdh,  A  Thighearna,  c'uin  a 
chunnaic  sinn  ocrach  thu,  agus  a 
bheathaich  sinn  thu?  no  tart- 
mhor,  agus  a  thug  sinn  deoch 
dhuit  ? 

38  No  c'uin  a  chunnaic  sinn 
a'd'  choigreach  thu,  agus  a  thug 
sinn  aoidheachd  dhuit  ?  no  lom- 
nochd,  agus  a  dh'eudaich  sinn 
thu? 

39  No  c'uin  a  chunnaic  sinn 
euslan  thu,  no  am  prìosan,  agus  a 
thàinig  sinn  a  t'  ionnsuidh  ? 

40  Agus  freagraidh  an  Righ, 
agus  their  e  riu,  Gu  deimhin  a 
deirim  ribh,  a  mheud  's  gu'n  do 
rinn  sibh  e  do  h-aon  do  na  bràith- 
ribh  a's  lugha  agamsa,  rinn  sibh 
dhomhsa  e. 

41  An  sin  their  e  mar  an  ceudna 
riusan  air  an  làimh  chlì,  Imich- 
ibh  uam,  a  shluagh  malluichte, 
dh'ionnsuidh  an  teine  shiorruidh, 
adh'ulluicheadh  do'n  diabhulagus 
d'a  ainglibh : 

42  Oir  bha  mi  ocrach,  agus  cha 
d'thug  sibh  dhomh  biadh :  bha 
mi  tartmhor,  agus  cha  d'thug  sibh 
dhomh  deoch : 

43  Bha  mi  a'm'  choigreach, 
agus  cha  d'thug  sibh  aoidheachd 
dhomh  :  lomnochd,  agus  cha 
d'eudaich  sibh  mi:  euslan,  agus 
am  prìosan,  agus  cha  d'thàinig 
sibh  g'am  amharc. 

44  An  sin  freagraidh  iadsan 
mar  an  ceudna  e,  ag  ràdh,  A 
Thighearna,  c'uin  a  chunnaic 
sinne  thu  ocrach,  no   tartmhor, 


no  d'  choigreach,  no  lomnochd, 
no  euslan,  no  am  prìosan,  agus 
nach  do  f  hritheil  sinn  dhuit  ? 

45  An  sin  freagraidh  esan  iad, 
ag  ràdh,  Gu  deimhin  a  deirim 
ribh,  a  mheud  's  nach  d'rinn  sibh 
e  do'n  neach  a's  lugha  dhiubh  so, 
cha  d'rinn  sibh  dhomhsa  e. 

46  Agus  imichidh  iadsan  chum 
peanais  shiorruidh ;  ach  na  f ìreana 
chum  na  beatha  maireannaich. 

CAIB.  XXVI. 
Far  am  bheil  air  an  cur  sìos,  1  comh- 
airle  agus  ceannairc  nan  uachda- 
ran  an  aghaidh  Chriosd.  6  A  ta 
bean  ag  ungadh  a  cfdnn:  14  Iu- 
das  'ga  reiceadh.  Yl  Ata  Criosd 
ag  itheadh  na  càisge  :  26  ag  or- 
duchadh  a  shuipeir  naoimh,  fyc. 

AGUS  tharladh,  'nuair  a 
chriochnaich  Iosa  na  briathra 
so  uile,  gu'n  dubhairt  e  r'a  dheis- 
ciobìuibh, 

2  A  ta  fhios  agaibh  gu  bheil 
a'  chàisg  an  dèigh  dà  latha,  agus 
a  ta  Mac  an  duine  air  a  bhrath 
chum  a  cheusadh1. 

3  An  sin  chruinnich  uachdarain 


nan  sagart,  agus  na 
ean,  agus  seanairean  a'  phobuill, 
gu  talla  an  àrd-shagairt,  d'.an 
goirear  Caiaphas ; 

4  Agus  ghabh  iad  comhairle  le 
chèile  chum  Iosa  a  ghlacadh  le 
feall,  agus  a  chur  gu  bàs. 

5  Ach  thubhairt  iad,  Na  dean- 
amaid  e  san  fhèist,  air  eagal  gu'm 
bi  buaireas  am  measg  a'  phobuill. 

6  Agus  air  do  Iosa  a  bhi  ann 
am  Betani,  ann  an  tigh  Shimoin 
an  lobhair, 

7  Thàinig  bean  d'a  ionnsuidh 
aig  an  robh  bocsa  alabastair  làn  a 
dh'ola  ro  luachmhoir,  agus  dhòirt 
i  air  a  cheann  e,  agus  e  'na  shuidhe 
aig  biadh. 

8  Ach  an  uair  a  chunnaic  a 


1  bheirear  thairis  Mac  an  dnine  gu  bhi  air  a  cheusadh. 

dheisciobuil  sin,  bha  fearg  orra, 
ag  ràdh,  Ciod  is  ciall  do'n  ana- 
caitheadh  so  ? 

9  Oir  dh'fheudadh  an  ola  so 
bhi  air  a  reiceadh  air  mhòran, 
agus  a  bhi  air  a  tabhairt  do  na 
bochdaibh. 

10  Ach  air  aithneachadh  so  do 
Iosa,  thubhairt  e  riu,  C'ar  son  a  ta 
sibh  a'  cur  dragha  air  a'  mhnaoi  ? 
oir  rinn  i  deadh  obair  dhomhsa. 

1 1  Oir  a  ta  na  bochdan  agaibh 
aghnàth  maille  ribh,  ach  cha  'n'eil 
mise  agaibh  a  ghnàth. 

12  Oir  air  dòrtadh  na  h-ola-sa 
dhi  air  mo  chorpsa,  is  ann  fa 
chomhair  m'adhlaic  a  rinn  i  e. 

13  Gu  deimhin  a  deirim  ribh, 
Ge  b'e  àit  am  bi  an  soisgeulsa  air 
a  shearmonachadh  air  feadh  an 
t-saoghail  gu  h-iomlan,  aithrisear 
an  ni  a  rinn  a'  bhean  so,  mar 
chuimhne  oirre. 

14  An  sin  dh'imich  aon  do'n  dà 
fhear  dheug,  d'am  b'ainm  ludas 
Iscariot,  chum  nan  àrd-shagart. 

15  Agus  thubhairt  e,  Ciod  a 
bheir  sibh  dhomhsa,  agus  brath- 
aidh  mi  dhuibh  e  ?  Agus  choird 
iad  ris  air  dheich  buinn  f  hichead 
airgid. 

16  Agus  o'n  àm  sin  a  mach 
dh'iarr  e  fàth1  air  esan  a  bhrath. 

17  Agus  air  a'  cheud  là  dttfhèist 
an  arain  neo-ghoirtichte,  thàinig 
na  deisciobuil  chum  Iosa,  ag  ràdh 
ris,  C'àit  an  àilì  leat  sinne  a  dh'ull- 
uchadh  dhuit,  chum  as  gu'n  ith 
thu  a'  chàisg? 

18  Agus  thubhairt  esan,  Rach- 
aibh  do'n  bhaile  gu  leithid  so 
do  dhuine,  agus  abraìbh  ris,  Tha 
am  maighstir  ag  ràdh,  A  ta  m'àm 
am  fagus,  cumaidh  mi  a'  chàisg 
aig  do  thighsa  maille  ri  m'  dheis- 
ciobluibh. 


19  Agus  rinn  na  deisciobuil 
mar  a  dh'orduich  Iosa  dhoibh, 
agus  dheasuich  iad  a'  chàisg. 

20  Agus  an  uair  a  thàinig  am 
feasgar,  shuidh  e  maille  ris  an  dà 
fhear  dheug. 

21  Agus  ag  itheadh  dhoibh, 
thubhairt  e,  Gu  deimhin  a  deirim 
ribh,  gu  'm  brath  fear  dhibh 
mise. 

22  Agus  air  dhoibh  bhi  ro 
bhrònach,  thòisich  gach  aon  aca 
fa  leth  air  a  ràdh  ris,  Am  mise  e, 
a  Thighearna  ? 

23  Agus  fhreagair  esan  agus 
thubhairt  e,  An  ti  a  thumas  a 
làmh  sa'  mhèis  maille  riumsa, 
brathaidh  esan  mi. 

24  Gu  deimhin  a  ta  Mac  an 
duine  ag  imeachd,  a  rèir  mar  a  ta 
e  sgrìobhta  m'a  thimchioll :  ach 
is  an-aoibhinn  do'n  duine  sin,  le 
'm  brathar  Mac  an  duine :  bu 
mhaith  do'n  duine  sin,  mur  beirte 
riamh  e. 

25  An  sin  fhreagair  Iudas  a 
bhrath  e,  agus  thubhairt  e,  A 
mhaighstir,  am  mise  e  ?  Thubhairt 
esan  ris,  Thubhairt  thu. 

26  Agus  ag  itheadh  dhoibh, 
ghlac  Iosa  aran,  agus  air  tabhairt 
buidheachais,  bhrissee2,agus  thug 
e  do  na  deisciobluibh  e,  agus 
thubhairt  e,  Gabhaibh,  ithibh ;  's 
e  so  mo  chorpsa. 

27  Agus  air  glacadh  a'  chupain, 
agus  air  tabhairt  buidheachais, 
thug  e  dhoibh  e,  ag  ràdh,  Olaibh 
uile  dheth : 

28  Oir  is  i  so  m'fhuilse  na  tiom- 
na3  nuaidh,  a  dhòirtear  air  son 
mhòran  chum  maitheanais  pheac- 
anna. 

29  Ach  a  deirim  ribh,  Nach  òl 
mi  à  so  suas  do  thoradh  so  na 
fionain,  gus  an  là  sin  an  òl  mi  e 


1  cothrom. — 2  agus  bheannaich,  agus  bhris  se  e. — 3  a'  choimhcheangail. 

nuadh  maille  ribh  ann  an  rìogh- 
achd  m'Athar. 

30  Agus  air  dhoibh  laoidh  a 
sheinn,  chaidh  iad  a  mach  gu 
sliabh  nan  crann-ola. 

31  An  sin  thubhairt  Iosa  riu, 
Gheibh  sibh  uile  oilbheum  ann- 
amsa  an  nochd  ;  oir  a  ta  e  sgrìobh- 
ta,  Buailidh  mi  am  buachaill, 
agus  sgapar  caoraich  an  treuda. 

32  Ach  an  dèigh  dhomhsa  èi- 
righ  a  rzs,  thèid  mi  roimhibh  do 
Ghalile. 

33  Agus  f hreagair  Peadar  agus 
thubhairt  e  ris,  Ged  gheibh  gach 
uile  dhaoine  oilbheum  annad,cha'n 
fhaigh  mise  oilbheum  gu  bràth. 

34  Thubhairt  Iosa  ris,  Gu 
deimhin  a  deirim  riut,  air  an  oidh- 
che  so  fèin  mu'n  goir  an  coileach, 
gu  'n  àicheadh  thu  mi  tri  uairean. 

35  Thubhairt  Peadar  ris,  Ged 
a  b'èigin  dhomh  bàsachadh  maille 
riut,  cha'n  àicheadh  mi  thu.  A- 
gus  thubhairt  na  deisciobuil  uile 
mar  an  ceudna. 

36  An  sin  thàinig  Iosa  maille 
riu  gu  ionad  d'an  goirear  Getse- 
mane,  agus  thubhairt  e  ris  na 
deisciobluibh,  Suidhibhse  an  so, 
gus  an  tèid  mise  a  dheanamh  ur- 
nuigh  an  sud. 

37  Agus  thug  e  Peadar  leis, 
agus  dithis  mhac  Shebede,  agus 
thòisich  e  air  a  bhi  brònach,  agus 
ro  dhoilgheasach. 

38  An  sin  thubhairt  e  riu,  A  ta 
m'anam  ro  bhrònach,  eadhon  gu 
bàs :  fanaibhse  an  so,  agus  dean- 
aibh  faire  maille  riumsa. 

39  Agus  dh'imich  e  beagan  air 
adhart  \  agus  thuit  e  air  'aghaidh, 
a'  deanamh  urnuigh,  agus  ag  ràdh, 
O  m'  Athair,  ma  dh'fheudas  e 
bhi,  rachadh  an  cupansa  seachad 
orm :  gidheadh,  na  biodh  e  mar 
is  àill  leamsa,  ach  mar  is  toil  leatsa. 


40  Agus  thàinig  e  chiun  nan 
deisciobul,  agus  fhuàir  e  'nan  co- 
dal  iad,  agus  thubhairt  e  ri  Peadar, 
An  ann  mar  sin,  nach  b'  urradli 
sibh  faire  a  dheanamh  aon  uair  a 
rnhàin  maille  riumsa? 

41  Deanaibh  faireagus  urnuigh, 
chum  as  nach  tuit  sibh  am  buair- 
eadh :  a  ta  gun  amharus  an  spior- 
ad  togarach ;  ach  a  ta  'n  f heoil 
anmhunn2. 

42  A  rìs  an  dara  uair,  dh'imich 
e  agus  rinn  e  urnuigh,  ag  ràdh,  O 
m'Athair,  mur  feudar  gu'n  tèid 
an  cupan  so  seachad  orm,  gun  mi 
'ga  òl,  do  thoilsa  gu  robh  deanta. 

43  Agus  thàinig  e  agus  fhuair 
e  iad  a  rìs  'nan  codal ;  oir  bha  an 
sùilean  trom. 

44  Agus  dh'fhàg  e  iad,  agus 
dh'imich  e  a  rìs,  agus  rinn  e  ur- 
nuigh  an  treas  uair,  ag  ràdh  nam 
briathra  ceudna. 

45  A  sin  thàinig  e  chum  a 
dheisciobul,  agus  thubhairt  e  riu, 
Coidlibh  roimhibh  a  nis,  agus 
gabhaibh  fois ;  feuch,  a  ta  'n  uair 
air  druideadh,  agus  a  ta  Mac  an 
duine  air  a  bhrath  thairis  do  làmh- 
aibh  pheacach. 

46  Eiribh,  imicheamaid :  feuch, 
a  ta  'n  ti  a  bhrathas  mise  am  fa- 
gus. 

47  Agus  air  dha  bhi  fathast  a' 
labhairt,  feuch,  thàinig  Iudas,  aon 
do'n  dà  fhear  dheug,  agus  maille 
ris  cuideachd  mhòr,  le  claidhibh 
agus  bataibh  o  na  h-àrd-shagart- 
aibh  agus  o  sheanairibh  a'  phob- 
uill. 

48  A  nis  bha  an  ti  a  bhrath  esan 
air  tabhairt  còmharaidh  dhoibh, 
ag  ràdh,  Ge  b'e  neach  a  phògas 
mise,  's  e  sin  e ;  deanaibh  greim 
air. 

49  Agus  air  ball  thàinig  e  chum 
Iosa,    agus    thubhairt    e,    Fàilte 

dhuit,  amhaighstir ;  agus  phòg  se  e, 

50  Ach  thubhairt  Iosa  ris,  A 
charaid,  c'ar  son  a  thàinig  thu  ? 
An  sin  thàinig  iad,  agus  chuir  ìad 
làmh  ann  an  Iosa,  agus  ghlac  iad  e. 

51  Agus  feuch,  shìn  a  h-aon 
diubhsan  a  bha  maille  ri  losa  a 
làmh,  agus  tharruing  e  a  chlaidh- 
eamh,  agus  air  dha  seirbhiseach 
an  àrd-shagairt  a  bhualadh,ghearr 
e  a  chluas  dheth. 

52  An  sin  thubhairt  Iosa  ris, 
Cuir  a  rìs  do  chlaidheamh  air  ais 
'na  ionad  fèin  :  oir  iadsan  uile  a 
ghlacas  an  claidheamh  tuitidh  iad 
leis  a'  claidheamh. 

53  An  saoil  thusa  nach  feud 
mise  a  nis  m'Athair  a  ghuidh- 
eadh,  agus  bheir  e  dhomh  tuilleadh 
is  dà  legion  deug  a  dh'ainglibh  ? 

54  Ach  cionnus  an  sin  bhìodh 
na  sgriobtuirean  air  an  eoimh- 
lionadh,  a  tha  'g  ràdh  gur  ann  mar 
so  is  èigin  tachairt  ? 

55  Anns  an  uair  sin  fèin  thubh- 
airt  Iosa  ris  an  t-sluagh,  An  d'thài- 
nig  sibh  a  mach  mar  gu  b'ann  an 
aghaidh  gaduiche  le  claidhibh  agus 
bataibh  chum  mise  a  ghlacadh? 
Bha  mi  gach  là  a'm'  shuidhe 
maille  ribh  santeampull  a'  teagasg, 
agus  cha  do  chuir  sibh  làmh  annam. 

56  Ach  thachair  so  uile,  chum 
gu'm  biodh  sgrìobtuire  nam  fàidh 
air  an  coimhlionadh.  An  sin  thrèig 
na  deisciobuil  uile  e,  agus  theich 
iad. 

57  Agus  air  dhoibhsan  losa  a 
ghlacadh,  thug  iad  leo  e  gu  Caia- 
phas  an  t-àrd-shagart,  far  an  robh 
nasgrìobhaicheanagus  na  seanair- 
ean  air  cruinneachadh. 

58  Ach  lean  Peadar  e  fad  uatha, 
eadhon  gu  talla  an  àrd-shagairt, 
agus  chaidh  e  steach,  agus  shuidh 
e  maille  ris  na  seirbhisich  a  dh'- 
f  haicinn  na  crìche. 


59  Agus  dh'ìarr  na  h-àrd-sha- 
gartan  agus  na  seanairean,  agus. 
a'  chomhairle  uile,  fianuis  bhrèige 
an  aghaidh  Iosa,  chum  a  chur 
gu  bàs. 

60  Aeh  eha  d*  fhuair  iad ; 
seadh,  ged  a  thàinig  mòran  a 
dh'f  hianuisibh  brèige,  cha  d'fhuair 
iad.  Fa  dheòidh  thàinig  dà  f  hian- 
uis  bhrèige, 

61  Agus  thubhairt  iad,  Thu- 
bhaìrt  am^/èflrso,  Is  urradh  mise 
teampull  Dè  a  leagadh,  agus  a 
thogaìl  a  rìs  an  tri  làithibh. 

62  Agus  air  do'n  àrd-shagairt 
èirìgh,  thubhairt  e  ris,  Nach  frea- 
gair  thu  bheag  ?  Ciod  e  a  ta  iad 
sin  a  fìanuiseadh  a'd'  aghaidh  ? 

63  Ach  dh'f han  Iosa  'na  thosd. 
Agus  fhreagair  an  t-àrd-shagart 
agus  thubhairt  e  ris,  A  ta  mi  ga 
d'  mhionnachadh  air  an  Dia  bheò, 
gu  'n  innseadh  tu  dhuinn,  an  tu 
Criosd  Mac  Dhè. 

64  Thubhairt  Iosa  ris,  Thu- 
bhairt  thu :  gidheadh  a  deirim  ribh, 
'Na  dhèigh  so  ehi  sibh  Mac  an 
duine  'na  shuidhe  air  deas  làimh 
cumhachd  Dhè,  agus  a'  teachd 
air  neulaibh  nèimhe. 

65  An  sin  reub  an  t-àrd-shagart 
'eudach,  ag  ràdh,  Gu  'n  do  labh- 
air  e  toibheum ;  ciod  am  feum 
tuilleadh  a  ta  againn  aii*  fianuisibh  ? 
feuch,  a  nis  chuala  sibh  a  thoi- 
bheum. 

66  Ciodibhurbarailse?  Fhreag- 
air  iadsan  agus  thubhairt  iad,  A 
ta  e  toillteanach  air  a'  bhàs. 

67  An  sin  thilg  iad  smugaid 
'na  eudan,  agus  bhuail  iad  le  'm 
basaibh  e;  agus  ghabh  cuid  eile 
air  le  slataibh, 

68  Ag  ràdh,  Dean  fàidhead- 
aireachd1  dhuinn,  a  Chriosd,  cò 
e  a  bhuail  thu  ? 

69  Agtis  shuidh  Peadar  a  mach 


1  fàisneachd. 

anns  an  talla ;  agus  thàinig  cailin 
àraidh  d'a  ionnsuidh,  ag  ràdh, 
Bha  thusa  mar  an  ceudna  maille 
ri  Iosa  o  Ghalile. 

70  Ach  dh'àicheadh  esan  'nan 
làthair  uile,  ag  ràdh,  Cha  'n'eil 
fhios  agam  ciod  a  ta  thu  'g  ràdh. 

71  Agus  air  dol  a  mach  dha 
do'n  fhor-dhorus,  chunnaic  cailin 
eile  e,  agus  thubhairt  i  riusan  a 
bha  'n  sin,  Bha  'm  fear  so  mar  an 
ceudna  maille  ri  Iosa  o  Nasaret. 

72  Agus  dh'àicheadh  e  a  rìs  le 
mionnaibh,  ag  ràdh,  Cha'n  aithne 
dhomh  an  duine. 

73  Agus  tamull  beag  'na  dhèigh 
sin  thàinig  an  dream  a  bha  'nan 
seasamh  a  làthair,  agus  thubhairt 
iad  ri  Peadar,  Gu  firinneach  is 
ann  diubh  sud  fèin  thusa :  oir  a  ta 
do  chainnt  ga  d'  bhrath. 

74  An  sin  thòisich  e  ri  mall- 
achadh  agus  mionnachadh,  ag 
ràdh,  Cha'n  aithne  dhomh  an 
duine.  Agus  air  ball  ghoir  an 
coileach. 

75  Agus  chuimhnich  Peadar 
briathran  Iosa,  a  thubhairt  ris, 
Mu'n  goir  an  coileach,  àicheadh- 
aidh  tu  mi  tri  uairean.  Agus  air 
dol  a  mach  dha,  ghuil  e  gu  geur.1 

CAIB.  XXVII. 
\  Ata  Criosd  air  a  thoirt  thairis 
ceangailte  do  Philat.  3  Chroch 
Iudas  efèin.  19  A  ta  Pilat  a' 
faotainnrabbaidho  a  mhnaoi,  24 
ag  ìonnlad  a  làmh,  26  a'  leigeadh 
Bharabais  fa  sgaoil.  29  Ta 
Criosd  air  a  chrùnadh  le  droigh- 
ionn,  34  air  a  cheusadh,  tyc. 

AIR  teachd  do'n  mhaduinn, 
ghabh  uachdarain  nan  sagart 
uile,agus  seanairean  a'  phobuill, 
comhairle  le  chèile  an  aghaidh 
losa,  chum  a  chur  gu  bàs. 

2  Agus  air  dhoibh  esan  a  chean- 
gal,  thug  iad  leo  e,  agus  thug  iad 


thairise   do   Phontius   Pilat   an 
t-uachdaran. 

3  An  sin  an  uair  a  chunnaic 
Iudas  a  bhrath  e,  gu'n  do  dhìteadh 
e,  ghabh  e  aithreachas,  agus  thug 
e  air  an  ais  na  deich  buinn  f hich- 
ead  airgid  do  na  h-àrd-shagart- 
aibh,  agus  do  na  seanairibh. 

4  Ag  ràdh,  Pheacaich  mi,  ann 
am  brath  na  fola  neo-chiontaich : 
Ach  thubhairt  iadsan,  ciod  e  sin 
duinne  ?  amhairc  thusa  air  sin. 

5  Agus  air  tilgeadh  uaith  nam 
bonn  airgid  anns  an  teampull 
dh'imich  e  roimhe,  agus  chaidh  e 
agus  chroch 2  se  e  fèin. 

6  Agus  ghlac  na  h-àrd-shagairt 
na  buinn  airgid,  agus  thubhairt 
iad,  Cha  chòir  an  cur  san  ion- 
mhas,  oir  is  luach  fola  iad. 

7  Agus  air  gabhail  comhairle 
dhoibh,  cheannaich  iad  leo  fear- 
ann  a'  chriadhadair,3  chum  a  bhi 
'na  àit-adhlaic  do  choigrich. 

8  Air  an  aobhar  sin,  goirear 
do'n  f  hearann  sin,  Fearann  na  fo- 
la,  gus  an  là'n  diugh. 

9  (An  sin  choimhlionadh  an  ni 
a  thubhradh  le  Ieremias  am  f  àidh, 
ag  ràdh,  Agus  ghabh  iad  na  deich 
buinn  f  hichead  airgid,  luach  an  ti 
a  mheasadh,  neach  a  mheas  iad- 
san  a  bha  do  chloinn  Israeil : 

10  Agus  thug  siad  iad  air  son 
fearainn  a'  chriadhadair,  mar  a 
dh'orduich  an  Tighearna  dhomh- 
sa.) 

11  Agus  sheas  Iosa  an  làthair 
an  uachdarain :  agus  dh'f hiosraich 
an  t-uachdaran  dheth,  ag  ràdh, 
An  tusa  Righ  nan  Iudhach?  Agus 
thubhairt  Iosa  ris,  Thubhairt  thu. 

12  Agus  an  uair  a  chuir  na 
h-àrd-shagairt  agus  na  seanairean 
cionta  as  a  leth,  cha  do  fhreagair 
e  ni  sam  bith. 

13  An  sin  thubhairt  Pilat  ris, 


goirt. — 5  thachd. — 3  fhir  deanamh  shoithiche  creadha. 

Nach  cluinn  thu  cia  lìon  nithe  air 
am  bheil  iad  a'  toirt  fianuis  a'd' 
aghaidh  ? 

14  Agus  cha  d'thug  e  freagradh 
dha  air  aon  f  hocal,  ionnus  gu'n 
do  ghabh  an  t-uachdaran  iongan- 
tas  ro  mhòr. 

15  A  nis  ri  àm  na  fèisde 
chleachd  an  t-uachdaran  aon 
phrìosanach  a  b'àill  leo  chur  fa 
sgaoil  do'n  phobull. 

16  Agus  bha  aca  san  àm  sin 
prìosanach  ro  chomharaichte,  d'am 
b'ainm  Barabas. 

17  Air  an  aobhar  sin,  an  uair 
a  bha  iad  cruinn  an  ceann  a  chèile, 
thubhairt  Pilat  riu,  Cò  is  àill  leibh 
mise  a  chur  fa  sgaoil  duibh  ?  Bara- 
bas,  no  Iosa,  d'an  goirear  Criosd  ? 

18  Oir  bha  fhios  aige  gu'm 
b'ann  o  fharmad  a  thug  iad  thai- 
ris  e. 

19  Agus  an  uair  a  bha  e  'na 
shuidhe  air  caithir  a'  bhreithean- 
ais,  chuir  a  bhean  teachdaireachd 
d'a  ionnsuidh,  ag  ràdh,  Na  biodh 
agadsa  gnothuch  sam  bith  ris  an 
f  hìrean l  sin  :  oir  is  mòr  a  dh'f hul- 
aing  mise  an  diugh  ann  am  brua- 
dar,  air  a  shonsan. 

20  Ach  chuir  na  h-àrd-shagairt 
agus  na  seanairean  impidh  air  a' 
phobull  gu'n  iarradh  iad  Barabas, 
agus  gu  milleadh  iad  Iosa. 

21  Agus  fhreagair  an  t-uachd- 
aran  agus  thubhairt  e  riu,  Cò 
do'n  dithis  is  àill  leibh  mise  a 
chur  fa  sgaoil  duibh  ?  Thubhairt 
iadsan,  Barabas. 

22  Thubhairt  Pilat  riu,  Ciod 
ma  seadh  a  ni  mi  ri  h-Iosa,  d'an 
goirear  Criosd  ?  Thubhairt  iad  ris 
uDe,  Ceusar  e. 

23  Agus  thubhairt  an  t-uachd- 
aran,  C'ar  son  ?  ciod  an  t-olc  a 
rinn  e  ?  achis  mò  gu  mòr  a  ghlaodh 
iadsan,  ag  ràdh,  Ceusar  e. 


24  Agus  an  uair  a  chunnaic 
Pilat  nach  do  bhuadhaich  e  bheag 
sam  bith,  ach  gu'n  d'èirich  an 
tuilleadh  buaireis,  air  dha  uisge  a 
ghabhail,  dh'ionnlaid  e  a  làmhan 
am  fianuis  an  t-sluaigh,  ag  ràdh, 
A  ta  mise  neo-chiontach  a  clh'f  huil 
an  f hìrein  so :  faicibhse  sin. 

25  Agus  fhreagair  am  pobull 
uile,  agus  thubhairt  iad,  Biodh 
'fhuil  oirnne,  agus  air  ar  cloinn. 

26  An  sin  leig  e  fa  sgaoil  Ba- 
rabas  dhoibh :  ach  air  dha  Iosa  a 
sgiursadh,  thug  e  thairis  e  chum 
a  cheusadh. 

27  An  sin  thug  saighdearan  an 
uachdarain  leo  Iosa  do  thalla  a 
bhreitheanais,  agus  chruinnich 
iad  a'  bhuidheann  uile  m'a  thim- 
chioll. 

28  Agus  air  dhoibh  a  rùsgadh 2, 
chuir  iad  uiine  falluing  scarlaid. 

29  Agus  air  dhoibh  crùn 
dhroighinn  fhigheadh,  chuir  iad 
m'a  cheann  e,  agus  slat  chuilce 
'na  làimh  dheis :  agus  a'  lùbadh 
anglùin  'na  làthair,  rinn  iad  fanoid 
air,  ag  ràdh,  Gu'm  beannaichear 
thu,  a  Bigh  nan  Iudhach. 

30  Agus  thilg  iad  smugaid  air, 
agus  ghlac  iad  an  t-slat  chuilce, 
agus  bhuail  iad  sa'  cheann  e. 

31  Agus  an  dèigh  dhoibh  fanoid 
a  dheanamh  air,  thug  iad  an  f  hall- 
uing  dheth,  agus  chuir  iad  'eud- 
ach  fèin  uime,  agus  thug  iad  leo 
e  chum  a  cheusadh. 

32  Agus  an  uair  a  chaidh  iad  a 
mach,  fhuair  iad  duine  o  Chirene, 
d'am  b'ainm  Simon :  esan  dh'èig- 
nich  iad  chum  a  chrann-ceusaidh- 
san  a  ghiùlan. 

33  Agus  an  uair  a  thàinig  iad 
gu  ionad  d'an  ainm  Golgota,  6Ìn 
r'a  ràdh,  àite  cloiginn, 

34  Thug  iad  dha  r'a  òl  fion 
geur,  measgta  le  domblas :  agus 


ionracan. — 2  eadach  a  thoirt  dheth. 

air  dha  a  bhlasadh,  cha'n  òladh 
se  e. 

35  Agus  an  uair  a  cheus  iad  e, 
roinn  iad  a  thrusgan  eatorra,  a' 
tilgeadh  crannchuir :  chum  gu'n 
coimhliontadh  an  ni  a  thubhradh 
leis  an  fhàidh,  Roinn  iad  m'  eud- 
ach  eatorra,  agus  chuir  iad  crann- 
chur  air  mo  bhrat. 

36  Agus  air  suidhe  dhoibh,  rinn 
iad  faire  air  an  sin : 

37  Agus  chuir  iad  a  chùis-dhìt- 
idh  sgrìobhta  os  a  cheann,  IS  E 
SO  IOSA  RIGH  NAN  IUDH- 
ACH. 

38  An  sin  cheusadh  maille  ris 
dà  ghaduiche l ;  fear  air  a  làimh 
dheis,  agus  fear  eile  air  a  làimh  chlì. 

39  Agus  thug  iadsan  a  bha  dol 
seachad  toibheum  dha,  a'  crathadh 
an  ceann, 

40  Agus  ag  ràdh,  Thusa  a  leag- 
as  an  teampull,  agus  a  chuireas 
suas  an  tri  làithibh  e,  fòir  ort 
fèin :  ma  's  tu  Mac  Dhè,  thig  a 
nuas  o  'n  chrann-cheusaidh. 

41  Mar  an  ceudna  thubhairt 
na  h-àrd-shagairt,  maille  ris  na 
sgrìobhaichibh,  agus  na  seanair- 
ibh,  a'  fanoid  air, 

42  Shaor  e  daoine  eile,  e  fèin  a 
shaoradh  ni  'n  comasach  e :  ma 
's  e  Righ  Israeil,  thigeadh  e  nis  a 
nuas  o'n  chrann-cheusaidh,  agus 
creididh  sinn  e. 

43  Chuir  e  a  dhòigh  an  Dia ; 
saoradh  e  a  nis  e,  ma  ta  toil  aige 
dha  :  oir  thubhairt  e,  Is  mise  Mac 
Dhè. 

44  Agus  thug  na  gadaichean  a 
cheusadh  maille  ris,  am  beum 
ceudna  dha. 

45  A  nis  o'n  t-seathadh  uair 
bha  dorchadas  air  an  tìr  uile  gus 
an  naothadh  uair. 

46  Agus  mu  thimchioll  na 
naothadh    uaire  dh'èigh   Iosa  le 


guth  àrd,  ag  ràdh,  Eli,  eli,  lama 
sabachtani?  's  e  sin  r'a  ràdh,  Mo 
Dhia,  mo  Dhia,  c'ar  son  a  thrèig 
thu  mi  ? 

47  Agus  air  cluinntinn  sin  do 
chuid  diubhsan  a  bha  'nan  seas- 
amh  an  sin,  thubhairt  iad,  A  ta 
'm  fear  so  glaodhaich  air  Elias. 

48  Agus  air  ball  ruith  a  h-aon 
diubh,  agus  ghabh  e  spong,  agus 
lìon  e  do  fhìon  geur  i,  agus  air 
dha  a  cur  air  slait  chuilce,  thug  e 
dha  r'a  òl. 

49  Ach  thubhairt  càch,  Leig 
dha,  faiceamaid  an  tig  Elias  g'a 
thearnadh. 

50  Agus  an  uair  dh'èigh  Iosa 
a  rìs  le  glaodh  mòr,  thug  e  suas  a 
spiorad. 

51  Agus  feuch,  reubadh  brat- 
roinn  an  teampuill  'na  dhà  chuid, 
o  mhullach  gu  ìochdar ;  agus 
chriothnuich  an  talamh,  agus 
sgoilteadh  na  creagan, 

52  Agus  dh'fhosgladh  na 
h-uaighean,  agus  dh'èirich  mòran 
do  chorpaibh  nan  naomh,  a  bha 
'nan  codal, 

53  Agus  chaidh  iad  a  mach  as 
na  h-uaighibh  an  dèigh  'aiseirigh- 
san,  agus  chaidh  iad  a  steach  do'n 
bhaile  naomh,  agus  nochdadh  iad 
do  mhòran. 

54  A  nis  an  uair  a  chunnaic 
an  ceannard-ceud,  agus  iadsan  a 
bha  maille  ris,  a'  coimhead2  Iosa, 
a'  chrith-thalmhainn,  agus  na 
nithe  eile  a  rinneadh,  ghabh  iad 
eagal  mòr,  ag  ràdh,  Gu  firinneach 
b'e  so  Mac  Dhè. 

55  Agus  bha  an  sin  mòran  bhan 
ag  amharc  am  fad,  a  lean  Iosa  o 
Ghalile,  a'  frithealadh  dha  : 

53  Am  measg  an  robh  Muire 
Magdalen,  agus  Muire  màthair 
Sheumais  agus  Ioses,  agus  màth- 
air  cloinne  Shebede. 


1  dà  fhear-revbainny  dà  chreachadair. — 2  gìeidheadh. 

57  Agus  airteachd  do'n  fheasg- 
ar,  thàinig  duine  saoibhir  o  Ari- 
matea,  d'am  b'ainm  Ioseph,  a  bha 
e  fèin  'na  dheisciobul  aig  Iosa  mar 
an  ceudna : 

58  Chaidh  esan  gu  Pilat,  agus 
dh'iarre  corp  Iosa:  an  sin  dh'àithn 
Pilat  an  corp  a  thabhairt  da. 

59  Agus  ghlac  Ioseph  an  corp, 
agus  phaisg  e  ann  an  lìon-eudach 
fior-ghlan  e, 

60  Agus  chuir  se  e  'na  uaigh 
nuadh  fèin,  a  chladhaich  e  ann  an 
carraig :  Agus  charuich  e  clach 
mhòr  gu  dorus  na  h-uaighe,  agus 
dh'imich  e  roimhe. 

61  Agus  bha  Muire  Magdalen, 
agus  a'  Mhuire  eile  'nan  suidhe 
fa  chomhair  na  h-uaighe. 

62  A  nis  air  an  là  màireach,  an 
là'n  dèigh  an  ulluchaidh,  chruinn- 
icheadh  na  h-àrd-shagairt  agus  na 
Phairisich  gu  Pilat, 

63  Ag  ràdh,  A  thighearn,  is 
cuimhne  leinn  an  uair  a  bha  am 
mealltair  ud  fathast  beò,  gu'n 
dubhairt  e,  Eiridh  mi'n  dèigh  thri 
làithean. 

64  Orduich,  uime  sin,  an  uaigh 
a  bhi  air  a  coimhead  gu  cinnteach 
gus  an  treas  là,  air  eagal  gu'n 
tig  a  dheisciobuil  san  oidhche, 
agus  gu  'n  goid  iad  leo  e,  agus  gu 
'n  abair  iad  ris  an  t-sluagh,  Dh'èir- 
ich  e  o  na  marbhaibh  :  agus  mar 
sinbithidh  am  mearachd  deireann- 
ach  ni  's  miosa  na'n  ceud  mhear- 
achd. 

65  Thubhairt  Pilat  riu,  Tha 
faire  agaibh ;  imichibh,  deanaibh 
an  uaigh  co  tearuinte  's  is  aithne 
dhuibh. 

66  Agus  dh'imich  iad,  agus  rinn 
iad  an  uaigh  cinnteach,  a'  cur  seula 
air  a'  chloich,  maille  ri  faire. 

CAIB.  XXVIII. 
1  Ta  aiseirig.h  Chriosd  air  a?  cur  an 


cèilldo  na  mnaìbh:  9  nochd  Criosd 
efèin  doibh  /11  thug  na  h-àrd- 
shagairt  airgiod  do  na  saighdear- 
aibh  chum  gu'n  abradh  iad  giCn 
do  ghoideadh  as  'uaigh  <?,  8fc. 

AN  dèigh  na  sàbaid,  aig  bris- 
eadh  na  fàire  air  a'  cheud  là 
do'n  t-seachduin,  thàinig  Muire 
Magdalen,  agus  a'  Mhuire  eile,  a 
dh'fhaicinn  na  h-uaighe. 

2  Agus  feuch,  bha  crith-thal- 
mhainn  mhòr  ann ;  oir  thàinig 
aingeal  an  Tighearna  nuas  o 
nèamh,  agus  air  teachd  dha  char- 
uich  e  a'  chlach  o'n  dorus,  agus 
shuidh  e  oirre. 

3  Agus  bha  a  ghnùis  mar  dheal- 
anach,  agus  'eudach  geal  mar 
shneachda. 

4  Agus  air  eagal  roimhe  chrioth- 
nuich  an  luchd  coimhid l,  agus 
chaidh  iad  an  riochd  mairbh. 

5  Ach  fhreagair  an  t-aingeal 
agus  thubhairt  e  ris  na  mnaibb, 
Na  biodh  eagal  oirbhse  :  oir  a  ta 
fhios  agam  gu  bheil  sibh  ag  iarr- 
aidh  Iosa,  a  chaidh  cheusadh. 

6  Cha  'n'eil  e  'n  so  ;  oir  dh'èir- 
ich  e,  mar  a  thubhairt  e  :  thigibh, 
faicibh  an  t-àit  an  robh  an  Tigh- 
earna  'na  luidhe. 

7  Agus  imichibh  gu  luath,  a- 
gus  innsibh  d'a  dheisciobluibh  gu'n 
d'èirich  e  o  na  marbhaibh  :  agus 
feuch,  tha  e  dol  roimhibh  do 
Ghalile,  an.sin  chi  sibh  e,  feuch, 
thubhairt  mise  ribh  e. 

8  Agus  dh'imich  iad  gu  luath 
o'n  uaigh,  le  h-eagal  agus  mòr- 
ghairdeachas,  agus  ruith  iad  a 
dh'innseadh  d'a  dheisciobluibh. 

9  Agus  ag  imeachd  dhoibh-san 
a  dh'innseadh  d'a  dheisciobluibh, 
feuch,  thachair  losa  fèin  orra,  ag 
ràdh,Fàilte  dhuibh.  Agus  thàinig 
iad  am  fagus  da,  agus  rug  iad  air  a 
chosaibh,  agus  rinniadaoradh  dha. 


luchd-fairer 

10  An  sin  thubhairt  Iosa  riu, 
Na  bìodh  eagal  oirbh :  imichibh, 
abraibh  ri  m'  bhràithrìbh  iadsan  a 
dhol  do  Ghalile,  agus  an  sin  chi 
iad  mi. 

1 1  Agus  an  uair  a  bha  iadsan 
ag  imeachd,  feuch,  thàinig  cuid 
do'n  luchd  faire  do'n  bhaile,  agus 
nochd  iad  do  na  h-àrd-shagartaibh 
gach  ni  a  thachair. 

12  Agus  air  cruinneachadh 
dhoibhsan  an  ceann  a  chèile  maille 
ris  na  seanairibh,  agus  air  gabhail 
comhairle  dhoibh,  thug  iad  mòran 
airgid  do  na  saighdearaibh, 

13  Ag  ràdh,  Abraibhse  gu'n 
d'thàinig  a  dheisciobuil  anns  an 
oidhche,  agus  gu'n  do  ghoid  iad 
e,  an  uair  a  bha  sinne  'nar  codal. 

14  Agus  ma  chluinneas  an 
t-uachdaran  so,  cuiridh  sinne 
impidh  air,  agus  ni  sinn  sibhse 
tearuinte. 

15  Agus  ghabhiad  an  t-airgiod, 
agus  rinn  iad  mar  a  theagaisgeadh 


dhoibh:  agus  a  ta  a'chainnt  so 
air  a  h-aithris  am  measg  nan  Iudh- 
ach  gus  an  là'n  diugh. 

16  An  sin  chaidh  an  t-aon  deis- 
ciobul  deug  do  Ghalile,  do'n 
bheinn  far  an  d'orduich  losa 
dhoibh. 

17  Agus  an  uair  a  chunnaic 
iad  e,  rinn  iad  aoradh  dha :  ach 
bha  cuid  aca  fa  amharus. 

18  Thàinig  Iosa,  agus  labhair 
e  riu,  ag  ràdh,  Thugadh  dhomhsa 
gach  uile  chumhachd  air  nèamh 
agus  air  talamh. 

19  Uime  sin,  imichibhse,  agus 
deanaibh  deisciobuil  do  l  gach 
uile  chinneach,  'gam  baisteadh 
ann  an  ainm  an  Athar,  agus 
a'  Mhic,  agus  an  Spioraid  naohnh : 

20  A'  teagasg  dhoibh  gach 
uile  nithe  a  dh'àithn  mise  dhuibh 
a  choimhead :  Agus  feuch,  a  ta 
mise  maille  ribh  a  ghnàth,  gu  deir- 
eadh  an  t-saoghail.     Amen. 


an  SOISGEUL  a  reir  MHARCUIS. 


CAIB.  I. 

1  Dreuchd  Eoin  Bhaiste.  9  A  ta 
Iosa  air  a  bhaisteadh  ;  14  Ata  e 
searmonachadh  ;  16  a'  gairm 
Pheadair,  Aindreais,  Sheumais 
agus  Eoin,  fyc. 

TOISEACH     Soisgeil     Iosa 
Criosd  Mhic  Dhè : 

2  A  rèir  mar  a  ta  e  sgrìobhta 
anns  na  fàidhibh,  Feuch,  cuiream 
mo  theachdair  roimh  do  ghnùis, 
a  dh'ulluicheas  do  shlighe  romhad. 

3  Guth  an  ti  a  dh'èigheas  anns 
an  fhàsach,  Ulluichibh  slighe  an 


Tighearna,  deanaibh  a  cheumanna 
dìreach. 

4  Bha  Eoin  a'  baisteadh  anns 
an  fhàsach,  agus  a'  searmonach- 
adh  baistidh  an  aithreachais,  chum 
maitheanais  pheacanna. 

5  Agus  chaidh  a  mach  d'a 
ionnsuidh  tìr  Iudea  uile,  agus 
luchd-àiteachaidh  Ierusaleim,  agus 
bhaisteadh  leis  iad  uile  ann  an 
amhainn  Iordain,  ag  aideachadh 
am  peacanna. 

6  Agus  bha  Eoin  air  eudach- 
adh  le  fionna  chàmhal,  agus  crios 


teagaisgibh. 

leathair  m'a  leasraidh :  agus  bu 
bhiadh  dha  locuist  agus  mil 
fhiadhaich. 

7  Agus  shearmonaich  e,  ag 
ràdh,  A  ta  neach  a'  teachd  a'm' 
dhèigh  a's  cumhachdaiche  na 
arise,  neach  nach  airidh  mise  air 
cromadh  sìos,  agus  barr-iall  a 
bhròg  fhuasgladh. 

8  Bhaist  mise  gu  dearbh  sibh 
le  h-uisge  :  ach  baistidh  esan  sibh 
leis  an  Spiorad  Naomh. 

9  Agus  thariadh  anns  na  làith- 
ibh  sin,  gu'n  d'thàinig  Iosa  o  Na- 
saret  Ghalile,  agus  bhaisteadh  e 
le  Eoin  ann  an  Iordan. 

10  Agus  air  ball  an  uair  a  chaidh 
e  suas  as  an  uisge,  chunnaic  e  na 
nèamhan  air  am  fosgladh,  agus  an 
Spiorad  mar  choluman  a'  teachd 
a  nuas  air. 

1 1  Agus  thàinig  guth  o  nèamh, 
ag  ràdh,  Is  tusa  mo  Mhac  gràdh- 
ach,  am  bheil  mo  mhòr  thlachd. 

12  Agus  air  ball  tharruing  an 
Spiorad  e  do'n  f  hàsach. 

13  Agus  bha  e  'n  sin  san  fhàs- 
ach  dà  fhicheadlà  air  a  bhuair- 
eadh  le  Satan,  agus  bha  e  maille 
ris  na  fiadh-bheathaichibh,  agus 
f  hritheil  na  h-aingil  dha. 

14?  Agus  an  dèigh  Eoin  a  chur 
am  prìosan,  thàinig  Iosa  do  Gha- 
lile,  a'  searmonachadh  soisgeil 
rìoghachd  Dhè, 

15  Agus  ag  ràdh,  Choimhlion- 
adh  an  aimsir,  agus  a  ta  rìoghachd 
Dhè  am  fagus;  deanaibhse  aith- 
reachas,  agus  creidibh  an  sois- 
geul. 

16  Agus  air  dha  bhi  'g  imeachd 
ri  taobh  fairge  Ghalile,  chunnaic 
e  Simon,  agus  Aindreas  a  bhràth- 
air,  a'  tilgeadh  lìn  san  fhairge: 
(oir  b'iasgairean  iad.) 

17  Agus  thubhairt  Iosa  riu, 
Thigibh   a'm'   dhèighse,  agus   ni 


mi   'nur  iasgairibh  air  daoinibh 
sibh. 

18  Agus  air  ball  dh'fhàg  iad 
an  lìonta,  agus  lean  iad  esan. 

19  Agus  an  uair  a  chaidh  e  bea- 
gan  air  aghaidh  as  sin,  chunnaic 
e  Seumas  mac  Shebede,  agus  Eoin 
a  bhràthair,  agus  iad  san  luing  a' 
càradh  an  lìonta. 

20  Agus  air  ball  ghoir  e  iad, 
agus  dh'fhàg  iad  Sebede  an  athair 
san  luing  maille  ris  an  luchd-tuar- 
asdail,  agus  lean  iad  esan. 

21  Agus  chaidh  iad  a  steach 
do  Chapernaum,  agus  air  ball  air 
dha  dol  a  stigh  do'n  t-sionagog1 
air  an  t-sàbaid,  theagaisg  e. 

22  Agus  ghabh  iad  iongantas 
r'a  theagasg  :  oir  bha  e  'gan  teag- 
asg  mar  neach  aig  an  robh  ùghd- 
arras,  agus  cha  b'ann  mar  na 
sgrìobhaichean. 

23  Agus  bha  'nan  sionagog-san 
neach  anns  an  robh  spiorad  neo- 
ghlan,  agus  ghlaodh  e, 

24  Ag  ràdh,  Leig  leinn  ;  ciod 
ar  gnothuch-ne  riut,  losa  o  Nasa- 
ret  ?  an  d'thàinig  thu  g'ar  sgrios- 
ne  ?  Is  aithne  dhomh  cò  thu,  aon 
naomh  Dhè. 

25  Agus  chronuich  Iosa  e,  ag 
ràdh,  Bi  d'  thosd,  agus  thig  a 
mach  as. 

26  Agus  an  uair  a  reub  an  spio- 
rad  neoghlan  e,  agus  a  ghlaodh 
e  le  guth  àrd,  thàinig  e  mach  as. 

27  Agus  ghabh  iad  mòr-ion- 
gantas  uile,  ionnus  gu  'n  robh  iad 
a'  cur  na  ceiste  so  air  a  chèile,  ag 
ràdh,  Ciod  e  so  ?  Ciod  e  an  teagasg 
nuadh  so?  oir  le  h-ùghdarras  a  ta 
e  toirt  orduigh  eadhon  do  na  spio- 
radaibh  neoghlan,  agus  tha  iad 
ùmhal  dha. 

28  Agus  chaidh  a  chliu  air  ball 
a  mach  air  feadh  na  tìre  uile  tim- 
chioll  Ghalile. 


tigh-aoraidk. 

29  Agus  gun  dàil,  air  dhoibh 
dol  a  mach  as  an  t-sionagog,  chaidh 
"ad  a  steach  do  thigh  Shimoin 
agus  Aindreais,  maille  ri  Seumas 
agus  Eoin. 

30  Ach  bha  màthair-chèile  Shi- 
moin  'na  luidhe  ann  am  fiabhrus ; 
agus  ghrad-labhair  iad  ris  uimpe. 

31  Agus  thàinig  esan  agusthog 
e  i,  a  breith  air  làimh  oirre ;  agus 
air  ball  dh'fhàg  am  fiabhrusi,  agus 
fhritheil  i  dhoibh. 

32  Agus  an  uair  a  bha  'm  feasg- 
ar  ann,  air  do'n  ghrèin  dol  fuidhe, 

iiug  iad  d'a  ionnsuidh  iadsan  uile 
a  bha  euslan,  agus  iadsan  anns 
an  robh  deamhain. 

33  Agus  bha  'm  baile  uile  air  a 
chruinneachadh  chum  an  doruis. 

34  Agus  leighis  e  mòran  air  an 
robh  iomadh  gnè  eucaile,  agus 
thilg  e  mach  mòran  dheamhan, 
agus  cha  d'fhulaing  e  do  na 
deamhnaibh  labhah't,  air  son  gu'm 
b'aithne  dhoibh  e. 

35  Agus  air  dha  èirigh  sa' 
mhaduinn,  fada  roimh  là,  chaidh 
e  mach,  agus  dh'imich  e  gu  àite 
fàsail,  agus  rinn  e  urnuigh  an 
sin. 

36  Agus  lean  Simon,  agus  an 
dream  a  bha  maille  ris  e. 

37  Agus  air  fhaotainn  dhoibh 
thubhairt  iad  ris,  A  ta  gach  uile 
neach  ga  d'iarraidh. 

38  Agus  thubhairt  esan  riu, 
Rachamaid  a  dh'ionnsuidh  nam 
bailte  eile  làimh  ruinn,  chum  as 
gu*n  searmonaich  mi  an  sin  mar 
an  ceudna  :  oir  is  ann  a  chum  na 
crìche  so  thàinig  mise  mach. 

39  Agus  shearmonaich  e  'nan 
sionagogaibh  air  feadh  Ghalile 
jile,  agus  thiJg  e  mach  na  deamh- 
ain. 

40  Agus  thàinig  lobhar  d'a 
ionnsuidh,   a'   guidhe    air,    agus 


a'lùbadh  a  ghlùn  da,  agus  ag  ràdh 
ris,  Ma's  àill  leat,  tha  thu  comas- 
ach  air  mise  a  dheanamh  glan. 

41  Agus  ghabh  Iosa  truas  mòr 
dheth,1  agus  air  sìneadh  a  mach 
a  làimhe,  bhean  e  ris,  agus  thubh- 
airt  e  ris,  Is  àill  leam,  bi-sa 
glan. 

42  Agus  co  luath's  a  labhair  e, 
air  ball  dh'fhalbh  an  luibhre* 
uaith,  agus  rinneadh  glan  e. 

43  Agus  thug  e  geur  ordugh 
dha,  agus  air  ball  chuir  e  air 
falbh  e ; 

44  Agus  thubhairt  e  ris,  Feuch 
nach  innis  thu  bheag  do  neach 
air  bith ;  ach  imich,  nochd  thu 
fèin  do'n  t-sagart,  agus  tabhair 
mar  ìobairt  air  son  do  ghlanaidh 
na  nithe  a  dh'àithn  Maois,  mar 
fhianuis  dhoibh. 

45  Agus  air  dhasan  dol  a  mach, 
thòisich  e  air  innseadh  gu  ro  f holl- 
aiseach,  agus  air  a'  chùis  a  sgaoil- 
eadh  m  'an  cuairt,  air  chor  as 
nach  feudadh  Iosa  dol  tuilleadh 
gufollaiseach  a  steach  do'n  bhaile ; 
ach  bha  e  mach  ann  an  àitibh 
uaigneach :  agus  thàinig  iad  d'a 
ionnsuidh  as  gach  àird. 

CAIB.  II. 
1  Leighis  C?iosd  neach  air  an  robh 
am  pairilis  :  14  7%«  e  gairm 
Mhata  o  àite  togail  na  cìse,  16 
ag  itkeadh  maille  ri  cìs-mhaoraibh 
agus  ri  peacachaibh,  fyc. 

AGUS  an  dèigh  làithean 
àraidh,  chaidh  e  a  rìs  a  steach 
do  Chapernaum ;  agus  chualas 
esan  a  bhi  san  tigh. 

2  Agus  air  ball  chruinnicheadh 
mòran  an  ceann  a  chèile,  air  chor 
as  nach  robh  àit  a  chumadh  iad, 
eadhon  timchioll  an  doruis :  agus 
labhair  e  am  focal  riu. 

3  Agus  thàinig  iad,  a'  tabhairt 
d'a  ionnsuidh  neach  air  an  robh 

am  pairilis,  air  a  ghiùlan  le  ceath- 
rar. 

4  Agus  a  chionn  nach  b'urrainn 
iad  teachd  am  fagus  da  leis  an 
t-sluagh,  rùisg  iad  mullach  an 
tighe,  anns  an  robh  e:  agus  air 
dhoibh  a  tholladh,  leig  iad  sìos  an 
leabadh  air  an  robh  an  neach  a 
bha  tinn  leis  a'  phairilis  'na  luidhe. 

5  Air  do  Iosa  an  creidimh-san 
f  haicinn,  thubhairt  e  ris  an  neach 
air  an  robh  am  pairilis,  A  mhic, 
tha  do  pheacaidh  air  am  maith- 
eadh  dhuit. 

6  Ach  bha  droing  àraidh1  do 
na  sgrìobhaichibh  'nan  suidhe  an 
sin,  agus  iad  a'  reusonachadh  'nan 
cridhibh  fèin : 

7  C'ar  son  a  ta  am  fear  so  a' 
labhairt  toibheim  mar  so?  Cò 
dh'fheudas  peacaidh  a  mhaith- 
eadh  ach  Dia  a  mhàin  ? 

8  Agus  air  ball  air  aithneach- 
adh  do  Iosa  'na  spiorad  fein  gu'n 
robh  iadsan  a'  reusonachadh  mar 
sin  annta  fèin,  thubhairt  e  riu, 
C'ar  son  a  ta  sibh  a'  reusonachadh 
nan  nithe  sìn  ann  bhur  cridh- 
ibh? 

9  Co  aca  is  usadh  a  ràdh  ris  an 
neach  air  am  bheil  am  pairilis, 
Tha  do  pheacaidh  air  am  maith- 
eadh  dhuit,  no  a  ràdh,  Eirich,  a- 
gus  tog  do  leabadh,  agus  imich  ? 

10  Ach  a  chum  as  gu'm  bi  fios 
agaibh  gu  bheil  ùghdarras  aig 
Mac  an  duine  peacaidh  a  mhaith- 
eadh  air  talamh,  (thubhairt  e  ris 
an  f  hear  air  an  robh  am  pairilis,) 

1 1  A  deirim  riut,  Eirich,  agus 
tog  do  leabadh,  agus  imich  do 
d'thigh. 

12  Agus  dh'èirìch  esan  airball, 
agus  thog  e  an  leabadh,  agus 
chaidh  e  mach  'nam  fianuis  uile, 
ionnus  gu'n  robh  mòr  iongantas 
orra  uile,  agus  gu'n  do  ghlòraich 


iad  Dia,   ag  ràdh,   Cha'n   fhaca 
sinne  riamh  a  leithid  so. 

13  Agus  chaidh  e  mach  a  rìs  ri 
taobh  na  mara,  agus  thàinig  an 
sluagh  uile  d'a  ionnsuidh,  agus 
theagaisg  e  iad. 

14  Agus  ag  dol  seachad  da, 
chunnaic  e  Lebhi  mac  Alpheuis 
'na  shuidhe  aig  àite  togail  na  cìse, 
agus  thubhairt  e  ris,  Lean  mise. 
Agus  dh'èirich  e,  agus  lean  se  e. 

15  Agus  tharladh,  'nuair  a 
shuidh  Iosa  chum  bìdh  'na  thigh- 
san  gu'n  do  shuidh  mòran  chìs- 
mhaor  agus  pheacach  maille  ri 
Iosa,  agus  r'a  dheisciobluibh  :  oir 
bha  mòran  ann,  agus  lean  iad  e. 

16  Agus  an  uair  a  chunnaic  na 
sgrìobhaichean  agus  na  Phairisich 
esan  ag  itheadh  maille  ri  cìs-mhaor- 
aibh  agus  ri  peacachaibh,  thu- 
bhairt  iad  r'a  dheisciobluibh,  C'ar 
son  a  ta  e  ag  itheadh  agus  ag  òl 
maille  ri  cìs-mhaoraibh  agus  ri 
peacachaibh  ? 

17  Agus  an  uair  a  chuala  Iosa 
so,  thubhairt  e  riu,  Cha  'n'eil  feum 
acasan  a  ta  slàn  air  an  lèigh,  ach 
acasan  a  ta  tinn :  cha  d'thàinig 
mise  a  ghairm  nam  firean,  ach 
nam  peacach  chum  aithreachais. 

18  Agus  bu  ghnàth  le  deisciob- 
luibh  Eoin,  agus  nam  Phairiseach 
a  bhi  trasgadh  :  agus  thàinig  iad, 
agus  thubhairt  iad  ris,  C'ar  son 
a  ta  deisciobuil  Eoin,  agus  nam 
Phairiseach  ri  trasgadh,  agus  nach 
'eil  do  dheisciobuilsa  a'  trasgadh  ? 

19  Agus  thubhairt  Iosa  riu, 
Am  bheil  clann  seòmair  an  fhir 
nuadh-phòsda  comasach  air  trasg- 
adh  a  dheanamh,  am  feadh  a 
bhitheas  am  fear  nuadh-pòsda 
'nam  fochair2  ?  am  feadh  a  ta  am 
fear  nuadh-pòsda  aca  maille  riu, 
cha'n  f  heud  iad  trasgadh  a  dhean- 
amh : 


1  àraid. — •  maille  riu. 

20  Ach  thig  na  làithean  anns 
an  d'  thoirear  am  fear  nuadh-pòsda 
uatha;  agus  an  sin  ni  iad  trasg- 
adh  sna  làithibh  sin. 

21  Agus  cha  'n'eil  duine  sam 
bith  a  dh'f  huaigheas  mìr  do  eud- 
ach  nuadh  air  sean  eudach :  no, 
ma  dh'fhuaigheas,  buinidh  am  mìr 
nuadh,  a  chuireadh  g'a  lìonadh 
suas,  as  an  t-sean  eudach,  agus 
nithear  an  reubadh  ni's  miosa. 

22  Agus  cha  chuir  duine  air 
bith  f  ìon  ùr  ann  an  seann  searrag- 
aibh  * ;  no  brisidh  am  f  ìon  nuadh 
na  searragan,  agus  dòirtear  am 
f  ìon,  agus  caillear  na  searragan : 
ach  is  còir  f  ìon  nuadh  ac  hur  ann 
an  searragaibh  nuadha. 

23  Agus  tharladh  gu'n  deach- 
aidh  e  troimh  na  h-achaibh  arbh- 
air  air  là  na-sàbaid,  agus  thòis- 
ich  a  dheisciobuil,  ag  imeachd 
dhoibh,  ris  na  diasan  arbhair  a 
spìonadh ; 

24  Agus  thubhairt  na  Phairis- 
ich  ris,  Feuch  c'ar  son  a  ta  iad 
a'  deanamh  an  ni  nach  'eil  cead- 
aichte  air  là  na  sàbaid  ? 

25  Agus  thubhairt  esan  riu, 
Nach  do  leugh  sibhse  riamh  ciod 
a  rinn  Daibhidh,  an  uair  a  bha 
uireasbhuidh  air,  agus  ocras  air 
fèin  agus  orrasan  a  bha  maille  ris  ? 

26  Cionnus  a  chaidh  e  steach 
do  thigh  Dhè  ann  an  làithibh 
Abiatair  an  àrd-shagairt,  agus  a 
dh'ith  e  aran  na  fianuis2,  nach 
'eil  ceadaichte  do  neach  air  bith 
itheadh,  ach  do  na  sagartaibh, 
agus  a  thug  e  mar  an  ceudna  do'n 
dream  a  bha  maille  ris  ? 

27  Agusthubhairte  riu,  Dh'ord- 
uicheadh  an  t-sàbaid  air  son  an 
duine,  cha  'n  e  an  duine  air  son 
na  sàbaid : 


28  Air  an  aobhar  sin  is  Tigh- 
earn  Mac  an  duine  air  an  t-sàbaid 
fèin. 

CAIB.  III. 
1  Tha  Criosd  a'  leigheas  an  duine 
aig  an  robh  an  làmh  sheargta, 
agus  mòran  a  dh'eucailibh  eile  : 
II  fl'  cronuchadh  nan  s'piorad 
neoghlan,  13  agus  a?  taghadh  a 
dhà  abstol  deug,  fyc. 

AGUS  chaidh  e  rìs  a  steach 
do'n  t-sionagog,  agus  bha 
an  sin  duine  aig  an  robh  làmh 
sheargta. 

2  Agus  rinn  iad  faire  air,  a 
dh'fheuchainn  an  leighiseadh  se  e 
air  là  na  sàbaid,  chum's  gu'm 
biodh  cùis-dhìtidh  aca  dha. 

3  Agus  thubhairt  e  ris  an  duine 
aig  an  robh  an  làmh  6heargta, 
Eirich  sa'  mheadhon. 

4  Agus  thubhairt  e  riu,  Am 
bheil  e  ceadaichte  maith  a  dhean- 
amh  air  làithibh  na  sàbaid,no  olc? 
anam  a  thearnadh,  no  a  sgrios? 
ach  dh'fhan  iadsan  'nan  tosd. 

5  Agus  an  uair  a  dh'amhairc  e 
m'an  cuairt  orra  le  feirg3,  air  dha 
bhi  doilich  air  son  cruais  an 
cridhe,  thubhairt  e  ris  an  duine, 
Sìn  a  mach  do  làmh.  Agus  shìn 
e  mach  i :  agus  rinneadh  slàn  i 
mar  an  làmh  eile. 

6  Agus  chaidh  na  Phairisich  a 
mach,  agus  ghabh  iad  comhairle 
air  ball  maile  ri  luchd-leanmhuinn 
Heroid  'na  aghaidh-san,  cionnus  a 
dh'fheudadh  iad  a  sgrios. 

7  Ach  chaidh  losa  maille  r'a 
dheisciobluibh  a  leth  chum  na 
mara  :  agus  lean  sluagh  mòr  e  o 
Ghalile,  agus  o  Iudea, 

8  Agus  o  Ierusalem,  agus  o 
Idumea,  agus  o  thaobh  thall  Ior- 
dain,  agus  iadsan  a  bha  timchioll 


1  leathar-bhuidealaibh.- — 2  an  t-aran  taisbeanta. — 3  diomb 

Thiruis  agus  Shidoin,  thàinig 
cuideachd  mhòr  dhiubh  d'a  ionn- 
suidh,  'nuair  a  chual  iad  cia  niòr 
na  nithe  a  rinn  e. 

9  Agus  thubhairt  e  r'a  dheis- 
ciobluibh,  long  bheag  a  bhi  feith- 
eamh  air,  air  son  an  t-sluaigh, 
chum  nach  dòmhluicheadh  iad  e. 

10  Oir  leighis  e  mòran,  ionnus 
gu  'n  do  dhlùth-theann  iad  ris,  a 
mheud  's  air  an  robh  plàighean, 
chum  as  gu'm  beanadh  iad  ris. 

1 1  Agus  na  spiorada  neòghlan, 
an  uair  a  chunnaic  iad  e,  shleuchd 
ìad  da,  agus  ghlaodh  iad,  ag  ràdh, 
Is  tusa  Mac  Dhè. 

12  Agus  thug  e  sparradh  teann1 
dhoibh,  nach  deanadh  iad  aith- 
nichte  e. 

13  Agus  chaidh  e  suas  gu 
beinn,  agus  ghairm  e  iadsan  a 
b'àill  leis :  agus  thàinig  iad  d'a 
ionnsuidh. 

14-  Agus  dh'orduich  e  dà  f  hear 
dheug,  chum  's  gu'm  biodh  iad 
maille  ris,  agus  gu  'n  cuireadh  e 
mach  iad  a  shearmonachadh  : 

15  Agus  gu'm  biodh  aca  cumh- 
achd  a  leigheas  euslainte,  agus  a 
thilgeadh  a  mach  dheamhan. 

16  Agus  air  Simon  thug  e 
Peadar  mar  cho-ainm : 

17  Agus  Seumas  mac  Shebede, 
agus  Eoin  bràthair  Sheumais, 
(agus  orra-san  thug  e  Boanerges 
mar  cho-ainm,  's  e  sin  ri  ràdh, 
Clann  na  tairneanaich,) 

18  Agus  Aindreas,  agus  Philip, 
agus  Bartolomeus,  agus  Mata, 
agus  Tomas,  agus  Seumas  mac 
Alpheuis,  agus  Tadeus,  agus  Si- 
mon  an  Canaanaeh, 

19  Agus  Iudas  Iscariot,  an 
neach  sin  a  bhrath  e :  Agus  chaidh 
iad  do  thigh. 

20  Agus  chruinnicheadh  an 
sluagh  a  rìs,  ionnus  nach  robh  e 


'n  comas  doibh  uiread  agus  aran 
itheadh. 

21  Agus  an  uair  a  chual  a 
chairdean  so,  thàinig  iad  a  mach 
a  bhreith  air :  oir  thubhairt  iad, 
Tha  e  air  mhi-chèill. 

22  Agus  thubhairt  na  sgriobh- 
aichean  a  thàinig  a  nuas  o  lerusa- 
lem,  A  ta  Beelsebub  aige,  agus 
is  ann  troimh  phrionnsa  nan 
deamhan  a  ta  e  tilgeadh  a  mach 
dheamhan. 

23  Agus  air  dha  'n  gairm  d'a 
ionnsuidh,  thubhairt  e  riu  ann  an 
cosamhlachdaibh,  Cionnus  a  dh'- 
fheudas  Satan  Satan  a  thilgeadh 
a  mach  ? 

24  Agus  ma  bhitheas  rìogh- 
achd  roinnte  'na  h-aghaidh  fèin, 
cha'n  urrainn  an  rìoghachd  sin 
seasamh. 

25  Agus  ma  bhitheas  tigh  air 
a  roinn  'na  aghaidh  fèin,  cha'n 
urrainn  an  tigh  sin  seasamh. 

26  Agus  ma  dh'èireas  Satan 
'na  aghaidh  fèin,  agus  gu'm  bi  e 
roinnte,  cha  'n  urrainn  e  seasamh, 
ach  a  ta  crìoch  aige. 

27  Cha  'n  urradh  neach  air  bith 
dol  a  steach  do  thigh  duine  làidir, 
agus  'airneis  a  thogail  leis,  mur 
ceangail  e  'n  duine  làidir  an  tois- 
each ;  agus  an  sin  creachaidh  e  a 
thigh. 

28  Gu  deimhin  a  deirim  ribh, 
Gu  maithear  na  h-uile  pheacanna 
do  chloinn  nan  daoine,  agus  gach 
toibheum  a  labhras  iad. 

29  Ach  ge  b'e  labhras  toibh- 
eum  an  aghaidh  an  Spioraid 
Naoimh,  cha'n  fhaigh  e  maith- 
eanas  a  chaoidh  ;  ach  a  ta  e  an 
cunnart  peanais  2  shiorruidh. 

30  Air  son  gu'n  dubhairt  iad, 
Tha  spiorad  neòghlan  aige. 

31  An  sin  thàinig  a  bràith- 
rean  agus   a  mhàthair,   agus  air 


1  geur  àithne. — "  damnaidh,  breitheanais. 

dhoibh  seasamh  a  muigh,  chuir 
iad  fios  d'a  ionnsuidh,  a'  gairm 
air. 

32  Agus  bha  'n  sluagh  'nan 
suidhe  m'a  thimchioU,  agus 
thubhairt  iad  ris,  Feuch,  a  ta  do 
mhàthair  agus  do  bhràithrean  a 
muigh  ga  d'  iarraidh. 

33  Agus  fhreagair  e  iad,  ag 
ràdh,  Cò  i  mo  mhàthair,  no  mo 
bhràithrean? 

34?  Agus  sheall  e  m'an  cuairt 
orrasan  a  bha  'nan  suidhe  m'a 
thimchioll,  agus  thubhairt  e, 
Feuch  mo  mhàthair  agus  mo 
bhràithrean. 

35  Oir  ge  b'e  neacha  ni  toil  Dè, 
is  esan  mo  bhràthair,  agus  mo 
phiuthar,  agus  mo  mhàthair. 

CAIB.  IV. 
1  Cosamhlachd  an  t-sìoladair,  agus 
a  bhrìgh.  21  Is  còir  dhuinn  so- 
lus  ar  n-eolais  a  phàirteachadh 
ri  muinntir  eile.  26  Cosamhlachd 
an  t-sìl  a  tafàs  ann  an  uaigneas, 
$c. 

AGUS  thòisich  e  air  teagasg  a 
rìs  làimh  ris  a*  mhuir,  agus 
chruinnicheadh  sluagh  mòr  d'a 
ionnsuidh,  ionnus  gu'n  deachaidh 
e  steach  do  luing,  agus  gu'n  do 
shuidh  e  air  a'  mhuir;  agus  bha 
'n  sluagh  uile  ri  taobh  na  mara 
air  tìr. 

2  Agus  theagaisg  e  dhoibh 
mòran  do  nithibh  ann  an  cosamh- 
lachdaibh,  agus  thubhairt  e  riu 
'na  theagasg, 

3  Eisdibh,  Feuch,  chaidh  fear- 
cuir1  a  mach  a  chur  sil: 

4  Agus  tharladh  ag  cur  an  t-sìl 
da,  gu'n  do  thuit  cuid  deth  ri 
taobh  an  rathaid,  agus  thàinig 
eunlaith  an  athair,  agus  dh'ith  iad 
suas  e. 

5  Agus  thuit  cuid  eile  dheth 
air  fearann   creagach,    far  nach 


robh  mòr  thalamh  aige,  agus  àir 
ball  dh'fhàs  e  suas,  do  bhrìgh 
nach  roibh  doimhne  talmhainn 
aige. 

6  Ach  air  do'n  ghrèin  èirigh, 
loisgeadh  e ;  agus  a  chionn  nach 
robh  freumh  aige,  shearg  e  as. 

7  Agus  thuit  cuid  eile  am 
measg  droighinn,  agus  dh'fhàs  an 
droighionn  suas,  agus  thachd 
se  e,  agus  cha  d'thug  e  toradh 
uaith. 

8  Agus  thuit  cuid  eile  air  tal- 
amh  maith,  agus  thug  e  toradh 
uaith  a'  fàs  suas  agus  a'  meud- 
achadh ;  agus  thug  e  mach,  cuid 
a  dheich  uiread  fhichead,  agus 
cuid  a  thri  fichead  uiread,  agus 
cuid  a  cheud  uiread  's  a  chuireadh. 

9  Agus  thubhairt  e  riu,  An  ti 
aig  am  bheil  cluasa  chum  èisd- 
eachd,  èisdeadh  e. 

10  Agus  an  uair  a  bha  e  'na 
aonar,  dh'f  hiosraich  iadsan,  a  bha 
'na  fhochair  maille  ris  an  dà 
fhear  dheug,  an  cosamhlachd 
deth. 

11  Agus  thubhairt  e  riu, 
Dhuibhse  thugadh  eòlas  a  ghabh- 
ail  air  nithibh  dìomhair  rìoghachd 
Dhè  :  ach  dhoibhsan  a  ta  'n  leth 
muigh  nithear  gach  ni  an  cosamh- 
lachdaibh : 

12  Chum  as  ag  faicinn  doibh 
gu'm  faic  iad,  agus  nach  aithnich 
iad,  agus  ag  cluinntinn  dhoibh  gu'n 
cluinn  iad,  agus  nach  tuig  iad  ; 
air  eagal  àm  air  bith  gu*m  pill- 
eadh  iad,  agus  gu'm  biodh  am 
peacaidh  air  am  maitheadh 
dhoibh. 

13  Agus  thubhairt  e  riu,  Nach 
aithne  dhuibh  an  cosamhlachd 
so  ?  agus  cionnus  ma  ta  a  thuig- 
eas  sibh  gach  uile  chosamhlachd? 

14  Tha  'm  fear-cuir  a'  cur  an 
fhocail. 


sioladair. 

15  Agus  is  iad  so  iadsan  ri 
t,aobh  an  rathaid,  anns  an  cuirear 
am  focal,  an  dèigh  dhoibh  a 
chluinntinn,  air  ball  a  ta  Satan  a' 
teachd,  agus  a'  togail  leis  an  fhoc- 
ail,  a  shìal-chuireadh  'nan  cridh- 
ibh. 

16  Agus  is  iad  so  iadsan  mar 
an  ceudna  a  chuireadh  air  fearann 
creagach ;  muinntir,  an  uair  a 
chluinneas  iad  am  focal,  a  ghabh- 
as  e  air  ball  le  gairdeachas  : 

17  Agus  cha  'n'eil  freumh  aca 
mnta  fèin,  ach  mairidh  iad  rè 
3ealain;  'na  dhèigh  sin  'nuair  a 
dh'èireas  àmhghar J  no  geur- 
leanmhuinn  air  son  an  fhocail, 
air  ball  a  ta  iad  a'  gabhail  oil- 
bheim. 

1 8  Agus  is  iad  so  iadsan  a  chuir- 
eadh  am  measg  an  droighinn, 
an  dream  a  dh'èisdeas  ris  an 
f  hocal ; 

19  Agus  a  ta  ro  chììram  an  t- 
saoghail  so,  agus  mealltah'eachd 
saoibhreis,  agus  ana-mianna  nithe 
eile  teachd  a  steach,  agus  a'  tachd- 
adh  an  fhocail,  agus  nithear  neo- 
thorach  e. 

20  Agus  is  iad  so  iadsan  a 
chuireadh  ann  an  talamh  maith, 
an  dream  a  chluinneas  am  focal, 
agus  a  ghabhas  e,  agus  a  bheir  a 
mach  toradh,  cuid  a  dheich  uiread 
fhichead,  cuid  a  thri  fichead  uir- 
ead,  agus  cuid  a  cheud  uiread  's 
a  chuireadh. 

21  Agus  thubhairt  e  riu,  An 
d'thoirear  coinneal  chum  gu'n 
cuirear  i  fuidh  bheul  soithich,  no 
fuidh  leabaidh  ?  nach  ann  a  chum 
a  cur  an  coinnleir  ? 

_  22  Oir  cha  'n'eil  ni  air  bith  fol- 
-ìichte,  nach  foillsichear ;  agus  cha 

obh  ni  air  bith  an  cleith,  nach 
tig  os  àird. 

23  Ma  tha  cluasa  chum   èisd- 


eachd  aig   neach  air   bith,   èisd- 
eadh  e. 

24  Agus  thubhairt  e  riu,  Thug- 
aibh  fa'near  ciod  a  chluinneas 
sibh :  leis  an  tomhas  a  thomh- 
aiseas  sibh,  tomhaisear  dhuibh 
fèin  ;  agus  bheirear  tuilleadh 
dhuibhse  ta  'g  èisdeachd. 

25  Oir  ge  b'e  neach  aig  am 
bheil,  bheirear  dha :  agus  ge  b'e 
neach  aig  nach  'eil,  bheirear  uaith 
an  ni  sin  fèin  a  ta  aige. 

26  Agus  thubhairt  e,  Is  amhuil 
rìoghachd  Dhè,  mar  gu'n  cuireadh 
duine  sìol  anns  an  talamh, 

27  Agus  gu'n  coidleadh  e,  agus 
gu'n  èireadh  e  a  dh'oidhche,  agus 
a  là,  agus  gu'n  gineadh  an  sìol,  a- 
gus  gu'm  fàsadh  e  suas,  air  dòigh 
nach  fhios  da. 

28  Oir  bheir  an  talamh  a  mach 
toradh  uaith  fèin,  air  tùs  am  foch- 
ann,  a  rìs  an  dias,  an  dèigh  sin  an 
làn  arbhar  anns  an  dèis. 

29  Ach  an  uair  a  ta  'n  toradh 
abaich,  air  ball  cuiridh  e  an  corran 
ann,  a  chionn  gu  bheil  am  foghar- 
adh  air  teachd. 

30  Agus  thubhairt  e,  Ciod  an 
ni  ri  'n  samhluich  sinn  rìoghachd 
Dhè  ?  no  ciod  e  an  cosamhlachd 
leis  an  coimhmeas  sinn  i  ? 

31  Is  cosmhuil  i  ri  gràinne 
mustaird,  ni,  'nuair  a  chuirear  san 
talamh  e,  is  lugha  do  na  h-uile 
phòraibh  a  ta  air  talamh. 

32  Ach  an  dèigh  a  chur,  fàs- 
aidh  e  suas,  agus  cinnidh  e  ni  's 
mò  na  luibh  sam  bith  eile,  agus 
fàsaidh  geugan  mòra  air,  ionnus 
gu'm  feud  eunlaith  an  athair  nid 
a  dheanamh  fuidh  a  sgàile. 

33  Agus  le  iomadh  d'a  leithid- 
ibh  sin  do  chosamhlachdaibh  labh- 
air  e  'm  focal  riu,  a  rèir  mar  a 
b'urrainn  iad  a  chluinntinn. 

34  Ach  gun  chosamhlachd  cha 


1  tnoblaid. 

do  labhair  e  riu  :  Agus  mhhiich  e 
na  h-uile  nithe  d'a  dheisciobluibh 
fèin  air  leth. 

35  Agus  thubhairt  e  riu  air  an 
là  sin  fèin,  air  teachd  do'n  fheasg- 
ar,  Rachamaid  thairis  do'n  taobh 
eile. 

36  Agus  an  uair  a  sgaoil  iad  an 
coimhthional,  thug  iad  leo  esan 
anns  an  luing  mar  a  bha  e,  agus 
bha  longa  beaga  eile  'na  fhochair 
mar  an  ceudna. 

37  Agus  dh'èirich  stoirm  mhòr 
ghaoith  ann,  agus  leum  na  tonna 
a  steach  do'n  luing,  air  chor  as 
gu'n  robh  i  nis  làn. 

38  Agus  bha  esan  ann  an  deir- 
eadh  na  luinge,  'na  chodal  air 
cluasaig ! :  agus  dhùisg  iad  e,  agus 
thubhairt  iad  ris,  A  mhaighstir, 
nach  'eil  suim  agad  gu'n  caillear 
sinn? 

39  Agus  dh'èirich  e,  agus  chron- 
uich  e  a'  ghaoth,  agus  thubhairt  e 
ris  an  fhairge,  Tosd,  bi  sàmhach. 
An  sin  luidh  a'  ghaoth,  agus  bha 
fèath2  mòr  ann. 

40  Agus  thubhairt  e  riu,  C'ar 
son  a  ta  sibh  co  eagalach  ?  cionn- 
us  nach  'eil  creidimh  agaibh  ? 

41  Agus  ghabh  iad  eagal  ro 
mhòr,  agus  thubhairtiad  r'a  chèile, 
Ciod  e  an  duine  so,  gu  bheil  a' 
ghaoth,  agus  an  f  hairge  fèin  ùmhal 
da? 

CAIB.  V. 
1  Air  do  Chìiosd  na  deamhain  a  cìiur 
a  mach  as  an  duine  anns  an  robh 
legion  diubh,  13  chaidh  iad  a  stigh 
anns  na  mucaibh.  25  Leighis  e 
c?  bhean  air  an  robh  dò?'tadhfola, 
35  agus  thog  e  o  na  marbhaibh 
nighean  Iairuis. 

AGUS  thàinig  iad  gu  taobh 
eile  na  mara,  gu  dùthaich 
nan  Gadarenach. 


2  Agus  an  uair  a  chaidh  e  mach 
as  an  luing,  air  ball  thachair  air 
as  na  h-àitibh-adhlaic,  duine  anns 
an  robh  spiorad  neòghlan. 

3  Aig  an  robh  a  chòmhnuidh 
sna  h-àitibh-adhlaic,  agus  cha 
b'urrainn  neach  air  bith  a  cheang- 
al,  eadhon  le  slabhraidhibh  : 

4  Oir  chaidh  a  cheangal  gu 
tric  le  geimhlibh  agus  le  slabh- 
raidhibh,  agus  tharruing  e  na 
slabhraidhean  as  a  chèile,  agus 
mhìn-bhris  e  na  geimhlean  :  Agus 
cha  b'urrainn  duine  sam  bith  a 
cheannsachadh. 

5  Agus  bha  e  ghnàth,  a  là  agus 
a  dh'oidhche,  sna  beanntaibh,  a- 
gus  sna  h-ionadaibh-adhlaic,  a' 
glaodhaich,  agus  'ga  ghearradh 
fèin  le  clachaibh. 

6  Ach  an  uair  a  chunnaic  e 
Iosa  fada  uaith,  ruith  e  agus 
shleuchd  e  dha3. 

7  Agus  ghlaodh  e  le  guth  mòr, 
agus  thubhairt  e,  Ciod  moghnoth- 
uchsa  riut,  Iosa,  a  Mhic  an  Dè  is 
ro  àirde?  cuiream  ort  à  h-uchcl 
Dè,  gun  mo  phianadh. 

8  (Oir  thubhairt  e  ris,  Thig  a 
mach  as  an  duine,  a  spioraid 
neoghloin.) 

9  Agus  dh'fhiosraich  e  dheth, 
Ciod  is  ainm  dhuit  ?  Agus  fhreag- 
air  esan,  ag  ràdh,  Legion  is  ainm 
dhomh  :  oir  a  ta  sinn  mòran  ann. 

10  Agus  ghuidh  e  gu  ro  gheur 
air,  gun  e  g'an  cur  a  mach  as  an 
dùthaich  sin. 

1 1  Agus  bha  treud  mòr  mhuc 
an  sin,  ag  ionaltradh  am  fagus 
do'n  bheinn4. 

12  Agus  ghuidh  na  deamhain 
uile  air,  ag  ràdh,  Cuir  sinne  dh'- 
ionnsuidh  nam  muc,  chum  as  gu'n 
rachamaid  a  steach  annta. 

13  Agus  air  ball  thug  Iosa  cead 


1  adhartan. — 2  ciàine. — 3  rinn  e  aoradh  dha. — 4  do  na  slèibhtibh. 

doibh  ;  agus  air  dol  a  mach  do  na 
spioradaibh  neo-ghlan,  chaidh 
iad  a  stigh  anns  na  mucaibh,  agus 
ruith  an  treud  sìos  gu  dian  le  àite 
cas  do'n  fhairge,  (bha  iad  mu 
thimchioll  dà  mhìle,)  agus  thachd- 
adh  iad  san  f  hairge. 

14  Agus  theich  iadsan  a  bha  'g 
ionaltradh  nam  muc,  agus  dh'inn- 
is  iad  sin,  araon  anns  a'  bhaile, 
agus  anns  an  tìr.  Agus  chaidh 
iad  a  mach  a  dh'fhaicinn  ciod  e 
an  ni  ud  a  thachair. 

15  Agus  thàinigiad  chum  Iosa, 
agus  chunnaic  iad  an  ti  anns  an 
robh  an  deamhan,  agus  aig  an 
robh  an  legion,  'na  shuidhe,  agus 
'eudach  uime,  agus  a  chiall  aige ; 
agus  ghabh  iad  eagal. 

16  Agus  dh'innis  iadsan  a  chunn- 
aic  e  dhoibh,  cionnus  a  thachair 
do'n  ti  anns  an  robh  an  deamhan, 
agus  mu  thimchioll  nam  muc. 

17  Agus  thòisich  iad  ri  guidhe 
air  imeachd  a  mach  as  an  crìoch- 
aibh. 

18  Agus  air  dha  dol  a  stigh  san 
luing,  ghuidh  an  ti  anns  an  robh 
an  deamhan  air,  gu'm  feudadh  e 
bhi  maille  ris. 

19  Gidheadh  cha  do  leig  Iosa 
leis,  ach  thubhairt  e  ris,  Imich 
dhachaidh  a  dh'ionnsuidh  do 
mhuinntir,  agus  innis  dhoibh  meud 
nan  nithe  a  rinn  an  Tighearna 
dhuit,  agus  gu'n  d'rinn  e  tròcair 
ort. 

20  Agus  dh'imich  esan,  agus 
thòisich  a  ri  chur  an  cèill  ann  an 
Decapolis  meud  nan  nithe  a  rinn 
Iosa  dha :  agus  ghabh  iad  iongant- 
as  uile. 

21  Agus  air  dol  do  Iosa  a  rìs 
thairis  anns  an  luing  do'n  taobh 
eile,  chruinnicheadh  sluagh  mòr 
d'a  ionnsuidh ;  agus  bha  e  làimh 
ris  a'  mhuir. 

22  Agus  feuch,  thàinig  aon  do 
uachdaranaibh  nan  sionagog,  d'am 


b'ainm  Iarius,  agus  an  uair  a 
chunnaic  e  esan,  leig  se  e  fèin  sìos 
aig  a  chosaibh. 

23  Agus  ghuidh  e  gu  dùrachd- 
ach  air,  ag  ràdh,  A  ta  mo  nigh- 
ean  bheag  ann  an  cunnart  grad 
bhàis ;  thig,  guidheam  ort,  agus 
leag  do  làmhan  oirre  chum  as  gu'n 
slànuichear  i,  agus  mairidh  i  beò. 

24  Agus  dh'imich  Iosa  maille 
ris,  agus  Jean  sluagh  mòr  e,  agus 
dhòmhluich  iad  e. 

25  (Agus  bha  bean  àraidh  an 
sin,  air  an  robh  dòrtadh  fola  rè 
dhà  bhliadhna  dheug : 

26  Agus  dh'fhulaing  i  mòran  o 
iomadh  lèigh,  agus  chaith  i  na  bha 
aice,  agus  cha  b'f  heairrd  i  bheag 
e,  ach  gu'm  bu  mheisd ; 

27  'Nuair  a  chual  i  iomradh 
air  Iosa,  thàinig  i  am  measg  an 
t-sluaigh  o  chùlaobh,  agus  bhean 
i  r'a  eudach : 

28  Oir  thubhairt  i,  Ma  dh'- 
fheudas  mi  beantuinn  ach  r'a 
eudach,  slànuichear  mi. 

29  Agus  air  ball  thiormaich- 
eadh  tobar  a  fola :  agus  dh'aith- 
nich  i  air  a  corp  fèin,  gu'n  do 
leighiseadh  i  o'n  phlàigh  sin. 

30  Agus  dh'aithnich  Iosa  air 
ball  ann  fèin  gu'n  deachaidh 
cumhachd  a  mach  as,  agus  air 
dha  tionndadh  san  t-sluagh, 
thubhairt  e,  Cò  a  bhean  ri  m' 
eudach  ? 

31  Agus  thubhairt  a  dheisciob- 
uil  ris,  A  ta  thu  faicinn  gu  'm 
bheil  an  sluagh  ga  d'  dhòmhlach- 
adh,  agus  an  abair  thu,  Cò  a 
bhean  rium  ? 

32  Agus  dh'amhairc  e  m'an 
cuairt  g'a  faicinnsa  a  rinn  so. 

33  Ach  air  do'n  mhnaoi  bhi  fo 
eagal  agus  air  chrith,  air  aithn- 
eachadh  an  ni  a  rinneadh  innte, 
thàinig  i,  agus  leig  si  i  fèin  sìos 
'na  làthair,  agus  dh'innis  i  'n 
f  hìrinn  uile  dha. 

34  Agus  thubhairt  e  rithe,  A 
nighean,  shlànuich  do  chreidimh 
thu ;  imich  an  sìth,  agus  bi  slàn  o 
d'  phlàigh. 

35  Am  feadh  a  bha  e  fathast 
a'  labhairt,  thàinig  droing  o  thigh 
uachdarain  na  sionagoig,  ag  ràdh, 
Fhuair  do  nighean  bàs,  c'ar  son  a 
chuireadh  tu  tuilleadh  dragha  air 
a'  mhaighstir  ? 

36  Co  luath  's  a  chual  Iosa  an 
comhradh  so  a  labhradh,  thubh- 
airt  e  ri  uachdaran  na  sionagoig, 
Na  biodh  eagal  ort,  a  mhàin  creid. 

37  Agus  cha  d'fhulaing  e  do 
neach  air  bith  a  leantuinn,  ach 
Peadar,  agus  Seumas,  agus  Eoin 
bràthair  Sheumais. 

38  Agus  thàinig  e  gu  tigh 
uachdarain  na  sionagoig,  agus 
chunnaic  e  'n  iomairt1  agus  iad- 
san  a  bha  gul,  agus  a'  caoineadh 
gu  mòr. 

39  Agusair  teachd  asteach  dha, 
thubhairt  e  riu,  C'ar  son  a  ta  sibh 
ris  an  iomairt  so,  agus  ri  bròn  ? 
cha  'n'eil  an  nìonag  marbh,  ach 
'na  codal. 

40  Agus  rinn  iadsan  gàire  foch- 
aid  ris :  ach  air  dhasan  an  cur 
uile  mach,  thug  e  leis  athair  agus 
màthair  na  h-inghin,  agus  iadsan 
a  bha  maille  ris,  agus  chaidh  e 
steach  far  an  robh  an  nìonag  'na 
luidhe. 

41  Agus  air  dha  breith  air  an 
nìonaig  air  làimh,  thubhairt  e 
rithe,  Talitha-cumi,  's  e  sin,  air 
eadar-mhìneachadh,  A  chailin,  (a 
deirim  riut)  èirich. 

42  Agus  air  ball  dh'èirich  an 
nìonag,  agus  dh'imich  i ;  oir  bha 
i  dà  bhliadhna  dheug  a  dlCaois : 
agus  ghabh  iad  iongantas  anabarr- 
ach. 

43  Agus  thug  e  ordugh  teann 
doibh,  nach  faigheadh  duin'  air 


bith  fios  air  so :  agus  dh'àithn  e 
càileigin  a  thoirt  di  r'a  itheadh. 

CAIB.  VI. 
1  Rinneadh  tàir  air  Criosd  le 
muinntir  a  dhùcha.  7  Tha  e 
tabhairt  do'n  dà  fhear  dheug 
cumhachd  os  ceann  spiorada  neò- 
ghlan.  14  Ioniadh  barail  mu 
Chriosd.  18  Chuireadh  an  ceann 
do  Eoin  Baìste,  fyc. 

AGUS  chaidh  e  mach  as  sin, 
agus  thàinig  e  d'a  dhùthaich 
fèin,  agus  lean  a  dheisciobuil  e. 

2  Agus  an  uair  a  thàinig  an 
t-sàbaid,  thòisich  e  air  teagasg 
anns  an  t-sionagog :  agus  air  do 
mhòran  a  chluinntinn,  ghabh  iad 
iongantas,  ag  ràdh,  Cia  uaith  a  ta 
na  nithese  aig  an  f  hear  so  ?  Agus 
ciod  e  an  gliocas  so  thugadh  dha, 
gu  bheil  a  leithid  so  do  f  heartaibh 
air  an  deanamh  le  'làmhaibh-san  ? 

3  Nach  e  so  an  saor,  mac 
Mhuire,  bràthair  Sheumais  agus 
Ioseis,  agus  Iudais,  agus  Shimoin? 
Agus  nach  'eil  a  pheathraiche  an 
so  'nar  fochair  ?  Agus  f  huair  iad 
oilbheum  ann2. 

4  Ach  thubhairt  losa  riu,  Cha 
'n'eil  fàidh  gun  urram,  ach  'na 
dhùthaich  fèin,  agus  am  measg  a 
chairdean,  agus  'na  thigh  fèin, 

5  Agus  cha  robh  e  'n  comas  da 
nrìorbhuil  air  bith  a  dheanamh 
an  sin,  saor  o  gu  'n  do  chuir  e  a 
làmhan  air  beagan  do  mhuinntir  a 
bha  tinn,  agus  gu'n  do  leighis  e  iad. 

6  Agus  bha  iongantas  air  air 
son  am  mi-chreidimh.  Agus 
chaidh  e  timchioll  nam  bailte,  a' 
teagasg. 

7  Agus  ghairm  e  chuige  an  dà 
fhear  dheug,  agus  thòisich  e  air 
an  cur  a  mach  dithis  agus  dithis, 
agus  thug  e  dhoibh  cumhachd  air 
spioradaibh  neòghlan  ; 

8  Agus  dh'àithn  e  dhoibh  gun 


baah 

ni  air  bith  thoirt  leo  air  son  na 
slighe,  ach  lorg  a  mhàin;  gun 
mhàla,  gun  aran,  gun  airgiod  'nan 
sporan : 

9  Ach  bonn-bhròga !  bhi  air  an 
cosaibh,  agus  gun  dà  chòta  bhi 
umpa. 

10  Agus  thubhairt  e  riu,  Ge 
b'e  ionad  air  bith  anns  an  tèid 
sibh  a  steach  do  thigh,  an  sin 
fanaibh  gus  am  falbh  sibh  as  an 
àite  sin. 

11  Agus  cò  air  bith  iad  nach 
gabh  ribh,  agus  nach  èisd  ribh, 
air  dhuibh  imeachd  as  an  àite-sin, 
crathaibh  an  duslach  a  bhitheas 
f'ur  cosaibh,  mar  fhianuis  'nan 
aghaidh.  Gu  deimhin  a  deirim 
ribh,  Gur  so-iomachair' 2  a  bhith- 
eas  e  do  Shodom  agus  do  Gho- 
morah  ann  an  là  a  bhreitheanais, 
na  do'n  bhaile  sin. 

12  Agus  chaidh  iad  a  mach, 
agus  shearmonaich  iad  gu'n  dean- 
adh  daoine  aithreachas. 

13  Agus  thilg  iad  a  mach 
mòran  dheamhan,  agus  dh'ung 
iad  le  h-òla  mòran  a  bha  tinn, 
agus  leighis  siad  iad. 

14  Agus  chual  Herod  an  righ 
i«me,(oir  chaidh,  'ainm  am  follus,) 
agus  thubhairt  e,  A  ta  Eoin 
Baiste  air  èirigh  o  na  marbhaibh, 
agus  uime  sin,  a  ta  feartan  air  an 
oibreachadh  leis. 

15  Thubhairt  cuid  eile,  Gur  e 
Elias  a  t'ann.  Agus  thubhairt 
cuid  eile,  Gur  fàidh  a  t'ann,  no 
mar  aon  do  na  fàidhibh. 

16  Ach  an  uair  a  chuaJ  Herod 
so,  thubhairt  e,  'S  e  Eoin  d'an  do 
chuir  mise  an  ceann,  a  th'ann ; 
dh'èirich  e  o  na  marbhaibh. 

17  Oir  chuir  Herod  fèin  a 
mach,  agus  ghlac  e  Eoin,  agus 
cheangail  e  ann  am  prìosan  e, 
air  son    Herodiais   bean   phòsda 


Philip,  a  bhràthar  fèin,  do  bhrìgh 
gu'n  do  phòs  e  i. 

18  Oir  thubhairt  Eoin  ri  Herod 
Cha  'n'eil  e  ceadaichte  dhuit  bean 
do  bhràthar  a  bhi  agad. 

19  Uime  sin,  bha  diom3  mòr 
aig  Herodias  ris,  agus  bu  mhiann 
leatha  a  chur  gu  bàs,  ach  cha 
b'urrainn  i. 

20  Oir  bha  eagal  Eoin  air  He- 
rod,  air  dha  fios  a  bhi  aige  gu'm 
bu  duine  ceart  agus  naomh  e, 
agus  thug  e  fa'near4  e,  agus  air 
dha  a  chluinntinn,  rinn  e  mòran 
do  nithibh  aiv  a  chomhairle,  agus 
dh'èisd  e  ris  gu  toileach. 

21  Agus  air  teachd  do  là  iom- 
chuidh,  rinn  Herod,  air  co- 
ainm  an  là  an  d'rugadh  e,  suipeir 
d'a  uaislibh,  agus  d'a  àrd-cheann- 
ardaibh,  agus  do  mhaithibh  Gha- 
lile: 

22  Agus  an  uair  a  chaidh  nigh- 
ean  Herodiais  so  steach,  agus  a 
rinn  i  dannsa,  thaitinni  ri  Herod 
agus  riusan  a  shuidh  maille  ris, 
agus  thubhairt  an  righ  ris  a'  chail- 
in,  Iarr  ormsa  ge  b'e  ni  is  àill 
leat,  agus  bheir  mi  dhuit  e. 

23  Agus  thug  e  mionnan  di, 
Ge  b'e  ni  dh'iarras  tu  orm,  bheir 
mi  dhuit  e,  gu  leth  mo  rìoghachd. 

24  Agus  an  uair  a  chaidh  i 
mach  thubhairt  i  r'amàthair,  Ciod 
a  dh'iarras  mi  ?  Agus  thubhairt 
ise,  Ceann  Eoin  Bhaiste. 

25  Agus  chaidh  i  air  ball  le 
cabhaig  a  steach  a  dh'ionnsuidh 
an  righ,  agus  dh'iarr  i,  ag  ràdh, 
Is  àill  leam  gu'n  d'thugadh  tu 
dhomh  gun  dàil  cean  Eoin  Bhaiste 
air  mèis. 

26  Agus  bha  'n  righ  ro  dhoil- 
ich  j  gidheadh  air  son  a  mhionn. 
an,  agus  an  dream  a  bha  'nan 
suidhe  maille  ris,  cha  robh  toil 
aige  a  diultadh. 

27  Agus  air  ball  chulr  an  righ 
a  mach  fear-millidh,  agus  dh'- 
àithn  e  a  cheann  a  thoirt  a  steach  : 
agus  dh'imich  esan  agus  thug  e 
'n  ceann  deth  anns  a'  phrìosan ; 

28  Agus  thug  e  cheann  leis  air 
mèis,  agus  thug  e  do'n  chailin * 
e  :  agus  thug  an  cailin  d'a  màth- 
air  e. 

29  Agus  an  uair  a  chual  a 
dheisciobuil  sin,  thàinig  iad  agus 
thog  iad  a  chorp,  agus  chuir  iad 
ann  an  uaigh  e. 

30  Agus  chruinnicheadh  na  h- 
Abstoil  chum  Iosa,  agus  dh'innis 
iad  da  na  h-uile  nithe,  araon  gach 
ni  a  rinn  iad,  agus  gach  ni  a  theag- 
aisg  iad. 

31  Agus  thubhairt  e  riu,  Thig- 
ibhse  air  leth  do  àit  uaigneach, 
agus  gabhaibh  fois  car  tamuill 
bhig  :  Oir  bha  mòran  a'  teachd 
agus  a'  dol,  agus  cha  robh  ùine 
aca  uiread  as  biadh  itheadh. 

32  Agus  chaidh  iad  gu  àite 
fàsail  ann  an  luing  air  leth. 

33  Agus  chunnaic  an  sluagh 
iadsan  a'  falbh,  agus  dh'aithnich 
mòran  e,  agus  ruith  iad  d'an  cois 
as  na  bailtibh  uile  an  sin,  agus 
bha  iad  rompa,  agus  chruinnich- 
eadh  iad  d'a  ionnsuidh. 

34  Agus  an  uair  a  chaidh  Iosa 
mach,  chunnaic  e  sluagh  mòr, 
agus  ghabh  e  truas  mòr  dhiubh, 
a  chionn  gu'n  robh  iad  mar  chaor- 
aich  'gun  bhuachaill  aca :  agus 
thòisich  e  air  mòran  do  nithibh  a 
theagasg  dhoibh. 

35  Agus  an  uair  a  bha  nis 
mòran  do'n  là  air  dol  seachad,2 
thàinig  a  dheisciobuil  d'a  ionn- 
suidh,  ag  ràdh,  A  ta  'n  t-àite  so  f  às, 
agus  a  ta  nis  mòran  do'n  là  air 
dol  thairis : 

36  Leig  air  falbh  iad  chum  gu 
tèid   iad  do'n  tìr  m'   an   cuairt, 


agusdo  na  bailtibh,  agus  gu  ceann- 
aich  iad  biadh  dhoibh  fèin :  oir 
cha  'n'eil  ni  air  bith  aca  r'a  ith- 
eadh. 

37  Ach  fhreagair  esan,  agus 
thubhairt  e  riu,  Thugaibhse 
dhoibh  r'a  itheadh,  agus  thu- 
bhairt  iadsan  ris,  An  tèid  sinn 
agus  an  ceannaich  sinn  luach  dhà 
cheud  peghinn  a  dh'aran,  chum 
gu  d'thugamaid  dhoibh  ni  r'a  ith- 
eadh? 

38  Ach  thubhairt  esan  riu,  Cia 
lion  builinn3  a  ta  agaibh  ?  rach- 
aibh  agus  faicibh.  Agus  air  faot- 
ainn  fios  dhoibh,  thubhairt  iad, 
Cùig,  agus  dà  iasg. 

39  Agus  dh'àithn  e  dhoibh  a 
thoirt  orra  uile  suidhe  sìos  'nan 
cuideachdaibh  air  an  f  heur  uaine. 

40  Agus  shuidh  iad  sìos  'nam 
buidhnibh  fa  leth,  'nan  ceudaibh, 
agus  'nan  leth-cheudaibh. 

41  Agus  air  dha  na  cùig  buil- 
innean  agus  an  dà  iasg  a  ghabh- 
ail,  agus  amharc  suas  gu  nèamh, 
bheannaich,  agus  bhris  e  na  buil- 
innean,  agus  thug  e  d'a  dheisciob- 
luibh  iad,  chum  gu'n  cuireadh  iad 
rompa  iad ;  agus  roinn  e  'n  dà 
iasg  orra  uile. 

42  Agus  dh'ith  iad  uile,  agus 
shàsuicheadh  iad. 

43  Agus  thog  iad  dà  chliabh 
dheug  làn  do'n  bhiadh  bhriste, 
agus  do  na  h-iasgaibh. 

44  Agus  b'iad  an  dream  a  dh'ith 
do  na  builinnibh  cùig  mìle  fear. 

45  Agus  air  balì  cho-èignich 
e  a  dheisciobuil  gu  dol  anns  an 
luing,  agus  dol  roimhe  dh'ionn- 
suidh  na  taoibh  thall  gu  Betsaida, 
gus  an  cuireadh  e  an  sluagh  air 
falbh. 

46  Agus  an  uair  a  chuir  e  air 
falbh  iad,  chaidh  e  gu  beinn  a 
dheanamh  urnuigh. 


ghruagaich, 

47  Agus  an  uair  a  bha  'n  t- 
anmoch  ann,  bha  'n  long  am 
meadhon  na  mara,  agus  esan  'na 
aonar  air  tìr. 

48  Agus  chunnaic  e  iadsan  air 
am  pianadh  ag  iomramh ;  oir  bha 
a'  ghaoth  'nan  aghaidh  :  agus  thài- 
nig  e  d'an  ionnsuidh  mu  thimchioll 
na  ceathramh  faire  do'n  oidhche, 
ag  imeachd  air  a'  mhuir,  agus 
b'àill  leis  dol  seachad  orra. 

49  Ach  an  uair  a  chunnaic 
iadsan  e  'g  imeachd  air  a'  mhuir, 
shaoil  iad  gu  'm  bu  tannasg  a 
bh'ann ;  agus  ghlaodh  iad. 

50  (Oir  chunnaic  iad  uile  e, 
agus  bha  iad  fo  bhuaireas  :)  Agus 
air  ball  labhair  e  riu,  agus  thu- 
bhairt  e  riu,  Biodh  misneach 
mhaith  agaibh,  is  mise  ta  ann,  na 
biodh  eagal  oirbh. 

5 1  Agus  chaidh  e  suas  d'an  ionn- 
suidh  do'n  luing,  agus  luidh  a' 
ghaoth :  agus  bha  uamhas  mòr 
thar  tomhas  orra,  agus  ghabh  iad 
iongantas. 

52  Oir  cha  d'thug  iad  fa'near 
mìorbhuil  nam  builinn ;  oir  bha  'n 
cridhe  air  a  chruadhachadh. 

53  Agus  an  uair  a  chaidh  iad 
thairis,  thàinig  iad  gu  talamh 
Ghenesaret,  agus  tharruing  iad 
gu  tìr. 

54  Agus  an  uair  a  thàinig  iad  a 
mach  as  an  luing,  air  ball  dh'aith- 
nich  iad  e, 

55  Agus  ruith  iad  air  feadh  na 
tìre  sin  uile  m'an  cuairt,  agu 
thòisich  iad  air  an  droing  a  bha 
tinn  a  ghiùlan  m'an  cuairt  air 
leapaichibh,  ge  b'e  àit  an  cual  iad 
esan  a  bhi. 

56  Agus  ge  b'e  air  bith  bailte, 
no  caithriche,  no  dùthaich  an 
deachaidh  e  steach,  chuir  iad  na 
daoine  tinn  air  na  sràidibh,  agus 
ghuidh  iad  air  gu'm  feudadh  iad 


beantuinn  a  mhàin  ri  iomall  'eud- 

aich :  agus  a  mheud  's  a  bhean 

ris,  leighiseadh  iad. 

CAIB.  VII. 

1  Ata  na  Phairisich  a?  faghail  croin 
do  na  deisciobluibh,  air  son  gu'n 
robh  iad  ag  itheadh  le  làmhaibh 
neo-ionnlaidte  :  6  Ata  Criosd  air 
an  làimh  eile  a'  faghail  croin 
doibhsan  air  son  git'n  robh  iad  a' 
briseadh  àitheanta  Dhèle  teagasg, 
agus  gnàthachadh  dhaoine,  fyc. 

AGUS  chruinnicheadh  na 
Phairisich  d'a  ionnsuidh,  a- 
gus  dream  àraidh  do  na  sgrìobh- 
aichibh  a  thàinig  o  Ierusalem. 

2  Agus  an  uair  a  chunnaic  iad 
cuid  d'a  dheisciobluibh  ag  itheadh 
arain  le  làmhaibh  salach,  (sin  r'a 
ràdh  neo-ionnlaidte,)  fhuair  iad 
cron  doibh. 

3  Oir  cha  'n  ith  na  Phairisich, 
agus  na  h-Iudhaich  uile,  biadh, 
mur  ionnlaid  iad  an  làmha  gu 
minic,  a'  coimhead  beul-aithris 
nan  seanaù*. 

4  Agus  air  dhoibh  teachd  o'n 
mhargadh,  mur  tum l  siad  iad, 
cha  'n  ith  iad.  Agus  a  ta  mòran 
do  nithibh  eile  a  ghabh  iad  orra  a 
choimhead,  mara  ta  nigheadh  chu- 
pan,  agus  phota,  agus  shoithiche 
umha2,  agus  leapaichean3. 

5  An  sin  dh'fheòraich  na  Phai- 
risich  agus  na  sgrìobhaichean 
dheth,  C'ar  son  nach  'eil  do  dheis- 
ciobuil  ag  imeachd  a  rèir  beul- 
aithris  nan  seanair,  ach  a  ta  iad 
ag  itheadh  arain  le  làmhaibh  neo- 
ionnlaidte  ? 

6  Ach  fhreagair  esan  agus  thu- 
bhairt  e  riu,  Is  maith  a  rinn  Esaias 
fàidheadaireachd  mu'r  timchiollsa, 
a  chealgairean,  a  rèir  mar  a  ta  e 
sgrìobhta,  A  ta  am  pobull  so  toirt 
onoir  dhomhsa  le  'm  bilibh,  ach  a 
ta  an  cridhe  fada  uam. 

7  Ach  is  ann  gu  dìomhanach  a 
ta  iad  a'  toirt  aoraidh  dhomhsa, 
a'  teagasg  àitheanta  dhaoine  mar 
theagasg. 

8  Oir  air  dhuibh  àithne  Dhè  a 
thrèigsinn,  a  ta  sibh  a'  cumail 
orduchaidh  dhaoine,  mar  a  ta 
nigheadh  photan  agus  chupan  :  a- 
gus  mòran  eile  d'an  leithidibh  sin 
a  ta  sibh  a'  deanamh. 

9  Agus  thubhairt  e  riu,  Is 
maith  a  ta  sibh  a'  cur  air  cùl 
àithne  Dhè,  chum  gu'n  coimhid 
sibh  bhur  orduchadh  fèin. 

10  Oir  thubhairt  Maois,  Thoir 
onoir  do  t'athair,  agus  do  d'  mhàth- 
air ;  agus,  Ge  b'e  neach  a  mhall- 
aicheas  athair  no  màthair,  cuirear 
gu  cinnteach  gu  bàs  e. 

1 1  Ach  their  sibhse,  Ma  their 
neach  r'a  athair,  no  r'a  mhàthair, 
Biodh  e  'na  Chorban,  sin  r'a  ràdh, 
'na  thiodhlacadh  doìn  teampull,  ge 
b'e  ni  leis  am  faigheadh  tu  tairbhe 
uamsa ; 

12  Nach  leig  sibh  dha  as  sin 
suas  ni  sam  bith  a  dheanamh  air 
son  'athar,  no  a  mhàthar ; 

13  A'  cur  focail  Dè  an  neo- 
bhrigh  le  bhur  beul-aithris  fèin,  a 
dh'aithris  sibh :  agus  mòran  d'an 
leithidibh  sin  do  nithibh  a  ta  sibh 
a'  deanamh. 

14  Agus  air  gairm  an  t-sluaigh 
uile  d'a  ionnsuidh,  thubhairt  e 
riu,  Eisdibh  riumsa  uile,  agus 
tuigibh. 

15  Cha  'n'eil  ni  sam  bith  o'n 
taobh  a  muigh  do'n  duine,  a  thèid 
a  steach  ann,  d'am  bheil  e  'n 
comas  a  shalachadh ;  ach  na  nithe 
ta  teachd  a  mach  as,  is  iad  sin  a 
ta  salachadh  an  duine. 

16  Ge  b'e  aig  am  bheil  cluasa 
clium  èisdeachd,  èisdeadh  e. 

17  Agus  an  uair  a  chaidh  e 
stsach  do'n  tigh  o'n  t-sluagh,  chuir 


a  dheisciobuil  ceisd  air  mu  thim- 
chioll  a'  chosamhlachd. 

18  Agus  thubhairt  e  riu,  Am 
bheil  sibhse  mar  so  fathast  gun 
tuigse?  Nach  'eil  fhios  agaibh, 
ge  b'e  ni  air  bith  a  thèid  a  steach 
san  duine  o'n  leth  a  muigh,  nach 
'eil  e  'n  comas  da  esan  a  shalach- 
adh? 

19  Do  bhrìgh  nach  tèid  e 
steach  d'a  chridhe,  ach  do*n 
bhroinn,  is  thèid  e  mach  do'n 
t-slochd  shalchair,  a'  glanadh  gacb 
uile  bhìdh. 

20  Agus  thubhairt  e,  Is  e  an 
ni  a  thig  a  mach  as  an  duine,  a 
shalaicheas  an  duine. 

21  Oir  is  ann  o'n  taobh  a  stigh, 
à  cridhe  dhaoine,  a  thig  a  mach 
droch  smuaintean,  adhaltrannas, 
strìopachas,  mortadh, 

22  Goid,  sannt,  aingidheachd, 
mealltaireachd,  macnus1,  droch 
shùil,  toibheum,  uabhar,  amaid- 
eachd : 

23  A  ta  na  h-uilc  so  uile  a' 
teachd  a  mach  o'n  taobh  a  stigh, 
agus  a'  salachadh  an  duine. 

24  Agus  air  dha  èirigh  as  sin, 
chaidh  e  gu  crìochaibh  Thiruis 
agus  Shidoin :  agus  an  uair  a 
chaidh  e  steach  do  thigh,  cha  b'àill 
leis  fios  a  bhi  aig  neach  sam  bith 
air  ;  gidheadh  cha'n  f  heudadh  e 
bhi'm  folach. 

25  Oir  chuala  bean  uime,  aig 
an  robh  nighean  bheag,  anns 
an  robh  spiorad  neòghlan,  agus 
thàinig  i  agus  thuit  i  aig  a  chos- 
aibh: 

26  (Agus  bu  Ghreugach  a' 
bhean,  Ban-shiropheniseach  a 
thaobh  cinnich,)  agus  ghuidh  i  air 
gu  'n  tilgeadh  e  an  deamhan  a 
mach  as  a  h-inghin. 

27  Ach  thubhairt  Iosa  rithe, 
Fulaimr  do'n  chloinn  air  tùs  a  bhì 


amaisceac 

air  an  sàsuchadh:  oir  cha  'n'eil 
e  iomchnidh  aran  na  cloinne  a 
ghabhail,  agus  a  thilgeadh  chum 
nan  con. 

28  Agus  fhreagau*  ise  agus  thu- 
bhairt  i  ris,  Is  fior  sin,  a  Thigh- 
earn :  gidheadh  ithidh  na  coin 
fuidh  'n  bhord  do  sbruileach  na 
cloinne. 

29  Agus  thubhairt  esan  rithe, 
Air  son  na  cainnte  so  fèin,  imich 
romhad,  a  ta  an  deamhan  air  dol 
a  mach  à  d'  nighinn. 

30  Agus  an  uair  a  bha  ise  air 
teachd  a  dh'ionnsuidh  a  tighe, 
fhuair  i  an  deamhan  air  dol  a 
mach,  agus  a  h-inghean  air  a  cur 
'na  luidhe  air  an  leabaidh. 

31  Agus  a  rìs  air  dha  imeachd 
o  chrìochaibh  Thiruis  agus  Shi- 
doin,  thàinig  e  gu  muir  Ghalile, 
troimh  mheadhon  chrìoch  Dhe- 
capolis. 

32  Agus  thug  iad  d'a  ionnsuidh 
duine  bothar,  aig  an  robh  staduich 
'na  chainnt :  agus  ghuidh  iad  air 
gu'n  cuireadh  e  a  làmh  air. 

33  Agus  thug  e  a  leth  o'n 
t-sluagh  e,  agus  chuir  e  a  mheoir 
'na  chluasaibh,  agus  shil  e,  agus 
bhean  e  r'a  theangaidh. 

34  Agus  air  dha  amharc  suas 
gu  nèamh,  rinn  e  osna,  agus  thu- 
bhairt  e  ris,  Ephphata,  'se  sin  r'a 
ràdh,  Bi  fosgaiìte. 

35  Agus  air  ball  dh'fhosgladh 
a  chluasan,  agus  dh'fhuasgladh 
ceangal  a  theanga,  agus  labhair  e 
gu  ceart. 

36  Agus  dh'àithn  e  dhoibh  gun 
iad  a  dh'innseadh  sin  do  neach 
air  bith  :  ach  mar  is  mò  a  thoir- 
misg  esan  doibh,  bu  mhòid  gu  ro 
mhòr  a  chuir  iadsan  an  gniomh  os 
àird ; 

_  37  Agus  bha  iad  gu  ro  mhòr 
air  an  lìonadh  le  h-iongantas,  ag 
ràdh,  Rinn  e  na  h-uile  nithe  gu 


maith  :  tha  e  faraon  a'  tabhairt 
air  na  bothair  gu'n  cluinn  iad,  a- 
gus  air  na  bailbh  gu'n  labhair  iad. 

CAIB.  VIII. 
1  A  ta  Criosd  a'  biadhadh  a'  phoh- 
uill  gu  mìorbhuileach ;  1 1  a' 
diultadh  comhai*  thabhairt  do  na 
Phairisich  ;  14  agiarraidh  aira 
dheisciobluibh  bhiair  amfaicillan 
aghaidh  taoisghoirt  nam  Phairis- 
each,  agus  Heroid ;  22  a'  tabh- 
airt  a  radhairc  do  dhuine  daìl, 
fyc. 

ANNS  na  làithibh  sin  air  do 
shluagh  ro  mhòr  a  bhi  ann, 
agus  gun  ni  air  bith  aca  r'a  ith- 
eadh,  ghairm  Iosa  a  dheisciobuil 
d'aionnsuidh,agusthubhairt  e  riu, 

2  A  ta  truas  mòr  agam  do'n 
t-sluagh,  do  bhrìgh  gu'n  d'f han  iad 
a  nis  tri  làithean  maille  rium,  a- 
gus  nach  'eil  ni  air  bith  aca  r'a 
itheadh  j 

3  Agus  ma  leigeas  mi  d'an 
tighibh  fèin  'nan  trasg  iad,  fann- 
uichidh  iad  air  an  t-slighe :  oir 
thàinig  cuid  aca  am  fad. 

4  Agus  f  hreagair  a  dheisciobuil 
e,  Cia  as  a  dh'fheudas  neach  iad 
so  a  shàsuchadh  le  h-aran  an  so 
san  f  hàsach  ? 

5  Agus  dh'fhiosraich  e  dhiubh, 
Cia  lìon  builinn  a  ta  agaibh  ?  A- 
gus  thubhairt  iadsan,  Seachd. 

6  Agus  thug  e  ordugh  do'n 
t-sluagh  suidhe  sìos  air  an  làr :  a- 
gus  ghlac  e  na  seachd  builinnean, 
agus  air  tabhairt  buidheachais, 
bhris  e,  agus  thug  e  iad  d'a  dheis- 
ciobluibh,  chum  gu'n  cuireadh  iad 
'nan  làthair  iad:  agus  chuir  iad 
sìos  an  làthair  an  t-sluaigh  iad. 

7  Agus  bha  aca  beagan  a  dh'- 
iasgaibh  beaga :  agus  bheannaich  e 
iad,  agus  dh'àithn  e  'n  cur  sìos 
'nan  làthair  mar  an  ceudna. 

8  Agus  dh'ith  iad,  agus  shàs- 
uicheadh  iad  :  agus  thog  iad  làn 

sheachd  bascaid  do'n  bhiadh 
bhriste  a  bha  dh'fhuighleach 
aca. 

9  Agus  bha  iadsan  a  dh'ith  mu 
thimchioll  cheithir  mìle ;  agus 
leig  e  air  falbh  iad. 

10  Agus  air  ball  chaidh  e  steach 
an  luing  maille  r'a  dheisciobluibh, 
agus  thàinig  e  gu  crìochaibh  Dhal- 
manuta. 

11  Agus  thàinig  na  Phairisich 
a  mach  ;  agus  thòisich  iad  ri 
ceisdean  a  chur  air,  ag  'iarraidh 
comharaidh  uaith  o  nèamh,  'ga 
dhearbhadh. 

12  Agus  air  deanamh  osna 
dhasan  'na  spiorad,  thubhairt  e, 
C'ar  son  a  ta  an  ginealach  so  ag 
iarraidh  comharaidh  ?  gu  deimhin 
a  deirim  ribh  nach  d'thoirear 
comhara  do'n  ghinealach  so. 

13  Agus  dh'fhàg  e  iad,  agus 
aìr  dha  dol  a  steach  do'n  luing  a 
rìs,  chaidh  e  do'n  taobh  eile. 

14  Agus  dhi-chuimhnich  na 
deisciobuil  aran  a  thoirt  leo  ;  agus 
cha  robh  aca  ach  aon  bhuilinn x 
maille  riu  san  luing. 

15  Agus  dh'àithn  e  dhoibh,  ag 
ràdh,  Thugaibh  an  aire,  bithibh 
air  bhur  faicill  an  aghaidh  taois 
ghoirt  nam  Phairiseach  agus  taois 
ghoirt  Heroid. 

16  Agus  bha  iadsan  a'  reuson- 
achadh  'nam  measg  fèin,  ag  ràdh, 
Is  ann  air  son  nach  'eil  aran 
againn  a  ta  e. 

17  Agus  air  aithneachadh  sin 
do  losa,  thubhairt  e  riu,  C'ar  son 
a  ta  sibh  a'  reusonachadh  do 
bhrìgh  nach  'eil  fhios  agaibh? 
Nach  'eil  fhios  agaibh  fathast, 
agus  nach  'eil  sibh  a'  tuigsinn? 
am  bheil  bhur  cridhe  fathast  air 
a  chruadhachadh  ? 

]  8  Air  dhuibh  sùilean  a  bhi  ag- 
aibh,  nach  faic  sibh  ?    agus   air 


dhuibh  cluasan  a  bhi  agaibh,  nach 
cluinn  sibh  ?  agus  nach  'eil  sibh  a' 
cuimhneachadh  ? 

19  An  uair  a  bhris  mi  na  cùig 
builinnean  am  measg  nan  cùig 
mìle,  cia  lìon  cliabh  làn  do  bhiadh 
briste  a  thog  sibh  ?  Thubhairt 
iadsan  ris,  A  dha  dheug. 

20  Agus  an  uair  a  bhris  mi  na 
seachd  am  measg  nan  ceithir  mìle, 
cia  lìon  bascaid  làn  do  bhiadh 
briste  a  thog  sibh?  Agus  thubhairt 
iadsan,  Seachd. 

21  Agus  thubhairt  e  riu,  Cionn- 
us  nach  'eil  sibh  a'  tuigsinn  ? 

22  Agus  thàinig  eguBetsaida, 
agus  thug  iad  d'a  ionnsuidh  duine 
dall,  agus  ghuidh  iad  air  gu'm 
beanadh  e  ris. 

23  Agus  rug  e  air  làimh  an 
doill,  agus  threòraich  e  mach  as  a' 
bhaile  e ;  agus  air  dha  a  shileadh 
a  chur  air  a  shùilibh,  agus  a 
làmhan  a  chur  air,  dh'f  heòraich 
e  dheth  an  robh  e  faicinn  ni  air 
bith. 

24?  Agus  dh'amhairc  esan  suas, 
agus  thubhairt  e,  A  ta  mi  faicinn 
dhaoine  mar  chraobhan  ag  im 
eachd. 

25  'Na  dhèigh  sin,  chuir  e  a 
làmhan  a  rìs  air  a  shùilibh,  agus 
thug  e  air  amharc  suas  :  agus 
dh'aisigeadh  a  radharc  dha,  agus 
chunnaic  e  gach  uile  dhuine  gu 
soilleir. 

26  Agus  chuir  e  dh'ionnsuidh 
a  thighe  fèin  e,  ag  ràdh,  Na  rach 
a  steach  do'n  bhaile,  agus  na 
h-innis  do  neach  air  bith  anns  a' 
bhaile  e. 

27  Agus  chaidh  Iosa  agus  a 
dheisciobuil  a  mach  gu  bailtibh 
Chesarea  Philipi :  agus  air  an 
t-slighe  chuir  e  ceisd  air  a  dheis- 
ciobluibh,  ag  ràdh  riu,  Cò  a  tha 
daoine  ag  ràdh  is  mise  ? 


CAIB.  IX. 


73 


28  Agus  fhreagair  iadsan,  Eoin 
Baiste ;  agus  cuid  eile,  Elias  ; 
agus  cuid  eile,  Aon  do  na  f  àidh- 
ibh. 

29  Agus  thubhairt  esan  riu, 
Ach  cò  a  tha  sibhse  ag  ràdh  is 
mi  ?  Fhreagair  Peadar  agus  thu- 
hhairt  e  ris,  Is  tu  Criosd. 

30  Agus  thug  e  sparradh  dhoibh 
gun  iad  a  dh'innseadh  so  uime  do 
neach  sam  bith. 

31  Agus  thòisich  e  r'an  teag- 
asg,  gur  èigin  do  Mhac  an  duine 
mòran  do  nithibh  fhulang,  agus 
a  bhi  air  a  dhiultadh  leis  na  sean- 
airibh,  agus  na  h-àrd-shagartaibh, 
agus  na  sgrìobhaichibh,  agus  a  bhi 
air  a  chur  gu  bàs,  agus  èirigh  a 
rìs  an  dèigh  thri  làithean. 

32  Agus  labhair  e  a'  chainnt  so 
os  àird.  Agus  rug  Peadar  air, 
agus  thòisich  e  r'a  chronuchadh. 

33  Ach  air  dhasan  tionndadh 
m'an  cuairt,  agus  amharc  air  a 
dheiseiobluibh,  chronuich  e  Pead- 
ar,  ag  ràdh,  Imich  air  mo  chùlaobh, 
a  Shatain :  oir  cha  'n'eil  spèis  agad 
do  nithibh  Dhè1,  ach  do  nithibh 
dhaoine. 

34  Agus  air  gairm  an  t-sluaigh, 
agus  a  dheisciobuil  d'a  ionnsuidh, 
thubhairt  e  riu,  Ge  b'e  neach  leis 
an  àill  teachd  a'm'  dhèighse,  àich- 
eadhadh  se  e  fèin,  agus  togadh  e 
a  chrann-eèusaidh,  agus  leanadh 
e  mise. 

35  Oir  ge  b'e  neach  leis  an  àill 
'anam  fèin  a  choimhead,  caillidh 
se  e ;  ach  ge  b'e  neach  a  chailleas 
'anam  air  mo  shonsa,  agus  air  son 
an  t-soisgeil,  coimhididh  esan  e. 

36  Oir  ciod  e  an  tairbhe  do 
dhuine,  ge  do  chosnadh  e  an 
saoghal  gu  h-iomlan,  agus  'anam  a 
chall? 

37  No  ciod  a  bheir  duine  an 
èiric  'anama? 


38  Oir  ge  b'e  neach  a  ghabhas 
nàire  dhiomsa,  agus  do  m'  fhoc- 
laibh,  anns  a'  ghinealach  adhal- 
trannach  agas  olc-sa,  dheth-san 
gabhaidh  Mac  an  duine  nàire, 
'nuair  a  thig  e  an  glòir  'Athar, 
maille  ris  na  h-ainglibh  naomha* 

CAIB.  IX. 

2  A  ta  cruth  Iosa  air  atharrachadh: 
\\A  tae  a'  teagasg  a  dheisciobal 
mu  thimchioll  teachd  Eliais;  \4< 
a'  tilgeadh  a  viach  an  spioraid 
bhailbh  agus  bhothair ;  30  c' 
roimh-innseadh  a  bhàis,  agus  'ais- 
eirigh  ;  fyc. 

AGUS  thubhairt  e  riu,  Gu 
deimhin  a  deirim  ribh,  gu'm 
bheil  cuid  dhiubhsan  a  ta  'nan 
seasamh  an  so,  nach  blais  bàs, 
gus  am  faic  iad  rìoghachd  Dhè  a' 
teachd  le  cumhachd. 

2  Agus  an  ceann  shè  làithean, 
thug  Iosa  Peadar,  agus  Seumas, 
agus  Eoin  leis,  agus  threòruich  e 
iad  leo  fèin  air  leth  gu  beinn  àird : 
agus  dh'atharraicheadh  a  chruth 
'nam  fianuis. 

3  Agus  rinneadh  'eudach  deal- 
rach,  ro  gheal  mar  an  sneachda  ; 
air  mhodh  nach  robh  e  'n  comas 
do  ghlanadair-eudaich  sam  bith 
air  talamh  a  ghealachadh. 

4Agus  dh'fhoillsicheadh  dhoibh 
Elias  maille  ri  Maois :  agus  bha 
iad  a'  còmhradh  ri  losa. 

5  Agus  fhreagair  Peadar,  agus 
thubhairt  e  ri  Iosa,  A  mhaigh- 
stir,  is  maith  dhuinne  bhi  'n  so : 
air  an  aobhar  sin,  deanamaid  tri 
bothain ;  aon  duitse,  agus  aon  do 
Mhaois,  agus  aon  do  Elias. 

6  Oir  cha  robh  fhios  aige  ciod 
a  theùeadh  e :  oir  bha  iad  fuidh 
eagal  ro  mhòr. 

7  Agus  thàinig  neul  a  chuir 
sgàile  orra,  agus  thàinig  guth  as 


1  cha  'rìeil  d'aire  ai?  nithibh  Dhè. 
E 

an  neul,  ag  ràdh,  Is  e  so  mo  Mhac 
gràdhach-sa,  èisdibh  ris. 

.8  Agus  air  ball  an  uair  a  dh'- 
amhairc  iad  mu'n  timchioll,  cha 
'n  fhac  iad  neach  air  bith  as  sin 
suas,  ach  Iosa  'na  aonar  maille  riu. 

9  Agus  ag  teachd  dhoibh  a  nuas 
o'n  bheinn,  dh'àithn  e  dhoibh 
gun  na  nithe  a  chunnaic  iad  inn- 
seadh  do  neach  sam  bith,  gus  an 
èireadh  Mac  an  duine  a  rìs  o  na 
marbhaibh. 

10  Agus  ghleidh  iad  a'  chainnt 
so  aca  fèin,  a'  fiosrachadh  d'a 
chèile  ciod  bu  chiall  do'n  aiseirigh 
o  na  marbhaibh. 

1 1  Agus  dh'f  heòraich  iad  deth, 
agràdh,  C'ar  son  a  deirna  sgrìobh- 
aichean  gur  èigin  Elias  a  theachd 
air  tùs? 

12  Agus  fhreagair  esan  agus 
thubhairt  e  riu,  Thig  Elias  gu 
deimhin  air  tùs,  agus  aisigidh  e 
na  h-uile  nithe,  agus  mar  a  ta  e 
sgrìobhta  mu  Mhac  an  duine,  gu 
'm  bheil  e  gu  mòran  do  nithibh 
f  hulang,  agus  a  bhi  air  a  chur  an 
dìmeas. 

13  Ach  a  deirim  ribh,  gu  bheil 
Elias  d'a  rìreadh  air  teachd,  agus 
rinn  iad  ris  gach  ni  a  thogair  iad, 
a  rèir  mar  a  ta  e  sgrìobhta  uime. 

14  Agus  air  dha  teachd  chum  a 
dheisciobuil,  chunnaic  e  sluagh  mòr 
m'an  timchioll,  agus  na  sgrìobh- 
aichean  a'  deasboireachd  riu. 

15  Agus  air  ball  bha  'n  sluagh 
uile,  'nuair  a  chunnaic  iad  e,  fa 
uamhas  mòr,  agus  air  dhoibh 
ruith  d'a  ionnsuidh,  chuir  iad  fàilt' 
air. 

16  Agus  dh'fhiosraich  e  do  na 
sgrìobhaichibh,  Ciod  e  mu'm  bheil 
sibh  a'  deasboireachd  riu  ? 

17  Agus  air  freagairt  do  neach 
do'n  t-sluagh,  thubhairt  e,  A 
mhaighstir,  thug  mi  mo  mhac  a 


t'  ionnsuidh,  anns  am  bheil  spior- 
ad  balbh : 

18  Agus  ge  b'e  ionad  sam  bith 
an  glac  se  e,  a  ta  e  'ga  tharruing 
as  a  chèile ;  agus  a  'ta  e  cur  cobh- 
air  as  a  bheul,  agus  a'  gìosgarnaich 
le  'f  hiaclaibh,  agus  a  ta  e  a'  searg- 
adh  as:  agus  thubhairt  mi  ri  d' 
dheisciobluibh,  iad  g'a  chur  a  mach, 
agus  cha  b'  urradh  iad. 

19  Ach  fhreagair  esan,  agus 
thubhairt  e  ris,  O  chinnich  gun 
chreidimh,  cia  fhad  a  dh'fhuilg- 
eas  mi  sibh  ?  thugaibh  e  m'  ionn- 
suidh. 

20  Agus  thug  iad  d'a  ionnsuidh 
e :  agus  an  uair  a  chunnaic  se  e, 
reub  an  spiorad  air  ball  e,  agus 
thuit  e  air  an  talamh,  agus  bha  e 
'ga  aoirneagan1  fèin,  agus  a'  cur 
cobhair  as  a  bheul. 

21  Agus  dh'fhiosraich  e  d'a 
athair,  Cia  f  had  an  aimsir  o  thài- 
nig  so  air  ?  agus  thubhairt  e,  O 
bha  e  *na  leanabh. 

22  Agus  gu  minic  thilg  e  san 
teine  e,  agus  anns  an  uisge,  chum 
gu  milleadh  se  e  :  ach  ma  ta  thusa 
comasach  air  ni  sam  bith  a  dhean- 
amh,  gabh  truas  dinn,  agus  cuidich 
leinn. 

23  Ach  thubhairt  Iosa  ris,  Ma 
's  urrainn  thusa  creidsinn,  a  ta 
gach  aon  ni  comasach  do'n  neach 
a  chreideas. 

24  Agus  ghlaodh  athair  an  lein- 
ibh  a  mach  air  ball,  agus  thubhairt 
e  le  deuraibh,  A  ta  mi  creidsinn, 
a  Thighearn ;  cuidich  thusa  ie 
m'  mhi-chreidimh. 

25  Agus  an  uair  a  chunnaic 
Iosa  an  sluagh  a'  ruith  cuideachd, 
chronuich  e  an  spiorad  neòghlan, 
ag  ràdh  ris,  A  spioraid  bhailbh  a- 
gus  bhothair,  a  ta  mi  'g  orduch- 
adh  dhuit,  Thig  a  mach  as,  agus 
na  rach  a  steach  ann  ni  's  ìno. 


aoineagan,  aonaìrt. 

26  Àgus  ghìaodh  an  spiomd, 
agus  reub  e  gu  ro  chràìteaeh  e, 
agus  chaidh  e  mach  as:  agus  bha 
e  'n  riochd  mairbh,  ionnus  gu'n 
dubhairt  mòran,  Tha  e  marbh. 

27  Ach  air  ào  losa  a  ghlacadh 
air  làimh,  thog  e  suas  e,  agus 
dh'èirich  e. 

28  Agus  an  uair  a  chaidh  e 
steach  do'n  tigh,  dh'fhiosraich  a 
dheisciobuil  deth  os  ìosal,  C'ar 
son  nach  b'  urradh  sinne  a  thi]g- 
eadh  mach  ? 

29Agusthubhairtesanriu,  Cha 
'n  'eil  e  comasach  gu'n  tèid 
a'  ghnè  so  mach  le  ni  air  bith, 
ach  le  h-urnuigh  agus  trasgadh. 

30  Agus  dh'imich  iad  as  sin, 
agus  chaidh  iad  troimh  Ghaliìe; 
agus  cha  b'àill  leisfhios  so  bhi  aig 
aon  neach. 

31  Oir  theagaisg  e  a  dheiscio- 
buil  fèin,  agus  thubhairt  e  riu,  A  ta 
Mac  an  duine  air  a  thabhairt 
thairis  do  làmhaibh  dhaoine,  agus 
cuiridh  iad  gu  bàs  e,  agus  an 
dèigh  a  chur  gu  bàs  èiridh  e  rìs 
an  treas  là. 

32  Ach  cha  do  thuig  iad  a' 
chainnt  so,  agus  bha  eagal  orra 
fheòraich  dheth. 

33  Agus  thàinig  e  gu  Caper- 
naum,  agus  air  bhi  san  tigh  dha, 
dh'fhiosraich  e  dhiubh,  Ciod  e 
mu  'n  robh  sibh  a'  deasboireachd 
eadaraibh  fèin,  air  an  t-slighe  ? 

34  Ach  dh'fhan  iadsan  'nan 
tosd ;  oir  air  an  t-slighe  bha  iad  a' 
reusonachadh  eatorra  fèin,  co  aca 
bu  mhò  a  bhiodh. 

35  Agus  air  suidhe  dha,  ghairm 
e  'n  dà  f  hear  dheug  d,a  ionnsuidh, 
agus  thubhairt  e  riu,  Ge  b'e  neach 
leis  am  miann  a  bhi  air  thoiseach, 
bithidh  esan  air  dheireadh  air 
chàch  uile,  agus  'na  sheirbhiseach 
do  na  h-uile. 


36  Agus  ghabh  e  leanabh,  agus 
chuir  e  'nam  meadhon  e :  agus 
an  uair  a  thog  e  suas  'na  uehd  e 
thubhairt  e  riu„ 

37  Ge  b'e  neaeh  a  ghabhas  ri 
h-aon  d'an  leithidibh  so  do  lean- 
abaibh  a'  m'  ainmse;  a  ta  se  a' 
gabhail  riumsa;  agus  ge  b'e  neach 
a  ghabhas  riumsa,  cha  mhise  ris 
am  bheil  e  a'gabhail,  aeh  an  Ti  a 
chuir  uaith  mi. 

38  Agus  fhreagair  Eoin  e,  ag 
ràdh,  A  mhaighstir,  chunnaic 
sinne  neach  nach  'eil  'gar  leanmh- 
uinn,  a'  tilgeadh  a  mach  dheamh- 
an  a'd'ainmse;  agus  bhac1  sinn  e, 
chionn  nach  'eil  e  'gar  leantuinn 
fèin. 

39  Ach  thubhairt  Iosa,  Na 
bacaibh  e;  oir  cha  'n'eil  neach 
sam  bith  a  ni  miorbhuil  a'm' 
ainmse,  d'am  bheil  e'n  comas  ole 
a  labhairt  gu  h-ealamh  umam. 

40  Oir  ge  b'e  neach  nach  'eil 
'nur2  n-aghaidh,  a  ta  e  leibh. 

41  Oir  ge  b'e  neach  a  bheìr 
cupan  uisge  dhuibhse  r'a  òl  a'm' 
ainmse,  chionn  gur  le  Criosd  sibh, 
gu  deimhin  a  deirim  ribh,  nach 
caill  e  a  dhuais. 

42  Agus  ge  b'e  bheir  aobhar 
oilbheim  dh'aon  neach  do  na 
aonaibh  beaga  so,  a  ta  creidsinn 
annamsa,b'fhearr  dha  gu'm  biodh 
clach-mhuilinn  air  a  crochadh 
m'a  mhuineal,  agus  gu'  m  biodh 
e  air  a  thilgeadh  san  fhairge. 

43  Agus  ma  bheir  do  làmh 
aobhar  onbheim  dhuit,gearr  dhiot 
i :  is  fearr  dhuit  dol  do'n  bheatha 
air  leth  làimh,  na  dà  làimh  a  bhi 
agad,  agus  dol  gu  h-ifrinn,  do'n 
teine  nach  mùchar  a  chaoidh  ; 

44Far  nach  bàsaich  an  cnuimb, 
agus  nach  tèid  an  teine  as. 

45  Agus  ma  bheir  do  chos 
aobhar     oilbheim     dhuit,     gearr 

dhiot  i :  is  fearr  dhuit  dol  a  steach 
do'n  bheatha  air  leth  chois,  na  dà 
chòis  a  bhi  agad,  agus  a  bhi  air 
do  thilgeadh  ann  an  ifrinn,  do'n 
teine  nach  mùchar  a  chaoidh  ; 

46  Far  nach  bàsaich  an  cnuimh, 
agus  nach  tèid  an  teine  as. 

47  Agus  ma  bheir  do  shùil 
aobhar  oilbheim  dhuit,  spìon  asad 
i :  is  fearr  dhuit  dol  a  steach  do 
rìoghachd  Dhè  air  aon  sùil,  na  dà 
shùil  a  bhi  agad,  agus  a  bhi  air 
do  thilgeadh  ann  an  teine  ifrinn ; 

48  Far  nach  bàsaich  an  cnuimh, 
agus  nach  tèid  an  teine  as. 

49  Oir  saillear  gach  aon  neach 
le  teine,  agus  saillear  gach  aon 
ìobairt  le  salann. 

50  Is  maith  an  salann :  ach  ma 
chailleas  an  salann  a  shaillteachd 
ciod  e  leis  an  dean  sibh  deadh- 
bhlasda  e  ?  Biodh  agaibh  salann 
annaibh  fèin,  agus  bithibh  sìoch- 
ail  r'a  chèile. 

CAIB.  X. 
2  A  ta  Criosd  «'  deasboireachd  ris 
na  Phairisich  mu  thimchioll  deal- 
achaidh  fir  agus  miìà  pòsda : 
13  a'  beannachadh  cloinne  a 
thugadh  d'a  ionnsuidh :  17  ag 
innseadh  do  dhuine saoìbhir  cionn- 
us  a  dhyheudas  e  d  bheatha  shuth- 
ain  a  shealbhachadh,  fyc. 

AGUS  air  èirigh  dha  as  sin, 
thàinig  e  gu  crìochaibh 
Iudea  troimh  'n  dùthaich  a  ta  air  an 
taobh  thall  do  Iordan :  agus  thài- 
nig  slòigh  d'a  ionnsuidh  a  rìs ; 
agus  mar  bu  ghnàth  leis,  theag- 
aisg  e  iad  a  rìs. 

2  Agus  air  teachd  do  na  Phair- 
isich  d'a  ionnsuidh,  dh'fhiosraich 
iad  deth,  Am  bheil  e  ceadaichte 
do  dhuine  a  bhean  a  chur  air 
falbh  ?  'ga  dhearbhadh. 

3  Ach  fhreagair  esan  agus  thu- 
bhairt  e  riu,  Ciod  adh'àithn  Maois 
dhuibh  ? 

4  Agus  thubhairt  iadsan,  Thug 


Maois  cead  duinn  litir-dhealaich 
a  sgrìobhadh,  agus  a  cur  air  falbh. 

5  Agus  fhreagair  Iosa  agus 
thubhairt  e  riu,  Air  son  cruais 
bhur  cridhe,  sgrìobh  e  'n  àithne 
so  dhuibh. 

6  Gidheadh  o  thoiseach  na 
cruitheachd,  rinn  Dia  iad  fear 
agus  bean. 

7  Air  an  aobhar  so,  fàgaidh 
duine  'athair  agus  a  mhàthair, 
agus  dlùth-leanaidh  e  r'a  mhnaoi 
phòsda : 

8  Agus  bithidh  iad  araon  'nan 
aon  fheoil :  ionnus  nach  dithis 
iad  o  sin  suas,  ach  aon  fheoil. 

9  Air  an  aobhar  sin,  an  ni  a 
chuir  Dia  cuideachd,  na  cuireadh 
duine  o  chèile. 

10  Agus  anns  an  tigh  dh'f  heòr- 
aich  a  dheisciobuil  deth  a  rìs  mu 
thimchioll  an  ni  cheudna. 

11  Agùs  thubhairt  e  riu,  Ge 
b'e  neach  a  chuireas  air  falbh  a 
bhean  fèin,  agus  a  phòsas  bean 
eile,  a  ta  e  a'  deanamh  adhal- 
trannais  'na  h-aghaidh. 

12  Agus  ma  chuireas  bean  air 
falbh  a  fear  fèin,  agus  ma  bhith- 
eas  i  air  a  pòsadh  ri  fear  eile,  a 
ta  i  a'  deanamh  adhaltrannais. 

13  Agus  thug  iad  leanabana  d'a 
ionnsuidh,  chum  as  gu'm  beanadh 
e  riu ;  agus  chronuich  a  dheiscio- 
buil  a'  mhuinntir  a  thug  leo  iad. 

14  Ach  an  uair  a  chunnaic 
Iosa  sin,  bha  e  ro  dhiombach, 
agus  thubhairt  e  riu,  Leigibh  do 
na  leanabanaibh  teachd  a  m' 
ionnsuidh,  agus  na  bacaibh  iad  ; 
oir  is  ann  d'an  leithidibh  a  ta 
rìoghachd  Dhè. 

15  Gu  deimhin  a  deirim  ribh, 
Geb'e  neach  nach  gabh  rìoghachd 
Dhè  mar  leanabh  beag,  nach 
tèid  e  gu  bràth  a  steach  innte. 

16  Agus  ghlac  e  'na  uchd  iad, 
agus  chuir  e  a  làmhan  orra,  agus 
bheannaich  e  iad. 

17  Agus  an  uair  a  chaidh  e 
niach  air  an  t-slighe,  thàinig 
neach  'na  ruith,  agus  leig  se 
e  fèin  air  a  ghlùinibh  dha,  agus 
dh'fheòraich  e  dheth,  A  mhaigh- 
stir  mhaith,  ciod  a  ni  mi  chum  gu 
sealbhaich  mi  a'  bheatha  mhair- 
eannach  ? 

18  Agus  thubhairt  Iosa  ris, 
C'ar  son  a  ghoireas  tu  maith 
dhiomsa?  cha  'n'eil  neach  sam 
bith  maith,  ach  a  h-aon,  is  e  sin 
Dia. 

19  Is  aithne  dhuit  na  h-àith- 
eanta,  Na  dean  adhaltrannas,  Na 
dean  mortadh,  Na  goid,  Na  toir 
fianuis  bhrèige,  Na  dean  eucoir l, 
Thoir  onoir  do  t'athair,  agus  do 
d'  mhàthair. 

20  Ach  fhreagair  esan  agus 
thubhairt  e  ris,  A  mhaighstir, 
choimhid  mi  iad  so  uile  o  m'òige. 

21  Agus  air  amharc  do  Iosa 
air,  ghràdhaich  se  e,  agus  thu- 
bhairt  e  ris,  A  ta  aon  ni  dh'uireas- 
bhuidh  ort :  imich,  reic  na  bheil 
agad,  agus  tabhair  do  na  bochd- 
aibh,  agus  bithidh  agad  ionmhas 
air  nèamh ;  agus  thig,  tog  an  crann- 
cèusaidh,  agus  lean  mise. 

22  Agus  bha  doilghios  air-san 
air  son  nam  briathra  sin,  agus 
dh'f  halbh  e  gu  tuirseach ;  oir  bha 
mòran  saoibhreis  aige. 

23  Agus  air  amharc  do  Iosa 
m'an  cuairt,  thubhairt  e  r'a  dheis- 
ciobluibh,  Cia  deacair 2  do'n 
mhuinntir  sin  aig  am  bheil  mòr 
shaoibhreas  dol  a  steach  do  rìogh- 
achd  Dhè  ! 

24  Agus  bha  mor  uamhas  air 
na  deisciobluibh  air  son  a  bhriath- 
ra.  Ach  fhreagair  Iosa  a  rìs,  a- 
gus  thubhairt  e  riu,  A  chlann, 
cia  deacair  dhoibh-san  a  chuireas 
an  dòigh  ann  an  saoibhreas,  dol  a 
steach  do  rìoghachd  Dhè  ! 


25  Is  usadh  do  chàmhal  dol 
troimh  chrò  na  snàthaid,  na  do 
dhuine  saoibhir  dol  a  steach  do 
rìoghachd  Dhè. 

26  Ach  bha  uamhas  orrasan 
thar  tomhas,  ag  ràdh  eatorra  fèin, 
Cò  ma  seadh  a  dh'f  heudas  a  bhi 
air  a  shaoradh  ? 

27  Agus  air  do  Iosa  amharc 
orra,  thubhairt  e,  Do  dhaoinibh  a 
ta  so  eu-comasach,  ach  cha  'n'eil 
e  do  Dhia :  oir  do  Dhia  a  ta  na 
h-uile  nithe  comasach. 

28  Agus  thòisich  Peadar  air  a 
ràdh  ris,  Feuch  thrèig  sinne  na 
h-uile  nithe,  agus  lean  sinn  thusa. 

29  Ach  fhreagair  Iosa,  agus 
thubhairt  e,  Gu  deimhin  a  deirim 
ribh,  nach  'eil  neach  sam  bith  a 
dh'fhàg  tigh,  no  bràithre,  no 
peathraiche,  no  athair,  no  màth- 
air,  no  bean-phòsda,  no  clann,  no 
fearann,  air  mo  shonsa  agus  air 
son  an  t-soisgeil, 

30  Nach  faigh  a  cheud  uiread 
san  aimsir  so  fèin,  tighean,  agus 
bràithrean,  agus  peathraichean, 
agus  màthraichean,  agus  clann,  a- 
gus  fearann,  maille  ri  geur-lean- 
mhuinn ;  agus  anns  an  t-saoghal 
a  ta  ri  teachd,  a'  bheatha  mhair- 
eannach. 

31  Ach  a  ta  mòran  air  tlnìs,  a 
bhitheas  air  dheireadh;  agus  air 
dheireadh,  a  bhitheas  air  thùs. 

32  Agus  bha  iad  air  an  t-slighe 
a'  dol  suas  gu  Ierusalem  :  agus 
bha  Iosa  ag  imeachd  rompa ; 
agus  ghabh  uamhas  iad,  agus  ag 
dhoibh  esan  a  leantuinn  bha  eagal 
orra.  Agus  thug  e  an  dà  fhear 
dheug  air  leth  a  rìs,  agus  thòisich 
e  air  na  nithe  a  bha  gu  tachairt 
da  innseadh  dhoibh. 

33  Ag  ràdh,  Feuch,  a  ta  sinn  a' 
dol  suas  gu  Ierusalem,  agus 
bithidh  Mac  an  duine  air  a  thoirt 

thairis  do  na  h-àrd-shagarlaibh, 
agus  do  na  sgrìobhaichibìi ;  agus 
dìtidh  iad  chum  bàis  e,  agus  bheir 
iad  thairis  e  do  na  Cinnich ; 

34  Agus  ni  iad  fanoid  air,  agus 
sgiùrsaidh  iad  e,  agus  tilgidh  iad 
smugaid  air,  agus  cuiridh  iad  gu 
bàs  e :  agus  air  an  treas  la  èiridh 
e  a  rìs. 

35  Agus  thàinig  d'a  ionnsuidh 
Seumas  agus  Eoin,  mic  Shebede, 
ag  ràdh,  A  mhaighstir,  is  àill 
leinn  gu'n  dean  thu  dhuinne  ge 
b'e  ni  a  dh'iarras  sinn. 

36  Agus  thubhairt  esan  riu, 
Ciod  is  àill  libh  mise  a  dheanamh 
dhuibh  ? 

37  Agus  thubhairt  iadsan  ris, 
Deònuich  dhuinne  gu'n  suidh- 
eamaid,  a  h-aon  air  do  làimh  dheis, 
agus  am  fear  eile  air  do  làimh  chlì 
ann  do  ghlòir. 

38  Ach  thubhairt  Iosariu,  Cha'n 
aithne  dhuibh  ciod  a  ta  sib;i  ag 
iarraidh:  am  bheil  sibh  comas- 
ach  air  a'  chupan  òl  a  dh'òlas 
mise?  agus  a  bhi  air  bhur  baist- 
eadh  Ieis  a'  bhaisteadh  leis  am 
baistear  mise  ? 

39  Thubhairt  iadsan  ris,  A  ta 
sinn  comasach.  Ach  thubhairt 
Iosa  riu,  Olaidh  sibhse  gu  deimhin 
an  cupan  a  dh'òlas  mise;  agus 
baistear  sibh  leis  a'  bhaisteadh  leis 
am  baistear  mise : 

40  Ach  suidhe  air  mo  làimh 
dheis,  agus  air  mo  làimh  chlì, 
cha  leamsa  sin  r'a  thabhairt,  ach 
dhoibhsan  d'an  d'ulluicheadh  e. 

41  Agus  air  cluinntinn  so  do'n 
deichnear,  thòisich  iad  air  mòr- 
chorruich  a  ghabhail  ri  Seumas 
agus  Eoin. 

42  Ach  air  do  Iosa  an  gairm 
d'a  ionnsuidh,  thubhairt  e  riu,  A 
ta  f  hios  agaibh  gu  bheil  aca-san  a 
ta  air  am  meas  mar  uachdarain 


air  na  Cinnich,  àrd-thighearnas 
orra;  agus  gu  bheil  aig  an  daoinibh 
mòra  lan  ùghdarras  orra. 

43  Ach  cha  bhi  e  mar  sin  'nur 
measg-sa:  ach  ge  b'e  neach  le'n 
àill  a  bhi  mòr  'nur  measg,  bithidh 
e  'na  òglach  agaibh : 

44  Agus  ge  b'e  neach  agaibh 
le'n  àill  toiseach  a  bhi  aige,  bith- 
idh  e  'na  sheirbhiseach  do  na 
h-uile. 

45  Oir  cha  d'thàinig   eadhon 

Mac  an  duine  chum  gu'n  deant- 

adh  frithealadh  dha,  ach  a  dhean- 

amh  frithealaidh,  agus  a  thoirt 
,  c,.  '    p.  . 

anama  fem   mar   eiric   air    son 

mhòran. 

46  Agus  thàinig  iad  gu  Iericho : 
agus  air  imeachd  dhasan  agus  d'a 
dheisciobluibh,  agus  do  shluagh 
mòr,  a  mach  à  Iericho,  bha  Barti- 
meus  an  dall,  mac  Thimeuis,  'na 
shuidhe  ri  taobh  na  slighe,  ag  iarr- 
aidh  dèirce. 

47  Agus  air  cluinntinn  da  gu'm 
b'e  Iosa  o  Nasaret,  a  bh'ann, 
thòisich  e  ri  glaodhaich,  agus  a 
ràdh,  Iosa,  Mhic  Dhaibhidh,  dean 
tròcair  orm. 

48  Agus  chronuich  mòran  e, 
chum's  gu'm  biodh  e  'na  thosd  : 
ach  bu  ro  mhòid  a  ghlaodh  esan, 
A  Mhic  Dhaibhidh,  dean  tròcair 
orm. 

49  Agus  sheas  Iosa,  agus 
dh'àithn  e  esan  a  ghairm  d'a  ionn- 
suìdh :  agus  ghairm  iad  an  dall,  ag 
ràdh  ris,  Biodh  misneach  agad, 
èirich,  tha  e  ga  d'ghairm. 

50  Agus  air  dhasan  'fhalluing1 
a  thilgeadh  uaith,  dh'èirich  e,  a- 
gus  thàinig  e  gu  Iosa. 

51  Agus  fhreagair  Iosa,  agus 
thubhairt  e  ris,  Ciod  is  àill  leat 
mise  a  dheanamh  dhuit  ?  Thu- 
bhairt  an  dall  ris,  A  Thighearn, 
mi  dh'fhaotainn  mo  radhairc. 


eudach-uachdair. 

52  Agus  thubhairt  losa  ris, 
Imich ;  shlànuich  do  chreidimh 
thu.  Agus  air  ball  fhuair  e  a 
radharc,  agus  lean  e  Iosa  san  t- 
slighe. 

CAIB.  XI. 
1  A  ta  losa  marcachd  gu  buadhach 
do  Ierusalem  ;  12  #'  mattachadh 
na  craoibhe  air  an  robh  duilleach 
gun  mheas ;  15  «'  glanadh  an 
teampuill;  20  ag  earalachadh  a 
dheisciobul  chum  iad  a  bhi  seas- 
mhach  sa'  chreidimh,  fyc. 

AGUS  an  uair  a  thàinig  iad 
am  fagus  do  Ierusalem,  gu 
Betphage,  agus  Betani,  aig  sliabh 
nan  crann-ola,  chuir  e  uaith  dithis 
d'a  dheisciobluibh, 

2  Agus  thubhairt  e  riu,  Rach- 
aibh  do'n  bhaile  ud  thall  fa'r 
comhair ;  agus  air  ball  an  uair  a 
thèid  sibh  a  steach  ann,  gheibh 
sibh  searrach  ceangailte,  air  nach 
do  shuidh  aon  duine  riamh  ; 
fuasglaibh  e,  agus  thugaibh  leibh 
e. 

3  Agus  ma  their  neach  air  bith 
ribh,  C'ar  son  a  ta  sibh  a'  dean- 
amh  so  ?  abraibh,  Gu'm  bheil 
feum  aig  an  Tighearn  air;  agus 
air  ball  cuiridh  e'n  so  e. 

4  Agus  dh'imich  iad,  agus 
fhuair  iad  an  searrach  ceangailt' 
a  muigh  aig  an  dorus,  aig  coinn- 
eachadh  dà  shlighe;  agus  dh'- 
f  huasgail  iad  e. 

5  Agus  thubhairt  cuid  dhiubh- 
san,  a  bha  'nan  seasamh  an  sin, 
riu,  C'ar  son  a  ta  sibh  a'  fuasgladh 
an  t-searraich  ? 

6  Agus  thubhairt  iadsan  riu 
mar  a  dh'àithn  Iosa  dhoibh :  agus 
leig  iad  uatha  iad. 

7  Agus  thug  iad  an  searrach 
chum  Iosa,  agus  chuir  iad  am 
falluingean  air ;  agus  shuidh  esan 
air. 

8  Agus  sgaoil  mòran  am  fall- 
uingean  fèin  air  an  t-slighe :  agus 


ghearr  cuid  eile  geugan  do  na 
craobhaibh,  agus  sgaoil  iad  air  an 
t-slighe  iad. 

9  Agus  ghlaodh  iadsan  a  bha 
'g  imeachd  roimhe,  agus  iadsan  a 
bha  'ga  leantuinn,  ag  ràdh,  Hos- 
ana,  is  beannaichte  an  ti  a  ta 
teachd  ann  an  ainm  an  Tighearna. 

10  Is  beannaichte  rìoghachd  ar 
n-Athar  Daibhidh,  a  ta  teachd 
ann  an  ainm  an  Tighearn ;  Hos- 
ana  anns  na  h-àrdaibh. 

11  Agus  chaidh  Iosa  a  steach 
do  Ierusalem,  agus  do'n  teampull ; 
agus  an  uair  a  dh'amhaii'c  e  air 
gach  ni  m'an  cuairt,  agus  a  bha 
'm  feasgar  a  nis  ah*  teachd,  chaidh 
e  mach  gu  Betani  maille  ris  an 
dà  f  hear  dheug. 

1 2  Agus  air  an  là  maireach,  'nuair 
a  chaidh  iad  a  mach  à  Betani, 
dh'fhàs  e  ocrach. 

13  Agus  air  faicinn  craoibh- 
fhìge  fada  uaith,  air  an  robh 
duilleach,  thàinig  e,  dh'fheuch- 
ainn  am  faigheadh  e  ni  sam  bith 
oirre  :  agus  air  dha  teachd  d'a 
h-ionnsuidh,  cha  d'fhuaù'  e  ni 
sam  bith  ach  duilleach;  oir  cha 
robh  àm  tìonail  nam  fìge  fathast 
ann. 

14  Agus  fhreagair  Iosa  agus 
thubhairt  e  rithe,  Nar  itheadh 
neach  sam  bith  toradh  dhiotsa  o 
so  suas  a  chaoidh.  Agus  chual 
a  dheisciobuil  e. 

15  Agus  thàinig  iad  gu  Ierusa- 
lem :  agus  air  do  Iosa  dol  a  steach 
do'n  teampull,  thòisich  e  air  an 
dream  a  bha  reiceadh  agus  a' 
ceannach  san  teampull  a  chur  a 
mach,  agus  thilg  e  thairis  bùird 
luchd-malairt  an  airgid,  agus 
caithriche  na  muinntir  a  bha  reic- 
eadh  choluman : 

16  Agus  cha'n  fhuilgeadhe  gu 
'n  iomchaireadh  neach  sam  bith 
soitheach  troimh  an  teampull. 

17  Agus  theagaisg  e,  ag  ràdh, 

riu,  Nach  'eil  e  sgrìobhta,  Goirear 
tigh  urnuigh  do  m'  thigh-sa  do l 
na  h-uile  chinneachaibh  ?  Ach 
rinn  sibhse  'na  gharaidh  luchd- 
reubainn  e. 

18  Agus  chuala  na  sgrìobhaich- 
ean  agus  na  h-àrd-shagairt  so,  agus 
dh'iarr  iad  cionnus  a  dh'f  heudadh 
iad  esan  a  mhilleadh :  oir  bha 
'eagal-san  orra,  do  bhrìgh  gu'n 
robh  an  sluagh  uile  fa  iongantas 
mòr  r'a  theagasg. 

19  Agus  an  uair  a  bha  'm  feas- 
gar  air  teachd,  chaidh  e  mach  as 
a'  chaithir2. 

20  Agus  air  mhaduinn,  ag 
gabhail  seachad  dhoibh,  chunnaic 
iad  an  crann-f  ìge  air  crìorvadh  o 
'fhreumhaibh. 

21  Agus  air  cuimhneachadh 
do  Pheadar,  thubhairt  e  ris,  A 
mhaighstir,  feuch,  a  ta  chraobh- 
fhìge,  a  mhalluich  thu,  air  crìon- 
adh. 

22  Agus  fhreagair  losa,  agus 
thubhairt  e  riu,  liiodh  creidimh 
Dhè  agaibh. 

23  Oir  gu  cleimhin  a  deirim 
ribh,  ge  b'e  neach  a  their  ris  a' 
bheinn  so,  Togar  thu,  agus  tilg- 
ear  san  fhairge  thu,  agus  nach 
bi  fo  amharus  'na  chridhe,  ach  a 
chreideas  gu'n  tachair  na  nithe  a 
their  e,  thig  gach  ni  a  their  e  gu 
crìch  dha. 

24  Air  an  aobhar  sin  a  deirim 
ribh,  Ge  b'e  nithe  air  bith  a 
dh'iarras  sibh  ann  an  urnuigh, 
creidibh  gu'm  faigh  sibh,  agus 
gheibh  sibh. 

25  Agus  an  uair  a  sheasas  sibh  a 
dheanamh  urnuigh,  maithibh,  ma 
ta  ni  air  bith  agaibh  an  aghaidh 
aon  duine,  chum  gu  maith  bhur 
n-Athair  a  ta  air  nèamh  bhur 
peacaidh  fèin  duibhse. 

26  Ach  mur  maith  sibhse,  cha 


mhò  a  mhaitheas  bhur  n-Athair  a 
ta  air  nèamh  bhur  peacaidh  fèin 
duibhse. 

27  Agus  thàinig  iad  a  rìs  gu 
Ierusalem  :  agus  air  bhi  dhasan 
a'  spaisdeireachd 3  anns  an  team- 
pull,  thàinig  d'a  ionnsuidh  na 
h-àrd-shagairt  agus  na  sgrìobh- 
aichean,  agus  na  seanairean, 

28  Agus  a  deir  iad  ris,  Ciod  e 
an  t-ùghdarras  le'm  bheil  thu  a' 
deanamh  nan  nithe  so  ?  Agus  cò 
thug  dhuit  an  t-ùghdarras  so  chum 
na  nithese  dheanamh  ? 

29  Agus  f hreagair  Iosa  agus 
thubhairt  e  riu,  Feòraichidh  mise 
mar  an  ceudna  aon  ni  dhibhse, 
agus  freagraibh  mi,  agus  innsidh 
mise  dhuibhse  ciod  e  an  t-ùgh- 
darras  le'n  deanam  na  nithese. 

30  An  ann  o  nèamh,  no  o 
dhaoinibh  a  thàinig  baisteadh 
Eoin  ?  freagraibh  mi. 

31  Agus  bha  iad  a'  reusonach- 
adh  eatorra  fèin,  ag  ràdh,  Ma  their 
sinn,  O  nèamh,  their  esan  ruinn, 
C'ar  son  ma  seadh  nach  do  chreid 
sibh  e  ? 

32  Ach  ma  their  sinn,  O  dhaoin- 
ibh  ;  bha  eagal  an  t-sluaigh  orra, 
oir  b'e  meas  gach  uile  air  Eoin 
gu'm  b'f  hàidh  e  gu  firinneach. 

33  Agus  air  freagairt  dhoibh, 
thubhairt  iad  ri  Iosa,  Cha  'n'eil 
fhios  againn.  Agus  fhreagair 
Iosa  agus  thubhairt  e  riu,  Cha 
mhò  a  dh'innseas  mise  dhuibhse 
ciod  e  an  t-ùgdarras  le'n  deanam 
na  nithese. 

CAIB.  XII. 
1  Ann  an  cosamhlachd  anfhìon-lios 
a  shuidhicheadh  air  tuath  mhi- 
thaingeil,  a  ta  Criosd  ag  innseadh 
roimh-làimh  diultadh  nan  Iudh- 
ach,  agus  gairm  nan  Cinneach.  1 3 
Tha  e  seachnadh  an  ribe  a  chuir 
na  Phairisich,  agus  na  Herodian- 


1  leis. — 2  «'  bhaile. — 3  sràidcis. 

aich  roimhe,  mu  thimchioll  ìocadh 

cìse  do  Cheasar  :    18  d  nochadh 

meàrachd  nan  Sadusach  mu  thim- 

chioll  aiseirigh  nam  marbh,  SfC^ 

\  GUS  thòisich  e  air  labhairt 

il  riu  ann  an  cosamhlachdaibh. 

Shuidhich  duine  àraidh  fion-lios, 

agus  chuir  e  gàradh  m'an  cuairt 

air,  agus  chladhaich  e  ionad  bruth- 

aidh  nam  fion-dhearc,  agus  thog  e 

tùr,  agus  shuidhich  e  air  tuath  e, 

agus  ghabh  e  'thurus  as  a  dhùth- 

aich. 

2  Agus  san  àm  dhligheach 
chuir  e  seirbhiseach  chum  na 
tuatha,  chum'sgu'm  faigheadh  e  do 
thoradh  an  fhìon-lios  o  'n  tuath. 

3  Ach  air  dhoibh-san  esan  a 
ghlacadh,  bhuail  iad  e,  agus  chuir 
iad  uatha  falamh  e. 

4  Agus  a  rìs  chuir  e  seirbhis- 
each  eile  d'an  ionnsuidh  :  agus 
chlach  iad  e,  agus  reub  iad  a 
cheann,  agus  chuir  iad  uatha  e  le 
h-eas-urram. 

5  Agus  a  rìs  chuir  e  neach  eile 
d'an  ionnsuidh ;  agus  esan  mharbh 
iad  :  agus  mòran  eHe,  a'  bualadh 
cuid  diubh,  agus  a'  marbhadh 
cuid  eile. 

6  Fathast  uime  sin  air  dha  aon 
Mhac  a  bhi  aige,  a  b'  ionmhuinn 
leis,  chuir  e  esan  mar  an  ceudna 
fa  dheoidh  d'an  ionnsuidh,  ag 
ràdh,  Bheiriad  urram  do  m'  Mhac. 

7  Ach  thubhairt  an  tuath  sin 
'nam  measg  fèin,  Is  e  so  an  t- 
oighre;  thigibh,  marbhamaid  e, 
agus  bithidh  an  oighreachd  againn 
fèin. 

8  Agus  rug  iad  air,  agus  mharbh 
iad  e,  agus  thilg  iad  a  mach  as  an 
fhìon-lios  e. 

9  Ciod  e  uime  sm  a  ni  Tigh- 
earn  an  fhìon-lios  ?  Thig  e  agus 
sgriosaidh  e  'n  tuath  sin,  agus 
bheir  e  'm  f  ìon-lios  do  dhaoinibh 
eile. 

10   Nach  do  leus;h   sibh    an 


sgriobtuir  so  ?  A'  chlach  a  dhiult 
na  clachairean,  rinneadh  ceann 
na  h-oisinn  dith. 

11  Binneadh  so  leis  an  Tigh- 
earn  agus  is  iongantach  e  'nar 
sùilibh-ne. 

12  Agus  dh'iarr  iad  breith  air, 
ach  bha  eagal  an  t-sluaigh  orra ; 
oir  thuig  iad  gu'm  b'ann  'nan 
aghaidh  fèin  a  labhair  e  an  cos- 
amhlachd :  agus  air  f  hàgail  doibh, 
dh'imich  iad  rompa. 

13  Agus  chuir  iad  d'a  ionn- 
suidh  dream  àraidh  do  na  Phairi- 
sich,  agus  do  luchd-leanmhuinn 
Heroid,  chum's  gu'n  glacadh  iad 
e  'na  chainnt. 

14  Agus  air  dhoibh-san  teachd, 
thubhairt  iad  ris,  A  mhaighstir, 
a  ta  f  hios  againn  gu  bheil  thusa 
firinneach,  agus  nach  'eil  suim 
agad  do  neach  air  bith  :  oir  cha 
'n'eil  thu  ag  amharc  air  gnùis 
dhaoine,  ach  a'  teagasg  slighe 
Dhè  ann  am  firinn.  Am  bheil  e 
ceadaichte  cìs  a  thoirt  do  Chea- 
sar,  no  nach  'eil  ?  an  tabhair,  no 
nach  tabhair  sinn  i  ? 

15  Ach  air  dhasan  an  cealg  a 
thuigsinn,  thubhairt  e  riu,  C'ar 
son  a  ta  sibh  ga  m'  bhuaireadh  ? 
thugaibh  peghinn  a  m'  ionnsuidh, 
chum's  gu'm  faic  mi  i. 

16  Agus  thug  iad  d'a  ionnsuidh 
i,  agus  thubhairt  e  riu,  Cò  d'au. 
ìomhaigh  so,  agus  cò  d'  am  buin  an 
sgrìobhadh  so  ?  Agus  thubhairt 
iadsan  ris,  Do  Cheasar. 

17  Agus  fhreagair  Iosa,  agus 
thubhairt  e  riu,  Thugaibh  do 
Cheasar  na  nithe  a's  le  Ceasar. 
agus  do  Dhia  na  nithe  a's  le  Dia. 
Agus  ghabh  iad  iongantas  ris. 

18  An  sin  thàinig  na  Sadusaich 
d'a  ionnsuidh,  a  deir  nach  'eil 
aiseirigh  ann  ;  agus  dh'f  heòraich 
iad  deth  ag  ràdh, 

1 9  A  mhaighstir,  sgrìobh  Maoìs 
dhuinne,  Nam  faigheadh  bràthair 

duine  air  bith  bàs,  agus  gu  'm  f  àg- 
adh  e  bean,  agus  nach  fàgadh  e 
clann,  gu'n  gabhadh  a  bhràthair  a 
bhean  d'a  ionnsuidh,  agus  gu  'n 
togadh  e  sliochd  d'a  bhràthair. 

20  A  nis  bha  seachdnar  bhràith- 
rean  ann  :  agus  ghabh  an  ceud 
fhear  dhiubh  bean,  agus  an  uair 
a  dh'eug  e,  cha  d'f  hàg  e  sliochd. 

21  Agus  ghabh  an  dara  fear  i, 
agus  fhuair  esan  bàs,  agus  cha 
mhò  a  dh'fhàg  esan  sliochd:  agus 
an  treas  fear  mar  an  ceudna. 

22  Agus  ghabh  an  t-seachdnar 
i,  agus  cha  d'f  hàg  iad  sliochd : 
'nan  dèigh  uile,  chaochail  a'  bhean 
mar  an  ceudna. 

23  Anns  an  aiseirigh  uime  sin, 
an  uair  a  dh'èireas  iad,  cò  dhiubh 
d'am  bean  i  ?  oir  bha  i  aig  an 
t-seachdnar  'na  mnaoi. 

24?  Agus  fhreagair  Iosa  agus 
thubhairt  e  riu,  Nach  'eil  sibh 
uime  sin  ann  am  mearachd,  do 
bhrìgh  nach  'eil  eòlas  agaibh  air 
na  sgriobtuiribh,  no  air  cumhachd 
Dhè? 

25  Oir  an  uair  a  dh'eireas  iad  o 
na  marbhaibh,  ni'  m  pòs  iad,  ni 
mò  a  bheirear  am  pòsadh  iad :  ach 
a  ta  iad  mar  na  h-aingil  a  ta  air 
nèamh. 

26  Ach  mu  thimchioll  nam 
marbh,  gu'n  èirich  iad,  nach  do 
leugh  sibh  ann  an  leabhar  Mhaois, 
cionnus  a  labhair  Dia  ris  anns  a' 
phreas,  ag  ràdh,  Is  mise  Dia 
Abrahaim,  agus  Dia  Isaaic,  agus 
Dia  Iacoib  ? 

27  Cha  'n  e  Dia  nam  marbh  e, 
ach  Dia  nam  beò :  tha  sibhse 
uime  sin  ann  am  mearachd  mòr. 

28  Agus  thàinig  neach  do  na 
sgrìobhaichibh,  agus  an  uair  a 
chual  e  iadsan  a'  deasboireachd 
r'a  chèile,  agus  a  thuig  e  gu'n  do 
fhreagair  e  gu  maith  iad  chuu*  e 
ceist  air,  C'i  a'  cheud  àithne  do  J 
na  h-àitheantaibh  uile  ?  i 


29  Agus  fhreagair  Iosa  e,  'S  i 
so  a'  cheud  àithne  do  na  h-àith- 
eantaibh  uile,  Eisd,  O  Israel,  an 
Tighearna  ar  Dia-ne,  is  aon  Tigh- 
earn  e ; 

30  Agus  gràdhaichidh  tu  an 
Tighearn  doDhiale  d'uile  chridhe, 
agus  le  d'uile  anam,  agus  le  d'uil' 
inntinn,  agus  le  d'uile  neart :  's  i 
so  a'  cheud  àithne, 

31  Agus  is  cosmhuil  an  dara 
àithne  rithe  so,  Gràdhaichidh  tu 
do  choimhearsnach  mar  thu  fèin : 
cha  'n'eil  àithne  eile  ann  a's  mò 
na  iad  so. 

32  Agus  thubhairt  an  sgrìobh- 
aiche  ris,  Is  maith,  gu  firinneach, 
a  Mhaighstir,  a  thubhairt  thu  : 
oir  a  ta  aon  Dia  ann,  agus  cha 
'n'eil  atharrach  ann  ach  e  fèin. 

33  Agus  esan  a  ghràdhachadh 
leis  an  uile  chridhe,  agus  leis  an 
uile  thuigse,  agus  leis  an  uile 
anam,  agus  leis  an  uile  neart,  agus 
neach  a  ghràdhachadh  a  choimh- 
earsnaich  mar  e  fèin,  is  mò  sin 
na  na  h-uile  làn  ìobairte-loisgte 
agus  thabhartasa. 

34  Agus  air  faicinn  do  Iosa  gu 
'n  do  fhreagair  e  gu  tuigseach, 
thubhairt  e  ris,  Cha  'n'eil  thu  fa- 
da  o  rìoghachd  Dhè.  Agtis  cha 
robh  a  mhisnich  aig  neach  air 
bith  o  sin  suas  ceist  a  chur 
air. 

35  Agus  fhreagair  losa  agus 
thubhairt  e,  a'  teagasg  anns  an 
teampull,Cionnus  a  tha  na  sgrìobh- 
aichean  ag  ràdh  gur  e  Criosd  Mac 
Dhaibhidh  ? 

36  Oir  thubhairt  Daibhidh  fèin 
troimh  'n  Spiorad  naomh,  Thu- 
bhairt  an  Tighearn  ri  m'  Thigh- 
earn-sa,  Suidh  air  mo  làimh  dheis, 
gus  an  cuir  mi  do  naimhde  'nan 
stòl  fo  d'  chosaibh. 

37  Air  an  aobhar  sin  a  ta 
Daibhidh  fèin  a'  gairm  a  Thigh- 
earna  dheth  :  cionnus  ma  seadh 

is  e  'mhac  e  ?    Agus  dh'èisd  am 
inòr-shluagh  ris  gu  taitneach. 

38  Agus  thubhairt  e  riu  'na 
theagasg,  Bithibh  air  bhur  faicill 
o  na  sgrìobhaichibh,  leis  an  ion- 
mhuinn  imeachd  ann  an  culaidh- 
ibh  fada,  agus  f  àilte  fhaotainn  air 
na  margaibh. 

39  Agus  na  ceud  chaithriche 
anns  na  sionagogaibh,  agus  na 
ceud  àiteacha-suidhe  aig  na  fèisd- 
ibh : 

40  A  dh'itheas  suas  tighean 
bhantrach,  agus  air  sgàth  deadh 
choslais  a  ni  urnuighean  fada : 
gheibh  iad  sin  an  dìteadh l  a's  mò. 

41  Agus  air  do  Iosa  suidhe  fa 
chomhair  àite-coimhid  an  ion- 
mhais,  thug  e  fa'near  cionnus  a 
bha  'm  pobull  a'  cur  an  airgid 
anns  an  ionmhas  :  agus  chuir  mòr- 
an  do  dhaoinibh  saoibhir  mòran 
ann. 

42  Agus  air  teachd  do  bhant- 
raich  bhochd,  thilg  i  dà  bhonn 
bheaga  ann,  a  ni  feoirlin. 

43  Agus  air  dha  a  dheisciobuil 
a  ghairm  d'a  ionnsuidh,  thubhairt 
e  riu,  Gu  deimhin  a  deirim  ribh, 
gu'n  do  chuir  a'  bhantrach  bhochd 
so  tuilleadh  san  ionmhas,  na  iad- 
san  uile  a  thilg  ann. 

44  Oir  thilg  iadsan  uile  ann 
d'am  mòr-phailteas ;  ach  thilg  ise 
as  a  gainne  na  bha  aice  uile, 
eadhon  a  beathachadh  gu  h-iom- 
lan. 

CAIB.  XIII. 
\  Ata  Criosd  ag  innseadh  roimh- 
làimh  sgrios  an  teampuill:  9  Geur- 
leanmhuinn  air  son  an  t-soisgeil, 
10  agus  gur  eigin  an  soisgeul  a 
bhì  air  a  shearmonachadh  dogach 
uile  chinneach:  14  Gu'n  tig 
àmhghara  mòra  air  na  h-Iudh- 
ackaibh:  24  Dòigh  a  theachd- 
san  chivm  breitheanah,  fyc. 


AGUS  an  uair  a  bha  e  dol  a 
mach  as  an  teampull,  thu- 
bhairt  neach  d'a  dheisciobluibh 
ris,  A  Mhaighstir,  feuch  ciod  e  a' 
ghnè  chlach  so,  agus  ciod  e  a' 
ghnè  aitreibh  so. 

2  Agus  fhreagair  Iosa  agus 
thubhairt  e  ris,  Am  faic  thu  'n 
aitreabh  mhòr  so  ?  cha'n  f  hàgar 
clach  air  muin  cloiche,  nach  sgar- 
ar  o  chèile. 

3  Agus  air  suidhe  dha  air 
sliabh  nan  crann-ola,  fa  chomhair 
an  teampuill,  dh'fheòraich  Pea- 
dar,  agus  Seumas,  agus  Eoin,  a- 
gus  Aindreas  os  ìosal  deth, 

4  Innis  duinne  c'uin  a  bhitheas 
na  nithe  sin,  agus  ciod  e  'n 
comhara  'nuair  a  bhitheas  na 
nithe  sin  gu  lèir  air  an  coimh- 
lionadh. 

5  Agus  f  hreagair  Iosa  iad,  agus 
thòisich  e  air  a  ràdh,  Thugaibh  an 
aire  nach  meall  aon  neach  sibh  : 

6  Oir  thig  mòran  ann  am 
ainmse,  ag  ràdh,  Is  mise  e :  agus 
meallaidh  iad  mòran. 

7  Agus  an  uair  a  chluinneas 
sibh  coganna,  agus  tuairisgeul 2 
choganna,nabiodhbuaireas  oirbh; 
oir  is  èigin  iad  so  a  theachd ;  ach 
cha  V«7  an  deireadh  ann  fathast. 

8  Oir  èiridh  cinneach  an  aghaidh 
cinnich,  agus  rìoghachd  an  aghaidh 
rìoghachd :  agus  bithidh  crith- 
eanna  talmhainn  ann  an  iomadh 
àit,  agus  bithidh  gorta  agus  triob- 
laidean  ann:  's  iad  sin  toiseach 
dhòruinnean3. 

9  Ach  thugaibh  an  aire  dhuibh 
fèin :  oir  bheir  iad  thairis  sibh  do 
chomhairlibh  :  agus  anns  na  siona- 
gogaibh  sgiùrsar  sibh,  agus  cuirear 
sibh  an  làthair  uachdarana  agus 
righrean  air  mo  shonsa,  mar  f  hian- 
uis  dhoibhsan4. 

10  Agus  is  èigin   air  tùs   an 


■peanas,  damnadh. — 2  iomraidheau. — 3  àmhghara. — 4  'nan  aghaidhsan. 

soisgeul  a  bhi  air  a  shearmonach- 
adh  do  na  h-uile  chinneachaibh. 

1 1  Ach  an  uair  a  bheir  iad  leo 
sibh,  'gur  tabhairt  thairis,  na  biodh 
e  na  ro-chùram  oirbh  ciod  e  a 
labhras  sibh,  agus  na  smuainich- 
ibh  roimh-làimh  air:  ach  ge  b'e 
ni  a  bheirear  dhuibh  san  uair  sin 
fèin,  abraibh  e  :  oir  cha  sibhse  ta 
labhairt,  ach  an  Spiorad  naomh. 

12  Agus  bheir  am  bràthair 
a  bhràthair  thairis  chum  bàis, 
agus  an  t-athair  a  mhac :  agus 
èiridh  a'  chlann  suas  an  aghaidh 
am  pàranta,  agus  bheir  iad  fa'near 
an  cur  gu  bàs. 

1 3  Agus  bithidh  sibh  air  bhur 
fuathachadh  leis  na  h-uile  dhaoin- 
ibh  air  sgàth  m'ainmese  :  ach  an 
ti  a  bhuanaicheas  chum  na  crìche, 
's  e  so  a  shaorar. 

14  Ach  an  uair  a  chi  sibh  gràin- 
eileachd  an  lèir-sgrios,  air  an  do 
labhair  Daniel  am  fàidh,  'na 
seasamh  anns  an  ionad  nach  bu 
chòir  dhi,  (tuigeadh  an  ti  a  leugh- 
as,)  an  sin  teicheadh  iadsan,  a  ta 
ann  an  tìr  Iudea,  chum  nam 
beann : 

15  Agus  na  tigeadh  esan  a 
ta  air  mullach  an  tighe,  a  nuas 
do'n  tigh,  agus  na  rachadh  e 
steach,  a  thoirt  ni  air  bith  as  a 
thigh. 

16  Agus  an  ti  a  ta  sa'  mhachair, 
na  pilleadh  e  air  ais  a  thogail 
'fhalluing  leis. 

17  Ach  mo  thruaigh  iad  na 
mnài  sin  a  ta  torrach,  agus  iadsan 
a  ta  toirt  cìche  sna  làithibh  sin  ! 

18  Agus  guidhibhse  gun  bhur 
teicheadh  a  bhi  sa'  gheamhradh. 

19  Oir  bithidh  àmhghar  anns 
na  làithibh  sin,  amhuil  nach  robh 
aleithid  ann  o  thoiseachna  cruith- 
eachd,  a  chruthaich  Dia,  gus  a  nis, 
agus  nach  mò  a  bhitheas. 


20  Agus  mur  giorraicheadh  an 
Tighearn  na  làithean  ud,  cha  rach- 
adh  feoil  air  bith  as  :  ach  air  son 
an  t-sluaigh  thaghta,  a  thagh  e 
fèin,  ghiorraich  e  na  làithean  ud. 

21  Agus  an  sin  ma  their  neach 
air  bith  ribh,  Feuch,  a  ta  Criosd  a 
an  so,  no,  Feuch,  a  ta  e  'n  sin,  na 
creidibh  e. 

22  Oir  èuidh  Criosdan  brèige, 
agus  fàidhean  brèige,  agus  ni  iad 
comharan,  agus  mìorbhuilean, 
chum,  nam  bu  chomasach  e,  na 
daoine  taghta  fèin  a  mhealladh. 

23  Ach  thugaibhse  an  aire: 
feuch,  roimh-innis  mi  dhuibh  na 
h-uile  nithe. 

24  Ach  anns  na  làithibh  sin, 
an  dèigh  an  àmhghair  ud,  bithidh 
a'  ghrian  air  a  dorchachadh,  agus 
chatoir  a'  ghealach  a  solus  uaipe x : 

25  Agus  tuitidh  reulta  nèimhe, 
agus  bithidh  na  cumhachdan  a  ta 
sna  nèamhaibh  air  an  crathadh. 

26  Agus  an  sin  chi  iad  Mac  an 
duine  a'  teachd  anns  na  neulaibh, 
maille  ri  mòr-chumhachd,  agus 
glòir. 

27  Agus  an  sin  cuiridh  e'aingil 
a  mach,  agus  cruinnichidh  e  r'a 
chèile  a  dhaoine  taghta  fèin  o  na 
ceithir  gaothaibh,  o  leth-iomall  na 
talmhainn  gu  leth-iomall  nèimhe. 

28  A  nis  fòghlumaibh  cosamh- 
lachd  o  'n  chraoibh-f  hìge  :  an  uair 
a  bhitheas  a  geug  a  nis  maoth, 
agus  a  chuireas  i  mach  a  duill- 
each,  a  ta  fhios  agaibh  gu  bheil 
an  samhradh  am  fagus : 

29  Agus  mar  an  ceudna  sibhse, 
an  uair  a  chi  sibh  na  ìithese 
tachairt,  biodh  fhios  agaibh  gu 
bheil  e  'm  fagus,  eadhon  aig  na 
dorsaibh. 

30  Gu  deimhin  a  derim  ribh, 
nach  tèid  an  ginealach  2  so  thairis, 
gus  an  coimhlionar  na  nithese  uile. 


uaithe. — 2  linn. 

31  Thèid  nèamh  agus  talamh 
seach  :  ach  cha  tèid  m'  fhocailse 
seach  a  chaoidh. 

32  Ach  cha  'n'eil  fios  an  là  no 
na  h-uaire  sin  aig  neach  air  bith, 
cha  'n'eil  aig  na  h-ainglibh  a  ta 
air  nèamh,  no  aig  a'  Mhac,  ach 
aig  an  Athair. 

33  Thugaibh  fa'near,  deanaibh 
faire  agus  urnuigh  :  oir  cha  'n'eil 
fhios  agaibh  c'uin  a  thig  an  t-àm. 

34  Oir  a  ta  Mac  an  duine  mar 
dhuine  a  chaidh  air  thurus,  agus 
a  dh'f  hàg  a  thigh  fèin,  agus  a  thug 
d'a  sheirbhisich  cumhachd,  agus 
'obair  fèin  do  gach  neach,  agus  a 
thug  àithne  do'n  dorsair  faire  a 
dheanamh. 

35  Uime  sin  deanaibhse  faire, 
oir  cha  'n'eil  fhios  agaibh  c'uin  a 
thig  maighstir  an  tighe;  an  ann 
air  feasgar,  no  air  mheadhon- 
oidhche,  no  aig  gairm-choileach, 
no  anns  a'  mhaduinn  : 

36  An  t-eagal  air  teachd  dha 
gu  h-obann,  gu  'm  faigh  e  sibh 
'nur  codal. 

37  Agus  na  nithe  a  deirim 
ribhse,  a  deirim  ris  na  h-uile 
dhaoinibh,  Deanaibh  faire. 

CAIB.  XIV. 
1  Comhaìrle  an  aghaidh  Chriosd. 
3  Dhòirteadh  ola  phrìseil  air  a 
cheann.  1 0  Reic  ludas  a  Mhaigh- 
stir  air  son  airgid.  12  Tha 
Criosd  fèin  ag  innseadh  roimh- 
làimh  cionnus  a  bha  egu  bhi  air  a 
bhrathle h-aon  d'a  dheisciobluibh. 
22  DKòrduich  e  a  Shuipeir,  Sf-c. 

AGUS  bha  a'  chàisg,  agus  fèisd 
an  arain  neo-ghoirtichte  an 
dèigh  dà  la:  agus  dh'iarr  na 
h-àrd-shagairt  agus  na  sgrìobh- 
aichean,  cionnus  a  ghlacadh  iad 
esan  le  feill,  agus  a  chuireadh  iad 
gu  bàs  e. 

2  Ach  thubhairt  iad,  Cha'n  ann 
air  an  f  hèisd,  air  eagal  gu'n  èirich 
buaireas  am  measg  an  t-sluaigh. 


3  Agus  air  bhi  dha  ann  am  Be- 
tani,  ann  an  tigh  Shimoin  an 
lobhair,  an  uair  a  bha  e  'na  shuidhe 
air  bòrd,  thàinig  bean,  aig  an  robb 
bocsa  alabastair  do  ola  spicnaird, 
ro  luachmhoir;  agus  bhris  i  'm 
bocsa,  agus  dhòirt  i  air  a  cheann  e. 

4  Agus  bha  cuid  diubh  diomb- 
ach  annta  fèin,  agus  ag  ràdh,  C'ar 
son  arinneadh  an  t-ana-caitheadh 
so  air  an  ola  ? 

5  Oir  dh'fheudadh  i  bhi  air  a 
reiceadh  air  son  tuilleadh  's  tri 
cheud  peghinn,  agus  air  a  toirt  dp 
na  bochdaibh.  Agus  rinn  iad 
gearan  'na  h-aghaidh. 

6  Ach  thubhairt  losa,  Leigibh 
leatha;  c'ar  son  a  ta  sibh  cur 
dragha  oirre  ?  rinn  i  obair  mhaith 
ormsa. 

7  Oir  a  ta  na  bochdan  a  ghnàth 
maille  ribh,  agus  ge  b'e  uair  is  àill 
libh,  feudaidh  sibh  maith  a  dhean- 
amh  dhoibh  :  ach  cha  'n'eil  mise 
a  ghnàth  agaibh. 

8  Binn  i  na  dh'fheudadh  i: 
thàinig  i  roimh-làimh  a  dh'ungadh 
mo  chuirp  chum  adhlaic. 

9  Gu  deimhin  a  deirim  ribh, 
Ge  b'e  ball  air  bith  air  feadh  an 
domhain  uile  am  bi  an  soisgeul 
so  air  a  shearmonachadh,  bithidh 
mar  an  ceudna  an  ni  so  a  rinn 
i  air  innseadh,  mar  chuimhne 
oirre. 

10  Agus  dh'imich  Iudas  Isca- 
riot,  aon  do'n  dà  fhear  dheug, 
chum  nan  àrd-shagart,  gu  esan  a 
bhrath  dhoibh. 

11  Agus  air  dhoibhsan  so  a 
chluinntinn,  bha  iad  aoibhneach, 
agus  gheall  iad  airgiod  a  thoirt  da. 
Agus  dh'iarr  e  cionnus  a  dh'- 
f  heudadh  e  gu  h-iomchuidh  esan 
a  bhrath. 

12  Agus  air  a'  cheud  Ià  do 
fhèisd  an  arain  neo-ghoirtichte, 
an  uair  bu  ghnàth  leo  an  t-uan 
càisge  a  mharbhadh,    a    deir  a 

dheisciobuil  ris,  C'àit  an  toil  leat 
sinne  dhol  a  dh'ulluchadh,  chum  's 
gu'n  itheadh  tu  a'  chàisg  ? 

13  Agus  chuir  e  dithis  d'a 
dheisciobluibh,  agus  a  deir  e  riu, 
Rachaibh  a  steach  do'n  bhaile, 
agus  coinnichidh  duine  sibh  a' 
giulan  soithich  uisge  :  leanaibh  e. 

14  Agus  ge  b'e  àit  an  tèid  e 
stigh,  abraibh-se  ri  fear-an-tighe, 
A  deir  am  Maighstir,  C'àit  am 
bheil  an  seòmar  aoidheachd,  anns 
an  ith  mi  a'  chàisg  maille  ri  m' 
dheisciobluibh  ? 

15  Agus  nochdaidh  esan  dhuibh 
seòmar  àrd,  farsuing,  'na  làn 
uidheam  agus  deasuichte :  an  sin 
ulluichibh  dhuinn. 

16  Agus  chaidh  a  dheisciobuil 
a  mach,  agus  thàinig  iad  do'n 
bhaile,  agus  fhuair  iad  mar  thu- 
bhairt  e  riu  :  agus  dh'ulluich  iad 
a'  chàisg. 

17  Agus  air  teachd  do'n  fheas- 
gar,  thàinig  esan  maille  ris  an  dà 
fhear  dheug. 

18  Agus  an  uair  a  bha  iad  'nan 
suidhe,  agus  ag  itheadh,  thubhairt 
losa,  Gu  deimhin  a  deirim  ribh, 
gu'm  brath  aon  agaibhse,  a  ta  'g 
itheadh  maille  rium,  mise. 

19  Agus  thòisich  iad  air  a  bhi 
dubhach,  agus  a  ràdh  ris  an  dèigh 
a  chèile,  Am  mise  e  ?  agus  fear 
eile,  Am  mise  e  ? 

20  Agus  air  freagairt  dhasan 
thubhairt  e  riu,  Is  fear  do'n  dà 
fhear  dheug  e,  a  ta  tumadh  mar- 
aon  riumsa  sa'  mhèis. 

21  A  ta  Mac  an  duine  gu 
deimhin  ag  imeachd,  mar  a  ta  e 
sgrìobhta  uime,  ach  is  an-aoibhinn 
do'n  fhear  sin  le  'm  brathar  Mac 
an  duine  :  bu  mhaith  do'n  duine 
sin  mur  beirte  riamh  e. 

22  Agus  ag  itheadh  dhoibh, 
ghlac  Iosa  aran,  agus  an  dèigh  a 
bheannachadh,  bhris  e,  agus  thug 
e    dhoibhsan    e,    agus    thubhairt 


e,  Gabhaibh,  ithibh :  is  e  so  mo 
chorp-sa. 

23  Agus  air  glacadh  a'  chupain, 
agus  air  breith  buidheachais,  thug 
e  dhoibhsan  e  :  a'gus  dh'òl  iad 
uile  as. 

24  Agus  thubhairt  e  riu,  Is  i  so 
m'fhuilse  na  Tiomna'-miaidh,  a 
dhòirtear  air  son  mhòran. 

25  Gu  deimhin  a  deirim  ribh, 
Nach  òl  mi  nì's  mò  do  thoradh 
na  fìonain  gus  an  là  sin  an  òl  mi 
nuadh  e  ann  an  rìoghachd  Dhè. 

26  Agus  air  dhoibh  laoidh  a 
sheinn,  chaidh  iad  a  mach  gu 
sliabh  nan  crann-ola. 

27  Agus  thubhairt  Iosa  riu, 
Gheibh  sibh  uile  oilbheum  ann- 
amsa  an  nochd  :  oir  a  ta  e  sgrìobh- 
ta,  Buailidh  mi  am  buachaill,  a- 
agus  sgapar  na  caoraich. 

28  Ach  an  dèigh  dhomh  èirigh, 
thèid  mi  roimhibh  do  Ghalile. 

29  Ach  thubhairt  Peadar  ris, 
Ge  do  gheibh  iadsan  uile  oilbheum 
annad,  gidheadh  cha  'n  fhaigh 
mi<e  e. 

30  Agus  thubhairt  Iosa  ris,  Gu 
deimhin  a  deirim  riut,  an  diugh, 
air  an  oidhche  so  fèin,  mu'n  goir 
an  coileach  dà  uair,  gu'n  àicheadh 
thusa  mi  tri  uairean. 

31  Ach  is  ro  mhòid  a  thubhairt 
esan,  Ge  do  's  èigin  domh  am  bàs 
fhulang  maille  riut,  cha'n  àich- 
eadh  mi  chaoidh  thu.  Agus 
mar  sin  thubhairt  càch  uile  mar 
an  ceudna. 

32  Agus  thàinig  iad  gu  ionad 
d'am  b'ainm  Getsemane ;  agus 
thubhairt  e  r'a  dheisciobluibh, 
Suidhibhse  an  so,gus  an  dean  mise 
urnuigh. 

33  Agus  thug  e  leis  Peadar, 
agus  Seumas,  agus  Eoin,  agus 
thòisich  e  air  a  bhi  fuidh  uamh- 
chrith,  agus  fuidh  anabarra  bròin. 

34  Agus  thubhairt  e  riu,  Tha 
m'anam  ro  bhrònach  eadhon  gu 

bàs :  fanaibhse  an  so,agus  deanaibh 
faire. 

35  Agus  air  dol  beagan  air 
aghaidh  dha,  thuit  e  air  an  talamh, 
agus  rinn  e  urnuigh,  nam  bu  chom- 
asach  e,  gu'n  rachadh  an  uair 
thairis  air. 

36  Agus  thubhairt  e,  Abba, 
Athair,  a  ta  gach  ni  so-dheanta 
dhuitse,  cuir  an  cupan  so  seachad 
orm  :  gidheadh,  nior  b'e  an  ni  a 
b'àill  leamsa,  ach  an  ni  a's  toil 
leatsa. 

37  Agus  thàinig  e,  agus  f  huair 
e  iadsan  'nan  codal,  agus  thubhairt 
e  ri  Peadar,  A  Shimoin,  am  bheil 
thu  a'd'  chodal  ?  nach  b'urrainn 
thu  faire  a  dheanamh  aon  uair  ? 

38  Deanaibh  faire  agus  urn- 
uigh,  chum  nach  tuit  sibh  am 
buaireadh :  a  ta  an  spiorad  gu 
deimhin  togarrach,  ach  a  ta  an 
fheoil  anmhunn1. 

39  Agus  air  dha  imeachd  a  rìs, 
rinn  e  urnuigh,  ag  ràdh  nam 
briathar  ceudna. 

40  Agus  air  pilltinn  dha,  fhuair 
e  iad  a  rìs  'nan  codal,  (oir  bha  'n 
sùilean  trom,)  agus  cha  robh  f  hios 
aca  cionnus  a  bheireadh  iad  freag- 
radh  air. 

41  Agus  thàinig  e  'n  treas  uair, 
agus  thubhairt  e  riu,  Coidlibh 
roimhibh  a  nis,  agus  gabhaibh 
fois :  is  leoir  e,  thàinig  an  uair ; 
feuch,  a  ta  Mac  an  duine  air  a 
bhrath  thairis  do  làmhaibh  nam 
peacach. 

42  Eiribh,  imicheamaid;  feuch, 
a  ta  'n  ti  a  bhrathas  mise  am  fagus. 

43  Agus  air  ball,  air  dha  bhi 
fathast  a'  labhairt,  thàinig  Iudas, 
aon  do'n  dà  fhear  dheug,  agus 
sluagh  mòr  maille  ris  le  claidhibh 
agus  bataibh,  o  na  h-àrd-shagart- 
aibh,  agus  na  sgrìobhaichibh,  agus 
na  seanairibh. 

44  Agus  bha  'n  ti  a  bhrath  esan 


air  toirt  comharaidh  dhoibh,  ag 
ràdh,  Ge  b'e  neach  d'an  toir 
mise  pòg  is  e  sin  e ;  gìacaibh  e,  a- 
gus  thugaibh  hbh  e  gu  tèaruinte. 

45  Agus  air  teachd  dha,  chaidh 
e  air  ball  d'a  ionnsuidhse,  agus  thu- 
bhairt  e,  Fàilte  dhuit,  a  mhaigh- 
stir ;  agus  phòg  se  e. 

46  Agus  chuir  iadsan  làmh 
ann,  agus  ghlac  iad  e. 

47  Agus  air  tarruing  claidh- 
eimh  a  dh'f  hear  do  na  bha  làthair 
bhuail  e  òglach  an  àrd-shagairt, 
agus  ghearr  e  'chluas  deth. 

48  Agus  fhreagair  Iosa  agus 
thubhairt  e  riu,  An  d'thàinig  sibh 
a  mach  gu  m'  ghlacadh-sa,  mar 
gu  b'ann  an  aghaidh  fir-reubainn 
le  claidhibh  agus  le  bataibh  ? 

49  Bha  mi  gach  là  maille  ribh 
san  teampull,  a'  teagasg,  agus  cha 
do  ghlac  sibh  mi :  ach  a  ta  so  chum 
gu  biodh  na  sgriobtuirean  air  an 
coimhlionadh. 

50  Agus  air  do  na  h-uile  a 
thrèigsinn,  theich  iad. 

51  Agus  lean  òganach  àraidh 
e,  aig  an  robh  lion-eudach  air  a 
chur  m'a  chorp  lomnochd ;  agus 
rug  na  h-òganaich  air. 

52  Ach  air  dha-san  an  lìon-eud- 
ach  fhàgail,  theich  e  lomnochd 
uatha. 

53  Agus  thug  iad  leo  Iosa  chum 
an  àrd-shagairt :  agus  chruinnich- 
eadh  maraon  ris  na  h-àrd-shagairt 
uile,  agus  na  seanairean,  agus  na 
sgrìobhaichean. 

54  Agus  lean  Peadar  e  fada 
uatha,  gus  an  deachaidh  e  steach 
do  thalla  an  àrd-shagairt :  agus 
bha  e  'na  shuidhe  maille  ris  na 
seirbhisich,  agus  'ga  gharadh  ris 
an  teine. 

55  Agus  dh'iarr  na  h-àrd-shag- 
airt,  agus  a'  chomhairle  uile  fian- 
uis  an  aghaidh  Iosa,  chum  a  chur 
gu  bàs ;  agus  cha  d'f  huair  iad. 

56  Oir  rinn  mòran  dhaoine 
fianuis  bhrèige  'na  aghaidh,  ach 
cha  do  chòird  am  fianuis  r'a 
chèile1. 

57  Agus  air  do  dhream  àraidh 
èirigh,  thug  iad  fianuis  bhrèige  'na 
aghaidh,  ag  ràdh, 

58  Chuala  sinne  e  'g  ràdh, 
Leagaidh  mi  sìos  an  teampull  so, 
a  rinneadh  le  làmhaibh,  agus  an 
tri  làithibh  togaidh  mi  teampull 
eile,  neo-dheanta  le  làmhaibh. 

59  Agus  mar  sin  fèin  cha  robh 
am  fianuis  a'  teachd  r'a  chèile. 

60  Agus  air  èirigh  suas  do'n 
àrd-shagart  sa'  mheadhon,  chuir 
e  ceisd  air  Iosa,  ag  ràdh,  Nach 
toir  thu  freagradh  air  bith 
uait  ?  ciod  sin  mu  bheil  iad  so  a' 
toirt  fianuis  a'd'  aghaidh  ? 

61  Ach  d'fhan  esan  'na  tho9d, 
agus  cha  do  fhreagair  e  ni  sam 
bith.  A  rìs  dh'f heòraich  an  t-àrd- 
shagart  deth  agus  thubhairt  e  ris, 
An  tu  Criosd,  Mac  an  Ti  bheann- 
aichte  ? 

62  Agus  thubhairt  losa,  Is  mi : 
agus  chi  sibh  Mac  an  duine  'na 
shuidhe  air  deas  làimh  cumhachd 
Dhè,  agus  a'  teachd  le  neulaibh 
nèimhe. 

63  An  sin  reub  an  t-àrd-shàg- 
art  'eudach,  agus  thubhairt  e,  Ciod 
am  feum  a  ta  againn  tuilleadh  air 
fianuisibh  ? 

64  Chuala  sibh  an  toibheum : 
ciod  i  bhur  barailse  ?  Agus  thug 
lad  uile  breth  'na  aghaidh  gu'n  do 
thoill  e  'm  bàs. 

65  Agus  thòisich  cuid  diubh 
air  smugaid  a  thilgeadh  air,  agus 
'aghaidh  f  hoìach,  agus  a  bhualadh 
le  'n  dornaibh,  agus  a  ràdh  ris, 
Dean  fàidheadaireachd  :  agus 
ghabh  na  seirbhisich  le  'm  basaibh 
air. 

66  Asus  air  do  Pheadar  a  bhi 


shìos  anns  an  talla,  thàinig  aon 
do  bhan-oglachaibh  an  àrd-shag- 
airt : 

67  Agus  air  faicinn  Pheadair 
'ga  gharadh,  agus  air  dhi  beachd 
achadh  air,  thubhairt  i  ris,  Bha 
thusa  cuideachd  maille  ri  Iosa  o 
Nasaret. 

68  Ach  dh'àicheadh  esan,  ag 
ràdh,  Cha'n  aithne  dhomh,  agus 
cha  'n'eil  mi  tuigsinn  ciod  a  ta 
thu  'g  ràdh.  Agus  chaidh  esan  a 
mach  do'n  f hor-dhorus 2 ;  agus 
ghoir  an  coileach. 

69  Agus  air  do  bhan-oglaich 
f  haicinn  a  rìs,  thòisich  i  air  a  ràdh 
riu-san  a  bha  'nan  seasamh  a 
làthair,  Is  ann  diubh  a  ta  'm  fear 
so. 

70  Agus  dh'àicheadh  e  rìs.  A- 
gus  an  ceann  beagain  'na  dhèigh 
sin,  thubhairt  iadsan  a  bha  'nan 
seasamh  a  làthair  a  rìs  ri  Peadar, 
Gu  firinneach  's  ann  diubh  sud 
thu :  oir  is  Galilèach  thu,  agus  is 
cosmhuil  do  chainnt  riu. 

71  Ach  thòisich  esan  air  mall- 
achadh  agus  mionnachadh,  ag 
ràdh,  Cha  'n  aithne  dhomh  an 
duine  so  mu  'm  bheil  sibh  a'  labh- 
airt. 

72  Agus  ghoir  an  coileach  an 
dara  uair.  Agus  chuimhnich 
Peadar  am  focal  a  thubhairt  Iosa 
ris,  Mu  'n  goir  an  coileach  dà  uair, 
àicheadhaidh  tu  mi  tri  uairean. 
Agus  an  uair  a  smuainich  e  air, 
ghuil  e. 

CAIB.  XV. 
1  A  ta  Iosa  air  a  thabhairt  ceang- 
ailte  an  làthair  Philait.  15  Air 
son  glaodhaich  an  t-sluaigh  tha 
mortair,  eadhon  Barabas,  air  a 
leigeil  as,  agus  Iosa  air  a  thoirt 
thairis  gu  bhi  air  a  cheusadh : 
1 7  Tha  coron  sgithich  air  a  chur 
air,  19  chaidh  smugaid  a  thilg 


cha  robh  amfianuis  ionann. — 2  ugh-dorus,  sgàth-thìgh 

eadh  air,  20  agus  fanoid  a  dhean- 
amh  air.  21  Tha  efannachadh 
le  gkdan  o'  chroinn-cheusaidh : 
27  air  a  chrochadh  eadar  dà 
ghaduiche,  fyc. 

AGUS  air  ball  sa'  mhaduinn 
chum  na  h-àrd-shagairt 
maille  ris  na  seanairibh,  agus  na 
sgrìobhaichibh,  agus  a'  chomhairle 
gu  h-iomlan,  comhairle,  agus  air 
dhoibh  Iosa  a  cheangal,  thug  iad 
leo  e,  agus  thug  iad  thairis  e  do 
Philat. 

2  Agus  dh'fheòraich  Pilat  deth, 
An  tusa  righ  nan  Iudhach  ?  Agus 
air  freagairt  dha,  thubhairt  e  ris, 
Thubhairt  thu  e. 

3  Agus  chuir  nah-àrd-shagairt 
mòran  do  nithibh  as  a  leth :  ach 
cha  do  fhreagair  esan  aon  ni. 

4  Agus  chuir  Pilat  a  rìs  ceist 
air,  ag  ràdh,  Nach  freagair  thu  ni 
sam  bith  ?  feuch  cia  lìon  nithe  air 
am  bheil  iad  sin  a'  toirt  fianuis 
a'd'  aghaidh. 

5  Ach  cha  do  fhreagair  Iosa  ni 
sam  bith  tuilleadh ;  air  chor  as 
gu'n  do  ghabh  Pilat  iongantas. 

6  A  nis  air  an  f  hèisd  bu  ghnàth 
leis  aon  phrìosanach,  ge  b'e  air 
bith  a  dh'iarradh  iad,  a  leigeadh 
as  doibh. 

7  Agus  bha  neach  àraidh  d'am 
b'ainm  Barabas,  ceangailte  maille 
r'a  chompanachaibh  ceannairce, 
muinntir  a  bha  air  deanamh  mort- 
aidh  anns  a'  cheannairc. 

8  Agus  air  glaodhaich  gu  h-àrd 
do  'n  t-sluagh,  thòisich  iad  air 
iarraidh  air,  a  dheanamh  dhoibh 
mar  a  rinn  e  'n  còmhnuidh. 

9  Ach  fhreagair  Pilat  iad,  ag 
ràdh,  An  àill  libh  gu'n  cuir  mi 
righ  nan  Iudhach  fa  sgaoil  duibh  ? 

10  (Oir  bha  fhios  aige  gu'm 
D'ann  troimh  fharmad  a  thug  na 
h-àrd-shagairt  thairis  e.) 


11  Ach  bhrosnaich  na  h-àrd- 
shagairt  an  sluagh,  chum  as  gu'm 
b'fhearr  leis  Barabas  a  chur  fa 
doibh. 
2  Agus  fhreagair  Pilat,  agus 
thubhairt  e  riu  a  rìs,  Ciod  ma 
seadh  is  àill  libh  mi  a  dheanamh 
ris  an  duine  sin,  d'  an  goir  sibh 
Bigh  nan  Iudhach  ? 

13  Agus  ghlaodh  iad  a  rìs, 
Ceus  e. 

14  An  sin  thubhairt  Pilat  riu, 
C'ar  son,  ciod  e  'n  t-olc  a  rinn  e  ? 
Ach  bu  ro  mhòid  a  ghlaodh  iad- 
san,  Ceus  e. 

15  Agus  air  do  Philat  bhi  toil- 
each  gnìomh  taitneach  a  dhean- 
amh  do'n  t-sluagh,  dh'fhuasgail  e 
Barabas  dhoibh,  agus  thug  e  thai- 
ris  losa,  an  dèigh  dha  a  sgiùrsadh, 
chum  a  cheusaidh. 

16  Agus  thug  na  saighdearan 
leo  e  steach  do'n  talla,  eadhon 
cùirt  an  uachdarain  :  agus  ghairm 
iad  a'  chuideachd  uile  an  ceann  a 
chèile. 

17  Agus  chuir  iad  uime  eudach 
purpuir2,  agus  air  dhoibh  coron 
droighinn  fhigheadh,  chur  iad 
air  e; 

18  Agus  thòisich  iad  air  beann- 
achadh  dha,  ag  ràdh,  Fàilte  dhuit, 
a  Righ  nan  Iudhach. 

19  Agus  bhuail  iad  sa'  cheann 
e  le  slait  chuilce,  agus  thilg  iad 
smugaid  air,  agus  a'  lùbadh  an 
glùn,  thug  iad  urram  dha. 

20  Agus  an  dèigh  dhoibh  fanoid 
a  dheanamh  air,  thug  iad  deth  an 
t-eudach  purpuir,  agus  chuir  iad 
'eudach  fèin  uime,  agus  thug  iad 
a  mach  e  chum's  gu'n  ceusadh 
iad  e. 

21  Agus  dh'èignich  iad  duine 
àraidh  bha  dol  seachad,  Simon  o 
Chirene,  (athair  Alecsandeir  agus 
Pufuis,  a  bha  teachd  as  a'  mhach- 

air,)  chum  a  chrann-ceusaidh   a 
ghiulan. 

22  Agus  thug  iad  e  gu  ionad 
d'am  b'aimn  Golgota,  's  e  sin  air 
eadar-theangachadh,  àite  cloig- 
inn. 

23  Agus  thug  iad  da  r'a  òl,  f  ìon 
air  a  mheasgadh  le  mirr  :  ach  cha 
do  ghabh  esan  e. 

24  Agus  an  uair  a  cheus  iad  e, 
roinn  iad  a  thrusgan,  a'  tilgeadh 
croinn  air,  ciod  a'  chuid  a  bhiodh 
aig  gach  duine  dheth. 

25  Agus  bha  'n  treas  uair  ann, 
agus  cheus  iad  e. 

26  Agus  bha  sgrìobhadh  a 
chùis-dhìtidh  air  a  sgrìobhadh  os 
a  cheann,  RIGH  NAN  IUDH- 
ACH. 

27  Agus  cheus  iad  maille  ris  dà 
ghaduiche -;  fear  air  a  làimh  dheis, 
agus  fear  air  a  làimh  chlì. 

28  An  sin  choimhlionadh  an 
sgriobtuir,  a  thubhairt,  Agus  bha 
e  air  àireamh  am  measg  nan  ciont- 
ach. 

29  Agus  thug  iadsan  a  bha  dol 
seachad  ana-cainnt  da  a'  crathadh 
an  ceann,  agus  ag  ràdh,  O  thusa  a 
leagas  an  teampull,  agus  a  thogas 
e  ann  an  tri  làithibh, 

30  Fòir  ort  fèin,  agus  tàr2  a 
nuas  o'n  chrann-cheusaidh. 

31  Agus  mar  an  ceudna  thu- 
bhairt  na  h-àrd-shagairt  agus  na 
sgrìobhaichean  r'a  chèile,  a'  fan- 
oid  air,  Shaor  e  daoin'  eile,  cha 
'n'eil  e  comasach  air  e  fèin  a 
shaoradh. 

32  Thigeadh  a  nis  Criosd  Righ 
Israeil  a  nuas  o'n  chrann-cheus- 
aidh,  chum's  gu'm  faic  agus  gu'n 
creid  sinn.  Agus  thug  iadsan  a 
chaidh  cheusadh  maille  ris,  ana- 
cainnt  da. 

33  Agus  an  uair  a  thàinig  an 
seathadh  uair,  bha  dorchadas  air 


an  talamh  uile,  gu  ruig  an  naotli- 
adh  uair. 

34  Agus  air  an  naothadh  uair 
dh'èigh  Iosa  le  guth  àrd,  ag  ràdh, 
Eloi,  Eloi,  lama  sabachtani?  is  e 
sin,  air  eadar-theangachadh,  Mo 
Dhia,  mo  Dhia,  c'ar  son  a  thrèig 
thu  mi  ? 

35  Agus  air  cluinntinn  sin  do 
chuid  diubhsan  a  bha  'nan  seas- 
amh  a  làthair,  thubhairt  iad, 
Feuch,  a  ta  e  gairm  Eliais. 

36  Agus  ruith  fear  diubh,  agus 
air  dha  spong  a  lìonadh  do  fhìon 
geur  agus  a  cur  air  slait  chuilce, 
thug  e  deoch  dha,  ag  ràdh,  Leig- 
ibh/m/  faiceamaid  an  tig  Elias 
g'a  thoirt  a  nuas. 

37  Agus  air  do  Iosa  èigheach 
le  guth  àrd,  thug  e  suas  an  deò. 

38  Agus  bha  brat-roinn  an 
teampuill  air  a  reubadh  'na  dhà 
chuid  o  mhullach  gu  ìochdar. 

39  Agus  an  uair  a  chunnaic  an 
ceannard-ceud,  a  bha  'na  sheas- 
amh  fa  chomhair,  gu'n  d'thug  e 
suas  an  deò,  a'  glaodhaich  mar 
sin,  thubhairt  e,  Gu  fìrinneach  b'e 
'n  duine  so  Mac  Dhè. 

40  Agus  bha  mar  an  ceudna 
mnài  am  fad  uatha  ag  amharc : 
'nam  measg  sin  bha  Muire  Mag- 
dalen,agus  Muire  màthair  Sheum- 
ais  bu  lugha,  agus  Ioseis,  agus 
Salome ; 

41  Muinntir  a  lean  e  mar  an 
ceudna,  an  uair  a  bha  e  an  Galile, 
agus  a  bha  frithealadh  dha;  a- 
gus  mòran  eile  do  mhnaibh  a 
chaidh  suas  maille  ris  gu  Ierusa- 
lem. 

42  Agus  a  nis  air  teachd  do'n 
fheasgar,  (do  bhrìgh  gu'm  b'e  là 
an  uìluchaidh  e,  eadhon  an  là 
roimh  'n  t-sàbaid,) 

43  Thàinig  Ioseph  o  Arimatea, 
comhairleach    urramach,   aig   an 


dà  fhear-reubainn. — ~  thig. 

robh  mar  an  ceudna  sùil  ri  rìogh- 
achcl  Dhè,  agus  chaidh  e  steach  gu 
dàna  dh'ionnsuidh  Philait,  agus 
dh'iarr  e  corp  Iosa. 

44  Agus  b'ioghnadh  le  Pilat  ma 
bha  e  cheana  marbh:  Agus  air 
dha  an  ceannard-ceud  a  ghairm, 
dh'fheòraich  e  dheth,  An  robh  fad 

0  fhuair  e  bàs. 

45  Agus  air  dha  fios  fhaotainn 
o'n  cheannard-ceud,thug  e  'n  corp 
do  Ioseph. 

46  Agus  cheannaich  esan  lìon- 
eudach  grinn,  agus  thug  e  nuas  e, 
sgus  phaisg  e  san  lìon-eudach  e, 
agus  chuir  se  e  ann  an  uaigh  a 
chladhaicheadh  à  carraig  agus 
charuich  e  clach  gu  dorus  na 
h-uaighe. 

47  Agus  dh'amhairc  Muire  Mag- 
dalen,  agus  Muire  màthair  Ioseis, 
air  an  àit  an  do  cliuireadh  e. 

CAIB.  XVI. 

1  Chuir  aingeal  an  cèill  aiseirigh 
Chriosd  do  thri  mnaibh.    9  Dh'- 

fhoillsicheadh  Criosd  do  Mhuire 
Magdalen:  12  Chunncas  e  le 
dithis  a  bha  dol  do'n  dùthaich ; 

14  an  dèigh  sin  leis  na  h-Abstoil, 

15  a  chuir  e  mach  ashearmonach- 
adh  an  t-soisgeil:  19  aguschaidh 
efèin  suas  gu  nèamh. 

AGUS  air  dol  do'n  t-sàbaid 
seachad,  cheannaich  Muire 
Magdalen,  agus  Muire  màthaìr 
Sheumais,  agus  Salome,  spìos- 
raidh  deadh  bholuidh,  chum's  air 
dhoibh  teachd  gu'n  ungadh  iad  e. 

2  Agus  thàinig  iad  gu  ro  mhoch 
air  maduinn  a'  cheud  là  do'n 
t-seachduin  chum  na  h-uaighe, 
aig  èirigh  na  grèine. 

3  Agus  thubhairt  iad  eatorra 
fèin,  Cò  a  charuicheas  duinn  a' 
chlach  o  dhorus  na  h-uaighe  ? 

4  (Agus  air  dhoibh  amharc, 
chunnaic  iad  gu'n  robh  a'  chlach 
air  a  h-atharrachadh  airfalbh;)  oir 
bha  i  ro  mhòr.  I 


5  Agus  air  dhoibh  dol  a  stigh 
do  'n  àit-adhlacaidh,  chunnaic  iad 
òganach  'na  shuidhe  air  an  làimh 
dheis,  uime  an  robh  trusgan  fada 
geal ;  agus  bha  eagal  orra. 

6  Agus  thubhairt  esan  riu,  Na 
biodh  eagal  oirbh :  a  ta  sibh  ag 
iarraidh  Iosa  o  Nasaret,  a  cheus- 
adh :  dh'èirich  e,  cha  'n'eil  e  'n 
so :  faicibh  an  t-àit  anns  an  do 
chuir  iad  e. 

7  Ach  imichibh,  innsibh  d'a 
dheisciobluibh  agus  do  Pheadar, 
gu  'm  bheil  e  dol  roimhibh  do 
Ghalile :  chi  sibh  an  sin  e,  mar 
thubhairt  e  ribh. 

8  Agus  air  dol  a  mach  dhoibh, 
theich  iad  o'n  uaigh ;  oir  bha  ball- 
chrith  agus  uamhunn  orra :  agus 
cha  dubhairt  iad  ni  sam  bith  ri 
neach  air  bith ;  oir  bha  eagal  orra. 

9  Agus  air  èirigh  do  ìosa  sa' 
mhaduinn  air  a'  cheud  là  do'n 
t-seachduin,  nochdadh  e  air  tùs  do 
Mhuire  Magdalen,  as  an  do  thilg 
e  seachd  deamhain. 

10  Agus  air  imeachd  dh'ise, 
dh'innis  i  sin  dhoibhsan  a  bha 
maille  ris,  agus  iad  ri  bròn  agus 
gul. 

1 1  Agus  iadsan,  an  uair  a  chual 
iad  gu'n  robh  e  beò,  agus  gu  'm 
facadh  leatha-san  e,  cha  do  chreid 
iad. 

12  'Na  dhèigh  sin,  nochdadh  e 
do  dhithis  diubh  ann  an  cruth 
eile,  ag  imeachd  dhoibh,  agus  iad 
a'  dol  do'n  dùthaich. 

13  Agus  dh'imich  iadsan  agus 
dh'innis  iad  e  do  chàch  :  agus  cha 
mhò  a  chreid  iad  iadsan. 

14  An  dèigh  sin  nochdadh  e  do 
'n  aon  fhear  deug,  agus  iad  'nan 
suidhe  aig  biadh,  agus  thilg  e  orra 
am  mi-chreidimh,  agus  an  cruas- 
cridhe,  chionn  nach  do  chreid  iad 
iadsan  a  chunnaic  e  an  dèigh  dha 
èirigh. 

15  Agus  thubhairt  e  rhi,  Imich- 

ibh  air  feadh  an  t-saoghail  uile, 
agus  searmonaichibh  an  soisgeul 
do  gach  dùil1. 

16  Ge  b'e  chreideas  agus  a 
bhaistear,  saorar  e,  ach  ge  b'e 
nach  creid,  dìtear  e. 

17  Agus  leanaidh  na  comharan 
so  'n  dream  a  chreideas  :  Ann  am 
ainmse  tilgidh  iad  a  mach  deamh- 
ain,  labhraidh  iad  le  teangaibh 
nuadha. 

18  Togaidh  siad  nathraiche 
nimhe,  agus  ma  dh'òlas  iad  ni  air 
bith  marbhtach,  cha  chiùrr  e  iad  : 


cuiridh  iad  an  làmhan  air  daoin- 
ibh  tinne,  agus  bithidh  iad  gu 
maith. 

19  Mar  sin  an  dèigh  do  'n  Tigh- 
earna  labhairt  riu,  ghabhadh  suas 
gu  nèamh  e,  agus  shuidh  e  air 
deas  làimh  Dhè. 

20  Agus  air  dhoibhsan  dol  a 
mach,  shearmonaich  iad  anns 
gach  àit,  air  bhi  do  'n  Tighearn 
a'  comh-oibreachadh  leo,  agus  a' 
daingneachadh  an  fhocail  leis  na 
comharaibh  a  lean  e.     Amen. 


an  SOISGEUL  a  reir  LUCAIS. 


CAIB.  I. 

1  Rohnh-ràdh  Lucais  d'a  shoisgeul 
gu  h-iomlan.  5  Tha  EoinBaiste 
air  a  ghabhail  am  broinn  a 
mhàthar,  26  agus  Criosd  air 
a  ghabhail  am  broinn  Mhuire. 
39  Fàidheadaireachd  Elisabet, 
agus  Mhuire  mu  thimchioll 
Chriosd,  fyc. 

DO  bhrìgh  gu'n  do  ghabh 
mòran  os  làimh  eachdraidh 
sgrìobhadh  ann  an  ordugh  air  na 
nithibh  sin  a  ta  air  an  coimhlion- 
adh2  *nar  measg-ne. 

2  A  rèir  mar  a  dh'aithris  na 
daoine  sin  dhuinne  iad,  a  chunn- 
aic  iad  o  thùs  le  'n  sùilibh,  agus  a 
bha  'nan  luchd-frithealaidh  an 
f  hocail : 

3  Chunncas  dhomhsa  mar  an 
ceudna,  a  Theophiluis  ro  òirdheirc, 
air  faotainn  dearbh  fhios  nan  ui]e 
nithe  dhomh  o'n  fhìor  thoiseach, 
sgrìobhadh  a'd'  ionnsuidhse  an 
ordugh. 

4  Chum's  gu'm  biodh  fìos  agad 


air  cinnteachd  nan  nithe  anns  an 
deachaidh  do  theagasg. 
5  ¥>  H A  ann  an  làithibh  Heroid 
J3  righ  Iudea,  sagart  àraidh 
d'am  b'ainm  Sacharias,  do  sheal3 
Abia :  agus  bha  a  bhean  do  nigh- 
eanaibh  Araoin,  agus  ò'ainm  dhi 
Elisabet. 

6  Agus  bha  iad  faraon  ionraic 
am  fianuis  Dè,  ag  imeachd  ann 
an  uile  àitheantaibh  agus  orduigh- 
ibh  an  Tighearna,  gu  neo-lochd- 
ach. 

7  Agus  cha  robh  duine  cloinne 
aca,  do  bhrìgh  gu'n  robh  Elisabet 
neo-thorach,  agus  bha  iad  araon 
aosmhor. 

8  Agus  tharladh  am  feadh  a 
bha  esan  a'  frithealadh  mar  shag- 
art  an  làthair  Dhè  ann  an  ordugh 
a  sheala. 

9  A  rèir  gnàtha  na  sagartachd, 
b'e  a  chrannchur  tùis  a  losgadh, 
air  dha  dol  a  steach  do  theampull 
an  Tighearna. 

10  A<ms  bha  coimhthional  an 


creulair. — 2  le  làn  dcarbhadh  air  an  creidsinn. — 3  chùrsa,  roinn. 

t-sluaigh  uile  a'  deanamh  urnuigh 
a  muigh,  rè  àm  na  tùise. 

1 1  Agus  chunncas  leis-san  ain- 
geal  an  Tighearna  *na  sheasamh 
air  taobh  deas  altaire  na  tùise. 

12  Agus  an  uair  a  chunnaic  Sa- 
charias  e,  bha  e  fuidh  thrioblaid, 
agus  thuit  eagal  air. 

13  Ach  thubhairt  an  t-aingeal 
ris,  Na  gabh  eagal,  a  Shachariais ; 
oir  fhuair  t'  urnuigh  èisdeachd, 
agus  beiridh  do  bhean  Elisabet 
mac  dhuit,  agus  bheir  thu  Eoin 
mar  ainm  air. 

14  Agus  bithidh  aoibhneas 
agus  subhachas  ort,  agus  ni  mòran 
gairdeachas  r'a  bhreith. 

15  Oir  bithidh  e  mòr  anlàthair 
an  Tighearna,  agus  cha'n  òl  e  f  ìon 
no  deoch  làìdii" ;  agus  bithidh  e 
air  a  lìonadh  leis  an  Spìorad 
naomh,  eadhon  o  bhroinn  a 
mhàthar. 

16  Agus  pillidh  e  mòran  do 
chloinn  Israeil  chuman  Tighearna 
an  Dè. 

17  Agus  thèid  e  roimhe-san 
ann  an  spiorad  agus  ann  an  cumh- 
achd  Eliais,  a  thionndadh  cridhe 
nan  aithriche  chum  na  cloinne, 
agus  nan  eas-umhalgugliocas  nam 
firean,  a  dh'ulluchadh  pobuill  deas 
do'n  Tighearn. 

18  Agus  thubhairt  Sacharias 
ris  an  aingeal,  Cionnus  a  bhios 
f  hios  so  agam  ?  oir  is  seann 
duine  mise,  agus  a  ta  mo  bhean 
aosmhor. 

19  Agus  fhreagair  an  t-aingeal 
agus  thubhairt  e  ris,  Is  mise  Ga- 
briel  a  sheasas  an  làthair  Dhè  : 
agus  chuireadh  mi  a  labhairt  riut- 
sa,  agus  a  dh'innseadh  an  naidh- 
eachd  mhaith  so  dhuit. 

20  Agus  feuch,  bithidh  tu  balbh 
agus  gun  chomas  labhairt,  gus  an 
ìà    anns    an  tig  na    nithese   gu 


crìch,  chionn  nach  do  chreid  thu 
mo  bhriathrasa,  a  bhitheas  air  an 
coimhlionadh  'nan  àm  fèin. 

21  Agus  bha  'm  pobull  a' 
feitheamh  ri  Sacharias,  agus  b'- 
iongantach  leo  a'  mhoille  a  rinn 
e  san  teampull. 

22  Agus  air  teachd  a  mach  dha, 
cha  b'urrainn  e  labhairt  riu :  agus 
thuig  iad  gu'm  fac  e  sealladh  l 
nèamhaidh  san  teampull :  oir  bha 
e  smeideadh  orra,  agus  dh'fhan  e 
'na  thosd. 

23  Agus  tharladh,  an  uair  a 
choimhlionadh  làithean  a  fhrith- 
ealaidh,  gu  'n  deachaidh,  e  d'a 
thigh  fèin. 

24  Agus  an  dèigh  nan  là  sin 
dh'f  hàs  a  bhean  Elisabet  torrach 
agus  dh'f  holaich  si  i  fèin  rè  chùig 
mìos,  ag  ràdh, 

25  Is  ann  mar  so  a  rinn  an  Tigh- 
earna  dhomh  anns  na  làithibh  an 
d'amhairc  e  orm,  a  thogail  diom 
mo  mhaslaidh  am  measg  dhaoine. 

26  Agus  anns  an  t-seathadh 
mìos  chuireadh  an  t-aingeal  Ga- 
briel  o  Dhia,  gu  caithir  do  Gha- 
lile,  d'am  b'ainm  Nasaret, 

27  Dh'ionnsuidh  òigh  a  bha  fo 
cheangal  pòsaidh  aig  duine  d'am 
b'ainm  Ioseph,  do  thigh  Dhaibh- 
idh ;  agus  Ve  ainm  na  h-òighe 
Muire. 

28  Agus  air  dol  a  steach  do  'n 
aingeal  d'a  h-ionnsuidh,  thubhairt 
e,  Failte  dhuit,  o  thusa  d'an  do 
nochdadh  mòr  dheadh-ghean,  a 
ta  an  Tighearna  maille  riut :  is 
beannaichte  thu  am  measg  bhan. 

29  Agus  an  uair  a  chunnaic  i  e, 
bha  i  fo  thrioblaid  inntinn  air  son 
a  chainnte,  agus  a'  reusonachadh 
ciod  a'  ghnè  altacha-beatha  dh'- 
fheudadh  bhi  'n  so. 

30  Agus  thubhairt  an  t-aingeal 
rithe,    Na   biodh    eagal    ort,    a 


taisbean. 

Mhuire:   oir  fhuair  thu   deadh- 
ghean  o  Dhia. 

31  Agus  feuch,  gabhaidh  tu 
a'd'  bhroinn,  agus  beiridh  tu  mac, 
agus  bheir  thu  Iosa  mar  ainm  air. 

32  Bithidh  e  mòr,  agus  goirear 
Mac  an  Ti  a's  ro  àirde  dheth ; 
agus  bheir  an  Tighearna  Dia  dha 
?igh-chaithir  athar  fèin  Dhaibhidh. 

33  Agus  bithidh  e  'na  Righ  air 
tigh  Iacoib  gu  bràth,  agus  cha  bhi 
crìoch  air  a  rìoghachd. 

34  Agus  thubhairt  Muire  ris 
an  aingeal,  Cionnus  a  bhitheas 
so,  do  bhrìgh  nach  'eil  aithne 
agamsa  air  duine  ? 

35  Agus  fhreagair  an  t-aingeal 
agus  thubhairt  e  rithe,  Thig  an 
Spiorad  naomh  ort,  agus  cuiridh 
cumhachd  an  Ti  a's  àirde  sgàil 
ort :  uime  sin  an  ni  naomh  sin  a 
bheirear  leat,  goirear  Mac  Dè 
dheth. 

36  Agus  feuch,  do  bhan-char- 
aid  Elisabet,  a  ta  ise  fèin  torrach 
air  mac  'na  sean  aois ;  agus  's  e 
so  an  seathadh  mìos  dh'ise  d'an 
goirteadh  bean  neo-thorrach ; 

37  Oir  cha  'n'eil  ni  sam  bith 
do-dheanta  do  Dhia. 

38  Agus  thubhairt  Muire, 
Feuch  ban-oglach  an  Tighearna, 
biodh  e  dhomhsa  rèir  t'fhocail. 
Agus  dh'fhalbh  an  t-aingeal 
uaipe.1 

39  Agus  air  èirigh  do  Mhuire 
sna  làithibh  sin,  chaidh  i  le  cabh- 
aig  do  dhùthaich  nam  beann,  gu 
baile  do  Iuda; 

40  Agus  chaidh  i  steach  do  thigh 
Shachariais,  agus  chuir  i  fàilte 
air  Elisabet. 

41  Agus  tharladh  anuair  achual 
Elisabet  beannachadhMliuire,gu'n 
do  leum  an  naoidhean  'na  broinn : 
agus  lìonadh  Rlisabet  leis  an 
Spiorad  naomh. 


42  Agus  ghlaodh  i  mach  le  guth 
àrd,  agus  thubhairt  i,  Is  beann- 
aichte  thu  am  measg  bhan,  agus 
is  beannaichte  toradh  do  bhronn. 

43  Agus  cionnus  a  dh'èirich  so 
dhomhsa ,  gu'n  tigeadh  màth- 
air  mo  Thighearna  a'm'  ionn- 
suidh  ? 

44  Oir  feuch,  co  luath  's  a 
thàinig  fuaim  do  bheannachaidb 
a'm'  chluasaibh,  bhriosg  an 
naoidhean  le  h-aoibhneas  ann  mo 
bhroinn. 

45  Agus  is  beannaichte  ise  a 
chreid  :  oir  coimhlionar  na  nithe 
a  labhradh  rithe  leis  an  Tigh- 
earna. 

46  Agus  thuhhairt  Muire,  A  ta 
m'anam  ag  àrd-mholadh  an  Tigh- 
earna, 

47  Agus  a  ta  mo  spiorad  a' 
deanamh  gairdeachais  ann  an  Dia 
mo  Shlanuighear : 

48  Do  bhrìgh  gu'n  d'amhairc  e 
air  staid  ìosail  a  bhan-oglaich : 
oir  feuch,  o  so  suas  goiridh  gach 
linn  beannaichte  dhiom. 

49  Do  bhrìgh  gu'n  d'rinn  an 
Ti  a  ta  cumhachdach  nithe  mòra 
dhomh,  agus  is  naomh  'ainm. 

50  Agus  a  ta  a  thròcair-san  o 
linn  gu  linn,  do'n  droing  d'an 
eagal  e. 

51  Nochd  e  neart  le  'ghairdean, 
sgap  e  na  h-uaibhrich  ann  an 
smuajjitibh  an  cridhe  fèin. 

52  Thug  e  nuas  na  daoine 
cumhachdach  o'n  caithrichibh 
rjoghail,  agus  dh'àrdaich  e  iadsan 
a  bha  ìosal. 

53  Lìon  e  'n  droing  a  bha 
ocrach  le  nithibh  maithe,  agus 
chuir  e  uaith  na  daoine  saoibhir 
falamh. 

54  Rinn  e  còmhnadh  ri  Israel 
'òglach  fèin,  ann  an  cuirahneach- 
adh  a  thròcair. 


naithe. 

55  Mar  a  labhair  e  r'ar  n-aith- 
riehibh,  do  Abraham  agus  d'a 
shliochd  gu  bràth. 

56  Agus  dh'fhan  Muire  maille 
rithe  mu  thimchioll  thri  mìos, 
agus  phill  i  d'a  tigh  fèin. 

57  A  nis  thàinig  là  inbhe  Eli- 
sabet,  gu'm  biodh  i  air  a  h-aisead ; 
agus  rug  i  mac. 

58  Agus  chual  a  coimhears- 
naich  agus  a  càirde  mar  a  nochd 
an  Tighearna  mòr-thròcair  dhi ; 
agus  rinn  iad  gairdeachas  maille 
rithe. 

59  Agus  tharladh  air  an  och- 
damh  là  gu'n  d'thàinig  iad  a  thim- 
chioll-ghearradh  an  naoidhein ; 
agus  ghoir  iad  Sacharias  deth,  a 
rèir  ainme  'athar. 

60  Agus  fhreagair  a  mhàthair, 
agus  thubhairt  i,  M  h-eadh  :  ach 
goirear  Eoin  deth. 

61  Agus  thubhairt  iad  rithe, 
Cha  'n'eil  aon  neach  do  d'chàir- 
dibh  d'  an  goirear  an  t-ainm  so. 

62  Agus  smèid  iad  air  'athair, 
ciod  an  t-ainm  a  b'àill  leis  thoirt 
air. 

63  Agus  air  iarraidh  clàir- 
sgrìobhaidh  dhasan,  sgrìobh  e,  ag 
ràdh,  'Se  Eoin  is  ainm  dha.  Agus 
ghabh  iad  iongantas  uile. 

64  Agus  air  ball  dh'fhosgladh 
a  bheul,  agus  dh1  fhuasgladh  a 
theanga,  agus  labhair  e,  a'  moladh 
Dhè. 

65  Agus  thàinig  eagal  air  an 
coimhearsnaich  uile :  agus  dh'aith- 
riseadh  na  nithe  sin  gu  lèir  feadh 
dhùthaich  àrd  Iudea  uile. 

66  Agus  iadsan  uile  a  chuala 
na  nithe  sin,  thaisg  iad  'nan  cridhe 
iad  ag  ràdh,  Ciod  a'  ghnè  leinibh 
a  bhitheas  an  so  ?  Agus  bha  làmh 
an  Tighearna  maille  ris. 

67  Agus  bha  Sacharias  'athair 
air  a  lìonadh  leis  an  Spiorad 
naomh,  agus  rinn  e  fàidheadair- 
eachd  ag  ràdh, 


68  Gu  ma  beannaichte  an  Tigh- 
earna  Dia  Israeil,  air  son  gu'n 
d'fhiosraich  e,  agus  gu'n  d'thug  e 
saorsa  d'a  phobull. 

69  Agus  gu'n  do  thog  e  suas 
dhuinne  adharc  slàinte,  ann  an 
tigh  Dhaibhidh  òglaich  fèin ; 

70  A  rèir  mar  a  labhair  e  le 
beul  'fhàidhean  naomha  fèin,  a 
bha  ann  o  thoiseach  an  t-saogh- 
ail ; 

71  A  thabhairt  saorsa  dhuinn 
o  ar  naimhdibh,  agus  o  làimh  na 
muinntir  sin  uile  le'm  fuathach 
sinn : 

72  A  choimhlionadh  na  tròcair 
a  gheall  e  d'ar  n-aithrichibh,  agus 
a  chuimhneachadh  a  choimh- 
cheangail  naoimh  fèin : 

73  Na  mionnan  a  mhionnaich 
e  d'ar  n-athair  Abraham, 

74  Gu'n  d'thugadh  e  dhuinn, 
air  bhi  dhuinn  air  ar  saoradh  o 
làimh  ar  naimhde,  gu'n  deanam- 
aid  seirbhis  dha  as  eugmhais 
eagail, 

75  Ann  annaomhachd  agus  ann 
am  fireantachd  'na  làthair  fèin, 
uile  làithean  ar  beatha. 

76  Agus  thusa,  a  leinibh,  goir- 
ear  dhiot  Fàidh  an  Ti  a's  àirde  : 
oir  thèid  thu  roimh  aghaidh  an 
Tighearna,  a  dh'ulluchadh  a 
shlighe ; 

77  A  thabhairt  eòlais  na  slàinte 
d'a  phobull,  ann  am  maitheanas 
am  peacanna, 

78  Troimh  thròcair  ro  mhòir  ar 
Dè-ne,  leis  an  d'fhiosraich  an  ùr- 
mhaduinn  o'n  ionad  a's  àirde 
sinn, 

79  A  thoirt  soluis  dhoibh-san  a 
ta  'nan  suidhe  ann  an  sgàil  a' 
bhàis,  a  threòrachadh  ar  cos  air 
slighe  na  sìth. 

80  Agus  dh'fhàs  an  leanabh, 
agus  neartaicheadh  an  spiorad  e, 
agus  bha  e  san  fhàsach  gu  là 
fhoillseachaidh  do  Israel. 


LUCAIS. 


CAIB.  II. 

1  Tha  Agustus  a'  meas  Impireachd 
nan  Romhanach  uile.  6  Breith 
Chriosd:  8  Tha  aingeal  ay  cur 
so  an  cèill  do  na  buachaillibh  :  13 
Tha  mòran  diubh  a?  cantuinn  cliu 
do  Dhia  air  a  shon.  21  Tha 
Criosd  air  a  thimchioll-ghearr- 
adh.  28  Tha  Simeon  agus  Anna 
d  deanamhfàidheadaireachd  mu 
thimchiolì  Chriosd,  fyc. 

AGUS  tharladh  sna  làithibh 
sin,  gu'n  deachaidh  ordugh 
a  mach  o  Cheasar  Augustus,  an 
domhan  uile  a  mheas.1 

2  (Agus  rinneadh  an  ceud 
mheas  so  'nuair  a  bha  Cirenius 
'na  uachdaran  air  Siria.) 

3  Agus  chaidh  iad  uile  chum  a 
bhi  air  am  meas,  gach  aon  fa  leth 
d'a  bhaile  fèin. 

4  Agus  chaidh  Ioseph  mar  an 
ceudna  suas  o  Ghalile,  à  baile 
Nasaret,  do  Iudea,gu  baile  Dhai- 
bhidh,  d'an  goirear  Betlehem,  (do 
bhrìgh  gu'n  robh  e  do  thigh  agus 
do  shliochd  Dhaibhidh;) 

5  Chum  gu  biodh  e  air  a  mheas 
maille  ri  Muire  a  bha  fo  cheangal 
pòsaidh  dha,  agus  i  mòr-thorrach. 

6  Agus  tharladh,  am  feadh  a 
bha  iad  an  sin,  gu'n  do  choimh- 
lionadh  làithean  a  h-inbhe,  chum 
i  bhi  air  a  h-aisead. 

7  Agus  rug  i  a  ceud  ghin  mic, 
agus  phaisg  i  e  am  brat-speilidh, 
agus  chuir  i  'na  luidhe  am  pras- 
aich  e,  do  bhrìgh  nach  robh  àit 
aca  san  tigh  òsda. 

8  Agus  bha  anns  an  dùthaich 
sin  buachaillean  a'  fantuinn  a 
muigh,  agus  a'  deanamh  faire- 
oidhche  air  an  treud. 

9  Agus  feuch,  thàinig  aingeal 
an  Tighearn  orra,  agus  dheal- 
raich    glòir   an    Tighearna  m'an 


timchioll ;   agus  ghabh  iad  eagal 
mòr. 

10  Agus  thubhairt  an  t-aingeal 
riu,  Na  biodh  eagal  oirbh :  oir 
feuch,  a  ta  mi  'g  innseadh  dhuibh 
deadh  sgèil  mhòir-aoibhneis,  u 
bhitheas  do'n  uile  shluagh  : 

1 1  Oir  rugadh  dhuibh  an  diugh 
Slànuighear,  ann  an  caithir  Dhai- 
bhidh,2  neach  is  e  Criosd  an  Tigh- 
earna. 

12  Agus  bithidh  so  'na  chomh- 
ara  dhuibh  :  Gheibh  sibh  an 
naoidhean  paisgte  ann  am  brat- 
speilidh,  'na  luidhe  am  prasaich. 

13  Agus  airball  bha  maille  ris 
an  aingeal  cuideachd  mhòr  do 
armailtibh  nèimhe,a'moladhDhè, 
agus  ag  ràdh, 

14  Glòir  do  Dhia  anns  na  h- 
àrdaibh,  agus  air  talamh  sìth, 
deadh-ghean  do  dhaoinibh. 

15  Agus  tharladh,  nuair  a  dh'- 
fhalbh  na  h-aingil  uatha  do 
nèamh,  gu'n  dubhairt  na  buach- 
aillean  r'a  chèile,  Rachamaid  a  nis 
eadhon  do  Bhetlehem,  agus  faic- 
eamaid  an  ni  so  a  rinneadh  a  dh'- 
fhoillsich  an  Tighearna  dhuinne. 

16  Agus  thàinig  iad  gu  grad, 
agus  fhuair  iad  Muire  agus  Io- 
seph,  agus  an  leanabh  'na  luidhe 
sa'  phrasaich. 

17  Agus  anuair  a  chunnaic  iad 
sin,  dh'aithris  iad  an  ni  a  dh'inn- 
seadh  dhoibh  mu  thimchioll  an 
leinibh  so. 

18  Agus  ghabh  gach  neach  a 
chuala  so,  iongantas  ris  na  nith- 
ibh  sin  a  dh'innseadh  dhoibh  leis 
na  buachaillibh. 

19  Ach  ghleidh  Muire  na  nithe 
sin  uile  a'  beachd-smuaineachadh 
orra  'na  cridhe. 

20  Agus  phill  na  buachaillean, 
a'  tabhairt  glòir'  agus  molaidh  do 


1  an  impireachd  uile  a  sgrìobhadh  an  cìs-chlàr. — "  am  baile  Dhai- 
bhidh. 

Dhia  air  son  nan  nithe  sin  uile 
a  chual  agus  a  chunnaic  iad,  a 
rèir  mar  a  dubhradh  riu. 

21  Agus  an  uair  a  choimhlion- 
adh  ochd  làithean  chum  an  lean- 
abh  a  thimchioll-ghearradh,  thug- 
adh  10  SA  mar  ainm  air,  eadhon 
an  t-ainm  a  ghoir  an  t-aingeal  deth 
mu'n  do  ghabhadh  sa'  bhroinn  e. 

22  Agus  an  uair  a  choimhlion- 
adh  làithean  a  glanaidh,  a  rèir 
lagha  Mhaois,  thug  iad  esan  gu 
Ierusalem,  chum  a  thaisbeanadh 
do'n  Tighearn, 

23  (Mar  a  ta  e  sgrìobhta  ann  an 
lagh  an  Tighearna,  Gach  ceud-ghin 
mica  dh'fhosglas  a'  bhrù,gairmear 
naomh  do'n  Tighearn  e;) 

24  Agus  a  thabhairt  ìobairt  a 
rèir  mar  a  deirear  ann  an  lagh  an 
Tighearna,  Paidhir1  thurtur,  no 
dà  choluman  òg. 

25  Agus  feuch,  bha  duine  ann 
an  Ierusalem  d'am  b'ainm  Simeon ; 
agus  bha  'n  duine  so  ionraic  agus 
diadhaidh,  agus  bha  dùil  aige  ri 
sòlas  Israeil :  agus  bha'n  Spiorad 
naomh  air. 

26  Agus  dh'f  hoillsicheadh  dha 
leis  an  Spiorad  naomh,  nach  faic- 
eadh  e  bàs,  gus  am  faiceadh  e 
Criosd  an  Tighearna. 

27  Agus  thàinig  e  le  treòrach- 
adh  an  Spioraid  do'n  teampull : 
Agus  an  uair  a  thug  na  pàrantan 
an  leanabh  Iosa  a  stigh,  chum's 
gu'n  deanadh  iad  air  a  shon  a  rèir 
gnàthachaidh  an  lagha, 

28  An  sin  ghlacesan'nauchd2 
e,  agus  bheannaich  e  Dia,  agus 
thubhairt  e, 

29  A  nis,  a  Thighearn,  a  ta  thu 
leigeadh  do  d'  sheirbhiseach  siu- 
bhal  an  sìth,  a  rèir  t'fhocail ; 

30  Oir  chunnaic  mo  shùile  do 
shlàinte, 

31  A  dh'ulluich  thu  roimh 
ghnùis  nan  uile  shluagh  : 


32  Solus  a  shoillseachadh  nan 
Cinneach,  agus  glòir  do  phobuill 
Israeil. 

33  Agus  ghabh  Ioseph  agus  a 
mhàthair  iongantas  mu  na  nithibh 
a  labhradh  uime. 

34  Agus  bheannaich  Simeori 
iad,  agus  thubhairt  e  ri  Muire  a 
mhàthair,  Feuch,  chuireadh  an 
leanabh  so  chum  tuiteam  agus 
aiseirigh  mhòran  ann  an  Israel, 
agus  'na  chomhar  an  aghaidh  an 
labhrar : 

35  (Agus  thèid  claidheamh 
troimh  d'anam-sa  fèin,)  chum's 
gu'm  foillsichear  smuainte  cridh- 
eacha  mhòran. 

36  Agus  bha  Anna  ban-f  hàidh, 
nighean  Phanueil,  do  thrèibh 
Aseir;  bha  i  ro  aosmhor,  agus 
chaith  i  seachd  bliadhna  maille  ri 
fear  o  àm  dhi  bhi  'na  h-òigh. 

37  Agus  bu  bhantrach  i  mu 
thimchioll  ceithir  bliadhna  agus 
ceithir  fichead  a  dh'aois,  nach 
deachaidh  o'n  teampull,  a'  dean- 
amh  seirbhis  do  Dhia  a  là  agus 
a  dh'oidhche  le  trasgadh  agus  le 
urnuigh. 

38  Agus  air  teachd  dh'ise  a 
stigh  san  uair  sin  fèin,  thug  i  mol- 
adh  do'n  Tighearn,  agus  labhair 
i  m'a  thimchioll  riusan  uile  aig  an 
robh  sùil  ri  saorsa  ann  an  Ierusa- 
lem. 

39  Agus  an  uair  a  choimhlion 
iad  na  h-uile  nithe  a  rèir  lagha  ari 
Tighearna,  phill  iad  do  Ghalile, 
d'am  baile  fèin  Nasaret. 

40  Agus  dh'fhàs  an  leanabh, 
agus  neartaicheadh  an  spiorad  e, 
air  a  lìonadh  le  gliocas ;  agus  bha 
gràsa  Dhè  air. 

41  Agus  chaidh  a  phàranta  gach 
bliadhna  gu  lerusalem,  aig  fèisd 
na  càisge. 

42  Agus  air  bhi  dha  dà  bhliadh- 
na  dheug  a  dh'  aois,  chaidh  iad 

suas  gu  Ierusalera,  a  rèir  gnàtha 
na  fèisde. 

43  Agus  air  coimhlionadh  nan 
là  sin  doibh,  'nuair  a  phill  iadsan, 
dh'f han  an  leanabh  Iosa  'nan  dèigh 
ann  an  Ierusalem ;  agus  cha  robh 
fios  aig  Ioseph  no  aig  a  mhàthair 
air  sin. 

44  Ach  air  dhoibh  a  shaoilsinn 
gu'n  robh  e  sa'  chuideachd,  dh'im- 
ich  iad  astar  là ;  agus  dh'iarr  iad 
e  measg  an  càirdean,  agus  an  luchd- 
eòlais. 

45  Agus  an  uair  nach  d'fhuair 
iad  e,  phill  iad  gu  Ierusalem,  'ga 
iarraidh. 

46  Agus  tharladh  'n  dèigh  thri 
là,  gu'n  d'fhuair  iad  e  san  team- 
pull,  'na  shuidhe  am  meadhon  an 
luchd-teagaisg,  araon  'gan  èisd- 
eachd,  agus  a'  cur  cheist  orra. 

47  Agus  ghabh  a'  mhuinntir 
a  chual  e  uile  iongantas  r'a  thuigse 
agus  r'a  fhreagraibh. 

48  Agus  air  dhoibh  fhaicinn, 
ghlac  uamhas  iad :  agus  thubhairt 
a  mhàthair  ris,  A  mhic,  c'ar  son 
a  rinn  thu  mar  so  oirnn  ?  feuch, 
bha  t'athair  agus  mise  gu  brònach 
ga  d'iarraidh. 

49  Agus  thubhairt  esan  riu, 
C'ar  son  a  bha  sibh  ga  m'  iarr- 
aidh  ?  nach  robh  fhios  agaibh 
gu'm  bu  chòir  dhomhsa  bhi  mu 
ghnothuichibh  m'  Athar l  ? 

50  Agus  cha  do  thuig  iadsan 
an  ni  a  Iabhair  e  riu. 

51  Agus  chaidh  e  sìos  maille 
riu,  agus  thàinig  e  gu  Nasaret, 
agus  bha  e  ùmhal  doibh  :  ach 
ghlèidh  a  mhàthair  na  nithe  sin 
uile  'na  cridhe. 

52  Agus  thàinig  Iosa  air  agh- 
aidh  ann  an  gliocas  agus  am 
meudachd,  agus  ann  an  deadh- 
ghean  aig  Dia,  agus  aig  daoin- 
ibh. 


CAIB.  III. 

1  Searmonachadh  Eoin  Bhaìste.  15 
^Fhìanuis  mu  thimchioll  Chriosd. 
20  Chuir  Herod  Eoin  am  prìos- 
an.  2 1  Tha  Criosd  air  a  bhaist- 
eadh,  agus  a'  faghail  fianuis  o 
nèamh.  23  Aois  agus  sinnsir- 
eachd  Chriosd. 

ANIS  anns  a'  chùigeadhbliadh- 
na  deug  do  impireachd  Thi- 
beriuis  Cheasair,  air  bhi  do  Phon- 
tius  Pilat  'na  uachdaran  air  Iu- 
dea,  agus  Herod  'na  Thetrarch 
air  Galile,  agus  Philip  a  bhràthair 
'na  Thetrarch  air  Iturea  agus  dùth- 
aich  Thrachonitis,  agus  Lisanias 
'na  Thetrarch  air  Abilene. 

2  An  uair  a  bha  Annas  agus 
Caiaphas  'nan  àrd-shagartaibh, 
thàinig  focal  Dè  chum  Eoin  mhic 
Shachariais  anns  an  fhàsach. 

3  Agus  thàinig  e  do'n  dùthaich 
uile  timchioll  Iordain,  a'  searmon- 
achadh  baistidh  an  aithreaehais, 
chum  maitheanais  pheacanna; 

4  Mar  a  ta  e  sgrìobhta  ann  an 
leabhar  bhriathar  an  fhàidh  Esai- 
ais,  ag  ràdh,  Guth  an  ti  a  dh'èigh- 
eas  anns  an  fhàsach,  Ulluichibh 
slighe  an  Tighearna,  deanaibh  a 
cheumanna  dìreach. 

5  Bithidh  gach  gleann  air  a  lìon- 
adh,  agus  gach  beinn  agus  cnoc 
air  an  ìsleachadh;  agusbithidh  na 
nithe  cama  air  an  deanamh  dìr- 
each,  agus  na  slighean  garbha  air 
an  deanamh  rèidh ; 

6  Agus  chi  gach  uile  fheoil 
slàinte  Dhè. 

7  Uime  sin  thubhairt  e  ris  an 
t-sluagh  a  thàinig  a  mach  chum 
bhi  air  am  baisteadh  leis,  A  shìol 
nan  nathraiche  nimhe,  cò  thug 
rabhadh  dhuibhse  teicheadh  o'n 
f  heirg  a  ta  ri  teachd  ? 

8  Air  an  aobhar  sin,  thugaibh  a 
mach  toradh  iomchuidh  an  aith- 

reachais,  agus  na  tòìsìchibh  air 
a  ràdh  annaibh  fèin,  A  ta  Abra- 
ham  'na  Athair  againn :  oir  a 
deirim  ribh,  gur  comasach  Dia  do 
na  clachaibh  so  air  clann  a  thog- 
ail  suas  do  Abraham. 

9  Agus  a  nis  fèin  a  ta  'n  tuagh 
air  a  cur  ri  bun  nan  craobh  :  air 
an  aobhar  sin,  gach  craobh  nach 
toir  a  mach  toradh  maith,  gearrar 
sìos  i,  agus  tilgear  san  teine  i. 

10  Agus  dh'fheòraich  an  sluagh 
dheth,  ag  ràdh,  Ciod  uime  sin  a 
ni  sinne? 

11  Agus  fhreagair  esan  agus 
thubhairt  e  riu,  An  ti  aig  am  bheil 
dà  chòta,  roinneadh  e  ris  an  ti  aig 
nach  'eil ;  agus  an  ti  aig  am  bheil 
biadh,  deanadh  e  mar  an  ceudna. 

1 2  Agus  thàinig  mar  an  ceudna 
cìs-mhaoir  gu  bhi  air  am  baisteadh, 
agus  thubhairt  iad  ris,  A  mhaigh- 
stir,  ciod  a  ni  sinne  ? 

13  Agus  thubhairt  esan  riu,  Na 
deanaibh x  ni  air  bith  os  ceann  na 
dh'orduicheadh  dhuibh. 

14  Agus  dh'fheòraich  na  saigh- 
dearan  mar  an  ceudna  dheth,  ag 
ràdh,  Agus  ciod  a  ni  sinne  ?  Agus 
thubhairt  e  riu,  Na  deanaibh 
foirneart  air  neach  sam  bith,  no 
casaid-bhrèige,  agus  bithibh  toil- 
ichte  le'ur  tuarasdal. 

15  Agus  air  bhi  do'n  phobull 
a'  feitheamh,agus  nah-uile  dhaoine 
a'  reusonachadh  'nan  cridheach- 
aibh  fèin  mu  thimchioll  Eoin,  am 
b'e  Criosd  a  bh'ann ; 

16  Fhreagair  Eoin,  ag  ràdh  riu 
uile,  Tha  mise  gu  dearbh  'gur 
baisteadh  le  h-uisge;  ach  a  ta 
neach  a'  teachd  is  cumhachdaiche 
na  mise,  agus  cha'n  airidh  mise 
air  barr-iall  a  bhròg  f  huasgladh : 
baistidh  esan  sibh  leis  an  Spiorad 
naomh,  agus  le  teine. 

17  Aig  am  bheil  a  ghuit2  'na 


làimh,  agus  ro-ghlanaidh  e  *ùrlars 
agus  cruinnichidh  e  'n  cruineachd 
d'a  thigh-tasgaidh  ;  ach  loisgidh  e 
am  moll  le  teine  nach  f  heudar  a 
mhùchadh. 

18  Agus  ag  earalachadh  mòr- 
ain  do  nithibh  eile,  shearmonaich 
e  do'n  t-sluagh. 

19  Ach  air  do  Herod  an  Tet- 
rarch  bhi  air  a  chronachadh  leis 
air  son  Herodiais  bean  a  bhràthar 
(Philip,)  agus  air  son  gach  olc  a 
rinn  Herod, 

20  Chuir  e  so  ris  gach  olc  eile 
gu'n  do  dhruid  e  Eoin  am  prìosan. 

21  Agus  tharladh,  'nuair  a  bha 
'n  sluagh  uile  air  am  baisteadh, 
air  do  Iosa  mar  an  ceudna  bhi  air 
a  bhaisteadh,  agus  e  ri  urnuigh, 
gu'n  d'fhosgladh  nèamh  : 

22  Agus  gu'n  d'thàinig  an  Spior- 
ad  naomh  a  nuas  air  an  coslas 
corporra,  mar  choluman,agus  gu'n 
d'thàinig  guth  o  nèamh,  ag  ràdh, 
Is  tusa  mo  Mhac  gràdhach,  am 
bheil  mo  mhòr  thlachd3. 

23  Agus  thòisich  Iosa  fèin  air 
a  bhi  mu  thimchioll  deich  bliadh- 
na  fichead  a  dh'aois,  air  dha  bhi 
(rèir  barail  dhaoine)  'na  mhac  do 
Ioseph,  mac  Heli, 

24  Mhic  Mhatait,  mhic  Lebhi, 
mhic  Mhelchi,  mhic  Ianna,  mhic 
Ioseiph. 

25  Mhic  Mhatatiais,  mhic  A- 
mois,  mhic  Nauim,  vihic  Esli,  mhic 
Nage, 

26  Mliic  Mhaait,  mhic  Mhatta- 
tiais,  mhic  Shemei,  mhic  Ioseiph, 
mhic  Iudah, 

27  Mhic  Ionna,  mhic  Rhesa, 
mhic  Sherobabeil,  mhic  Shalatieil, 
mhic  Neri, 

28  Mhic  Mhelchi,  mhic  Adi, 
mhic  Choosaim,  mhic  Elmodaim, 
mhic  Er, 

29  Mhic  Iose,  mhic  Elieseir, 

mhic  Ioreim,  mhic  Mhatait,  mhic 
Lebhi, 

30  Mhic  Shimeoin,  mhic  Iud- 
ah,  mhic  Ioseiph,  mhic  Ionain, 
mhic  Eliacim, 

31  Mfiic  Mhelea,  mhic  Mhain- 
ain,  mhic  Mhatata,  vihic  Natain, 
mhic  Dhaibhidh, 

32  Mhic  Iese,  mhic  Obeid,  mhic 
Bhoois,  mhic  Shalmoin,  mhic  Naas- 
oin. 

33  Mliic  Aminadaib,  vihic  Ar- 
aim,  mhic  Esroim,  mhic  Phareis, 
mhic  Iudah, 

34  Mhic  Iacoib,  mhic  Isaaic, 
mhic  Abrahaim,  mhic  Thara,  vihic 
Nachoir, 

35  Mhic  Sharuich,  mhic  Ragau, 
mhic  Phaleic,  mhic  Ebeir,  mhic 
Shala, 

36  Mhic  Chainain,  mhic  Ar- 
phacsaid,  vihic  Shem,  mhic  Noe, 
mhic  Lameich, 

37  Mhic  Mhatusala,  vihic  En- 
oich,  vihic  Iareid,  vihic  Mhaleleeil, 
mhic  Chainain, 

38  Mhic  Enois,  vihic  Shet,  vihic 
Adhaimh,  mhic  Dhè. 

CAIB.  IV. 
1  Buaireadh  agus  trasgadh  Chriosd: 
13  Tha  e  toirt  buaidh  air  an 
diabhul ;  14  a'  tòiseachadh  rì 
searvionachadh.  16  Tha  pobull 
Nasaret  a'  gabhailiongantais  r'a 
fhoclaibh  gràsmhor.  33  Tha  e 
leigheas  an  duinesan  robh  deavih- 
an,  38  agus  màthar-chèile  Phead- 
air,  fyc. 

AGUS  air  do  Iosa  bhi  làn  do'n 
Spiorad  naomh,  phill  e  air 
ais  o  Iordan,  agus  threòraicheadh 
e  leis  an  Spiorad  do'n  f  hàsach  ; 

2  Agus  bha  e  air  a  bhuaireadh 
rè  dhà  fhichead  là  leis  an  diabhul; 
agus  cha  d'ith  e  ni  sam  bith  anns 
na  làithibh  sin :  agus  air  dhoibh 
bhi  air  an  crìochnachadh,  an  sin 
dh'fhàs  e  ocrach. 

3  Agus  thubhairt  an  diabhul 


ris,  Ma's  tu  Mac  Dhè,  abair  ris  a' 
chloich  so  bhi  'na  h-aran. 

4  Agus  fhreagair  Iosa  e,  ag 
ràdh,  A  ta  e  sgrìobhta,  nach  ann 
le  h-aran  a  mhàin  a  thig  duine 
beò,  ach  le  gach  uile  fhocal  Dè. 

5  Agus  air  do'n  diabhul  a  tha- 
bhairt  gu  beinn  àrd,  nochd  e  dha 
uile  rìoghachdan  an  domhain  ann 
am  mionaid  aimsir. 

6  Agus  thubhairt  an  diabhul 
ris,  Bheir  mise  an  cumhachd  so 
uile  dhuit,  agus  an  glòir  ;  oir 
thugadh  dhomhsa  sin,  agus  bheir 
mi  e  do  neach  air  bith  is  toil 
leam. 

7  Uime  sin  ma  ni  thu  aoradh 
dhomhsa,  is  leat  iad  uile. 

8  Agus  fhreagair  Iosa  agus 
thubhairt  e  ris,  Tàr  air  mo  chùl- 
aobh,  a  Shatain :  oir  a  ta  e  sgrìobh- 
ta,  Ni  thu  aoradh  do'n  Tighearn 
do  Dhia,  agus  dhasan  'na  aonar 
ni  thu  seirbhis. 

9  Agus  thug  se  e  gu  Ierusalem, 
agus  chuir  e  air  binnein  an  team- 
puill  e,  agus  thubhairt  e  ris,  Ma's 
tu  Mac  Dhè,  tilg  thu  fèin  sìos  as 
so. 

10  Oir  a  ta  e  sgriobhta,  Bheir 
e  àithne  d'a  ainglibh  mu  d'  thim- 
chioll,  thusa  a  choimhead. 

1 1  Agus  togaidh  iad  suas  thu 
'nan  làmhaibh,  air  eagal  gu'm 
buail  thu  uair  air  bith  do  chos  air 
cloich. 

12  Agus  air  freagairt  do  Iosa, 
thubhairt  e  ris,  A  dubhradh,  Na 
buair  thusa  an  Tighearna  do 
Dhia. 

1 3  Agus  an  uair  a  chrìochnaich 
an  diabhul  am  buaireadh  uiie, 
dh'imich  e  uaith  rè  tamuill. 

14  Agus  phill  Iosa  ann  an 
cumhachd  an  Spioraid  chum  Gha- 
lile  ;  agus  chaidh  'iomradh-san  air 
feadh  na  dùcha  m'an  cuairt  gu 
h-iomlan. 

15  Agus  theagaisg  e  'nan  sio- 

nagogaibh,  a'  faghail  glòir  o  na 
h-uile  dhaoinibh. 

16  Agus  thàinig  e  gu  Nasaret, 
far  and'àraicheadh  e:  agus  chaidh 
e  steach,  mar  bu  ghnàth  lèis,  air 
là  na  sàbaid  do'n  t-sionagog,  agus 
dh'èirich  e  'na  sheasamh  chum 
leughaidh. 

17  Agus  thugadh  dha  leabhar 
an  f  hàidh  Esaiais ;  agus  air  fosg- 
ladh  an  leabhair  dha,  fhuair  e  'n 
t-àit  anns  an  robh  e  sgrìobhta, 

18  Tha  Spiorad  an  Tighearna 
orm,  do  bhrìgh  gu'n  d'ung  e  mi 
a  shearmonachadh  an  t-soisgeil 
do  na  bochdaibh ;  chuir  e  mi  a 
shlànuchadh  na  muinntir  aig  am 
bheil  an  cridhe  briste,  a  ghairm  x 
fuasglaidh  do  na  braighdibh,  agus 
aiseag  an  radhairc  do  na  doill, 
a  thoirt  saorsa  do'n  mhuinntir  a 
ta  brùite, 

19  A  shearmonachadh  bliadhna 
thaitnich  an  Tighearna. 

20  Agus  air  dùnadh  an  leabh- 
air  dha,thug  e  do'n  fhear-fritheal- 
aidh  e,  agus  shuidh  e  :  agus  bha 
sùile  na  bha  san  t-sionagog  uile  a' 
geur-amharc  air-san. 

21  Agus  thòisich  e  air  a  ràdh 
riu,  An  diugh  a  ta  'n  sgriobtur 
so  air  a  choimhlionadh  ann  bhur 
cluasaibh-se. 

22  Agus  thug  iad  uile  fìanuis 
da,  agus  ghabh  iad  iongantas  ris 
na  briathraibh  gràsmhor  a  thàinig 
a  mach  as  a  bheul.  Agus  thu- 
bhairt  iad,  Nach  e  so  mac  Ioseiph? 

23  Agus  thubhairt  e  riu,  Gun 
amharus  thubhairt  sibh  rium  an 
gnàth-fhocal  so,  A  lèigh,  leighis 
thu  fèin :  ge  b'e  air  bith  iad  na 
nithe  a  chuala  sinn  a  rinneadh 
leat  an  Capernaum,  dean  mar  an 
ceudna  ìad  an  so  a'd'  dhùthaich 
fèin. 

24  Agus     thubhairt     e,     Gu 


deimhin  a  deirim  ribh,  nach  'eil 
fàidh  air  bith  taitneach  'na  dhùth- 
aich  fèin. 

25  Ach  gu  firinneach  a  deir- 
imse  ribh,  gu'n  robh  mòran  bhan- 
trach  ann  an  Israel  an  làithibh 
Ehais,  an  uair  a  dhruideadh 
nèamh  rè  thri  bliadhna  agus  shè 
mìos,  agus  a  bha  gorta  mhòr  air 
feadh  na  tìre  uile  : 

26  Ach  cha  do  chuireadh  Elias 
dh'ionnsuidh  aon  diubh,  ach  gu 
Sarepta  Shidoin,  chum  mnà  a  bha 
'na  bantraich. 

27  Agus  bha  mòran  lobhar  ann 
an  Israel  ri  linn  Eliseuis  anf  hàidh ; 
agus  cha  do  ghlanadh  a  h-aon 
aca,  ach  Naaman  an  Sirianach. 

28  Agus  lìonadh  iadsan  uile  a 
bha  san  t-sionagog  le  feirg,  an 
uair  a  chual  iad  na  nithe  sin, 

29  Agus  air  èirigh  suas  doibh, 
thilg  iad  a  mach  as  a'  bhaile  e, 
agus  thug  iad  leo  e  gu  maluidh  a' 
chnoic2  (air  an  robh  am  baile 
togta)  chum  a  thilgeadh  sìos  an 
coinneamh  a  chinn. 

30  Ach  air  gabhail  dha-san 
troimh  am  meadhon,  dh'fhalbh  e : 

31  Agus  chaidh  e  sìos  gu  Ca- 
pernaum,  baile  do  Ghalile,  agus 
bha  e  'gan  teagasg  air  làithibh  na 
sàbaid : 

32  Agus  ghabh  iad  iongantas 
r'a  theagasg;  do  bhrìgh  gu'n  robh 
'fhocal  le  cumhachd. 

33  Agus  bha  anns  an  t-siona- 
gog  duine  anns  an  robh  spiorad 
deamhain  neoghloin,agus  ghlaodh 
e  le  guth  mòr, 

34  Ag  ràdh,  Leig  leinn;  ciod  e 
ar  gnothuch-ne  riut,  Iosa  o  Na- 
saret  ?  an  d'thàinig  thu  g'ar 
sgrios  ?  a  ta  fhios  agam  cò  thu, 
Aon  naomh  Dhè. 

35  Agus  chronuich  Iosa  e,  ag 
ràdh,  Bi  d'   thosd,  agus   thig  a 


a  shearmonachadh. — 2  beul-bhruach  a*  chnoic. 

mach  as.  Agus  air  do'n  deamhan 
esan  a  thilgeadh  sìos  'nam  meadh- 
on,  thàinig  e  mach  as,  gun  chiurr- 
adh  sam  bith  a  dheanamh  air. 

36  Agus  thàinig  uamhas  orra 
uile,  agus  labhair  iad  r'a  chèile, 
ag  ràdh,  Ciod  a'  ghnè  cainnte  so? 
oir  le  h-ùghdarras  agus  cumh- 
achd  a  ta  e  toirt  orduigh  do  na 
spioradaibh  neoghlan,  agus  tha 
iad  a'  teachd  a  mach. 

37  Agus  chaidh  iomradh  airsan 
a  mach  feadh  gach  àite  do'n  dùth- 
aich  m'an  cuairt. 

38  Agus  dh'èirich  e  as  an 
t-sionagog,  agus  chaidh  e  steach 
do  thigh  Shimoin :  agus  bha 
iìabhrus  mòr  air  màthair-chèile 
Shimoin  :  agus  ghuidh  iad  air  as 
a  leth. 

39  Agus  air  dha  seasamh  os 
a  ceann1,  chronuich  e  am  fiabh- 
rus,  agus  dh'f  hàg  e  i.  Agus  air 
èirigh  dh'ise  air  ball,rinn  ifritheal- 
adh  dhoibh. 

40  Agus  ag  dol  fuidhe  na 
grèine,  iadsan  uile  aig  an  robh 
daoine  euslan  le  iomadh  gnè 
tinnis,  thug  iad  d'a  ionnsuidh  iad : 
agus  air  dhasan  a  làmhan  a  chur 
air  gach  aon  diubh,  leighis  e  iad. 

41  Agus  chaidh  mar  an  ceudna 
deamhain  a  mach  à  mòran,  a' 
glaodhaich  agus  ag  ràdh,  Is  tu 
Criosd  Mac  Dhè.  Agus  chronuich 
e  iad,  agus  cha  d'fhulaing  e 
dhoibh  labhairt :  oir  bha  fhios  aca 
gu'm  b'esan  Criosd. 

42  Agus  air  teachd  do'n  là, 
chaidh  e  mach,  agus  dh'imich  e 
gu  àite  f  àsail :  agus  bha'n  sluagh 
ga  iarraidh,  agus  thàinig  iad  d'a 
ionnsuidh,  agus  b'àill  leo  a 
chumail,  chum's  nach  rachadh  e 
uatha. 

43  Ach  thubhairt  esan  riu, 
Is  èigin  domhsa  rìoghachd  Dhè 


a  shearmonachadh   do   bhailtibh 

eile  mar  an  ceudna :    oir  is  ann 

chum  so  a  chuireadh  mi. 

44  Agus  shearmonaich  e  ann 

an  sionagogaibh  Ghalile. 
CAIB.  V. 

1  Tha  Criosd  a'  teagasg  an  Usluaigh 
à  luing  Pheadair ;  4  le  tarr- 
uing  mhìorbhuileach  èisg  tha 
e  a'  nochdadh  cionnus  a  bha  e 
gu  Peadar  agus  a  chompanaich 
a  dheanamh  *nan  iasgairibh  air 
daoinibh  :  12  a'  glanadh  neach  a 
bha  'na  lobhar,  16  a'  deanamh 
urnuigh  anns  anfhàsach,  18  a' 
slànuchadh  neach  a  bha  tvnn  leis 
a'  phairilis,  Sfc. 

AGUS  tharladh,  'nuair  a  bha 
am  pobull  a  dlù-theannadh 
air,  chum  focal  Dhè  èisdeachd, 
gu'n  do  sheas  e  làimh  ri  loch 
Ghenesaret, 

2  Agus  chunnaic  e  dà  luing 
'nan  seasamh  ri  taobh  an  locha  : 
ach  bha  na  h-iasgairean  air  dol  a 
mach  asda,  agus  a'  nigheadh  an 
lìonta. 

3  Agus  aù*  dha  dol  a  steach 
do  aon  do  na  longaibh  bu  le 
Simon,  dh'iarr  e  air  dol  a  mach 
beagan  o  thìr :  agus  air  suidhe 
dha,  theagaisg  e  'n  sluagh  as  an 
luing. 

4  A  nis  an  uair  a  sguir  e  do 
labhairt,  thubhairt  e  ri  Simon, 
Cuir  a  mach  chum  na  doimhne, 
agus  leigibh  sìos  bhur  lìonta 
chum  tarruing. 

5  Agus  fhreagair  Simon,  agus 
thubhairt  e  ris,  A  mhaighstir, 
shaothraich  sinn  feadh  na  h-oidh- 
che  uile,  agus  cha  do  ghlac  sinn 
ni  sam  bith  :  ach  air  t'fhocal-sa 
leigidh  mi  sìos  an  lìon. 

6  Agus  an  uair  a  rinn  iad  so, 
chuairtich  iad  tachdar2  mòr  èisg; 
ionnus  gu'n  do  bhriseadh  an  lìon. 


làimh  rithe. — 2  àireamh. 


CAIB.  V. 


103 


7  Agus  smèid  iad  air  an  com- 
panachaibh,  a  bha  san  luing  eile, 
teachd  agus  còmhnadh  a  dhean- 
amh  leo.  Agus  thàinig  iad,  agus 
lìon  iad  an  dà  luing,  ionnus  gu'n 
robh  iad  an  inbhe  dol  fuidhe. 

8  'Nuair  a  chunnaic  Simon 
Peadar  so,  thuit  e  sìos  aig  glùin- 
ibh  Iosa,  ag  ràdh,  Imich  uamsa,  a 
Thighearn,  oir  is  duine  peacach 
mi. 

9  Oir  ghlac  uamhas  e  fèin 
agus  iadsan  uile  bha  maille  ris, 
air  son  an  tarruing  èisg  a  ghlac 
iad : 

10  Agus  mar  an  ceudna  Seumas 
agus  Eoin,  mic  Shebede,  a  bha 
'nan  companachaibh  aig  Simon. 
Agus  thubhairt  Iosa  ri  Simon,  Na 
biodh  eagal  ort ;  as  so  suas  glac- 
aidh  tu  daoine. 

1 1  Agus  an  uair  a  thug  iad  an 
longa  gu  tìr,  air  fàgail  nan  uile 
nithe  dhoibh,  lean  iad  esan. 

12  Agus  an  uair  a  bha  esan 
ann  am  baile  àraidh,  feuch,  duine 
làn  do  luibhre  :  agus  air  dha  losa 
fhaicinn,  thuit  e  sìos  air  'aghaidh, 
agus  ghuidh  e  air,  ag  ràdh,  A 
Thighearn,  ma's  toil  leat,  tha  thu 
comasach  air  mise  a  ghlanadh. 

13  Agus  shìn  e  a  làmh,  agus 
bhean  e  ris,  ag  ràdh,  Is  toil  leam  ; 
bi  glan.  Agus  air  ball  dh'fhàg  an 
luibhre  e. 

14  Agus  dh'àithn  e  dha,  gun 
innseadh  do  neach  air  bith  :  Ach 
imich,  agus  nochd  thu  fèin  do'n 
t-sagart,  agus  tabhair  seachad  air 
son  do  ghlanaidh,  mar  a  dh'àithn 
Maois,  mar  fhianuis  doibh. 

15  Ach  bu  mhòid  a  sgaoileadh 
'iomradh-san  :  agus  thàinig  sluagh 
mòr  an  ceann  a  chèile  chum  èiscì- 
eachd,  agus  a  bhi  air  an  slanuch- 
adh  ìeis  o'n  eucailibh. 

16  Agus  chaidh  e  air  leth 
chum  an  fhàsaich,  agus  rinn  e 
urnuigh. 


17  Agus  tharladh  air  là 
àraidh,  'nuair  a  bha  e  a'  teagasg, 
gu'n  robh  'nan  suidhe  an  sin 
Phairisich  agus  luchd-teagaisg  an 
lagha,  a  thàinig  as  gach  uile  bhaiie 
do  Ghalile,  agus  do  Iudea,  agus 
o  Ierusalem  :  agus  bha  cumhachd 
an  Tighearn  a  làthair  chum  an 
slànuchadh. 

18  Agus  feuch,  dh'iomchair 
daoine  air  leabaidh  duine  air  an 
robh  am  pairilis :  agus  dh'iarr  iad 
a  thabhairt  a  steach,  agus  a  chur 
'na  làthair-san. 

19  Agus  an  uair  nach  d'fhuair 
iad  seòl  air  am  feudadh  iad  a 
thoirt  a  steach,  le  meud  na  cuid- 
eachd,  chaidh  iad  suas  air  an  tigh, 
agus  leig  iad  sìos  troimh  mhullach 
an  tighe  e  fèin  agus  a  leaba,  anns 
a'  mheadhon  an  làthair  Iosa. 

20  Agus  an  uair  a  chunnaic  e 
an  creidimh,  thubhairt  e  ris,  A 
dhuine,  tha  do  pheacaidh  air  am 
maitheadh  dhuit. 

21  Agus  thòisich  na  sgrìobh- 
aichean  agus  na  Phairisich  air 
reusonachadh,  ag  ràdh,  Cò  e  so  a 
ta  labhairt  toibheim  ?  cò  dh'f  heud- 
as  peacaidh  a  mhaitheadh  ach  Dia 
a  mhàin  ? 

22  Ach  air  aithneachadh  an 
smuainte  do  losa,  f  hreagair  e  agus 
thubhairt  e  riu,  Ciod  a  ta  sibh  a' 
reusonachadh  'nur  cridheachaibh  ? 

23  Cò  aca  is  usadh  a  ràdh, 
Tha  do  pheacaidh  air  am  maith- 
eadh  dhuit,  no  ràdh,  Eirich  agus 
imich  ? 

24  Ach  a  chum's  gu'm  bi  fìos 
agaibh  gu  bheil  cumhachd  aig 
Mac  an  duine  peacaidh  a  mhaith- 
eadh  air  talamh,  (thubhairt  e  ri 
fear  na  pairilis,)  A  deirim  riut, 
èirich,  agus  tog  do  leaba,  agus 
imich  do  d'  thigh. 

25  Agus  dh'èirich  e  air  ball 
'nan  làthair,  agus  thog  e  an  leaba 
air  an  robh  e  'na  luidhe,   agus* 

chaidh  e  d'a  thigh  fèin,  a'  tabhairt 
glòir  do  Dhia. 

26  Agus  ghlac  uamhas  iad  uile, 
agus  thug  iad  glòir  do  Dhia,  agus 
lìonadh  le  h-eagal  iad,  ag  ràdh, 
Chunnaic  sinne  nithe  do-chreid- 
sinn1  an  diugh. 

27  Agus  an  dèigh  nan  nithe 
sin,  chaidh  e  mach,  agus  chunnaic 
e  cìs-mhaor  d'am  b'ainm  Lebhi, 
'na  shuidhe  aig  àite  togail  na 
cìse ;  agus  thubhairt  e  ris,  Lean 
mise. 

28  Agus  air  fàgail  nan  uile 
nithe  dha,  dh'èirich  e,  agus  lean 
se  e. 

29  Agus  rinn  Lebhi  fèisd  mìiòr 
dha  'na  thigh  fèin  :  agu  bha  cuid- 
eachd  mhòr  do  chìs-mhaoraibh, 
agus  do  mhuinntir  eile  a  shuidh 
maille  riu. 

30  Agus  rinn  an  sgrìobhaichean 
agus  am  Phairisich  gearan  an  agh- 
aidh  a  dheisciobul-san,  ag  ràdh, 
C'ar  son  a  ta  sibh  ag  itheadh,  a- 
gus  ag  òl  maille  ri  cìs-mhapraibh 
agus  ri  peacachaibh  ? 

31  Agus  fhreagair  Iosa  agus 
thubhairt  e  riu,  Cha'n  'eil  feum 
aca-san  a  ta  slàn  air  an  lèigh  ach 
aca-san  a  ta  tinn. 

32  Cha  d'thàinig  mise  a  ghairm 
nam  firean,  ach  nam  peacach  chum 
aithreachais. 

33  Agus  thubhairt  iadsan  ris, 
C'ar  son  a  ta  deisciobuil  Eoin  gu 
tric  ri  trasgadh  agus  a'  deanamh 
urnuigh,  agus  mar  an  ceudna  deis- 
ciobuU  nam  Phairiseach ;  ach  a  ta 
do  dheisciobuil-sa  ag  itheadh  agus 
ag  òl? 

34  Agus  thubhairt  esan  riu, 
Am  feud  sibh  a  thoirt  air  cloinn 
seòmair  an  fhir  nuadh-phòsda 
trasgadh  a  dheanamh,  am  feadh 
a  ta  'in  fear  nuadh-pòsda  maille 
riu? 


35  Ach  thig  na  làithean  an 
uair  a  bheirear  am  fear  nuadh- 
pòsda  uatha  :  an  sin  ni  iad  trasg- 
adh  anns  na  làithibh  sin. 

36  Agus  labhair  e  mar  an  ceudna 
cosamhlachd  riu,  Cha  chuir  neach 
air  bith  mìr  a  dh'eudach  nuadh 
air  sean  eudach :  no  reubaidh  an 
t-eudach  nuadh  e,  agus  cha  tig  am 
mìr  do'n  eudach  nuadh  ris  an 
t-sean  eudach. 

37  Agus  cha  chuir  duine  sam 
bith  fìon  nuadh  ann  an  seann 
searragaibh :  no  brisidh  am  fìon 
nuadh  na  searragan,  agus  dòirtear 
e  fèin,  agus  caillear  na  searragan. 

38  Ach  is  còir  fìon  nuadh  a 
chur  ann  an  searrag'aibh  miadha ; 
agus  bithidh  iad  araon  tèaruinte. 

39  Agus  cha  'n'eil  duine  sam 
bith  air  dha  sean  fhìon  òl,  a 
dh'iarras  air  baìi  fìon  nuadh  :  oir 
a  deir  e,  'Se  'n  sean  fhìon  is  fearr. 

CAIB.  VI. 
1  Tha  Criosd  a'  cronuchadh  doille 
nam  Phairiseach  mu  thimchioll 
coimhead  na  sàbaid,  le  sgriobtur, 
reuson,  agus  mìorbhuil,  13  a' 
taghadh  dà  abstol  deug,  17  a' 
slànuchadh  muinntir  a  bha  tinn, 
20  a'  searmonachadh  d'a  dheis- 
ciobluibh  mu  bheannachdaibh  a- 
gus  mhallachdaibh,  Sfc. 

AGUS  tharladh  air  a'  cheud 
là  sàbaid  an  dèigh  an 
dara  là  do  fhèisd  na  càisge*,  gu'n 
deachaidh  e  troimh  na  h-achaibh 
arbhair :  agus  spìon  a  dheisciob- 
uil  na  diasan  arbhair,  agus  dh'ith 
iad,  an  dèigh  am  bruthadh  le'n 
làmhaibh. 

2  Agus  thubhairt  cuid  do  na 
Phairisich  riu,  C'ar  son  a  ta  sibh 
a'  deanamh  an  ni  nach  'eil  cead- 
aichte  r'a  dheanamh  air  làithibh 
na  sàbaid  ? 

3  Agus  f  hreagair  losa  iad,  agus 


1  ions.antach. — 2  air  an  dara  là  sàbaid  an  dèigh  na  ccud  sììbaid. 

thùbhairt  e,  Nach  do  leugh  sibhse 
an  nj  so  rinn  Daibhidh,  'nuair  a 
bha  ocras  air  fèin,  agus  orrasan  a 
bha  maille  ris : 

4*  Cionnus  a  chaidh  e  steach 
do  thigh  Dhè,  agus  a  ghabh  e 
aran  nafianuis1,  agus  a  dh'ith  e 
fèin,  agus  a  thug  e  mar  an  ceudna 
dhoibhsan  a  bha  maille  ris,  ni 
nach  'eil  ceadaichte  itheadh  ach 
do  na  sagartaibh  a  mhàin  ? 

5  Agus  thubhairt  e  riu,  Is 
Tighearn  Mac  an  duine  air  an 
t-sàbaid  fèin. 

6  Tharladh  mar  an  ceudna  air 
sàbaid  eile,  gu  'n  deachaidh  e 
steach  do'n  t-sionagog,  agus  gu'n 
do  theagaisg  e ;  agus  bha  an  sin 
duine,  aig  an  robh  a  làmh  dheas 
air  seargadh. 

7  Agus  rinn  na  sgrìobhaich- 
ean  agus  na  Phairisich  faire,  a 
dh'fheuchainn  an  leighiseadh  e  air 
an  t-sàbaid,  chum's  gu'm  faigh- 
eadh  iad  cùis-dhìtidh  'na  agh- 
aidh. 

8  Ach  thuig  esan  an  smuain- 
tean,  agus  thubhairt  e  ris  an  duine 
aig  an  robh  an  làmh  sheargta, 
Eirich,  agus  seas  a  mach  sa' 
mheadhon.  Agus  dh'èirich  esan, 
agus  sheas  e. 

9  An  sin  thubhairt  Iosa  riu, 
Feòraichidh  mise  aon  ni  dhibh, 
Am  bheil  e  ceadaichte  air.  làithibh 
na  sàbaid  maith  a  dheanamh,  no 
olc?  anama  shaoradh,noa  sgrios? 

10  Agus  air  dha  amharc  m'an 
cuairt  orra  uile,  thubhairt  e  ris 
an  duine,  Sìn  a  mach  do  làmh. 
Agus  rinn  e  sin :  agus  dh'aisig- 
eadh  a  làmh  sfàn  da  mar  an  làmh 
eile. 

1 1  Agus  lìonadh  iadsan  do  chuth- 
ach  agus  labhair  iad  r'a  chèile, 
ciod  a  dheanadh  iad  ri  Iosa. 

12  Agus  anns  na  làithibh  sin 


chaidh  esan  gu  beinn  a  dheanamh 
urnuigh,  agus  bhuanaich  e  rè  na 
h-oidhche  ann  an  urnuigh  ri  Dia. 

13  Agus  air  teachd  do'n  là, 
ghairm  e  d'a  ionnsuidh  a  dheis- 
ciobuil :  agus  thagh  e  dà  f  hear 
dheug  asda,  d'an  do  ghoir  e  Abs- 
toil: 

14  Simon,  (a  dh'ainmich  e  mar 
an  ceudna  Peadar,)  agus  Aindreas 
a  bhràthair,  Seumas  agus  Eoin, 
Philip  agus  Bartolomeus, 

15  Mata  agus  Tomas,  Seumas 
mac  Alpheuis,  agus  Simon  d'an 
goirear  Selotes, 

16  Iudas  bràthair  Sheumais/ 
agus  Iudas  Iscariot,  esan  a  bha 
'na  f  hear-brathaidh. 

17  Agus  thàinig  e  nuas  leo,  a- 
gus  sheas  e  air  ionad  còmhnard, 
agus  coimhthional  a  dheisciobul, 
agus  buidheann  mhòr-shluaigh 
o  Iudea  uile  agus  o  Ierusalem, 
agus  o  chois  fairge  Thiruis  agus 
Shidoin,  muinntir  a  thàinig  g'a 
èisdeachd,  agus  gu  bhi  air  an 
leigheas  o'n  euslaintibh ; 

18  Agus  iadsan  a  bha  air  am 
pianadh  ìe  spioradaibh  neòghlan  : 
agus  leighiseadh  iad. 

19  Agus  dh'iarr  an  sluagh  uile 
beantuinn  ris :  oir  chaidh  cumh- 
achd  a  mach  as,  agus  shlànuich 
e  iad  uile. 

20  Agus  thog  e  suas  a  shùilean 
aira  dheisciobluibh,agus  thubhairt 
e,  Is  beannaichte  sibhse  ta  bochd : 
oir  is  libh  rìoghachd  Dhè. 

21  Is  beannaichte  sibhse  ta 
ocrach  a  nis :  oir  sàsuichear  sibh. 
Is  beannaichte  sibhse  ta  caoidh  a 
nis :  oir  gàiridh  sibh. 

22  Is  beannaichte  sibh  'nuair 
a  bheir  daoine  fuath  dhuibh,  agus 
a  chuireas  iad  as  an  cuideachd 
sibh,  agus  a  bheir  iad  cainnt 
mhaslach  dhuibh,  agus  a  thilgeas 


an  t'aran  taisbeanta. 

iad  a  mach  bhur  n-ainm  mar  olc, 
air  son  Mhic  an  duine. 

23  Deanaibh-sa  gairdeachas  san 
là  sin,  agus  leumaibh  le  h-aoibh- 
neas :  oir  feuch,  is  mòr  bhur  duais 
air  nèamh  :  oir  is  ann  mar  sin  a 
rinn  an  aithriche  air  na  fàidhibh. 

24  Ach  is  an-aoibhinn  duibhse 
ta  saoibhir  :  oir  fhuair  sibh  bhur 
sòlas. 

25  Is  an-aoibhinn  duibhse  ta 
sàitheach  :  oir  bithidh  ocras  oirbh. 
Is  an-aoibhinn  duibhse  ta  gàir- 
eachdaich  a  nis :  oir  ni  sibh  bròn 
agus  gul. 

26  Is  an-aoibhinn  duibhse 
*nuair  a  labhras  daoine J  maith 
umaibh  :  oir  is  ann  mar  sin  a 
rinn  an  aithriche  ris  na  f  àidhibh 
brèige. 

27  Ach  a  deirim  ribhse  ta  *g 
èisdeachd,  Gràdhaichibh  bhur 
naimhde,  deanaibh  maith  orrasan 
le'm  fuathach  sibh  : 

28  Beannaichibh  iadsan  a  ta 
'gur  mallachadh,  agus  deanaibh 
urnuigh  air  son  na  muinntir  a  ta 
buntuinn  gu  naimhdeil  ribh. 

29  Ris  an  ti  a  bhuaileas  tu  air 
aon  ghial,  cum  an  gial  eile  ;  agus 
do'n  ti  a  bheir  t'fhalluing  dhiot, 
na  bac  do  chòta  mar  an  ceudna. 

30  Tabhair  do  gach  neach  a 
dh'iarras  ort;  agus  o'n  neach  a 
bheir  uait  do  mhaoin,  na  iarr  air 
ais  i. 

31  Agus  mar  a  b'àill  libh 
daoine  dheanamh  dhuibh,  dean- 
aibh-sa  mar  an  ceudna  dhoibh- 
san. 

32  Oir  ma  ghràdhaicheas  sibh 
iadsan  aig  am  bheil  gràdh  dhuibh, 
ciod  am  buidheachas  a  ta  agaibh  ? 
oir  gràdhaichidh  peacaich  fèin  an 
droing  aig  am  bheil  gràdh  dhoibh. 

33  Agus  ma  ni  sibh  maith  do'n 
mhuinntir  a  ni  maith  dhuibh,  ciod 


am  buidheachas  a  ta  agaibh  ?  oir 
ni  peacaich  an  ni  so  fèin  mar  an 
ceudna. 

34  Agus  ma  bheir  sibh  iasachd2 
dhoibhsan  o'm  bheil  dùil  agiiibh 
ri  fhaotainn  a  rìs,  ciod  am  buidh- 
eachas  a  ta  agaibh  ?  oir  bheir 
peacaich  fèin  iasachd  do  pheac- 
achaibh,  chum's  gu'm  faigh  iad 
uiread  a  rìs. 

35  Ach  gràdhaichibh-sa  bhur 
naimhde,  agus  deanaibh  maith, 
agus  thugaibh  iasachd,  gun  dùil 
a  bhi  agaibh  ri  ni  sam  bith  'na 
èiric3 :  agus  bithidhbhur  duais  mòr 
agus  bithidh  sibh  'nur  cloinn  do'n 
Ti  a's  àirde  :  oir  a  ta  esan  tabhart- 
ach  dhoibhsan  a  ta  mi-thaingeal 
agus  olc. 

36  Bithibhse  uime  sin  tròcair- 
each,  mar  a  ta  bhur  n-Athair 
tròcaireach. 

37  Agus  na  tugaibh  breth,  agus 
cha  toirear  breth  oirbh  :  na  dìt- 
ibh,  agus  cha  dìtear  sibh :  thugaibh 
maitheanas,  agus  bheirear  maith- 
eanas  dhuibh. 

38  Thugaibh  uaibh,  agus  bheir- 
ear  dhuibh  ;  deadh  thomhas,  air  a 
gheinneadh,  agus  air  a  chrathadh 
ri  chèile,  agus  a'  cur  thairis,  bheir 
daoine  ann  bhur  n-uchd  ;  oir  leis 
an  tomhas  le'n  tomhais  sibh, 
tomhaisear  dhuibh  a  rìs. 

39  Agus  labhair  e  cosamhlachd 
riu,  Am  feud  an  dall  dall  a  threòr- 
achadh  ?  nach  tuit  iad  araon  ann 
an  slochd  ? 

40  Cha  'n'eil  an  deisciobul  os 
ceann  a  mhaighstir :  ach  ge  b'e 
neach  a  ta  coimhlionta,  bithidh  e 
mar  a  mhaighstir. 

41  Agus  c'ar  son  a  ta  thu 
faicinn  an  smùirnein  a  ta  an  sùil 
do  bhràthar,  agus  nach  'eil  thu 
toirt  fa'near  an  t-sail  a  ta  ann  do 
shùil  fèin  ? 


h-uile  dhaoine. — 2  coingheall. — 3  gun  bhur  dòchas  a  chall. 

42  No  cionnus  a  dh'fheudas  tu 
ràdh  ri  d'  bhràthair,  A  bhràthair, 
leig  dhorah  an  smùirnein  a  thoirt 
à  d'  shùil,  agus  nach  'eil  thu  toirt 
fa'near  an  t-sail  a  ta  ann  do  shùil 
fèin?  A  chealgair,  tilg  a  mach 
air  tùs  an  t-sail  as  do  shùil  fèin, 
agus  an  sin  is  lèir  dhuit  gu  soill- 
ear  an  smùirnein  a  ta  ann  an  sùil 
do  bhràthar  a  thoirt  aisde. 

43  Oir  cha  deadh  chraobh  a 
bheir  a  mach  droch  thoradh :  agus 
cha  droch  chraobh  a  bheir  a  mach 
deadh  thoradh. 

44  Oir  aithnichear  gach  craobh 
air  atoradh :  oir  cha  tionail  daoine 
fìgean  do  dhroighionn,  no  caoran 
f ìona  do'n  fhearr-dhris. 

45  Bheir  duine  maith  ni  maith 
a  mach  à  deadh  ionmhas  a  chridhe : 
agus  bheir  droch  dhuine  ni  olc  a 
mach  à  droch  ionmhas  a  chridhe : 
oir  is  ann  à  pailteas  a'  chridhe  a 
labhras  a  bheul. 

46  Agus  c'ar  son  a  ghoireas 
sibh,  a  Thighearn,  a  Thighearn, 
dhiomsa,  agus  nach  dean  sibh  na 
nithe  a  deirim  ? 

47  Gach  neach  a  thig  a  m' 
ionnsuidhse,  agus  a  chluinnees 
mo  bhriathra,  agus  a  ni  iad, 
feuchaidh  mi  dhuibh  cia  ris  is 
cosmhuil  e. 

48  Is  cosmhuil  e  ri  duine  a 
thog  tigh,  agus  a  chladhaich 
domhain,  agus  a  chuir  a  bhunait 
air  carraig :  agus  an  uair  a  thàinig 
an  tuil,  bhuail  an  sruth  gu  dian 
air  an  tigh  sin,  agus  cha  b'urrainn 
e  charachadh ;  oir  bha  e  air  a 
shuidheachadh l  air  carraig. 

49  Ach  an  ti  a  chluinneas,  agus 
nach  dean,  is  cosmhuil  e  ri  duine 
a  thog  tigh  air  an  talamh  gun 
bhunait,  air  an  do  bhuail  an  sruth 
gu  dian,  agus  air  ball  thuit  e ;  a- 
gus  bu  mhòr  tuiteam  an  tighe  sin. 


CAIB.  VII. 

1  Air  do  Chriosd  creidimh  bu  mhò 
fhaotainn  ann  an  ceannard-ceud 
a  bha  'na  Gheintileach,  na  ann 
an  aon  neach  do  na  h-Iudhachaibh, 
10  leìghis  e  '  sheirbhiseach  gun 
teachd  d'a  ionnsuidh.  1 1  Tha  e 
togail  mic  na  bantraich  ann  an 
Nain  o'n  bhàs,  19  a'  dearbhadh 
do  theachdairibh  Eoin,  le  oibribh 
mìorbhuileach  a  rinn  e  'nan  làth- 
air,  gu'm  be  fèin  an  Criosd  a 
bha  ri  teachd,  24  «'  nochdadh 
do'n  t-sluagh  ciod  i  a  bharail  mu 
Eoin,  Sfc. 

ANIS  an  uair  a  chrìochnaich  e 
a  bhriathra-san  uile  ann  an 
èisdeachd  an  t-sluaigh,  chaidh  e 
steach  do  Chapernaum. 

2  Agus  bha  seirbhiseaeh  ceann- 
aird-ceud  àraidh,  a  b'ionmhuinn 
leis,  gu  tinn,  agus  ri  h-uchd  bàis. 

3  Agus  air  cluinntinn  mu  Iosa 
dha,  chuir  e  seanairean  nan  Iudh- 
ach  d'a  ionnsuidh,  a'  cur  impidh 
air  gu'n  tigeadh  e,  agus  gu'n  leigh- 
iseadh  e  a  sheirbhiseach. 

4  Agus  an  uair  a  thàinigiadgu 
Iosa,  ghuidh  iad  air  gu  dùrachd- 
ach,  ag  ràdh,  Gu'm  b'airidh  e  gu'n 
deanadh  esan  so  dha : 

5  Oir  is  toigh  leis  ar  cinneach- 
ne,  agus  thog  esan  dhuinn  siona- 

g°g- 

6  Agus  chaidh  Iosa  maille  nu. 
Ach  air  dha  bhi  nis  fagus  do'n 
tigh,  chuir  an  ceannard-ceud  càirde 
d'a  ionnsuidh,  ag  ràdh  ris,  A 
Thighearn,  na  cuir  dragh  ort  fèin, 
oir  cha'n  airidh  mise  gu'n  rachadh 
tu  steach  fo  m'  chleith. 

7  Uime  sin  cha  mhò  a  mheas 
mi  gu'm  b'airidh  mi  fèin  air 
teachd  a  t'ionnsuidh  :  ach  a  mhàin 
abair  am  focal,  agus  slànuichear 
m'  òglach. 

8  Oir  is  duine  mise  fèin  air 


stèidheachadh. 

mo  chur  fo  ùghdarras,  aig  am 
bheil  saighdeara  fum,  agus  a 
deirim  ris  an  fhear  so,  Imich, 
agus  imichidh  e  :  agus  ri  fear 
eile,  Thig,  agus  thig  e :  agus  ri  m' 
sheirbhiseach,  Dean  so,  agus  ni 
se  e. 

9  Agus  air  cluinntinn  nan  nithe 
so  do  losa,  ghabh  e  iongantas  ris, 
agus  air  tionndadh  dha,  thubhairt 
e  ris  an  t-sluagh  a  lean  e,  A 
deirim  ribh,  nach  d'fhuair  mi 
creidimh  co  mòr  as  so,  ann  an  Is- 
rael  fèin. 

10  Agus  air  pilltinn  air  an  ais 
do'n  tigh  do  na  teachdairibh  a 
chuireadh  cfa  ionnsuidh,  fhuair 
iad  an  seirbhiseach  a  bha  tinn, 
slàn. 

11  Agus  tharladh  an  là  'na 
dhèigh  sin,  gu  'n  deachaidh  e 
chum  baile  d'an  goirear  Nain ;  a- 
gus  chaidh  a  dheisciobuil l  maiHe 
ris,  agus  sluagh  mòr. 

12  A  nis  an  uair  a  thàinig  e  'm 
fagus  do  gheatadh  a  bhaile,  feuch, 
ghiùlaineadh  a  mach  duine  marbh, 
aon  mhac  a  mhàthar,  agus  bu 
bhantrach  i :  agus  bha  sluagh  mòr 
do  mhuinntir  a'  bhaile  maille  rithe. 

13  Agus  an  uair  a  chunnaic  an 
Tighearn  i,  ghabh  e  truas  dith,  a- 
gus  thubhairt  e  rithe,  Na  guil. 

14  Agus  thàinig  e  agus  bhean 
e  ris  a  ghiùlan 2,  (agus  sheas  iad- 
san  a  bha  ga  iomchar,)  agus  thu- 
bhairt  e,  Oganaich,  a  deirim  riut, 
èirich. 

15  Agus  dh'èirich  an  duine  bha 
marbh  'na  shuidhe,  agus  thòisich 
e  air  labhairt :  agus  thug  e  d'a 
mhàthair  e. 

16  Agus  ghlac  eagal  iad  uile : 
agus  thug  iad  glòir  do  Dhia,  ag 
ràdh,  Dh'èirich  fàidh  mòr  'nar 
measg-ne ;  agus,  Dh'amhairc  Dia 
air  a  shluagh  fèin. 


17  Agus  chaidh  an  t-iomradh 
so  mach  airsan  air  feadh  Iudea 
uile,  agus  na  dùcha  m'an  cuairt 
uile. 

18  Agus  dh'innis  a  dheisciobuil 
do  Eoin  mu  thimchioll  na  nithe 
sin  uile. 

19  Agus  ghairm  Eoin  d'a  ionn- 
suidh  dithis  àraidh  d'a  dheisciob- 
luibh,  agus  chuir  e  iad  gu  Iosa, 
ag  ràdh,  An  tusa  esan  a  bha  ri 
teachd,  no'm  bi  sùil  againn  ri 
neach  eile  ? 

20  Agus  air  teachd  do  na 
daoinibh  d'a  ionnsuidh,  thubhairt 
iad,  Chuir  Eoin  Baiste  sinne  a'd' 
ionnsuidh,  ag  ràdh,  An  tusa  'n  ti 
a  bha  ri  teachd,  no  'm  bi  sùil 
againn  ri  neach  eile  ? 

21  Agus  anns  an  uair  sin  fèin 
leighis  e  mòran  o  'n  euslaintibh  a- 
gus  o  'm  plàighibh,  agus  o  dhroch 
spioradaibh,  agus  thug  e  'n  radharc 
do  mhòran  a  bha  dall. 

22  Agus  fhreagair  Iosa,  agus 
thubhairt  e  riu,  Imichibhse  agus 
innsibh  do  Eoin  na  nithe  a  chunn- 
aic  agus  a  chuala  sibh,  gu'm  bheil 
na  doill  a'  faicinn,  na  bacaich  ag 
imeachd,  na  lobhair  air  an  glan- 
adh,  na  bodhair  a'  cluinntinn,  na 
mairbh  air  an  dùsgadh,  an  sois- 
geul  air  a  shearmonachadh  do  na 
bochdaibh. 

23  Agus  is  beannaichte  esan 
nach  faigh  oilbheum  annamsa. 

24  Agus  an  uair  a  dh'fhalbh 
teachdairean  Eoin,  thòisich  e  air 
labhairt  ris  an  t-sluagh  mu  thim- 
chioll  Eoin,  Ciod  an  ni  a  chaidh 
sibh  a  mach  do'n  f  hàsach  a  dh'- 
f  haicinn  ?  an  i  cuilc  air  a  erath- 
adh  le  gaoith  ? 

25  Ach  ciod  e  an  ni  chaidh  sibh 
a  mach  a  dh'fhaicinn  ?  an  e  duine 
air  a  sgeadachadh  ann  an  eudach 
mìn?    feuch,  iadsan  a  ta  sgead- 


1  mòran  d'a  dheisciobluibh. — 2  chiste  mhairbh. 

aichte  le  eudach  rìomhach,  agus 
a'  caitheadh  am  beatha  gu  sògh- 
ail,  is  ann  an  cùirtibh  nan  righ  a 
ta  iad. 

26  Ach  ciod  e  an  ni  chaidh 
sibh  a  mach  a  dh'f  haicinn  ?  an  e 
f  àidh  ?  seadh,  a  deirim  ribh,  agus 
ni  's  mò  na  fàidh. 

27  Is  e  so  an  ti  mu'm  bheil  e 
sgrìobhta,  Feuch,  cuiream  mo 
theachdair  roimh  do  ghnùis,  a 
dh'ulluicheas  do  shlighe  romhad. 

28  Oir  a  deirim  ribh,  'Nam 
measgsan  a  rugadh  le  mnaibh, 
cha  'n'eil  fàidh  a's  mò  na  Eoin 
Baiste  :  gidheadh  an  ti  a's  lugha 
ann  an  rìoghachd  Dhè,  is  mò  e  na 
esan. 

29  Agus  dh'fhìreanaich  am 
pobull  uile  a  chual  e,  agus  na  cìs- 
mhaoir  Dia,  air  dhoibh  bhi  air  am 
baisteadh  le  baisteadh  Eoin. 

30  Ach  chuir  na  Phah'isich  a- 
gus  an  luchd-lagha  cùl  ri  comh- 
airle  Dhè  d'an  taobh  fèin,  am 
feadh  nach  do  bhaisteadh  iad 
leis. 

31  Agus  thubhairt  an  Tigh- 
earna,  Cò  ris  uime  sin  a  shamh- 
laicheas  mi  daoine  a'  ghinealaich 
so  ?  agus  cò  ris  a  ta  iad  cos- 
mhuil  ? 

32  A  ta  iad  cosmhuil  ri  cloinn 
a  ta  'nan  suidhe  sa'  mhargadh, 
agus  a  dh'èigheas  r'a  chèile,  ag 
ràdh,  Rinn  sinne  pìobaireachd 
dhuibhse,  agus  cha  d'rinn  sibhse 
dannsa  :  rinn  sinne  tuireadh 
dhuibhse,  agus  cha  d'rinn  sibhse 
gul. 

33  Oir  thàinig  Eoin  Baiste, 
cha'n  ann  ag  itheadh  arain,  no  ag 
òl  fìona;  agus  their  sibh,  A  ta 
deamhan  aige. 

34  Thàinig  Mac  an  duine  ag 
itheadh  is  ag  òl ;  agus  their  sibh, 
Feuch  duinegeòcach  agus  pòitear- 
fìona,  caraid  chìs-mhaor  agus 
pheacach. 


35  Ach  a  ta  gliocas  air  a  f  ìrean- 
achadh  le  a  cloinn  uile. 

36  Agus  dh'iarr  duine  àraidh 
do  na  Phairisich  air,  gu'n  itheadh 
e  biadh  maille  ris.  Agus  chaidh 
e  steach  do  thigh  an  Phairisich, 
agus  shuidh  e  sìos  chum  bìdh. 

37  Agus  feuch,  an  uair  a  f  huair 
bean  anns  a'  bhaile,  a  bha  'na 
peacach,  fios  gu  'n  robh  e  'na 
shuidhe  aig  biadh  ann  an  tigh  an 
Phairisich,  thug  i  leatha  bocsa 
alabastair  làn  do  ola  chùbhraidh. 

38  Agus  sheas  i  aig  a  chosaibh 
air  a  chùlaobh  a'  gul,  agus  thòis- 
ich  i  air  a  chosan  a  fhliuchadh 
le  a  deuraibh,  agus  thiormaich  i 
iad  le  gruaig  a  cinn,  agus  phòg  i 
a  chosa,  agus  dh'ung  i  leis  an  ola 
iad. 

39  Agus  an  uair  a  chunnaic  am 
Phairiseach,  a  thug  cuireadh  dha, 
so,  labhair  e  ann  fèin,  ag  ràdh, 
Nam  b'f  hàidh  an  duine  so,  bhiodh 
fhios  aige  cò  i  a'  bhean  so  a  ta 
beantuinn  ris,  agus  ciod  is  gnè 
dhi ;  oir  is  peacach  i. 

40  Agus  fhreagair  Iosa,  agus 
thubhairt  e  ris,  A  Shimoin,  a  ta 
ni  agam  ri  ràdh  riut.  Agus  thu- 
bhairt  esan,  A  mhaighstir  abair  e. 

41  Bha  aig  fear-fiacha  àraidh 
dithis  do  f  hèichneinibh  :  bha  aige 
air  aon  fhear  cùig  ceud  peghinn, 
agus  air  an  f  hear  eilè  leth-cheud. 

42  Agus  do  bhrìgh  nach  robh 
aca  ni  leis  an  dìoladh  iad,  mhaith 
e  gu  saor  dhoibh  araon.  Innis 
domhsa  uime  sin,  cò  aca  is  mò  a 
ghràdhaicheas  e  ? 

43  Agus  fhreagair  Simon  agus 
thubhairt  e,  'S  i  mo  bharail  gur  e 
an  neach  is  mò  d'an  do  mhaith  e. 
Agus  thubhaùt  e  ris,  Is  ceart  a 
thug  thu  breth. 

44  Agus  air  tionndadh  ris  a* 
mhnaoi,  thubhairt  e  ri  Simon, 
Am'  faic  thu  bhean  so  ?  thàinig  mi 
steach  do  d'thigh,  cha  d'thug  thu 

thu  dhomh  uisge  chura  mo  chos ; 
ach  dh'ionnlaid  ise  mo  chosa  le 
deuraibh  agus  thiormaich  i  iad  le 
folt  a  cinn. 

45  Cha  d'thug  thusa  dhomh 
pòg :  ach  o  thàinig  ise L  stigh,  cha 
do  sguir  i  a  phògadh  mo  chos. 

46  Cha  d'ung  thusa  mo  cheann 
le  h-ola :  ach  dh'ung  ise  mo  chosa 
le  h-ola  chùbhraidh. 

47  Uime  sin  a  deirim  riut, 
Gu'm  bheil  a  peacaidh  a  ta 
lìonmhor  air  am  maitheadh;  air 
an  aobhar  sin2  ghràdhaich  i  gu 
mòr:  ach  ge  b'e  neach  d'am 
maithear  beagan,  bithidh  a  ghràdh 
beag. 

48  Agus  thubhairt  e  rithe,  Tha 
do  pheacaidh  air  am  maitheadh. 

49  Agus  thòisich  iadsan  a  bha 
'nan  suidhe  aig  biadh  maille  ris, 
air  a  ràdh  annta  fèin,  Cò  e  so  a 
ta  eadhon  a'  maitheadh  pheac- 
anna? 

50  Agus  thubhairt  e  ris  a' 
mhnaoi,  Shlànuich  do  chreidimh 
thu;  imich  an  sìth. 

CAIB.  VIII. 
2  Tha  mnài  a1  frithealadh  do 
Chriosd  le  am  maoin.  4  Tha 
Criosd,  an  dèigh  dha  searmoin  a 
dheanamh  o  àit  gu  h-àit,  agus  e 
air  a  leantuinn  le  abstolaibh,  a' 
labhairt  cosamhlachd  an  t-sìolad- 
air,  16  agus  na  coinnle ;  21  a' 
cur  an  cèill  cò  iad  a  mhàthair, 
agus  a  bhràithrean  ;  22  a'  cron- 
uchadh  na  gaoithe,  fyc. 

AGUS  tharladh  an  dèigh  sin, 
gu'n  d'imich  esan  troimh 
gach  caithir  agus  baile,  a'  sear- 
monachadh,  agus  a'  cur  an  cèill 
soisgeil  rìoghachd  Dhè,  agus  an  dà 
fhear  dheug  'na  fhochair. 

2  Agus  mnài  àraidh  a  leighis- 
eadh  o  dhroch  spioradaibh  agus 
o  euslaintibh,  Muire  d'an  goirear 


Magdalen,  as  an  deachaidh  seachd 
deamhain. 

3  Agus  Ioanna  bean  Chusa 
stiùbhaird  Heroid,  agus  Susanna, 
agus  mòran  eile,  a  bha  frithealadh 
dha  le  am  maoin. 

4  Agus  an  uair  a  chruinnich 
sluagh  mòr,  agus  a  thàinig  iad  as 
gach  baile  d'a  ionnsuidh,  labhair 
e  ann  an  cosamhlachd  : 

5  Chaidh  fear-cuir  a  mach  a 
chur  a  shìl :  agus  ag  cur  da,  thuit 
cuid  ri  taobh  an  rathaid,  agus 
shaltradh  sìos  e,  agus  dh'ith  eun- 
laith  an  athair  suas  e. 

6  Agus  thuit  cuid  eile  air  carr- 
aig,  agus  air  f  às  da,  shearg  e,  do 
bhrìgh  nach  robh  sùgh  aige. 

7  Agus  thuit  cuid  eUe  am 
measg  droighinn,  agus  air  f  às  do 
'n  droighionn  maille  ris,  thachd 
se  e. 

8  Agus  thuit  cuid  eile  air 
talamh  maith,  agus  dh'fhàs  e 
suas,  agus  thug  e  toradh  uaith  a 
cheud  uiread  's  a  chuireadh.  A- 
gus  air  dha  na  nithe  sin  a  ràdh, 
ghlaodh  e,  Ge  b'e  aig  am  bheil 
cluasa  chum  èisdeachd,  èisdeadh 
e. 

9  Agus  dh'fhiosraich  a  dheis- 
ciobuil  deth,  ag  ràdh,  Ciod  e  an 
cosamhlachd  so  ? 

10  Agus  thubhairt  esan,  Thug- 
adh  dhuibhse  eòlas  fhaotainn  air 
rùn  dìomhair  rìoghachd  Dhè ;  ach 
do  chàch  an  cosamhlachdaibh, 
ionnus  ag  faicinn  doibh  nach  faic- 
eadh  iad,  agus  ag  cluinntinn  doibh 
nach  tuigeadh  iad. 

1 1  Ach  is  e  so  an  cosamhlachd: 
Is  e  'n  sìol  focal  Dè. 

12  Iadsan  ri  taobh  an  rathaid, 
is  iad  sin  a  dh'èisdeas ;  'na  dhèigh 
sin  a  ta  'n  diabhul  a'  teachd,  agus 
a'  togail  air  falbh  an  fhocail  as 
an  cridheachaibh,  air  eagal  gu'n 

creideadh   iad   agus  gu'm  biodh 
iad  air  an  saoradh. 

13  An  dream  air  a'  charraig, 
is  iad  sin  iadsan,  an  uair  a  dh'èisd- 
eas  iad,  a  ghabhas  am  focal  d'an 
ionnsuidh  le  gairdeachas ;  ach  cha 
'n'eil  aca  so  freumh,  muinntìr  a 
chreideas  rè  tamuill,  agus  an  àm 
buairidh  a  ta  tuiteam  air  falbh. 

14  Agus  an  ni  a  thuit  am 
measg  droighinn,  is  iad  sin  an 
dream  a  dh'èisdeas,  agus  air 
dhoibh  dol  a  mach,  a  ta  iad  air 
an  tachdadh  le  cùram,  agus  le 
saoibhreas,  agus  le  sàimhe  na 
beatha  so,  agus  cha  'n'eil  iad  a' 
toirt  toraidh  uatha  chum  foirf- 
eachd. 

15  Ach  an  ni  a  thuit  san  talamh 
mhaith,  is  iad  sin  iadsan,  air 
dhoibh  am  focal  èisdeachd,  a  ta 
'ga  choimhead  ann  an  cridhe 
treibh-dhireach  agus  maith,  agus 
a'  toirt  toraidh  uatha  le  foighidin.1 

16  Cha  'n'eil  neach  air  bith, 
air  dha  coinneal  a  lasadh,  a 
dh'f  holuicheas  fo  shoitheach  i,  no 
chuireas  fo  leabaidh  i :  ach  euiridh 
e  ann  an  coinnleir  i,  chum's 
gu'm  faic  iadsan  a  thig  a  stigh  an 
solus. 

17  Oir  cha  'n'eil  ni  sam  bith 
folaichte  nach  deanar  follaiseach; 
no  uaigneach,  nach  aithnichear, 
agus  nach  tig  os  àird. 

18  Air  an  aobhar  sin  thugaibh 
fa'near  cionnus  a  dh'èisdeas  sibh  : 
oir  ge  b'e  neach  aig  am  bheil, 
bheirear  dha ;  agus  ge  b'e  neach 
aignach  'eil,bheirearuaith  eadhon 
an  ni  sin  a  shaoilear  a  bhi  aige. 

19  An  sin  thàinig  d'aionnsuidh 
a  mhàthair  agus  a  bhràithre,  agus 
cha  b'urrainn  iad  teachd  am  fagus 
da  leis  an  dòmhlas. 

20  Agus  dh'innseadh  dha  le 
dream  àraidh,  a  thubhairt,  Tha  do 


mhàthair  agus  do  bhràithre  'nan 
seasamh  a  muigh,  ag  iarraidh 
t'fhaicinn. 

21  Agus  fhreagair  esan  agus 
thubhairt  e  riu,  Is  iad  mo  mhàth- 
air  agus  mo  bhràithrean  iadsan  a 
dh'èisdeas  ri  focal  Dè,  agus  a  ni  e. 

22  Agus  tharladh  air  là  àraidh, 
gu'n  deachaidh  e  fèin  agus  a  dheis- 
ciobuil  a  stigh  do  luing:  agus 
thubhairt  e  riu,  Rachamaid  thairis 
gu  taobh  thall  an  locha.  Agus 
chuir  iad  a  mach  o  thìr. 

23  Ach  ag  seòladh  dhoibh, 
thuit  codal  airsan :  agus  thàinig 
ànradh  2  gaoith  a  nuas  air  an  ioch, 
agus  lìonadh  iad  le  h-uisge,  agus 
bha  iad  ann  an  gàbhadh. 

24  Agus  thàinig  iad  d'a  ionn- 
suidh,  agus  dhùisg  iad  e,  ag 
ràdh,  A  mhaighstir,  a  mhaigh- 
stir,  tha  sinn  caillte,  An  sin  dh'èir- 
ich  esan,  agus  chronuich  e  a' 
ghaoth,  agus  onfha,an  uisge:  agus 
sguir  iad,  agus  thàinig  fèadh3 
ann. 

25  Agus  thubhairt  e  riu,  C'àit 
am  bheil  bhur  creidimh  ?  agus 
air  dhoibh  bhi  fo  eagal,  ghabh 
iad  iongantas,  ag  ràdh  r'a  chèile, 
Ciod  a'  ghnè  dhuine  so  ?  oir  a  ta 
e  toirt  àithne  do  na  gaothaibh, 
agus  do'n  uisge  fèin,  agus  a  ta  iad 
umhal  dha. 

26  Agus  thàinig  iad  air  tìr  aig 
dùthaich  nan  Gadareneach,  a  ta 
thall  fa  chomhair  Ghalile. 

27  Agus  an  uair  a  chaidh  e 
mach  air  tìr,  choinnich  duine  àr- 
aidh  as  a'  bhaile  e,  anns  an  robh 
deamhain  rè  aimsir  fhada,  agus 
aig  nach  biodh  'eudach  uime,agus 
nach  fanadh  ann  an  tigh,  ach 
anns  na  h-àitibh-adhlaic. 

28  An  uair  a  chunnaic  e  Iosa, 
ghlaodh  e  mach,  agus  thuit  e  sìos 
'na  làthair,  agus  thubhairt  e  le 


seasmhachd. — 2  doinionn,  stoirm. — 3  ciuine. 

guth  àrd,  Ciotl  e  mo  ghnothuchsa 
riut,  Iosa,  a  Mhic  an  Dè  a's  ro 
àirde  ?  guidheam  ort,  na  pian  mi. 

29  (Oir  bha  e  air  toirt  àithne 
do'nspioradneòghlandol  a  mach 
as  an  duine.  Oir  bu  tric  a  rug  e 
gu  naimhdeil  air :  agus  cheang- 
ladh  e  le  slabhruidhibh,  agus 
choimhideadh  an  geimhlibh  e ; 
agus  air  briseadh  a  chuibhreacha 
dha,  dh'iomaineadh  e  leis  an 
deamhan  do'n  f  hàsach.) 

30  Agus  dh'  fheòraich  Iosa 
dheth,  ag  ràdh,  Ciod  is  ainm 
dhuit  ?  agus  thubhairt  esan, 
Legion :  do  bhrìgh  gu'n  deach- 
aidh  moran  dheamhan  a  steach 
ann. 

31  Agus  ghuidh  iad  air,  gun 
àithne  thoirt  doibh  dol  sìos  do'n 
doimhneachd.1 

32  Agus  bha  treud  lìonmhor 
mhuc  an  sin,  ag  ionaltradh  air 
an  t-sliabh  :  agus  ghuidh  iad  air 
cead  a  thoirt  doibh  dol  a  steach 
annta.    Agus  thug  e  cead  doibh. 

33  An  sin  air  dol  do  na  deamh- 
naibh  a  mach  as  an  duine,  chaidh 
iad  anns  na  mucaibh  :  agus  ruith 
an  treud  mhuc  gu  dian  sìos  le 
bruthach2  do'n  loch,  agus  thach- 
dadh  iad. 

34  Agus  an  uair  a  chunnaic  an 
dream  a  bha  'gam  biadhadh  an 
ni  a  rinneadh,  theich  iad,  agus 
dh'innis  iad  e  anns  a'  bhaile  agus 
anns  an  dùthaich. 

35  Agus  chaidh  iadsan  a  mach 
a  dh'fhaicinn  an  ni  a  rinneadh ; 
agus  thàinig  iad  gu  Iosa,  agus 
fhuair  iad  an  duine  as  an  deach- 
aidh  na  deamhain,  'na  shuidhe 
aig  cosaibh  Iosa,  air  eudachadh, 
agus  e  'na  chèill :  agus  ghabh  iad 
eagal. 

36  Agus  dh'innis  an  dream  a 
chunnaic   e   dhoibh,    cionnus    a  I 


shlànuicheadh  an  duine  san  robh 
na  deamhain. 

37  An  sin  dh'iarr  muinntir 
dùcha  nan  Gadareneach  uile  air- 
san,  imeachd  uatha ;  oir  ghlacadh 
le  h-eagal  mòr  iad :  agus  chaidh 
e  san  luing;  agus  phill  e  air  ais  a 
rìs. 

38  A  nis  ghuidh  an  duine  as 
an  deachaidh  na  deamhain  air,  e 
fèin  a  bhi  maille  ris;  ach  chuir 
Iosa  uaith  e,  ag  ràdh, 

39  Pill  do  d'  thigh  fèin,  agus 
cuir  an  cèill  meud  nan  nithe  a 
rinn  Dia  dhuit.  Agus  dh'imich  e 
roimhe,  ag  innseadh  gu  follaiseach 
air  feadh  a'  bhaile  uile,  meud  nan 
nithe  a  rinn  Iosa  dha. 

40  Agus  tharladh,  an  uair  a 
phill  Iosa  air  ais,  gu'n  do  ghabh 
an  sluagh  gu  toileach  ris  :  oir  bha 
iad  uile  'ga  fheitheamh. 

41  Agus  feuch,  thàinig  duine 
d'am  b'ainm  Iairus,  a  bha  'na 
uachdaran  air  an  t-sionagog :  agus 
thuit  e  aig  cosaibh  Iosa,  agus 
ghuidh  e  air  gu'n  tigeadh  e  d'a 
thigh : 

42  Do  bhrìgh  gu'n  robh  aon- 
ghin  nighinn  aige,  mu  thimchioll 
dà  bhliadhna  dheug,  agus  i  faot- 
ainn  a'  bhàis.  (Ach  air  dha  bhi 
ag  imeachd,  bha'n  sluagh  'ga 
theannadh. 

43  Agus  thàinig  bean  air  an 
robh  dòrtadh  fola  dà  bhliadhna 
dheug,  agus  a  chaith  a  beathach- 
adh  uile  ri  lèighibh,  agus  nach 
b'urradh  bhi  air  a  leigheas  le 
neach  air  bith. 

44  Thàinig  ise  air  a  chùlaobh, 
agus  bhean  i  ri  iomall  'eudaich  : 
agus  sguir  a  dòrtadh  fola  air  ball. 

45  Agus  thubhairt  Iosa,  Cò 
bhean  rium  ?  Air  àicheadh  do  na 
h-uile,  thubhairt  Peadar,  agus 
iadsan   a   bha  'na  fhochair,   ris, 


dubh-aigean. — 2  àite  corrach. 

A  mhaighstir,  tha  'n  sluagh  ga 
d'dhòmhlachadh,agus  ga  d'theann- 
adh,  agus  an  abair  thu,  Cò  bhean 
rium  ? 

46  Agus  thubhairt  Iosa,  Bhean 
neach  èigin  rium  :  oir  mhothaich 
mi  cumhachd  a'  dol  asam. 

47  Agus  an  uair  a  chunnaic 
a'  bhean  nach  robh  i'n  ain-fhios1, 
thàinig  i  air  chrith,  agus  a'  sleuch- 
dadh  dha,  chuir  i'n  cèill  da  c'ar 
son  a  bhean  i  ris,  an  làthair  an 
t-sluaigh  uile,  agus  mar  a  shlàn- 
uicheadh  i  gu  grad. 

48  Agus  thubhairt  esan  rithe, 
A  nighean,  biodh  misneach  agad  • 
shlànuich  do  chreidimh  thuj  im- 
ich  an  sìth.) 

.  49  Am  feadh  's  a  bha  e  fathast 
a'  labhairt,  thàinig  neach  o  thigh 
Uachdarain  na  sionagoig,  ag  ràdh 
ris,  Tha  do  nighean  marbhj  na 
cuir  dragh  air  a'  mhaighstir. 

50  Ach  air  cluinntinn  so  do 
losa,  fhreagair  se  e,  ag  ràdh,  Nà 
biodh  eagal  ort:  a  mhàin  creid, 
agus  bithidh  i  air  a  slànuchadh. 

51  Agus  an  uair  a  chaidh  e  do 
'n  tigh,  cha  do  leig  e  le  neach  air 
bith  dol  a  stigh,  ach  Peadar  agus 
Eoin,  agus  Seumas,  agus  athair 
agus  màthair  na  h-inghin. 

52  Agus  bha  iad  uile  a'  gul,  a- 
gus  a'  deanamh  caoidh  air  a  son  : 
ach  thubhairt  esan,  Na  guilibh : 
cha  'n'eil  i  marbh,  ach  'na  codal. 

53  Agus  rinn  iad  gàire  fanoid 
ris,  do  bhrìgh  gu'n  robh  f  hios  aca 
gu'n  robh  i  marbh. 

54  Agus  air  dha  an  cur  a  mach 
uile,  ghlac  e  air  làimh  i,  agus 
ghlaodh  e,  ag  ràdh,  A  nighean, 
èirich. 

55  Agus  thàinig  a  spiorad  air 
ais,  agus  dh'èirich  i  air  ball :  agus 
dh'àithn  e  biadh  a  thoirt  di. 

56  Agus  ghabh  uamhas  mòr  a 


pàrantan  :    ach  thug  esan  àithne 

dhoibh  gun  an  ni  a  rinneadh  inn- 

seadh  do  neach  air  bith. 
CAIB.  IX. 

1  Tha  Criosd  ai  cur  a  mach  abstol 
a  dhì  oibreachadh  mhìorbhuile,  a- 
gusashearmonachadh.  7  Thatog- 
radh  aig  Herod  Criosd  fhaicinn. 
17  Tha  Criosd  a'  tpirt  lòin  do 
chùig  mìle  aca  gu  mìorbhuileach, 
22  ag  innseadh  fhulangais  roimh- 
làimh.  28  Atharrachadh  a 
chrutha,  Sfc. 

AGUS  ghairm  e  a  dhà  dheis- 
ciobul  deug2  an  ceann  a 
chèile,  agus  thug  e  cumhachd  a- 
gus  ùghdarras  doibh  air  na  h-uile 
dheamhnaibh,  agus  a  chum  eus- 
laintean  a  leigheas. 

2  Agus  chuir  e  mach  iad  a 
shearmonachadh  rìoghachd  Dhè, 
agus  a  shlànuchadh  nan  euslan. 

3  Agus  thubhairt  e  riu,  Na 
tugaibh  ni  air  bith  leibh  chum  na 
slighe,  bataiche  no  màla,  no  aran, 
no  airgiod  j  ni  mò  bhios  dà  chòta 
aig  gach  fear  agaibh. 

4  Agus  ge  b'e  air  bith  tigh 
d'an  tèid  sibh  a  steach,  fanaibh 
an  sin,  agus  as  sin  rachaibh  a 
mach. 

5  Agus  cò  air  bith  iad  nach 
gabh  ribh,  air  dhuibh  dol  a  mach 
as  a'  bhaile  sin,  crathaibh  dhibh 
eadhon  an  duslach  o  bhur  cosaibh 
mar  fhianuis  'nan  aghaidh. 

6  Agus  chaidh  iadsan  a  mach, 
agus  ghabh  iad  troimh  na  bailtibh, 
a'  searmonachadh  an  t-soisgeil,  a- 
gus  a'  leigheas  anns  gach  àit. 

7  Agus  chual  Herod  an  TeU 
rarch  na  h-uile  nithe  a  rinneadh 
leis :  agus  bha  e  an  imcheist,  ào 
bhrìgh  gu'n  dubhradh  le  cuid,gu'n 
robh  Eoin  air  èirigh  o  na  marbh- 
aibh : 

8  Agus  le  cuid,  gu'n  d'fhoiJl- 


avifolach. — 2  an  ddfhear  dheug. 

sicheadh  Elias  :  agus  le  cuid  eile, 
gu'n  robh  aon  do  na  sean  f  hàidh- 
ibh  air  èirigh  a  rìs. 

9  Agus  thubhairt  Herod,  Thug 
mise  an  ceann  a  dh'Eoin  :  ach  cò 
e  'm  fear  so  mu'n  cluinneam  a 
leithid  so  do  nithibh?  Agus  dh'iarr 
e  f  haicinn. 

10  Agus  air  pilltinn  do  na  h-ab- 
stolaibh,  dh'innis  iad  dha  gach  ni 
a  rinn  iad.  Agus  thug  e  leis  iad, 
agus  chaidh  e  fa  leth  gu  àite  fàs- 
aU,  a  bhuineadh  do'n  bhaile  d'an 
goirear  Betsaida. 

11  Agus  an  uair  a  fhuair  an 
sluagh  fios  air,  lean  iad  e-:  agus 
ghabh  e  d'a  ionnsuidk  iad,  agus 
labhair  e  riu  mu  thimchioll  rìogh- 
achd  Dhè,  agus  leighis  e  iadsan 
aig  an  robh  feum  air  leigheas. 

12  Agus  an  uair  a  thòisich  an 
là  air  teireachdainn  thàinig  an  dà 
fhear  dheug,  agus  thubhairt  iad 
ris,  Cuir  air  falbh  an  sluagh,  chum 
's  gu'n  tèid  iad  do  nabailtibh  agus 
do'n  tìr  m'an  cuairt,  agus  gu'n 
gabh  iad  tàmh  agus  gu'm  faigh  iad 
biadh :  oir  tha  sinn  an  so  an  àite 
fàsail. 

13  Ach  thubhairt  esan  riu,Thug- 
aibhse  dhoibh  ni  r'a  itheadh. 
Agus  thubhairt  iadsan,  Cha  'n'eil 
againn  tuilleadh  na  cùig  builinn- 
ean  agus  dà  iasg  :  mur  tèid  sinn  a- 
gus  biadh  acheannach  do'n  t-sluagh 
so  uile. 

14  Oir  bha  iad  mu  thimchioll 
cùig  mìle  fear.  Agus  thubhairt  e 
r'a  dheisciobluibh,  Cuiribh  'nan 
suidhe  iad,  leth-cheud  anns  gach 
cuideachd. 

15  Agus  rinn  iad  mar  sin,  agus 
chuir  iad  nan  suidhe  iad  uile. 

16  Agus  ghabh  e  na  cùig  buil- 
innean  agus  an  dà  iasg,  agus  air 
amharc  suas  gu  nèamh,bheannaich 
e  iad,  agus  bhris  e,  agus  thug  e  d'a 
dheisciobluibh  iad  gu'n  cur  an  làth- 
air  an  t-sluaigh. 


17  Agus  dh'ith  iad,  agus  shàs- 
uicheadh  iad  uile  :  agus  thogadh 
dà  chliabh  dheug  do  bhiadh  briste, 
a  bha  dh'f  huighleach  aca. 

18  Agus  tharladh,  air  dha  bhi 
ri  urnuigh  fa  leth,  gu'n  robh  a 
dheisciobuil  maille  ris :  agus  dh'- 
f  heòraich  e  dhiubh,  ag  ràdh,  Cò 
their  an  sluagh  is  mise  ? 

19  Fhreagair  iadsan  agus  thu- 
bhairt  iad,  Eoin  Baiste :  ach  iheir 
cuid,  Elias :  agus  cuid  eile,  gu 
bheil  aon  do  na  sean  f  hàidhibh  air 
èirigh  a  rìs. 

20  Thubhairt  e  riu,  Ach  cò 
their  sibhse  is  mi  ?  Agus  f  hreag- 
air  Peadar,  agus  thubhairt  e, 
Criosd  Dhè. 

21  Agus  air  dha  sparradh  teann 
a  thoirt  doibh,  dh'àithn  e  gun  iad 
a  dh'innseadh  so  do  neach  sam 
bith, 

22  Ag  ràdh,  Gur  èigin  do  Mhac 
an  duine  mòran  fhulang,  agus  a 
bhi  air  a  dhiultadh  leis  na  seanair- 
ibh,  agus  na  h-àrd-shagartaibh,  a- 
gus  na  sgrìobhaichibh,  agus  a  bhi 
air  a  chur  gu  bàs,  agus  air  a  thog- 
ail  suas  air  an  treas  là. 

23  Agus  thubhairt  e  riu  uile, 
Ma's  àill  le  neach  air  bith  teachd 
a'm'  dhèighse,  àicheadhadh  se  e 
fèin,  agus  togadh  e  'chrann-ceus- 
aidh  gach  là,  agus  leanadh  e  mise. 

24  Oir  ge  b'e  neach  le'm  b'àill 
'anam  a  thearnadh,  caillidh  se  e  : 
ach  ge  b'e  neach  a  chailleas  'anam 
air  mo  sgàthsa,  saoraidh  esan  e. 

25  Oir  ciod  e  an  tairbhe  do 
dhuine,  ge  do  chosnadhe'n  saogh- 
al  gu  h-iomlan,  agus  e  fèin  a  chall, 
no  bhi  air  a  sgrios  ? 

26  Oir  ge  b'e  neach  a  ghabhas 
nàire  dhiomsa  agus  do  m'  bhriath- 
raibh,  gabhaidh  Mac  an  duine 
nàire  dheth-san,  an  uair  a  thig  e 
'na  ghlòir  fèin,  agus  anglòir '  Athar, 
agus  nan  aingeal  naomha. 

27  Ach   a    deirimse    ribh    gu 

fìrinneach,  gu  bheil  cuid  'nan 
seasamh  an  so,  nach  blais  bàs,  gus 
am  faic  iad  rìoghachd  Dhè. 

28  Agus  tharladh  mu  thimchioll 
ochd  làithean  andèigh  nambriath- 
ar  so  \  gu'n  d'thug  e  leis  Peadar, 
agus  Eoin,  agus  Seumas,  agus  gu'n 
deachaidh  e  suas  gu  beinn  a  dhean- 
amh  urnuigh. 

29  Agus  an  uair  a  bha  e  ri 
urnuigh,  bha  dreach  a  ghnùise  air 
atharrachadh,  agus  rinneadh  'eud- 
ach  geal  agus  dealrach. 

30  Agus  feuch,  bha  dithis  fhear 
a'  còmhradh  ris,  eadhon  Maois  a- 
gus  Elias, 

31  A  nochdadh  ann  an  glòir, 
agus  a  bha  labhairt  m'a  bhàs,  a 
bha  esan  gu  choimhlionadh  ann 
an  zerusalem. 

32  Ach  bha  Peadar,  agus  iad- 
san  a  bha  maille  ris,  trom  'nan 
codal :  agus  an  uair  a  dhùisg  iad, 
chunnaic  iad  a  ghlòir,  agus  an 
dithis  fhear  a  bha  'nan  seasamh 
maille  ris. 

33  Agus  an  uair  a  bha  iadsan  a' 
dealachadh  ris,  thubhairt  Peadar 
ri  Iosa,  A  mhaighstir,  is  maith 
dhuinne  bhi  'n  so,  agus  deanamaid 
tri  bothain,  aon  duitse,  agus  aon 
do  Mhaois,  agus  aon  do  Elias ; 
gun  fhios  aige  ciod  a  bha  e  'g 
ràdh. 

34  Am  feadh  a  bha  e  ag  ràdh 
so,  thàinig  neul,  agus  chuir  e 
sgàile  orra  :  agus  ghabh  iad  eagal 
an  uair  a  bha  iad  a'  dol  a  stigh 
san  neul. 

35  Agus  thàinig  guth  as  anneul, 
ag  ràdh,  Is  e  so  mo  Mhac  gràdh- 
achsa,  èisdibh  ris. 

36  Agus  an  uair  a  rinneadh  an 
guth  so,  f  huaradh  Iosa  'na  aonar  : 
agus  dh'fhan  iadsan  'nan  tosd, 
agus  cha  d'innis  iad  do  neach  air 


bith  anns  na  làithibh  sin  aon  ni 
do  na  chunnaic  iad. 

37  Agus  tharladh,  an  là  'na 
dhèigh  sin,  an  uair  a  thàinig  iad  a 
nuas  o'n  bheinn,  gu'n  do  thachair 
sluagh  mòr  air. 

38  Agus  feuch,  ghlaodh  duine 
àraidh  do'n  t-sluagh,  ag  ràdh,  A 
mhaighstir,  guidheam  ort,  amh- 
airc  air  mo  mhac,  oir  is  e  m'aon 
duine  cloinne  e. 

39  Agus  feuch,  a  ta  spiorad  a' 
breith  air,  agus  a  ta  e  gu  h-obann 
ag  èigheach,  agus  a  ta  e  'ga  tharr- 
uing  as  a  chèile  air  chor  's  gu  bheil 
e  cur  cobhair  amach,agus  an  dèigh 
a  chomh-bhruthadh  is  gann  a  dh'- 
fhàgas  se  e. 

40  Agus  ghuidh  mi  air  do  dheis- 
ciobluibhgu'ncuireadh  iad  a  mach 
e,  agus  cha  b'urrainn  iad. 

41  Agus  fhreagair  losa  agus 
th'ubhairt  e,  O  ghinealaich  mhi- 
chreidich  agus  fhiair2,  cia  fhad 
a  bhios  mi  maille  ribh,  agus  a 
dh'f  huilgeas  mi  sibh  ?  Thoir  an  so 
do  mhac. 

42  Agus  am  feadh  a  bha  e  fath- 
ast  a'  teachd,  thilg  an  deamhan 
sìos  e,  agus  reub  se  e:  agus  chron- 
uich  Iosa  an  spiorad  neòghlan,  a- 
gus  shlànuich  e  'n  leanabh,  agus 
thug  e  d'a  athair  e. 

43  Agus  ghabh  iad  uamhas  uile 
ri  mòr-chumhachd  Dhè.  Ach  air 
dhoibh  uile  bhi  gabhail  iongant- 
ais  ris  na  h-uile  nithibh  a  rinn 
Iosa,  thubhairt  e  r'a  dheisciob- 
luibh, 

44  Taisgibh  na  briathrasa  ann 
bhur  cluasaibh  :  oir  tha  Mac  an 
duine  gu  bhi  air  a  thoirt  thairis 
do  làmhaibh  dhaoine. 

45  Ach  cha  do  thuig  iadsan  an 
còmhradh  so,  agus  bha  e  folaichte 
uatha,  air  chor  as  nach  b'aithne 

dhoibh  e1 :  agus  b'eagalach  leo 
ceisd  a  chur  air  mu  thimchioll  a' 
chomhraidh  so. 

46  An  sin  dh'èirich  deasboir- 
eachd  eatorra,  cò  aca  bu  mhò  a 
bhitheadh. 

47  Agus  air  do  Iosa  smuaint- 
ean  an  cridhe  fhaicinn,  ghabh  e 

.  leanabh,  agus  chuir  e  làimh  ris 
fèin  e. 

48  Agus  thubhairt  e  riu,  Ge 
b'e  ghabhas  ris  an  leanabh  so  ann 
am  ainmse,  tha  e  a'gabhail  riumsa : 
agus  ge  b'e  neach  a  ghabhas  rium- 
sa,  tha  e  gabhail  ris  an  ti  a  chuir 
uaith  mi :  oir  an  neach  a's  lugha 
'nur  measgsa  uile,  bithidh  esan 
mòr. 

49  Agus  fhreagair  Eoin,  agus 
thubhairt  e,  A  mhaighstir,  chunn- 
aic  sinne  duine  àraidh  a'  tilgeadh 
mach  dheamhan  a'  t'ainmse ;  a- 
gus  bhac  sinn  e,  chionn  nach  'eil 
e  'gar  leantuinn-ne. 

50  Agus  thubhairt  Iosa  ris,  Na 
bacaibh  e ;  oir  ge  b'e  nach  'eil  'nar 
n-aghaidh,  tha  e  leinn. 

51  A  nis  an  uair  a  choimhlion- 
adh  làithean  a  ghabhail  suas, 
shuidhich  e  a  ghnùis  chum  dolgu 
Ierusalem ; 

52  Agus  chuir  e  teachdairean 
roimh  a  ghnùis  :  agus  dh'imich 
iad,  agus  chaidh  iad  a  steach  do 
bhaile  leis  na  Samaritanaich,  a 
dh'ulluchadh  air  a  shonsan. 

53  Agus  cha  do  ghabh  iadsan 
ris,  a  chionn  gu'n  robh  'aghaidh 
mar  gu'm  biodh  e  dol  gu  Ierusa- 
lem. 

54  Agus  an  uair  a  chunnaic  a 
dheisciobuil  Seumas  agus  Eoin 
bo,  thubhairt  iad,  A  Thighearn, 
an  àill  leat  gu'n  abramaid2  teine 
a  theachd  a  nuas  o  nèamh,  agus 
an  iosgadh,  eadhon  mar  a  rinn 
Elias  ? 


55  Ach  thionndaidh  esan  agus 
chronuich  e  iad,  agus  thubhairt 
e,  Cha  'n'eil  f  hios  agaibh  ciod  a' 
ghnè  spioraid  d'am  bheil  sibh : 

56  Oir  cha  d'thàinig  Mac  an 
duine  a  sgrios  anama  dhaoine,  ach 
g'an  saoradh.  Agus  chaidh  iad  gu 
baile  eile. 

57  Agus  tharladh,  an  uair  a 
bha  iad  ag  imeachd  air  an  t-slighe, 
gu'n  dubhairt  duine  àraidh  ris,  A 
Thighearn,  leanaidh  mise  thu  ge 
b'e  àit  an  tèid  thu. 

58  Agus  thubhairt  Iosa  ris, 
Tha  tuill3  aig  na  sionnaich,  agus 
nid  aig  eunlaith  an  athair,  ach  cha 
'n'eil  àit  aig  Mac  an  duine  anns 
an  cuir  e  'cheann  fuidhe. 

59  Agus  thubhairt  e  ri  duine 
eile,  Lean  mise :  ach  thubhairt 
esan,  A  Thighearn,  leig  dhomh 
dol  air  tùs  agus  m'athair  adhlac. 

60  Ach  thubhairt  Iosa  ris,  Leig 
leis  na  mairbh  am  mairbh  fèin 
adhlac ;  ach  imich  thusa  agus  sear- 
monaich  rìoghachd  Dhè. 

61  Agus  thubhairt  neach  eile 
mar  an  ceudna,  A  Thighearn,  lean- 
aidh  mise  thu  :  ach  leig  dhomh  air 
tùs  mo  chead  a  ghabhail  diubhsan 
a  ta  aig  mo  thigh. 

62  Ach  thubhairt  Iosa  ris,  Cha 
'n'eil  neach  air  bith,  a  chuireas  a 
làmh  ris  a'  chrann-araidh,  agus  a 
sheallas  'na  dhèigh,  iomchuidh  air 
son  rìoghachd  Dhè. 

CAIB.  X. 
1  Tha  Criosd  a'  cur  a  mach  a  dKaon 
uair  70  deisciobuil  a  shearmon- 
achadh  ;  1 7  ag  iarraidh  orra  bhi 
iriosal,  agus  ag  innseadh  dhoibh 
ciod  e  an  ni  anns  am  buineadh 
dhoibh  gairdeachas  a  dheanamh, 
2 1  a'  toirt  buidheachais  d'a  Ath- 
air  air  son  a  ghràis,  23  a'  cur  a-n 
cèill  staid  shona  a  dheisciobul, 
Sfc. 

AN  dèigh  nan  nithe  sin,  dh'or- 
duich  an  Tighearna  mar  an 
ceudna  deichnear  agus  tri  fichead 
eile,  agus  chuir  e  lion  dithis  is  di- 
this  roimh  a  ghnùis  iad,  do  gach 
baile,  agus  àit,  anns  an  robh  e 
fèin  gu  teachd 

2  Air  an  aobhar  sin  thubhairt 
e  riu,  Tha  am  foghara  gu  fìrin- 
neach  mòr,  ach  a  ta  an  luchd- 
oibre  tearc :  guidhibh  uime  sin 
air  Tighearn  an  f hogharaidh  luchd- 
oibre  chur  a  mach  chum  'f hoghar- 
aidh  fèin. 

3  Imichibh :  feuch,  a  ta  mise 
gur  cur  a  mach   mar  uain    am 

measg  mhadradh  alluidh. 

4>  Na  iomchairibh  sporan,  no 
màla,  no  brògan :  agus  na  beann- 
aichibh  do  neach  air  bith  san 
t-slighe. 

5  Agus  ge  b'e  tigh  d'an  tèid 
sibh  a  steach,  abraibh  air  tùs,  Sìth 
do'n  tigh  so. 

6  Agus  ma  bhios  mac  na  sìth 
an  sin  gabhaidh  bhur  sìth  còmh- 
nuidh  air :  ach  mur  bi,  pillidh  bhur 
sìth  chugaibh l  fèin  a  rìs. 

7  Agus  fanaibh  anns  an  tigh 
sin,  ag  itheadh  agus  ag  òl  nan 
nithe  a  bheirear  dhuibh:  oir  is 
fiu  an  t-oibriche  a  thuarasdal.  Na 
rachaibh  o  thigh  gu  tigh. 

8  Agus  ge  b'e  baile  d'an  tèid 
sibh  a  steach,  agus  san  gabh  iad 
ribh,  ithibh  na  nithe  sin  a  chuireas 
iad  'nur  làthair. 

9  Agus  leighisibh  a'  mhuinntir 
a  ta  euslan  ann,  agus  abraibh  riu, 
Tha  rìoghachd  Dhè  air  teachd  am 
fagus  duibh. 

10  Ach  ge  b'e  baile  d'an  tèid 
sibh  a  steach,  agus  nach  gabh  iad 
ribh,  air  dhuibh  dol  a  mach  air  a 
shràidibh,  abraibh, 

1 1  Eadhon  duslach  bhur  baile 
a  lean  ruinn,  tha  sinne  a'  glanadh 
djiinn    'nur   n-aghaidhse:     gidh- 


eadh,  biodh  fhios  so  agaibh  gu'n 
do  dhruid  rìoghachd  Dhè  ribh. 

12  Ach  a  deirimse  ribh,  gur 
so-iomchair'  a  bhitheas  e  do  Sho- 
dom  san  là  ud,  na  do'n  bhaile 
sin. 

13  In  an-aoibhinn  duit,  a  Cho- 
raisin,  is  an-aoibhinn  duit,  a  Bhet- 
saida;  oir  nam  bitheadh  na 
h-oibre  cumhachdach  a  rinneadh 
annaibh-se  air  an  deanamh  ann 
an  Tirus  agus  ann  an  Sidon,  is 
fad  o'n  a  dheanadh  iad  aith- 
reachas,  'nan  suidhe  ann  an  saic- 
eudach  agus  ann  an  luaithre. 

14  Ach  bithidh  e  ni's  so-iom- 
chaire2  do  Thirus  agus  do  Shidon 
anns  a'  bhreitheanas,  na  dhuibhse. 

15  Agus  thusa,  a  Chapernaum, 
a  ta  air  t'àrdachadh  gu  nèamh, 
tilgear  sìos  gu  h-ifrinn  thu. 

16  Esan  a  dh'èisdeas  ribhse, 
èisdidh  e  riumsa :  agus  esan  a 
dhiultas  sibhse,  tha  e  ga  m'  dhiul- 
tadh-sa:  agus  an  neach  a  dhiultas 
mise,  tha  e  a'  diultadh  an  ti  a 
chuir  uaith  mi. 

17  Agus  phill  an  deichnear 
agus  an  tri  fichead  le  gairdeachas, 
ag  ràdh,  a  Thighearn,  a  ta  na 
deamhain  fèin  fo  smachd  againne 
troimh  t'ainmsa. 

18  Agus  thubhairt  eriu,  Chunn- 
aic  mi  Satan,  mar  dhealanach,  a' 
tuiteam  o  nèamh. 

19  Feuch,  a  ta  mi  tabhairt 
dhuibh  cumhachd  saltairt  air 
nathraichibh  agus  air  scorpion- 
aibh  agus  air  uile  neart  an  nàmh- 
aid ;  agus  cha  ghoirtich  ni  air  bith 
air  aon  dòigh  sibh. 

20  Gidheadh  na  deanaibh  gair- 
deachas  air  son  gu  bheil  na  spio- 
raid  fo'  ur  smachd ;  ach  deanaibh 
gairdeachas  air  son  gu  bheil  bhur 
n-ainmeanna  sgrìobhta  anns  na 
nèamhaibh. 

21  Anns  an  uair  sin  fèin  rinn 

Iosa  gairdeachas  'na  spiorad,  agus 
thubhairt  e,  Tha  mi  toirt  buidh- 
eachais  duit,  O  Athair,  a  Thigh- 
earna  nèimhe  agus  talmhainn,  air 
son  gu'n  d'fholaich  thu  na  nithese 
o  dhaoinìbh  glice  agus  tuigseach, 
agus  gu'n  d'fhoillsich  thu  iad  do 
nadidheanaibh ;  seadh,  Athair,  oir 
is  ann  mar  sin  bu  toil  leatsa. 

22  Tha  na  h-uile  nithe  air  an 
tabhairt  domhsa  le  m'  Athair; 
agus  cha  'n  aithne  do  neach  air 
bith  cò  e  am  Mac,  ach  do'n 
Athair ;  no  cò  e  an  t-Athair,  ach 
do'n  Mhac,  agus  an  neach  d'an 
àill  leis  a'  Mhac  fhoillseachadh. 

23  Agus  air  tionndadh  r'a  dheis- 
ciobluibh,  thubhairt  e  riu  os  ìosal, 
Is  beannaichte  na  sùilean  a  chi 
na  nithe  ta  sibhse  a'  faicinn. 

24?  Oir  a  deirim  ribh,  Gu'm 
b'iomadh  fàidh  agus  righ,  le'm 
bu  mhiann  na  nithe  f  haicinn  a  ta 
sibhse  a'  faicinn,  agus  nach  fac 
iad;  agus  na  nithe  a' chluinntinn, 
ta  sibhse  a  cluinntinn,  agus  nach 
cual  iad. 

25  Agus  feuch,  sheas  fear-lagha 
àraidh  suas,  'ga  dhearbhadh,1 
agus  ag  ràdh,  A  mhaighstir,  ciod 
a  ni  mi  chum  gu  sealbhaich  mi  a' 
bheatha  mhaireannach  ? 

26  Agus  thubhairt  e  ris,  Ciod 
a  tha  sgrìobhta  san  làgh  ?  cionnus 
a  leughas  tu  ? 

27  Agus  ag  freagairt  dasan, 
thubhairt  e,  Gràdhaichidh  tu  an 
Tighearna  do  Dhia  le  d'  uile 
chridhe,  agus  le  d'uile  anam,  agus 
le  d'uile  neart,  agus  le  d'uil'  inn- 
tinn,  agus  do  choimhearsnach 
mar  thu  fèin. 

28  Agus  thubhairt  esan  ris,  Is 
ceart  a  fhreagair  thu;  deansa  so, 
agus  bithidh  tu  beò. 

29  Ach  air  dhasan  toil  a  bhi 
aige  e  fèin  fhìreanachadh,   thu- 


bhairt  e  ri  Iosa,  Agus  cò  e  mo 
choimbearsnach  ? 

30  Agus  fhreagair  Iosa,  agus 
thubhairt  e,  Chaidh  duine  àraidh 
sìos  o  Ierusalem  gu  Iericho,  agus 
thuit  e  am  measg  luchd-reu- 
bainn,2  agus  air  dhoibh  a  rùsgadh, 
agus  a  lotadh,  dh'imich  iad  rom- 
pa,  air  fhàgail-san  doibh  leth- 
mharbh. 

31  Agus  tharladh  gu'n  d'imich 
sagart  àraidh  sìos  air  an  t-slighe 
s'in ;  agus  an  uair  a  chunnaic  se  e, 
ghabh  e  seachd  air  an  taobh  eile. 

32  Agus  mar  an  ceudna  air  do 
Lebhitheach  bhi  dlùth  do'n  ionad 
sin,  thàinig  e  agus  dh'amhaire  e 
air,  agus  ghabh  e  seachad  air  an 
taobh  eile. 

33  Ach  air  do  Shamaritanach 
àraidh  bhi  gabhail  an  rathaid, 
thàinig  e  far  an  robh  esan  :  agus 
an  uair  a  chunnaic  se  e,  ghabh  e 
truas  mòr  deth. 

34  Agus  thàinig  e  d'a  ionn- 
suidh,  agus  cheangail  e  suas  a 
chreuchdan,  a'  dortadh  ola  agus 
fìona  annta,  agus  chuir  e  air 
ainmhidh  fèin  e,  agus  thug  e  gu 
tigh-òsda  e,  agus  ghabh  e  cùram 
dheth. 

35  Agus  air  an  là  màireach, 
'nuair  a  dh'f  halbh  e,  thug  e  mach 
dà  pheighinn  Romhanach,  agus 
thug  e  do  fhear  an  tigh-òsda  iad, 
agus  thubhairt  e  ris,  Gabh  cììram 
dheth  ;  agus  ge  b'e  ni  tuilleadh  a 
chaitheas  tu,  an  tràth  philleas 
mise  air  m'ais,  dìolaidh  mi  dhuite, 

36  Cò  a  nis  do'n  triuir  so,  a 
shaoileas  tu,  bu  choimhearsnach 
dhasan,  a  thuit  am  measg  an 
luchd-reubainn  ? 

37  Agus  thubhairt  esan,  An  ti 
a  rinn  tròcair  air.  An  sin  thu- 
bhairt  Iosa  ris,  Imich  thusa,  agus 
dean  mar  an  ceudna. 


'ga  bhuaircadh. — 2  ghaduichean. 

38  Agus  ag  imeachd  dhoibh, 
chaidh  e  steach  do  bhaile  àraidh  ; 
agus  ghabh  bean  àraidh,  d'am 
b'ainm  Marta,  d'a  tigh  fèin  e. 

39  Agus  bha  piuthar  aice  d'an 
goirte  Muire,  a  shuidh  aig  cosaibh 
losa,  agus  a  bha  'g  èisdeachd 
'fhocail. 

40  Ach  bha  Marta  air  a  ro 
chùradh  le  mòran  frithealaidh,  a- 
gus  air  seasamh  dhi  'na  làthair, 
thubhairt  i,  A  Thighearn,  nach  'eil 
suim  agad  gu'n  d'f  hàg  mo  phiuthar 
mise  a'm'  aonar  ri  frithealadh  ? 
uime  sin  abair  rithe  cuideachadh 
leam. 

41  Agus  fhreagair  Iosa,  agus 
thubhairt  e  rithe,  a  Mharta,  a 
Mharta,  tha  thusa  lan  cùraim,  a- 
gus  dragha  mu  thimchioll  mòrain 
do  nithibh : 

42  Ach  a  ta  aon  ni  feumail. 
Agus  rinn  Muire  roghainn  do'n 
chuid  mhaith  sin,  nach  toirear 
uaipe. 

CAIB.  XI. 
1  Tha  Criosd  a'  teagasg  d'a  dheis- 
ciobluibh  urnuigh  a  dheanamh  gu 
bith-chionta  le  dìirachd,  1 1  'gan 
deanamh  cinnteach  gu'n  toir 
Dia  marsin  nithe  maitìie  dhuinn: 
1 4  Tha  e  tilgeadh  mach  deamhain 
a  bha  balbh,  agus  a'  cronachadk 
nam  Phairiseach  air  son  an  toi- 
bheim,  fyc. 

AGUS  tharladh  air  dha  bhi 
ann  an  ionad  àraidh  ri  h-ur- 
nuigh,  'nuair  a  sguir  e,  gu'n  du- 
bhairt  neach  àraidh  d'a  dheis- 
ciobluibh  ris,  A  Thighearna,  teag- 
aisg  dhuinne  urnuigh  dheanamh, 
mar  a  theagaisg  Eoin  d'a  dheis- 
ciobluibh  fèin. 

2  Agus  thubhairt  e  riu,  'Nuair 
a  ni  sibh  urnuigh,  abraibh,*  Ar 
n-Athair  a  ta  air  nèamh,  Gu 
naomhaichear  t'ainm,     Thiseadh 


do  rìoghachd.  Deanar  do  thoil, 
mar  air  nèamh,  gu  ma  h-amhluidh 
sin  air  thalamh. 

3  Tabhair  dhuinn  o  là  gu  là  ar 
n-aran  lathail. 

4  Agus  maith  dhuinn  ar  peac- 
aidh  :  oir  a  ta  sinne  fèin  a'  maith- 
eadh  do  gach  aon  air  am  bheil 
fiachan  againn.  Agus  na  leig  ann 
am  buaireadh  sinn,  ach  saor  sinn 
o'n  olc. 

5  Agus  thubhairt  e  riu,  Cò  ag- 
aibhse  aig  am  bi  caraid,  agus  a 
thèid  d'a  ionnsuidh  air  mheadhon- 
oidhche,agus  atheir  ris,  A  charaid, 
thoir  dhomh  tri  builinnean  air 
iasachd ; 

6  Oir  thàinig  caraid  dhomh  a 
m'  ionnsuidh  as  a  shlighe,  agus 
cha  'n'eil  ni  agam  a  chuireas  mi 
'na  làthair. 

7  Agus  gu'm  freagair  esan  o'n 
taobh  a  stigh  agus  gu'n  abair  e, 
Na  cuir  dragh  orm  :  tha  'n  dorus 
a  nis  air  a  dhùnadh,  agus  tha  mo 
chlann  maille  rium  san  leabaidh  ; 
cha'n  fhaigh  mi  èirigh  agus  an 
toirt  duit. 

8  A  deirim  ribh,  Ge  nach  èirich 
e  agus  nach  toir  e  dha,  air  son  gur 
e  charaid  e ;  gidheadh  air  son  a 
liosdachd1,  èiridh  e  agus  bheir  e 
dha  mheud  's  a  ta  dh'uireasbhuidh 
air. 

9  Agus  a  deirimse  ribh,  Iarr- 
aibh,  agus  bheirear  dhuibh :  siribh, 
agus  gheibh  sibh :  buailibh  an  dor- 
us,  agus  fosgailear  dhuibh. 

10  Oir  gach  neach  a  dh'iarras, 
glacaidh  e :  agus  an  ti  a  shireas, 
gheibh  e  :  agus  do'n  ti  a  bhuaileas, 
fosgailear. 

1 1  Ma  dh'iarras  mac  aran  air 
aon  neach  agaibhse  ta  'na  athair, 
an  toir  e  dha  clach  ?  no  ma  dh'iarr- 
as  e  iasg,  an  toir  e  nathair  dha  an 
àit  èisg  ? 


1  dhian  iarrtachd. 

12  No  ma  dh'iarras  e  ubh,  an 
toir  e  scorpion  dha  ? 

13  Air  an  aobhar  sin  ma's 
aithne  dhuibhse,  a  ta  olc,  tiodh- 
lacan  maithe  a  thoirt  d'ur  cloinn, 
nach  mòr  is  mò  na  sin  a  bheir 
bhur  n-Athair  nèamhaidh  an 
Spiorad  naomh  dhoibhsan  a  dh'- 
iarras  air  e  ? 

14  Agus  bha  e  tilgeadh  a  mach 
deamhain,  agus  bha  e  balbh.  A- 
gus  air  dol  do'n  deamhan  a  mach, 
labhair  am  balbhan;  agus  ghabh 
an  sluagh  iongantas. 

15  Ach  thubhairt  cuid  diubh, 
Is  ann  troimh  Bheelsebub  prionn- 
sadh l  nan  deamhan  a  ta  e  tilgeadh 
mach  dheamhan. 

16  Agus  dh'iarr  dream  eile 
dhiubh,  'ga  dhearbhadh,  comhar 
air  o  nèamh. 

17  Ach  air  dhasan  an  smuain- 
tean  a  thuigsinn,  thubhairt  e  riu, 
Gach  rìoghachd  a  ta  roinnte  'na 
h-aghaidh  fèin,  f  àsaichear  i ;  agus 
gach  tigh  a  ta  roinnte  'na  aghaidh 
fèin,  tuitidh  e. 

18  Agus  ma  ta  Satan  mar  an 
ceudna  air  a  roinn  'na  aghaidh 
fèin,  cionnus  a  sheasas  a  rìogh- 
achd  ?  oir  tha  sibhse  ag  ràdh  gu 
bheil  mise  troimh  Bheelsebub  a' 
tilgeadh  mach  dheamhan. 

1 9  Agus  ma  's  ann  troimh  Bheel- 
sebub  ataimse  tilgeadh  mach 
dheamhan,  cò  e  troimh  am  bheil 
bhur  clann-sa  'gan  tilgeadh  mach? 
uime  sin  bithidh  iadsan  'nam 
breitheanaibh  oirbh. 

20  Ach  ma  's  ann  le  mèur  Dhè 
ataimse  a'  tiigeadh  mach  dheamh- 
an,  tha  rìpghachd  Dhè,  gun  teag- 
amh,  air  teachd  oirbhse. 

21  'Nuair  a  ghleidheas  duine 
làidir  fo  armaibh  a  thalla2  fèin,tha 
na  bhuineas  da  ann  an  sìth. 

22  Ach  an  uair  a  thig  duine  a's 
treise  na  e,  agus  a  bheir  e  buaidh 


air,  bheir  e  uaith  'armachd  uile 
anns  an  robh  a  dhòigh,  agus  roinn- 
idh  e  a  chreach. 

23  An  neach  nach  'eil  leamsa, 
tha  e  a'm'  aghaidh,  agus  an  neach 
nach  'eil  a'  cruinneachadh  leam- 
sa,  sgapaidh  e. 

24  'Nuair  a  thèid  an  spiorad 
neòghlan  a  mach  à  duine,  imich- 
idh  e  troimh  ionadaibh  tiorma,  ag 
iarraidh  fois :  agus  an  uair  nach 
faigh  e  sin,  their  e,  Pillidh  mi 
dh'ionnsuidh  mo  thighe  as  an 
d'thàinig  mi. 

25  Agus  air  dha  teachd,  gheibh 
se  e  air  a  sguabadh  agus  air  a 
dheanamh  maiseach. 

26  An  sin  imichidh  e,  agus  bheir 
e  leis  seaohd  spioraid  eile  a's 
miosa  na  e  fèin,  agus  air  dhoibh 
dol  a  steach,  gabhaidh  iad  còmh- 
nuidh  an  sin  :  agus  bithidh  deir- 
eadh  an  duine  sin  ni  's  miosa  na 
a  thoiseach. 

27  Agus  an  uair  a  bha  e  labh- 
airt  nan  nithe  so,  thog  bean  àraidh 
do'n  t-sluagh  a  guth,  agus  thu- 
bhairt  i  ris,  Is  beannaichte  a'  bhrù 
a  ghiùlain  thu,  agus  na  cìochan  a 
dheoghail  thu. 

28  Ach  thubhairt  esan,  Is  mò 
gur  beannaichte  iadsan  a  dh'èisd- 
eas  ri  focal  Dè,  agus  a  choimhid- 
eas  e. 

29  Agus  an  uair  a  chruinnich 
an  sluagh  gu  tiugh  d'a  ionnsuidh, 
thòisich  e  air  a  ràdh,  Is  droch 
ghinealach  so  :  tha  iad  ag  iarraidh 
comharaidh,  agus  cha  toirear 
comhara  dhoibh,  ach  comhara 
Ionais  an  fhàidh. 

30  Oir  mar  a  bha  Ionas  'na 
chomhara  do  mhuinntir  Nine- 
bheh,  is  ann  mar  sin  mar  an  ceud- 
na  bhios  Mac  an  duine  do'n  ghin- 
ealach  so. 

3 1  Eiridh  ban-righinn  na  h-àirde 
deas   suas   anns'  a'  bhreitheanas 


1  ccannard,  ceann-feadhna. — 2  a  chùirt. 

maille  ri  daoinibh  a'  ghinealaich 
so,  agus  dìtidh  si  iad :  oir  thàinig 
ise  o  iomallaibh  na  talmhainn,  a 
dh'èisdeachd  rigliocas  Sholaimh; 
agus  feuch,  a  ta  ni's  mò  na  Sol- 
amh  an  so. 

32  Eiridh  muinntir  Ninebheh 
suas  anns  a'  bhreitheanas  maille 
ris  a'  ghinealach  so,  agus  dìtidh 
iàd  e  :  oir  rinn  iadsan  aithreachas 
le  searmoin  Ionais :  agus  feuch,  a 
ta  ni's  mò  na  Ionas  an  so. 

33  Cha  'n'eil  neach  sam  bith, 
air  dha  coinneal  a  lasadh,  a  chuir- 
eas  am  folach  i,  no  fuidh  shoith- 
each ;  ach  ann  an  coinnleir,  chum 
is  gu  'm  faic  an  dream  a  thig  a 
stigh  an  solus. 

34  'S  i  an  t-sùil  solus  a'  chuirp : 
uime  sin  an  uair  a  bhios  do  shùil 
glan,  bithidh  do  chorp  uile  làn 
soluis :  ach  an  uair  a  bhios  do 
shùil  gu  h-olc,  bithidh  do  chorp 
mar  an  ceudna  dorcha. 

35  Uime  sin  thoir  an  aire,  nach 
bi  'n  solus  a  ta  annad  'na  dhorch- 
adas. 

36  Air  an  aobhar  sin,  mabhith- 
eas  do  chorp  uile  soillseach,  gun 
chuid  sam  bith  dheth  dorcha,bith- 
idh  e  soillseach  gu  h-iomlan,  mar 
an  uair  a  shoillsicheas  coinneal 
thu  le  dealradh. 

37  Agus  ag  labhairt  dha-san, 
dh'iarr  Phairiseach  àraidh  air  a 
dhìnneir  a  ghabhail  maille  ris  :  a- 
gus  chaidh  e  stigh,  agus  shuidh  e 
chum  bìdh. 

38  Agus  an  uair  a  chunnaic 
am  Phairiseach  sin,  b'ioghnadh 
leis  nach  d'ionnlaid  se  e  fèin  roimh 
a  dhìnneir. 

39  Agus  thubhairt  an  Tigh- 
earna  ris,  A  nis,  Phairiseacha, 
glanaidh  sibhse  an  taobh  a  muigh 
do'n  chupan  agus  do'n  mhèis :  ach 
a  ta  'n  taobh  a  stigh  dhibh  làn  do 
reubainn  agus  a  dh'amgidheachd. 

40  Amadana,  an  ti  a  rinn  an 


ni  a  ta  'n  taobh  a  muigh,  nach  do 
rinn  e  an  ni  a  ta  'n  taobh  a  stigh 
mar  an  ceudna  ? 

41  Ach  thugaibh  uaibh  dèirc 
do  na  nithibh  a  ta  agaibh  :  agus 
feuch,  a  ta  na  h-uile  nithe  glan 
duibh. 

42  Ach  is  an-aoibhinn  duibh, 
Phairiseacha  :  oir  a  ta  sibh  a' 
toirt  deachaimh  à  mionnt,  agus 
à  rù,  agus  as  gach  uile  ghnè 
luibheanna,  agus  a'  gabhail  thairis 
air  breitheanas  agus  air  gràdh 
Dhè :  bu  chòir  dhuibh  iad  so  a 
dheanamh,  agus  gun  iad  sud  f  hàg- 
ail  gun  deanamh. 

43  Is  an-aoibhinn  duibh,  Phair- 
iseacha :  oir  is  ionmhuinn  libh  na 
ceud  àiteacha-suidhe  anns  na 
sionagogaibh,  agus  faììtefhaotainn 
air  na  margaibh. 

44  Is  an-aoibhinn  duibh,  a 
sgrìobhaichean  agus  Phairiseacha, 
a  chealgairean  :  oir  a  ta  sibh  mar 
uaighean  nach  faicear,  agus  do 
nach  toir  na  daoine  a  ta  'g  im- 
eachd  thairis  orra,  an  aire. 

45  Agus  f  hreagair  duine  àraidh 
do'n  luchd-lagha,  agus  thubhairt 
e  ris,  A  mhaighstir,  le  so  a  labh- 
airt,  tha  thu  toirt  maslaidh  dhuinne 
mar  an  ceudna. 

46  Agus  thubhairt  esan,  Is  an- 
aoibhinn  duibhse  mar  an  ceudna, 
a  luchd-lagha:  oir  a  ta  sibh  a' 
cur  uallacha  troma  do-ghiùlan  air 
daoinibh,  agus  cha  bhean  sibh  fèin 
ris  na  h-uallaichibh  le  h-aon  d'ur 
mèuraibh. 

47  Is  an-aoibhinn  duibh :  oir  a 
ta  sibh  a'  togail  àitean-adhlaic  nam 
f  àidh,  agus  is  iad  bhur  n-aithriche 
a  mharbh  iad. 

48  Gu  deimhin  a  ta  sibh  a' 
toirt  fianuis  gu  bheil  sibh  ag 
aontachadh  le  gnìomharaibh  bhur 
n-aithriche :  oir  mharbh  iadsan  gu 
deimhin  iad,  agus  a  ta  sibhse  a' 
togail  an  àitean-adhlaic. 

49  Air  an  aobhar  sin  thubhairt 
gliocas  Dè,  Cuiridh  mise  fàidh- 
ean,  agus  abstoil  d'an  ionnsuidh, 
agus  cuid  diubh  marbhaidh  iad, 
agus  cuid  eilc  geur-leanaidh  iad : 

50  Chum  gu'n  agrar  air  a'  ghin- 
ealach  so  fuil  nam  fàidh  uile  a 
dhòirteadh  o  thoiseach  an  domh- 
ain ; 

51  O  fhuil  Abeil  gu  fuil  Shach- 
ariais,  a  mhilleadh  eadar  an  alt- 
air  agus  an  teampull :  gu  deimhin 
a  deirim  ribh  gu'n  agrar  i  air  a' 
ghinealach  so. 

52  Is  an-aoibhinn  duibh,  a 
luchd-lagha  :  oir  thug  sibh  air 
falbh  iuchair  an  eòlais :  cha  deach- 
aidh  sibh  fèin  a  steach,  agus  an 
dream  a  bha  dol  a  steach,  bhac 
sibh  iad. 

53  Agus  an  uair  a  bha  e  labh- 
airt  nan  nithe  so  riu,  thòisich  na 
sgrìobhaichean  agus  na  Phairisich 
air  a  chur  thuige  gu  dian,  agus  a 
tharruing  gu  labhairt  air  mòran 
do  nithibh : 

54  A'  deanamh  feall-aire  air, 
agus  ag  iarraidh  ni  eigin  a  ghlac- 
adh  as  a  bheul,  chum  gu  'm 
biodh  cùis-dhìtidh  aca  'na  agh- 
aidh. 

CAIB.  XII. 
1  Tlia  Criosd  a'  toirt  comhairlean 
d'a  dheisciobhdbh,  13  «'  toirt 
rabhaidh  do  'n  t-sluagh  a  bhi  air 
am  faicill  an  aghaidh  sainnt,  le 
cosamhlachd  an  duine  shaoibhir. 
22  Cha  'nfheud  sinn  bhi  ro-chùr- 
amach  mu  nithibh  talmhaidh  ; 
31  ach  is  còir  dhuinn  rìoghachd 
Dhè  iarraidh,  33  dèirc  a  thoirt 
uainn,  fyc. 

ANNS  an  àm  sin,  an  uair  a 
bha  sluagh  gun  àireamh  air 
cruinneachadh,  ionnus  gu  'n  robh 
iad  a'  saltairt  air  a  chèile,  thòisich 
e  air  a  ràdh  r'a  dheisciobluibh 
fèin,  Roimh  gach  ni  bithibh  air 
bhur  faicill  o  thaois  ghoirt  nam 


Phairiseach,     eadhon     cealgair- 
eachd. 

2  Oir  cha  'n'eil  ni  air  bith 
foluichte,  nach  foillsichear ;  no 
uaigneach,  air  nach  faighear  fios. 

3  Air  an  aobhar  sin  ge  b'e  ni 
a  labhair  sibh  san  dorchadas, 
cluinnear  e  san  t-solus :  agus  an 
ni  a  labhair  sibh  sa'  chluais  an 
seòmraichibh  uaigneach,  gairmear 
e  air  mullach  nan  tighean. 

4  Agus  a  deirim  ribhse,  mo 
chàirde,  Na  biodh  eagal  oirbh 
roimh  'n  mhuinntir  sin  a  mharbh- 
as  an  corp,  agus  'na  dhèigh  sin  aig 
nach  'eil  ni  tuilleadh  dh'fheudas 
iad  a  dheanamh. 

5  Ach  nochdaidh  mi  dhuibh 
cò  e  roimh  an  còir  dhuibh  eagal 
a  bhi  oirbh :  Biodh  eagal  an  Ti 
ud  oirbh,  aig  am  bheil  cumhachd, 
an  dèigh  neach  a  mharbhadh,  a 
thilgeadh  do  ifrinn  ;  seadh,  a 
deirim  ribh,  Biodh  eagal  an  ti  so 
oirbh. 

6  Nach  'eil  cùig  gealbhoinn  air 
an  reiceadh  air  dhà  fheoirling,  a- 
gus  cha  'n'eil  aon  diubh  air  dhear- 
mad  am  fianuis  Dè? 

7  Ach  a  ta  eadhon  fuilteine 
bhur  cinn  uile  air  an  àireamh. 
Uime  sin  na  biodh  eagal  oirbh : 
is  fearr  sibhse  na  mòran  gheal- 
bhonn. 

8  Agus  a  deirimse  ribh,  Ge  b'e 
neach  a  dh'aidicheas  mise  am 
fianuis  dhaoine,  aidichidh  Mac  an 
duine  esan  mar  an  ceudna  an  làth- 
air  aingle  Dhè. 

9  Ach  ge  b'e  neach  a  dh'àich- 
eadas  mise  am  fianuis  dhaoine, 
àicheadhar  esan  am  fianuis  aingle 
Dhè. 

10  Agus  ge  b'e  neach  a  labhras 
focal  an  aghaidh  Mhic  an  duine, 
maithear  dha  e :  ach  do'n  ti  a 
labhras  toibheum  an  aghaidh  an 
Spioraid  naoimh,  cha  toirear 
maitheanas. 

11  Agus  an  uair  a  bheir  iad 
sibh  chum  nan  sionagog,  agus 
nan  uachdaran,  agus  nan  daoine 
cumhachdach,  na  biodh  e  'na 
ro-chùram  oirbh  cionnus  no  ciod  a 
fhreagras  sibh,  no  ciod  a  their 
sibh : 

1 2  Oir  teagaisgidh  an  Spiorad 
naomh  dhuibh  anns  an  uair  sin 
fèin  na  nithe  is  còir  dhuibh  a 
ràdh. 

13  Agus  thubhairt  neach  àraidh 
do'n  t-sluagh  ris,  A  mhaig'hstir, 
abair  ri  m'  bhràthair  an  oigh- 
reachd  a  roinn  rium. 

14  Agus  thubhairt  e  ris,  A 
dhuine,  cò  a  chuir  mise  a'm' 
bhreitheamh,  no  a'm'  fhear-roinn 
os  bhur  ceann  ? 

15  Agus  thubhairt  e  riu,  Thug- 
aibh  an  aire,  agus  gleidhibh 
sibh  fèin  o  shannt:  oir  cha  'n 
ann  am  mòr  phailteas  nan  nithe 
ta  e  sealbhachadh  tha  beatha  an 
duine. 

16  Agus  labhair  e  cosamh- 
lachd  riu,  ag  ràdh,  Thug  fearann 
duine  shaoibhir  àraidh  bàrr  pailte 
uaith. 

17  Agus  smuainich  e  ann  fèin, 
ag  ràdh,  Ciod  a  ni  mi,  chionn 
nach  'eil  agam  àit  anns  an  cruinn- 
ich  mi  mo  thoraidh  ? 

18  Agus  thubhairt  e,  M  mi 
so :  leagaidh  mi  mo  shaibhlean, 
agus  togaidh  mi  saiblilean  a's  mò  ; 
agus  cruinnichidh  mi  annta  sin 
mo  thoraidh  uile,  agus  mo 
mhaoin. 

19  Agus  their  mi  ri  m'  anam, 
Anam,  a  ta  agad  mòran  do  nith- 
ibh  maithe  air  an  tasgaidh  fa 
chomhair  mòrain  bliadhna ;  gabh 
fois,  ith,  òl,  is  bi  subhach. 

20  Ach  thubhairt  Dia  ris, 
Amadain,  air  an  oidhche  so  fèin 
iarrar  t'anam  uait :  an  sin  cò  dha 


a  bhuineas  na  nìthe  sìn  a  dh'ull- 
uich  thu  ? 

21  Is  ann  mar  sin  a  ta  'n  ti  a 
thaisgeas  ionmhas  dha  fèin,  agus 
nach  *eil  saoibhir  a  thaobh  Dhè. 

22  Agus  thubhairt  e  r'a  dheis- 
ciobluibh,  Uime  sin  a  deirimse 
ribh,  na  biodh  ro-chùram  oirbh 
mu  thimehioll  bhur  beatha,  ciod 
a  dh'itheas  sibh ;  no  mu  thim- 
chioll  bhur  cuirp,  ciod  a  chuireas 
sibh  umaibh. 

23  Is  mò  a'  bheatha  na  'm 
biadh,  agus  an  corp  na  'n  t-eud- 
ach. 

24-  Thugaibh  fa'near  na  fithich : 
oir  cha  'n'eil  iadsan  a'  cur  no 
buain ;  cha  'n'eil  aca  tigh-tasgaidh 
no  sabhal ;  agus  a  ta  Dia  'gam 
beathachadh :  Cia  mòr  is  fearr 
sibhse  na  'n  eunlaith  ? 

25  Agus  cò  agaibhse  le  ro-chùr- 
am  is  urrainn  aon  làmh-choille  a 
chur  r'a  àirde  fèin  ? 

26  Mur  'eil  sibh  uime  sin  com- 
asach  air  an  ni  a's  lugha  a  dhean- 
amh,  c'ar  son  a  ta  sibh  ro-chùr- 
amach  mu  nithibh  eile  ? 

27  Thugaibh  fa'near  na  liligh- 
ean,  cionnus  a  ta  iad  a'  fàs  :  cha 
'n'eil  iad  a'  saoithreachadh,  no  a' 
snìomh :  gidheadh  a  deirim  ribh, 
nach  robh  Solamh  fèin  'na  ghlòir 
uile,  air  a  sgeadachadh  mar  aon 
diubh  so. 

28  Agus  ma  ta  Dia  mar  sin  a' 
sgeadachadh  an  fheoir,  a  ta  an 
diugh  sa'  mhachair,  agus  am  màir- 
each  air  a  thilgeadh  san  àmhuinn ; 
nach  mòr  is  mò  a  sgeadaicheas  e 
sibhse,  O  dhaoine  air  bheag  creid- 
imh? 

29  Uime  sin  na  iarraibhse  ciod 
a  dh'itheas  sibh,  no  ciod  a  dh'òlas 
sibh,  agus  na  bithibh  amhams- 
ach. 

30  Oir  na  nithe   so   uile   ta 


bhan-lzrrih. 

Cinnich  an  t-saoghail  ag  iarraidh : 
ach  a  ta  f  hios  aig  bhur  n-Athairse 
gu  bheil  feum  agaibh  air  na  nith- 
ibh  sin. 

31  Ach  iarraibhse  rìoghachd 
Dhè,  agus  cuirear  na  nithe  so  uile 
ribh. 

32  Na  biodh  eagal  ort,  a  threud 
bhig;  oir  is  e  deadh  thoil  bhur 
n-Athar  an  rìoghachd  a  thoirt 
duibh. 

33  Heicibh  na  bheil  agaibh, 
agus  thugaibh  dèirc  uaibh  :  dean- 
aibh  dhuibh  fèin  sporain  nach  fàs 
sean,  ionmhas  nach  teirig  anns  na 
nèamhaibh,  far  nach  tig  gaduiche 
am  fagus,  agus  nach  truaill  an 
reudan  K 

34  Oir  ge  b'e  àit  am  bheil  bhur 
n-ionmhas,  an  sin  bithidh  bhur 
cridhe  mar  an  ceudna. 

35  Biodh  bhur  leasraidh  crios- 
raichte  m'an  cuairt,  agus  bhur 
lòchrain  air  an  lasadh  ; 

36  Agus  sibh  fèin  cosmhuil  ri 
daoinibh  a  ta  feitheamh  an  Tigh- 
earna,  'nuair  a  philleas  e  o'n  phòs- 
adh,  chum  air  dha  teachd  agus 
bualadh,  gu'n  grad-fhosgail  iad 
dha. 

37  Is  beannaichte  na  seirbhis- 
ich  sin,  a  gheibh  an  Tighearna, 
'nuair  a  thig  e,  ri  faire :  gu 
deimhin  a  deirim  ribh  gu  'n  crios- 
raich  se  e  fèin  m'an  cuairt,  agus 
gu'n  cuir  e.  'nan  suidhe  iad  chum 
bìdh,  agus  gu'n  tig  e  mach,  agus 
gu'n  dean  e  frithealadh  dhoibh. 

38  Agus  ma  thig  e  san  dara 
faire,  no  ma  thig  e  san  treas  faire, 
agus  gu'm  faigh  e  iad  mar  sin,  is 
beannaichte  na  seirbhrsich  sin. 

39  Agus  biodh  cinnt  agaibh  air 
so,  nam  biodh  fhios  aig  fear  an 
tighe  cia  an  uair  anns  an  tig- 
eadh  an  gaduiche,  gu  'n  dean- 
adh  e  faire,  agus  nach  fuilgeadh 


e  a  thigh  a  bhi  air  a  tholladh 
troimh. 

40  Bithibhse  uime  sin  deas 
mar  an  ceudna  :  oir  thig  Mac  an 
duine  'nuair  nach  saoil  sibh. 

41  Agus  thubhairt  Peadar  ris, 
A  Thighearn,  an  ann  ruinne  ta 
thu  labhairt  a'  chosamhlachd  so, 
no  ris  gach  uile  ? 

42  Agus  thubhairt  an  Tigh- 
earn,  Cò  e  uime  sin  an  stiùbhard 
fìrinneach  agus  glic  sin,  a  chuir- 
eas  aThighearn  os  ceann  a  theagh- 
laich,  a  thoirt  doibh  an  cuibhrinn 
bìth  'na  àm  fèin  ? 

43  Is  beannaichte  an  seirbhis- 
each  sin,  a  gheibh  a  Thighearn 
an  uair  a  thig  e,  a'  deanamh  mar 
sin. 

44  Gu  f  ìrinneach  a  deirim  ribh, 
gu  'n  cuir  se  e  os  ceann  na  bheil 
aige. 

45  Ach  ma  their  an  seirbhis- 
each  sin  'na  chridhe,  Tha  mo 
Thighearn  a'  cur  dàil  'na  theachd; 
agus  ma  thòisicheas  e  air  na  h-òg- 
laich  agus  na  ban-oglaich  a  bhual- 
adh,  agus  itheadh,  agus  òl,  agus  a 
bhi  air  mhisg : 

46  Thig  Tighearn  an  t-seirbhis- 
ich  sin  ann  an  là  nach  'eil  sùil 
aige  ris,  agus  ann  an  uair  nach 
fios  da,  agus  gearraidh  e  'na 
bhloighdibh  e2,  agus  bheir  e  a 
chuibhrionn  da  maille  ris  na  mi- 
chreidich. 

47  Agus  an  seirbhiseach  sin 
d'am  b'aithne  toil  a  mhaighstir, 
agus  nach  d'ulluich  e  fèin,  agus 
nach  d'rinn  a  rèir  a  thoile,  buailear 
e  le  mòran  bhuillean. 

48  Ach  an  ti  do  nach  b'aithne, 
agus  a  rinn  nithe  a  b'airidh  air 
buillibh,  buailear  esan  le  beagan 
do  bhuillìbh.  Oir  gach  neach  d'an 
d'thugadh  mòran,  iarrar  mòran 
uaith  :  agus  ge  b'e  ri  'n  d'earb- 

adh    mòran,  iarrar  an   tuilleadh 
air. 

49  Thàinig  mise  a  chur  teine 
air  an  talamh,  agus  ciod  is  àill 
leam,  ma  ta  e  cheana  air  fhadadh. 

50  Ach  a  ta  baisteadh  agam  ri 
bhi  air  mo  bhaisteadh  leis,  agus 
cionnus  a  ta  mi  air  mo  theannadh 
gus  an  coimhlionar  e  ! 

51  Am  bheil  sibh  a'  saoilsinn 
gu'n  d'  thàinig  mise  a  thoirt  sìth 
air  an  talamh  ?  ni  h-eadh,  a  deirim 
ribh,  ach  aimhreit. 

52  Oir  bithidh  à  so  suas  cùigear 
an  aon  tigh  air  an  roinn,  triuir 
an  aghaidh  dithis,  agus  dithis  an 
aghaidh  triuir. 

53  Bithidh  an  t-athair  air  a 
roinn  an  aghaidh  a'  mhic,  agus 
am  mac  an  aghaidh  an  athar ;  a' 
mhàthair  an  aghaidh  na  h-inghin, 
agus  an  nighean  an  aghaidh  na 
màthar:  a'  mhàthair-chèile  an 
aghaidh  mnà  a  mic,  agus  bean 
a'  mhic  an  aghaidh  a  màthar- 
chèile. 

54  Agus  thubhairt  e  mar  an 
ceudna  ris  an  t-sluagh,  'Nuair  a 
chi  sibh  neul  ag  èirigh  san  àirde 
'n  iar,  air  ball  their  sibh,  A  ta  fras 
a'  teachd ;  agus  a  ta  e  mar  sin. 

55  Agus  an  uair  a  chi  sibh  a' 
ghaoth  à  deas  a'  sèideadh,  their 
sibh,  Bithidh  teas  ann ;  agus  a  ta 
e  tachairt. 

56  A  chealgairean,  is  aithne 
dhuibh  breth  a  thoirt  air  aghaidh 
nan  speur,  agus  na  talmhainn : 
ach  cionnus  nach  'eil  sibh  a'  toirt 
breth  air  an  aimsir  so  ? 

57  Agus  c'ar  son  nach  'eil  sibh 
eadhon  uaibh  fèin  a'  breithneach- 
adh  an  ni  sin  a  ta  ceart  ? 

58  'Nuair  a  thèid  thu  maille  ri 
d'  eascaraid  chum  an  uachdarain, 
dean  dìchioll  san  t-slighe  air  bhi 
air  do  shaoradh  uaith  : l  air  ea°;al 


gu'n  tarruing  e  chum  a'  bhreith- 
eimh  thu,  agus  gu'n  tabhair  am 
breitheamh  thairis  do'n  mhaor 
thu,  agus  gu'n  tilg  am  maor  am 
prìosan  thu. 

59  A  deirim  riut,  nach  tèid 
thu  mach  as  sin,  gus  an  ìoc  thu 
eadhon  a'  pheghinn  dheireannach. 

CAIB.  XIII. 
1  Tha  Criosdaì  searmonachadh  aiih- 
reachais  o'n  sgrios  a  thdinig  air 
na  Galilèaich,  agus  muinntir  eile. 
6  Cosamlachd  na  craoibh-fhìge 
gun  toradh.  1 1  Tha  Criosd  a' 
slànuchadh  na  mnà  a  hha  air  a 
cromadh  le  h-eucail phiantaich  re 
ochd  bliadhna  deug,  fyc. 

AGUS  bha  làthair  san  àm  sin 
daoine  àraidh  ag  innseadh 
dhamu  thimchioll  nan  Galilèaich, 
muinntir  a  mheasg  Pilat  am  fuil 
maille  r'an  ìobairtibh. 

2  Agus  fhreagair  Iosa  agus 
thubhairt  e  riu,  Am  bheil  sibh  a' 
saoilsinn  gu'n  robh  na  Galilèaich 
sin  'nam  peacachaibh  ni's  mò  na 
na  Galilèach  uile,  aù*  son  gu'n  d' 
f  hulaing  iad  a  leithid  so  ? 

3  Ni  h-eadh,  a  deirim  ribh : 
ach  mur  dean  sibh  aithreachas, 
sgrìosar  sibh  uile  mar  an  ceudna. 

4  No  na  h-ochd  fir  dheug  sin, 
air  an  do  thuit  an  tùr  ann  an 
Siloam,  agus  a  mharbh  iad,  an 
saoil  sibh  gu'n  robh  iadsan  'nam 
peacachaibh2  os  ceann  nan  uile 
dhaoine  a  bha  'nan  còmhnuidh 
an  Ierusalem  ? 

5  Ni  h-eadh,  a  deirim  ribh : 
ach  mur  dean  sibh  aithreachas, 
sgrìosar  sibh  uile  mar  an  ceudna. 

6  Labhair  e  mar  an  ceudna  an 
cosamhlachd  so :  Bha  aig  duine 
àraidh  crann-fìge  suidhichte  'na 
ghàradh  f  ìona  : 3  agus  thàinig  e 
ag  iarraidh  toraidh  air,  agus  cha 
d'f  huair  e. 

7  An  sin  thubhairt  e  ris  a' 
ghàradair,  Feuch,  a  ta  mi  rè  thri 
bliadhna  a'  teachd  a'  dh'iarraidh 
toraidh  air  a'  chrann-fhìge  so, 
agus  cha  'n'eil  mi  faotainn  a 
bheag ;  gearr  sìos  e,  c'ar  son  a  ta 
e  f  àsachadh  an  talmhainn  ? 

8  Agus  fhreagair  esan  agus 
thubhairt  e  ris,  A  Thighearna, 
leig  leis  air  a'  bhliadhna  so  mar 
an  ceudna,  gus  an  cladhaich  mi 
m'a  thimchioll,  agus  gu'n  cuir  mi 
aolach x  m'a  bhun  : 

9  Agus  ma  ghiùlaineas  e  to- 
radh,  is  maith  sin :  ach  mur  giùl- 
ain,  'na  dhèigh  sin  gearraidh  tu 
sìos  e. 

10  Agus  bha  e  a'  teagasg  an 
aon  do  na  sionagogaibh  air  an 
t-sàbaid. 

1 1  Agus  feuch,  bha  bean  àraidh 
a  làthair  aig  an  robh  spiorad  an- 
mhuinneachd  rè  ochd  bliadhna 
deug,  agus  bha  i  air  a  cromadh 
ri  chèile,  agus  gun  chomas  aice 
air  chor  sam  bith  i  fèin  a  dhì- 
reachadh. 

12  Agus  an  uair  a  chunnaic 
Iosa  i,  ghairm  e  d'a  ionnsuidh  i, 
agus  thubhairt  e  rithe,  A  bhean, 
tha  thu  air  d'  fhuasgladh  o  d' 
anmhuinneachd. 

13  Agus  chuir  e  a  làmhan 
oirre :  agus  air  ball  rinneadh  dì- 
reach  i,  agus  thug  i  glòir  do 
Dhia. 

14  Agus  fhreagair  uachdaran 
na  sionagoig,  agus  e  làn  do  f  heirg 
air  son  gu'n  d'rinn  Iosa  leigheas 
air  là  na  sàbaid,  agus  thubhairt 
e  ris  an  t-sluagh,  Tha  sè  làithean 
anns  an  còir  obair  a  dheanamh : 
orra  so  air  an  aobhar  sin  thigibh, 
agus  bithibh  air  bhur  leigheas, 
agus  na  b'ann  air  là  na  sàbaid. 

15  An  sin  fhreagair  an  Tigh- 


earn  e,  agus  thubnairt  e,  A  cheal 
gair,  nach  fuasgail  gach  aon  agaibh 
a  dhamh  no  'asal  o'n  phrasaich, 
agus  nach  toir  e  gu  uisge  e  air 
là  na  sabaid  ? 

1 6  Agus  nach  bu  chòir  a'  bhean 
so,  a  ta  'na  h-inghin  do  Abraham, 
a  cheangail  Satan  a  nis  rè  ochd 
bliadhna  deug,  a  bhi  air  a  fuas- 
gladh  o'n  chuibhreach  so  ah*  là 
na  sàbaid  ? 

17  Agus  an  uair  thubhairt  e 
na  nithe  sin,  chuireadh  a  naimh- 
dean  uile  gu  nàire  :  ach  rinn  an 
sluagh  uile  gairdeachas,  air  son 
nan  uile  nithe  glòrmhor  a  rinn- 
eadh  leis. 

18  An  sin  thubhairt  e,  Cia  ris 
a  ta  rìoghachd  Dhè  cosmhuil? 
agus  cia  ris  a  shamhlaicheas 
mi  i? 

19  Tha  i  cosmhuil  ri  gràinne 
do  shìol  mustaird,  a  ghabh  duine, 
agus  a  chuir  e  'na  gharadh,  agus 
dh'fhàs  e,  agus  rinneadh  craobh 
mhòr  dheth  :  agus  rinn  eunlaith 
an  athair  nid  'na  geugaibh. 

20  Agus  thubhairt  e  a  rìs,  Cò 
ris  a  shamlaicheas  mi  rìoghachd 
Dhè? 

21  Tha  i  cosmhuil  ri  taois 
ghoirt,2  a  ghabh  bean  agus  a 
dh'fholaich  i  an  tri  tomhasaibh 
mine,  gus  an  do  ghoirticheadh  an 
t-iomlan. 

22  Agus  chaidh  e  troimh  gach 
caithir  agus  baile  beag,  a'  teag- 
asg,  agus  a'  gabhail  na  slighe  gu 
IerasaTem. 

23  An  sin  thubhairt  neach 
àraidh  ris,  A  Thighearn,  an  tearc 
iad  a  shaorar?  Agus  thubhairt 
esan  riu, 

24  Deanaibh  spairn  chruaidh 
gu  dol  a  stigh  air  a'  gheata  chumh- 
ann  :  oir  a  deirim  ribh,  gu'n  iarr 


inneir. — •  laibhin. 

Inòran  dol  a  stigh,  agus  nach  urr- 
ainn  iad. 

25  O'n  uair  dh'èireas  fear  an 
tighe,  agus  a  dhùineas  e  'n  dorus, 
agus  a  thòisicheas  sibhse  air  seas- 
amh  a  muigh,  agus  an  dorus  a 
bhualadh,  ag  ràdh,  a  Thighearn, 
a  Thighearn,  fosgail  duinn  ;  agus 
air  dhasan  freagairt  their  e  ribh, 
Cha'n  aithne  dhomh  sibh,  cò  as  a 
ta  sibh : 

26  An  sin  tòisichidh  sibh  air  a 
ràdh,  Dh'ith  sinn  agus  dh'òl  sinn 
a'd'  làthair,  agus  theagaisg  thu 
'nar  sràidibh. 

27  Ach  their  esan,  A  deirim 
ribh,  cha  'n  aithne  dhomh  sibh, 
cò  as  a  ta  sibh ;  imichibh  uam 
nile,  a  luchd-deanamh  na  h-eucor- 
ach. 

28  An  sin  bithidh  gul  agus 
gìosgan  f  hiacal,  an  uair  a  chi  sibh 
Abraham,  agus  Isaac,  agus  Iacob, 
agus  naf àidhean  uile  ann  an  rìogh- 
achd  Dhè,  agus  sibh  fèin  air  bhur 
tilgeadh  a  mach. 

29  Agus  thig  iad  o'n  àird  an 
ear,  agus  o'n  àirde  'n  iar,  agus  o 
'n  àirde  tuath  agus  deas,  agus 
suidhidh  iad  ann  an  rìoghachd 
Dhè. 

30  Agus  feuch,  a  ta  daoine  air 
dheireadh  a  bhitheas  air  thois- 
each,  agus  air  thoiseach  a  bhith- 
eas  air  dheireadh : 

31  Air  an  là  sin  fèin  thàinig 
Phairisich  àraidh  d'a  ionnsuidh, 
ag  ràdh  ris,  Gabh l  a  mach,  agus 
imich  as  so  :  oir  tha  toil  aig  He- 
rod  do  mharbhadh. 

32  Agus  thubhairt  e  riu,  Imich- 
ibh  agus  innsibh  do'n  t-sionnach 
sin,  Feuch,  a  ta  mi  tilgeadh  mach 
dheamhan,  agus  a  ta  mi  deanamh 
leigheas  an  diugh,  agus  am  màir- 
each,  agus  an  treas  là  bithidh  mi 
air  mo  dheanamh  foirfe. 


33  Gidheadh,  is  èigin  domli 
imeachd  an  diugh  agus  am  màir- 
each,  agus  an  là  'na  dhèigh  sin  : 
oir  cha'n  fheud  e  bhi  gu'n  cuirear 
fàidh  gu  bàs  a  mach  à  lerusalem. 

34  A  lerusalem,  a  Ierusalem, 
a  mharbhas  na  fàidhean,  agus  a 
chlachas  an  dream  a  chuù'ear  a 
d'ionnsuidh :  cia  minic  a  b'àill 
leam  do  chlann  a  chruinneachadh, 
mar  a  chruinnicheas  cearc  a  h-àlach 
fuidh  a  sgiathaibh,  agus  cha  b'àill 
libh  ? 

35  Feuch,  dh'fhàgadh  bhur  tigh 
fàs  agaibh:  agus  gu  deimhin  a 
deirim  ribh,  nach  faic  sibh  mise, 
gus  an  tig  an  t-àm,  anns  an  abair 
sibh,  Is  beannaichte  an  ti  a  thig 
an  ainm  an  Tighearna. 

CAIB.  XIV. 
2  Tha  Criosd  a'  slànuchadh  neach 
air  an  robh  ay  mheud-bhronn,  7 
a'  teagasg  irioslachd.  16  Le  cos- 
amhlachd  na  suipeir  mòire,  tha 
e  a1  nochdadh  cionnus  a  bhios 
daoine  saoghalta,  a  ni  tàir  air 
focal  Dè,  air  an  druideadh  a 
mach  à  rìoghachd  nèimhe,  fyc. 

AGUS  tharladh,  an  tràth 
chaidh  e  gu  tigh  uachdarain 
àraidh  do  na  Phairisich  a  dh'ith- 
eadh  bìdh  air  là  na  sàbaid,  gu'n 
robh  iad  a'  deanamh  geur  fhaire 
air. 

2  Agus  feuch,  bha  duine  àraidh 
'na  làthair  air  an  robh  a'  mheud- 
bhronn  2. 

3  Agus  fhreagair  Iosa,  agus 
labhair  e  ris  an  luchd-lagha,  agus 
ris  na  Phairisich,  ag  ràdh,  Am 
bheil  e  ceadaichte  leigheas  a  dhean- 
amh  air  là  na  sàbaid  ? 

4  Ach  dh'f  han  iadsan  'nan  tosd. 
Agus  air  dha  breith  air,  leighis  se 
e,  agus  leig  e  uaith  e: 

5  Agus  fhreagair  e  iadsan,  ag 
ràdh,  Cò  agaibhse,  ma  thuitea^- 


1  Theirig,  Rach. — 2  dropsy,  Sasg. 

'asal  no  a  dhamh  ann  an  slochd, 
nach  tarruing  a  mach  gu  grad  e 
air  là  na  sàbaid  ? 

6  Agus  cha  b'urrainn  iad  a 
fhreagairt  a  rìs  anns  na  nithibh 
sin. 

7  Agus  labhair  e  cosamhlachd 
riusan  a  fhuair  cuireadh,  'nuair  a 
thug  e  fa'near  mar  a  thagh  iad 
na  ceud  àiteacha-suidhe,  ag  ràdh 
riu, 

8  'Nuair  agheibhthu  cuireadh 
o  neach  air  bith  chum  bainnse, 
na  suidh  anns  a'  cheud  àit :  air 
eagal  gu'n  d'fhuair  duine  a's 
urramaiche  na  thusa  cuireadh 
uaith ; 

9  Agus  gu'n  tig  an  ti  a  thug 
cuireadh  dhuitse  agus  dhasan,  a- 
gus  gu'n  abair  e  riut,  Thoir  àit 
do'n  duine  so ;  agus  gu'n  tòisich 
thusa  an  sin  le  nàire  air  suidhe 
anns  an  àit  a's  ìsle. 

10  Ach  an  uair  a  gheibh  thu 
cuireadh,  imich  agus  suidh  anns 
an  àit  a's  ìsle ;  chum,  'nuair  a 
thig  esan  a  thug  cuireadh  dhuit, 
gu'n  abair  e  riut,  A  charaid,  suidh 
suas  ni's  àirde  :  an  sin  gheibh  thu 
urram  an  làthair  na  muinntir  a 
ta  'nan  suidhe  air  bord  maille 
riut. 

1 1  Oir  ge  b'e  neach  a  dh'àrd- 
aicheas  e  fèin,  ìslichear  e;  agus 
ge  b'e  neach  a  dh'ìslicheas  e  fèin, 
àrdaichear  e. 

12  An  sin  thubhairt  e  ris  an  ti 
mar  an  ceudna  a  thug  cuireadh 
dha,  'Nuair  a  ni  thu  dìnneir  no 
suipeir,  na  gairm  do  chàirde,  no 
do  bhràithre,  no  do  luchd-dàimh, 
no  do  choimhearsnaich  shaoibhir ; 
air  eagal  gu'n  toir  iadsan  mar  an 
ceudna  cuireadh  dhuitse  a  rìs, 
agus  gu'm  faigh  thu  a'  chomain 
cheudna. 

1 3  Ach  an  uair  a  ni  thu  cuirm 2, 
gairm    na    bochdan,    na    daoine 


ciurramach,  na  bacaich,  na  doill : 

14  Agus  bithidh  tu  beannaich- 
te,  chionn  nach  urrainn  iad  a' 
chomain  cheudna  thoirt  duit :  oir 
gheibh  thu  comain  ann  an  aiseir- 
igh  nam  fìrean. 

15  Agus  an  uair  a  chual  aon 
do  na  shuidh  maille  ris  air  bord 
na  nithe  sin,  thubhairt  e  ris,  Is 
beannaichte  an  ti  sin,  a  dh'itheas 
aran  ann  an  rìoghachd  Dhè. 

16  Ach  thubhairt  esan  ris,  Binn 
duine  àraidh  suipeir  mhòr,  agus 
thug  e  cuireadh  do  mhòran  : 

17  Agus  chuir  e  'sheirbhiseach 
uaith  an  àm  na  suipeir  a  ràdh 
ris  a'  mhuinntir  a  fhuair  cuireadh, 
Thigibh,  oir  a  ta  na  h-uile  nithe  a 
nis  ullamh. 

18  Agus  thòisich  iad  uile  a 
dh'aon  ghuth  air  an  leith-sgeul  a 
ghabhail.  Thubhairt  an  ceud 
fhear  ris,  Cheannaich  mi  fearann, 
agus  is  èigin  domh  dol  a  mach  a- 
gus  f  haicinn  :  guidheam  ort,  gabh 
mo  leith-sgeul. 

19  Agus  thubhairt  fear  eile, 
Cheannaich  mi  cùig  cuing  dhamh, 
agus  a  ta  mi  dol  g'an  dearbhadh  : 
guidheam  ort,  gabh  mo  leith- 
sgeul. 

20  Agus  thubhairt  fear  eile, 
Phòs  mi  bean,  agus  air  an  aobhar 
sin  cha  'n'eil  e  'n  comas  domh 
teachd. 

21  Agus  thàinig  an  seirbhis- 
each  sin,  agus  dh'innis  e  na  nithe 
sin  d'a  thighearn.  An  sin  air 
gabhail  feirge  do  fhear  an  tighe, 
thubhairt  e  r'a  sheirbhiseach,  Gabh 
a  mach  gu  grad  gu  sràidibh,  a- 
gus  gu  caol-shràidibh  a'  bhaile,  a- 
gus  thoir  a  stigh  an  so  na  bochd- 
an,  agus  na  daoine  ciurram- 
ach,  agus  na  bacaich,  agus  na 
doill. 

22  Agus  thubhairt  an  seirbhis- 
each,  A  Thidiearn,  rinneadh  mar 


lfèisd. 

mar  a  dh'òrduich  thu,  gidheadh 
tha  àitefalamh  ann  fathast. 

23  Agus  thubhairt  an  Tigh- 
earna  ris  an  t-seirbhiseach,  Gabh 
a  mach  gus  na  rathaidibh  mòra 
agus  na  gàrachaibh,  agus  coimh- 
èignich  iad  gu  teachd  a  steach, 
chum's  gu  'm  bi  mo  thigh  air  a 
lìonadh. 

24  Oir  a  deirim  ribh,  nach  blais 
aon  do  na  daoinibh  ud  a  f  huair 
cuireadh,  do  m'  shuipeir-sa. 

25  Agus  bha  sluagh  mòr  ag 
imeachd  maille  ris  :  agus  air  dha 
tionndadh,  thubhairt  e  riu, 

26  Ma  thig  neach  air  bith  do 
m'  ionnsuidhse,  agus  nach  fuath- 
aich  e  'athair,  agus  a  mhàthair, 
agus  a  bhean-phòsda,  agus  a 
chlann,  agus  a  bhràithrean,  agus 
a  pheathraichean,  seadh,  agus  a 
òheatha  mar  an  ceudna,  cha  'n'eil 
e  'n  comas  da  bhi  'na  dheisciobul 
domhsa. 

27  Agus  ge  b'e  neach  nach 
giùlain  a  chrann-ceusaidh,  agus 
nach  lean  mise,  cha  'n'eil  e'n 
comas  da  bhi  'na  dheisciobul 
domhsa. 

28  Oir  cò  am  fear  agaibhse  leis 
am  miann  tùr  a  thogail,  nach 
suidh  sìos  air  tùs,  agus  nach  meas 
an  costus,  a  dh'fheuchainn  am 
bheil  aige  na  chuireas  crìoch  air  ? 

29  Air  eagal  an  dèigh  dha  a 
bhunadh  a  leagadh,  agus  gun  bhi 
comasach  air  crìoch  a  chur  air, 
gu  'n  tòisich  na  h-uile  a  chi  e  ri 
fanoid  air, 

30  Ag  ràdh,  Thòisich  an  duine 
so  air  tigh  a  thogail,  agus  cha 
b'urrainn  e  a  chrìochnachadh. 

31  No  cò  an  righ,  ag  dha  dol  a 
mach  gu  cogadh  an  aghaidh  righ 
eile,  nach  suidh  sìos  air  tùs, 
agus  nach  gabh  comhairle,  a 
dh'fheuchainn  an  urrainn   e    le 


deich  mìle,  coinneamh  a  thoirt 
dasan,  a  ta  teachd  le  fichead  mìle 
'na  aghaidh  ? 

32  No  air  bhi  dhasan  fathast 
fad  uaith,  cuiridh  e  teachdaireachd 
a  dh'iarraidh  cumhachan  sìth. 

33  Mar  sin  mar  an  ceudna, 
gach  neach  agaibhse,  nach  trèig 
na  h-uile  nithe  a  ta  aige,  cha 
'n'eil  e'n  comas  da  bhi  'na  dheis^ 
ciobul  domhsa. 

34  Tha  'n  salann  maith  :  ach 
ma  chailleas  an  salann  a  bhlas, 
ciod  e  leis  an  deanar  deadh- 
bhlasda  e  ? 

35  Cha'n'eil  eiomchuidh  chum 
an  talmhainn,  no  chum  an  dùnain  ;l 
ach  tilgidh  daoine  mach  e.  An  ti 
aig  am  bheil  cluasa  chum  èisd- 
eachd,  èisdeadh  e. 

CAIB.  XV. 
1  Cosamhlachd  na  caorach  caillte  ; 
8  a'  mhìr  airgid,    11    a'  mhic 
struidheil. 

AN  sin  thàinig  na  cìs-mhaoir 
uile  agus  na  peacaich  am 
fagus  da,  chum  èisdeachd  ris. 

2  Agus  rinn  na  Phairisich  agus 
na  sgrìobhaichean  gearan,  ag  ràdh, 
Tha  'm  fear  so  gabhail  pheacach 
d'a  ionnsuidh,  agus  ag  itheadh 
maille  riu. 

3  Agus  labhair  esan  an  cosamh- 
lachd  so  riu,  ag  ràdh, 

4  Cò  an  duine  dhibhse  aig  am 
bheil  ceud  caora,  ma  chailleas  e 
aon  diubh,  nach  f  àg  an  naoi  deug 
agus  an  ceithir  fichead  anns  an 
fhàsach,  agus  nach  tèid  an  dèigh 
na  caorach  a  chailleadh,  gus  am 
faigh  e  i  ? 

5  Agus  air  dha  a  faotainn,  cuir 
idh  e  air  a  ghuaillibh  i  le  gaird- 
eachas. 

6  Agus  an  uair  a  thig  e  dhach- 
aidh,  gairmidh  e  a  chairdean  agus 
a   choimhearsnaich    an  ceann  a 


òtraich. 

chèile,  ag  ràdh  riu,  Deanaibh 
gairdeachas  maille  riumsa,  chionn 
gu'n  d'f  huair  mi  mo  chaora  a  bha 
caillte. 

7  Mar  sin,  a  deirim  ribh,  gu'm 
bi  aoibhneas  air  nèamh  air  son 
aon  pheacaich  a  ni  aithreachas, 
ni's  mò  na  air  son  naoi  deug 
agus  ceithir  fichead  fìrean,  aig 
nach  'eil  feum  air  aithreachas. 

8  No  cò  a'  bhean  aig  am  bheil 
deich  buinn  airgid,  ma  chailleas 
i  aon  bhonn  diubh,  nach  las  coinn- 
eal,  agus  nach  sguab  an  tigh,  agus 
nach  iarr  gu  dìchiollach  gus  am 
faigh  i  e  ? 

9  Agus  air  dhi  fhaotainn, 
gairmidh  i  a  ban-chairdean,  agus 
a  ban-choimhearsnaich  an  ceann 
a  chèile,  ag  ràdh,  Deanaibh  gair- 
deachas  leamsa,  oir  f  huair  mi  'm 
bonn  a  chaill  mi. 

10  Mar  an  ceudna  a  deirim 
ribh,  A  ta  gairdeachas  an  làthair 
aingle  Dhè,  air  son  aon  pheacaich 
a  ni  aithreachas. 

1 1  Agus  thubhairt  e,  Bha  aig 
duine  àraidh  dithis  mhac  : 

12  Agus  thubhairt  am  mac  a 
b'òige  dhiubh  r'  a  athair,  Athair, 
thoir  dhomhsa  a'  chuid-roinn  a 
thig  orm  do  d'  mhaoin.  Agus  roinn 
e  eatorra  a  bheathachadh. 

13  Agus  an  dèigh  beagain  do 
làithibh,  chruinnich  am  mac  a 
b'òige  a  chuid  uile,  agus  ghabh 
e  a  thurus  do  dhùthaich  fad  air 
astar,  agus  an  sin  chaith  e  a 
mhaoin  le  beatha  struidheas- 
aich.1 

14  Agus  an  uair  a  chaith  e  a 
chuid  uile,  dh'èirich  gorta  ro  mhòr 
san  tìr  sin ;  agus  thòisich  e  ri  bhi 
ann  an  uireasbhuidh. 

15  Agus  chaidh  e  agus  cheang- 
ail  se  e  fèin  ri  aon  do  shaor- 
dhaoinibh   na  dùcha   sin :    agus 


chuir  e  d'a  fhearann  e,  a  bhiadh- 
adh  mhuc. 

16  Agus  bu  mhiann  leis  abhrù 
a  lìonadh  do  na  plaosgaibh  a  bha 
na  mucan  ag  itheadh  :  agus  cha 
d'thug  neach  air  bith  dha. 

17  Agus  an  uair  a  thàinig  e 
chuige2  fein,  thubhairt  e,  Cia  lìon 
do  luchd-tuarasdail  m'  atharsa  aig 
am  bheil  aran  gu  leòir  agus  r'a 
sheachnadh,  'nuair  a  ta  mise  a' 
bàsachadh  le  gorta  ? 

18  Eiridh  mi,  agus  thèid  mi 
dh'ionnsuidh  m'athar,  agus  their 
mi  ris,  Athair,  pheacaich  mi  an 
aghaidh  fhlaitheanais,  agus  a'd' 
làthair-sa. 

19  Agus  cha  'n  fhiu  mi  tuill- 
eadh  gu'n  goirte  do  mhac-sa 
dhiom  :  dean  mi  mar  aon  do  d' 
luchd-tuarasdail. 

20  Agus  dh'  èirich  e,  agus 
chaidh  e  dh'ionnsuidh  'athar.  Ach 
air  dha  bhi  fathast  fad  uaith, 
chunnaic  'athair  e,  agus  ghabh  e 
truas  mòr  dketh,3  agus  ruith  e, 
agus  thuit  a  air  a  mhuineal,  agus 
phòg  se  e. 

21  Agus  thubhairt  am  mac  ris, 
Athair,  pheacaich  mi  an  aghaidh 
fhlaitheanais,  agus  a'd'  làthair-sa, 
agus  cha'n  fhiu  mi  tuilleadh  gu'n 
goirte  do  mhac  dhiom. 

22  Ach  thubhairt  an  t-athair 
r'a  sheirbhisich,  Thugaibh  a  mach 
a'  chulaidh  a's  fearr,  agus  cuiribh 
uime  i,  agus  cuiribh  fàinne  air  a 
làimh,  agus  brògan  air  a  chos- 
aibh. 

23  Agus  thugaibh  an  so  an 
laogh  biadhta,  agus  marbhaibh  e ; 
agus  itheamaid  agus  biomaid 
subhach : 

24  Oir  bha  mo  mhac  so  marbh, 
agus  tha  e  beò  a  rìs ;  bha  e  caillte, 
agus  fhuaradh  e.  Agus  thòisich 
iad  air  bhi  subhach. 


ana-caithtich. — *  thitige,  dya  ionnsuidh. — 3  ris. 

25  A  nis  bha  a  mhac  bu  shine 
mach  san  f hearann :  agus  an  uair 
a  thàinig  e,  agus  a  thàr x  e  'm  fa- 
gus  do'n  tigh,  chual  e  'n  ceòl  agus 
an  dannsa. 

26  Agus  ghairm  e  chuige  aon 
do  na  h-òglachaibh,  agus  dh'f heòr- 
aich  e  ciod  bu  chiall  do  na  nithibh 
sin. 

27  Agus  thubhairt  esan  ris, 
Thàinig  do  bhràthair  ;  agus 
mharbh  t'athair  an  laogh  biadhta, 
chionn  gu'n  d'fhuair  e  a  rìs  e  slàn 
fallain. 

28  Agus  ghabh  esan  fearg, 
agus  cha  b'àill  leis  dol  a  stigh : 
air  an  aobhar  sin  thàinig  'athair  a 
mach,  agus  chuir  e  impidh  air. 

29  Ach  fhreagair  esan  agus 
thubhairt  e  r'a  athair,  Feuch,  a 
taims'  a'  deanamh  seirbhis  duit 
an  uiread  so  do  bhliadhnaibh,  agus 
uair  air  bith  cha  do  bhris  mi 
t'àithne,  gidheadh  cha  d'thug  thu 
meann  riamh  dhomh,  chum  gu'm 
bithinn  subhach  maille  ri  m' 
chàirdibh. 

30  Ach  an  uair  a  thàinig  do 
mhac  so,  a  dh'ith  suas  do  bheath- 
achadh  maille  ri  strìopaichibh, 
mharbh  thu'n  laogh  biadhta  dha. 

31  Agus  thubhairt  e  ris,  A 
mhic,  tha  thusa  a  ghnàth  maille 
rium,  agus  na  h-uile  nithe  a's 
leamsa  is  leatsa  iad. 

32  Bu  chòir  dhuinn  a  bhi  subh- 
ach,  agus  aoibhneach  :  oir  bha  do 
bhràthair  so  marbh,  agus  tha  e 
beò  a  rìs ;  agus  bha  e  caillte,  agus 
f  huaradh  e. 

CAIB.  XVI. 
1  Cosamhlachd  an  stiùbkaird  eucor- 
aich.  14  Tha  Criosd  a'  cron- 
achadh  ceilg  nam  Phairiseach 
sanntach.  19  Cosamhlachd  a' 
gheòcair  shaoibhir,  agusanduine 
bhochd  Lasaruis. 


AGUS  thubhairt  e  mar  an 
ceudna  r'a  dheisciobluibh, 
Bha  duine  saoibhir  àraidh  ann  aig 
an  robh  stiùbhard :  agus  chasaid- 
eadh  ris  e,  mar  neach  a  bha  dean- 
amh  ana-caithidh  air  a  mhaoin. 

2  Agus  ghairm  se  e,  agus  thu- 
bhairt  e  ris,  Ciod  so  a  ta  mi  cluinn- 
tinn  a  d'  thimchioll,  thoir  cunntas 
air  do  stiùbhardachd :  oir  cha'n 
fheud  thu  bhi  ni  's  faide  a'd' 
stiùbhard. 

3  An  sin  thubhairt  an  stiùbhard 
ann  fèin,  Ciod  a  ni  mi  ?  oir  a  ta 
mo  mhaighstir  a'  toirt  na  stiùbh- 
ardachd  uam :  cha'n  urradh  mi 
ruamhar  a  dheanamh,  is  nàr  leam 
dèirc  iarraidh. 

4  A  ta  fhios  agam  ciod  a  ni 
mi,  chiun  'nuair  a  chuirear  as  an 
stiùbhardachd  mi,  gu'n  gabh  iad 
a  steach  d'an  tighibh  mi. 

5  Agus  air  dha  gach  aon  diubh- 
san,  air  an  robh  fiachan  aig  a 
Thighearn,  aghairm  d'a  ionnsuidh, 
thubhairt  e  ris  a'  cheud  fhear, 
Cia  meud  a  ta  aig  mo  Thighearn 
ortsa  ? 

6  Agus  thubhairt  esan;  Ceud 
tomhas2  ola.  Agus  thubhairt  e 
ris,  Gabh  do  sgrìobhadh,  agus 
suidh  sìos  gu  h-ealamh,  agus 
sgrìobh  leth-cheud. 

7  An  sin  thubhairt  e  ri  fear 
eile,  Agus  cia  meud  a  ta  aig  ortsa? 
Agus  thubhairt  esan,  Ceud  tomh- 
as3  cruinneachd.  Agus  thubhairt 
e  ris,  Gabh  do  sgrìobhadh,  agus 
sgrìobh  ceithir  fichead. 

8  Agus  mhol  an  Tighearn  an 
stiùbhard  eucorach,  do  bhrìgh  gu'n 
d'rinn  e  gu  glic ;  oir  a  ta  clann  an 
t-saoghail  so  'nan  ginealach  fèin 
ni's  glice  na  clann  an  t-soluis. 

9  Agus  a  deirimse  ribh,  Dean- 
aibh  dhuibh  fèin  càirdean  le 
Mamon    na    h-eucorach;    chum 

'nuair  a  shiubhlas  sibh1,  gu'n 
gabhar  sibh  do  àitibh-còmhnuidh 
siorruidh. 

10  An  ti  a  ta  fìrinneach  anns 
an  ni  a's  lugha,  tha  e  fìrinneach 
mar  an  ceudna  ann  am  mòran : 
agus  an  ti  a  ta  eucorach  anns  an 
ni  a's  lugha,  tha  e  eucorach  ann 
am  mòran  mar  an  ceudna. 

1 1  Air  an  aobhar  sin  mur  robh 
sibh  fìrinneach  anns  an  t-saoibh- 
reas  eucorach,  cò  a  dh'earbas  ribh 
an  saoibhreas  f  ìor  ? 

12  Agus  mur  robh  sibh  fìrinn- 
each  ann  an  cuid  duine  eile,  cò  a 
bheir  dhuibh  an  ni  a's  libh  fèin  ? 

13  Cha  'n'eil  seirbhiseach  sam 
bith  comasach  air  seirbhis  a 
dheanamh  do  dhà  thighearn ;  oir 
an  dara  cuid  fuathaichidh  e  aon 
diubh,  agus  bheir  e  gràdh  do'n 
f  hear  eile  j  no  gabhaidh  e  le  aon 
diubh  agus  ni  e  tàir  air  an  f  hear 
eile.  Cha  'n'eil  sibh  comasach  air 
seirbhis  a  dheanamh  do  Dhia  agus 
do  Mhamon. 

14  Agus  chuala  na  Phairisich, 
a  bha  sanntach,  na  nithe  sin  uile : 
agus  rinn  iad  fanoid  air. 

15  Agus  thubhairt  e  riu,  Is 
sibhse  an  dream  a  ta  'gur  fìrean- 
achadh  fèin  am  fianuis  dhaoine ; 
ach  is  aithne  do  Dhia  bhur  cridh- 
eacha :  oir  an  ni  sin  a  ta  ro  mheas- 
ail  aig  daoinibh,  is  gràineileachd 
e  'm  fianuis  Dè. 

16  Bha  'n  lagh  agus  na  fàidh- 
ean  ann  gu  teachd  Eoin :  o  sin 
tha  rìoghachd  Dhè  air  a  searmon- 
achadh,  agus  a  ta  gach  duine  a' 
dol  le  dian  strì  a  steach  innte. 

17  Agus  is  usadh  do  nèamh  a- 
gus  do'n  talamh  dol  thairis,  na  do 
aon  lide  do'n  lagh  tuiteam. 

18  Gach  neach  a  chuireas  uaith 
a  bhean,  agus  a  phòsas  bean  eile, 
tha  e  deanamhadhaltrannais:  agus 


ge  b'e  neach  a  phòsas  a'  bhean  a 
chuireadh  air  falbh  o  a  fear,  tha  e 
deanamh  adhaltrannais. 

19  Bha  duine  saoibhir  àraidh 
ann,  a  bha  air  a  sgeadachadh  le 
purpur2  agus  lìon-eudach  grinn, 
agus  bha  e  caitheadh  a  bheatha 
gach  là  gu  sòghail  le  mòr-ghreadh- 
nachas. 

20  Agusbhaduinebochdàraidh 
ann,  d'am  b'ainm  Lasarus,  a  chuir- 
eadh  'na  luidhe  aig  a  dhorus,  làn 
do  chreuchdaibh, 

21  Agus  bu  mhiann  leis  bhi  air 
a  shàsuchadh  leis  an  sbruileach, 
a  bha  tuiteam  o  bhord  an  duine 
shaoibhir  :  seadh,  agus  thàinig  na 
madraidh  agus  dh'imlich  iad  a 
chreuchda. 

22  Agus  tharladh  gu'n  d'f huair 
an  duine  bochd  bàs,  agus  gu'n  do 
ghiùlaineadh  leis  na  h-ainglibh  e 
gu  uchd  Abrahaim :  fhuair  an 
duine  saoibhir  bàs  mar  an  ceudna, 
agus  dh'adhlaiceadh  e. 

23  Agus  ann  an  ifrinn  thog  e 
suas  a  shùilean,  air  dha  bhi  ann 
am  piantaibh,  agus  chunnaic  e 
Abraham  fad  uaith,  agus  Lasarus 
'na  uchd. 

24>  Agus  ghlaodh  e,  agus  thu- 
bhairt  e,  Athair  Abraham,  dean 
tròcair  orm,  agus  cuir  Lasarus, 
chum's  gu'n  tum  e  bàrr  a  mheoir 
ann  an  uisge,  agus  gu'm  fuaraich 
e  mo  theanga ;  oir  a  ta  mi  air  mo 
ro-phianadh  san  lasair  so. 

25  Ach  thubhairt  Abraham, 
A  mhic,  cuimhnich  gu'n  d'f  huair 
thusa  do  nithe  maithe  ri  àm  dhuit 
bhi  beò,  agus  Lasarus  mar  an 
ceudna  dro.ch  nithe ;  ach  a  nis  a 
ta  esan  a'  faotainn  sòlais,  agus  a 
ta  thusa  air  do  phianadh. 

26  Agus  a  bhàrr  air  so  uile,  tha 
doimhne  mhòr  air  a  cur  eadar 
sinne  agus  sibhse,  air  chor  agus 

iadsan  leis  am  b'àill  dol  as  d'ur 
n-ionnsuidhse,  nach'eil  e  'n  comas 
doibh,  agus  nach  mò  tha  e  'n 
comas  do  aon  neach  teachd  as  sin 
d'ar  n-ionnsuidhe-ne. 

27  An  sin  thubhairt  e,  Uime 
sin  guidheam  ort,  athair,  gu'n 
cuireadh  tu  e  gu  tigh  m'athar  : 

28  Oir  a  ta  cùigear  bhràith- 
rean  agam;  chum's  gu'n  toir  e 
fianuis  doibh,  air  eagal  gu'n  tig 
iadsan  mar  an  ceudna  do'n  ionad 
ro  phiantach  so. 

29  A  deir  Abraham  ris,  Tha 
Maois  agus  na  fàidhean  aca,  èisd- 
ead  iad  riu-san. 

30  Agus  thubhairt  esan,  Ni 
h-eadh,  Athair  Abraham :  ach  ma 
thèid  neach  d'an  ionnsuidh  o  na 
marbhaibh,  ni  iad  aithreachas. 

31  Agus  thubhairt  e  ris,  Mur 
èisd  iad  ri  Maois  agus  ris  na 
fàidhibh,  cha  mhò  a  chreisdeas 
iad,ge  d'èireadh  neach  o  namarbh- 
aibh. 

CAIB.  XVII. 
1  Tha  Criosd  a'  teagasg  gur  còir 
dkuinn  aobhar  oilbheim  a  sheach- 
nadh,  3  agus  maitheanas  a  thoirt 
d'a  chèile :  6  a'  nochdadh  mòr 
chumhachd  beò-chreidimh ;  7  gu'?n 
bheil  sinnefo  cheangal  do  JDhia, 
agus  nach  'eil  esan  mar  sin 
dhuinne,  Sfc. 

AN  sin  thubhairt  e  r'a  dheis- 
ciobluibh,  Cha  'n  f  heudar 
nach  tig  oilbheuman :  ach  is 
an-aoibhinn  dasan  troimh  an  tig 
iad. 

2  B'  fhearr  dha  gu'm  biodh 
clach-mhuihnn  air  a  crochadh 
m'a  mhuineal,  agus  gu  'm  biodh 
e  air  a  thilgeadh  san  fhairge,  na 
gu'n  d'thugadh  e  oilbheum » 
dh'aon  neach  do'n  mhuinntir  bhig 
so. 

S  Thugaibh    an   aire    dhuibh 


fèin :  ma  pheacaicheas  do  bhràth- 
air  a't'  aghaidh,  cronaich  e ;  agus 
ma  ghabhas  e  aithreachas,  thoir 
maitheanas  da. 

4  Agus  ma  pheacaicheas  e  a't' 
aghaidh  seachd  uairean  san  là, 
agus  gu'm  pill  e  riut  seachd  uair- 
ean  san  là,  ag  ràdh,  Tha  aith- 
reachas  orm ;  thoir  maitheanas  da. 

5  Agus  thubhairt  na  h-abstoil 
ris  an  Tighearn,  Meudaich  ar 
creidimh. 

6  Agus  thubhairt  an  Tighearn, 
Nam  biodh  agaibh  creidimh  mar 
ghràinne  do  shìol.  mustaird,  their- 
eadh  sibh  ris  a'  chraoibh  Shica- 
min  so,  Bi  air  do  spìonadh  as  do 
fhreumhaibh,  agus  bi  air  do 
shuidheachadh  sa'  chuan;  agus 
bhitheadh  i  ùmhal  dhuibh. 

7  Ach  cia  agaibhse  aig  am 
bheil  seirbhiseach  a'  treabhadh, 
no  ri  buachailleachd,  a  deir  ris, 
an  dèigh  dha  teachd  a  steach 
o'n  f  hearann,  Thig  air  bali,  agus 
suidh  sìos  chum  bìdh  ? 

8  Agus  nach  dochadh  e  ràdh 
ris,  Ulluich  ni  a  ghabhas  mise  gu 
m'  shuipeir,  agus  criosraich  thu 
fèin,  agus  fritheil  domh,  gus  an' 
ith  agus  an  òl  mi;  agus  'na 
dhèigh  sin  ithidh  agus  òlaidh 
tusa? 

9  An  tabhair  e  buidheachas 
do'n  t-seirbhiseach  sin  do  bhrìgh 
gu'n  d'rinn  e  na  nithe  a  dh'ord- 
uicheadh  dha  ?  ni'n  saoileam  gw'w 
tabhair. 

10  Mar  sin  sibhse,  'nuair  a  ni 
sibh  na  h-uile  nithe  a  dh'  àith- 
neadh  dhuibh,  abraibh,  Is  seirbhi- 
sich  neo-tharbhach  sinn :  oir  rinn 
sinn  a  mhàin  an  ni  bu  dligheach 
dhuinn  a  dheanamh. 

1 1  A  nis,  ag  dol  suas  da  gu  Ie- 
rusalem,  chaidh  etroimh  mheadh 
on  Shamaria  agus  Ghalile. 

12  Agus  an  uair  a  bha  e  dol 
a  stigh  do  bhaile  àraidh,  thachair 
deichnear  dhaoine  air  a  bha  'nan 
lobhair,  a  sheas  fad  uaith  : 

13  Agus  thog  iad  suas  anguth, 
ag  ràdh,  Iosa,  a  mhaighstir,  dean 
tròcair  oirnn. 

14  Agus  an  uair  a  chunnaic  e 
iad,  thubhairt  e  riu,  Imichibh, 
nochdaibh  sibh  fèin  do  na  sagart- 
aibh.  Agus  ag  imeachd  dhoibh, 
ghlanadh  iad. 

15  Agus  an  uair  a  chunnaic 
aon  diubh  gu'n  do  leighiseadh  e, 
phill  e  air  ais,  a'  toirt  glòire  do 
Dhia  le  guth  àrd, 

16  Agus  thuit  e  air  aghaidh 
aig  a  chosaibh-san,  a'  toirt  buidh- 
eachais  da :  agus  bu  Shamaritan- 
ach  e. 

17  Agus  fhreagair  Iosa  agus 
thubhairt  e,  Nach  do  ghlanadh 
deichnear  ?  ach  an  naoinear,  c'àit 
am  bheil  iad  ? 

18  Cha  d'fhuaradh  a  phill  a 
thoirt  glòire  do  Dhia,  ach  an 
coigreach  so. 

19  Agus  thubhairt  e  ris,  Eirich, 
imichj  shlànuich  do  chreidimh 
thu. 

20  Agus  an  uair  a  dh'f  heòraich 
na  Phairisich  dheth,  c'uin  a  thig- 
eadh  rìoghachd  Dhè,  f hreagair  e 
ìad  agus  thubhairt  e,  Cha  tig  rìogh- 
achd  Dhè  air  chor  gu  mothaichear 
dhi. 

21  Cha  mhò  a  their  iad,  Feuch 
an  so,  no,  Feuch  an  sin  :  oir  feuch, 
a  ta  rìoghachd  Dhè  an  taobh  a 
stigh  dhibh  K 

22  Agus  thubhairt  e  ris  na  deis- 
ciobluibh,  Thig  na  làithean  anns 
am  miannach  libh  aon  do  làithibh 
Mhic  an  duine  f  haicinn,  agus  cha'n 
fhaic  sibh  e. 

23  Agus  their  iad  ribh,  Feuch 
an  so,  no,  Feuch  an  sud:  na  rach- 
aibh,  agus  na  leanaibh  iad. 


24  Oir  mar  a  ta  'n  dealanach, 
a  dhealraicheas  o  aon  ìonad  fo 
nèamh,  a  soillseachadh  gus  an 
ionad  eile  fo  nèamh,  mar  sin  a 
bhitheas  Mac  an  duine  mar  an 
ceudna  'na  là  fèin. 

25  Ach  is  èigin  da  air  tùs 
mòran  do  nithibh  fhulang,  agus  a 
bhi  air  a  dhiultadh  leis  a'  ghineal- 
ach  so. 

26  Agus  mar  a  bha  e  ann  an 
làithibh  Noe,  mar  sin  mar  an 
ceudna  bithidh  e  ann  an  làithibh 
Mhic  an  duine. 

27  Bha  iad  ag  itheadh  agus  ag 
òl,  a'  pòsadh  agus  air  an  tabhairt 
am  pòsadh,  gus  an  là  an  deach- 
aidh  Noe  a  steach  do'n  àirc :  agus 
thàinig  an  dìle2,  agus  sgrios  i  iad 
uile. 

28  Amhuil  fòs  mar  a  thachair 
ann  an  làithibh  Lot :  bha  iad  ag 
itheadh  agus  ag  òl,  a'  ceannach 
agus  a'  reiceadh,  a'  planndachadh 
agus  a'  togail  aitreabh  : 

29  Ach  air  an  là  sin  fèin  anns 
an  deachaidh  Lot  a  mach  à 
Sodom,  fhrasadh  teine  agus 
pronnasc  o  nèamh,  agus  sgrios  e 
iad  uile : 

30  Is  ann  mar  sin  a  bhitheas 
anns  an  là  am  foillsichear  Mac 
an  duine. 

31  Anns  an  là  sin,  an  ti  a  bhios 
air  mullach  an  tighe,  agus  'airneis 
anns  an  tigh,  na  tigeadh  e  nuas 
gu  a  toirt  leis  :  agus  an  ti  a  ta  sa' 
mhachair,  na  pilleadh  esan  air  ais 
mar  an  ceudna. 

32  Cuimhnichibh  bean  Lot. 

33  Ge  b'e  neach  a  dh'iarras  a 
bheatha  fèin  a  thearnadh,  caillidh 
e  i ;  agus  ge  b'e  neach  a  chailleas 
a  bheatha,  gleidhidh  esan  i. 

34  A  deirim  ribh,  anns  an 
oidhche  sin  bithidh  dithis  dhaoine 
san  aon  leabaidh  ;  gabhar  aon 
diubh,  agus  f  àgar  am  fear  eile. 


cheana  'nur  measa. — 2  tuil. 

35  Bithidh  dithisbhana'  bleath1 
cuideachd ;  gabhar  aon  diubh  agus 
fàgar  a'  bhean  eile. 

36  Bithidh  dithis  dhaoine  anns 
a'  mhachair ;  gabhar  aon  diubh  a- 
gus  fàgar  am  fear  eile. 

37  Agus  fhreagair  iadsan  agus 
thubhairt  iad  ris,  C'àit  a  Thigh- 
earn  ?  agus  thubhairt  esan  riu,  Ge 
b'e  ball  am  bi  an  corp,  an  sin 
cruinnichear  na  h-iolairean. 

CAIB.  XVIII. 
3  Mu  thimchioll  na  bantraich  liosda. 
9  Mu'n  Phairiseach  agus  mu'n 
chìs-mhaor.  15  Tha  clannair  an 
tabhairt  gu  Criosd.  18  B'àill  le 
uachdaran  àraìdh  Criosd  a  lean- 
tuinn,  ach  a  ta  e  air  a  bhacadh 
le  a  shaoibhreas. 

AGUS  labhair  e  cosamhlachd 
riu,  a'  nochdadh  gur  còir 
urnuigh  a  dheanamh  a  ghnàth,  a- 
gus  gun  fhanachadh2, 

2  Ag  ràdh,  Bha  breitheamh  ann 
am  baile  àraidh,  air  nach  robh 
eagal  Dè,  agus  aig  nach  robh  urr- 
am  do  dhuine. 

3  Agus  bha  bantrach  àraidh 
sa'  bhaile  sin,  agus  thàinig  i  d'a 
ionnsuidh,  ag  ràdh,  Cum  còir 
rium  an  aghaidh  mo  nàmh- 
aid. 

4  Agus  cha  b'àill  leis  rè  tamuill : 
ach  'na  dhèigh  sin  thubhairt  e  ann 
fèin,  Ged  nach  'eil  eagal  Dè  orm, 
no  urram  agam  do  dhuine ; 

5  Gidheadh  air  son  gu  bheil  a' 
bhantrach  so  cur  dragha  orm, 
cumaidh  mi  còir  rithe,  air  eagal 
le  a  sìr-theachd  gu'n  sgìthich  i 
mi. 

6  Agus  thubhairt  an  Tighearn, 
Eisdibh  ciod  a  deir  am  breitheamh 
eucorach. 

7  Agus  nach  dean  Dia  diogh- 
altas  air  son  a  dhaoine  taghta 
fèin,  a  ta  'g  èigheach  ris  a  là  agus 


a  dh'  oidhche,  ge  ta  e  fad-f  hulang- 
ach  mu'n  timchioll  ? 

8  A  deirim  ribh  gu'n  dean  e 
dioghaltas  air  an  son  gu  luath. 
Gidheadh,  an  uair  a  thig  Mac  an 
duine,  am  faigh  e  creidimh  air  an 
talamh  ? 

9  Agus  labhair  e  an  cosamh- 
lachd  so  ri  dream  àraidh,  bha  'g 
earbsadh  asda  fèin  gu'n  robh  iad 
'nam  fireanaibh,  agus  a  bha  dean- 
amh  tàir  air  dream  eile  : 

10  Chaidh  dithis  dhaoine  suas 
do'n  teampull  a  dheanamh  urn- 
uigh ;  fear  diubh  'na  Phairiseach, 
agus  am  fear  eile  'na  chìs-mhaor. 

11  Sheas  am  Phairiseach  leis 
fèin,  agus  rinn  e  urnuigh  mar  so, 
A  Dhè,  tha  mi  toirt  buidheachais 
duit  nach  'eil  mi  mar  a  ta  daoine 
eile,  'nan  luchd-foireigin,eucorach, 
adhaltrannach,  no  eadhon  mar  an 
cìs-mhaor  so. 

12  Tha  mì  a'  trasgadh  dà  uair 
san  t-seach  duin,  tha  mi  toirt  deach- 
aimh  as  na  h-uile  nithibh  a  ta  mi 
sealbhachadh. 

13  Agus  air  seasamh  do'n 
chìs-mhaor  fad  air  ais,  cha  b'àill 
leis  fiu  a  shùl  a  thogail  suas  gu 
nèamh,ach  bhuail  e  'uchd,agràdh, 
A  Dhia,  dean  tròcair  ormsa  ta  'm 
pheacach. 

14  A  deirim  ribh  gu'n  deach- 
aidh  am  fear  so  sìos  d'a  thigh  air 
fhìreanachadh  ni  's  mò  na'm  fear 
ud  eile ;  oir  ge  b'e  neach  a  dh'àrd- 
aicheas  e  fèin,  ìslichear  e ;  agus 
ge  b'e  a  dh'ìslicheas  e  fèin,  àrd- 
aichear  e. 

15  Agus  thug  iad  d'a  ionnsuidh 
mar  an  ceudna  naoidheana,  chum's 
gu'm  beanadh  e  riu  :  agus  an  uair 
a  chunnaic  na  deisciobuil  so, 
chronaich  siad  iad. 

16  Ach  air  do  Iosa  an  gairm 
d'a  ionnsuidh,  thubhairt  e,  Fuilg- 

ibh  do  na  leanabaibh  teachd  a'm' 
onnsuidh-sa,  agus  nabacaibh  iad; 
oir  is  ann  d'an  leithidibh  so  ta 
rìoghachd  Dhè : 

17  Gu  deimhin  a  deirim  ribh, 
ge  b'e  nach  gabh  rìoghachd  Dhè 
mar  leanabh  beag,  nach  tèid  e  air 
chor  sam  bith  a  steach  innte. 

18  Agus  dh'f  heòraichuachdaran 
àraidh  dheth,  ag  ràdh,  A  mhaigh- 
stir  mhaith,  ciod  a  ni  mi  chum  gu 
sealbhaich  mi  a'  bheatha  mhair- 
eannach  ? 

19  Agus  thubhairt  Iosa  ris,  C'ar 
son  a  ghoireas  tu  maith  dhiomsa? 
cha  'n'eil  neach  sam  bith  maith 
ach  a  h-aon,  eadhon  Dia. 

20  Is  aithne  dhuit  na  h-àith- 
eanta,  Na  dean  adhaltrannas,  Na 
dean  mortadh,  Na  goid,  Na  toir 
fianuis  bhrèige,  Thoir  onoir1  do 
t'athair  agus  do  d'  mhàthair. 

21  Agus  thubhairt  esan, 
Choimhid  mi  iad  sin  uile  o  m'  òige. 

22  Agus  air  cluinntinn  so  do 
Iosa,  thubhairt  e  ris,  Tha  aon  ni 
fathast  a  dh'uireasbhuidh  ort :  reic 
na  h-uile  nithe  ta  agad,  agus  roinn 
air  na  bochdaibh,  agus  bithidh  agad 
ionmhas  air  nèamh ;  agus  thig,  a- 
gus  lean  mise. 

23  Agus  an  uair  a  chual  e  so, 
bha  e  ro  dhoilich  :  oir  bha  mòr- 
bheartas  aige. 

24?  Agus  an  uair  a  chunnaic 
Iosa  gu  'n  robh  e  làn  tuirse,  thu- 
bhairt  e,  Cia  deacair  dhoibhsan2 
aigam  bheil  saoibhreas  dol  a  steach 
do  rìoghachd  Dhè ! 

25  Oir  is  usadh  do  chàmhal  dol 
troimh  chrò  snàthaid,  na  do 
dhuine  saoibhir  dol  a  steach  do 
rìoghachd  Dhè. 

26  Agus  thubhairt  iadsan  a 
chualaso,  Cò  ma  seadh  a  dh'f  heud- 
as  bhi  air  a  thearnadh  ? 

27  Ach  thubhairt  esan,  Na 
nithe  a  ta  eu-comasach  do  dhaoin- 


ibh,  tha  iad  comasach  do  Dhia. 

28  An  sin  thubhairt  Peadar, 
Feuch,  thrèig  sinne  na  h-uile  nithe, 
agus  lean  sinn  thusa. 

29  Agus  thubhairt  esan  riu,  Gu 
deimhin  a  deirim  ribh,  nach  'eil 
aon  neach  a  thrèig  tigh,  no  pàr- 
antan,  no  bràithrean,  no  bean 
phòsda,  no  clann  air  son  rìogh- 
achd  Dhè, 

30  Nach  faigh  mòran  ni  's  mò 
anns  an  aimsir  so  ta  làthair,  agus 
anns  an  t-saoghal  a  ta  ri  teachd  a' 
bheatha  mhaireannach. 

31  Agus  ghabh  e  'n  dà  fhear 
dheug  d'a  ionnsuidh,  agus  thu- 
bhairt  e  riu,  Feuch,  a  ta  sinn  a 
dol  suas  gu  Ierusalem,  agus  bith- 
idh  na  h-uile  nithe  a  ta  sgrìobhta 
leis  na  f  àidhibh  mu  Mhac  an  duine, 
air  an  coimhlionadh. 

32  Oir  bheirear  thairis  e  do  na 
Cinnich,  agus  thèid  fanoid  adhean- 
amh  air,  agus  masluichear  e,  agus 
tilgear  smugaid  air ; 

33  Agus  sgiùrsaidh  agus  marbh- 
aidh  iad  e:  agus  air  an  treas  là 
èiridh  e  rìs. 

34  Agus  cha  do  thuig  iadsan 
'  aon  ni  dhiubh  so  :  agus  bha  na 

briathra  so  folaichte  orra,  agus 
cha  b'aithne  dhoibh  na  nithe  a 
dubhradh. 

35  Agus  tharladh,  'nuair  a 
dhruid  e  ri  Iericho,  gu'n  robh  dall 
àraidh  'na  shuidhe  ri  taobh  na 
slighe,  ag  iarraidh  dèirce  : 

36  Agus  air  cluinntinn  an  t- 
sluaigh  a'  dol  seachad,  dh'fheòr- 
aich  e  ciod  e  so  ? 

37  Agus  dh'innis  iad  da,  gu'm 
b'e  Iosa  o  Nasaret  a  bha  gabhail 
seachad. 

38  Agus  ghlaodh  e,  ag  ràdh, 
Iosa,  Mhic  Dhaibhidh,  dean  tròc- 
air  orm. 

39  Agus  chronaich  iadsan  a 
bha  air  thoiseach  e,  chum's  gu'm 


1  urram, — 2  cruaidh  orra-san. 

biodh  e  'na  thosd  :  ach  bu  mhòid 
gu  mòr  a  ghlaodh  esan,  A  Mhic 
Dhaibhidh,  dean  tròcair  orm. 

40  Agus  air  seasamh  do  Iosa, 
dh'àithn  e  a  thoirt  d'a  ionnsuidh : 
agus  an  uair  a  thàinig  e  'm  fagus 
da.  dh'fheòraich  e  dheth, 

41  Ag  ràdh,  Ciod  is  àill  leat 
mise  a  dheanamh  dhuit  ?  agus 
thubhairt  esan,  A  Thighearn,  mi 
dh'f  haotainn  mo  radhairc. 

42  Agus  thubhairt  Iosa  ris, 
Gabh  do  radharc  :  shlànuich  do 
chreidimh  thu. 

43  Agus  air  ball  f huair  e  a  radh- 
arc,  agus  lean  se  e,  a'  toirt  glòire 
do  Dhia  :  agus  thug  an  sluagh  uile 
cliu  do  Dhia,  'nuair  a  chunnaic 
iad  so. 

CAIB.  XIX. 
1  Mu  thimchioll  Shacheuis  ay 
chìs-mhaoir.  1 1  Na  deich  puind 
airgid.  28  Tha  Criosd  a'  marc- 
achd  do  Ierusalem  le  greadh- 
nachas,  41  a'  caoidh  air  a  son, 
45  a'  tilgeadh  mach  an  luchd 
ceannachd  agus  reicidh  as  an 
teampull,  fyc. 

AGUS  air  do  Iosa  dol  a  steach, 
chaidh  e  troimh  Iericho. 

2  Agus  feuch,  bha  duine  ann 
d'am  b'ainm  Sacheus,  agus  b'àrd 
chìs-mhaor  esan,  agus  bha  e 
saoibhir : 

3  Agus  bha  dèidh  aige  air  Iosa 
fhaicinn,  cò  e,  agus  cha  b'urrainn 
e  air  son  an  t-sluaigh,  chionn  gu'n 
robh  e  ìosal  'na  phearsa. 

4  Agus  ruith  e  roimhe,  agus 
streap  e  suas  ann  an  craoibh 
Shicamoù',  chum  gu  faiceadh  se  e; 
oir  bha  e  gus  an  t-slighe  sin  a 
ghabhail. 

5  Agus  an  uair  a  thàinig  Iosa 
chum  an  àite  sin,  àir  dha  amharc 
suas,  chunnaic  se  e,  agus  thu- 
bhairt  e  ris,  A  Shacheuis,  thig  a 
nuas  gu  grad ;  oir  is  èigin  domh- 
sa  stad  an  diugh  aig  do  thigh. 


6  Agus  thàinig  e  nuas  le  cabh- 
aig,  agus  ghabh  e  ris  gu  subh- 
ach. 

7  Agus  an  uair  a  chunnaic  iad 
so,  rinn  iad  uile  gearan,  ag  ràdh, 
Gu'n  deachaidh  e  steach  air  aoidh- 
eachd  gu  duine  a  ta  'na  pheac- 
ach. 

8  Agus  sheas  Sacheus  agus  thu- 
bhairt  e  ris  an  Tighearn,  Feuch, 
a  Thighearn,  a  ta  mi  toirt  leth  mo 
mhaoin  do  na  bochdaibh :  agus 
ma  thug  mi  aon  ni  o  neach  air 
bith  le  casaid  bhrèige,  bheiream 
dha  a  cheithir  uiread. 

9  Agus  thubhairt  Iosa  ris, 
Thàinig  slàint'  an  diugh  a  dh'ionn- 
suidh  an  tighe  so,  do  bhrigh  gur 
mac  do  Abraham  esan  mar  an 
ceudna. 

10  Oir  thàinig  mac  an  duine 
a  dh'iarraidh,  agus  a  thearnadh  an 
nì  sin  a  bha  caillte. 

1 1  Agus  ag  cluinntinn  nan  nithe 
sin  dhoibh,  chuir  e  ris,  agus  labh- 
air  e  cosamhlachd,  do  bhrìgh  gu'n 
robh  e  'm  fagus  do  Ierusalem, 
agus  gu'n  do  shaoil  iadsan  gu'm 
biodh  rìoghachd  Dhè  air  a  grad 
fhoillseacheadh. 

12  Air  an  aobhar  sin  thubhairt 
e,  Chaidh  duine  uasal  àraidh  do 
dhùthaich  fad  as,  a  dh'fhaotainn 
rìoghachd  dha  fèin,  agus  a  phill- 
tinn  air  ais. 

13  Agus  ghairm  e  a  dheich 
seirbhisich,  agus  thug  e  dhoibh 
deich  puind,  agus  thubhairt  e  riu, 
Cuiribh  gu  buil  iad,  gus  an  tig 
mise. 

14  Ach  bha  fuath  aig  muinntir 
a  dhùcha  dha,  agus  chuir  iad 
teachdaireachd  'na  dhèigh,  ag 
ràdh,  Cha'n  àill  leinn  an  duine  so 
bhi  'na  righ  oirnn. 

15  A  nis  an  uair  a  phill  e  air 
ais,  an  dèigh  dha  an  rìoghachd 
fhaotainn,  an  sin  dh'orduich  e  na 
seirbhisich  ud  bhi  air  an  gairm 

d'a  ionnsuidh,  d'an  d'thug  e  'n 
t-airgiod,  chum's  gu'm  biodh  fhios 
aige  ciod  a  bhuannaich  gach  aon 
diubh  leis  a  bhuileachadh. 

16  An  sin  thàinig  an  ceudfhear, 
ag  ràdh,  A  Thighearn,  bhuidhinn 
do  phund  deich  puind. 

17  Agus  thubhairt  e  ris,  Is 
maith,  a  dheadh  sheirbhisich  :  do 
bhrìgh  gu'n  robh  thusa  f ìrinneach 
ann  an  ro-bheagan,  biodh  agad-sa 
uachdaranachd  air  deich  bailtibh. 

1 8  Agus  thàinig  an  dara  fear, 
ag  ràdh,  A  Thighearn,  rinn  do 
phund  cùig  puind. 

19  Agus  thubhairt  e  ris-san,  Bi- 
sa  mar  an  ceudna  os  ceann  chùig 
bailte. 

20  Agus  thàinig  fear  eile,  ag 
ràdh,  a  Thighearn,  feuch,  do 
phund,  a  bha  agamsa  taisgte  ann 
an  neapaicin : 

21  Oir  bha  eagal  orm  romhad, 
do  bhrìgh  gur  duine  geur-theann 
thu  :  tha  thu  a'  togail  an  ni  nach 
do  leag  thu,  agus  a'  buain  an  ni 
nach  do  chuir  thu. 

22  Agus  thubhairt  e  ris,  As 
do  bheul  fèin  bheiream  breth  ort, 
a  dhroch  sheirbhisich.  Bha  fhios 
agad  gu  'm  bu  duine  geur-theann 
mi,  a'  togail  an  ni  nach  do  leag 
mi,  agus  a'  buain  an  ni  nach  do 
chuir  mi : 

23  Air  an  aobhar  sin  c'ar  son 
nach  do  chuir  thu  m'  airgiod  do'n 
bhanc1,  agus  air  teachd  dhomhsa, 
thogainn  e  le  riadh  ? 

24  Agus  thubhairt  e  riusan  a 
bha  'nan  seasamh  a  làthair,  Thug- 
aibh  uaith  am  pund,  agus  thoiribh 
dhasan  e  aig  am  bheil  na  deich 
puind. 

25  (Agus  thubhairt  iad  ris,  A 
Thighearn,  tha  deich  puind  aige :) 

26  Oir  a  deirim  ribh,    Gu'n 


toirear  do  gach  neach  aig  am 
bheil :  ach  uaithsan,  aig  nach  'eil, 
bheirear  eadhon  an  ni  sin  a  ta 
aige. 

27  Ach  thugaibh  an  so  na 
naimhdean  ud  agamsa,  leis  nach 
b'àill  mise  bhi  'm  righ  os  an  ceann, 
agus  marbhaibh  a'm'  fhianuis  iaà. 

28  Agus  air  dha  so  a  ràdh, 
dh'imich  e  rompa,  a'  dol  suas  gu 
Ierusalem. 

29  A  nis  an  uair  a  dhruid  e  ri 
Betphage  agus  Betani,  làimh  ris 
an  t-sliabh  d'an  goirear  sliabh  nan 
crann-ola,  chuir  e  dithis  d'a  dheis- 
ciobluibh  uaith, 

30  Ag  ràdh,  Imichibh  do'n 
bhaile  ta  fa'ur  comhair ;  anns  am 
faigh  sibh,  air  dol  dhuibh  a  steach, 
searrach  ceangailte,  air  nach  do 
shuidh  aon  duine  riamh:  fuasg- 
laibh,  agus  thugaibh  an  so  e. 

31  Agus  ma  dh'fheòraicheas 
neach  air  bith  dhibh,  C'ar  son  a 
ta  sibh  'g  a  f  huasgladh  ?  mar  so 
a  their  sibh  ris,  A  ta  feum  aig  an 
Tighearn  air. 

32  Agus  air  imeachd  dhoibhsan 
a  chuireadh  air  falbh,  fhuair  iad 
mar  thubhairt  e  riu. 

33  Agus  an  uair  a  bha  iad  a' 
fuasgladh  an  t-searraich,  thubhairt 
a  shealbhadairean  riu,  C'ar  son  a 
ta  sibh  a'  fuasgladh  an  t-searr- 
aich? 

34  Agus  thubhairt  iadsan,  Tha 
feum  aig  an  Tighearn  air. 

35  Agus  thug  iad  gu  Iosa  e: 
agus  thilg  iad  am  falluingean  air 
an  t-searrach,  agus  chuir  iad  Iosa 
air. 

36  Agus  ag  imeachd  dhasan, 
sgaoil  iad  am  falluingean  fuidhe 
air  an  t-slighe. 

37  Agus  an  uair  a  thàinig  e  'm 
fagus,  eadhon  gu  dol  sìos  slèibh 


nach  d'thug  thu  irfairsiod  do'n  luchd-malairt. 

nan  crann-ola,  thòisich  mor-chuid- 
eachd  nan  deisciobuil  uile  ri  gaird- 
eachas  a  dheanamh,  agus  moladh 
a  thoirt  do  Dhia  le  guth  àrd,  air 
son  nan  uile  oibre  cumhachdach 
a  chunnaic  iad, 

38  Ag  ràdh,  Gu  ma  beann- 
aichte  an  righ  a  ta  teachd  an  ainm 
an  Tighearna :  sìth  air  nèamh,  a- 
gus  glòir  anns  na  h-àrdaibh. 

39  Agus  thubhairt  cuid  do  na 
Phairisich  o  mheasg  an  t-sluaigh 
ris,  A  mhaighstir,  cronaich  do 
dheisciobuil. 

40  Agus  fhreagair  esan,  agus 
thubhairt  e  riu,  A  deirim  ribh, 
nam  fanadh  iad  sin  'nan  tosd,  gu'n 
glaodhadh  na  clacha  fèin. 

41  Agus  an  uair  a  thàinig  e  'm 
fagus,  chunnaic  e  'm  baile,  agus 
ghuil  e  air  a  shon, 

42  Ag  ràdh,  Nam  b'aithne 
dhuit1,  eadhon  dhuitse,  air  bheag 
sam  bith  ann  ad  là  so  fèin,  na 
nithe  a  bhuineas  do  d'  shìth  !  ach 
a  nis  a  ta  iad  folaichte  o  d'  shùil- 
ibh. 

43  Oir  thig  na  làithean  ort, 
anns  an  tilg  do  naimhde  dìg  mu 
d'  thimchioll,  agus  an  iadh  iad 
umad  m'an  cuairt,  agus  an  druid 
iad  a  stigh  air  gach  taobh  thu, 

44  Agus  an  leag  iad  co  ìosal 
ris  an  làr  thu,  agus  do  chlann 
annad,  agus  nach  fàg  iad  annad 
clach  air  muin  cloiche ;  do  bhrìgh 
nach  b'aithne  dhuit  aimsir  t'fhios- 
rachaidh. 

45  Agus  chaidh  e  steach  do'n 
teampull,  agus  thòisich  e  air  an 
dream  a  bha  reiceadh,  agus  a' 
ceannach  ann  a  thilgeadh  mach, 

46  Ag  ràdh  riu,  Tha  e  sgrìobh- 
ta,  Is  tigh  urnuigh  mo  thigh-sa ; 
achrinn  sibhse  'nagharaidh  luchd- 
reubainn  e. 

47  Agus  bha  e  gach  là  a'  teag- 


asg  san  teampull.  Ach  dh'iarr  na 
h-àrd-shagairt  agus  na  sgrìobhaich- 
ean,  agus  ceannardan  a'  phobuill 
esan  a  mhilleadh ; 

48  Gidheadh  cha  robh  fhios 
aca  ciod  a  dheanadh  iad  :  oir  bha 
am  pobull  uile  ag  èisdeachd  ris  le 
ro-aire. 

CAIB.  XX. 
1  Tlia  Criosda'  dearhhadh  gu'n  roòh 
ùghdarras  aìge,le  ceist  mu  hhaisU 
eadh  Eoin.  9  Cosamhlachd  an 
fhìon-lios.  1 9  Mu  thimchioll  cìs 
a  thoirt  do  Cheasar.  27  Tha  e 
dearbhadh  mearachd  nan  Sadus~ 
ach,  a  hha  'g  àicheadh  aiseirìgh 
nam  marhh,  Sj-c. 

AGUS  tharladh  air  aon  do  na 
làithibh  sin,  an  uair  a  bha  e 
teagasg  a'  phobuill  san  teampull, 
agus  a'  searmonachadh  an  t-sois- 
geil,  gu'n  d'thàinig  na  h-àrd-shag- 
airt  agus  na  sgrìobhaichean  air, 
maille  ris  na  seanairibh. 

2  Agus  labhair  iad  ris,  ag  ràdh, 
Innis  duinn  ciod  e  an  t-ùghdarras 
leis  am  bheil  thu  a'  deanamh  nan 
nithe  so  ?  no  cò  esan  a  thug  an 
t-ùghdarras  so  dhuit  ? 

3  Agus  fhreagair  esan  agus 
thubhairt  e  riu,  Feòraichidh  mise 
mar  an  ceudna  aon  ni  dhibhse ;  a- 
gus  freagraibh  mi : 

4  Baisteadh  Eoin,  an  ann  o 
nèamh  a  bha  e,  no  o  dhaoinibh  ? 

5  Agus  reusonaich  iad  eatorra 
fèin,  ag  ràdh,  Ma  their  sinn,  O 
nèamh,  their  esan,  C'ar  son  ma  ta 
nach  do  chreid  sibh  e? 

6  Ach  ma  their  sinn,  O  dhaoin- 
ibh,  clachaidh  an  sluagh  uile  sinn  ; 
oir  is  deimhin  leo  gu'm  b'fhàidh 
Eoin. 

7  Agus  fhreagair  iadsan,  Nach 
robh  fhios  aca  cia  uaith  a  hha  e. 

8  Agus  thubhairt  Iosa  riu,  Nì 
mò  a  dh'innseas   mise   dhuibhse 


0  gu'n  b'aithne  dhuit. 

ciod  e  an  t-ùghdarras  troimh  an 
deanam  na  nithe  so. 

9  An  sin  thòisich  e  air  a'  chos- 
amhlachd  so  a  labhairt  ris  an 
t-sluagh :  Phlannduich  duine  àr- 
aidh  fìon-lios,  agus  shuidhich  e 
air  tuath  e;  agus  chaidh  e  air 
choigrich  rè  aimsir  f  hada. 

10  Agus  anns  an  àm  dhligh- 
each  chuir  e  seirbhiseach  dh'ionn- 
suidh  na  tuatha,  chumgu'n  d'thug- 
adh  iad  da  do  thoradh  an  fhìon- 
lios  :  ach  ghabh  an  tuath  air,  agus 
chuir  iad  uatha  falamh  e. 

1 1  Agus  a  rìs  chuìr  e  seirbhis- 
each  eile  uaith ;  agus  ghabh  iad 
airsan  mar  an  ceudna,  agus  mhas- 
laich  iad  e,  agus  chuir  iad  uatha 
falamh  e. 

12  Agus  a  thuilleadh  air  sin 
chuir  e  'n  treas  seirbhiseach  uaith ; 
agus  lot  iad  esan  mar  an  ceudna, 
agus  thilg  iad  a  mach  e. 

13  An  sin  thubhairt  Tighearn 
an  f  hìon-lios,  Ciod  a  ni  mi  ?  cuir- 
idh  mi  mo  Mhac  gràdhach  d'an 
ionnsuidh  :  feudaidh  e  bi,  air  f  haic- 
inn  doibh,  gu'n  toir  iad  urram 
dha. 

14?  Ach  an  uair  a  chunnaic  an 
tuath  e,  reusonaich  iad  eatorra 
fèin,  ag  ràdh,  Is  e  so  an  t-oighre  : 
thigibh,  marbhamaid  e,  chum's 
gu'm  bi  'n  oighreachd  againn  fèin. 

15  Agus  thilg  iad  a  mach  as  an 
fhìon-lios  e,  agus  mharbh  iad  e. 
Ciod  uime  sin  a  ni  Tighearn  an 
f  hìon-lios  riu  ? 

16  Thig  e  agus  sgriosaidh  e  an 
tuath  ud,  agus  bheir  e  'm  f  ìon-lios 
do  dhaoinibh  eile.  Agus  an  uair 
a  chual  iad  so,  thubhairt  iad,  Nar 
leigeadh  Dia. 

17  Agus  air  dhasan  amharc 
orra,  thubhairt  e,  Ciod  e  so  ma 
seadh  a  ta  sgrìobhta,  A  chlach  a 
dhiult  na  clachairean,  rinneadh 
ceann  na  h-oisinn  dith  ? 

18  Ge  b'e  neach  a  thuiteas  air 


a'  chloich  sin,  brisear  e :  ach  ge 
b'e  neach  air  an  tuit  i,  pronnaidh 
i  gu  luaithre  e. 

19  Agus  anns  an  uair  sin  fèin 
dh'iarr  na  h-àrd-shagairt  agus  na 
sgrìobhaichean  làmh  a  chur  ann ; 
ach  bha  eagal  an  t-sluaigh  orra ; 
oir  thuig  iad  gu'm  b'ann  'nan  agh- 
aidh  fèin  a  labhair  e'n  cosamh- 
lachd  so. 

20  Agus  rinn  iad  geur  fhaire 
air,  agus  chuir  iad  a  mach  luchd- 
feill,  a  leigeadh  orra  fèin  a  bhi 
'nam  fìreanaibh,  chum's  gu'n 
deanadh  iad  greim  air  'fhoclaibh, 
air  chor's  gu'n  tugadh  iad  thairis 
e  do  chumhaehd  agus  do  ùghdarr- 
as  an  uachdarain. 

21  Agus  dh'f  heòraich  iad  deth, 
ag  ràdh,  A  mhaighstir,  tha  fhios 
againn  gu  bheil  thu  a'  labhairt 
agus  a'  teagasg  gu  ceart,  agus 
nach  'eil  suim  agad  do  phearsa 
duine  sam  bith,  ach  gu  bheil  thu 
teagasg  slighe  Dhè  a  rèir  na  fìr- 
inn. 

22  Am  bheil  e  ceadaichte 
dhuinn  cìs  a  thoirt  do  Cheasar, 
no  nach  'eil  ? 

23  Ach  thuig  esan  an  cuil- 
bheartachd,  agus  thubhairt  e  riu, 
C'ar  son  a  ta  sibh  ga  m'  bhuair- 
eadh? 

24  Nochdaibh  dhomh  peghinn : 
cia  leis  an  dealbh  agus  an  sgrìobh- 
adh  a  ta  oirre?  Fhreagair  iad- 
san  agus  thubhairt  iad,  Le  Cea- 
sar. 

25  Agus  thubhairt  esan  riu, 
Thugaibh-sa  air  an  aobhar  sin  'do 
Cheasar  na  nithe  's  le  Ceasar, 
agus  do  Dhia  na  nithe  's  le  Dia. 

26  Agus  cha  b'urrainn  iad  greim 
a  dheanamh  air  'fhoclaibh  am 
fianuis  an  t-sluaigh :  agus  ghabh 
iad  iongantas  r'a  f  hreagradh,  agus 
dh'f  han  iad  'nan  tosd. 

27  An  sin  thàinig  d'a  ionnsuidh 
dream  àraidh  do  na  Sadusaich, 

(a  ta  'g  àicheadh  gu  bheil  aiseirigh 
ann,)  agus  dh'f heòraich  iad  deth, 

28  Ag  ràdh,  A  mhaighstir, 
sgrìobh  Maois  dhuinn,  nam  faigh- 
eadh  bràthair  duine  air  bith  bàs, 
agus  bean-phòsda  aige,  agus  gu'm 
faigheadh  e  bàs  gun  chlann,  gu'n 
gabhadh  a  bhràthair  a  bhean, 
agus  gu'n  togadh  e  suas  sliochd 
d'a  bhràthair. 

29  Air  an  aobhar  sin,  bha 
seachdnar  bhràithrean  ann :  agus 
ghabh  an  ceud  fhear  bean,  agus 
f  huair  e  bàs  gun  chlann. 

30  Agus  ghabh  an  dara  fear 
i  mar  mhnaoi,  agus  fhuair  esan 
bàs  gun  chlann. 

31  Agus  ghabh  an  treas  fear  i; 
agus  mar  an  ceudna  an  t-seachd- 
nar.  Agus  cha  d'f  hàg  iad  clann, 
agus  fhuair  iad  bàs. 

32  Fa  dheireadh  uile  fhuair  a' 
bhean  bàs  mar  an  ceudna. 

33  Anns  an  aiseirigh  uime  sin, 
cò  dhiubh  d'am  bean  i  ?  oir  bha 
i  aig  an  t-seachdnar  'na  mnaoi. 

34  Agus  fhreagair  Iosa,  agus 
thubhairt  e  riu,  Tha  clann  an 
t-saoghail  so  a'  pòsadh,  agus  air 
an  tabhairt  am  pòsadh  : 

35  Ach  an  droing  sin  a  mheasar 
gur  airidh  iad  air  an  t-saoghal  ud 
f  haghail,  agus  an  aiseirigh  o  na 
marbhaibh,  cha  'n'eil  iad  a'  pòsadh, 
no  air  an  tabhairt  am  pòsadh. 

36  Agus  cha'n  urrainn  iad  bàs 
Tiaghail  ni's  mò  :  oir  tha  iad  an 
coimh-inbhe  ris  na  h-ainglibh,agus 
is  iad  clann  Dè  iad,  air  bhi  dhoibh 
'nan  cloinn  do'n  aiseirigh. 

37  Ach  gu'n  èirich  na  mairbh, 
nochd  Maois  fèin  aig  a'  phreas, 
an  uair  a  ta  e  gairm  do'n  Tighearn, 
Dia  Abrahaim,  agus  Dia  Isaaic, 
agus  Dia  Iacoib. 

38  Anis  cha'n  e  Dia  nam  marbh 
e,  ach  nam  beò  :  oir  a  ta  iad  uile 
beò  dha-san. 

39  An    sin   fhreagair    dream 


àraidh  do  na  sgrlobhaichibh,  agus 
thubhairt  iad.  A  mhaighstir,  is 
maith  a  labhair  thu. 

40  Agus  cha  robh  chridh'  aca 
tuilleadh  ni  sam  bith  fheòraich 
dheth. 

41  Agus  thubhairt  e  riu,  Cion- 
nus  a  deir  iad  gur  e  Criosd  mac 
Dhaibhidh  ? 

42  Agus  a  deir  Daibhidh  fèin 
ann  an  leabhar  nan  Salm,  Thu- 
bhairt  an  Tighearn  ri  m'  Thigh- 
earn,  Suidh  air  mo  làimh  dheis, 

43  Gus  an  cuir  mi  do  naimhde 
'nan  stòl  fuidh  d'  chosaibh. 

44  Tha  Daibhidh  air  an  aobhar 
sin  a'  gairm  a  Thighearna  dheth, 
cionnus  ma  seadh  is  e  a  mhac  e  ? 

45  An  sin  thubhairt  e  r'a  dheis- 
ciobluibh,  ann  an  èisdeachd  an 
t-sluaigh  uile, 

46  Thugaibh  an  aire  dhuibh 
fèin  o  na  sgrìobhaichibh,  leis  am 
miann  imeachd  ann  an  culaidhibh 
fada,  agus  leis  an  ionmhuinn 
fàilte  fhaotainn  air  na  margaibh, 
agus  na  caithrichean  a's  àirde 
anns  na  sionagogaibh,  agus  na 
ceud  àiteacha-suidhe  aig  fèisdibh ; 

47  A  shluigeas  suas  tighean 
bhantrach,  agus  air  .  sgàth  deadh 
choslais  a  ni  urnuighean  fada : 
gheibh  iad  sin  an  dìteadh  a's  mò. 

CAIB.  XXI. 
1  Tha  Criosd  a'  moladh  na  ban- 
traich  bhochd:  4  «'  roimh-inn- 
seadh  sgrios  an  teampuill,  agus 
bhaile  Ierusaleim ;  25  mar  an 
ceudna  nan  comhara  bhios  ann 
roimh  an  là  dheireannach,  Sfc. 

AGUS  air  dha  amharc  suas, 
chunnaic  e  na  daoine  saoibhir 
a'  tilgeadhan  tiodhlacan  ann  an 
àite  coimhead  an  ionmhais. 

2  Agus  chunnaic  e  mar  an 
ceudna  bantrach  bhochd  àraidh 
a'  tilgeadh  dà  leth-fheoirling  an 
sin. 

3  Agus  thubhairt  e,  Gu  fìrin- 

neach  a  deirim  ribh  gu'n  do  chuir 
a'  bhantrach  bhochd  so  ni's  mò 
ann  na  iad  uile. 

4?  Oir  thilg  iad  so  uile  d'am 
pailteas  a  steach  do  thiodhlacaibh 
Dhè :  ach  thilg  ise  d'a  h-uireas- 
bhuidh  fèin  am  beathachadh  uile 
a  bha  aice. 

5  Agus  air  do  chuid  diubh  bhi 
labhairt  mu'n  teampull,  mar  a 
bha  e  air  a  dheanamh  maiseach  le 
clachaibh  sgiamhach,  agus  le 
tiodhlacaibh,  thubhairt  e, 

6  A  thaobh  nan  nithe  so  a  chi 
sibh,  thig  na  làithean,  anns  nach 
f  àgar  clach  air  muin  cloiche  dhiubh, 
nach  tilgear  sìos. 

7  Agus  dh'fheòraich  iadsan 
deth,  ag  ràdh,  A  mhaighstir,  c'uin 
ma  ta  bhitheas  na  nithe  so  ?  agus 
ciod  e  an  comhara  'nuair  a  bhios 
na  nithe  so  gu  teachd  gu  crìch  ? 

8  Agus  thubhairt  esan,  Feuch- 
aibh  nach  meallar  sibh •  oir  thig 
mòran  ann  am  ainmse,  ag  ràdh, 
Is  mise  Criosd:  agus  a  ta  'n  t-àm 
am  fagus :  uime  sin  na  leanaibh 
iad. 

9  Ach  an  uair  a  chluinneas 
sibh  mu  chogannaibh,  agus  mu 
cheannaircibh l,  na  biodh  mòr- 
gheilt  oirbh :  oir  is  èigin  do  na 
nithibh  so  tachairt  air  tùs,  ach  cha 
'n'eil  a'  crìoch  air  ball. 

10  An  sin  thubhairt  e  riu, 
Eiridh  cinneach  an  aghaidh  cin- 
nich,  agus  rìoghachd  an  aghaidh 
rìoghachd. 

1 1  Agus  bithidh  criothanna 
mòra  talmhainn  ann  an  iomadh 
àit,  agus  gortaidh,  agus  plàighean, 
agus  nithe  uamhasach,  agus  comh- 
aran  mòra  o  nèamh. 

12  Ach  rompa  so  uile  cuiridh 
iad  làmh  annaibh-sa,  agus  geur- 
leanaidh  iad  sibh,    'gur  tabhairt 


thairis  do  choimhthionalaibh,2 
agus  do  phrìosanaibh,  'gur  tabhairt 
chum  righrean  agus  uachdarana 
ah*  sgàth  m'ainmese. 

13  Agus  tachraidh  so  dhuibhse 
mar  f  hianuis. 

14-  Air  an  aobhar  sin  daing- 
nichibh  ann  bhur  cridhibh,  gun 
smuaineachadh  roimh  làimh,  ciod 
a  fhreagras  sibh  air  bhur  son 
fèin: 

15  Oir  bheir  mise  dhuibh  beul 
agus  gliocas,  nach  bi  bhur  naimh- 
dean  uile  comasach  air  labhairt 
no  cur  'na  aghaidh. 

16  Agus  brathar  sibh  leV  pàr- 
antaibh  agus  leV  bràithribh,  agus 
leV  luchd  dàimhe,  agus  leV  cair- 
dibh  ;  agus  bheir  iad  fa'near  cuid 
dhibh  a  chur  gu  bàs. 

17  Agus  bithidh  fuath  aig  na 
h-uile  dhaoinibh  dhuibh  air  son 
m'ainmese. 

18  Ach  cha  chaillear  fuiltein 
do  ghruaig  bhur  cinn. 

19  Ann  bhur  foighidinn  seal- 
bhaichibh  bhur  n-anama  fèin. 

20  Agus  an  uair  a  chi  sibh 
Ierusalem  air  a  cuairteachadh  le 
armailtibh,  an  sin  biodh  fhios 
agaibh  gu  bheil  a  fàsachadh  am 
fagus. 

21  An  sin  teicheadh  iadsan 
a  ta  ann  Iudea  chum  nam  beann, 
agus  imicheadh  iadsan  a  ta  'na 
meadhon-sa  mach  aisde  ;  agus  na 
rachadh  iadsan,  a  ta  sa'  mhachair, 
a  steach  innte. 

22  Oir  is  iad  sin  làithean  an 
dioghaltais,  chum  gu'n  coimh- 
lionar  na  h-uile  nithe  a  ta  sgrìobh- 
ta. 

23  Ach  mo  thruaigh  na  mnài 
a  bhios  torrach,  agus  iadsan  a 
bhios  a'  toirt  cìche  anns  na  làith- 
ibh  sin  :    oir  bithidh  teanntachd 3 


bhuaireas,  èirigh-marh. — 2  shionagogaibh. — 3  cruaidh-chàs. 

mhòr   san   dùthaich,    agus   fearg 
air  a'  phobull  so. 

24  Agus  tuitidh  iad  le  faobhar 
a'  chlaidheimh  agus  bheirear  iad 
am  braighdeanas  chum  nan  uile 
chinneach:  agus  bithidh  Ierusa- 
lem  air  a  saltairt  sìos  fuidh  na 
Cinnich,  gus  an  coimhlionar  aim- 
sire  nan  Cinneach. 

25  Agus  bithidh  comharan 
anns  a'  ghrèin,  agus  anns  a'  gheal- 
aich,  agus  anns  na  reultaibh ; 
agus  air  an  talamh  aii*c  nan  cin- 
neach,  ann  an  ioma-chomhairle, 
an  cuan  agus  na  tonnan  a'  beuch- 
daich ; 

26  Cridhe  dhaoine  'gan  trèig- 
sinn  troimh  eagal,  agus  feitheamh 
nan  nithe  sin  a  ta  teachd  air  an 
domhan ;  oir  bithidh  cumhachda 
nan  nèamh  air  an  crathadh. 

27  Agus  an  sin  chi  iad  Mac  an 
duine  a'  teachd  ann  an  neul,  le 
cumhachd  agus  mòr-ghlòir. 

28  Agus  an  uair  a  thòisicheas 
na  nithe  so  air  tachairt,  an  sin 
amhaircibh  suas,  agus  togaibh 
bhur  cinn ;  oir  a  ta  bhur  saorsa 
am  fagus. 

29  Agus  labhair  e  cosamhlachd 
riu,  Amhaircibh  air  a'  chraoibh- 
f hìge,  agus  na  craobhan  uile ; 

30  'Nuair  a  bhios  iad  a  cheana 
a'  cur  a  mach  an  duillich,aìr  fhaic- 
inn  duibh  aithnichidh  sibh  uaibh 
fèin,  gu  bheil  an  samhradh  a  nis 
am  fagus. 

31  Agus  mar  an  ceudna  sibhse, 
'nuair  a  chi  sibh  na  nithe  so  a' 
tachairt,  biodh  fhios  agaibh  gu 
bheil  rìoghachd  Dhè  fagus  do 
làimh. 

32  Gu  deimhin  a  deirim  ribh, 
nach  tèid  an  linn x  so  thairis,  gus 
an  coimhlionar  na  nithe  so  uile. 

33  Thèid  nèamh  agus  talamh 


thairis :  ach  cha  tèid  mo  bhriath- 
rasa  thairis  a  chaoidh. 

34  Agus  thugaibh  an  aire 
dhuibh  fèin,  air  eagal  uair  air  bith 
gu'm  bi  bhur  cridhe  fuidh  uall- 
aich  le  geòcaireachd,  agus  le  misg, 
agus  le  ro-chùram  mu  nithibh  na 
beatha  so,  agus  gu'n  tig  an  là  sin 
oirbh  gu  h-obann. 

35  Oir  mar  ribe  thig  e  air  na 
h-uile  dhaoinibh,  a  ta  'g  àiteach- 
adh  aghaidh  na  talmhainn  uile. 

36  Deanaibhse  air  an  aobhar 
sin  faire,  a'  deanamh  urnuigh  gach 
àm,  chum's  gu  measar  gur  airidh 
sibh  air  dol  as  o  na  nithibh  sin 
uile  a  ta  gu  teachd,  agus  seasamh 
an  làthair  Mhic  an  duine. 

37  Agus  bha  e  san  là  a'  teagasg 
san  teampull,  agus  san  oidhche 
chaidh  e  mach,  agus  dh'fhan  e 
air  an  t-sliabh,  d'an  goirear  sliàbh 
nan  crann-ola. 

38  Agus  thàinig  an  sluagh  uile 
gu  moch  d'a  ionnsuidh  san  team- 
pull,  a  dh'èisdeachd  ris. 

CAIB.  XXII. 
1  Tha  na  h-IudJiaich  a'  gabhail 
comhairle  'n  aghaidh  Iosa.  3  Tha 
Satan  ag  aomadh  Iudais  gu  esan 
a  bhrath.  7  Tha  na  h-abstoil  ag 
idluchadh  na  càisge.  19  Tha 
Criosd  ag  orduchadh  a  shuipeir 
naoimh,  32  c'  dearbh-innseadh 
do  Pheadar  nach  dìobradh  a 
chreidimh  e  :  34  ach  gu'n  àich- 
eadadh  e  esan  tri  uairean  ;  39  c' 
deanamh  umuigh,  agus  fuidh 
fhallas  fola  ;  47  air  a  bhrath  lc 
pòig,  fyc. 

ANIS  dhruid  riu  fèill  an  arain 
neo-ghoirtichte,  d'an  goirear 
a'  chàisg. 

2  Agus  bha  na  h-àrd-shagairt 
.agus  na  sgrìobhaichean  ag  iarraidh 
cionnus  a  dh'fheudadh  iad  esan 


ghiealach. 

a  chur  gu  bàs ;  oir  bha  eagal  an 
t-sluaigh  orra. 

3  An  sin  chaidh  Satan  ann  an 
Iudas  d'an  comh-ainm  Iscariot,  a 
"bha  do  àireamh  an  dà  f  hir  dheug. 

4  Agus  dh'imich  e,  agus  labhair 
ris  na  h-àrd-shagartaibh  agus  ri 

ceannardaibh  an  teampuill,  cion- 
nus  a  bhrathadh  se  esan  doibh. 

5  Agus  bha  iad  subhach,  agus 
rinn  iad  coimhcheangal  airgiod  a 
thabhairt  da. 

6  Agus  gheall  esan,  agus  dh'iarr 
e  àm  iomchuidh  air  a  bhrath 
dhoibh  gun  an  sluagh  a  bhi  làthair. 

7  An  sin  thàinig  là  an  arain 
neo-ghoirtichte,  anns  am  b'èigin 
an  t-uan-càisge  a  mharbhadh. 

8  Agus  chuir  e  uaith  Peadar 
agus  Eoin,  ag  ràdh,  Imichibh,  agus 
ulluichibh  dhuinn  a'  chàisg,  chum 
gu'n  ith  sin  i. 

9  AgusthubhairtiadsanriSjC'àit 
an  àill  leat  sinn  a  dh'ulluchadh  ? 

10  Agus  thubhairt  e  riu,  Feuch, 
air  dhuibh  dol  a  steach  do'n  bhaile, 
tachraidh  oirbh  duine,  a'  giùlan 
soithich  uisge;  leanaibh  e  do'n 
tigh  anns  an  tèid  e  steach. 

1 1  Agus  abraibh  ri  fear  an  tighe, 
A  deir  am  maighstir  riut,  C'àit 
am  bheil  an  seòmar  aoidheachd, 
anns  an  ith  mi  a'  chàisg  maille 
ri  m'  dheisciobluibh  ? 

12  Agus  feuchaidh  e  dhuibh 
àrd  sheòmar  farsuing  uidhimichte: 
ulluichibh  an  sin. 

13  Agus  dh'imich  iad  agus 
f  huair  iad  mar  thubhairt  e  riu : 
agus  dh'ulluich  iad  a'  chàisg. 

14  Agus  an  tràth  thàinig  an 
uair,  shuidh  e  sìos,  agus  an  dà 
abstol  deug  maille  ris. 

15  Agus  thubhairt  e  riu,  Le 
mòr-thogradh  mhiannaich  mi  a' 
chàisg  so  itheadh  maille  ribh 
roimh  dhomh  fulang. 


16  Oir  a  deirim  ribh,  nach  ith 
mi  dhith  tuilleadh,  gus  an  coimh- 
lionar  i  an  rìoghachd  Dhè. 
g  17  Agus  ghlac  e  cupan,  agus 
air  dha  buidheachas  a  thabhairt, 
thubhairt  e,  Gabhaibh  so,  agus 
roinnibh  eadaraibh  fèin  e» 

18  Oir  a  deirim  ribh  nach  òl 
mi  do  thoradh  na  fìonain,  gus  an 
tig  rìoghachd  Dhè. 

19  Agus  ghlac  e  aran,  agus  an 
dèigh  buidheachas  a  thabhairt, 
bhris  e,  agus  thug  e  dhoibhsan  e, 
ag  ràdh,  'Se  so  mo  chorpsa  a 
ta  air  a  thoirt  air  bhur  sonsa : 
deanaibh  so  mar  chuimhneachan 
ormsa. 

20  Agus  mar  an  ceudna  an 
cupan,  an  dèigh  na  suipeir,  ag 
ràdh,  Is  e  'n  cupan  so  an  tiom- 
nadh  nuadh  ann  am  fhuilse,  a 
dhòirteadh  air  bhur  sonsa. 

21  Ach  feuch,  làmh  an  ti  a 
bhrathas  mise  maille  rium  air  a' 
bhòrd. 

22  Agus  gu  fìrinneach  a  ta 
Mac  an  duine  ag  imeachd  a  rèir 
mar  a  dh'orduicheadh  :  ach  is  an- 
aoibhinn  do'n  duine  sin  leis  am 
brathar  e. 

23  Agus  thòisich  iadsan  air 
fiosrachadh  eatorra  fèin,  co  aca 
bha  gus  an  ni  so  a  dheanamh. 

24  Agus  bha  mar  an  ceudna 
comh-stri  eatorra,  co  aca  bu  mhò 
a  bhiodh. 

25  Ach  thubhairt  esan  riu,  A 
ta  aig  righribh  nan  Cinneach  tigh- 
earnas  orra ;  agus  goirear  daoine 
fial  dhiubh-san,  aig  am  bheil  ùgh- 
darras  orra. 

26  Ach  na  bithibhse  mar  sin : 
ach  an  neach  a's  mò  'nur  measg, 
biodh  e  mar  an  neach  a's  òige : l 
agus  an  ti  a's  àirde,  mar  esan  a 
ta  ri  frithealadh. 

27  Oir   co  aca  is  mò,  an  ti  a 


d?s  hiaha. 


CAIB.  XXII. 


145 


shuidheas  aìr  bòrd,  no  esan  a 
fhritheileas?  nach  e  'n  ti  a  shuidh- 
eas ;  ach  a  ta  mise  'nur  measgsa 
mar  f  hear-frithealaidh. 

28  Is  sibhse  iadsan  a  dh'fhan 
maille  riumsa  ann  am  dheuchainn- 
ibh1, 

29  Agus  a  ta  mise  'g  orduchadh 
dhuibh  rìoghachd,  mar  a  dh'ord- 
uich  m' Athair  dhomhsa : 

30  Chum's  gu'n  ith  agus  gu'n 
òl  sibh  air  mo  bhord-sa  ann  am 
rìoghachd,  agus  gu'n  suidh  sibh 
air  caithrichibh  rioghail,  a'  toirt 
breth  air  dà  threibh  dheug  Israeil. 

31  Agus  thubhairt  an  Tighearn, 
A  Shimoin,  a  Shimoin,  feuch, 
dh'iarr  Satan  sibhse,  chum  bhur 
criaradh  mar  chruineachd : 

32  Ach  ghuidh  mise  air  do 
shonsa,  nach  dìobradh  do  chreid- 
imh  thu  :  agus  an  uair  a  dh'iom- 
paichear  thu,  neartaich  dobhràith- 
re. 

33  Agus  thubhairt  esan  ris,  A 
Thighearn,  tha  mise  ullamh  gu  dol 
maille  riut  araon  chum  prìosain, 
agus  chum  bàis. 

34  Agus  thubhairt  esan,  A 
deirim  riut,  a  Pheadair,  nach  goir 
an  coileach  an  diugh,  gus  an  àich- 
eadh  thu  tri  uairean  gur  aithne 
dhuit  mi. 

35  Agus  thubhairt  e  riu,  'Nuair 
a  chuir  mi  uam  sibh  gun  sporan, 
agus  gun  mhàla,  agus  gun  bhròg- 
an,  an  robh  uireasbhuidh  ni  sam 
bith  oirbh  ?  Agus  thubhairt  iad, 
Cha  robh. 

36  An  sin  thubhairt  e  riu,  Ach 
a  nis  ge  b'e  aig  am  bheil  sporan, 
togadh  se  e,  agus  mar  an  ceudna 
a  mhàla :  agus  an  ti  aig  nach  'eil 
claidheamh,  reiceadh  e  'f halluing, 
agus  ceannachadh  e  aon. 

37  Oir  a  deirim  ribh,  gur  èigin 
fathast  an  ni  so  ta  sgrìobhta  a 
choimhlionadh    annam-sa,    Agus 


bha  e  aìr  àireamh  am  measg  nan 
ciontach  :  oir  a  ta  crìoch  aig  na 
nithibh  ud,  a  ta  mu  m'  thimchioll- 
sa. 

38  Agus  thubhairt  iadsan,  A 
Thighearn,  feuch,  a  ta  dà  chlaidh- 
eamh  an  so.  Agus  thubhairt  esan 
riu,  Is  leoir  e. 

39  Agus  air  dha  dol  a  mach, 
chaidh  e,  mar  bu  ghnàth  leis,  gu 
sliabh  nan  crann-ola;  agus  lean  a 
dheisciobuil  e. 

40  Agus  an  uair  a  thàinig  e 
do'n  àit,  thubhairt  e  riu,  Deanaibh 
urnuigh,  chum's  nach  tuit  sibh  ann 
am  buaireadh. 

41  Agus  thairngeadh  esan  uatha 
mu  thimchioll  urchuir  chloiche, 
agus  leig  se  e  fèin  air  a  ghlùinibh, 
agus  rinn  e  urnuigh, 

42  Ag  ràdh,  Athair,  ma's  toil 
leat  cuir  an  cupan  so  tharum : 
gidheadh,  na  b'i  mo  thoilse,  ach 
do  thoilse  gu  robh  deanta. 

43  Agus  dh'fhoillsicheadh  dha 
aingeal  o  nèamh,  'ga  neartachadh. 

44  Agus  air  bhi  dha  ann  an 
cruaidh  ghleachd  anama,  rinn  e 
urnuigh  ni  bu  dùrachdaiche  :  agus 
bha  'fhalìasmarbhraona  mòra  fola 
a'  tuiteam  sìos  air  an  talamh. 

45  Agus  air  dha  èirigh  o  ur- 
nuigh,  thàinig  e  chum  a  dheisciob- 
uil,  agus  fhuair  e  'nan  codal  iad 
troimh  thuirse. 

46  Agus  thubhairt  e  riu,  C'ar 
son  a  ta  sibh  'nur  codal  ?  èiribh, 
agus  deanaibh  urnuigh,  chum's 
nach  tuit  sibh  ann  am  buaireadh. 

47  Agus  an  uair  a  bha  e  fathast 
a'  labhairt,  feuch  sluagh,  agus 
dh'imich  esan  d'am  b'ainm  Iudas, 
aon  do'n  dà  fhear  dheug,  rompa, 
agus  dhruid  e  ri  Iosa,  chum  a 
phògadh. 

48  Ach  thubhairt  Iosa  ris,  A 
Iudais,  am  bheil  thu  le  pòig  a' 
brath  Mhic  an  duine  ? 


1  òhuairibh. 

49  Agus  an  uair  a  chunnaic 
iadsan  a  bha  mu  thimchioll-san 
an  ni  a  bha  gu  tachairt,  thubhairt 
iad  ris,  A  Thighearn,  am  buail 
sinn  leis  a'  chlaidheamh  ? 

50  Agus  bhuail  aon  diubh  seir- 
bhiseach  an  àrd-shagairt,  agus 
ghearr  e  dheth  a  chluas  dheas. 

51  Agus  fhreagair  Iosa  agus 
thubhairt  e,  Fulaingibh  gu  so.  A- 
gus  bhean  e  r'a  chluais,  agus  shlàn- 
uich  e  i. 

52  An  sin  thubhairt  Iosa  ris 
na  h-àrd-shagartaibh  agus  ceann- 
ardaibh  an  teampuill,  agus  na 
seanairibh,  a  thàinig  d'a  ionnsuidh, 
And'thàinigsibh  amachle  claidh- 
ibh  agus  le  bataibh,  mar  gu  b'ann 
an  aghaidh  fir-reubainn l  ? 

53  'Nuair  a  bha  mi  gach  là 
maille  ribh  san  teampull,  cha  do 
shìn  sibh  a  mach  hìiur  làmhan 
a'm'  aghaidh:  ach  is  i  so  bhur 
n-uairse,  agus  cumhachd  an  dorch- 
adais. 

54  An  sin  rug  iad  air,  agus  thug 
iad  leo  e  do  thigh  an  àrd-shag- 
airt.  Agus  lean  Peadar  am  fad 
uaith  e. 

55  Agus  air  dhoibh  teine  fhad- 
adh  ann  am  meadhon  an  talla, 
agus  suidhe  sìos  am  fochair  a 
chèile,  shuidh  Peadar 'nam  meadh- 
on. 

56  Ach  chunnaic  cailin  àraidh 
e  'na  shuidhe  aig  an  teine,  agus 
air  dhi  amharc  gu  geur  air,  thu- 
bhairt  i,  Bha'm  fear  so  mar  an 
ceudna  maille  ris. 

57  Agus  dh'àicheadh  esan  e, 
ag  ràdh,  A  bhean,  cha'n  aithne 
dhomh  e. 

58  Agus  beagan  'na  dhèigh  sin 
chunnaic  neach  eile  e,  agus  thu- 
bhairt  e,  'S  ann  diubh  thusa  mar 
an  ceudna.  Agus  thubhairt  Pead- 
ar,  A  dhuine,  cha  'n  ann. 


59  Agus  mu  thimchioll  ùine 
aon  uaire  'na  dhèigh  sin,  chath- 
aich2  neach  eile  air,  ag  ràdh,  Gu 
fìrinneach  bha'm  fear  so  mar  an 
ceudna  maille  ris ;  oir  is  Galil- 
èach  e. 

60  Agus  thubhairt  Peadar,  A 
dhuine,  cha  'n  aithne  dhomh  ciod 
a  ta  thu  'g  ràdh.  Agus  air  ball 
am  feadh  a  bha  e  fathast  a'  labh- 
airt,  ghoh"  an  coileach. 

61  Agus  air  tionndadh  do'n 
Tighearn,  dh'amhairc  e  air  Pead- 
ar;  agus  chuimhnich  Peadar  foc- 
al  an  Tighearn,  mar  thubhairt  e 
ris,  Mun  goir  an  coileach,  àich- 
eadhaidh  tu  mi  tri  uairean. 

62  Agus  chaidh  Peadar  a  mach, 
agus  ghuil  e  gu  goirt. 

63  Agus  rinn  na  daoine,  a  chum 
Iosa,  fanoid  air,  'ga  bhualadh. 

64  Agus  an  uair  a  dh'fholuich 
iad  a  shùilean,  bhuail  iad  e  san 
aghaidh,  agus  dh'fheòraich  iad 
deth,  ag  ràdh,  Dean  fàidheadair- 
eachd  cò  e  a  bhuail  thu  ? 

65  Agus  labhair  iad  mòran  do 
nithibh  eile  gu  toibheumach  'na 
aghaidh. 

66  Agus  an  uair  a  bha  'n  là 
air  teachd,  chruinnich  seanadh  an 
t-sluaigh,  agus  na  h-àrd-shagairt 
agus  na  sgrìobhaichean  an  ceann 
a  chèile,  agus  thug  iad  esan  chum 
an  comhairle, 

67  Ag  ràdh,  An  tusa  Criosd  ? 
innis  dhuinn.  Agus  thubhairt  e 
riu,  Ma  dh'innseas  mi  dhuibh, 
cha  chreid  sibh. 

68  Agus  ma  dh'fheòraicheas 
mi  ni  air  bith,  cha  toir  sibh  freag- 
radh  dhomh,  agus  cha  leig  sibh  as 
mi. 

69  O'n  àm  so  bithidh  Mac  an 
duine  'na  shuidhe  air  deas  làimh 
cumhachd  Dhè. 

70  An  sin  thubhairt  iad  uile, 


1  meirlich. — 2  chomhdaich. 

An  tusa  ma  seadh  Mac  Dhè  ?  A- 

gus  thubhairt  e  riu,  A  deir  sibhse 

gur  mL 

71    Agus  thubhairt  ìad,  Ciod 

tuilleadh  am  feum  a  ta  againn  air 

fianuis  ?  oir  chuala  sinn  fèin  i  as 

a  bheul  fèin. 

CAIB.  XXIII. 

1  Tha  Criosd  air  a  chasaid  an  làth- 
air  Philait.  8  Tha  Herod  a' 
deanamh  fanoid  air.  12  Rinn- 
eadh  Herod  agus  Pilat  'nan 
cairdibh.  18  Tha  Barabas  air 
iarraidh  leis  an  t-sluagh,  agus 
air  fhuasgladh  le  Pilat,  agus  tha 
Iosa  air  a  thoirt  thairis  gu  bhi 
air  a  cheusadh,  fyc. 

AGUS  air  èirigh  d'an  cuid- 
eachd  uile,  thug  iad  e  gu 
Pilat. 

2  Agus  thòisich  iad  air  a  chas- 
aid,  ag  ràdh,  Fhuair  sinn  am  fear 
so  a'  claonadh  a'  chinnich,  agus 
a'  bacadh  cìs  a  thoirt  do  Cheasar, 
ag  ràdh,  Gur  e  fèin  Criosd  an 
righ. 

3  Agus  dh'f  heòraich  Pilat  deth, 
ag  ràdh,  An  tusa  righ  nan  Iudh- 
ach  ?  agus  f hreagair  esan  agus 
thubhairt  e,  A  deir  thu  e. 

4  An  sin  thubhairt  Pilat  ris  na 
h-àrd-shagartaibh  agus  ris  an 
t-sluagh,  Cha  'n'eil  mi  faotainn 
coire  air  bith  san  duine  so. 

5  Agus  bha  iadsan  ni  bu  ro 
dhèine,  ag  ràdh,  Tha  e  buaireadh 
an  t-sluaigh,  a'  teagasg  troimh  Iu- 
dea  uile,  a'  tòiseachadh  o  Ghalile 
gus  an  àit  so. 

6  'Nuair  a  chuala  Pilat  mu 
Ghalile,  dh'fheòraich  e  am  bu 
Ghalilèach  an  duine. 

7  Agus  an  uair  a  chual  e  gu'm 
b'ann  fo  uachdaranachd  Heroid 
a  bha  e,  chuir  se  e  gu  Herod,  a 
bha  e  fèin  an  Ierusalem  sna  làith- 
ibh  sin. 


8  Agus  an  uair  a  chunnaic 
Herod  Iosa,  bha  aoibhneas  mòr 
air:  oir  bha  dèidh  aige  rè  ùine 
fhada  air  esan  f haicinn,  do  bhrìgh 
gu'n  cual  e  mòran  uime ;  agus 
bha  dùil  aige  gu  'm  faiceadh  e 
mìorbhuil  èigin  air  a  dheanamh 
leis. 

9  An  sin  dh'f  heòraich  e  mòran 
docheisdibh  dheth;  ach  cha  d'thug 
e  freagradh  sam  bith  air. 

10  Agus  sheas  na  h-àrd-shag- 
airt  agus  na  sgrìobhaichean  'ga 
chasaid  gu  dian. 

1 1  Ach  chuir  Herod  agus  a 
luchd-cogaidh  an  neo-mheas  e, 
agus  rinn  iad  fanoid  air,  agus 
an  dèigh  a  sgeadachadh  an  eud- 
ach  dealrach1  chuir  e  air  ais  gu 
Pilat  e. 

12  Agus  rinneadh  Pilat  agus 
Herod  'nan  cairdibh  d'a  chèile  san 
là  sin ;  oir  bha  iad  roimhe  sin  an 
naimhdeas  r'a  chèile. 

13  Agus  an  uair  a  ghairm  Pilat 
an  ceann  a  chèile  na  h-àrd-shag- 
airt,  agus  na  h-uachdarain,  agus 
an  sluagh, 

14  Thubhairt  e  riu,  Thug  sibh 
a'm'  ionnsuidhse  an  duine  so,  mar 
neach  a  ta  tionndadh  an  t-sluaigh 
a  thaobh  :  agus  feuch,  air  dhomh 
a  cheasnachadh  ann  bhur  làthair, 
cha  d'fhuair  mi  coire  air  bith  san 
duine  so,  thaobh  nan  nithe  sin 
mu'm  bheil  sibh  a'  deanamh  cas- 
aid  air ; 

15  No  mar  an  ceudna  Herod : 
oir  chuir  mi  d'a  ionnsuidh  sibh, 
agus  feuch,  cha  d'rinneadh  ni  air 
bith  leis2  toilltinneach  air  bàs. 

16  Uime  sin,  air  dhomh-sa  a 
smachdachadh,  leigidh  mi  as  e. 

17  Oir  b'èigin  da  aon  a  leigeadh 
as  doibh  air  an  fhèisd. 

18  Agus  ghlaodh  iad  a  mach 
dh'  aon  ghuth,  ag  ràdh,  Beir  uainn 


1  or  gheal. — 2  dha. 

amfear  so,  agus  leig  air  a  chomas 
duinne  Barabas : 

19  (Neach  air  son  ceannairce 
àraidh  a  rinneadh  anns  a'  bhaile, 
agus  air  son  mortaidh,  a  thilgeadh 
am  prìosan.) 

20  Air  an  aobhar  sin  labhair 
Pilat  riu  a  rìs,  air  dha  bhi  toileach 
Iosa  a  chur  fa  sgaoil. 

21  Ach  ghlaodhiadsan,agràdh, 
Ceus  e,  ceus  e. 

22  Agus  thubhairt  e  riu  an 
treas  uair,  C'ar  son,  ciod  an  cron 
a  rinn  e  ?  cha  d'fhuair  mise  cùis 
bhàis  air  bith  ann :  uime  sin,  an 
dèigh  dhomh  a  smachdachadh, 
ìeigidh  mi  as  e. 

23  Agus  luidh  iadsan  air  le 
guthaibh  mòra,  ag  iarraidh  esan 
a  cheusadh  :  agus  bhuadhaich  an 
guthanna-san,  agus  guthanna  nan 
àrd-shagart. 

24  Agus  thug  Pilat  breth  gu'n 
deanta  na  dh'iarr  iad. 

25  Agus  leig  e  mach  dhoibh 
esan  a  thilgeadh  am  prìosan  air 
son  ceannairce  agus  mortaidh,  an 
neach  a  dh'iarr  iad ;  ach  thug  e 
thairis  Iosa  d'an  toil. 

26  Agus  an  tràth  thug  iad  leo 
e,  rug  iad  air  Simon,  duine  àraidh 
o  Chirene,  a  bha  teachd  o'n  dùth- 
aich,  agus  ehuir  iad  an  crann- 
ceusaidh  air,  g'a  iomchar  an  dèigh 
Iosa. 

27  Agus  lean  cuideachd  mhòr 
e  do'n  t-sluagh,  agus  do  mhnaibh, 
a  bha  mar  an  ceudna  ri  bròn  agus 
'ga  chaoineadh-san. 

28  Ach  air  tionndadh  do  Iosa 
riu,  thubhairt  e,  A  nigheana  Ieru- 
saleim,  na  guilibh  air  mo  shonsa, 
ach  guilibh  air  bhur  son  fèin,  agus 
air  son  bhur  cloinne  : 

29  Oir  feuch,  a  ta  na  làithean 
a'  teachd,  anns  an  abair  iad,  Is 
beannaichte  na  mnài  sheasg,   a- 


gus  na  bronna  nach  do  ghiùlain 
clann,  agus  na  cìocha  nach  d'thug 
bainne. 

30  An  sin  tòisichidh  iad  air  a 
ràdh  ris  na  beanntaibh,  Tuitibh 
oirnne  ;  agus  ris  na  cnocaibh,  Fol- 
aichibh  sinn. 

31  Oir  ma  ni  iad  na  nithe  so 
ris  a'  chrann  ùr,  ciod  a  ni  iad  ris 
a'  chrìonaich? 

32  Agus  thugadh  mar  an  ceud- 
na  dithis  eile  a  bha  'nan  luchd 
droch-bheirt,  chum  bhi  air  an 
ceusadh  maille  ris. 

33  Agus  an  uair  a  thàinig  iad 
do'n  àit  d'an  goirear  Calbhari1, 
an  sin  cheus  iad  e  fèin,  agus  na 
droch  dhaoine ;  fear  dhiubh  air  a 
làimh  dheis,  agus  am  fear  eile  air 
a  làimh  chlì. 

34  An  sin  thubhairt  Iosa,  Ath- 
air,  maith  dhoibh;  oir  cha  'n'eil 
fhios  aca  ciod  a  ta  iad  a'  dean- 
amh.  Agus  ag  roinn  'eudaich 
dhoibh,  thilg  iad  crannchur  air. 

35  Agus  sheas  an  sluagh  ag 
amharc  :  agus  rinn  na  h-uachdar- 
ain  fanoid  air  maille  riusan,  ag 
ràdh,  Shaor  e  daoine  eile ;  saor- 
adh  se  e  fèin,  ma  's  e  so  Criosd, 
aon  taghta  Dhè. 

36  Agus  rinn  na  saighdearan 
mar  an  ceudna  fanoid  air,  a'  teachd 
d'a  ionnsuidh,  agus  a'  tairgseadh 
fìon  geur  dha, 

37  Agus  ag  ràdh,  Ma's  tu  righ 
nan  Iudhach,  teasairg  thu  fèin. 

38  Agus  bha  sgrìobhadh  mar 
an  ceudna  air  a  sgrìobhadh  os  a 
cheann,  ann  an  litrichibh  Grèigis, 
aeus  Laidin,  agus  Eabhra,  IS  E 
SO  RIGH  NAN  IUDHACH. 

39  Agus  thug  aon  do  na  droch 
dhaoinibh,  a  chrochadh,  toibheum 
dha,  ag  ràdh,  Ma's  tu  Criosd,  saor 
thu  fèin  agus  sinne. 

40  Ach  fhreagair  am  fear  eile, 


àit  a'  chlaiginn. 

agus  chronaich  se  e,  ag  ràdh,  Nach 
'eil  eagal  Dè  oirt,  agus  gu  bheil 
thu  fuidh  'n  aon  dìteadh  ris  ? 

41  Agus  sinne  da  rìreadh  an 
ceartas  ;  oir  a  ta  sinn  a'  faotainn 
nan  nithe  sin  a  thoill  ar  gniomh- 
aran  :  ach  cha  d'rinn  an  duine  so 
cron  air  bith. 

42  Agus  thubhairt  e  ri  Iosa,  A 
Thighearn,cuimhnich  ormsa'nuair 
a  thig  thu  do  d'  rìoghachd. 

43  Agus  thubhairt  Iosa  ris,  Gu 
deimhin  a  deirim  riut,  gu  'm  bi 
thu  maille  riumsa  'n  diugh  ann  am 
pàrras. 

44  Agus  bha  e  mu  thimchioll 
na  seathadh  uaire,  agus  bha  dorch- 
adas  air  an  talamh  uile  gus  an 
naothadh  uair. 

45  Agus  dhorchaicheadh  a' 
ghrian,  agus  reubadh  brat-roinn 
an  teampuill  'na  mheadhon. 

46  Agus  an  uair  a  ghlaodh 
Iosa  le  guth  mòr,  thubhairt  e, 
Athair,  a  ta  mi  tiomnadh  mo 
spioraid  a'd'  làmhaibh-sa :  agus  an 
uair  thubhairt  e  so,  thug  e  suas 
an  deò. 

47  A  nis  an  uair  a  chunnaic  an 
ceannard-ceud  an  ni  a  rinneadh, 
thug  e  glòir  do  Dhia,  agràdh,  Gu 
f  ìrinneach  b'ionracan  an  duine  so. 

48  Agus  an  sluagh  uile  a  chruinn- 
ich  dh'ionnsuidh  an  t-seallaidh 
sin,  an  uair  a  chunnaic  iad  na  nithe 
a  rinneadh,  phill  iad  air  an  ais,  a' 
bualadh  an  uchd. 

49  Agus  sheas  a  luchd  eòlais 
uile,  agus  na  mnài  a  lean  e  o 
Ghalile,  am  fad  uaith,  ag  amharc 
air  na  nithibh  sin, 

50  Agus  feuch,  duine  àraidh 
d'am  b'ainm  Ioseph,  comhairleach, 
a  bha  'na  dhuine  maith,  agus  'na 
fhìrean, 

51  (Cha  d'aontaich  an  duine  so 
d'an  comhairle  no  d'an  gnìomh,) 
O  Arimatea,  baile  leis  na  h-ludh- 
achaibh,  (neach   mar  an  ceudna 


aig   an  robh    sùil    ri    rìoghachd 
Dhè.) 

52  Chaidh  esan  gu  Pilat,  agus 
dh'iarr  e  corp  Iosa. 

53  Agus  air  dha  a  thoirt  a 
nuas,  phaisg  e  ann  an  lìon-eud- 
ach  e,  agus  chuir  e  ann  an  uaigh 
e,a  chladhaicheadh  à  carraig,  anns 
nach  do  chuireadh  aon  duine  riamh 
roimhe. 

54  Agus  b'e  sin  là  an  ulluch- 
aidh,  agus  bha  'n  t-sàbaid  am 
fagus. 

55  Agus  lean  na  mnài  a  thàinig 
maille  ris  o  Ghalile,  agus  chunn- 
aic  iad  an  uaigh,  agus  cionnus  a 
chuireadh  a  chorp. 

56  Agus  phill  iad,  agus  dh'ull- 
uich  iad  spìosraidh,  agus  ola 
deadh  bholaidh ;  agus  ghabh  iad 
tàmh  air  là  na  sàbaid,  a  rèir  na 
h-àithne. 

CAIB.  XXIV. 
2  Tha  aiseirigk  Chriosd  air  a  cur 
an  cèill  le  dà  aingeal  do  na 
mnaibh  a  tkàinig  a  dk'amkarc  na 
k-uaìghe:  9  tha  iadsan  'ga  inn- 
seadh  do  mhuinntir  eile.  13 
Dk'fhoillsickeadk  Criosd  fèin 
dd'n  dithis  dkeisciobuil  a  ckaidh 
gu  k-JEmaus  :  36  yna  dkèigk  sin 
dk'fkoillsickeadk  e  do  na  k-abs-> 
tolaibk,  agus  tka  e  'gan  cronack- 
adh  air  son  am  mi-chreidimh, 
47  agus  a'  toirt  àithne  dhoibk  ; 
49  tha  e  gealtuinn  an  Spioraid 
naoimh,  51  agus  a'  dol  suas  do 
nèamk. 

ANIS  air  a'  cheud  là  do'n 
t-seachduin,  gu  ro  mhoch 
air  mhaduinn,  thàinig  iad  chum 
na  h-uaighe,  a'  toirt  leo  nan  spìos- 
raidh  a  dh'ulluich  iad,  agus  mnài 
àraidh  eile  maille  riu. 

2  Agus  fhuair  iad  a'  chlach  air 
a  caruchadh  o'n  uaigh. 

3  Agus  air  dhoibh  dol  a  steach, 
cha  d'fhuair  iad  corp  an  Tigh- 
earna  Iosa. 

4?  Agus  am  feadh  a  bha  iad  an 
ioma-cheist  fa'n  ni  so,  feuch,  sheas 
dithis  dhaoine  làimh  riu  ann  an 
eudaichibh  dealrach. 

5  Agus  air  bhi  dhoibh  fuidh 
eagal,  agus  a'  cromadh  an  aghaidh 
chum  na  talmhainn,  thubhairt  iad 
riu,  C'ar  son  a  ta  sibh  ag  iarraidh 
an  ti  a  ta  beò  am  measg  nam 
marbh  ? 

6  Cha  'n'eil  e  'n  so,  ach  dh'èir- 
ich  e  :  cuimhnichibh  mar  a  labh- 
air  e  ribh,  air  dha  bhi  fathast  ann 
an  Galile, 

7  Ag  ràdh,  Is  èigin  do  Mhac 
an  duine  bhi  air  a  thabhairt  thairis 
do  làmhaibh  dhaoine  peacach,  a- 
gus  a  bhi  air  a  cheusadh,  agus 
èirigh  a  rìs  an  treas  là. 

8  Agus  chuimhnich  iad  a 
bhriathran. 

9  Agus  air  dhoibh  pilltinn  o'n 
uaigh,  dh'innis  iad  na  nithe  so 
uile  do'n  aon  f  hear  deug,  agus  do 
chàch  uile. 

10  Agus  b'i  Muire  Magdalen, 
agus  Ioanna,  agus  Muire  màthair 
Sheumais,  agus  mnài  eile  maille 
riu,  a  dh'innis  na  nithe  so  do  na 
h-abstolaibh. 

1 1  Agus  mheasadh  am  briathra 
leo-san  mar  sgeula  faoin,  agus  cha 
do  chreid  siad  iad. 

12  An  sin  airèirigh  do  Pheadar, 
ruith  e  chum  na  h-uaighe,  agus 
air  dha  cromadh  sìos,  chunnaic 
e'n  lìon-eudach  'na  luidhe  leis 
fèin,  agus  dh'fhalbh  e,  a'  gabhail 
iongantais  leis  fèin  mu'n  ni  so  a 
rinneadh. 

13  Agus  feuch,  bha  dithis  diubh 
a*  dol  air  an  là  sin  fèin  gu  baile 
d'am  b'ainm  Emaus,  a  bha  tri 
fichead  stàid  o  Ierusalem. 

14  Agus  bha  iad  a'  labhairt 
eatorra  fèin  mu  thimchioll  nan 
nithe  ud  uile  a  thachair. 


15  Agus  an  uair  a  bha  iad  a' 
còmhradh,  agus  a'  coimh-reuson- 
achadh,  thàinig  Iosa  e  fèin  am 
fagus,  agus  dh'imich  e  maille 
riu. 

16  Ach  bha'n  sùilean  air  an 
cumail,  air  chor  as  nach  d'aithnich 
iad  e. 

17  Agus  thubhairt  e  riu,  Ciod 
e  an  còmhradh  so  air  am  bheil 
sibh  a'  teachd  eadaraibh  fèin,  ag 
imeachd  dhuibh,  agus  sibh  dubh- 
ach? 

18  Agus  fhreagair  aon  diubh 
d'am  b'ainm  Cleopas,  agus  thu- 
bhairt  e  ris,  Am  bheil  thusa  a 
mhàin  a'  d'choigreach  an  Ierusa- 
lem,  agus  gun  fhios  agad  air  na 
nithibh  a  rinneadh  innte  anns  na 
làithibh  so  ? 

19  Agus  thulmairt  e  riu,  Ciod 
na  nithe  ?  Agus  thubhairt  iadsan 
ris,  Na  nithe  a  thaobh  Iosa  o  Na- 
saret,  a  bha  'na  f  hàidh  cumhachd- 
ach  ann  an  gnìomh  agus  ann  am 
focal  am  fianuis  Dè,  agus  an 
t-sluaigh  uile  : 

20  Agus  cionnus  a  thug  na 
h-àrd-shagairt  agus  ar  n-uachdar- 
ain  thairis  chum  dìtidh  bàis  e,  a- 
gus  a  cheus  iad  e. 

21  Ach  bha  dùil  againne  gu'm 
b'esan  an  ti  a  bha  gu  Israel  a 
shaoradh :  agus  a  thuilleadh  air 
so  uile,  's  e'n  diugh  an  treas  là  o 
rinneadh  na  nithe  so. 

22  Agus  mar  an  ceudna,  chuir 
mnài  àraidh  dhinn  fèin,  a  chaidh 
gu  moch  a  dh'ionnsuidh  na 
h-uaighe,  mòr-ìoghnadh l  oirnn  : 

23  Agus  an  uair  nach  d'fhuair 
iad  a  chorp,  thàinig  iad,  ag  ràdh, 
gu'm  fac  iad  sealladh  do  ainglibh, 
a  thubhairt  gu  bheil  e  beò. 

24  Agus  chaidh  dream  àraidh 
dhiubhsan,  a  bha  maille  ruinn 
fèin,    chum    na    h-uaighe,    agus 


imhas. 

fhuair  iad  eaolhon  mar  thubhairt 
namnài;  ach  cha'n  fhac  iad  esan. 

25  An  sin  thubhairt  e  riu,  O 
dhaoine  amaideach,  agus  mall- 
chridheach  a  chreidsinn  nan  nithe 
sin  uile  a  labhair  na  f  àidhean  ! 

26  Nach  b'èigin  do  Chriosd  na 
nithe  so  f  hulang,  agus  dol  a  steach 
d'a  ghlòir? 

27  Agus  air  dha  tòiseachadh  o 
Mhaois  agus  o  na  fàidhibh  uile, 
dh'eadar-mhìnich  e  dhoibh  anns 
na  sgriobtuiribh  uile  na  nithe  m'a 
thimchioll  fèin. 

28  Agus  dhruid  iad  ris  a' 
bhaile,  d'an  robh  iad  a'  dol :  agus 
leig  esan  air  gu'n  rachadh  e  ni 
b'fhaide. 

29  Ach  choimh-èignich  iadsan 
e,  ag  ràdh,  Fan  maille  ruinne,  oir 
a  ta  e  dlùth  do'n  f  heasgar,  agus 
tha  deireadh  an  là  ann.  Agus 
chaidh  e  steach  a  dh'fhuireach 
maille  ribh. 

30  Agus  an  uair  a  shuidh  e  gu 
biadh  maille  riu,  air  dha  aran  a 
ghlacadh,  bheannaich  se  e,  agus 
bhris  se  e,  agus  thug  e  dhoibh  e. 

31  Agus  dh'fhosgladh  an  sùil- 
ean,  agus  dh'aithnich  iad  e  ,•  agus 
chaidh  e  as  an  t-sealladh. 

32  Agus  thubhairt  iadr'a  chèile, 
Nach  robh  ar  cridhe  a'  lasadh  an- 
nainn,  am  feadh  a  bha  e  a'  labh- 
airt  riunn  air  an  t-slighe,  agus 
an  uair  a  dh'fhosgail  e  dhuinn 
na  sgrìobtuirean  ? 

33  Agus  dh'èirich  iad  air  an 
uair  sin  fèin,  agus  phill  iad  gu 
Ierusalem,  agus  fhuair  iad  an 
t-aon  f  hear  deug  cruinn  an  ceann 
a  chèile,  agus  an  dream  a  bha 
maille  riu, 

34  Agràdh,  Dh'èirich  an  Tigh- 
earn  da  rìreadh,  agus  chunncas  le 
Simon  e. 

35  Agus  dh'innis  iad  na  nithe 


a  rinneadh  air  an  t-slighe,  agus 
mar  a  dh'aithnicheadh  leo  e  ann 
am  briseadh  an  arain. 

36  Agus  ag  labhairt  nan  nithe 
so  dhoibh,  sheas  Iosa  fèin  'nam 
meadhon  agus  a  deir  e  riu,  Sìtb 
maille  ribh. 

37  Ach  bha  iadsan  fuidh  gheilt- 
chrith  agus  fuidh  eagal,  agus 
shaoil  iad  gur  spiorad  a  chunnaic 
iad. 

38  Agus  thubhairt  e  riu,  C'ar 
son  a  ta  sibh  fuidh  bhuaireas,1 
agus  c'ar  son  a  ta  smuaintean  ag 
èirigh  suas  an  bhur  cridhibh  ? 

39  Feuchaibh  mo  làmhan  agus 
mo  chosan,  gur  mi  fèin  a  th'ann  : 
laimhsichibh  mi,  agus  faicibh,  oir 
cha  n'eil  aig  spiorad  feoil  agus 
cnàmha,  mar  a  chi  sibh  agamsa. 

40  Agus  an  uair  a  thubhairt  e 
so,  nochd  e  dhoibh  a  làmhan  agus 
a  chosan. 

41  Agus  air  bhi  dhoibh  fathast 
mi-chreideach  troimh  aoibhneas, 
agus  iad  fuidh  iongantas,  thubhairt 
e  riu,  Am  bheil  biadh  sam  bith 
agaibh  an  so  ? 

42  Agus  thug  iad  da  mìr  do 
iasg  ròiste,  agus  do  chìr-mheala. 

43  Agus  ghlac  se  e,  agus  dh'ith 
e  'nam  fianuis. 

44  Agus  thubhairt  e  riu,  'S  iad 
so  na  briathran  a  labhah*  mi  ribh, 
'nuair  a  bha  mi  fathast  maille  ribh, 
gur  èigin  do  na  h-uile  nithibh  a 
ta  sgrìobhta  ann  an  lagh  Mhaois, 
agus  anns  na  fàidhibh,  agus  anns 
na  salmaibh  am  thimchioll-sa,  bhi 
air  an  coimhlionadh. 

45  An  sin  dh'fhosgail  e  an 
tuisge,  chum  gu'n  tuigeadh  iad  na 
sgriobtuirean. 

46  Agus  thubhairt  e  riu,  Mar 
so  a  ta  e  sgrìobhta,  agus  mar  so 
b'èigin  do  Chriosd  fulang,  agus 
èirish  o  na  marbhaibh  an  treas  là:: 


thrioblaid. 

47  Agus  aithreachas  agus  maith- 
eanas  peacaidh  bhi  air  an  sear- 
monachadh  'na  ainm-san,  do  na 
Ji-uile  chinneachaibh,  a'  tòiseach- 
adh  aig  Ierusalem. 

48  Agus  is  fianuisean  sibhse  air 
na  nithibh  so. 

49  Agus  feuch,  cuiream-sa  geall- 
adh  m'  Athar  oirbh :  ach  fanaibhse 
ann  am  baile  Ierusalem,  gus  an 
sgeadaichear  le  cumhachd  o  na 
h-àrdaibh  sibh. 


50  Agus  thug  e  mach  iad  co 
fhad  as  Betani :  agus  thog  e  suas 
a  làmhan,  agus  bheannaich  e  iad. 

51  Agus  am  feadh  a  bha  e  'gam 
beannachadh,  dhealaicheadh  riu 
e,  agus  thogadh  suas  gu  nèamh  e. 

52  Agus  rinn  iad  aoradh  dha, 
agus  phill  iad  gu  Ierusalem  ie 
gairdeachas  mòr : 

53  Agus  bha  iad  a  ghnàth  anns 
an  teampull,  a'  moladh  agus  a' 
beannachadh  Dhè.     Amen. 


an  SOISGEUL  a  reir  EOIN. 


CAIB.  I. 

1  Diadhachd,  daoineachd,  agus 
dreuchd Iosa  Ciiosd.  15  Fianuis 
Eoin.  39  Gairm  Aindreais, 
Pheadair,  fyc. 

ANNS  an  toiseach  bha  am  Fo- 
cal,  agus  bha  'm  Focai  maille 
ri  Dia,  agus  b'e  'm  Focal  Dia. 

2  Bha  e  so  air  tùs  maille  ri 
Dia. 

3  Rinneadh  na  h-uile  nithe  leis ; 
agus  as  eugmhais  cha  d'rinneadh 
aon  ni  a  rinneadh. 

4  Annsan  bha  beatha,  agus  b'i 
a  bheatha  solus  dhaoine. 

5  Agus  tha  an  solus  a'  soill- 
seachadh  anns  an  dorchadas,  agus 
cha  do  ghabh  an  dorchadas  e. 

6  Chuireadh  duine  o  Dhia,  d'am 
b'ainm  Eoin. 

7  Thàinig  esan  mar  fhianuis, 
chum  fianuis  a  thoirtmu'n  t-solus, 
chum  gu'n  creideadh  na  h-uile 
dhaoine  trìdsan. 

8  Cha  b'esan  an  solus  sin,  ach 
chuireadh  e  chum  gu  tugadh  e 
fianuis  mu'n  t-solus. 

9  B'e  so  an  solus  fior  a  ta  soill- 


seachadh   gach  uile  dhuine,  tha 
teachd  chum  an  t-saoghail. 

10  Bha  e  anns  an  t-saoghal, 
agus  rinneadh  an  saoghal  leis, 
agus  cha  d'aithnich  an  saoghal  e. 

11  Thàinig  e  dh'ionnsuidh  a 
dhùcha  fèin,  agus  cha  do  ghabh  a 
mhuinntir  fèin  ris. 

12  Ach  a  mheud  's  a  ghabh 
ris,  thug  e  dhoibh  cumhachd  a 
bhi  'nan  cloinn  do  Dhia,  eadhon 
dhoibh-san  a  ta  creidsinn  'na 
ainm : 

13  A  bha  air  an  gineamhuin, 
cha'n  ann  o  fhuil,  no  o  thoil  na 
feòla,  no  o  thoil  duine,  ach  o 
Dhia. 

14  Agus  rinneadh  am  Focal 
'na  fheoil,  agus  ghabh  e  còmh- 
nuidh  'nar  measg-ne,  (agus  chun- 
naic  sinn  a  ghlòir,  mar  ghlòir 
aon-ghin  Mhic  an  Athar,)  làn 
gràis  agus  firinn. 

15  (Thug  Eoin  fianuis  uime, 
agus  ghlaodh  e,  ag  ràdh,  'S  e  so 
an  ti  mu'n  do  labhair  mi,  An  ti 
a  ta  teachd  a'm'  dhèigh,  tha  tois- 
each  aig  orm;  oir  bha  e  romham.) 

16  Agus  as  a  làn-san  fhuair 
sinne  uile,  agus  gràs  air  son  gràis. 

17  Oir  thugadh  an  lagh  le 
Maois,  ach  thàinig  an  gràs  agus 
an  fhìrinn  le  Tosa  Criosd. 

18  Cha'n  fhaca  neach  air  bith 
Dia  riamh  ;  an  t-aon-ghin  Mic,  a 
ta  ann  an  uchd  an  Athar,  is  esan 
a  dh'f  hoillsich  e. 

19  Agus  is  i  so  fianuis  Eoin: 
An  uair  a  chuir  na  h-Iudhaich 
sagairt  agus  Lebhithich  o  Ierusa- 
lem,  chum  gu'm  feòraicheadh  iad 
deth,  Cò  thusa? 

20  Dh'aidich  esan,  agus  cha 
d'àicheadh  e  ;  ach  dh'aidich  e, 
Cha  mhi  Criosd. 

21  Agus  dh'fheòraich  iad  deth, 
Ciod  ma  seadh?  An  tu  Elias? 
Agus  a  deir  e,  Cha  mhi.  An  tu 
am  f  àidh  ?  Agus  f  hreagair  e,  Cha 
vihi. 

22  An  sin  thubhairt  iad  ris, 
Cò  thu  ?  chum  gu'n  tabhair  sinn 
freagradh  dhoibhsan  a  chuir  uatha 
sinn :  ciod  a  tha  thu  'g  ràdh  ad 
thimchioll  fèin  ? 

23  Thubhairt  e,  Is  mise  guth 
an  ti  a  ghlaodhas  anns  an  fhàs- 
ach,  Deanaibh  dìreach  slighe  an 
Tighearna,  mar  thubhairt  am 
fàidh  Esaias. 

24  Agus  an  dream  a  chuireadh 
leis  an  teachdaireachd,  b'ann  do  na 
Phairisich  iad. 

25  Agus  dh'f  heòraich  iad  deth, 
agus  thubhairt  iad  ris,  C'ar  son 
ma  seadh  a  ta  thu  a'  baisteadh, 
mur  tu  Criosd,  no  Elias,  no  'm 
f  àidh  ? 

26  Fhreagair  Eoin  iad,  ag  ràdh, 
Ataims'  a'  baisteadh  le  h-uisge; 
ach  a  ta  neach  'na  sheasamh  'nur 
measg,  nach  aithne  dhuibh. 

27  'S  e  so  an  ti,  a  ta  teachd 
a'm'  dhèighse,  aig  am  bheil  tois- 


each  orm,  neach  nach  airidh  mise 
air  barr-iall  a  bhròige  fhuasg- 
ladh. 

28  Rinneadh  na  nithe  so  ann 
am  Betabara  air  an  taobh  thall  do 
Iordan,  far  an  robh  Eoin  a*  baist- 
eadh. 

29  Air  an  là  màireach  chunn- 
aic  Eoin  Iosa  a'  teachd  d'a  ionn- 
suidh,  agus  a  deir  e,  Feuch  Uan 
Dè,  a  ta  toirt  air  falbh  peacaidh 
an  t-saoghail ! 

30  Is  e  so  an  ti  mu'n  dubhairt 
mi,  Tha  fear  a'  teachd  a'm'  dhèigh, 
aig  am  bheil  barrachd  orm;  oir 
bha  e  romham. 

31  Agus  cha  robh  aithne  agam- 
sa  air  :  ach  a  chum  gu'm  bitheadh 
e  air  fhoillseachadh  do  Israel,uime 
sin  thàinig  mi  a'  baisteadh  le 
h-uisge. 

32  Agus  thug  Eoin  fianuis,  ag 
ràdh,  Chunnaic  mi  'n  Spiorad  a' 
teachd  a  nuas  mar  choluman  o 
nèamh,  agus  ghabh  e  còmhnuidh 
air. 

33  Agus  cha  b'aithne  dhomh- 
sa  e  :  ach  an  ti  a  chuir  mi  a  bhaist- 
eadh  le  h-uisge,  thubhairt  esar 
riunq,  Ge  b'e  air  am  faic  thu  an 
Spiorad  a'  teachd  a  nuas  agus  a' 
gabhail  còmhnuidh  air,  is  e  sin 
an  ti  a  bhaisteas  leis  an  Spiorad 
naomh. 

34  Agus  chunnaic  mi,  agus  rinn 
mi  fianuis,  gur  e  so  Mac  Dhè. 

35  Air  an  là  màireach  a  rìs 
sheas  Eoin,  agus  dithis  d'a  dheis- 
cjobluibh : 

36  Agus  air  dha  amharc  air 
Iosa  agus  e  ag  imeachd  *,  a  deir  e, 
Feuch  Uan  Dhè  ! 

37  Agus  chual  an  dithis  dheis- 
ciobul  e  a'  labhairt,  agus  lean  iad 
Iosa.  

I      38  Agus  air  tionndadh  do  Iosa, 


a'  sràid-imeachd. 

chunnaic  e  iad  'go  leantuinn,  agus 
a  deir  e  riu,  Ciod  a  tha  sibh  ag 
iarraidh  ?  Thubhairt  iadsan  ris, 
Rabbi,  ('se  sin  r'a  ràdh,  air  ead- 
ar-theangachadh,  A  mhaighstir,) 
c'àit  am  bheil  thu  gabhail  còmh- 
nuidh  ? 

39  A  deir  e  riu,  Thigibh  agus 
faicibh.  Thàinig  iad  agus  chunn- 
aic  iad  c'àit  an  robh  e  gabhail 
còmhnuidh,  agus  dh'fhan  iad 
maille  ris  an  là  sin  :  oir  bha  e 
mu  thimchioll  na  deicheamh 
uaire. 

40  B'e  Aindreas,  bràthair  Shim- 
oin  Pheadair,  aon  do  'n  dithis  a 
ehual  Eoin  a'  labkairt,  agus  a  lean 
esan. 

41  Fhuair  esan  air  tùs  a  bhràth- 
air  fèin  Simon,  agus  thubhairt  e 
ris,  Fhuair  sinne  am  Mesias,  is 
e  sin,  air  eadar-theangachadh, 
Criosd. 

42  Agus  thug  e  chum  Iosa  e, 
Agus  an  uair  a  dh'amhairc  Iosa 
air,  thubhairt  e,  Is  tusa  Simon 
mac  Iona :  goirear  Cephas  dhiot, 
is  e  sin  air  eadar-theangachadh, 
Peadar. 

43  Air  an  là  'na  dhèigh  sin,  bu 
toil  le  Iosa  dol  a  mach  do  Ghalile, 
agus  fhuair  e  Philip,  agus  a  deir 
e  ris,  Lean  mise. 

44  A  nis  bha  Philip  o  Bhet- 
saida,  baile  Aindreais  agus  Phead- 
air, 

45  FhuairPhilipNatanael,agus 
a  deir  e  ris,  Fhuair  sinne  an  ti 
mu'n  do  sgrìobh  Maois  anns  an 
lagh,  agus  na  fàidhean,  Iosa  o 
Nasaret,  mac  Ioseiph. 

46  Agus  thubhairt  Natanael 
ris,  Am  feud  ni  maith  air  bith 
teachd  à  Nasaret  ?  Thubhairt 
Philip  ris,  Thig  agus  faic. 

47  Chunnaic  Iosa  Natanael  a' 
teachd  d'a  ionnsuidh,  agus  a  deir 


e  uime,  Feuch  Israeleach  da  rir- 
eadh,  anns  nach  'eil  cealg. 

48  A  deir  Natanael  ris,  Cionnus 
is  aithne  dhuit  mise  ?  Fhreagair 
Iosa  agus  thubhairt  e  ris,  Mun  do 
ghairm  Philip  thu,  'nuair  a  bha 
thu  fuidh  'n  chrann-fhìge,  chunn- 
aic  mise  thu. 

49  Fhreagair  Natanael  agus 
thubhairt  e  ris,  Rabbi,  is  tusa  Mac 
Dhè,  is  tu  Righ  Israeil. 

50  Fhreagair  Iosa  agus  thu- 
bhairt  e  ris,  A  chionn  gu'n  dubh- 
airt  mi  riut,  Chunnaic  mi  thu  fuidh 
'n  chrann-fhìge,  am  bheil  thu 
creidsinn?  chithu  nithe  a's  mò  na 
iad  so. 

51  Agus  thubhairt  e  ris,  Gu 
deimhin  deimhin  a  deirim  ribh, 
'Na  dhèigh  so  chi  sibh  nèamh 
fosgailte,  agus  aingil  Dhè  a'  dol 
suas  agus  a'  teachd  a  nuas  air  Mac 
an  duine. 

CAIB.  II. 
1  Tha  Criosdà?  deanamh  fìon  do,n 
uisge,  12  <z'  dol  do  Chapernaum, 
agus  do  Ierusalem,  14  far  am 
bheil  e  a'  glanadk  an  teampuill  o 
luchd  reicidk  agus  ceannachd:  19 
a'  roimh-innseadh  a  bhàis  agus 
yaiseirigh,  fyc. 

AGUS  air  an  treas  làbhapòs- 
adh  ann  an  Cana  Ghalile ; 
agus  bha  màthair  losa  an  sin. 

2  Agus  fhuair  Iosa  mar  an 
ceudna  agus  a  dheisciobuil  cuir- 
eadh  chum  a'  phòsaidh. 

3  Agus  air  teireachdainn  do'n 
fhìon,  thubhairt  màthair  Iosa  ris 
Cha  'n'eil  fìon  aca. 

4  Thubhairt  Iosa  rithe,  Ciod  e 
mo  ghnothuch-sa  riut,  a  bhean  ? 
cha  d'thàinig  m'uair-sa  fathast. 

5  Thubhairt  a  mhàthair  ris  an 
luchd-frithealaidh,  Ge  b'e  ni  a 
their  e  ribh,  deanaibh  e. 

6  Agus    bha    sè    soithichean 

uisge  do  chloich  air  an  cur  an 
sin,  a  rèir  gnàtha  glanaiclh  nan 
Iudhach,  a  ghabhadh  dà  fheircin 
no  tri  gach  aon  diubh. 

7  Thubhairt  Iosa  riu,  Lìonaibh 
na  soithiche  le  uisge.  Agus  lìon 
siad  iad  gus  am  beul. 

8  Agus  thubhairt  e  riu,  Tàirng- 
ibh  a  nis,  agus  thugaibh  chum 
uachdarainnacuirme.1  Agusthug 
iad  ann  e. 

9  'Niiair  a  bhlais  uachdaran  na 
cuirme  an  t-uisge  a  rinneadh  'na 
fhìon,  (agus  cha  robh  fhios  aige 
cia  as  a  thàinig  e ;  ach  bha  f hios 
aig  an  luchd-frithealaidh  a  tharr- 
uing  an  t-uisge,)  ghoir  uachdaran 
na  cuirme  am  fear  nuadh-pòsda. 

10  Agus  thubhairt  e  ris,  Cuir- 
idh  gach  duine  fìon  maith  a  làth- 
air  air  tùs ;  agus  an  uair  a  dh'òlas 
daoine  gu  leoir,  an  sin  am  fìon 
a's  miosa ;  ach  ghlèidh  thusa  am 
fìon  maith  gus  a  nis. 

11  An  toiseach  so  do  mhìor- 
bhuilibh  rinn  losa  ann  an  Cana 
Ghalile,  agus  dh'fhoillsich  e  a 
ghlòir ;  agus  chreid  a  dheisciobuii 
ann. 

12  An  dèigh  so  chaidh  e  sìos 
do  Chapernaum,  e  fèin,  agus  a 
mhàthair,  agus  a  bhràithrean,  agus 
a  dheisciobuil,  agus  cha  d'fhan 
iad  ann  mòran  do  làithibh. 

13  Agus  bha  càisg  nan  Iudhach 
am  fagus,  agus  chaidh  Iosa  suas 
gu  lerusalem. 

14  Agus  fhuair  e  'nan  suidhe 
anns  an  teampull  luchd-reicidh 
cruidh,2  agus  chaorach,  agus  chol- 
uman,  agus  luchd-malairt  an 
airgid : 

15  Agus  air  deanamh  sgiùrsair3 
dha  do  chordaibh  caola,  dh'fhuad- 
aich  e  mach  as  an  teampull  iad 
uile,  agus  na  caoraich  agus  an 
crobh ;  agus  dhòirt  e  mach  airgiod 


an  luchd-malairt,  agus  thilg  e  na 
buird  thairis ; 

16  Agus  thubhairt  e  riusan  a 
bha  reiceadh  choluman,  Togaibh 
iad  sin  as  so ;  na  deanaibh  tigh  m' 
Atharsa  'na  thigh  marsandachd. 

17  Agus  chuimhnich  a  dheis- 
ciobuil  gu'n  robh  e  sgrìobhta, 
Dh'ith  eud  do  thighe  suas  mi. 

18  Ansin  fhreagair  na  h-Iudh- 
aich,  agus  thubhairt  iad  ris,  Ciod 
an  comhara  nochdas  tu  dhuinne, 
do  bhrìgh  gu  bheil  thu  deanamh 
nan  nithe  sin  ? 

1 9  Fhreagair  Iosa  agus  thubhairt 
e  riu,  Leagaibh  sìos  an  teampull 
so,  agus  an  tri  làithibh  cuiridh 
mise  suas  e. 

20  An  sin  thubhairt  na  h-Iudh- 
aich,  Sè  bliadhna  agus  dà  fhich- 
ead'bha  'n  teampull  so  'ga  thogail, 
aous  an  cuir  thusa  suas  an  tri 
làithibh  e? 

21  Ach  labhair  esan  mu  theam- 
pull  a  chuirp. 

22  Uime  sin  an  uair  bha  e  air 
èirigh  o  na  marbhaibh,  chuimh- 
nich  a  dheisciobuil  gu'n  dubhairt 
e  so  :  agus  chreid  iad  an  sgriob- 
tuir,  agus  am  focal  a  thubhairt 
Iosa. 

23  A  nis  an  uair  a  bha  e  an 
Ierusalem  aig  a'  chàisg,  air  an 
fhèisd,4  chreid  mòran  'na  ainm, 
an  uair  a  chunnaic  iad  na  mìor- 
bhuilean  a  rinn  e. 

24  Ach  cha  d'earb  Iosa  e  fèin 
riu,  do  bhrìgh  gu'm  b'aithne  dha 
na  h-uile  dhaoine, 

25  Agus  nach  robh  feum  aige 
neach  air  bith  a  dheanamh  fianuis 
air  duine :  oir  bha  f  hios  aige  ciod 
a  bha  anns  an  duine. 

CAIB.  III. 
1  Tha  Criosd  «'  teagasg  do  Nicod- 
emus  feum  na  h-ath-ghineamhuin. 
14  Mu  chreidhnh  'na  bhàs*     16 


1  fèisde  — 2  dhamh. — 3  cuipe  — +  an  àm  nafèisde. 

Mòr-ghràdh  Dhè  do'ti  domhan, 

4c. 

AGUSbha  duine  do  na  Phair- 
isich,  d'am  b'ainm  Nicode- 
mus,  a  bha  'na  uachdaran  air  na 
h-Iudhachaibh : 

2  Thàinig  esan  chum  Iosa  san 
oidhche,  agus  thubhairt  e  ris,  A 
mhaighstir,  tha  fhios  againn  gur 
fear-teagaisg  thu,  a  thàinig  o  Dhia : 
oir  cha'n  urradh  duin'  air  bith  na 
mìorbhuile  so  dheanamh  a  ta 
thusa  deanamh,  mur  bi  Dia 
maille  ris. 

3  Fhreagair  Iosa  agus  thubhairt 
e  ris,  Gu  deimhin  deimhin  a 
deirim  riut,  mur  beirear  duine  a 
rìs,  nach  feud  e  rìoghachd  Dhè 
fhacinn. 

4  Thubhairt  Nicodemus  ris, 
Cionnus  a  dh'fheudas  duine  bhi 
air  a  bhreith  'nuair  a  ta  e  aosda  ? 
am  bheil  e  comasach  air  dol  a 
stigh  an  dara  uair  do  bhroinn  a 
mhàthar,  agus  a  bhi  air  a  bhreith  ? 

5  Fhreagair  Iosa,  Gu  deimhin 
deimhin  a  deirim  riut,  mur  bi 
duine  air  a  bhreith  o  uisge,  agus 
o'n  Spiorad,  cha  'n  urrainn  e  dol  a 
steach  do  rìoghachd  Dhè. 

6  An  ni  sin  a  ta  air  a  bhreith 
o'n  f  heoil,  is  feoil  e ;  agus  an  ni 
sin  a  ta  air  a  bhreith  o'n  Spiorad, 
is  spiorad  e. 

7  Na  gabh  iongantas  gu  'n  du- 
bhairt  mi  riut,  Is  èigin  duibh  bhi 
air  bhur  breith  a  rìs. 

8  Tha  ghaoth  a  sèideadh  far 
an  àill  leatha,  agus  tha  thu  a' 
cluinntinn  a  fuaim,  ach  cha  'n'eil 
f  hios  agad  cia  as  a  tha  i  teachd, 
no  c'  àit  a  tha  i  dol :  is  ann  mar 
sin  a  tha  gach  neach,  a  tha  air 
a  bhreith  o'n  Spiorad. 

9  Fhreagair  Nicodemus  agus 
thubhairt  e  ris,  Cionnus  a 
dh'f  heudas  na  nithe  so  bhi  ? 


10  Fhreagair  losa  agus  thu- 
bhairt  e  ris,  Am  bheil  thusa  a'd' 
fhear-teagaisg  Israeil,  agus  nach 
aithne  dhuit  na  nithe  so  ? 

11  Gu  deimhin  deimhin  a 
deirim  riut,  gu  bheil  sinne  a* 
labhairt  an  ni  a's  fios  duinn,  agus 
a'  toirt  fianuis  air  an  ni  sin  a 
chunnaic  sinn;  agus  cha  ghabh 
sibhse  ar  fianuis. 

12  Ma  dh'innis  mi  dhuibh 
nithe  talmhaidh,  agus  nach  creid 
sibh,  cionnus  a  chreideas  sibh 
ma  dh'innseas  mi  dhuibh  nithe 
nèamhaidh  ? 

13  Agus  cha  deachaidh  aon 
neach  suas  do  nèamh,  ach  an  ti 
a  thàinig  a  nuas  o  nèamh,  Mac 
an  duine  a  ta  air  nèamh. 

14  Agus  mar  a  thog  Maois 
suas  an  nathair  san  fhàsach,  is 
ann  mar  sin  is  èigin  do  Mhac  an 
duine  bi  air  a  thogail  suas  : 

15  Chum's  ge  b'e  neach  a 
chreideas  ann,  nach  sgriosar  e l, 
ach  gu'm  bi  a'  bheathamhaireann- 
ach  aige. 

16  Oir  is  ann  mar  sin  a  ghràdh- 
aich  Dia  an  saoghal,  gu'n  d'th'ug 
e  aon-ghin  Mhic  fèin,  chum's  ge 
b'e  neach  a  chreideas  ann,  nach 
sgriosar  e,  ach  gu'm  bi  a'  bheatha 
shiorruidh  aige. 

17  Oir  cha  do  chuir  Dia aMhac 
do'n  t-saoghal,  chum  gu'n  dìteadh 
e  'n  saoghal,  ach  a  chum  gu'm 
biodh  an  saoghal  air  a  shaoradh 
troimh-san. 

18  An  ti  a  chreideas  ann,  cha 
dìtear  e :  ach  an  ti  nach  creid,  tha 
e  air  a  dhìteadh  cheana,  chionn 
nach  do  chreid  e  an  ainm  aon- 
ghin  Mhic  Dhè. 

19  Agus  is  e  so  an  dìteadh,  gu'n 
d'thàinig  an  solus  do'n  t-saoghal, 
agus  gu'n  do  ghràdhaich  daoine  an 
dorchadas  ni's  mò  na'n  solus,  a 


1  bi  e  caillte. 

chionn  gu'n  robh  an  gnìomharan 
olc. 

20  Oir  gach  neach  a  ta  dean- 
amh  uilc,  tha  e  toirt  fuath  do'n 
t-solus,  agus  cha  'n'eil  e  teachd 
chum  an  t-soluis,  air  eagal  gu'm 
biodh  'oibre  air  an  cronachadh. 

21  Ach  an  ti  a  ni  'n  fhìrinn, 
thig  e  chum  an  t-soluis,  chum's 
gu'm  bi  'oibre  follaiseach,  gur  ann 
an  Dia  a  rinneadh  iad. 

22  An  dèigh  sin  thàinig  Iosa 
agus  a  dheisciobuil  do  thìr  Iudea, 
agus  dh'fhan  e  'n  sin  maille  riu  a- 
gus  bhaist  e. 

.  23  Agus  bha  Eoin  mar  an 
ceudna  a'  baisteadh  ann  an  Enon, 
làimh  ri  SaHm,  do  bhrìgh  gu'n 
robh  mòran  uisgeachan  an  sin  :  a- 
gus  thàinig  iad,  agus  bhaisteadh  iad. 

24  Oir  cha  robh  Eoin  fathast 
air  a  thilgeadh  am  prìosan. 

25  An  sin  dh'èirich  ceisd  eadar 
deisciobuil  Eoin  agus  na  h-Iudh- 
aich,  mu  thimchioll  glanaidh. 

26  Agus  thàinig  iad  chum  Eoin, 
agus  thubhairt  iad  ris,  A  mhaigh- 
stir,  an  ti  a  bha  maille  riut  an 
taobh  thall  do  Iordan,  d'an  d'thug 
thu  fianuis,  feuch,  tha  esan  a' 
baisteadh,  agus  tha  na  h-uile 
dhaoine  a'  teachd  d'a  ionnsuidh. 

27  Fhreagair  Eoin  agus  thu- 
bhairt  e,  Cha  'n'eil  duine  comasach 
air  ni  sam  bith  a  ghabhail,  mur  bi 
eaii'a  thoirt  da  o  nèamh. 

28  Tha  sibhse  fèin  a'  toirt  fian- 
uis  domhsa,  gu'n  dubhairt  mi,  Cha 
mhi  Criosd,  ach  gu'n  do  chuireadh 
roimhe  mi. 

29  An  ti  aig  am  bheil  a  bhean 
nuadh-phòsda,  'se  'm  fear  nuadh- 
pòsda  e:  ach  caraid  an  fhir  nuadh- 
phòsda,  a  ta  'na  sheasamh  agus 
ag  èisdeachd  ris,  tha  e  a'  dean- 
amh  gairdeachais  mhòir  air  son 
guth  an  f  hir  nuadh-phòsda :  uime 
sin  tha  mo  ghairdeachas  so  air  a 
choimhlionadh. 


30  Is  èigin  dasan  fàs,  ach 
dhomh-sa  bhi  air  mo  lughdach- 
adh. 

31  An  ti  a  thig  a  nuas,  tha  e 
os  ceann  nan  uile :  an  ti  a  tha 
o'n  talamh,  tha  e  talmhaidh,  agus 
labhraidh  e  air  mhodh  talmhaidh : 
an  ti  a  thig  o  nèamh,  tha  e  os 
ceann  nanuile. 

32  Agus  an  ni  a  cHunnaic  agus 
a  chual  e,  air  sin  tha  e  toirt  fian- 
uis ;  agus  cha  'n'eil  aon  duine  a' 
gabhail  r'a  f  hianuis. 

33  An  ti  a  ghabh  r'a  fhianuis- 
san,  chuir  e  a  sheula  ris,  gu  bheil 
Dia  fìor. 

34  Oir  an  ti  a  chuir  Dia  uaith, 
tha  e  a'  labhairt  bhriathar  Dhè  : 
oir  cha'n  ann  a  rèir  tomhais  a  tha 
Dia  a'  toirt  an  Spioraid  da. 

35  Is  toigh  leis  an  Athair  am 
Mac,  agus  thug  e  na  h-uile  nithe 
'na  làimh. 

36  An  ti  a  chreideas  anns  a' 
Mhac,  tha  bheatha  mhaireannach 
aige :  ach  an  ti  nach  'eil  a'  creid- 
sinn  anns  a'  Mhac,  cha'n  fhaic  e 
beatha;  ach  a  ta  fearg  Dhè  a' 
gabhail  còmhnuidh  air. 

CAD3.  IV. 
1  Tha  Criosd  a1  còmhradh  ris  «' 
Bhan-samarìtanaich,  agus  'ga 
fhoillseachadh  fèin  di.  31  Tha 
e  cur  an  cèill  d'a  dheisciobluibh 
'eudfèin  air  son  glòire  Dhè.  39 
Tha  mòran  do  na  Samaritanaich 
a'  creidsinn  ann.  43  Tha  e  dol 
do  Ghalile,  tyc. 

AIR  an  aobhar  sin  an  uair  a 
thuig  Iosa  gu'n  cuala  na 
Phairisich  gu'n  robh  e  a'  deanamh 
agus  a'  baisteadh  tuilleadh  dheis- 
ciobul  na  Eoin, 

2  (Ged  nach  do  bhaist  Iosa  fèin 
iad,  ach  a  dheisciobuil,) 

3  Dh'f  hàg  e  Iudea,  agus  chaidh 
e  rìs  do  Ghalile. 

4  Agus  b'èigin  da  dol  troimh 
Shamaria. 

5  An  sin  thàinig  e  gu  baile  a 
bhuineadh  do  Shamaria,  d'an  goir- 
ear  Sichar,  fagus  do'n  f hearann  a 
thug  Iacob  d'a  mhac  Ioseph. 

6  A  nis  bha  tobar  Iacoib  an  sin. 
Uime  sin  air  do  Iosa  bhi  sgìth  le 
a  thurus,  shuidh  e  mar  sin  làimh 
ris  an  tobar :  agus  bha  e  mu 
thimchioll  na  seathadh  uaire. 

7  Thàinig  bean  o  Shamaria  a 
tharruing  uisge  :  a  deir  Iosa  rithe, 
Thoir  dhomhsa  deoch. 

8  (Oir  bha  a  dheisciobuil  air 
dol  do'n  bhaile  a  cheannach  bìdh.) 

9  An  sin  thubhairt  a'  bhean  o 
Shamaria  ris,  Cionnus  a  ta  thusa 
agus  gur  Iudhach  thu,  ag  iarraidh 
deoch  uamsa,  a  ta  a'm'  Bhan- 
samaritanaich ;  oir  cha 'n'eil  com- 
unn  aig  na  h-Iudhaich  ris  na  Sa- 
maritanaich. 

10  Fhreagair  Iosa  agus  thu- 
bhairt  e  rithe,  Nam  b'aithne  dhuit 
tiodhlacadh1  Dhè,  agus  cò  e  a  ta 
'g  ràdh  riut,  Thoir  dhomh  deoch, 
dh'iarradh  tu  airsan,  agus  bheir- 
eadh  e  uisge  beò  dhuit. 

1 1  A  deir  a'  bhean  ris,  A  Thigh- 
earn,  cha  'n'eil  inneal  tarruing 
agad,  agus  tha  'n  tobar  domhain : 
uime  sin  cia  as  a  ta  an  t-uisge 
beò  sin  agad  ? 

12  Am  mò  thusa  na  ar  n-athair 
Iacob,  a  thug  dhuinne  an  tobar  so, 
agus  a  dh'òl  as  e  fèin,  agus  a 
chlann,  agus  a  sprèidh? 

13  Fhreagair  Iosa  agus  thu- 
bhairt  e  rithe,  Ge  b'e  neach  a  dh'òl- 
as  do'n  uisge  so,  bithidh  tart2  air 
a  rìs : 

14  Ach  ge  b'e  neach  a  dh'òlas 
do'n  uisge  a  bheir  mise  dha,  cha 
bhi  tart  gu  bràth  air :  ach  an 
t-uisge  a  bheir  mise  dha,  bithidh 
e  'na  thobar  uisge  ann,  a'  sruthadh 
suas  chum  na  beatha  maireann- 
aich. 


15  A  deir  a'  bhean  ris,  A 
Thighearn,  thoir  dhomhsa  an 
t-uisge  so,  chum's  nach  bi  tart 
orm,  agus  nach  tig  mi  an  so  a 
tharruing. 

16  A  deir  Iosa  rithe,  Imich, 
gairm  t'fhear-pòsda  agus  thig  an 
so. 

17  Fhreagair  a'  bhean  agus 
thubhairt  i,  Cha  'n'eil  fear  agam. 
Thubhairt  losa  rithe,  Is  maith  a 
thubhairt  thu,  Cha  'n'eil  fear 
agam : 

18  Oir  bha  cùigear  fhear  agad, 
agus  esan  a  ta  agad  a  nis,  cha'n  e 
t'fhear-pòsefo  fèin :  thubhairt  thu 
so  gu  fìor. 

1 9  A  deir  a'  bhean  ris,  A  Thigh- 
earn,  tha  mi  faicinn  gur  fàidh  thu. 

20  Rinn  ar  n-aithriche  aoradh 
san  t-sliabh  so ;  agus  a  deir  sibh- 
se,  gur  ann  an  Ierusalem  a  ta  'n 
t-ionad,  anns  an  còir  aoradh  a 
dheanamh. 

21  A  deir  Iosa  rithe,  A  bhean, 
creid  mise,  gu  bheil  an  uair  a' 
teachd,  anns  nach  dean  sibh  aor- 
adh  do'n  Athair  aon  chuid  san 
t-sliabh  so,  no  ann  an  Ierusalem. 

22  Tha  sibh  a'  deanamh  aoraidh 
do'n  ni  nach  aithne  dhuibh  :  tha 
sinne  a  deanamh  aoraidh  do'n  ni 
a's  aithne  dhuinn :  oir  is  ann  o 
na  Iudhachaibh  a  ta  slàinte. 

23  Ach  a  ta  'n  uair  a'  teachd, 
agus  a  ta  i  nis  ann,  anns  an  dean 
am  f ìor  luchd-aoraidh  aoradh  do'n 
Athair  ann  an  spiorad  agus  ann 
am  fìrinn :  oir  a  ta  an  t-Athair  ag 
iarraidh  an  leithide  so  do  luchd- 
aoraidh. 

24  Is  Spiorad  Dia,  agus  is  èigin 
d'a  luchd-aoraidh,  aoradh  a 
dheanamh  dha  an  spiorad  agus  am 
fìrinn. 

25  A  deir  a'  bhean  ris,  Tha 
fhios  agam  gu  bheil  am  Mesias  a' 


loirbheartas 


lola. 

teachd,  d'an  goirear  Criosd :  'nuair 
a  thig  esan,  innsidh  e  na  h-uile 
nithe  dhuinn. 

26  A  deir  Iosa  rithe,  Is  mise  e, 
a  ta  labhairt  riut. 

27  Agus  air  a  so  thàinig  a  dheis- 
ciobuil,  agus  b'iongantach  leo  gu'n 
robh  e  labhairt  ris  a'  mhnaoi :  ach 
cha  dubhairt  aon  neach,  Ciod  a 
tha  thu  'g  iarraidh  ?  no  c'ar  son 
a  tha  thu  labhairt  rithe  ? 

28  An  sin  dh'fhàg  a'  bhean  a 
soitheach  uisge,  agus  dh'fhalbh  i 
do'n  bhaile,  agus  a  deir  i  ris  na 
daoinibh, 

29  Thigibh,  faicibh  duine  a 
dh'innis  dhomhsa  na  h-uile  nithe 
a  rinn  mi  riamh :  nach  e  so  Criosd  ? 

30  An  sin  chaidh  iad  a  mach  as 
a'  bhaile,agus  thàinig  iad  d'aionn- 
suidh-san. 

31  San  àm  sin  fèin  ghuidh  a 
dheisciobuil  air,  ag  ràdh,  A  mhaigh- 
stir,  ith. 

32  Ach  thubhairt  esan  riu,  Tha 
agam-sa  biadh  r'a  itheadh,  air  nach 
'eil  fhios  agaibh-se. 

33  Uime  sin  thubhairt  na  deis- 
ciobuil  r'a  chèile,  An  d'thug  neach 
air  bith  ni  d'a  ionnsuidh  r'a  ith- 
eadh? 

34  Thubhairt  Iosa  riu,  Is  e  mo 
bhiadh-sa  toil  an  ti  a  chuir  uaith 
mi  a  dheanamh,  agus  'obair  a 
chrìochnachadh. 

35  Kach  abair  sibhse,  A  ta  ùine 
cheithir  mìos  ann  fathast,  agus  an 
sin  thig  am  fogharadh  ?  feuch,  a 
deirim  ribh,  Togaibh  suas  bhur 
sùilean,agus  seallaibh  air  na  h-ach- 
aibh ;  oir  a  ta  iad  a  cheana  geal 
chum  an  fhogharaidh. 

36  Agus  an  ti  a  bhuaineas  tha 
e  faotainn  tuarasdail,  agus  a' 
cruinneachadh  toraidh  chum  na 
beatha  maireannaich  ;  chum's 
gu'n  dean  an  ti  a  chuireas,  agus 


an   ti   a  bhuaineas,    gairdeachas 
maraon. 

37  Agus  an  so  tha  'n  ràdh l  ud 
fìor,  Gu  bheil  neach  a'  cur,  agus 
neach  eile  a'  buain. 

38  Chuir  mise  sibhse  a  bhuain 
an  ni  sin  nach  do  shaothraich  sibh : 
shaothraich  daoine  eile,agus  chaidh 
sibhse  steach  'nan  saothair. 

39  Agus  chreid  mòran  do  Sha- 
maritanaich  a'  bhaile  sin  ann,  air 
son  cainnte  na  mnà,  a  thug  fianuis, 
ag  ràdh,  Dh'innis  e  dhomh  na 
h-uile  nithe  a  rinn  mi  riamh. 

40  Uime  sin  an  uair  a  thàinig 
na  Samaritanaich  d'a  ionnsuidh, 
ghuidh  iad  air  fantuinn  maille  riu; 
agus  dh'fhuirich  e  'n  sin  dà  là. 

41  Agus  chreid  mòran  tuilleadh 
aù  son  'fhocail  fèin: 

42  Agus  thubhairt  iad  ris  a' 
mhnaoi,  Tha  sinn  a'  creidsinn, 
cha  'n  ann  à  so  suas  air  son  do 
chòmhraidh-sa :  oir  chuala  sinn 
fèin  e,  agus  a  ta  f  hios  againn  gur 
e  so  da  rìreadh  Criosd,  Slànuigh- 
ear  an  t-saoghail. 

43  Agus  an  dèigh  dà  là  dh'- 
fhalbh  e  as  sin,  agus  chaidh  e  do 
Ghalile  ? 

44  Oir  thug  Iosa  fèin  fianuis, 
nach  'eil  urram  aig  fàidh  'na  thìr 
fèin. 

45  Uime  sin  an  uair  a  thàinig 
e  do  Ghalile,  ghabh  na  Galilèaich 
ris,  air  dhoibh  na  nithe  sin  uile 
fhaicinn  a  rinn  e  ann  an  Ieru- 
salem  air  an  fhèisd :  oir  chaidh 
iadsan  mar  an  ceudna  chum  na 
fèisde. 

46  An  sin  thàinig  Iosa  a  rìs  do 
Chana  Ghalile,  far  an  d'rinn  e 
fìon  do'n  uisge.  Agus  bha  duine 
cumhachdach  àraidh,  aig  an  robh 
a  mhac  gu  tinn  ann  an  Caper- 
naum. 

47  'Nuair  a  chual  esan  gu'n 


an  gnàth-fhocal. 

robh  Iosa  air  teachd  à  Iudea  do 
Ghalile,  chaidh  e  d'a  ionnsuidh, 
agus  ghuidh  e  air  gu'n  rachadh  e 
sìos,  agus  gu'n  slànuicheadh  e  a 
mhac :  oir  bha  e  ri  h-uchd  bàis. 

48  An  sin  thubhairt  Iosa  ris, 
Mur  faic  sibh  comharan  agus  mìor- 
bhuilean,  cha  chreid  sibh. 

49  Thubhairt  an  duine  cumh- 
achdach  ris,  A  Thighearn,  rach 
sìos  mum  faigh  mo  leanaban 
bàs. 

50  Thubhairt  Iosa  ris,  Imich ; 
tha  do  mhac  beò.  Agus  chreid 
an  duine  am  focal  a  labhair  Iosa 
ris,  agus  dh'imich  e. 

51  Agus  am  feadh  a  bha  e  fath- 
ast  a'  dol  sìos,  choinnich  a  sheir- 
bhisich  e,  agus  dhlnnis  iad  da,  ag 
ràdh,  Tha  do  mhac  beò. 

52  An  sin  dh'f  heòraich  e  dhiubh 
an  uair  anns  an  deachaidh  e  'm 
feabhas:  agus  thubhairt  iad  ris, 
An  dè  air  an  t-seachdamh  uair 
dh'f  hàg  am  fiabhrus  e. 

53  An  sin  dh'aithnich  an  t-ath- 
air  gu'm  b'i  an  uair  sin  fèin,  anns 
an  dubhairt  Iosa  ris,  Tha  do  mhac 
beò;  agus  chreid  e  fèin,  agus  a 
theaghlach  uile. 

54  'Se  so  a  rìs  an  dara  mìor- 
bhuil  a  rinn  Iosa,  'nuair  a  thàinig 
e  à  Iudea  do  Ghalile. 

CAEB.  V 
1  Tha  Iosa  air  là  na  sàbaid  a1 
leigheas  an  duine,  a  bha  fuidh 
leòn  rè  ochd  bliadhna  deug  thar 
fhichead:  10  Tha  na  h-Iudhaich 
uime  sin  a1  connsachadh  ris,  agus 
'ga  gheur-leanmhuinn  air  a  shon, 

'T^TA  dhèigh  so  bha  fèisd  nan 
JJN    Iudhach  ann,  agus  chaidh 
Iosa  suas  gu  Ierusalem. 

2  A  nis  a  ta  ann  an  Ierusalem 
àimh  ri  geatadh l  nan  caorach 
ochan,  d'an  goirear  sa'  chainnt 


Eabhruidhich,   Betesda,  aig    am 
bheil  cùig  tighean-fasgaidh  2. 

3  Annta  sinbha  'nanluidhe  mòr 
bhuidheann  do  dhaoinibh  euslan, 
dall,  bacach,  seargta,  a'  feitheamh 
ri  caruchadh  an  uisge. 

4  Oir  chaidh  aingeal  sìos  an 
am  àraidh  san  lochan,  agus  chuir 
e  'n  t-uisge  troimh  chèile :  uime 
sin  an  ceud  neach  a  rachadh  sìos 
ann  an  dèigh  cur  troimh  chèile  an 
uisge,  rinneadh  slàn  e  a  dh'aon 
tinneas  a  bhiodh  air. 

5  Agus  bha  duine  àraidh  an  sin, 
a  bha  ochd  bhadhna  deug  thar 
f  hichead  ann  an  euslaint. 

6  'Nuair  a  chunnaic  Iosa  esan 
'na  luidhe,  agus  fios  aige  gu'n  robh 
e  nis  ùine  f  hada  mar  sin,  a  deir  e 
ris,  Am  miann  leat  bhi  air  do 
dheanamh  slàn? 

7  Fhreagair  an  duine  euslan  e, 
A  Thighearn,  cha  'n'eil  duine 
agam,  an  uair  a  chuirear  an  t-uisge 
troimh  a  chèile,  a  chuireas  anns 
an  lochan  mi :  ach  am  feadh  a 
tha  mise  teachd,  tha  neach  eile  a' 
dol  sìos  romham. 

8  A  deir  Iosa  ris,  Eirich,  tog 
do  leabadh,  agus  imich. 

9  Agus  air  ball  rinneadh  an 
duine  slàn,  agus  thog  e  a  leabadh, 
agus  dh'imich  e :  agus  bha  'n  t-sàb- 
aid  ann  air  an  là  sin. 

10  Uime  sin  thubhairt  na 
h-Iudhaich  ris  an  ti  a  shlànuich- 
eadh,  Is  i  'n  t-sàbaid  a  ta  ann ; 
cha  'n'eil  e  dligheach  dhuit  do 
leabadh  iomchar. 

1 1  Fhreagair  e  iad,  An  ti  a  rinn 
slàn  mi,  thubhairt  esan  rium,  Tog 
do  leabadh  agus  imich  ? 

12  An  sin  dh'fheòraich  iad 
deth,  Cò  an  duine  a  thubhairt  riut, 
Tog  do  leabadh  agus  imich  ? 

13  Agus  cha  robh  fhios  aig  an 
ti    a    shlànuicheadh,   cò   e :   oir 

chaidh  Iosa  as  a  shealladh,  air  do 
mhòr-shluagh  bhi  anns  an  àit. 

14  'Na  dhèigh  so  fhuair  Iosa  e 
anns  an  teampull,  agus  thubhairt 
e  ris,  Feuch,  rinneadh  slàn  thu  : 
na  peacaich  ni's  mò,  air  eagal  gu'n 
tachair  ni's  miosa  dhuit. 

15  Dh'imich  an  duine,  agus 
dh'innis  e  do  na  h-Iudhachaibh 
gu'm  b'e  losa  a  rinn  slàn  e. 

16  Agus  air  a  shon  so  rinn  na 
h-Iudhaich  geur-leanmhuinn  air 
Iosa,  agus  dh'iarr  iad  a  mharbh- 
adh,  do  bhrìgh  gu'n  d'rinn  e  na 
nithe  so  air  an  t-sàbaid. 

17  Ach  fhreagair  Iosa  iad,  Tha 
m'Athair  ag  oibreachadh  gus  a 
nis,  agus  tha  mise  ag  oibreachadh. 

18  Uime  sin  bu  mhòid  a  dh'iarr 
na  h-Iudhaich  a  mharbhadh,  a 
chionn  nach  e  mhàin  gu'n  do  bhris 
e  'n  t-sàbaid,  ach  gu'n  dubhairt  e 
mar  an  ceudna  gu'm  b'e  Dia '  Ath- 
air-san,  'ga  dheanamh  fèin  coimh- 
ionann  ri  Dia. 

19  Air  an  aobhar  sin  fhreagair 
Iosa,  agus  thubhairt  e  riu,  Gu 
deimhin  deimhin  a  deirim  ribh, 
nach  'eil  am  Mac  comasach  air  ni 
sam  bith  a  dheanamh  uaith  fèin, 
ach  an  ni  a  chi  e  'n  t-Athair  a' 
deanamh :  oir  ge  b'e  nithe  a  ni 
esan,  na  nithe  sin  fèin  ni  am  Mac 
mar  an  ceudna. 

20  Oir  is  ionmhuinn  leis  an 
Athair  am  Mac,  agus  a  ta  e  a' 
foillseachadh  dha  nan  uile  nithe 
a  tha  e  fèin  a'  deanamh :  agus 
foillsichidh  e  dha  oibre  a's  mò  na 
iad  so,  air  chor  as  gu'm  bi  iongantas 
oirbhse. 

21  Oir  mar  a  ta  'n  t-Athair  a' 
dùsgadh,  agus  a'  beothachadh  nam 
marbh,  is  amhuil  sin  a  ta  am  Mac 
a'beothachadh  an  dream  a's  àill 
leis. 

22  Oir  cha  'n'eil  an  t-Athair  a' 
toirt  breth  air  duine  sam  bith; 


ach  thug  e  gach  uile  bhreitheanas 
do'n  Mhac : 

23  Chum's  gu'n  tugadh  na 
h-uiie  dhaoine  urram  do'n  Mhac, 
amhuil  mar  a  ta  iad  a'  toirt  urraim 
do'n  Athair.  An  ti  nach  'eil  a' 
toirt  urraim  do'n  Mhac,  cha  'n'eil 
e  toirt  urraim  do'n  Athair  a  chuir 
uaith  e. 

24  Gu  deimhin  deimhin  a 
deirim  ribh,  An  ti  a  dh'èisdeas  ri 
m'  fhocal-sa,  agus  a  ta  creidsinn 
anns  an  ti  a  chuir  uaith  mi,  tha  a' 
bheatha  mhaireannach  aige,  agus 
cha  tig  e  chum  dìtidh ;  ach  chaidh 
e  thairis  o  bhàs  gu  beatha. 

25  Gu  deimhin  deimhin  a 
deirim  ribh,  Gu  bheil  an  uair  a' 
teachd,  agus  gu  bheil  i  nis  ann, 
anns  an  cluinn  na  mairbh  guth 
Mhic  Dhè :  agus  an  dream  a 
chluinneas,  bithidh  iad  beò. 

26  Oir  mar  a  ta  aig  an  Athair 
beatha  ann  fèin,  is  amhuil  sin  a 
thug  e  do'n  Mhac  beatha  a  bhi  aig 
ann  fein ; 

27  Agus  thug  e  mar  an  ceudna 
dha  ùghdarras  chum  breth  a  tha- 
bhairt,  do  bhrìgh  gur  e  Mac  an 
duine. 

28  Na  gabhaibh  iongantas  deth 
so :  oir  a  ta  an  uair  a'  teachd,  anns 
an  cluinn  iadsan  uile  a  ta  sna 
h-uaighibh  a  ghuth-san : 

29  Agus  thèid  iad  a  mach,  iad- 
san  a  rinn  maith,  chum  aiseirigh 
na  beathà ;  agus  iadsan  a  rinn  olc, 
chum  aiseirigh  an  damnaidh. 

30  Cha  'n'eil  mise  comasach 
air  ni  sam  bith  a  dheanamh  uam 
fèin :  mar  a  chluinneam,  bheiream 
breth :  agus  a  ta  mo  bhreitheanas 
ceart ;  do  bhrìgh  nach  'eil  mi  ag 
iarraidh  mo  thoile  fèin,  ach  toil  an 
Athar  a  chuir  uaith  mi. 

31  Ma  bheir  mise  fianuis  à  m' 
thimchioll  fèin,  cha  'n'eil  m'  f  hian- 
uis  fìor1. 

162 


EOIN. 


32  Tha  neach  eile  a'  toirt  fian- 
uis  a  m'  thimchioll,  agus  a  ta  f  hios 
agam  gur  fìor  an  fhianuis  a  tha  e 
deanamh  mu  m'  thimchioll. 

33  Chuir  sibhse  chum  Eoin, 
agus  thug  e  fianuis  do'n  fhìrinn. 

34  Ach  cha  'n'eil  mise  a'  gabhail 
fianuis  o  dhuine :  ach  a  deirim  na 
nithe  so,  chum  gu  'm  bi  sibhse  air 
bhur  tearnadh. 

35  B'esan  an  lòchran  lasrach1  a- 
gus  dealrach  :  agus  bha  sibhse  toil- 
each  car  tamuill  gairdeachas  a 
dheanamh  'na  sholus. 

36  Ach  a  ta  agam-sa  fianuis  a's 
mò  n&Jìanuis  Eoin :  oir  na  h-oibre 
a  thug  an  t-Athair  dhomhsa  chum 
gu'n  crìochnaichinn  iad,  tha  na 
h-oibre  sin  fèin  a  tha  mise  a'  dean- 
amh,  a'  toirt  fianuis  a  m'  thim- 
chioll,  gu'n  do  chuir  an  t-Athair 
uaith  mi. 

37  Agus  an  t-Athair  fèin  a 
chuir  uaith  mi,  thug  e  fianuis  a 
m'  thimchioll.  Cha  chuala  sibh 
riamh  a  ghuth,  ni  mò  a  chunnaic 
sibh  a  choslas. 

38  Agus  cha  'n'eil  'fhocal-san 
agaibh  a'  gabhail  còmhnuidh  ann- 
aibh  :  oir  an  ti  sin  a  chuir  esan 
uaith,  cha  'n'eil  sibh  'ga  chreid- 
sinn. 

39  Rannsaichibh  na  sgriobtuir- 
ean,  oir  a  ta  sibh  a'  saoilsinn  gu 
bheil  a'  bheatha  mhaireannach 
agaibh  annta-san,  agus  is  iad  sin 
a  ta  toirt  fianuis  a  m'  thimchioll- 
sa. 

40  Gidheadh  cha  'n  àill  libh 
teachd  a  m'  ionnsuidh-se,  chum 
gu'm  faigheadh  sibh  beatha. 

41  Cha  'n'eil  mise  a'  gabhail 
urraim  o  dhaoinibh. 

42  Ach  is  aithne  dhomh  sibhse, 
nach  'eil  gràdh  Dhè  agaibh  ann- 
aibh'. 


43  Thàinig  mise  an  aimn 
m'Athar,  agus  cha  'n'eil  sibh  a' 
gabhail  rium  :  ma  thig  neach  eile 
'na  ainm  fèin,  gabhaidh  sibh  ris- 
san. 

44  Cionnus  a  dh'fheudas  sibh 
creidsinn,  a  ta  gabhail  urraim  o 
chèile,  agus  nach  'eil  ag  iarraidh 
an  urraim  a  thig  o  Dhia  a 
mhàin  ? 

45  Na  saoilibh  gu'n  dean  mise 
bhur  casaid  ris  an  Athair:  tha  aon 
atha  deanamh  casaid  oirbh,  Maois, 
anns  am  bheil  sibh  a'  cur  bhur 
dòchais. 

46  Oir  nan  creideadh  sibh  Maois, 
chreideadh  sibh  mise :  oir  sgrìobh 
esan  a  m'  thimchioll. 

47  Ach  mur  creid  sibh  a  sgrìobh- 
adh-san,  cionnus  a  chreideas  sibh 
mo  bhriathra-sa  ? 

CAIB.  VI. 

1  Tha  Criosd  a'  biadhadh  cùig  mìle 
fear  le  cidg  builinnihh  arain  agus 
dàiasg:  15  Air  an  aobhar  sin 
Vàill  leis  an  t-sluagh  esan  a 
dheanamh  'na  righ:  16  Ach  air 
dhasan  a  sgaradh  fèin  uatha 
chaidh  e  suas  gu  beinn,  agus 
dlHmich  e  air  a'  chuan  dKionn- 
suidh  a  dheisciobid,  fyc. 

>^TA  dhèigh  sin  chaidh  Iosa 
JJN    thar  muir  Ghalile,  no  Thi- 

beriais. 

2  Agus  lean  sluagh  mòr  e,  do 
bhrìgh  gu'm  fac  iad  a  mhìorbhuil- 
ean,  a  rinn  e  air  an  dream  a  bha 
euslan. 

3  Agus  chaidh  Tosa  suas  air 
beinn,  agus  shuidh  e  an  sin  maille 
r'a  dheisciobluibh. 

4  Agus  bha  chàisg,  fèisd  nan 
Iudhach,  am  fagus. 

5  An  sin  an  uair  a  thog  Iosa 
suas  a  shùilean,  agus  a  chunnaic 
e  gu'n  d'thàinig  buidheann  mhòr 


1  lasta. 

shluaigh  d'a  ionnsuidh,  a  deir  e  ri 
Philip,  Cia  'n  t-àit  as  an  ceannaich 
sinn  aran  chum's  gu'n  ith  iad  so  ? 

6  (Ach  thubhairt  e  so  'ga 
dhearbhadh-san;  oir  bha  f  hios  aige 
fèin  ciod  a  dheanadh  e.) 

7  Fhreagair  Philip  e,  Cha  leòir 
dhoibh  luach  dhà  cheud  peghinn 
a  dh'aran,  chum's  gu'n  gabhadh 
gach  aon  diubh  beagan. 

8  Thubhairt  aon  d'a  dheisciob- 
luibh,  Aindreas,  bràthair  Shimoin 
Pheadar,  ris, 

9  Tha  òganach  an  so,  aig  am 
bheil  cùig  builinnean  eòrna,  agus 
ilà  iasg  bheag :  ach  ciod  iad  so 
am  measg  na  h-uiread  ? 

10  Agus  thubhairt  Iosa,  Thug- 
aibh  air  na  daoinibh  suidhe  sìos. 
A  nis  bha  mòran  feoir  anns  an 
àit.  Air  an  aobhar  sin  shuidh  na 
daoine  sìos,  an  àireamh  timchioll 
chùig  mìle. 

1 1  Agus  ghlac  Iosa  na  builinn- 
ean,  agus  air  breith  buidheachais 
da,  roinn  e  air  na  deisciobluibh 
iad,  agus  na  deisciobuil  orrasan  a 
shuidh :  agus  mar  an  ceudna  do 
na  h-iasgaibh  beaga,  mheud  's  a 
b'àill  leo. 

12  'Nuair  a  shàsuicheadh  iad, 
thubhairt  e  r'a  dheisciobluibh, 
Cruinnichibh  am  biadh  briste  ta 
thuilleadh  ann,  chum's  nach  caill- 
ear  a  bheag. 

13  Air  an  aobharsin  chruinnich 
iad  e  r'a  chèile,  agus  lìon  iad 
dà  chliabh  dheug  do  sbruileach 
nan  cùig  builinn  eòrna,  a  bha 
dh'fhuigheall  aig  a'  mhuinntir  a 
dh'ith. 

14  An  sin  an  uair  a  chunnaic 
na  daoine  sin  am  mìorbhuil  a  rinn 
Iosa,  thubhairt  iad,  Gu  f  ìrinneach 
is  e  so  am  fàidh,  a  bha  gu  teachd 
chum  an  t-saoghail. 

15  Uime  sin  an  uair  a  thuig 
Iosa  gu'n  robh  iad  air  ti l  teachd 


agus  breith  air  le  làimh  làidir, 
chum's  gu'n  deanadh  iad  righ 
dheth,  dh'imich  e  rìs  do'n  bheinn 
'na  aonar. 

16  Agus  an  uair  a  thàinig  am 
feasgar,  chaidh  a  dheisciobuil  sìos 
chum  na  mara. 

1 7  Agus  air  dol  an  luing  dhoibh, 
chaidh  iad  thar  a'  mhuir  gu  Ca- 
pernaum :  agus  bha  'n  dorchadas 
a  nis  ann,  agus  cha  robh  Iosa  air 
teachd  d'an  ionnsuidh. 

18  Agus  ag  sèideadh  do  ghaoith 
mhòir,  dh'èirich  a'  mhuir. 

19  Uime  sin  an  uair  arinn  iad 
iomramh  timchioll  cùig  no  deich 
thar  f  hichead  do  stàidibh,  chunn- 
aic  iad  Iosa  ag  imeachd  air  a* 
mhuir,  agus  a'  druideadh  ris  an 
luing,  agus  ghabh  iad  eagal. 

20  Ach  thubhairt  esan  riu,  ls 
mise  ta  ann,  na  biodh  eagal  oirbh. 

21  Uime  sin  ghabh  iad  gu  toil- 
each  a  steach  do'  n  luing  e  :  agus 
air  ball  ràinig  an  long  an  tìr  gus 
an  robh  iad  a'  dol. 

22  Air  an  là  'na  dhèigh  sin,  an 
uair  a  chunnaic  an  sluagh,  a  sheas 
air  taobh  eile  na  mara,  nach  robh 
long  eile  an  sin,  ach  an  long  sin 
anns  an  deachaidh  a  dheisciobuil  a 
steach,  agus  nach  deachaidh  Iosa 
san  luing  maille  r'adheisciobluibh, 
ach  gn'n  d'fhalbh  a  dheisciobuil 
'nan  aonar; 

23  (Gidheadh  thàinig  longa 
beaga  eile  o  Thiberias,  làimh  ris 
an  àit  san  d'ith  iad  an  t-aran,  an 
dèigh  do  n  Tighearn  buidheachas 
a  thoirt:) 

24  Uime  sin  an  uair  a  chunnaìc 
an  sluagh  nach  robh  Iosa  an  sin, 
no  a  dheisciobuil,  chaidh  iad  fèin 
mar  an  ceudna  ann  an  longaibh, 
agus  thàinig  iad  gu  Capernaum, 
ag  iarraidh  Iosa. 

25  Agus  air  dhoibh  fhaotainn 
air  an  taobh   thall   do'n  mhuir 

thuohairt  iad  ris,  A  mhaighstir, 
c'uin  a  thàinig  thu  'n  so  ? 

26  Fhreagair  Iosa  iad  agus  thu- 
bhairt  e,  Gu  deimhin  deimhin  a 
deirim  ribh,  A  ta  sibh  ga  m'  iarr- 
aidh,  cha'n  ann  a  chionngu'm  faca 
sibh  na  mìorbhuilean,  ach  a  chionn 
gu'n  d'ith  sibh  do  na  builinnibh, 
agus  gu'n  do  shàsuicheadh  sibh. 

27  Deanaibh  saothair,  cha  'n 
ann  air  son  a'  bhìdh  a  theirgeas, 
ach  air  son  a'  bhìdh  a  mhaireas 
chum  na  beatha  siorruidh,  a  bheir 
Mac  an  duine  dhuibh  :  oir  esan 
sheulaich l  Dia  an  t-Athair. 

28  An  sin  thubhairt  iad  ris, 
Ciod  a  ni  sinn,  chum  as  gu'n  oib- 
rich  sinn  oibre  Dhè  ? 

29  Fhreagair  Iosa  agus  thu- 
bhairt  e  riu,  Is  i  so  obair  Dhè, 
gu'n  creid  sibh  anns  an  ti  a  chuir 
e  uaith. 

30  Uime  sin  thubhairt  iad  ris, 
Ciod  an  comhar  a  ni  thusa  ma 
ta,  chum  gu'm  faic  sinn,  agus  gu'n 
creid  sinn  thu?  ciod  an  obair  a 
ni  thu  ? 

31  Dh'ith  ar  n-aithriche  mana 
san  f  hàsach  :  a  rèir  mar  a  ta  e 
sgrìobhta,  Thug  e  dhoibh  aran  o 
nèamh  r'a  itheadh. 

32  An  sin  thubhairt  Iosa  riu, 
Gu  deimhin  deimhin  a  deirim 
ribh,  nach  d'thug  Maois  dhuibh 
an  t-aran  o  nèamh  ;  ach  a  ta  m-A- 
thairse  toirt  dhuibh  an  arain  fhìor 
o  nèamh. 

33  Oir  is  e  sln  aran  Dhè  a  ta 
teachd  a  nuas  o  nèamh,  agus  a  ta 
tabhairt  beatha  do'n  t-saoghal. 

34  An  sin  thubhairt  iad  ris,  A 
Thighearn,  tabhair  dhuinne  an 
t-aran  so  'n  còmhnuidh. 

35  Agus  thubhairt  Iosa  riu,  Is 
mise  aran  na  beatha :  an  ti  a  thig 
a  m'  ionnsuidh-se,  cha  bhi  ocras 
gu  bràth  air ;  agus  an  ti  a  chreid- 


eas  annam-sa,cha  bhi  tart  gubràth 
air. 

36  Ach  mar  a  thubhairt  mi 
ribh,  ge  do  chunnaic  sibh  mi,  cha 
'n'eil  sibh  a'  creidsinn. 

37  Gach  ni  a  bheir  an  t-Athair 
dhomhsa,  thig  e  a  m'  ionnsuidh : 
agus  an  ti  a  thig  a  m'  ionnsuidh, 
cha  tilg  mi  air  chor  sam  bith  a 
mach  e. 

38  Oir  thàinig  minuas  o  nèamh, 
cha  'n  ann  chum  gu'n  deanainn 
mo  thoil  fèin,  ach  toil  an  ti  a 
chuir  uaith  mi. 

39  Agus  is  i  so  toil  an  Athar 
a  chuir  uaith  mi,  nach  caillinn  a 
bheag  sam  bith  do'n  uile  a  thug 
e  dhomh,  ach  gu'n  togainn  suas 
e  rìs  air  an  là  dheireannach. 

40  Agus  is  i  so  toil  an  ti  a  chuir 
uaith  mi,  gu'm  biodh  a'  bheatha 
mhaireannach  aig  gach  neach  a 
chi  am  Mac,  agus  a  chreideas 
ann  :  agus  togaidh  mise  suas  e  air 
an  là  dheireannach. 

41  An  sin  rinn  na  h-Iudhaich 
gearan  uime,  a  chionn  gu'n  dubh- 
airt  e,  Is  mise  an  t-aran  a  thàinig 
a  nuas  o  nèamh. 

42  Agus  thubhairt  iad,  Nach  e 
so  Iosa  mac  Ioseiph,  neach  aig 
an  aithne  dhuinn  'athair  agus  a 
mhàthair  ?  cionnus  ma  seadh  a 
deir  e,  Thàinig  mi  nuas  o  nèamh? 

43  Air  an  aobhar  sin  fhreagair 
Iosa  agus  thubhairt  e  riu,  Na 
deanaibh  gearan  'nur  measg  fèin. 

44  Cha'n  urradh  neach  air  bith 
teachd  a  m'  ionnsuidh-se,  mur 
tarruing  an  t-  Athair,  a  chuir  uaith 
mise,  e  :  agus  togaidh  mise  suas  e 
air  an  là  dheireannach. 

45  Thaesgrìobhtasna  f  àidhibh, 
Agus  bithidh  iad  uile  air  an  teag- 
asg  o  Dhia.  Uime  sin  gach  neach 
a  chuala,  agus  dh'fhòghluim  o'n 
Athair,  thùj  e  a  m'  ionnsuidh-se. 


choìnharaich,  shonraich. 

46  Cha  'n  e  gu'm  faca  neach 
sam  bith  an  t-Athair,  ach  an  ti  a 
ta  o  Dhia :  chunnaic  esan  an 
t-Athair. 

47  Gu  deimhin  deimhin  a  deir- 
im  ribh,  An  ti  a  ta  creidsinn  ann- 
am-sa,  tha  bheatha  mhaireannach 
aige. 

48  Is  mise  aran  na  beatha. 

49  Dh'ith  bhur  n-aithriche 
mana  san  fhàsach,  agus  fhuair 
iad  bàs. 

50  Is  e  so  an  t-aran  a  tha 
teachd  a  nuas  o  nèamh,  chum  as 
gu'n  ith  neach  dheth,.  agus  nach 
faigh  e  bàs. 

51  Is  mise  an  t-aran  beò,  a 
thàinig  a  nuas  o  nèamh:  ma 
dh'itheas  neach  air  bith  do'n  aran 
so,  bithidh  e  beò  gu  siorruidh  :  a- 
gus  an  t-aran  a  bheir  mise  uam, 
is  e  m'f  heoil  e,  a  bheir  mi  air  son 
beatha  an  t-saoghail. 

52  Air  an  aobhar  sin  bha  conn- 
sachadh  z  aig  na  h-Iudhaich  r'a 
chèile,  ag  ràdh,  Cionnus  a  dh'- 
fheudas  an  duine  so  'f  heoil  athoirt 
duinn  r'a  itheadh  ? 

53  An  sin  thubhairt  Iosa  riu, 
Gu  deimhin  deimhin  a  deirimribh, 
mur  ith  sibh  feoil  Mhic  an  duine, 
agus  mur  òl  sibh  'f  huil,  cha  'n'eil 
beatha  agaibh  annaibh. 

54  Esan  a  dh'itheas  m'  f  heoilse, 
agus  a  dh'òlas  m'  f  huilse,  a  ta  a' 
bheatha  shiorruidh  aige,  agus  tog- 
aidh  mise  suas  e  air  an  là  dheir- 
eannach. 

55  Oir  is  biadh  gu  fìrinneach 
m'  f  heoil,  agus  is  deoch  gu  f  ìrinn- 
each  m'  fhuil. 

56  Esan  adh'itheas  m'  fheoilse, 
agus  a  dh'òlas  m'  fhuilse,  tha  e 
gabhail  còmhnuidh  annamsa,  agus 
mise  annsan. 

57  Mar  a  ta'n  t-Athair  beò  a 


chuir  uaith  mise,  agus  ataimse 
beò  troimh  'n  Athair ;  is  amhuil 
sin  esan  a  dh'itheas  mise,  bithidh 
e  mar  an  ceudna  beò  triomsa2. 

58  Is  e  so  an  t-aran  sin  a  thàinig 
a  nuas  o  nèamh ;  cha  'n  e  mar  a 
dh'ith  bhur  n-aithriche  mana,  agus 
f  huair  iad  bàs  :  esan  a  dh'itheas 
an  t-aran  so,  bithidh  e  beò  am 
feasd. 

59  Thubhairt  e  na  nithe  so  anns 
an  t-sionagog,  an  uair  a  bha  e  a' 
teagasg  an  Capernaum. 

60  TQime  sin  air  cluinntinn  so 
do  mhòran  d'a  deisciobluibh,  thu- 
bhairt  iad,  Is  cruaidh  a'  chainnt 
so,  cò  a  dh'fheudas  èisdeachd 
rithe  ? 

61  'Nuair  a  thuig  Iosa  ann 
fèin  gu'n  robh  a  dheisciobuil  ri 
gearan  uime  so,  thubhairt  e  riu, 
Am  bheil  so  a'  toirt  oilbheim 
dhuibhse  ? 

62  Agus  ciod  nam  faiceadh  sibh 
Mac  an  duine  a'  dol  suas  do'n  àit 
anns  an  robh  e  roimhe  ? 

63  'S  e'n  Spiorad  a  bheothaich- 
eas ;  cha  'n'eil  tairbhe  air  bith  san 
f  heoil :  na  briathran  a  tha  mise  a' 
labhairt  ribh,  is  spiorad  agus  is 
beatha  iad. 

64  Ach  a  ta  cuid  dibhse  nach 
'eil  a'  creidsinn.  (Oir  b'aithne  do 
Iosa  o  thùs,  cò  iad  nach  robh  a' 
creidsinn,  agus  cò  an  ti  a  bhràth- 
adh  e.) 

65  Agus  thubhairt  e,  Air  an 
aobhar  sin  thubhairt  mi  ribh,  nach 
urradh  neach  air  bith  teachd  a  m' 
ionnsuidh,  mur  bi  e  air  a  thoirt  da 
o  m'  Athair. 

66  O'n  àm  sin  chaidh  mòran 
d'a  dheisciobluibh  air  an  ais,  agus 
cha  d'imich  iad  ni's  mò  maille 
ris. 

67  An  sin  thubhairt  Iosa  ris  an 


1  deasboireachd,  tagradk. — 2  tromham-sa. 

dà  fhear  dheug,  An  àill  libhse 
falbh  cuideachd  ? 

68  An  sin  fhreagair  Simon  Pead- 
ar  e,  A  Thighearn,  cia  dh'ionn- 
suidh  an  tèid  sinn  ?  agadsa  tha 
briathra  na  beatha  maireannaich. 

69  Agus  a  ta  sinne  a'  creidsinn, 
agus  a  ta  fhios  againn  gur  tusa 
Criosd '  Mac  an  Dè  bheò. 

70  Fhreagair  Iosa  iad,  Nach  do 
thagh  mise  sibhse  dà  f  hear  dheug, 
agus  a  ta  fear  agaibh  'na  dhiabhul  ? 

71  Ach  labhair  e  mu  Iudas  Is- 
cariot,  mac  Shimoin :  oir  is  e  so 
an  ti  a  bha  gu  esan  a  bhrath,  air 
dha  bhi  'na  aon  do'n  dà  fhear 
dheug. 

CAIB.  VII. 
1  Thalosa  a'  cronachadh  àrd-inntinn 
agus  dànadais  a  chairdean,  10«' 
dol  suas  o  Ghalile  gu  fèisd  nam 
pàilliun,  14  <z'  teagasg  anns  an 
teampull.  40  Iomadh  gnè  bhar- 
ail  m'a  thimchioll  am  measg  an 
t-sluaigh,  Sfc. 

AGUS  an  dèigh  nan  nithe  sin, 
bha  Iosa  ag  imeachd  mu'n 
cuairt  ann  an  Galile :  oir  cha  b'àill 
leis  a  bhi  'g  imeachd  ann  an 
Iudea,  a  chionn  gu'n  robh  na 
h-Iudhaich  ag  iarraidh  a  mharbh- 
adh. 

2  Agus  bha  fèisd  nan  Iudhach, 
eadhon  fèisd  nam  pàilliun,  am 
fagus. 

3  Uimesin  thubhairt  abhràithre 
ris,  Imich  as  so  agus  rach  do  Iu- 
dea,  chum  as  gu  faic  do  dheisciob- 
uil  mar  an  ceudna  t'  oibre  a  tha 
thu  a'  deanamh. 

4  Oir  cha  dean  neach  air  bith 
aon  ni  am  folach,  a  dh'iarras  e 
fèin  a  bhi  am  follus :  ma  ta  thu 
a'  deanamh  nan  nithe  so,  nochd 
thu  fèin  do'n  t-saoghal. 

5  Oir  cha  do  chreid  abhràithre 
fèìn  ann. 


6  An  sin  thubhairt  Iosa  riu, 
Cha  d'thàinig  m'  àm-sa  fathast 
ach  a  ta  bhur  n-àm-sa  ghnàth 
deas. 

7  Cha  Veil  e  'n  comas  do'n 
t-saoghal  sibhse  fhuathachadh  ; 
ach  fuathaichidh  e  mise,  do  bhrìgh 
gu  bheil  mi  toirt  fianuis  m'a  thim- 
chioll  gu  bheil  'oibre  olc. 

8  Ilachaibhse  suas  chum  na 
fèisde  so :  cha  tèid  mise  suas  fath- 
ast  chum  na  fèisde  so,  do  bhrigh 
nach  'eil  m'àm  fathast  air  a  choimh- 
lionadh. 

9  'Nuair  thubhairt  e  na  nithe 
so  riu,  dh'fhan  e  an  Galile. 

10  Ach  an  uair  a  chaidh  a 
bhràithre  suas,  an  sin  chaidh  esan 
suas  mar  an  ceudna  chum  na 
fèisde,  cha  'n  ann  os  àird,  ach  mar 
gu  b'ann  os  ìosal. 

1 1  An  sin  dh'iarr  na  h-Iudhaich 
e  air  an  f  hèisd,  agus  thubhairt  iad, 
C'àit  am  bheil  e  ? 

12  Agus  bha  borbhan 2  mòr 
am  measg  an  t-sluaigh  m'a  thim- 
chioll :  oir  thubhairt  cuid,  Is  duine 
maith  e  :  ach  thubhairt  cuid  eile, 
Ni  h-eadh  ;  ach  a  ta  e  a'  mealladh 
an  t-sluaigh. 

13  Gidheadh  cha  do  labhair 
neach  sam  bith  gu  follaiseach 
uime,  air  eagal  nan  Iudhach. 

14  A  nis  mu  mheadhon  na 
fèisde,  chaidh  Iosa  suas  do'n  team- 
pull,  agus  theagaisg  e. 

1 5  Agus  ghabh  na  h-Iudhaich 
iongantas,  ag  ràdh,  Cionnus  is 
aithne  do'n  duine  so  litrichean, 
agus  nach  d'f hòghluim  e  ? 

16  Fhreagair  Iosa  iad,  agus 
thubhairt  e,  Cha  leam  fèin  mo 
theagasg,ach  leis-san  a  chuir  uaith 
mi. 

17  Ma's  àill  le  neach  sam  bith 
a  thoilsan  a  dheanamh,  bithidh 
fios  aige  mu'n  teagasg,  an  ann  o 


'  an  Criosd. — 2  comrsaich. 

Dhia  a  ta  e,  no  'ra  bheil  mise  a' 
labhairt  uam  fèin. 

18  An  ti  a  labhras  uaith  fèin, 
tha  e  'g  iarraidh  a  ghlòire  fèin : 
ach  ge  b'e  dh'iarras  glòir  an  ti  a 
chuir  uaith  e,  tha  esan  f  ìrinneach, 
agus  cha  'n'eil  eucoir  air  bith 
ann. 

19  Nach  d'thug  Maois  an  lagh 
dhuibh,  agus  gidheadh  cha  'n'eil 
aon  neach  agaibh  a'  coimhlionadh 
an  lagha  ?  C'ar  son  a  ta  sibh  ag 
iarraidh  mise  a  mharbhadh  ? 

20  Fhreagair  an  sluagh  agus 
thubhairt  iad,  Tha  deamhan  agad : 
cò  tha  'g  iarraidh  do  mharbhadh? 

21  Fhreagair  Iosa  agus  thu- 
bhairt  e  riu,  Rinn  mise  aon  obair, 
agus  a  ta  iongantas  oirbh  uile  air 
an  aobhar  sin. 

22  Thug  Maois  dhuibh  an  tim- 
chioll-ghearradh,  (cha'n  e  gur  ann 
o  Mhaois  a  ta  e,  ach  o  na  h-aith- 
richibh,)  agus  timchioll-ghearraidh 
sibhse  duine  air  an  t-sàbaid. 

23  Ma  tha  duine  air  an  t-sàb- 
aid  a'  gabhail  timchioll-ghearr- 
aidh,  chum's  nach  bi  lagh  Mhaois 
air  a  bhriseadh ;  am  bheil  fearg 
agaibh  riumsa,  a  chionn  gu'n 
d'rinrt  mi  duine  uile  slàn  air  an 
t-sàbaid  ? 

24  Na  tugaibh  breth  a  rèir  cos- 
lais,  ach  thugaibh  breth  cheart. 

25  An  sin  thubhairt  cuid  do 
mhuinntir  Ierusaleim,  Nach  e  so 
esan,  a  tha  iad  ag  iarraidh  a  mhar- 
bhadh? 

26  Agus  feuch,  tha  e  labhairt 
os  àird,  agus  cha  'n'eil  iad  ag  ràdh 
ni  sam  bith  ris :  am  bheil  dearbh- 
f  hios  aig  na  h-uachdarain  gur  e  so 
da  rìreadh  Criosd  ? 

27  Gidheadh  is  aithne  dhuinn 
an  duine  so  cia  as  da  :  ach  an  uair 
a  thig  Criosd,  cha  'n  aithne  do 
neach  air  bith  cia  as  da. 


28  An  sin  ghlaodh  losa  san 
teampull,  agus  e  a'  teagasg,  ag 
ràdh,  Is  aithne  dhuibh  araon 
mise,  agus  cia  as  domh  :  agus  cha 
d'thàinig  mi  uam  fèin,  ach  a  ta 
esan  fìor  a  chuir  uaith  mi,  air 
nach  'eil  eòlas  agaibhse. 

29  Ach  a  ta  eòlas  agamsa  air, 
oir  is  ann  uaith  a  ta  mi,  agus  chuir 
esan  uaith  mi. 

30  An  sin  dh'iarr  iad  a  ghlac- 
adh :  ach  cha  do  chuir  neach  air 
bith  làmh  ann,  a  chionn  nach  robh 
uair-san  fathast  air  teachd. 

31  Agus  chreid  mòran  do'n 
t-sluagh  air,  agus  thubhairt  iad, 
'Nuair  a  thig  Criosd,  an  dean  e 
ni's  mò  do  mhìorbhuilibh  na  iad 
sin,  a  rinn  an  duine  so  ? 

32  Chuala  na  Phairisich  gu'n 
robh  an  sluagh  a  borbhanaich  nan 
nithe  so  m'a  thimchioll  :  agus 
chuir  na  Phairisich  agus  na  h-àrd- 
shagairt  maoir  g'a  ghlacadh. 

33  An  sin  thubhairt  Iosa,  Fath- 
ast  tamull  beag  tha  mise  maille 
ribh,  agus  an  sin  a  ta  mi  dol  chum 
an  ti  a  chuir  uaith  mi. 

34  Iarraidh  sibh  mi,  agus  cha  'n 
fhaigh  sibh  mi:  agus  do'n  àit 
am  bi  mi,  cha'n  urradh  sibhse 
teachd. 

35  An  sin  thubhairt  na  h-Iudh- 
aich  eatorra  fèin,  C'àit  an  tèid  am 
fear  so,  nach  faigh  sinn  e  ?  an 
tèid  e  chum  na  muinntir  a  ta  air 
an  sgapadh  am  measg  nan  Greug- 
ach,  agus  an  teagaisg  e  na  Greug- 
aich  ? 

36  Ciod  i  a'  chainnt  so  a  thu- 
bhairt  e,  larraidh  sibh  mi,  agus 
cha'n  fhaigh  sibh  mi:  agus  do'n 
àit  am  bheil  mise,  cha'n  urradh 
sibhse  teachd? 

37  Air  an  là  dheireannach,  là 
mòr  sin  na  fèisde,  sheas  losa  agus 
ghlaodh  e,  ag  ràdh,  Ma  tha  tart 

air  neach  sam  bith,  thigeadh  e 
a  m'ionnsuidh-se,  agus  òladh  e. 

38  An  ti  a  chreideas  annam-sa, 
mar  a  deir  an  sgriobtuir,  sruthaidh 
as  a  bhroinn  aimhnichean  do  uisge 
beò. 

39  (Ach  labhair  e  so  mu  'n 
Spiorad,abhaiadsan  a  chreideadh 
annsan  gu  fhaghail :  oir  cha  robh 
an  Spiorad  fathast  air  a  thabhairt, 
do  bhrìgh  nach  robh  Iosa  fathast 
air  a  ghlòrachadh.) 

40  Uime  sin  an  uair  a  chuala 
mòran  do'n  t-sluagh  a'  chainnt  so, 
thubhairt  iad,  Gu  fìrinneach  is  e 
so  am  fàidh. 

41  Thubhairt  cuid  eile,  'S  e  so 
Criosd.  Ach  thubhairt  dream  eile, 
An  ann  o  Ghalile  a  thig  Criosd  ? 

42  Nach  dubhairt  an  sgriob- 
tuir,  Gu'n  tig  Criosd  do  shìol 
Dhaibhidh,  agus  à  Betlehem,  am 
baile  an  robh  Daibhidh  ? 

43  Air  an  aobhar  sin  dh'èirich 
eas-aonachd  am  measg.an  t-sluaigh 
air  a  shonsan. 

44  Agus  b'àill  le  cuid  diubh  a 
ghlacadh ;  ach  cha  do  chuir  duine 
air  bith  làmh  ann. 

45  An  sin  thàinig  na  maoir 
chum  nan  àrd-shagart  agus  nam 
Phairiseach;  agus  thubhairt  iad- 
san  riu,  C'ar  son  nach  d'thug  sibh 
libhe? 

46  Fhreagair  na  maoir,  Cha  do 
labhair  duine  riamh  mar  an  duine 
so. 

47  An  sin  f  hreagair  na  Phair- 
isich  iad,  Am  bheil  sibhse  mar  an 
ceudna  air  bhur  mealladh  ? 

48  An  do  chreid  aon  air  bith 
do  na  h-uachdarain  ann,  no  do  na 
Phairisich  ? 

49  Ach  an  sluaghso  aig  nach'eil 
eòlas  an  lagha,  tha  iad  malluichte. 

50  A  deir  Nicodemus  riu,  (esan 


a  thàinig  d'a  ionnsuidh  san  oìdh- 
che,  air  dha  bhi  'na  aon  diubh,) 

51  Am  bheil  ar  lagh-ne  toirt 
breth  air  duine  sam  bith  gus  an 
cluinn  e  uaith  fèin  an  toiseach, 
agus  gus  am  bi  fhios  aige  ciod  a 
tha  e  a'  deanamh  ? 

52  Fhreagair  iadsan  agus  thu* 
bhairt  iad  ris,  Am  bheil  thusa  mar 
an  ceudnaoGhaliie?  Rannsaich, 
agus  faic :  oir  à  Galile  cha  d'èirich 
fàidh. 

53  Agus  dh'imich  gach  aon  d'a 
thigh  fèin. 

CAIB.  VIII. 
1  Tha  Criosd  a'  toirt  na  mnà,  a 
ghlacadh  an  adlialtrannas,  as 
saor:  12  a'  searmonachadh  gur 
efèin  solus  an  t-saoghail,  agus  a' 
dearbhadh  gu  bheU  a  theagasg 
ceart,  fyc. 

ACH  chaidh  losa  chum  slèibh 
nan  crann-ola : 

2  Agus  gu  moch  air  mhaduinn 
thàinig  e  rìs  do'n  teampull,  agus 
thàinig  an  sluagh  uile  d'a  ionn- 
suidh :  agus  air  suidhe  dha,  theag- 
aisg  e  iad. 

3  Agus  thug  na  sgrìobhaichean 
agus  na  Phairisich  bean  d'a  ionn- 
suidh  a  ghlacadh  an  adhaltrann- 
as ;  agus  air  dhoibh  a  cur  anns  a' 
mheadhon, 

4  A  deir  iad  ris,  A  mhaighstir, 
ghlacadh  a'  bhean  so  anns  a' 
ghniomh  fèin,  a'  deanamh  adhal- 
trannais. 

5  A  nis  dh'àithn  Maois  dhuinn 
san  lagh,  an  leithide  so  a  chlach- 
adh  :  ciod  ma  seadh  a  deir  thusa? 

6  Thubhairt  iad  so  'ga  dhearbh- 
adh !,  chum  gu'm  biodh  aca  cùis- 
chasaid  'na  aghaidh.  Ach  chrom 
Iosa  sìos,  agus  sgrìobh  e  le  'mheur 
air  an  làr,  mar  nach  biodh  e  'gan 
cluinntinn. 


'ga  fheuchainn  'ga  bhuaircadh. 

7  Mar  sin  air  dhoibh  buan- 
achadh  a'  feòraich  dheth,  thog  se 
e  fèin  suas  agus  thubhairt  e  riu, 
An  neach  a  ta  gun  pheacadh 
agaibh-sa,  tilgeadh  e  cheud  chlach 
oirre. 

8  Agus  chrom  e  sìos  a  rìs,  agus 
sgrìobh  e  air  an  làr. 

9  Agus  an  uair  a  chual  iadsan 
50,  (air  dhoibh  bhi  air  an  agairt 
le'n  coguis1  fèin,)  chaidh  iad  a 
mach  an  dèigh  a  chèile,  a'  tòis- 
eachadh  aig  an  dream  bu  shine, 
gus  an  dream  mu  dheireadh  :  agus 
dh'f  hàgadh  'na  aonar  Iosa,  agus  a' 
bhean  'na  seasamh  sa'  mheadhon. 

10  Agus  air  èirigh  suas  do  Iosa, 
'nuair  nach  fac  e  aon  air  bith  ach 
a'  bhean,  thubhairt  e  rithe,  A 
bhean,  c'àit  am  bheil  iad  sud  do 
luchd-casaid?  an  do  dhìtduine  air 
bith  thu  ? 

11  Thubhairt  ise,  Cha  do  dhìt 
aon  duine,  a  Thighearn.  Agus 
thubhairt  Iosa  rithe,  Cha  mhò  a 
tha  mise  ga  d'  dhìteadh :  imich 
romhad,  agus  na  peacaich  ni's  mò. 

12  An  sin  labhair  Iosa  riu  a 
rìs,  ag  ràdh,  Is  mise  solus  an 
t-saoghail :  an  ti  a  leanas  mise, 
cha  siubhail  e  an  dorchadas,  ach 
bithidh  solus  na  beatha  aige. 

13  Uime  sin  thubhairt  na  Phair- 
isich  ris,  Tha  thu  toirt  fianuis  a 
d'  thimchioll  fèin  j  cha  'n'eil 
t'f hianuis  fìor. 

14  Fhreagair  Iosa,  agus  thu- 
bhairt  e  riu,  Ged  tha  mi  toirt 
fianuis  a  m'  thimchioll  fèin,  gidh- 
eadh  a  ta  m'  f  hianuis  f  ìor  :  oir  a 
ta  fhios  agam  cia  as  a  thàinig  mi, 
agus  c'àit  am  bheil  mi  dol ;  ach 
cha  'n'eil  fhios  agaibh-sa  cia  as  a 
thàinigmi,  no  c'àit  am  bheil  mi  dol. 

15  Tha  sibhse  a'  toirt  breth  a 
rèir  na  feòla,  cha  'n'eil  mise  a' 
toirt  breth  air  aon  duine. 


16  Agus  gidheadh  ma  bheir 
mise  breth,  tha  mo  bhreth  fìrinn- 
each :  oir  cha  'n'eil  mi  m'aonar, 
ach  mise  agus  an  t-Athair  a  chuir 
uaith  mi. 

17  Agus  a  ta  e  sgrìobhta  ann 
bhur  lagh  fèin,  gu  bheil  fianuis 
dithis  dhaoine  fìor. 

18  Is  aon  mise  a  ta  deanamh 
fianuis  a  m'  thimchioll  fèin,  agus 
a  ta  'n  t-Athair  a  chuir  uaith  mi, 
a'  deanamh  fianuis  a  m'  thim- 
chioll. 

19  An  sin  thubhairt  iad  ris, 
C'àit  ambheilt'Athair?  Fhreagair 
Iosa,  Cha  'n  aithne  dhuibhse  aon 
chuid  mise  no  m'  Athair :  nam 
biodh  eòlas  agaibh  orm-sa,  bhiodh 
eòlas  agaibh  air  m'  Athair  mar  an 
ceudna. 

20  Labhair  Iosa  na  briathra  so 
an  tigh-coimhead  an  ionmhais,  ag 
teagasg  dha  san  teampull:  agus 
cha  do  chuir  duine  air  bith  làmh 
ann,  oir  cha  robh  'uair  fathast  air 
teachd. 

21  An  sin  thubhairt  Iosa  riu  a 
rìs,  Tha  mise  a'  falbh,  agus  iarraidh 
sibh  mi,  agus  bàsaichidh  sibh  ann 
bhur  peacadh :  cha'n  urradh  sibhse 
teachd  do'n  àit  am  bheil  mise  a' 
dol. 

22  An  sin  thubhairt  na  h-Iudh- 
aich,  Am  marbh  se  e  fèin?  do 
bhrìgh  gu  bheil  e  'g  ràdh,  Far  am 
bheil  mis'  a'  dol,  cha  'n  urradh 
sibhse  teachd. 

23  Agus  thubhairt  e  riu,  Tha 
sibhse  o  shìos,  tha  mise  o  shuas  : 
tha  sibhse  do'n  t-saoghal  so,  cha 
'n'eil  mise  do'n  t-saoghal  so. 

24  Uime  sin  thubhairt  mi  ribh, 
Gu'm  bàsaich  sibh  ann  bhur  peac- 
aibh  :  oir  mur  creid  sibh  gur  miee 
e,  gheibh  sibh  bàs  ann  bhur  peac- 
aibh. 

25  An    sin   thubhairt   iad   ris  ■ 


1  coimh-fkios. 

Cò  thusa?  Agus  thubhairt  Iosa 
riu,  An  neach  sin  fèin  a  thubhairt 
mi  ribh  o  thùs. 

26  Tha  mòran  agam  ri  ràdh, 
agus  r'a  bhreithneachadh  m'ur 
timchioll-sa  :  ach  a  ta  'n  ti  a  chuir 
uaith  mi  fìrinneach;  agus  a  ta 
mise  a'  labhairt  ris  an  t-saoghal 
nan  nithe  a  chuala  mi  uaithsan. 

27  Cha  do  thuig  iad  gu'm  b'ann 
mu  thimchioll  an  Athar  a  labhair 
e  riu. 

28  An  sin  thubhairt  Iosa  riu, 
'Nuair  a  thogas  sibh  suas  Mac  an 
duine,  an  sin  bithidh  fios  agaibh 
gur  mise  e,  agus  nach  'eil  mi 
deanamh  ni  sam  bith  uam  fèin; 
ach  mar  a  theagaisg  m'Athair  mi, 
gu  bheil  mi  labhairt  nan  nithe  so. 

29  Agus  tha  'n  ti  a  chuir  uaith 
mi  maille  rium :  cha  d'f  hàg  an 
t-Athair  a'm'  aonar  mi,  do  bhrìgh 
gu  bheil  mi  deanamh  a  ghnàth 
nan  nithe  sin,  a's  taitneach  leis. 

30  An  uair  a  bha  e  labhairt  nan 
nithe  so,  chreid  mòran  ann. 

31  An  sin  thubhairt  Iosa  ris  na 
h-Iudhachaibh  a  chreid  ann,  Ma 
bhuanaicheas  sibh  ann  am  fhocal- 
sa,  bithidh  sibh  da  rìreadh  'nur 
deisciobuil  agam ; 

32  Agus  bithidh  eòlas  agaibh 
air  an  fhzrinn,  agus  ni  'n  fhìrinn 
saor  sibh. 

33  Fhreagair  iad  e,  Is  sinne 
sliochd  Abrahaim,  agus  cha  robh 
sinn  riamh  fuidh  dhaorsa  aig  duine 
sam  bith  :  cionnus  a  deir  thusa, 
Bithidh  sibh  saor  ? 

34  Fhreagair  Iosa  iad,  Gu  deimh- 
in  deimhin  a  deirim  ribh,  ge  b'e 
ni  peacadh,  is  seirbhiseach  do'n 
pheacadh  e. 

35  Agus  cha'n  f  han  an  seirbhis- 
each  san  tigh  gu  bràth :  ach  fan- 
aidh  am  mac  gu  bràth. 

36  Uime  sin  ma  ni  am  Mac  saor 
sibh,  bithidh  sibh  saor  da  rìreadh. 


37  Tha  fhios  agam  gur  sibh 
sliochd  Abrahaim ;  ach  a  ta  sibh 
ag  iarraidh  mise  a  mharbhadh,  do 
bhrìgh  nach  'eil  àit  aig  m'  f  hocal 
annaibh. 

38  Tha  mise  a'  labhairt  an  ni 
sin  a  chunnaic  mi  aig  m'  Athair  : 
agus  tha  sibhse  a'  deanamh  an  ni, 
a  chunnaic  sibh  aig  bhur  n-athair 
fèin. 

39  Fhreagair  iadsan  agus  thu- 
bhairt  iad  ris,  'Se  Abraham  ar 
n-athair-ne.  A  deir  Iosa  riu,  Nam 
bu  chlann  do  Abraham  sibh,  dhean- 
adh  sibh  oibre  Abrahaim. 

40  Ach  a  nis  tha  sibh  ag  iarr- 
aidh  mise  a  mharbhadh,  duine  a 
dh'innis  duibh  an  f  hìrinn,  a  chuala 
mi  o  Dhia :  cha  d'rinn  Abraham  so. 

41  Tha  sibhse  a'  deanamh  oibre 
bhur  n-athar  fèin.  An  sin  thu- 
bhairt  iad  ris,  Cha  d'rugadh  an 
strìopachas  sinne  ;  tha  aon  Athair 
againn,  eadhon  Dia. 

42  An  sin  thubhairt  Iosa  riu, 
Nam  b'e  Dia  bhur  n-Athair 
ghràdhaicheadh  sibh  mise  :  oir 
chaidh  mise  mach,  agus  thàinig 
mi  o  Dhia ;  agus  cha  d'thàinig  mi 
uam  fèin  ach  chuir  esan  uaith 
mi. 

43  C'ar  son  nach  'eil  sibh  a' 
tuigsinn  mo  chòmhraidh  ?  do 
bhrìgh  nach  urradh  sibh  èisdeachd 
ri  m'  f  hocal. 

44  Tha  sibhse  o  bhur  n-athair 
an  diabhul,  agus  is  iad  ana-mian- 
na  bhur  n-athar  is  toil  libh.  a 
dheanamh :  bha  esan  'na  mhort- 
air  o  thùs,  agus  cha  d'fhan  e  san 
fhìrinn,  a  chionn  nach  'eil  fìrinn 
ann.  'Nuair  a  labhras  e  breug,is 
ann  uaith  fèin  a  ta  e  labhairt :  oir 
is  breugaire  e,  agus  is  e  athair  na 
brèige. 

45  Agus  do  bhrìgh  gu  bheil 
mise  'g  innseadh  na  fìrinn,  cha 
'n'eil  sibh  ga  m'  chreidsinn. 

46  Cò  agaibhse  chuireas  peac- 
adh  as  mo  lethse  ?  agus  ma  ta 
mi  'g  innseadh  na  fìrinn,  c'ar  son 
nach  'eil  sibh  ga  m'  chreidsinn  ? 

47  An  ti  a  ta  o  Dhia,  èisdidh  e 
ri  briathraibh  Dhè  :  uime  sin  cha 
'n'eil  sibhse  'g  èisdeachd,  a  chionn 
nach  ann  o  Dhia  a  ta  sibh. 

48  An  sin  fhreagair  na  h-Iudh- 
aich,  agus  thubhairt  iad  ris,  Nach 
maith  a  deir  sinn  gur  Samaritan- 
ach  thu,  agus  gu  bheil  deamhan 
agad? 

49  Fhreagair  Iosa,  Cha  'n'eil 
deamhan  agam ;  ach  a  ta  mi  toirt 
urraim  do  m'Athair,  agus  a  ta 
sibhse  toirt  eas-urraim  dhomh- 
sa. 

50  Agus  cha  'n'eil  mi  'g  iarr- 
aidh  mo  ghlòire  fèin :  tha  neach 
a  ta  'g  iarraidh  agus  a'  toirt  breth. 

51  Gu  deimhin  deimhin  a  deir- 
im  ribh,  Ma  choimhideas  neach 
m'  fhocal-sa,  cha'n  f haic  e  bàs  am 
feasd. 

52  An  sin  thubhairt  na  h-Iudh- 
aich  ris,  A  nis  tha  fhios  againn 
gu  bheil  deamhan  agad.  Fhuair 
Abraham  bàs,  agus  na  f  àidhean  j 
gidheadh  a  deir  thusa,  Ma  choimh- 
ideas  duine  m'f  hocal-sa,  cha  bhlais 
e  bàs  am  feasd. 

53  Am  mò  thusa  na  ar  n-athair 
Abraham,  a  f huair  bàs  ?  agus 
fhuair  na  f àidhean  bàs  :  cò  a  tha 
thu  deanamh  dhiot  fèin  ? 

54  Fhreagair  Iosa,  Ma  ta  mi 
toirt  glòire  dhomh  fèin,  cha  'n'eil 
ach  neo-ni  a'm'  ghlòir :  is  e 
m'Athair  a  ta  toirt  glòire  dhomh, 
neach  a  deir  sibhse  gur  e  bhur 
Dia  e : 

55  Gidheadh  cha  do  ghabh  sibh 
eòlas  air ;  ach  a  ta  eòlas  agamsa 
air:  agus  nan  abrainn,  Nach  aithne 
dhomh  e,  bhithinn  cosmhuil  ribh- 
se  a'm'  bhreugaire  :  ach  is  aithne 


dhomh  e,  agus  a  ta  mi  coimhead 
'fhocail. 

56  Bha  dèidh l  mhòr  aig  Abra- 
ham  bhur  n-athair-se  air  mo  là-sa 
f  haicinn :  agus  chunnaic  se  e,  agus 
rinn  e  gairdeachas. 

57  An  sin  thubhairt  na  h-Iudh- 
aich  ris,  Cha  'n'eil  thu  fathast  leth- 
cheud  bliadhna  dh'aois,  agus  am 
faca  tu  Abraham  ? 

58  Thubhairt  Iosa  riu,  Gu 
deimhin  deimhin  a  deirim  ribh, 
Mun  robh  Abraham  ann,  AT  AIM- 
SE. 

59  An  sin  thog  iadsan  clachan 
chum  an  tilgeadh  air :  ach  dh'f  hol- 
aich  Iosa  e  fèin,  agus  chaidh  e 
mach  as  an  teampull,  a'  dol  troimh 
am  meadhon ;  agus  mar  sin  chaidh 
e  seachad. 

CAIB.  IX. 
1  Tha  a  radharc  air  aiseag  do'n 
duine  a  rugadh  dall:  15  Tha  na 
Phairisich  «'  gabhail  corruich 
ris,  agus  'ga  thilgeadh  viach  as  an 
t-sionagog ;  35  ach  a  ta  Criosd 
a'  gabhail  ris,  Sfc. 

AGUS  ag  gabhail  seachad  do 
Iosa,  chunnaic  e  duine  a  bha 
dall  o  rugadh  e. 

2  Agus  dh'fhiosraich  a  dheis- 
ciobuil  deth,  ag  ràdh,  A  mhaigh- 
stir,  cò  a  pheacaich,  an  duine  so, 
no  a  phàrantan,  gu'n  d'rugadh  dall 
e? 

3  Fhreagair  Iosa,  Chado  pheac- 
aich  aon  chuid  an  duine  so,  no  a 
phàrantan:  ach  a  chum  gu'm  foill- 
sichte  oibre  Dhè  ann. 

4  Is  èigin  domh-sa  oibre  an  ti 
a  chuir  uaith  mi  a  dheanamh,  am 
feadh  is  là  e :  tha  'n  oidhche  a' 
teachd,  'nuair  nach  urrainn  aon 
duine  obair  a  dheanamh. 

5  Am  feadh  ata  mise  san  t-saogh- 
al,  is  mi  solus  an  t-saoghail. 

6  'JSuair  a  thubhairt  e  na  nithe 


1  subhachas. 

so,  chuir  e  sile  air  an  talamh,  agus 
rinn  e  criadh  do'n  t-sile,  agus 
sgaoil  e  a'  chriadh  air  sùilibh  an 
doill, 

7  Agus  thubhairt  e  ris,  Imich, 
ionnlaid  ann  an  lochan  Shiloaim, 
('se  sin  air  eadar-theangachadh, 
Air  a  chur.)  Uime  sin  dh'imich 
e,  agus  dh'ionnlaid  e,  agus  thàinig 
e  a'  faicinn. 

8  Uime  sin  thubhairt  na  coimh- 
earsnaich,  agus  iadsan  a  chunnaic 
dall  e  roimhe  sin,  Nach  e  so  esan 
a  bha  'na  shuidhe  ag  iarraidh  na 
dèirce  ? 

9  Thubhairt  cuid,  Is  e  so  e ; 
cuid  eile,  Tha  e  cosmhuil  ris  :  thu- 
bhairt  e  fèin,  Is  mise  e. 

10  Air  an  aobhar  sin  thubhairt 
iad  ris,  Cionnus  a  dh'fhosgladh  do 
shùilean  ? 

11  Fhreagair  esan  agus  thu- 
bhairt  e,  Rinn  duine  d'an  ainm 
Iosa  eriadh,  agus  sgaoil  e  air  mo 
shùilibh  i,  agus  thubhairt  e  rium, 
Imich  gu  lochan  Shiloaim,  agus 
ionnlaid:  agus  dh'imich  mi  agus 
dh'ionnlaid  mi,  agus  f  huair  mi  mo 
radharc. 

12  An  sin  thubhairt  iad  ris, 
C'àit  am  bheil  e  ?  Thubhairt  esan, 
Cha'n  aithne  dhomh. 

1 3  Thug  iad  chum  nam  Phair- 
iseach  esan,  a  bha  roimhe  dall. 

14  Agus  b'i  an  t-sàbaid  a  bha 
ann,  an  uair  a  rinn  Iosa  a'  chriadh, 
agus  a  dh'f  hosgail  e  'shùilean. 

1.5  An  sin  a  rìs  dh'fhiosraich 
na  Phairisich  dheth  mar  an  ceud- 
na  cionnus  a  f  huair  e  a  radharc. 
Agus  thubhairt  esan  riu,  Chuir 
e  criadh  air  mo  shùilibh,  agus 
dh'ionnlaid  mi,  agus  tha  mi  a' 
faicinn. 

16  Uime  sin  thubhairt  cuid  do 
na  Phairisich,  Cha  'n'eil  an  duine 
so  o  Dhia,  do  bhrìgh  nach  'eil  e 


gleidheadh  na  sàbaid.  Thubhairt 
cuid  eile,  Cionnus  a  dh'fheudas 
duine,  a  ta  'na  pheacach,  an  leith- 
ide  so  do  mhìorbhuilibh  a  dhean- 
amh?  Agus  bha  easaonachd l  'nam 
measg. 

17  A  deir  iad  a  rìs  ris  an  duine 
dhall,Ciod  adeir  thu  uime,thaobh 
gu'n  d'fhosgail  e  do  shùilean  ? 
Agus  thubhairt  esan,  Is  fàidh  e. 

1 8  Ach  cha  do  chreid  na  h-Iudh- 
aich  m'a  thimchioll,  gu'n  robh  e 
dall,  agus  gu'n  d'fhuair  e  a  radh- 
arc,  gus  an  do  ghairm  iad  pàran- 
tan  an  ti  a  fhuair  a  radharc. 

19  Agus  dh'fhiosraich  iad 
dhiubh,  ag  ràdh,  An  e  so  bhur 
mac-sa,  a  deir  sibh  a  rugadh  dall? 
cionnus  ma  seadh  a  ta  e  nis  a' 
faicinn  ? 

20  Fhreagair  a  phàrantan  iad 
agus  thubhairt  iad,  Tha  fhios 
againn  gur  e  so  ar  mac,  agus  gu'n 
do  rugadh  dall  e  : 

21  Ach  cionnus  a  ta  e  nis  a' 
faicinn,  eha  'n'eil  fhios  againn ; 
no  cò  a  dh'fhosgail  a  shùilean, 
cha'n  aithne  dhuinn:  tha  e  fèin 
air  teachd  gu  aois,  feòraichibh 
dheth,  labhraidh  e  air  a  shon  fèin. 

22  Thubhairt  a  phàrantan  na 
briathra  so,  a  chionn  gu  robh  eagal 
nan  Iudhach  orra :  oir  shuidhich 
na  h-Iudhaich  a  cheana  eatorra 
fèin,  Nan  aidicheadh  duine  sam 
bith  gu'm  b'esan  Criosd,  gu'n  rach- 
adh  a  chur  as  an  t-sionagog. 

23  Air  an  aobhar  sin  thubhairt 
a  phàrantan,  Tha  e  air  teachd  gu 
aois,  feòraichibh  dheth  fèin. 

24  Air  an  aobhar  sin  ghairm 
iad  an  dara  uair  an  duine  a  bha 
dall,  agus  thubhairt  iad  ris,  Thoir 
glòir  do  Dhia  :  tha  fhios  againne 
gur  peacach  an  duine  so. 

25  An  sin  fhreagair  esan  agus 
thubhairt    e,  Am  peacach  e  ni 


1  7-ohin,  sgaradh. 

h-aithne  dhomh :  air  aon  ni  tha 
fhios  agam,  air  dhomh  bhi  dall, 
gu  bheil  mi  nis  a'  faicinn. 

26  Ach  thubnairt  iad  ris  a  rìs, 
Ciod  a  rinn  e  dhuit  ?  cionnus  a 
dh'f  hosgail  e  do  shùilean  ? 

27  Fhreagair  e  iad,  Dh'innis 
mi  dhuibh  a  cheana,  agus  cha 
d'èisd  sibh ;  c'ar  son  a  b'àill  libh 
a  chluinntinn  a  rìs  ?  am  bheil  a' 
mhiann  oirbhsebhi'nurdeisciobuil 
aige  mar  an  ceudna  ? 

28  An  sin  chàin  iad  e,  agus  thu- 
bhairt  iad,  Is  tusa  a  dheisciobul ; 
ach  is  sinne  deisciobuil  Mhaois. 

29  Tha  fhios  againn  gu'n  do 
labhair  Dia  ri  Maois :  ach  mu 
thimchioll  an  fhir  so,  cha  'n'eil 
fhios  againn  cia  as  da. 

30  Fhreagair  an  duine  agus 
thubhairt  e  rhi,  an  so  tha  ni  ion- 
gantach,  nach  'eil  fhios  agaibh  cia 
as  da,  agus  gu'n  d'fhosgail  e  mo 
shùilean-sa ; 

31  Ach  ta  fhios  againn  nach 
èisd  Dia  ri  peacachaibh  :  ach  ma 
ta  neach  air  bith  'na  f  hear-aoraidh 
do  Dhia,  agus  a'  deanamh  a  thoile, 
ris-san  èisdidh  e. 

32  Othoiseach  ant-saoghailcha 
chualas  gu'n  d'fhosgail  aon  neach 
sùilean  duine,  a  rugadh  dall. 

33  Mur  biodh  an  duine  so  o 
Dhia,  cha  b'urrainn  e  ni  sam  bith 
a  dheanamh. 

34  Fhreagair  iadsan  agus  thu- 
bhairt  iad  ris,  Rugadh  thusa  uile 
ann  am  peacaibh,  agus  am  bheil 
thu'gar  teagasg-ne?  agus  thilg  iad 
a  mach  e. 

35  Chual  Iosa  gu'n  do  thìlg  iad 
a  mach  e ;  agus  air  dha  f  haotainn, 
thubhairt  e  ris,  Am  bheil  thu  creid- 
sinn  ann  am  Mac  Dhè  ? 

36  Fhreagair  esan  agus  thu- 
bhairt  e,  Còe,  a  Thighearn,  chum 
gu'n  creid  mi  ann  ? 

37  Agus  thubhairt   Iosa   ris, 


Chunnaic  thu  araon  e,  agus  an  ti 
a  ta  labhairt  riut,  is  esan  e. 

38  Agus  thubhairt  esan,  Tha  mi 
creidsinn,a  Thighearn.  Agus  rinn 
e  aoradh  dha. 

39  Agus  thubhairt  Iosa,  Is  ann 
chum  breitheanais  a  thàinig  mise 
chum  an  t-saoghail  so,  chum  iad- 
san  nach  'eil  a'  faicinn,  gu'm  faic- 
eadh  iad;  agus  gu'm  biodh  iad- 
san  a  ta  faicinn,  air  an  deanamh 
dall. 

40  Agus  chuala  cuid  do  na 
Phairisich,  a  bha  maille  ris,  na 
nithe  so,  agus  thubhairt  iad  ris, 
Am  bheil  sinne  dall  mar  an 
ceudna? 

41  Thubhairt  Iosa  riu,  Nam 
bitheadh  sibh  dall,  cha  bhiodh 
peacadh  agaibh  :  ach  a  nis  a  deir 
sibh,  Is  lèir  dhuinn ;  uime  sin  tha 
bhur  peacadh,  a'  fantuinn. 

CAIB.  X. 
1  'S  e  Criosd  an  dorus  agus  an 
deadh  èhuachailL  ì  9  Iomadh 
gnè  hharaile  m'a  thimchioll.  24 
Tha  e  dearbhadh  le  oibribh  gur 
efèin  Criosd  Mac  Dhè,  40  agus 
a'  doldo'n  taobh  thall  do  Iordan, 
far  an  do  chreid  mòran  ann. 

GU  deimhin  deimhin  a  deirim 
ribh,  An  ti  nach  tèid  a  stigh 
troimh  'n  dorus  do  chrò  nan  caor- 
ach,  ach  a  thèid  suas  air  sheòl  eile, 
is  gaduiche  agus  fear-reubainn 
esan. 

2  Ach  an  ti  a  thèid  a  steach  air 
an  dorus,  is  esan  buachaill  nan 
caorach. 

3Dha-san  fosglaidh  an  dorsair; 
agus  èisdidh  na  caoraich  r'aghuth : 
agus  gairmidh  e  a  chaoraich  fèin 
air  an  ainm,  agus  treòraichidh  e 
mach  iad. 

4  Agus  an  uair  a  chuireas  e 
mach  a  chaoraich  fèin,  imichidh 
e  rompa,  agus  leanaidh  na  caoraich 
e  :  oir  is  aithne  dhoibh  a  ghuth. 

5  Agus  cha  lean  iad  coigreach, 
ach  teichidh  iad  uaith,  do  bhrìgh 
nach  aithne  dhoibh  guth  choig- 
reach. 

6  An  cosamhlachd  so  labhair 
Iosa  riu :  ach  cha  do  thuig  iadsan 
ciod  iad  na  nithean  a  labhair  e 
riu. 

7  An  sin  thubhairt  Iosa  riu  a 
rìs,  Gu  deimhin  deimhin  a  deirim 
ribh,  gur  mise  dorus  nan  caorach. 

8  Iadsan  uile  a  thàinig  romh- 
am-sa,  is  gaduichean  agus  luchd- 
reubainn  iad :  ach  cha  d'èisd  na 
caoraich  riu. 

9  Is  mise  an  dorus :  ma  thèid 
neach  air  bith  steach  triom-sa, 
tearnar  e,  agus  thèid  e  steach 
agus  a  mach,  agus  gheibh  e  ional- 
tradh. 

10  Cha  tig  an  gaduiche  ach  a 
ghoid,  agus  a  mharbhadh,  agus 
a  mhilleadh :  thàinig  mise  chum's 
gu'm  biodh  beatha  aca,  agus  gu'm 
biodh  i  aca  ni's  pailte. 

1 1  Is  mise  am  buachaill  maith : 
leigidh  am  buachaill  maith,  'anam 
sìos  air  son  nan  caorach. 

12  Ach  am  fear-tuarasdail,  agus 
an  ti  nach  e  am  buachaill,  agus 
nach  leis  fèin  na  caoraich,  chi  e 
am  madadh-alluidh  a'  teachd,  agus 
f  àgaidh  e  na  caoraich,  agus  teich- 
idh  e  :  agus  glacaidh  am  madadh- 
alluidh  iadj  agus  sgapaidh  e  na 
caoraich. 

13  Ach  teichidh  am  fear-tuar- 
asdail,a  chionn  gur  fear-tuarasdail 
e,  agus  nach  'eil  suim  aige  do  na 
caoraich. 

14  Is  mise  am  buachaill  maith, 
agusis  aithne  dhomh  mo  chaoraich 
fèin,  agus  aithnichear  le  m'  chaor- 
aich  fèin  mi. 

15  Mar  is  aithne  do'n  Athair 
mise,  agusmarsinisaithne  dhomh- 


sa  an  t-Athair  :  agus  a  ta  mi  leig- 
eadh  m'anama  sìos  air  son  nan 
caorach. 

16  Agus  a  ta  caoraich  eile  agam 
nach  'eil  do'n  chrò  so :  is  èigin 
domh  iad  sin  mar  an  ceudna  thoirt 
a  stìgh,  agus  èisdidh  iad  ri  m' 
ghuth;  agus  bithidh  aon  treud 
ann,  agus  aon  bhuachaill. 

17  Air  an  aobhar  so  is  k>n- 
mhuinn  leis  an  Athair  mise,  air 
son  gu'n  leig  mi  sios  m'anam, 
chum's  gu'n  glac  mi  e  rìs. 

18  Cha  'n'eil  neach  air  bith 
'ga  thoirt  uam,  ach  a  ta  mi  'ga 
leigeadh  sìos  uam  fèin :  tha  cumh- 
achd  agam  a  leigeadh  sìos,  agus 
tha  cumhachd  agam  a  ghlacadh 
a  rìs.  An  àithne  so  fhuair  mi  o 
m'  Athair. 

19  Air  an  aobhar  sin  dh'èirich 
easaonachd  a  rìs  am  measg  nan 
Iudhach  air  son  nam  briathra  so. 

20  Agus  thubhairt  mòran  diubh, 
Tha  deamhan  aige,  agus  tha  e  air 
boile1;  c'ar  son  a  tha  sibh  ag 
èisdeachd  ris  ? 

21  Thubhairt  cuid  eile,  Cha'n 
iad  so  briathra  duine  's  am  bheil 
deamhan ;  am  bheil  deamhan  com- 
asach  air  sùile  nan  dall  fhos- 
gladh  ? 

22  Agus  bha  fèisd-chuimhne 
an  ath-choisreagaidh  ann  an  Ier- 
usalem,  agus  b'e  'n  geamhradh  a 
bha  ann. 

23  Agus  bha  Iosa  a  sràid-im- 
eachd  san  teampull  ann  an  sgàth- 
thigh2  Sholaimh. 

24  An  sin  chruinnichnah-Iudh- 
aich  mu  thimchioll,  agus  thu- 
bhairt  iad  ris,  Cia  fhad  a  chumas 
tu  ar  n-anama  an  amharus?  ma's 
tu  Criosd,  innis  dhuinn  gu  follais- 
each. 

25  Fhrea«;air  Iosa  iad.Dh'innis 


1  mhì-cheill. — e  àileìr. 

mi  dhuibh,  agus  cha  do  chreid 
sibh  :  na  h-oibre  a  ta  mi  deanamh 
an  ainm  m'Athar,  tha  iad  sin  a' 
toirt  fianuis  mu  m'  thimchioll. 

26  Ach  cha  'n'eil  sibhse  a' 
creidsinn ;  oir  cha'n  ann  do  m' 
chaoraich  sibh,  mar  thubhairt  mi 
ribh. 

27  Tha  mo  chaoraich-se  ag 
èisdeachd  ri  m'  ghuth,  agus  is 
aithne  dhomh  iad,  agus  leanaidh 
iad  mi : 

28  Agus  bheiream  a'  bheatha 
mhaireannach  dhoibh,  agus  cha 
sgriosar  iad  am  feasd,  ni  mò  a 
spìonas  neach  air  bith  as  mo  làimh 
iad. 

29  M'  Athair  a  thug  dhomhsa 
iad,  is  mò  e  na  na  h-uile :  agus 
cha'n  urradh  neach  air  bith  an 
spìonadh  à  làimh  m'Athar. 

30  Mise  agus  an  t-Athair,  is 
aon  sinn. 

31  Uime  sin  thog  nah-Iudhaich 
clachan  a  rìs  chum  a  chlachadh. 

32  Fhreagair  losa  iad,  Nochd 
mi  dhuibh  mòran  a  dh'oibribh 
maithe  o  m'Athair;  cia  do  na 
h-oibribh  sin  air  son  am  bheil  sibh 
ga  m'  chlachadh  ? 

33  Fhreagair  na  h-Iudhaich  e, 
ag  ràdh,  Air  son  oibre  maith  cha 
'n'eil  sinn  ga  d'  chlachadh ;  ach 
air  son  toibheim,  agus  air  son,  air 
bhi  dhuit-se  a'd'  dhuine,  gu  bheil 
thu  deanamh  Dè  dhiot  fèin. 

34;  Fhreagair  Iosa  iad,  Nach 
'eil  e  sgrìobhta  ann  bhur  lagh-sa, 
Thubhairt  mi,  Is  dèe  sibh  ? 


35  Ma  thubhairt  e  dèe  riu-san, 
dh'ionnsuidh  an  robh  focal  Dè, 
agus  nach  feudar  an  sgriobtuir  a 
bhriseadh ; 

36  An  abair  sibh  risan,  a 
naomhaich  an  t-Athair,  agus  a 
chuu-  e  chum  an  t-saoghail,  Tha 
thu  a'  labhairt  toibheim;   air  son 


gu'n    dubhairt    mi,    Is    mi    Mac 
Dhè? 

37  Mur  dean  mi  oibre  m'  Athar, 
na  creidibh  mi. 

38  Ach  ma  ni,  ged  nach  creid 
sibh  mise,  creidibh  na  h-oibre, 
chum  gu'm  bi  fios  agaibh  agus 
gu'n  creid  sibh  gu  bheii  an  t-Athair 
annam-sa,  agus  mise  ann-san. 

39  Uime  sin  dh'iarr  iad  a  rìs  a 
ghlacadh :  ach  chaidh  e  as  an 
làimh. 

40  Agus  chaidh  e  rìs  do'n  taobh 
thall  do  Iordan,  do'n  ionad  anns 
an  robh  Eoin  air  tùs  ri  baisteadh  : 
agus  rinn  e  còmhnuidh  an  sin. 

41  Agus  thàinig  mòran  d'a 
ionnsuidh,  agus  thubhairt  iad, 
Cha  do  rinn  Eoin  aon  mhìor- 
bhuil :  ach  bha  na  h-uile  nithe 
thubhairt  Eoin  mu'n  duine  so 
fìor. 

42  Agus  chreid  mòran  san  àit 
sin  air. 

CAIB.  XI. 
1  Tha  Criosd  a'  togail  suas  Lasaruis. 
45  Tha  mòran  do  na  h-Iudhach- 
aibh  d  creidsinn.  47  Tha  na 
h-àrd-shagairt  agus  naPhairisich 
a'  cumail  comhairle  an  aghaidh 
Chriosd.  49  Tha  Caiaphas  a1 
deanamh  fàidheadaireachd,  fyc. 

ANIS  bha  duine  àraidh  gu 
tinn,  d'am  b'ainm  Lasarus  o 
Bhetani,  baile  Mhuire  agus  Mharta 
a  peathar. 

2  (B'i  Mhuire  sin  a  dh'ung  an 
Tighearn  le  ola  luachmhoir,  agus 
a  thiormaich  a  chosa  le  a  folt, 
aig  an  robh  a  bràthair  Lasarus  gu 
tinn.) 

3  Uime  sin  chuir  a  pheath- 
raiche  fios  d'a  ionnsuidh,  ag  ràdh, 
A  Thighearn,  feuch,  tha  'n  ti  a's 
ionmhuinn  leat  tinn. 

4  'Nuair  a  chual  Iosa  so,  thu- 
bhairt  e,  Cha  'n'eil  an  tinneas  so 

chum  bàis,  ach  a  chum  glòire 
Dhè,  chum  gu'm  bi  Mac  Dhè  air 
aghlòrachadh  d'a  thaobh. 

5  A  nis  b'ionmhuinn  le  Iosa 
Marta,  agus  a  piuthar,  agus  Las- 
arus. 

6  Uime  sin  an  uair  a  chual  e 
gu'n  robh  esan  tinn,  dh'fhan  e 
fathast  dà  là  anns  an  ionad  san 
robh  e. 

7  'Na  dhèigh  sin  thubhairt  e 
r'a  dheisciobluibh,  Rachamaid  a 
rìs  do  Iudea. 

8  Thubhairt  a  dheisciobuil  ris, 
A  Mhaighstir,  a  nis  dh'iarr  na 
h-Iudhaich  do  chlachadh ;  agus 
am  bheil  thu  dol  a  rìs  an  sin  ? 

9  Fhreagair  Iosa,  Nach  'eil  dà 
uair  dheug  san  là?  Ma  dh'imich- 
eas  duine  anns  an  là  ?  cha  tuislich 
e,  oir  tha  e  faicinn  soluis  an 
t-saoghail  so. 

10  Ach  ma  dh'imicheas  duine 
anns  an  oidhche,  tuislichidh  e,  do 
bhrìgh  nach  'eil  an  solus  ann. 

11  Na  nithe  so  thubhairt  e: 
agus  'na  dhèigh  sin  a  deir  e  riu, 
Tha  ar  caraid  Lasarus  'na  chodal; 
ach  a  ta  mise  a'  dol  chum's  gu'n 
dùisg  mi  as  a  chodal  e. 

12  An  sin  thubhairt  a  dheis- 
ciobuil,  a  Thighearn,  ma  tha  e 
'na  chodal,  bithidh  e  slàn. 

13  Gidheadh  labhair  Iosa  m'a 
bhàs :  ach  shaoil  iadsan  gu'n  do 
labhair  e  mu  thimchioll  fois  codail. 

14  An  sin  thubhairt  Iosa  riu 
gu  soilleir,  Fhuair  Lasarus  bàs  : 

15  Agus  a  ta  mi  subhach  air 
bhur  sonsa  nach  robh  mi  an  sin, 
(chum's  'gu'n  creid  sibh ;)  ach 
rachamaid  d'a  ionnsuidh. 

16  An  sin  thubhairt  Tomas, 
d'an  goirear  Didimus,  r'a  choimh- 
dheisciobluibh,  Rachamaid-ne  mar 
an  ceudna,  chum's  gu'm  faigh  sinn 
bàs  maille  ris. 

17  An  sin  an  uair  a  thàinig 


Iosa,  f  huair  se  e  an  dèigh  dha  bhi 
cheana  ceithir  làithean  san  uaigh. 

18  (A  nis  bha  Betani  fagus  do 
Ierusalem,  mu  thimchioll  cuig 
stàide  deug  uaith.) 

19  Agus  thàinig  mòran  do  na 
h-Iudhachaibh  chum  Mharta  agus 
Mhuire,  gu  comhfhurtachd  a 
thoirt  dhoibh  a  thaobh  am  bràthar. 

20  An  sin  an  uair  a  chuala 
Marta  gu'n  robh  Iosa  a'  teachd, 
chaidh  i  'na  chòdhail :  ach  shuidh 
Muire  san  tigh. 

21  An  sin  thubhairt  Marta  ri 
h-Iosa,  A  Thighearn,  nam  biodh 
tusa  an  so,  cha  'n  fhaigheadh  mo 
bhràthair  bàs. 

22  Ach  a  ta  fhios  agam  a  nis 
fèin  ge  b'e  air  bith  nithe  a  dh'iarr- 
as  tu  air  Dia,  gu'n  toir  Dia 
dhuit  iad. 

23  Thubhairt  Iosa  rithe,Eiridh 
do  bhràthair  a  rìs. 

24  Thubhairt  Marta  ris,  Tha 
fhios  agam  gu'n  èirich  e  rìs  san 
aiseirigh  air  an  là  dheireannach. 

25  Thubhairt  Iosa  rithe,  Is  mise 
an  aiseirigh,  agus  a'  bheatha :  an 
ti  a  chreideas  annam-sa,  ge  do 
gheibheadh  e  bàs,  bithidh  e  beò ; 

26  Agus  ge  b'e  neach  a  ta  beò, 
agus  a'  creidsinn  annam-sa  cha'n 
fhaigh  e  bàs  am  feasd.  Am  bheil 
thu  creidsinn  so  ? 

27  Thubhairt  i  ris,  Tha,  a 
Thighearn :  creideam  gur  tusa 
Criosd,  Mac  Dhè,  a  bha  gu  teachd 
chum  an  t-saoghail. 

28  Agus  air  dhi  na  nithe  so 
ràdh,  dh'fhalbh  i,  agus  ghairm  i 
a  piuthar  Muire  os  ìosal,  ag  ràdh, 
Thàinig  am  Maighstir,  agus  tha  e 
ga  d'  ghairm. 

29  'Nuair  a  chual  ise  sin,  dh'èir- 
ich  i  gu  grad,  agus  thàinig  i  d'a 
ionnsuidh. 

30  A  nis  cha  robh  Iosa  fathast 
air  teachd  do'n  bhaile,  ach  bha  e 

anns  an  àit,  an  do  chainnich  Mar- 
ta  e. 

31  An  sm  na  h-Iudhaich  a  bha 
maille  rithe  san  tigh,  agus  a'  toirt 
comhfhurtachd  dhi,  'nuair  a 
chunnaic  iad  Muire  gu'n  d'èirich 
i  gu  grad,  agus  gu'n  deachaidh  i 
mach,  lean  iad  i,  ag  ràdh,  Tha  i 
dol  chum  na  h-uaighe,  a  chaoin- 
eadh  an  sin. 

32  An  sin  an  uair  a  thàinig 
Muire  do'n  àit  an  robh  Iosa,  agus 
a  chunnaic  i  e,  thuit  i  aig  a  chos- 
aibh,  ag  ràdh  ris,  A  Thighearn 
nam  biodhtusaanso,cha'nfhaigh- 
eadh  mo  bhràthair  bàs. 

33  Uime  sin  an  uair  a  chunnaic 
Iosa  i  a'  gul,  agus  na  h-Iudhaich 
a  thàinig  maiile  rithe  a'  gul  mar 
an  ceudna,  rinn  e  osna  'na  spior- 
ad,  agus  chuir  se  e  fèin  fuidh  àmh- 
ghar1. 

34  Agus  thubhairt  e,  C'àit  an 
do  chuir  sibh  e  ?  Thubhairt  iad 
ris,  A  Thighearn,  thig  agus  faic. 

35  Ghuil  Iosa. 

36  An  sin  thubhairt  na  h-Iudh- 
aich,  Feuch  cionnus  a  ghràdhaich 
se  e? 

37  Agus  thubhairt  cuid  diubh, 
Nach  feudadh  an  duine  so,  a  dh'- 
fhosgail  sùilean  an  doill,  a  thoirt 
fa'near  nach  faigheadh  eadhon  am 
fear  so  bàs  ? 

38  Uime  sin  thàinig  Iosa  ag 
osnaich  a  ris  ann  fèin,  chum  na 
h-uaighe,  Agus  b'uaimh  i,  agus 
bha  clach  air  a  cur  oirre. 

39  Thubhairt  Iosa,  Togaibh  a' 
chlach.  Thubhairt  Marta,  piuthar 
an  duine  mhairbh,  ris,  A  Thigh- 
earn,  tha  nis  droeh  bholadh  dheth; 
oir  is  e  so  an  ceathramh  là. 

40  A  deir  Iosa  rithe,  Nach 
dubhairt  mi  riut,  Ma  chreideas  tu, 
gu'm  faic  thu  glòir  Dhè  ? 

41  An  sin  thog  iad  a'  chlach  o'rc 


àit  anns  an  robh  an  duine  marbh 
air  a  chur.  Agus  thog  Iosa  suas 
a  shùilean,  agus  thubhairt  e,  Ath- 
air,  tha  mi  toirt  buidheachais  duit 
gu'n  d'èisd  thu  rium. 

42  Agus  bha  fhios  agam  gu 
bheil  thu  ag  èisdeachd  rium  a 
ghnàth :  ach  thubhairt  mi  e  air 
son  an  t-sluaigh  a  tha  'nan  seas- 
amh  a  m'  thimchioll,  chum  gu'n 
creid  iad  gu'n  do  chuir  thusa  uait 
mi. 

43  Agus  an  uair  a  labhair  e  na 
nithe  so,  ghlaodh  e  le  guth  mòr, 
A  Lasaruis,  thig  a  mach. 

44  Agus  thàinig  esan  a  bha 
marbh  a  mach,  agus  a  chosan 
agus  a  làmhan  ceangailte  leis  an 
eudach-mhairbh :  agus  bha  'agh- 
aidh  ceangailte  m'an  cuairt  le 
neapaicin.  A  deir  Iosa  riu,  Fuasg- 
laibh  e,  agus  leigibh  leis  im- 
eachd. 

45  An  s.in  chreid  mòran  do  na 
h-Iudhachaibh  ann,athàinig  chum 
Mhuire,  agus  a  chunnaic  na  nithe 
a  rinn  Iosa. 

46  Ach  dh'fhalbh  cuid  diubh 
chum  nam  Phairiseach,  agus 
dh'innis  iad  dhoibh  na  nithe  a  rinn 
Iosa. 

47  An  sin  chruinnich  na  h-àrd- 
shagairt  agus  na  Phairisich  comh- 
airle,  agus  thubhairt  iad,  Ciod  a 
tha  sinn  a'  deanamh  ?  oir  a  ta  'n 
duine  so  deanamh  mòrain  mhìor- 
bhuile. 

48  Ma  leigeas  sinn  leis  air  an 
dòighso,creididhnah-ui]e  dhaoine 
ann;  agus  thig  na  Romhanaich, 
agus  sgriosaidh  iad  ar  n-àit,  agus 
ar  cinneach. 

49  An  sin  thubhairt  fear  àraidh 
dhiubh  d'a?n  Vaìnm  Caiaphas,  air 
dha  bhi  'na  àrd-shagart  air  a' 
bhliadhna  sin,  riu,  Cha'n  aithne 
dhuibh  ni  sam  bith, 


tfirìoblaid. 


13 


178 


EOIN. 


50  Ni  mò  tha  sibh  a'  toirt  fa'n- 
ear  giir  iomchuidh  dhuinne  gu'm 
faigheadh  aon  duine  bàs  air  son 
an  t-sluaigh,  agus  nach  biodh  an 
cinneach  uile  air  a  sgrios. 

51  Ach  cha  b'ann  uaith  fèin  a 
labhair  e  so  :  ach  air  dha  bhi  'na 
àrd-shagart  air  a'  bhliadhna  sin, 
rinn  e  fàidheadaireachd  gu'm  faigh- 
eadh  Iosa  bàs  air  son  a'  chinnich 
sin : 

52  Agus  ni  h-ann  air  son  a' 
chinnich  sin  a  mhàin,  ach  a  chum 
mar  an  ceudna  gu'n  cruinnich- 
eadh  e,  an  ceann  a  chèile  'nan 
aon  clann  Dhè  a  bha  air  an  sgap- 
adh. 

53  Uime  sin  o'n  là  sin  a  mach, 
chuir  iad  an  comhairle  r'a  chèile 
chum  esan  a  chur  gu  bàs. 

54<  Air  an  aobhar  sin  cha  d'im- 
ich  losa  ni's  mò  os  àird  am 
measg  nan  ludhach;  ach  chaidh 
e  as  sin  do  dhùthaich  làimh  ris 
an  fhàsach,  gu  baile  d'an  goirear 
Ephraim,  agus  an  sin  ghabh  e 
còmhnuidh  maille  r'a  dheisciob- 
luibh. 

55  Agus  bha  càisg  nan  Iudhach 
am  fagus :  agus  chaidh  mòran  suas 
as  an  dùthaich  do  Ierusalem  roimh 
'n  chàisg,  chum  iad  fèin  a  ghlan- 
adh. 

56  An  sin  dh'iarr  iad  Iosa,  a- 
gus  labhair  iad  r'a  chèile  'nan  seas- 
amh  san  teampull,  Ciod  bhur  bar- 
ailse  ?  an  e  nach  tig  e  chum  na 
fèisde  ? 

57  A  nis  bha  araon  na  h-àrd- 
shagairt  agus  na  Phairisich  air 
toirt  àithne,  nam  biodh  fhios  aig 
neach  air  bith  c'àit  an  robh  e, 
gu'n  innseadh  se  e,  chum's  gu'n 
glacadh  iad  e. 

CAIB.  XII. 
1   Tha   Iosa  a'   gabhail  leithsgeil 
Mhuire  air  son  giCn  d'ung  i  a 
chosan.  9  Tha  'n  sluasli  a'  teachd 


'nam  buidhnibh  a  dhyhaicinn  Las- 

aruis.    10  Tha  nah-àrd-shagairt 

a'  gabhail  comhaìrle  Lasarus  a 

mharbhadh.      12  Tha  Criosd  a' 

marcachd  gu  Ierusalem.  23  Tha 

e  a'  roimh-innseadh  a  bhàis,  fyc. 

\  N  sin  thàinig  Iosa,  sè  làith- 

X\  ean  roimh  an  chàisg,  gu  Bet- 

ani,  far  an  robh  Lasarus  a  bha 

marbh,  neach  a  thog  esan  o  na 

marbhaibh. 

2  Uime  sin  rinn  iad  suipeir  dha 
an  sin,  agus  bha  Marta  a'  frith- 
ealadh :  ach  bha  Lasarus  'na  aon 
diubhsan  a  shuidh  air  bord  maille 
ris. 

3  An  sin  ghabh  Muire  pund  do 
ola  spicnaird  ro  luachmhoir,  agus 
dh'ung  i  cosan  Iosa,  agus  thior- 
maich  i  a  chosan  le  a  folt :  agus 
lionadh  an  tigh  le  fàile  cùbhraidh 
na  h-ola. 

4  An  sin  a  deir  aon  d'a  dheis- 
ciobluibh,  Iudas  Iscariot,  mac  Shi- 
moin,  a  bha  gu  esan  a  bhrath, 

5  C'ar  son  nach  do  reiceadh  an 
ola  so  air  son  tri  cheud  peghinn, 
agus  nach  d'thugadh  do  na  bochd- 
aibh  e? 

6  Thubhairt  e  so,  cha  b'ann  a 
chionn  gu'n  robh  suim  aige  do  na 
bochdaibh ;  ach  a  chionn  gu'm  bu 
ghaduiche  e,  agus  gu'n  robh  an 
sporan  aige,  agus  gu'n  do  ghiulain 
e  na  nithe  a  chuireadh  ann. 

7  An  sin  thubhairt  losa,  Leig 
leatha :  fa  chomhair  là  m'  adhlaic 
ghleidh  i  so. 

8  Oir  tha  na  bochdan  a  ghnàth 
agaibh  maille  ribh,  ach  cha  'n'eil 
mise  agaibh  a  ghnàth. 

9  Agus  bha  fhios  aig  sluagh 
mòr  do  na  h-Iudhachaibh  gu'n 
robh  e  *n  sin :  agus  thàinig  iad, 
cha'n  ann  a  mhàin  air  son  Iosa, 
ach  a  chum  gu'm  faiceadh  iad  mar 
an  ceudna  Lasarus,  a  thog  esan  o 
na  marbhaibh. 

10  Ach  ghabh  na  h-àrd-shagairt 
comhairle,  chum  Lasarus  mar  an 
ceudna  a  mharbhadh ; 

11  Do  bhrìgh  air  a  shon-san 
gu'n  d'imich  mòran  do  na  h-Iudh- 
achaibh,  agus  gu'n  do  chreid  iad 
ann  an  Iosa. 

12  Air  an  là  màireach,  air 
cluinntinn  do  mhòr-shluagh,  a 
thàinig  chum  na  fèisde,  gu'n  robh 
Iosa  a'  teachd  gu  lerusalem, 

13  Ghlac  iad  geuga  pailme, 
agus  chaidh  iad  a  mach  'na 
chòdhail,  agus  ghlaodh  iad,  Hos- 
anna,  beannaichte  gu  robh  Righ 
Israeil,  a  tha  teachd  an  ainm  an 
Tighearna ! 

14  Agus,  air  do  losa  asal  òg 
fhaotainn,  shuidh  e  air;  a  rèir 
mar  a  ta  e  sgrìobhta. 

15  Na  biodh  eagal  ort,  a  nigh- 
ean  Shioin :  feuch,  a  ta  do  Righ 
a'  teachd,  'na  shuidhe  air  loth  asail. 

16  Cha  do  thuiga  dheisciobuil 
na  nithe  so  air  tùs :  ach  an  uair 
a  ghlòraicheadh  Iosa,  an  sin 
chuimhnich  iad  gu'n  robh  na  nithe 
so  sgrìobhta  uime,  agus  gu'n  d'rinn 
iad  na  nithe  so  dha. 

17  Uime  sin  rinn  an  sluagh,  a 
bha  maille  ris,  fianuis,  gu'n  do 
ghairm  e  Lasarus  as  an  uaigh, 
agus  gu'n  do  thog  e  o  na  marbh- 
aibh  e. 

18  Air  an  aobhar  sin  mar  an 
ceudna  choinnich  an  sluagh  e,  do 
bhrìgh  gu'n  cual  iad  gu'n  d'rinn 
e  am  mìorbhuil  so. 

19  Thubhairt  na  Phairisich 
uime  sin  eatorra  fèin,  Am  faic 
sibh  nach  'eil  sibh  a'  buadhachadh 
bheag  sam  bith  ?  feuch,  tha  'n 
saoghal  air  dol  'na  dhèigh. 

20  Agus  bha  Greugaich  àraidh 
am  measg  na  muinntir,  a  chaidh 
suas  chum  aoradh  a  dheanamh  aig 
an  f  hèisd : 


21  Air  an  aobhar  sin  thàinig 
iadsan  gu  Philip,  a  bìia  o  Bhet- 
saida  Ghalile,  agus  dh'iarr  iad  air, 
ag  ràdh,  A  Thighearn,  bu  mhiann 
leinn  Iosa  fhaicinn. 

22  Thàinig  Philip  agus  dh'innis 
e  do  Aindreas :  agus  a  rìs  dh'innis 
Aindreas  agus  Philip  do  Iosa. 

23  Agus  f  hreagair  Iosa  iad,  ag 
ràdh,  Thainig  an  uair,  chum  gu'm 
biodh  Mac  an  duine  air  a  ghlòr- 
achadh. 

24  Gu  deimhin  deimhin  a  deir- 
im  ribh,  Mur  faigh  an  gràinne 
cruineachd  a  thuiteas  anns  an  tal- 
amh  bàs,  fanaidh  e  'na  aonar :  ach 
ma  gheibh  e  bàs,  bheir  e  toradh 
mòr  uaith. 

25  Esan  a  ghràdhaicheas  'an- 
am,  caillidh  se  e  ;  agus  esan  a 
dh'fhuaithaicheas  'anam  anns  an 
t-saoghal  so,  gleidhidh  se  e  chum 
na  beatha  maireannaich. 

26  Ma  ni  neach  air  bith  seirbhis 
dhomhsa,  leanadh  e  mi ;  agus  ge 
b'e  àit  am  bi  mise,  an  sin  bithidh 
mo  sheirbhiseach  mar  an  ceudna  : 
ma  ni  neach  seirbhis  dhomhsa, 
bheir  m'  Athair  onoir  dha. 

27  A  nis  tha  m'anam  fuidh 
àmhghar l ;  agus  ciod  a  their  mi  ? 
Athair,  saor  mi  o'n  uair  so  :  ach 
is  ann  air  a  shon  so  a  thàinig  mi 
chum  na  h-uaire  so. 

28  Athair,  glòraich  t'ainm.  An 
sin  thàinig  guth  o  nèamh,  Ghlòr- 
aich  mi  araon  e,  agus  glòraichidh 
mi  rìs  e. 

29  Uime  sin  thubhairt  an 
sluagh  a  sheas  a  làthair,  agus  a 
chuala  so,  Gu'n  robh  tairneanach 
ann:  thubhairt  cuid  eile,  Labh- 
air  aingeal  ris. 

30  Fhreagair  losa  agus  thu- 
bhairt  e,  Cha'n  ann  air  mo  shon- 
sa  thàinig  an  guth  eo,  ach  air  bhnr 
son-sa. 


thrioò/aid. 


180 


EOIN. 


31  A  nis  tha  breitheanas  an 
t-saoghail  so  ann :  a  nis  tilgear 
uachdaran  an  t-saoghail  so  raach. 

32  Agus  mise,  ma  thogar  suas 
o'n  talamh  mi,  tairngidh  mi  na 
h-uile  dhaoine  a  m'  ionnsuidh. 

33  (Ach  thubhairt  e  so,  a'  ciall- 
achadh  ciod  a'  ghnè  bàis  a  gheibh- 
eadh  e.) 

34  Fhreagair  an  sluagh  e, 
Chuala  sinne  as  an  lagh,  gu'm 
fan  Criosd  gu  siorruidh  :  agus 
cionnus  a  deir  thusa,  Gur  èigin 
do  mhac  an  duine  bhi  air  a  thog- 
ail  suas  ?  cò  e  Mac  an  duine 
so? 

35  An  sin  thubhairt  Iosa  riu, 
Fathast  rè  tamuill  bhig  tha  'n 
solus  maille  ribh ;  gluaisibh  am 
feadh  's  a  ta  'n  solus  agaibh,  chum 
nach  beir  an  dorchadas  oirbh :  oir 
an  ti  a  ta  'g  imeachd  an  dorchad- 
as,  cha'n  aithne  dha  c'àit  am  bheil 
e  dol. 

36  Am  feadh  's  a  ta  'n  solus 
agaibh,  creidibh  san  t-solus,  chum 
gu'm  bi  sibh  'nur  cloinn  do'n 
t-solus.  Labhair  Iosa  na  nithe  so, 
agus  dh'fhalbh  e,  agus  dh'f holaich 
se  e  fèin  uatha. 

37  Ach  ge  do  rinn  e  choimh- 
lion  so  do  mhìorbhuilibh  'nan 
làthair,  cha  do  chreid  iad  ann  : 

38  Chum  gu'm  biodh  briathran 
an  fhàidh  Esaiais  air  an  coimh- 
lionadh,  a  thubhairt  e,  A  Thigh- 
earn,  cò  a  chreid  ar  n-aithris-ne x  ? 
agus  cia  dha  a  dh'fhoillsicheadh 
gairdean  an  Tighearna  ? 

39  Air  an  aobhar  so  cha  robh 
e'n  comas  doibh  creidsinn,  do 
bhrìgh  gu'n  dubhairt  Esaias  a  rìs, 

40  Dhall  e  an  sùilean,  agus 
chruaidhich  e  an  cridhe,  chum 
nach  faiceadh  iad  le'n  sùilibh,  a- 
gus  nach  tuigeadh  iad  le'n  cridhe, 
agus  nach  pilleadh  iad,  agus  gu'n 
slànuichinn  iad. 


41  Thubhairt  Esaias  na  nithe 
so,  'nuair  a  chunnaic  e  a  ghlòir- 
san,  agus  labhair  e  uime. 

42  Gidheadh  chreid  mòran  do 
na  h-Uachdaranaibh  fèin  ann ;  ach 
air  son  nam  Phairiseach  cha  d'aid- 
ich  iad  e,  air  eagal  gu'n  cuirte  mach 
as  an  t-sionagog  iad. 

43  Oir  b'annsa  leo  glòir  dhaoine 
na  glòir  Dhè. 

44  Agus  ghlaodh  Iosa,  agus 
thubhairt  e,  An  ti  a  ta  creidsinn 
annam-sa,  cha'n  ann  annam-sa  tha 
e  creidsinn,  ach  anns  an  ti  a  chuir 
uaith  mi. 

45  Agus  an  ti  a  tha  ga  m' 
fhaicinn-se,  tha  e  faicinn  an  ti  a 
chuir  uaith  mi. 

46  Thàinig  mi  a'm'  sholus 
chum  an  t-saoghail,  chum  ge  b'e 
chreideas  annam,  nach  fanadh  e 
an  dorchadas. 

47  Agus  ma  chluinneas  neach 
air  bith  mo  bhriathran-sa,  agus 
nach  creid  e,  cha  'n'eil  mise  'ga 
dhìteadh  :  oir  cha  d'thàinig  mi  a 
dhìteadh  an  t-saoghail,  ach  a 
shaoradh  an  t-saoghail. 

48  An  ti  a  tha  cur  cùil  riumsa, 
agus  nach  'eil  a'  gabhail  ri  m' 
bhriathraibh,  tha  aige  neach  a 
bheir  breth  air  :  am  focal  alabhair 
mi,  bheir  e  sin  breth  air  san  là 
dheireannach. 

49  Oir  cha  do  labhah*  mi  uam 
fèin  ;  ach  an  t-Athair  a  chuir 
uaith  mi,  thug  e  àithne  dhomh, 
ciod  a  theirinn,  agus  ciod  a  labh- 
rainn. 

50  Agus  a  ta  fhios  agam  gur 
beatha  mhaireannach  'àithne-san : 
air  an  aobhar  sin  na  nithe  tha  mi 
a'  labhairt,  mar  thubhairt  an 
t-Athair  rium,  mar  sin  a  ta  mi  a' 
labhairt. 

CAIB.  XIII. 
1   Tha  Criosd  d  nigheadh  chos  nan 
deisciobid,  13  ag  earail  orra  blù 


iomradh-ne. 

iriosal  agns  seirceìl :  18  ag  inn- 
seadh,  gu'ììi  b'e  Iudas  a  bhrath- 
adh  e  ;  31  a'  toirt  àithne  dhoibh 
iad  a  ghràdhachadh  a  chèile ; 
36  agus  a'  roimh-innseadh  do 
Pheadar  gu'n  robh  e  gu  esan 
àicheadh. 

ANIS  roimh  fhèisd  na  càisge, 
air  do  Iosa  fios  a  bhi  aige 
gu'n  robh  'uair  air  teachd,  anns 
an  rachadh  e  as  an  t-saoghal  so 
chum  an  Athar,  air  da  a  mhuinn- 
tir  fèin,  a  bha  anns  an  t-saoghal 
a  ghràdhachadh,  ghràdhaich  e  gu 
crìch  iad. 

2  Agus  an  uair  a  bha  'n 
t-suipeir  thairis,  (air  do'n  diabh- 
ul  a  nis  a  chur  an  cridhe  Iudais 
Iscariot,  mhie  Shimoin,  esan  a 
bhrath :) 

3  Air  aithneachadh  do  Iosa  gu'n 
d'thug  an  t-Athair  na  h-uile  nithe 
'na  làmhaibh,  agus  gur  ann  o  Dhia 
a  thàinige,  agusgur  ann  a  dh'ionn- 
suidh  Dhè  a  bha  e  dol, 

4  Dh'èirich  e  o  'shuipeir,  agus 
chuir  e  dheth  'fhalluing1,  agus 
ghlac  e  làmh-anart,  agus  cheangail 
e  uime  e. 

5  'Na  dhèigh  sin,  thaom  e  uisge 
ann  an  soitheach-ionnlaid,  agus 
thòisich  e  air  cosan  nan  deisciobul 
ionnlad,  agus  an  tiormachadh  leis 
an  làmh-anart  a  bha  ceangailte 
uime. 

6  An  sin  thàinig  e  gu  Simon 
Peadar  :  agus  thubhairt  esan  ris, 
A  Thighearn,  am  bheil  thusa  'g 
ionnlad  mo  chosan-sa  ? 

7  Fhreagair  Iosa  agus  thu- 
bhairt  e  ris,  An  ni  so  ta  mi  dean- 
amh  cha  'n  aithne  dhuitse  a  nis ; 
ach  bithidh  fios  agad  air  an  dèigh 
so. 

8  Thubhairt  Peadar  ris,  Cha 
nigh  thu  mo  chosan-sa  gu  bràth. 
Fhreagair  Iosa  e,  Mur  nigh  mi 


thu,  cha  'n'eil  cuid  agad  maille 
rium. 

9  A  deir  Simon  Peadar  ris,  A 
Thighearn,  ni  h-iad  mo  chosan  a 
mhàin,  ach  mar  an  ceudna  mo 
làmhan  agus  mo  cheann. 

10  A  deir  Iosa  ris,  An  ti  a  ta 
air  ionnlad,  cha  'n'eil  feum  aige 
ach  a  chosan  ionnlad,  ach  tha  e  gu 
h-iomlan  glan  :  agus  a  ta  sibh- 
se  glan,  ach  cha  *'n'eil  sibh  uile 
glan. 

1 1  Oir  bha  fios  aige  cò  a  bhrath- 
adh  e ;  uime  sin  thubhairt  e,  Cha 
'n'eil  sibh  uile  glan. 

12  An  sin,  an  dèigh  dha  an 
cosan  ionnlad,  agus  'fhalluing  a 
ghabhail  d'a  ionnsuidh,  shuidh  e 
a  rìs,  agus  thubhairt  e  riu,  Am 
bheil  fhios  agaibh  ciod  a  rinn  mi 
dhuibh  ? 

13  Tha  sibh  a'  gairm  Maighstir, 
agus  Tighearn  dhiom-sa :  agus 
tha  sibh  ag  ràdh  gu  maith  ;  oir  is 
mi  sin. 

14  Uime  sin  ma  dh'ionnlaid 
mise,  bhur  Tighearn  agus  bhur 
Maighstir,  bhur  cosan-sa,  is  còir 
dhuibhse  mar  an  ceudna  cosan  a 
chèile  ionnlad. 

15  Oir  thug  mi  eisiomplair 
dhuibh,  chum's  mar  a  rinn  mise 
dhuibh,  gu'n  deanadh  sibhse  mar 
an  ceudna. 

16  Gu  deimhin  deimliin  a 
deirim  ribh,  Cha  mhò  an  t-òglach 
na  'mhaighstir,  agus  cha  mhò  an 
teachdair  na  'n  ti  a  chuir  uaith  e. 

17  Ma's  aithne  dhuibh  nanithe 
so,  is  beannaichte  sibh  ma  ni  sibh 
iad. 

18  Cha  'n'eil  mi  labhairt  oirbh 
uile ;  is  aithne  dhomh  cò  a  thagh 
mi:  ach  is  èigin  an  sgriobtuir  a 
choimhlionadh,  An  ti  a  ta  ag 
itheadh  arain  maille  rium,  thog  e 
a  shàil  a'm'  ashaidh. 


1 '  eudach-uachdair. 

19  A  nis  a  deirim  so  ribh  mun 
tig  e  gu  crich,  chum  'nuair  a  thar- 
las  e,  gu'n  creid  sibh  gur  mise  e. 

20  Gu  deimhin  deimhin  a  deir- 
im  ribh,  An  ti  a  ghabhas  ri  neach 
sam  bith  a  chuireas  mise  uam, 
gabhaidh  e  rium-sa  :  agus  an  ti  a 
ghabhas  rium-sa,  gabhaidh  e  ris 
an  ti  a  chuir  uaith  mi. 

21  Air  do  losa  na  nithe  so 
ràdh,  bha  e  fuidh  thrioblaid  'na 
spiorad,  agus  rinn  e  fianuis,  agus 
thubhairt  e,  Gu  deimhin  deimhin 
a  deirim  ribh,  gu'm  brath  a  h-aon 
agaibh  mise. 

22  An  sin  dh'amhairc  na  deis- 
ciobuil  air  a  chèile,  fuidh  amharus 
cia  uime  a  labhair  e. 

23  A  nis  bha  aon  d'a  dheisciob- 
luibh,  'na  luidhe  an  uchd1  losa, 
neach  a  b'ionmhuinn  le  losa. 

24<  Air  an  aobhar  sin  smèid 
Simon  Peadar  air-san,  gu'n  feòr- 
aicheadh  e  cia  uime  a  labhair  e. 

25  An  sin  air  dhasan  aomadh 
ri  uchd  losa,  a  deir  e  ris,  A  Thigh- 
earn,  co  e  ? 

26  Fhreagair  Iosa,  Is  e  an  ti 
sin  e,  d'an  toir  mise  an  greim, 
an  dèigh  dhomh  a  thumadh.  Agus 
an  uair  a  thum  e  'n  greim,  thug 
se  e  do  Iudas  Iscariot,  mac  Shim- 
oin. 

27  Agus  an  sin  an  dèigh  a' 
ghreama,  chaidh  Satan  a  steach 
ann-san.  An  sin  thubhairt  losa 
ris,  An  ni  a  ta  thu  a'  deanamh, 
dean  gu  grad  e. 

28  A  nis  cha  do  thuig  a  h-aon 
diubhsan,  a  bha  'nan  suidhe  air  a' 
bhord,  c'ar  son  a  thubhairt  e  so 
ris. 

29  Oir  shaoil  cuid  diubh,  do 
bhrìgh  gu'n  robh  an  sporan  aig 
ludas  gu'n  dubhairt  Iosa  ris, 
Ceannaich  na  nithe  a  ta  dh'uir- 


easbhuidh  oirnn  chum  na  fèisde : 
no,  gu'n  tugadh  e  ni-èigin  do  na 
bochdaibh. 

30  An  sin  an  dèigh  dha-san  an 
greim  a  ghabhail,  chaidh  e  mach 
air  ball ;  agus  bha  'n  oidhche  ann. 

31  Uime  sin,  'nuair  a  chaidh 
esan  a  mach,  thubhairt  losa,  A 
nis  a  ta  Mac  an  duine  ah*  a'  ghlòr- 
achadh,  agus  tha  Dia  air  a  ghlòr- 
achadh  ann. 

32  Ma  ta  Dia  air  a  ghlòrachadh 
ann,  glòraichidh  Dia  esan  mar 
an  ceudna  ann  fèin,  agus  air  ball 
glòraichidh  se  e. 

33  A  chlann  bheag,  fathast 
ùine  bheag  tha  mise  maille  ribh. 
larraidh  sibh  mi :  agus  mar  thu- 
bhairt  mi  ris  na  h-Iudhachaibh, 
Do'n  àit  an  tèid  mise,  cha  'n'eil 
e  'n  comas  duibh-se  teachd  •  mar 
sin  a  deirim  ribh-se  nis. 

34  Aithne  nuadh  bheiream 
dhuibh,  Gu'n  gràdhaich  sibh  a 
chèile;  mar  a  ghràdhaich  mise 
sibhse,  gu'n  gràdhaich,  sibh  fèin  a 
chèile  mar  an  ceudna. 

35  Le  so  aithnichidh  na  h-uile 
dhaoine  gur  sibh  mo  dheisciobuil- 
se,  ma  bhios  gràdh  agaibh  fèin  d'a 
chèile. 

36  A  deir  Simon  Peadar  ris, 
A  Thighearn,  c'àit  a  thèid  thu  ? 
Fhreagair  losa  e,  Do'n  àit  an  tèid 
mi,  cha'n  urradh  thusa  nis  mo 
leantuinn;  gidheadh  leanaidh  tu 
mi  'na  dhèigh  so. 

37  A  deir  Peadar  ris,  a  Thigh- 
earn,  c'ar  son  nach  urradh  mi  do 
leantuinn  a  nis  ?  Leigidh  mi  sìos 
m'anam  air  do  shon. 

38  Fhreagair  Iosa  e,  An  leig 
thu  t'anam  sìos  air  mo  shon-sa  ? 
Gu  deimhin  deimhin  a  deirim  riut, 
Nach  goir  an  coileach,  gus  an  àich- 
eadh  thu  mi  tri  uairean. 


as  aomadh  rì  uchd. 

CAIB.  XIV. 

1  Tha  Criosd  a?  toirt  comhfhurt- 
achd  d*a  dheisciobluibh  le  dòchas 
fhlaitheanais :  6  ag  innseadh  gur 
e  fèin  an  t-slighe,  an  fhìrinn, 
agus  a'bheatha:  13  a'  toirt  cinnte 
giCm  bi'n  urnuighean  'na  ainm- 
san  èifeachdach,  fyc. 

NA  biodh  bhur  cridhe  fuidh 
thrioblaid :  tha  sibh  a'  creid- 
sinn  ann  an  Dia,  creidibh  annam- 
sa  mar  an  ceudna. 

2  Ann  an  tigh  m'Athar-sa  tha 
iomadh  àite-còmhnuidh  :  mur 
biodh  e  mar  sin,  dh'innsinn-se 
dhuibh  :  tha  mi  dol  a  dh'ulluch- 
adh  àite  dhuibh. 

3  Agus  ma  thèid  mi  agus  gu'n 
ulluich  mi  àit  dhuibh,  thig  mi  rìs, 
agus  gabhaidh  nai  sibh  a  m'  ionn- 
suidh  fèin,  chum  far  am  bheil 
mise,  gu'm  bi  sibhse  mar  an 
ceudna. 

4>  Agus  is  aithne  dhuibh  c'àit 
am  bheil  mi  dol,  agus  is  aithne 
dhuibh  an  t-slighe. 

5  A  deir  Tomas  ris,  A  Thigh- 
earn,  cha  'n'eil  fhios  againn  c'àit 
am  bheil  thu  dol,  agus  cionnus 
a  dh'fheudas  eòlas  na  slighe  bhi 
againn  ? 

6  A  deir  Iosa  ris,  Is  mise  an 
t-slighe,  agus  an  fhìrinn,  agus  a' 
bheatha  :  cha  tig  aon  neach  chum 
an  Athar  ach  triom-sa. 

7  Nam  b'aithne  dhuibh  mise, 
b'aithne  dhuibh  m'Athair  mar 
an  ceudna :  agus  à  so  suas  is 
aithne  dhuibh  e,  agus  chunnaic 
sibh  e. 

8  A  deir  Philip  ris,  A  Thigh- 
earn,foillsichant-Athair  dhuinne, 
agus  is  leòir  leinn  e. 

9  A  deir  Iosa  ris,  Am  bheil 
mise  ùine  co  fhada  maille  ribh, 


agus  nach  aithne  dhuit  fathast  mi, 
Philip  ?  an  ti  a  chunnaic  mise, 
chunnaic  e  an  t-Athair ;  agus 
cionnus  a  deir  thu,  Foillsich  an 
t-Athair  dhuinn  ? 

10  Nach  'eil  thu  creidsinn  gu 
bheil  mise  anns  an  Athair,  agus 
an  t-Athair  annamsa  ?  na  briath- 
ran  a  ta  mi  labhairt  ribh,  cha'n 
ann  uam  fèin  a  ta  mi  'gan  labh- 
airt :  ach  an  t-Athair,  a  ta  gabh- 
ail  còmhnuidh  annamsa,  tha  esan 
a'  deanamh  nan  oibre. 

11  Creidibh  mise  gu  bheil  mi 
anns  an  Athair,  agus  an  t-Athair 
annam-sa  :  no,  creidibh  mi  air  son 
nan  oibre  fèin. 

12  Gu  deimhin  deimhin  a 
deirim  ribh,  An  ti  a  chreideas 
annam-sa,  na  h-oibre  a  ta  mise  a' 
deanamh,  ni  esan  mar  an  ceudna, 
agus  ni  e  oibre  a's  mò  na  iad  so, 
do  bhrìgh  gu  bheil  mise  dol  chum 
m'Athar ; 

13  Agus  ge  b'e  ni  a  dh'iarras 
sibh  a'm'  ainmse,  ni  mise  sin : 
chum's  gu'm  bi  an  t-Athair  air  a 
ghlòrachadh  anns  a'  Mhac. 

14  Ma  dh'iarras  sibh  ni  air  bith 
a'm'  ainm-se,  ni  mise  e. 

15  Ma's  toigh  libh  mise,  coimh- 
idibh  m'àitheanta. 

16  Agus  guidhidh  mise  an 
t-Athair,  agus  bheir  e  dhuibh 
Comhf hurtair l  eile,  chum's  gu  fan 
e  maille  ribh  gu  bràth  ; 

17  Spiorad  na  fìrinn,  neach 
nach  urrainn  an  saoghal  a  ghabh- 
ail,  do  bhrìgh  nach  'eil  e  'ga  f haic- 
inn,  agus  nach  aithne  dha  e  :  ach 
is  aithne  dhuibh-se  e,  oir  tha  e 
fantuinn  maille  ribh,  agus  bithidh 
e  annaibh. 

18  Cha'n  fhàg  mi  sibh  'nur 
dìlleachdaibh  j  thig  mi  d'ur  ionn- 
suidh. 


1  Fear-comhairle. 

19  Taraull  beag  fathast,  agus 
cha'n  fhaic  an  saoghal  mi  tuill- 
eadh ;  ach  chi  sibhse  mi :  do 
bhrìgh  gu  bheil  mise  beò,  bithidh 
sibhse  beò  mar  an  ceudna. 

20  Anns  an  là  sin  bithidh  fios 
agaibh  gu  bheil  mise  ann  am  Ath- 
air,  agus  sibhse  annam-sa,  agus 
mise  annaibh-se. 

21  An  ti  aig  am  bheil  m'àith- 
eanta-sa,  agus  a  ta  'gan  coimh- 
ead,  is  esan  aig  am  bheil  gràdh 
dhomh-sa :  agus  an  ti  aig  am  bheil 
gràdh  dhomh-sa,  gràdhaichear  le 
m'Athair  e,  agus  gràdhaichidh 
mise  e,  agus  foillsichidh  mi  mi  fèin 
da. 

22  A  deir  Iudas,  (cha'n  e  Is- 
cariot,)  ris,  A  Thighearn,  c'ar  son 
a  dh'fhoulsicheas  tu  thu  fèin 
dhuinne,  agus  nach  dean  iliu  sin 
do'n  t-saoghal  ? 

23  Fhreagair  Iosa  agus  thu- 
bhairt  e  ris,  Ma  ghràdhaicheas 
neach  mise,  coimhididh  e  m'fhoc- 
al :  agus  gràdhaichidh  m'Athair 
esan,  agus  thig  sinn  d'a  ionnsuidh, 
agus  ni  sinn  còmhnuidh  maille 
ris. 

24-  An  ti  nach  gràdhaich  mise, 
cha  choimhid  e  mo  bhriathra :  a- 
gus  am  focal  a  ta  sibh  a'  cluinn- 
tinn,  cha  leam-sa  e,  ach  leis  an 
Athair  a  chuir  uaith  mi. 

25  Na  nithe  so  labhair  mi  ribh, 
air  dhomh  bhi  m'  chòmhnuidh 
maille  ribh : 

26  Ach  an  Comhfhurtair,  an 
Spiorad  naomh,  a  chuireas  an 
t-Athair  uaith  a'm'  ainmse,  teag- 
aisgidh  esan  dhuibh  na  h-uile 
nithe,  agus  cuiridh  e  'n  cuimhne 
dhuibh  na  h-uile  nithe  a  labhair 
mise  ribh. 

27  Tha  mi  fàgail  sìth  agaibh, 
mo  shìths'  a  ta  mi  tabhairt  duibh  : 


cha'n  ann  mar  a  bheir  an  saoghal, 
a  tha  mise  tabhairt  duibh.  Na 
biodh  bhur  cridhe  fuidh  thriob- 
laid,  agus  na  biodh  eagal  air. 

28  Chuala  sibh  mar  thubhairt 
mi  ribh,  Tha  mi  falbh,  agus  thig 
mi  rìs  d'ur  ionnsuidh.  Nam  biodh 
gràdh  agaibh  dhomhsa,  bhiodh 
aoibhneas  oirbh,  a  chionn  gu'n 
dubhairt  mi,  Tha  mi  dol1  chum 
an  Athar ;  oir  is  mò  m'  Athair  na 
mise. 

29  Agus  a  nis  dh'innis  mi 
dhuibh  so  roimh  dha  teachd  gu 
crìch,  chum  'nuair  a  thig  e  gu 
crìch,  gu  creideadh  sibh. 

30  A  so  suas  cha  labhair  mi 
mòran  ribh :  oir  a  ta  uachdaran 
an  t-saoghail  so  a'  teachd,  agus 
cha  'n'eil  ni  air  bith  aige  annam- 
sa. 

31  Ach  a  chum's  gu'm  bi  fios 
aig  an  t-saoghal  gur  ionmhuinn 
leam  an  t-Athair  ;  agus  mar  a 
thug  an  t^Athair  àithne  dhomh, 
mar  sin  a  ta  mi  a'  deanamh.  Eir- 
ibh,  rachamaid  as  so. 

CAIB.  XV. 
1  An  sòlas  a  ta  aig  deisciobluibh 
Chriosd.  18  Comhfhurtachd 
fuidh  fhuath  agus  ghèur-lean- 
mhuinnant-saoghail.  26 Dreuchd 
an  Spioraid  naoimh,  agus  nan 
abstol. 

1S  mise  an  fhìonain  fhìor,  a- 
gus  is  e  m'  Athair  an  treabh- 
aiche2. 

2  Gach  uile  gheug  annamsa 
nach  'eil  a'  giùlan  toraidh,  bheir 
e  air  falbh  :  agus  gach  uile  gheug 
&  ta  tabhairt  toraidh,  glanaidh  e 
i,  chum  as  gu'n  giùlain  i  tuilleadh 
toraidh. 

3  A  nis  a  ta  sibhse  glan  troimh 
an  f  hocal  a  labhair  mi  ribh. 

4  Fanaibh  annam-sa,  agus  mise 


a  chionn  gu  bheil  mi  dol. — 2  tuathanach. 

annaibhse.  Mar  nach  urrainn  a' 
gheug  toradh  a  thoirt  uaipe  fèin, 
mur  fan  i  san  fhìonain,  cha  mhò 
is  urrainn  sibhse,mur  fan  sibh  ann- 
am-sa. 

5  Is  mise  an  f  hìonain,  sibhse  na 
geuga  :  an  ti  a  dh'fhanas  annam- 
sa,  agus  mise  annsan,  bheir  esan 
mòr-thoradh  uaith :  oir  as  m'eug- 
mhais-se  cha'n  urradh  sibh  aon  ni 
a  dheanamh. 

6  Mur  fan  neach  annam-sa, 
tha  e  air  a  thilgeadh  a  mach  mar 
ghèig,  agus  air  crìonadh;  agus 
tionailidh  daoine  iad,  agus  tilgidh 
iad  san  teine  iad,  agus  loisgear 
iad. 

7  Ma  dh'fhanas  sibh  annam- 
sa  agus  ma  dh'fhanas  m'  f hocail- 
se  annaibh-se,  iarraidh  sibh  gach  ni 
a's  àill  libh,  agus  nithear  dhuibh 
e. 

8  An  so  tha  m'  Athair-se  air  a 
ghlòrachadh,  gu'n  toir  sibhse 
mòr-thoradh  uaibh ;  agus  bithidh 
sibh  'nur  deisciobuil  dhomh-sa. 

9  Mar  a  ghràdhaich  an  t-Athair 
mise,  mar  sin  ghràdhaich  mise 
sibhse :  fanaibh  ann  am  ghràdh- 
sa. 

10  Ma  choimhideas  sibh  m'àith- 
eanta,fanaidh  sibh  ann  amghràdh: 
mar  a  choimhid  mise  àitheanta  m' 
Athar,  agus  a  tha  mi  a'  fantuinn 
'na  ghràdh. 

1 1  Na  nithe  so  labhair  mi  ribh, 
chum's  gu  fanadh  mo  ghairdeach- 
as  annaibh,  agus  gu'm  biodh  bhur 
gairdeachas-sa  làn. 

12  Is  i  so  m'àithne-se,  gu'n 
gràdhaich  sibhse  a  chèile,  mar  a 
ghràdhaich  mise  sibhse. 

13  Gràdh  a's  mò  na  so  cha 
Veil  aig  neach  air  bith,  gu'n 
leigeadh  duine  'anam  sìos  air  son 
a  chairde. 


14  Is  sibhse  mo  chairde-se,  ma 
ni  sibh  gach  ni  a  ta  mi  'g  àith- 
neadh  dhuibh. 

15  A  so  suas  cha  ghoir  mi 
seirbhisich  dhibh ;  oir  cha'n  aithne 
do'n  t-seirbhiseach  ciod  a  ta  a 
Thighearn  a'  deanamh :  ach  ghoir 
mi  cairde  dhibh;  oir  na  h-uile 
nithe  a  chuala  mi  o  m'  Athair, 
thug  mi  fios  duibh-se  orra. 

1 6  Cha  sibhse  a  thagh  mise,  ach 
is  miseathagh  sibhse,  agus  dh'ord- 
uich '  mi  sibh,  chum  gu'n  rachadh 
sibh,  agus  gu'n  tugadh  sibh  a 
mach  toradh,  agus  gu  maireadh 
bhur  toradh ;  chum's  ge  b'e  ni  a 
dh'iarras  sibh  air  an  Athair  ann  am 
ainm-se,  gu'n  tabhair  e  dhuibh  e. 

17  Tha  mi  'g  àithneadh  nan 
nithe  so  dhuibh,  chum's  gu'n 
gràdhaich  sibh  a  chèile. 

18  Ma  ta  'n  saoghal  'gur  fuath- 
achadh,  tha  fhios  agaibh  gu'n 
d'fhuathaich  e  mise  roimhibh. 

19  Nam  b'ann  do'n  t-saoghal 
sibh,  ghràdhaicheadh  an  saoghal 
a  chuid  fèin  :  ach  do  bhrìgh  nach 
ann  do'n  t-saoghal  sibh,  ach  gu'n 
do  thagh  mise  sibh  as  an  t-saoghal, 
uime  sin  tha  fuath  aig  an  t-saogh- 
al  duibh. 

20  Cuimhnichibh  am  focal  a 
thubhairt  mi  ribh,  Cha  'n'eil  an 
seirbhiseach  ni's  mò  na  a  Thigh- 
earn.  Ma  rinn  iad  geur-lean- 
mhuinn  ormsa,  ni  iad  geur-lean- 
mhuinn  oirbhse  mar  an  ceudna  : 
ma  choimhid  iad  m'fhocal-sa, 
coimhididh  iad  bhur  focal-sa  mar 
an  ceudna. 

21  Ach  na  nithe  so  uile  ni  iad 
oirbh  air  son  m'ainme-se,  do 
bhrìgh  nach  aithne  dhoibh  esan, 
a  chuir  uaith  mi. 

22  Mur  bithinn-se  air  teachd, 
agus  air  labhairt  riu,  cha  bhiodh 


shuidhich,  shonraich. 

peacadh  aca  :  ach  a  nis  cha  'n'eìl 
leithsgeul  am  peacaidh  aca. 

23  An  ti  aig  am  bheil  fuath 
dhomhsa,  thafuath  aigedo  m'Ath- 
air  mar  an  ceudna. 

24  Mur  bithinn-se  air  deanamh 
nan  oibre  'nam  measg  nach  d'rinn 
aon  neach  eile,  cha  bhiodh  peac- 
adh  aca  :  ach  a  nis  chunnaic  siad 
iad,  agus  dh'f  huathaich  iad  araon 
mise  agus  m'Athair. 

25  Ach  rinneadk  so  chum  gu'n 
coimhliontadh  am  focal  a  ta 
sgrìobhta  'nan  lagh  fèin,  Dh'f  hua- 
thaich  iad  mi  gun  aobhar. 

26  Ach  an  uair  a  thigan  Comh- 
fhurtair,  a  chuireas  mise  d'ur 
n-ionnsuidh  o'n  Athair,Spiorad  na 
fìrinn,  a  tha  teachd  a  mach  o'n 
Athair,  ni  esan  fìanuis  mu  m' 
thimchioll-sa. 

27  Agus  ni  sibhse  fianuis  mar 
an.  ceudna,  do  bhrìgh  gu  bheil 
sibh  maille  rium  o  thùs. 

CAIB.  XVI. 
1  Tha  Criosd  «'  toirt  comhfhurt- 
achd  d'  a  dheisciobluibh  an  agh- 
aidh  trioblaid  le  gealladh  an 
Spioraid  naoimh,  agus  'aiseirigh 
agus  a  dhol  suas  air  nèamh  ;  28 
a'  toirt  cinnte  dhoibh  gu'm  bi  na 
h-urnuighean  a  nithear  'ìia  ainm- 
san  taitneach  d'a  Athair,  fyc. 

NA  nithe  so  labhair  mi  ribh, 
chum  nach  faigheadh  sibh 
oìlbheum. 

2  Cuiridh  iad  as  an  t-sionagog 
sibh ;  seadh,  thig  an  uair,  ge  b'e 
neach  a  mharbhas  sibh,  gu'n  saoil 
e  gu  bheil  e  deanamh  seirbhis  do 
Dhia. 

3  Agus  ni  iad  na  nithe  so,  do 
bhrìgh  nach  aithne  dhoibh  an 
t-Athair,  no  mise. 

4  Ach  dh'innis  mi  na  nithe  so 
dhuibh,  chum  'nuair  a  thig  an 
t-àm,  gu'n  cuimhnich  sibh  gu'n 
d'innis  mi  dhuibh  iad  :    ach  cha 


dubhairt  mi  na  nithe  so  ribh  o 
thùs,  do  bhrìgh  gu'n  robh  mi 
maille  ribh. 

5  Ach  a  nis  a  ta  mi  dol  chum 
an  ti  a  chuir  uaith  mi,  agus  cha 
'n'eil  a  h-aon  agaibhse  a'  feòraich 
dhiom,  C'àit  tha  thu  dol  ? 

6  Ach  a  chionn  gu'n  dubhairt 
mi  na  nithe  so  ribh,  lìon  do-bròn 
bhur  cridhe. 

7  Gidheadh  a  ta  mi  'g  innseadh 
dhuibh  na  fìrinn,  Is  buannachd 
dhuibh  mise  a  dh'f  halbh :  oir  mur 
falbh  mi,  cha  tig  an  Comhf hurt- 
air  d'ur  n-ionnsuidh-se  ;  ach  ma 
dh'fhalbhas  mi,  cuiridh  mi  esan 
d'ur  n-ionnsuidh. 

8  Agus  an  uair  a  thig  esan, 
bheir  e  dearbh-shoilleireachddo'n 
t-saoghal  mu  pheacadh,  agus  mu 
fhìreantachd,  agus  mu  bhreith- 
eanas : 

9  Mu  pheacadh,  do  bhrìgh  nach 
'eil  iad  a'  creidsinn  annam-sa ; 

10  Mu  fhìreantachd,  do  bhrìgh 
gu  bheil  mi  dol  a  dh'ionnsuidh 
m'Athar,  agus  nach  faic  sibh  ni's 
mò  mi ; 

1 1  Mu  bhreitheanas,  a  chionn 
gu  bheil  uachdaran  an  t-saoghail 
so  air  a  dhìteadh. 

12  Tha  mòran  nithe  agam 
fathast  ri  ràdh  ribh,  ach  cha'n 
urradh  sibh  an  giùlan  an  tràth- 
sa. 

13  Ach  an  uair  a  thig  esan, 
Spiorad  na  fìrinn,  treòraichidh  e 
sibh  chum  gach  uile  f  hìrinn :  oir 
cha  labhair  e  uaith  fèin  :  ach  labh- 
raidh  e  na  h-uile  nithe  a  chluinn- 
eas  e  :  agus  foillsichidh  e  dhuibh- 
s'e  nithe  a  ta  ri  teachd. 

14  Bheir  esan  glòir  dhomh-sa; 
oir  gheibh  e  do  m'  chuid-se,  agus 
nochdaidh  e  dhuibhse  e. 

15  Na  h-uiJe  nithe  a  ta  aig  an 
Athair,  is  leamsa  iad :  air  an 
aobhar    so    thubhairt    mi,   gu'n 

faigh  e  do  m'  chuid-se,  agus  noch- 
daidh  e  dhuibhse  e. 

16  Tamull  beag  agus  cha'n 
f  haic  sibh  mi ;  agus  a  rìs,  tamull 
beag  agus  chi  sibh  mi,  do  bhrìgh 
gu  bheil  mi  dol  chum  an  Athar. 

17  An  sin  thubhairt  cuid  d'a 
dheisciobluibh  catorra  fèin,  Ciod 
e  so  a  deir  e  ruinn,  Tamull  beag 
agus  cha'n  f  haic  sibh  mi :  agus 
a  rìs,  tamull  beag  agus  chi  sibh 
mi :  agus,  Do  bhrìgh  gu  bheil  mi 
dol  chum  an  Athar  ? 

18  Air  an  aobhar  sin  thubhairt 
iad,  Ciod  e  so  a  deir  e,  Tamull 
beag  ?  Cha  'n'eil  sinne  a'  tuig- 
sinn  ciod  a  deir  e. 

19  A  nis  dh'aithnich  Iosa  gu'n 
robh  toil  aca  fheòraich  dheth, 
agus  thubhairt  e  riu,  Am  bheil 
sibh  a'  feòraich  'nur  measg  fèin 
mar  a  thubhairt  mi,  Tamull  beag 
agus  cha'n  fhaic  sibh  mi:  agus 
a  rìs,  tamull  beag  agus  chi  sibh 
mi. 

20  Gu  deimhin  deimhin  a 
deirim  ribh,  gu'n  dean  sibhse  gul 
agus  caoidh,  ach  ni'n  saoghal 
gairdeachas :  agus  bithidh  sibhse 
do-bhrònach,ach  pillear  bhurbròn 
gu  gairdeachas. 

21  'Nuair  a  bhios  bean  ri  saoth- 
air-chloinne,  bithidh  i  fo  dhoil- 
gheas,  chionn  gu  bheil  a  h-uair  air 
teachd :  ach  an  uair  a  bheireas  i 
an  Ieanabh,  cha  chuimhnich  i  a 
h-àmhghar  ni  's  mò,  troimh  aoibh- 
neas  gu'n  d'rugadh  duine  chum  an 
t-saoghail. 

22  Agus  a  ta  nis  uime  sin 
doilgheas  oirbhse :  ach  chi  mise 
a  rìs  sibh,  agus  ni  bhur  cridhe 
gairdeachas,  agus  bhur  gaird- 
eachas  cha  bhuin  neach  air  bith 
uaibh. 

23  Agus  air  an  là  sin   cha'n 


fheòraich  sibh  ni  air  bith  dhiom- 
sa  :  Gu  deimhin  deimhin  a  deir- 
im  ribh,  Ge  b'e  nithe  dh'iarras 
sibh  air  an  Athair  ann  am  ainm- 
se,  gu'n  tabhair  e  dhuibh  iad : 

24  Gus  a  so  cha  d'iarr  sibh  ni 
air  bith  a'm'  ainm-se :  iarraibh,  a- 
gus  gheibh  sibh,  chum  as  gu'm  bi 
bhur  n-aoibhneas  làn. 

25  Na  nithe  so  labhair  mi  ribh 
am  briathraibh  dorcha ! :  ach  thig 
an  uair  anns  nach  labhair  mi  ni's 
mò  ribh  am  briathraibh  dorcha, 
ach  innsidh  mi  gu  soilleir  mu'n 
Athair  dhuibh. 

26  Anns  an  là  sin  iarraidh  sibh 
a'm'  ainm-se :  agus  cha  'n'eil  mi 
'g  ràdh  ribh,  gu'n  guidh  mi  an 
t-Athair  air  bhur  son  : 

27  Oir  is  toigh  leis  an  Athair 
fèin  sibh,  air  son  gu'n  d'thug 
sibh  gràdh  dhomhsa,  agus  gu'n 
do  chreid  sibh  gur  ann  o  Dhia  a 
thàinig  mi. 

28  Thàinig  mi  mach  o'n  Ath- 
air,  agus  tha  mi  air  teachd  chnm 
an  t-saoghail :  a  rìs,  tha  mi  f  àgail 
an  t-saoghail;  agus  a'  dol  chum 
an  Athar. 

29  A  deir  a  dheisciobuil  ris, 
Feuch,  a  nis  tha  thu  labhairt  gu 
soilleir,  agus  cha  'n'eil  thu  labh- 
airt  cosamhlachd  air  bith. 

30  A  nis  tha  fhios  againn  gur 
aithne  dhuit  na  h-uile  nithe,  agus 
nach  feum  thu  duine  air  bith  a 
dh'fheòraich  dhiot :  air  a  shon 
so  tha  sinn  a'  creidsinn  gur  ann  o 
Dhia  a  thàinig  thu. 

31  Fhreagair  losa  iad  Am  bheil 
sibh  a  nis  a'  creidsinn  ? 

32  Feuch,  thig  an  t-àm,  seadh, 
tha  e  cheana  air  teachd,  anns  an 
sgapar  o  chèile  sibh,  gach  aon  g'a 
ionad  fèin,  agus  am  f  àg  sibh  mise 
a'm'  aonar:  gidheadh  cha  'n'eil 


an  comhadaìbh. 

mi  a'ra'  aonar,  oir  tha  an  t-Ath- 
air  maille  rium. 

33  Na  nithe  so  labhair  mi  ribh, 
chum  gu'm  biodh  sìth  agaibh  ann- 
amsa.     Anns  an  t-saoghal  bithidh 
àmhghar  agaibh  :  ach  biodh  deadh 
mhisneach     agaibh,     thug    mise 
buaidh  air  an  t-saoghal. 
CAIB.  XVII. 
1    Tìia  Criosd  a'  deanamh  urnuigh 
r'a  Athair  esan  a  ghlòrachadh, 
6  gu'ìi  coimhideadh  e  abstoil,   1 1 
ann  an  aonachd,  17  agus  anns 
anfhìrinn,  Src. 

LABHAIR  Iosa  na  briathra 
so ;  agus  thog  e  suas  a  shùil- 
ean  gu  nèamh,  agus  thubhairt  e, 
Athair,  thàinig  an  uair ;  glòraich 
do  Mhac,  chum's  gu'n  glòraich  do 
Mhac  thusa  mar  an  ceudna ; 

2  Chum  mar  a  thug  thu  cumh- 
achd  dha  air  gach  feòil,  na  h-uile 
a  thug  thu  dha,  gu'n  d'thugadh 
esan  dhoibh  a'  bheatha  mhair- 
eannach. 

3  Agus  is  i  so  a'  bheatha  mhair- 
eannach,  eòlas  a  bhi  aca  ortsa  an 
t-aon  Dia  f  ìor,  agus  air  Iosa  Criosd 
a  chuir  thu  uait. 

4  Ghlòraich  mise  thusa  air 
talamh  :  chrìochnaich  mi  'n  obair 
a  thug  thu  dhomh  r'a  dhean- 
amh. 

5  Agus  a  nis,  Athair,  glòraich 
thusa  mise  maille  riut  fèin,  leis 
a'  ghlòir  a  bha  agam  maille  riut 
mun  robh  an  saoghal  ann. 

6  Dh'fhoillsich  mise  t'ainm  do 
na  daoinibh  a  thug  thu  dhomh  as 
an  t-saoghal :  bu  leatsa  iad,  agus 
thug  thu  dhomhsa  iad;  agus 
choimhid  iad  t'fhocal. 

7  A  nis  thuig  iad  gur  ann  uait 
a  tha  na  h-uile  nithe,  a  thug  thu 
dhomhsa. 

8  Oir  thug  mi  dhoibh  na  briath- 
ran  a  thug  thusa  dhomh;  agus 
ghabh  siad  iad,  agus  thuig  iad  gu 


fìrinneach  gur  ann  uaitse  thàinig 
mi,  agus  chreid  iad  gu'n  do  chuir 
thu  uait  mi. 

9  Air  an  sonsan  tha  mi  guidh- 
eadh  :  cha  'n'eil  mi  guidheadh  air 
son  an  t-saoghail,  ach  air  son  na 
muinntir  sin  a  thug  thu  dhomh, 
oir  is  leatsa  iad. 

10  Agus  is  leatsa  na  h-uile 
nithe  a's  leamsa,  agus  is  leamsa  na 
nithe  a's  leatsa,  agus  a  ta  mi  air 
mo  ghlòrachadh  annta. 

1 1  Agus  a  nis  cha  'n'eil  mise 
ni  's  mò  anns  an  t-saoghal,  ach 
a  ta  iadsan  san  t-saoghal  agus  a 
ta  mise  a'  teachd  a't'ionnsuidh-sa, 
Athair  naomh,  coimhid  iadsan 
troimh  t'ainm  a  thug  thu  dhomh- 
sa,  chum's  gu'm  bi  iad  'nan  aon, 
mar  a  ta  sinne. 

12  Amfeadh  's  a  bha  misemaille 
riu  anns  an  t-saoghal,  choimhid 
mi  iad  troimh  t'ainmsa :  ghleidh 
mi  a'  mhuinntir  a  thug  thu  dhomh, 
agus  cha  do  chailleadh  a  h-aon 
diubh,  ach  mac  an  sgrios ;  chum 
gu  biodh  an  sgriobtuir  air  a  choimh- 
lionadh. 

13  Agus  a  nis  tha  mi  teachd 
a'  t'ionnsuidh-sa,agustha  mi  labh- 
airt  nan  nithe  so  anns  an  t-saogh- 
al,  chum  gu'm  biodh  mo  ghaird- 
eachas  aca  air  a  choimhlionadh 
annta. 

14  Thug  mi  t'fhocal  dhoibh; 
agus  thug  an  saoghalfuath  dhoibh, 
air  son  nach  ann  do'n  t-saoghal 
iad,  mar  nach  'eil  mise  do'n 
t-saoghal. 

15  Cha'n'eil  miguidheadh  gu'n 
tugadh  tu  as  an  t-saoghal  iad, 
ach  gu'n  coimhideadh  tu  o'n  olc 
iad. 

16  Cha  'n'eil  iadsan  do'n 
t-saoghal,  mar  nach  'eil  mise  do'n 
t-saoghal. 

1 7  Naomhaich  iad  troiình  t'f  hìr- 
inn  :  is  e  t'fhocal-sa  an  fhìrinn. 


CAIB.  XVIII. 


189 


18  Mar  a  chuir  thusa  mise  chum 
an  t-saoghail,  mar  sin  chuir  mise 
iadsan  chum  an  t-saoghail. 

19  Agus  air  an  son-san  tha 
mise  ga  m'  naomhachadh  fèin, 
chum's  gu'm  bi  iadsan  mar  an 
ceudna  air  an  naomhachadh 
troimh  'n  fhìrinn. 

20  Agus  cha  'n'eil  mi  guidh- 
eadh  air  an  son-san  a  mhàin,  ach 
mar  an  ceudna  air  son  na  muinn- 
tir  sin  a  chreideas  annamsa  troimh 
am  focalsan : 

21  Chum's  gu'm  bi  iad  uile 
'nan  aon ;  chum  mar  a  ta  thusa, 
Athair,  annamsa,  agus  mise  ann- 
adsa,  gu'm  bi  iadsan  mar  an  ceud- 
na  'nan  aon  annainne;  chum's 
gu'n  creid  an  saoghalgu'n  do  chuir 
thusa  uait  mi. 

22  Agus  thug  mise  dhoibhsan 
a'  ghlòir  a  thug  thusa  dhomhsa, 
chum's  gu'm  bi  iad  'nan  aon,  mar 
a  ta  sinne  'nar  aon ; 

23  Mise  anntasan,  agus  thusa 
annamsa,  chum's  gu'n  deanar 
coimhlionta  iad  ann  an  aon,  agus 
a  chum  gu'm  bi  fios  aig  an  t-saogh- 
al  gu'n  do  chuir  thusauait  mi,agus 
gu'n  do  ghràdhaich  thu  iadsan, 
mar  a  ghràdhaich  thu  mise. 

24  Athair,  is  àill  leam  an 
dream  a  thug  thu  dhomh,  gu'm  bi 
iad  maille  rium,  far  am  bheil  mi ; 
chum's  gu  faic  iad  mo  ghlòir  a 
thug  thu  dhomh :  oir  ghràdhaich 
thusa  mi  mun  do  leagadh  bunaite 
an  domhain. 

25  Athair  chothromaich,  cha 
b'aithne  do'n  t-saoghal  thusa ;  ach 
b'aithne  dhomhsa  thu,  agus  thuig 
iad  so  gu'n  do  chuir  thusa  uait  mi. 

26  Agus  dh'fhoillsich  mise 
t'ainm  dhoibh,  agus  foillsichidh 
mi  <?,  chum's  gu'm  bi  an  gràdh, 
leis  an  do  ghràdhaich  thu  mise, 
anntasan,  agus  mise  annta. 


CAIB.  XVIII. 

1  Tha  Iudas  ay  brath  Iosa.  6  Tha 

na  maoir  a'  tuiteam  air  an  tab- 

amh.    10  Tha  Peadar  a'  gearr- 

adh  cluais  MJialchuis  dheth.    12 

Tha  Iosa  air  a  ghlacadh,  agus 

air    a    ihoirt    gu   Annas   agus 

Caiaphas.     15  Aicheadh  Phead- 

air,  fyc. 

'  l^F  UAIR  a  labhair   Iosa  na 

JL^I    briathra  so,  chaidh  e  maille 

r'a  dheisciobluibh  thairis  air  sruth 

Chedroin,  far  an  robh  lios  l,  anns 

an  deachaidh  e  fèin  agus  a  dheis- 

ciobuil. 

2  Agus  b'aithne  do  Iudas,  a 
bhrath  esan,  an  t-àit :  oir  thàinig 
Iosa  gu  tric  an  sin  maille  r'a  dheis- 
ciobluibh. 

3  An  sin  air  do  Iudas  buidh- 
eann  agus  maoir  fhaotainn  o  na 
h-àrd-shagairt  agus  na  Phairisich, 
thàinig  e  do'n  àit  sin  le  leusaibh, 
agus  lòchranaibh,  agus  armaibh. 

4  Uime  sin  air  do  Iosa  fios  a 
bhi  aige  air  na  h-uile  nithibh,  a 
bha  gu  teachd  air,  chaidh  e  mach, 
agus  thubhairt  e  riu,  Cò  tha  sibh 
ag  iarraidh  ? 

5  Fhreagair  iadsan  e,  Iosa  o 
Nasaret.  A  deir  Iosa  riu,  Is  mise 
e.  Agus  sheas  mar  an  ceudna 
Iudas,  a  bhrath  esan,  maille  riu. 

6  An  sin  co  luath  's  a  thubhairt 
e  riu,  Is  mise  e,  chaidh  iad  air  an 
ais,  agus  thuit  iad  air  an  làr. 

7  An  sin  dh'f  heòraich  e  dhiubh 
a  rìs,  Cò  tha  sibh  ag  iarraidh? 
Thubhairt  iadsan,  Iosa  o  Nasaret. 

8  Fhreagair  losa,  Thubhairt 
mi  ribh  gur  mise  e.  Uime  sin 
ma's  mise  tha  sibh  ag  iarraidh, 
leigibh  leo  sin  falbh  : 

9  Chum  gu'n  coimhliontadh 
am  focal  a  labhair  e,  An  dream  a 
thug  thu  dhomh,  cha  do  chaill  mi 
aon  diubh. 

10  An  sin  air  do  Shimon  Peadar 
claidheamh  a  bhi  aige,  tharruing 
se  e,  agus  bhuail  e  òglach  an  àrd- 
shagairt,  agus  ghearr  e  a'  chluas 
dheas  deth.  Agus  b'e  ainm  an 
òglaich  Malchus. 

11  An  sin  thubhairt  Iosa  ri 
Peadar,  Cuir  do  chlaidheamh  san 
truaill :  an  cupan  a  thug  m'Ath- 
air  dhomhsa,  nach  òl  mi  e  ? 

12  An  sin  rug  a'  bhuidheann, 
agus  an  ceannard,  agus  maoir  nan 
ludhach  air  losa,  agus  cheangail 
iad  e. 

13  Agus  thug  iad  leo  e  air  tùs 
gu  Annas,  (oir  b'esan  athair-cèile 
Chaiaphais,  a  bha  'na  àrd-shagart 
air  a'  bhliadhna  sin.) 

14  A  nis  b'e  Caiaphas  a  thug 
comhairle  do  na  h-Iudhachaibh, 
gu'm  b'iomchuidh  gu'm  faigheadh 
aon  duine  bàs  air  son  an  t-sluaigh. 

15  Agus  lean  Simon  Peadar 
agus  deisciobul  eile  Iosa.  B'aith- 
ne  do'n  àrd-shagart  an  deisciobul 
sin,  agus  chaidh  e  steach  maille  ri 
Iosa  do  chùirt  an  àrd-shagairt. 

16  Ach  sheas  Peadar  aig  an 
dorus  an  leth  muigh.  Uime  sin 
chaidh  an  deisciobul  sin  eile  a  b' 
aithne  do'n  àrd-shagart  a  mach, 
agus  labhair  e  ris  a'  bhan-dorsair, 
agus  thug  e  Peadar  a  steach. 

17  An  sin  thubhairt  a'  bhan- 
oglach  a  bha  glèidheadh  an  doruis 
ri  Peadar.  Nach  ann  do  dheis- 
ciobluibh  an  duine  so  thusa  mar 
an  ceudna?  thubhairt  esan,  Cha'n 
ann. 

18  Agus  bha  na  seirbhisich  agus 
na  maoir'nan  seasamh,  air  dhoibh 
teine  guail  a  chur  suas,  oir  bha'm 
fuachd  ann,  agus  bha  iad  'gan 
garadh  fèin  :  agus  bha  Peadar  'na 
sheasamh  maille  riu,  agus  'gaghar- 
adh  fèin. 

19An  sin  dh'f  hiosraich  an  t-àrd- 
shagart  do  Iosa  mu  thimchioll  a 
theagaisg. 


20  Fhreagair  losa  e,  Labhair 
mise  os  àird  ris  an  t-saoghal ; 
theagaisg  mi  a  ghnàth  anns  an 
t-sionagog,  agus  anns  an  team- 
pull,  far  am  bheil  na  h-Iudhaich 
a'  cruinneachadh  as  gach  àit,  agus 
am  folach  cha  do  labhair  mi  ni 
air  bith. 

21  C'ar  son  ata  thu  fiosrachadh 
dhiomsa?  Fiosraich  dhiubh-san 
a  chuala,  ciod  a  thubhairt  mi  riu  : 
feuch,  a  ta  fhios  acasan  ciod  a 
thubhairt  mi. 

22  Agus  an  uair  a  thubhairt  e 
na  nithe  so,  bhuail  aon  do  na 
maoraibh,  a  bha  'na  sheasamh  a 
làthair,  a  bhas  air  Iosa,  ag  ràdh, 
An  ann  mar  so  a  fhreagras  tu  an 
t-àrd-shagart  ? 

23  Fhreagair  Iosa  e,  Ma  labh- 
air  mi  gu  h-olc,  dean  fianuis  air 
an  olc :  ach  ma's  ann  gu  maith, 
c'ar  son  a  ta  thu  ga  m'  bhualadh  ? 

24-  (A  nis  chuir  Annas  e  cean- 
gailte  gu  Caiaphas  an  t-àrd-shag- 
art.) 

25  Agus  bha  Simon  Peadar  'na 
sheasamh  agus  'ga  gharadh :  Uime 
sin  thubhairt  iad  ris,  Nach  aon 
d'a  dheisciobluibh  thusa  mar  an 
ceudna  ?  Dh'àicheadh  esan,  agus 
thubhairt  e,  Cha  mhi. 

26  Thubhairt  aon  do  sheirbh- 
isich  an  àrd-shagairt,  (caraid  do'n 
f  hear  do'n  ghearr  Peadar  a  chluas,) 
Nach  faca  mise  thu  san  lios  maille 
ris  ? 

27  An  sin  dh'àicheadh  Peadar 
a  rìs,  agus  air  ball  ghoir  an  coii- 
each. 

28  An  sin  thug  iad  Iosa  o 
Chaiaphas  gu  àit  a'  bhreitheanais : 
agus  b'i  mhaduinn  a  bh'ann,  agus 
cha  deachaidh  iad  fèin  do  àit  a' 
bhreitheanais,  chum's  nach  biodh 
iad  air  an  salachadh ;  ach  gu'n  ith- 
eadh  iad  a'  chàisg. 

29  An  sin  chaidh  Pilat  a  mach 
d'an     ionnsuidh-san.    agus    thu- 

airt  e,  Ciod  a'  chasaid  a  tha  sibh 
a'  toirt  an  aghaidh  an  duine 
so? 

30  Fhreagair  iadsan  agus  thu- 
bhairt  iad  ris,  Mur  b'fhear  droch- 
bheirt  e,  cha  tugamaid  thairis 
dhuitse  e. 

31  An  sin  thubhairt  Pilat  riu, 
Gabhaibhse  e,  agus  thugaibh  breth 
air  a  rèir  bhur  lagha  fèin.  An  sin 
thubhairt  na  h-Iudhaich  ris,  Cha 
'n'eil  e  ceadaichte  dhuinne  neach 
air  bith  a  chur  gu  bàs  : 

32  Chum  gu'm  biodh  focal  losa 
air  a  choimhlionadh,  a  labhair  e, 
a'  ciallachadh  ciod  a  ghnè  bàis  a 
bha  e  gu  fhaotainn. 

33  An  sin  chaidh  Pilat  a  steach 
a  rìs  do  àit  a'  bhreitheanais,  agus 
ghairm  e  Iosa,  agus  thubhairt  e 
ris,  An  tusa  Righ  nan  ludhach  ? 

34  Fhreagair  Iosa  e,  Am  bheil 
thu  'g  ràdh  so  uait  fèin,  no  an 
d'innis  daoine  eile  dhuit  e  a  m' 
thimchioll-sa  ? 

35  Fhreagair  Pilat,  An  Iudh- 
ach  mise  ?  Thug  do  chinneach 
fèin,  agus  na  h-àrd-shagairt  thairis 
dhomhsa  thu :  ciod  a  rinn  thu  ? 

36  Fhreagair  Iosa,  Cha'n  ann 
do'n  t-saoghal-sa  tha  mo  rìogh- 
achd-sa:  namb'anndo'n  t-saoghal- 
sa  bhiodh  mo  rìoghachd,  dhean- 
adh  mo  sheirbhisich  cogadh,  chum 
nach  tugta  thairis  do  na  h-Iudh- 
achaibh  mi :  ach  a  nis  cha  'n  ann 
o  so  a  ta  mo  rìoghachd. 

37  Air  an  aobhar  sin  thubhairt 
Pilat  ris,  An  righ  thu  ma  seadh  ? 
Fhreagair  losa,  A  deir  thusa  gur 
righ  mi.  'S  ann  chum  na  crìche 
so  a  rugadh  mi,  agus  chum  na 
crìche  so  thàinig  mi  do'n  t-saogh- 
al,  chum's  gu'n  deanainn  fianuis 
do'n  fhìrinn.  Gach  neach  a  ta  air 
taobh  na  fìrinn,  èisdidh  e  ri  m' 
ghuth-sa. 


38  Thubhairt  Pilat  ris,  Ciod  i 
an  f  hìrinn  ?  Agus  air  dha  so  a 
ràdh,  chaidh  e  mach  a  rìs  chum 
nan  Iudhach,  agus  a  deir  e  riu, 
Cha  'n'eil  mise  a'  faotainn  coire 
air  bith  ann. 

39  Ach  a  ta  gnàth  agaibhse, 
gu'n  leiginn  as  duine  dhuibh  air 
a'  chàisg :  uime  sin  an  àill  libh  mi 
a  leigeadh  righ  nan  Iudhach  fa 
sgaoil  dhuibh  ? 

40  An  sin  ghlaodh  iadsan  uile, 
ag  ràdh,  Cha'n  e  an  duine  so,  ach 
Barabas.  A  nis  b'f  hear-reubainn 
Barabas. 

CATB.  XIX. 
1  Tha  Criosd  air  a  sgiùrsadh,  air 
chrùnadh  le  droighinn,  agus  air 
a  bhualadh.  4  Thug  Pilat  thairis 
e  gu,  bhi  air  a  cheusadh.  23  Tha 
iad  a'  tilgeadh  chrann  air  'eudach: 
26  Tha  e  ag  earbsadh  a  mhàthar 
ri  JEoin  :  28  a'  faghail  a'  bhàis, 
<Sfc. 

AN  sin  air  an  aobhar  sin  ghlac 
Pilat  losa,  agus  sgiùrs  se  e. 

2  Agus  dh'fhigh  na  saighdear- 
an  crùn  droighinn,  agus  chuir  iad 
air  a  cheann  e,  agus  chuir  iad  fall- 
uing  phurpuir !  uime, 

3  Agus  thubhairt  iad,  Fàilte 
ort,  a  righ  nan  Iudhach :  agus 
bhuail  iad  le'm  basaibh  e. 

4  An  sin  chaidh  Pilat  a  mach 
a  rìs,  agus  a  deir  e  riu,  Feuch,  a 
ta  mise  'ga  thoirt  a  mach  d'ur 
ionnsuidh,  chum's  gu'm  bi  fios 
agaibh  nach  'eil  mise  faotainn 
coire  sam  bith  ann. 

5  An  sin  thàinig  Iosa  mach, 
agus  an  crùn  droighinn  air,  agus 
an  fhalluing  phurpuir  uime.  A- 
gus  a  deir  Pilat  riu,  Feuch  an 
duine. 

6  Uime  sin  an  uair  a  chunnaic 
na  h-àrd-shagairt  agus  na  maoir 
e,  ghlaodh  iad,  ag  ràdh,  Ceus  ef 


1  chorcuir. 

ceus  e.  A  deir  Pilat  riu,  Gabh- 
aibhse  e,  agus  ceusaibh  e:  oir 
cha  'n'eil  mise  a'  faotainn  coire 
sam  bith  ann. 

7  Fhreagair  na  h-Iudhaich  e, 
Tha  lagh  againne,  agus  a  rèir  ar 
lagha-ne  is  còir  a  chur  gu  bàs,  air 
son  gu'n  d'rinn  e  Mac  Dhè  dheth 
fèin. 

8  Uime  sin  an  uair  a  chuala 
Pilat  a'  chainnt  sin,  bu  mhòid  a 
bha  dh'eagal  air; 

9  Agus  chaidh  e  steach  a  rìs  a 
dh'àit  a'  bhreitheanais,  agus  a  deir 
e  ri  Iosa,  Cia  as  duit  ?  ach  cha  tug 
Iosa  freagradh  air. 

10  An  sin  a  deir  Pilat  ris,  Nach 
labhair  thu  rium-sa?  nach  'eil 
fhios  agad  gu  bheil  cumhachd  ag- 
amsa  do  cheusadh,  agus  gu  bheil 
cumhachd  agam  do  chur  fa  sgaoil? 

1 1  Fhreagair  Iosa,  Cha  bhiodh 
cumhachd  air  bith  agad  a'm' 
aghaidhse,  mur  tugta  dhuit  o'n 
àird  e :  air  an  aobhar  sin  an  ti  a 
thug  mise  thairis  dhuit,  tha  aige- 
san  am  peacadh  a's  mò. 

12  Agus  o  sin  suas  dh'iarr  Pilat 
a  chur  fa  sgaoil :  ach  ghlaodh  na 
h-Iudhaich,  ag  ràdh,  Ma  leigeas 
tu  'm  fear  so  fa  sgaoil,  cha  charaid 
do  Cheasar  thu  :  ge  b'e  neach  a 
ta  'ga  dheanamh  fèin  'na  righ, 
tha  e  labhairt  an  aghaidh  Cheas- 
air. 

13  Uirne  sin  an  uair  a  chuala 
Pilat  a'  chainnt  sin,  thug  e  mach 
Iosa,  agus  shuidh  e  air  a'  chaithir- 
bhreitheanais,  anns  an  ionad  d'an 
goirear  an  Leac-ùrlar,  ach  anns  an 
Eabhra,  Gabata. 

14  Agus  b'e  là-ulluchaidh  na 
càisge  e,  agus  mu  thimchioll  na 
seathadh  uaire  :  agus  a  deir  e  ris 
na  h-Iudhachaibh,  Feuch  bhui' 
righ. 

15  Ach  ghlaodh  iadsan  amach, 


Beir  uainn,  beir  uainn,  ceus  e.  A 
deir  Pilat  riu,  An  ceus  mi  bhur 
righse  ?  Fhreagair  na  h-àrd-shag- 
airt,  Cha  'n'eil  righ  againne  ach 
Ceasar. 

16  An  sin  air  an  aobhar  sin 
thug  e  thairis  dhoibh  e,  gu  bhi  air 
a  cheusadh.  Agus  ghlac  iad  Iosa, 
agus  thug  iad  leo  e. 

17  Agus  ehaidh  e  mach,  a' 
giùlan  a  chrann-ceusaidh,  do'n 
ionad  d'an  goirear  àit  a'  chloiginn, 
d'an  ainm  san  Eabhra,  Golgota. 

18  An  sin  cheus  iad  e,  agus 
dithis  eile  maiJle  ris,  fear  air  gach 
taobh,  agus  Iosa  sa'  mheadhon. 

19  Agus  sgrìobh  Pilat  mar  an 
ceudna  tiodal,  agus  chuir  e  air  a' 
chrann-cheusaidh  e.  Agus  b'e  an 
sgrìobhadh,  10 SA  O  NASAR- 
ET  RIGH  NAN  IUDHACH. 

20  Uime  sin  leugh  mòran  do 
na  h-Iudhachaibh  an  tiodal  so : 
oir  bha'n  t'àit  anns  an  do  cheus- 
aidh  Iosa  fagus  do'n  bhaile :  agus 
bha  an  sgrìobhadh  an  Eabhra,  an 
Greugais,  agus  an  Laidin. 

21  An  sin  thubhairt  àrd-shag- 
airt  nan  Iudhach  ri  Pilat,  Na 
sgrìobh,  Righ  nan  Iudhach ;  ach 
gu'n  dubhairt  e  fèin,  Is  mi  righ 
nan  ludhach. 

22  Fhreagair  Pilat,  An  ni  a 
sgrìobh  mi,  sgrìobh  mi  e. 

23  An  sin  an  uair  a  cheus  na 
saighdearan  Iosa,  ghlac  iad  a 
thrusgan,  (agus  rinn  iad  ceithir 
earrannan,  earrann  do  gach  saigh- 
dear,)  agus  a  chòta  mar  an  ceud 
na :  agus  bha'n  còta  gun  f  huaigh- 
eal,  air  fhigheadh  o  'bhràigh  sìos 
gu  h-iomlan. 

24  Thubhairt  iad  uime  sin 
eatorra  fèin,  Na  reubamaid  e,  ach 
tilgeamaid  croinn  air,  cò  aig  a 
bhitheas  e :  chum  gu'n  coimhliont- 
adh  an  sgriobtuir,  a  deir,  Roinn 

ia<t  mo  thrusgan  eatorra,  agus 
thilg  iad  croinn  air  mo  bhrat.  Air 
an  aobhar  sin  rinn  na  saighdearan 
na  nithe  so. 

25  A  nis  sheas  làimh  ri  crann- 
ceusaidh  Iosa,  a  mhàthair  agus 
piuthar  a  mhàthar,  Muire  bean 
Chleophais,  agus  Muire  Magda- 
len. 

26  Uime  sin  an  uair  a  chunn- 
aic  Iosa  a  mhàthair,  agus  an 
deisciobul  a  b'ionmhuinn  leis  'na 
sheasamh  a  làthair,  thubhairt  e 
r'a  mhàthair,  A  bhean,  feuch  do 
mhac. 

27  An  sin  a  deir  e  ris  an 
deisciobul,  Feuch  do  mhàthair. 
Agus  o'n  àm  sin  a  mach  thug 
an  deisciobul  sin  leis  i  d'a  thigh 
fèin. 

28  An  dèigh  so  air  do  Iosa  fios 
a  bhi  aige  gu'n  robh  na  h-uile  nithe 
a  nis  air  an  crìochnachadh,  chum 
gu'n  coimhliontadh  an  sgriobtuir, 
a  deir  e,  Tha  tart  orm. 

29  A  nis  bha  an  sin  soitheach 
làn  do  f hìon-geur :  agus  air  dhoibh- 
san  spong  a  lìonadh  do'n  fhìon- 
gheur,  agus  a  chur  air  hisop,  shìn 
iad  chum  a  bheoil  e. 

30  An  sin  an  uair  a  ghabh  Iosa 
am  fìon-geur,  thubhairt  e,  Tha  e 
crìochnaichte :  agus  air  cromadh 
a  chinn  da,  thug  e  suas  a  spiorad. 

31  An  sin  chum  nach  fanadh 
an  cuirp  air  a'  chrann-cheusaidh 
air  an  t-sàbaid,  a  chionn  gu'm 
b'e  là  an  ulluchaidh  a  bha  ann, 
(oir  bu  là  mor  an  là  sàbaid  sin,) 
dh'iarr  na  h-Iudhaich  air  Pilat 
gu'n  rachadh  an  luirgne  a  bhris- 
eadh,  agus  gu'n  tugtadh  air  falbh 
iad. 

32  An  sin  thàinig  na  saighdear- 
an,  agus  bhris  iad  luirgne  a'  cheud 
fhir,  agus  luirgne  an  fhir  eile,  a 
cheusadh  maille  ris. 


33  Ach  air  dhoibh  teachd  chum 
Iosa,  an  uair  a  chunnaic  iad  gu'n 
robh  e  cheana  marbh,  cha  do  bhris 
iad  a  luirgne-san. 

34  Ach  lot  fear  do  na  saighdear- 
aibh  a  thaobh  le  sleagh,  agus 
air  ball  thàinig  a  mach  fuil  agus 
uisge. 

35  Agus  thug  an  ti  a  chunnaic 
sin  fianuis,  agus  a  ta  'fhianuis  fìr- 
inneach  :  agus  a  ta  fhios  aige  gu 
bheil  e  labhairt  na  fìrinn,  chiun 
gu'n  creideadh  sibhse. 

36  Oir  rinneadh  na  nithe  so 
chum  gu'n  coimhliontadh  an 
sgriobtuir,  Cha  bhrisear  cnàimh 
dheth. 

37  Agus  a  rìs  a  deir  sgriobtuir 
eile,  Amhaircidh  iad  airsan  a  lot 
iad. 

38  'Na  dhèigh  so,  dh'iarr  Io- 
seph  o  Arimatea,  (a  bha  'na  dheis- 
ciobul  aig  Iosa,  ach  am  folach  air 
eagal  nan  Iudhach,)  air  Pilat  com- 
as  corp  Iosa  a  thoirt  leis  :  agus 
leig  Pilat  sin  leis :  Thàinig  e  air 
an  aobhar  sin,  agus  thug  e  leis 
corp  Iosa. 

39  Thàinig  mar  an  ceudna  Ni- 
codemus,  (a  thàinig  air  tùs  gu  Iosa 
san  oidhche,)  agus  thug  e  leis  mu 
thimchioll  ceud  pund  do  mhirr  a- 
gus  do  aloes  airammeasgadh  feadh 
a  chèile. 

40  An  sin  ghabh  iad  corp  Iosa, 
agus  cheangail1  iad  e  ann  an  lìon- 
eudaichibh,  maille  ris  an  spìos- 
raidh2,maris  gnàth  leis  na  h-Iudh- 
achaibh  adhlac  a  dheanamh. 

41  A  nis  bha  lios  anns  an  àit 
an  do  cheusadh  e ;  agus  anns  an 
lios  uaigh  nuadh,  anns  nach  do 
chuireadh  aon  duine  riamh. 

42  Air  an  aobhar  sin  air  son 
ulluchaidh  càisge  nan  Iudhach,  do 
bhrìgh  gu'n  robh  an  uaigh  am  fa- 
gus,  chuir  iad  Iosa  an  sin. 


phaisg. — 2  maille  ris  na  luìbhìbk  cubhraidh. 

CAIB.  XX. 

1  Tlia  Muire  teachd  a  chum  na 
h-uaighe ;  3  agus  Peadar  agus 
Eoin,  agus  iad  gun  fhios  aca 
air  ' 'aiseirigh-san.  1 1  Dhfhoill- 
sicheadh  Criosd  do  MliuireMag- 
dalen,  1 9  agus  dya  dheisciobluibh. 
24  Mi-chreidimh  agus  aidmheil 
Thomais,  fyc. 

AIR  a'  cheud  là  do'n  t-seachd- 
uin  thàinig  Muire  Magdalen 
gumoch,agusan  dorchadasfathast 
ann,  chum  na  h-uaighe,  agus 
chunnaic  i  a'  chlach  air  a  togail 
o'n  uaigh. 

2  Ruith  i  an  sin,  agus  thàinig 
i  gu  Simon  Peadar,  agus  gus  an 
deisciobul  eile  a  b'ionmhuinn  le 
Iosa,  agtis  a  deir  i  riu,  Thug  iad 
leo  an  Tighearn  as  an  uaigh,  agus 
cha  'n'eil  fhios  againn  c'àit  an  do 
chuir  iad  e. 

3  Uime  sin  chaidh  Peadar  a 
mach,  agus  an  deisciobul  sin  eile, 
agus  thàinig  iad  chum  na  h-uaighe. 

4  Agus  ruith  iad  'nan  dithis 
maraon  :  agus  ruith  an  deisciobul 
eile  ni  bu  luaithe  na  Peadar,  a- 
gus  thàinig  e  air  tùs  chum  na 
h-uaighe. 

5  Agus  air  cromadh  sìos  da, 
chunnaic  e  'n  lìon-eudach  'na 
luidhe ;  gidheadh  cha  deachaidh  e 
steach. 

6  An  sin  thàinig  Simon  Peadar 
'ga  leantuinn,  agus  chaidh  e  steach 
do'n  uaigh,  agus  chunnaic  e  'n 
lìon-eudach  'na  luidhe ; 

7  Agus  an  neapaicin  a  bha  m'a 
cheann,cha'n  ann'naluidhemaille 
ris  an  lìon-eudach,  ach  air  leth  air 
fhilleadh  ann  an  aon  àit. 

8  An  sin  chaidh  a  steach  mar 
an  ceudna  an  deisciobul  sin  eile,  a 
thàinig  air  tùs  chum  na  h-uaighe, 
agus  chunnaic,  agus  chreid  e. 

9  Oir  cha  do  thuig  iad  fathast 
an   sgriobtuir,  gu'm  b'èigin  gu'n 


èireadh  esan  a  rìs  o  na  marbhaibh. 

10  An  sin  dh'imich  na  deisciob- 
uil  a  rìs  chum  an  cuideachd  fèin. 

11  Ach  sheas  Muire  aig  an 
uaigh  a  muigh,  a'  gul :  agus  ag  gul 
dith,  chrom  i  sìos,  ag  amharc  a 
steach  do'n  uaigh : 

12  Agus  chunnaic  i  dà  aingeal 
ann  an  culaidhibh  geala,  'nan  suidhe, 
fear  aig  a'  cheann,  agus  fear  aig 
na  cosaibh,  san  àit  an  robh  corp 
Iosa  'na  luidhe : 

13  Agus  a  deir  iadsan  rithe,  A 
bhean,  c'ar  son  a  ta  thu  gul  ?  A 
deir  i  riu,  Air  son  gu'n  d'thug  iad 
mo  Thighearn  leo,  agus  nach  'eil 
f  hios  agam  c'àit  an  do  chuir  iad  e. 

14  Agus  an  uair  a  thubhairt  i 
so,  phill  i  air  a  h-ais,  agus  chunn- 
aic  i  losa  'na  sheasamh,  agus  cha 
d'aithnich  i  gu'm  b'e  Iosa  bha 
ann. 

15  A  deir  Iosa  rithe,  A  bhean, 
c'ar  son  a  ta  thu  gul  ?  cò  tha  thu 
'g  iarraidh  ?  air  saoilsinn  d'ise 
gu'm  b'e  an  gàradair  a  bh'ann,  a 
deir  i  ris,  A  thighearn,  ma  thug 
thusa  leat  e,  innis  dhomhsa  c'àit 
an  do  chuir  thu  e,  agus  bheir  mise 
leam  e. 

1 6  A  deir  Iosa  rithe,  A  Mhuire. 
Air  tionndadh  dh'ise,  thubhairt  i 
ris,  Rabboni,  'se  sin  r'a  ràdh,  A 
Mhaighstir. 

17  A  deir  Iosa  rithe,  Na  bean 
rium :  où'  cha  deachaidh  mi  fath- 
ast  suas  chum  m'  Athar  :  ach  im- 
ich  chum  mo  bhràithre,  agus  abair 
riu,  Tha  mise  dol  suas  chum  m' 
Athar  fèin  agus  bhur  n-Atharsa, 
agus  chum  mo  Dhè  fèin  agus  bhur 
Dè-se. 

18  Thàinig  Muire  Magdalen 
agus  dh'innis  i  do  na  deisciob- 
luibh,  gu'm  fac  i  'n  Tighearn,  a- 
gus  gu'n  dubhairt  e  na  nithe  so 
rithe. 

19  Agus  air  teachd  do'nfheas- 

gar  an  là  sin  fèin,  air  a'  cheud 
là  do'n  t-seachduin,  agusna  dorsa 
dùinte  far  an  robh  na  deisciobuil 
cruinn  air  eagal  nan  ludhach, 
thàinig  Iosa  agus  sheas  e  sa' 
mheadhon,  agus  a  deir  e  riu,  Szth 
dhuibh. 

20  Agus  air  dha  so  a  ràdh, 
nochd  e  dhoibh  a  làmhan  agus  a 
thaobh.  An  sin  bha  aoibhneas  air 
na  deisciobluibh  an  uair  a  chunn- 
aic  iad  an  Tighearn. 

21  An  sin  thubhairt  Iosa  riu  a 
rìs,  Sìth  dhuibh  :  mar  a  chuir  an 
t-Athair  uaith  mise,  mar  sin  a  ta 
mise  'gur  cur-sa  uam. 

22  Agus  aù*  dha  so  a  ràdh, 
shèid  e  orra,  agus  a  deir  e  riu, 
Gabhaibhse  an  Spiorad  naomh. 

23  Cò  air  bith  iad  d'am  maith 
sibh  am  peacaidh,  tha  iad  maithte 
dhoibh ;  agus  cò  air  bith  iad  d'an 
cum  sibh  am  ptacaidh  gun  am 
maitheamh,  tha  iad  air  an  cum- 
ail. 

24  Ach  cha  robh  Tomas,  aon 
do'n  dà  fhear  dheug,  d'an  goirear 
Didimus,  maille  riu  'nuair  a  thài- 
nig  Iosa. 

25  Uime  sin  thubhairt  na  deis- 
ciobuil  eile  ris,  Chunnaic  sinne 
an  Tighearn.  Ach  thubhairt  esan 
riu,  Mur  faic  mise  aileadh  l  nan 
tairngean  'na  làmhaibh,  agus  mur 
cuir  mi  mo  mheur  ann  an  aileadh 
nan  tairngean,  agus  mur  cuir  mi 
mo  làmh  'na  thaobh,  cha  chreid 
mi. 

26  Agus  an  ceann  ochd  làith- 
ean  'na  dhèigh  sin,  bha  a  dheis- 
ciobuil  a  rìs  a  stigh,  agus  Tomas 
maille  riu :  thàinig  Iosa,  agus 
na  dorsa  dùinte,  agus  sheas  e  sa' 
mheadhon,  agus  thubhairt  e,  Sìth 
dhuibh. 

27  'Na  dhèigh  sin  a  deir  e  ri 


Tomas,  Cuir  an  so  do  mheur,  agus 
feuch  mo  làmhan  j  agus  sìn  an  so 
do  làmh,  agus  cuir  a'm'  thaobh  i, 
agus  na  bi  mi-chreideach,  ach 
creideach. 

28  Agus  f  hreagair  Tomas,  agus 
thubhairt  e  ris,  Mo  Thighearn 
agus  mo  Dhia. 

29  A  deir  Iosa  ris,  Air  son  gu 
faca  tu  mi,  a  Thomais,  cbreid 
thu :  is  beannaichte  iadsan  nach 
faca,  agus  a  chreid. 

30  Agus  rinn  Iosa  gu  fìrinn- 
each  mòran  do  mhìorbhuilibh  eile 
am  fianuis  a  dheisciobuil,  nach  'eil 
sgi'ìobta  san  leabhar  so. 

31  Ach  tha  iad  so  sgrìobta 
chum  gu'n  creideadh  sibh  gur  e 
Iosa  an  Criosd  Mac  Dhè,  agus  ag 
creidsinn  duibh,  gu'm  biodh  agaibh 
beatha  troimh  'ainm-san. 

CAIB.  XXI. 
1  Tha  Criosd  'ga  fhoillseachadh 
fèin  a  rìs  d'a  dheisciobluibh,  agus 
air  aithneachadh  leo  leis  an  tarr- 
uing  mhòr  èisg:  12  Tha  e  gabh- 
ail  a  dhìnneir  maille  riu;  15  a' 
toirt  sparraidh  do  Pheadar  'uain 
agus  a  chaoraich  a  bhiadhadh; 
18  a'  roimh-innseadh  a  bhàis 
dha.  25  Comh-dhùnadh  an  leabh- 
air. 

AN  dèigh  nan  nithe  sin 
dh'f  hoillsich  Iosa  e  fèin  a  rìs 
d'a  dheisciobluibh  aig  muir  Thi- 
berias  •  agus  air  an  dòigh  so  nochd 
se  efèin; 

2  Bha  maille  r'a  chèile  Simon 
Peadar,  agus  Tomas  d'an  goir- 
ear  Didimus,  agus  Natanael  o 
Chana  Ghalile,  agus  mic  Shebede, 
agus  dithis  eile  d'a  dheisciob- 
luibh. 

3  A  deir  Simon  Peadar  riu, 
Tha  mi  dol  a  dh'iasgach.  A  deir 
iadsan  ris,  Tha  sinne  a'  dol  maiìle 


1  lors,  àit, 


K  2 


m 


EOIN. 


riut.  Dh'imich  iad  a  mach,  agus 
chaidh  iad  a  steach  do  luing  air 
ball ;  agus  cha  do  ghlac  iad  ni  air 
bith  an  oidhche  sin. 

4  Ach  an  uair  a  bha  a'  mhad- 
uinn  a  nis  air  teachd,  sheas  Iosa 
air  an  tràigh  :  gidheadh  cha  robh 
fhios  aig  na  deisciobluibh  gu'm 
b'e  Iosa  bha  ann. 

5  An  sin  a  deir  Iosa  riu,  a 
chlann,  am  bheil  biadh  air  bith 
agaibh  ?  Fhreagair  iadsan  e,  Cha 
'n'eil. 

6  Agus  thubhairt  esan  riu,  Tilg- 
ibh  an  lìon  air  an  taobh  deas  do'n 
luing,  agus  gheibh  sibh.  Thilg  iad 
uime  sin,  agus  a  nis  cha  b'urrainn 
iad  a  tharruing  air  son  lìonmhoir- 
eachd  an  èisg. 

7  Uime  sin  a  deir  an  deisciobul 
sin  a  b'ionmhuinn  le  Iosa,  ri 
Peadar,  'Se  'n  Tighearn  a  taann. 
A  nis  an  uair  a  chuala  Simon 
Peadargure  'n  Tighearn  abh'ann, 
cheangail  e  a  chòt-uachdair  uime, 
(oir  bha  e  lomnochd,)  agus  thilg 
se  e  fèin  sa'  mhuir. 

8  Thàinig  na  deisciobuil  eile 
ann  an  luing  bhig,  (oir  cha  robh 
iad  fada  o  thìr,  ach  mu  thimchioll 
dà  cheud  làmh-choille,1)  a'  tarr- 
uing  an  lìn-èisg. 

9  Uime  sin  an  uair  a  thàinig 
iad  air  tìr,  chunnaic  iad  grìosach 
an  sin,  agus  iasg  air  a  chur  oirre, 
agus  aran. 

10  A  deir  Iosa  riu,  Thugaibh 
an  so  do'n  iasg  a  ghlac  sibh  a  nis. 

1 1  Chaidh  Simon  Peadar  suas, 
agus  tharruing  e  'n  lìon  gu  tìr, 
làn  do  iasgaibh  mòra,  ceud  agus 
leth-cheud  agus  tri :  agus  ge  do 
bha  'n  uiread  sin  ann,  cha  do  bhris- 
eadh  an  lìon. 

12  A  deir  Iosa  riu,  Thigibh, 
gabhaibh  bhur  dìnneir.  Agus  cha 
robh  a  chridh2  aig  a  h-aon  do  na 


deisciobluibh  f  heòraich  dheth,  Cò 
thusa  ?  oir  dh'aithnich  iad  gur  e'n 
Tighearn  a  bha  ann. 

13  An  sin  thàinig  Iosa,  agus 
ghlac  e  aran,  agus  thug  e  dhoibh 
e,  agus  iasg  mar  an  ceudna. 

14  'Si  so  a  nis  an  treas  uair 
a  nochd  Iosa  e  fèin  d'a  dheisciob- 
luibh,  an  dèigh  dha  èirigh  o  na 
marbhaibh. 

15  An  sin  an  dèigh  dhoibh  an 
dìnneir  a  ghabhail,  a  deir  Iosa  ri 
Simon  Peadar,  a  Shimoin  mhic 
Ionais,  am  bheil  barrachd  gràidh 
agad  dhomhsa  orra  sin?  A  deir  e 
ris,  Tha,  a  Thighearn;  tha  fios 
agad  gur  toigh  leam  thu.  A  deir 
esan  ris,  Beathaich  m'uain. 

16  A  deir  e  ris  a  rìs  an  dara 
uair,  A  Shimoin  mhic  Ionais,  an 
toigh  leat  mise  ?  A  deir  e  ris, 
Seadh,aThighearn;  thafhiosagad 
gur  toigh  leam  thu.  A  deir  e  ris, 
Beathaich  mo  chaoraich. 

17  A  deir  e  ris  an  treas  uair, 
A  Shimoin  mhic  Ionais,  an  toigh 
leat  mise  ?  Bha  Peadar  doilich  a 
chionn  gu'n  dubhairt  e  ris  an  treas 
uair,  An  toigh  leat  mise  ?  Agus 
thubhairt  e  ris,  A  Thighearn,  is 
aithne  dhuit  na  h-uile  nithe ;  tha 
fhios  agad  gur  toigh  leam  thu. 
A  deir  Iosa  ris,  Beathaich  mo 
chaoraich. 

18  Gu  deimhin  deimhin  a  deir- 
im  riut,  an  uair  a  bha  thu  òg, 
chriosraich  tu  thu  fèin,  agus 
dh'imich  thu'n  taobh  bu  mhiann 
leat;  ach  an  uair  a  bhios  tu 
aosmhor,  sìnidh  tu  mach  do  làmh- 
an,  agus  criosraichidh  neach  eile 
thu,  agus  bheir  e  thu  an  taobh 
nach  àill  leat. 

1 9  So  thubhairt  e,  a'  ciallachadh 
ciod  a'  ghnè  bàis  leis  an  d'thugadh 
e  glòir  do  Dhia.  Agus  air  dha  so 
a  ràdh,  a  deir  e  ris,  Lean  mise. 


1  bann-làmh. — 2  mhisnich. 

20  An  sin  air  do  Pheadar  tionn- 
dadh,  chunnaic  e  an  deisciobul,  a 
b'ionmhuinn  le  Iosa,  a'  leantuinn  ; 
an  ti  mar  an  ceudna  a  luidh  air 
uchd  Iosa  'air  a  shuipeir,  agus 
thubhairt  ris,  A  Thighearn,  cò  e 
a  bhrathas  thu  ? 

21  Air  do  Pheadar  esan  fhaic- 
ìnn,  thubhairt  e  ri  Iosa,  A  Thigh- 
earn,  ciod  a  ni  'm  fear  so  ? 

22  A  deir  Iosa  ris,  Ma's  àill 
leamsa  e  dh'fhantuinn  gus  an 
tig  mi,  ciod  e  sin  duitse  ?  Lean'sa 
mise. 

23  Uime  sin  chaidh  an  ràdh  so 
mach  am  measg  nam  bràithre,nach 


faigheadh  an  deisciobul  sin  bàs : 
gidheadh  cha  dubhairt  Iosa  ris, 
nach,  faigheadh  e  bàs  :  ach,  Ma's  i 
mo  thoilse  e  dh'f  hantuinn  gus  an 
tig  mi,  ciod  e  sin  duitse  ? 

24  'Se  so  an  deisciobul  a  ta 
deanamh  fianuis  air  na  nithibh  so, 
agus  a  sgrìobh  na  nithe  so :  agus 
a  ta  f hios  againne  gu  bheil  'f  hian- 
uis  fìor. 

25  Agus  a  ta  mar  an  ceudna 
mòran  do  nithibh  eile  a  rinn  Iosa, 
agus  nam  biodh  iad  uile  sgrìobh- 
ta,  's  i  mo  bharail  nach  cumadh  an 
saoghal  fèin  na  rachadh  a  sgrìobh- 
adh  do  leabhraibh.     Amen. 


GNIOMHARA  nan  ABSTOL. 

1  Dol  suas  Iosa  gu  nèamh  :  1 0  An 
dèigh  a  dhol  suas  tha  dà  aingeal 
a'  toirt  rabhaidh  do  na  h-abstol- 
aibh  iad  a  dh'imeachd  rompa,  a- 
gus  a  shocrachadh  an  inntinn  air 
ath-theachd-san  :  1 2  a  rèir  sin  iha 
iad  a'  pilltinn,  agus  #'  deanamh 
urnuigh,  agus  a'  taghadh  Mhat- 
iais  'na  Abstol  an  àit  Iudais. 

RINN  mi  an  ceud  leabhar,  a 
Theophiluis,  mu  thimchioll 
nan  uile  nithe  a  thionnsgain l  losa 
a  dheanamh  agus  a  theagasg, 

2  Gus  an  là  an  do  thogadh 
suas  e,  an  dèigh  dha,  troimh  an 
Spiorad  Naomh,  àitheantan  a 
thabhairt  do  na  h-abstolaibh  a 
thagh  e : 

3  D'an  d'rinn  e  mar  an  ceudna 
e  fèin  a  nochdadh  beò  an  dèigh 
'fhulangais,lemòran  do  chomhar- 
aibh  fìrinneach,  air  dha  bhi  air 
fhaicinn  leo  feadh  dhà  f hichead 


là,  agus  e  labhairt  mu  na  nith- 
ibh  sin  a  bhuineadh  do  rìoghachd 
Dhè : 

4  Agus  air  dha  bhi  maille  riu, 
dh'àithn  e  dhoibh  gun  iad  a  dhol 
o  Ierusalem,ach  feitheamhri  geall- 
adh  an  Athar,  ars'  esan,  a  chuala 
sibh  uamsa. 

5  Oir  bhaist  Eoin  gu  deimhin 
le  uisge :  ach  baistear  sibhse  leis 
an  Spiorad  naomh,  air  bheag  do 
làithibh  an  dèigh  so. 

6  Uime  sin  air  cruinneachadh 
dhoibh  an  ceann  a  chèile,dh'fheòr- 
aich  iad  deth,  ag  ràdh,  A  Thigh- 
earn,  an  aisig  thu  san  àm  so  an 
rìoghachd  do  Israel  ? 

7  Ach  thubhairt  esan  riu,  Cha 
bhuin  e  dhuibhse  fìos  nan  aimsir 
no  nan  àm  fhaotainn,  a  chuir  an 
t-Athair  'na  chumhachd  fèin. 

8  Ach  gheibh  sibhse  cumhachd 
an  uair  a  thig  an  Spiorad  naomh 
oirbh :  agus  bithidh  sibh  'nur  fian- 

uìsibh  dhomh-sa,  araon  ann  an  le- 
rusalem  agus  ann  an  Iudea  uile, 
agus  ann  an  Samaria,  agus  gu 
iomall  na  talmhainn. 

9  Agus  an  uair  a  thubhairt  e 
na  nithe  so,  thogadh  suas  e,  agus 
iadsan  'ga  f  haicinn,  agus  thug  neul 
as  an  sealladh  e. 

10  Agus  am  feadh  a  bha  iad- 
san  a'  geur-amharc  gu  nèamh,  a- 
gus  esan  a'  dol  suas,  feuch,  sheas 
dithis  f  hear  làimh  riu  ann  an  eud- 
ach  geal ; 

11  Agus  thubhairt  iad,  Fheara 
Ghalile,  c'ar  son  a  ta  sibh  'nur 
seasamh  ag  amharc  gu  nèamh  ? 
An  t-Iosa  so  a  thogadh  suas  uaibh 
gu  nèamh,  is  amhuil  sin  a  thig  e, 
mar  a  chunnaic  sibh  e  a'  dol  gu 
nèamh. 

12  An  sin  phill  iad  gu  Terusa- 
lem,o'n  t-sliabh  d'an  goirear  sliahh 
nan  crann-ola,  a  tha  'm  fagus 
do  Ierusalem,  astar  là  sàbaid 
as. 

13  Agus  an  uair  a  thàinig  iad  a 
stigh,  chaidh  iad  suas  do  sheom- 
ar  uachdarach,  far  an  robh  a'  fan- 
tuinn  Peadar,  agus  Seumas,  agus 
Eoin,  agus  Aindreas,  Philip,  agus 
Tomas,  Bartolomeus,  agus  Mata, 
Seumas  mac  Alpheuis,  agus  Si- 
mon  Selotes,  agus  Iudas  bràthair 
Sheumais. 

14  Bhuanaich  iad  so  uile  a 
dh'aon  inntinn  ann  an  urnuigh 
agus  an  guidhe,  maille  ris  na 
mnaibh,  agus  Muire  màthair  Iosa, 
agus  maille  r'a  bhràithribh. 

15  Agus  anns  na  làithibh  sin 
dh'èirich  Peadar  ann  am  meadh- 
on  nan  deisciobul,  agus  thubhairt 
e,  (b'e  àireamh  nan  ainm  a  bha 
làthair,  mu  thimchioll  ceud  agus 
fichead.) 

16  Fheara  agus  a  bhràithre, 
b'èigin  an  sgriobtuir  so  bhi  air  a 


choimhlionadh,  a  roimh-labhair 
an  Spiorad  naomh  le  beul  Dhai- 
bhidh  timchioll  Iudais,  a  bha 
'na  cheann-iuil  l  acasan  a  ghlac 
Iosa. 

17  Oirbha  e  airàireamh  maille 
ruinne,  agus  fhuair  e  cuibhrionn 
do'n  fhrithealadh  so. 

18  A  nis  cheannaich  am  fear 
so  fearann  le  duais  na  h-eucorach ; 
agus  air  dha  tuiteam  sìos  air  'agh- 
aidh,  sgàin  e  sa'  mheadhon,  agus 
bhrùchd  a  mhionach  uile  mach. 

1 9  Agus  rinneadh  so  aithnichte 
do  luchd-àiteachaidh  Ierusaleim 
uile ;  air  chor  as  gu'n  goirear  do'n 
fhearann  sin  'nan  cainnt  fèin, 
Aceldama,  sin  ri  ràdh,  Fearann 
fola. 

20  Oir  a  ta  e  sgrìobhta  ann  an 
leabhar  nan  Salm,  Biodh  àite- 
còmhnuidh  'na  fhàsach,  agus  na 
gabhadh  neach  sam  bith  tàmh 
ann  :  agus,  Glacadh  neach  eile  a 
dhreuchd. 

21  Air  an  aobhar  sin  is  còir 
aondona  daoinibh  sin  a  bhamaille 
ruinne,  rè  na  h-aimsir  sin  uile 
anns  an  deachaidh  an  Tighearn 
Iosa  steach  agus  a  mach  'nar 
measgne, 

22  A'  tòiseachadh  o  bhaisteadh 
Eoin,  gus  an  là  an  do  thogadh 
suas  uainn  e,  bhi  air  a  dheanamh 
'na  fhianuisair  aiseirigh-san  maille 
ruinne. 

23  Agus  shonraich  iad  dithis, 
loseph  d'an  goirear  Barsabas,  d'am 
bu  chomh-ainm  Iustus,  agus  Mat- 
ias. 

24  Agus  air  deanamh  urnuigh 
dhoibh,  thubhairt  iad,  Thusa  a 
Thighearn,d'an  aithne  cridheacha 
nan  uile  dhaoine,  foillsich  cò  do'n 
dithis  so  a  thagh  thu, 

25  A  ghabhail  cuibhrinn  do'n 
fhrithealadh  agus  do'n  abstolachd 


1  threòriàche. 


CAIB.  II. 


199 


so,  o'n  do  thuit  ludas  le  seacharan, 
gu  dol  g'a  àit  fèin. 

26  Agus  thilg  iad  an  crann- 
chur ;  agus  thuit  an  crannchur  air 
Matias,  agus  bha  e  air  àireamh 
maille  ris  an  aon  abstol  deug. 

CAIB.  II. 
1  Tha  na  h-aòstoil  air  an  lìonadh 
leis  an  Spiorad  naomh,  agns  a' 
labhairt  iomadh  gnè  cainnte:  14 
Tha  Peadar  a1  nochdadh  giCn 
do  labhair  na  h-abstoil  le  cumh- 
achd  an  Spioraid  naoimh,  gu,n 
d'èirich  Crìosd  o  na  marbhaibh, 
gu'n  deachaidh  e  suas  aìr  nèamh, 
Sfc. 

AGUS  an  uair  a  thàinig  là  na 
cuingis,  bha  iad  gu  lèir  a 
dh'aon  inntinn  ann  an  aon  àit. 

2  Agus  thàinig  gu  h-obann 
toirm  o  nèamh,  mar  shèideadh 
gaoithe  ro  thrèin,  agus  lìon  i  an 
tigh  uile  far  an  robh  iad  'nan 
suidhe. 

3  Agus  dh'f  hoillsicheadh  dhoibh 
teanganna  sgoilte,  mar  do  theine, 
agus  shuidh  e  air  gach  aon  diubh 
fa  leth : 

4  Agus  lionadh  iad  uile  leis  an 
Spiorad  naomh,  agus  thòisich  iad 
air  labhairt  le  teangaibh  eile,  a 
rèir  mar  a  thug  an  Spiorad  comas 
labhairt  dhoibh. 

5  Agus  bha  a'  gabhail  còmh- 
nuidh  ann  an  Ierusalem,  Iudhaich, 
daoine  cràbhach,  do  gach  uile 
chinneach  fuidh  nèamh. 

6  A  nis  an  uair  a  sgaoileadh  an 
t-iomradh  so,  thàinig  an  sluagh 
an  ceann  a  chèile,  agus  bha  iad 
fuidh  amhluadh,  do  bhrìgh  gu'n 
cuala  gach  aon  iad  a'  labhairt  'nan 
cànain1  fèin. 

7  Agus  bha    iad    uile    fuidh 


uamhas  agus  ghabh  iad  iongantas, 
ag  ràdh  r'a  chèile,  Feuch,  nach 
Galilèich  iad  sin  uile  a  ta  labhairt? 

8  Agus  cionnus  a  ta  sinne  'gan 
cluinntinn  gach  aon  'nar  cànain 
fèin,  anns  an  d'rugadh  sinn  ? 

9  Partaich,  agus  Medich,  agus 
Elamaich,  agus  luchd-àiteachaidh 
Mhesopotamia,  Iudea,  agus  Cha- 
padocia,  Phontuis,  agus  Asia, 

1 0  Phrigia,  agus  Phamphilia,  na 
h-Eiphit,  agus  chrìoch  na  Libia 
timchioll  Chirene,  agus  coigrich 
o'n  Ròiinh,  Iudhaich  agus  Prosel- 
itich, 

1 1  Muinntir  Chrete,  agus  Ara- 
bia,  tha  sinn  'gan  cluinntinn  a' 
labhairt  'nar  teangaibh  fèin 
gnìomhara  mòralacha  Dhè. 

12  Agus  bha  iad  uile  fuidh 
uamhas,  agus  ann  an  ioma-chomh- 
airle,  ag  ràdh  gach  aon  r'a  cheile, 
Ciod  is  ciall  da  so  ? 

13  Ach  thubhairt  droing  eile 
a'  fanoid,  Tha  na  daoine  so  làn 
do  f  hìon  ùr. 

14  Ach  air  seasamh  do  Pheadar 
maille  ris  an  aon  fhear  deug,  thog 
e  a  ghuth,  agus  thubhairt  e  riu, 
Fheara  ludea,  agus  sibhse  uile 
a  luchd-àiteachaidh  lerusaleim, 
biodh  fios  so  agaibh,  agus  èisdibh 
ri  m'  bhriathraibh-se : 

15  Oir  cha  'n'eil  iad  so  air 
mhisg,  mar  a  ta  sibhse  a'  meas ; 
oir  is  i  an  treas  uah'  do'n  là  a  ta 
ann. 

16  Ach  is  e  so  an  ni  a  dubhradh 
leis  an  fhàidh  Ioel : 

17  Agus  tarlaidh 2  anns  na 
làithibh  deireannach,  (arsa  Dia,) 
dòirtidh  mise  do  m'  Spiorad  air 
gach  uile  fheoil;  agus  ni  bhur  mic 
agus  bhur  nigheana  fàidhead- 
aii-eachd,  agus  chi  bhur  n-òganaich 


cainnt. — 2  tachaìridh. 


200 


GNIOMHARA. 


seallanna,  agus  bruadaraidh  bhur 
seann  daoine  bruadaran : 

18  Agus  dòrtidh  mise  air 
m'òglachaibh,  agus  air  mo  bhan- 
òglachaibh  do  m'  Spiorad  anns  na 
làithibh  sin,  agus  ni  iad  fàidhead- 
aireachd : 

19  Agus  nochdaidh  mise  iong- 
antais  anns  na  nèamhaibh  shuas, 
agus  comharan  air  an  talamh  shìos; 
fuil,  agus  teine,  agus  duibh-neul 
tleataich. 

20  Iompaicheàr  a'  ghrian  gu 
dorchadas,  agus  a'  ghealach  gu 
fuil,  mun  tig  là  mòr  agus  comhar- 
aichte  sin  an  Tighearna. 

21  Agus  tarlaidh,  ge  b'e  neach 
a  ghairmeas  air  ainm  an  Tigh- 
earna,  gu'n  tearnar  e. 

22  Fheara  Israeil,  èisdibh  ris 
na  briathraibh  so  :  Iosa  o  Nasaret, 
duine  a  dhearbhadh  le  Dia  'nur 
measgsa,  le  cumhachdaibh  agus 
le  mìorbhuilibh  agus  le  comhar- 
aibh,  a  rinn  Dia  leis-san  'nur 
meadhon-sa,  mar  a  ta  f  hios  agaibh 
fèin; 

23  An  duine  so,  a  thugadh 
thairis  le  comhairle  chinntich  agus 
roimh-eòlas  Dè,  ghlac  sibhse,  agus 
le  làmhaibh  dhroch  dhaoine  cheus 
agus  mharbh  sibh  e  : 

24  Neach  a  thog  Dia  suas,  air 
dha  piantan1  a'  bhàis  fhuasgladh; 
do  bhrìgh  nach  robh  e'n  comas 
gu'n  cumtadh  esan  leis : 

25  Oir  a  deir  Daibhidh  m'a 
thimchioll,  Chunnaic  mi  an  Tigh- 
earn  romham  a  ghnàth,  oir  a  ta  e 
aig  mo  dheas  làimh,  chum  nach 
gluaisteadh  mi. 

26  Air  an  aobhar  so  rinn  mo 
chridhe  gairdeachas,  agus  rinn 
mo  theanga  aoibhneas :  tuilleadh 
fòs,    gabhaidh    m'fheoil    còmh- 


nuidh  fhoisneach  ann  an  dòch- 
as : 

27  Do  bhrìgh  nach  fàg  thu 
m'anam  shìos  ann  an  ifrinn2,  ni 
mò  a  dh'fhuilingeas  tu  do  d' 
naomh  Aon  fèin  gu  faic  e  truaill- 
idheachd. 

28  Dh'f  hoillsich  thu  dhomhsa 
slighean  na  beathaj  lìonaidh  tu 
mi  do  shubhachas  le  d'  ghnùis. 

29  Fheara  agus  a  bhràithre, 
leigibh  leamsa  labhairt  gu  dàna 
ribh  mu'n  phrìomh-athair  Dai- 
bhidh,  araon  gu'n  d'fhuair  e  bàs, 
agus  gu'n  d'adhlaiceadh  e,  agus  gu 
bhei)  'uaigh  maille  ruinne  gus  an 
'n  diugh : 

30  Air  an  aobhar  sin  air  dha 
bhi  'na  fhàidh,  agus  fiosrach  gu'n 
do  mhionnaich  Dia  le  mionnaibh 
dha,  do  thoradh  a  leasraidh,  a  rèir 
na  feòla,  gu  togadh  e  suas  Criosd 
gu  suidhe  air  a  righ-chaithir- 
san. 

31  Air  dhasan  so  a  roimh- 
fhaicinn,  labhair  e  mu  aiseirigh 
Chriosd,nach  d'f  hàgadh  'anam  ann 
an  ifrinn,  agus  nach  fac  'fheoil 
truaillidheachd. 

32  An  t-Iosa  so  thog  Dia  suas, 
air  am  bheil  sinne  uile  'nar  fian- 
uisibh. 

33  Uime  sin  air  dha  bhi  air  àrd- 
achadh  le  deas  làimh  Dhè,  agus 
gealladh  an  Spioraid  naoimh  f  haot- 
ainn  o'n  Athair,  dhòirt  e  mach  an 
ni  so,  a  tha  sibhse  nis  a'  faicinn  a- 
gus  a'  cluinntinn. 

34«  Oir  cha  deachaidh  Daibhidh 
suas  chum  nan  nèamh  :  ach  a  deir 
e  fèin,  Thubhairt  an  Tighearn  ri 
m'  Thighearn,  Suidh  air  mo  làimh 
dheis, 

35  Gus  an  cuir  mi  do  naimhde 
'nan  stòl  fuidh  d'  chosaibh. 

36  Uime  sin  biodh  fios  gu  cinn- 
teach   aig  tigh  Israeil  uile  gu'n 
d'rinn  Dia  'na  Thighearn  agus  'na  j 
Chriosd,  an  t-Iosa  so  fèin,  a  cheus 
sibhse. 

37  A  nis  an  uair  a  chual  iad  so, 
bhaiad  airam  bioradh'nan  cridhe, 
agus  thubhairt  iad  ri  Peadar,  agus 
ris  a'  chuid  eile  do  na  h-abstol- 
aibh,  Fheara  agus  a  bhràithre, 
ciod  a  ni  sinn  ? 

38  An  sin  thubhairt  Peadar  riu, 
Deanaibh  aithreachas,  agus  bith- 
ibh  air  bhur  baisteadh  gach  aon 
agaibh  ann  an  ainm  losa  Criosd, 
chum  maitheanais  peacaidh,  agus 
gheibh  sibh  tiodhlacadh  an  Spior- 
aid  naoimh. 

39  Oir  a  ta  'n  gealladh  dhuibh- 
se,  agus  d'ur  cloinn,  agus  do  na 
h-uile  a  ta  fad  o  làimh,  eadhon  a 
mheud  'sa  ghairmeas  an  Tigh- 
earna  ar  Dia. 

40  Agus  le  mòran  do  bhriath- 
raibh  eile  rinn  e  fianuis,  agus 
dh'earalaich  e  iad,  ag  ràdh,  Saor- 
aibh  sibh  fèin  o'nghinealachfhiar 
so. 

41  An  sin  bhaisteadh  iadsan  a 
ghabh  r'a  fhocal  gu  toDeach :  agus 
an  là  sin  fèin  chuireadh  riu  tim- 
chioll  tri  mìle  anam. 

42  Agus  bhuanaich  iad  gu  seas- 
mhach  ann  an  teagasgnan  abstoi, 
agus  ann  an  co-chomunn,  agus 
ann  am  briseadh  arain,  agus  ann 
an  urnuighibh. 

43  Agus  thàinig  eagal  air  gach 
anam  :  agus  rinneadh  mòran  do 
mhìorbhuilibh  agus  do  chomhar- 
aibh  leis  na  h-abstolaibh. 

44  Agus  bha  iadsan  uile,  a 
chreid,  ann  an  aon  àit,  agus  bha 
na  h-uile  nithe  aca  coitchionn1, 

45  Agus  reic  iad  an  seilbh  agus 
am  maoin,  agus  roinn  iad  air  na 


h-uile  iad,  a  rèir  mar  a  bha  feum 
gach  neach. 

46  Agus  ag  buanachadh  dhoibh 
gach  là  a  dh'aon  inntinn  anns  an 
teampull,  agus  a'  briseadh  arain  o 
thigh  gu  tigh,  chaith  iad  am  biadh 
le  gairdeachas  agus  le  aon-fhill- 
teachd  cridhe, 

47  A'moladh  Dhè,  agus  deadh- 
ghean  aca  o'n  t-sluagh  uile.  Agus 
chuir  an  Tighearn  gach  là  ris  an 
eaglais  an  dream  a  shlànuichear. 

CAIB.  III. 
1  Tha  Peadar  agus  JEoin  a1  leigheas 
duine  bhacaich;  12  ag  innseadh 
do'n  t-sluagh  a  bha  air  cruinn- 
eachadh  nach  rf'  rinneadh  am 
mìorbhuil  so  le  naomhachd  nan 
Abstol,  ach  le  cumhachd  diadhaidh 
Chriosd;  13  'gan  cronachadh  air 
son  esan  a  chur  gu  bàs  /19  'gan 
earalachadh  gu  aithreachas,  tyc. 

AGUS  chaidh  Peadar  agus 
Eoin  le  chèile  suas  do'n 
teampull,  aig  uair  na  h-urnuigh, 
eadhon  an  naothadh  uair. 

2  Agus  bha  duine  àraidh  a  bha 
'na  bhacach2  o  bhroinn  a  mhàthar 
air  a  ghiùlan,  neach  a  chuireadh 
gach  là  aig  dorus  sin  an  teampuil' 
d'an  goirear  Sgiamhach,  a  dh'iarr- 
aidh  dèirce  orrasan  a  bha  dol  a 
steach  do'n  teampull : 

3  Neach,  an  uair  a  chunnaic 
e  Peadar  agus  Eoin  air  tì  dol  a 
steach  do'n  teampull,  a  dh'iarr. 
dèirc. 

4  Agus  air  do  Pheadar  seall- 
tuinn  gu  geur  air,  maille  ri  Eoin, 
thubhairt  e,  Amhairc  oirnne. 

5  Agus  thug  esan  aire  dhoibh 
an  dòchas  gu'm  faigheadh  e  ni 
èigin  uatha. 

6  An  sin  thubhairt  Peadar,  Air- 
giod  no  òr  cha  'n'eil  agam ;  ach 
an   ni   a  ta  agam,  so  bheiream 

dhuit :    An  ainm  Iosa  Criosd  o 
Nasaret,  èirich  agus  imich. 

7  Agus  air  dha  breith  air  a 
làimh  dheis,  thog  e  suas  e ;  agus 
air  ball  neartaicheadh  'aobrunnan 
agus  a  throidhean. 

8  Agus  leum  e  suas,  agus  sheas, 
agus  dh'imich  e,  agus  chaidh  e 
steach  maille  riu  do'n  teampull, 
ag  imeachd,  agus  a'  leumnaich, 
agus  a'  toirt  cliu  do  Dhia. 

9  Agus  chunnaic  an  sluagh  uile 
e  ag  imeachd,  agus  a'  toirt  cliu  do 
Dhia. 

10  Agus  dh'aithnich  iad  esan 
gu'm  b'e  a  bha  'na  shuidhe  aig 
geata  Sgiamhach  an  teampuill  ag 
iarraidh  dèirce  :  agus  lìonadh  iad 
le  h-iongantas  agus  le  h-uamhas 
air  son  an  ni  sin  a  thachair  dha. 

11  Agus  ag  cumail  Pheadair 
agus  Eoin  do'n  bhacach,  a  chaidh 
leigheas,  ruith  an  sluagh  uile  d'an 
ionnsuidh  anns  an  sgàth-thigh  l 
d'angoirearsgàth-thigh  Sholaimh, 
làn  iongantais. 

1 2  Agus  air  faicinn  so  do  Phead- 
ar,  f  hreagair  e  'n  sluagh,  Fheara 
Israeil,  c'ar  son  a  ta  iongantas 
oirbh  mu'n  ni  so  ?  no  c'ar  son  a 
ta  sibh  a'  geur-amharc  oirnne,mar 
gu  b'ann  le'r  cumhachd  no  ar 
naomhachd  fèin  a  thug  sinn  air 
an  duine  so  imeachd  ? 

13  Ghlòraich  Dia  Abrahaim, 
agus  Isaaic,  agus  Iacoib,  Dia  ar 
n-aithriche  a  Mhac  Iosa :  a  thug 
sibhse  thairis,  agus  a  dh'àicheadh 
sibh  an  làthair  Philait,  an  uair  a 
b'i  a  bhreith  a  chur  fa  sgaoil. 

14  Ach  dh'àicheadh  sibhse  an 
t-Aon  naomh,  agus  am  Firean, 
agus  dh'iarr  sibh  mortair  a  thiodh- 
lacadh  dhuibh. 

15  Agus  mharbh  sibh  Prionn- 


sadh2  na  beatha,  a  thog  Dia  o  na 
marbhaibh :  airambheil  sinne'nar 
fianuisibh. 

16  Agus  troimh  chreidimh  'na 
ainm  neartaich  e  an  ti  so,  a  tha 
sibhse  a'  faicinn,  agus  a's  aithne 
dhuibh :  seadh,  thug  ainm-san  agus 
ancreidimhata  troimh-san  dhasan 
an  t-slàinte  iomlan  so  'nur  làthair- 
se  uile. 

17  Agus  a  nis,  a  bhràithre,  tha 
f  hios  agam  gur  ann  troimh  aineolas 
a  rinn  sibh  e,  mar  a  rinn  mar  an 
ceudna  bhur  n-uachdarain. 

18  Ach  choimhlion  Dia  air  an 
dòigh  so  na  nithe  sin  a  roimh- 
fhoillsich  e  lebeul'fhàidheanuile, 
gu  m  fuilingeadh  Criosd. 

19  Air  an  aobhar  sin  deanaibh-sa 
aithreachas  agus  bithibh  air  bhur 
n-iompachadh,  chum  gu'm  bi  bhur 
peacaidh  air  an  glanadh  as  'nuair 
a  thig  amanna  fionnuaireachd  o 
làthair  an  Tighearna, 

20  Agus  a  chuireas  losa  Criosd 
d'ur  ionnsuidh,  a  chaidh  roimh- 
orduchadh  : 

21  Neach  is  èigin  do  nèamh  a 
ghabhail,  gu  aimsiribh  aisig  nan 
uile  nithe,  air  an  do  labhair  Dia 
le  beul  'fhàidhean  naomha  uile,  o 
thoiseach  an  t-saoghail. 

22  Oir  gu  f  ìrinneach  thubhairt 
Maois  ris  na  h-aithrichibh,  To- 
gaidh  an  Tighearn  bhur  Dia  suas 
f  àidh  dhuibh,  d'ur  bràithribh,  mar 
mise ;  ris-san  èisdidh  sibh  anns 
na  h-uile  nithibh  a  labhras  e 
ribh. 

23  Agus  tarlaidh,  gach  anam 
nach  èisd  ris  an  f  hàidh  sin,  gu'n 
sgrìosar  a  mach  as  an  t-sluagh  e. 

24  Seadh,  dh'fhoillsich  na 
fàidhean  uile  o  Shamuel,  agus 
iadsan   a  lean   o   sin,    a   mheud 

diubh,   's  a  labhair,  roimh-làimh 
mu  na  làithibh  so. 

25  Is  sibhse  clann  nam  fàidh, 
agus  a'  choimhcheangail  a  rinn 
Dia  r'ar  n-aithrichibh,  ag  ràdh  ri 
Abraham,  Agus  ann  ad  shliochd- 
sa  bithidh  uile  theaghlaiche  na 
talmhainn  air  am  beannachadh. 

26  Air  do  Dhia  a  Mhac  Iosa 
thogail  suas,  chuir  e  d'ur  n-ionn- 
suidhs'  e  air  tùs,  chum  as  gu'm 
beannaicheadh  e  sibh,  leis  gach 
aon  agaibh  iompachadh  o  bhur 
lochdaibh. 

CAIB.  IV. 

I  Tha  uachdarain  nan  Iudhach  a' 
cur  Pheadaìr  agus  Eoin  am  prìo- 
san:  5  tha  Peadar  a'  deanamh 
aithnichte  dhoibh  gu'n  do  leighis- 
eadh  am  bacach  lecumhachd  Iosa 
a  mhàin,  agus  gur  ann  troimh- 
san  'na  aonar  a  ta  slàinte  shiorr- 
uidh  r^a  faghail,  fyc. 

AGUS  am  feadh  'sa  bha  iad  a' 
labhairt  ris  an  t-sluagh,  thài- 
nig  orra  na  sagairt,  agus  ceann- 
ard  an  teampuill,  agus  na  Sadus- 
aich. 

.  2  Agus  bha  iad  fuidh  dhoilgheas 
gu'n  robh  iadsan  a'  teagasg  an 
t-sluaigh,  agus  a'  searmonachadh 
troimh  Iosa  aiseirigh  nam  marbh. 

3  Agus  chuir  iad  làmh  annta, 
agus  chuir  iad  am  prìosan  iad  gus 
an  là  maireach :  oir  b'e  nis  am 
feasgar  a  bh'ann. 

4>  Gidheadh,  chreid  mòran 
diubh-san  a  chual  am  focal ;  agus 
b'e  àireamh  nan  daoine  timchioll 
chùig  mìle. 

5  Agus  tharladh  air  an  là  mair- 
each,gu'n  chruinnicheadh  an  ceann 
a  chèile  an  uachdarain,  agus  an 
seanairean,  agus  an  sgrìobhaich- 
ean,  ann  an  Ierusalem. 


6  Agus  Annas  an  t-àrd-shagart, 
agus  Caiaphas,  agus  Eoin,  agus 
Alastair,  agus  a  mheud  's  a  bha 
do  chinneach  an  àrd-shagairt. 

7  Agus  air  dhoibh  iadsan  a 
chur  anns  a'  meadhon,  dh'fhiosr 
raich  iad,  Ciod  e  an  cumhachd, 
no  ciod  e  an  t-ainm  anns  an  d'rinn 
sibh  so  ? 

8  An  sin  air  do  Pheadar  bhi  air 
a  lìonadh  leis  an  Spiorad  naomh, 
thubhairt  e  riu,  Uachdarana  a' 
phobuill,  agus  a  sheanairean  Is- 
raeil, 

9  Ma  tha  sinne  an  diugh  air  ar 
ceasnachadh  mu'n  deadh  ghnìomh 
a  rinneadh  do'n  duine  euslan,  cion- 
nus  a  shlànuicheadh  e ; 

10  Biodh  e  aithnichte  dhuibhse 
uile,  agus  do  phobull  Israeil  uile, 
gur  ann  troimh  ainm  Iosa  Criosd 
o  Nasaret,  a  cheus  sibhse,  a  thog 
Dia  o  na  marbhaibh,  eadhon 
troimh-san  a  ta  'n  duine  so  'na 
sheasamh  an  so  'nur  làthair-se  slàn. 

11  'Si  so  a'  chlach  sin  a  dhiult- 
adh  libhse,  a  luchd-togail,  a  rinn- 
eadh  'na  ceann  na  h-oisinn. 

1 2  Agus  cha  'n'eil  slàinte  ann 
an  neach  air  bith  eile :  oir  cha 
'n'eil  ainm  air  bith  eile  fuidh 
nèamh  air  a  thoirt  am  measg 
dhaoine,  troimh  am  feud  sinn  bhi 
air  ar  slànuchadh l. 

13  A  nis  an  uair  a  chunnaic 
iad  dànachd  Pheadair  agus  Eoin, 
agus  a  thuig  iad  gu'm  bu  daoine 
gun  fhòghlum  agus  cumanta  iad, 
ghabh  iad  iongautas,  agus  dh'aith- 
nich  siad  iad  gu'n  robh  iadsan 
maille  ri  Iosa. 

14  Agus  air  faicinn  an  duine  a 
leighiseadh  'na  sheasamh  maille 
riu,  cha  robh  ni  air  bith  aca  ri 
ràdh  'na  aghaidh. 

15  Agus  an  dèigh  dhoibh  ord- 
uchadh  dhoibhsan  dol  a  mach  as 

a'  chomhairle,  chuir  iad  an  cinn 
cuideachd, 

16  Ag  ràdh,  Ciod  a  ni  sinn  ris 
na  daoinibh  so  ?  Oir  gu'n  deachaidh 
mìorbhuil  aithnichte1  dheanamh 
leo,  a  ta  e  follaiseach  do  luchd 
àiteachaidh  Ierusaleim  uile,  agus 
cha  'n  urradh  sinne  àicheadh. 

17  Ach  a  chum  nach  sgaoilear 
e  ni's  mò  air  feadh  an  t-sluaigh, 
bagramaid  orra  gu  geur,  gun  iad  a 
labhairt  ni's  mò  ri'neach  air  bith 
anns  an  ainm  so. 

18  Agus  air  dhoibh  an  gairm, 
dh'àithn  iad  dhoibh  gun  iad  a 
labhairt  air  chor  sam  bith,  no  a 
theagasg  ann  an  ainm  Iosa. 

19  Ach  fhreagair  Peadar  agus 
Eoin  agus  thubhairt  iad  riu,  Am 
bheil  e  ceart  am  fianuis  Dè,  èisd- 
eachd  ribhse  roimh  Dhia,  thugaibh 
fèin  breth. 

20  Oir  cha  'n'eil  e'n  comas 
duinne  gun  na  nithe  a  chunnaic 
agus  a  chuala  sinn  a  labhairt. 

21  Ach  air  dhoibhsan  tuilleadh 
bagraidh  a  dheanamh  orra,  leig  iad 
as  iad,  gun  dòigh  air  bith  f  haot- 
ainn  air  am  feudadh  iad  peanas 
a  dheanamh  orra,  air  son  an 
t-sluaigh :  oir  bha  na  h-uile  a'  toirt 
glòire  do  Dhia  air  son  an  ni  a  rinn- 
eadh. 

22  Oir  bha  an  duine,  air  an 
d'rinneadh  am  mìorbhuil  leighis 
so,tuilleadh  as  dà  fhichead  bliadh- 
na  dh'aois. 

23  Agus  an  uair  a  leigeadh  as 
iad,  thàinig  iad  dh'ionnsuidh  am 
muinntir  fèin,  agus  dh'innis  iad 
na  h-uile  nithe  a  thubhairt  na 
h-àrd-shagairt,  agus  na  seanairean 
riu. 

24  Agus  an  uair  a  chual  iadsan 
so,  thog  iad  suas  a  dh'aon  inntinn 
an  guth  ri  Dia,  agus  thubhairt 


iad,  A  Thighearn,  is  tusa  an  Dia 
a  rinn  nèamh  agjàs  talamh,  agus 
an  fhairge,  agus  na  h-uile  nithe  ta 
annta : 

25  A  thubhairt  le  beul  Dhai- 
bhidh  do  sheirbhisich,  C'ar  son  a 
ghabh  na  Cinnich  boil,  agus  a 
smuainich  an  sluagh  nithe  dìomh- 
anach  ? 

26  Sheas  rìghre  na  talmhainn 
suas,  agus  chruinnicheadh  na 
h-uachdarain  an  ceann  a  chèile, 
an  aghaidh  an  Tighearn,  agus  an 
aghaidh  a  Chriosd. 

27  Oir  gu  fìrinneach  chruinn- 
icheadh  an  ceann  a  chèile  an  agh- 
aig  do  Leinibh  naoimh  Iosa,  a 
dh'ung  thu,  araon  Herod  agus 
Pontius  Pilat,  maille  ris  na  Cinn- 
eachaibh,  agus  sluagh  Israeil, 

28  Adheanamh  gachni  a  roimh- 
orduich  do  làmh  agus  do  chomh- 
airle  a  bhi  deanta. 

29  Agus  a  nis,  a  Thighearn, 
amhairc  air  am  bagraibh :  agus 
deònaich  do  d'  sheirbhisich  fèin, 
t'fhocal  a  labhairt  leis  gach  uile 
dhànachd, 

30  Le  d'  làimh  a  shìneadh  a 
mach  chum  leighis  :  agus  gu'm  bi 
comharan  agus  mìorbhuilean  air  an 
deanamh  troimh  ainm  do  Leinibh 
naoimh  losa. 

31  Agus  air  dhoibh  urnuigh  a 
dheanamh,  chrathadh  an  t-àit  anns 
an  robh  iad  cruinn ;  agus  lìonadh 
iad  uile  do'n  Spiorad  naomh,  agus 
labhair  iad  focal  Dè  le  dànachd. 

32  Agus  bha  aig  a'  chuideachd 
a  chreid  aon  chridhe,  agus  aon 
anam :  agus  ni  mò  a  thubhairt 
neach  air  bith  dhiubh,  gu'm  bu 
leis  fèin  aon  ni  a  shealbhaich  e, 
ach  bha  na  h-uile  nithe  coitchionn 
aca. 

33  Agus    le    mòr-chumhachd 

thug  na  h-abstoil  fianuis  air  ais- 
eirigh  an  Tighearna  Iosa:  agus 
bha  mòr-ghràs  orra  uile. 

34  Agus  ni  mò  a  bha  aon  neach 
uireasbhuidheach  'nam  measg :  oir 
a  mheud  'sa  bha  'nan  sealbhad- 
airibh  fearainn,  no  thighean,  air 
dhoibh  an  reiceadh,  thug  iad 
luach  nan  nithe  a  chaidh  reiceadh 
leo, 

35  Agus  chuir  iad  aig  cosaibh 
nan  abstol  e:  agus  roinneadh  e 
air  gach  neach  a  rèir  'f  heuma. 

36  Agus  air  do  fhearann  a  bhi 
aig  Ioses,  d'an  do  goireadh  leis  na 
h-abstolaibhBarnabas,  (is  e  sin,  air 
eadar-theangachadh,  Mac  comh- 
f  hurtachd,)  Lebhitheach,  d'am  bu 
dùthaich  Ciprus, 

37  Reic  se  e,  agus  thug  e  an 
t-airgiod,  agus  chuir  e  aig  cosaibh 
nan  abstol  e. 

CAIB.  V. 

1  Tha  Ananias  agus  Saphira,  airson 
an  ceilge,  ay  tuiteam  sìos  marbh  le 
cronachadh  Pheadair.  1 2  Mòran 
mhìorbhuilean  air  an  oibreach- 
adh.  17  Chuireadh  na  h-abstoil 
a  rìs  am  prìosan,  19  ach  ta  iad 
air  an  leigeadh  as  le  aingeal, 
Sfc. 

ACH  reic  fear   àraidh   d'am 
b'ainm  Ananias,  maille  r'a 
mhnaoi  Saphira,  sealbh  fearainn, 

2  Agus  cheil  e  cuid  do'n  luach, 
le  fios  a  mhnà,  agus  air  dha  cuid- 
èigin  a  thoirt  leis,  chuir  e  aig  cos- 
aibh  nan  abstol  e. 

_  3  Ach  thubhairt  Peadar,  Ana- 
niais,  c'ar  son  a  lìon  Satan  do 
chridhe  a  dheanamh  brèige  do'n 
Spiorad  naomh,  agus  cheiltinn 
cuid  do  luach  an  f  hearainn  ? 

4  Am  feadh  'sa  dh'fhuirich  e 
gun  reiceadh,  nach  bu  leat  fèin  e? 
agus   an   dèigh  a  reiceadh  nach 


robh  e  a'd'  chomas  fèin  ?  c'ar  son 
a  smuainich  thu  ann  do  chridhe 
an  gnìomh  so?  cha  d'rinn  thu 
breug  do  dhaoinibh,  ach  do  Dhia. 

5  Agus  an  uair  a  chuala  Ana- 
nias  na  briathra  so,  thuit  e  sìos, 
agus  chaidh  an  deò  as :  agus  thàinig 
eagal  mòr  air  na  h-uile  a  chuala 
na  nithe  so. 

6  Agus  air  èirigh  do  na  h-ògan- 
achaibh,  phaisg  iad  an  eudach- 
mairbh  e,  agus  air  dhoibh  a  ghiù- 
lan  a  mach  dh'adhlaic  iad  e. 

7  Agus  tharladh,  timchioll  tri 
uaire'nadhèighsin,  gu'n  d'thàinig 
a  bhean  a  steach,  gu'n  f  hios  aice 
air  an  ni  a  rinneadh. 

8  Agus  fhreagair  Peadar  i,  Innis 
dhomhsa  an  ann  air  an  uiread  so 
reic  sibh  am  fearann  ?  Agus  thu- 
bhairt  ise,  Is  ann,  air  son  an  uiread 
sin. 

9  An  sin  thubhairt  Peadar 
rithe,  C'ar  son  a  cho-aontaich 
sibh  Spiorad  an  Tighearna  a 
bhuaireadh,  feuch,  tha  cosa  na 
muinntir  a  dh'adhlaic  t'fhear  aig 
an  dorus,  agus  giùlainidh  iad  thusa 
mach. 

10  An  sin  thuit  i  air  ball  aig  a 
chosaibh,  agus  chaidh  an  deò 
aisde :  agus  air  do  na  h-òganach- 
aibh  teachd  a  steach,  fhuair  iad  i 
marbh,  agus  air  dhoibh  a  giùlan 
a  mach,  dh'adhlaic  iad  làimh  r'a 
fear  i. 

1 1  Agus  thàinig  eagal  mòr  air 
an  eaglais  uile,  agus  air  na  h-uile 
a  chuala  na  nithe  so. 

12  Agus  rinneadh  mòran  chomh- 
aran  agus  mhìorbhuilean  am 
measg  a'  phobuill  le  làmhaibh  nan 
abstol ;  (agus  bha  iad  uile  dh'aon 
inntinn  ann  an  sgàth-thigh1  Shol- 
aimh ; 

13  Agus  cha  robh  chridh'  aig 
a  h-aon  do  chàch  e  fèin  a  cheangal 

riu;)  ach  bha  mòr-mheas  aig    a' 
phobull  orra. 

14  Agus  is  mòid  a  chuireadh 
creidmhich  ris  an  Tighearn,buidh- 
eann  mhòr  araon  do  fhearaibh 
agus  do  mhnaibh  : 

15  Air  chor  as  gu'n  d'thug  iad 
a  mach  a'  mhuinntir  euslan  air  na 
sràidibh,  agus  gu'n  do  chuir  iad 
air  leapaichibh  agus  air  uirighibh  x 
iad,  chum  ag  teachd  do  Pheadar 
gu'n  cuireadh  'fhaileas,  mar  bu 
lugha,  sgàile  air  neach  èigin  aca. 

1 6  Agus  thàinig  mar  an  ceudna 
mòr-shluagh  as  na  bailtibh  m'an 
cuairt  air  Ierusalem,  a'  toirt  leo 
muinntir  euslain,  agus  dream  a 
bha  air  am  buaireadh  le  spiorad- 
aibh  neoghlan :  agus  leighiseadh 
iad  uile. 

17  An  sin  dh'èirich  an  t-àrd- 
shagart,  agus  iadsan  uile  a  bha 
maille  ris,  (eadhon  luchd-barail 
nan  Sadusach,)  agus  lìonadh  iad 
le  tnùth, 

18  Agus  chuir  iad  lamh  anns 
na  h-abstolaibh,  agus  chuir  iad 
sa'  phrìosan  chumanta  iad. 

19  Ach  dh'fhosgail  aingeal  an 
Tighearna  dorsan  a'  phrìosain  san 
oidhche,  agus  thug  e  iadsan  a 
mach  agus  thubhairt  e, 

20  Imichibh,  agus  ag  seasamh 
dhuibh  labhraibh  san  teampull  ris 
an  t-sluagh,  uile  bhriathra  na 
beatha  so. 

21  Agus  an  uair  a  chual  iad 
chaidh  iad  gu  moch  a  steach  do'n 
teampull,  agus  theagaisg  iad.  Ach 
thàinig  an  t-àrd-shagart  agus  iad- 
san  a  bha  maille  ris,  agus  ghairm 
iad  a'  chomhairle,  agus  seanadh 
chloinn  Israeil  uile  an  ceann  a 
chèile,  agus  chuir  iad  do'n  phrìo- 
san  chum  gu'n  tugtadh  iadsan 
(Van  ionnsuidh. 

22  Ach  an  uair  a  thàinig  na 


maoir,  cha  d'fhuair  iad  sa'  phrìo- 
san  iad,  agus  air  pilltinn  dhoibh, 
dh'innis  iad, 

23  Ag  ràdh,  Fhuair  sinne  gu 
fìrinneach  am  prìosan  dùinte  gu 
ro  thèaruinte,  agus  an  luchd- 
coimhead  'nan  seasamh  a  mach 
fa  chomhair  nan  dorus:  ach  an 
uair  a  dh'fhosgail  sinn,  cha  d'- 
fhuair  sinn  aon  duine  a  stigh. 

24  A  nis  an  uair  a  chual  an 
t-àrd-shagart,  agus  ceannard  an 
teampuill,  agus  uachdarain  nan 
sagart  na  briathra  so,  bha  iad 
fuidh  amharus  m'an  timchioll  ciod 
gus  an  tigeadh  so. 

25  An  sin  thàinig  neach  àraidh 
agus  dh'innis  e  dhoibh,  ag  ràdh, 
Feuch,  a  ta  na  daoine  a  chuir  sibh 
sa'  phrìosan,  'nan  seasamh  san 
teampull,  agus  a'  teagasg  a'  pho- 
buill. 

26  An  sin  dh'imich  an  ceann- 
ard  maille  ris  na  maoraibh,  agus 
thug  e  leis  iad  gun  ainneart :  (oir 
bha  eagal  orra  roimh  an  t-sluagh, 
gu'm  biodh  iad  air  an  clachadh 
leo.) 

27  Agus  an  uair  a  thug  iad  leo 
iad,  chuir  iad  ann  am  fianuis  na 
comhairle  iad:  agus  dh'fheòraich 
an  t-àrd-shagart  diubh, 

28  Ag  ràdh,  Nach  d'thug  sinne 
geur-ordugh  dhuibh,  gu'n  teagasg 
a  dheanamh  san  ainm  so  ?  agus 
feuch,  lìon  sibh  Ierusalem  le  'ur 
teagasg,  agus  is  àiJl  libh  fuil  an 
duine  so  a  tharruing  oirnne. 

29  An  sin  fhreagair  Peadar 
agus  na  h-abstoil  eile,  agus  thu- 
bhairt  iad,  Is  còir  gèill  a  thoirt  do 
Dhia  ni's  mò  na  do  dhaonibh. 

30  Thog  Dia  ar  n-aithriche  Iosa, 
a  mharbh  sibhse,  agus  a  chroch 
sibh  air  crann. 

31  Esan  dh'àrdaich  Dia  le  a 
dheas  làimh  'na  Cheannard2  agus 

na  Shlànuighear,  a  thoirt  aith- 
reachais  agus  maitheanais  peac- 
aidh  do  Israel. 

32  Agus  tha  sinne  'nar  fianuis- 
ibh  dha  air  na  nithibh  so  :  agus 
mar  an  ceudna  an  Spiorad  naomh, 
a  thug  Dia  dhoibhsan  a  ta  ùmhal 
dha. 

33  Agus  an  uair  a  chual  iadsan 
so,  bha  iad  air  an  gonadh l,  agus 
ghabh  iad  comhairle  an  cur  gu 
bàs. 

34  An  sin  dh'èirich  Phairiseach 
àraidh  anns  a'  chomhairle,  d'am 
b'ainm  Gamaliel,  fear-teagaisg  an 
lagha,  air  an  robh  meas  aig  an 
t-sluagh  uile,  agus  dh'orduich  e 
na  h-abstoil  a  chur  a  mach  rè 
tamuill, 

35  Agus  thubhairt  e  riu,  Fheara 
Israeil,  thugaibh  aire  dhuibh  fèin, 
ciod  a  ta  roimhibh  a  dheanamh 
mu  thimchioll  nan  daoine  sin. 

36  Oir  roimh  na  làithibh  so 
dh'èirich  Teudas  suas,  ag  ràdh, 
gu'm  bu  neach  èigin  mòr  e  fèin, 
agus  cheangail  àireamh  dhaoine, 
timchioll  ceithir  cheud,  iad  fèin 
ris :  mharbhadh  esan,  agus  a  mheud 
'sa  dh'aontaich  leis,  sgaoileadh  iad 
uile  as  a  chèile,  agus  chaidh  iad 
gu  neo-ni. 

37  An  dèigh  an  f hir  so  dh'èirich 
Iudas  an  Galilèach  suas,  ann  an 
làithibh  na  cìs-mheasaidh,  agus 
tharruing  e  mòran  sluaigh  'na 
dhèigh :  sgriosadh  esan  mar  an 
ceudna,  agus  a  mheud  'sa  ghèill 
da,  sgapadh  iad  uile. 

38  Agus  a  nis  a  deirim  ribh, 
Fanaibh  o  na  daoinibh  so,  agus 
leigibh  leo :  oir  ma's  ann  o  dhaoin- 
ibh  a  ta  a'  chomhairle  so,  no'n 
obair  so,  thig  i  gu  neò-bhrigh  : 

39  Ach  ma's  ann  o  Dhia  a  ta 
i,  cha'n  urradh  sibh'  a  cur  gu 
neo-bhrigh  :  air  eagal  gurn  tarladh 


gu'm  faighear  sibh  eadhon  a'  cog- 
adh  an  aghaidh  Dhè. 

40  Agus  dh'aontaich  iad  leis- 
san  :  agus  an  uair  a  ghairm  iad  na 
h-abstoil,  agus  a  ghabh  iad  orra, 
dh'orduich  iad  dhoibh  gun  labhairt 
ann  an  ainm  Iosa,  agus  leig  iad  as 
iad. 

4 1  Agus  dh'imich  iadsan  o  làth- 
air  na  comhairle,  le  gairdeachas  a 
chionn  gu'n  do  mheasadh  gu'm 
b'fhiu  iad  eas-urram  fhulang  air 
son  'ainme-san. 

42  Agus  gach  là  anns  an  teain- 
pull  agus  o  thigh  gu  tigh,  cha 
do  sguir  iad  a  bhi  teagasg,  agus  a' 
searmonachadh  Iosa  Criosd. 

CAIB.  VI. 

1  TJiagh  na  h-abstoil  seachdnar  gu 
frithealadìi  do  uireasbliuìdh  nam 
bochd:  fi'aon  diubJi  so  StepJian, 
neach  abha  làn  do  chreidimh,  a- 
gus  do'n  Spiorad  naomh:  12  TJia 
esan  air  a  gJilacadh,  agus  air  ag- 
airt  gu  h-eucorach  an  làtìiair  na. 
comJiairle. 

AGUS  anns  na  làithibh  sin, 
an  uair  a  bha  àireamh  nan 
deisciobul  a'  meudachadh,  dh'èir- 
ich  gearan  am  measg  nan  Greug- 
ach  an  aghaidh  nan  Eabhrach, 
a  chionn  gu'n  do  dhearmaideadh 
am  bantraichean  san  fhrithealadh 
laitheal. 

2  An  sin  ghairm  an  dà  fhear 
dheug  mòr-chuideachd  nan  deis- 
ciobul  d'an  ionnsuidh,  agus  thu- 
bhairt  iad,  Cha  'n'eil  e  iomchuidh 
sinne  dh'fhàgail  focail  Dè,  agus  a 
fhrithealadh  do  bhordaibh. 

3  Uime  sin,  a  bhràithre,  iarr- 
aibh  a  mach  'nur  measg  seachdnar 
dhaoine  fuidh  dheadh  iomradh, 
làn  do'n  Spiorad  naomh  agus  do 
ghliocas,  a  chuireas  sinne  os  ceann 
an  dreuchd  so. 


1  cJias  iad  am  Jìacla. 

4  Ach  buanaichidh  sinne  a 
ghnàth  ann  an  urnuigh,  agus  am 
ministreileachd  an  fhocail. 

5  Agus  bha  chainnt  so  taitneach 
an  làthair  na  mòr-chuideachd 
uile :  agus  thagh  iad  Stephan, 
duine  làn  do  chreidimh  agus  do'n 
Spiorad  naomh,  agus  Philip,  agus 
Prochorus,  agus  Nicanor,  agus 
Timon,  agus  Parmenas,  agus  Ni- 
colas  proseliteach  do  mhuinntir 
Antioch. 

6  Chuir  iad  iadsan  an  làthair 
nan  abstol :  agus  air  deanamh  ur- 
nuigh  dhoibh,  chuir  iad  an  làmh- 
an  orra. 

7  Agus  dh'fhàs  focal  Dè ;  agus 
mheudaicheadh  àireamh  nan  deis- 
ciobul  gu  ro  mhòr  ann  an  Ierusa- 
lem ;  agus  bha  cuideachd  mhòr  do 
na  sagartaibh  ùmhal  do'n  chreid- 
imh. 

8  Agus  rinn  Stephan,  làn  do 
chreidimh  agus  do  chumhachd, 
mìorbhuilean  agus  comharan  mòra 
am  measg  an  t-sluaigh. 

9  An  sin  dh'èirich  dream  àraidh 
do'n  t-sionagog,  d'an  goirear  siona- 
gog  nan  Libertineach !,  agus  nan 
Cirenianach,agusmhuinntir  Alec- 
sandria,  agus  na  droinge  o  Chi- 
Jicia,  agus  o'n  Asia,  a'  deasboir- 
eachd  ri  Stephan. 

10  Agus  cha  b'urrainn  iad  cur 
an  aghaidh  a'  ghliocais  agus  an 
spioraid  leis  an  do  labhair  e. 

1 1  An  sin  thug  iad  a  steach  os 
ìosal  daoine  a  thubhairt,  Chuala 
sinne  e  labhairt  bhriathra  toibh- 
eumach,  an  aghaidh  Mhaois,  agus 
Dhè. 

12  Agus  dhùisg  iad  suas  an 
sluagh,  agus  na  seanairean,  agus 
na  sgrìobhaichean,  agus  thàinig  iad 
air,  agus  ghlac  iad  e,  agus  thug  iad 
an  làthair  na  comhairle  e. 

13  Agus  chuir  iad  suas  fìanuis- 


ean  brèige,  a  thubhairt,  Cha  'n'eil 
an  duine  so  a'  sgur  do  labhairt 
bhriathra  toibheumach  an  agh- 
aidh  an  ionaid  naoimh  so,  agus  an 
lagha. 

14  Oir  chuala  sinn  e  ag  ràdh, 
gu'n  sgrios  an  t-Iosa  so  o  Nasaret 
an  t-àit  so,  agus  gu'n  caochail  e 
na  gnàthanna,  a  thug  Maois 
dhuinne. 

15  Agus  air  dhoibh-san  uile  a 
bha  'nan  suidhe  sa'  chomhairle 
amharc  gu  geur  air,  chunnaic  iad 
'aghaidh  mar  aghaidh  aingil. 

CAIB.  VII. 

1  Air  do  Stephan  comas  fhaghail 
freagairt  air  a  shonfèin,  2  tha  e 
nochdadh  gu'n  d,rinn  Abraham 
aoradh  do  Dhia  gu  taitneach  ; 
37  gu'n  d'ihug  Maoisfèinfianuis 
mu  Chriosd;  51  ygan  cronachadh 
air  son  an  ceannairc,  agus  morta 
Chriosd:  54  Air  a  so  tha  iad  'ga 
chlachadh  gu  bàs. 

A  N  sin  thubhairt  an  t-àrd- 
l\.  shagart,  Am  bheil  ma  ta  na 
nithe  so  mar  so? 

2  Agus  thubhairt  esan,  Fheara, 
a  bhràithre,  agus  aithriche,  èisd- 
ibh,  Dh'fhoillsicheadh  Dia  na 
glòire  d'ar  n-athair  Abraham, 
'nuair  a  bha  e  ann  am  Mesopota- 
mia,  mun  do  ghabh  e  còmhnuidh 
ann  an  Charran, 

3  Agus  thubhairt  e  ris,  Rach  a 
mach  à  d'  thìr  fèin,  agus  o  d'  chinn- 
each,  agus  thig  chum  na  tìre  a 
nochdas  mise  dhuit, 

4  An  sin  chaidh  esan  a  mach  à 
talamh  nan  Caldèach,  agus  ghabh 
e  còmhnuidh  ann  an  Charran : 
agus  as  sin,  an  dèigh  bàis  'athar, 
dh'atharraich  se  e  do'n  fhearann 
so,  anns  am  bheil  sibhse  nis  'nur 
còmhnuidh. 


1  Saoirsineach. 

5  Agus  cha  d'thug  e  dha  oigh- 
reachd  sam  bith  ann,  cha  d'thug 
-tìu  leud  troidhe  :  gidheadh  gheall 
e  gu'n  tugadh  e  mar  sheilbh  e 
dha  fèin  agus  d'a  shliochd  'na 
dhèigh.  ge  nach  robh  fathast  duine 
cloinne  aige. 

6  Agus  labhair  Dia  air  an 
dòigh  so,  Gu'm  biodh  a  shliochd 
air  chuairt  ann  an  dùthaich  choig- 
rich,  agus  gu'n  deanadh  iad  tràill- 
ean  diubh,  agus  gu'm  buineadh 
iad  gu  h-olc  riu  rè  ceithir  cheud 
bliadhna. 

7  Agus  air  a'  chinneach  sin 
d'am  bi  iadsan  fuidh  dhaorsa, 
bheir  mise  breth,  arsa  Dia  :  agus 
an  dèigh  nan  nithe  sin  thig  iad  a 
mach,  agus  ni  iad  seirbhis  dhomh- 
sa  anns  an  àite  so. 

8  Agus  thug  e  dha  coimhchean- 
gal *  an  timchioll-ghearraidh :  agus 
mar  sin  ghin  Abraham  Isaac,  agus 
thimchioll-ghearr  se  e  air  an  ochd- 
amh  là :  agus  ghin  Isaac  Iacob, 
agus  Iacob  an  dà  prìomh-athair 
dheug. 

9  Agus  a'  gabhail  farmaid  reic 
na  prìomh-aithriche  Ioseph  do'n 
Eiphit :  ach  bha  Dia  maille  ris. 

]  0  Agus  shaor  se  e  as  a  thriob- 
laidibh  uile,  agus  thug  e  deadh- 
ghean  agus  gliocas  da  an  làthair 
Pharaoh  righ  na  h-Eiphit;  agus 
chuir  se  e  'na  uachdaran  air  an 
Eiphit,  agus  air  a  theaghlach  fèin 
uile. 

1 1  Nis  thàinig  gorta  agus  àmh- 
ghar  mòr  air  an  Eiphit  uile,  agus 
air  talamh  Chanaain ;  agus  cha 
d'fhuair  ar  n-aithriche  teachd-an- 
tìr. 

12  Ach  an  uair  a  chuala  Iacob 
gu'n  robh  arbhar  san  Eiphit,  chuir 
e  mach  ar  n-aithriche  air  tùs. 


1 3  Agus  air  an  dara  uair  rinn- 
eadh  Ioseph  aithnichte  d'a  bhràith- 
ribh  ;  agus  rinneadh  cinneach  Io- 
seiph  follaiseach  do  Pharaoh. 

14  An  sin  chuir  loseph  Jìos 
uaith,  agus  ghairm  e  d'a  ionnsuidh 
Iacob  'athair,  agus  a  luchd-dàimhe 
uile,  cùig  anama  deug  agus  tri 
fichead. 

15  Agus  chaidh  Iacob  sìos  do'n 
Eiphit,  agus  f  huair  e  bàs,  e  fèin 
agus  ar  n-aithriche. 

16  Agus  ghiùlaineadh  thairis 
iad  gu  Sichem,  agus  chuireadh  iad 
anns  an  àit-adhlacaidh,  a  cheann- 
aich  Abraham  air  suim  airgid  o 
mhic  Emoir  athar  Shicheim. 

17  Ach  an  uair  a  dhruid  àm  a' 
gheallaidh,  a  mhionnaich  Dia  do 
Abraham,  dh'f  hàs  an  sluagh  agus 
rinneadh  iad  lìonmhor  san  Eiphit, 

18  Gus  an  d'èirich  righ  eile,  do 
nach  b'aithne  Ioseph. 

19  Bhuin  esan2  gu  cuilbheir- 
teach  r'ar  cinneach,  agus  rinn  e 
olc  air  ar  n-aithrichibh,  air  chor  as 
gu'n  d'thug  e  orra  an  naoidheana 
a  thilgeadh  mach,  chum  nach  sìol- 
aicheadh  iad. 

20  Anns  an  àm  sin  rugadh 
Maois,  agus  bha  e  ro  sgiamhach, 
agus  dh'altrumadh  e  tri  mìosan 
ann  an  tigh  'athar  : 

21  Agus  an  uair  a  thilgeadh  a 
mach  e,  thog  nighean  Pharaoh 
leatha  e,  agus  dh'altrum  i  e  mar 
mhac  dhi  fèin. 

22  Agus  dh'f  hòghlumadh  Maois 
ann  an  uile  ghliocas  nan  Eiphit- 
each,  agus  bha  e  cumhachdach 
am  briathraibh  agus  an  gnìomh- 
araibh. 

23  Agus  an  uair  a  bha  e  dà 
fhichead  bliadhna  iomlan  a 
dh'aois,  thàinig  e  'na  chridhe  a 


1  cùnradh,  cùmhnant. — 2  Ghiùlain  se  efèin. 

bhràithre  clann  Israeil  fhiosrach- 
adh. 

24  Agus  air  dha  duine  àraidh 
dhiubk  fhaicinn  a'  fulang  eucoir, 
theasairg  se  e,  agus  aù'  bualadh 
an  Eiphitich  dha,  rinn  e  dioghal- 
tas  do'n  fhear  air  an  d'rinneadh 
an  eucoir : 

25  Oir  shaoil  e  gu'n  tuigeadh  a 
bhràithre,  gu'n  tugadh  Dia  le 
a  làimh-san  saorsa  dhoibh ;  ach 
cha  do  thuig  iadsan. 

26  Agus  air  an  là  'na  dhèigh 
sin  nochd  se  e  fèin  doibh  agus  iad 
a'  comh-stri,  agus  b'àill  leis  sìth 
a  dheanamh  eatorra  ag  ràdh,  A 
dhaoine,  is  bràithre  sibh  fèin,  c'ar 
son  a  ta  sibh  a'  deanamh  eucoir 
air  a  chèile  ? 

27  Ach  chuir  am  fear  a  rinn 
an  eucoir  air  a  choimhearsnach 
uaith  e,  ag  ràdh,  Cò  a  rinn  thusa 
a'  d'uachdaran  agus  a'  d'  bhreith- 
eamh  oirnne? 

28  Am  miann  leat  mise  a 
mharbhadh,  mar  a  mkarbk  tku  an 
t-Eiphiteach  an  dè  ? 

29  An  sin  theich  Maois  air  son 
an  fhocail  so,  agus  bha  e  'na 
choigreach  ann  an  dùthaich  Mhi- 
diain,  far  an  do  ghin  e  dithis 
mhac. 

30  Agus  an  uair  a  choimh- 
lionadh  dà  fhichead  bliadhna, 
dh'fhoillsicheadh  dha  ann  am  fàs- 
ach  beinne  Shina,  aingeal  an 
Tighearna  ann  an  lasair  theine 
ann  am  preas. 

31  Agus  an  uair  a  chunnaic 
Maois  so,  ghabh  e  iongantas  mu'n 
t-sealladh :  agus  air  dha  teachd 
am  fagus  gu  beachdachadh  air, 
thàinig  guth  an  Tighearn  d'a  ionn- 
suidh, 

32  Ag  ràdh,  is  mise  Dia  t'aith- 
riche,  Dia  Abrahaim,  agus  Dia 
Isaaic,  agus  Dia  Iacoib.     An  sin 


chriothnuich  Maois,  agus  cha  robh 
!  chridh'  aige  amharc. 

33  An  sin  thubhairt  an  Tigh- 
earn  ris,  Fuasgail  do  bhrògan  o  d' 
chosaibh  :  oir  is  talamh  naomh  an 
t-àit  am  bheil  thu  d'  sheasamh. 

34  Chunnaic  mi  gu  cinnteach 
!  àmhghar  mo  phobuill   a  ta  san 

Eiphit,  agus  chuala  mi  an  osnaidh, 
agus  thàinig  mi  nuas  g'an  saoradh. 
Agus  a  nis  thig,  cuiridh  mi  do'n 
Eiphit  thu. 

35  Am  Maois  so  fèin  a  dhiult 
iadsan,  ag  ràdh,  Cò  rinn  uach- 
daran  agus  breitheamh  dhiosta? 
esan  chuir  Dia  gu  bhi  'na  uach- 
daran  agus  'na  fhear-saoraidh  le 
làimh  an  aingil,  a  dh'fhoillsich- 
eadh  dha  sa'  phreas. 

36  Thug  esan  a  mach  iad  an 
dèigh  dha  mìorbhuilean,  agus 
comharan  a  dheanamh  ann  an 
talamh  na  h-Eiphit,  agus  anns 
a'  mhuir  ruaidh,  agus  anns  an 
f hàsach  rè  dhà  fhichead  bliadh- 
na. 

37  'S  e  so  am  Maois  ud  a  thu- 
bhairt  ri  cloinnIsraeil,Togaidhan 
Tighearn  bhur  Dia  suas  fàidh 
dhuibh  d'ur  bràithribh,  cosmhuil 
riumsa;  ris-san  èisdidh  sibh. 

38  So  esan  a  bha  san  eaglais 
anns  an  fhàsach,  maille  ris  an 
aingeal  a  labhair  ris  ann  am  beinn 
Shina,  agus  maille  r'ar  n-aithrich- 
ibh-ne :  neach  a  fhuair  briathrana 
beatha  chum  an  tabhairt  dhuinne : 

39  Do  nach  b'àill  le'r  n-aith- 
richibh  bhi  ùmhal,  ach  chuir  iad 
uatha  e,  agus  'nan  cridhe  phill  iad 
air  an  ais  do'n  Eiphit, 

40  Ag  ràdh  ri  Aaron,  Dean 
dhuinne  dèe  a  thèid  romhainn  : 
oir  mu  thimchioll  a'  Mhaois  so, 
a  thug  a  mach  sinn  à  tìr  na 
h-Eiphit,  cha  'n'eil  fhios  againn 
ciod  a  dh'eirich  dha. 

41  Agus  rinn  iad  laogh  sna 
làithibh  sin,  agus  thug  iad  ìobairt 
do'n  dealbh,  agus  rinn  iad  gaird- 
eachas  ann  an  oibribh  an  làmha 
fèin. 

42  An  sin  phill  Dia,  agus  thug 
e  thairis  iad  chum  aoradh  a  dhean- 
amh  do  armailt  nèimhe,  a  rèir  mar 
a  ta  e  sgrìobhta  ann  an  leabhar 
nam  f  àidh,  An  d'thug  sibh  dhomh- 
sa  beathaichean  marbhta,  agus 
ìobairte  rè  dhà  fhichead  bliadhna 
anns  an  fhàsach,  O  a  thigh  Israeil? 

43  Seadh,  thog  sibh  suas  pàil- 
liun  Mholoich,  agus  rèult  bhur  dè 
Kemphain,  dealbhan  a  rinn  sibh 
chum  aoraidh  dhoibh  :  uime  sin 
atharraichidh  mi  sibh  an  taobh 
thall  do  Bhabilon. 

44  Bha  pàilliun  na  fianuis  aig 
ar  n-aithrichibh  san  fhàsach,  a 
rèir  mar  a  dh'àithn  an  ti  a  labhair 
ri  Maois,  gu'n  deanadh  se  e  a  rèir 
an  t-samhlachais  a  chunnaic  e. 

45  An  ni  a  thug  mar  an  ceudna 
ar  n-aithriche  a  bha  'nan  dèigh,  a 
steach  maille  ri  Iosa  do  sheilbh 
nan  Cinneach,  a  thilg  Dia  a  mach 
roimh  ghnùis  ar  n-aithriche,  gu 
làithibh  Dhaibhidh  \ 

46  Neach  afhuair  deadh-gbean 
am  fianuis  Dhè,  agus  a  dh'iarr 
pàilliun  f  haotainn  do  Dhia  lacoib. 

47  Ach  thog  Solamh  tigh  dha. 

48  Gidheadh  cha  'n'eil  an  ti  a's 
àirde  a'  gabhail  còmhnuidh  ann  an 
teampluibh  làmh-dheanta ;  mar  a 
deir  am  f  àidh, 

49  'Se  nèamh  mo  righ-chaithir, 
agus  an  talamh  stòl  mo  chos :  ciod 
an  tigh  a  thogas  sibh  dhomhsa  ?  a 
deir  an  Tighearn  :  no  ciod  e  ionad 
mo  thàimh  ? 

50  Nach  do  rinn  mo  làmh  na 
nithe  so  uile  ? 

51  A  dhaoine  cruaidh-mhuin- 
ealacha,      agus      neo-thimchioll- 


ghearrta  ann  an  cridhe  agus  ann 
an  cluasaibh,  tha  sibh  a'  ghnàth 
a'  cur  an  aghaidh  an  Spioraid 
naoimh  :  mar  a  rinn  bhur  n-aith- 
riche,  mar  sin  a  ta  sibhse  «'  dean- 
amk. 

52  Cò  do  na  f  àidhibh  air  nach 
d'rinn  bhur  n-aithriche  geur-lean- 
mhuinn  ?  agus  mharbh  siad  iad- 
san  a  roimh-f  hoillsich  teachd  an 
Fhìrein  ud ;  air  an  robh  sibhse  a 
nis  'nur  luchd-brathaidh,agus  'nur 
mortairibh : 

53  Sibkse  a  fhuair  an  lagh  Ie 
frithealadh  nan  aingeal,  agus  nach 
do  choimhid  e. 

54  'Nuair  a  chual  iad  na  nithe 
sin,  bha  iad  air  an  gonadh  'nan 
cridhe,  agus  chas  iad  am  fiacla 
ris. 

55  Ach  air  dhasan  bhi  làn  do'n 
Spiorad  naomh,  dh'amhairc  e  gu 
geur  suas  gu  nèamh,  agus  chunn- 
aic  e  glòir  Dhè,  agus  Iosa  'na 
sheasamh  air  deas  làimh  Dhè, 

56  Agus  thubhairt  e,  Feuch, 
tha  mi  faicinn  nan  nèamh  fosgailte, 
agus  Mac  an  duine  'na  sheasamh 
air  deas  làimh  Dhè. 

57  An  sin  ghlaodh  iadsan  le 
guth  mòr,  agus  dhruid  iad  an 
cluasan,  agus  leum  iad  air  a  dh'aon 
inntinn, 

58  Agus  air  dhoibh  a  thilgeadh 
a  mach  as  a'  chaithir,  chlach  iad 
e :  agus  thilg  na  fianuisean  an  eud- 
ach  sìos  aig  cosaibh  òganaich,  d'am 
b'ainm  Saul. 

59  Agus  chlach  iad  Stephan, 
agus  e  a'  gairm  air  Dia,  agus  ag 
ràdh,  A  Thighearn  Iosa,  glac  mo 
spiorad. 

60  Agus  air  dha  a  leigeadh  fèin 
air  a  ghlùinibh,  ghlaodh  e  le  guth 
mòr,  A  Thighearn,  na  cuir  am 
peacadh  so  as  an  leth.  Agus  air 
dha  so  a  ràdh,  choidil  e. 

Tha  an  soisgeul  air  a  shearmon- 
achadh  ann  an  Samaria  lePhilip. 
14  Thàinig  Peadar  agus  Eoin  a 
dhaingneachadh  na  h-eaglais : 
18  'nuair  a  b'àill  le  Simon 
tiodhlac  Dhè  a  cheannach  uatha 
le  h-airgiod,  20  tha  e  air  a  chron- 
achadh  gu  geur  le  Peadary  fyc. 

AGUS  bha  Saul  ag  aontach- 
adh  le  a  bhàs-san.  Agus 
dh'èirich  anns  an  àm  sin  geur- 
leanmhuinn  mhòr  an  aghaidh  na 
h-eaglais  a  bha  ann  an  Ierusa- 
lem ;  agus  bha  iad  uile  air  an 
sgapadh  air  feadh  tìre  Iudea  agus 
Shamaria,  ach  na  h-abstoil  a 
mhàin. 

2  Agus  ghiùlain  daoine  diadh- 
aidh  Stephan  chum  'adhlaic,  agus 
rinn  iad  caoidh  mhòr  air  a 
shon. 

3  Ach  bha  Saul  a'  f  àsachadh  na 
h-eaglais,  a'  dol  a  steach  do  gach 
tigh ;  agus  ag  tarruing  a  mach 
fhear  agus  bhan,  chuir  e  am  prìo- 
san  iad. 

4  Uime  sin  dh'imich  an  droing 
a  sgapadh,  feadh  gach  àite,  a'  sear- 
monachadh  an  fhocail. 

5  An  sin  chaidh  Philip  sìos  do 
bhaile  Shamaria,  agus  shearmon- 
aich  e  Criosd  doibh. 

6  Agus  thug  an  sluagh  a  dh'aon 
toile  aire  do  na  nithibh  a  labhradh 
le  Philip,  ag  èisdeachd  ris,  agus 
a'  faicinn  nam  mìorbhuile  a  rinn 
e. 

7  Oir  chaidh  spiorada  neòghlan 
a  mach  à  mòran  anns  an  robh  iad, 
a'  glaodhaich  le  guth  mòr :  agus 
chaidh  mòran  air  an  robh  am 
pairilis,  agus  a  bha  'nam  bacaich, 
a  shlànuchadh. 

8  Agus  bha  gairdeachas  mòr 
sa'  bhaUe  sin. 


9  Ach  bha  roimhe  sin  duine 
àraidh  sa'  bhaile  sin  d'am  b'ainm 
Simon,  a  ghnàthaich  druidheachd, 
agus  a  mheall  muinntir  Shamaria, 
ag  ràdh  gu'm  bu  neach  mòr  èigin 
e  fèin. 

10  Dhasan  thug  iad  uile  aire 
o'n  bheag  gus  a'  mhòr,  ag  ràdh, 
'Se  an  duine  so  cumhachd  mòr 
Dhè. 

1 1  Agus  thug  iad  an  aire  dha, 
a  chionn  gu'n  do  mheall  e  iad  rè 
ùine  f  hada  le  a  dhruidheachd. 

12  Ach  an  uair  a  chreid  iad 
Philip,  a'  searmonachadh  nan  nithe 
a  bhuineas  do  rìoghachd  Dhè,  agus 
do  ainm  Iosa  Criosd,  bhaisteadh 
iad  eadar  fheara  agus  mhnài. 

13  An  sin  chreid  Simon  fèin 
mar  an  ceudna :  agus  an  uair  a 
bhaisteadh  e,  dh'fhan  e  maille  ri 
Philip,  agus  a'  faicinn  nan  comh- 
ara  agus  nam  feart  a  rinneadb, 
ghabh  e  iongantas  ro  mhòr. 

14  Agus  an  uair  a  chuala  na 
h-abstoil  a  bha  ann  an  Ierusalem, 
gu'n  do  ghabh  Samaria  focal  Dhè, 
chuir  iad  d'an  ionnsuidh  Peadar 
agus  Eoin : 

15  Agus  air  dol  sìos  dhoibh, 
ghuidh  iad  air  an  son  gu'm  faigh- 
eadh  iad  an  Spiorad  naomh. 

16  (Oir  cha  d'thàinig  e  fathast 
a  nuas  air  a  h-aon  aca :  ach  a 
mhàin  bhaisteadh  iad  ann  an  ainm 
an  Tighearna  Iosa.) 

17  An  sin  chuir  iad  an  làmhan 
orra,  agus  fhuair  iad  an  Spiorad 
naomh. 

18  Agus  an  uair  a  chunnaic 
Simon  gu'n  robh  anSpiorad  naomh 
air  a  thabhairt  troimh  làmhan  nan 
abstol  a  chur  orra,  thairg  e  airgiod 
dhoibh, 

19  Agràdh,  Thugaibh  dhomhsa 
mar  an  ceudna  an  cumhachd  so, 
ge  b'e  neach  air  an  cuir  mi  mo 

làmha,  gu'm  faigh  e  an  Spiorad 
naomh. 

20  Ach  thubhairt  Peadar  ris, 
Gu  rachadh  t'airgiod  am  mugha 
maille  riut  fèin,  a  chionn  gu'n  do 
roheas  thu  gu'm  feudtadh  tiodhlac 
Dhè  a  cheannach  le  h-airgiod. 

2 1  Cha  'n'eil  agad  cuid  no  crann- 
chur  sa'  chùis  so :  oir  cha  'n'eil 
do  chridhe  dìreach l  am  fianuis 
Dhè. 

22  Gabh  aithreachas,  uime  sin, 
do  t'olc  so,  agus  guidh  air  Dia,  ma 
dh'fheudar,  gu  maithear  dhuit 
smuain  do  chridhe. 

23  Oir  a  ta  mi  'gad  f  haicinn 
ann  an  domblas  na  seirbhe,  a- 
gasfitidh  chuibhreach  na  h-eucor- 
ach. 

24  An  sin  fhreagair  Simon, 
agus  thubhairt  e,  Guidhibhse  an 
Tighearn  air  mo  shon,  nach  tig 
aon  do  na  nithibh  sin  a  thubhairt 
sibh  orm. 

25  An  sin  air  dhoibh-san  fianuis 
a  dheanamh  agus  focal  an  Tigh- 
earna  a  labhairt,  phill  iad  gu  Ie- 
rusalem,  agus  shearmonaich  iad 
an  soisgeul  ann  am  mòran  do 
bhailtibh  nan  Samaritanach. 

26  Agus  labhair  aingeal  an 
Tighearna  ri  Philip,  ag  ràdh,  Eir- 
ich  agus  imich  chum  na  h-àirde 
deas,  chum  na  slighe  a  ta  dol  sìos 
o  Ierusalem  gu  Gasa,  a  ta  'na 
fhàsach. 

27  Agus  dh'èirich  e,agus  dh'im- 
ich  e:  agus  feuch  duine  àraidh, 
caillteanach  o  Etiopia,  aig  an  robh 
mòr-ùghdarras  fuidh  Chandace 
ban-righinn  na  h-Etiopia,  agus  a 
bha  os  ceann  a  h-ionmhais  uile, 
agus  a  bha  air  teachd  gu  Ierusa- 
lem  chum  aoradh  a  dheanamh  : 

28  Bha  e  a'  pilltinn  air  ais,  a- 
gus  'na  shuidhe  'na  charbad,  agus 


bha    e   a'   Ieughadh    an    fhàidh 
Esaiais. 

29  An  sin  thubhairt  an  Spiorad 
ri  Philip,  Imich  am  fagus,  agus 
druid  ris  a'  charbad  so. 

30  Agus  ruith  Philip  d'a  ionn- 
suidh,  agus  chuala  se  e  a'  leugh- 
adh  an  fhàidh  Esaiais,  agus  thu- 
bhairt  e,  Am  bheil  thu  a'  tuigsinn 
nan  nithe  a  tha  thu  a'  leughadh  ? 

31  Agus  thubhairt  esan,  Cionn- 
us  is  urradh  mi,  mur  seòl  neach 
èigin  mi  ?  Agus  dh'iarr  e  air  Phi- 
lip  teachd  anìos,  agus  suidhe  maille 
ris. 

32  A'  chuibhrionn  do'n  sgriob- 
tuir  a  bha  e  leughadh,  b'i  so  i, 
Thugadh  e  mar  chaora  chum 
marbhaidh,  agus  mar  uan  a  ta 
'na  thosd  am  fianuis  an  fhir- 
lomairt,  mar  sin  cha  d'fhosgail  e 
a  bheul : 

33  'Na  ìsleachadh  thugadh  a 
bhreitheanas  air  falbh :  agus  cò  a 
nochdas  a  ghinealach?  oir  thogadh 
a  bheatha  o'n  talamh. 

34  Agus  f  hreagair  an  cailltean- 
ach,  agus  thubhairt  e  ri  Philip, 
Guidheam  thu,  cia  uime  deir  am 
f  àidh  so  ?  uime  fèin,  no  mu  neach 
èigin  eile  ? 

35  An  sin  dh'fhosgail  Philip 
a  bheul,  agus  a'  tòiseachadh  o'n 
sgriobtuir  sin,  shearmonaich  e  Iosa 
dha. 

36  Agus  an  uair  a  dh'imich  iad 
air  an  t-slighe,  thàinig  iad  gu 
h-uisge  àraidh  :  agus  thubhairt  an 
caillteanach,  Feuch,  uisge ;  ciod  a 
ta  bacadh  mise  bhi  air  mo  bhaist- 
eadh  ? 

37  Agus  thubhairt  Philip,  Ma 
tathu  a'  creidsinn  le  d'  uile  chridhe, 
feudaidh  tu.  Agus  fhreagair  e 
agus  thubhairt  e,  Tha  mi  a'  creid- 
sinn  gur  e  Iosa  Criosd  Mac  Dhè. 


1  ceart.  treìbhdhireach. 

38  Agus  dh'àithn  e  'n  carbad  a 
sheasamh :  agus  chaidh  iad  sìos 
le  chèile  do'n  uisge,  araon  Philip 
agus  an  caillteanach  ;  agus  bhaist 
se  e. 

39  Agus  an  uair  a  thàinig  iad 
a  nìos  as  an  uisge,  thug  Spiorad 
an  Tighearna  Philip  leis,  agus 
cha'n  fhac  an  caillteanach  tuill- 
eadh  e  :  agus  dh'imich  e  air  'agh- 
aidh  le  gairdeachas. 

40  Ach  fhuaradh  Philip  ann 
an  Asotos :  agus  shearmonaich  e 
anns  na  bailtibh  uile,  a'  dol  troimh 
're  dùthaich,  gus  an  d'thàinig  e  gu 
Cesarea. 

CAIB.  IX. 

1  Tha  Saul,  air  dha  bhi  'g  imeachd 
gu  Damascus,  air  a  leagadh  sìos 
gu  talamh  le  solus,  agus  guth  o 
nèamh:  10  Tha  e  air  a  ghairm 
chum  na  h-abstolachd,  18  agus 
air  a  bhaisteadh  le  Ananias  :  20 
Tha  e  searmonachadh  Chriosd 
gu  dàna. 

AGUS  air  do  Shaul  bhi  fathast 
a'  sèideadh  bagraidh,  agus 
àir1  an  aghaidh  dheisciobul  an 
Tighearna,  chaidh  e  chum  an  àrd- 
shagairt. 

2  Agus  dh'iarr  e  litrichean 
uaith  gu  Damaseus  chum  nan 
sionagog,  chor  nam  faigheadh  e 
aon  neach  do'n  t-slighe  so,  co  aca 
b'fhir  no  mnài  iad,  gu'n  d'thug- 
adh  e  leis  ceangailte  gu  Ierusalem 
iad. 

3  Agus  ag  imeachd  dha,  thar- 
ladh  gu'n  do  dhruid  e  ri  Damas- 
cus :  agus  dhealraich  gu  h-obann 
mu'n  cuairt  air  solus  o  nèamh. 

4  Agus  air  tuiteam  dha  air  an 
talamh,  chual  e  guth  ag  ràdh  ris, 
A  Shauil,  A  Shauil,  c'ar  son  a  ta 
thu  'gam  gheur-leanmhuinn-sa  ? 


5  Agus  thubhaùt  esan,  Cò  thu, 
a  Thighearn  ?  Agus  thubhairt  an 
Tigheàrn,  Is  mise  Iosa  a  tha  thusa 
a'  geur-leanmhuinn :  is  cruaidh 
dhuitse  breabadh  an  aghaidh  nan 
dealg. 

6  Agus  air  dhasan  bhi  air  chrith 
agus  làn  uamhainn,  thubhairt  e, 
A  Thighearn,  ciod  is  àill  leat  mise 
a  dheanamh  ?  Agus  thubhairt  an 
Tighearn  ris,  Eirich,  agus  rach  a 
steach  do'n  bhaile,  agus  innsear 
dhuit  ciod  is  còir  dhuit  a  dhean- 
amh. 

7  Agus  sheas  na  daoine  bha  'g 
imeachd  maille  ris  'nan  tosd,  a' 
cluinntinn  a'  ghutha,  ach  gun  neach 
air  bith  fhaicinn. 

8  Agus  dh'èirich  Saul  o'n  tal- 
amh,  agus  air  fosgladh  a  shùl  dha, 
cha'n  fhac  e  neach  air  bith  :  ach 
air  dhoibh  breith  air  a  làimh, 
threòraich  iad  e  gu  Damascus. 

9  Agus  bha  e  tri  làithean  gun 
radharc,  agus  cha  d'ith  agus  cha 
d'òl  e  ni  air  bith. 

10  Agus  bha  deisciobul  àraidh 
ann  an  Damascus,  d'am  b'ainm 
Ananias,  agus  thubbairt  an  Tigh- 
earn  ris  ann  am  foillseacheadh, 
Ananias.  Agus  thubhairt  esan, 
Feuch  a  ta  mi  an  so,  a  Thigh- 
earn. 

1 1  Agus  thubhairt  an  Tighearn 
ris,  Eirich,  agus  imich  do'n  t-sràid, 
d'an  goirear  Dìreach,  agus  iarr  ann 
an  tigh  ludais,  duine  o  Tharsus 
d'an  goirear  Saul :  oir  feuch,  a  ta 
e  ri  urnuigh. 

12  Agus  chunnaic  e  ann  am 
foillseachadh  duine  d'an  ainm 
Ananias,  a'  teachd  a  steach,  agus 
a'  cur  a  làimhe  air,  chum  gu'm 
faigheadh  e  a  radharc. 

13  An  sin  fhreagair  Ananias, 
A  Thighearn,  chuala  mi  o  mhòran 


marbhaidk. 

tnu'n  duine  so,  cia  lìon  olc  a  rinn 
e  do  d'  naomhaibh  ann  an  Ieru- 
salem  : 

14?  Agus  a  ta  an  so  ùghdarras 
aige  o  uachdaranaibh  nan  sagart, 
iadsan  uile  a  cheangal  a  ta  gairm 
air  t'ainm-sa. 

15  Ach  thubhairt  an  Tighearn 
ris,  Imich ;  oir  is  soitheach  taghta 
dhomhsa  e,  chum  m'ainm  aghiù- 
lan  am  fianuis  nan  Cinneach, 
agus  righrean,  agus  chloinn  Is- 
raeil. 

16  Oir  nochdaidh  mise  dha  cia 
mòr  na  nithe  a's  èigin  da  fhulang 
air  sgàth  m'ainme-se. 

17  Agus  dh'imich  Ananias, 
agus  chaidh  e  steach  do'n  tigh ; 
agus  ag  cur  a  làmh  air,  thubhairt 
e,  A  Shauil,  a  bhràthair,  chuir  an 
Tighearn,  [eadhon  losa  a  dh'f  hoill- 
sicheadh  dhuiste  anns  an  t-slighe 
air  an  d'thàinig  thu,)  mise  chum 
gu'm  faigheadh  tu  do  radharc, 
agus  gu'm  biodh  tu  air  do  lìonadh 
leis  an  Spiorad  naomh. 

18  Agus  air  ball  thuit  o  'shùilibh 
mar  gu'm  biodh  lannan;  agus 
dh'aisigeadh  a  radharc  dha  gun 
dàil,  agus  air  dha  èirigh,  bhaist- 
eadh  e. 

19  Agus  air  gabhail  bìdh  dha, 
neartaicheadh  e.  An  sin  bha  Saul 
làithean  àraidh  maille  ris  na  deis- 
ciobluibh,  a  bha  ann  an  Damas- 
cus. 

20  Agus  air  ball  shearmonaich  e 
Criosd l  anns  na  sionagogaibh,  gur 
esan  Mac  Dhè. 

21  Ach  bha  na  h-uile  a  chuale 
fo  uamhas,  agus  thubhairt  iad, 
"Nach  e  so  esan  a  bha  sgrios  ann 
an  Ierusalem  iadsan  a  bha  gairm 
air  an  ainm  so,  agus  a  thàinig  an 
so  cbum  na  ci'ìche  so,  gu'n  tug- 
adb  e  ceangailte  iad  dh'ionnsuidh 
uacLdarana  nan  sagart  ? 


22  Ach  bu  mhòid  a  nearfaich- 
eadh  Saul,  agus  chuir  e  gu  h-amh- 
luadh  na  h-Iudhaich  a  bha  chòmh- 
nuidh  ann  an  Damascus  a'  dearbh- 
adh  gur  e  so  an  Criosd. 

23  Agus  air  dol  do  mhòran 
làithean  seachad,  rinn  na  h-Iudh- 
aich  comhairle  r'a  chèile  esan  a 
mharbhadh. 

24  Ach  thugadh  fios  do  Shauì 
air  am  feill 2 :  agus  bha  faire  aca  air 
na  geataibh  a  là  agus  a  dh'oidhche 
chum  a  mharbhadh. 

25  An  sin  ghabh  na  deisciobuil 
e  san  oidhche,  agus  chuir  iad  a 
mach  thar  a'  bhalladh  e,  agus  leig 
iad  sìos  ann  an  cliabh  e. 

26  Agus  an  uair  a  thàinig  Saul 
gu  Ierusalem,  dh'fheuch  e  ri  e 
fèin  a  cheangal  ris  na  deisciob- 
luibh  :  ach  bha  eagal  orra  uile 
roimhe,  agus  cha  do  chreid  iad 
gu'm  bu  deisciobul  e. 

27AchghabhBarnabas  d'aionn- 
suidh  e,  agus  thug  e  chum  nan 
abstol  e,  agus  chuir  e'n  cèill  doibh 
cionnus  a  chunnaic  e'n  Tighearn 
anns  an  t-slighe,  agus  gu'n  do  la- 
bhair  e  ris,  agus  cionnus  a  shear- 
monaich  e  gu  dàna  ann  an  Dam- 
ascus  an  ainm  Iosa. 

28  Agus  bha  e  maille  riu  a' 
teachd  a  steach,  agus  a'  dol  a  mach 
ann  an  Ierusalem. 

29  Agus  labhair  a  gu  dàna  an 
ainm  an  Tighearn  losa,  agus  rinn 
e  deasboireachd  an  aghaidh  nan 
Greugach:  achchmriadsanrompa 
esan  a  mharbhadh. 

30  Ach  an  uair  a  thuig  na 
bràithre  so,  thug  iad  sìos  e  gu 
Cesarea,  agus  chuir  iad  air  falbh 
gu  Tarsus  e. 

31  An  sin  bha  fois  aig  nah-eag- 
laisibh  troimh  Iudea  uile,  agus 
Ghalile,  agus  Shamaria,  agus  air 
dhoibh  bhi  air  an  togail  suas,  agus 


1  Iosa. — 2  ceilg. 

a'siubhal  ann  an  eagal  an  Tigh- 
earna,  agus  ann  an  comhfhurt- 
achd  an  Spioraid  naoimh,mheud- 
aicheadh  gU  mòr  iad. 

32  Agus  tharladh,  air  do  Phead- 
ar  imeachd  troimh  gach  àite,  gu'n 
deachaidh  e  sìos  mar  an  ceudna 
chum  nan  naomh,  a  bha  gabhail, 
còmhnuidh  ann  an  Lida. 

33  Agus  fhuair  e  an  sin  duine 
àraidh  d'am  b'ainm  Eneas,  a  bha 
rè  ochd  bliadhna  air  a  leabaidh, 
agus  e  gu  tinn  leis  a'  phairilis. 

34?  Agus  thubhairt  Peadar  ris, 
Eneais,  tha  Iosa  Criosd  ga  d'  leigh- 
eas :  èirich  agus  dean  do  leaba. 
Agus  air  ball  dh'èirich  e. 

35  Agus  chunnaic  iadsan  uile  e, 
abha  chòmhnuidh  ann  an  Lida, 
agus  ann  an  Saron,  agus  phill  iad 
chum  an  Tighearna. 

36  A  nis  bha  ban-deisciobul 
àraidh  ann  an  Iopa  d'am  b'ainm 
Tabita,  'se  sin,  air  eadar-theang- 
achadh,  Dorcas  :  bha  a'  bhean  so 
làn  do  dheadh  oibribh,  agus  do 
dhèricibh  a  rinn  i. 

37  Agus  tharladh  anns  nalàith- 
ibh  sin,  air  dhi  bhi  gu  tinn,  gu'n 
dh'fhuair  i  bàs :  Agus  air  dhoibh  a 
h-ionnlad,  chuir  iad  ann  an  seòmar 
uachdarach  i. 

38  Agus  air  do  Lida  bhi  fagus 
do  Iopa,  agus  air  cluinntinn  do  na 
deisciobluibh  gu'n  robh  Peadar 
an  sin,  chuir  iad  dithis  dhaoine 
d'a  ionnsuidh,  a'  guidheadh  air  e 
theachd  d'an  ionnsuidh  gun  dàil. 

39  An  sin  dh'èirich  Peadar,  agus 
chaidh  e  maille  riu.  Agus  an  uair 
a  bha  e  air  teachd,  threòraich  iad 
suas  e  do'n  t-seòmar  uachdarach : 
agus  sheas  na  bantraichean  uile 
làimh  ris  a'  caoineadh,  agus  a' 
nochdadh  nan  còta  a^us  nan  trus- 


gan  a  rinn  Dorcas  am  feadh  a  bha 
i  maille  riu. 

40  Ach  air  do  Pheadar  an  cur 
a  mach  uile,  leig  se  e  fèin  air  a 
ghlùinibh  agus  rinn  e  urnuigh, 
agus  air  dha  tionndadh  ris  a' 
chorp,  thubhairt  e,  A  Thabita, 
èirich.  Agus  dh'fhosgail  ise  a 
sùilean  :  Agus  air  dhi  Peadar 
fhaicinn,  dh'èirich  i  'na  suidhe. 

41  Agus  thug  e  a  làmh  dhi, 
agus  thog  e  'na  seasamh  i ;  agus 
an  uair  a  ghairm  e  na  naoimh  agus 
na  bantraichean,  chuire'nanlàth- 
air  beò  i. 

42  Agus  fhuaradh  fios  air  so 
troimh  Iopa  uile:  agus  chreid 
mòran  anns  an  Tighearna. 

43  Agus  tharladh  gu'n  d'fhan 
e  mòran  do  làithibh  ann  an  Iopa 
maille  ri  Simon  àraidh  fear-deas- 
achaidh  leathair. 

CALB.  X. 
1  Air  do  Chornelius,  duine  cràbli- 
ach,  àithne  fhaghail  o  aingeal, 
chuir  efios  air  Peadar  :  34  Am 
feadh  a  taPeadara1  searmonach- 
adh  Chriosd  do  Chornelius  agus 
d'a  chuideachd,  thà'n  Spiorad 
naomh  à1  teachd  a  nuas  orra, 
agus  tha  iad  air  am  baisteadh. 

AGUS  bha  duine  àraidh  ann 
an  Cesarea,  d'am  b'ainm 
Cornelius,  ceannard-ceud  do'n 
chuideachd  d'an  goirear  a'  chuid- 
eachd  Eadailteach. 

2  Duine  cràbhach,  agus  air  an 
robh  eagal  Dè  maille  r'a  thigh 
uile,  a  bha  toirt  mòrain  dèirce 
do'n  t-sluagh,  agus  a'  deanamh 
urnuigh  ri  Dia  a  ghnàth. 

3  Chunnaic  e  ann  an  sealladh ' 
gu  soilleir,  mu  thimchioll  na 
naothadh  uaire  do'n  là,  aingeal 
Dè   a'  teachd  a  stigh  d'a  ionn- 


taisbcanadh, 

suidh,  agus  ag  ràdh,  A  Chorne- 
liuis. 

4  Agus  air  dhasan  amharc  gu 
geur  air,  ghabh  e  eagal,  agus  thu- 
bhairt  e,  Ciod  e,  a  Thighearn? 
Agus  thubhairt  e  ris,  Chaidh  t'ur- 
nuighean  agus  do  dhèircean  suas 
ma  chuimhneachan  ann  am  fianuis 
Dè. 

5  Agus  a  nis  cuir  daoine  gu 
Iopa,  agus  cuir  fios  air  Simon, 
d'an  co-ainm  Peadar : 

6  Tha  e  air  aoidheachd  maille 
ri  Simon  àraidh  fear-deasachaidh 
leathair,  aig  am  bheil  a  thigh  làimh 
ris  an  fhairge :  innsidh  esan  duit 
ciod  is  còir  dhuit  a  dheanamh. 

7  Agus  an  uair  a  dh'fhalbh  an 
t-aingeal  a  labhair  ri  Cornelius, 
ghairm  e  d'a  ionnsuidh  dithis  do 
mhuinntir  a  thighe,  agus  saigh- 
dear  cràbhach  do'n  dream,  a  bha 
ghnàth  a'  feitheamh  air  : 

8  Agus  an  uair  a  chuir  e  an 
t-iomlan  an  cèill  doibh,  chuir  e  iad 
gu  Iopa. 

9  Agus  air  an  là  màireach, 
'nuair  a  bha  iadsan  air  an  turus, 
agus  a'  teachd  am  fagus  do'n 
bhaile,  chaidh  Peadar  suas  air 
mullach  an  tighe  a  dheanamh 
urnuigh,  mu  thimchioll  na  seath- 
adh  uaire. 

10  Agus  dh'fhàs  e  ro  ocrach, 
agus  bu  mhiann  leisbiadh  itheadh : 
ach  am  feadh  a  bha  iadsan  ag 
ulluchadh,  thuit  e  ann  an  neul. 

11  Agus  chunnaic  e  nèamh 
fosgailte,  agus  soitheach  àraidh 
a'  teachd  a  nuas  d'a  ionnsuidh, 
mar  bhraith-lìn1  mhòir,  ceang- 
ailte  air  a  ceithir  oisnibh2,  a- 
gus  air  a  leigeadh  sìos  air  an  tal- 
amh : 

12  Anns  an  robh  gach  uile 
ghnè  bheathaiche  ceithir-chosach 


na  talmhainn,  agus  bheathaiche 
allta,  agus  bhiasda  snàigeach,  agus 
eunlaith  an  athair. 

13  Agus  thàinig  guth  d'a  ionn- 
suidh,  Eirich,  a  Pheadair ;  marbh 
agus  ith. 

14  Ach  thubhairt  Peadar,  M 
h-eadh,  a  Thighearn  ;  oir  cha  d'ith 
mi  riamh  aon  ni  coitchionn  no 
neòghlan. 

15  Agus  thtòhairt  an  guth  ris 
a  rìs  an  dara  uair,  Na  nithe  sin 
a  ghlan  Dia,  na  gairm  thusa  coit- 
chionn. 

16  Agus  rinneadh  so  tri  uair- 
ean  :  agus  thogadh  an  soitheach  a 
rìs  suas  gu  nèamh. 

17  A  nis  an  uair  a  bha  Peadar 
fuidh  amharus  ann  fèin  ciod  bu 
chiall  do'n  t-sealladh  a  chunnaic 
e,  feuch,  bha  na  daoine  a  chuir- 
eadh  o  Chornelius,  an  dèigh  dhoibh 
tigh  Shimoin  iarraidh,  'nan  seas- 
amh  aig  an  dorus. 

18  Agus  air  gairm  dhoibh,  dh'- 
f  hiosraich  iad  an  robh  Simon  d'an 
co-ainm  Peadar,  air  aoidheachd 
an  sin. 

19  Am  feadh  a  bha  Peadar 
a'  smuaineachadh  air  an  t-seall- 
adh,  thubhairt  an  Spiorad  ris, 
Feuch,  tha  triuir  dhaoine  ga  d' 
iarraidh. 

20  Uime  sin  èirich,  agus  gabli 
sìos,  agus  imich  maille  riu,  gun 
amharus  air  bith  a  bhi  ort :  oir  is 
mise  a  chuir  uam  iad. 

21  Agus  chaidh  Peadar  sìos 
chum  nan  daoine  a  chuireadh  d'a 
ionnsuidh  o  Chornelius ;  agus  thu- 
bhairt  e,  Feuch,  is  mise  an  ti  a 
tha  sibh  ag  iarraidh  :  ciod  e  an 
t-aobhar  mu'n  d'thàinig  sibh  ? 

22  Agus  thubhairt  iadsan, 
Fhuair  Cornelius  an  ceannard- 
ceud,  duine  cothromach,  air  ani 


1  lìon-eudach. — 2  beannaìbh. 

bheil  eagal  Dè,  agus  fuidh  dheadh 
ainm  aig  cinneach  nan  Iudhach 
uile,  rabhadh  o  Dhia  le  aingeal 
naomh,  fios  a  chur  ortsa  d'a 
thigh,  agus  briathran  a  chluinn- 
tinn  uait. 

23  An  sin  ghairm  e  steach  iad, 
agus  thug  e  aoidheachd  dhoìbh. 
Agus  air  an  là  màireach  dh'imich 
Peadar  maille  riu,  agus  chaidh 
dream  àraidh  do  na  bràithribh  o 
Iopa  maraon  ris. 

24  Agus  air  an  là  màireach 
chaidh  iad  a  steach  do  Chesarea : 
agus  bha  Cornelius  a'  feitheamh 
riu,  agus  air  gairm  a  luchd-dàimh 
agus  a  chàirde  dìsle  an  ceann  a 
chèile. 

25  Agus  an  uair  a  bha  Peadar 
a'  dol  a  steach,  choinnich  Cor- 
nelius  e,  agus  thuit  e  sìos  aig  a 
chosaibh,  agus  rinn  e  aoradh  dha. 

26  Ach  thog  Peadar  suas  e, 
ag  ràdh,  Seas  suas ;  is  duine  mise 
mar  an  ceudna. 

27  Agus  ag  còmhradh  ris,  chaidh 
e  steach,  agus  fhuair  e  mòran 
cruinn. 

28  Agus  thubhairt  e  riu,  Tha 
fios  agaibh  gu  bheil  e  mi-dhligh- 
each  do  dhuine  a  tha  'na  Iudhach, 
comhluadar  a  chumail  ri  neach  a 
tha  do  chinneach  eile,  no  teachd 
am  fagus  da:  ach  nochd  Dia 
dhomhsa,  gun  duine  air  bith  a 
ghairm  coitchionn  no  neòghlan. 

29  Uime  sin  thàinig  mise  'nuair 
a  chuireadh  fios  orm,  gun  aon  ni 
a  ràdh  'na  aghaidh  :  air  an  aobhar 
sin  tha  mi  fiosraich  c'ar  son  a 
chuir  sibh  fios  orm. 

30  Agus  thubhairt  Cornelius, 
O'n  cheathramh  là  gus  an  uair  so 
bha  mi  a'  deanamh  trasgaidh,  a- 
gus  air  an  naothadh  uair  bha  mi 
deanamh  urnuigh  ann  mo  thigh, 
agus  feuch,  sheas  duine  a'm'  làth- 
air  ann  an  eudach  dealrach, 


31  Agus  thubhairt  e,  A  Chor- 
neliuis,  dh'èisdeadh  t'urnuigh,  a- 
gus  tha  do  dhèircean  air  an  cuimh- 
neachadh  am  fianuis  Dè. 

32  Uime  sin  cuir  gu  Iopa,  agus 
cuir  fios  air  Simon,  d'an  co- 
ainm  Peadar;  tha  e  air  aoidh- 
eachd  ann  an  tigh  Shimoin  fear- 
deasachaidh  leathair,  làimh  ris  a* 
mhuir ;  neach,  'nuair  a  thig  e,  a 
labhras  riut. 

33  Uime  sin  chuir  mi  air  ball 
fios  ort ;  agus  is  maith  a  rinn  thu 
teachd.  Air  an  aobhar  sin  tha 
sinne  uile  an  so  a  làthair  am  fian- 
uis  Dè,  a  dh'èisdeachd  nan  uile 
nithe  a  tha  air  an  àithneadh  dhuit- 
se  le  Dia. 

34  An  sin  dh'fhosgail  Peadar 
a  bheul,  agus  thubhairt  e,  Gu  f ìr- 
inneach  tha  mi  'g  aithneachadh 
nach  'eil  Dia  ag  amharc  air  pears- 
aibh  seach  a  chèile  : 

35  Ach  anns  gach  uile  chinn- 
each  a  ta  an  neach  air  am  bheil 
eagalsan,  agus  a  ta  'g  oibreachadh 
fìreantachd,  taitneach  aige.  _ 

36  Am  focal  a  chuir  Dia  gu 
clann  Israeil,  a'  searmonachadh 
sìth  troimh  Iosa  Criosd;  neach 
is  e  Tighearna  nan  uile, 

37  Am  focal  sin  is  aithne  dhuibh, 
a  sgaoileadh  air  feadh  tìre  ludea 
uile,  agus  a  thòisich  o  Ghalile,  an 
dèigh  a'  bhaistidh  a  shearmonaich 
Eoin: 

38  Cionnus  a  dh'ung  Dia  Iosa 
o  Nasaret  leis  an  Spiorad  naomh, 
agus  le  cumhachd;  neach  a  chaidh 
m'an  cuairt  a'  deanamh  maith, 
agus  a'  slànuchadh  nan  uile  a 
bha  air  am  fòireigneachadh  leis 
an  diabhul :  oir  bha  Dia  maille 
ris. 

39  Agus  tha  sinne  'nar  fianuis- 
ibh  air  na  h-uile  nithibh  a  rinn  e, 
araon  ann  an  tìr  nan  Iudhach, 
agus  ann  an  Ierusalem ;  neach  a 

xnharbh  iad,   'ga  chrochadh  air 
crann : 

40  Esan  thog  Dia  suas  air  an 
treas  là,  agus  nochd  se  e  gu  foll- 
aiseach. 

41  Cha'n  ann  do'n  t-sluagh 
uile,  ach  do  fhianuisibh,  a  thagh- 
adh  le  Dia  roimh-làimh,  eadhon 
dhuinne,  a  dli'ith  agus  a  dh'òl 
maille  ris  an  dèigh  dha  èirigh  o 
na  marbhaibh. 

42  Agus  dh'àithn  e  dhuinne 
searmonachadh  do'n  t-sluagh,agus 
fìanuis  a  dheanamh  gur  esan  a 
dh'orduicheadhleDia'na  bhreith- 
eamh  air  bheòthaibh  agus  air 
mharbhaibh. 

43  Dhasan  tha  na  f  àidhean  uile 
a'  toirt  fìanuis,  gu'm  faigh  gach 
neach  a  chreideas  ann  maith- 
eanas  'nam  peacaibh  troirnh  ainm- 
san. 

44  An  feadh  a  bha  Peadar 
tathast  a'  labhairt  nam  briathra 
sin,  thuirling1  an  Spiorad  naomh 
orrasan  uile  a  chual  am  focal. 

45  Agus  ghabh  na  creidmhich 
do'n  timchioll-ghearradh,a  mheud 
diubh  'sa  thàinig  maille  ri  Peadai;, 
iongantas  mòr,  do  bhrìgh  gu'n 
do  dhòirteadh  air  na  Cinneachaibh 
maranceudnatiodhlacan  Spioraid 
naoimh. 

46  Oir  chuala  siad  iad  a'  la- 
bhairt  le  teangaibh,  agus  ag  àrd- 
mholadh  Dhè.  An  sin  f  hreagair 
Peadar, 

47  Am  feud  neach  sam  bith 
uisge  a  thoirmeasg,  chum  nach 
rachadh  iad  so  a  bhaisteadh,  a 
fhuair  an  Spiorad  naomh  comaith 
ruinne? 

48^  Agus  dh'orduich  e  iad  a 
bhi  air  am  baisteadh  ann  an  ainm 
an  Tighearna.  An  sin  ghuidh  iad 
air  fantuinn  maille  riu  làithean 
àraidh 


CAIB.  XI. 

1  Fhuaradh  cron  do  Pheadar  air 
$oii  comhluadar  a  ghleidheadh  ris 
na  Cinneachaibh :  4  tha  e  'g  inn- 
seadh  a  reusoin,  agus  tha  sin  a' 
taitneadh  r'a  luchd-dìtidh.  19 
Tha'n  soisgeul  air  a  sgaoileadh 
Jeadh  Phenice,  agus  Chipruis, 
agus  Antioch,  fyc. 

AGUS  chuala  na  h-abstoil 
agus  na  bràithrean  a  bha 
ann  an  Iudea,  gu'n  do  ghabh  na 
Cinnich  mar  an  ceudna  ri  focal 
Dè. 

2  Agus  an  uair  a  chaidh  Peadar 
suas  gu  Ierusalem,  rinn  iadsan 
a  bha  do'n  timchioll-ghearradh 
conspoid  ris, 

3  Ag  ràdh,  Chaidh  thusa  steach 
a  dh'ionnsuidh  dhaoine  nach  robh 
air  an  timchioll-ghearradh,  agus 
dh'ith  thu  maille  riu. 

4  Agus  thòisich  Peadar,  agus 
chuir  e'n  t-iomlan  an  cèill  doibh 
an  ordugh,  ag  ràdh, 

5  Bha  mi  ann  am  baile  Iopa 
ri  urnuigh ;  agus  ann  an  neul 
chunnaic  mi  sealladh,  soitheach 
àraidh  a'  teachd  a  nuas,  mar 
bhraith-lìn  mhòir,  air  a  leigeadh 
a  nuas  o  nèamh  air  a  ceithir  ois- 
nibh ;  agus  thàinig  i  a  m'  ionn- 
suidhse. 

6  Agus  air  dhomh  beachdach- 
adh  gu  geur  oirre,  thug  mi  fa'- 
near,  agus  chunnaic  mi  beathaiche 
ceithir-chosach  na  talmhainn, 
agus  na  fìadh-bheathaiche,  agus  na 
biasda  snàigeach,  agus  eunlaith  an 
athair. 

7  Agus  chuala  mi  guth  ag  ràdh 
rium,  Eirieh,  a  Pheadair;  marbh 
agus  ith. 

8  Ach  thubhairt  mise,  Ni 
h-eadh,  a  Thighearn :  oir  cha 
deachaidh  riamhaonnicoitchionn 


thuit. 

no    neòghlan    a    steach   do   mo 
bheul. 

9  Ach  fhreagair  an  guth  mi 
an  dara  uair  o  nèamh,  Na  nithe 
a  ghlan  Dia  na  meas  thusa  neò- 
ghlan. 

10  Agus  rinneadh  so  tri  uair- 
ean  :  agus  thogadh  an  t-iomlan  a 
rìs  suas  gu  nèamh. 

11  Agus  feuch,  air  ball  bha 
triuir  dhaoine  air  teachd  chum 
an  tighe  anns  an  robh  mi,  a 
chuireadh  o  Chesarea  do  m'  ionn- 
suidh. 

12  Agus  thubhairt  an  Spiorad 
rium  dol  maille  riu,  gun  amharus 
air  bith  a  bhi  orm.  Agus  chaidh 
mar  an  ceudna  an  t-seathnar 
bhràithre  so  maille  rium,  agus 
chaidh  sin  a  steach  do  thigh  an 
duine: 

13  Agus  nochd  e  dhuinn  cion- 
nus  a  chunnaic  e  aingeal  'na  sheas- 
amh  'na  thigh,  a  thubhairt  ris, 
Cuir  daoine  gu  Iopa,  agus  cuir 
fios  air  Simon,  d'an  co-ainm 
Peadar : 

14  Neach  a  labhras  briathra 
riut,  leis  an  tèarnar  thu  fèin  agus 
do  thigh  uile. 

15  Agus  an  uair  a  thòisich  mi 
air  labhairt,  thuirling  an  Spiorad 
naomh  orrasan,  mar  oirnne  air 
tùs. 

16  An  sin  chuimhnich  mise 
focal  an  Tighearna,  mar  a  thubhairt 
e,  Bhaist  Eoin  gun  amharus  le 
h-uisge;  ach  baistear  sibhse  leis 
an  Spiorad  naomh. 

17  Uime  sin  ma  thug  Dia 
dhoibh-san  a  cho-ionann  tiodh- 
laca  ruinne,  a  chreid  anns  an  Tigh- 
earn  Iosa  Criosd,  cò  mise  gu'm 
bithinn  comasach  bacadh  a  chur 
air  Dia. 

18  Agus  an  uair  a  chual  iad 
na  nithe  so,  thosd  iad,  agus  thug 


iad  glòir  do  Dhia,  àg  ràdh,  Thug 
Dia  ma  seadh  mar  an  ceudna  do 
naCinneachaibhaithreachas  chum 
na  beatha. 

19  A  nis  chaidh  iadsan  a  sgap- 
adh  amach  leis  an  trioblaid  a 
dh'èirich  air  son  Stephain,  gu  ruig 
Phenice,  agus  Ciprus,  agus  An- 
tioch,  gun  am  focal  a  labhairt  ri 
aon  neach  ach  ris  na  h-Iudhach- 
aibh  a  mhàin. 

20  Agus  bha  cuid  diubh  o  Chip- 
rus,  agus  o  Chirene,  dream  air 
dhoibh  dol  a  steach  do  Antioch, 
a  labhair  ris  na  Greugachaibh, 
a'  searmonachadh  an  Tighearna 
Iosa. 

21  Agus  bhalàmh  an  Tighearna 
maille  riu :  agus  chreid  àireamh 
mhòr,  agus  phill  iad  chum  an 
Tighearna. 

22  Agus  thàinig  sgeula  air  na 
nithibh  sin  gu  cluasaibh  na  h-eag- 
lais  a  bha  ann  an  Ierusalem  :  agus 
chuir  iad  Barnabas  uatha,  chum 
gu'n  rachadh  e  gu  Antioch. 

23  Neach  an  uair  a  thàinig  e, 
agus  a  chunnaic  e  gràsa  Dhè,  a 
rinn  gàirdeachas,  agus  a  dh'earail 
orra  uile,  gu'n  dlùth-leanadh  iad 
ris  an  Tighearn  le  rùn  cridhe. 

24  Oir  bha  e  'na  dhuine  maith, 
agus  làn  do'n  Spiorad  naomh, 
agus  do  chreidimh.  Agus  chuir- 
eadh  sluagh  mòr  ris  an  Tighearn. 

25  An  sin  chaidh  Barnabas  gu 
Tarsus,  a  dh'iarraidh  Shauil. 

26  Agus  air  dha  fhaotainn, 
thug  e  leis  e  gu  Antioch.  Agus 
thachair,  gu'n  robh  iad  rè  bliadh- 
na  iomlain  air  an  cruinneachadh 
maille  ris  an  eaglais,  agus  gu'n 
do  theagaisg  iad  sluagh  mòr ;  agus 
gu'n  do  ghoireadh  Criosduidhean 
do  na  deisciobluibh  air  tùs  ann  an 
Antioch. 

27  Agus  anns  na  làithibh  sin 


thuit. 

thàinig  fàidliean  o  Ierusalem  gu 
h-Antioch. 

28  Agus  air  seasamh  suas  do 
aon  diubh  d'am  b'ainm  Agabus, 
dh'fhoillsich  e  troimh  an  Spiorad, 
gu'm  biodh  gorta  mhòr  air  feadh 
na  tìre  uile * :  ni  mar  an  ceudna  a 
thachair  ri  linn  Chlaudiuis  Cheas- 
air. 

29  An  sin  chuir  gach  aon  do 
na  deisciobluibh  roimhe,  a  rèir  a 
chomais,  còmhnadh  a  chur  chum 
nam  bràithrean  a  bha  chòmhnuidh 
ann  an  Iudea. 

30  Ni  mar  an  ceudna  rinn  iad, 
agus  chuir  iad  e  chum  nan  sean- 
air  le  làimh  Bharnabais  agus 
Shauil. 

CAIB.  XII. 

1  Tha  Righ  Herod  a*  deanamh 
geur-leanmhuinn  air  na  Criosd- 
aidhibh,  a'  marbhadh  Sheumais, 
agus  «'  cur  Pheadair  am  prìo- 
san  :  23  Tha  Herod  air  a  bhual- 
adh  le  h-aingeal,  agus  d  bàsach- 
adh  gu  truagh,  tyc. 

ANIS  mu'n  àm  sin,  shìn  Herod 
an  righ  a  làmhan,  a  dhean- 
amh  uilc  air  dream  àraidh  do'n 
eaglais. 

2  Agus  mharbh  e  Seumas  bràth- 
air  Eoin  leis  a'  chlaidheamh. 

3  Agus  an  uair  a  chunnaic  e 
gu'n  do  thaitinn  sin  ris  na  h-Iudh- 
achaibh,  chaidh  e  air  aghaidh  a 
ghlacadh  Pheadairmar  an  ceudna. 
( Agus  b'iad  làithean  an  arain  neo- 
ghoirtichte  a  bh'ann.) 

4  Agus  ghlac  e  agus  chuir  e'm 
prìosan  e,  agus  thug  se  e  r'a 
ghleidheadh  do  cheithir  cheathrar 
shaighdear,  fa  rùn  a  thoirt  a  mach 
do'n  t-sluagh  an  dèigh  na  càisge. 

5  Air  an  aobhar  sin  ghleidh- 
eadh  Peadar  anns  a'   phrìosan : 


ach  bha  bith-urnuigh  air  a  dean- 
amh  leis  an  eaglais  ri  Dia  air  a 
shon. 

6  Agus  an  uair  a  b'àill  le  He- 
rod  a  thoirt  a  mach,  san  oidhche 
sin  fèin  bha  Peadar  'na  chodal 
eadar  dithis  shaighdear,  ceangailte 
le  dà  shlabhruidh  :  agus  bha'n 
luchd-faire  fa  chomhair  an  doruis 
a'  coimhead  a'  phrìosain. 

7  Agus  feuch,  thàinig  aingeal 
an  Tighearna  air,  agus  dhealraich 
solus  anns  a'  phrìosan :  agus  air 
bualadh  taoibh  Pheadair  dha, 
dhùisg  se  e,  ag  ràdh,  Eirich  gu 
grad.  Agus  thuit  a  cheanglaiche 
d'a  làmhaibh. 

8  Agus  thubhairt  an  t-aingeal 
ris,  Criosraich  thu  fèin,  agus  ceang- 
ail  ort  do  bhonn-bhrògan 2  :  agus 
rinn  e  mar  sin.  Agus  a  deir  e 
ris,  Tilg  t'fhalluing  umad,  agus 
lean  mise. 

9  Agus  chaidh  e  mach,  agus 
lean  se  e,  agus  cha  robh  fhios 
aige  gu'n  robh  e  fìor  an  ni  a 
rinneadh  leis  an  aingeal  :  ach 
shaoil  e  gu'm  bu  taisbean  a  chunn- 
aic  e. 

1 0  Agus  air  dhoibh  dol  troimh  an 
cheud  agus  an  dara  faire,  thàinig 
iad  chum  a'  gheataidh  iaruinn  a 
ta  treòrachadh  do'n  bhaile,  a  dh'- 
fhosgail  doibh  leis  fèin :  agus  air 
dol  a  mach  dhoibh,  chaidh  iad  air 
an  aghaidh  troimh  aon  sràid,  agus 
air  ball  dh'f  halbh  an  t-aingeal  uaith. 

1 1  Agus  an  uair  a  thàinig  Pead- 
ar  chuige  fèin,  thubhairt  e,  A  nis 
tha  f  hios  agam  gu  f  ìrinneach  gu'n 
do  chuir  an  Tighearn  aingeal  uaith, 
agus  gu'n  do  shaor  e  mi  o  làimh 
Heroid,  agus  o  uile  dhùil  pobuill 
nan  Iudhach. 

1 2  Agus  an  uair  a  smuainich  e 
air   a'    chùis,   thàinig  e  gu   tigh 


an  domhain  uile. — 2  chi 


222 


GNIOMHARA. 


Mhuire  màthar  Eoin,  d'an  co- 
ainm  Marcus,  far  an  robh  mòran 
cruinn,  agus  iad  ri  urnuigh. 

13  Agus  an  uair  a  bha  Peadar 
a'  bualadh  doruis  a'  gheataidh, 
thàinig  gruagach  d'am  b'ainm 
Rhoda  a  dh'èisdeachd. 

14  Agus  an  uair  a  dh'aithnich 
i  guth  Pheadair,  troimh  aoibhneas 
cha  d'fhosgail  i'n  geata,  ach  ruith 
i  stigh,  agus  dh'innis  i  gu'n  robh 
Peadar  'na  sheasamh  aig  a' 
gheata. 

15  Ach  thubhairt  iad  rithe, 
Tha  thu  air  mhi-chèill.  Ach  bha 
ise  toirt  dearbh-chinnte  gu'n  robh 
e  mar  sin.  An  sin  thubhairt  iad, 
'Se  'aingeal  a  ta  ann. 

16  Ach  bhuanaich  Peadar  a' 
bualadh  an  doruis :  agus  an  uair  a 
dh'fhosgail  iad,  agus  a  chunnaic 
iad  e,  bha  iad  làn  uamhais. 

17  Ach  air  dhasan  smèideadh 
orra  le  a  làimh  iacl  a  bhi  'nan  tosd, 
chuir  e'n  cèill  doibh  cionnus  a 
thug  an  Tighearn  as  a'  phrìosan 
e.  Agus  thubhairt  e,  Innsibh  na 
nithe  so  do  na  bràithribh.  Agus 
air  dol  a  mach  dha,  chaidh  e  gu 
àit  eile. 

18  Agus  air  teachd  do'nlà  bha 
iomairt  nach  bu  bheag  am  measg 
nan  saighdear,  ciod  a  thachair  do 
Pheadar. 

19  Agus  air  do  Herod  iarraidh, 
agus  gun  fhaotainn,  rannsaich  e 
an  luchd  coimhead,  agus  dh'ord- 
uich  e  an  toirt  air  falbh  chumpean- 
ais.  Agus  chaidh  e  sìos  o  Iudea 
gu  Cesarea,  agus  rinn  e  còmhnuidh 
an  sin. 

20  Agus  bha  fearg  mhòr  aig 
Herod  ri  muinntir  Thiruis  agus 
Shidoin  :  ach  thàinig  iadsan  a 
dh'aon  inntinn  d'a  ionnsuidh,  agus 
air  dhoibh  Blastus  seomradair  an 
righ  a  thoirt  air  an  crann,  dh'iarr 


iad  sìth  ;  do  bhrìgh  gu'n  robh  an 
tìr  air  a  beathachadh  le  tìr  an 
righ. 

21  Agus  air  là  orduichte,  air  do 
Herod  bhi  air  a  sgeudachadh  le 
eudach  rìoghail,  agus  'na  shuidhe 
air  a  righ-chaithir,  labhair  e  gu 
deas-bhriathrach  riu1. 

22  Agus  rinn  an  sluagh  iolach2 
ag  rddh,  Is  guth  Dè  so,  agus  cha 
ghuth  duine. 

23  Agus  air  ball  bhuail  aingeal 
an  Tighearn  e,  do  bhrìgh  nach 
d'thug  e  a'  ghlòir  do  Dhia  :  agus 
dh'itheadh  le  cnuimhibh  e,  agus 
chaidh  an  deò  as. 

24  Ach  dh'fhàs  focal  an  Tigh- 
earna  agus  mheudaicheadh  e. 

25  Agus  phill  Barnabas  agus 
Saul  o  Ierusalem,  air  dhoibh  am 
ministreileachd  a  choimhlionadh, 
a'  toirt  leo  mar  an  ceudna  Eoin, 
d'an  co-ainm  Marcus. 

CAIB.  XIII. 
1  Tha  Pòl  agus  Bamabas  air  an 
taghadh  gu  dol  chum  nan  Cinn- 
each.  7  Mu  thimchioll  Shergiuis 
Pauluis,  agus  Elimais  an  druidh. 
14  A  ta  Pòl  a'  searmonachadh 
aig  Antioch,gur  elosa  an  Criosd. 
42  Tha  na  Cinnich  a*  creidsinn, 
$c. 

ANIS  bha  anns  an  eaglais,  a 
bha  aig  Antioch,  fàidhean, 
agus  luchd-teagaisg  àraidh;  mar 
a  ta  Barnabas,  agus  Simeon  d'an 
goirear  Niger,  agus  Lucius  o  Chi- 
rene,  agus  Manaen,  co-alta  He- 
roid  an  Tetrairch,  agus  Saul. 

2  Agus  air  bhi  dhoihh  ri  minis- 
treileachd  do'n  Tighearn,  agus  a' 
trasgadh,  thubhairt  an  Spiorad 
naomh,  Cuiribh  a  leth  dhomhsa 
Barnabas  agus  Saul,  chum  na 
h-oibre  gus  an  do  ghairm  mi  iad. 

3  An  sin  air  dhoibh  trasgadh 
agus  urnuigh  a  dheanamh,  agus 


rinn  e  òraid  doibh. — ~  gàir. 

àn  làmhan  a  cliur  orra,  leig  iad 
uatha  iad. 

4  Mar  sin  air  dhoibhsan  a  bhi 
air  an  cur  a  mach  leis  an  Spiorad 
naomh,  chaidh  iad  sìos  gu  Seleucia; 
agus  o  sin  sheòl  iad  gu  Ciprus. 

5  Agus  air  bhi  dhoibh  ann  an 
Salamis,  shearmonaich  iad  focal 
Dè  ann  an  sionagogaibh  nan 
Iudhach  :  agus  bha  mar  an  ceud- 
na  Eoin  aca  mar  f  hear-fritheal- 
aidh. 

6  Agus  an  uaìr  a  chaidh  iad 
troimh  an  eileanguPaphos,fhuair 
iad  druidh  àraidh,  fàidh  brèige, 
ludhach,  d'am  b'ainm  Bariesus : 

7  Neach  a  bha  maille  ri  Sergius 
Paulus  an  t-uachdaran,  duine 
tuigseach ;  air  dhasan  Barnabas 
agus  Saul  a  ghairm  d'a  ionnsuidh, 
dh'iarr  e  focal  Dè  a  chluinntinn. 

8  Ach  chuir  Elimas  an  druidh, 
(oir  is  ann  mar  so  a  dh'eadar- 
theangaichearainm,)'nan  aghaidh, 
ag  iarraidh  an  t-uachdaran  a 
thionndadh  o'n  chreidimh. 

9  An  sin  air  bhi  do  Shaul,  (da'n 
goirear  Pòl,)  làn  do'n  Spiorad 
naomh,  agus  ag  amharc  gu  geur 
air, 

10  Thubhairt  e,  O  thusa  a  ta 
làn  do'n  uile  chèilg,  agus  do'n 
uile  dhrochd-bheirt,  a  mhic  an 
diabhuil,  a  nàmhaid  na  h-uile 
fhìreantachd,  nach  sguir  thu  do 
fhiaradh  shlighean  dìreach  an 
Tighearna  ? 

11  Agus  feuch  a  nis,  iha  làmh 
an  Tighearna  ort,  agus  bithidh 
tu  dall,  gun  a'  ghrian  f  haicinn  rè 
tamuill.  Agus  air  ball  thuit  ceò  a- 
gus  dorchadas  air;  agus  a'  tionnd- 
adh  m'an  cuairt,  dh'iarr  e  dream 
a  threòraicheadh  air  làimh  e. 

12  An  sin  an  uair  a  chunnaic 
an  t-uachdaran  an  ni  a  rinneadh, 
chreid  e,  air  dha  bhi  làn  iongantais 
mu  theagasg  an  Tighearna. 


13  Agus  air  gabhail  luinge  do 
Phòl  agus  d'a  chuideachd  o  Pha- 
phos,  thàinig  iad  gu  Perga  na 
Pamphilia :  agus  air  do  Eoin  am 
fàgail,  phill  e  gu  Ierusalem. 

14?  Ach  air  dhoibhsan  imeachd 
o  Pherga,  thàinig  iad  gu  Antioch 
na  Pisidia,  agus  chaidh  iad  a  steach 
do'n  t-sionagog  air  là  na  sàbaid, 
agus  shuidh  iad. 

15  Agus  an  dèigh  leughadh 
an  lagha  agus  nam  Fàidh,  chuir 
uachdarain  na  sionagoig  d'an 
ionnsuidh,  ag  ràdh,  Fheara  agus 
a  bhràithre,  ma  tha  focal  earail 
agaibh  do'n  t-sluagh,  abraibh  e. 

16  An  sin  an  uair  a  sheas  Pòl 
suas  agus  a  smèid  e  orra  le  'làimh, 
thubhairt  e,  Fheara  Israeil,  agus 
sibhse  air  am  bheil  eagal  Dè,  èisd- 
ibh. 

17  Thagh  Dia  a'  phobull  so^  Is- 
raeil  ar  n-aithriche,  agus  dh'àrd- 
aich  e'm  pobull  'nuair  a  bha  iad 
air  choigrich  ann  an  talamh  na 
h-Eiphit,  agus  le  làimh  àrd  thug 
e  iad  a  mach  aisde. 

18  Agus  mu  thimchioll  ùine 
dhà  fhichead  bliadhna  ghiùlain 
e  le'm  beusaibh  anns  an  fhàs- 
ach. 

19  Agus  an  uair  a  sgrios  e 
seachd  cinnich  ann  an  tìr  Chan- 
aain,  roinn  e  am  fearann  orrasan 
le  crannchur. 

20  Agus  'na  dhèigh  sin  mu 
thimchioll  ceithir  cheud  agus  letta 
cheud  bliadhna,  thug  e  dhoibh 
breitheamhna,  gu  Samuel  am 
fàidh. 

21  Agus  'na  dheigh  sin  dh'iarr 
iad  righ  :  agus  thug  Dia  dhoibh 
Saul  mac  Chis,  duine  do  threibh 
Bheniamin,  rè  dhà  f hichead  bliadh- 
na. 

22  Agus  air  dha  esan  atharr- 
achadh,  thog  e  suas  Daibhidh  gu 
bhi  'na  righ  dhoibh ;  d'an  d'thug, 

e  mar  an  ceudna  fiariuis,  ag  ràdh, 
Fhuair  mi  Daibhidh  mac  Iese, 
duine  a  rèir  mo  chridhe  fèin,  a  ni 
m'  uile  thoil. 

23  Do  shliochd  an  duine  so 
thog  Dia  suas  do  Israel  a  rèir  a 
gheallaidh,  Slànuighear,  eadhon 
Iosa ; 

24  Air  do  Eoin  roimh  a  theachd- 
san,  baisteadh  an  aithreachais  air 
tùs  a  shearmonachadh  do  phobull 
Israeil  uile. 

25  Agus  mar  a  choimhlion  Eoin 
a  thriall l,  thubhairt  e,  An  ti  a  ta 
sibh  a'  saoilsinn  is  mise,  cha  mhi 
e.  Ach  feuch,  a  ta  neach  a'  teachd 
a'm'  dhèigh,  nach  fiu  mi  brògan  a 
chos  fhuasgladh. 

26  Fheara  agus  a  bhràithre,  a 
chlann  fine  Abrahaim,  agus  a 
mheud  agaibh  air  am  bheil  eagal 
Dè,  's  ann  thugaibhse  a  chuireadh 
focal  na  slàinte  so : 

27  Oir  iadsan  a  ta  chòmhnuidh 
ann  an  Ierusalem,  agus  an  uachd- 
arain,  air  dhoibh  bhi  aineolach 
airsan,  agus  air  foclaibh  nam  Fàidh 
a  ta  air  an  leughadh  gach  sàbaid, 
le  esan  a  dhìteadh  choimhlion  siad 
iad. 

28  Agus  ged  nach  d'fhuair  iad 
coire  bàis  air  bith  ann,  dh'iarr  iad 
air  Pilat  gu'n  cuirteadh  esan  gu 
bàs. 

29  Agus  an  uair  a  choimhlion 
iad  na  h-uile  nithe  bha  sgrìobhta 
m'  a  thimchioll,  thug  iad  a  nuas 
o'n  chrann  e,  agus  chuir  iad  ann 
an  uaigh  e. 

30  Ach  thog  Dia  suas  o  na 
marbhaibh  e : 

21  Agus  chunncas  e  rè  mòrain 
làithean  leo-san  a  chaidh  suas 
maille  ris  o  Ghalile  gu  Ierusalem, 
dream  a  ta  'nam  fianuisibh  dhasan 
do'n  t-sluagh. 


32  Agus  a  ta  sinne  i 
eulachadh     dhuibhse    a'    gheall- 
aidh,  a  rinneadh  do  na  h-aithrich- 
ibh, 

33  Gu'n  do  choimhlion  Dia  so 
dhuinne  an  clann,  air  dha  Iosa 
thogail  suas;  mar  a  ta  e  sgrìobhta 
mar  an  ceudna  san  dara  Salm, 
Is  tu  mo  Mhac-sa,  an  diugh  ghin 
mi  thu. 

34  Agus  mar  dhearbhadh  gu'n 
do  thog  e  suas  e  o  na  marbhaibh, 
gun  e  a  philltinn  air  ais  tuilleadh 
chum  truaillidheachd,  thubhairt  e 
mar  so,  Bheir  mise  dhuibh  tròcaire 
cinnteach  Dhaibhidh. 

35  Uime  sin  a  deir  e  mar  an 
ceudna  ann  an  Salm  eile,  Cha'n 
fhuiling  thu  do  d'Aon  naomh 
gu'm  faic  e  truaillidheachd. 

36  Oir  an  dèigh  do  Dhaibhidh 
a  ghinealach  fèin  a  riarachadh  a 
rèir  toil  Dhè,  choidil  e,  agus  chuir- 
eadhe  chum  aithriche,aguschunn- 
aic  e  truaillidheachd : 

37  Ach  an  ti  a  thog  Dia  suas, 
cha'n  fhac  e  truaillidheachd. 

38  Uime  sin  biodh  f  hios  agaibh- 
se,  fheara  agus  a  bhràithre,  gur 
ann  troimh  an  duine  so  a  ta  maith- 
eanas  peacaidh  air  a  shearmonach- 
adh  dhuibh : 

39  Agus  troimh-san  a  ta  gach 
neach  a  chreideas  air  a  shaoradh 
o  na  h-uile  nithibh,  o  nach  robh 
e'n  comas  duibh  bhi  air  bhur  saor-. 
adh  le  lagh  Mhaois. 

40  Thugaibh  aire  uime  sin,  nach 
tig  oirbh  an  ni  a  ta  air  aràdh  anns 
na  Fàidhibh, 

41  Feuchaibh,  a  luchd-tarcuis, 
agus  gabhaibh  iongantas,  agus 
rachadh  as  duibh :  oir  oibrich- 
eam-sa  obair  ann  bhur  làithibhse, 
obair  nach  creid  sibh  idir,  ge  do 
chuireadh  duine  an  cèill  duibh  e. 


a  thurus,  a  chursa. 

42  Agus  an  uair  a  chaidh  na 
h-Iudhaich  a  mach  as  an  t-siona- 
gog,  ghuidh  na  Cinnich  gu'n 
rachadh  na  briathra  so  a  labhairt 
riu  fèin  an  t-sàbaid  'na  dhèigh 
sin. 

43  A  nis  an  uair  a  sgaoil  an 
eoimhthional,  lean  mòran  do  na 
h-Iudhachaibh  agus  do  na  prose- 
litich  chràbhach  Pòl  agus  Barna- 
bas :  agus  labhair  iadsan  riu,  agus 
chuir  iad  impidh  orra  fuireach  ann 
an  gràs  Dhè. 

44  Agus  air  an  là  sàbaid  a 
b'fhaigse,  isbeagnach  do  chruin- 
nich*  am  baile  gu  h-iomlan  a 
dh'èisdeachd  ri  focal  Dè. 

45  Ach  an  uair  a  chunnaic  na 
h-Iudhaich  na  slòigh,  lìonadh  iad 
le  h-eud,  agus  labhair  iad  an 
aghaidh  nan  nithe  sin  a  labhradh 
le  Pòl,  a'  labhairt  'nan  aghaidh 
agus  a'  tabhairt  toibheim. 

46  An  sin  dh'  f  hàs  Pòl  agus 
Barnabas  dàna,  agus  thubhairt  iad, 
B'èigin  focal  Dè  bhi  air  a  labhairt 
'ribhse  air  tùs  :  ach  do  bhrìgh  gu'n 
do  chuir  sibh  cùl  ris,  agus  gur  i 
bhur  breth  oirbh  fèin  nach  fiu  sibh 
a'  bheatha  mhaireannach,  feuch, 
a  ta  sinne  a'  pilltinn  chum  nan 
Cinneach. 

47  Oir  is  ann  mar  sin  a 
dh'àithn  an  Tighearn  dhuinn,  ag 
ràdh,  Chuir  mi  thu  mar  sholus 
do  na  Cinnich  chum  gum  bith- 
eadh  tu  mar  shlàinte  gu  iomall 
na  talmhainn. 

48  Agus  an  uair  a  chuala  na 
Cinnich  so,  rinn  iad  gairdeachas, 
agus  ghlòraich  iad  focal  an  Tigh- 
earna :  agus  chreid  a  mheud  'sa 
bha  orduichte  chum  na  beatha 
maireannaich. 

49  Agus  sgaoileadh  focal  an 
Tighearna  feadh  na  tìre  uile. 

50  Ach  bhrosnaich  na  h-Iudh- 


aich  na  mnài  chràbhach  agus 
urramach,  agus  daoine  uaisle  na 
caithreach,  agus  thog  iad  geur- 
leanmhuinn  air  Pòl  agus  Barna- 
bas,  agus  thilg  iad  a  mach  as  an 
crìochaibh  iad, 

51  Ach  chrath  iadsan  duslach 
an  cos  dhiubh  'nan  aghaidh,  agus 
thàinig  iad  gu  Iconium. 

52  Agus  bha  na  deisciobuil  air 
an  lìonadh  le  h-aoibhneas,  agus 
leis  an  Spiorad  naomh. 

CAIB.  XIV. 

1  Tha  Pòl  agus  Barnabas  air  an 
dian-ruagadh  o  Iconium.  8  Tha 
Pòl  aig  Listra  a'  leigheas  a' 
chrioplaich.  19  Chlachadh  Pòl: 
2 1  chaidh  iad  troimh  iomadh  eag- 
lais,  g'  daingneachadh  nan  deis- 
ciobul. 

AGUS  tharladh  ann  an  Ieo- 
nium,  gu'n  deachaidh  iad 
araon  a  steach  do  shionagog  nan 
Iudhach,  agus  gu'n  do  labhair  iad 
air  chor  as  gu'n  do  chreid  cuid- 
eachd  mhòr  do  na  h-Iudhachaibh, 
agus  mar 
achaibh. 

2  Ach  bhrosnaich  na  h-Tudh- 
aich  mhi-chreideach,agus  lìon  iad 
do  dhroch  rùn  inntinn  nan  Cinn- 
each  an  aghaidh  nam  bràithre. 

3  Uime  sin  dh'fhan  iad  aimsir 
fhada  a'  labhairt  gu  dàna  mu 
thimchioll  an  Tighearna,  a  rinn 
fianuis  do  fhocal  a  ghràis,  agus 
a  thug  fa'near  comharan  agus 
mìorbhuilean  a  bhi  air  an  dean- 
amh  le'n  làmhaibh-san. 

4  Ach  bha  sluagh  a'  bhaile  air 
an  roinn :  agus  bha  cuid  diubh  leis 
na  h-Iudhachaibh,  agus  cuid  eile 
leis  na  h-abstolaibh. 

5  Agus  an  uair  a  thugadh  ionn- 
suidh  araon  leis  na  Cinneachaibh, 

agus  mar  an  ceudna  leis  na  h-Iudh- 
achaibh,  maille  r'an  uachdaran- 
aibh,  chum  iadsan  a  mhaslachadh 
agus  a  chlachadh, 

6  'Nuair  a  thuig  iadsan  so,  theich 
iad  gu  Listra  agus  Derbe,  bailte 
do  Licaonia,  agus  chum  na  dùcha 
m'an  cuairt. 

7  Agus  bha  iad  a'  searmonach- 
adli  an  t-soisgeil  an  sin. 

8  Agus  bha  ann  an  Listra  duine 
àraidh  gun  lùth  'na  chosaibh  'na 
shuidhe  a  bha  bacach  o  bhroinn 
a  mhàthar,  neach  nach  d'imich 
namh. 

9  Chual  esan  Pòl  a'  labhairt : 
neach  air  dha  amharc  gu  geur  air, 
agus  a  thuigsinn  gu  robh  creidimh 
aige  chum  a  leigheas, 

10  Thubhairt  e  le  guth  àrd, 
Seas  suas  gu  dìreach  air  do  chos- 
aibh.  Agus  leum  esan  agus  dh'im- 
ich  e. 

1 1  Agus  an  uair  a  chunnaic  an 
sluagh  an  ni  a  rinn  Pòl,  thog  iad 
an  guth,  ag  ràdh  ann  an  cànain 
Licaonia,  Tha  na  Dèe  air  teachd 
a  nuas  an  coslas  dhaoine  d'ar 
n-ionnsuidh-ne. 

12  Agus  ghoir  iad  do  Bharna- 
bas,  Iupiter ;  agus  do  Phòl,  Mer- 
curius,  do  bhrìgh  gu'm  b'e  am 
prìomh  fhear-labhairt  e. 

13  An  sin  thug  sagart  Iupiteir, 
a  bha  fa  chomhair  an  caithreach- 
san,  tairbh  agus  blàth-f hleasgaidh l 
chum  nan  geata,  agus  b'àill  leis 
ìobairt  a  dheanamh  maille  ris  an 
t-sluagh. 

14  Ach  an  uair  a  chuala  na 
h-abstoi],  Barnabas  agus  Pòl  so, 
reub  iad  an  eudach,  agus  ruith  iad 
a  steach  am  measg  an  t-sluaigh, 
ag  èigheach, 

15  Agus  ag  ràdh,  A  dhaoine, 


c'ar  son  a  ta  sibh  a'  deanamh  nan 
nithe  so  ?  oir  is  daoine  sinne  aig 
am  bheil  comh-aigne  ribh  fèin, 
a'  searmonachadh  dhuibhse,  pill- 
tinn  o  na  nithibh  dìomhain  sin 
chum  an  Dè  bheò,  a  rinn  nèamh, 
agus  an  talamh,  agus  an  cuan, 
agus  na  h-uile  nithe  a  ta  annta : 

16  Neach,  anns  na  linnibh  a 
chaidh  seachad,  a  dh'fhuiling  do 
na  h-uile  Chinneachaibh  imeachd 
'nan  slighibh  fèin. 

17  Gidheadh,  cha  d'fhàg  se  e 
fèin  gun  fhianuis,  a'  deanamh 
maith,  agus  a'  toirt  dhuinn  uisge 
o  nèamh,  agus  aimsire  tarbhach, 
a'  lìonadh  ar  cridheacha  le  biadh 
agus  le  subhachas. 

18  Agus  ag  ràdh  nan  nithe  so 
dhoibh,  is  gann  a  chum  iad  an 
sluagh  gun  ìobairt  a  dheanamh 
dhoibh. 

19  Agus  thàinig  Iudhaich  o 
Antioch  agus  o  Iconium,  agus 
chomhairlich  iad  an  sluagh,  agus 
air  dhoibh  Pòl  a  chlachadh,  tharr- 
uing  iad  a  mach  as  a'  bhaile  <?,  a* 
saoUsinn  gu  robh  e  marbh. 

20  Ach  air  seasamh  do  na  deis- 
ciobluibh  m'a  thimchioll,  dh'èirich 
e,  agus  chaidh  e  steach  do'n 
bhaile :  agus  air  an  là  màireach 
dh'imich  e  maille  ri  Barnabas  gu 
Derbe. 

21  Agus  an  uair  a  shearmon- 
aich  iad  an  soisgeul  do'n  bhaile 
sin,  agus  a  rinn  iad  mòran  dheis- 
ciobul,  phill  iad  gu  Listra,  agus 
Iconium,  agus  Antioch, 

22  A'  neartachadh  anama  nan 
deisciobul,  agus  ag  earail  orra 
buanachadh  sa'  chreidimh,  agus 
d  teagasg  gur  ann  troimh  iomadh 
àmhghar  is  èigin  duinn  dol  a  steach 
do  rìoghachd  Dhè. 


1  lus-chrììna. 

23  Agus  an  uaìr  a  dh'orduich 
iad  seanairean  dhoibh  anns  gach 
eaglais,  agus  a  rinn  iad  urnuigh 
maille  ri  trasgadh,  dh'earb  siad 
iad  ris  an  Tighearn,  anns  an  do 
chreid  iad. 

24  Agus  an  dèigh  dhoibh  dol 
troimh  Phisidia,  thàinig  iad  gu 
Pamphilia. 

25  Agus  air  dhoibh  am  focal 
a  labhairt  ann  am  Perga,  chaidh 
iad  sìos  gu  Atalia : 

26  Agus  sheòl  iad  as  sin  gu 
Antioch,cw  t-àit  o'n  d'earbadh  iad 
ri  gràs  Dhè,  chum  na  h-oibre  a 
choimhlion  iad. 

27  Agus  an  uair  a  thàinig  iad, 
agus  a  chruinnich  iad  an  eaglais 
an  ceann  a  chèile,  dh'aithris  iad 
meud  nan  nithe  a  rinn  Dia  leo,  a- 
gus  gu'n  d'fhosgail  e  dorus  creid- 
imh  do  na  Cinneachaibh. 

28  Agus  dh'fhan  iad  an  sin 
aimsir  nach  bu  bheag  maille  ris 
na  deisciobluibh. 

CAIB.  XV. 

1  TJiaconnsachadhmòragèirigh  mu 
thimchioll  an  timchioll-ghearr- 
aidh  :  6  Tha  na  h-abstoila?  cum- 
ail  comhairle  m'  an  chùis  sin,  22 
agus  a'  cur  orduigh  na  comh- 
airle  ann  an  litrichibh  chum  nan 
eaglais. 

AGUS  theagaisg  dream  àraidh, 
a  thàinig  a  nuas  o  Iudea, 
na  bràithre,  ag  ràdh,  Mur  tim- 
chioll-ghearrar  sibh  a  rèir  gnàtha 
Mhaois,  cha  'n'eil  e'n  comas  duibh 
bhi  air  bhur  tearnadh. 

2  Uime  sin  air  do  Phòl,  agus 
do  Bharnabas  connsachadh  agus 
deasbcireachd  nach  bu  bheag  a 
bhi  aca  riu,  dh'orduich  iad  Pòl 
agus  Barnabas,  agus  dream  àraidh 
eile  dhiubh  fèin,  a  dhol  suas  chum 
naD  abstol  agus  nan  seanair  gu 


Ierusalem  mu  thimchioll  na  ceisde 
so. 

3  Agus  air  dhoibh  bhi  air  an 
toirt  air  an  aghaidh  leis  an  eag- 
lais,  chaidh  iad  troimh  Phenice, 
agus  Shamaria,  a'  cur  an  cèill 
iompachaidh  nan  Cinneach :  agus 
thug  iad  aoibhneas  mòr  do  na 
bràithribh  uile. 

4  Agus  an  uair  a  thàinig  iad 
gu  Ierusalem,  ghabhadh  riu  leis 
an  eaglais,  agus  na  h-abstolaibh, 
agus  na  seanairibh,  agus  dh'innis 
iad  meud  nan  nithe  a  rinn  Dia 
leo-san. 

5  Ach  dh'èirich  dream  àraidh 
do  bharail  nam  Phairiseach  a  bha 
'nan  creidmhich,  ag  ràdh,  Gur 
còir  an  timchioll-ghearradh,  agus 
àithneadh  dhoibh  lagh  Mhaois  a 
choimhead. 

6  Agus  thàinig  na  h-abstoil 
agus  na  seanairean  an  ceann  a 
chèile  a  dh'f  heuchainn  mu'n  chùis 
so. 

7  Agus  an  dèigh  mòrain  deas- 
boireachd,  dh'èirich  Peadar  agus 
thubhairt  e  riu,  Fheara  agus  a 
bhràithre,  tha  fhios  agaibh  o 
chionn  fhada  gu'n  do  ròghnaich 
Dia  'nar  measgne,  o  m'  bheul-sa 
gu'n  cluinneadh  na  Cinnich  focal 
an  t-soisgeil,  agus  gu'n  creideadh 
iad, 

8  Agus  rinn  an  Dia  d'an  aith- 
neadh  an  cridhe,  fìanuis  dhoibh 
a'  tabhairt  an  Spioraid  naoimh 
dhoibh,  mar  a  thug  e  dhuinne ; 

9  Agus  cha  d'rinn  e  eadar- 
dhealachadh  eadar  sinne  agus  iad- 
san,  a'  glanadh  an  cridhe  le  creid- 
imh. 

10  C'ar  son  uime  sin  a  nis  a  ta 
sibh  a'  brosnuchadh  Dhè  ìe  cuing 
a  chur  air  muineal  nan  deisciobul, 
nach  robh  aon  chuid  ar  n-aith- 
riche  no  sinne  comasach  air  a 
giùlan  ? 

1 1  Gidheadh  a  ta  sinn  a'  creid- 
sinn,  troimh  ghràs  an  Tighearna 
Iosa  Criosd,  gu  saorar  sinn  amhuil 
mar  iadsan. 

12  An  sin  dh'fhan  a'  chuid- 
eachd  uile  'nan  tosd,  agus  thug 
iad  èisdeachd  do  Bharnabas  agus 
do  Phòl,  ag  innseadh  meud  nan 
comhar  agus  nam  mìorbhuile  a 
rinn  Dia  leo-san  am  measg  nan 
Cinneach. 

13  Agus  an  dèigh  dhoibh  bhi 
'nan  tosd,  fhreagair  Seumas,  ag 
ràdh,  Fheara  agus  a  bhràithre, 
èisdibh  riumsa. 

14  Chuir  Simeon  an  cèillcionn- 
us  a  dh'fhiosraich  Dia  na  Cinnich 
air  tùs,  le  pobull  a  ghabhail  as  am 
measg  d'a  ainm  fèin. 

1 5  Agus  da  so  tha  briathra  nam 
fàidh  a'  co-f hreagairt  j  a  rèir  mar 
a  ta  e  sgrìobhta, 

16  An  dèigh  so  pillidh  mi,  agus 
togaidh  mi  suas  a  rìs  pàilliun 
Dhaibhidh,  a  ta  air  tuiteam  :  agus 
togaidh  mi  a  rìs  an  ni  a  thuit  deth, 
agus  cuiridh  mi  suas  e : 

17  Chum  gu'n  iarr  fuigheall 
nan  daoine  an  Tighearn,  agus 
na  h-uile  Chinnich,  air  an  goirear 
m'ainmse,  a  deir  an  Tighearn,  a 
ta  deanamh  nan  nithe  sin  uile. 

18  Tha  fios  'oibre  fèin  uile  aig 
Dia  o  thoiseach  an  t-saoghail. 

19  Uime  sin,  is  i  mo  bhrethse, 
nach  cuir  sinn  dragh J  orra-san  do 
na  Cinnnich,  a  ta  air  pilltinn  chum 
Dhè: 

20  Ach  gu'n  sgrìobh  sinn  d'an 
ionnsuidh,  iad  a  sheachnadh 
truaillidheachd  ìodhola,  agus 
striopachais,  agus  ni  tachdta,  agus 
fola. 

2 1  Oir  a  ta  aig  Maois  o  na  linn- 
ibh  cian  anns  gach  baile  daoine  a 
ta  'ga  shearmonachadh,  air  dha 


bhi  air  a  leughadh  gach  là  sàbaid 
anns  na  sionagogaibh. 

22  An  sin  chunncas  do  na 
h-abstolaibh,  agus  do  na  sean- 
airibh,  maille  ris  an  eaglais  uile, 
daoine  taghta  dhiubh  fèin  a  chur 
gu  Antioch,  maille  ri  Pòl  agus 
Barnabas  ,•  eadhon,  Iudas  d'an 
co-ainm  Barsabas,  agus  Silas, 
daoine  inbheach  am  measg  nam 
bràithre : 
_  23  Agus  sgrìobh  iad  litriche  leo 
air  an  dòigh  so,  Tha  na  h-abstoil, 
agus  na  seanairean,  agus  na  bràith- 
rean  a'  cur  beannachd  chum  nam 
bràithre  do  na  Cinnich,  a  ta  ann 
an  Antioch,  agus  ann  an  Siria,  a- 
gus  ann  an  Cilicia. 

24  Do  bhrìgh  gu'n  cuala  sinne, 
gu'n  do  chuir  dream  àraidh  a 
chaidh  uainne  mi-shuaimhneas 
oirbh  le  briathraibh,  ag  atharrach- 
adh  bhur  inntinn2,  ag  ràdh,  Gur 
còir  dhuibh  bhi  air  bhur  timchioll- 
ghearradh,  agus  an  lagh  a  choimh- 
ead ;  do  nach  d'thug  sinne  a  leithid 
sin  a  cfà'àithne : 

25  Chunncas  duinne,  air  dhuinn 
bhi  cruinn  a  dh'aon  toil,  daoine 
taghta  a  chur  d'ur  ionnsuidhse, 
maille  r'ar  bràithrìbh  gràdhach, 
Barnabas  agus  Pòl ; 

26  Daoine  a  thug  an  anama 
fèin  air  son  ainme  ar  Tighearna 
Iosa  Criosd. 

27  Chuir  sinne  uime  sin  Iudas 
agus  Silas  uainn,  a  dh'innseas 
duibh  na  nithe  ceudna  le  cainnt 
bheòil. 

28  Oir  chunncas  do'n  Spiorad 
naomh,  agus  dhuinne,  gun  ni  air 
bith  tuilleadh  a  chur  oirbh  a 
dh'uallaich,  ach  na  nithe  feumail 

29  Sibh  a  sheachnadh  nithe 
a  chaidh  ìobradh  do  ìodholaibh, 


1  mi-shuaimhncas. — 2  a'  cur  bhur  inntinn  bun  os  ceann. 

agus  fola,  agus  ni  tachdta,  agus 
strìopaichais :  uathasomachoimh- 
ideas  sibh  sibh  fèin,  ni  sibh  gu 
maith.     Slàn  libh. 

30  Uime  sin  an  uair  a  leigeadh 
uatha  iad,  thàinig  iad  gu  h-An- 
tioch :  agus  air  cruinneachadh  an 
t-sluaigh  dhoibh,  thug  iad  seachad 
an  litir. 

31  Agus  an  uair  aleugh  iad  sm, 
finn  iad  gairdeachas  air  son  na 
•omhfhurtachd. 

32  Agus  air  bhi  do  Iudas  agus 
do  Shilas  'nam  fàidhibh  iad  fèin, 
le  mòran  bhriathraibh  dh'earail- 
ich,  agus  neartaich  iad  na  bràith- 
re. 

33  Agus  air  fuireach  rè  ùine 
dhoibh,  leigeadh  air  falbh  an  sìth 
iad  o  na  bràithribh  chum  nan 
abstol. 

34  Gidheadh  chunncas  do  Shi- 
las  còmhnuidh  a  dheanamh  an 
sin. 

35  Dh'f  han  Pòl  mar  an  ceudna 
agus  Barnabas  ann  an  Antioch, 
a'  teagasg  agus  a'  searmonachadh, 
maille  ri  mòran  eile  mar  an  ceud- 
na,  focail  an  Tighearna. 

36  Agus  an  dèigh  làithean  àr- 
aidh,  thubhairt  Pòl  ri  Barnabas, 
Pilleamaid  agus  faiceamaid  ar 
bràithre,  anns  gach  baile  anns  an 
do  shearmonaich  sinn  focal  an 
Tighearna,  cionnus  a  ta  iad. 

37  Agus  b'àill  le  Barnabas  iad 
a  thoirt  Eoin,  d'an  co-ainm  Mar- 
cus  leo. 

38  Ach  cha  do  mheas  Pòl  gu'm 
bu  chòir  dhoibh  esan,  a  dh'f halbh 
uatha  o  Phamphilia,  agus  nach 
deachaidh  maille  riu  chum  na 
h-oibre,  a  thoirt  leo. 

39  Dh'èirich  uime  sin  conspoid 
eatorra  co  dian,  as  gu'n  do  sgar- 
adh  o  chèile  iad :  agus  mar  sin 
thug  Barnabas  leis  Marcus,  agus 
chaidh  e  air  luing  gu  Ciprus  ; 


40  Ach  thagh  Pòl  Silas,  agus 
dh'imich  e,  air  dha  bhi  air  earb- 
sadh  ri  gràs  Dè  leis  na  bràith- 
ribh. 

41  Agus  shiubhail  e  troimh  Shi- 
ria  agus  Chilicia,a'  daingneachadh 
nan  eaglais. 

CAIB.  XVI. 

1  Tha  Pòl  a'  tìmchìoll-gTiearradh 
Thimoteuis:  14  ag  iompachadh 
Lidia:  16  a'  tilgeadh  a  mach 
spioraid  Jìosachd :  19  uime  sin 
tha  e  fèin  agus  Silas  air  an  cur 
am  prìosan.  26  Tha  dorsan  a1 
phriosain  air  am  fosgladh,  agus 
an  dorsair  air  iompachadh. 

AN  sin  thàinig  e  gu  Derbe  a- 
gus  Listra :  agus  feuch,  bha 
deisciobul  àraidh  an  sin,  d'am 
b'ainm  Timoteus,  mac  mnà  àraidh 
do'n  chinneach  Iudhach,  a  bha  'na 
creidmheach ;  ach  bu  Ghreugach 
a  b'athair  dha : 

2  A  bha  fo  dheadh  ainm  aig  na 
bràithribh  a  bha  ann  an  Listra  a- 
gus  ann  an  Iconium. 

3  Bha  toil  aig  Pòl  an  duine  so 
a  dhol  a  mach  maille  ris;  agus 
ghabh  e  agus  thimchioll-ghearr 
se  e,  air  son  nan  Iudhach  a  bha 
anns  na  h-àitibh  sin  :  oir  bha 
fios  ac'  uile  gu'm  bu  Ghreugach 
'athair. 

4  Agus  mar  a  shiubhail  iad 
troimh  na  bailtibh,  thug  iad  doibh 
na  h-orduighean  r'an  coimhead, 
dh'orduicheadh  leis  na  h-abstol- 
aibh  agus  na  seanairibh  a  bha  ann 
an  Ierusalem. 

5  Agus  mar  sin  bha  na  h-eag- 
laisean  air  an  daingneachadh 
anns  a'  chreidimh,  agus  mheud- 
aicheadh  iad  gach  là  an  àir- 
eamh. 

6  A  nis  an  uair  a  chaidh  iad 
troimh  Phrigia,  agus  tìr  Ghalatia, 

agus  a  bhacadh  dhoibh  leis  an 
Spiorad  naomh  am  focal  a  labh- 
airt  san  Asia, 

7  An  dèigh  dhoibh  teachd  gu 
Misia,  dh'fheuch  iad  ri  dol  gu 
Bitinia :  ach  cha  do  leig  an  Spior- 
ad  leo. 

8  Agus  air  dhoibh  gabhail 
seachad  air  Misia,  chaidh  iad  sìos 
gu  Troas. 

9  Agus  chunncas  taisbean  le 
Pòl  san  oidhche :  Sheas  duine  àr- 
aidh  o  Mhacedonia,  agus  ghuidh 
e  air,  ag  ràdh,  Thig  thairis  gu  Ma- 
cedonia,  agus  cuidich  leinne. 

10  Agus  an  uair  a  chunnaic  e 
an  taisbean,  air  ball  dh'iarr  sinn 
dol  thairis  gu  Macedonia,  a' 
dearbh-thuigsinn  gu'n  do  ghairm 
an  Tighearna  sinn  chum  an  soisg- 
eul  a  shearmonachadh  dhoibh. 

11  Uime  sin  air  dhuinn  long 
a  ghabhail  o  Throas,  thàinig  sinn 
gu  dìreach  gu  Samotracia,  agus 
air  an  là  'na  dhèigh  sin  gu  Nea- 
polis ; 

12  Agus  o  sin  gu  Philipi,  ceud1 
bhaile  na  cuid  sin  do  Mhace- 
donia,  agus  b'ùr-threabhachas  e: 
agus  bha  sinn  a  chòmhnuidh 
anns  a'  bhaile  sin  làithean  àr- 
aidh. 

13  Agus  air  là  na  sàbaid  chaidh 
sinn  a  mach  as  a'  bhaile  ri  taobh 
aimhne,  far  am  b'àbhaist  urnuigh 
a  dheanamh  ;  agus  air  dhuinn 
suidhe,  labhair  sinn  ris  na  mnaibh 
a  chruinnicheadh  an  sin. 

14  Agus  dh'èisd  bean  àraidh 
ruinn  d'am  b'ainm  Lidia,  bean- 
reicidh  purpuir,  o  chaithir  Thia- 
tira,  a  bha  deanamh  aoraidh  do 
Dhia ;  aig  an  d'f  hosgail  an  Tigh- 
earn  a  cridhe,  ionnus  gu'n  d'thug 
ì  aire  do  na  nithibh  a  labhradh 
le  Pòl. 


15  Agus  an  uair  a  bhaisteadh 
i,  agus  a  teaghlach,  ghuidh  i  oirnn, 
ag  ràdh,  Ma  mheas  sibh  mise  bhi 
dìleas  do'n  Tighearn,  thigibh  a 
steach  do  m'  thigh,  agus  deanaibh 
còmhnuidh  ann.  Agus  cho-èig- 
nich  i  sinn. 

1 6  Agus  tharladh,  ag  dol  dhuinne 
chum  urnuigh,  gu'n  do  thachair 
oirnn  ban-oglach  àraidh,  aig  an 
robh  spiorad  fiosachd,  a  thug  mòr- 
bhuannachd  d'a  maighstiribh  le 
fiosachd  a  dheanamh : 

17  Lean  ise  Pòl  agus  sinne, 
agus  ghlaodh  i,  ag  ràdh,  'Siad  na 
daoine  so  seirbhisich  an  Dè  a's  ro- 
àirde,  a  ta  a'  nochdadh  dhuinne 
slighe  na  slàinte. 

18  Agus  rinn  i  so  rè  mòrain  do 
làithibh.  Ach  air  do  Phòl  a  bhi 
doilich,  thionndaidh  e  agus  thu- 
bhairt  e  ris  an  Spiorad,  A  ta  mi 
toirt  orduigh  dhuit  ann  an  ainm 
Iosa  Griosd  dol  a  mach  aisde.  A- 
gus  chaidh  e  mach  air  an  uair  sin 
fèin. 

19  Agus  an  uair  a  chunnaic  a 
maighstirean  gu'n  d'fhalbh  earb- 
sa  am  buannachd,  rug  iad  air  Pòl 
agus  air  Silas,  agus  tharruing  iad 
do'n  mhargadh  iad,  chum  nan 
uachdaran. 

20  Agus  air  dhoibh  an  toirt 
chum  luchd-riaghluidh  a'  bhaile, 
thubhairt  iad,  Tha  na  daoine  so  a' 
buaireadh  ar  baile  gu  ro  mhòr,  air 
dhoibh  bhi  'nan  Iudhachaibh, 

21  Agus  a  ta  iad  a'  teagasg 
ghàthanna  nach  'eil  ceadaichte 
dhuinne  a  ghabhail  no  leantuinn, 
do  bhrìgh  gur  Romhanaich  sinn. 

22  Agus  dh'èirich  an  sluagh 
dh'aon-fheachd  'nan  aghaidh  :  a~ 
gus  reub  na  h-uachdarain  an  eud- 
ach  diubh,  agus  dh'àithn  iad  an 
sgiùrsadh  le  slataibh. 

23  Agus  an  dèigh  dhoibh 
iomadh  buille  a  leagadh  orra, 
thilg  iad  am  prìosan  iad,  a'  toirt 
sparraidh  do  fhear-ooimhead  a' 
phrìosain  an  gleidheadh  gu  tèar- 
uinte. 

24  Neach,  air  dha  an  àithne 
sin  fhaotainn,  a  thiig  iad  do'n 
phrìosan  a  b'fhaide  a  stigh,  agus 

/      a  dhaingnich  an  cosa  sa'  cheap. 

25  Agusmu  mheadhon-oidhche, 
air  do  Phòl  agus  do  Shilas  urnuigh 
a  dheanamh,  sheinn  iad  laoidh- 
mholaidh  do  Dhia;  agus  chuala 
na  prìosanaich  iad. 

26  Agus  gu  h-obann  bha  crith- 
thalmhainn  mhòr  ann,  air  chor 
as  gu'n  do  chrathadh  bunaitean  a' 
phrìosain :  agus  air  ball  dh'fhosg- 
ladh  na  dorsan  uile,  agus  dh'- 
fhuasgladh  cuibhreacha  gach 
neach  aca. 

27  Agus  air  do  fhear-coimhead 
a'  phrìosain  dùsgadh  à  codal,  agus 
air  faicinn  dorsa  a'  phrìosain  fosg- 
ailte,  tharruing  e  a  chlaidheamh, 
air  tì  e  fèin  a  mharbhadh,  a'  saoil- 
sinn  gu  robh  na  prìosanaich  air 
teicheadh. 

28  Ach  ghlaodh  Pòl  le  guth  àrd, 
ag  ràdh,  Na  dean  cron  sam  bith 
ort  fèin  ;  oir  tha  sinn  uile  an  so. 

29  Agus  air  gairm  soluis  dasan, 
leum  e  steach,  agus  thàinig  e  air 
chrith,  agus  thuit  e  sìos  an  làthair 
Phòil  agus  Shilais ; 

30  Agus  air  dha  an  tabhairt 
a  mach,  thubhairt  e,  A  mhaigh- 
stirean,  ciod  is  còir  domh  dhean- 
amh  chum  gu  tearnar  mi  ? 

31  Agus  thubhairt  iadsan,  Creid 
anns  an  Tighearn  Iosa  Criosd, 
agus  saorar  thu  fèin,  agus  do 
thigh. 

32  Agus  labhair  iad  focal  an 
Tighearna  ris,  agus  riusan  uile  a 
bha  'na  thigh. 


33  Agus  air  dha  an  toirt  leis 
air  an  uair  sin  fèin  do'n  oidhche, 
nigh  e  an  creuchdan  ;  agus  bhaist- 
eadh  e  fèin,  agus  a  mhuinntir  uile, 
gun  dàil. 

34  Agus  an  uair  a  thug  e  d'a 
thigh  iad,  chuir  e  bord  rompa,  a- 
gus  rinn  e  gairdeachas  maille  r'a 
theaghlach  uile,  a'  creidsinn  an 
Dia. 

35  Agus  air  teachd  do'n  là, 
chuir  an  luchd-riaghluidh  na  maoir 
uatha,  ag  ràdh,  Leig  air  an  comas 
na  daoine  sin. 

36  Agus  dh'innis  fear-coimh- 
ead  a'  phrìosain  na  briathra  so  do 
Phòl,  Gu'n  do  chuir  an  luchd- 
riaghluidh  fios  uatha  sibhse  a  leig- 
eadh  as :  uime  sin  rachaibh  a  mach, 
agus  imichibh  an  sìth. 

37  Ach  thubhairt  Pòl  riu,  an 
dèigh  dhoibh  ar  sgiùrsadh  gu 
follaiseach  gun  ar  dìteadh,  agus 
gur  Romhanaich  sinn,  thilg  iad 
am  prìosan  sinn ;  agus  a  nis  am 
b'àill  leo  ar  cur  a  mach  os  ìosal  ? 
ni  h-eadh  gu  deimhin ;  ach  thig- 
eadh  iad  fèin  agus  thugadh  iad  a 
mach  sinn. 

38  Agus  dh'innis  na  maoir  na 
briathra  sin  do  na  h-uachdaran- 
aibh  :  agus  ghabh  iad  eagal  an  uair 
a  chual  iad  gu'm  bu  Romhanaich 
iad. 

39  Agus  thàinig  iad  agus  chuir 
iad  impidh  orra,  agus  air  dhoibh 
an  toirt  a  mach,  ghuidh  iad  orra 
imeachd  a  mach   as  a'  bhaile. 

40  Agus  air  dol  a  mach  as  a' 
phrìosan  doibh,  chaidh  iad  a  steach 
do  thigh  Lidia;  agus  an  uair  a 
chunnaic  iad  na  bràithre,  thug 
iad  comhfhurtachd  dhoibh,  agus 
dh'imich  iad  rompa. 

CAIB.  XVII. 
1   Tha  Pòl  a*  searmonachadh  aig 
Tesalonica.   10  Tha  e  air  a  chur 

gu  JSerea,  agus  à*  searmonach- 
adh  an  sin.  15  Tha  e  teachd 
gu  baile  na  h-Aithne,  agus  a' 
,  searmonachadh  dhoibh  an  Dè 
bheò :  34  tha  cuid  air  an  iomp- 
achadh  gu  Criosd. 

ANIS  air  dhoibh  imeachd 
troimh  Amphipolis,  agus 
Apolonia,  thàinig  iad  gu  Tesalo- 
nica,  far  an  robh  sionagog  aig  na 
h-Iudhachaibh. 

2  Agus  mar  bu  ghnàth  Ie  Pòl, 
chaidh  e  steach  d'an  ionnsuidh,  a- 
gus  air  tri  làithibh  sàbaid  reuson- 
aich  e  riu  as  na  sgriobtuiribh, 

3  'Gam  fosgladh  agus  a'  dearbh- 
adh  gu'm  b'èigin  do  Chriosd  ful- 
ang,  agus  èirigh  a  rìs  o  na  marbh- 
aibh  :  agus  gur  e  an  t-Iosa  so,  a 
ta  mise  a'  searmonachadh  dhuibh, 
Criosd. 

4  Agus  chreid  cuid  diubh,  a- 
gus  lean  iad  ri  Pòl  agus  ri  Silas : 
agus  do  na  Greugaich  chràbhach 
buidheann  mhòr,  agus  do  na 
mnaibh  inbheach  àireamh  nach  bu 
bheag. 

5  Ach  air  do  na  h-Iudhachaibh 
mi-chreideach  bhi  air  am  bros- 
nachadh  le  farmad,  ghabh  iad  d'an 
ionnsuidh  droch-dhaoine  àraidh  do 
na  corraibh-margaidh x,  agus  air 
tionall  cuideachd  mòire  dhiubh, 
chuir  iad  am  baile  uile  thar  a 
chèile,  agus  chuairtich  iad  tigh 
Iasoin,  agus  dh'iarr  iad  an  toirt  a 
mach  chum  an  t-sluaigh. 

6  Agus  an  uair  nach  d'fhuair 
siad  iad,  tharruing  iad  Iason,  agus 
bràithrean  àraidh  chum  uachd- 
aran  a'  bhaile,  ag  èigheach,  Tha 
na  daoine  so,  a  chuir  an  saoghal 
bun  os  ceann,  air  teachd  an  so 
mar  an  ceudna ; 

7  D'an  d'thug  Iason  aoidh- 
eachd :  agus  a  ta  iad  so  uile  a' 


cur  an  aghaidh  orduigh  Cheasair 
ag  ràdh,  Gu  bheil  righ  eile  anà 
eadhon  Iosa. 

8  Agus  chuir  iad  buaireas  fo'n 
t-sluagh,  agus  fo  uachdarain  a' 
bhaile,  'nuair  a  chual  iad  na  nithe 
so. 

9  Agus  air  gabhail  urrais  dhoibh 
o  Iason,  agus  o  chàch,  leig  iad 
uatha  iad. 

10  Agus  air  ball  chuir  na  bràith- 
re  Pòl  agus  Silas  san  oidhche  gu 
Berea :  agus  air  teachd  dhoibhsan 
an  sin,  chaidh  iad  a  steach  do 
shionagog  nan  Iudhach. 

11  Bha  iad  sin  ni  b'uaisle  na 
muinntir  Thesalonica,  oir  ghabh 
iad  am  focal  d'an  ionnsuidh  leis 
an  uile  thogradh,  a'  rannsachadh 
nan  sgriobtuir  gach  aon  là,  a  dh'- 
fheuchainn  an  robh  na  nithe  sin 
mar  so. 

12  Uime  sin  chreid  mòran 
diubh :  agus  mar  an  ceudna  do 
mhnaibh  uaisle  do  na  Greugaich, 
agus  do  dhaoine  àireamh  nach  bu 
bheag. 

13  Ach  an  uair  a  thuig  na 
Iudhaich  o  Thesalonica  gu'n  do 
shearmonaicheadh  focal  Dè  le  Pòl 
am  Berea,  thàinig  iad  an  sin  mar 
an  ceudna,  a'  brosnachadh  an 
t-sluaigh. 

14  An  sin  air  ball  chuir  na 
bràithrean  uatha  Pòl,  chum  gu'n 
rachadh  e  mar  gu  b'ann  chum  na 
mara  :  ach  dh'fhan  Silas  agus 
Timoteus  an  sin  fathast. 

15  Agus  threòraich  luchd- 
coimheadachd  Phòil  e  gu  baile 
na  h-Aithne ;  agus  air  faghail 
àithne  dhoibh  gu  Silas  agus  Ti- 
moteus,  iad  a  theachd  d'a  ionn- 
suidhsan  mar  bu  luaithe,  dh'imich 
iad  rompa. 

16  A  nis  am  feadh  a  bha  Pòl  a' 

feitheamh  riu  san  Aithne,  bha  a 
spiorad  air  a  bhrosnachadh  ann, 
do  bhrìgh  gu'm  fac  e  am  baile  làn 
ìodhol-aoraidh. 

17  Air  an  aobhar  sin  rinn  e 
deasboireachd  ris  na  h-Iudhach- 
aibh,  agus  ris  na  daoinibh  cràbh- 
ach  anns  an  t-sionagog,  agus  air  a' 
mhargadh  gach  làriu-san  a  thach- 
air  air. 

18  An  sin  thug  feallsanaich ! 
àraidh  do  na  h-Epicuraich,  agus 
do  na  Stoicich,  aghaidh  air ;  agus 
thubhairt  cuid,  Ciod  a  b'àill  leis 
an  fhear  bhith-bhriathrach  so  a 
ràdh  ?  thubhairt  cuid  eile,  Is  cos- 
mhuil  gu  bheil  e  a'  searmonachadh 
dhèe  coimheach ;  do  bhrìgh  gu'n 
do  shearmonaich  e  dhoibh  Iosa, 
agus  an  aiseirigh. 

19  Agus  rug  iad  air,  agus  thug 
iad  leo  e  gu  Areopagus,  ag  ràdh, 
Am  feud  sinn  fios  fhaotainn  ciod 
e  an  teagasg  nuadh  so,  a  labhrar 
leat  ? 

20  Oir  ata  thutoirt  nithe  àraidh 
neo-ghnàthach  chum  ar  cluas : 
b'àill  leinn  uime  sin  fios  fhaotainn 
ciod  is  ciall  doibh  sin. 

21  (Oir  cha  do  chaith  muinntir 
na  h-Aithne  uile  agus  a'  choigrich 
a  bha  air  chuairt  'nam  measg,  an 
ùine  ri  ni  air  bith  eile,  ach  ri  inn- 
seadh,no  ri  cluinntinn  naidheachd 
èigin.) 

22  An  sin  air  seasamh  do  Phòl 
am  meadhon  Areopaguis,  thu- 
bhairt  e,  A  mhuinntir  nah-Aithne, 
tha  mi  faicinn  gu  bheil  sibh  anns 
na  h-uile  nithibh  cràbhach  thar 
tomhas : 

23  Oir  air  dhomh  bhi  dol 
seachad,  agus  ag  amharc  air  bhur 
nithibh  naomha,  fhuair  mi  altair 
air  an  robh  an  sgrìobhadh  so, 
DO'N  DIA  NEO-AITHNICH- 


TE.  Uime  sin  esan  d'am  bheil 
sibh  a'  deanamh  aoraidh  gun  eòlas 
agaibh  air,  is  e  a  ta  mise  a'  sear- 
monachadh  dhuibh. 

24  An  Dia  a  rinn  an  saoghal, 
agus  na  h-uile  nithe  a  ta  ann,  do 
bhrìgh  gur  e  fèin  Tighearna  nèimhe 
agus  na  talmhainn,  cha  'n'eil  e 
gabhail  còmhnuidh  ann  an  team- 
pluibh  làmh-dheanta : 

25  Nì  mò  a  bheirear  aoradh  dha 
le  làmhaibh  dhaoine,  mar  gu'm 
biodh  uireasbhuidh  ni  sam  bith 
air ;  oir  is  e  fèin  a  ta  tabhairt  do 
na  h-uile  beatha,  agus  anail,  agus 
nan  uile  nithe : 

26  Agus  rinn  e  dh'aon  fhuil 
uile  chinnich  dhaoine,  chum  iad 
a  ghabhail  còmhnuidh  air  aghaidh 
na  talmhainn  uile,  agus  shuidh- 
ich  e  na  h-amanna  roimh-ord- 
uichte,  agus  crìochanna  an  àite- 
còmhnuidh ; 

27  Chum  gu'n  iarradh  iad  an 
Tighearn,  dh'fheuchainn  an  tar- 
ladh  dhoibh,  le  mìn-rannsachadh, 
gu'm  faigheadh  iad  e,  ged  nach  'eil 
e  fada  o  gach  aon  againn  : 

28  Oir  annsan  tha  sinn  beò, 
agus  a'  gluasad,  agus  tha  ar  bith 
againn ;  mar  a  thubhairt  mar  an 
ceudna  dream  àraidh  d'ur  bàrd- 
aibh  fèin,  Oir  is  sinne  fòs  a  ghin- 
eal-san. 

29  Uime  sin  do  bhrìgh  gur  sinn 
gineal  Dè,  cha  chòir  dhuinn  a 
shaoilsinn  gu  bheil  an  Diadhachd 
cosmhuil  ri  h-òr,  no  ri  h-airgiod, 
no  ri  cloich,  nithe  a  ghearradh 
le  h-ealadhain  agus  innleachd 
dhaoine. 

30  A  nis  air  do  Dhia  amharc . 
thairis  air  aimsiribh  an  aineolais 
so,  tha  e  nis  ag  àithneadh  do  na 
h-uile  anns  gach  àit  aithreachas  a 
dheanamh : 


1  daoine  fòghlumta. 

31  Do  bhrìgh  gu'n  do  shuidh- 
ich  e  là  anns  an  toir  e  breth  air 
an  t-saoghal  am  fìreantachd, 
troimhan  duine  sircadh'orduich  e; 
agus  air  so  thug  e  dearbhadh  do 
nah-uile  dhaoinibh,le  esan  a  thog- 
ail  suas  o  na  marbhaibh. 

32  Agus  an  uair  a  chual  iad  mu 
aiseirigh  nam  marbh,  rinn  cuid 
diubh  fanoid :  ach  thubhairt  cuid 
eile,  Eisdidh  sinn  riut  a  rìs  mu'n 
ni  so. 

33  Agus  mar  sin  chaidh  Pòl  a 
mach  as  am  meadhon. 

34  Gidheadh,  lean  cuid  do 
dhaoinibh  ris,  agus  chreid  iad. 
'Nam  measg  so  bha  Dionisius  an 
t-Areopagach,  agus  bean  d'am 
b'ainm  Damaris,  agus  dream  eile 
maille  riu 

CAIB.  XVIII. 

1  Tha  Pòl  a'  searmonachadh  do 
na  Cinneachaibh  ann  an  Corin- 
tus :  1 2  tha  e  air  a  chasaid  an 
làthair  an  uachdarain  Ghallio, 
ach  air  a  leig'  as :  18  'na  dhèigh 
sin  tha  e  a1  neartachadh  nan 
deisciobul,  fyc. 

AN  dèigh  nan  nithe  so,  dh'fhàg 
Pòl  baile  na  h-Aithne,  agus 
thàinig  e  gu  Corintus ; 

2  Agus  f  huair  e  Iudhach  àraidh 
d'am  b'ainm  Acuila,  a  rugadh  am 
Pontus  air  ùr-theachd  as  an  Ead- 
ailt,  maille  r'a  mhnaoi  Priscilla, 
(a  chionn  gu'n  d'orduich  Claudius 
do  na  h-Iudhachaibh  uile  an 
Koimh  fhàgail,)  agus  thàinig  e 
d'an  ionnsuidh. 

3  Agus  a  chionn  gu'n  robh  e 
a  dh'aon  cheird  riu,  dh'fhan  e 
maille  riu,  agus  bha  e  ag  obair, 
(oir  bu  cheird  doibh  bhi  deanamh 
phàilliuna.) 

4  Agus  thagair l  e  anns  an  t-sio- 
nagog  gach  aon  là  sàbaid,  agus 


chuir  e  impidh  air  Iudhaich  agus 
Greugaich. 

5  Agus  an  uair  a  thàinig  Silas 
agus  Timoteus  o  Mhacedonia, 
bha  Pòl  air  a  theannadh  'na 
spiorad  agus  rinn  e  fianuis  do 
na  h-Iudhaich,  gu'm  b'e  Iosa  an 
Criosd. 

6  Agus  an  uair  a  chuir  iad  'na 
aghaidh,  agus  a  labhair  iad  toibh- 
eum,  chrath  e  'eudach,  agus  thu- 
bhairt  e  riu,  Biodh  bhur  fuil  air 
bhur  ceann  fèin  ;  tha  mise  glan  : 
à  so  suas  thèid  mi  chum  nan  Cinn- 
each. 

7  Agus  chaidh  e  as  sin,  agus 
thàinig  e  gu  tigh  duine  àraidh, 
d'am  b'ainm  Iustus,  a  bha  dean- 
amh  aoraidh  do  Dhia,  agus  aig 
an  robh  a  thigh  làimh  ris  an  t-sion- 
agog. 

8  Agus  chreid  Crispus  prìomh 
uachdaran  na  sionagoig  anns 
an  Tighearna,  maille  r'a  theagh- 
lach  uile;  agus  chreid  mòran 
do  na  Corintianaich,  air  dhoibh 
èisdeachd  ris,  agus  bhaisteadh 
iad. 

9  An  sin  thubhairt  an  Thigh- 
earn  ri  Pòl  ann  an  taisbean  san 
oidhche,  Na  biodh  eagal  ort,  ach 
labhair,  agus  na  bi  d'  thosd  : 

10  Oir  a  ta  mise  maille  riut, 
agus  cha  toir  duine  sam  bith  ionn- 
suidh  ort,  chum  do  chron  adhean- 
amh :  oir  a  ta  mòr-shluagh  agamsa 
anns  a'  bhaile  so. 

11  Agus  dh'fhan  e  bliadhna 
agus  sè  mìosan,  a'  teagasg  focail 
Dè  'nam  measg. 

12  Agus  an  uair  a  bha  Gallio 
'na  uachdaran  air  Achaia,  dh'èir- 
ich  na  h-Iudhaich  a  dh'aon  inn- 
tinn  an  aghaidh  Phòil,  agus  thug 
iad  e  gu  caithir  a'  bhreitheanais, 

13  Ag  ràdh,  Tha'n  duine  so  a' 
comhairleachadh  dhaoine  aoradh 


1  reusonaich. 

a  dheanamh  do  Dhìa  an  aghaidh 
an  lagha. 

14  Agus  an  uair  a  bha  Pòl  dol 
a  dh'f hosgladh  a  bheoil,  thubhairt 
Gallio  ris  na  h-Iudhaich,  Nam 
b'eucoir  no  droch  ghnìomh  a 
bhiodh  ann,  o  Iudhacha,  bu  reus- 
onta  gu'n  giùlainnin  leibh  : 

15  Ach  ma's  ceisd  a  ta  ann 
timchioll  fhocla  agus  ainmean, 
agus  bhur  lagha  fèin,  amhaircibh 
fèin  air  sin ;  oir  cha'n  àill  leamsa 
bhi  m'  bhreitheamh  air  an  leithid- 
ibli  sin  do  nithibh. 

16  Agus  dh'fhuadaich  e  iad  o 
chaithir  a'  bhrekheanais. 

17  An  sin  rug  na  Greugaich 
uile  air  Sostenes,  uachdaran  na 
sionagog,  agus  ghabh  iad  air  an 
làthair  caithir  a'  bhreitheanais : 
agus  cha  do  ghabh  Gallio  suim 
do  ni  sam  bith  dhiubh  sin. 

18  Agus  dh'fhan  Pòl  fathast 
ùine  mhaith  sc?  bhaile  sin,  agus  an 
sin  an  dèigh  a  chead  a  ghabhail 
do  na  bràithribh,  chaidh  e  air 
luing  o  sin  gu  Siria,  agus  maille 
ris-san  Priscilla  agus  Acuila;  an 
dèigh  a  cheann  a  bhearradh  ann 
an  Cenchrea :  oir  bha  bòid  air. 

19  Agus  thàinig  e  gu  h-Eph- 
esus  agus  dh'f  hàg  e  iadsan  an  sin : 
ach  chaidh  e  fèin  a  steach  do'n 
t-sionagog)  agus  reusonaich  e  ris 
na  h-Iudhachaibh. 

20  Agus  an  uair  a  dh'iarr  iad 
a'ir  fuireach  maille  riu  ni  b'f  haide, 
cha  d'aontaich  e. 

21  Ach  ghabh  e  a  chead  diubh, 
ag  ràdh,  Is  èigin  domh  air  gach 
aon  chor  an  f  hèisd  so  a  ta  teachd, 
a  choimhead  ann  an  lerusalem : 
ach  pillidh  mi  a  rìs  d'ur  ionnsuidh- 
se,  ma's  toil  le  Dia.  Agus  sheòl 
e  o  Ephesus. 

22  Agus  thàinig  e  tìr  aig  Ce- 
sarea,  agus  air  dha  dol  suas  agus 


f  àilt  a  chur  air  an  eaglais,  chaidh 
e  sìos  gu  Antioch. 

23  Agus  an  uair  a  dh'fhan  e 
rè  tamuill  an  sin,  dh'imich  e 
agus  chaidh  e  an  ordugh  troimh 
thìr  Ghalatia  uile  agus  Phrigia, 
a'  neartachadh  nan  deisciobul 
uile. 

24  Agus  thàinig  gu  h-Ephesus 
Iudhach  àraidh  d'am  b'ainm 
Apollos,  a  rugadh  an  Alecsan- 
dria,  duine  deas-bhriathrach,  agus 
cumhachdach  anns  na  sgriobtuir- 
ibh. 

25  Bha'n  duine  so  air  a  theag- 
asg  ann  an  slighe  an  Tighearna ; 
agus  air  dha  bhi  dian  'na  spiorad, 
labhair  agus  theagaisg  e  gu  dìch- 
iollach  na  nithe  a  bhuineadh  do'n 
Tighearn,  agus  gun  eòlas  aige  ach 
air  baisteadh  Eoin. 

26  Agus  thòisich  e  air  labhairt 
gu  dàna  san  t-sionagog.  Agus 
air  do  Acuila  agws  do  Phriscilla  a 
chluinntinn,  ghabh  iad  d'an  ionn- 
suidh  e,  agus  mhìnich  iad  dha 
slighe  Dhè  ni  bu  choimhlionta. 

27  Agus  an  uair  bu  mhiann  leis 
dol  gu  Achaia,  an  dèigh  a  chomh- 
airleachadh,  sgrìobh  na  bràithre 
chum  nan  deisciobul  iad  a  ghabh- 
ail  ris :  neach,  air  dha  teachd,  3 
rinn  còmhnadh  mòr  riusan  a  chreid 
troimh  ghràs. 

28  Oir  le  mòr-dhìchioll  rinn  e 
deasboireachd  ris  na  h-Iudhaich 
gu  follaiseach,  a'  dearbhadh  leis 
na  sgriobtuiribh,  gur  e  Iosa  an 
Criosd. 

CAIB.  XIX. 

6  Tha  an  Spiorad  naomh  air  a 
thabhairt  le  làmhaibh  Phòil.  9 
Tha  na  h-Iudhaich  à*  toirt  toibh- 
eim  d'a  theagasg.  13  Tha  iad- 
san,  a  bha  cur  spioradafa  gheas- 
aìbJu    air  am   bualadh  leis  an 

Diabhul.      19   Tha  leabhraiche 
druidheachd  air  an  losgadh,  Sj-c. 

AGUS  tharladh,  'nuair  a  bha 
Apollos  ann  an  Corintus,  air 
do  Phòl  dol  troimh  na  crìochaibh 
uachdarach,  gu'n  d'thàinig  e  gu 
h-Ephesus.  Agus  air  faotainn 
dheisciobul  àraidh, 

2  Thubhairt  e  riu,  An  d'fhuair 
sìbh  an  Spiorad  naomh  o  chreid 
sibh  ?  Agus  thubhairt  iadsan  ris, 
Cha  chuala  sinn  uiread  as  gu'm 
bheil  Spiorad  naomh  ann. 

3  Agus  thubhairt  e  riu,  Ciod 
ma  seadh  anns  an  do  bhaisteadh 
sibh  ?  Agus  thubhairt  iadsan,  Am 
baisteadh  Eoin. 

4  An  sin  thubhairt  Pòl,  Bhaist 
Eoin  gu  deimhin  le  baisteadh  an 
aithreachais,  ag  ràdh  ris  an 
t*sluagh,  iadsan  a  chreidsinn  anns 
an  neach  a  bha  gu  teachd  'na 
dhèigh-san,  sin  r'a  ràdh,  ann  an 
losa  Criosd. 

5  Agus  an  uair  a  chual  iad  so, 
bhaisteadh  iad  ann  an  ainm  an 
Tighearna  Iosa. 

6  Agus  air  do  Phòl  a  làmhan 
a  chur  orra,  thàinig  an  Spiorad 
naomh  orra;  agus  labhair  iad  le 
teangaibh,  agus  rinn  iad  fàidhead- 
aireachd. 

7  Agus  bha  ann  uile  timchioll 
dà  fhear  dheug. 

8  Agus  chaidh  esan  a  steach 
do'n  t-sionagog,  agus  labhair  e  gu 
dàna  rè  thri  mìosa,  a'  deasboir- 
eachd  agus  a'  comhairleachadh 
nan  nithe  a  bhuineas  do  rìoghachd 
Dhè. 

9  Ach  an  uair  a  chruadhaich- 
eadh  cuid,  agus  nach  do  chreid 
iad,  ach  a  labhair  iad  olc  mu'n 
t-slighe  sin  an  làthair  an  t-sluaigh, 
dh'fhàg  e  iad,  agus  sgar  e  na 
deisciobuil  uatha,  agus  bha  e  gach 


là  a'  deasboireachd  ann  an  scoil 
neach  àraidh  d'am  Vainm  Tir- 
annus. 

10  Agus  rinneadh  so  rè  dhà 
bhliadhna ;  air  chor  as  gu'n  cuala 
luchd-àiteachaidh  na  h-Asia  uile, 
eadar  Iudhaich  agus  Ghreugaich, 
focal  an  Tighearna  Iosa. 

1 1  Agus  rinn  Dia  mìorbhuilean 
nach  bu  bheag  le  làmhaibh  Phòil : 

12  Air  chor  as  gu'n  tugadh  o. 
'chorp-san  chum  nan  daoine  tinne, 
neapaicinne  no  aprain,  agus  gu'n 
d'fhalbh  an  euslaintean  uatha,  a- 
gus  gu  deachaidh  na  droch  spior- 
aid  a  mach  asda. 

13  Agus  ghabh  dream  àraidh  do 
na  h-Iudhaich,  a  bha  'g  imeachd 
o  àit  gu  h-àit,  a'  cur  spiorada  fo 
mhionnaibh,os  làimh  ainm  anTigh- 
earna  Iosa  ainmeachadh  os  ceann 
na  muinntir  sin  anns  an  robh  droch 
spioraid,  ag  ràdh,  Cuireamaid  fo 
mhionnaibh  sibh  troimh  Iosa  a  ta 
Pòl  a'  searmonachadh. 

14  Agus  bha  aig  Scebha  Iudh- 
ach  àraidh,  aon  do  na  h-àrd-shag- 
artaibh,  seachdnar  mhac  a  bha 
deanamh  so. 

15  Agus  fhreagair  an  droch 
spiorad,  agus  thubhairt  e,  Tha 
eòlas  agam  air  Iosa,  agus  is  aithne 
dhomh  Pòl ;  ach  cò  sibhse  ? 

16  Agus  leum  an  duine  anns 
an  robh  an  droch  spiorad  orra, 
agus  air  dha  làmh  an  uachdar 
fhaotainn  orra,  thug  e  buaidh 
orra,  air  chor  as  gu'n  do  theich 
iad  a  mach  as  an  tigh  sin  lomnochd 
agus  reubta. 

17  Agus  fhuair  na  h-Iudhaich 
uile  agus  mar  an  ceudna  na  Greug- 
aich,a  bha  thàmh  ann  an  Ephesus, 
fios  air  so ;  agus  thuit  eagal  orra 
uile,  agus  bha  ainm  an  Tighearna 
Iosa  air  àrdachadh. 


a'  cur  spioradafo  gheasaibh,  c?  tilgeadh  a  mach  spiorada. 

18  Agus  thàinig  mòran  diubh- 
san  a  chreid,  ag  aideachadh,  agus 
ag  innseadh  an  gnìomhara. 

19  Agus  thug  mòran  diubhsan 
a  bha  gnàthachadh  dhroch  inn- 
leachda,  an  leabhraiche  leo,  agus 
loisg  siad  iad  am  fianuis  nan  uile  : 
agus  dh'àireamh  iad  an  luach,  a- 
gus  fhuair  iad  e  'na  leth-cheud 
mìle  bonn  airgid. 

20  Mar  sin  le  cumhachd  dh'f  hàs 
agus  bhuadhaich  focal  an  Tigh- 
earna. 

21  Agus  an  uair  a  choimh- 
lionadh  na  nithe  so,  chuir  Pòl 
roimhe  'na  spiorad,  an  dèigh  dha 
imeachd  troimh  Mhacedonia,  agus 
Achaia,  dol  gu  Ierusalem,  ag  ràdh, 
An  dèigh  dhomh  bhi  an  sin,  is 
èigin  domh  an  Ròimh  fhaicinn 
mar  an  ceudna. 

22  Agus  air  dha  dithis  dhiubh- 
san  a  bha  frithealadh  dha,  Timo- 
teus,  agus  Erastus,  a  chur  do  Mha- 
cedonia,  dh'f  han  e  fèin  rè  tamuill 
san  Asia. 

23  Agus  dh'èirich  mu'n  àm  sin 
buaireas x  nach  bu  bheag  mu  thim- 
chioll  na  slighe  sin. 

24  Oir  bha  ceard-airgid  àraidh 
d'am  b'ainm  Demetrius  ann,  a 
bha  deanamh  theampull  airgid 
do  Dhiana,  agus  a  thug  buann- 
achd  nach  bu  bheag  do'n  luchd- 
ceirde. 

25  Agus  air  dha  iadsan  a  chruinn- 
eachadh  an  ceann  a  chèile,  agus 
a'  mhuinntir  eile  a  bha  dh'aon 
cheird  riu,  thubhairt  e,  Fheara, 
thaf  hios  agaibh  gur  ann  o'n  cheird 
so  a  ta  ar  beartas  againne  : 

26  Os  bàrr,  tha  sibh  a'  faicinn 
agus  a'  cluinntinn  gu  bheil  am  Pòl 
so  le  'chomhairle  air  tionndadh  air 
falbh  sluaigh  mhòir,  cha'n  e 
mhàin  ann  an  Ephesus,  ach  cha 


mhòr2  san  Asia  uile,  ag  ràdh, 
Nach  dèe  iad  a  nithear  le  làmh- 
aibh  : 

27  Air  chor  as  nach  e  mhàin 
gu  bheil  e'n  cunnart  gu'n  deanar 
tàir  air  ar  ceird;  ach  mar  an 
ce.udna  gu  cuirear  teampull  na 
bain-dè  mòire  Diana  an  neo-phrìs, 
agus  gu  claoidhear  a  mòrachd-sa, 
d'am  bheil  an  Asia  uile,  agus  an 
domhan  a'  deanamh  aoraidh. 

28  Agus  an  uair  a  chual  iad- 
san  so,  lìonadh  le  feirg  iad  agus 
ghlaodh  iad,  ag  ràdh,  Is  mòr  Diana 
nan  Ephesianach. 

29  Agus  bha  am  baile  uile  air 
a  lìonadh  le  mi-riaghailt :  Agus 
ruith  iad  a  dh'aon  toil  chum  àite- 
cruinnich  an  t-sluaigh,  a'  tarruing 
leo  Ghaiuis  agus  Aristarchuis  Ma- 
cedonaich,  luchd  comh-thuruis 
Phòil. 

30  Agus  an  uair  a  b'àill  le  Pòl 
dol  a  steach  chum  an  t-sluaigh, 
cha  do  leig  na  deisciobuil  leis. 

31  Agus  mar  an  ceudna  chuir 
cuid  do  uachdaranaibh  na  h-Asia 
a  bha  'nan  càirdibh  dha,  fios 
chuige,  a'  guidheadh  air  nach 
rachadh  e  gu  àite-cruinnich  an 
t-sluaigh. 

32  Ghlaodh  uime  sin  cuid 
diubh  aon  ni,  agus  cuid  ni  eile : 
oir  bha  an  coimhthional  troimh  a 
chèile,  agus  cha  robh  fios  aig  a' 
chuid  bu  mhò,  c'ar  son  a  thàinig 
iad  cuideachd. 

33  Agus  tharruing  iad  a  mach 
Alecsander  as  an  t-sluagh,  air  bhi 
do  na  h-Iudhachaibh  'ga  iomain 
rompa.  Agus  smèid  Alecsander 
le  'làimh,  agus  b'àill  leis  a  leith- 
sgeul  a  ghabhail  ris  an  t-sluagh. 

34  Ach  an  uair  a  thuig  iad  gu'm 
b'Iudhach  e,  rinneadh  àrd-iolach 
leo  uile  mu  thimchioll  ùine  dhà 


ìomairt. — 2  air  bheas.  nithe. 

uair,  a'  glaodhaich,  Is  mòr  Diana 
nan  Ephesianach. 

35  Agus  an  uair  a  chiùnaich 
an  clèireach  an  sluagh,  thubhairt 
e,  Fheara  Ephesuis,  cò  an  duine 
aig  nach  'eil  fios  gu  bheil  cathair 
nan  Ephesianach  a'  deanamh  aor- 
aidh  do'n  bhain-dia  mhòir,  Diana, 
agus  do'n  dealbh  a  thuit  a  nuas  o 
Iupiter  ? 

36  Air  an  aobhar  sin  do  bhrìgh 
nach  fheudar  cur  an  aghaidh  nan 
nithe  so,  is  còir  dhuibhse  bhi  ciùin, 
agus  gun  ni  sam  bith  a  dheanamh 
gu  h-obann. 

37  Oir  thug  sibh  an  so  na  daoine 
so,  ged  nach  'eil  iad  a'  creachadh 
theampull,  no  a'  toirt  toibheim 
d'ar  bain-dia. 

38  Uime  sin  ma  ta  aig  Demet- 
rius  agus  aig  an  luchd-ceird  a  ta 
maille  ris,  cùis  an  aghaidh  neach 
air  bith,  tha'n  lagh  rèidh  dhoìbh, 
agus  tha  uachdarain  ann  ;  agradh 
iad  a  chèile. 

39  Ach  ma  ta  ceisd  sam  bith 
agaibh  mu  nithibh  eile,  rèitichear 
sin  ann  an  coimhthional  dligheach. 

40  Oir  tha  sinn  an  cunnart  bhi 
air  ar  n-agairt  air  son  ceannairc 
air  an  là'n  diugh,  do  bhrìgh  nach 
'eil  cùis  sam  bith  againn  a  dh'f  heud- 
as  sinna  thoirt  seachad  maraobhar 
a'  chruinneachaidh  so. 

41  Agus  air  dha  so  a  ràdh, 
sgaoil  e  an  coimhthional. 

CAIB.  XX. 
1  Tha  Pòl  ay  dol  do  Mhacedonia : 
7  Tha  e  frithealadh  suipeir  an 
Tighearna,  agus  a?  searmonach- 
adh  :  9  air  do  Eutichus  tuiteam 
sìos  an  cruth  mairbh,  thogadh 
suas  beò  c.  16  Tha  Pòl  aig  Mi- 
letus  ag  innscadh  do  na  sean- 
airibh  ciod  a  bha  gu  tachairt  dha 
fèin,  Sfc. 


AGUS  an  dèìgh  do'n  chomh- 
ghàir  sgur,  ghairm  Pòl  na 
deisciobuil  d'a  ionnsuidh,  agus 
air  dha  a  chead  a  ghabhail 
diubh,  thriall  e  gu  dol  do  Mha- 
cedonia. 

.  2  Agus  air  dha  dol  troimh  na 
crìochaibh  sin,  agus  mòr-earail  a 
dheanamh  orra,  thàinig  e  do'n 
Ghrèig. 

3  Agus  dh'fhan  e  an  sin  tri 
mìosan :  agus  an  uair  a  bha  na 
h-Iudhaich  ri  feall-fholach  air  a 
shon,  agus  e  air  tì  dol  air  luing 
do  Shiria,  chuir  e  roimhe  pilltinn 
troimh  Mhacedonia. 

4  Agus  chaidh  'na  chuideachd 
guh-Asia,SopateroBherea:  agus 
do  mhuinntir  Thesalonica,  Aris- 
tarchusagus  Secundus;  agusGaius 
o  Dherbe,  agus  Timoteus ;  agus 
do  mhuinntir  na  h-Asia,  Tichicus 
agus  Trophimus. 

5  Air  dhoibh  so  imeachd  romh- 
ainne,  dh'f  heith  iad  ruinn  ann  an 
Troas. 

6  Agus  sheòl  sinn  o  Philipi, 
an  dèigh  làithean  an  arain  neo- 
ghoirtichte,  agus  thàinig  sinn  d'an 
ionnsuidh-san  gu  Troas  ann  an 
cùig  làithibh,  far  an  d'fhan  sinn 
seachduin. 

7  Agus  an  ceud  là  do'n  t-seach- 
duin,  air  do  na  deisciobluibh 
cruinneachadh  an  ceann  a  chèile 
a  bhriseadh  arain,  shearmonaich 
Pòl  doibh,  air  bhi  fuidhe  imeachd 
uatha  air  an  là  màireach,  agus 
lean  e  air  labhairt  gu  meadhon- 
oidhche. 

8  Agus  bha  mòran  lòchran  anns 
an  t-seomar  uachdarach,  far  an 
robh  iad  cruinn. 

9  Agus  bha  òganach  àraidh 
d'am  b'ainm  Eutichus  'na  shuidhe 
ann  an  uinneig,   air  tuiteam  gu 


1  reasonaich. 

trom  'na  chodal :  agus  air  do  Phòl 
bhi  rè  fad  a'  searmonachadh, 
shàruicheadh  leis  a'  chodal  e,  a- 
gus  thuit  e  sìos  o'n  treas  lobhta, 
agus  thogadh  marbh  e. 

10  Agus  chaidh  Pòl  sìos,  agus 
thuit  e  air,  agus  air  dha  a  ghlacadh 
'na  uchd,  thubhairt  e,  Na  biodh 
trioblaid  oirbh;  oir  a  ta  'anam 
ann. 

11  Agus  air  dol  suas  da  a  rìs, 
bhris  e  aran  agus  dh'ith  e,  agus 
labhair  e  riu  rè  ùine  fhada,  eadh- 
on  gu  teachd  na  maidne,  agus  mar 
sin  dh'fhalbh  e. 

12  Agus  thug  iad  leo  an  t-òg- 
anach  agus  e  beò,  agus  rinn  iad 
gairdeachas  nach  bu  bheag. 

13  Agus  air  dhuinne  imeachd 
air  thoiseach  chum  na  luinge, 
sheòl  sinn  gu  Asos,  fo  rùn  Pòl 
a  ghabhail  a  steach  an  sin :  oir 
is  ann  mar  sin  a  dh'orduich  e,  a' 
cur  roimhe  gu'n  imicheadh  e  fèin 
d'a  chois. 

14  Agus  an  uair  a  choinnich 
e  sinn  aig  Asos,  ghabh  sinn  a 
steach  e,  agus  thàinig  sinn  gu  Mi- 
tilene. 

16  Agus  air  seòladh  dhuinn  as 
sin,  thàinig  sinn  air  an  là  màir- 
each  fa  chomhair  Chiois ;  agus  air 
an  là  'na  dhèigb  sin  thàinig  sinn 
gu  Samos,  agus  dh'fhan  sinn  aig 
Trogillium ;  agus  air  an  là  b'fhais- 
ge  thàinig  sinn  gu  Miletus. 

16  Oir  chuir  Pòl  roimhe 
seòladh  seach  Ephesus,  chum 
nach  tarladh  dha  moille  a  dhean- 
amh  anns  an  Asia :  oir  rinn  e 
cabhag,  chum,  nam  feudadh  e, 
bhi  ann  an  Ierusalem  air  là  na 
Cuingeis. 

17  Agus  air  curfios  o  Mhiletus 
gu  h-Ephesus,  ghairm  e  d'a  ionn- 
suidh  seanairean  na  h-eaglais. 

18  Aeus  an  uair  a  thàinÌ2;  iad 


d'a  ionnsuidh,  thubhairt  e  riu, 
Tha  fhios  agaibh,  cionnus  a  bha 
mise  'nur  measg  anns  an  uile  aim- 
sir,  o'n  cheud  là  a  thàinig  mi  do'n 
Asia, 

19  A'  deanamh  seirbhis  do'n 
Tighearn  leis  gach  uile  irioslachd 
inntinn,  agus  maille  ri  mòran 
dheur,  agus  dheuchainnean,  a 
thachair  dhomh  le  ceilg  nan  Iudh- 
ach : 

20  Agus  cionnus  nach  do 
ghlèidh  mi  ni  sam  bith  am  folach, 
a  bha  feumail  dhuibhse,  gun  a 
nochdadh  dhuibh,  agus  gun  sibhse 
a  theagasg  am  follas,  agus  o  thigh 
gu  tigh, 

21  A'  deanamh  fianuis  araon 
do  na  h-Iudhaich,  agus  do  na 
Greugaich,  mu  aithreachas  a 
thaobh  Dhè,  agus  viu  chreidimh 
a  thaobh  ar  Tighearna  Iosa 
Criosd. 

22  Agus  a  nis  feuch,  a  ta  mi 
dol  gu  Ierusalem  ceangailte  san 
Spiorad,  gun  fhios  agam  ciod  iad 
na  nithe  a  thacharas  dhomh  an 
sin : 

23  Ach  a  mhàin  gu  bheil  an 
Spiorad  naomh  a'  deanamh  fianuis 
anns  gach  baile,  ag  ràdh,  Gu  bheil 
geimhlichean  agus  trioblaidean  a' 
feitheamh  orm. 

24  Ach  cha  'n'eil  suim  agam 
do  ni  air  bith,  ni  mò  mheasam 
m'anam  fèin  luachmhor  dhomh, 
chum  gu  crìochnaich  mi  mo 
thurus  le  h-aoibhneas,  agus  gu 
coimhlion  mi  a'  mhinistreileachd 
a  fhuair  mi  o'n  Tighearn  Iosa,  a 
dheanamh  fianuis  do  shoisgeul 
gràis  Dhè. 

25  Agus  a  nis  feuch,  a  ta  f  hios 
agam  nach  faic  sibhse  uile,  measg 
an  d'imich  mise  a'  searmonach- 
adh  rìoghachd  Dhè,  mo  ghnùis  ni's 
mò. 

26  Uime  sin  a  ta  mi  a'  deanamh 
fianuis  duibh  air  an  là'n  diugh, 
gu  bheil  mise  glan  o  fhuil  nan 
uile. 

27  Oir  cha  do  sheachainn  mi 
uile  chomhairle  Dhè  fhoillseach- 
adh  dhuibh. 

28  Air  an  aobhar  sin  thugaibh 
aire  dhuibh  fèin,  agus  do'n  treud 
uile,  air  an  d'rinn  an  Spiorad 
naomh  luchd-coimhead  dhibh,  a 
bheathachadh  eaglais  Dhè,  a 
cheannaich  e  le  'fhuil  fèin. 

29  Oir  a  ta  f hios  agamsa  air  so, 
an  dèigh  m'  imeachd-sa  gu'n  tig 
madraidh-allaidh  gharga  'nur 
measg,  nach  caomhain  an  treud. 

30  Agus  èiridh  daoine  dhibh 
fèin,  a  labhras  nithe  fiara,  chum 
deisciobuil  a  tharruing  'nan  dèigh 
fèin. 

31  Uime  sin  deanaibh  faire,  a' 
cuimhneachadh  nach  do  sguir  mise 
rè  thri  bliadhna,  a  chomhairleach- 
adh  gach  aon  agaibh  a  là  agus  a 
dh'oidhche  le  deuraibh. 

32  Agus  a  nis,  a  bhràithre, 
earbam  sibh  ri  Dia,  agus  ri  focal 
a  ghràis,  a  ta  comasach  air  bhur 
togail  suas,  agus  oighreachd  a 
thoirt  duibh  am  measg  na  muinn- 
tir  sin  uile  a  ta  air  an  naomhach- 
adh. 

33  Cha  do  shanntaich  mi  air- 
giod,  no  òr,  no  eudach  duine  sam 
bith. 

34  Seadh,  is  aithne  dhuibh 
fèin,  gu'n  do  fhritheil  na  làmhan 
so  do  m'  uireasbhuidh  fèin,  agus 
do'n  mhuinntir  sin  a  bha  maiJle 
rium. 

35  Nochd  mi  na  h-uile  nithe 
dhuibh,  gur  ann  le  saothrachadh 
niar  so  is  còir  dhuibh  còmhnadh 
adheanamh  riu-san  a  ta  anmhunn; 
agus  focail  an  Tighearna  Iosa  a 
chuimhneachadh,  mar  a  thubhairt 


e,  Tha  e  ni's  beannaichte  ni  a  tha- 
bhairt  na  ghabhail. 

36  Agus  air  dha  na  briathra  so 
a  ràdh,  leig  se  e  fèin  air  a  ghlùin- 
ibh,  agus  rinn  e  urnuigh  maille  riu 
uile. 

37  Agus  ghuil  iad  uile  gu  goirt, 
agus  thuit  iad  air  muineal  Phòil, 
agus  phòg  iad  e, 

38  Air  dhoibh  bhi  gu  h-àraidh 
brònach  air  son  nam  briathra  so 
a  thubhairt  e,  Nach  faiceadh  iad 
a  ghnùis-san  ni's  mò.  Agus  thug 
iad  coimheadachd  dha  chum  na 
luinge. 

CAIB.  XXI. 

1  Cha  ghabh  Pòl  comhairleachadh 
o  dhol  gu  Ierusalem.  3  Mu 
Philip  an  soisgeulaiche,  agus  a 
cheathrar  nighean  a  bha  'nam 
ban-fhàidhibh.  17  Tha  Pòl  d 
teachd  gu  Ierusalem. 

AGUS  air  dhuinn  dealachadh 
riu-san,  sheòl  sinn  romhainn, 
agus  thàinig  sinn  gu  dìreach  gu 
Coos,  agus  air  an  là  màireach  gu 
Rhodos,  agus  as  sin  gu  Patara. 

2  Agus  air  dhuinn  long  f  haot- 
ainn  a  bha  a'  gabhail  thairis  gu 
Phenicia,  chaidh  sinn  air  bord,  a- 
gus  sheòl  sinn  romhainn. 

3  Agus  air  dhuinn  teachd  an 
sealladh  Chipruis,  agus  fhàgail 
air  an  làimh  chlì,  sheòl  sinn  gu 
Siria,  agus  thàinig  sinn  tìr  aig 
Tirus ;  oir  is  ann  an  sin  a  bha 
an  long  gus  a  luchd  a  chur  a 
mach. 

4  Agus  air  dhuinn  deisciobuil 
fhaotainn,  dh'fhan  sinn  an  sin 
seachd  làithean  :  muinntir  a  thu- 
bhairt  ri  Pòl  troimh  an  Spiorad, 
gun  e  dhol  suas  gu  Ierusalem. 

5  Agus  an  uair  a  chrìochnaich- 
eadh  na  làithean  sin,  chaidh  sinn 

a  mach,  agus  thriall  sinn  romh- 
ainn,  agus  thàinig  iadsan  uile, 
maille  ri  mnaibh  agus  ri  cloinn  'nar 
cuideachd,  a  mach  as  a'  bhaile : 
agus  leig  sinn  air  ar  glùinibh  sinn 
air  an  tràigh,  agus  rinn  sinn  ur- 
nuigh. 

6  Agus  an  dèigh  dhuinn  ar  cead 
a  ghabhail  d'a  chèile,  chaìdh  sinn 
do'n  luing ;  agus  phill  iadsan  d'an 
tighibh  fèin. 

7  Agus  an  uair  a  chrìochnuich 
sinn  ar  turus  o  Thirus,  thàinig  sinn 
gu  Ptolemais,  agus  chuir  sinn  f  àilte 
air  na  bràithribh,  agus  dh'fhan 
sinn  aon  là  maille  riu. 

8  Agus  air  an  là  màireach,  air 
dhuinne,  a  bha  do  chuideachd 
Phòil,  imeachd,  thàinig  sinn  gu 
Cesarea;  agus  chaidh  sinn  a  steach 
do  thigh  Philip  an  t-soisgeulaiche, 
(a  bha  do'n  t-seachdnar,)  agus 
dh'fhan  sinn  aige. 

9  Agus  bha  ceathrar  nighean 
aige-san,  òighean,  a  bha  ri  fàidh- 
eadaireachd. 

10  Agus  ag  fantuinn  duinn 
mòran  do  làithibh  an  sin,  thàinig 
a  nuas  o  Iudea  fàidh  àraidh  d'am 
b'ainm  Agabus. 

11  Agus  air  teachd  dha  d'ar 
ionnsuidhne,  ghabh  e  crios  Phòil, 
agus  cheangail  e  a  làmhan  agus  a 
chosan  fèin,  agus  thubhairt  e,  Mar 
so  a  deir  an  Spiorad  naomh,  Is 
ann  mar  so  a  cheanglas  na  h-Iudh- 
aich  ann  an  Ierusalem  an  duine 
d'am  buin  an  crios  so,  agus  bheir 
iad  thairis  e  do  làmhaibh  nan  Cinn- 
each. 

12  Agus  an  uair  a  chuala  sinne 
na  nithe  so,  ghuidh  sinn  fèin  agus 
muinntir  an  àite  air,  gun  e  dhol 
suas  gu  Ierusalem. 

1 3  An  sin  f hreagair  Pòl,  Ciod 
is  ciall  duibh  a'  gul,  agus  a'  bris- 


eadh  mo  chridhe  ?  oir  a  ta  miso 
ullamh  cha'n  e  mhàin  gu  bhi  air 
mo  cheangal,  ach  eadhon  gu  bàs- 
achadh  ann  an  Ierusalem  air  son 
ainme  an  Tighearna  Iosa. 

14  Agus  an  uair  nach  gabhadh 
e  comhairle,  sguir  sinne,  ag  ràdh, 
Deanar  toil  an  Tighearna. 

15  Agus  an  dèigh  nan  làith- 
ean  so  air  dhuinn  bhi  ullamh1, 
chaidh  sinn  suas  gu  Ierusa- 
lem. 

16  Agus  chaidh  mar  an  ceud- 
na  maille  ruinn  cuid  do  na  deis- 
ciobluibh  o  Chesarea,  a'  toirt  leo 
Mhnasoin  o  Chiprus,  seann  deis- 
ciobul  àraidh,  aig  an  robh  sinn 
gu  bhi  air  aoidheachd. 

17  Agus  an  uair  a  thàinig  sinn 
gu  Ierusalem,  ghabh  na  bràithre 
ruinn  gu  subhach. 

18  Agus  air  an  ath-là,  chaidh 
Pòl  maille  ruinne  dh'ionnsuidh 
Sheumais ;  agus  bha  na  seanair- 
ean  uile  a  làthair. 

19  Agus  air  dhasan  fàilte  chur 
orra,  chuir  e'n  cèill  doibh  fa  leth 
na  nithe  a  rinn  Dia  le  'mhinistreil- 
eachd-san  am  measg  nan  Cinn- 
each. 

20  Agus  an  uair  a  chual  iadsan 
so,  thug  iad  glòir  do'n  Tighearn, 
agus  thubhairt  iad  ris-san,  Tha 
thu  faicinn,  a  bhràthair,  cia  lìon 
mìle  do  na  h-Iudhachaibh  a  ta 
creidsinn,  agus  tha  iad  uile  ro  eud- 
mhor  mu'n  lagh. 

21  Agus  chual  iad  umadsa,  gu 
bheil  thu  teagasg  do  na  h-Iudh- 
achaibh  uile,  a  ta  measg  nan  Cinn- 
each,  Maois  a  thrèigsinn,  ag  ràdh 
riu,  Nach  còir  dhoibh  on  clann  a 
thimchioll-ghearradh,  no  gluasad 
a  rèir  nan  gnàth. 

22  Ciod  uime  sin  a  nithear? 
Gun  teagamh,  's  èigin  do'n  t-sluagb 


1  thog  sinn  ar  n-airneis,  agus,  Syc. 

cruinneachadh  :  oir  cluinnidh  iad 
gu'n  d'thàinig  thu. 

23  Uime  sin  dean  so,  a  deìr 
sinne  riut :  Tha  ceathrar  dhaoine 
maille  ruinne,  air  am  bheil  bòid ; 

24  Beir  iadsan  leat,  agus  bi  air 
do  ghlanadh  maille  riu,  agus  dean 
costus  leo,  chum  gu  bearr  iad  an 
cinn :  agus  gu'm  bi  f  hios  aig  na 
h-uile  nach  'eil  ach  neo-ni  anns 
na  chual  iad  mu  d'  thimchioll-sa, 
ach  gu  bheil  thu  fèin  mar  an  ceud- 
na  ag  imeachd  gu  riaghailteach, 
agus  a'  coimhead  an  lagha. 

25  Ach  mu  thimchioll  nan 
Cinneach  a  chreid,  sgrìobh  sinne 
agus  b'i  ar  breth,  gun  iad  a 
ghleidheadh  a  h-aon  do  na  nith- 
ibh  sin,  ach  a  mhàin  iad  fèin  a 
choimhead  o  nithibh  a  chaidh 
ìobradh  do  ìodholaibh,  agus  o 
f  huil,  agus  o  ni  tachdta,  agus  o 
strìopachas. 

26  An  sin  ghabh  Pòl  na  daoine; 
agus  air  an  là  màireach  air  dha 
bhi  air  a  ghlanadh  maille  riu, 
chaidh  e  steach  do'n  teampull,  a' 
foillseachadh  coimhlionaidh  làith- 
ean  a  ghlanaidh,  gus  an  tug- 
tadh  tabhartas  air  son  gach  aon 
aca. 

27  Agus  an  uair  a  bha  na 
seachd  làithean  air  bheag  nithe 
air  an  coimhlionadh,  air  do  na 
h-Iudhachaibh  o'n  Asia  esan  f  haic- 
inn  san  teampull,  bhrosnaich  iad 
am  pobull  uile,agus  chuiriad  làmh 
ann, 

28  Ag  èigheach,  Fheara  Israeil, 
cuidichibh  :  is  e  so  an  duine  a  ta 
teagasg  nan  uile  dhaoine  anns  gach 
àit  an  aghaidh  a'  phobuill,  agus  an 
lagha,  agus  an  àite  so  :  agus  os 
bùrr,  thug  e  steach  Greugaich  do'n 
teampull,  agus  shalaich  e'n  t-ionad 
naomh  so. 

29  (Oir  chunnaic  iad  Trophi- 


mus  an  t-Ephesianach  roimhe  sin 
anns  a'  bhaile  maille  ris,  agus  shaoil 
iad  gu'n  d'thug  Pòl  a  steach  do'n 
teampull  e.) 

30  Agus  ghluaiseadh  am  baile 
gu  h-iomlan,  agus  ruith  an  sluagh 
cuideachd :  agus  air  dhoibh  breith 
air  Pòl,  tharruing  iad  a  mach  as 
an  teirimpull  e :  agus  air  ball  dhùin- 
eadh  na  dorsa.' 

31  Agus  an  uair  a  b'àill  leo  a 
mharbhadh,  chaidh  sgeuladh'ionn- 
suidh  àrd-cheannaird  na  cuid- 
eachd,  gu'n  robh  Ierusalem  uile 
thar  a  chèile1. 

32  Neach  air  ball  a  tbug  leis 
saighdearan,  agus  ceannardan- 
cheud,  agus  a  ruith  sìos  d'an  ionn- 
suidh :  Agus  an  uair  a  chunnaic 
iadsan  an  t-àrd-cheannard  agus  na 
saighdearan,  sguir  iad  do  bhualadh 
Phòil. 

33  An  sin  thàinig  an  t-àrd- 
cheannard  am  fagus  agus  rug  e 
air,  agus  dh'àithn  e  a  cheangal  le 
dà  shlabhruidh :  agus  dh'f  hiosraich 
e,  Cò  e,  agus  ciod  a  rinn  e. 

34  Agus  ghlaodh  aon  chuid 
am  measg  an  t-sluaigh  aon  ni,  a- 
gus  cuid  eile  ni  eile  :  agus  an  uair 
nach  robh  e  an  comas  da  cinnt- 
eachd  na  cùise  a  thuigsinn  air  son 
na  h-àrd-bhruidhne,  dh'orduich  e 
esan  a  thoirt  do'n  chaisteal. 

35  Agus  an  uair  a  thàinig  e 
chum  na  staidhreach,  thachair 
gu'n  do  ghiùlaineadh  e  leis  na 
saighdearaibh,  air  son  foireigin  an 
t-sluaigh. 

36  Oir  lean  am  mòr-shluagh  e, 
a'  glaodhaich,  Beir  uainn  e. 

37  Agus  an  uair  a  bha  Pòl  gu 
bhi  air  a  thoirt  a  steach  do'n 
chaisteal,  thubhairt  e  ris  an  àrd- 
cheannard,  An  cead  domhsa  ni  a 
labhairt  riut?  agus  thubhairt  esan, 
An  labhair  thu  Grèigis  r 


1  fo  bhuaireas. 

38  Nach  tusa  an  t-Eiphiteach 
sin,  a  thog  ceannairc  roimh  na 
làithibh  so,  agus  a  thug  leat  do'n 
fhàsach  ceithir  mìle  fear,  a  bha 
'nan  luchd-mortaidh  ? 

39  Ach  thubhairt  Pòl,  Is  duine 
mise  a  tha  'm  Iudhach  gun  amh- 
arus  o  Tharsus,  saor-dhuine  do 
bhaile  ro  inbheach  ann  an  Cilicia : 
agus  guidheam  ort,  thoir  cead 
domh  labhairt  ris  an  t-sluagh. 

40  Agus  an  uair  a  thug  e  cead 
da,  air  do  Phòl  seasamh  air  an 
staidhir,  smèid  e  le  'làimh  air  an 
t-sluagh,  ag  iarraidh  èisdeachd : 
agus  air  fantuinn  ro  thosdach 
dhoibhsan,  labhair  e  riu  sa'  chàn- 
ain  Eabhruidhich,  ag  ràdh, 

CAIB.  XXII. 
1  Tlia  Pòl  gu  pailt  a1  cur  an  cèill 
cionnus  a  dkìiompaicheadh  chum 
d?  chreidimh  e.  24  Bha  e  gu 
òhi  air  a  sgiwsadh  ;  25  ach  air 
dlia  a  chòir-shaqrsa  mar  Romh- 
anach  agairt,  leigeadh  as  e. 

FHEARA,  a  bhràithre,  agus 
aithriche,    èisdibhse  ri   m' 
dhìon-chainnt  ribh  a  nis  : 

2  (Agus  an  uair  a  chual  iadsan 
gu'n  do  labhair  e  riu  sa'  chànain 
Eabhruidhich,  bu  mhòid  a  thosd 
iad :  agus  thubhairt  esan,) 

3  Is  Iudhach  mise  da  rìreadh, 
a  rugadh  ann  an  Tarsus  na  Cilicia, 
ach  a  thogadh  suas1  sa'  bhaile 
so,  aig  cosaibb  Ghamaliel  agus 
a  theagaisgeadh  gu  coimhlionta  a 
rèir  gnàtha  lagha  nan  aithriche, 
agus  bha  mi  eudmhor  a  thaobh 
Dhè,mar  a  ta  sibhseuilean  diugh. 

4  Agus  rinn  mi  geur-leanmhuinn 
gu  bàs  air  an  t-slighe  so,  a'  ceangal 
f  hear  agus  bhan,  agus  gan  tarr- 
uing  gu  prìosan : 

5  Mar  a  ni  an  t-àrd-shagart 
mar  an  ceudna  fianuis  domh,  agus 
comhairle  nan  seanair  uile  :  o'n  d' 


fhuair  mise  mar  an  ceudna  litriche 
chum  nam  bràithre,  agus  chaidh 
mi  gu  Damascus,  chum  an  dream 
a  bha'n  sin  a  thoirt  ceangailte  gu 
Ierusalem,  chum  gu  deantadh 
peanas  orra. 

.  6  Agus  thachair,  air  dhomh 
bhi  'g  imeachd,  agus  a'  druideadh 
ri  Damascus  mu  mheadhon-là, 
gu'n  do  dhealraich  gu  h-obann 
o  nèamh  solus  mòr  mu'n  cuairt 
orm. 

7  Agus  thuit  mi  air  an  talamh, 
agus  chuala  mi  guth  ag  ràdh,  A 
Shauil,  a  Shauil,  c'ar  son  a  ta  thu 
'gam  gheur-leanmhuinn-se  ? 

8  Agus  f  hreagair  mise,  Cò  thu, 
a  Thighearn?  Agus  thubhairt  e 
rium,  Is  mise  Iosa  o  Nasaret,  air 
am  bheil  thusa  a'  deanamh  geur- 
leanmhuinn. 

9  Agus  chunnaic  na  daoine  a 
bha  maille  rium  an  solus  gu 
deimhin,  agus  ghabh  iad  eagal ; 
ach  cha  chual  iad  guth  an  ti  a 
labhair  rium-sa. 

10  Agus  thubhairt  mise,  Ciod 
a  ni  mi,  a  Thighearn  ?  Agus  thu- 
bhairt  an  Tighearn  rium,  Eirich, 
agus  imich  gu  Damascus,  agus  an 
sin  labhrar  riut  mu  thimchioll 
nan  nithe  sin  uile  a  dh'orduich- 
eadh  dhuitse  a  dheanamh. 

1 1  Agus  an  uair  nach  bu  lèir 
dhomh  troimh  ghlòir  an  t-soluis 
sin,  air  dhomh  bhi  air  mo  threòr- 
achadh  air  làimh  leosan  a  bha 
maille  rium,  thàinig  mi  gu  Damas- 
cus. 

12  Agus  air  do  dhuine  àraidh 
d'am  b'ainm  Ananias,  a  bha  cràbh- 
ach  a  rèir  an  lagha,  agus  air  an 
robh  deadh  theisteas  aig  na  h-Iudh- 
achaibh  uile,  a  bha  chòmhnuidh 
an  sin, 

13  Teachd  am'  ionnsuidh,  agus 
seasamh  làimh  rium,  thubhairt  e 


dk'oileadh. 

rium,  A  Shauil,  a  bhràthair,  gabh 
tlo  radharc.  Agus  air  an  uair  sin 
fèin  dh'amhairc  mi  suas  air. 

14  Agus  thubhairt  esan,  Thagh 
Dia  ar  n-aithriche  roimh-làimh 
thusa,  chum  gu'n  gabhadh  tu 
eòlas  air  a  thoil,  agus  gu'm  faic- 
eadh  tu  an  t-Aon  cothromach  sin, 
agus  gu'n  cluinneadh  tu  guth  as  a 
bheul. 

15  Oir  bithidh  tu  a'  d'fhianuis 
aige  chum  nan  uile  dhaoine,  air 
na  nithibh  a  chunnaic  agus  a 
thuala  tu. 

16  Agus  a  nis  c'ar  son  a  ta  thu 
a'  deanamh  moille  ?  Eirich,  agus 
bi  air  do  bhaisteadh,  agus  ionn- 
laid  uait  do  pheacanna,  a'  gairm 
air  ainm  an  Tighearna. 

17  Agus  tharladh,  'nuair  aphill 
mise  gu  Ierusalem,  agus  a  bha 
mi  a'  deanamh  urnuigh  san  team- 
pull,  gu'n  deachaidh  mi  ann  an 
neul, 

18  Agus  gu'm  faca  mì  esan  ag 
ràdh  rium,  Dean  deifir,  agus  imich 
gu  grad  à  Ierusalemj  oir  cha 
ghabh  iad  ri  d'  theisteas  mu  m' 
thimchioll-sa. 

19  Agus  thubhairt  mise,  A 
Thighearn,  tha  fhios  aca  gu  robh 
mise  a'  tilgeadh  am  prìosan,  agus 
a'  sgiùrsadh  anns  gach  sionagog 
iadsan  a  chreid  annadsa. 

20  Agus  an  uair  a  dhòirteadh 
fuil  do  mhairtirich l,  Stephain,  bha 
mise  mar  an  ceudna  a'm'  sheas- 
amh  a  làthair,  agus  ag  aontach- 
adh  leis  a  mharbhadh,  agus  a' 
coimhead  eudaich  na  muinntir  a 
mharbh  e. 

2 1  Agus  thubhairt  e  rium,  Imich : 
oir  cuiridh  mise  thu  am  fad  chum 
nan  Cinneach. 

22  Agus  dh'èisd  iad  ris  gus  an 
fhocal  so,  agus  thog  iad  an  sin  an 
guth  gu  h-àrd,  ag  ràdh,  Beir  o'n 


talamh  a  leithid  so  do   dhuine ; 
oir  cha  chòir  e  bhi  beò. 

23  Agus  an  uair  a  bha  iadsan 
ag  èigheach,  agus  a'  tilgeadh 
dhiubharceudaich,  agus  a'  tilgeadh 
luaithre  san  athar, 

24  Dh'àithn  an  t-àrd-cheann- 
ard  esan  a  thoirt  do'n  chaisteal, 
ag  orduchadh  a  cheasnachadh  le 
a  sgiùrsadh ;  chum  gu  faigheadh  e 
fios  ciod  i  a'  choire  mu'n  robh 
iad  a'  glaodhaich  mar  sin  'na  agh- 
aidh. 

25  Agus  an  uair  a  bha  iad  'ga 
cheangal  le  iallaibh,  thubhairt  Pòl 
ris  a'  cheannard-ceud  a  sheas  a 
làthair,  Am  bheil  e  ceadaichte 
dhuibhse  duine  a  ta  'na  Romhan- 
ach  a  sgiùrsadh,  agus  gun  e  air  a 
dhìteadh  ? 

26  Agus  an  uair  a  chual  an 
ceannard-ceud  so,  dh'imich  e  agus 
dh'innis  e  do'n  àrd-cheannard,  ag 
ràdh,  Thoir  fa'near  ciod  a  ni  thu; 
oir  is  Romhanach  an  duine  so. 

27  An  sin  air  teachd  do'n  àrd- 
cheannard  d'aionnsuidh  thubhairt 
e  ris,  Innis  domhsa,  an  Romhan- 
ach  thu?  Agus  thubhairt  esan, 
Is  mi. 

28  Agus  fhreagair  an  t-àrd- 
cheannard,  Is  mòr  an  t-suim  air 
an  do  cheannaich  mise  an  t-saorsa 
so.  Agus  thubhairt  Pòl,  Ach  rug- 
adh  mise  saor. 

29  An  sin  dh'imich  iadsan  uaith 
air  ball  a  bha  gus  a  cheasnach- 
adh :  agus  ghabh  an  t-àrd-cheann- 
ard  mar  an  ceudna  eagal  'nuair  a 
thuig  e  gu'm  bu  Romhanach  e, 
agus  a  chionn  gu'n  do  cheangail 
se  e. 

30  Agus  air  an  là  màireach, 
air  dha  bhi  togarrach  air  fios 
cinnteach  fhaotainn  ciod  i  a' 
choire  a  bha  na  h-Iudhaich  a' 
cur  as  a  leth,  dh'fhuasgail  se  e  o 

a  chuibhreachaibh,  agus  dh'àithn 
e  do  na  h-àrd-shagartaibh  agus 
d'an  comhairle  uile  teachd  a  làth- 
air,  agus  air  dha  Pòl  a  thoirt  sìos, 
chuir  e  'nam  fianuis  e. 

CAIB.  XXIII. 

1  Tha  Pòl  a'  tagradh  a  chùise.  7 
Connsachadh  am  measg  a  luchd- 
casaid.  11  Tha  Dia  a'  toirt 
misnich  dha.  14  Thafeallnan 
Iudhach  an  aghaidh  Phòil  air  a 
nochdadh  do'n  àrd-cheannard. 
23  Tha  e  'ga  chur  gu  Felics  an 
t-uachdaran. 

AGUS  air  dearcadh  do  Phòl 
air  a'  chomhairle,  thubhairt 
e,  Fheara  agus  a  bhràithre,  anns 
an  uile  dheadh  choguis  chaith  mise 
mo  bheatha  a  thaobh  Dhè  gus  an 
là'n  diugh. 

2  Agus  dh'àithn  an  t-àrd-shag- 
art,  Ananias,  dhoibhsan  a  bha  'nan 
seasamh  làimh  ris,  a  bhualadh  air 
a  bheul. 

3  An  sin  thubhairt  Pòl  ris, 
Buailidh  Dia  thusa,  a  bhalla  gheal- 
aichte  :  oir  am  bheil  thusa  a'd' 
shuidhe  a  thoirt  breth  ormsa  a 
rèir  an  lagha,  agus  an  aghaidh  an 
lagha  ag  orduchadh  mo  bhual- 
adh? 

4*  Agus  thubhairt  iadsan  a 
sheas  làimh  ris,  Am  bheil  thusa 
a'  toirt  ana-cainnt  do  àrd-shagart 
Dhè  ? 

5  An  sin  thubhairt  Pòl,  Cha 
robh  fhios  agam,  a  bhràithre,  gu'm 
b'e  an  t-àrd-shagart  e :  oir  a  ta  e 
sgrìobhta,Na  labhair  olc  mu  uachd- 
aran  do  phobuill. 

6  Ach  an  uair  a  thuig  Pòl,  gu 
robh  cuid  diubh  'nan  Sadusaich, 
agus  a'  chuid  eile  'nam  Phairisich, 
ghlaodh   e    anns   a'    chomhairle, 


Fheara  agus  a  bhràithre,  is  Phair- 
iseach  mise,  mac  Phairisich  :  is 
ann  à  leth  dòchais  agus  aiseirigh 
nam  marbh,  a  tha  mi  air  mo  thoirt 
am  breitheanas. 

7  Agus  air  dhasan  so  a  labh- 
airt,  dh'èirich  comhstri  eadar  na 
Phairisich  agus  na  Sadusaich  :  a- 
gus  roipneadh  an  coimhthional  an 
aghaidh  a  chèile. 

8  Oir  a  deir  na  Sadusaich  nach 
'eil  aiseirigh,  no  aingeal,no  spiorad 
ann ;  ach  a  ta  na  Phairisich  ag 
aideachadh  gach  aon  diubh. 

9  Agus  dh'èirich  iolach  mhòr : 
agus  air  seasamh  suas  do  na 
sgrìobhaichibh  a  bha  air  taobh 
nam  Phairiseach,  chathaich  iad 
'nan  aghaidh,  ag  ràdh,  Cha  'n'eil 
sinne  faotainn  cron  air  bith  san 
duine  so  :  ach  ma  labhair  spiorad 
no  aingeal  ris,  na  cogamaid  an 
aghaidh  Dhè. 

10  Agus  an  uair  a  dh'èirich 
connsachadh  mor  eatorra,  air  do'n 
àrd-cheannard  bhi  fo  eagal  gu'n 
rachadh  Pòl  a  tharruing  as  a 
chèile  leo,  dh'àithn  e  do  na  saigh- 
dearaibh  dol  sìos,  agus  esan  a 
thogail  leis  an  làimh  làidir  as  am 
meadhon,  agus  a  thoirt  do'n 
chaisteal. 

11  Agus  air  an  oidhche  'na 
dhèigh  sìn,  sheas  an  Tighearn 
làimh  ris,  agus  thubhairt  e,  Biodh 
misneach  mhaith  agad,  a  Phòil ; 
oir  mar  a  rinn  thu  fianuis  a'm' 
thimchioll-sa  ann  an  Ierusalem,  is 
amhuil  sin  is  èigin  duit  fianuis 
dheanamh  anns  an  Ròimh. 

12  Agus  air  teachd  do'n  là, 
chruinnich  dream  àraidh  do  na 
h-Iudhachaibh  an  ceann  a  chèile, 
agus  chuir  siad  iad  fèin  fo  mhall- 
achadh,    ag  ràdh,   nach   itheadh 

agus  nach  òladh  iad  gus  am 
marbhadh  iad  Pòl. 

13  Agus  bha  iad  os  ceann  dà 
f hichead  fear,  a  rinn  an  coimh- 
mhionnachadh  so. 

14?  Agus  thàinig  iad  chum  nan 
àrd-shagart,  agus  nan  seanair,  agus 
thubhairt  iad,  Chuir  sinne  sinn 
fèin  fo  àrd-mhallachadh,  nach 
blaiseamaid  ni  sam  bith  gus  am 
marbhamaid  Pòl. 

15  A  nis,  uime  sin,  iarraibhse, 
maille  ris  a'  chomhairle,  air  an  àrd- 
cheannard,  gu'n  tugadh  e  d'ar 
ionnsuidhse  e  am  màireach,  mar 
gu  biodh  a  rùn  oirbh  fios  fhaotainn 
ni  bu  choimhlionta  air  ni  èigin 
m'a  thimchioll :  agus  tha  sinne 
deas  chum  esan  a  mharbhadh, 
mu'n  tig  e'm  fagus  duibh. 

16  Agus  an  uair  a  chuala  mac 
peathar  Phòil  am  feall-fholach 
so,  thàinig  e,  agus  air  dha  dol  a 
steach  do'n  chaisteal,  dh'innis  e 
sin  do  Phòl. 

17  An  sin  ghairm  Pòl  d'a  ionn- 
suidh  aon  do  na  ceannardaibh- 
cheud,  agus  thubhairt  e,  Thoir 
an  t-òganach  so  chum  an  àrd- 
cheannaird ;  oir  ta  ni  àraidh  aige 
r'a  innseadh  dha. 

18  An  sin  thug  e  leis  e,  agus 
threòraich  se  e  chum  an  àrd- 
cheannaird,  agus  thubhairt  e, 
•Ghairm  Pòl  am  prìosanach  mise 
d'a  ionnsuidh,  agus  ghuidh  e  orm 
an  t-òganach  so  thoirt  a't'ionn- 
suidhse,  aig  am  bheil  ni  èigin  r'a 
innseadh  dhuit. 

19  An  sin  rug  an  t-àrd-cheann- 
ard  air  a  làimh,  agus  chaidh  e  a 
leth-taobh  an  uaigneas  maille  ris, 
agus  dh'fhiosraich  e  dheth,  Ciod  a 
tha  agad  r'a  innseadh  dhomhsa  ? 

20  Agus  thubhairt  esan,  Rinn 
na  h-Iudhaich  comhairle  iarraidh 
ortsa,  gu'n  tugadh  tu  Pòl  am 
màireach   do'n   chomhairle,  mar 


gu'm  biodh  iad  gu  rannsachadh 
ni's  gèire  a  dheanamh  air  ni-èigin 
m'a  thimchioll. 

21  Ach  na  aontaich  thusa  leo  : 
oir  a  ta  os  ceann  dà  f  hichead  fear 
dhuibh  ri  feall-fholach  'na  agh- 
aidh,  a  chuir  iad  fèin  fo  mhallach- 
adh,  nach  ith  agus  nach  òl  iad  gus 
am  marbh  iad  e :  agus  a  nis  tha 
iad  ullamh,  a'  feitheamh  ri  geall- 
adh  uaiste. 

22  An  sin  leig  an  t-àrd-cheann- 
ard  uaith  an  t-òganach,  agus 
dh'àithn  e  dha,  ag  rddh,  Feuch, 
nach  innis  thu  do  neach  sam  bith, 
gu'n  d'fhoillsich  thu  na  nithe  so 
dhomhsa. 

23  Agus  ghairm  e  d'a  ionnsuidh 
dàcheannard-ceud,agus  thubhairt 
e,  Ulluichibh  dà  cheud  saighdear 
a  thèid  gu  Cesarea,  agus  deich 
agus  tri  fichead  marcach,  agus  dà 
cheud  fear-sleadha,  air  an  treas 
uair  do'n  oidhche. 

24  Agus  ulluichibh  eich,  chum 
air  doibh  Pòl  a  chur  orra,  gu'n 
toir  iad  e  gu  tèaruinte  chum  an 
uachdarain  Felics. 

25  Agus  sgrìobh  e  litir  air  a' 
mhodh  so  : 

26  Beatha  agus  slàinte  o 
Chlaudius  Lisias,  chum  an  uach- 
darain  ro  òirdheirc  Felics. 

27  Ghlacadh  an  duine  so  leis 
na  h-Iudhachaibh,  agus  an  uair  a 
bha  iad  air  tì  a  mharbhadh,  thàinig 
mise  orra  le  saighdearaibh,  agus 
thug  mi  dhiubh  e,  a'  tuigsinn 
gu'm  bu  Romhanach  e. 

28  Agus  air  dhomh  bhi  toileach 
air  fios  an  aobhair  fhaotainn  air 
son  an  d'agair  iad  e,  thug  mi  sìos 
e  chum  an  comhairle-san  : 

29  Agus  thuig  mi  gu'n  robh  e 
air  agairt  mu  cheisdibh  d'an  lagh 
fèin,  gun  ni  sam  bith  air  a  chur 
as  a  leth  a  b'airidh  air  bàs  no  air 
ceanglaichibh. 

30  Ach  an  uair  a  dh'innseadh 
dhomh  gu'n  robh  na  h-Iudhaich 
gu  feall  a  chaitheadh  air  an 
duine,  air  ball  chuir  mi  a'  t'ionn- 
suidhse  e,  agus  thug  mi  àithne 
mar  an  ceudna  d'a  luchd-casaid, 
gach  cùis  a  bha  aca  'na  aghaidh  a 
chur  an  cèill  a'd'  làthairse.  Slàn 
leat. 

31  An  sin  air  do  na  saighdear- 
aibh  Pòl  a  ghabhail,  a  rèir  mar  a 
dh'àithneadh  dhoibh,  thug  iad  san 
oidhche  e  gu  Antipatris. 

32  Agus  air  an  là  maireach  leig 
iad  do'n  mharc-shluagh  dol  leis, 
agus  phill  iad  fèin  do'n  chaisteal. 

33  Agus  an  uair  a  chaidh  iad 
a  stigh  do  Chesarea,  agus  a  thug 
iad  an  litir  do'n  uachdaran,  chuir 
iad  mar  an  ceudna  Pòi  'na  fhian- 
uis : 

34  Agus  an  uair  a  leugh  an 
t-uachdaran  an  litir,  dh'fhiosraich 
e  cò  an  dùthaich  o'n  robh  e.  A- 
gus  an  uair  »  thuig  e  gur  ann  o 
Chilicia  bha  e, 

35  Thubhairt  e,  Eisdidh  mi 
riut,  'nuair  a  thig  do  luchd-casaid 
mar  an  ceudna.  Agus  dh'àithn  e 
esan  a  choimhead  ann  an  talla- 
breitheanais  Heroid. 

CAIB.  XXIV. 

1  Air  do  Phòl  a  bhi  air  a  chasaid  le 
Tertullus  an  cainnt-fhcar,  10 
tha  e  freagairt  aìr  a  shon  fèin 
thaobh  a  chaiihe-beatha  agus 
a  theagaisg  :  24  Tha  e  searmon- 
achadh  Chriosd  do'n  uachdaran 
agus  d'a  mhnaoi. 

AGUS  an  ceann  chùig  làith- 
ean  'na  dhèigh  sin,  chaidh 
Ananias  an  t-àrd-shagart  sìos 
maille  ris  na  seanairibh,  agus  ri 
Tertullus  fear-tagraidh  àraidh, 
muinntir   a   nochd   iad    fèin   an 


làthair  an  uachdarain  an  aehaidh 
Phòil. 

2  Agus  an  uair  a  ghairmeadh 
a  mach  e,  thòisich  Tertullus  air 
a  chasaid,  ag  ràdh,  Do  bhrìgh  gu 
bheil  sinn  trìdsa  a'  mealtuinn  mòr- 
shìochainnt,  agus  gu'n  d'rinneadh 
iomadh  deadh  ghnìomh  do'n  chinn- 
each  so  troimh  do  ghliocas-sa. 

3  Tha  sinne  gabhail  ri  so,  anns 
gach  àm  agus  gach  àit,  Fhelics 
ro  òirdheirc,  maille  ris  gach  uile 
bhuidheachas. 

4  Ach,  chum  nach  cuirinn  mòr- 
mhoille  ort,  guidheam  ort,  do  d' 
shuairceas  gu'n  èisd  thu  ruinn  gu 
h-ath-ghoirid. 

5  Oir  fhuair  sinn  am  fear  so 
'na  phlàigh,  agus  a'  brosnuchadh 
nan  ludhach  uile  gu  ceannairc  air 
feadh  an  domhain,  agus  'na  cheann- 
feadhna  do  luchd  saobh-chreidimh 
nan  Nasarenach. 

6  Neach  mar  an  ceudna  a  thog- 
air  an  teampull  a  shalachadh ;  a- 
gus  a  ghlac  sinne,  agus  b'àill  leinn 
breth  a  thoirt  air,  a  rèir  ar  lagha 
fèin. 

7  Ach  air  teachd  do  Lisias  an 
t-àrd-cheannard  oirnn,  thug  e  le 
mòr-ainneart  as  ar  làmhaibh  e. 

8  Aig  àithneadh  d'a  luchd-cas- 
aid  teachd  a'd'  ionnsuidhse  , 
neach  o'm  feud  thu  le  a  cheas- 
nachadh,  fios  fhaotainn  air  na 
h-uile  nithibh  a  tha  sinne  a'  cur 
as  a  leth. 

9  Agus  dh'aontaich  nà  h-Iudh- 
aich  mar  an  ceudna,  ag  ràdh, 
Gu'n  robh  na  nithe  sin  mar 
sin. 

10  An  sin  air  do'n  uachdaran 
smèideadh  air  Pòl  e  a  labhairt, 
fhreagair  esan,  Is  mòid  mo 
mhisneach  gu  freagairt  air  mo 
shon  fèin,  gu  bheil  fhios  agam  gu 
robh  thusa  rè  mòrain  bhliadhna 

a'd'  bhreitheamh  air  a'  chinneach 
so : 

1 1  Oir  feudaidh  tu  fios  f  haot- 
ainn,  naeh  mò  na  dà  là  dheug 
o  chaidh  mi  suas  gu  lerusalem,  a 
dheanamh  aoraidh. 

12  Agus  cha  d'fhuair  iad  mi 
a'  deasboireachd  ri  aon  neach  san 
teampull,  no  a'  brosnachadh  an 
t-sluaigh  gu  ceannairc,  aon  chuid 
sna  sionagogaibh,  no  anns  a' 
bhaile. 

13  Ni  mò  is  urrainn  iad  na 
nithe  sin  a  dhearbhadh  a  tha  iad 
a'  cur  as  mo  leth. 

14  Ach  aidicheam  so  dhuitse, 
gur  ann  a  rèir  na  slighe  sin  ris  an 
abair  iadsan  saobh-chreidimh,  a 
dheanam-sa  aoradh  doDhia  m'aith- 
riche,  a'  creidsinn  nan  uile  nithe 
a  ta  sgrìobhta  san  lagh  agus  anns 
na  f  àidhibh : 

15  Agus  a  ta  dòchas  agam  an 
Dia,  ris  am  bheil  sùil  mar  an  ceud- 
na  aca  fèin,  gu'n  tig  aiseirigh  nam 
marbh,  nam  fìrean  araon  agus  nan 
neo-fhìrean. 

16  Agus  an  so  saothraicheam  a 
ghnàth  coguis  neo-lochdach  a  bhi 
agam  thaobh  Dhè,  agus  a  thaobh 
dhaoine. 

17  A  nis  an  dèigh  mòrain 
bhliadhna,  thàinig  mi  a  thoirt 
dèirce  chum  mo  chinnich,  agus 
thabhartas. 

18  Air  a  so  fhuair  Tudhaich 
àraidh  o'n  Asia  mi  air  mo  ghlan- 
adh  san  teampull,  gun  sluagh,  gun 
bhuaireas. 

19  Muinntir  d'am  bu  chòir  bhi'n 
so  a'd'  làthairse,  agus  m'agairt, 
nam  biodh  ni  sam  bith  aca  a'm' 
aghaidh. 

20  No  abradh  iad  so  fèin,  ma 
fhuair  iad  eucoir  sam  bith  ann- 


amsa,  'nuair  a  sheas  mi  an  làthair 
na  comhairle. 

21  Mur  ann  a  mhàin  air  son 
an  aoin  fhocail  so,  a  ghlaodh  mi 
a'm'  sheasamh  'nam  measg,  Gur 
ann  air  son  aiseirigh  nam  marbh, 
a  ta  mi  air  mo  thoirt  gu  breith- 
eanas  leibhse  an  diugh. 

22  Agus  an  uair  a  chuala  Felics 
na  nithe  so,  air  dha  eòlas  ni  bu 
diongmhaltabhi  aige  air  an  t-slighe 
sin,  chuir  e  air  dàil  iad,  ag  ràdh, 
'Nuair  a  thig  Lisias  an  t-àrd- 
cheannard  a  nuas,  làn-rannsaich- 
idh  mi  bhur  cùis. 

23  Agus  dh'àithn  e  do  cheann- 
ard-ceud  Pòl  a  ghleidheadh,  agus 
e  bhi  fuasgailte  aige,  agus  gun 
neach  d'a  mhuinntir  fèin  a  bhac- 
adh  o  f  hrithealadh  dha,  no  teachd 
d'a  ionnsuidh. 

24  Agus  an  dèigh  làithean  àr- 
aidh,  'nuair  a  thàinig  Felics  maille 
r'a  mhnaoi  Drusilla,  a  bha  'na 
Ban-Iudhach,  chuir  e  fios  air  Pòl, 
agus  dh'èisd  e  ris  mù  thimchioll  a' 
chreidimh  ann  an  Criosd, 

25  Agus  air  dhasan  bhi  a'  reuson- 
achadh  mu  f hìreantachd,  stuaim l 
agus  breitheanas  ri  teachd,  ghabh 
Fel'ics  eagal  mòr,  agus  f  hreagair  e, 
Imich  romhad  an  tràth-sa;  'nuair 
a  bhios  ùine  agam,  cuiridh  mi  fios 
ort. 

26  Bha  dùil  aige  mar  an  ceud- 
na  gu  rachadh  airgiod  a  thoirt  da 
le  Pòl,  chum  gu'm  fuasgladh  se  e : 
uime  sin  chuir  e  fios  air  ni  bu  trice, 
agus  labhair  e  ris. 

27  Ach  air  do  dhà  bhliadhnabhi 
air  an  coimhlionadh,  thàinig  Por- 
cius  Festus  an  àit  Fhelics :  agus 
air  do  Fhelics  bhi  toileach  comain 
a  chur  air  na  h-Iudhachaibh  dh'- 
fhàg  e  Pòl  ceangailte. 


measarrachd. 

2  Tha  na  h-Iudhaich  «'  casaid 
Phòil  an  làthair  Fhestuis :  8 
Tha  efreagairt  air  a  shonfèin, 
1 1  agus  a'  togail  a  chùise  gu 
Ceasar,  fyc. 

ANIS  'nuair  a  thàinig  Festus 
do'n  mhòr-roinn l,  an  ceann 
tri  ìàithean  chaidh  e  suas  o  Che- 
sarea  gu  Ierusalem. 

2  Agus  nochd  an  t-àrd-shagart 
agus  maithean  nan  Iudhach  iad 
fèin  'na  làthair  an  aghaidh  Phòil, 
agus  chuir  iad  impidh  air. 

3  Ag  iarraidh  f  àbhoir  'na  agh- 
aidh,  gu'n  cuireadh  e  fios  air  gu 
Ierusalem,  agus  iad  a  dheanamh 
feall-f  holach  chum  esan  a  mharbh- 
adh  air  an  t-slighe. 

4  Ach  f  hreagair  Festus,  Gu'm 
bu  chòir  Pòl  a  ghleidheadh  ann 
an  Cesarea,  agus  gu'n  rachadh  e 
fèin  an  sin  gu  h-aithghearr. 

5  Uime  sin,  ars'  esan,  rachadh 
iadsan  'nur  measg  a  dh'fheudas, 
sìos  maille  riumsa,  agus  ma  ta 
coire  air  bith  san  duine  so,  cuir- 
eadh  iad  sin  as  a  leth. 

6  Agus  air  dha  fantuinn  'nam 
measg  os  ceann  deich  làithean, 
chaidh  e  sìos  do  Chesarea,  agus 
air  an  là  màireach  shuidh  e  air 
a'  chaithir-bhreitheanais,  agus 
dh'àithn  e  Pòl  a  thoirt  làthair. 

7  Agus  an  uair  a  thàinig  esan, 
sheas  na  h-Iudhaich  a  thàinig  a 
nuas  o  Ierusalem  m'a  thimchioll, 
a'  cur  choireanna  lìonmhor  agus 
mòra  à  leth  Phòil,  nach  b'urrainn 
iad  a  dhearbhadh : 

8  'Nuair  a  fhreagair  esan  'ga 
shaoradhfèin,  Chad'rinn  mi  cionta 
sam  bith  an  aghaidh  lagha  nan 
Iudhach,  no'n  aghaidh  an  team- 
puill,  no'n  aghaidh  Cheasair. 

9  Ach  air  bhi  do  Fhestus  tog- 


arrach  air  toileachas-inntinn  a 
thoirt  do  nah-Iudhachaibh,fhreag- 
air  e  Pòl,  agus  thubhairt  e,  An 
àill  leatsa  dol  suas  gu  lerusalem, 
agus  an  sin  dol  fo  bhreitheanas 
thaobh  nan  nithe  sin  ann  mo  làth- 
air-sa? 

10  An  sin  thubhairt  Pòl,  Tha 
mi  m'  sheasamh  aig  caithir- 
breithreanais  Cheasair,  far  an  còir 
breth  a  thoirt  orm :  air  na  h-Iudh- 
achaibh  cha  d'rinn  mi  eucoir  sam 
bith,  mar  is  maith  a  ta  fios  agad- 
sa. 

11  Oir  ma  tha  mi  deanamh 
eucoir,  agus  ma  rinn  mi  ni  sam 
bith  a  thoill  bàs,  cha  'n'eil  mi 
diultadh  bàs  fhulang;  ach  mur 
'eil  ni  sam  bith  dhiubh  sinfìor  a 
tha  iad  so  a'  cur  as  mo  leth,  cha'n 
fheud  duine  sam  bith  mo  thoirt 
thairis  doibh.  Tha  mi  togail  mo 
chùise  gu  Ceasar. 

12  An  sin  an  dèigh  do  Fhestus 
labhairt  ris  a'  chomhairle,  fhreag- 
air  e,  An  do  thog  thu  do  chùis  gu 
Ceasar  ?  Gu  Ceasar  thèid  thu. 

13  Air  dol  do  iàithibh  àraidh 
seachad,  thàinig  Agripa  an  righ 
agus  Bernice  gu  Cesarea  a  chur 
f  àilte  air  Festus. 

14  Agus  air  dhoibh  mòran  làith- 
ean  a  chaitheadh  an  sin,  chuir 
Festus  cùis  Phòil  an  cèill  do'n 
righ,  ag  ràdh,  Dh'fhàgadh  duine 
àraidh  le  Felics  'na  phrìosanach. 

15  Air-san,  anuair  a  bha  mise 
ann  an  Ierusalem,  rinn  na  h-àrd- 
shagairt  agus  seanairean  nan  Iudh- 
ach  casaid  rium,  ag  iarraidh  dìt- 
idh2  'na  aghaidh. 

16  D'an  d'thug  mise  am  freag- 
radh  so,Cha'negnàth  nanRomh- 
anach  duine  sam  bith  a  thoirt 
thairis  chum  bàis  3,  gus  am  bi  aig 
an  neach  a  tha  air  agairt,  a  luchd- 


earrainn;  province.  Sasg.' 


-2  binne. — 5  ■millidh, 

casaid  aghaidh  ri  h-aghaidh,  agus 
gu'm  bi  cothrom  aige  air  e  fèin 
a  shaoradh  o'n  choire  a  chuireadh 
as  a  leth. 

17  Uime  sin,  an  uair  a  thàinig 
iad  araon  an  so,  gun  mhoille  sam 
bith,  shuidh  mi  air  an  là  màireach 
sa'  chaithir-bhreitheanais,  agus 
dh'àithn  mi'n  duine  a  thoirt  a 
làthair. 

18  Agus  an  uair  a  sheas  a 
luchd-tagraidh  m'a  thimchioll, 
cha  do  chuir  iad  coire  air  bith 
as  a  leth  do  na  nithibh  a  shaoil 
mise : 

19  Ach  thug  iad  ceisdean 
àraidh  'na  aghaidh  mu  thimchioll 
an  creidimh l  fèin,  agus  mu  thim- 
chioll  Iosa  àraidh,  a  fhuair  bàs, 
neach  a  thubhairt  Pòl  a  bhi 
beò. 

20  Agus  a  chionn  gu  robh  mise 
amharusach  mu  thimchioll  an 
leithid  sin  do  cjheisdibh,  dh'fhios- 
raich  mi  dheth  am  b'àill  leis  dol 
suas  gu  Ierusalem,  agus  an  sin 
dol  fo  bhreitheanas  mu  na  nithibh 
so. 

21  Ach  an  uair  a  dh'iarr  Pòl  a 
choimhead  gus  am  fiosraichteadh 
a  chùis-san  le  Augustus,  dh'àithn 
mi  e  bhi  air  a  ghleidheadh  gus  an 
cuirinn  gu  Ceasar  e. 

22  An  sin  thubhairt  Agripa  ri 
Festus,  B'àill  leamsa  fèin  an  duine 
so  chluinntinn.  Am  màireach,  a 
deir  esan,  cluinnidh  tu  e. 

23  Uime  sin,  air  an  là  màir- 
each,  'nuair  a  thàinig  Agripa,  agus 
Bernice,  le  mòr-ghreadhnachas, 
agus  a  chaidh  iad  a  steach  maille 
ris  na  h-àrd-cheannardaibh  agus 
prìomh-dhaoinibh  na  caithreach 
do'n  ionad  èisdeachd,  air  do  Fhes- 
tus  àithne  a  thoirt,  thugadh  Pòl 
a  làthair. 


24  Agus  thubhairt  Festus,  A 
righ  Agripa,  agus  sibhse  a  dhaoine 
uile  a  ta  làthair  an  so  maille 
ruinn,  tha  sibh  a'  faicinn  an  duine 
so,  mu'n  do  chuir  sluagh  nan 
Iudhach  uile  impidh  ormsa,  araon 
ann  an  Ierusalem,  agus  an  so,  a' 
glaodhaich  nach  bu  chòir  e  bhi  ni 
b'fhaide  beò. 

25  Ach  an  uair  a  thuig  mise 
nach  d'rinn  e  ni  sam  bith  a  thoill 
bàs,  agus  a  chionn  gu'n  do  thog 
e  fèin  a  chùis  gu  Augustus,  shon- 
raich  mi  a  chur  d'a  ionnsuidh. 

26  Mu  nach  'eil  ni  sam  bith 
cinnteach  agam  r'a  sgrìobhadh 
chum  mo  Thighearna.  Uime  sin 
thug  mi  mach  e  d'ur  ionnsuidhse, 
agus  gu  h-àraidh  a'd'  ionnsuidhse, 
a  righ  Agripa,  chum  an  dèigh 
rannsachadh  a  dheanamh,  gu'm 
biodh  agam  ni  èigin  r'a  sgrìobh- 
adh. 

27  Oir  is  mi-reusonta  a'  m' 
bheachdsa  prìosanach  a  chur  uam, 
agus  gun  na  cùisean  a  ta  'na  agh- 
aidh  aìnmeachadh. 

CAIB.  XXVI. 
1  Tha  Pòl  an  làthair  Agripa,  a' 
cur  an  cèill  a  chaithc-beatha  o 
'òige  :  12  agus  cionnus  a  dh'ioìn- 
paicheadh  e  gu  mìorbhuileach. 
24  Tha  Festus  a'  cur  as  a  leth 
gu  robh  e  air  a'  chdhach,  fyc. 

AN  sin  thubhairt  Agripa  ri 
Pòl,  Tha  cead  agad  labhairt 
air  do  shon  fèin.  An  sin  shìn  Pòl 
a  mach  a  làmh,  agus  fhreagair 
e  air  a  shon  fèin. 

2  Ataim  'gam  mheas  fèin  sona, 
a  righ  Agripa,  do  bhrìgh  gu  bheil 
mi  gu  freagairt  air  mo  shon  fèin 
an  diugh  a'd'  làthair-sa,  thaobh 
nan  nithe  sin  uile  a  ta  air  an  cur 
as  mo  leth  leis  na  h-Iudhach- 
aibh : 


1  an  saobh-chrcidimh. 

3  Gu  h-àraidh,  a  chionn  gu 
bheil  thusa  eòlach  air  gach  gnàth 
agus  ceisd  a  tha  am  measg  nan 
ludhach  :  uime  sin,  guidheam  ort, 
èisd  rium  gu  foighidneach. 

4  Tha  mo  bheatha-sa  o  m'  òige, 
a  chaitheadh  air  tùs  am  measg 
mo  chinnich  fèin  ann  an  Ierusa- 
lem,  aithnichte  do  na  h-Iudhach- 
aibh  uile, 

5  D'am  b'aithne  mi  o  thùs, 
(nam  b'àill  leo  fianuis  a  dhean- 
amh,)gu'n  do  chaith  mi  mo  bheatha 
a'm'  Phairiseach,  a  rèir  an  luchd 
comh-bharail  a's  teinne  d'ar  creid- 
imh-ne. 

6  Agus  a  nis  tha  mi  'm  sheas- 
amh  fo  bhreitheanas  air  son  dòch- 
ais  a'  gheallaidh  a  rinneadh  le  Dia 
d'ar  n-aithrichibh : 

7  Chum  am  bheil  dùil  aig  ar  dà 
thrèibh  dheug-ne  teachd,  a'  dean- 
amh  seirbhis  do  Dkia  a  là  agus  a 
dh'oidhche  do  ghnàth ;  agus  air 
son  an  dòchais  so  tha  mise,  a  righ 
Agripa,  air  m'agairt  leis  nah-Iudh- 
achaibh. 

8  C'ar  son  a  mheasar  leibhse 
mar  ni  do-chreidsinn,  gu'n  dùisg- 
eadh  Dia  na  mairbh  ? 

9  Gu  deimhin  mheas  mise 
annam  fèin,  gu'm  bu  chòù*  dhomh 
mòran  nithe  a  dheanamh  an  agh- 
aidh  ainme  Iosa  o  Nasaret. 

10  Ni  mar  an  ceudna  a  rinn  mi 
ann  an  Ierusalem  :  agus  air  faot- 
ainn  ùghdarrais  o  na  h-àrd-shag- 
artaibh,  dhruid  mi  mòran  do  na 
naoimh  am  prìosanaibh ;  agus  an 
uair  a  chuireadh  gu  bàs  iad,  thug 
mi  mo  ghuth  'nan  aghaidh. 

11  Agus  a'  deanamh  peanais 
orra  gu  minic  anns  gach  sionagog, 
cho-èignich  mi  iad  gu  toibh- 
eum  a  labhairt;  agus  air  dhomh 


bhi  gu  ro  mhòr  air  boile  'nan 
aghaidh,  rinn  mi  geur-leanmhuinn 
orra,  eadhon  gu  bailtibh  coig- 
reach. 

12  Air  a  so  'nuair  a  bha  mi  dol 
gu  Damascus,  le  cumhachd  agus 
barantas !  o  na  h-àrd-shagartaibh ; 

13  Mu  mheadhon-là,  O  a  righ, 
chunnaic  mi  air  an  t-slighe  solus 
o  nèamh,  bu  shoilleire  na  solus  na 
grèine,  a'  dealrachadh  mu'n  cuairt 
orm,  agus  orrasan  a  bha  'g  im- 
eachd  maille  rium. 

14  Agus  air  tuiteam  dhuinn 
uile  air  an  talamh,  chuala  mi  guth 
a'  labhairt  rium,  agus  ag  ràdh  anns 
a'  chainnt  Eabhruidhich,  A  Shauil, 
a  Shauil,  c'ar  son  a  ta  thu  ga  m' 
gheur-leanmhuinn-se  ?  Is  cruaidh 
dhuitse  bhi  breabadh  an  aghaidh 
nan  dealg. 

15  Agus  thubhairt  mise,  Cò  thu, 
a  Thighearn  ?  Agus  thubhairt 
esan,  Is  mise  Iosa  a  tha  thusa  a' 
geur-leanmhuinn. 

16  Ach  èirich,  agus  seas  air  do 
chosaibh;  oir  dh'fhoillsichmisemi 
fèin  duit  chum  na  crìche  so,  gu'n 
orduichinn  thu  a'd'  mhinisteir  a- 
gus  a'd'  fhianuis  araon  air  na  nith- 
ibh  sin  a  chunnaic  thu,  agus  na 
nithibh  anns  am  foillsich  mi  mi 
fèin  duit ; 

17  Ga  d'  shaoradh  o'nt-sluagh, 
agus  o  na  Cinneachaibh,  chum  am 
bheil  mi  nis  ga  d'  chur, 

18  A  dh'fhosgladh  an  sùl,  chum 
gu  tionndaidh  iad  o  dhorchadas 
gu  solus,  agus  o  chumhachd  Shat- 
ain  gu  Dia,  chum  gu  faigh  iad 
maitheanas  peacaidh,  agus  oigh- 
reachd  maille  ris  a'  mhuinntir  sin, 
a  ta  air  an  naomhachadh  troimh 
chreidimh  a  ta  annam-sa. 

19  Uime  sin,   a  righ  Agripa, 


1  ùglidarras,  comas. 

eha  robh  mi  eas-ùmhal  do'n  tais- 
bean  nèamhaidh : 

20  Ach  shearmonaich  mi  air 
tùs  dhoibhsan  ann  an  Damascus, 
agus  ann  an  Ierusalem,  agus  air 
feadh  tìre  Iudea  uile,  agus  an  sin 
do  na  Cinneachaibh,  iad  a  dhean- 
amh  aithreachais,  agus  pilltinn  ri 
Dia,  a'  deanamh  oibre  iomchuidh 
an  aithreachais. 

21  Air  son  nan  nithe  so  ghlac 
na  h-Iudhaich  mi  san  teampull, 
agus  b'àill  leo  mo  mharbhadh. 

22  Uime  sin  air  dhomh  còmh- 
nadh  f  haotainn  o  Dhia,  bhuanaich 
mi  gus  an  là'n  diugh,  a'  deanamh 
fianuis  do'n  bheag  agus  do'n 
mhòr,  gun  ni  air  bith  a  labhairt 
ach  na  nithe  sin  a  thubhairt  na 
fàidhean  agus  Maois  a  bha  gu 
teachd : 

23  Gu  robh  Criosd  gu  fulang, 
agus  gu  robh  e  gu  èirigh  an  ceud 
neach  o  na  marbhaibh,  agus  gu'm 
foillsicheadh  e  solus  do'n  phobull, 
agus  do  na  Cinneachaibh. 

24?  Agus  air  dha  bhi  labhairt 
nan  nithe  so  air  a  shon  fèin, 
thubhairt  Festus  le  guth  àrd, 
Tha  thu  air  mhi-chèill  *,  a  Phòil : 
tha  mòr-f  hòghlum  ga  d'  chur  air 
boile. 

25  Ach  thubhairt  esan,  Cha 
'n'eil  mi  air  boile,  Fhestuis  ro 
òirdheirc ;  ach  labhram  briathra 
na  fìrinn  agus  na  cèille. 

26  Oir  a  ta  fhios  aig  an  righ, 
roimh  am  bheil  mise  labhairt  gu 
saor,  air  na  nithibh  so :  oir  tha 
cinnt  agam  nach  'eil  a  h-aon  do 
na  nithibh  so  an  ain-f  hios  da ;  oir 
cha'n  ann  an  cùil  a  rinneadh  so. 

27  Am  bheil  thu  creidsinn  nam 
fàidh,  a  righ  Agripa?  tha  fhios 
agam  gu  bheil  thu  'g  an  creidsinn. 

23  An  sin  thubhairt  Agripa  ri 


Pòl,  Is  beag  nach  'eil  thu  'gam 
aomadh  gu  bhi'm  Chriosdaidh. 

29  Agus  thubhairt  Pòl,  B'e  mo 
ghuidhe  airDia,gu'm  biodh,  cha'n 
e  mhàin  thusa,  ach  mar  an  ceudna 
iadsan  uile  a  tha  'g  èisdeachd  rium 
an  diugh,  ann  am  beag  agus  am 
mòr,  mar  a  ta  mise,  saor  o  na 
geimhlibh  so. 

30  Agus  air  dha  na  briathra  so 
a  labhairt,  dh'èirich  an  righ,  agus 
an  t-uachdaran,  agusBernice,  agus 
an  dream  a  shuidh  maille  riu. 

31  Agus  air  dol  a  leth-taobh 
dhoibh,  labhair  iad  r'a  chèile,  ag 
ràdh,  Cha  'n'eil  an  duine  so  a' 
deanamh  ni  air  bith  toillteannach 
air  bàs,  no  air  geimhlibh. 

32  An  sin  thubhairt  Agripa  ri 
Festus,  Dh'fheudta  an  duine  so  a 
leigeadh  as,  mur  bhiodh  gu'n  do 
thog  e  a  chùis  gu  Ceasar. 

CAIB.  XXVII. 

1  Tha  Pòl  «'  gabhail  luinge  do'n 
Ròimh,  19  agus  ag  innseadh 
roimh-làimh  cunnairt  an  turuis. 
14  Tha  iad  air  an  sèideadh  chuige 
agus  uaith  le  stoirm,  agus  a' 
fulang  long-bhrisidh ;  44  gidh- 
eadh  tha  iad  a'  teachd  air  tir  ga 
tèaruinte. 

AGUS  an  uair  athugadh  breth 
sinne  a  sheòladh  do'n  Ead- 
ailt,  thug  iad  Pòl  thairis  maille  ri 
prìosanaich  àraidh  eile,  do  cheann- 
ard-ceud  d'am  b'ainm  Iulius,  do 
chuideachd  Augustuis. 

2  Agus  air  dhuinn  dol  air  luing 
le  Adramitium,  thog  sinn  ar  seòil, 
a'  cur  romhainn  seòladh  seachad 
air  crìochaibh  na  h-Asia,  air  do 
Aristarchus  Macedonach  o  Thesa- 
lonica  bhi  maille  ruinn. 

3  Agus  air  an  là  màireach, 
thàinig  sinn  gu  Sidon.     Agus  air 


air  a*  chuthach. 

do  Iulius  buntainn  gu  suairce  ri 
Pòl,  leig  e  dha  dol  a  dh'ionnsuidh 
a  chàirde  chum  comhfhurtachd 
fhaotainn. 

4  Agus  air  dhuinn  stiùradh  as 
sin,  sheòl  sinn  fuidh  Chiprus,  a 
chionn  gu  robh  na  gaotha  'nar 
aghaidh. 

5  Agus  air  seòladh  dhuinn  troimh 
'n  f  hairge  ta  làimh  ri  Cilicia  agus 
Pamphilia,  thàinig  sinn  gu  Mira 
caithir1  do  Licia. 

6  Agus  f  huair  an  ceannard-ceud 
long  an  sin  o  Alecsandria,  a  bha 
seòladh  do'n  Eadailt,  agus  chuir  e 
sinn  a  steach  innte. 

7  Agus  an  uair  a  sheòl  sinn  gu 
mall  rè  mòrain  do  làithibh,  agus 
a  thàinig  sinn  àir  èigin  fa  chomh- 
air  Chniduis,  a  chionn  nach  do 
leig  a'  ghaoth  leinn,  sheòl  sinn 
fuidh  Chrete,  fa  chomhair  Shal- 
mone : 

8  Agus  air  dhuinn  seòladh  air 
èigin  seachad  air,  thàinig  sinn  gu 
ionad  àraidh  d'an  goirear,  Na  Cal- 
aidh  sgiamhach,  am  fagus  d'an  robh 
baile  Lasea. 

9  Agus  air  do  mhòran  ùine  dol 
seachad,  'nuair  a  bha  seòladair- 
eachd  a  nis  cunnartach,  a  chionn 
gu'n  deachaidh  an  trasgadh 
cheana  seachad,  chomhairlich  Pòl 
iad, 

10  Ag  ràdh  riu,  Fheara,  tha  mi 
faicinn  gu'mbi  an  t-seòladaireachd 
so  le  dochann  agus  call  mòr,  cha'n 
e  mhàin  do'n  luchd  agus  do'n 
luing,  ach  d'ar  n-anamaibh  fèin. 

11  Gidheadh,  is  mò  chreid  an 
ceannard-ceud  an  seòladair  agus 
maighstir  na  luinge,  na  na  nithe  a 
labhradh  le  Pòl. 

12  Agus  a  chionn  gu'n  robh  an 
cala  neo-iomchuidh  gus  an  geamh- 
radh  a  chaitheadh  ann,  b'i  comh- 


airle  na  cuicl  bu  mhò  seòladh  as 
sin  mar  an  ceudna,  agus  nam  feud- 
adh  iad  air  chor  sam  bith  teachd 
gu  Phenice,  cala  do  Chrete  a  ta 
'g  amharc  chum  an  iar-dheas,  agus 
an  iar-thuath,  agus  fantuinn  rè  a' 
gheamhraidh  an  sin. 

13  Agus  an  uair  a  shèid  a' 
ghaoth  à  deas  gu  ciùin,  shaoil  iad 
gu  d'fhuair  iad  an  rùn,  agus  ag 
togail  an  seòl  dhoibh,  stiùir  iad  ri 
taobh  Chrete. 

14  Ach  an  ceann  beagain  'na 
dhèigh  sin,  shèid  gaoth  stoirmeil2 
'na  h-aghaidh,  d'an  goirear  Euro- 
clidon. 

1 5  Agus  air  bhi  do'n  luing  air 
a  fuadachadh,  agus  gun  chomas 
di  dol  an  aghaidh  na  gaoithe,  leig 
sinn  ruith  dhi. 

16  Agus  air  dhuinn  ruith  a 
stigh  fuidh  eilean  beag  àraidh  d'am 
b'ainm  Clauda,  is  ann  le  èigin  a 
ràinig  sinn  air  a'  bhàta : 

17  Agus  air  dhoibh  a  thogail 
suas,  ghnàthaich  iad  gach  gleus- 
còmhnaidh,  a'  criosadh  na  luinge 
fuipe;  agus  air  dhoibhbhifo  eagal 
gu'n  tuiteadh  iad  sa'  bheo-ghain- 
eamh,  leig  iad  an  seòil  sìos,  agus 
mar  sin  dh'iomaineadh  iad. 

18  Agus  air  dhuinne  bhi  gu  ro 
mhòr  airarluasgadh  leis  an  stoirm, 
air  an  là  'na  dhèigh  sin  thilg  iad 
a  mach  an  luchd  ; 

19  Agus  air  an  treas  là  thilg 
sinn  le'r  làmhaibh  fèin  a  mach  ac- 
fuinn  na  luinge. 

20  Agus  an  uair  nach  robh  a' 
ghrian  no  na  reulta  r'am  faicinn 
rè  mòrain  do  làithibh,  agus  a  luidh 
stoirm  nach  bu  bheag  oirnn,  thug- 
adh  an  sin  uainn  gach  uile  dhòchas 
gu  teasairgteadh  sinn. 

21  Ach  air  dhuinn  bhi  fada 
'nar  trasff,  an  sin  air  seasamh  do 


baile  — 2  anrathach. 

Phòl  'nam  meadhon,  thubhairt  e, 
Fheara,  bu  chòir  dhuibh  mo 
chomhairle-sa  ghabhail,  agus  gun 
fhuasgladh  o  Chrete,  agus  an 
dochann  agus  an  call  so  a  sheach- 
nadh. 

22  Agus  a  nis  guidheam  oirbh, 
biodh  misneach  mhaith  agaibh : 
oir  cha  bhi  call  anama  sam  bith 
'nur  measg,  ach  a  mhà'm  na luinge. 

23  Oir,  air  an  oidhche  nochd, 
sheas  làimh  riumsa  aingeal  an  Dè 
sin,  d'am  buin  mi,  agus  d'an  dean- 
am  seirbhis, 

24  Ag  ràdh,  A  Phòil,  na  biodh 
eagal  ort ;  is  èigin  duit  bhi  air  do 
thoirt  an  làthair  Cheasair :  agus 
feuch,  dheònuich l  Dia  dhuit  iad- 
san  uile  a  ta  seòladh  maille  riut. 

25  Uime  sin,  fheara,  biodh  ag- 
aibh  deadh  mhisneach  :  oir  a  ta 
mi  creidsinn  Dhè,  gu'n  tachair 
ceart  mar  a  labhradh  rium. 

26  Ach  is  èigin  duinn  bhi  air 
ar  tilgeadh  air  eilean  àraidh. 

27  Agus  an  uair  a  bha  an  ceath- 
ramh  oidhche  deug  air  teachd,  air 
dhuinne  bhi  air  ar  sèideadh  chuige 
agus  uaith  ann  an  cuan  Adria,  mu 
mheadhon-oidhche  b'i  barail  nam 
maraichean  gu  robh  iad  am  fagus 
do  thìr  èigin : 

28  Agus  air  leigeadh  na  luaidhe 
sìos  doibh,  fhuair  iad  an  doimhne 
fichead  aitheamh :  agus  an  uair 
a  chaidh  iad  beagan  air  an  agh- 
aidh,  leig  iad  sìos  an  luaidh  a  rìs, 
agus  f  huair  iad  i  'na  cùig  aitheamh 
deug. 

29  An  sin  air  bhi  dhoibh  fo 
eagal  gu'm  buaileadh  iad  air  ion- 
adaibh  garbha,  thilg  iad  ceithir 
acraichean  à  deireadh  na  luinge, 
agus  ghuidh  iad  an  là  a  theachd. 

30  Agus  an  uair  a  bha  na 
maraichean   air    tì    teicheadh    a 


mach 


luins 


a<ms  a  leie; 


iad  sìos  am  bàta  do'n  fhairge, 
a'  gabhail  orra  bhi  tilgeadh  a 
mach  acraichean  à  toiseach  na 
luinge. 

31  Thubhairt  Pòl  ris  a'  cheann- 
ard-ceud,  agus  ris  na  saighdear- 
aibh,  Mur  fan  iad  sin  san  iuing, 
cha  'n'eil  e'n  comas  duibh  bhi  air 
bhur  teasairginn. 

32  An  sin  ghearr  na  saighdear- 
an  cuird  a'  bhàtaidh,  agus  leig  iad 
leis  tuiteam  sìos. 

33,  Agus  am  feadh  a  bha  an  là 
a'  teachd,  thug  Pòl  a  chomhairle 
orra  uile  biadh  a  ghabhail,  ag 
ràdh,  Is  e  so  an  ceathramh  là  deug 
dhuibh  a'  feitheamh,  agus  a'  fan- 
tuinn  'nur  trasg,  gun  bhiadh  sam 
bith  a  ghabhail. 

34  Uime  sin,  guidheam  oirbh 
biadh  a  ghabhail :  oir  a  ta  so 
chum  bhur  slàinte :  oir  cha  chaill- 
ear  fuiltean  à  ceann  a  h-aon  ag- 
aibh. 

35  Agus  air  dha  na  nithe  so 
labhairt,  agus  aran  a  ghlacadh, 
thug  e  buidheachas  do  Dhia  'nan 
làthair  uile,  agus  air  dha  a  bhris- 
eadh,  thòisich  e  ri  itheadh. 

36  An  sin  ghlac  iad  uile  mis- 
neach  chuca,  agus  ghabh  iadsan 
biadh  mar  an  ceudna. 

37  Agus  bha  sinn  a  dh'anam- 
aibh  uile  anns  an  luing,  dà  cheud 
agus  se-deug  agus  tri  fichead. 

38  Agus  an  uair  a  shàsuich- 
ead  iad  le  biadh,  dh'eutromaich 
iad  an  long,  agus  thilg  iad  a  mach 
an  cruineachd  san  fhairge. 

39  Agus  an  uair  a  bha'n  là  air 
teachd,  cha  d'aithnich  iad  am 
fearann :  ach  thug  iad  an  aire  do 
luib  àraidh  aig  an  robh  tràigh, 
anns  an  robh  mhiann  orra,  nam 
b'urrainn  iad,  an  long  a  chur  gu 
tìr. 

40  Agus  air  togail  nan  acraich- 


■hiodhlaic 

ean  doibh,  leig  iad  ris  an  fhairge 
i,  agus  an  uair  a  dh'fhuasgail  iad 
ceanglaichean  na  stiùire,  agus  a 
thog  iad  am  prìomh-sheòl  ris 
a'  ghaoith,  sheòl  iad  chum  na 
tràighe. 

41  Agus  air  tuiteam  dhoibh 
ann  an  ionad  àraidh  far  an  do 
choinnich  dà  fhairge  a  chèile, 
bhuail  iad  an  long  air  grund ;  a- 
gus  air  sàthadh  d'a  toiseach  sa' 
ghrund,  dh'fhan  e  gun  charach- 
adh,  ach  bhriseadh  a  deireadh  le 
ainneart  nan  tonn. 

42  Agus  b'i  comhairle  nan 
saighdear  gu  marbhadh  iad  na 
prìosanaich,  air  eagal  gu'n  snàmh- 
adh  neach  sam  bith  dhiubh  a  mach, 
agus  gu  rachadh  iad  as. 

43  Ach  air  bhi  do'n  cheannard- 
ceud  toileach  Pòl  a  theasairginn, 
chum  e  air  ais  o'n  comhairle  iad, 
agus  dh'àithn  e  dhoibhsan  d'am 
b'aithne  snàmh,  iarf/emathilgeadh 
sa'  chuan  air  tùs,  agus  dol  a  mach 
air  tìr  : 

44  Agus  do  chàch  dh'àithn  e, 
cuid  diubh  dhol  air  cìàraibh,  agus 
cuid  eile  air  mìribh  briste  do'n 
luing  :  agus  mar  sin  tharladh  gu'n 
deachaidh  iad  uile  tèaruinte  gu 
tìr. 

CAIB.  XXVIII. 
1  An  dèigh  an  long-bhrisidh  thug 
an  sluagh  borb  aoidhcachd  gu 
suairce  do  PhÒl.  5  Cha  do  chiàrr- 
adh  a  lamh  le  nathair  nimhe  a 
lean  rithe.  8  Tha  e  «'  slànuchadh 
mòrain  eucaile  san  eilean.  1 1  Tha 
iad  a'  gabhail  an  turuis  chum  na 
Ròimhe,  S/-c. 

AGUS an  uair  athèarnadh  iad, 
thuig  iad  an  sin  gu'm  b'e 
Melita  ainm  an  eilein. 

2  Agus  nochd  an  sluagh  borb 
caoimhneasnach  bu  bheagdhuinn: 
oir  air  fadadh  teine  dhoibh,  ghabh 


iad  ruinn  uile,  air  son  an  uisge  a 
bha  ann,  agus  air  son  an  fhuachd. 

3  Agus  air  do  Phòl  dorlach 
bhioran  a  thional,  agus  an  cur 
air  teine,  thàinig  nathair  nimhe 
mach  as  an  teas,  agus  shàs  i  'na 
làimh. 

4  Agus  an  uair  a  chunnaic  an 
sluagh  borb  a'  bhèisd  an  crochadh 
r'a  làimh,  thubhairt  iad  r'a  chèile, 
Gu  cinnteach  is  mortair  an  duine 
so,  do  nach  fuiling  dioghaltas  bhi 
beò,  ge  do  theasairgeadh  o'n 
f  hairge  e. 

5  Agus  air  dhasan  a'  bhèisd  a 
chrathadh  dheth  anns  an  teine, 
cha  d'fhulaing  e  dochann  sam 
bith. 

6  Ach  bha  iadsan  a'  feitheamh 
c'uin  a  dh'atadh  e,  no  a  thuiteadh 
e  sìos  marbh  gu  h-obann  :  ach  an 
uair  a  dh'f heith  iad  ùine  fhada, 
agus  nach  fac  iad  dochann  sam 
bith  a'  teachd  air,  air  caochladh 
an  inntinn  dhoibh,  thubhairt  iad 
gur  Dia-e*. 

7  Agus  bha  mu  thimchioll  an 
àite  sin  fearann  aig  priomh-dhuine 
an  eilein,  d'am  b'ainm  Publius,  a 
ghabh  ruinne  agus  a  thug  rè  thri 
làithean  aoidheachd  dhuinn  gu 
càirdeil. 

8  Agus  tharladh  gu  robh  athair 
Phubliuis  'na  luidhe  gu  tinn  le 
fiabhrus,  agus  gearrthach  fola  : 
air  do  Phòl  dol  a  steach  d'a  ionn- 
suidh,  rinn  e  urnuigh,  agus  air  dha 
a  làmhan  a  chur  air,  leighis  se  e. 

9  Agus  an  uair  a  rinneadh  so, 
thàinig  mar  an  ceudna  muinntir 
eile  a  bha  euslan  san  eilean  d'a 
ionnsuidh,  agus  leighiseadh  iad : 

10  Muinntir  mar  an  cetidna  a 
thug  mòr-urram  dhuinn ;  agus  ag 
falbh  dhuinn,  chuir  iad  na  nithe 
sinn  leinn  a  bha  feumail  duinn. 

11  Agus  an  dèigh  thri  mìosa 

sheòl  sinn  ann  an  luing  o  Alec- 
sandria,  a  chaith  an  geamhradh 
san  eilean,  d'am  bu  shuaitheantas 
Castor  agus  Pollucs. 

12  Agus  air  teachd  tìr  dhuinn 
aig  Siracuse,  dh'fhan  sinn  an  sin 
tri  làithean. 

13  Agus  air  seòladh  dhuinn 
timchioll  as  sin,  thàinig  sinn  gu 
Rhegium :  agus  an  ceann  là  'na 
dhèigh  sin  shèid  a'  ghaoth  à  deas, 
agus  thàinig  sinn  an  t-ath  là  gu 
Puteoli : 

14  Aii'  dhuinn  bràithrean  fhao- 
tainn  an  sin,  chuireadh  impidh 
oirnn  leo  fantuinn  seachd  làithean 
maille  riu :  agus  mar  sin  thriall 
sinn  chum  na  Ròimhe. 

15  Agus  as  sin,  air  faotainn  ar 
sgèil  do  na  bràithribh,  thàinig  iad 
'nar  coinneamh  gu  Appii-forum, 
agus  na  Tri  tighibh-òsda ;  agus 
an  uair  a  chunnaic  Pòl  iad  thug, 
e  buidheachas  do  Dhia,  agus 
ghabh  e  misneach. 

16  Agus  an  uair  a  thàinig  sinn 
do'n  Ròimh,  thug  an  ceannard- 
ceud  thairis  na  prìosanaich  do 
cheannard  an  f hreiceadain ;  ach 
thugadh  comas  do  Phòl  a  bhi  leis 
fèin  maille  ri  aon  saighdear  a  bha 
'ga  ghleidheadh. 

17  Agus  thachair,  an  dèigh  thri 
làithean,  gu'n  do  ghairm  Pòl 
uaislean1  nan  Iudhach  an  ceann 
a  chèile.  Agus  an  uair  a  chruin- 
nicheadh  iad,  thubhairt  e  riu, 
Fheara  agus  a  bhràithre,  ged  nach 
d'rinn  mise  ni  sam  bith  an  aghaidh 
a'  phobuill  no  ghnàthanna  nan 
aithriche,  thugadh  thairis  mi  a'm' 
phrìosanach  o  Ierusalem  do  làmh- 
aibh  nan  Komhanach. 

1 8  Muinntir  an  dèigh  dhoibh  mo 
cheasnachadh,  leis  am  bu  mhiann 
mo  leigeadh  as,  a  chionn  nach 
robh  coire  bàis  sam  bith  annam. 


19  Ach  an  uair  a  bha  na 
h-Iudhaich  a'  labhairt  an  aghaidh 
so,  b'èigin  domh  mo  chùis  a  thog- 
ail  gu  Ceasar;  cha'n  e  gu  bheil 
coire  sam  bith  agam  r'a  chur  à 
leth  mo  chinnich. 

20  Air  an  aobhar  so,  uime  sin, 
chuir  mi  fios  oirbhse,  chum  gu 
faicinn  siòh,  agus  gu'n  labhrainn 
ribh :  oir  is  ann  air  son  dòchais 
Israeil  a  ta  mi  ceangailte  leis  an 
t-slabhraidh  so. 

21  Agus  thubhairt  iadsan  ris, 
Cha  d'fhuair  sinne  litriche  sam 
bith  à  Iudea  mu  d'  thimchioll, 
cha  mhò  a  dh'fhoillsich  nodh'in- 
nis  a  h-aon  do  na  bràithribh  a 
thàinig,  olc  sam  bith  umad. 

22  Ach  bu  mhaith  leinn  a 
chluinntinn  uaitse  ciod  i  do  bhar- 
ail :  oir  mu  thimchioll  na  gnè- 
chreidimh  so,  tha  f  hios  againn 
gu'n  labhrar  sgach  àit  'na  h-agh- 
aidh. 

23  Agus  air  suidheachadh  là 
ris,  thàinig  mòran  d'a  ionnsuidh 
chum  a  cheithreanna ;  d'an  do 
mhìnich  e  rioghachd  Dhè,  a'  dean- 
amh  fianuis  uimpe,  agus  a'  cur 
impidh  orra  thaobh  nan  nithe  a 
bhuineas  do  Iosa,  araon  à  lagh 
Mhaois,  agus  as  na  fàidhibh,  o 
mhochthrath  gu  feasgar. 

24  Agus  chreid  cuid  na  nithe  a 
labhradh,  agus  cha  do  chreid  cuid 
eile  dhiubh. 

25  Agus  air  dhoibh  bhi  an 
aghaidh  a  chèile,  sgaoil  iad,  air 
do  Phòl  aon  fhocal  a  ràdh,  Is 
maith  a  labhair  an  Spiorad  naomh 
troimh  'n  f  hàidh  Esaias,ri'r  n-aith- 
richibh, 

26  Ag  ràdh,  Imich  chum  a' 
phobuill  so,  agus  abair,  Le  cluinn- 
tinn  cluinnidh  sibh,  agus  cha  tuig 
sibh;  agus  le  faicinn  chi  sibh,  agus 
cha'n  aithnich  sibh. 


1  maithean,  prìomh-dhaoine. 

27  Oir  a  ta  cridhe  a'  phobuill 
so  air  fàs  reamhar,  agus  tha  iad 
a'  cluinntinn  gu  trom  le'n  cluas- 
aibh,  agus  dhruid *  iad  an  sùilean  ; 
air  eagal  gu  faiceadh  iad  le'rc  sùil- 
ibh,  agus  gu'n  cluinneadh  iad  le'rc 
cluasaibh,  agus  gu'n  tuigeadh  iad 
le'rc  cridhe,  agus  gu'm  pilleadh  iad, 
agus  gu'n  slànuichinnse  iad. 

28  Uime  sin  biodh  fhios  ag- 
aibhse,  gu  n  do  chuireadh  slàinte 
Dhè  chum  nan  Cinneach,  agus 
èisdidh  iadsan. 


29  Agus  an  uair  thubhairt  e  na 
briathra  so,  dh'imich  na  h-Iudh- 
aich  rompa,  agus  bha  mòr-reu- 
sonachadh  aca  eatorra  fèin. 

30  Agus  dh'f han  Pòl  dà  bhliadh- 
na  iomlan  'na  thigh-màil  fèin,  a- 
gus  ghabh  e  ris  na  h-uile  dhaoin- 
ibh  a  thàinìg  d'a  ionnsuidh, 

31  A'  searmonachadh  rìogh- 
achd  Dhè,  agus  a'  teagasg  nan 
nithe  a  bhuineas  do'n  Tighearn 
Iosa  Criosd,  leis  an  uile  dhànachd, 
gun  toirmeasg. 


LlTIR  AN  ABSTOIL  PHOIL  CHUM  NAN  ROMHANACH. 


CALB.  I. 

1  Tha  Pòl  a'  moladh  a  dhreuchd  do 
na  Romhanaich,  agus  ag  inn- 
seadli  a  thograidh  gu  teachd  d'an 
ionnsuidh.  16  Ciod  e  soisgeul 
Chriosd,  agus  an  fhìreantachd  a 

.    ta  e  a'  foillseachadh. 

POL  seirbhiseach  Iosa  Criosd, 
a  ghairmeadh  'na  abstol,  a 
chuireadh  air  leth  chum  Soisgeil 
Dè, 

2  (A  roimh-gheall  e  le  'fhàidh- 
ibh  fèin  anns  na  sgriobtuiribh 
naomha.) 

3  Mu  thimchioll  a  Mhic  Iosa 
Criosd  ar  Tighearna,  a  rinneadh 
do  shìol  Dhaibhidh,  a  rèir  na 
feòla. 

4  A  dhearbhadh  bhi  'na  Mhac 
do  Dia  le  cumhachd,  arèir  Spior- 
aid  na  naomhachd,  troimh  aiseir- 
igh  o  na  marbhaibh  : 

5  Troimh  an  d'f  huair  sinne  gràs 
agus  abstolachd  chum  umhlachd 


a'  chreidimh  am  measg  nan  uile 
chinneach  air  sgàth  'ainme-san  : 

6  Am  measg  am  bheil  sibhse 
mar  an  ceudna  air  bhur  gairm  le 
Iosa  Criosd. 

7  Chum  nan  uile  a  ta  san  Ròimh, 
air  an  gràdhachadh  le  Dia,  air  an 
gairm  'nan  naoimh  :  Gràs  gu  robh 
dhuibhse,  agus  sìothchaint  o  Dhia 
ar  n-Athair,  agus  o'n  Tighearn 
Iosa  Criosd. 

8  Air  tùs,  tha  mi  toirt  buidh- 
eachais  do  m'  Dhia  troimh  Iosa 
Criosd,  air  bhur  sonsa  uile,  do 
bhrìgh  gu  bheil  bhur  creidimh 
iomraideach  air  feadh  an  domhain 
uile. 

9  Oir  is  e  Dia  m'f  hianuis,  d'am 
bheil  mi  a'  deanamh  seirbhis  le 
m'  spiorad  ann  an  soisgeul  a  Mhic, 
gu  bheil  mi  gun  sgur  a'  deanamh 
iomraidh  oirbh, 

10  Aghnàth  a'  guidhe  ann  am 
urnuighibh,  nam  feudainn  a  nis 
fa-dheoidh  air  aon  chor  le  toil  Dè 


chaos. 

turus  soirbheasach   fhaotainn  ri 
teachd  d*ur  ionnsuidhse. 

11  Oir  a  ta  deidh  agam  air 
sibhse  fhaicinn,ionnus  gu  pàirtich, 
mi  tiodhlacadh  àraidh  spioradail 
ribh,  chum  bhur  neartachadh ; 

12  Sin  ri  ràdh,  chum  gu  faigh 
mi  comhfhurtachd  annaibhse x, 
troimh  chreidimh  a  chèile,  bhur 
creidimhse,  agus  mo  chreidimhse. 

13  Agus  cha'n  àill  leam,  a 
bhràithre,  e  bhi'n  ain-f  hios  duibh- 
se  gu'n  do  chuir  mi  romham  gu 
minic  teachd  d'ur  n-ionnsuidh,(ach 
bhacadh  mi  gus  a  so,)  chum  gu 
faighinn  toradh  èigin  'nur  measgsa 
f  òs,  mar  am  measg  nan  Cinneach 
eile. 

1 4  Oir  a  ta  mi  fuidh  f hiachaibh 
araon  do  na  Greugachaibh,  agus 
do  na  daoinibh  borba,  araon 
dhoibhsan  a  ta  glic,  agus  dhoibh- 
san  a  ta  neo-ghlic. 

15  Uime  sin,  mheud  's  a  ta  'n 
comas  domh,  tha  mi  ullamh  chum 
an  soisgeul  a  shearmonachadh 
dhuibhse  mar  an  ceudna  a  ta  san 
liòimh. 

16  Oir  cha  nàr  leamsa  soisgeul 
Chriosd :  oir  is  e  cumhachd  Dhè 
e  chum  slàinte,  do  gach  neach  a 
chreideas,  do'n  Iudhach  air  tùs, 
agus  mar  an  ceudna  do'n  Ghreug- 
ach. 

17  Oir  a  ta  fìreantachd  Dhè  air 
a'  foillseachadh  ann  troimh  chreid- 
imh  gu  creidimh :  mar  a  ta  e 
sgrìobhta,  Bithidh  am  fìrean  beò 
troimh  chreidimh. 

18  Oir  a  ta  fearg  Dhè  air  a 
foillseachadh  o  nèamh  an  aghaidh 
gach  uile  mhi-dhiadhaidheachd, 
agus  eucoir  dhaoine,  a  tha  cumail 
na  fìrinn  ann  an  neo-fhìrean- 
tachd. 


19  Do  bhrìgh  gu  bheil  an  ni 
air  am  feudar  fios  fhaotainn  a 
thaobh  Dhè  follaiseach  annta- 
san  ;  oir  rinn  Dia  follaiseacb 
dhoibh  e. 

20  Oir  riamh  o  chruthachadh 
an  t-saoghail  a  ta  a  nithe-san  nach 
feudar  fhaicinn,  eadhon  a  chumh- 
achd  siorruidh  agus  aDhiadhachd, 
air  am  faicinngu  soilleir,air  dhoibh 
bhi  so-thuigsinn  o  na  nithibh  a 
rinneadh ;  chum  gu  biodh2  iad  gun 
leithsgeul  aca : 

21  Do  bhrìgh  'nuair  a  b'aithne 
dhoibh  Dia,  nach  d'thug  iad  glòir 
dha  mar  Dhia,  agus  nach  robh 
iad  taingeil,  ach  gu'n  d'fhàs  iad 
diomham  'nan  reusonachadh  fèin, 
agus  gu'n  do  dhorchaicheadh  an 
cridhe  amaideach. 

22  Ag  ràdh  gur  daoine  glice 
iad  fèin,  rinneadh  amadain  diubh  : 

23  Agus  chaochail  iad  glòir  an 
Dè  neo-thruaillidh  gu  dealbh  a 
rinneadh  cosmhuil  ri  duine  truaill- 
idh,  agus  eunlaith,  agus  ainmhidh- 
ibh  ceithir-chosach,  agus  bhèisdibh 
snàigeach. 

24  Uime  sin  thug  Dia  thairis 
iad  mar  an  ceudna,  troimh  ana- 
mianaibh  an  cridhe  fèin,  chum  neo- 
ghloine,  a  thoirt  easurraim  d'an 
corpaibh  fèin  eatorra  fèin  : 

25  Muinntir  a  chaochail  f  ìrinn 
Dè  gu  brèig,  agus  a  thug  aoradh 
agus  a  rinn  seirbhis  do'n  chreut- 
air  ni's  mò  na  do'n  Chruithear, 
a  ta  beannaichte  gu  siorruidh. 
Amen. 

26  Air  a  shon  so  thug  Dia 
thairis  iad  do  ana-miannaibh 
gràineile :  oir  chaochail  eadhon 
am  mnài  an  gnàthachadh  nàdurra 
chum  a'  ghnàtha,  a  ta'n  aghaidh 
nàduir. 


maraon  ribhse.—*  ionnus  gu  bheil. 

27Agus  mar  an  ceudna  na  fir, 
air  trèigsinn  doibh  gnàthachadh 
nàdurra  na  mnà,  loisgeadh  iad  le'n 
togradh  d'a  chèile,  firionnaich  ri 
firionnaich  ag  oibreachadh  gràin- 
eileachd  agus  iad  a'  faotainn  dìol- 
thuarasdaiì  an  seacharain  annta 
fèin,  mar  bu  chòir. 

28  Agus  amhuil  mar  nach  bu 
taitneach  leo  eòlas  Dè  a  chumail, 
thug  Dia  thairis  iad  do  inntinn 
mhi-chèillidh,  a  dheanamh  nithe 
nach  robh  iomchuidh : 

29  Air  dhoibh  bhi  air  an 
lìonadh  do'n  uile  eucoir,  strìop- 
achas,  olc,  shannt,  mhi-run  :  làn 
do  fharmad,  do  mhortadh,  do 
chonnsachadh,  do  cheilg,  do 
dhroch-bheusaibh ;  'nan  luchd- 
cogarsaich, 

30  'Nan  luchd-anacainnt1, 'nan 
luchd  fuath  air  Dia,  'nan  luchd 
tarcuis,  uaibhreach,  'nan  luchd 
ràiteachais,  'nan  luchd  cumadh 
uilc,  eas-ùmhal  do  phàrant- 
aibh, 

31  Eu-cèillidh, 'nan  luchd-bris- 
idh  coimhcheangail,  gun  ghràdh 
nàdurra,  do-rèiteachaidh,  neo- 
thruacanta, 

32  Muinntir  d'an  aithne  ceartas 
Dè,  (gu  bheil  iadsan  a  ni  an 
leithide  sin  do  nithibh  toillteann- 
ach  air  bàs,)  gidheadh  ni  h-e  mhàin 
gu  bheil  iad  fèin  'gan  deanamh, 
ach  a  ta  mar  an  ceudna  tlachd 
aca  do'n  mhuinntir  a  ni  iad. 

CAIB.  II. 

1  Iadsan  a  ta  peacachadh,  cha'n 
urrainn  iad  an  leithsgeul  fèin 
a  ghabhail.  14  Cha  'n'eil  na 
Cinnich  comasach  air  dol  as, 
1 7  no  idir  na  h-Iudhaich,  25  do 
nach    'eil  feam    san    timchioll- 


ghearradh,  mur  coimhid  iad  an 
Lagh. 
T  T IME  sin  a  ta  thu  gun  leith- 
\j  sgeul,  O  a  dhuine,  cia  air 
bith  thu  a  tha  toirt  breth :  oir  an 
uair  a  tha  thu  toirt  breth  air 
neach  eile,  tha  thu  ga  d'  dhìteadh 
fèin ;  oir  thusa  a  ta  toirt  breth, 
tha  thu  deanamh  nan  nithe  sin 
fèin. 

2  Ach  a  ta  fios  againne  gu 
bheil  breitheanas  Dè  a  rèir  fìrinn, 
an  aghaidh  na  muinntir  a  tha 
deanamh  an  leithide  sin. 

3  Agus  an  saoil  thusa  so,  O  a 
dhuine,  a  tha  toirt  breth  orra-san 
a  ni  an  leithide  sin,  agus  a  ta  'gan 
deanamh  thu  fèin,  gu'n  tèid  thusa 
as  o  bhreitheanas  Dè  ? 

4  No'n  dean  thu  tarcuis  air 
saoibhreas  a  mhaitheis,  agus 
'f  hoighidinn  agus  'f  had-f  hulangais, 
gun  f  hios  bhi  agad  gu  bheil  maith- 
eas  Dè  ga  d'  threòrachadh  chum 
aithreachais  ? 

5  Ach  a  rèir  do  chruais  agus 
do  chridhe  neo-aithreachail,  a  ta 
thu  càrnadh  suas  feirge  dhuit  fèin 
fa  chomhair  là  na  feirge,  agus 
foillseachaidh  ceart-bhreitheanais 
Dè ; 

6  A  bheir  do  gach  aon  a  rèir  a 
ghnìomhara ; 

7  Dhoibhsan  a  ta  le  buanach- 
adh  gu  foighidneach  ann  an  deadh 
obair,  ag  iarraidh  glòire,  agus 
onoir,  agus  neo-bhàsmhorachd,  a' 
bheatha  mhaireannach  : 

8  Ach  dhoibhsan  a  ta  conspoid- 
each,  agus  nach  'eil  ùmhal  do'n 
fhìrinn,  ach  a  ta  ùmhal  do'n  eu- 
coir,  diom  agus  fearg ; 

9  Trioblaid  agus  àmhghar 
air  gach  anam  duine  a  ta  dean- 
amh  uilc,  do'n  Iudhach  air  tùs 


1  anameineachd,  eascoincachd. 

agus  mar  an  ceudna  do'n  Ghreug- 
ach. 

10  Ach  glòir,  agus  onoir,  agus 
sìth,  do  gach  duine  a  ni  maith, 
do'n  Iudhach  air  tùs,  agus  do'n 
Ghreugach  mar  an  ceudna  ? 

1 1  Oir  cha  'n'eil  spèis  aig  Dia 
do  phearsa  seach  a  chèile. 

12  Oir  a  mheud  'sa  pheacaich 
gun  an  lagh,  sgriosar  iad  gun  an 
lagh :  agus  a  mheud  's  a  pheac- 
aich  fuidh  'n  lagh,  dìtear  iad  leis 
an  lagh : 

13  (Oir  cha'n  iad  luchd-èisd- 
eachd  an  lagha  a  ta  'nam  fìrean- 
aibh  am  fianuis  Dè,  ach  bithidh 
luchd-deanamh  an  lagha  air  am 
fìreanachadh. 

14  Oir  an  uair  a  ta  na  Cinn- 
ich  aig  nach  'eil  lagh,  a  thaobh 
nàduir  a'  deanamh  nan  nithe  a 
ta  san  lagh,  air  dhoibhsan  a  bhi 
gun  lagh  tha  iad  'nan  lagh  dhoibh 
fèin: 

15  Muinntir  a  ta  nochdadh  obair 
an  lagha  sgrìobhta  'nan  cridheach- 
aibh,  air  bhi  d'an  coguis  a'  dean- 
amh  fianuis  leo,  agus  an  smuaint- 
ean  eatorra  fèin  'gan  agairt,  no  a' 
gabhail  an  leithsgeil.) 

16  San  là  anns  an  tabhair 
Dia  breth  air  nithibh  uaigneach 
dhaoine,  a  rèir  mo  shoisgeil-sa, 
troimh  Iosa  Criosd. 

17  Feuch,  goirear  Iudhach 
dhiotsa,  agus  tha  thu  cur  dòigh 
san  lagh,  agus  a'  deanamh  uaill  à 
Dia; 

18  Agus  is  aithne  dhuit  a  thoil, 
agus  a  ta  thu  a'  dearbhadh  nan 
nithe  a's  fearr,  air  dhuit  bhi  air 
do  theagasg  as  an  lagh, 

19  Agus  a  ta  thu  dòchasach 
gur  ceann-iuil  thu  fèin  do  na  doill, 
solus  dhoibhsan  a  ta  an  dorch- 
adas, 


20  Fear-fòghluim  do  dhaoin- 
ibh,  neo-eagnaidh,  fear-teagaisg 
do  leanabaibh,  aig  am  bheil  samh- 
ladh  an  eòlais  agus  na  f  ìrinn  a  ta 
san  lagh. 

21  Thusa  uime  sin  a  ta  teag- 
asg  neach  eile,  nach  'eil  thu  ga 
d'  theagasg  fèin  ?  thusa  a  ta  sear- 
monachadh  gun  ghoid  a  dhean- 
amh,  am  bheil  thu  ri  goid  ? 

22  Thusa  a  deir  gun  adhaltrann- 
as  a  dheanamh,  am  bheil  thu  dean- 
amh  adhaltrannais  ?  thusa  le'n 
gràin  ìodhola,  am  bheil  thu  ri 
naomh-ghoid  ? 

23  Thusa  a  ta  deanamh  uaill 
as  an  lagh,  an  tabhair  thu,  le 
briseadh  an  lagha,  easurram  do 
Dhia? 

24  Oir  a  ta  ainm  Dhè  a'  faot- 
ainn  toibheim  d'ur  taobh-sa  am 
measg  nan  Cinneach,  mar  a  ta  e 
sgrìobhta. 

25  Oir  a  ta  tairbhe  gu  fìrinn- 
each  anns  an  timchioll-ghearr- 
adh,  ma  ghleidheas  tu  an  lagh ; 
ach  ma's  fear-brisidh  an  lagha 
thu,  tha  do  thimchioll-ghearr- 
adh  na  neo-thimchioll-ghearradh 
dhuit. 

26  Uime  sin,  ma  ghleidheas 
an  neo-thimchioll-ghearradh  fìr- 
eantachd  an  lagha,  nach  measar  a 
neo-thimchioll-ghearradh-san  mar 
thimchioll-ghearradh  ? 

27  Agus  nach  dìt  an  neo-thim- 
chioll-ghearradh  thaobh  nàduir, 
a  ta  a'  coimhlionadh  an  lagha, 
thusa  a  tha  troimh  'n  litir  agus 
troimh  'n  timchioll-ghearradh  a'd' 
fhear-brìsidh  an  lagha  ? 

28  Oir  cha'n  Iudhach  esan,  a 
tha  mar  sin  o'n  leth  muigh ;  agus 
cha'n  e  sin  an  timchioll-ghearr- 
adh,  a  tha  gu  follaiseach  san 
fheoil. 


CAIB.  III. 

29  Ach  is  Iudhach  esan,  a  tha 
mar  sin  san  taobh  a  stigh ;  agus 
is  e  sin  an  timchioll-ghearradh  a 
tha  sa'  chridhe,  agus  san  spiorad, 
'cha'n  ann  san  litir ;  aig  am  bheil 
a  chliu,  cha  ann  o  dhaoinibh,  ach 

0  Dhia. 

CAIB.  UI. 

1  Sochair  nan  Iudhach  ;  3  nach  do 
chaill  iàd:  gidheadh  a  ta  an 
lagh  'gam  fàgail  shìos  mar  an 
ceudna  thaobhpeacaidh.  20  Uime 
sin  cha  'n'eil  seoil  air  bith  air  an 
saoradh  troimh  'n  lagh,  28  ach  a 
ta  nah-uile  air  an  saoradh  troimh 
chreidimh  a  mhàin. 

CIOD  e  uime  sin  barrachd  an 
Iudhaich  ?  no  ciod  e  tairbhe 
an  timchioll-ghearraidh  ? 

2  Is  mòr  sin  air  gach  dòigh : 
air  tùs,  do  bhrìgh  gur  ann  riu-san 
a  dh'earbadh  briathra  Dhè. 

3  Oir  ciod  e  sin  ged  nach  do 
chreid  cuid?  an  dean  am  mi- 
chreidimh-san  f  ìrinn  Dhè  gun  èif- 
eachd  ? 

4?  Nar  leigeadh  Dia:  ach  biodh 
Dia  fìor,  agus  gach  duine  'na 
bhreugaire ;  a  rèir  mar  a  ta  e 
sgrìobhta,  Chum  gu  bi  thu  ceart 
ann  do  bhriathraibh,  agus  gu'n 
tabhair  thu  buaidh  'nuair  a  bheir- 
ear  breth  ort. 

5  Ach  ma  mholas  ar  n-eucoir-ne 
fìreantachd  Dhè,  ciod  a  deir  sinn? 
am  bheil  Dia  eucorach  a  tha 
deanamh  dioghaltais?  (labhram 
mar  dhuine.) 

6  Nar  leigeadh  Dia :  no  cionn- 
us  a  bheir  Dia  breth  air  an 
t-saoghal  ? 

7  Oxr  ma  ta  f  ìrinn  Dhè  troimh 
mo  bhrèig-sa  air  a  meudachadh 
chum  a  ghlòire-san ;  c'ar  son  a  ta 


mise  air  mo  dhìteadh  mar  pheac- 
ach? 

8  Agus  c'ar  son  nach  dean  sinn 
olc,  chum  gu'n  tig  maith  as? 
(mar  a  labhrar  gu  toibheumach 
umainne,  agus  mar  a  deir  cuid  gu 
bheil  sinn  ag  ràdh,)  muinntir  a  tha 
an  dìteadh  a  rèir  ceartais. 

9  Ciod  uime  sin  ?  am  bheil 
barrachd  againne  ?  cha  'n'eil  air 
aon  chor:  oir  dhearbh  sinn  roimhe 
gu  bheil  araon  na  h-Iudhaich 
agus  na  Cinnich  uile  fuidh  pheac- 
adh? 

10  Mar  a  ta  e  sgrìobhta,  Cha 
'n'eil  ionracan  ann,  cha  'n'eil  fiu 
a  h-aon : 

11  Cha  'n'eil  neach  ann  a 
thuigeas,  cha  'n'eil  neach  ann  a 
tha  'g  iarraidh  Dhè. 

12  Chlaon  iad  uile  as  an  t-slighe, 
tha  iad  uile  mi-tharbhach,  cha 
'n'eil  neach  a  tha  deanamh  maith, 
cha  'n'eil  fiu  a  h-aon. 

13  Is  uaigh  fhosgailte  an  scòr- 
nach ;  labhair  iad  cealg  le'n  tean- 
gaibh ;  tha  nimh  nan  nathracha 
nimhe  fuidh  am  bilibh  : 

14  Aig  am  bheil  am  beul  làn 
do  mhallachadh  agus  do  sheirbhe. 

15  Tha  an  cosa  luath  a  dhòr- 
tadh  fola. 

16  Tha  lèir-sgrios  agus  truaighe 
'nan  slighibh : 

17  Agus  slighe  na  sìth  cha 
b'aithne  dhoibh. 

18  Cha'n'eil  eagalDèfa  chomh- 
air  an  sùl. 

19  A  nis  tha  fhios  againn  ge 
b'e  nithe  ta'n  lagh  a'  labhairt, 
gur  ann  riu-san  a  ta  fuidh  'n  lagh 
a  tha  e  'gan  labhairt :  chum  gu 
druidear  gach  uile  bheul,  agus 
gu'm  bi  an  saoghal  uile  ciontach 
am  fianuis  Dè  K 

20  Uime  sin  cha  bhi  feòil  ak 


buailteack  do  dhìteadh  Dhè. 

bith  air  a  fìreanachadh,  'na  f hia- 
nuis-san,  troimh  oibribh  an  lagha: 
oir  is  ann  troimh  an  lagh  a  ta  eòlas 
peacaidh. 

21  Ach  a  nis  tha  fìreantachd 
Dhè  air  a  foillseachadh  as  eug- 
mhais  an  lagha,  a'  faotainn  fianuis 
o'n  lagh  agus  o  na  f  àidhibh ; 

22  Eadhon  fireantachd  Dhè 
troimh  chreidimh  Iosa  Criosd,  do 
na  h-uile,  agus  air  na  h-uile  a 
chreideas;  oir  cha  'n'eil  eadar- 
dhealachadh  ann : 

23  Oir  pheacaich  na  h-uile, 
agus  tha  iad  air  teachd  gearr  air 
glòir  Dhè ; 

24  Air  dhoibh  bhi  air  am  fìr- 
eanachadh  gu  saor  le  a  ghràs, 
troimh  an  t-saorsa  a  ta  ann  an 
Iosa  Criosd : 

25  Neach  a  shònraich  Dia  'na 
ìobairt-reitich,  troimh  chreidimh 
'na  f huil,  chum  f  ìreantachd  f hoill- 
seachadh  le  maitheanas  nam  peac- 
adh  a  chaidh  seachad,troimh  fhad- 
f  hulangas  Dè ; 

26  A  dh'fhoillseachadh,  deir- 
eam,  'f  hìreantachdsan  san  àm  a  ta 
làthair ;  chum  gu'm  biodh  e  coth- 
romach,  agus  gu'm  fìreanach- 
adh  e  an  ti  a  chreideas  ann  an 
Iosa. 

27  Càit  uime  sin  am  bheil  uaill  ? 
Dhruideadh  a  mach  i.  Ciod  e  an 
lagh  leis  an  do  dhruideadh  a  mach 
i?  an  e  lagh  nan  oibre  ?  Ni  h-e  ; 
ach  troimh  lagh  a'  chreidimh. 

28  Tha  sinn  uime  sin  a'  meas 
gu  bheil  duine  air  fhìreanachadh 
troimh  chreidimh  as  eugmhais 
oibre  an  lagha. 

29  An  e  Dia  nan  Iudhach  a 
mhàin  e  ?  Nach  e  mar  an  ceudna 
Dia  nan  Cinneach  ?  Gu  deimhin 
nan  Cinneach  mar  an  ceuclna : 

30  Do  bhrìgh  gur  aon  Dia,  a 


dh'fhìreanaicheas  an  timchioll- 
ghearradh  o  chreidimh,  agus  an 
neo-thimchioll-ghearradh  troimh 
chreidimh. 

31  Am  bheil  sinn  uime  sin  a' 
cur  an  lagha  an  neo-bhrigh  troimh 
'n  chreidimh  ?  Nar  leigeadh  Dia : 
ach  a  ta  sinne  a'  daingneachadh l 
an  lagha. 

CAIB.  IV. 

1  Mheasadh  creidimh  Abrahaim  dha 
mar  fhìreantachd.  13  Troimh 
chreidimh  a  mhàin  shealbhaich 
efèin  agus  a  shliochd  an  gealU 
adh.  16  Is  e  Abraham  athair 
nan  uile  dhaoine  a  ta  creidsinn. 

CIOD  ma  ta  a  deir   sinn    a 
fhuair  ar  n-athair  Abraham 
a  rèir  na  feòla  ? 

2  Oir  ma  dh'fhìreanaicheadh 
Abraham  le  oibribh,  tha  aobhar 
uaill  aige,  ach  cha'n  ann  a  thaobh 
Dhè. 

3  Oir  ciod  a  deh-  an  sgriob- 
tuir  ?  Chreid  Abraham  Dia,  agus 
mheasadh  sin  dha  mar  fhìrean- 
tachd. 

4  A  nis  do'n  ti  a  ni  obair  cha'n 
ann  mar  ghean-maith  a  mheasar 
an  tuarasdal,  ach  mar  f  hiachaibh. 

5  Ach  do'n  ti  nach  dean  obair, 
ach  a  ta  creidsinn  anns  an  ti  a 
dh'fhìreanaicheas  an  duine  mi- 
dhiadhaidh,  measar  a  chreidimh 
mar  fhìreantachd. 

6  Amhuil  mar  a  ta  Daibhidh 
a'  cur  an  cèill  beannachadh  an 
duine  sin,  d'am  meas  Dia  fìrean- 
tachd  as  eugmhais  oibre,  ag 
ràdh, 

7  Is  beannaichte  iadsan  a  fhuair 
maitheanas  'nan  euceirtibh,  agus 
aig  am  bheil  am  peacaidh  air  am 
folach. 


ncartachadh. 

8  Is  beannaichte  an  ti  nach  cuir 
an  Tighearn  peacadh  as  a  leth. 

9  Àm  bheil  ma  ta  am  beann- 
achadh  so  teachd  air  an  timchioll- 
ghearradh  a  mhàin,  no  mar  an 
ceudna  air  an  neo-thimchioll- 
ghearradh  ?  Oir  deireamaid  gu'n 
do  mheasadh  creidimh  do  Abra- 
ham  mar  f  hìreantachd. 

10  Cionnus  ma  ta  a  mheasadh 
dha  e  ?  An  ann  an  uair  a  bha  e 
san  timchioll-ghearradh,  no  san 
neo-thimchioll-ghearradh  ?  Cha'n 
ann  san  thimchioll-ghearradh,  ach 
san  neo-thimchioll-ghearradh. 

11  Agus  fhuair  e  comhar  an 
timchioll-ghearraidh,  seula  fìr- 
eantachd  a'  chreidimh  a  bha  aige 
san  neo  -  thimchioll  -  ghearradh, 
chum  gu'm  biodh  e  'na  athair 
acasan  uile  a  ta  creidsinn  san  neo- 
thimchioll-ghearradh,  chum  gu  bi 
f  ìreantachd  air  a  measadh  dhoibh- 
san  mar  an  ceudna  : 

12  Agus  'na  athair  an  tim- 
chioll-ghearraidh  dhoibhsan  a  ta 
ni  a  mhàin  do'n  timchioll-ghearr- 
adh,  ach  mar  an  ceudna  a  ta  'g 
imeachd  ann  an  ceumaibh  a' 
chreidimh  sin  ar  n-Athar  Abra- 
haim,  a  bha  aige  san  neo-thim- 
chioìl-gh  earradh . 

13  Oir  cha  b'ann  troimh  'n 
lagh  a  thugadh  an  gealladh  do 
Abraham  no  d'a  shìol,  Gu'm 
biodh  e  'na  oighre  air  an  t-saogh- 
al,  ach  troimh  fhìreantachd  a' 
chreidimh. 

14  Oir  ma  ta  iadsan  a  bhuineas 
do'n  lagh  'nan  oighreachaibh,  tha 
creidimh  air  a  dheanamh  dìomh- 
ain,  agus  an  gealladh  gun  bhrìgh  : 

15  A  chionn  gu  bheil  an  lagh 
ag  oibreachadh  feirge  :  oir  far 
nach  'eil  lagh,  cha'n  'eil  an  sin 
briseadh  lagha. 

1 6  Uime  sin  is  ann  o  chreidimh 


a  ta  'n  oighreachd,  ionnus  gu'm 
biodh  i  troimh  ghràs :  chum  gu'm 
biodh  an  gealiadh  daingean  do'n 
t-sìol  uile,  ni  h-ann  a  mhàin 
dhoibhsan  a  bhuineas  do'n  lagh, 
ach  mar  an  ceudna  dhoibhsan  a 
bhuineas  do  chreidimh  Abra- 
haim,  neach  is  e  ar  n-athair-ne 
uile, 

1 7  ( A  rèir  mar  a  ta  e  sgrìobhta, 
Dh'orduich  mi  thu  a'd'  athair 
mhòrain  chinneach,)  'na  làthairse 
anns  an  do  chreid  e,  eadhon  Dia, 
a  ta  beothachadh  nam  marbh,  a- 
gus  a  ta  gairm  nan  nithe  sin  nach 
'eil  idir  ann  mar  gu'm  biodh  iad 
ann : 

18  Neach  an  aghaidh  dòchais 
a  chreid  an  dòchas,  chum  gu'm 
biodh  e  'na  athair  mhòrain  chinn- 
each ;  a  rèir  mar  a  dubhradh,  Mar 
so  bithidh  do  shliochd. 

19  Agus  air  dha  gun  bhi  an- 
mhunn  an  creidimh,  cha  do  chuir 
e  an  suim  gu  robh  a  chorp  fèin  a 
nis  marbh,  air  dha  bhi  timchioll 
ceud  bliadhna  dh'aois,  no  mairbhe 
bronn  Shara. 

20  Agus  cha  do  chuir  e  an 
amharus  gealladh  Dhè  le  mi- 
chreidimh;  ach  bha  e  làidir  an 
creidimh,  a'  tabhairt  glòire  do 
Dhia : 

21  Agus  bha  làn-deimhin  aige, 
an  ti  a  thug  an  gealladh,  gur 
comasach  esan  air  a  choimhlion- 
adh. 

22  Agus  uime  sin  mheasadh  so 
dhasan  mar  fhìreantachd. 

23  A  nis  cha  b'ann  air  a  shon- 
san  a  mhàin  a  sgrìobhadh,  gu'n 
do  mheasadh  so  dha; 

24  Ach  air  ar  soinne  mar  an 
ceudna,  d'am  measar  e,  ma  chreid- 
eas  sinn  annsan  a  thog  suas  Iosa 
ar  Tighearn  o  na  marbhaibh, 

25  A  thugadh  thairis  air  son 

ar  ciontaidh,  agus  a  thogadh  suas 
a  rìs  air  son  ar  f  ìreanachaidh. 

CAIB.  V. 

1  Air  dhuinn  bhi  air  air  saoradh  o 
chionta  peacaidh  troimh  chreid- 
imh,tha  sith  againn  maìlle  riDia, 
agus  gairdeachas  an  dòchas.  12 
Mar  a  thàinig  peacadh  agus  hàs 
troimh  Adhamh,  is  mòr  is  mò  na 
sin  a  tha  fìreantachd  agus  beatha 
troimh  Iosa  Criosd. 

UIME  sin  air  dhuinne  bhi  air 
ar  fìreanachadh  troimh 
chreidimh,  tha  sìth  againn  ri  Dia, 
troimh  ar  Tighearn  Iosa  Criosd. 

2  Troimh  'm  bheil  againn  mar 
an  ceudna  slighe  troimh  chreidimh 
chum  a'  ghràis  so  anns  am  bheil 
sinn  'nar  seasamh,  agus  a  ta  sinn  a' 
deanamh  gairdeachais  an  dòchas1 
glòire  Dhè. 

3  Agus  cha'n  e  so  a  mhàin,  ach 
a  ta  sinn  mar  an  ceudna  a'  dean- 
amh  uaill  ann  an  trioblaidibh,  do 
bhrìgh  gu  bheil  fios  againn  gu'n 
oibrich  trioblaid  foighidin ; 

4  Agus  foighidin,  dearbhadh2  ; 
agus  dearbhadh,  dòchas : 

5  Agus  cha  nàraich  an  dòchas, 
do  bhrìgh  gu  bheil  gràdh  Dhè  air 
a  dhòrtadh  a  mach  ann  ar  cridh- 
eachaibhjtroimh'n  Spioradnaomh 
a  thugadh  dhuinne. 

6  Oir  air  dhuinne  bhi  fathast 
gun  neart,  an  àm  iomchuidh  bhàs- 
aich  Criosd  air  son  nan  daoine  neo- 
dhiadhaidh. 

7  Oir  is  gann  a  dh'fhuilingeas 
duine  bàs  air  son  duine  chothrom- 
aich ;  ach  theagamh  gu'm  biodh 
aig  neach  èigin  do  mhisnich  eadh- 
on  bàs  fhuiang  air  son  duine 
mhalth. 

8  Ach  a  ta  Dia  a'  moladh  a 


ghràidh  fèin  dhuinne,  do  bhrìgh 
an  uair  a  bha  sinn  fathast  'nar 
peacachaibh  gu'n  d'f  huiling  Criosd 
bàs  air  ar  son. 

9  Is  mòr  is  mò  uime  sin,  air 
dhuinn  a  nis  bhi  air  ar  fìrean- 
achadh  troimh  'fhuil,  a  thearnar 
troimh-san  o  fheirg  sinn. 

10  Oir  ma  'se  air  bhi  dhuinn 
'nar  naimhde,  gu'n  d'rinneadh 
rèidh  ri  Dia  sinn  troimh  bhàs  a 
Mhic ;  is  mòr  is  mò  air  dhuinn  bhi 
air  ar  deanamh  rèidh,  a  thearnar 
troimh  a  bheatha  sinn. 

1 1  Agus  ni  h-e  mhàin  sin,  ach 
a  ta  sinn  a'  deanamh  gairdeachais 
an  Dia,  troimh  ar  Tighearna  Iosa 
Criosd,  troimh  an  d'fhuair  sinn  a 
nis  an  rèite. 

12  Uime  sin  mar  a  thàinig 
peacadh  a  steach  do'n  t-saoghal 
troimh  aon  duine,  agus  bàs  troimh 
'n  pheacadh;  mar  sin  mar  an  ceud- 
na  thàinig  bàs  air  na  h-uile  dhaoin- 
ibh,  do  bhrìgh  gu'n  do  pheacaich 
iad  uile. 

13  Oir  gus  an  lagh,  bha  peac- 
adh  anns  an  t-saoghal :  ach  cha 
chuirear  peacadh  à  leth  dhaoine 
far  nach  'eil  lagh. 

14  Gidheadh,  rìoghaich  am 
peacadh  o  Adhamh  gu  Maois, 
eadhon  air  an  dream  nach  do 
pheacaich  a  rèir  coslais  eas-ùmh- 
lachd  Adhaimh,  neach  is  e  samh- 
ladh  an  ti  ud  a  bha  ri  teachd  : 

15  Ach  cha'n  ann  mar  a'  choire, 
a  tha'n  saor  thiodhlac.  Oir  ma 
fhuair  mòran  bàs  troimh  choire 
aoin,  is  mòr  is  mò  na  sin  a  tha 
gràs  Dhè,  agus  an  tiodhlac  troimh 
ghràs  a  ta  troimh  aon  duine,  losa 
Criosd,  pailte  do  mhòran. 

16  Agus  ni  h-ann  mar  troimh 
I  aon  duint  a  pheacaich  mar  iin  a 


ea rbsa,  dùil. — 2  fèin-fhiosrachadh. 

tha'n  tabhartas :  oir  bha  am  breith- 
eanas  troimh  aon  choire,  chum 
dìtidh :  ach  a  ta'n  saor-thabhartas 

0  mhòran  chiontaibh  chum  f ìrean- 
achaidh. 

17  Oir  ma's  e  is  troimh  choire 
aon  duine,  gu'n  do  rìoghaich  am 
bàs  troimh  aon,  is  mòr  is  mò  na 
sin  a  rìoghaicheas  iadsan,  a  gheibh 
pailteas  gràis,  agus  tabhartais  na 
f  ìreantachd,  ann  am  beatha  troimh 
aon,  eadhon  Iosa  Criosd. 

18  Uime  sin,  mar  troimh  aon 
chionta  a  thàinig  breìtheanas  air 
na  h-uile  dhaoinibh  chum  dìtidh, 
is  amhuil  sin  mar  an  ceudna 
troimh  f  hìreantachd  aoin !  thàinig 
an  saor  thiodklac  air  na  h-uile 
dhaoinibh  chum  fìreanachaidh  na 
beatha. 

19  Oir  mar  troimh  eas-umh- 
lachdaoin  duine  arinneadh  mòran 
'nam  peacachaibh,  is  amhuil  sin 
troimh  umhlachd  aoin  duine  a  nith- 
ear  mòran  'nam  fìreanaibh. 

20  Ach  thàinig  an  lagh  a  steach, 
chum  gu  meudaichte  a'  choire : 
ach  far  an  do  mheudaicheadh  am 
peacadh,  bu  ro-mhò  a  mheudaich- 
eadh  gràs. 

21  Chum  as  mar  a  rìoghaich 
am  peacadh  chum  bàis,  mar  sin 
gu'n  rìoghaicheadh  gràs  troimh 
fhìreantachd  chum  na  beatha 
maireannaich,  troimh  Iosa  Criosd 
ar  Tighearn. 

CAD3.  VI. 

1  Chd'n  fkeud  sinn  ar  beatka  a 
chaitheadh  am  peacadh.  12  Na 
biodk  rìoghachd  aig  a'  pkeacadh 
ni's  mò,  18  do  bkrìgk  gu'n  d'thug 
sinn  sinnfèin  tkairisdo  sheirbkis 
na  fìreantackd. 

CIOD  ma  ta  a  deir  sinn?  Am 
buanaich  sinn  am  peacadh, 
chum  gu  meudaichear  gràs  ? 


2  Nar  leìgeadh  Dia :  cionnus  a 
dh'fheudas  sinne  a  ta  marbh  do'n 
pheacadh,  ar  beatha  a  chaitheadh 
ni's  faide  ann  ? 

3  Nach  'eil  fhios  agaibh,  a 
mheud  againn  is  a  bhaisteadh  ann 
an  Iosa  Criosd,  gu'n  do  bhaisteadh 
chum  a  bhàis  sinn  ? 

4  Air  an  aobhar  sin  dh'adh- 
laiceadh  sinn  maraon  ris  troimh  'n 
bhaisteadh  chum  bàis  :  ionnus 
mar  a  thogadh  Criosd  suas  o  na 
marbhaibh  le  glòir  an  Athar, 
mar  sin  gu  gluaiseamaid-ne  mar 
an  ceudna  ànn  an  nuadhachd 
beatha. 

5  Oir  ma  chaidh  ar  suidheach- 
adh  maraon  ann  an  coslas  a  bhàis, 
bithidh  sinn  mar  an  ceudna  air 
ar  suidkeackadk  ann  an  coslas  'ais- 
eirigh. 

6  Air  fhios  so  a  bhi  againn,  gu 
bheil  ar  seann  duine  air  a  cheus- 
adh  maraon  ris,  ionnus  gu'm 
biodh  corp  a'  pheacaidh  air  a 
sgrios,  chum  à  so  suas  nach 
deanamaid  seirbhis  do'n  pheac- 
adh. 

7  Oir  an  ti  a  f  huair  bàs,  rinn- 
eadh  saor  e  o'n  pheacadh. 

8  A  nis  ma  fhuair  sinn  bàs 
maraon  ri  Criosd,  tha  sinn  a' 
creidsinn  gu'm  bi  sinn  beò  maille 
ris  mar  an  ceudna : 

9  Air  dhuinn  fios  a  bhi  againn 
air  do  Chriosd  èirigh  o  na  marbh- 
aibh,  nach  bàsaich  e  ni's  mò  ;  cha 
'n'eil  tighearnas  aig  a'  bhàs  ni's 
mò  air. 

10  Oir  a  mheud  gu'n  d'fhuair 
e  bàs,  is  ann  do'n  pheacadh  a 
fhuair  e  bàs  aon  uair  a  vihàin: 
ach  a  mheud  gu  bheil  e  beò,  is  ann 
do  Dhia  a  ta  e  beò. 

11  Mar  sin  mar  an  ceudna 
measaibh-se  gu  bheil  sibh  fèin  gu 
deimhin    marbh   do'n   pheacadlj, 


1  trohnk  aon  fkìreantackd. 

ach    beò   do  Dhia  troimh   Iosa 
Criosd  ar  Tighearna. 

12  Air  an  aobhar  sin  na  rìogh- 
aicheadh  am  peacadh  ann  bhur 
corp  bàsmhor,  air  chor  as  gu'n 
d'thugadh  sibh  ùmhlachd  dha  'na 
ana-miannaibh. 

13  Agus  na  tugaibh  bhur  buill 
'nan  armaibh  eucorach  do'n 
pheacadh  :  ach  thugaibh  sibh 
fèin  do  Dhia,  mar  dhroing  a  ta 
beò  o  na  marbhaibh,  agus  bhur 
buill  'nan  armaibh  f  ìre'antachd  do 
Dhia. 

14  Oir  cha  bhi  aig  a'  pheacadh 
tighearnas  oirbh  :  oir  cha  'n'eil 
sibh  fuidh  'n  lagh,  ach  fuidh 
ghràs. 

15  Cioduime  sin  ?  am  peacaich 
sinn,  do  bhrìgh  nach  'eil  sinn 
fuidh  'n  lagh,  ach  fuidh  ghràs? 
Nar  leigeadh  Dia. 

16  JSach  'eil  fhios  agaibh,  an  ti 
d'an  toir  sibh  sibh  fèin  mar  sheir- 
bhisich  chum  ùmhlachd,  gur  seir- 
bhisich  sibh  do'n  ti  d'an  dean  sibh 
ùmhlachd,  ma's  ann  do'n  pheac- 
adh  chum  bàis,  no  do  ùmhlachd 
chum  fìreantachd. 

17  Ach  buidheachas  do  Dhia, 
an  dèigh  dhuibh  a  bhi  'nur  seir- 
bhisich  do'npheacadh,gu'n  d'thug 
sibh  o  bhur  cridhe  ùmhlachd  do'n 
chumadh  teagaisg  sin  d'an  d'thug- 
adh  sibh  thairis. 

18  Air  dhuibh  ma  ta  bhi  air 
bhur  deanamh  saor  o'n  pheacadh, 
rinn  sibh  seirbhis  do'n  fhìreant- 
achd. 

19  Tha  mi  labhairt  mar  dhuine 
air  son  anmhuinneachd  bhur 
feòla-sa  :  oir  mar  a  thug  sibh 
bhur  buill  mar  sheirbhisich  do 
neo-ghloine,  agus  do  euceart 
chum  euceirt,  amhuil  sin  a  nis 
thugaibh  bhur  buill  mar  sheirbhis- 
ich  do'n  fhìreantachd,  chum 
naomhachd. 


20  Oir  an  uair  a  bha  sibh  'nur 
seirbhisich  do'n  pheacadh,  bha 
sibh  saor  o'n  f  hìreantachd. 

21  Air  an  aobhar  sin  ciod  an 
toradh  a  bha  agaibh  an  sin  anns 
na  nithibh  sin,  a  ta  nis  a'  cur  nàire 
oirbh  ?  oir  is  e  crìoch  nan  nithe 
sin  am  bàs. 

22  Ach  a  nis  air  dhuibh  bhi 
saor  o'n  pheacadh,  agus  'nur  seir- 
bhisich  do  Dhia,  tha  bhur  toradh 
agaibh  chum  naomhachd,  agus 
a'  chrìoch  a'  bheatha  mhaireann- 
ach. 

23  Oir  is  e  tuarasdal  a'  pheac- 
aidh  am  bàs :  ach  is  e  saor  thiodh- 
lacadh  Dhè  a'  bheatha  mhàir- 
eannach,  troimh  Iosa  Criosd  ar 
Tighearna. 

CAIB.  VII. 

1  Chu  ,n,eil  aig  an  lagk  cumhachd 
os  ceann  duine  ni's  faide  na,s 
beò  e.  4  Ach  iha  sinne  marbh 
do'n  lagh.  7  Gidkeadh  cha  'n'eil 
an  lagh  'na  pkeacadk,  12  ach 
naomh,  ceart,  agus  maitk,  tyc. 

NACH  'eil  fhios  agaibh,  a 
bhràithre,  (oir  is  ann  riusan 
d'an  aithne  an  lagh  a  ta  mi  labh- 
airt,)  gu  bheil  tigh^arnas  aig  an 
lagh  air  duine,  am  fad  is  beò  e  ? 

2  Oir  2l  bhean  aig  a  bheil  fear- 
pòsda  tha  i  ceangailte  leis  an  lagh 
r'a  kar-pòsda  am  fad  is  beò  e. 
Ach  ma  gheibh  a  fear-pòsda  bàs 
ata  i  fuasgailt  o  lagh  a  ìir-pkòsda. 

3  Uime  sin  am  feadh  is  beò 
a  tear-pòsda,  ma  phòsas  i  duine 
eile  goirear  ban  -  adhaltranach 
dhi ;  ach  ma  gheibh  a  fear-pòsda 
bàs  tha  i  saor  o'n  lagh  sin,  air  chor 
as  nach  ban-adhaltranach  i  ge  do 
robh  i  pòsda  aig  duine  eile. 

4  Air  an  aobhar  sin,  mo  bhràith- 
re,  tha  sibhse  mar  an  ceudna 
marbh  do'n  lagh  troimh  chorp 
Chriosd  ;  ionnus  gu'm  biodh  sibli 

pòsda  ri  aon  eile,  eadhon  ris-san  a 
thogadh  o  na  marbhaibh,  chum 
gu'n  tugamaid  toradh  a  mach  do 
Dhia. 

5  Oir  an  uair  a  bha  sinn  san 
fheòil,  bha  miannan  nam  peac- 
adhj  troimh  'n  lagh,  ag  oibreachadh 
ann  ar  ballaibh,  chum  toradh  à 
thoirt  a  mach  gu  bàs. 

6  Ach  a  nis  tha  sinn  air  ar 
deanamh  saor  o'n  lagh,  air  dha 
sin  a  bhi  marbh  leis  'na  chum- 
adh  sinnj  chum  gu'n  deanamaid 
seirbhis  ann  an  nuadhachd  spio- 
raid,  agus  ni  h-ann  an  seanachd 
na  litreach, 

7  Ciod  uime  sin  a  dek*  sinn  ? 
am  bheil  an  lagh  'na  pheacadh  ? 
Nar  leigeadh  Dia.  Ni  h-eadh, 
cha  b'aithne  dhomh  peacadh,  ach 
troimh  'n  lagh:  oir  chabhiodh  eòlas 
agam  air  sannt,  mur  abradh  an 
lagh,  Na  sanntaich. 

8  Ach  air  do'n  pheacadh  f  àth x 
aghlacadh,  troimh  'n  àithne  dh'oib- 
rich  e  annam  gach  uile  ghnè  an-to- 
graidh  :  oir  as  eugmhais  an  lagha 
bha  'm  peacadh  marbh. 

9  Oir  bha  mise  beò  as  eug- 
mhais  an  lagha  uair-eigin :  ach 
air  teachd  do'n  àithne,  dh'ath- 
bheothaich  am  peacadh,  agus 
fhuair  mise  bàs. 

10  Agus  an  àithne  a  dtiorduich- 
eadJi  chum  beatha,  fhuaradh 
dhomhsa  chum  bàis  i. 

1 1  Oir  air  do'n  pheacadh  f  àth  a 
ghlacadh,  troimh  'n  àithne  mheall 
e  mi,  agus  le  sin  mharbh  e  mi. 

12  Air  an  aobhar  sin  tha'n  lagh 
naomhaj  agus  a  ta  an  àithne 
naomha,  agus  cothromach,  agus 
maith. 

_  13  Uime  sin  an  d'rinneadh  an 
ni  sin  a  bha  maith,  'na  bhàs 
domhsa  ?  Nar  leiseadh  Dia.  Ach 


am  peacadh,  chum  gu  faicte2  gur 
peacadh  e,  ag  oibreachadh  bàis 
annamsa,  leis  an  ni  sin  a  ta 
maith  j  chum  troimh  'n  àithne 
gu'm  f  àsadh  am  peacadh  ro  pheac- 
ach. 

14  Oir  a  ta  fhios  againne  gu 
bheil  an  lagh  spioradail :  ach  a 
ta  mise  feòlmhor,  air  mo  reiceadh 
fuidh'n  pheacadh. 

15  Oir  an  ni  a  ta  mi  deanamh, 
cha  taitneach  leam  e  :  oir  an  ni  a 
b'àill  leam,  cha'n  e  a  dheanam  j 
ach  an  ni  a's  fuathach  leam,  is  e 
sin  a  ta  mise  a'  deanamh. 

16  Uime  sin  ma  ta  mi  dear>- 
amh  an  ni  nach  b'àill  leam,  tha 
mi  'g  aontachadh  leis  an  lagh,  gu 
bheil  e  maith. 

17  A  nis  ma  ta  cha  mhise  ni's 
mò  a  tha  deanamh  so,  ach  am 
peacadh  a  tha  gabhail  còmhnuidh 
annam. 

18  Oir  a  ta  fhios  agam,  ann- 
amsa,  (sin  ri  ràdh,  ann  am  fheòil,) 
nach  'eil  maith  sam  bith  a'  gabh- 
ail  còmhnuidh :  oir  tha'n  toil  a 
làthair  mailie  rium,  ach  dòigh  sam 
bith  chum  maith  a  dheanamh  ni 
faigheam. 

1 9  Oir  ni'n  deanam  am  maith 
bu  mhiann  leam :  ach  an  t-olc 
nach  b'àill  leam,  is  e  sin  a  ta  mi 
a'  deanamh. 

20  A  nis  ma  ta  mi  a'  deanamh 
an  ni  nach  b'àill  leam,  cha  mhise 
ni's  mò  a  ta  deanamh  so,  ach  am 
peacadh  a  tha  gabhail  còmhnuidh 
annam. 

21  Uime  sin  tha  mi  faotainn 
lagha,  an  uair  a  b'àill  leam  am 
maith  a  dheanamh,  gu  bheil  an 
t-olc  a  làthair  agam. 

22  Oir  a  ta  tlachd  agam  an  lagh 
Dhè,  a  rèir  an  duine  an  taobh  a 
stigh. 


1  cothrom. — 2  leigte  ris. 

23  Ach  tha  mi  faicinn  lagha 
eile  a'm'  ballaibh  a'  cogadh  an 
aghaidh  lagha  m'inntinn,  agus  ga 
m'  thabhairt  am  bruid  do  lagh 
a'  pheacaidh,  a  ta  ann  am  bhall- 
aibh. 

24  Och  is  duine  truagh  mi !  cò 
a  shaoras  mi  o  chorp  a'  bhàis  so  ? 

25  Tha  mi  toirt  buidheachais 
do  Dhia,  troimh  Iosa  Criosd  ar 
Tighearna.  Uime  sin,  tha  mise 
fèin  leis  an  inntinn  a'  deanamh 
seirbhis  do  lagh  Dhè,  ach  leis  an 
fheòil  do  lagh  a'  pheacaidh. 

CAIB.  VIII. 

1  Tha  iadsan  a  ta  ann  an  Criosd 
saor  o  dhìteadh.  5  Ciod  an  cron 
a  thig  o'n  fheòil,  14  agus  ciod 
am  maith  a  thig  d'n  Spiorad  ; 
17  agus  ciod  e  a  hhi  'nar  cloinn 
do  Dhia. 

AIR  an  aobhar  sin  cha  'n'eil 
a  nis  dìteadh  sam  bkh  do'n 
dream  sin  a  tha  ann  an  Iosa 
Criosd,  a  tha  gluasad  ni  h-ann 
a  rèir  na  feòla,  ach  a  rèir  an 
Spioraid. 

2  Oir  shaor  lagh  Spioraid  na 
beatha,  ann  an  Iosa  Criosd,  mise 
o  lagh  a'  pheacaidh  agus  a'  bhàis. 

3  Oir  an  ni  nach  robh  an  comas 
do'n  lagh  a  dheanamh,  do  bhrìgh 
gu  robh  e  anmhunn  troimh  'n 
f  heòil,  ag  cur  a  Mhic  fèin  do  Dhia 
an  coslas  feòla  peacaich,  agus  'na 
ìobairt  air  son  peacaidh,  dhìt  e  am 
peacaidh  san  fheòil : 

4  Chum  gu'm  biodh  f  ìreantachd 
an  lagha  air  a  coimhlionadh  ann- 
ainne,  a  tha  gluasad  cha'n  ann  a 
rèir  na  feòla,  ach  a  rèir  an  Spior- 
aid. 

5  Oir  an  dream  a  ta  a  rèir  na 
feòla,  tha  an  aire  air  na  nithibh 


sin  a  bhuineas  do'n  fheòil ;  ach 
an  dream  a  ta  a  rèir  an  Spioraid, 
air  na  nithibh  sin  abhuineas  do'n 
Spiorad. 

6  Oir  an  inntinn  fheòlmhor  is 
bàs  i ;  ach  an  inntinn  spioradail 
is  beatha  agus  sìothchaint  i : 

7  Do  bhrìgh  gur  naimhdeas  an 
inntinn  fheòlmhor  an  aghaidh 
Dhè;  oir  cha  'n'eil  i  ùmhal  do 
lagh  Dhè,  is  cha  mhò  a  tha'n 
comas  di  bhi. 

8  Uime  sin  cha'n  urrainn  iad- 
san  a  tha  san  f  heòil  Dia  a  thoil- 
eachadh.  " 

9  Ach  cha  'n'eil  sibhse  san 
fheòil,  ach  san  Spiorad,  ma  tha 
Spiorad  Dhè  a'  gabhail  còmhnuidh 
annaibh.  A  nis  mur  'eil  Spiorad 
Chriosd  aig  neach,  cha  bhuin  e  dha. 

10  Agus  ma  tha  Criosd  ann- 
aibh,  tha'n  corp  marbh  gu  deimhin 
a  thaobh  peacaidh  ;  ach  is  beatha 
an  spiorad  a  thaobh J  f ìreantachd. 

1 1  Ach  ma  tha  Spiorad  an  ti  a 
thog  Iosa  o  na  marbhaibh,  a' 
gabhail  còmhnuidh  annaibh,  an  ti 
a  thog  Criosd  o  na  marbhaibh, 
beothaichidh  e  mar  an  ceudna 
bhur  cuirp  bhàsmhor-sa,  troimh 
a  Spioradsan  a  ta  chòmhnuidh  ann- 
aibh. 

12  Uime  sin,  a  bhràithre,  tha 
sinn  fo  f  hiachaibh,  cha'n  ann  do'n 
fheòil,  chum  ar  beatha  a  chaith- 
eadh  a  rèir  na  feòla. 

13  Oir  ma  chaitheas  sibh  bhur 
beatha  a  rèir  na  feòla,  gheibh  sibh 
bàs :  ach  ma  mharbhas  sibh  troimli 
'n  Spiorad  gnìomhara  na  colla, 
bithiclh  sibh  beò. 

14  Oir  a  mheud  's  a  ta  air  an 
treòrachadh  le  Spiorad  Dhè,  is 
iad  mic  Dhè. 

15  Oir  cha  d'fhuair  sibh  Spior- 
ad  na  daorsa  a  rìs  chum  eagail : 


sga. 

ach  f  huair  sibh  Spiorad  na  h-uchd- 
mhacachd,  troimh  an  glaodh  sinn 
Abba,  Athair. 

16  Tha  an  Spiorad  fèin  a'  dean- 
amh  fìanuis  maraon  r'ar  spiora'd- 
ne,  gur  sinn  clann  Dhè. 

17  Agus  ma's  clann,  is  oigh- 
reachan ;  oighreachan  air  Dia, 
agus  co-oighreachan  maille  ri 
Criosd :  ma  'se  's  gu'm  fuiling  sinn 
maille  ris,  chum  gu  glòraichear 
maraon  ris  sinn  mar  an  ceudna. 

18  Oir  measam,  nach  fiu  ful- 
angais  na  h-aimsir  a  ta  làthair  an 
coimhmeas  ris  a'  ghlòir  a  dh'f  hoill- 
sichear  annainn. 

19  Oir  a  ta  dùil  dhùrachdach 
a'  chruthachaidh  a'  feitheamh  ri 
foillseachadh  cloinne  Dhè. 

20  Oir  chuireadh  an  cruthach- 
adh  fuidh  dhìomhanas,  cha'n  ann 
le  'thoil,  ach  troimh-san  a  chuir 
fuidh  dhìomhanas  e  ; 

21  An  dòchas  gu'n  saorar  an 
cruthachadh  fèin  fòs  o  dhaorsa  na 
truaillidheachd,  gu  saorsa  glòr- 
mhor  cloinne  Dhè. 

22  Oir  a  ta  fhios  againne  gu 
bheil  an  cruthachadh  uile  'g  os- 
naich,  agus  am  pèin  gu  lèir,  mar 
mhnaoi  ri  saothair,  gus  an  àm 
so : 

23  Agus  cha'n  e  so  &  mhàin, 
ach  sinn  fèin  mar  an  ceudna,  aig 
am  bheil  ceud  thoradh  an  Spior- 
aid,  tha  eadhon  sinne  ag  osnaich 
annainn  fèin,  a'  feitheamh  ris  an 
uchd-mhacachd,  eadhon  saorsa  ar 
cuirp. 

24  Oir  is  ann  le  dòchas  a  thear- 
nar  sinn :  ach  dòchas  a  chithear, 
cha  dòchas  e :  oir  c'ar  son  a  bhios 
dòchas  aig  duine  ris  an  ni  a  ta  e 
faicinn  ? 

25  Ach  ma  ta  dòchas  againn 
ris  an  ni  nach  'eil  sinn  a'  faicinn, 
feithidh  sinn  gu  foighidneach  ris. 


26  Tha  an  Spiorad  fèin  mar  an 
ceudna  a'  deanamh  còmhnaidh 
le'r  n-anmhuinneachd  :  oir  cha  'n 
aithne  dhuinn  ciod  a  ghuidheam- 
aid  mar  bu  chòir  dhuinn  :  ach  a 
ta  an  Spiorad  fèin  a'  deanamh 
eadar-ghuidhe  air  ar  son  le  osnaibh 
do-labhairt. 

27  Agus  is  aithne  dhasan  a  ta 
rannsachadh  nan  cridheachan  ciod 
i  inntinn  an  Spioraid,  do  bhrìgh 
gu  bheil  e  a'  deanamh  eadar- 
ghuidhe  air  son  nan  naomh  a  rèir 
toil  Dè. 

28  Agus  a  ta  f  hios  againn  gu'n 
comh-oibrich  na  h-uile  nithe 
chum  maith,  do'n  dream  aig  am 
bheil  gràdh  do  Dhia,  eadhon 
dhoibhsan  a  ghairmeadh  a  rèir  a 
rùin. 

29  Oir  an  dream  a  roimh-aith- 
nich  e,  roimh-orduich  e  iad  mar 
an  ceudna  chum  bhi  co-chosmhuil 
ri  iomhaigh  a  Mhic,  chum  gu'm 
biodh  esan  'na  cheud-ghin  am 
measg  mòrain  bhràithre. 

30  Thuilleadh  eile,  an  dream  a 
roimh-orduich  e,  ghairm  e  iad 
mar  an  ceudna  :  agus  an  dream  a 
ghairm  e,  dh'fhìreanaich  e  mar  an 
ceudna :  agus  an  dream  a  dh'f  hìr- 
eanaich  e,  ghlòraich  e  mar  an 
ceudna. 

31  Ciod  uime  sin  a  deir  sinn 
ris  na  nithibh  sin?  Ma  ta  Dia 
leinn,  cò  dh'fheudas  òhi  'nar  n-agh- 
aidh  ? 

32  An  ti  nach  do  chaomhain  a 
Mhac  fèin,  ach  a  thug  thairis  e 
air  ar  soin-ne  uile,  cionnus  maille 
ris-san  nach  tabhair  e  mar  an 
ceudna  dhuinn  gu  saor  na  h-uile 
nithe  ? 

33  Cò  chuireas  coire  sam  bith 
à  leth  daoine  taghta  Dhè?  'Se 
Dia  a  dh'fhìreanaicheas. 

34  Cò  a  dhìteas  ?  'Se  Criosd  a 

f  huair  bàs,  seadh  tuilleadh  fòs,  a 
dh'èirich  a  rìs,  agus  a  ta  air  deas 
làirah  Dhè,  neach  a  ta  mar  an 
ceudna  a'  deanamh  eadar-ghuidhe 
air  ar  soinne. 

35  Cò  sgaras  sinn  o  ghràdh 
Chriosd?  an  dean  trioblaid,  no 
àmhghar,  no  geur-leanmhuinn,  no 
gorta,  no  lomnochduigh,  no  cunn- 
art,  no  claidheamh  ? 

36  (A  rèir  mar  a  ta  e  sgrìobhta, 
Air  do  shonsa  mharbhadh  sinn  rè 
an  là ;  mheasadh  sinn  mar  chaor- 
aich  chum  marbhaidh.) 

37  M  h-eadh,  ach  anns  na 
nithibh  sin  uile  tha  sinn  a'  toirt 
tuilleadh  agus  buaidh,  troimh-san 
a  ghràdhaich  sinn. 

38  Oir  a  ta  dearbh-bheachd 
agam,  nach  bi  bàs,  no  beatha,  no 
aingil,  no  uachdaranachda,  no 
cumhachda,  no  nithe  a  ta  làthair, 
no  nithe  a  ta  ri  teachd, 

39  No  àirde,  no  doimhne,  no 
creutair  sam  bith  eile,  comasach 
air  sinne  a  sgaradh  o  ghràdh  Dhè 
a  ta  ann  an  Iosa  Criosd  ar  Tigh- 
earn. 

CAIB.  IX. 
1  Tha  Pòl  doilich  air  son  nan 
Iudhach.  7  Cha  Fiad  sliochd 
Abrahaim  uile  clann  a'  gheall- 
aidh.  18  Tha  Dia  a'  deanamh 
tròcair  air  an  droing  a's  toil  leis. 
2 1  Feudaidh  an  cumadair  an  ni 
a's  toil  leis  a  dheanamh  ris  a' 
chriadh. 

ADEIREAM  an  fhìrinn  ann 
an  Criosd,  nior  dheanam 
breug,  (air  bhi  do  m'  choguis  a' 
deanamh  fianuis  domh  san  Spior- 
ad  naomh.) 

2  Gu  bheil  doilgheas  mòr  orm, 
agus  cràdh  air  mo  chridhe  an 
còmhnuidh. 


3  Oir  ghuidhinn  mì  fèin  a  bhi 
dealaichte l  o  Chriosd,  air  son  mo 
bhràithre,  mo  luchd-dàimh.  a 
thaobh  na  feòla : 

4  A  ta  'nan  Israelich  ;  d'am 
buin  an  uchd-mhacachd  agus  a' 
ghlòir,  agus  na  coimhcheangail, 
agus  tabhairt  an  lagha,  agus  seir- 
bhis  Dè,  agus  na  geallanna ; 

5  D'am  buin  na  h-aithriche, 
agus  o'm  bheil  Criosd  a  thaobh  na 
feòla,  neach  is  e  Dia  os  ceann  nan 
uile,  beannaichte  gu  sìorruidh. 
Amen. 

6  Cha'n  e  gu  bheil  focal  Dè  gun 
èifeachd.  Oir  cha'n  Israelich  iad- 
san  uile  a  ta  o  Israel : 

7  Agus  ni  mò  do  bhrìgh  gur 
sliochd  do  Abraham  iad,  a  ta  iad 
uile  'nan  cloinn  :  ach  ann  an  Isaac 
ainmichear  do  shìol. 

8  Is  e  sin  ri  ràdh,  Cha'n  iad 
clann  na  feòla  clann  Dhè :  ach  is 
iad  clann  a'  gheallaidh,  a  mheasar 
mar  shìol. 

9  Oir  is  e  so  focal  a'  gheallaidh, 
A  rèir  an  àm  so  thig  mi,  agus  bith- 
idh  mac  aig  Sara. 

10  Agus  cha'n  e  mhàin  so,  ach 
Rebeca  mar  an  ceudna  'nuaii'  a 
thoirricheadh  i  o  aon,  eadhon  Isaac 
ar  n-athair-ne. 

11  (Oir  mun  do  rugadh  na 
naoidheana,  agus  mun  d'rinn  iad 
maith  no  olc,  chum  gu'm  biodh 
rùn  Dè  a  rèir  an  taghaidh  seas- 
mhach,  cha'n  ann  o  oibribh.  ach 
o'n  ti  a  ghairmeas.) 

12  A  dubhradh  rithe,  M  an 
neach  a's  sine  seirbhis  do'n  neach 
a's  òige. 

13  A  rèir  mar  a  ta  e  sgrìobhta, 
Ghràdhaich  mi  Iacob,  ach  dh'- 
fhuathaich  mi  Esau. 

14i   Ciod  a  deir  sinn  ma  ta  ì 

'am  bheil  eucoir  maille  ri  Dia  ?  Nar 
leigeadh  Dia. 

15  Oir  a  deir  e  ri  Maois,  Ni 
mi  tròcair,  air  an  neach  air  an 
dean  mi  tròcair,  agus  gabhaidh  'mi 
truas  do'n  neach  d'an  gabh  mi 
truas. 

16  Uime  sin  cha'n  ann  o'n  ti 
leis  an  àill,  no  o'n  ti  a  ruitheas, 
ach  o  Dhia  a  ni  tròcair. 

17  Oir  a  deir  an  sgriobtuir  ri 
Pharaoh,  Is  ann  chum  na  crìche 
so  fèin  a  thog  mi  suas  thu,  chum 
gu'm  foillsichinn  mo  chumhachd 
annad,  agus  chum  gu'm  biodh 
m'ainm  iomraideach  air  feadh  na 
talmhainn  uile. 

18  Uime  sin  ni  e  tròcair  air 
an  ti  a's  àill  leis,  agus  an  ti  a's  àill 
Ieis  cruaidhichidh  se. 

19  A  deir  tu  ma  ta  rium,  C'ar 
son  a  ta  e  ma  seadh  a'  faghail 
croin  ?  oir  cò  a  chuir  an  aghaidh 
a  thoile  ? 

20  Ni  h-eadh  ach,  O  a  dhuine, 
cò  thusa  a  ta  tagradh  an  aghaidh 
Dhè  ?  An  abair  an  ni  a  chumadh 
ris  an  ti  a  chum  e,  C'ar  son  a  rinn 
thu  mi  mar  so  ? 

21  Nach  'eil  cumhachd  aig  a' 
chriadhfhear  air  a'  chriadh,  ionn- 
us  gu'n  deanadh  e  do'n  aon 
mheall  aon  soitheach  chum  onoir, 
agus  soitheach  eile  chum  eas- 
onoir. 

22  Ciod  ma's  e,  air  bhi  do 
Dhia  toileach  'fhearg  a  nochd- 
adh,  agus  a  chumhachd  a  dhean- 
amh  aithnichte,  gu'n  d'fhuiling 
e  le  mòr  fhad-f hulangas  soithiche 
na  feirge  air  an  ulluchadh  chum 
sgrios : 

_  23_  Agus  chum  gu'n  deanadh  e 
aithnichte  saoibhreas  a  ghlòire  air 
soithichibh  natròcair,  a  dh'ulluich 
e  roimh-làimh  chum  glòire  ? 


24  Eadhon  sinne  a  ghairm  e, 
cha'n  e  mhàin  do  na  h-Iudhach- 
aibh,  ach  mar  an  ceudna  do  na 
Cinneachaibh. 

25  Mar  a  deir  e  mar  an  ceudna 
ann  an  Osee,  Goiridh  mi  mo 
phobull  diubhsan  nach  robh  'nam 
pobull  domh;  agus  bean  ghràdh- 
ach  dh'ise,  nach  robh  gràdh- 
ach. 

26  Agus  tarlaidh,  anns  an  ion- 
ad  san  dubhradh  riu,  Cha  sibh 
mo  phobull-sa,  an  sin  gu'n  goirear 
Clann  an  Dè  bheò  dhiubh. 

27  Tha  Esaias  mar  an  ceudna 
ag  èigheach  mu  thimchioll  Israeil, 
Ged  tha  àireamh  chloinn  Israeil 
mar  ghaineamh  na  fairge,  is  fuigh- 
eall  a  thearnar. 

28  Oir  crìochnaichidh  e  an 
obair,  agus  gearraidh  e  goirid  i  am 
f ìreantachd ;  do  bhrìgh  gu'n  dean 
an  Tighearn  obair  ghoirid  air  an 
talamh. 

29  Agus  mar  a  thubhairt  Esaias 
roimhe,  Mur  fàgadh  Tighearn 
nan  sluagh  sìol  againne,  dheant- 
adh  sinn  mar  Shodom,  agus 
bhitheamaid  cosmhuil  ri  Go- 
morrha. 

30  Ciod  a  deir  sinn  ma  seadh  ? 
Gu'n  d'ràinig  na  Cinnich,  nach 
robh  a'  leantuinn  fìreantachd,  air 
fìreantachd,  eadhon  an  f hìreant- 
achd  a  ta  o  chreidimh : 

31  Ach  cha  do  ràinig  Israel,  a 
bha  leantuinn  lagha  na  fìreant- 
achd,  air  lagh  na  fìreantachd. 

32  C'ar  son  ?  A  chionn  nach 
ann  o  chreidimh,  ach  mar  gu'm 
b'ann  o  oibribh  an  lagha  a  dh'iùr'r 
iad  i:  oir  thuislich  iad  air  a' 
chloich-thuislidh  sin ; 

33  Mar  a  ta  e  sgrìobhta,  Feuch, 
cuiream  ann  an  Sion  clach-thuis- 
lidh,  agus  carraig  oilbheim  :  agu& 

gach  neach  a  chreideas  annsan. 
cha  chuirear  gu  nàire  e. 

5  Tha  an  sgriobtuir  a'  noclidadh 
an  eadar-dhealachaidh  a  ta  ead- 
ar  fìreantachd  an  lagha,  agus 
a'  chreidimh ;  18  agus  gu'n 
gàbh  na  Cinnich  ris  an  fhocal, 
agus  gu'n  creid  iad.  19  CJia  robh 
Israel  aineolach  air  na  nithìbh 
sin. 

ABHR  AITHRE,  is  e  dùrachd 
mo  chridhe,  agus  m'urnuigh 
ri  Dia  air  son  Israeil,  gu'm  biodh 
iad  air  an  tearnadh. 

2  Oir  a  ta  mi  deanamh  fianuis 
doibh,  gu  bheil  eud  aca  thaobh 
Dhè,  ach  cha'n  ann  a  rèir  eòl- 
ais. 

3  Oir  air  dhoibh  bhi  aineolach 
air  f  ìreantachd  Dhè,  agus  ag  iarr- 
aidh  am  fìreantachd  fèin  a  chur 
air  chois,  cha  do  ghèill *  iad  do 
fhìreantachd  Dhè. 

4  Oir  is  e  Criosd  crìoch  an 
lagha,  chum  fìreantachd  do  gach 
neach  a  chreideas. 

5  Oir  a  ta  Maois  a'  cur  an  cèill 
na  fìreantachd  a  ta  o'n  laeh, 
eadhon  an  duine  a  ni  na  nithe  sui, 
gu'm  bi  e  beò  leo. 

6  Ach  mar  so  deir  an  f  hìreant- 
achd  a  ta  o  chreidimh,  Na  abair 
ann  do  chridhe,  Cò  thèid  suas  air 
nèamh?  (sin  r'a  ràdh,  a  thoirt 
Chriosd  a  nuas ;) 

7  No,  Cò  a  thèid  sìos  do'n 
doimhne  ?  (sin  r'a  ràdh,  a  thoirt 
Chriosd  a  rìs  air  ais  o  na  marbh- 
aibh.) 

8  Ach  ciod  a  deir  i  ?  Tha  'm 
focal  am  fagus  duit,  ann  do  bheul, 
agus  ann  do  chridhe  :  'se  sin  focal 
a'  chreidimh,  a  tha  sinne  a'  sear- 
monachadh. 


9  Ma  dh'aidicheas  tu  le  d'bheul 
an  Tighearn  Iosa,  agus  ma  chreid- 
eas  tu  ann  do  chridhe,  gu'n  do 
thog  Dia  o  na  marbhaibh  e,  gu'n 
tearnar  thu. 

1 0  Oir  is  ann  leis  a'  chridhe  a 
chreidear  chum  fìreantachd,  agus 
leis  a'  bheul  a  dh'aidichear  chum 
slàinte. 

1 1  Oir  a  deir  an  sgriobtuir,  Ge 
b'e  neach  a  chreideas  annsan,  cha 
nàraichear  e. 

12  Oir  cha  'n'eil  eadar-dheal- 
achadh  eadar  an  t-Iudhach  agus 
an  Greugach :  oir  an  t-aon  Tigh- 
earna  a  ta  os  ceann  nan  uile,  tha  e 
saoibhir  do  na  h-uile  a  ghairmeas 
air. 

13  Oir  ge  b'e  neach  a  ghairm- 
eas  air  ainm  an  Tighearna,  tear- 
nar  e. 

14*  Ach  cionnus  a  ghairmeas 
iad  airsan  anns  nach  do  chreid 
iad  ?  agus  cionnus  a  chreideas  iad 
anns  an  ti  air  nach  cual  iad  iom- 
radh  ?  agus  cionnus  a  chluinneas 
iad  gun  searmonaiche  ? 

15  Agus  cionnus  a  ni  iad  sear- 
moin,  mur  cuirear  iad  ?  mar  a  ta 
e  sgrìobhta,  Cia  sgiamhach  cosa 
na  muinntir  sin  a  ta  searmonach- 
adh  soisgeil  na  sìth,  a  ta  toirt 
sgèil  aoibhneich  air  nithibh 
maithe  ! 

16  Ach  cha  robh  iad  uile  ùmh- 
al  do'n  t-soisgeul :  Oir  a  deirEsai- 
as,  A  Thighearn,  cò  a  chreid  ar 
n-aithris-ne  ? 

1 7  Uime  sin,  is  ann  o  èisdeachd 
a  thig  creidimh,  agus  èisdeachd 
troimh  fhocal  Dè. 

18  Ach  a  deiream,  Nach  cual 
iad?  Chuala  gu  deimhin,  chaidh  am 
fuaim  air  feadh  gach  tìre  a  mach, 
agus  am  briathra  gu  iomallaibh  an 
domhain. 

19  Ach  a  deiream,  Nach  robh 

fios  aig  Israel?  Air  tùs,  a  deir 
Maois,  Cuiridh  mi  eud  oirbh  le 
Cinneach,  nach  'eil  'nan  Cinneach, 
agics  le  Cinneach  neo-thuigseach 
cuiridh  mi  fearg  oirbh. 

20  Ach  a  ta  Esaias  ro  dhàna, 
agus  a  deir  e,  Fhuaradh  mi  leo- 
san  nach  d'iarr  mi :  dh'f  hoillsich- 
eadh  mi  dhoibhsan  nach  d'f  hios- 
raich  air  mo  shon. 

21  Ach  ri  Israel  a  deir  e,  Shìn 
mi  mach  mo  làmhan  rè  an  là  gu 
h-iomlan  ri  pobull  eas-ùmhal  agus 
a  labhras  a'm*  aghaidh. 

CAIB.  XI. 

1  Cha  do  thilg  Dia  Israel  uile 
uaith.  7  Thaghadh  cuid,  ge  do 
chruaidhicheadh  a'  chuid  eile. 
18  Cha'nfheud  na  Cìnnich  uailU 
thàir  a  dheanamh  orra  ;  26  oir 
thagealladhgu'n  slànuichear  iad. 
33  Tha  òreitheanais  Dè  do-rann- 
sachaidh. 

ADEIREAM  ma  seadh,  An 
do  thilg  Dia  a  phobull  uaith  ? 
Nar  leigeadh  Dia.  Oir  is  Israel- 
each  mise  fèin  mar  an  ceudna,  do 
shliochd  Abrahaim,  do  thrèibh 
Bheniamin. 

2  Cha  do  thilg  Dia  uaith  a 
phobull  a  roimh-aithnich  e.  Nach 
'eil  fhios  agaibh  ciod  e  a  deir  an 
sgriobtuir  mu  Elias?  cionnus  a  ta 
e  a'  deanamh  eadar-ghuidhe  ri 
Dia  an  aghaidh  Israeil,  ag  ràdh, 

3  A  Thighearn,  mharbh  iad 
t'fhàidhean,  agus  leag  iad  sìos 
t'altairean :  agus  dh'fhàgadh  mise 
a'm'  aonar,  agus  tha  iad  ag  iarr- 
aidh  m'anama. 

4  Ach  ciod  a  deir  freagradh 
Dè  ris,  Dh'fhàg  mi  dhomh  fèin 
seachd  mìle  fear,  nach  do  lùb  an 
glùn  do  ìomhaigh  Bhaail. 

5  Agus  mar  sin  mar  an  ceudna 


tha   san   àm  so  làthair  fuigheall 
a  rèir  taghaidh  a'  ghràis. 

6  Agus  ma's  ann  troimh  ghràs, 
cha'n  ann  o  oibribh  ni's  mò :  Ach 
ma's  ann  o  oibribh,  cha'n  ann  o 
ghràs  à  sin  suas :  no  cha'n  obair 
à  sin  suas  obair. 

7  Ciod  ma  seadh  ?  An  ni  sin 
a  ta  Israel  ag  iarraidh,  cha  do 
ràinig  e  air ;  ach  ràinig  an  tagh- 
adh  air,  agus  chaidh  a'  chuid  eue 
a  dhalladh : 

8  Mar  a  ta  e  sgrìobhta,  Thug 
Dia  dhoibh  spiorad  na  suaine, 
sùile  chum  nach  faiceadh  iad,  agus 
cluasa  chum  nach  cluinneadh  iad, 
gus  an  là  an  diugh. 

9  Agus  a  deir  Daibhidh,  Biodh 
am  bord  mar  ribe,  agus  mar  inn- 
eal-glacaidh,  agus  mar  cheap-tuis- 
lidh,  agus  mar  dhìol-thuarasdal 
dhoibh. 

10  Biodh  an  sùilean  air  an 
dorchachadh,  chum  nach  faic  iad ; 
agus  crom-sa  an  druim  an  còmh- 
nuidh. 

11  A  deiream  uime  sin,  An 
do  thuislich  iad  ionnus  gu'n  tuit- 
eadh  iad  ?  Nar  leigeadh  Dia :  ach 
troimh  an  tuiteam-san  tha  slàinte 
air  teachd  chum  nan  Cinneach, 
chum  iadsan  a  bhrosnachadh  gu 
h-eud. 

1 2  Ma's  e  an  tuiteam-san  saoibh- 
reas  an  domhain,  agus  an  lughd- 
achadh  saoibhreas  nan  Cinneach ; 
cia's  mò  na  sin  a  bhitheas  an  làn- 
achd  ? 

13  Oir  is  ann  ribhse  a  labhram, 
a  Chinneacha ;  do  bhrìgh  gur  mi 
abstol  nan  Cinneach,  tha  mi  toirt 
urraim  do  m'  dhreuchd l : 

14  Ma  dh'fheudas  mi  air  chor 
sam  bith  mo  choimh-fheòil  a 
bhrosnachadh  gu  h-eud,  agus  gu'n 
tèaruinn  mi  dream  àraidh  dhiubh. 

15  Oir  ma's  e'n  tilgeadh-san 
air  falbh  rèiteachadh  an  domhain j 
ciod  e  an  ath-ghabhail,  ach  beatha 
o  na  marbhaibh  ? 

6  Oir  ma  ta  an  ceud-thoradh 
naomha,  tha  am  meall  naomha 
mar  an  ceudna :  agus  ma  ta  an 
fhreumh  naomha,  tha  na  geuga 
mar  sin  mar  an  ceudna. 

17  Agus  ma  ta  cuid  do  na 
geugaibh  air  am  briseadh  dheth, 
agus  gu  bheil  thusa,  a  bha  a'd' 
chrann  -  o]a  fiadhaich,  air  do 
ihuidheachadh  nam  measg,  agus 
maille  riu,  a'  faotainn  comh-pairt 
do  fhreimh  agus  do  reamhrachd 
a'  chroinn-olaj 

18  Na  dean  uaill  an  aghaidh 
nan  geug;  ach  ma  ni  thu  uaill 
'nan  aghaidh,  cha  tusa  a  dh'iom- 
chaireas  an  fhreumh,  ach  an 
fhreumh  thusa. 

19  A  deir  tu  uime  sin  Bhris- 
eadh  dhe'th  na  geuga,  chum  gu 
suidhichte  mise  'nan  àit. 

20  Ro  mhaith  j  air  son  am  mi- 
chreidimh  bhriseadh  iadsan  dheth, 
agus  a  ta  thusa  a'  seasamh  troimh 
chreidimh.  Na  bi  àrd-inntinneach, 
ach  fo  eagal. 

21  Oir  mur  do  chaomhain  Dia 
na  geuga  nàdurra,  biodh  eagal  ort 
nach  caomhain  e  thusa  mar  an 
ceudna. 

22  Feuch  uime  sinmaitheas  agus 
geur-cheartas  Dè :  geur-cheartas 
d'an  taobhsan  a  thuit  j  ach  do  d' 
thaobhsa,  maitheas,  ma  bhuan- 
aicheas  tu  'na  mhaitheas  j  agus 
mur  buanaich,  gearrar  dheth  thu- 
sa  mar  an  ceudna. 

23  Agus  suidhichear  iadsan 
mar  an  ceudna,  mur  buanaich  iad 
'nam  mi-chreidimh :  oir  a  ta  Dia 
^omasach  air  an  suidheachadh  a 
rìs. 

24  Oir  ma  ghearradh  thusa  as 
a'   chrann-ola  a  bha  fiadhaich  a 


thaobh  nàduir,  agus  gu'n  do 
shuidhicheadh  ann  an  deadh 
chrann-ola  thu  an  aghaidh  nàduir  j 
cia  mòr  is  mò  na  sin  a  shuidhich- 
ear  na  geuga  nàdurra  'nan  crann- 
ola  fèin  ? 

25  Oir  cha  b'àill  leam,  a 
bhràithre,  sibhse  bhi  ain-eolach 
air  an  rùn-diomhair  so,  (chum 
nach  biodh  sibh  glic  'nur  barail 
fèin,)  gu'n  do  tharladh  doille  ann 
an  cuid  do  Israel,  gus  an  tig 
iomlanachd  nan  Cinneach  a 
steach. 

26  Agus  mar  sin  bithidh  Israel 
uile  air  an  tèarnadh  j  mar  a  ta  e 
sgrìobhta,  Thig  am  Fear-saoraidh 
o  Shion,  agus  tionndadhaidh  e 
mi-dhiadhachd  o  Iacob. 

27  Oir  is  e  so  mo  choimh- 
cheangal  riu,  'nuair  a  bheir  taì 
air  falbh  am  peacanna. 

28  Thaobh  an  t-soisgeil,  is 
maimhdean  iad  air  bhur  sonsa : 
ach  a  thaobh  an  taghaidh,  tha  iad 
gràdhaichte  airson  nan  aithriche. 

29  Oir  a  ta  tiodhlacan  agus 
gairm  Dhè  gun  aithreachas. 

30  Oir  mar  abha  sibhse  roimhe 
so  eas-ùmhal  do  Dhia  ach  a  nis 
afhuair  sibh  tròcair  troimh  am  mi- 
chreidimh-san : 

31  Amhuil  sin  a  ta  iadsan  san 
àm  so  eas-ùmhal,  chum,  troimh 
bhur  tròcair-se,  gu'm  faigh  iad  tròc- 
air  mar  an  ceudna. 

32  Oir  dhruid  Dia  iad  uile  ann 
am  mi-chreidimh,  chum  tròcair 
a  dheanamh  air  na  h-uile. 

33  O  doimhne  saoibhris  araon 
gliocais  agus  eòlais  Dè !  Cia  do- 
rannsachaidh  abhreitheanais,  agus 
do-lorgachaidh  a  shlighean ! 

34?  Oir  cò  aig  an  robh  fios  inn- 
tinn  an  Tighearna,  no  cò  bu 
chomhairleach  dha? 

35  No  cò  thug  dha  air  tùs,  agus 
làn-dìolar  a  rìs  dha  e  ? 

36  Oir  is  ann  uaithesan,  agus 
troirah-san,  agus  dhasan  a  ta  na 
h-uile  nithe  :  dhasan  gu  robh  glòir 
gu  siorruidh.     Amen. 

CAIB.  XII. 

1  Is  còir  do  thròcair  Dhè  sinne 
aomadh  gu  Dia  a  thoileachadh. 
9  Tha  gràdh,  agus  mòran  do 
dhleasdanais  eile  air  an  iarraidh 
uainn.  19  Tha  dioghaltas  gu 
sonraichte  air  a  thoirmeasg 
dhuinn. 

AIR  an  aobhar  sin  guidheam 
oirbh,  a  bhràithre,  troimh 
thròcairibh  Dhè,  bhur  cuirp  a  tha- 
bhairt  'nam  beò-ìobairt,  naomha, 
thaitnich  do  Dhia,  ni  a's  e  bhur 
seirbhis  reusonta. 

2  Agus  na  bithibh  air  bhur 
cumadh  ris  an  t-saoghal  so :  ach 
bithibh  air  bhur  cruth-atharrach- 
adh  troimh  ath-nuadhachadh  bhur 
n-inntinn,  chum  gu'n  dearbh  sibh 
ciod  i  toil  mhaith,  thaitneac.h,  agus 
dhiongmhalta  sin  Dhè. 

30ira  deiream,troimh  a'  ghràis 
a  thugadh  dhomhsa,  ris  gach 
neach  'nur  measg,  gun  smuain- 
eachadh  uime  fèin  ni's  àirde  na 
is  còir  dha  smuaineachadh ;  ach 
smuaineachadh  am  measarrachd l, 
a  rèir  mar  a  roinn  Dia  ris  gach 
neach  tomhas  a'  chreidimh. 

4  Oir  mar  a  ta  mòran  bhall 
againn  ann  an  aon  chorp,  agus 
nach  e'n  t-aon  ghnìomh2  a  th'aig 
gach  ball : 

5  Amhuil  sin  ged  tha  sinne 
'nar  mòran,  is  aon  chorp  ann  an 
Criosd  sinn,  agus  is  buill  sinn  gach 
aon  fa  leth  d'a  chèile. 

6  Uhne  sin  air  bhi  do  thiodh- 
Iacaibh  againn,  eadar-dhealaichte, 


a  rèir  a'  ghràis  a  thugadh  dhuinn 
ma's  fàidheadaireachd,  deanamaid 
fàidheadaireachd  a  rèir  tomhais  a' 
chreidimh : 

7  No  ma's  frithealadh,  thugam- 
aid  aire  d'ar  frithealadh ;  no  an  ti 
a  theagaisgeas,  thugadh  e  aire  d'a 
theagasg  ; 

8  No  an  ti  a  bheir  earail3,  thug- 
adh  e  aire  d'a  earail :  an  ti  a  roinn- 
eas  an  dèirc,  roinneadh  e  i  an 
treibh-dhireachd;  an  ti  a  riagh- 
las,  deanadh  se  e  maille  ri  dùrachd; 
an  ti  a  ni  tròcair,  deanadh  se  e  gu 
suilbhir. 

9  Biodh  hìiur  gràdh  gun  cheilg. 
Biodh  gràin  agaibh  do'n  olc,  lean- 
aibh  gu  dlùth  ris  an  ni  a  tha 
maith. 

10  Bithìbh  teo-chridheach  d'a 
chèile  le  gràdh  bràthaireil,  ann 
an  urram  a'  toirt  toisich  gach  aon 
d'a  chèile : 

1 1  Gun  bhi  leasg  ann  an  gnoth- 
uichibh :  dùrachdach  'nur  spior- 
ad ;  a'  deanamh  seirbhis  do'n  Tigh- 
earn : 

12  A'  deanamh  gairdeachais  an 
dòchas :  foighidneach  an  trioblaid : 
maireannach  ann  an  urnuigh  : 

13  A'  comh-roinn  ri  uireas- 
bhuidh  nan  naomh  :  a'  gnàthach- 
adh  aoidheachd. 

14  Beannaichibh  an  dream  a  ta 
deanamh  geur-leanmhuinn  oirbh : 
beannaichibh,  agus  na  mallaich- 
ibh. 

15  Deanaibh  gairdeachas  maille 
riusan  a  ta  ri  gairdeachas,  agus 
caoidh  maille  riusan  a  ta  ri  caoidh. 

16  Bithibh  a  dh'aon  rùn  d'a 
chèile.  Na  biodh  bhur  cion  air 
nithibh  àrda,  ach  cuiribh  sibh  fèin 
an  comh-inbhe  riu-san  a  ta  ìosaL 
Na  bithibh  glic  'nur  barail  fèin. 


1  stuaim. — 2  obair,  o'ifig. — 3  comhairle. 

1  7  Na  ìocaibh  olc  air  son  uilc 
do  dhuine  sam  bith.  Ulluichibh 
nithe  ciatach  am  fianuis  nan  uile 
dhaoine. 

18  Ma  dh'fheudas  ebhi,  mheud 
's  a  ta  e'n  comas  duibh,  bithibh  an 
sìth  ris  na  h-uile  dhaoinibh. 

19  A  chàirde  gràdhach,  na 
deanaibh  dioghaltas  air  bhur  son 
fèin,  ach  thugaibh  àit  do'n  f  heirg : 
oir  a  ta  e  sgrìobhta,  Is  leamsa 
an  dioghaltas ;  ìocaidh  mi,  deir  an 
Tighearn. 

20  Uime  sin  ma  bhios  do 
nàmhaid  ocrach,  thoir  biadh  dha; 
ma  bhios  e  tartmhor  *',  thoir  deoch 
dha :  oir  le  so  a  dheanamh  càrn- 
aidh  tu  eibhle  teine  air  a  cheann. 

21  Na  tugadh  an  t-olc  buaidh 
ort,  ach  thoir-sa  buaidh  air  an  olc 
*eis  a'  mhaith. 

CAIB.  XIII. 
1  Umhlachd,  agus  dleasdanais  eile 
ds  còir  dhuinn  chur  an  gnìomh 
do  uachdaranaibh.  1 1  Tha  geòc- 
aireachd,  agus  misg,  agus  oibre 
an  dorchadais  ro  neo-chubhaidh 
do  àm  an  t-soisgeil. 

BIODH  gach  anam  ùmhal  do 
na  h  -àrd  -  chumachdaibh. 
Oir  cha  'n'eil  cumhachd  ann  ach 
o  Dhia  :  agus  na  cumhachdan  a  ta 
ann,  is  ann  le  Dia  a  dh'orduich- 
eadh  iad. 

2  Air  an  aobhar  sin  ge  b'e  air 
bith  a  chuireas  an  aghaidh  a' 
chumhachd,  tha  e  cur  an  aghaidh 
orduigh  Dhè :  agus  iadsan  a  chuir- 
eas  'na  aghaidh,  gheibh  iad  breith- 
eanas  dhoibh  fèin. 

3  Oir  cha  'n'eil  uachdarain  'nan 
aobhar  eagail  do  dheadh  oibribh, 
ach  do  dhroch  oibribh.  Uime 
sin  am  miann  leat  bhi  gun  eagal  an 
uachdarain  ort  ?  dean  am  maith, 
agus  gheibh  thu  cliu  uaith. 


4>  Oir  is  esan  seirbhiseach  Dhe 
chum  maith  dhuit.  Ach  ma  ni 
thu  an  t-olc,  biodh  eagal  ort ;  oir 
cha'n  ann  gu  dìomhain  a  tha  e 
giùlan  a'  chlaidheimh :  oir  is  e 
seirbhiseach  Dhè  e,  'na  dhioghalt- 
air  feirge  air  an  ti  a  ni  olc.        < 

5  Uime  sin  is  èigin  bhi  ùmhal, 
nì  h-ann  a  mhàin  air  son  feirge, 
ach  mar  an  ceudna  air  son  coguis. 

6  Oir  air  an  aobhar  so  tha  sibh 
mar  an  ceudna  a'  toirt  cìs  dhoibh: 
oir  is  iad  seirbhisich  Dhè  iad, 
a'  sìor-fheitheamh  air  an  ni  so 
fèin. 

7  Air  an  aobhar  sin  thugaibh 
do  gach  neach  an  dlighe  fèin: 
càin  dhasan  d'an  dlighear  càin,  cìs 
dhasan  d'an  dlighear  cis,  eagal 
dhasan  d'an  dlighear  eagal,  agus 
urram  dhasan  d'an  dlighear  urram. 

8  Na  biodh  fiacha  sam  bith  aig 
aon  neach  oirbh,  ach  a  mhàin  a 
chèile  a-  ghràdhachadh  :  oir  an  ti 
aig  am  bheil  gràdh  do  neach  eile, 
choimhlion  e  an  lagh. 

9  Oir  an  ni  so,  Na  dean  adh- 
altrannas,  Na  dean  mortadh,  Na 
goid,  Na  dean  fianuis  bhrèige,  Na 
sanntaich,  agus  ma  ta  àithne  sam 
bith  eile  ann,  tha  i  air  a'  cur  sìos 
gu  h-aith-ghearr  fuidh  'n  fhocal 
so,  Gràdhaich  do  choimhearsnach 
mar  thu  fèin. 

10  Cha  dean  gràdh  lochd  do 
choimhearsnach :  air  an  aobhar 
sin  is  e  an  gràdh  coimhlionadh  an 
lagha. 

1 1  Agus  so,  air  dhuibh  fìos  na 
h-aimsir  a  bhi  agaibh,  gur  mithieh 
dhuinn  a  nis  mosgladh  o  chodal : 
oir  a  ta  ar  slàinte  nis  ni's  faisge 
na  'nuair  a  chreid  sinn. 

1 2  Tha  cuid  mhòr  do'n  oidhche 
air  dol  tharuinn,  tha  an  là  am 
fagus  :  uime  sin  cuireamaid  dhinn 


1  ìotmhor. 

oibre  an  dorchadais,  agus  cuir- 
eamaid  umainn  armachd  an  t-so- 
luis. 

13  Gluaiseamaid  gu  cubhaidh 
mar  anns  an  là;  cha'n  ann  an 
ruidhteireachd1  agus  am  misg, 
no  an  seomradaireachd  agus  am 
macnus,  no  an  aisith  agus  am 
farmad  : 

14?  Ach  cuiribh  umaibh  an 
Tighearn  Iosa  Criosd,  agus  na 
deanaibh  ulluchadh  air  son  na 
feòla,  chum  a  h-ana-mianna  a 
choimhlionadh. 

CAIB.  XIV. 
i  Chà'nfheud  daoine  tàir  a  dhean- 
amh3  no  chèile  a  dhìteadh  air  son 
nithe  coìmhdheìs :  15  oir  a  ta  an 
t-abstol  ay  dearòhadh  gu  bheil  sin 
mi-cheadaichte  le  iomadh  reus- 
on. 

GABHAIBH  ris  an  neach  a 
ta  anmhunn  sa'  chreidimh, 
ach  ni  h-ann  chum  deasboireachd 
amharusach. 

2  Oir  a  ta  h-aon  a'  creidsinn 
gu'm  feud  e  na  h-uile  nithe  ith- 
eadh :  ach  a  ta  esan  a  ta  anmhunn 
ag  itheadh  luibheanna. 

3  Na  deanadh  esan  a  ta  'g  ith- 
eadh,  tàir  airsan  nach  'eil  ag  ith- 
eadh ;  agus  na  tugadh  esan  nach 
'eil  ag  itheadh,  breth  air  an  ti  a 
dh'itheas :  oir  ghabh  Dia  ris,- 

4  Cò  thusa  a  ta  toirt  breth 
air  seirbhiseach  duin'  eile?  d'a 
mhaighstir  fèin  seasaidh,  no  tuit- 
idh  e  :  seadh,  cumar  suas  e ;  oir 
i's  comasach  Dia  air  a  chumail 
'na  sheasamh. 

5  Tha  meas  aig  neach  air  là 
thar  là :  agus  tha  meas  aig  neach 
eileairgachlà  mar  a  chèile.  Biodh 
làn-dearbhadh  aig  gach  duine  'na 
inntinn  fèin. 

6  An  ti  aig  am  bheil  suim  do'n 
là,  is  ann  do'n  Tighearn  a  tha 


suim  aige  dha ;  agus  an  ti  aig 
nach  'eii  suim  do'n  là,  is  ann  do'n 
Tighearn  nach  'eil  suim  aige  dha. 
An  ti  a  ta  'g  itheadh,  is  ann  do'n 
Tighearn  a  tha  e  'g  itheadh,  oir 
tha  e  toirt  buidheachais  do  Dhia; 
agus  an  ti  nach  'eil  ag  itheadh 
is  ann  do'n  Tighearn  nach  ith 
e,  agus  bheir  e  buidheachas  do 
Dhia.  _ 

7  Oir  cha  'n'eil  a  h-aon  againn 
beò  dha  fèin,  agus  cha  'n'eil  a 
h-aon  againn  a'  bàsachadh  dha 
fèin. 

8  Oir  ma's  beò  dhuinn,  is  ann 
do'n  Tighearn  a  tha  sinn  beò : 
agus  ma's  bàs  duinn,  is  ann  do'n 
Tighearn  a  tha  sinn  a'  bàsach- 
adh ;  uime  sin  ma's  beatha  no 
bàs  dhuinn,  is  leis  an  Tighearn 
sinn. 

9  Oir  is  ann  chum  so  a  fhuair 
Criosd  bàs,  agus  a  dh'èirich  e, 
agus  a  tha  e  beò  a  rìs,  chum 
gu'm  biodh  e  'na  Thigheam  air 
na  beothaibh  agus  air  na  marbh- 
aibh. 

10  Ach  c'ar  son  a  ta  thusa  a' 
toirt  breth  air  do  bhràthair  ?  no 
c'ar  son  a  ta  thusa  a'  deanamh 
tarcuis  air  do  bhràthair  ?  oir  seas- 
aidh  sinn  gu  lèir  am  fianuis  caith- 
ir-breitheanais  Chriosd. 

1 1  Oir  a  ta  e  sgrìobhta,  Mar  is 
beò  mise,  a  deir  an  Tighearn,  lùb- 
aidh  gach  glùn  domhsa,  agus  aid- 
ichidh  gach  teanga  do  Dhia. 

12  Air  an  aobhar  sin  bheir  gach 
aon  againn  cunntas  uime  fèin  do 
Dhia. 

13  Uime  sin  na  tugamaid  breth 
air  a  chèile  ni's  mò  :  ach  gu  ma 
fearr  libh  a'  bhreth  so  thoirt,  gun 
aobhar-tuiteam  no  oilbheim  a 
thoirt  do  bhràthair. 

14?  Oir  a  ta  fhios  agam,  agus 
is  dearbh  leam  anns  an  Tiehearn 


anabhar. 

Iosa,  nach  'eil  ni  sam  bith  neo- 
ghlan  dheth  fèin  :  ach  do'n  ti  a 
mheasas  ni  sam  bith  neoghlan, 
dhasan  a  ta  e  neoghlan. 

15  Ach  ma  bhios  doilgheas  air 
do  bhràthair  air  son  bìdh,  a  nis 
cha  'n'eil  thu  a  gluasad  a'  rèir  a' 
ghràidh.  Na  sgrios  le  d'  bhiadh 
esan,  air  son  an  d'fhuiling  Criosd 
bàs. 

16  Air  an  aobhar  sin,  na  labhrar 
olc  mu  bhur  maith. 

17  Oir  cha  bhiadh  agus  deoch 
rìoghachd  Dhè,  ach  fìreantachd, 
agus  sìth,  agus  aoibhneas  san 
Spiorad  naomh. 

18  Oir  ge  b'e  ni  seirbhis  do 
Chriosd  anns  na  nithibh  so,  tha  e 
taitneach  do  Dhia,  agus  tha  e 
dearbhta  do  dhaoinibh. 

19  Uime  sin  leanamaid  na 
nithe  a  bhios  chum  sìth l,  agus  na 
nithe  a  bhios  chum  togail  suas  a 
chèile. 

20  Na  sgrìos  obair  Dhè  air  son 
bldh.  Gu  deimhin  tha  na  h-uile 
nithe  glan ;  ach  is  olc  do'n  duine 
sin  a  dh'itheas  le  oilbheum. 

21  Is  maith  an  ni  gun  fheòil 
itheadh,  no  f ìon  òl,  no  ni  air  bith  a 
dheanamh  leis  am  faigh  do  bhràth- 
air  tuisleadh  no  oilbheum,  no  leis 
an  deanar  lag  e. 

22  Am  bheil  creidimh  agad  ? 
Biodh  e  agad  dhuit  fèin  am  fianuis 
Dè  :  Is  beannaichte  an  duine  sin 
nach  dìt  e  fèin  anns  an  ni  sin,  a 
mheasas  e  ceadaichte. 

23  Ach  esan  a  ta  fuidh  amh- 
arus,  tha  e  air  a  dhìteadh  ma 
dh'itheas  e,  a  chionn  nach  ann  o 
chreidimh  a  tha  e  'g  itheadh :  oir 
gach  ni  nach  'eil  o  chreidimh,  is 
oeacadh  e. 

CAIB.  XV. 
1  Is  còir  dhoibhsan  a  tha  laidir 


Cha'n  fheud  sinn  sinn  fèin  a 
thoileachadh,  7  ach  gabhail  r'a 
chèile,  mar  a  rinn  Criosd  ruinn 
uile,  9  araon  ris  na  h-Iudhach- 
aibh  agus  ris  na  Cinneachaibh, 
Sfc. 

UIME  sin  is  còir  dhuinne  a 
talàidir,giùlan  le  anmhuinn- 
eachd  na  muinntir  sin  a  ta  lag, 
agus  gun  sinn  fèin  a  thoileach- 
adh. 

2  Toilicheadh  gach  aon  againn 
achoimhearsnach  g'amhaith  chum 
a  thogail  suas. 

3  Oir  cha  do  thoilich  eadhon 
Criosd  e  fèin ;  ach  a  rèir  mar  a  ta 
e  sgrìobhta,  Thuit  toibheum2  na 
muinntir  sin  a  thug  toibheum 
dhuit  ormsa. 

4  Oir  ge  b'  iad  nithe  air  bith  a 
sgrìobhadh  roimhe  so,  is  ann  chum 
ar  teagaisg-ne  a  sgrìobhadh  iad ; 
chum,  troimh  foighidin  agus  co- 
fhurtachd  nan  sgriobtuir,  gu'm 
biodh  earbsa  againne. 

5  A  nis  gu  tugadh  Dia  na 
foighidin  agus  an  co-fhurtachd 
dhuibhse  bhi  dh'aon  inntinn 
a  thaobh  a  chèile,  a  rèir  Iosa 
Criosd : 

6  Chum  gu  'm  feud  sibh 
a  dh'aon  inntinn  agus  le  aon 
bheul  glòir  a  thoirt  do  Dhia, 
eadhon  Athair  ar  Tighearna  Iosa 
Criosd. 

7  Uime  sin  gabhaibhse  r'a  chèile, 
eadhon  mar  a  ghabh  Criosdruinne, 
chum  glòire  Dhè. 

8  A  nis  a  deirim,  Gu  robh 
Iosa  Criosd  'na  mhinisteir  an  tim- 
chioll-ghearraidh  air  sonfìrinn  Dè, 
chum  geallanna  nan  aithriche  a 
dhaingneachadh  : 

9  Agus  chum  gu'n  tugadh  na 
Cinnich  glòir  do  Dhia  air  son  a 


1  a  stiùras  chum  siochaint. — 2  masladh 

thròcair ;  a  rèir  mar  a  ta  e  sgrìobh- 
ta,  Air  an  aobhar  so  aidicheam 
thusa  am  measg  nan  Cinneach,  a- 
gus  seinnidh  mi  ceòl  do  d'  ainm. 

10  Agus  a  rìs  a  deir  e,  Dean- 
aibh  gairdeachas,  a  Chinneacha, 
maille  r'a  phobull-san. 

11  Agus  a  rìs,  Molaibh  an 
Tighearn,  a  Chinneacha  uiJe,  a- 
gus  thugaibh  cliu  dha,  a  shlòigh 
uile. 

12  Agus  a  rìs  deir  Esaias,  Bith- 
idh  freumh  Iese  ann,  agus  an  ti 
a  dh'èireas  suas  chum  uachdaran- 
achd  bhi  aige  air  na  Cinneachaibh ; 
annsan  cuiridh  na  Cinnich  an 
dòchas. 

13  A  nis  gu'n  lìonadh  Dia  an 
dòchais  sibhse  do'n  uile  aoibhneas 
agus  shiothchaint  ann  an  creid- 
sinn,  chum  gu'm  bi  sibh  pailt  ann 
an  dòchas,  troimh  chumhachd  an 
Spioraid  naoimh. 

14  Agus  a  ta  cinnt  agamsa 
fèin  d'ur  taobhsa,  mo  bhràithre, 
gu  bheil  sibhse  làn  do  mhaitheas, 
air  bhur  lìonadh  leis  an  uile  eòlas, 
agus  comasach  mar  an  ceudna 
air  a  chèile  a  chomhairleach- 
adh. 

15  Gidheadh,  a  bhràithre, 
sgrìobh  mi  d'ur  ionnsuidh  leis  an 
tuilleadh  dànadais,  an  càil-èigin, 
mar  gu  cuirinn  an  cuimhne  sibh, 
air  son  a'  ghràis  a  thugadh  dhomh- 
sa  o  Dhia. 

16  Ionnus  gu'm  bithinn  a'm' 
mhinisteir  aig  Iosa  Criosd  do  na 
Cinneachaibh,  a'  frithealadh  sois- 
geil  Dè,  chum  gu'm  biodh  tabh- 
artas1  nan  Cinneach  taitneach, 
air  a  naomhachadh  leis  an  Spiorad 
naomh. 

17  Uime  sin  tha  aobhar  uaill 
agam  troimh  losa  Criosd,  anns  na 
nithibh  sin  a  bhuineas  do  Dhia. 


18  Oir  cha  bhi  dànachd  agam 
labhairt  air  a'  bheag  do  na  nithibh 
sin,  nach  d'oibrich  Criosd  leam, 
chum  na  Cinnich  a  dheanamh 
ùmhal  am  focal  agus  an  gnìomh. 

19  Le  cumhachd  chomharan 
agus  mhìorbhuilean,  le  cumhachd 
Spioraid  Dè ;  ionnus  o  Ierusalem 
agus  mu'n  cuairt  gu  Illiricum,  gu'n 
do  làn-shearmonaich  mi  soisgeul 
Chriosd. 

20  Seadh,mar  sin  bha  ro-dhèidh 
agam  air  an  t-soisgeul  a  shear- 
monachadh,  cha'n  ann  san  ionad 
san  robh  Criosd  air  ainmeachadh, 
chum  nach  togainn  m'obair  air 
bunait  neach  eile : 

21  Ach  a  rèir  mar  a  ta  e 
sgrìobhta,  Chi  iadsan  ris  nach  do 
labhradh  uime :  agus  tuigidh  iad- 
san  nach  cuala. 

22  Uime  sin  mar  an  ceudna 
chuireadh  gu  minic  bacadh  orm  o 
theachd  d'ur  ionnsuidhse. 

23  Ach  a  nis  do  bhrìgh  nach 
'eil  agam  ionad  ni's  mò  anns  na 
crìochaibh  so,  agus  gu  bheil  mòr- 
thogradh  agam  o  cheann  mòrain 
bhliadhnaibh  teachd  d'ur  ionn- 
suidhse ; 

24  Ge  b'e  uair  a  thriallas  mi 
do'n  Spàinn,  thig  mi  d'ur  ionn- 
suidhse;  oir  tha  dùil  agam  sibhse 
fhaicinn  san  dol  seachad,  agus 
bhi  air  mo  thoirt  air  m'aghaidh 
libhse  chum  an  ionaid  sin,  ma 
bhios  mi  air  tùs  an  càileigin  air 
mo  lìonadh  le'r  comhluadar-sa. 

25  Ach  a  nis  tha  mi  dol  gu 
Ierusalem,  a'  frithealadh  do  na 
naomhaibh. 

26  Oir  bu  toil  leo-san  ann  am 
Macedonia,  agus  ann  an  Achaia, 
co-roinn  àraidh  a  dheanamh  ris 
na  naomhaibh  bochda  ta  ann  an 
Ierusalem. 


ofrail,  ìobairt. 

27  Bu  toil  leo  gu  deimhin,  agus 
tha  iad  fo  fhiachaibh  dhoibh.  Oir 
ma  rinneadh  na  Cinnich  'nan 
luchd  comh-pairt  d'an  nithibh 
spioradailsan,  is  còir  dhoibh  minis- 
treileachd  a  dheanamh  dhoibhsan 
sna  nithibh  a  bhuineas  do'n  chol- 
uinn l. 

28  Uime  sin  air  dhomh  so  a 
chrìochnachadh,  agus  an  uair  a 
sheulaicheas  mi  an  toradh  so 
dhoibh,  gabhaidh  mi  d'ur  taobhsa 
do'n  Spàinn. 

29  Agus  a  ta  fhios  agam,  air 
dhomh  teachd  d'ur  ionnsuidhse, 
gu'n  tig  mi  ann  an  lànachd  beann- 
achaidh  soisgeil  Chriosd. 

30  A  nis  guidheam  oirbh,  a 
bhràithre,  air  sgàth  an  Tighearna 
Iosa  Criosd,  agus  air  son  gràidh 
an  Spioraid  gu'n  dean  sibh  gleach- 
da  maraon  riumsa  ann  an  urnuigh- 
ibh  air  mo  shon  ri  Dia ; 

31  Chum  gu  saorar  mi  uatha- 
san,  nach  'eil  a'  creidsinn  ann  an 
Iudea;  agus  chum  gu'm  bi  mo 
sheirbhis  air  son  Ierusaleim,  tait- 
neach  do  na  naomhaibh : 

32  Chum's  gu'n  tig  mi  d'ur 
ionnsuidhse  le  h-aoibhneas  troimh 
thoil  Dè,  agus  gu  faigh  mi  suaimh- 
neas  maille  ribh. 

33  A  nis  gu  robh  Dia  na  sìth 
maille  ribh  uile.     Amen. 

CAD3.  XVI. 

3  Tha  Pòl  a*  toirt  orduigh  do  na 
bràithribh  fàilte  chur  air  mòran  ; 
21  agus  an  d'eigh  iomadh  beann- 
achd  tf'  crìochnachadh  le  breith- 
buidheachais  do  Dhia. 

EARBAM  ribh2  Phebe  ar 
piuthar,  a  ta  'na  searbhanta 
do'n  eaglais,  a  tha  ann  an  Cench- 
rea : 


2  Chum's  gu'n  gabh  sibh  rithe 
anns  an  Tighearn,  mar  is  cubh- 
aidh  do  naomhaibh,  agus  gu'n 
dean  sibh  còmhnadh  rithe  anns 
gach  gnothuch  anns  am  bi  feum 
aice  oirbh  :  oir  rinn  i  fèin  còmh- 
nadh  ri  mòran,  agus  riumsa  mar 
an  ceudna. 

3  Cuiribh  f  àilte  air  Priscilla  a- 
gus  A.cuila  mo  chomh-oibrichean 
ann  an  losa  Criosd : 

4  (Muinntir  a  leag  sìos  am 
muineal  fèin  air  son  m'anama-sa  : 
d'am  bheil  a'  toirt  buidheachais, 
cha'n  e  mhàin  mise,  ach  mar  an 
ceudna  eaglaisean  nan  Cinneach 
uile.) 

5  Mar  an  ceudna  cuiribh  f  àilte 
air  an  eaglais  a  tha  'nan  tigh-san. 
Cuiribh  fàilte  air  Epenetus  a't> 
ionmhuinn  leamsa,  neach  is  e  ceud 
thoradh  Achaia  do  Chriosd. 

6  Cuiribh  fàilte  air  Muire,  a 
rinn  saothair  mhòr  air  ar  soinne. 

7  Cuiribh  fàilte  air  Androni- 
cus  agus  Iunias  mo  luchd-dàimh 
agus  mo  cho-phrìosanaich,  a  tha 
cliuiteach  am  measg  nan  abstol, 
agus  a  bha  ann  an  Criosd  romh- 
amsa. 

8  Cuiribh  fàilte  air  Amplias 
a's  ionmhuinn  leamsa  san  Tigh- 
earn. 

9  Cuiribh  fàilte  air  Urbanus 
ar  comh-oibriche  ann  an  Criosd, 
agus  air  Stachis  fear  mo  ghràidh- 
se. 

10  Cuiribh  fàilte  air  Apelles  a 
tha  dearbhta  ann  an  Criosd. 
Cuiribh  fàilte  orrasan  a  tha  do 
theaghlach  Aristobuluis. 

1 1  Cuiribh  f àilte  air  Herodion 
mo  charaid.  Cuiribh  fàilte  orra- 
san  do  theaghlach  Narcisuis,  a  tha 
san  Tighearn. 

12  Cuiribh  fàilte  air  Triphena 


feòlmhor. — 2  Molam  dhuibh. 

agus  Triphòsa,  mnài  a  tha  saoith- 
reachadh  san  Tighearn.  Cuiribh 
fàilte  air  Persis  a's  ionmhuinn 
leam,  bean  a  shaothraich  gu  mòr 
anns  an  Tighearn. 

13  Cuiribh  fàilte  air  Rufus  a 
tha  taghta  san  Tighearn,  agus  air 
a  mhàthair  agus  mo  mhàthair-se. 

14  Cuiribh  f  àilte  air  Asincritus, 
Phlegon,  Hermas,  Patrobas,  Her- 
mes,  agus  na  bràithribh  a  tha 
maille  riu. 

15  Cuiribh  f  àilte  air  Philologus, 
agus  Iulia,  Nereus,  agus  a  phiuth- 
ar,  agus  Olimpas,  agus  na  naoimh 
uile  a  tha  maille  riu. 

16  Cuiribh  fàilte  air  a  chèile 
le  pòig  naomh.  Tha  eaglaisean 
Qiriosd  a'  cur  fàilte  oirbh : 

17  A  nis  guidheam  oirbh,  a 
bhràithre,  comharaichibh  iadsan 
a  tha  togail  roinnean l  agus  a'  toirt 
oilbheim,  an  aghaidh  an  teagaisg 
a  dh'fhòghluim  sibh ;  agus  seach- 
naibh  iad. 

18  Oir  cha  'n'eil  an  leithide  so 
a'  deanamh  seirbhis  d'ar  Tighearn 
Iosa  Criosd,  ach  d'am  broinn  fèin; 
agus  a  ta  iad  le  briathraibh  milse 
agus  le  miodal  a'  mealladh  cridh- 
eacha  na  muinntir  sin  nach  'eil 
olc. 

19  Oir  a  ta  bhur  n-ùmhlachdsa 
air  teachd  chum  nan  uile  dhaoine. 
Uime  sin  a  ta  mise  a'  deanamh 
gairdeachais  d'ur  taobhsa  :  gidh- 
eadh  b'àill  leam  sibhse  bhi  glic 
chum  a'  mhaith,  ach  aon-fhillte 
thaobh  an  uilc. 


20  Agus  bruthaidh  Dia  na  sìoth- 
chaint  Satan  fo'ur  cosaibh  gu 
h-aithghearr.  Gràsa  ar  Tighearna 
Iosa  Criosd  gu  robh  maille  ribh. 
Amen. 

21  Tha  Timoteus  mo  chomh- 
oibriche  cur  f  àilte  oirbh,  agus  Lu- 
cius  agus  lason  agus  Sosipater, 
mo  luchd-dàimhe. 

22  Tha  mise  Tertius,  a  sgrìobh 
an  litir  so,  a'  cur  f  àilte  oirbh  san 
Tighearn. 

23  Tha  Gaius,  a  tha  toirt  aoidh- 
eachd  dhomhsa,  agus  do'n  eaglais 
uile,  a'  cur  fàilte  oirbh.  Tha 
Erastus  stiùbhard  a'  bhaile  a'  cur 
fàilte  oirbh,  agus  Cuartus  bràith- 
air. 

24;  Gràsa  ar  Tighearna  Iosa 
Criosdgw  robh  maille  ribh  uile. 
Amen. 

25  A  nis  dhasan  a  tha  comas- 
ach  air  sibhse  a  dhaingneachadh 
a  rèir  mo  shoisgeil-sa,  agus  sear- 
monachaidh  losa  Criosd,  (a  rèir 
foillseachaidh  an  rùin-dìomhair, 
a  bha'm  folach  o  thoiseach  an 
domhain, 

26  Ach  a  dh'fhoillsicheadh  a 
nis,  agus  troimh  sgriobtuiribh  nam 
fàidh  a  rèir  àithne  an  Dè  bhith- 
bhuain,  a  tha  air  a  dheanamh 
aithnichte  do  na  h-uile  chinneach- 
aibh  chum  ùmhlachd  a'  chreid- 
imh.) 

27  Do  Dhia  a  tha  mhàin  glic, 
gu  robh  glòir  troimh  Iosa  Criosd 
gu  siorruidh.     Amen. 


sgaraidh,  aimhreite,  chonnsaichean. 

An  dèighfàilte  agus  breith  buidh- 
eachais,  12  thae'gan  earalachadh 
bhi  dKaon  inntinn,  agus  'gan 
cronachadh  air  son  an  aimhreite. 
18  Sgriosaidh  Dia  gliocas  nan 
daoine  eagnuidh  le  amaideachd 
searmonachaidh,  fyc. 

POL  a  ghaìrmeadh  gu  bhi  'na 
abstol  do  Iosa  Criosd,  troimh 
thoil  Dè,  agus  Sostenes  ar  bràth- 
air, 

2  Chum  eaglais  Dè,  a  ta  ann 
an  Corintus,  chum  na  droinge  a 
tha  air  an  naomhachadh  ann  an 
losa  Criosd,  air  an  gairm  gu  bhi 
'nan  naoimh,  maille  riusan  uile  a 
tha  gairm  air  ainm  ar  Tighearna 
losa  Criosd  anns  gach  àit,  an 
Tighearna-san,  agus  ar  Tighearna- 
ne. 

3  Gràsa  dhuibhse,  agus  sìth  o 
Dhia  ar  n-Athair,  agus  o'n  Tigh- 
earn  Iosa  Criosd : 

4  Tha  mi  toirt  buidheachais  do 
Dhia  a  ghnàth  d'ur  taobhsa,  air 
son  gràsa  Dhè  a  thugadh  dhuibh- 
se  ann  an  Iosa  Criosd  j 

5  Air  son  gu'n  d'rinneadh 
saoibhir  leis-san  sibh  anns  gach  uile 
ni,  anns  gach  ùr-labhradh,  agus 
anns  gach  eòlas : 

6  A  rèir  mar  a  dhaingnicheadh 
fianuis  Chriosd  annaibh : 

7  Ionnusnach'eil  sibh  an  dèidh- 
làimh  ann  an  tiodhlac  sam  bith ; 
a'  feitheamh  ri  foillseachadh  ar 
Tighearna  Iosa  Criosd, 

8  Neach  mar  an  ceudna  a 
dhaingnicheas  sibh  gus  a'  ehrìch, 


chum*s  gu  'm  bi  sibh  neo-lochdach 
ann  an  là  ar  Tighearna  Iosa 
Criosd. 

9  Tha  Dia  fìrinneach,  leis  an 
do  ghairmeadh  sibh  chum  comh- 
chomuinn  a  mhic  losa  Criosd  àr 
Tighearna. 

10  A  nis  guidheam  oirbh,  a 
bhràithre,  troimh  ainm  ar  Tigh- 
earna  Iosa  Criosd,  gu'n  labhair 
sibh  uile  an  t-aon  ni,  agus  nach 
biroinnean1 'nurmeasg;  achgu'm 
bì  sibh  ceanngailte  r'a  chèile  gu 
diongalta  ann  an  aon  inntinn, 
agus  ann  an  aon  bharail. 

11  Oir  nochdadh  dhomhsa,  a 
bhràithre,  mu'r  timchioll-sa,  leo- 
san  a  tha  do  theaghlach  Chloe,  gu 
bheil  comhstri  'nur  measg. 

12  A  nis  a  deiream  so,  gu'n 
abair  gach  aon  agaibh,  Is  le  Pòl 
mise,  agus  is  le  Apollos  mise, 
agus  is  le  Cephas  mise,  agus  is  le 
Criosd  mise. 

13  Am  bheil  Criosd  air  a  roinn? 
an  e  Pòl  a  cheusadh  air  bhur  son  ? 
no  an  ann  an  ainm  Phòil  a  bhaist- 
eadh  sibh  ? 

14  Tha  mi  toirt  buidheachais 
do  Dhia,  nach  do  bhaist  mi  h-aon 
agaibh,  ach  Crispus  agus  Gaius : 

15  Air  eagal  gu'n  abradh  neach, 
gu'n  do  bhaist  mi  a'm'  ainm 
fèin. 

16  Agus  bhaist  mi  mar  an  ceud- 
na  teaghlach  Stephanais :  a  thuill- 
eadh  air  so,  ni'm  fios  domh  an  do 
bhaist  mi  aon  neach  eile. 

17  Oir  cha  do  chuir  Criosd  mi 
a  bhaisteadh,  ach  a  shearmonach- 


-aonachda,  sgaraidh. 

adh  an  t-soisgeil;  cha'n  ann  an 
gliocas  focail,  chum  nach  cuirte 
crann-ceusaidh  Chriosd  an  neo- 
bhrigh. 

18  Oir  a  ta  searmonachadh  a' 
chroinn-cheusaidh  'na  amaideachd 
dhoibhsanachaillear;  achdhuinne 
a  thèarnar,  is  e  cumhachd  Dhè 
e. 

19  Oir  a  ta  e  sgrìobhta,  Sgrios- 
aidh  mi  gliocas  nan  daoine  glice, 
agus  cuiridh  mi  air  cùl  tuisge  nan 
daoine  tuigseach. 

20  C'àit  am  bheil  an  duine  glic  ? 
c'àit  am  bheil  an  sgrìobhaiche  ? 
j-'àit  am  bheil  deasboir  an  t-saogh- 
ail  so  ?  Nach  do  rinn  Dia  gliocas 
an  t-saoghail  so  amaideach  ? 

21  Oir  an  uair,  ann  an  gliocas 
Dè,  nach  b'aithne  do'n  t-saoghal 
so  Dia  troimh  ghliocas,  bu  toil  le 
Dia  Ie  amaideachd  an  t-searmon- 
achaidh  iadsan  a  thèarnadh  a  t'a 
creidsinn. 

22  Oir  a  ta  na  h-Iudhaich  ag 
iarraidh  comharaidh,  agus  a  ta  na 
Greugaich  a'  sireadh  gliocais  : 

23  Ach  a  ta  sinne  a'  searmon- 
achadh  Chriosd  air  a  cheusadh, 
'na  cheap-tuislidh  do  na  h-Iudh- 
achaibh,  agus  do  na  Greugachaibh 
'na  amaideachd ; 

24  Ach  dhoibhsan  a  ta  air  an 
gairm,araon  ludhaich  agus  Greug- 
aich,  Criosd  cumhachd  Dhè,  agus 
gliocas  Dhè : 

25  Do  bhrìgh  gur  glice  amaid- 
eachd  Dhè  na  daoine,  agus  gur 
treise  anmhuinneachd  Dhè  na 
daoine. 

26  Oir  chi  sibh  fèin  bhur  gairm, 
a  bhràithre,  nach  iomadh  iad  dhibh 
a  ta  glic  a  thaobh  na  feòla,  nach 

omadh  cumhachdach,  nach  iom- 
adh  uasal. 

27  Ach  ròghnaich  Dia  nithe 
amaideach  an  t-saoghail  so,  chum 


gu'n  cuireadh  e  nàire  air  na  daoin- 
ibh  glice;  agus  ròghnaich  Dia 
nithe  anmhunn  an  t-saoghail,  chum 
gu'n  cuireadh  e  gu  nàire  na  nithe 
cumhachdach ; 

28  Agus  nithe  an-uasal  an 
t-saoghail,  agus  nithe  tarcuiseach 
ròghnaich  Dia,  agus  na  nithe  nach 
'eil  ann,  chum  gu'n  cuireadh  e  na 
nithe  a  ta  ann,  an  neo-bhrigh  : 

29  Ionnus  nach  deanadh  feòil 
sam  bith  uaill  'na  f  hianuis. 

30  Ach  uaithe-san  a  ta  sibhse 
ann  an  Iosa  Criosd,  neach  a  rinn- 
eadh  dhuinne  le  Dia  'na  ghliocas, 
'na  f  hìreantachd,  'na  naomhachd, 
agus  'na  shaorsa : 

31  lonnus,  a  rèir  mar  a  ta  e 
sgrìobhta,  An  ti  a  ni  uaill,  dean- 
adh  e  uaill  anns  an  Tighearn. 

CAIB.  II. 

1  Tha  e  cur  an  cèill  ged  nach  'eil  a 
shearmonachadh  ann  an  òirdheirc- 
eas  cabinte,  4  no  ann  an  glioc- 
as  dhaoine  ;  5  gidheadh  gu  bheil 
e  a'  coimh-sheasamh  annancumh- 
achd  Dhè,  $c. 

AGUS  an  uair  a  thàinig  mise 
d'ur  ionnsuidhse,  a  bhràithre, 
cha  b'ann  le  òirdheirceas  cainnte, 
no  gliocais  a  thàinig  mi,  a'  cur  an 
cèill  duibh  teisteis  Dhè. 

2  Oir  chuir  mi  romham  gun 
aithne  a  ghabhail  air  ni  sam  bith 
'nur  measg,  ach  air  Iosa  Criosd,  a- 
gus  esan  air  a  cheusadh. 

3  Agus  bha  mi  'nur  measg  ann 
an  anmhuinneachd,  agus  ann  an 
eagal,  agus  am  mòr-chrith. 

4  Agus  cha  robh  m'f  hocal  agus 
mo  shearmonachadh  ann  am 
briathraibh  milse  gliocais  dhaoine, 
ach  ann  an  làn  dearbhadh  an 
Spioraid,  agus  a'  chumhachd  : 

5  Chum    gu'm    biodh    bhur 

creidimhse,  ni  h-arm  an  glioc- 
as  dhaoine,  ach  an  cumhachd 
Dhè. 

6  Ach  gidheadh  tha  sinn  a' 
labhairt  gliocais  am  measg  nan 
daoine  iomlan :  ach  cha'n  e  glioc- 
as  an  t-saoghail  so,  no  uachdarana 
an  t-saoghail  so,  a  thèid  an  neo- 
bhrigh. 

7  Ach  tha  sinn  a'  labhairt 
gliocais  Dè  ann  an  rùn-dìomhair ; 
a'  ghliocais  sin  a  bha  folaichte,  a 
dh'orduich  Dia  roimh  an  t-saogh- 
al  chum  ar  glòir-ne. 

8  An  gliocas  nach  b'aithne  do 
aon  neach  do  uachdaranaibh  an 
t-saoghail  so :  oir  nam  b'aithne 
dhoibh  e,  cha  cheusadh  iad  Tigh- 
earn  na  glòire. 

9  Ach  a  rèir  mar  a  ta  e  sgrìobh- 
ta,  Cha'n  fhaca  sùil,  agus  cha 
chuala  cluas,  agus  cha  d'thàinig 
ann  an  cridhe  duine,  na  nithe  a 
dh'ulluich  Dia  dhoibhsan  aig  am 
bheil  gràdh  dha. 

10  Ach  dh'fhoillsich  Dia 
dhuinne  iad  le  a  Spiorad  fèin  :  oir 
tha  an  Spiorad  a'  rannsachadh  nan 
uile  nithe,  eadhon,  nithe  doimhne 
Dhè. 

11  Oir  cò  an  duine  d'an 
aithne  nithe  duine,  ach  do  spiorad 
an  duine  a  ta  ann  ?  mar  sin  cha 
'n'eil  fios  aig  neach  sam  bith  air 
nithibh  Dhè,  ach  aig  Spiorad 
Dhè. 

12  A  nis  fhuair  sinne,  cha'n 
e  spiorad  an  t-saoghail,  ach  an 
Spiorad  a  ta  o  Dhia ;  chum  gu'm 
biodh  fios  nan  nithe  sin  againn  a 
thugadh  dhuinn  gu  saor  o  Dhia. 

13  Nithe  mar  an  ceudna  a  ta 
sinn  a'  labhairt,  cha'n  ann  am 
briathraibh  a  theagaisgeas  gliocas 
dhaoine,  ach  am  briathraibh  a 
theagaisgeas  an  Spiorad  naomh ; 


a   coimhmeas  nithe  spioradail  ri 
nithibh  spioradail. 

14  Ach  cha  ghabh  an  duine 
nàdurra  ri  nithibh  Spioraid  Dè : 
oir  is  amaideachd  leis  iad;  agus 
cha  'n'eil  e'n  comas  da  eòlas  a 
ghabhail  orra,  do  bhrìgh  gur  ann 
air  mhodh  spioradail  a  bhreith- 
nichear1  iad. 

15  Ach  bheiran  duine  spiorad- 
ail  breth  air  na  h-uile  nithibh, 
gidheadh  cha  'n'eil  e  fèin  fuidh 
bhreth  duine  sam  bith. 

16  Oir  cò  d'am  b'aithne  inntinn 
an  Tighearna,  agns  a  theagaisgeas 
e  ?    ach  tha  inntinn  Chriosd  ag- 


CAIB.  III. 

2  Tha  bainne  iomchuidh  air  son 
cloinne.  7  Cha  'n'eil  anns  an  ti 
a  shuidhicheas,  agus  anns  an  ti  a 
dh'uisgicheas,  ach  neo-ni.  9  Is 
co-oibrichean  ministeire  an  t-sois- 
geil  do  Bhia.  1 1  'Se  Criosd  an 
t-aon  bhunadh. 

AGUS,  a  bhràithre,  cha  'n 
fheudainnse  labhairt  ribhse 
mar  ri  daoinibh  spioradail,  ach  mar 
ri  daoinibh  feòlmhor,  amhuil  ri 
naoidheanaibh  ann  an  Criosd, 

2  Bheathaich  mi  le  bainne 
sibh,  agus  cha'n  ann  le  biadh :  oir 
fathast  cha  b'urradh  sibh  a  ghabh- 
ail,  agus  a  nis  fèin  cha'n  urradh 
sibh. 

3  Oir  a  ta  sibh  fathast  feòlmhor : 
oir  a  thaobh  gu  bheil  farmad  'nur 
measg,  agus  strì,  agus  aimhreite, 
nach  'eil  sibh  feòlmhor,  agus  ag 
imeachd  mar  dhaoine  ? 

4  Oir  an  uair  a  deir  neach, 
Is  le  Pòl  mise,  agus  neach  eile, 
Is  le  Apollos  mise,  nach  'eil  sibh 
feòlmhor  ? 


1  mhothaichear. 


CAIB.  IV. 

5  Cò  e  ma  seadh  Pòl,  agus 
cò  e  Apollos,  ach  ministeirean 
troimh  'n  do  chreid  sibh,  eadhon 
mar  a  thug  an  Tighearn  do  gach 
aon? 

6  Shuidhich  mise,  dh'uisgich 
Apollos :  ach  'se  Dia  a  thug  am 
fàs. 

7  Uime  sin  ma  seadh,  cha'n'eil 
anns  an  ti  a  shuidhicheas  no  anns 
an  ti  a  dh'uisgicheas,  brìgh  sam 
bith;  ach  ann  an  Dia  a  ta  toirt 
an  f  hàis. 

8  An  ti  a  shuidhicheas,  agus 
an  ti  a  dh'uisgicheas,  is  aon  iad : 
agus  gheibh  gach  aon  a  dhuais 
fèin,  a  rèir  a  shaothair  fèin. 

9  Oir  is  comh-luchd-oibre  do 
Dhia  sinne :  is  sibhse  treabhachas1 
Dhè,  is  sibh  aitreabh  Dhè. 

10  Arèir  gràis  Dè  a  thugadh 
dhomhsa,  mar  fhear-togail-ait- 
reabh  glic  leag  mi  am  bunadh, 
agus  a  ta  neach  eile  a'  togail  air, 
ach  thugadh  gach  neach  an  aire 
cionnus  a  thogas  e  air. 

11  Oir  bunait  eile  cha'n  urr- 
adh  duine  sam  bith  a  chur,  ach 
am  bunait  a  chuireadh  a  cheana, 
eadhon  Iosa  Criosd. 

12  A  nis  ma  thogas  neach  air 
a'  bhunadh  so,  òr,  airgiod,  clacha 
luachmhor,  fiodh,  feur,  conn- 
lach ; 

13  Nithear  obair  gach  aon 
duine  follaiseach  :  oir  nochdaidh 
an  là  i,  dò  bhrìgh  gu'm  foillsichear 
i  le  teine;  agus  dearbhaidh  an 
teine  obair  gach  aon,  ciod  is  gnè 
dhi. 

14  Ma  dh'fhanas  obair  neach 
sam  bith  a  thog  e  air,  gheibh  e 
duais. 

^  15  Ma  loisgear  obair  neach  sam 

bith,  fuilgidh  e  call :  ach  tèarnar  e 

fèin;  gidheadh  mar  troimh  theine. 

16  Nach  'eil  fhios  agaibh  gur 


sibh  teampull  Dè,  agus  gu  bheil 
Spiorad  Dè  'na  chòmhnuidh  ann- 
aibh? 

17  Ma  thruailìeas  neach  air  bith 
teampull  Dhè,  sgriosaidh  Dia  an 
ti  sin :  oir  a  ta  teampull  Dhè 
naomh,  agus  is  sibhse  e. 

18  Na  mealladh  neach  air  bith 
e  fèin :  ma  shaoileas  neach  air 
bith  'nur  measg  efèin  bhi  glic  san 
t-saoghal  so,  biodh  e  'na  amadan, 
chum  gu'm  bi  e  glic. 

19  Oir  is  amaideachd  aig  Dia 
gliocas  an  t-saoghail  so  :  oir  a  ta 
e  sgrìobhta,  Glacaidh  e  na  daoine 
glice  'nan  innleachdaibh  fèin. 

20  Agus  a  rìs,  Is  aithne  do'n 
Tighearn  smuainte  nan  daoine 
glice,  gur  dìomhain  iad. 

21  Uime  sin  na  deanadh  neach 
air  bith  uaill  à  daoinibh:  oir  is 
leibhse  na  h-uile  nithe : 

22  Ma  'se  Pòl,  no  Apollos,  no 
Cephas,  no  an  saoghal,  no  beatha, 
no  bàs,  no  nithe  a  ta  làthair,  no 
nithe  a  ta  ri  teachd ;  is  leibhse  iad 
uile; 

23  Agus  is  le  Criosd  sibhse; 
agus  is  le  Dia  Criosd. 

CAIB.  IV. 

1  Ciod  e  am  meas  a  bhuineadh  do 
dhaoinibh  bhi  aca  air  ministeir- 
ibh.  7  Cha  'n'eil  againn  ni  air 
bith  ach  na  fhuair  sinn.  9  Na 
h-abstoil  '?iam  ball-amhairc  do'n 
t-saoghal ;  15  gidheadh  is  iad  ar 
n-aithriche  ann  an  Criosd. 

BIODH  a  shamhuil  so  do 
mheas  aig  duine  dhinne, 
mar  mhinisteiribh  Chriosd,  agus 
màr  stiùbhardaibh  rùna-dìomhair 
Dhè. 

2  Os  bàrr  iarrar  ann  an  stiùbh- 
ardaibh,  gu  faighear  neach  dìleas. 

3  Ach  agamsa  is  ro-bheag  an 


tuathanachd. 

ni  gu'n  tugtadh  breth  orm 
leibhse,  no  le  breitheanas  duine  : 
seadh,  cha  'n'eil  mi  toirt  breth 
orm  fèin. 

4  Oir  cha'n  fhios  domh  ni  sam 
bith  do  m'  thaobh  fèin,  gidheadh 
cha  'n'eil  mi  le  so  air  m'fhìrean- 
achadh :  Ach  is  e  an  Tighearn  an 
ti  a  bheir  breth  orm. 

5  Uime  sin  na  tugaibh  breth 
air  ni  sam  bith  roimh  an  àm,  gus 
an  tig  an  Tighearn,  neach  faraon 
a  bheir  gu  soilleireachd  nithe 
folaichte  an  dorchadais,  agus  a 
dh'fhoillsicheas  comhairlean  nan 
cridheacha:  agus  an  sin  gheibh 
gach  neach  cliu  o  Dhia. 

6  Agus,  a  bhràithre,  ghabh  mi 
na  nithe  so  a'm'  ionnsuidh  fèin, 
agus  a  dh'ionnsuidh  Apollois  ann 
an  samhladh,  air  bhur  sonsa : 
chum  gu  fòghlumadh  sibh  uainne, 
gun  bharail  a  bhi  agaibh  air  daoin- 
ibh  os  ceann  na  bheil  sgrìobh- 
ta,  chum  nach  biodh  a  h-aon  ag- 
aibh  air  a  shèideadh  suas  air 
son  aon  duine  an  aghaidh  duine 
eile. 

7  Oir  cò  tha  deanamh  eadar- 
dhealachaidh  ortsa  o  neach  eile  ? 
Agus  ciod  e  a  ta  agad  nach 
d'fhuair  thu?  a  nis  ma  fhuair 
thu  e,  c'ar  son  a  ta  thu  dean- 
amh  uaill  mar  nach  faigheadh 
tue? 

8  A  nis  tha  sibh  sàitheach,  a 
nis  rinneadh  saoibhir  sibh,  rìogh- 
aich  sibh  as  ar  n-eugmhais-ne : 
Agus  bu  mhiann  leam  gu'm 
bu  righre  sibh,  chum  gu'm  biodh- 
maidne  'nar  righribh  maille 
ribh. 

9  Oir  is  i  mo  bharail  gu'n  do 
chuir  Dia  sinne  na  h-abstoil  a 
mach  fa  dheireadh,  mar  dhroing 
a  ta  air  an  orduchadh  chum  bàis. 
Oir  rinneadh  sinn  'nar  ball-amh- 


airc  do'n  t-saoghal,  agus  do  aing- 
libh,  agus  do  dhaoinibh. 

10  Is  amadain  sinne  air  son 
Chriosd,  ach  a  ta  sibhse  glic  ann 
an  Criosd :  tha  sinne  lag,  ach  a 
ta  sibhse  làidir :  a  ta  sibhse  ann 
an  urram,  ach  sinne  ann  an  eas- 
urram. 

11  Gus  an  uair  so  fèin,  tha 
sinn  araon  ocrach,  agus  ìotmhor, 
agus  lomnochd,  agus  air  ar  bual- 
adh  do  dhornaibh,  agus  gun  aon 
àite-còmhnuidh  seasmhach  ag- 
inn  j 

12  Agus  ri  saothair,  ag  oib- 
reachadh  le'r  làmhaibh  fèin  :  Air 
fulang  anacainnt  dhuinn,  tha  sinn 
a'  beannachadh:  'nuair  a  gheur- 
leanar  sinn,  tha  sinn  'ga  f  hulang  : 

13  Air  faghail  toibheim  dhuinn, 
tha  sinn  a'  guidheadh  :  rinneadh 
sinn  mar  shalachar  an  t-saoghail, 
mar  anabas  nan  uile  nithe  gus  an 
là'n  diugh  : 

14  Ni'n  sgrìobham  na  nithe  so 
a  chur  nàire  oirbh,  ach  mar  mo 
chloinn  ghràdhaich  a  ta  mi  *gur 
comhairleachadh. 

15  Oir  ma  ta  deich  mìle  luchd- 
teagaisg  agaibh  ann  an  Criosd,  gidh- 
eadh  cha  'n'eil  agaibh  mòran  aith- 
riche  :  oir  ann  an  Iosa  Criosd  ghin 
mise  sibh  troimh  an  t-soisgeul. 

16  Uime  sin  guidheam  oirbh, 
bithibh  'nur  luchd-leanmhuinn 
ormsa. 

17  Chum  na  crìche  so,  chuir  mi 
Timoteus  d'ur  ionnsuidh,  neach  a 
ta  'na  mhac  gràdhach  dhomh,  agus 
dìleas  san  Tighearna,  neach  a 
chuireas  an  cuimhne  dhuibh  mo 
shlighean-sa  a  ta  ann  an  Criosd,  a 
rèir  mar  a  ta  mi  teagasg  anns  gach 
àit,  anns  gach  eaglais. 

18  A  nis  a  ta  cuid  air  an  sèid- 
eadh  suas  mar  nach  tiginn  d'ur 
ionnsuidh. 


CAIB.  V. 

1 9  Gidheadh  thig  rai  d'ur  ionn- 
suidh  gu  h-aithghearr,  ma's  toil 
ieis  an  Tighearn,  agus  bithidh 
fios  agam,  cha'n  ann  air  cainnt  na 
muinntir  a  ta  air  an  sèideadh  suas, 
ach  air  an  cumhachd. 

20  Oir  cha'n  ann  am  focal  a  ta 
rìoghachd  Dhè,  ach  ann  an  cumh- 
achd. 

21  Ciod  is  àill  leibh?  An  tig 
mì  d'ur  ionnsuidh  le  slait,  no  ann 
an  gràdh,  agus  ann  an  spiorad  na 
macantachd x  ? 

CAIB.  V. 

1  Ataan  duine  feòlmhor  ni's  mò 
'na  chùis-nàire  dhoiòk,  na  *na 
aobhar  gairdeachàis.  7  Is  còir 
an  t-seann  gheur-thaois  a  ghlan- 
adh  a  mach.  10  Is  còir  peacaich 
ghràineil  a  sheachnadh. 

THA  e  air  aithris  gu  cum- 
anta2  gu  bheil  neòghloine3 
'nur  measg,  agus  a  leithid  sin  do 
neòghloine,  nach  'eil  uiread  as 
air  ainmeachadh  am  measg  nan 
Cinneach,  gu'm  biodh  aig  neach 
bean  'athar. 

2  Agus  a  ta  sibh  air  bhur  sèid- 
eadh  suas,  agus  cha  d'rinn  sibh 
bròn  mar  bu  chòir,  chum  gu  tug- 
tadh  air  falbh  uaibh  am  fear  a  rinn 
an  gnìomh  so. 

3  Oir  gu  deimhin  air  dhomhsa 
bhi  uaibh  an  corp,  ach  a  làthair 
agaibh  an  spiorad,  thug  mi  breth 
cheana,  mar  gu  bithinn  a  làthair, 
air  an  neach  a  rinn  so  mar  so ; 

4  An  ainm  ar  Tighearna  Iosa 
Criosd,  air  dhuibhse,  agus  do  m' 
spiorad-sa  bhi  cruinn  an  ceann  a 
chèile,maille  ri  cumhachd  ar  Tigh- 
earna  losa  Criosd, 

5  A  shamhuil  so  do  dhuine 
a  thoirt  thairis  do  Shatan  chum 
sgrios  na  feòla,  chum  gu'm  bi  an 


spiorad  air  a  thèarnadh  ann  an  là 
an  Tighearna  losa. 

6  Cha  'n'eil  bhur  n-uaill  maith : 
nach  'eil  fhios  agaibh  gu'n  goirt- 
ich  beagan  do  thaois  ghoirt  am 
meall  uile  ? 

7  Glanaibh  a  mach  uime  sin 
an  t-seann  thaois  ghoirt,  chum 
gu'm  bi  sibh  'nur  meall  nuadh, 
mar  a  ta  sibh  neo-ghoirtichte. 
Oir  a  ta  eadhon  Criosd  ar  n-uan 
càisge  air  ìobradh  air  ar  son. 

8  Uime  sin  cumamaid  an  fhèisd, 
na  b'ann  le  seann  thaois  ghoirt, 
no  le  taois  ghoirt  a'  mhì-ruin 
agus  an  uilc;  ach  le  aran  neo- 
ghoirtichte  an  treibh-dhireis  agus 
na  fìrinn. 

9  Sgrìobh  mi  d'ur  ionnsuidh 
ann  an  litir,  gun  chomhluadar  a 
bhi  agaibh  ri  luchd  neòghloine. 

10  Gidheadh  ni  h-ann  gu  h-uile 
ri  luchd  neòghloine  an  t-saoghail 
so,  no  ri  luchd  sainnt,  no  luchd 
foireigne5,  no  luchd  ìodhol-aor- 
aidh  ;  oir  an  sin  b'èigin  duibh  dol 
a  mach  as  an  t-saoghal. 

1 1  Ach  a  nis  sgrìobh  mi  d'ur 
ionnsuidh,  gun  chomhluadar  a 
ghleidheadh,  ma  ta  neach  air  bith 
d'an  goirear  bràthair  'na  fhear- 
neòghloine,  no  sanntach,  no  'na 
f  hear-ìodhol-aoraidh,  no  'na  f hear- 
anacainnt,  no  'na  mhisgeir,  no  'na 
fhear-foireigne,  maille  r'a  leithid 
so  do  dhuine  gun  uiread  as  biadh 
itheadh. 

12  Oir  ciod  e  mo  ghnothuch-sa 
breth  a  thoirt  orrasan  a  ta  am 
muigh  ?  nach  'eil  sibhse  a'  toirt 
breth  air  an  droing  a  ta  stigh  ? 

13  Ach  a  ta  Dia  a'  toirt  breth 
orrasan  a  ta  'n  leth  muigh.  Uime 
sin  cuiribh  air  falbh  an  droch 
dhuine  sìn  as  bhur  meadhon 
fèin. 


1  ceannsachd. — 2  coitchionn. 
aìnn,  anacothrom. 


-3  striopachas. — 4  strhypachais. — 5  reab- 

CAIB.  VI. 

1  Cka'n  fheud  na  Corintianaich 
dragh  a  chur  air  am  bràithribh 
le'n  agairt  chum  lagha.  9  Cha 
sealbhaick  na  neo  -fhìreanaich 
rìoghackd  Dkè.  15  'S  iad  ar 
cuirp  baill  Ckriosd:  16  Uime 
sin  cka,n  fheudar  an  truaill- 
eadh. 

AM  bheil  a  chridhe  aig  aon 
neach  agaibh,  aig  am  bheil 
cùis  an  aghaidh  duine  eile,  dol 
fuidh  bhreitheanas  nan  daoine  eu- 
corach,agusni  h-ann  fuidh  bhreitk- 
eanas  nan  naomh  ? 

2  Nach  'eil  fhios  agaibh  gu'n 
toir  nanaoimh  breth  airan  t-saogh- 
al  ?  agus  ma  bheirear  breth  air  an 
t-saoghal  leibhse,  an  e  nach  fiu  sibh 
bhi  'nur  breithibh  air  na  cùisibh 
a's  lugha  ? 

3  Nach  'eil  fhios  agaibh  gu'n 
toir  sinne  breth  air  ainglibh  ?  cia 
mò  na  sin  air  nithibh  a  bhuineas 
do'n  bheatha  so  ? 

4>  Uime  sin  ma  ta  breithean- 
ais  agaibh  mu  thimchioll  nan  nithe 
sin  a  bhuineas  do'n  bheatha  so, 
cuiribh  'nan  suidhe  ckum  breith- 
eanais  an  dream  a's  lugha  meas 
anns  an  eaglais. 

5  Chum  bhur  nàire  labhram. 
An  ann  mar  sin  nach  'eil  aon 
duine  glic'nur  measg?  nach  Wfiu 
a  h-aon  a's  urradh  breth  a  thoirt 
eadar  a  bhràithre  ? 

6  Ach  a  ta  bràthair  a'  dol  gu 
lagh  le  bràthair,  agus  so  an  làth- 
air  nan  ana-creideach. 

7  A  nis  uime  sin,  a  ta  gu 
cinnteach  lochd  'nur  measg,  do 
bhrìgh  gu  bheil  sibh  a'  dol  gu 
lagh  r'a  chèile :  c'ar  son  nach  fearr 
leibh  eucoir  fhulang  ?  c'ar  son 
nach  fearr  leibh  calldach  a  ghabh- 
ail? 


8  Gidheadh  a  ta  sibh  a'  dean- 
amh  eucoir  agus  dìobhail1,  agus 
sin  air  bkur  bràithribh. 

9  Nach  'eil  fhios  agaibh  nach 
sealbhaich  luchd-deanamh  na 
h-eucorach  rìoghachd  Dhè  ?  Na 
meallar  sibh :  chasealbhaich  luchd- 
strìopachais,  no  luchd-ìodhol-aor- 
aidh,  no  luchd-adhaltrannais,  no 
luchd-macnuis,  no  na  daoine  a 
ta  ciontach  do  neòghloine  mhi- 
nàdurra, 

10  No  gaduichean,  no  daoine 
sanntach,no  misgeirean,  no  luchd- 
anacainnt,  no  luchd-foreigne, 
rìoghachd  Dhè. 

1 1  Agus  mar  so  bha  cuid  dibh- 
se  :  ach  a  ta  sibh  air  bhur  n-ionn- 
lad,  ach  a  ta  sibh  air  bhur  naomh- 
achadh ;  ach  a  ta  sibh  air  bhur 
fìreanachadh  an  ainm  an  Tigh- 
earna  Iosa,  agus  troimh  Spiorad 
ar  Dè-ne. 

12  Tha  na  h-uile  nithe  cead- 
aichte  dhomhsa,  ach  cha  'n'eil  na 
h-uile  nithe  iomchuidh  :  tha  na 
h-uile  nithe  ceadaichte  dhomh,  ach 
cha  chuirear  mi  fuidh  chumhachd 
ni  sam  bith. 

13  Tka  am  biadh  air  son  na 
bronn,  agus  a'  bhrù  air  son  a' 
bhìdh  :  ach  sgriosaidh  Dia  faraon 
so  agus  sud.  A  nis  cha'n  ann  do 
neòghloine  a  tha  an  corp,  ach  do'n 
Tighearn  :  agus  an  Tighearn  do'n 
chorp. 

14  Agus  thog  Dia  faraon  an 
Tighearn  suas,agus  togaidh  e  sinne 
suas  troimh  a  chumhachd  fèin  mar 
an  ceudna. 

15  Nach  'eil  fhios  agaibh,  gur 
iad  bhur  cuirp  buill  Chriosd? 
uime  sin  an  gabh  mise  buill 
Chriosd,  agus  an  dean  mi  buill 
strìopaiche  dhiubh  ?  Nar  leigeadh 
Dia. 

16  An  e  nach  'eil  fios  agaibh, 


dìùbhail. 

an  ti  sin  a  tha  ceangailte  ri 
strìopaich,  gur  aon  chorp  rithe  e  ? 
Oir,  (a  deir  e,)  bithidh  dithis  'nan 
aon  f  heòil. 

17  Ach  an  ti  a  tha  ceangailte 
ris  an  Tighearn,  is  aon  Spiorad 
ris  e. 

18  Teichibh  o  strìopachas. 
Tha  gach  aon  pheacadh  a  ni 
duine  an  leth  muigh  do'n  chorp : 
ach  an  ti  a  ni  strìopachas,  tha 
e  peacachadh  an  aghaidh  a  chuirp 
fèin. 

19  An  e  nach  'eil  fhios  agaibh 
gur  e  bhur  corp  teampull  an 
Spioraid  naoimh  a  ta  annaibh,  a 
ta  agaibh  o  Dhia,  agus  cha  leibh 
fèin  sibh  ? 

20  Oir  cheannachadh  le  luach 
sibh  :  uime  sin  thugaibh  glòir  do 
Dhia  le  bhur  corp,  agus  le  bhur 
spiorad,  a's  le  Dia. 

CAIB.  VII. 

1  Mu  phòsadh.  18  Is  còir  do  gach 
duine  bhi  toilichte  le  a  ghairm. 
35  Na  reusoin  air  son  am  bu 
chòir  pòsadh,  no  gun  phòsadh. 

ANIS  a  thaobh  nan  nithe 
mu'n  do  sgrìobh  sibh  a  m' 
ionnsuidh:  /smaith  do  dhuinegun 
bheantuinn  ri  mnaoi. 

2  Gidheadh,  chum  strìopachas 
a  sheachnadh,  biodh  a  bhean  fèin 
aig  gach  duine,  agus  aig  gach 
mnaoi  a  duine  fèin. 

3  Thugadh  an  duine  an  deadh- 
ghean  dligheach  do'n  mhnaoi; 
agus  a'  bhean  mar  an  ceudna  do'n 
duine. 

_  4  Cha  'n'eil  comas  a  cuirp  fèin 
aig  a'  mhnaoi,  ach  aig  an  duine  : 
agus  mar  an  ceudna,  cha  'n'eil 
comas  a  chuirp  fèin  aig  an  duine, 
ach  aig  a'  mhnaoi. 


5,  Na  cumaibh  bhur  dlighe  o 
chèÙe,  ach  le  toil  a  chèile  rè  tam- 
uill,  chum  sibh  fèin  a  thoirt  do 
thrasgadh  agus  do  urnuigh;  agus 
thigibh  cuideachd  a  rìs,  chum  nach 
buair  Satan  sibh  air  son  bhur  neo- 
gheamnuidheachd. 

6  Ach  labhram  so  mar  ni  cead- 
aichte *,  agus  cha'n  ann  mar 
àithne. 

7  Oir  bu  mhiann  leam  gu'm 
biodh  na  h-uile  dhaoine  mar  mi 
fèin :  gidheadh  a  ta  a  thiodhlac 
fèin  aig  gach  duine  o  Dhia,  aig 
aon  neach  mar  so,  agus  aig  neach 
eile  mar  sud. 

8  Uime  sin  a  deiream  ris  an 
droing  nach  'eil  pòsda  agus  ris  na 
bantrachaibh,  Is  maith  dhoibh 
ma  dh'fhanas  iad  eadhon  mar  a 
ta  mise. 

9  Gidheadh  mur  fheudar  leo 
iad  fèin  a  ghleidheadh  geamnuidh, 
pòsadh  iad :  oir  is  fearr  pòsadh 
na  losgadh. 

10  Agus  dhoibhsan  a  ta  pòsda 
àithneam,  gidheadh  cha  mhise, 
ach  an  Tighearn,  gun  a'  bhean  a 
dhealachadh  r'a  duine : 

11  Ach  ma  dhealaicheas  i, 
fanadh  i  gun  phòsadh,  no  biodh 
i  rèidh  r'a  duine  :  agus  na  cuir- 
eadh  an  duine  uaith  a  bhean. 

12  Ach  ris  a'  chuid  eile  a  deir- 
eamsa,  cha'n  e  an  Tighearn,  Ma 
bhios  aig  bràthair  sam  bith  bean 
ana-creideach,  agus  gu  bheil  i 
toileach  còmhnuidh  a  ghabh- 
ail  maille  ris,  na  cuireadh  e 
uaith  i. 

13  Agus  a'  bhean  aig  am 
bheil  duine  ana-creideach,  agus  gu 
bheil  esan  toileach  còmhnuidh  a 
ghabhail  maille  rithe,  na  cuireadh 
i  uaipe  e. 


mar  chomhairle. 

14  Oir  a  ta  an  duine  ana-creid- 
each  air  a  naomhachadh  leis  a' 
mhnaoi,  agus  a  ta  a'  bhean  ana- 
creideach  air  a  naomhachadh  leis 
an  duine  :  no  bhiodh  bhur  clann 
neòghlan :  ach  a  nis  a  ta  iad 
naomha. 

15  Ach  ma  dh'fhalbhas  an 
duine  anacreideach,  falbhadh  e. 
Cha  'n'eil  bràthair  no  piuthar  fo 
dhaorsa  'nan  leithidibh  sin  do 
chàsaibh:  ach  ghairm  Dia  sinne 
chum  sìth. 

16  Oir  ciod  am  fios  a  ta  agadsa, 
O  bhean,  nach  slànuich  thu 
do  dhuine  ?  no  ciod  an  fios  a  ta 
agadsa,  O  dhuine,  nach  slànuich 
thu  do  bhean  ? 

17  Ach  a  rèir  mar  a  roinn  Dia 
ris  gach  duine,  mar  a  ghairm  an 
Tighearn  gach  aon  mar  sin  gluais- 
eadh  e :  agus  mar  sin  a  ta  mise 
'g  orduchadh  anns  na  h-eaglaisibh 
uile. 

18  An  do  ghairmeadh  neach 
sam  bith  agus  e  timchioll-ghearr- 
ta  ?  na  deanar  e  neo-thimchioll- 
ghearrta :  an  do  ghairmeadh 
neach  sam  bith  gun  e  bhi  tim- 
chioll-ghearrta?  na  timchioll- 
ghearrar  e. 

19  Cha  'n'eil  èifeachd  san  tim- 
chioll-ghearradh,  agus  cha  'n'eil 
èifeachd  san  neo-thimchioll- 
ghearradh,  ach  ann  an  coimhead 
àitheanta  Dhè. 

20  Fanadh  gach  aon  anns  a' 
ghairm,  anns  an  do  ghairmeadh 
e. 

21  An  do  ghairmeadh  thu  a'd' 
sheirbhiseach '  ?  na  biodh  suim 
agad  dheth;  ach  ma  dh'fheudas 
tu  bhì  saor,  gu  ma  h-e  sin  do  rogh- 
ainn. 

22  Oir  an  ti  a  ghairmeadh  san 
Tighearn  'na  sheirbhiseach  is  duine 


saor  an  Tighearn  e :  mar  an  ceudna 
an  ti  a  ghairmeadh  agus  e  saor, 
is  e  seirbhiseach  Chriosd  e. 

23  Cheannachadh  air  luach 
sibh ;  na  bithibh  'nur  tràillibh  do 
dhaoinibh. 

24  A  bhràithre,  san  staid  anns 
an  do  ghairmeadh  gach  neach, 
an  sin  fanadh  e  maille  ri  Dia. 

25  A  nis  a  thaobh  òighean, 
cha  'n'eil  àithne  agam  o'n  Tigh- 
earn :  gidheadh  bheiream  mo 
bhreth,  mar  neach  a  fhuair  tròc- 
air  o'n  Tighearn  gu  bhi  dìleas. 

26  Measam,  uime  sin,  gu  bheil 
so  maith  air  son  na  teanntachd 
a  ta  làthair,  a  deiream,  gu  bheil  e 
maith  do  dhuine  bhi  mar  sin. 

27  Am  bheil  thu  ceangailte  ri 
mnaoi  ?  na  iarr  fuasgladh.  Am 
bheil  thu  fuasgailte  o  mhnaoi? 
na  iarr  bean. 

28  Ach  ma  phòsas  tu,  cha  do 
pheacaich  thu ;  agus  ma  phòsas 
òigh  cha  do  pheacaich  i :  gidh- 
eaclh,  bithidh  aig  an  leithidibh  so 
trioblaid  san  f  heòil ;  ach  caomh- 
nam  sibh. 

29  Ach  a  deiream  so,  a 
bhràithre,  gu  bheil  an  aimsir 
goirid  sna  bheil  ri  teachd  :  ionnus 
faraon  gu'm  bi  iadsan  aig  am 
bheil  mnài,  mar  nach  biodh  mnài 
aca. 

30  Agus  iadsan  a  ta  ri  caoidh, 
mar  nach  biodh  iad  ri  caoidh; 
agus  iadsan  a  ta  ri  gairdeachas, 
mar  mhuinntir  nach  'eil  ri  gaird- 
eachas ;  agus  iadsan  a  ta  ri  ceann- 
achd,  mar  dhaoine  nach  'eil  a' 
sealbhachadh : 

31  Agus  iadsan  a  ta  gnàthach- 
adh  an  t-saoghail  so,  mar  dhroing 
nach  'eil  'ga  mhi-ghnàthachadh  : 
oir  thèid  sgiamh2  an  t-saoghail 
so  seachad. 

32  Ach  b'àill  leam  sibhse  bhi 
gun  ro-chùram.  An  ti  nach  'eil 
pòsda,  bithidh  cùram  nan  nithe 
sin  a  bhuineas  do'n  Tighearn  air, 
cionnus  a  thoilicheas  e  an  Tigh- 
earn: 

33  Ach  an  ti  a  ta  pòsda,  bith- 
idh  cùram  nithe  an  t-saoghail  air, 
cionnus  a  dh'fheudas  e  a  bhean  a 
thoileachadh. 

34  Tha  mar  an  cendna  eadar- 
dhealachadh  eadar  bean  agus 
òigh :  tha  cùram  oirre-sa  nach 
'eil  pòsda  mu  nithibh  an  Tigh- 
earna,  chum's  gu'm  bi  i  naomh, 
faraon  'na  corp  agus  'na  spiorad  ; 
ach  bithidh  cùram  air  a'  mhnaoi 
a  ta  pòsda  mu  nithibh  an  t-saogh- 
ail,  cionnus  a  dh'fheudas  i  toil  a 
duine  a  dheanamh. 

35  Agus  so  labhram  chum  bhur 
tairbhe  fèin,  cha'n  ann  chum  gu'n 
cuirinn  ribe  oirbh,  ach  a  chum 
an  ni  sin  a  ta  ciatach,  agus  gu'm 
feitheadh  sibh  air  an  Tighearn  gun 
bhuaireadh. 

36  Ach  ma  shaoileas  duine  sam 
bith  gu  bheil  e  'ga  ghiùlan  fèin 
gu  mi-chiatach  thaobh  a  mhaigh- 
din,  ma  chaidh  blatha  a  h-aimsir 
thairis,  agus  gur  còir  a  dheanamh 
mar  sin,  deanadh  e  na's  àill  leis, 
cha  'n'eil  e  a'  peacachadh :  pòs- 
adh  iad. 

37  Gidheadh,  an  ti  sin  a  tha 
suidhichte  gu  daingean  'na 
chridhe,  agus  gun  èigin  sam  bith 
air,  ach  aig  am  bheil  cumhachd 
air  a  thoil  fèin,  agus  a  chuir 
roimhe  'na  chridhe  a  mhaighdean 
a  choimhead,  tha  e  a'  deanamh 
gu  maith. 

_  38  Uime  sin  ma  seadh,  a  ta  an 
ti  a  bheir  seachad  am  pòsadh  i,  a' 
deanamh  gu  maith ;  ach  a  ta  an  ti 
nach  tabhair  ann  am  pòsadh  i,  a' 
deanamh  ni's  fearr. 


39  Tha  bhean  ceangailte  leis 
an  lagh  rè  na  h-ùine  a's  beò  d'a 
duine :  ach  ma  gheibh  a  duine  bàs, 
tha  i  saor  gu  pòsadh  ri  aon  neach 
a's  toil  leatha ;  a  mhàin  anns  an 
Tighearn. 

40  Ach  tha  i  ni's  sona,  ma 
dh'fhanas  i  mar  sin,  a  rèir  mo 
bhrethse :  agus  is  i  mo  bharailse 
gu  bheil  Spiorad  Dhè  agam. 

CAIB.  VIII. 

1  Fantuinn  o  bhìdheannaibh  a 
dh'ìobradh  do  ìodholaibh.  8  Chdn 
fheud  sinn  ar  saorsa  Chriosdaidh 
a  mhi-ghnàthachadh,  chum  oil- 
bhehn  d'ar  bràithribh  /11  ach  is 
còir  dhuinn  ar  n-eòlas  a  chìosach- 
adh  le  gràdh. 

ANIS  a  thaobh  nithe  a  dh'ìob- 
radh  do  ìodholaibh,  tha  f hios 
againn  gu  bheil  eòlas  againn  uile. 
Ataidh  an  t-eòlas  suas,  ach  bheir 
gràdh  fòghlum. 

2  Agus  ma  ta  aon  duine  a' 
saoilsinn  gu  bheil  eòlas  ni  sam 
bith  aige,  cha'n  aithne  dha  aon  ni 
fathast  mar  bu  chòir  dha  aith- 
neachadh. 

3  Ach  ma  ta  gràdh  aig  duine 
sam  bith  do  Dhia,  tha  esan  air 
aithneachadh  leis. 

4  Uime  sin,  mu  thimchioll  ith- 
eadh  nan  nithe  sin  a  dh'ìobradh 
do  ìodbolaibh,  tha  fhios  againne 
nach  ni  air  domhan  ìodhol,  agus 
nach  *eU  Dia  sam  bith  eile  ann 
ach  a  h-aon. 

5  Oir  ged  tha  iad  ann  d'an 
goirear  Dèe,  ma's  ann  air  nèamh 
no  air  talamh,  amhuil  mar  a  ta 
iomadh  Dia,  agus  iomadh  Tigh- 
earn  ann. 

6  Gidheadh  dhuinne  cha  'n'eil 
ach  aon  Dia,  an  t-Athair,  o'm 
bheil  na  h-uile  nithe,   agus  sinne 

air  a  shonsan;  agus  aon  Tigh- 
earn  Iosa  Criosd,  troimh  am  bkeil 
na  h-uile  nithe,  agus  sinne  troirah- 
san. 

7  Gidheadh  cha  V«7  an  t-eòlas 
so  anns  na  h-uile  dhaoinibh  :  oir 
tha  cuid  le  coguis  thaobh  an  ìodh- 
oil  gus  an  àm  so,  ag  itheadh  a 
bhidìi  mar  ni  a  dh'ìobradh  do 
ìodhol;  agus  air  d'an  coguis  a 
bhi  anmhunn,  tha  i  air  a  salach- 
adh. 

8  Ach  cha  mhol  biadh  sinn  do 
Dhia :  oir  ma  dh'itheas  sinn,  ni'm 
feirrd  sinn  e ;  ni  mò  mur  ith  sinn, 
is  misd  sinn  e. 

9  Ach  thugaibh  an  aire  nach  bi 
an  comas  so  a  ta  agaibh  air  aon 
dòigh  'na  aobhar  oilbheim  do'n 
dream  a  ta  ]ag. 

10  Oir  ma  chi  neach  thusa  aig 
am  bheil  eòlas  a'  suidhe  chum 
bìdh  ann  an  teampull  ìodhoil, 
nach  neartaichear  coguis  an  ti  sin 
a  ta  lag  chum  na  nithe  sin,  a 
dh'ìobradh  do  ìodholaibh,  ith- 
eadh? 

1 1  Agus,  troimh  t'eòlas-sa,  an 
tèid  do  bhràthair  lag  am  mugha, 
air  son  an  d'fhuair  Criosd  bàs  ? 

12  Ach  le  peacachadh  dhuibh 
mar  sin  an  aghaidh  nam  bràithre, 
agus  le  an  coguis  anmhunn  a 
lotadh,  tha  sibh  a'  peacachadh  an 
aghaidh  Chriosd. 

13  Uime  sin  ma  bheir  biadh 
aobhar  oilbheim  do  m'  bhràthair, 
cha'n  ith  mi  feòil  a  chaoidh,  chum 
nach  tabhair  mi  aobhar  oilbheim 
do  m'  bhràthair. 

CAIB.  IX. 

\    Tha  e  nochdadh  a  shaorsa,   7 

agus  gu'm  buineadh  do'n  mhin- 

istcir    bhi    air   a   bheathachadh 

leis  an  t-soisgeul:  15  gidheadh 


d'a  dheadh-ghean  maith  fèin 
gu'n  d'fhan  esan  o  bhi  costail 
dhoibh. 

NACH  abstol  mise  ?  nach  'eil 
mi  saor  ?  Nach  f  haca.  mi 
Iosa  Criosd  ar  Tighearn?  nach 
sibhse  m'obair  san  Tighearn  ? 

2  Mur  'eil  mi  a'm'  abstol  do 
dhaoinibh  eile,  gidheadh  gu  cinn- 
teach  tha  mi  dhuibhse;  oir  is 
sibhse  seula  m'  abstolachd  anns 
an  Tighearn. 

3  Is  e  so  mo  fhreagradh  do'n 
droing  a  chuireas  ceisd  orm, 

4  Nach  'eil  againne  comas  ith- 
eadh  agus  òl  ? 

5  Nach  'eil  againne  comas 
piuthar,  bean-phòsda  a  thoirt  leinn 
mu'n  cuairt,  amhuil  mar  na  h-ab- 
stoil  eile,  agus  bràithrean  an  Tigh- 
earna,  agus  Cephas  ? 

6  No  am  bheil  mise  agus  Bar- 
nabas  a  mhàin,  gun  chomas  againn 
bhi  saor  o  obair  ? 

7  Cò  a  thèid  chum  cogaidh 
uair  air  bith  air  a  chostus  fèin  ? 
cò  a  shuidhicheas  fìon-lios,  agus 
nach  ith  d'a  thoradh?  no  cò  a 
bheathaicheas  treud,  agus  nach 
blais  do  bhainne  an  treud  ? 

8  An  ann  mar  dhuine  a  labh- 
ram  na  nithe  so  ?  no  nach  àbair 
an  lagh  na  nithe  so  mar  an  ceud- 
na? 

9  Oir  a  ta  e  sgrìobhta  ann  an 
lagh  Mhaois,  Na  cuir  ceangal  air 
beul  an  daimh  a  tha  saltairt  an 
arbhair.  Am  bheil  cùram  nan 
damh  air  Dia  ? 

10  No  nach  ann  gu  h-àraid  air 
ar  soinne  a  deir  e  so  ?  gu  deimhin 
is  ann  air  ar  soinne  tha  e  sgrìobh- 
ta :  chum  gur  ann  an  dòchas  is 
còir  do'n  treabhaiche  treabhadh ; 
agus  a  chum  an  neach  a  bhuaileas 

ann  an  dòchas,  gu'm  bi  e  'na  fhear 
comh-pairt  d'a  dhòchas. 

11  Ma  chuir  sinne  nithe  spior- 
adail  dhuibhse,  an  ni  mòr  e  ma 
bhuaineas  sinn  bhur  nithe  feòl- 
mhor-sa? 

12  Ma  tha  muinntir  eile  'nan 
luchd-comh-pairt  do'n  chumh- 
achd  so  tharuibh,  nach  mò  is 
còir  dhuinne  bhi  ?  Gidheadh  cha 
do  chuir  sinn  an  cumhachd  so  an 
cleachda ;  ach  a  ta  sinn  a'  fulang 
nan  uile  nithe,  chum  nach  cuir- 
eamaid  bacadh  air  soisgeul 
Ghriosd. 

13  Nach  'eil  fhios  agaibh  gu 
bheil  iadsan  a  ta  saoithreachadh 
mu  thimchioll  nithe  naomha,  air 
am  beathachadh  o'n  teampull? 
agus  iadsan  a  ta  frithealadh  do'n 
altair,  gu  bheil  comh-roinn  aca  ris 
an  altair? 

14  Agus  mar  sin  dh'orduich  an 
Tighearn  mar  an  ceudna  dhoibh- 
san  a  ta  searmonachadh  an  t-sois- 
geil,  an  teachd-an-tìr  fhaotainn 
o'n  t-soisgeul. 

15  Ach  cha  do  ghnàthaich  mise 
a  h-aon  diubh  so,  agus  cha  do 
sgrìobh  mi  na  nithe  so,  chum  gu'n 
deantadh  mar  sin  dhomh :  oir 
b'fhearr  dhomh  am  bàs  fhaghail, 
na  gu'n  cuireadh  neach  air  bith 
m'uaill  an  neo-bhrigh. 

16  Oir  ge  do  shearmonaich  mi 
an  soisgeul,  cha  'n'eil  aobhar  uaill 
agam  :  oir  a  ta  èigin  air  a  cur 
orm ;  seadh,  is  an-aoibhinn  domh, 
mur  searmonaich  mi  an  soisgeul. 

17  Oir  ma's  ann  gu  toileach  a 
ta  mi  deanamh  so,  tha  duais  agam : 
ach  ma's  ann  an  aghaidh  mo  thoile 
a  tha  ministreileachd  air  a  h-earb- 
sadh  rium, 

18  Ciod  i  mo  dhuais  ma  seadh? 


eadhon  so,  chum  ag  searmonach- 
adh  an  t-soisgeil  domh,  gu'n 
suidhichinn  soisgeul  Chriosd  gun 
chostus,  chum  nach  mi-ghnàth- 
aichinn  mo  chumhachd  san  t-sois- 
geul. 

19  Oir  ged  tha  mi  saor  o  na 
h-uile  dhaoinibh,  gidheadh  rinn 
mi  mi  fèin  a'm'  sheirbhiseach  do 
na  h-uile,  chum  gu'n  cosnainn  an 
tuilleadh. 

20  Agus  rinneadh  mi  do  na 
h-Iudhachaibh  mar  Iudhach, 
chum  gu'n  cosnainn  na  h-Iudh- 
aich ;  dhoibhsan  a  ta  fuidh  'n  lagh, 
mar  dhuine  fuidh  'n  lagh,  chum 
gu'n  cosnainn  iadsan  a  ta  fuidh  'n 
lagh ; 

21  Dhoibhsan  a  ta  gun  lagh, 
mar  dhuine  gun  lagh,  (ged  nach  'eil 
mi  gun  lagh  do  Dhia,  ach  fuidh 
lagh  do  Chriosd,)  chum  gu'n  cos- 
nainn  iadsan  a  ta  gun  lagh. 

22  Rinneadh  mi  dhoibhsan  a  ta 
anmhunn  mar  dhuine  anmhunn, 
chum  gu'n  cosnainn  an  droing  a 
ta  anmhunn  :  Bha  mi  san  uile 
chruth  do  na  h-uile,  chum  air  gach 
uile  dhòigh  gu'n  tèarnuinn  cuid 
èigin. 

23  Agus  so  deanam  air  son  au 
t-soisgeil,  chum  gu'm  bi  mi  a'm 
fhear  comh-roinne  dheth. 

24  Nach  'eil  fhios  agaibh  iad- 
san  a  ta  ruith  anns  a'  bhlàr-rèise, 
gu'n  ruith  iad  uile,  ach  is  aon 
duine  a  gheibh  an  duais  ?  gu  ma 
h-amhuil  a  ruitheas  sibhse,  ionnus 
gu'n  glac  sibh  an  duais. 

25  Agus  a  ta  gach  uile  ghleach- 
dair  measarra  anns  na  h-uile  nith- 
ibh  :  a  nis  a  ta  iadsan  a'  deanamh 
sin  chum's  gu'm  faigh  iad  crùn 
truaillidh,  ach  sinne  air  son  crùin 
neo-thruaillidh. 


saorainns  sàbhalainn. 

26  Uime  sin  is  amhuil  a  ruith- 
eamsa,  ni  h-ann  mar  gu  neo- 
chinnteach  :  is  amhuil  a  chuiream 
cath,  ni  h-ann  mar  neach  a  bhuail- 
eas  an  t-athar: 

27  Ach  trom-bhuaileam  mo 
chorp,  agus  cuiream  fuidh  smachd 
e  :  air  eagal  air  chor  sam  bith  an 
dèigh  dhomh  searmonachadh  do 
dhroing  eile,  gu'n  cuirear  mi  fèin 
air  cùl. 

CAIB.  X. 

1  Thasacramaintenanludhach  ^nan 
sàmhladh  aìr  ar  sacramaintibhne, 
14  agus  am  peanas  mar  rabhadh 
dhuinn  ìodhol-aoradh  a  sheach- 
nadh.  21  Chà'nfheud  sinn  bhi 
'nar  luchd  comh-pairt  do  bhòrd  an 
Tighearna,  agus  dhiabhulfaraon, 
fyc 

OS  bàrr,  a  bhràithre,  cha  b'àill 
leam  sibhse  a  bhi  aineolach, 
gu  robh  ar  n-aithriche  uile  fuidh 
'n  neul,  agus  gu'n  deachaidh  iad 
uile  troimh  'n  mhuir ; 

2  Agus  gu'n  do  bhaisteadh  iad 
uile  do  Mhaois  san  neul,  agus  anns 
a'  mhuir  ; 

3  Agus  gu'n  d'ith  iad  uile  an 
t-aon  bhiadh  spioradail ; 

4  Agus  gu'n  d'òl  iad  uile  an 
t-aon  deoch  spioradail ;  oir  dh'òl 
iad  do'n  charraig  spioradail  sin  a 
lean  iad :  agus  b'i  a'  charraig  sin 
Criosd.) 

5  Ach  le  mòran  diubh  cha  robh 
Dia  toilichte:  oir  sgriosadh  san 
fhàsach  iad. 

6  A  nis  bha  na  nithe  sin  'nan 
saimpleiribh  dhuinne,  chum  nach 
miannaicheamaid  droch  nithe, 
eadhon  mar  a  mhiannaich  iadsan. 

7  Agus  na  bithibhse  'nur  luchd- , 


ìodhol-aoraidh,  mar  a  bha  cuid 
diubhsan  ;  a  rèir  mar  a  ta  e 
sgrìobhta,  Shuidh  am  pobull  sìos 
a  dh'itheadh  agus  a  dh'òl,  agus 
dh'èirich  iad  a  chluicheadh. 

8  Agus  na  deanamaid  strìop- 
achas,  mar  a  rinn  cuid  diubhsan, 
agus  a  thuit  diubh  an  aon  là  tri 
mìle  fichead. 

9  Agus  na  buaireamaid  Criosd, 
mar  a  bhuair  cuid  diubhsan,  agus 
a  sgriosadh  iad  le  nathraichibh 
nimhe. 

1 0  Agus  na  deanaibhse  gearan, 
mar  a  rinn  cuid  diubhsan  gearan, 
agus  a  sgriosadh  iad  leis  an  sgrios- 
adair. 

11  A  nis  thachair  na  nithe  so 
uile  dhoibhsan  mar  eiseimpleirr 
ibh :  agus  sgrìobhadh  iad  chum 
teagaisg  duinne,  air  am  bheil  deir- 
eadh  an  domhain1  air  teachd. 

12  Uime  sin  an  ti  a  shaoileas 
a  bhi  'na  sheasamh,  thugadh  e  aire 
nach  tuit  e. 

13  Cha  do  thachair  deuchainn 
air  bith  ribh,  ach  ni  a  ta  coit- 
chionn2  do  dhaoinibh :  ach  tha 
Dia  dìleas,  nach  leig  dhuibh  bhi  air 
bhur  feuchainn  thar  bhur  comas ; 
ach  a  ni  maille  ris  an  deuchainn 
slighe  dol  as  mar  ann  an  ceudna, 
chum  gu'm  bi  sibh  comasach  air 
a  giùlan. 

.14  Air  an  aobhar  sin,a  mhuinn- 
tir  mo  ghràidh,  teichibh  o  ìodhol- 
aoradh. 

Ì5  Labhram  mar  ri  daoinibh 
tuigseach :  thugaibhse  breth  air 
an  ni  a  deiream. 

16  Cupan  a'  bheannachaidh  a 
ta  sinne  a'  beannachadh,  nach  e 
comunnfolaChriosde?  Ant-aran 
a  ta  sinn  a'  briseadh,  nach  e  com- 
unn  cuirp  Chriosd  e  ? 


nan  linn. — 2  cumanta. 

17  Oir  ged  tha  sinne  'nar 
mòran,  is  aon  aran,agus  aon  chorp 
sinn  :  oir  a  ta  againn  uile  comh- 
pairt  do'n  aon  aran. 

18  Thugaibh  fa'near  Israel  a 
rèir  na  feòla :  nach  'eil  aca-san 
a  ta  'g  itheadh  nan  ìobairt  comh- 
roinn  ris  an  altair  ? 

19  Ciod  a  deiream  uìme  sin? 
gu  bheil  brìgh  air  bith  anns  an 
ìodhol,  no  gu  bheil  brìgh  air  bith 
san  ni  a  dh'ìobradh  do  ìodhol- 
aibh  ? 

20  Ach  a  deiream,  na  nithe  a 
ta  na  Cinnich  ag  ìobradh,  gur  ann 
do  dheamhnaibh  a  tha  iad  'gan 
ìobradh,  agus  nach  ann  do  Dhia  : 
agus  cha  b'àill  leam  comunn  a  bhi 
agaibhse  ri  deamhnaibh. 

21  Cha  'n'eil  e  àn  comas  duibh 
cupan  an  Tighearna  òl,  agus  cupan 
dheamhan.  Cha  'n'eiJ  e  an  comas 
duibh  comh-roinn  a  bhi  agaibh  do 
bhòrd  an  Tighearna,  agus  do  bhòrd 
dheamhan. 

22  Am  brosnaich  sinn  an  Tigh- 
earna  gu  feirg  ?  an  treise  sinn  na 
esan  ? 

23  Tha  na  h-uile  nithe  cead- 
aichte  dhomhsa,  ach  cha  'n'eil  na 
h-uile  nithe  iomchuidh  :  tha  na 
h-uile  nithe  ceadaichte  dhomhsa, 
agus  cha  tabhair  na  h-uile  nithe 
fòghlum. 

24  Na  iarradh  neach  air  bith 
an  ni  sin  a  bhuineas  dha  fèin  :  ach 
iarradh  gach  aon  an  ni  sin  a  thig 
ri  maith  neach  eile. 

25  Ithibh  gach  ni  a  reicear  am 
margadh  na  feòla,  gun  cheisd  air 
bith  fheòraich1  air  son  coguis. 

26  Oir  is  leis  an  Tighearn  an 
talamh,  agus  a  làn. 

27  Ma  bheir  aon  ueach  dhiubh- 
san  nach  'eil  'nan  creidmhich 
cuireadh    dhuibh,    agus   gur   toil 


leibh  dol  maille  ris ;  ithibh  gach 
ni  a  chuirear  roimhibh,  gun  ni 
sam  bith  fheòraich  air  son  cog- 
uis. 

28  Ach  ma  deir  duine  sam  bitli 
ribh,  Dh'ìobradh  an  ni  so  do  ìodh  - 
olaibh,  na  ithibh,  air  a  shonsan  a 
nochd  dhuibh  e,  agus  air  son 
coguis.  Oir  is  leis  an  Tighearn 
an  talamh,  agus  a  làn. 

29  Air  son  coguis,  deiream, 
cha'n  i  do  choguis  fèin,  ach  coguù 
an  neach  ud  eile  :  oir  c'ar  son  a 
bheirear  breth  air  mo  shaorsa-sa  le 
coguis  duin'  eile  ? 

30  Oir,  ma  tha  comh-pairt  bìdh 
agamsa  troimh  ghràs,  c'ar  son  a 
labhrar  olc  umam  a  thaobh  an  ni 
sin  air  son  am  bheil  mi  a'  toirt 
buidheachais? 

31  Uime  sin  cò  aca  dh'itheas 
no  dh'òlas  sibh,  no  ge  b'e  ni  a  ni 
sibh,  deanaibh  na  h-uile  nithe  chum 
glòire  Dhè. 

32  Na  tugaibh  aobhar  oilbheim 
do  na  h-Iudhachaibh,  no  do  na 
Greugachaibh,  no  do  eaglais 
Dè: 

33  A  rèir  mar  a  ta  mise  a' 
deanamh  toile  nan  uile  dhaoine 
anns  na  h-uile  nithibh,  gun  bhi 
'g  iarraidh  mo  bhuannachd  fèin, 
ach  buannachd  mhòrain,  chum  gu 
slànuichear  iad. 

CAIB.  XI. 

1  Tha  e  faotainn  cron  doìbh,  gu 
robh  'nan  coimhthionail  am  fir  a 
deanamh  urnuigh,  agus  an  cinn 
air  an  cbmhdachadh,  agus  am 
vinài  gun  chòmhdachadh  air  an 
cinn. 

BITHIBHSE     'nur     luchd- 
leanmhuinn   ormsa,  amhuil 
mar  a  ta  mise  air  Criosd. 


1  fharraid. 

2  A  nis  molam  sibh,  a  bhràith- 
re,  do  bhrìgh  gu  bheil  cuimhne 
agaibh  ormsa  anns  na  h-uile  nith- 
ibh,  agus  gu  bheil  sibh  a'  coimh- 
ead  nan  orduighean,  mar  a  thug 
mise  dhuibh  iad. 

3  Ach  bu  mhiann  leam  fios  a 
bhi  agaibh,  gur  e  Criosd  ceann 
gach  duine,  agus  gur  e  an  duine 
ceann  na  mnà,  agus  gur  e  Dia  ceann 
Chriosd. 

4  Gach  duine  a  ta  deanamh  ur- 
nuigh  no  fàidheadaireachd,  agus 
folach  air  a  cheann,  tha  e  toirt 
eas-urraim  d'a  cheann. 

5  Ach  gach  bean  a  ta  deanamh 
urnuigh  no  f  àidheadaireachd  gun 
f holach  air  a  ceann,  tha  i  toirt 
eas-urraim  d'aceann:  oirisionann 
sin  agus  ge  do  bhiodh  i  air  a  bearr- 
adh. 

6  Oir  mur  bi  folach  air  ceann 
na  mnà,  bearrar  i  mar  an  ceudna : 
ach  ma's  grànnda '  do  mhnaoi  i  bhi 
air  a  bearradh  no  air  a  lomadh, 
cuireadh  i  folach  oirre. 

7  Oir  gun  amharus  cha  chòir 
do  dhuine  a  cheann  a  chòmhdach- 
adh 2,  do  bhrìgh  gur  e  ìomhaigh 
agus  glòir  Dhè :  ach  is  i  a'  bhean 
glòir  an  duine. 

8  Oir  cha  'n'eil  an  duine  o'n 
mhnaoi,  ach  a'  bhean  o'n  duine. 

9  Agus  nior  chruthaicheadh 
an  duine  air  son  na  mnà,  ach  a' 
bhean  air  son  an  duine. 

10  Uime  sin  is  còir  do'n  mhnaoi 
cumhachd  a  bhi  aice  air  a  ceann, 
air  son  nan  aingeal. 

11  Gidheadh,  cha  'n'eil  an 
duine  as  eugmhais  na  mnà,  no  a' 
bhean  as  eugmhais  an  duine  anns 
an  Tighearn. 

12  Oir  mar  a  ta  a'  bhean  o'n 
duine,  is  amhuil  sin  a  ta  'n  duine 


troimh  'n  mhnaoi  inar  an  ceud- 
na ;  ach  is  ann  o  Dhia  ta  na  h-uile 
nithe. 

13  Measaibh  annaibh  fèin  :  am 
bheil  e  ciatach  do  mhnaoi  urnuigh 
a  dheanamh  ri  Dia  gun  fholach 
aìr  a  ceann. 

14  Nach  'eil  nàdur  fèin  a'  teag- 
asg  dhuibh,  ma  bhios  gruag  f hada 
air  duine,  gur  nàr  dha  e  ? 

15  Ach  ma  bhios  gruag  fhada 
air  mnaoi,  is  glòir  dhi  e :  oir  thug- 
adh  a  gruag  dhi  air  son  còmh- 
daich. 

16  Ach  ma  bhios  neach  air  bith 
connspoideach,  cha  'n^eil  a  leithid 
sin  do  ghnàthachadh  againne,  no 
aig  eaglaisibh  Dhè. 

17  A  nis  anns  an  ni  so  achuir- 
eam  an  cèill  duibh,  cha  mhol  mi 
sibh,  do  bhrìgh  gu  bheil  sibh  a' 
teachd  an  ceann  a  chèile,  cha'n 
ann  chum  an  ni  a's  fearr,  ach  an 
ni  a's  miosa. 

18  Oir  air  tùs,  air  cruinneach- 
adh  dhuibh  an  ceann  a  chèile  san 
eaglais,  tha  mi  cluinntinn  gu  bheil 
roinnean3  'nur  measg;  agus  tha 
mi  an  cuid  'ga  chreidsinn. 

19  Oir  is  èigin  saobh-chreid- 
imh  a  bhi  eadaraibh,  chum  gu'n 
deanar  follaiseach  an  dream  a  ta 
dearbhta  'nur  measg. 

20  Uime  sin  an  uair  a  thig  sibh 
an  ceann  a  chèile  do  aon  àit,  cha'ra 
e  sin  suipeir  an  Tighearna  ith- 
eadh. 

21  Oir  ithidh  gach  aon  air  tùs 
a  shuipeir  fèin,  agus  a  ta  neach 
ocrach,  agus  neach  eile  air  mhisg. 

22  An  e  nach  'eil  tighean  agaibh 
chum  itheadh  agus  òl  annta  ?  no 
am  bheil  sibh  a'  deanamh  tàir'  air 
eaglais  Dè,  agus  a'  nàrachadh  na 
muinntir  aia;  nach  'eil?    Ciod  a 


grànna. — 2  fholach. — 3  eas-aonachda,  sgaraidh. 

deiream  ribh  ?    Am  mol  mi  sibh 
ànns  a'  chùis  so  ?  cha  mhol. 

23  Oir  fhuair  mise  o'n  Tigh- 
earn  an  ni  mar  an  ceudna  a  thug 
mi  dhuibhse,  Gu'n  do  ghlacan 
Tighearn  Iosa  aran,  anns  an  oidh- 
che  an  do  bhrathadh  e : 

24  Agus  air  breth  buidheach- 
ais,  bhris  se  e,  agus  thubhairt  e, 
Gabhaibh,  ithibh ;  is  e  so  mo 
chorpsa,  a  ta  air  a  bhriseadh  air 
bhur  sonsa :  deanaibh  so  mar 
chuimhneachan  ormsa. 

25  Agus  air  a'  mhodh  cheud- 
na  an  cupan,  an  dèigh  na  suipeir, 
agràdh,Ise  an  cupan  so  an  coimh- 
cheangal  nuadh  ann  am  f  huilse : 
deanaibhse  so,  cia  minic  as  a 
dh'òlas  sibh<?,mar  chuimhneachan 
ormsa. 

26  Oir  cia  minic  as  a  dh'itheas 
sibh  an  t-aran  so,  agus  a  dh'òlas 
sibh  an  cupan  so,  tha  sibh  a'  foill- 
seachadh  bàis  an  Tighearna  gus 
an  tig  e. 

27  Uime  sin,  ge  b'e  neach  a 
dh'itheas  an  t-aran  so,  agus  a 
dh'òlas  cupan  so  an  Tighearna  gu 
neo-iomchuidh,  bithidh  e  ciontach 
do  chorp  agus  do  f  huil  an  Tigh- 
earna. 

28  Ach  ceasnaicheadh  duine  e 
fèin,  agus  mar  sin  itheadh  e  do'n 
aran  so,  agus  òladh  e  do'n  chupan 
so: 

29  Oir  ge  b'e  dh'itheas  agus 
a  dh'òlas  gu  neo-iomchuidh,  tha 
e  'g  itheadh  agus  ag  òl  breithean- 
aìs  dha  fèin,  do  bhrìgh  nach  'eil  e 
a'  deanamh  aithneadh  air  corp  an 
Tighearna. 

30  Air  a  shon  so  iha  mòran 
'nur  measg  lag  agus  tinn,  agus  tha 
mòran  'nan  codal. 

31  Oir  nan  d'thugamaid  breth 


oirnn   fèin,    cha    tugtadh    breth 
oirnn. 

32  Ach  an  uair  a  bheirear  breth 
oirnn,  tha  sinn  air  ar  smachdach- 
adh  leis  an  Tighearn,  chum  nach 
bitheamaid  air  ar  dìteadh  mailie 
ris  an  t-saoghal. 

33  Uime  sin,  mo  bhràithre, 
'nuair  a  thig  sibh  an  ceann  a 
chèile  chum  itheadh,  fanaibh  r'a 
chèile. 

34  Agus  ma  bhios  ocras  air  aon 
neach,  itheadh  e  aig  an  tigh;  chum 
nach  tig  sibh  an  ceann  a  chèile  gu 
breitheanas  K  Agus  cuiridh  mise 
gach  ni  eile  an  ordugh  'nuair  a 
thig  mi. 

CAIB.  XII. 

1  Tha  tiodhlacan  spioradail  iomad- 
ach  thaobh  gnè,  7  gidheadh  a  ta 
iad  uile  gu  tairbhe,  12  chum  a 
rèir  mar  a  ta  buill  a'  chuirp  nà- 
durra  uile  chum  maise,  22 
agus  seirbhis  an  aon  chuirp  ;  27 
mar  sin  gu  bitheamaidne  dya 
chèile. 

ANIS    a    thaobh   thiodhlaca 
spioradail,  a  bhràithre,  cha'n 
aill  leam  sibh  bhi  aineolach. 

2  Tha  fios  agaibh  gu  robh  sibh 
'nur  Cinnich,  air  bhur  tarruing  gu 
ìodholaibh  balbha,  a  rèir  mar  a 
threòraicheadh  sibh. 

3  Uime  sin  tha  mi  toirt  fios 
duibh,  nach  abair  duine  sam  bith 
a  tha  labhairt  o  Spiorad  Dhè,  gu 
bheil  Iosa  mallaichte  :  agus  nach 
urradh  duine  sam  bith  a  ràdh  gur 
e  Iosa  an  Tighearn,  ach  troimh  an 
Spiorad  naomh. 

4  A  nis  tha  eadar-dhealachadh 
thiodhlaca  ann,  ach  cha  'n'eil  ach 
aon  Spiorad  ann. 


chum  dttidh. 

5  Agus  tha  eadar-dhealachadh 
frithealaidh l  ann,  gidheadh  cha 
'ri'eil  ach  aon  Tighearn  ann. 

6  Agus  tha  eadar-dhealachadh 
oibreachaidh  ann,  ach  is  e  an  t-aon 
Dia,  a  tha  'g  oibreachadh  nan  uile 
nitke  anns  na  h-uile. 

7  Ach  a  ta  foillseachadh  an 
Spioraid  air  a  thoirt  do  gach 
neach,  chum  tairbhe. 

8  Oir  do  aon  duine  tha  focal  a' 
ghliocais  air  a  thoirt  leis  an  Spior- 
ad ;  agus  do  dhuin'  eile  focal  an 
eòlais  leis  an  Spiorad  cheudna ; 

9  Do  neach  eile  creidimh  leis 
an  Spiorad  sin  fèin ;  do  dhuine  eile 
tabhartas  leighis  troimh  an  Spior- 
ad  cheudna ; 

10  Do  neach  eile  oibreachadh 
mhìorbhuile ;  do  neach  eile  fàidh- 
eadaireachd ;  do  neach  eile  aith- 
neachadh  spiorad;  do  neach  eile 
iomadh  gnè  theanga;  agusdo  neach 
eile  eadar-mhìneachadh  theanga. 

1 1  Ach  na  nithe  sin  uile  tha  an 
t-aon  Spiorad  ceudna  ag  oibreach- 
adh,  a'  roinn  ris  gach  aon  fa  leth 
a  rèir  mar  is  àill  leis. 

1 2  Oir  mar  is  aon  an  corp,  agus 
mòran  do  bhallaibh  aige,  agus  a  ta 
uile  bhuill  an  aon  chuirp  sin,  ge 
h-iomadh  iad,'nanaon  chorp;  mar 
sin  a  ta  Criosd. 

13  Oir  troimh  aon  Spiorad 
bhaisteadh  sin  uile  do  aon  chorp, 
ma's  Iudhaich  sinn  no  Greugaich, 
ma's  daor  no  saor  sinn ;  agus  thug- 
adh  r'a  h-òl  duinn  uile  chum  aon 
Spioraid. 

14  Oir  cha'n  aon  bhall  an  corp, 
ach  mòran. 

15  Ma  deìr  a'  chos,  Do  bhrìgh 
nach  mi  an  làmh,  cha'n  ann  do'n 
~horp  mi ;  nach  'eil  i  do'n  chorp 
air  a  shon  sin  ? 

16  Agus  ma  deir  a'  chluas,  Do 


bhrìgh  nach  mi  an  t-sùil,  cha'n  ann 
do'n  chorp  mi ;  nach  ann  do'n 
chorp  i  air  a  shon  sin  ? 

17  Nam  biodh  an  corp  uile  'na 
shùil,  c'àit  am  biodh  a'  chlaist- 
eachd?  Nam  biodh  e  uile  'na 
chlaisteachd,  C'àit  am  biodh  am 
fàile2? 

18  Ach  a  nis  shuidhich  Dia  na 
buill  gach  aon  diubh  sa'  chorp, 
mar  bu  toil  leis. 

19  Agus  nam  biodh  iad  uile 
'nan  aon  bhall,  c'àit  am  biodh  an 
corp  ? 

20  Ach  a  nis  tha  iad  'nam  mòr- 
an  bhall,  ged  nach  'eil  ann  ach  aon 
chorp. 

21  Agus  cha'n  urradh  ant-sùil 
a  ràdh  ris  an  làimh,  Cha  'n'eil 
feum  agam  ort :  no  a  rìs,  an  ceann 
ris  na  cosaibh,  Cha  'n'eil  feum 
agam  oirbhse. 

22  Ach  gu  ro  mhòr  ni's  mò 
tha  na  buill  sin  do'n  chorp,  a's 
anmhuinn3  thaobh  coslais,  feum- 
ail. 

23  Agus  air  na  buill  sin  do'n 
chorp,a's  lugha  urram  'nar  measg- 
ne,  tha  sinn  a'  cur  an  tuilleadh 
urraim,  agus  na  buill  sin  dhinn  a's 
lughamaise,tha  acasin  gu  ro  mhòr 
an  tuilleadh  maise. 

24  Oir  air  na  buìll  mhaiseach 
againn  cha  'n'eil  uireasbhuidh : 
ach  rinn  Dia  an  corp  a  chomh- 
chumadh  r'a  chèile,  air  dha  an 
tuilleadh  urraim  gu  mòr  a  thoirt 
do'n  chuid  air  an  robh  uireas- 
bhuidh : 

25  Chum  nach  biodh  easaon- 
achd  air  bith  sa'  chorp ;  ach  gu'm 
biodh  an  t-aon  chùram  aig  na  buill 
d'a  chèile. 

26  Agus  ma  dh'fhuilgeas  aon 
bhall,  comh-f  huilgidh  na  buill  uile : 
no  ma  gheibh  aon  bhall  urram, 


mhinistreileachd,  dhreuchd. — 2  boladh. — 3  laige. 

ni  na  buill  uile  gairdeachas  maraon 
ris. 

27  A  nis  is  sibhse  cc-rp  Chriosd, 
agus  is  buill  sibh  fa  leth. 

28  Agus  chuir  Dia  dream  àr- 
aidh  san  eaglais,  air  tùs  abstola, 
san  dara  àit  fàidhean,  san  treas 
àit  luchd-teagaisg,  a  rìs  mìorbhuil- 
ean,  'na  dhèigh  sin  tabhartais 
leighis,luchd-cuideachaidh,uachd- 
aranachda,  iomadh  gnè  theanga. 

29  Am  bheil  na  h-uile  'nan 
abstolaibh?  Am  bheil  na  h-uile 
'nam  f àidhibh  ?  Am  bheil  na  h-uile 
'nan  luchd-teagaisg  ?  Am  bheil  na 
h-uile  'nan  luchd  deanamh  mhìor- 
bhuile  ? 

30  Am  bheil  aig  na  h-uile  tabh- 
artais  leighis?  An  labhair  na  h-uile 
le  teangaibh  ?  An  dean  na  h-uile 
eadar-theangachadh  ? 

31  Ach  biodh  miann  dùrachd- 
ach  nan  tiodhlac  a's  fearr  oirbh  : 
agus  gidheadh  nochdamsa  dhuibh 
slighe  a's  ro-fhearr. 

CAIB.  XIII. 
1  Cha  'n'eil  brìgh  sam  biih  anns  na 
tiodhlacaibh  uile,  d'am  feabhas, 
as  eugmhais  a'  ghràidh:  4  A 
chliu,  13  agus  a  bharrachd  air 
dòchas  agus  creidimh. 

GE  do  labhrainn  le  teangaibh 
dhaoine,  agus  aingeal,  agus 
gun  ghràdh1  agam,  tha  mi  a'm' 
umha2  a  ni  fuaim,  no  a'm'  chiom- 
bal  a  ni  gleangarsaich. 

2  Agus  ge  do  robh  agam  f  àidh- 
eadaireachd,  agus  ge  do  thuiginn 
na  h-uile  rùna-dìomhair,  agus  gach 
uile  eòlas  ;  agus  ge  do  bhiodh  ag- 
am  gach  uile  ghnè  creidimh,  ionn- 
us  gu'n  atharraichinn  slèibhte,  a- 
gus^  mi  gun  ghràdh  agam,  cha 
'n'eil  annam  ach  neo-ni. 

3  Agus  ge  do  chaithinn  mo 
mhaoin  uile  chum  na  bochdan  a 


bheathachadh,  agus  ge  do  bheir- 
inn  mo  chorp  chum  a  losgaidh, 
agus  gun  ghràdh  agam,  cha  'n'eil 
tairbhe  sam  bith  dhomh  ann. 

4  Tha  an  gràdh  fad-f hulangach, 
agus  caoimhneil ;  cha  ghabh  an 
gràdh  farmad ;  cha  dean  an  gràdh 
ràiteachas,  cha  'n'eil  e  air  a  shèid- 
eadh  suas, 

5  Cha  ghiùlain  se  e  fèin  gu  mi- 
chiatach,  cha'n  iarr  e  na  nithe  sin 
a  bhuineas  da  fèin,  cha  'n'eil  e  so- 
bhrosnachaidh  chum  feirge,  cha 
smuainich  e  olc  sam  bith, 

6  Cha  dean  e  gairdeachas  san 
eucoir,  ach  ni  e  gairdeachas  san 
f  hìrinn : 

7  Fuilgidh  e  na  h-uile  nithe, 
creididh  e  na  h-uile  nithe,  bithidh 
sùil3  aige  ris  na  h-uile  nithibh, 
giùlainidh  e  na  h-uile  nithe. 

8  Cha  tèid  an  gràdh  air  cùl  a 
chaoidh :  ach  ma's  fàidheadair- 
eachda  ta  ann,  thèid  iad  air  cùl : 
ma's  teangaidh,  sguiridh  iad;  ma  s 
eòlas,  cuirear  air  cùl  e. 

9  Oir  a  ta  eòlas  againn  ann  an 
cuid,  agus  tha  sinn  ri  f  àidheadair- 
eachd  ann  an  cuid. 

10  Ach  an  uair  a  thig  an  ni  a 
ta  iomlan,  cuirear  air  cùl  an  ni  sin 
nach  'eil  ach  ann  an  cuid. 

11  'Nuair  a  bha  mi  a'm'  lean- 
aban,  labhair  mi  mar  leanaban, 
thuig  mi  mar  leanaban,  reuson- 
aich  mi  mar  leanaban :  ach  air  f  às 
domh  a'm'  dhuine,  chuir  mi  na 
nithe  leanabaidh  air  cùl. 

12  Oir  tha  sinn  a'  faicinn  san 
àm  so  gu  dorcha  troimh  ghloin ; 
ach  an  sin  chi  sinn  aghaidh  ri 
h-aghaidh  :  san  àm  so  is  aithne 
dhomh  ann  an  cuid ;  agus  an  sin 
aithnichidh  mi  eadhon  mar  a  ta 
aithneadh  orm. 

13  Agus  a  nis  fanaidh  creidimh. 

earbsa,  gràdh,  na  tri  nithe  so ;  ach 
is  e'n  gràdh  a's  mò  dhiubh  so. 

CAIB.  XIV. 

1  Tha  e  moladh  fàidlieadaireachd, 
2  agus  a'  toirt  ùrraim  dhi  roimh 
labhairt  le  teangaibh,  12  is  còir 
an  gnàthachadhfaraon,  chum  tog- 
ail  suas  na  h-eaglais,  22  mar  a' 
chrìoch  sin  gus  an  d'orduicheadh 
iad. 

LE  AN  AIBHgràdh,  agus  biodh 
mòr  mhiann1  thiodhlaca  spior- 
adail  oirbh,  ach  gu  ma  mò  bhur 
togradh  gu'n  deanadh  sibh  fàidh- 
eadaireachd. 

2  Oir  an  ti  a  labhras  ann  an 
teangaidh  choimhich,  ni  h-ann  ri 
daoinibh  a  labhras  e,  ach  ri  Dia : 
oir  cha  'n'eil  neach  sam  bith  'ga 
thuigsinn ;  ged  tha  e  anns  an 
Spiorad  a'  labhairt  rùna-dìomh- 
air. 

3  Ach  an  ti  a  tha  deanamh 
fàidheadaireachd,  tha  e  a'  labhairt 
ri  daoinibh  chum  togail  suas2,  a- 
gns  chum  earail,  agus  chum  comh- 
fhurtachd. 

4  An  ti  a  ta  labhairt  an  teang- 
fiidh  choimhich,  tha  e  'ga  thogail 
fèin  suas  :  ach  an  ti  a  ni  f àidhead- 
uireachd,  tha  e  togail  suas  na 
h-eaglais. 

5  Bu  mhaith  leam  gu  labhradh 
sibh  uile  le  teangaibh,  ach  b'  f  hearr 
leam  sibh  a  dheanamh  fàidhead- 
aireachd,  oir  is  mò  an  ti  a  ni  f  àidh- 
eadaireachd,  na  an  ti  a  labhras  le 
teangaibh,  mur  eadar-theangaich  e, 
chum  gu  faigheadli  an  eaglais  fògh- 
lum. 

6  A  nis  a  bhràithre,  ma  thig 
mi  d'ur  ionnsuidh  a'  labhairt  le 
teangaibh,   ciod  an  tairbhe  a  ni 


mi  dhuibh,  mur  labhair  mi  ribli 
am  foillseachadh,  no  an  eòlas,  no 
am  f  àidheadaireachd,  no  an  teag- 
asg? 

7  Air  an  dòigh  cheudna  na 
nithe  gun  anam  a  ni-  fuaim,  ma's 
pìob  no  clàrsach,  mur  dean  iad 
eadar-dhealachadh  'nam  fuaimibh, 
cionnus  a  thuigear  an  ni  a  sheinn- 
ear  air  a'  phìob  no  air  a'  chlàr- 
saich  ? 

8  Oir  ma  bheir  a'  ghall-tromp 
luaim  neo-chinnteach  uaipe,  co 
a  dh'ulluicheas  e  fein  chum  a' 
chatha  ? 

9  Is  amhuil  sin  sibhse,  mur 
labhair  sibh  leis  an  teangaidh 
briathra  so-thuigsinn,  cionnus  a 
dh'aithnichear  an  ni  a  labhrar? 
oir  is  ann  ris  an  athar  a  labhras 
sibh. 

10  Tha,  feudaidh  e  bi,  an  uiread 
do  ghuthannaibh  san  t-saoghal,  a- 
gus  cha  'n'eil  a  h-aon  diubh  gun 
bhlagh. 

1 1  Uime  sin  mur  tuig  mi  brigh 
a'  ghutha,  bithidh  mi  do'n  ti  a 
labhras,  borb  ;  agus  bithidh  an  ti  a 
labhras,  borb  dhomhsa. 

12  Mar  sin  mar  an  ceudna 
sibhse,  do  bhrìgh  gu  bheil  dèidh 
agaibh  air  tiodhlacaibh  spioradail, 
iarraibh  sibh  fèin  a  thoirt  barr- 
achd  chum  togail  suas  na  h-eag- 
lais. 

13  Uime  sin  an  ti  a  labhras  ann 
an  teangaidh  choimhich,  guidheadh 
e  gu'n  deanadh  e  eadar-theang- 
achadh. 

14  Oir  ma  ni  mise  urnuigh  ann 
an  teangaidh  choimhich,  tha  mo 
spiorad  a'  deanamh  urnuigh,  ach 
tha  mo  thuigse  neo-tharbhach. 

15  Ciod  ma  seadh?  ni  mi  ur- 
nuigh  leis  an  spiorad,  agus  ni  mi 


dhèidh,  iarrtus. — *  fòghluim,  teagaisg. 

urnuigh  leis  an  tuigse  mar  an  ceud- 
na :  seinnidh  mi  leis  an  Spiorad, 
agus  seinnidh  mi  leis  an  tuigse  mar 
an  ceudna. 

16  No  'nuair  a  bheannaicheas 
tu  leis  an  spiorad,  cionnus  a  deir 
an  ti  a  tha  ann  an  àit  an  duine 
gun  f  hòghlum,  Amen  ri  d'  bhreith- 
buidheachais,  o  nach  aithne  dha 
an  ni  a  deir  tu  ? 

17  Oir  gu  deimhin  a  ta  thusa 
toirt  buidheachais  gu  maith,  gidh- 
eadh  cha  'n'eil  an  neach  eile  air 
a  thogail  suas  K 

18  Bheiream  buidheachas  do 
Dhia,  gu'n  labhram  le  teangaibh 
tuilleadh  na  sibh  uile  : 

19  Ach  b'fhearr  leam  cùig 
focail  a  labhairt  san  eaglais  le  m' 
thuigse,  chum  gu  teagaisginn 
daoin'  eile  mar  an  ceudna,  na 
deich  mìle  focal  ann  an  teangaidh 
choimhìch. 

20  A  bhràithre,  na  bithibhse 
'nur  leanabaibh  an  tuigse :  gidh- 
eadh,  ann  am  mì-run  bithibh  'nur 
leanabaibh,  ach  ann  an  tuigse  bith- 
ibh  'nur  daoine  foirfe. 

21  Tha  e  sgrìobhta  san  lagh, 
Labhraidh  mi  ris  a'  phobull  so 
ann  an  teangaibh  eile,  agus  am 
bilibh  eile :  gidheadh  an  dèigh  sin 
uile  cha'n  èisd  iad  rium,  a  deir  an 
Tighearn. 

22  Uime  sin  a  ta  teanganna 
coimheach  'nan  comhara,  ni  h-ann 
do'n  droing  a  ta  creidsinn,  ach 
dhoibhsan  a  ta  mi-chreideach :  ach 
a  ta  fàidheadaireachd  nih-ann  air 
an  sonsan  nach  'eil  a'  creidsinn, 
ach  air  an  sonsan  a  tha  creid- 
sinn. 

23  Uime  sin  ma  chruinnicheas 
an  eaglais  uile  san  aon  àit,  agus 
ma  labhras  iad  uile  le  teangaibh 


coimheach,  agus  gu'n  tig  droing 
a  ta  gun  fhòghlum  a  steach,  no 
daoine  mi-chreideach,  nach  ab- 
air  iad  gu  bheil  sibh  air  mhi- 
chèill  ? 

24  Ach  ma  ni  iad  uile  fàidh- 
eadaireachd,  agus  gu'n  tig  duine 
gun  chreidimh  a  steach,  no  neach 
a  ta  gun  fhòghlum,  cronuichear 
e  leis  na  h-uile,  agus  bheirear  breth 
air  leis  na  h-uile  : 

25  Agus  mar  sin  a  ta  nithe  fol- 
aichte  a  chridne  air  am  foillseach- 
adh ;  agus  mar  sin,  air  dha  tuiteam 
air  aghaidh,  ni  e  aoradh  do  Dhia, 
ag  aithris  gu  bheil  Dia  gu  firinn- 
each  annaibhse. 

26  Ciod  e  sin  ma  ta,  a  bhràith- 
re  ?  air  teachd  an  ceann  a  chèile 
dhuibh,  tha  salm,  tha  teagasg,  tha 
teanga,  tha  foillseachadh,  tha  ead- 
ar-theangachadh,  aig  gach  aon  ag- 
aibh.  Deanar  na  h-uile  nithe  chum 
fòghluim. 

27  Ma  labhras  aon  neach  ann 
an  teangaidh  choimhich,  labhradh 
dithis,  no  air  a'  chuid  a's  mò  triuir, 
agus  sin  an  dèigh  a  chèile ;  agus 
deanadh  a  h-aon  eadar-theangach- 
adh. 

28  Ach  mur  bi  eadar-theangair 
ann,  fanadh  e  'na  thosd  san  eag- 
lais ;  no  labhradh  e  ris  fèin,  agus 
ri  Dia. 

29  Labhradh  dithis  no  triuir 
do  na  f  àidhibh,  agus  thugadh  a' 
chuid  eile  breth. 

30  Ach  ma  dh'fhoillsichear  ni 
do  neach  eile  a  tha  'na  shuidhe, 
biodh  an  ceud  dhuine  'na  thosd. 

3 1  Oir  feudaidh  sibh  uile  fàidh- 
eadaireachd  a  dheanamh  gach  aon 
an  dèigh  a  chèile,  chum's  gu  faigh 
na  h-uile  fòghlum,  agus  na  h-uile 
comhfhurtachd. 

32  Agus  a  ta  spiorada  nam 
fàidh  ùmhal  do  na  f àidhibh. 

33  Oir  cha'n  e  Dia  ùghdaìr  na 
mi-riaghailt,  ach  na  sìthe,marann 
an  eaglaisibh  nan  naomh  uile. 

34?  Biodh  bhur  mnài  'nan  tosd 
sna  h-eaglaisibh ;  oir  cha  'n'eil  e 
ceadaichte  dhoibh  labhairt :  ach 
is  còir  dhoibh  bhi  ùmhal,  mar  a 
deir  an  lagh  mar  an  ceudna. 

35  Agus  ma's  miann  leo  ni  sam 
bith  fhòghlum,  feòraicheadh  iad 
d'an  daoinibh  fèin  aig  an  tigh  e : 
oir  is  mi-chiatach  do  mhnaibh 
labhairt  san  eaglais. 

36  An  ann  uaibhse  thàinig 
focal  Dè  a  mach  ?  no  an  ann  d'ur 
n-ionnsuidhse  a  mhàin  a  thàinig 
e? 

37  Ma  shaoileas  duine  sam  bith 
gur  f  àidh,  no  gur  duine  spioradail 
e  fèin,  aidicheadh  e,  na  nithe  a 
sgriobhamsa  d'ur  n-ionnsuidh,  gur 
h-iad  àitheantan  an  Tighearna. 

38  Ach  ma  ta  neach  sam  bith 
aineolach,  biodh  e  aineolach. 

39  Uime  sin,  a  bhràithre,  biodh 
ro-thogradh  agaibh  air  f  àidhead- 
aireachd  a  dheanamh,  agus  na 
bacaibh  labhairt  le  teangaibh. 

40  Deanar  na  h-uile  nithe  gu 
deadh-mhaiseach,  agus  a  rèir  or- 
duigh. 

CAIB.  XV. 

3  O  aiseirigh  Chriosd,  12  tha  e 
dearbhadh  gu'n  cirich  sinne,  an 
aghaidh  na  muinntir  sin  a  tha  'g 
dicheadh  aiseirigh  na  colla:  21 
Toradh,  35  agus  dòigh  na  h-ais- 
eirigh. 

OS  barr,  a  bhràithre,  cuiream 
an  cèill  duibh  an  soisgeul  a 
shearmonaich  mi  dhuibh,  ris  an 
do  ghabh  sibhse  mar  an  ceudna, 


agus  anns  am  bheil  sibh  'nur  seas- 
amh; 

2  Troimh  mar  an  ceudna  am 
bheil  sibh  air  bhur  tèarnadh,  ma 
chumas  sibh  gu  daingean *  an  ni  a 
shearmonaich  mi  dhuibh,  mur  do 
chreid  sibhse  gu  dìomhain. 

3  Oir  thug  mi  dhuibh  air  tùs 
an  ni  a  fhuair  mi  mar  an  ceudna, 
Gu'n  d'fhuair  Criosd  bàs  air  son 
ar  peacaidh  a  rèir  nan  sgriobtuir : 

4  Agus  gu'n  d'adhlaiceadh  e, 
agus  gu'n  d'èirich  e  a  rìs  air  an 
treas  là  a  rèir  nan  sgriobtuir : 

5  Agus  gu  facas  e  le  Cephas, 
'na  dhèigh  sin  leis  an  dà  fhear 
dheug. 

6  'Na  dhèigh  sin,  chunncas  e  le 
tuilleadh  as  cùig  ceud  bràthair  air 
aon  àm ;  d'am  bheil  a'  chuid  a's 
mò  beò  gus  a  nis,  ach  a  ta  cuid 
dhiubh  'nan  codal. 

7  'Na  dhèigh  sin,  chunncas  e 
le  Seumas;  agus  a  rìs  leis  na 
h-abstolaibh  uile. 

8  'Nan  dèigh  uile  chunncas 
leamsa  e  mar  an  ceudna,  mar 
neach  a  rugadh  an  an-àm. 

9  Oir  is  mi  a's  lugha  do  na 
h-abstolaibh,  nach  fiu  abstol  a 
ghairm  dhiom,  do  bhrìgh  gu'n  robh 
mi  a'  geur-leanmhuinn  eaglais  Dè. 

10  Ach  troimh  ghràs  Dè  is  mi 
an  ni  a's  mi:  agus  cha  robh  a 
ghràs,  a  bhuilicheadh  orm,  gun 
bhrìgh;  ach  shaothraich  mi  ni's 
pailte  na  iad  uile ;  gidheadh  cha 
mhise,  ach  gràs  Dè  a  bha  maille 
rium. 

11  Uime  sin  cò  air  bith  iad 
dhinn,  mise  no  iadsan,  is  ann  mar 
so  a  tha  sinne  a'  searmonachadh, 
agus  is  ann  mar  so  a  chreid  sibhse. 

12  A  nis  ma  shearmonaichear 
Criosd  gu'n  d'èirich  e  o  na  mar- 
bhaibh,  cionnus  a  deir  cuid  'nur 


ghleidheas  sibh  air  chuimhne. 

measga,  Nach  'eil  aiseirigh  nam 
marbh  ann? 

13  Ach  mur  'eil  aiseirigh  nam 
marbh  ann,  ni  mò  a  dh'èirich 
Criosd. 

14  Agus  mur  d'èirich  Criosd, 
gu  deimhin  is  dìomhain  ar  sear- 
moin-ne,  agus  is  dìomhain  bhur 
creidimhse  mar  an  ceudna. 

15  Seadh  fhuaradh  sinne  'nar 
fianuisibh  brèige  air  Dia;  do 
bhrìgh  gu'n  d'rinn  sinn  fianuis  a 
thaobh  Dhè,  gu'n  do  thog  e  suas 
Criosd:  neach  nach  do  thog  e 
suas,  mur  èirich  na  mairbh. 

16  Oir  mur  èirich  na  mairbh, 
ni  mò  a  dh'èirich  Criosd : 

17  Agus  mur  d'èirich  Criosd, 
tha  bhur  creidimhse  dìomhain ; 
tha  sibh  fathast  ann  bhur  peacaibh. 

18  Mar  sin  mar  an  ceudna  tha 
an  droing  a  choidil  ann  an  Criosd, 
caillte. 

19  Ma's  anns  a'  bheatha  so  a 
mhàin  a  tha  dòchas  againn  ann  an 
Criosd,  is  sinn  a's  truaighe  do  na 
h-uile  dhaoinibh. 

20  Ach  a  nis  tha  Criosd  air 
èirigh  o  na  marbhaibh,  agns  rinn- 
eadh  an  ceud  thoradh  dhiubhsan 
a  choidil  deth. 

21  Oir  mar  is  ann  troimh  dhuine 
thàinig  am  bàs,  ìs  ann  troimh  dhuine 
thig  aiseirigh  nam  marbh  mar  an 
ceudna. 

22  Oir  mar  ann  an  Adhamh 
a  ta  na  h-uile  a'  faghail  a'  bhàis, 
ìs  amhuil  sin  mar  an  ceudna  a 
nithear  na  h-uile  beò  ann  an 
Criosd. 

23  Ach  gach  uile  dhuine  'na 
ordugh  fèin :  Criosd  an  ceud  tho- 
radh,  'na  dhèigh  sin  iadsan  a's  le 
Criosd  aig  a  theachd. 

24  An  sin  bithìdh  a'  chrìoch 


dheireannach,  'nuair  a  bheir  e  suas 
an  rìoghachd  do  Dhia,  eadhon 
an  t-Athair ;  'nuair  a  chuireas  e 
as  do  gach  uile  uachdaranachd, 
agus  gach  uile  ùghdarras,  agus 
chumhachd. 

25  Oir  is  èigin  gu'n  rìoghaich  e, 
gus  an  cuir  e  a  naimhdean  uile  fo 
chosaibh. 

26  Sgriosar  an  nàmhaid  deir- 
eannach,  am  bàs. 

27  Oir  chuir  e  na  h-uile  nithe 
fo  chosaibh.  Ach  an  uair  a  deir  e 
gu'n  do  chuir  e  na  h-uile  nithe 
ìuidh,  is  ni  follaiseach  gu  bheil 
esan  a  chuir  na  h-uile  nithe  fuidh, 
an  leth  muigh  dheth  so. 

28  Agus  an  uair  a  chuirear 
na  h-uile  nithe  fuidh,  an  sin  bith- 
idh  am  Mac  fèin  fuidh  'n  ti,  a  chuir 
na  h-uile  nithe  fuidh  san,  chum 
gu'm  bi  Dia  'na  uile  anns  na 
h-uile. 

29  No  ciod  a  ni  iadsan,  a 
bhaistear  air  son  nam  marbh,  mur 
èirich  na  mairbh  air  aon  dòigh  ? 
c'ar  son  ma  seadh  a  bhaistear  iad 
air  son  nam  marbh? 

30  Agus  c'ar  son  a  ta  sinne  an 
gàbhadh  sgach  uair  ? 

31  Air  bhur  gàirdeachas-sa  a 
tha  agam  ann  an  Iosa  Criosd  ar 
Tighearn,  tha  mi  faghail  a'  bhàis 
gach  là. 

32  Ma  chòmhraig1  mi  mar 
dhuine2  ri  fiadh-bheathaichibh  ann 
an  Ephesus,  ciod  i  mo  thairbhe, 
mur  èirich  na  mairbh  ?  itheamaid 
agus  òlamaid,  oir  am  màireach 
gheibh  sinn  bàs. 

33  Na  meallar  sibh:  truail- 
lidh  droch  chomhluadar  deadh 
bheusa. 

34  Dùisgibh  chum  fìreantachd, 
agus  na  deanaibh  peacadh :  oir 


1  chog  mi,  chuir  mi  cath. — 2  a  rèìr  gnàtha  dhaoinc. 

cha'n'eil  eòlas  Dè  aig  cuid:  chum 
bhur  nàire  labhram  so. 

35  Ach  a  deir  neach  èigin, 
Cionnus  a  dh'èireas  na  mairbh? 
agus  ciod  a'  ghnè  cuirp  leis  an 
tig  iad? 

36  Amadain,  an  ni  sin  a  chuir- 
eas  tu,  cha  bheothaichear  e,  mur 
bàsaich  e  air  tùs. 

37  Agus  an  ni  a  chuireas  tu, 
cha'n  e  an  corp  a  bhitheas  a  ta 
thu  cur,  ach  gràinne  lom,  feudaidh 
e  bi  do  chruineachd,  no  do  sheòrsa 
èigin  eile. 

38  Ach  a  ta  Dia  a'  toirt  cuirp 
dha  mar  bu  toil  leis,  agus  do  gach 
uile  shìol  a  chorp  fèin. 

39  Cha'n  aon  fheòil  gach  uile 
f  heòil :  ach  a  ta  feòil  air  leth  aig 
daoinibh,  agus  feòil  eile  aig  ain- 
mhidhibh,  feòil  eile  aig  iasgaibh, 
agusfeòil  eile  aig  eunlaithibh. 

40  Agus  a  ta  cuirp  nèamhaidh 
ann,  agus  cuirp  thalmhaidh : 
gidheadh  a  ta  glòir  air  leth  aig  na 
corpaìbh  nèamhaidh,  agus  glòir  eile 
aig  na  corpaibh  talmhaidh. 

41  Tha  aon  ghlòir  aig  a'  ghrèin, 
agus  glòir  eile  aig  a'  ghealaich, 
agus  glòir  eile  aig  na  reultaibh; 
oir  a  ta  eadar-dhealachadh  eadar 
reult  agus  reult  thaobh  glòire. 

42  Agus  is  ann  mar  sin  a  bhios 
aiseirigh  nam  marbh.  Cuirear  ann 
an  truaillidheachd  e,  togar  ann  an 
neo-thruaillidheachd  e. 

43  Cuirear  e  ann  an  eas-urram, 
togar  ann  an  glòir  e:  cuirear  ann 
an  anmhuinneachd  e,  èiridh  e  ann 
an  cumhachd : 

44  Cuirear  e  'na  chorp  nàdurra, 
èiridh  e  'na  chorp  spioradail.  Tha 
eorp  nàdurra  ann,  agus  corp  spio- 
radail. 

45  Agus  mar  so  tha  e  sgrìobh- 
ta,  Rinneadh  an  ceud  dhuine 
Adhamh  'na  anam  beò,  an  t-Adh- 


amh  deireannach  'na  Spiorad  a 
bheothaicheas. 

46  Gidheadh  cha'n  e  an  ni 
spioradail  a  bha  ann  air  tùs,  ach 
an  ni  nàdurra;  agus  'na  dhèigh  sin 
an  ni  spioradail. 

47  An  ceud  duine  o'n  talamh, 
talmhaidh :  an  dara  duine,  an 
Tighearn  o  nèamh. 

48  Mar  an  duine  talmhaidh,  is 
amhuil  sin  iadsan  a  tha  talmhaidh : 
agus  mar  a  ta  an  duine  nèamhaidh, 
is  ann  mar  sin  iadsan  a  ta  nèamh- 
aidh. 

49  Agus  mar  a  ghiùlain  sinn 
ìomhaigh1  an  duine  thalmhaidh, 
giùlainidh  sinn  mar  an  ceudna 
ìomhaigh  an  duine  nèamhaidh. 

50  A  nis  so  a  deiream,  a 
bhràithre,  nach  feudar  le  feòil 
agus  fuil  rìoghachd  Dhè  a  sheal- 
bhachadh ;  ni  mò  a  sheal- 
bhaicheas  truaillidheachd  neo- 
thruail  lidh  each  d. 

51  Feuch,  labhram  ni  dìomhair 
ribh;  Cha  ehoidil  sinn  uile,  ach 
caochlaidhear  sinn  uile, 

52  Ann  an  tiota2,  am  priobadh 
na  sùl,  ri  guth  na  trompaid  deir- 
eannaich,  (oir  sèididh  an  trom- 
paid,)  agus  èiridh  na  mairbh  neo- 
thruaillidh,  agus  caochlaidhear 
sinne. 

53  Oir  is  èigin  do'n  chorp  thru- 
aillidh  so  neo-thruaillidheachd  a 
chur  uime,  agus  do'n  chorp  bhàs- 
mhor  so  neo-bhàsmhorachd  a  chur 
uime. 

54  Agus  an  uair  a  chuireas 
an  corp  truaillidh  so  neo-thruail- 
lidheachd  uime,  agus  a  chuireas 
an  corp  bàsmhor  so  neo-bhàs- 
mhorachd  uime,  an  sin  coimh- 
lionar  am  focal  a  ta  sgrìobh- 
ta,  Shluigeadh  suas  am  bàs  le 
buaidh. 

55  O  bhàis,  c'àit  am  bheil  do 


1  dreach,  coslas. — 2  platha,  mionaid. 

ghath  ?  O  uaigh,  c'àit  am  bheil  do 
bhuaidh  ? 

56  Is  e  am  peacadh  gath  a' 
bhàis ;  agus  is  e  neart  a'  pheac- 
aidh  an  lagh. 

57  Ach  buidheachas  do  Dhia, 
a  tha  toirt  dhuinne  na  buadha, 
troirah  ar  Tighearna  Iosa  Criosd. 

58  Uime  sin,  mo  bhràithre 
gràdhach,  bithibhse  daingean,  neo- 
ghluasadach,  a'  sìr-mheudachadh 
ann  an  obair  an  Tighearna,  air 
dhuibh  fios  a  bhi  agaibh  nach  'eil 
bhur  saothair  dìomhain  anns  an 
Tighearna. 

CAIB.  XVI. 
1  Thaeà'  guidheadh  orra fuasgladh 
air  uireasbhuidh  nam  bràithre 
bochda  ann  an  lerusalem  ;  10  a' 
moladh  Thimoteuis;  agus  an  dèigh 
comhairlean  càirdeil,  16  a'  crìoch- 
nachadh  na  litreach  le  iomadh 
fàilte. 

ANIS  a  thaobh  an  tionail  air 
son  nannaomh,  mar  a  dh'or- 
duich  mi  do  eaglaisibh  Ghalatia, 
mar  sin  deanaibhse  mar  an  ceud- 
na. 

2  Air  ceud  là  gach  seachduin, 
cuireadh  gach  aon  agaibh  ni  leis 
fein  anns  an  ionmhas,  a  rèir  mar 
a  shoirbhich  leis,  chum  nach  bi 
tionail  r'an  deanamh  'nuair  a  thig 
mise. 

3  Agus  an  uair  a  thig  mi,  cò 
air  bith  iad  a  mholas  sibh  leV  li- 
trichibh,  cuiridh  mi  iadsan  a  ghiùl- 
an  bhur  tabhartais  gu  Ierusa- 
lem. 

4  Agus  ma's  iomchuidh  mise 
a  dholmar  an  ceudna,  thèid  iadsan 
a'm'  chuideachd. 

5  Agus  thig  mi  d'ur  n-ionn- 
suidhse,  'nuair  a  thèid  mi  troimh 
Mhacedonia :  (oir  tha  mi  dol  troimh 
Mhacedonia.) 


6  Agus  feudaidh  e  bi  gu'm  fan 
mi,  no  eadhon  gu'n  caith  mi  ar, 
geamhradh  maille  ribh,  chum's 
gu'n  toir  sibh  air  m'aghaidh  mi, 
ge  b'e  àit  d'an  tèid  mi. 

7  Oir  cha'n  àill  leam  bhur 
faicinn  a  nis  san  dol  seachad,  ach 
tha  dùil  agam  fantuinn  rè  tamuill 
maille  ribh,  ma  leigeas  an  Tigh- 
earn  dhomh. 

8  Ach  fanaidh  mi  ann  an  Ephe- 
sus  gu  Cuingeis. 

9  Oir  dh'fhosgladh  dorus  mòr 
agus  èifeachdach  dhomhsa,  agus 
tha  mòran  eascairdean  ann. 

10  A  nis  ma  thig  Timoteus, 
feuchaibh  gu'm  bi  e  gun  eagal 
maille  ribh :  oir  tha  e  a'  saoith- 
reachadh  ann  an  obair  an  Tigh- 
earna,  mar  a  ta  mise. 

1 1  Uime  sin  na  deanadh  neach 
sam  bith  tàir  air :  ach  thugaibh 
air  aghaidh  e  an  sìth,  chum's  gu'n 
tig  e  a'm'  ionnsuidhse :  oir  tha 
sùil  agam  ris  maille  ris  na  bràith- 
ribh. 

12  Mu  thimchioll  ar  bràthar 
Apollois,  ghuidh  mi  gu  dùrachd- 
ach  air  teachd  d'ur  n-ionnsuidhse 
maille  ris  na  bràithribh :  ach  cha 
b'i  a  thoil  air  chor  sam  bith  teachd 
san  àm  so ;  ach  thig  e  'nuair  a 
gheibh  e  àm  iomchuidh. 

13  Deanaibh  faire,  seasaibh  gu 
daingean  sa'  chreidimh,  bithibh 
fearail,  bithibh  làidir. 

14  Biodh  bhur  n-uile  nithe  air 
an  deanamh  le  gràdh. 

15  Agus  guidheam  oirbh,  a 
bhràithre,  (o's  aithne  dhuibh  teagh- 
lach  Stephanais,  gur  iad  ceud 
thoradh  Achaia,  agus  gu'n  d'thug 
siad  iad  fèin  chum  frithealaidh  do 
na  naomhaibh.) 

Ì6  Gu'm  bi  sibh  ùmhal  d'an 
leithidibh  sin  agus  do  gach  aon  a 

ni    obair    agus    saothair    maille 
ruinne. 

17  Tha  mi  subhach  ri  teachd 
Stephanais,  agus  Fhortunatuis  a- 
gus  Achaicuis  :  oir  rinn  iad  suas 
an  ni  sin  a  bha  dh'uireasbhuidh 
d'ur  taobhsa. 

18  Oir  thug  iad  suaimhneas, 
do  m'  spioradsa,  agus  d'ur  spiorad- 
sa:  uime  sin  biodh  meas  agaibh 
air  an  leithidibh  sin. 

19  Tha  eaglaisean  na  h-Asia 
a'  cur  fàilte  oirbh.  Tha  Acuila 
agus  Priscilla,  maille  ris  an 
eaglais  a  tha  'nan   tigh   a'   cur 


mòr-fhàilte  oirbh  anns  an  Tigh- 
earn. 

20  Tha  na  bràithrean  uile  a'  cur 
fàilte  oirbh.  Cuiribhse  fàilte  air 
a  chèile  le  pòig  naoimh. 

21  Fàilte  uamsaPòl  le  m'  làimh 
fèin. 

22  Ma  tha  neach  sam  bith 
nach  gràdhaich  an  Tighearn  Iosa 
Criosd,  biodh  e  'na  Anatema, 
Maranata l. 

23  Gu  robh  gràs  ar  Tighearna 
Iosa  Criosd  maille  ribh. 

24  Mo  ghràdh-samailleribh  uile 
ann  an  Iosa  Criosd.     Amen. 


Dara  litir  an  Abstoil  PHOIL  chum  nan 

3  Tha  an  t-abstol  a'  toirt  misnick 
dhoìbh  an  aghaidh  thrioblaid,  12 
agus  a'  gairm  an  coguis-san,  a- 
gus  a  choguis  fèin  chum  fianuis 
gu'n  do  shearmonaich  e  an  sois- 
geul  gu  treibhdhireach,  fyc. 

POL  abstol  Iosa  Criosd  troimh 
thoil  Dè,  agus  Timoteus  ar 
bràthair,  chum  eaglais  Dè  a  ta  an 
Corintus,  maille  ris  na  h-uile 
naoimh  a  ta  ann  an  Achaia  uile  : 

2  Gràs  dhuibhse,  agus  sìoth- 
chaint  o  Dhia  ar  n-Athair,  agus 
o'n  Tighearn  Iosa  Criosd. 

3  Beannaichte  gu  robh  Dia, 
eadhon  Athair  ar  Tighearna  losa 
Criosd,  Athair  nan  tròcair,  agus 
Dia  na  h-uile  comhf  hurtachd ; 

4  A  tha  toirt  comhfhurtachd 
dhuinne     'nar    n-uile     àmhghar, 


chum  sinne  bhi  comasach  air 
comhfhurtachd  a  thoirt  dhoibh- 
san  a  ta  ann  an  àmhghar  sam  bith, 
troimh  na  comhfhurtachd  leis  am 
bheil  sinn  fèin  a'  faotainn  comh- 
fhurtachd  o  Dhia. 

5  Oirmar  a  ta  fulangais  Chriosd 
pailt  annainne,  is  amhuil  sin  a'ta 
ar  comhf  hurtachdne  mar  an  ceud- 
na  pailte  troimh  Chriosd. 

6  Agus  ma  tha  sinn  fuidh  àmh- 
ghar,  is  ann  air  son  bhur  comh- 
fhurtachd  agus  bhur  slàinte-se,  a 
tha  air  a  h-oibreachadh  le  sibh  a 
dh'fhulang  nam  fulangas  ceudna, 
a  tha  sinne  a'  fulang:  no  ma's 
comhfhurtachd  dhuinn,  is  ann 
chum  bhur  comhfhurtachd  agus 
bhur  slàinte-se. 

7  Agus  a  ta  ar  dòchas  daing- 
ean  d'ur  taobhsa,  do  bhrìgh  gu 


1  biodh  e  malluichte  gu  bràth. 

bheil  fios  againn,  mar  a  ta  sibh 
'nur  luchd-comhpairt  do  na  fu- 
langasaibh,  gu'm  bi  sibh  mar  an 
ceudna  do'n  chomhfhurtachd.^ 

8  Oir  cha  b'àill  leinn,  a  bhràith- 
re,  sibhse  bhi  ain-fhiosrach  mu 
thimchioll  ar  n-àmhghair  a  thach- 
air  dhuinne  san  Asia,  gu'n  do 
bhruthadh  sinn  gu  ro  mhòr  thar  ar 
neart,  ionnus  gu  robh  sinn  fuidh 
amharus  eadhon  mu'r  beatha : 

9  Ach  bha  againn  binn l  ar  bàis 
annainn  fèin,  chum  nach  biodh 
againn  dòigh  annainn  fèin,  ach 
ann  an  Dia,  a  dhùisgeas  na 
mairbh : 

10  Neach  a  shaor  sinne  o  bhàs 
co  mòr,  agus  a  ta  'gar  saoradh; 
anns  am  bheil  ar  dòchas  gu'n  saor 
e  sinn  fathast. 

11  Air  dhuibhse  bhi  a'  comh- 
oibreachadh  le  chèile  ann  an  ur- 
nuigh  air  ar  soinne,  chum  gu 
tugar  buidheachas  le  mòran  air  ar 
soinne,  à  leth  an  tiodhlaic  a 
thugadh  dhuinne,  troimh  mhòran. 

12  Oir  is  e  so  ar  gairdeachas- 
ne,  fianuis  ar  coguis,  gur  ann  an 
aon-fhillteachd  agus  an  treibh- 
dhireas  diadhaidh,  agus  cha'n  ann 
an  gliocas  feòlmhor,  ach  ann  an 
gràs  Dè,  a  chaith  sinn  ar  beatha 
san  t-saoghal,  agus  gu  h-àraidh 
d'ur  taobhsa. 

13  Oir  cha  'n'eil  sinn  a'  sgrìobh- 
adh  nithe  sam  bith  eiled'urn-ionn- 
suidhse,  ach  nan  nithe  a  ta  sibh  a' 
leughadh,  no  a  ta  sibh  ag  aideach- 
adh,  agus  a  ta  dùil  agam  a  dh'aid- 
icheas  sibh  gus  a'  chrioch ; 

14  Amhuil  mar  a  dh'aidich  sibh 
an  càil,  gur  sinne  bhur  gairdeachas, 
mar  is  sibhse  mar  an  ceudna  ar 
gairdeackas-ne  ann  an  là  an  Tigh- 
earn  losa. 


15  Agus  anns  a'  mhuinghin  so 
b'àill  leamsa  teachd  d'ur  n-ionn- 
suidh  air  tùs,  ionnus  gu  faigheadh 
sibhse  ath-ghràs : 

16  Agus  dol  bhur  rathad-sa  gu 
Macedonia,  agus  teachd  o  Mhace- 
donia  a  rìs  d'ur  n-ionnsuidhse, 
agus  a  bhi  air  mo  thoirt  air 
m'aghaidh  leibhse  san  t-slighe  gu 
Iudea. 

17  Uime  sin  an  uair  a  chuirmi 
so  romham,  an  do  ghnàthaich  mi 
eutruimeachd?  no  an  ann  a  rèir 
na  feòla  a  ta  mi  cur  romham,  na 
nithe  a  chuiream  romham,  ionnus 
gu  biodh  agam  seadh,  seadh,  agus 
ni  h-eadh,  ni  h-eadh  ? 

18  Ach  mar  a  ta  Dia  fìrinneach, 
cha  b'e  ar  còmhradh  ribhse  seadh, 
agus  ni  h-eadh. 

19  Oir  Mac  Dhè  losa  Criosd, 
a  shearmonaicheadh  'nur  measgsa 
leinne,  eadhon  leamsa,  agus  le  Si- 
luanus,  agus  le  Timoteus,  cha  robh 
e  'na  sheadh  agus  'na  ni  h-eadh, 
ach  annsan  bha  seadh. 

20  Oir  geallanna  Dhè  uile 
annsan  is  seadh  iad,  agus  annsan 
is  amen  iad,  chum  glòire  Dhè  d'ar 
taobhne. 

21  A  nis  an  ti  a  dhaing- 
nicheas  sinne  maille  ribhse  ann 
an  Criosd,  agus  a  dh'ung  sinn,  is 
e  Dia : 

22  Neach  mar  an  ceudna  a 
chuir  seula  oirnne,  agus  a  thug 
dhuinn  geall-daingnich2  an  Spio- 
raid  ann  ar  cridhibh. 

23  Ach  goiream  Dia  mar 
fhianuis  air  m'anam,  gur  ann 
chum  siblise  a  chaomhnadh  nach 
d'thàinig  mi  fàthast  gu  Corintus. 

24  Cha'n  e  gu  bheil  againne 
tighearnas  air  bhur  creidimhse, 
ach  is   luchd-cuideachaidh   sinn 


1  breth. — 2  earlas. 

d'ur  n-aoibhneas :  oir  is  ann  troimh 
chreidimh  a  sheasas  sibh. 

CAIB.  II. 

i  Air  dha  an  reusort  a  cliur  an  cèill 
air  son  nach  d?thàinig  e  d'an 
ionnsuidh,  6  tha  e  'g  iarraidh 
orra  maitheanas  a  thoirt  do'n 
duine  a  dhruideadh  a  mach  leo  as 
an  eaglais. 

ACH  chuir  mi  so  romham 
annam  fèin,  gun  teachd  a 
rìs  fuidh  dhoilgheas  d'ur  n-ionn- 
suidh. 

2  Oir  ma  ni  mise  doilich  sibhse, 
cò  e  ma  ta  ni  subhach  mise,  ach 
an  ti  air  an  do  chuireadh  doilgheas 
leam? 

3  Agus  sgrìobh  mi  an  ni  so 
fèin  d'ur  n-ionnsuidh,  chum  air 
dhomh  teachd,  nach  cuirte  doil- 
gheas  orm  leis  a'  mhuinntir  sin 
o'm  bu  chòir  dhomh  aoibhneas 
fhaotainn,  air  dhomh  bhi  muin- 
ghinneach  asaibh  uile,  gur  e 
m'aoibhneas  bhur  n-aoibhneas  uile. 

4  Oir  à  trioblaid  mhòir  agus 
cràdh  cridhe,  sgrìobh  mi  d'ur 
n-ionnsuidh  le  iomadh  deur;  cha'n 
ann  chum  gu'm  biodh  doilgheas 
oirbh,  ach  chum  gu'm  biodh  fios 
agaibh  air  a'  ghràdh  a  ta  agam  gu 
ro  phailte  dhuibh. 

5  Ach  ma  thug  neach  sam  bith 
aobhar  doilgheis,  cha  do  chuir 
e  doilgheas  ormsa,  ach  an  càil : 
chum  nach  cuirinn  ro-uallach 
oirbh  uile. 

6  Is  leoir  d'a  leithid  sin  do 
dhuine  am  peanas  so,  a  leagadh  air 
le  mòran. 

7  Ionnus  air  an  làimh  eile,  gur 
mò  is  còir  dhuibh  maitheanas  agus 
comhfhurtachd  a  thoirt  da,  air 
eagal  gu'm  biodh  a  leithid  so  do 


dhuine  air  a  shlugadh  suas  le  ana- 
barra  doilgheis. 

8  Uime  sin  guidheam  oirbh, 
gu'n  daingnicheadh  sibh  bhur 
gràdh  dha. 

9  Oir  is  ann  chum  na  crìche  so 
a  sgrìobh  mi  d'ur  n-ionnsuidh,  chum 
gu'm  biodh  fios  bhur  dearbhaidh 
agam,  am  bheil  sibh  ùmhal  anns 
na  h-uile  nithibh. 

10  Ge  b'e  neach  d'an  toir  sibh 
maitheanas  ann  an  ni  sam  bith, 
bheireamsa  mar  an  ceudna :  oir 
ma  thug  mise  maitheanas  ann  an 
ni  sam  bith,  ge  b'e  d'an  d'thug 
mi  am  maitheanas,  is  ann  air 
bhur  sonsa  thug  mi  e,  am  fianuis l 
Chriosd ; 

1 1  Air  eagal  gu  faigheadh  Sa- 
tan  an  cothrom  oirnn  le  'chuil- 
bheartachd:  oir  cha  'n'eil  sinn 
aineolach  air  'innleachdaibh. 

12  Os  bàrr,  'nuair  a  thàinig  mi 
gu  Troas  chum  soisgeul  Chriosd 
a  shearmonachadh,  agus  a  dh'f  hos- 
gladh  dorus  dhomh  leis  an  Tigh- 
earn, 

13  Cha  robh  fois  agam  ann  mo 
spiorad,  do  bhrìgh  nach  d'fhuair 
mi  Titus  mo  bhràthair :  ach  air 
gabhail  mo  chead  diubh,  dh'imich 
mi  o  sin  do  Mhacedonia. 

14  A  nis  buidheachas  do  Dhia, 
a  ta  ghnàth  a'  toirt  oirnne  buadh- 
achadh  ann  an  Criosd,  agus  a  ta 
foillseachadh  deadh  àile  eòlais  fèin 
leinne  anns  gach  àit. 

15  Oir  tha  sinne  do  Dhia  'nar 
n-àile  cììbhraidh  Chriosd,  anns  an 
droing  a  shlànuichear,  agus  anns 
an  droing  a  sgriosar. 

16  Do'n  aon  droing  tha  sinn 
'nar  boltrach  bàis  chum  bàis; 
agus  do'n  droing  eile,  'nar  boltrach 
beatha  chum  beatha :  agus  cò  a  ta 
foghainteach  chum  nan  nithe  so? 


1  am  pearsa. 


CAIB.  III. 


300 


17  Oir  cha  'n'eil  sinne  mar 
mhòran,  a  thruailleas  focal  Dè : 
ach  mar  o  threibhdhireas,  ach  mar 

0  Dhia,  tha  sinn  a'  labhairt  am 
fianuis  Dè  ann  an  Criosd. 

CAD3.  III. 

1  Air  eagal  gu'n  cuireadh  luchd- 
teagaisg  brèige  as  a  leth  gu  robh 
e  deanamh  uaillgu  dìomhain,  tha 
e  a'  nochdadh  gu  robh  gràsa  nan 
Corintianach  'nan  aobhar  molaidh 
d'a  mhinistreileachd. 

AN  tòisich  sinn  a  rìs  air  sinn 
fèin  a  mholadh?  no  am  bheil 
feumagainn,mar  aig  dream  àraidh, 
air  litrichibh  molaidh  d'ur  n-ionn- 
suidhse,  no  air  litricliibh  molaidh 
uaibh  ? 

2  Is  sibhse  ar  litir-ne  a  ta 
sgrìobhta  'nar  cridhibh,  air  a  h-aith- 
neachadh  agus  air  a  leughadh  leis 
na  h-uile  dhaoinibh : 

3  Air  dha  bhi  follaiseach  gur 
sibh  litir  Chriosd,  a  fhrithealadh 
leinne,a  tha  air  a  sgrìobhadh  cha'n 
ann  le  dubh,  ach  le  Spiorad  an 
Dè  bheò  ;  cha'n  ann  air  clàraibh 
cloiche,  ach  air  clàraibh  feòlmhor 
a'  chridhe. 

4  Agus  tha  a  leithid  so  dh'earb- 
sa  againne  troimh  Chriosd  thaobh 
Dhè. 

5  Cha'n  e  gu  bheil  sinn  fogh- 
ainteach  uainn  fèin  chum  ni  sam 
bith  a  smuaineachadh  mar  uainn 
fèin :  ach  is  ann  o  Dhia  a  ta  ar 
foghainteachd ; 

6  A  rinn  sinne  mar  an  ceudna 
'nar  ministeiribh  foghainteach  na 
tiomna-nuaidh,  cha'n  ann  do'n 
litir,  ach  do'n  Spiorad :  oir  mar- 
bhaidh  an  litir,  ach  bheir  an  Spior- 
ad  beatha. 


7  A'ìh  mabhaministreileachd1 
a  bhàis,  ann  an  sgrìobhadh  air  a 
ghearradh  air  clachaibh  glòrmhor, 
ionnus  nach  b'urradh  clann  Israeil 
amharc  gu  geur  air  gnùis  Mhaois, 
air  son  glòife  a  ghnùise,  a  chuir- 
eadh  air  cùl ; 

8  Cionnus  nach  mò  na  sin  a 
bhios  ministreileachd  an  Spioraid 
glòrmhor  ? 

9  Oir  ma  bha  ministreileachd 
an  dìtidh  glòrmhor,  is  ro  mhò 
na  sin  a  bheir  ministreileachd 
na  fìreantachd  barrachd  ann  an 
glòir. 

10  Oir  eadhon  an  ni  a  rinneadh 
glòrmhor,  cha  robh  glòir  sam  bith 
aige  sa'  chàs  so,  thaobh  na  glòire 
a  tha  toirt  barrachd. 

1 1  Oir  ma  bha  an  ni  a  chuireadh 
air  cùl  glòrmhor,  is  ro  mhò  na  sin 
a  ta  an  ni  a  bhuanaicheas  glòr- 
mhor. 

12  Uime  sin  do  bhrìgh  gubheil 
againn  a  shamhuil  so  do  earbsa, 
tha  sinn  a'  cleachdadh  mòr-dhàn- 
achd  cainnte. 

13  Agus  cha'n  'eil  sinn  mar 
Mhaois,  a  chuir  folach  air  aghaidh, 
chum  nach  amhairceadh  clann  Is- 
raeil  gu  geur  gu  crìch  an  ni  a  chuir- 
eadh  air  cùl. 

14  Ach  dhalladh  an  inntinn : 
oir  gus  an  là  an  diugh  ann  an 
leughadh  na  seann-tiomnaidh,  tha 
'm  folach  ceudna  a'  fantuinn  gun 
atharrachadh,  ni  a  chuireadh  air 
cùl  ann  an  Criosd. 

15  Ach  eadhon  gus  an  là'n  diugh 
'nuair  a  leughar  Maois,  tha  am 
folach  air  an  cridhe. 

16  Gidheadh  'nuair  a  philleas  e 
chum  an  Tighearna,  togar  am  fol- 
ach  dheth. 

17  A  nis  'se  an  Tighearn  an 


1  frithealadh. 

Spiorad  sin :  agus  far  am  bheil 
Spiorad  an  Tighearna,  tha  saorsa 
an  sin. 

18  Ach  air  bhi  dhuinne  uile  le 
aghaidh  gun  fholach,  ag  amharc 
mar  ann  an  sgàthan  air  glòir  an 
Tighearna,  tha  sinn  air  ar  n-ath- 
arrachadh  chum  na  h-ìomhaigh 
ceudna,  o  ghlòir  gu  glòir,  mar  le 
Spiorad  an  Tighearna. 

CAIB.  IV. 

1  Tha  e  cur  an  cèill  gu'n  do  shear- 
monaich  e  an  soisgeul  le  dìchioll 
agusannan  treìbhdhireas  ;  7  agus 
cionnus  a  dh'oibrich  na  trioblaid- 
ean  a  dWfhuiling  e  air  a  shon, 
chum  cliu  cumhachd  Dhè,  fyc. 

UIME  sin  air  do'n  mhinis- 
treileachd  so  bhi  againn,  a 
rèir  mar  a  f  huair  sinn  tròcair,  cha 
'n'eil  sinn  a'  fannachadh : 

2  Ach  ehuir  sinn  cùl  ri  nithibh 
folaichte  na  h-eas-onoir l  gun  sinn 
bhi  a'  siubhal  ann  an  ceilg,  no  a' 
truailleadh  focail  Dè,  ach  le  foill- 
seachadh  na  fìrinn,  'gar  moladh 
fèin  do  choguis  nan  uile  dhaoine 
ann  an  sealladh  Dhè. 

3  Ach  ma  ta  ar  soisgeul-ne  fol- 
aichte,  is  ann  doibhsan  a  ta  caillte 
tha  e  folaichte : 

4  Anns  an  do  dhall  dia  an 
t-saoghail  so  inntinn  na  droinge 
nach  'eil  'nan  creidmhich,  air 
eagal  gu'n  dealraicheadh  orra  so- 
lus  soisgeil  ghlòrmhoir  Chriosd, 
neach  a's  e  ìomhaigh  Dhè. 

5  Oir  cha  'n'eil  sinne  'gar  sear- 
monachadh  fèin,  ach  Iosa  Criosd 
an  Tighearn ;  agus  sinn  fèin  'nar 
seirbhisich  dhuibhse  air  son  Iosa. 

6  Oir  is  e  Dia  a  thubhairt  ris 
an  t-solus  $oillseachadh  à  dorcha- 


das,  a  dhealraich  ann  ar  cridhibh- 
ne,  a  thoirt  soluis  eòlais  glòire 
Dhè,  ann  an  gnùis  Iosa  Criosd. 

7  Ach  a  ta  an  t-ionmhas  so 
againn  ann  an  soithichibh  creadha, 
chum  gu'm  bi  òirdheirceas  a' 
chumhachd  o  Dhia,  agus  cha'n 
ann  uainne. 

8  Tha  sinn  fuidh  thrioblaid  air 
gach  taobh,  gidheadh  cha  '«'<?# 
sinn  ann  an  teanntachd ;  tlia  sinn 
ann  an  ioma-chomhairle,  gidheadh 
gun  sinn  ann  an  eu-dòchas ; 

9  Air  ar  geur-leanmhuinn,  gi- 
dheadh  gun  sinn  air  ar  trèigsinn  ; 
air  ar  tilgeadh  sìos,  gidheadh  gun 
sinn  air  ar  sgrios ; 

10  A'  giùlan  a  ghnàth  bàsach- 
aidh  an  Tighearna  losa  mu'n 
cuairt,  anns  a'  chorp,  chum  gu 
biodh  beatha  losa  mar  an  ceudna 
air  a  deanamh  follaiseach  ann  ar 
corp-ne. 

1 1  Oir  tha  sinne  a  tha  beò,  a 
ghnàth  air  ar  toirt  chum  bàis  air 
son  losa,  chum  gu  biodh  mar  an 
ceudna  beatha  Iosa  air  a  deanamh 
follaiseach'nar  feòil  bhàsmhoir-ne. 

12  Uime  sin  tha  bàs  ag  oib- 
reachadh  annainne,  ach  beatha 
annaibhse. 

13  Air  dhuinn  an  spiorad 
creidimh  sin  fèin  a  bhi  againn,  a 
rèir  mar  a  ta  e  sgrìobhta,  chreid 
mi,  agus  uime  sin  labhair  mi : 
tha  sinne  a'  creidsinn  mar  an 
ceudna,  agus  uime  sin  tha  sinn  a' 
labhairt ; 

14  Air  dhuinn  fios  a  bhi  againn, 
an  ti  a  thog  suas  an  Tighearn 
Iosa,  gu'n  tog  e  sinne  suas  mar  an 
ceudna  troimh  losa,  agus  gu'n  cuir 
e  'na  làthair  sinn  maille  ribhse. 

15  Oir  tha  na  h-uile  nithe  air 
bhur   sonsa,  chum  gu   biodh    an 


a'  mhaslaidh. 

gràs  a  tha  saoibhir,  troimh  bhuidh- 
eachas  mhòrain,  ro  phailte  chum 
glòii-e  Dhè. 

16  Uime  sin  cha  'n'eil  sinn  a' 
fannachadh,  ach  ge  do  thruaillear 
ar  duine  o'n  leth  muigh,  gidheadh 
tha  an  duine  o'n  leth  stigh  air  ath- 
nuadhachadh  o  là  gu  là. 

17  Oir  a  ta  ar  n-àmhghar 
eutrom,  nach  'eil  ach  rè  sealain  la 
ag  oibreachadh  dhuinne  trom- 
chudthrom  glòire  a  ta  ni's  ro 
anab. 
ach; 

18  Air  dhuinn  bhi  ag  amharc 
cha'n  ann  air  na  nithibh  a  tha 
r'am  faicinn,  ach  air  na  nithibh 
nach  'eil  r'am  faicinn  :  oir  tha  na 
nithe  a  chithear,  aimsireil ;  ach 
tha  na  nithe,  nach  faicear,  siorr- 
uidh. 

CAIB.  V. 

1  Gu  bheil  esan  an  dòchas  glòire 
shiorruidh,  agus  d  deanamh 
dìchioll  air  deadh  choguis  a 
choimhead  ;  12  cha'n  ann  chum 
gu  deanadh  e  bòsd  asfèinthaobh 
so,  fyc. 

OIR  a  ta  fios  againn,  nan 
sgaoilteadh  o  chèile  ar  tigh 
talmhaidh  a'  phàilliuin  so,  gu  bheil 
againn  aitreabh  o  Dhia,  tigh  nach 
do  thogadh  le  làmhaibh,  siorruidh 
anns  na  nèamhaibh. 

2  Oir  a  ta  sinn  ri  osnaich 
an  so,  a'  miannachadh  bhi  air 
ar  n-eudachadh  le  ar  tigh  o 
nèamh : 

3  O  air  dhuinn  bhi  air  ar  n-eud- 
achadh,  nach  faighear  lomnochd 
sinn. 

4  Oir  tha  sinne  a  tha  anns  a' 
phàilliun  so  ri  osnaich,  air  dhuinn 


bhi  fuidh  ualiaich  ?  ni  h-e  air  son 
gu'm  bu  mhiann  leinn  bhi  air  ar 
rùsgadh,  ach  air  ar  n-eudachadh, 
chum  gu  bi  bàsmhorachd  air  a 
slugadh  suas  le  beatha. 

5  A  nis  an  ti  a  dh'oibrich  sinne 
chum  so  fèin,  is  e  Dia  e,  a  thug 
dhuinnemaran  ceudnageall-daing- 
nich  an  Spioraid. 

6  Uime  sin  tha  sinn  a'  ghnàth 
deadh-mhisneachail,  air  dhuinn 
fios  a  bhi  againn  am  feadh  a  ta 
sinn  aig  an  tigh  sa'  choluinn,  gu 
bheil  sinn  air  choigrich  o'n  Tigh- 
earn: 

7  (Oir  a  ta  sinn  a'  gluasad  a  rèir 
creidimh,  agus  cha'n  ann  a  rèir 
seallaidh.) 

8  Tha  deadh  mhisneach  againn, 
agus  bu  ròghnaiche  leinn  gu  mòr 
bhi  air  choigrich  as  a'  choluinn, 
agus  a  bhi  làthair  maille  ris  an 
Tighearn. 

9  Uime  sin  a  ta  sinn  a'  dean- 
amh  ar  dìchioll,  chum  cò  aca 
bhios  sinn  a  làthair  no  air  choig- 
rich,  gu'm  bi  sinn  taitneach 
dhasan. 

10  Oir  is  èigin  duinn  uile  bhi 
air  ar  nochdadh  an  làthair  caithir- 
breitheanais  Chriosd :  chum  gu 
faigh  gach  neach  na  nithe  a  rinn 
e  sa'  choluinn,  a  rèir  an  ni  a  rinn 
e,  ma's  maith  no  olc  e. 

11  Uime  sin  air  dhuinn  fios  a 
bhi  againn  air  uamhas  an  Tigh- 
earna,  tha  sinn  a'  cur  impidh  air 
daoinibh  ;  ach  a  ta  sinn  follais- 
each  do  Dhia,  agus  tha  dòchas  ag- 
am  mar  an  ceudna  gu  bheil  sinn 
air  ar  deanamh  follaiseach  ann 
bhur  coguisibh-se. 

12  Oir  cha  'n'eil  sinn  'gar 
moladh  fèin  a  rìs  dhuibhse,  ach 
a  ta  sinn  a'  toirt  fàth  uaill  dhuibh 


tiota. 

d'ar  taobh,  chum  gu  bi  freagradh 
agaibh  dhoibhsan,  a  tha  deanamh 
uaill  ann  an  gnùis,  agus  ni  h-ann 
an  cridhe. 

13  Oir  ma  tha  sinn  a  dh'eas- 
bhuidh  cèille,  is  ann  do  Dhia : 
agus  ma  ta  ar  ciall  againn,  is  ann 
duibhse. 

14  Oir  a  ta  gràdh  Chriosd  'gar 
coimh-èigneachadh,  air  dhuinn 
breithneachadh  mar  so,  ma  f  huair 
a  h-aon  bàs  air  son  nan  uile,  gu'n 
robh  na  h-uile  marbh : 

15  Agus  gu'n  d'fhuair  e  bàs  air 
son  nan  uile,  chum  iadsan  a  ta 
beò,  nach  biodh  iad  à  so  suas  beò 
dhoibh  fèin,  ach  dhasan  a  dh'- 
f  huiling  am  bàs  air  an  son,  agus  a 
dh'èirich  a  rìs. 

16  Uime  sin,  cha'n  aithne 
dhuinne  à  so  suas  aon  duine  a 
rèir  na  feòla :  seadh,  ged  b'aithne 
dhuinn  Criosda  rèir  na  feòla,gidh- 
eadh  a  nis  cha'n  aithne  dhuinn  e 
ni's  mò. 

17  Uime  sin  ma  ta  neach  sam 
bith  ann  an  Criosd,  is  creutair 
nuadh  e :  chaidh  na  seann  nithe 
seach,  feuch,  rinneadh  na  h-uile 
nithe  nuadh. 

18  Agus  is  ann  o  Dhia  a  ta  na 
h-uile  nithe,  neach  a  rinn  sinne 
rèidh  ris  fèin  troimh  Iosa  Criosd, 
agus  a  thug  dhuinn  ministreileachd 
na  rèite ; 

19  Eadhon,  gu  robh  Dia  ann 
an  Criosd  a'  deanamh  an  t-saogh- 
ail  rèidh  ris  fèin,  gun  bhi  a'  meas 
an  cionta  dhoibh ;  agus  dh'earb 
e  ruinne  focal  na  rèite. 

20  Uime  sin  is  teachdairean 
sinn  air  son  Chriosd,  mar  gu  cuir- 
eadh  Dia  impidh  leinne:  tha 
sinne  a'  guidheadh  oirbh  as  uchd ' 
Chriosd,  bithibh  rèidh  ri  Dia. 


21  Oir  rinn  se  esan  do  nach 
b'aithne  peacadh,  'na  pheacadh  air 
ar  soinne;  chum  gu  bitheamaid 
air  ar  deanamh  'nar  fìreantachd 
Dhè  annsan. 

CAIB.  VI. 

1  Gu'n  do  dhearbh  se  e  fèin  'na 
mhinisteir  fìrinneach  do  Chriosd, 
araon  le  earailibh,  3  agus  le  ion- 
racas  a  bheatha,  4  agus  leis  gach 
gnè  trioblaid  agus  maslaidhfhuU 
ang  gu  foighidneach  air  son  an 
t-soisgeil. 

UIME  sin  thasinn  mar  chomh- 
oibrichean  leis-san,  a'  guidh- 
eadh  oirbh,  gun  sibh  a  ghabhail 
gràis  Dè  an  dìomhanas  : 

2  (Oir  a  deir  e,  Ann  an  àm 
taitneach  dh'èisd  mi  riut,  agus 
ann  an  là  slàinte  rinn  mi  còmh- 
nadh  leat :  feuch,  a  nis  an  t-àm 
taitneach ;  feuch,  a  nis  là  na 
slàinte.) 

3  Gun  bhi  tabhairt  aobhar  oil- 
bheim  air  bith  ann  an  aon  ni,chum 
nach  faigheadh  a'  mhinistreileachd 
mi-chliu : 

4  Ach  anns  gach  ni  'gar  dear- 
bhadh  fèin  mar  mhinisteiribh 
Dhè,  ann  am  mòr-fhoighidin, 
ann  an  àmhgharaibh,  ann  an 
uireasbhuidh,  ann  an  teanntachd- 
aibh, 

5  Ann  am  builibh,  ann  am 
prìosanaibh,  ann  an  luasgadh  o 
àit  gu  h-àit,  ann  an  saothair,  ann 
am  faire,  ann  an  trasgaibh, 

6  Ann  am  f  ìor-ghloine,  ann  an 
eòlas,  ann  am  fad-fhulangas,  ann 
an  caoimhneas,  leis  an  spiorad 
naomh  2,  ann  an  gràdh  gun  cheilg, 

7  Ann  am  focal  na  fìrinn,  ann 
an  cumhachd  Dhè,  le  airm   na 


1  air  son,  an  àit. — 2  anns  an  Spiorad  naomh. 

fìreantachd  air   an  làimh   dheis 
agus  ehlì, 

8  Troimh  urram  agus  eas-urram, 
troimh  mhi-chliu  agus  dheadh- 
chliu:  mar  mhealltairibh,  gidh- 
eadh  f  ìrinneach ; 

9  Mar  dhroing  nach  aithnich- 
ear,  gidheadh  air  am  bheil  deadh 
aithne  ;  mar  dhroing  a  ta  faghail 
a'  bhàis,  gidheàdh  feuch,  tha  sinn 
beò  :  mar  dhroing  a  smachdaich- 
ear,  agus  gun  am  marbhadh ; 

10  Mar  dhroing  a  ta  brònach, 
gidheadh  a  ghnàth  a'  deanamh 
gairdeachais  j  mar  dhaoine  bochda, 
gidheadh  a  ta  deanamh  mòrain 
saoibhir;  mar  dhaoine   aig  nach 

eil  ni  sam  bith,  gidheadh  a'  seal- 
bhachadh  nan  uile  nithe. 

11  Tha  ar  beul-ne  fosgailte 
dhuibhse,  O  a  Chorintianacha ; 
tha  ar  cridhe  air  a  dheanamh  fars- 
uing. 

12  Cha  'n'eil  sibh  ann  an  cumh- 
angachd  annainne,  ach  tha  sibh 
ann  an  cumhangachd  ann  bhur 
n-innibh  fèin. 

13  A  nis  mar  ath-dhìoladh  san 
ni  sin  fèin,  (labhram  mar  ri  mo 
chloinn,)  bithibhse  farsuing  mar 
an  ceudna. 

14  Na  cuing-cheanglar  gu  neo- 
chothromach  sibh  maille  ri  mi- 
chreidmhich :  oir  ciod  e  caidreabh 
na  fìreantachd  ri  neo-fhìrean- 
tachd?  agus  ciod  e  comunn  an 
t-soluis  ris  an  dorchadas  ? 

15  Agus  ciod  an  rèite  a  ta  aig 
Criosd  ri  Belial  ?  no  ciod  e  cuid  a' 
chreidnihich,  maille  ri  ana-creid- 
each? 

16  Agus  ciod  a  cho-rèite  a  ta 
aig  teampull  Dè  ri  h-ìodholaibh  ? 
oir  is  sibhse  teampull  an  Dè 
bheò ;  a  rèir  mar  a  thubhairt  Dia, 
Gabhaidh  mise  còmhnuidh  annta, 
agus  gluaisidh  mi  'nam   measg; 


agus  bithidh  mise  a'm'  Dhia  aca- 
san,  agus  bithidh  iadsan  'nan 
sluagh  agamsa. 

17  Uime  sin  thigibh  a  mach 
as  am  meadhon,  agus  dealaichibh 
riu,  deir  an  Tighearn,  agus  na 
beanaibh  ris  an  ni  neòghlan ; 
agus  gabhaidh  mise  a  m'  ionn- 
suidh  sibh, 

18  Agus  bithidh  mi  a'm'  Athair 
dhuibh,  agus  bithidh  sibhse  'nur 
mic  agus  'nur  nigheanaibh  dhomh- 
sa,  deir  an  Tighearn  uile-chumh- 
achdach. 

CAD3.  VII. 

1  Tha  e  'gan  earalachddh  chum 
gloine  beatha,  2  agus  ckum  an 
inntinn  bhi  aca  dhasan  a  ta  aige 
dhoibh.  3  A'  chomhfhurtachd  a 
fhuair  e  'na  thrioblaidibk,  o'n 
sgeul  a  ihug  Titus  dha  air  am 
bròn  diadhaidh. 

UIME  sin,  a  mhuinntir  mo 
ghràidh,  air  dhuinn  na  geall- 
anna  so  bhi  againn,  glanamaid 
sinn  fèin  o  gach  uile  shalachar 
feòla  agus  spioraid,  a'  coimhlion- 
adh  naomhachd  ann  an  eagal  Dè. 

2  Gabhaibh  ruinne:  cha  d'rinn 
sinn  eucoir  air  aon  duine,  cha  do 
thruaill  sinn  aon  duine,  cha  do 
mheall  sinn  aon  duine. 

3  Cha'n  ann  chum  bhur  dìtidh 
a  labhram  so :  oir  thubhairt  mi 
roimhe,  gu  bheil  sibh  ann  ar 
cridhibhne  chum  bàsachadh  maille 
ribh,  agus  a  bhi  beò  maille  ribh. 

4  Is  mòr  mo  dhànachd  cainnte 
d'ur  taobhsa,  is  mòr  m'uaill  as 
bhur  leth  :  lìonadh  le  comhfhurt- 
achd  mi,  tha  mi  thar  tomhas 
aoibhneach  ann  ar  n-uile  àmh- 
ghar-ne. 

5  Oir  an  uair  a  thàinig  sinn  gu 
Macedonia,  cha  d'f  huair  ar  feòil 

fois  sam  bith,  ach  bha  sinn  fuidh 
àmhghar  air  gach  taobh  ;  an  leth 
am  muigh  bha  còmhraig,  an  leth 
a  stigh  bha  eagal : 

6  Ach  Dia  a  bheir  comhfhurt- 
achd  doibhsan  a  tha  air  an  leag- 
adh  sìos,  thug  e  comhfhurtachd 
dhuinne  le  teachd  Thituis : 

7  Agus  ni  h-e  le  a  theachd-san 
a  mhàin,  ach  mar  an  ceudna  leis 
a'  chomhfhurtachd  a  fhuair  esan 
uaibhse,  'nuair  a  chuir  e  an  cèill 
duinn  bhur  dian-thogradh,  bhur 
caoidh l,  bhur  teas-ghràdh  dhomh- 
sa ;  air  chor  as  gur  mòid  a  rinn 
mi  gairdeachas. 

8  Oir  ge  do  chuir  mi  doilgheas 
oirbh  leis  an  litir,  cha  'n'eil  aith- 
reachas  orm,  ged  bha  aithreachas 
orm  :  oir  tha  mi  faicinn  gu'n  do 
chuir  an  litir  sin  doilgheas  oirbh, 
ged  nach.  do  rinn  i  so  ach  rè  tamuill. 

9  A  nis  tha  gairdeachas  orm, 
cha'n  ann  air  son  sibh  a  bhi  doil- 
ich,  ach  gu  robh  sibh  doilich  chum 
aithreachais :  oir  bha  doilgheas 
oirbh  air  mhodh  diadhaidh,  chum 
nach  tigeadh  call  oirbh  ann  an  aon 
ni  d'ar  taobhne. 

10  Oir  oibrichidh  am  bròn  dia- 
dhaidh  aithreachas  chum  slàinte 
do  nach  gabhar  aithreachas :  ach 
oibrichidh  doilgheas  an  t-saoghail 
bàs. 

1 1  Oir  feuch,  an  ni  so  fèin  doil- 
gheas  diadhaidh  bhi  oirbh,  ciod 
e  meud  an  dùrachd  a  dh'oibrich 
e  annaibh,  seadh,  ciod  an  glanadh 
oirbh  fèin2,  seadh,  ciod  an  ro- 
dhiom,  seadh,  ciod  an  t-eagal, 
seadb,  ciod  an  dian-thogradh, 
seadh,  ciod  an  t-eud,  seadh,  ciod 
an  togradh  dioghaltais  ?  anns  gach 
ni  dhearbh  sibh  sibh  fèin  bhi  glan 
sa'  chùis  so. 


12  Uime  sin  ge  do  sgrìobh  mi 
d'ur  n-ionnsuidh,  cha  b'ann  air  a 
shonsan  a  rinn  an  eucoir,  no  air 
a  shonsan  air  an  d'rinneadh  an 
eucoir,  ach  a  chum  gu  foillsichte 
dhuibh  ar  cùram-ne  mu'r  tim- 
chioll-sa  am  fianuis  Dè. 

13  Uime  sin  fhuair  sinn  comh- 
fhurtachd  air  son  bhur  comh- 
fhurtachdsa:  seadh,  bu  ro  mhò 
a  rinn  sinn  gairdeachas,  air  son 
gairdeachais  Thituis,  do  bhrìgh 
gu'n  d'fhuair  a  spiorad  suaimh- 
neas  uaibhse  uile. 

14  Oir  ma  rinn  mi  bòsd  sam 
bith  ris-san  asaibhse,  cha  'n'eil 
nàire  prm;  ach  mar  a  labhair  sinn 
na  h-uile  nithe  am  fìrinn  ribhse, 
is  amhuil  sin  a  fhuaradh  fìrinn- 
each  ar  bòsd  asaibhse  ri  Titus. 

15  Agus  a  ta  dùrachd  a  chridh- 
esan  ni's  pailte  d'ur  taobhsa,  air 
dha  bhi  a'  cuimhneachadh  bhur 
n-ùmhlachd  uile,  mar  a  ghabh  sibh 
ris  le  h-eagal  agus  ball-chrith. 

16  Uime  sin  tha  gairdeachas 
orm  gu  bheil  dànachd  agam  asaibh 
anns  gach  ni. 

CAD3.  VIII. 

1  Tha  e  'gam  brosnachadh  gu  tional 
seirceil  a  dheanamh  air  son  nan 
naomh  bochda  ann  an  lerusalem, 
9  le  eisempleir  Chriosd,  14  agus 
leis  an  tairbhe  spioradail  a  thig- 
eadh  dhoibh  fèin  o'n  tabhartas 
sin,  tyc 

ANIS,  a  bhràithre,  tha  sinn 
a'  toirt  fios  duibh  air  gràs 
Dè,  a  thugadh  do  eaglaisibh  Mha- 
cedonia: 

2  Eadhon  gu'n  robh,  ann  am 
mòr-dhearbhadh  àmhghair,  pail- 
teas  an  aoibhneis,  agus  doimhne 


bròn. — 2  an  saoradh,  an  leithsgeul. 

ara  bochduinn,  ro  phailte  chum 
saoibhris  am  fialuidheachd. 

3  Oir  bheiream  fianuis  gu  robk 
iad  uatha  fèin  toileach  a  rèir-  an 
comais,  seadh,  thar  an  comas : 

4  A'  guidheadh  oirnne  gu  dùr- 
achdach,  gu'n  gabhamaid  an  tiodh- 
lac,  agus  comhroinn  an  fhritheal- 
aidh  do  na  naomhaibh. 

5  Agus  ni  h-ann  mar  a  shaoil 
sinne,  ach  thug  siad  iad  fèin  air 
tùs  do'n  Tighearn,  agus  'na  dkèigh 
sin  dhuinne  a  rèir  toil  Dè : 

6  Air  chor  as  gu'n  do  chuir  sinn 
impidh  air  Titus,  a  rèir  mar  a 
thòisich  e  roimhe,  mar  sin  gu'n 
crìochnaicheadh  e  annaibhse  an 
gràs  sin  fèin  mar  an  ceudna. 

7  Uime  sin  mar  a  ta  sibh  pailte 
anns  gach  uile  ni,  ann  an  creid- 
:imh,  ann  an  ùr-Iabhradh,  agus 
ann  an  eòlas,  agus  ann  an  uile 
dhìchioll,  agus  ann  bhur  gràdh 
dhuinne,  bithibh  pailte  anns  a' 
ghràs  so  mar  an  ceudna. 

8  M'n  labhram  so  mar  àithne, 
ach  a  thaobh  dùrachd  dhaoin'  eile, 
agus  a  dhearbhadh  trèibhdhireis 
bhur  gràidh-se. 

9  Oir  is  aithne  dhuibh  gràs  ar 
Tighearna  Iosa  Criosd,  ged  bha 
e  saoibhir,  gidheadh  gu'n  d'rinn- 
eadh  bochd  e  air  bhur  sonsa, 
chum  gu  biodh  sibhse  saoibhir 
troimh  a  bhochdurnn-san. 

10  Agus  anns  an  ni  so  bheir- 
eam  mo  chomhairle ;  oir  a  ta  so 
tarbhach  dhuibhse,  a  thòisich 
roimhe,  cha'n  e  mhàin  air  dean- 
amh,  ach  air  a  bhi  togarrach  o 
cheann  bliadhna. 

11  A  nis  air  an  aobhar  sin 
coimhlionaibh  an  gnìomh;  ion- 
nus  mar  a  bha  sibk  ullamh  chum 
na  toile,  mar  sin  gu'm  bi  sibk  ul- 
lamh  chum  coimhlionaidh  as  na 
bheil  agaibh. 


12  Oir  ma  bhios  airtùs  inntinn 
thoileach  ann,  gabhar  ris  a  rèir 
mar  a  ta  aig  neach,  agus  ni  h-ann 
a  rèir  nan  rithe  nach  'eil  aige. 

13  Cha'n  ann  chum  gu'm  biodh 
socair  aig  daoine  eile,  agus  triob- 
laid  agaibhse. 

14  Ach  a  thaobh  coimh-cheart- 
ais,  chum  san  àm  so  nis  gu'm  bì 
bhur  pailteas-sa  'na  ckoimh-leas- 
achadh  air  an  uireasbhuidh-san, 
agus  mar  an  ceudna  chum  gu'm 
bi  am  pailteas-san  'na  choimk-lcas- 
ackadh  air  bhur  n-uireasbhuidhse, 
air  chor  as  gu'm  bi  co-cheartas 
eadaraibh. 

15  A  rèir  mar  a  ta  e  sgrìobhta, 
An  ti  a  tkionail  mòran,  cha  robh 
anabarr  aige;  agus  an  ti  a  tkion- 
ail  beagan,  cha  robh  easbhuidh 
air. 

\6  Ach  buidheachas  do  Dhia, 
a  chuir  an  cùram  dùrachdach  sin 
fèin  d'ur  taobhsa  ann  an  cridhe 
Thituis.      • 

17  Oir  gu  deimhin  ghabh  e  ris 
an  impidh,  ach  air  dha  bhi  ni  bu 
togarraiche,  chaidh  e  d'a  thoil  fèin 
d'ur  n-ionnsuidh. 

18  Agus  chuir  sinne  maille  ris 
am  bràthair,  aig  am  bheil  a  chliu 
san  t-soisgeul,  feadh  nan  eaglais 
uile: 

19  (Agus  cha'n  e  so  a  mhàin, 
ach  thaghadh  e  leis  na  h-eaglais- 
ibh  mar  an  ceudna  mar  chompan- 
ach  turuis  dhuinne,  leis  an  tiodh- 
lac  so  a  fhrithealadh  leinne  chum 
glòire  an  Tighearna  sin  fèin,  agus 
ckumfoillseachaidh  bhur  n-inntinn 
ullamh-sa.) 

20  A'  seachnadh  so,  nach  tug- 
adh  neach  air  bith  mi-chliu 
dhuinne  thaobh  a'  phailteis  so  a 
fhrithealadh. 

21  Air  dhuinn  bhi  solarach- 
adh  nithe  ciatach,  cha'n  e  mhàia 

am  fianuis  an  Tighearna,  ach  mar 
an  ceudna  am  fianuis  dhaoine. 

22  Agus  chuir  sinn  maille  riu 
ar  bràthair,  a  dhearbh  sinn  gu 
minic  dùrachdach  am  mòran  do 
nithibh,  ach  a  nis  ni's  ro  dhùrach- 
daiche,  thaobh  an  ro-earbsa  ta  aige 
asaibhse. 

23  Ma  dh'fhìosraichear  ni  sam 
bith  mu  Thitus,  is  e  mo  chom- 
panach-sa  e,  agus  mo  chomh-oib- 
riche  d'ur  taobhsa :  no  mu  thim- 
chioll  nam  braithre,  is  iad  teachd- 
airean  nan  eaglais,  agus  glòir 
Chriosd. 

24  Uime  sin  nochdaibh  dhoibh- 
san,  agus  am  fianuis  nan  eaglais, 
dearbhadh  bhur  gràidh-sa  agus  ar 
n-uaill-ne  d'ur  taobh. 

CAIB.  IX. 

1  Tha  e  'g  innseadh  an  reusoin  air 
son  an  do  chuir  e  Titus  agus  na 
bràithre  roimh-làimh  dyan  ionn- 
suidh  do  bhrìgh  gur  gnè  shìol- 
chuir  iad,  10  a  bheir  bàrr  paìlte 
dJioibhfèin. 

OIR  a  thaobh  frithealaidh  do 
na  naomhaibhjis  neo-fheum- 
ail  dhomhsa,  sgrìobhadh  d'ur 
n-ionnsuidh, 

2  Oir  is  aithne  dhomh  togarr- 
achd  bhur  n-inntinn,  as  leth  an 
deanam  uaill  asaibhse  ris  na 
Macedonaich,  ag  ràdk,  Gu  robh 
Achaia  ullamh  o  cheann  bliadhna; 
agus  bhrosnaich  bhur  n-eudsa  ro- 
mhòran. 

3  Gidheadh  chuir  mi  na  bràith- 
re  cTur  n-ionnsuidh,  air  eagal  gu'm 
biodh  ar  uaillne  asaibh  dìomhain 
sa'  chùis  so ;  chum,  mar  a  thubh- 
airt  mi,  gu'm  biodh  sibh  ullamh : 

4  Air  eagal  ma  thig  na  Mace- 
donaich  maille  rium,  agus  gu'm 


faigh  iad  sibhse  neo-ullamh,  gu'm 
bi  nàire  oirnne,  (gun  a  ràdh 
oirbhse,)  à  dànadas  na  h-uaill  so, 

5  Uime  sin  bhreithnich  mi  gu'm 
b'fheumail  impidh  chur  air  na 
bràithribh,  iad  a  dhol  air  tùs  d'ur 
n-ionnsuidhse,  agus  bhur  tabh- 
artas,  air  an  do  labhradh  ribh 
roimhe,  a  dheanamh  deas,  chum 
gu'm  biodh  sin  ullamh,  mar 
thiodhlac,  agus  cha'n  ann  mar 
ni  a  dh'aindeoin. 

6  Ach  so  deiream,  An  ti  a 
chuireas  gu  gann,  buainidh  e  gu 
gann  mar  an  ceudna;  agus  an  ti 
a  chuireas  gu  pailte,  buainidh  e 
gu  pailte  mar  an  ceudna. 

7  Thugadh  gach  duine  seachad 
a  rèir  rùin  a  chridhe;  na  b'ann 
an  doilgheas,  no  le  h-èigin :  oir 
is  toigh  le  Dia  an  neach  a  bheir 
seachad  gu  suilbhir. 

8  Agus  is  comasach  Dia  air 
gach  gràs  a  dheanamh  ro  phailte 
dhuibhse,  chum  air  dhuibh  anns 
gach  uile  ni  ]àn  leoir  a  bhi  agaibh 
a  ghnàth,  gu'm  biodh  sibh  pailte 
chum  gach  deadh  oibre. 

9  (A  rèir  mar  a  ta  e  sgrìobhta, 
Sgaoil  e  a  chuid;  thug  e  do  na 
boehdaibh :  mairidh  'f  hìreantachd 
a  chaoidh. 

10  A  nis  an  ti  a  bheir  sìol  do'n 
f  hear-cuir  *,  agus  aran  chum  bìdh, 
gu  tugadh  e  agus  gu  meudaich- 
eadh  e  bhur  curachd-sa,  agus  gu 
tugadh  e  do  thoradh  bhur  fìrean- 
tachd  fàs.) 

11  Air  dhuibh  bhi  air  bhur 
deanamh  saoibhir  anns  gach  uile 
ni  chum  gach  uile  thabhartais,  ni 
a  dh'oibricheas  leinne  breith- 
buidheachais  do  Dhia. 

12  Oir  a  ta  frithealadh  na 
seirbhis  so,  cha'n  e  mhàin  a'  leas- 
achadh  uireasbhuidh  nan  naomh, 


1  dd'n  t-sìoladair. 

ach  a  ta  e  mar  an  ceudna  pailte 
troimh  mhòran  breith-buidheach- 
ais  do  Dhia ; 

13  (Air  dhoibh  bhi  troimh 
dhearbhadh  an  f  hrithealaidh-sa  a' 
toirt  glòire  do  Dhia  air  son  bhur 
n-ùmhlachd  do  shoisgeul  Chriosd 
a  rèir  bhur  n-aidmheil,  agus  air 
son  bhur  tabhartais  dhaonnach- 
daich J  dhoibhsan,  agus  do  na 
h-uile  dhaoinibh.) 

14  Agus  troimh  an  urnuigh  air 
bhur  sonsa,  aig  am  bheil  mòr- 
dhèidh  oirbh  air  son  gràis  Dè  a  ta 
ro  phailte  annaibh. 

15  Buidheachas  do  Dhia  air  son 
a  thiodhlaic  do-labhairt. 

CAD3.  X. 

1  An  aghaidh  nan  abstol  brèige  tha 
e  cur  an  cèill  an  neart  spioradail 
sin,  leis  an  d' 'armaicheadh  e  an 
aghaidh  cumhachda  a  naimhdean 
uile  ;  7  <z'  toirt  cinnte  dhoibh,  air 
dha  theachd,  gu'mfaigheadh  iad 
e  co  chumhackdach  ann  amfocal 
agus  atae  nis  ann  an  sgrìobhadh. 

ANIS  tha  mise  fèin  Pòl  a' 
guidheadh  oirbh,  troimh 
mhacantas  agus  shèimheachd 
Chriosd,  neach  air  dhomh  a  bhi 
làthair  a  ta  ìosal  'nur  measg,  ach 
air  dhomh  a  bhi  uaibh  a  ta  dàna 
oirbh. 

2  Ach  iarram  oirbh  dh'ath- 
chmnge,  gun  sibh  a  thoirt  orm  an 
uair  a  bhios  mi  làthair,  bhi  dàna, 
leis  a'  mhuinghinn  leis  an  saoilear 
mi  bhi  dàna  'n  aghaidh  droinge 
àraidh  a  tha  toirt  meas  oirnne, 
mar  gu  bitheamaid  ag  imeachd  a 
rèir  na  feòla. 

3  Oir  ged  tha  sinn  ag  imeachd 


anns  an  f  heòii,  ch'n  ann  a  rèir  na 
feòla  ta  sinn  a'  cogadh : 

4  (Oir  ar  n-airm  chogaidh  ni'm 
feòlmhor  iad,  ach  cumhachdach  o 
Dhia  chum  daingnichean  a  leag- 
adh.) 

5  A'  tilgeadh  sìos  reusonach- 
aidh,  agus  gach  ni  àrd  a  dh'àrd- 
aicheas  e  fèin  an  aghaidh  eòlais 
Dè,  agus  a'  toirt  am  braighdeanas 
gach  smuainteach  chum  ùmhlachd 
Chriosd : 

6  Agus  dioghaltas  ullamh  againn 
r'a  dheanamh  air  gach  uile  eas- 
umhlachd,  'nuair  a  choimhlionar 
bhur  n-ùmhlachd-sa. 

7  An  amhairc  sibh  air  nithibh 
a  rèir  an  coslais  ?  ma  tha  earbsa 
aig  aon  neach  as  fèin,  gur  le 
Criosd  e,  smuainicheadh  e  so  a 
rìs  uaith  fèin,  mar  is  le  Criosd 
esan,  gur  le  Criosd  sinne  mar  an 
ceudna. 

8  Oir  ge  do  dheanainn  càileigin 
ni's  mò  dh'uaill  as  ar  cumhachd- 
ne,  (a  thug  an  Tighearna  dhuinn 
chum  fòghluim,  agus  cha'n  ann 
chum  bhur  sgrios-sa,)  cha  bhiodh 
nàire  orm : 

9  Chum  nach  measar  mi  mar 
gu'm  bithinn  a'  cur  eagail  oirbh 
le  litriehibh. 

10  Oir  a  ta  a  litrichean,  (a  deir 
iadsan,)  cudthromach  agus  làidir, 
ach  ata  a  làthaireachd  chorporra 
anmhunn,  agus  a  chainnt  tàireil. 

1 1  Smuainicheadh  a  leithid  sin 
do  dhuine  so,  mar  a  ta  sinne  ann 
am  focal  troimh  litrichibh,  agus 
sinn  as  làthair,  mar  sin  gu'w  bì 
sinn  ann  an  gnìomh  air  dhuinn 
bhi  làthair. 

12  Oir  cha  'n'eil  a  dhànadas 
againne  sinn  fèin  a  chur  an  àir- 
eamh,  no  a  choimeas  ri  dream 


fhialuidh. 

àraidh  a  mholas  iad  fèin  :  ach  air 
dhoibhsan  bhi  'gan  tomhas  fèin 
eatorra  fèin,  agus  'gan  coimeas 
fèin  riu  fèin,  cha  'n'eil  iad  glic. 

13  Ach  cha  dean  sinne  uaill 
à  nithibh  a  tha  thar  ar  tomhas, 
ach  a  rèir  tomhais  na  riaghail l 
a  roinn  Dia  dhuinne,  eadhon 
tomhas  a  ruigeas  oirbhse. 

14;  Cha  'n'eil  sinne  'gar  sìneadh 
fèin  thar  ar  tomhas,  mar  nach 
ruigeamaid  sibhse;  oir  thàinig 
sinn  eadhon  chugaibhse,  le  sois- 
geul  Chriosd: 

15  Gun  sinn  a  bhi  deanamh 
uaill  à  nithibh  a  ta  thar  ar  tomhas, 
eadhon  à  saothairibh  dhaoin'  eile ; 
ach  a  ta  dòchas  againn,  'nuair  a 
mheudaichear  bhur  creidimhse, 
gu'm  faigh  sinn  farsuingeachd  gu 
pailte  annaibh  a  rèir  ar  riaghail- 
ne, 

16  Chum  an  soisgeul  a  shear- 
monachadh  anns  na  h-ìonadaibh 
an  taobh  thall  duibhse,  agus  cha'n 
ann  chum  uaill  a  dheanamh  ann 
an  riaghail  duin'  eile,  à  nithibh  a 
ta  ullamh  a  cheana. 

17  Ach  an  ti  a  ni  uaill,  dean- 
adh  e  uaill  anns  an  Tighearn. 

]  8  Oir  cha'n  e  an  ti  a  mholas 
e  fèin  a  thaionmholta2,  ach  an  ti 
a  mholas  an  Tighearn. 

CAIB.  XI. 

1  Troimh  ro-mheud  a  chùraim  do  na 
Corintianaich,  tha  e  a*  tòiseach- 
adh  dh'aindeoin  ri  e  fèin  a 
mholadh,  5  ag  innseadh  'nach 
robh  e  a  bheag  goirid  air  na 
h-abstoil  bu  mhò,  fyc. 

'FHEAKR  leam  gu'n  giù- 
laineadh  sibh  beagan  le  m' 


B 


amaideachd ;  agus  da  rìreadh  giù- 
lainibh  leam. 

2  Oir  a  ta  mi  eudmhor  umaibh 
le  h-eud  diadhaidh:  oir  rinn  mi 
ceangal-pòsaidh  eadar  sibh  agus 
aon  duine,chum  bhur  cur  mar  òigh 
fhior-ghloin  an  làthair  Chriosd. 

3  Ach  a  ta  eagal  orm,  air 
dòigh  sam  bith,  mar  a  mheall  an 
nathair  Eubha  le  a  cuilbheart- 
achd,  mar  sin  gu'n  truaillear  bhur 
n-inntinnse  o'n  aon-fhillteachd  a 
ta  ann  an  Criosd. 

4  Oir  nan  deanadh  an  neach  a 
thig,  Iosa  eile  a  shearmonachadh 
nach  do  shearmonaich  sinne,  no 
nam  faigheadh  sibhse  spiorad  eile, 
nach  d'fhuair  sibh,  no  soisgeul 
eile  ris  nach  do  ghabh  sibh, 
dh'fheudadh  sibh  gu  maith  giùlan 
leis. 

5  Oir  is  i  mo  bharailse  nach 
robh  mi  a  bheag  goirid  air  na 
h-abstolaibh  a  b'àirde. 

6  Ach  ged  tha  mi  neo-fhògh- 
luimte  ann  an  cainnt,  gidheadh 
cha  'n'eil  mi  mar  sin  ann  an  eòlas ; 
ach  rinneadh  sinn  làn-fhollais- 
each  anns  na  h-uile  nithibh  'nur 
measg-sa. 

7  An  d'rinn  mi  cionta  le  mi 
fèin  ìsleachadh  chum  gu'm  biodh 
sibhse  air  bhur  n-àrdachadh,  no  a 
chionn  gu'n  do  shearmonaich  mi 
soisgeul  Dhè  a  nasgaidh  dhuibh  ? 

8  Chreach  mi  eaglaisean  eile, 
a'  gabhail  tuarasdail  uatha,  chum 
seirbhis  a  dheanamh  dhuibhse. 

9  Agus  an  uair  bha  mi  làthair 
maille  ribhse  agus  uìreasbhuidh 
orm,  cha  do  leig  mi  mo  throm  air 
duine  sam  bith :  oir  leasaich  na 
bràithrean,  a  thàinig  o  Mhace- 
donia  m'uireasbhuidh  :  Agus  anns 


riaghailt. — 2  dearbhta. 

na  h-uile  nithibh  choimhid  mi 
mi  fèin  o  m'  throm  a  leigeadh 
oirbhse,  agus  coimhididh. 

10  Mar  a  ta  fìrinn  Chriosd 
annam,  cha  chumar  an  uaill  so 
uam  ann  an  crìochaibh  na 
n-Achaia. 

1 1  C'ar  son  ?  An  ann  a  chionn 
nach  'eil  gràdh  agam  dhuibh? 
Tha  fios  aig  Dia. 

12  Ach  an  ni  a  ta  mi  deanamh, 
iìi  mi  fathast  e,  chum  gu  toir 
mi  air  falbh  cothrom1  uathasan 
le'm  bu  mhiann  cothrom  f  haot- 
ainn,  chum  anns  an  ni  as  am  bheil 
iad  a'  deanamh  uaill,  gu  faighear 
iad  eadhon  mar  sinne. 

13  Oir  is  ann  d'an  leithidibh 
sin  a  ta  abstola  brèige,  luchd-oibre 
cealgach,  'gan  cur  fèin  ann  an 
cosamhlachd  abstola  Chriosd. 

14  Agus  cha'n  iongantach  sin; 
oir  cuirear  Satan  fèin  an  cruth 
aingil  soillse. 

15  Uime  sin  cha  ni  mòr  e  ge 
do  chuirear  a  mhinisteirean  mar 
an  ceudna  ann  an  cruth  mhinis- 
teirean  na  fìreantachd;  aig  am  bi 
an  crìoch  dheireannach  a  rèir  an 
oibre. 

16  A  deiream  a  rìs,  Na  meas- 
adh  aon  neach  gur  amadan  mi; 
no  fòs,  gabhaibh  rium  mar  am- 
adan  fèin,  chum  gu'n  dean  mi 
beagan  uaill  asam  fèin. 

17  An  ni  a  labhram,  ni  h-ann 
a  rèir  an  Tighearna  a  labhram  e, 
ach  mar  gu  b'ann  gu  h-amaideach 
anns  an  dànadas  uaille  so. 

18  Do  bhrìgh  gu  bheil  mòran  a' 
deanamh  uaill  a  rèir  na  feòla,  ni 
mise  uaill  mar  an  ceudna. 

19  Oir  giùlainidh  sibh  gu  toil- 
each  le  amadanaibh,  do  bhrìgh  gu 
bheil  sibh/em  glic. 

20  Oir  fuilgidh  sibh  ma  bheir 


neach  an  daorsa  sibh,  ma  dh'ith- 
eas2  neach  sibh,  ma  bheir  neach 
bhur  cuid  dhibk,  ma  dh'àrdaich- 
eas  neach  e  fèin,  ma  bhuaileas 
neach  air  an  aghaidh  sibh. 

21  Labhram  thaobh  eas-urraim, 
mar  gu'm  bitheamaid  anmhunn : 
ach,  ge  b'e  ni  anns  a'  bheil  neach 
air  bith  dàna,  (labhram  gu  h-am- 
aideach,)  a  ta  mise  dàna  ann  mar 
an  ceudna: 

22  An  Eabhruich  iad  ?  mar  sin 
tha  mise  mar  an  ceudna:  An 
Israelich  iad?  mar  sin  tha  mise 
mar  an  ceudna :  An  sliochd  do 
Abraham  iad?  mar  sin  iha  mise 
mar  an  ceudna : 

23  Am  ministeirean  do  Chriosd 
iad?  (labhram  mar  dhuine  mi- 
chèillidh,)  ataimse  os  an  ceann  san 
ni  so:  ann  an  saothairibh  ni's 
pailte,  ann  am  buillibh  nì's  ro 
mhò,  am  prìosanaibh  ni's  trice, 
am  basaibh  gu  minic. 

24  Fhuair  mi  o  na  h-Iudhach- 
aibh  cùig  uairean  dà  fhichead 
buille  ach  a  h-aon. 

25  Ghabhadh  le  slataibh  orm 
tri  uairean,  chlachadh  mi  aon  uair, 
dh'fhuiling  mi  long-bhriseadh  tri 
uairean  j  là  agus  oidhche  bha  mì 
san  doimhne : 

26  Ann  an  turusaibh  gu  minic, 
ann  an  gàbha  aimhnichean,  ann 
an  cunnartaibh  fhear-reubainn, 
ann  an  cunnartaibh  o  m'  chinn- 
eachfèin,  anh  an  cunnartaibh  o 
na  Cinneachaibh,  ann  an  cunnart- 
aibh  sa'  bhaile,  ann  an  cunnartaibh 
san  fhàsach,  ann  an  cunnartaibh 
san  fhairge,  ann  an  cunnartaibh 
am  measg  bhràithre  breugach ; 

27  Ann  an  saothair  agus  sgìos, 
am  fairibh  gu  minic,  ann  an  ocras 
agus  tart,  an  trasgaibh  gu  minic, 
am  fuachd  agus  an  lomnochdaidh*. 


cionfath. — 2  chlaoidheas. 

28  A  bhàrr  air  na  nithibh  a  ta 
an  leth  muigh,  an  ni  a  ta  teachd 
orm  gu  lathail,  ro-chùram  nan 
eaglais  uile. 

29  Cò  a  ta  lag,  agus  nach  'eil 
mise  lag  ?  cò  a  ta  faotainn  oilbh- 
eim,  agus  nach  'eil  mise  a'  los- 
gadh? 

30  Ma's  èigin  domh  uaill  a 
dheanamh,  is  ann  as  na  nithibh  a 
bhuineas  do  m'  anmhuinneachd 
a  ni  mi  uaill. 

31  Tha  fios  aig  Dia,  eadhon 
Athair  ar  Tighearna  Iosa  Criosd, 
a  tha  beannaichte  gu  siorruidh, 
nach  'eil  mi  deanamh  brèige. 

32  Ann  an  Damascus  chuir 
uachdaran  a1  phobuill  fuidh  Aretas 
an  righ,  freiceadan  air  baile  nan 
Damasceneach,  ann  an  rùn  mise 
a  ghlacadh : 

33  Ach  troimh  uinneig  leigeadh 
sìos  ris  a'  bhalla  mi  ann  an  cliabh, 
agus  chaidh  mi  as  a  làmhaibh. 

CAIB.  XII. 

1  Chum  'abstolachd  a  mholadh,  ged 
fheudadh  e  uaìll  a  dheanamh 
as  a  thaisbeinibh  iongantach,  9 
gidheadh  is  fearr  leis  uaill  a 
dheanamh  as  anmhuinneachd,  fyc. 

GU  deimhin  cha  'n'eil  e  iom- 
chuidh  dhomhsa  uaill  a 
dheanamh:  ach  thig  mi  chum 
seallanna  agus  taisbeana  an  Tigh- 
earna. 

2  B'aithne  dhomh  duine  ann 
an  Criosd  ceithir-bliadhna-deug 
roimhe  so;  (ma's  anns  a'  choluinn, 
ni'm  fios  domhj  no  as  a  choluinn, 
ni'  m  fios  domh ;  aig  Dia  a  ta  fios ;) 
a  leithid  sin  do  dhuine  thogadh 
chum  an  treas  nèamh. 

3  Agus  b'aithne  domh  a  leithid 


sin  do  dhuine,  (ma's  anns  a'  chol- 
uinn,  no  as  a'  choluinn,  ni'm  fios 
domh :  aig  Dia  a  ta  fios :) 

4  Gu'n  do  thogadh  suas  e  gu 
pàrras,  agus  gu'n  cual  e  briathra 
do-labhairt  nach  feud  duine  a' 
labhairt. 

5  M'a  leithid  sin  do  dhuine  ni 
mi  uaill :  ach  asam  fèin  cha  dean 
mi  uaill,  mur  dean  mi  à  m'.  anmh- 
uinneachdaibh. 

6  Oir  ge  do  b'àill  leam  uaill  a 
dheanamh,  cha  bhi  mi  a'm'  ama- 
dan ;  oir  labhraidh  mi  an  f  hìrinn : 
gidheadh  a  ta  mi  a'  cumail  orm 
fèin,  air  eagal  gu'm  bi  meas  aig 
duine  dhiom  thar  mar  a  ta  e  'gam 
fhaicinn,  no  a'  cluinntinn  umam. 

7  Agus  air  eagal  gu'm  bithinn 
air  m'àrdachadh  thar  tomhas, 
troimh  ro-mheud  nan  taisbean, 
thugadh  dhomh  sgolb  san  fheòil 
teachdair  Shatain  chum  gu'm 
buaileadh  e  mi,  air  eagal  gu'm 
bithinn  air  m'àrdachadh  thar 
tomhas. 

8  Air  a  shon  so  ghuidh  mi  an 
Tighearn  tri  uairean,  gu'n  imich- 
eadh  so  uam, 

9  Agus  thubhairt  e  rium,  Is 
leoir  mo  ghràs-sa  dhuit :  oir  a  ta 
mo  chumhachd  air  a  dheanamh 
foirfe  ann  an  anmhuinneachd. 
Uime  sin  is  ro  thoiliche  a  ni  mi 
uaill  a'  m'  anmhuinneachdaibh, 
chum  gu'n  gabh  cumhachd 
Chriosd  còmhnuidh  orm. 

10  Uime  sin  tha  mi  gabhail 
tlachd  ann  an  anmhuinneach- 
daibh,  am  maslaibh,  ann  an  uir- 
easbhuidhibh,  ann  an  geur-lean- 
mhuinnibh,  ann  an  teanntach- 
daibh1  air  son  Chriosd:  oir  an 
uair  a  ta  mi  lag,  an  sin  a  ta  mi 
làidir. 


trìoblaidibh. 

1 1  Binneadh  a'm'  aniadan  mi 
le  uaill  a  dheanamh;  dh'èignich 
sibhse  mi:  oir  bu  chòir  dhomh 
bhi  air  mo  mholadh  leibhse :  oir 
cha  robh  mi  bheag  sam  bith  fuidh 
na  h-abstolaibh  a's  àirde,  ged  nach 
'eil  annam  ach  neo-ni. 

12  Gu  deimhin  dh'oibricheadh 
comharan  abstoil  ann  bhur  measg- 
sa  anns  gach  uile  f  hoighidin,  ann 
an  comharaibh  agus  an  iongantas- 
aibh,  agus  an  cumhachdaibh l. 

13  Oir  ciod  an  ni  anns  an  robh 
sibh  ni  bu  lugha  na  eaglaisean 
eile,  mur  e  nach  do  leig  mi  fèin 
mo  throm  oirbh?  thugaibh  maith- 
eanas  domh  san  eucoir  so. 

14  Feuch,  a  ta  mi  ullamh  a  nis 
an  treas  uair  gu  teachd  d'ur 
n-ionnsuidh;  agus  cha  chuir  mi 
mo  throm  oirbh;  oir  cha'n  ebhur 
cuid  a  tha  mi  'g  iarraidh,  ach  sibh 
fèin:  oir  cha  'n'eil  e  dh'fhiach- 
aibh  air  a'  chloinn  ionmhas  a 
chruinneachadh  fa  chomhair  nam 
pàranta,  ach  air  na  pàrantaibh  fa 
chomhair  na  cloinne. 

15  Agus  is  ro  thogarrach  a  ni 
mise  caitheadh  agus  a  chaithear 
mi  air  son  bhur  n-anama-sa,  ge 
mar  is  ro  phailte  a  ta  gràdh  agam 
dhuibh,  gur  lugha  bhur  gràdhsa 
dhomh. 

16  Ach  biodh  e  mar  sin,  nach 
do  chuir  mi  trom  oirbh :  gidheadh 
air  dhomh  bhi  innleachdach,  ghlac 
mi  le  seòltachd  sibh. 

17  An  d'rinn  mise  troimh  aon 
neach  dhiubhsan  a  chuir  mi  d'ur 
n-ionnsuidh  buannachd  dhibh  ? 

18  Ghuidh  mi  air  Titus  dol 
cTur  n-ionnsuidh,  agus  chuir  mi 
bràthair  maille  ris:  an  d*rinn  Titus 
buannachd  dhibh  ?  nach  do  ghlu- 
ais  sinn  san  aon  spiorad?  agus 
anns  na  h-aon  cheumaibh  ? 


19  A  rìs,  am  bheil  sibh  a' 
saoilsinn  gu  bheil  sinne  gabhail  ar 
leithsgeil  ribh  ?  tha  sinn  a'  labh- 
airt  am  fianuis  Dè  ann  an  Criosd : 
ach  a  ta  an  t-iomlan,  a  chàirde, 
chum  bhur  fòghluim-sa. 

20  Oir  is  eagal  leam,  air  dhomh 
teachd,  nach  faigh  mi  sibh  mar  is 
miann  leam,  agus  gu  faighear  mise 
dhuibhse  mar  nach  bu  mhiann 
leibh:  air  eagal  gu'm  bi  conn- 
sachadh,  farmad,  fearg,  comhstri, 
cùl-chàineadh,  cogarsaich,  àrdain, 
ceannairce  'nur  measg: 

21  Air  eagal  air  teachd  dhomh 
a  rìs,  gu'n  ìslich  mo  Dhia  mi  'nur 
measg,  agus  gu  dean  mi  caoidh  air 
son  mòrain  do'n  droingapheacaich 
a  cheana,  agus  nach  do  ghabh  aith- 
reachas  do'n  neòghloine,  agus  strk> 
pachas,  agus  mhacnus  a  rinn  iad. 

CAIB.  XIII. 

1  Tha  e  bagairt  gairge  agus  cumh- 
achd  abstolachd  an  aghaidh 
pheacach  cruaidh-mhuinealach  : 
5  agus  a'  comhairleachadh  dhoibh 
an  creidimh  a  dhearbhadh,  7 
agus  am  beatha  a  leasachadh  mun 
tige. 

IS  i  so  an  treas  uair  a  ta  mi  a' 
teachd  d'ur  n-ionnsuidh:  am 
beul  dithis  no  triuir  do  fhianuisibh 
bithidh  gach  focal  seasmhach. 

2  Dh'innis  mi  cheana,  agus  tha 
mi  roimh-làimh  aginnseadh  dhuibh 
mar  gu'm  bithinn  a  làthair  an  dara 
uair,  agus  a  nis  air  dhomh  bhi 
as  bhur  làthair,  sgrìobham  chum 
na  droinge  a  pheacaich  roimhe  so, 
agus  chum  chàich  uile,  ma  thig  mi 
a  rìs,  nach  caomhain  mi : 

3  O  tha  sibh  ag  iarraidh 
dearbhaidh  air  Criosd  a'  labhairt 
annamsa,  neach  d'ur  taobhsa  nach 


1  gnìomharaibh  cumhachdach. 
P3 


322 


GALATIANACH. 


'eil  anmhunn,  ach  a  ta  cumhachd- 
ach  annaibh. 

4  Oir  ge  do  cheusadh  e  troimh 
anmhuinneachd,  gidheadh  a  ta  e 
beò  troimh  chumhachd  Dhè:  oir  a 
ta  sinne  mar  an  ceudna  anmhunn 
annsan,  gidheadh  bithidh  sinn  beò 
maille  ris  troimh  chumhachd  Dhè 
d'ur  taobhsa. 

5  Ceasnaichibh  sibh  fèin,  am 
bheil  sibh  sa'  chreidimhj  dearbh- 
aibh  sibh  fèin :  nach  aithne  dhuibh 
sibh  fèin,  gu  bheil  Iosa  Criosd 
annaibh,  mur  daoine  a  chuireadh 
air  cùl  sibh? 

6  Ach  tha  dòchas  agam  gu'm 
bi  fhios  agaibh  nach  daoine  a 
chuireadh  air  cùl  sinne. 

7  A  nis  tha  mi  guidheadh  air 
Dia  gun  sibhse  a  dheanamh  uilc 
air  bith ;  cha'n  ann  chum  gu'm 
faicear  sinne  bhi  dearbhta,  ach 
chum  gu'n  deanadh  sibhse  an  ni 
sin  a  ta  maith,  ge  do  robh  sinne 
mar  dhaoine  a  chuireadh  air  cùl. 

8  Oir  cha'n  urradh  sinn  ni  air 
bith  a  dheanamh  an  aghaidh  na 
fìrinn,  ach  air  son  na  fìrinn. 


9  Oir  tha  sinn  subhach  an  uair 
a  tha  sinn  fèin  anmhunn,  agus 
sibhse  laidir:  agus  tha  sinn  a' 
guidheadh  so  mar  an  ceudna, 
sibhse  bhi  diongmhalta. 

10  Is  ann  uime  so  a  sgrìobh 
mi  na  nithe  so  d'ur  n-ionnsuidh  air 
dhomh  bhi  as  bhur  làthair,  chum 
air  dhomh  bhi  làthair  nach  bith- 
inn  garg,  a  rèir  a'  chumhachd  a 
thug  an  Tighearna  dhomh  chum 
fòghluim,  agus  ni  h-ann  chum 
sgrios. 

11  Fa  dheoidh,  a  bhràithre, 
slàn  leibh :  bithibh  diongmhalta  \4 
bithibh  subhach,  bithibh  a  dh'aon 
inntinn,  bithidh  sìochail ;  agus 
bithidh  Dia  a'  ghràidh  agus  na 
sìothchaint  maille  ribh. 

12  Cuirbh  fàilte  air  a  chèile  le 
pòig  naomh. 

13  Tha  na  naoimh  uile  a'  cur 
beannachd  d'ur  n-ionnsuidh. 

14  Gràs  an  Tighearna  Iosa 
Criosd,  agus  gràdh  Dhè,  agus 
comh-chomunn  an  Spioraid 
naoimh,  gu  robh  maille  ribh  uile. 
Amen. 


LlTIR  an  Abstoil  PHOIL  chum  nan 
GALATIANACH. 

6  Tha  iongantas  air  gu'n  do  thrèig 
iad  esan  agus  an  soisgeulco  luath : 
1 1  dhfhòghluim  è'n  soisgeul  cha 
b'ann  o  dhaoinibh,  ach  o  Dhia,  fyc. 

POL    abstol,    (cha'n    ann    o 
dhaoinibh,  no  troimh  dhuine,  j 


ach  troimh  Iosa  Criosd,  agus 
troimh  Dhia  an  t-Athair,  a  thog 
suas  e  o  na  marbhaibh.) 

2  Agus  na  bràithrean  uile  a 
tha  maille  rium,  chum  eaglaisean 
Ghalatia : 

3  Gràs  duibh,  agus  sìth  o  Dhia 


foirfe,  iomlan. 

an  t-Athair,  agus  o  ar  Tighearn 
Iosa  Criosd, 

4  A  thug  e  fèin  air  son  ar 
peacaidh-ne,  chum  gu'n  saoradh  e 
sinn  o'n  droch  shaoghal  a  ta  làth- 
air,  a  rèir  toile  Dè  agus  ar  n-Ath- 
ar-ne: 

5  Dhasan  gu  robh  glòir  gu 
saoghal  nan  saoghal.     Amen. 

6  Is  iongnadh  leam  gu'n  d'ath- 
arraicheadh  sibh  co  luath  uaith- 
san  a  ghairm  sibh  troimh  ghràs 
Chriosd,  gu  soisgeul  eile  : 

7  M  nach  soisgeul  eile ;  ach  a 
ta  dream  àraidh  'gur  buaireadh, 
le'n  àill  soisgeul  Chriosd  a  thilg- 
eadh  bun  os  ceann. 

8  Ach  nan  deanamaid-ne,  no 
aingeal  o  nèamh,  soisgeul  eile  a 
shearmonachadh  dhuibh,  ach  an 
soisgeul  a  shearmonaich  sinne 
dhuibh,  biodh  e  mallaichte. 

9  Amhuil  mar  a  thubhairt  sinn 
roimhe,  deireams'  a  nis  a  rìs  mar 
an  ceudna,  Ma  shearmonaicheas 
neach  sam  bith  soisgeul  eile 
dhuibh,  ach  an  soisgeul  a  ghabh 
sibh,  biodh  e  mallaichte. 

10  Oir  am  bheil  mi  nis  a'  cur 
impidh  air1  daoinibh,  no  air  Dia? 
no  am  bheil  mi  'g  iarraidh  daoine 
a  thoileachadh  ?  oir  nam  bithinn 
fathast  a'  toileachadh  dhaoine,  cha 
bhithinn  a'm'  sheirbhiseach  aig 
Criosd. 

1 1  Ach  a  ta  mi  toirt  fios  duibh, 
a  bhràithre,  an  soisgeul  a  shear- 
monaicheadh  leamsa,  nach  ann  a 
rèir  duine  a  ta  e. 

12  Oir  cha  b'ann  o  dhuine  a 
fhuair  mi  e,  ni  mò  a  theagaisgeadh 
dhomh  e,  ach  troimh  fhoillseacb- 
adh  Iosa  Criosd. 

13  Oir  chuala  sibh  mo  chaith- 
eadh-beatha-sa  san  aimsir  a 
chaidh  seachad,  ann  an  creidimh 


nan  Iudhach,  gu'n  d'rinn  mi  thar 
tomhas  geur-leanmhuinn  air  eag- 
lais^  Dè,  agus  gu'n  d'fhàsaich 
mi  i: 

14  Agus  gu'n  d'thàinig  mi  air 
m'aghaidh  ann  an  creidimh  nan 
Iudhach  thar  mòran  do  m'  chomh- 
aoisibh  am  measg  mo  chinnich 
fèin,  air  dhomh  bhi  ni  bu  ro  eud- 
mhoire  mu  ghnàthannaibh  mo 
shinnsireachd. 

15  Ach  an  uair  a  b'i  deadh 
thoil  Dè,  a  sgar  o  bhroinn  mo 
mhàthar  mi,  agus  a  ghairm  mi 
troimh  a  ghràs, 

16  A  Mhac  fèin  fhoillseachadh 
annam,  chum  gu  searmonaichinn 
e  am  measg  nan  Cinneach ;  air 
ball  cha  do  chuir  mi  comhairle  ri 
feòil  agus  fuil : 

17  Ni  mo  chaidh  mi  suas  gu 
Ierusalem,  chum  na  muinntir  sin 
a  bha  'nan  abstolaibh  romham ; 
ach  chaidh  mi  gu  h-Arabia,  agus 
a  rìs  thàinig  mi  air  m'ais  gu  Da- 
mascus. 

18  An  dèigh  sin,  an  ceann  thri 
bliadhna,  chaidh  mi  suas  gu  Ieru- 
salem,  a  dh'fhaicinn  Pheadair, 
agus  dh'fhan  mi  maille  ris  cùig 
làithean  deug. 

19  Ach  neach  air  bith  eile  do 
na  h-abstolaibh  cha'n  fhaca  mi, 
ach  Seumas  bràthair  an  Tigh- 
earna. 

20  A  nis  anns  na  nithibh  a 
sgrìobham  dhuibh,  feuch,  an  làth- 
air  Dhè,  cha  'n'eil  mi  deanamh 
brèige. 

21  'Na  dhèigh  sin,  thàinig  mi 
gu  crìochaibh  Shiria  agus  Chi- 
licia ; 

22  Agus  cha  robh  eòlas  orm 
a  thaobh  m'  fhaicinn  aig  eaglais- 
ibh  Iudea,  a  bha  ann  an  Criosd : 

23  Ach  a  mhàin  chual  iad,  An 


o'  cur  wj'  earbsa  à. 

ti  anns  an  àm  a  chaidh  seachad  a 
bha  'gar  geur  leanmhuinn,  gu 
bheil  e  nis  a  searmonachadh  a* 
chreidimh  a  bha  e  a'  sgrios  roimhe 
so. 

24  Agus  thug  iad  glòir  do  Dhia 
air  mo  shonsa. 


CAIB.  II. 

1  Tha  e  cur  an  cèill  c'uin  a  chaidh 
e  suas  gu  Ierusalem,  11  agus 
gu'n  do  chuir  e'n  aghaidh  Phead- 
air,  14  c'ar  son  a  ta  efèin,  agus 
muinntir  eile,  #'  creidsinn  gu'm 
biiadairamfìreanachadh  troimh 
chreidimh  ann  an  Criosd,  agus 
cha'n  ann  troimh  oibribh,  8jc. 

AN  sin  an  ceann  cheithir 
bliadhna  deug  chaidh  mi  a 
rìs  suas  gu  Ierusalem,  maille  ri 
Barnabas,  a'  toirt  Thituis  leam 
mar  an  ceudna. 

2  Agus  chaidh  mi  suas  a  rèir 
foillseachaidh,  agus  chuir  mi  an 
cèill  dhoibh  an  soisgeul  a  ta  mi 
a'  searmonachadh  am  measg  nan 
Cinneach,  ach  ann  an  uaigneas 
dhoibhsan  d'an  robh  meas,  an 
t-eagal  air  chor  sam  bith  gu'n 
ruithinn,  no  gu'n  do  ruith  mi  an 
dìomhanas. 

3  Ach  cha  b'èigin  do  Thitus 
fèin  a  bha  a'm'  chuideachd,  bhi 
air  a  thimchioll-ghearradh,  ge  bu 
Ghreugach  e. 

4  Agus  sin  air  son  bhràithre 
brèige,  a  ghoid  a  steach  'nar 
measg,  a  thàinig  a  steach  os  ìosal 
a  dh'fhaicinn  ar  saorsa,  a  ta 
againn  ann  an  Iosa  Criosd,  chum 
ar  toirt  fo  dhaorsa. 

5  Donach  do  ghèill  sinn  eadhon 
rè  uaire;  chum  gu'm  buanaich- 


eadh1  fìrinn  an  t-soisgeil  maille 
ribhse. 

6  Ach  o'n  droing  sin,  a  mheas- 
adh  gu'm  bu  ni  èigin  iad,  (cioa 
air  bith  a  bha  iad  roimhe,  cha 
'n'eil  suim  ann  domhsa :  cha 
'n'eil  meas  aig  Dia  do  phearsa 
duine,)  oir  iadsan  a  mheasadh 
gu'm  bu  ni  èigin  iad,  cha  do  phàirt- 
ich  iad  le'n  còmhradh  bheag  sam 
bith  riumsa, 

7  Ach  air  an  làimh  eile,  'nuair 
a  chunnaic  iad  gu'n  d'earbadh 
soisgeul  an  neo-thimchioll-ghearr- 
aidh  riumsa,  mar  a  dh'earbadh 
soisgeul  an  timchioll-ghearradh  ri 
Peadar ; 

8  (Oir  an  ti  a  dh'oibrich  gu 
h-èifeachdach  ann  am-  Peadar 
chum  abstolachd  an  timchioll- 
ghearraidh,  dh'oibrich  e  gu  cumh- 
achdach  annamsa  mar  an  ceudna 
chum  nan  Cinneach. 

9  Agus  an  uair  a  thuig  Seumas, 
agus  Cephas,  agus  Eoin,  a  tha 
air  am  meas  'nam  postaibh,  an 
gràs  a  thugadh  dhomh,  thug  iad 
dhomhsa  agus  do  Bharnabas  deas 
làmh  a'  chomuinn;  ionnus  gu 
rachamaid  chum  nan  Cinneach, 
agus  iad  fèin  chum  an  timchioll- 
ghearraidh. 

10  A  mhàin  Vàill  leo  gu'm 
bitheamaid  cuimhneach  air  na 
bochdaibh ;  ni  mar  an  ceudna  a 
bha  ro-thoil  agam  fèin  a  dhean- 
amh. 

1 1  Ach  an  uair  a  thàinig  Peadar 
guh-Antioch,sheas  mi'na  aghaidh 
as  an  eudan,  a  chionn  gu'n  robh 
e  r'a  choireachadh. 

12  Oir,  roimh  dodhream  àraidh 
teachd  o  Sheumas,  dh'ith  e  biadh 
maille  ris  na  Cinnich :  ach  an 
uair  a  thàinig  iadsan,  chaidh  e  a 
thaobh  agus  thearbaidh  se  e  fèin 


1  fanadh. 

air  eagal  na  muinntir  a  bha  do'n 
timchioll-ghearradh. 

13  Agus  rinn  na  h-Iudhaich 
eile  gnùis-mhealladh  maille  ris 
mar  an  ceudna;  ionnus  gu'n 
d'thugadh  Barnabas  mar  an  ceud- 
na  a  thaobh  le'n  cluain l. 

14  Ach  an  uair  a  chunnaic 
mise  nach  do  ghluais  iad  gu 
treibhdhireach,  a  rèir  fìrinn  an 
t-soisgeil,  thubhairt  mi  ri  Peadar 
'nam  fianuis  uile,  Ma  tha  thusa, 
a  tha  a'd'  Iudhach,  a'  caitheadh 
do  bheatha  a  rèir  nan  Cinneach, 
agus  cha'n  ann  a  rèir  nan  Iudh- 
ach,  c'ar  son  a  ta  thu  'g  èigneach- 
adh  nan  Cinneach  am  beatha 
ohaitheadh  mar  na  h-Iudhaich  ? 

15  Air  dhuinne,  a  iha  'nar 
n-Iudhaich  a  thaobh  nàduir,  agus 
cha'n  ann  'nar  peacaich  do  na 
Cinneachaibh, 

16  Fios  a  bhi  againn  nach  'eil 
duine  air  f  hìreanachadh  o  oibribh 
an  lagha,  ach  troimh  chreidimh 
Iosa  Criosd,  chreid  sinne  fèin  ann 
an  Iosa  Criosd;  chum  gu'm  bith- 
eamaid  air  ar  fìreanachadh  o 
chreidimh  Chriosd,  agus  cha'n 
ann  o  oibribh  an  lagha :  oir  o 
oibribh  an  lagha  cha  bhi  feòil 
sam  bith  air  a  f ìreanachadh. 

17  Ach  air  dhuinn  bhi  'g  iarr- 
aidh  bhi  air  ar  f  ìreanachadh  troimh 
Chriosd,  ma  gheibhear  'nar  peac- 
aich  sinn  fèin,  am  bheil,  uime  sin, 
Criosd  'na  mhinisteir  peacaidh  ? 
Nar  leigeadh  Dia. 

18  Oir  ma  thogas  mi  a  rìs  suas 
na  nithe  a  leag  mi,  tha  mi  dean- 
amh  ciontach  dhiom  fèin. 

19  Oir  a  ta  mise  troimh'n  lagh 
marbh  do'n  lagh,  chum  gu'm 
bithinn  beò  do  Dhia. 

20  Tha  mi  air  mo  cheusadh 
maille  ri  Criosd :  gidheadh  a  ta 


mi  beò;  ach  cha  mhise,  ach 
Criosd  a  ta  beò  annam  :  agus  a' 
bheatha  a  tami  nis  a'  caitheadh  san 
f  heòil,  caitheam  i  troimh  chreid- 
imh  Mhic  Dhè,  a  ghràdhaich  mi, 
agus  a  thug  e  fèin  air  mo  shon. 

21  Cha  'n'eil  mi  a'  cur  gràis 
Dè  an  neo-bhrigh  :  oir  ma  tha 
f  ìreantachd  troimh'n  lagh,  is  ann 
gun  aobhar  a  fhuair  Criosd  bàs. 

CAD3.  III. 

1  Tìia  e  feòraich  ciod  a  dh'aom 
iad  gus  an  creidimh  a  thrèigsinn, 
agus  dòigh  a  chur  san  lagh.  6 
Tha'n  droing  a  tha  creidsinn  air 
am  fìreanachadh ;  10  agus  a  ta 
e  dearbhadh  so  le  iomadh  reuson. 

OA  Ghalatianacha  amaideach, 
cò  a  chuir  druidheachd 
oirbh,  ionnus  nach  biodh  sibh 
ùmhal  do'n  fhìrinn,  d'an  robh 
Criosd  air  a  nochdadh  gu  soilleir 
fa  chomhair  bhur  sùl,  air  a  cheus- 
adh  'nur  measg? 

2  So  a  mhàin  b'àill  leam 
fhòghlurn  uaibh,  An  ann  o  oib- 
ribh  an  lagha  a  fhuair  sibh  an 
Spiorad,  no  o  èisdeachd  a'  chreid- 
imh? 

3  Am  bheil  sibh  co  amaideach 
as  sin?  air  dhuibh  tòiseachadh 
san  Spiorad,  am  bheil  sibh  a  nis 
air  bhur  deanamh  foirfe  leis  an 
fheòil? 

4  An  d'fhuiling  sibh  na  h-uir- 
ead  sin  do  nithibh  gu  dìomhain  ? 
ma's  ann  da  rìreadh  gu  dìomhain. 

5  An  ti  uime  sin  a  tha  fritheal- 
adh  dhuibh  an  Spioraid,  agus 
ag  oibreachadh  mhìorbhuile  'nur 
measg,  an  ann  troimh  oibre  an 
lagha,  no  troimh  èisdeachd  a* 
chreidimh  a  ni  e  so? 

6  Amhuil  mar  a  chreid  Abra- 


ìlg. 

ham  Dia,  agus  a  mheasadh  sin 
dha  mar  f  hìreantachd. 

7  Uime  sin  biodh  f  hios  agaibh, 
an  droing  a  tha  do'n  chreidimh, 
gur  iad  sin  clann  Abrahaim. 

8  Oir  air  fhaicinn  roimhe  do'n 
sgriobtuir  gu'm  fìreanaicheadh 
Dia  na  Cinnich  troimh  chreidimh, 
shearmonaich  e  an  soisgeul  roimh- 
làimh  do  Abraham,  ag  ràdh, 
Beannaichear  na  h-uile  Chinnich 
annadsa. 

9  Uime  sin,tha  an  droing  a  tha 
do'n  chreidimh  air  am  beann- 
achadh  maille  ri  Abraham,  fìor 
chreidmheach. 

10  Oir  a  mheud  's  a  ta  do 
oibribh  an  lagha,  tha  iad  fuidh  'n 
mhallachadh  :  oir  a  ta  e  sgrìobhta, 
Is  malluichte  gach  neach  nach, 
buanaich  anns  na  h-uile  nithibh 
a  ta  sgrìobhta  ann  an  leabhar  an 
lagha  chum  an  deanamh. 

1 1  Ach  is  ni  follaiseach,  nach 
fìreanaichear  neach  sam  bith 
troimh  'n  lagh  am  fianuis  Dè  :  oir, 
Bithidh  am  fìrean  beò  troimh 
chreidimh. 

12  Agus  cha  'n'eil  an  lagh  o 
chreidimh :  ach,  An  duine  a  ni 
iad  gheibh  e  beatha  annta. 

13  Shaor  Criosdsinne  o  mhaìl- 
achadh  an  lagha,  air  dha  bhi  air 
a  dheanamh  'na  mhallachadh  air 
ar  son  :  oir  a  ta  e  sgrìobhta,  7* 
malluichte  gach  aon  a  chrochar  air 
crann. 

14  Chum  gu'n  tigeadh  beann- 
achadh  Abrahaim  air  na  Cinnich 
troimh  Iosa  Criosd;  ionuns  gu 
faigheamaid  gealladh  an  Spioraid 
troimh  chreidimh. 

15  A  bhràithre,  labhram  mar 
dhuine ;  ged  nach  bi  ann  ach  coimh- 
cheangal1  duine,  ma  tha  e  air  a 
dhaingneachadh,  cha  chuir  neach 


air  bith  air  cùl  e,  agus  cha  chuù*- 
ear  ni  sam  bith  ris. 

16  A  nis  is  ann  do  Abraham  a 
thugadh  na  geallanna  agus  d'a 
shìol.  M'n  abair  e,  Agus  do 
shìoltaibh,  mar  gu'm  biodh  e  la- 
bkairt  mu  mhòran ;  ach  mar  mu 
aon,  Agus  do  d'  shìolsa,  neach  a's 
e  Criosd. 

17  Agus  a  deiream  so,  nach 
f  heudar  gu'n  cuir  an  lagh,  a  thug- 
adh  an  ceann  cheithir  cheud  a- 
gus  dheich  bliadhna  fichead  'na 
dhèigh  an  coimhcheangal  an  neo- 
bhrigh,  a  dhaingnicheadh  roimhe 
le  Dia  ann  an  Criosd,  ionnus 
gu'n  cuireadh  e  an  geajladh  air 
cùl. 

18  Oir  ma's  ann  o'n  lagh  a  ta 
an  oighreachd,  cha  'n'eil  i  ni's  mò 
o'n  ghealladh :  ach  thug  Dia  gu 
saor  i  do  Abraham  troimh  gheall- 
adh. 

19  C'ar  son  uime  sin  athugadh 
an  lagh  ?  thugadh  e  air  son  eus- 
aontais,  gus  an  tigeadh  an  sìol, 
d'an  d'rinneadh  an  gealladh ;  air 
orduchadh  le  ainglibh  an  làimh 
eadar-mheadhonair. 

20  A  nis  an  t-eadar-mheadhon- 
air,  cha'n  ann  air  son  aoin  ata  e 
'na  eadar-mheadhonair ;  ach  is  aon 
Dia. 

21  Uime  sin  am  bheil  an  lagh 
an  aghaidh  gheallanna  Dè  f*  Nar 
leigeadh  Dia :  oir  nam  biodh  lagh 
air  a  thabhairt  a  bhiodh  comas- 
ach  air  beatha  thoirt  uaith,  gu 
deimhin  is  ann  o'n  lagh  a  bhiodh 
fìreantachd. 

22  Ach  dh'fhàg  an  sgriobtuir 
na  h-uile  dhaoine  dùinte  sa'  pheac- 
adh,  chum  gu'm  biodh  an  geall- 
adh  troimh  chreidimh  Iosa  Cziosd 
air  a  thoirt  dhoibhsan  a  ta  creid- 

23  Ach  mu'n  d'thàinig  an  creid 
imh,  choimhideadh  sinn  fuidh'n 
lagh,  air  ar  druideadh  a  steach 
chum  a'  chreidimh,  a  bha  gu  bhi 
air  fhoillseachadh. 

24  Uime  sin,  b'e  an  lagh  ar 
n-oid-f  hòghluim x  g'ar  treòrachadh 
gu  Criosd,  chum  gu  bitheamaid 
air  ar  fìreanachadh  troimh  chreid- 
imh. 

25  Ach  air  teachd  do'n  chreid- 
imh,  cha  'n'eil  sinn  ni's  mò  fuidh 
oid-fhòghluim. 

26  Oir  is  sibhse  uile  mic  Dhè 
troimh  chreidimh  ann  an  Iosa 
Criosd. 

27  Oir  a  mheud  agaibh  'sa 
bhaisteadh  do  Chriosd,  chuir  sibh 
umaibh  Criosd. 

28  Cha  'n'eil  Iudhach  no 
Greugach,  cha  'n'eil  saor  no  daor, 
cha  'n'eil  firionn  no  boirionn 2 
ann :  oir  is  aon  sibh  uile  ann  an 
losa  Criosd. 

29  Agus  ma's  le  Criosd  sibh, 
is  sibh  sìol  Abrahaim  gun  amhar- 
us,  agus  is  oighreacha  sìbh  a  rèir 
a'  gheallaidh. 

CAIB.  IV. 

1  Bha  sinn  fuidh'n  lagh,  gus  an 
d'thàinig  Criosd,  5  ach  shaor 
Criosd  sinn  o'ra  lagh  :  7  uime  sin 
cha  'n'eil  sinn  'nar  seirbhisich  ni's 
faide  dha. 

ANIS  a  deiream,  am  feadh  a 
bhios  an  t-oighre  'na  lean- 
abh,  nach  'eil  eadar-dhealachadh 
sam  bith  eadar  e  agus  seirbhis- 
each,  ged  is  e  Tighearn  nan 
uile; 

2  Ach  a  ta  e  fìùdh  luchd- 
coimhid,  agus  fuidh  luchd-riagh- 
luidh  gu  teachd  na  h-aimsir  a 
dh'orduich  an  t-athair. 

3  Agus  mar  an  ceudna  sinne,  | 


'nuair  a  bha  sinn  'nar  leanabaibh, 
bha  sinn  ann  an  daorsa  fuidh 
cheud  f  hòghlum  an  t-saoghail : 

4  Ach  an  uair  a  thàinig  coimh- 
lionadh  na  h-aimsir,  chuir  Dia  a 
Mhac  fèin  uaith,  a  ghineadh  o 
mhnaoi,  a  rinneadh  fuidh'n  lagh, 

5  Chum  gu'n  saoradh  e  iadsan 
a  bha  fuidh'n  lagh,  ionnus  gu 
faigheamaid-ne  uchd-mhacachd  na 
cloinne. 

6  Agus  do  bhrìgh  gur  mic  sibh, 
chuir  Dia  Spiorad  a  Mhic  fèin  ann 
bhur  cridhibh,  ag  èigheach,  Abba, 
Athair. 

7  Uime  sin  cha  seirbhiseach  thu 
ni's  mò,  ach  mac ;  agus  ma's  mac, 
is  oighre  mar  an  ceudna  air  Dia 
troimh  Chriosd. 

8  Gidheadh,  an  uair  nach 
b'aithne  dhuibh  Dia,  rinn  sibh 
seirbhis  dhoibhsan  nach  'eil  'nan 
dèe  thaobh  nàduir. 

9  Ach  a  nis  air  dhuibh  Dia 
aithneachadh,  no  mar  is  fearr  a 
dh'fheudar  a  ràdh,  bhi  air  bhur 
n-aithneachadh  le  Dia,  cionnus 
a  ta  sibh  ag  ath-philleadh  chum 
nan  ceud-thoiseach  anmhunn  uir- 
easbhuidheach,  d'am  miann  leibh 
bhi  a  rìs  fuidh  dhaorsa  ? 

10  Tha  sibh  a'  coimhead  làith- 
ean,  agus  mhìosan,  agus  aimsir- 
ean,  agus  bhliadhnan. 

1 1  Tha  eagal  orm  d'ur  taobh, 
gu'n  do  chaith  mi  gu  dìomhain 
mo  shaothair  oirbh. 

1 2  Guidheam  oirbh,  a  bhràith- 
re,  bithibh  mar  a  ta  mise,  oir  a  ta 
mise  mar  sibhse ;  cha  d'rinn  sibh 
eucoir  sam  bith  orm. 

13  Tha  fhios  agaibh  gu'm 
b'ann  troimh  anmhuinneachd  na 
feòla,  a  shearmonaich  mi  dhuibh 
an  soisgeul  air  tùs. 

14  Agus  air  mo  bhuaireadh 
a  bha  ann  am  f  heòil,  cha  d'rinn 


1  ar  maighstir-scoile. — 2  bainionn, 

sibh  tarcuis,  agus  cha  do  ghabh 
sibh  gràin  diom ;  ach  ghabh  sibh 
rium  mar  aingeal  Dè,  mar  Iosa 
Criosd. 

15  Ciod  e  ma  seadh  an  sonas 
sin  a  bha  agaibh?  oir  a  ta  mi 
deanamh  fianuis  duibh,  nam  bu 
chomasach  e,  gu'n  spìonadh  sibh 
a  mach  bhur  sùile  fèin,  agus  gu'n 
tugadh  sibh  dhomhsa  iad. 

16  Uime  sin  an  d'rinneadh 
nàmhaid  duibh  dhiom,  air  son  mi 
dh'innseadh  na  f  ìrinn  duibh  ? 

17  Tha  iadsan  eudmhor  um- 
aibh,  ach  cha'n  ann  gu  maith ;  ach 
b'àill  leo  sinne  dhruideadh  a  mach, 
chum  gu'm  biodh  sibhse  eudmhor 
umpa  fèin. 

18  Ach  is  maith  a  bhi  eudmhor 
ann  an  ni  maith  a  ghnàth,  agus 
cha'n  e  mhàin  an  uair  a  ta  mise  a 
làthair  maille  ribh. 

19  Mo  chlann  bheag,  air  am 
bheil  mi  a  rìs  ri  saothair,  gus  an 
dealbhar  Criosd  annaibh. 

20  B'àill  leam  bhi  nis  a  làthair 
maille  ribh,  agus  mo  ghuth  a 
chaochladh,  oir  a  ta  mi  fuidh 
amharus  umaibh, 

21  Innsibh  dhomh,  sibhse  le'm 
miannbhifuidh'n  lagh,nach  cluinn 
sibh  an  lagh  ? 

.  22  Oir  a  ta  e  sgrìobhta,  gu 
robh  aig  Abraham  dithis  mhac ; 
aon  ri  banoglaich,  agus  am  mac 
eile  ri  mnaoi  shaoir. 

23  Agus  esan  a  bh'aige  ris  a' 
bhanoglaieh,  ghineadh  a  rèir  na 
feòla  e :  ach  esan  a  bh'aige  ris  a' 
mhnaoi  shaoir,  troimh  ghealladh. 

24?  Na  nithe  so  is  samhladh 
iad ;  oir  is  iad  so  an  dà  choimh- 
cheangal ;  aon  diubh  o  bheinn 
Shinai,  a  ta  a'  breith  chum  daorsa, 
a's  i  Agar. 


25  Oir  is  i  Agar  beinn  Shinai 
ann  an  Arabia,  agus  tha  i  a' 
comh-fhreagradh  do  Ierusalem 
a  tha  nis  ann,  agus  tha  i  fuidh 
dhaorsa  maille  r'a  cloinn. 

26  Ach  a  ta  an  Ierusalem  a  ta 
shuas  saor,  agus  is  màthair  dhuinn 
uile  i. 

27  Oir  a  ta  e  sgrìobhta,  Dean 
gairdeachas,  a  bhean  neo-thorr- 
ach  nach  'eil  a'  breith  cloinne  ; 
bris  a  mach  agus  glaodh,  thusa 
nach  'eil  ri  saothair :  oir  is  lìon- 
mhoire  clann  na  mnà  aonaran- 
aiche1,  na  na  mnà  aig  am  bheil 
duine. 

28  A  nis,  a  bhràithre,  is  sinne, 
mar  a  bha  Isaac,  clann  a'  gheall- 
aidh. 

29  Ach  mar  a  rinn  esan  a 
rugadh  a  rèir  na  feòla,  san  àm 
sin  geur-leanmhuinn  airsan  a 
rugadh  a  rèir  an  Spioraid,  is 
amhuil  sin  a  ta  nis  mar  an  ceud- 
na. 

30  Ach  ciod  a  deir  an  sgriob- 
tuir  ?  Tilg  a  mach  a'  bhanoglach 
agus  a  mac :  oir  cha  bhi  mac  na 
banoglaich  'na  oighre  maille  ri 
mac  na  ranà  saoire. 

31  Uime  sin,  a  bhràithre,  cha 
sinne  cìann  na  banoglaich,  ach 
na  mnà  saoire. 

CAIB.  V. 

1  Tha  e  'gam  brosnachadh  gu  seas- 
amh  'nan  saorsa,  3  agus  gun  an 
timchioll-ghearradh  a  ghnàthach- 
adh:  19  tha  e  «'  cur  sìos  oibre 
na  feòla,  22  agus  ag  ainmeach- 
adh  toraidh  an  Spioraid. 

Ly  IME  sin  seasaibhgu  daingean 
J     anns   an   t-saorsa,   leis  an 
d'rinn  Criosd  saor  sinn,  agus  na 


1  trèigte. 

bithibh  a  rìs  air  bhur  cuibhreach- 
adh  le  cuing  na  daorsa. 

2  Feuch,  a  deireamsa  Pòl  ribh, 
ma  thimchioll-ghearrar  sibh,  nach 
bi  tairbhe  air  bith  dhuibh  ann  'an 
Criosd. 

3  Oir  a  ta  mi  a  rìs  a'  deanamh 
fianuis  do  gach  uile  dhuine  a 
thimchioll-ghearrar,  gu  bheil  a 
dh'fhiachaibh  air  an  laghguh-iom- 
lam  a  choimhlionadh. 

4  Cha  'n'eil  tairbhe  sam  bith 
ann  an  Criosd  dhuibhse1  a  ta  air 
bhur  fìreanachadh  troimh  'n  lagh ; 
thuit  sibh  o  ghràs. 

5  Oir  a  ta  sinne  troimh  'n  Spior- 
ad  a'  feitheamh  ri  earbsa  fìreant- 
achd  o  chreidimh. 

6  Oir  ann  an  Iosa  Criosd,  cha 
'n'eil  èifeachd  sam  bith  ann  an 
timchioll-ghearradh,  no  ann  an 
neo-thimchioll-ghearradh,  ach  ann 
an  creidimh,  a  dh'oibricheas  troimh 
ghràdh. 

7  Is  maith  a  ruith  sibh  ;  cò  a 
bhac  sibh  o  bhi  ùmhal  do'n  fhìr- 
inn? 

8  Cha  d'thàiuig  an  impidh  so 
o'n  ti  a  ghairm  sibh. 

9  Goirtichidh  beagan  do  thaois 
ghoirt  am  meall  uile. 

10  Tha  muinghin  agam  asaibh 
san  Tighearn,  nach  bi  sibh  dh'aon 
dòigh  air  atharrachadh  inntinn: 
fich  an  ti  a  ta  cur  dragha  oirbh, 
giùlainidh  e  a  bhreitheanas,  cò  air 
bith  e. 

1 1  Agus  mise,  a  bhràithre,  ma 
shearmonaicheas  mi  fathast  an 
timchioll-ghearradh,  c'ar  son  a 
nithear  fathast  geur-leanmhuinn 
orm  ?  an  sin  bhiodh  oilbheum  a' 
chroinn-cheusaidh  air  a  chur  air 
cùl? 

12  B'fhearr  leam  gu'm  biodh 


iadsan  a  ta  cur  mi-shuaimhneas 
oirbh  eadhon  air  an  gearradh 
uaibh. 

13  Oir,  a  bhràithre,  ghairmeadh 
chum  saorsa  sibh ;  a  mhàin  na 
deanaibh  an  t-saorsa  'na  cion-fath 
do'n  f  heòil,  ach  le  gràdh  deanaibh 
seirbhis  d'a  chèile. 

14  Oir  tha  an  lagh  uile  air  a 
choimhlionadh  ann  an  aonfhocal, 
eadhon  an  so ;  Gràdhaichidh  tu  do 
choimhearsnach  mar  thu  fèin. 

15  Ach  ma  bhios  sibh  a'  teum- 
adh  agus  ag  itheadh  a  chèile,  thug- 
aibh  aire  nach  claoidhear  le  a 
chèile  sibh. 

16  A  deiream  ma  seadh,  Gluais- 
ibh  san  Spiorad,  agus  cha  choimh- 
lion  sibh  ana-miann  na  feòla. 

17  Oir  a  ta  an  fheòil  a'  miann- 
achadh  an  aghaidh  an  Spioraid, 
agus  an  Spiorad  an  aghaidh  na 
feòla :  agus  a  ta  iad  sin  an  agh- 
aidh  a  chèile;  ionnus  nach  faigh 
sibh  na  nithe  bu  mhiann  leibh  a 
dheanamh. 

18  Ach  ma  threòraichear  leis 
an  Spiorad  sibh,  cha  'n'eil  sibh 
fuidh'n  lagh. 

19  A  nis  tha  oibre  na  feòla 
follaiseach ;  a's  iad  so,  adhaltrann- 
as,  strìopachas,  neoghloine,  mac- 
nus2. 

20  Iodhol  -  aoradh,  druidh- 
eachd3,  naimhdeas,  connsachadh, 
co-f  harpuis,  fearg,comh-stri,  aimb- 
reite,  saobh-chreidimh. 

21  Farmad,  mortadh,  misg, 
ruiteireachd4,  agus  an  leithide 
sin :  mu  bheileam  ag  innseadh 
dhuibh  roimh-làimh,  mar  a 
dh'innis  mi  dhuibh  a  cheana  mar 
an  ceudna,  nach  sealbhaich  iad- 
san  a  ni  an  leithide  sin  rìoghachd 
Dhè. 


1  rinneadh  Criosd  gun  tairbhe  dhnìbh. — 2  mi-nàire. — 3  buitseachas. 
4  geocaireachd,  ci'aos. 


330 


GALATIANACH. 


22  Ach  is  e  tosadh  an  Spioraid 
gràdh,  aoibhneas,  sìth,  fad-fhul- 
angas,  caomhalachd,  maitheas, 
creidimh, 

23  Macantas *,  stuaim  :  an  agh- 
aidh  an  samhuil  sin  cha  'n'eil 
lagh. 

24-  Agus  iadsan  a's  le  Criosd, 
cheus  iad  an  fheòil,  maille  r'a 
h-an-tograibh  agus  a  h-ana-miann- 
aibh. 

25  Ma's  beò  dhuinn  san  Spior- 
ad,  gluaiseamaid  san  Spiorad  mar 
an  ceudna. 

26  Na  bitheamaid  dèidheil  air 
glòir  dhìomhain,  a'  brosnachadh 
a  chèile,  a'  gabhail  farmaid  r'a 
chèile. 

CAEB.  VI. 

1  Tha  e  'g  iarraidk  orra  buntainn 
gu  sèimh  ri  bràthair  a  thuislich, 
2  agus  uallach  a  chèile  a  ghiàlan, 
6  bhi  tabhartach  d'an  luchd-teag- 
aisg,  agus  gun  sgìtheachadh  do 
mhaith  a  dheanamh. 

ABRAITHRE,  ma  ghlacar 
neach  ann  an  coire  air  bith 
gu  h-obann,  sibhse  a  ta  spioradail, 
togaibh  suas  a  shamhuil  sin  do 
dhuine,  ann  an  spiorad  na  mac- 
antachd;  a'  toirt  aire  dhuit  fèin, 
nach  buairear  thu  mar  an  ceudna. 

2  Giùlainibheallacha2  acheile, 
agus  mar  sin  coimhlionaibh  lagh 
Chriosd. 

3  Oir  ma  shaoileas  duine  gur 
ni  èigin  e  fèin,  gun  bhi  ann  ach 
neoni,  tha  e  'ga  mhealladh  fèin. 

4  Ach  dearbhadh  gach  neach 
obair  fèin,    agus  an   sin  bithidh 

aobhargairdeachais  aige  d'athaobh 
fèin3    a  mhàin,  ag 
thaobh  neach  eile. 


5  Oir  giùlainidh  gach  neach 
'uallach  fèin. 

6  Comh-roinneadh  an  neach  a 
ta  air  a  theagasg  san  fhocal,  ris 
an  neach  a  ta  'ga  theagasg,  anns 
na  h-uile  nithibh  maith. 

7  Na  meallar  sibh ;  cha  deanar 
fanoid  air  Dia :  oir  ge  b'e  ni  a 
shlol-chuireas  duine,  an  ni  ceudna 
buainidh  e. 

8  Oir  an  ti  a  chuireas  d'a  f  heòil 
fèin,  buainidh  e  o'n  fheòil  truaill- 
idheachd:  ach  an  ti  a  chuireas 
do'n  Spiorad,  buainidh  e  o'n 
Spiorad  a'  bheatha  shuthainn. 

9  Agus  na  sgìthicheamaid  do 
mhaith  a  dheanamh  :  oir  ann  an 
àm  iomchuidh  buainidh  sinn,  mur 
fannaich  sinn. 

10  Uime  sin  a  rèir  mar  a  ta 
fàth4,  againn,  deanamaid  maith 
do  na  h-uile  dhaoinibh,  ach  gu 
h-àraidh  dhoibhsana  ta  do  theagh- 
lach  a'  chreidimh. 

11  Tha  sibh  a'  faicinn  meud  na 
litreach  a  sgrìobh  mi  dhuibh  le  m' 
làimh  fèin. 

12  A  mheud  le'm  miann  iad 
fèin  a  thaisbeanadh  gu  sgiamh- 
ach  san  f  heòil,  tha  iad  'gur  n-èig- 
neachadh  chum  bhi  air  bhur 
timchioll-ghearradh;  a  mhàin 
chum  nach  deantadh  geur-lean- 
mhuinn  orra  air  son  crann-ceus- 
aidh  Chriosd. 

13  Oir  cha  'n'eil  iadsan  fèin,  a 
tha  air  an  timchioll-ghearradh,  a' 
coimhead  an  lagha :  ach  is  àill  leo 
sibhse  bhi  air  bhur  timchioll- 
ghearradh,  chum  as  gu  dean  iad 
uaill  ann  bhur  feòil. 

14  Ach  nar  leigeadh  Dia  gu 
deanainnse  uaill  ach  ann  an  crann- 
ceusaidh  ar  Tighearna  Iosa  Criosd, 
troimh  am  bheil  an  saoghal  air 


ciuineas. — 2  uallacha. — 3  annfèin — 4  cothrom. 

a  cheusadh  dhomhsa,  agus  mise 
do'n  t-saoghal. 

15  Oir  ann  an  losa  Criosd  cha 
'n'eil  èifeachd  air  bith  ann  an 
timchioll-ghearradh,  no  ann  an 
neo-thimchioll-ghearradh,  ach  ann 
an  cruthachadh1  nuadh. 

16  Agus  a  mheud  's  a  shiubh- 
las   a  rèir  na  riaghail    so,    sìth 


orra,  agus  tròcair,  agus  air  Israel 
Dè. 

17  O  so  a  mach  na  cuireadh 
neach  sam  bith  dragh  orm ;  oir  a 
ta  mi  giùlan  chomharan  an  Tigh- 
earna  Iosa  ann  mo  chorp. 

18  A  bhràithre,  gu  robh  gràs  ar 
Tighearna  Iosa  Criosd  maille  ri'ur 
spiorad.     Amen. 


LlTIR  an  Abstoil  PHOIL  chum  nan 
EPHESIANACH. 

\  An  dèigh  fdilte,  3  agus  breiih- 
buidheachaìs  air  son  nan  Ephe- 
sianach,  4  tha  e  labhairt  mu 
thaghadh,  6  agus  uchd-mhacachd 
thaobh  gràis. 

POL  abstol  Iosa  Crisod  troimh 
thoil  Dè,  chum  nan  naomh 
a  ta  ann  an  Ephesus,  agus  nan 
creidmheach  ann  an  Iosa  Criosd: 

2  Gràs  dhuibh,  agus  sìth  o  Dhia 
ar  n-Athair,  agus  o'n  Tighearn 
Iosa  Criosd. 

3  Beannaichte  gu  robh  Dia, 
eadhon  Athair  ar  Tighearna  Iosa 
Criosd,  a  bheannaich  sinne  leis 
gach  uile  bheannachadh  spiorad- 
ail,  ann  an  ionadaibh  nèamhaidh2 
ann  an  Criosd : 

4  A  rèir  mar  a  thagh  e  sinne 
annsan,  mun  do  leagadh  bunaite 
an  domhain,  chum  gu'm  bitheam- 
aid  naomha,  agus  neo-choireach 
'na  làthair-san  ann  an  gràdh  : 


5  A  roimh-orduich  sinne  chum 
uchd-mhacachd  na  cloinne  troimh 
Iosa  Criosd  dha  fèin,  a  rèir  deadh- 
ghean  a  thoile. 

6  Chum  cliu  glòire  a  ghràis, 
troùnh  an  d'rinn  e  sinne  taitneach 
ann  a  Mhac  gràdhach : 

7  Anns  am  bheil  againne  saor- 
sa  troimh  'fhuil-san,  maitheanas 
nam  peacadh,  a  rèir  saoibhreis  a 
ghràis ; 

8  Anns  an  robh  e  ro  phailte 
dhuinne  san  uile  ghliocas,  agus 
thuigse : 

9  A  dh'fhoillsich  dhuinn  rùn- 
diomhair  a  thoile,  rèir  a  dheadh- 
ghean  fèin,  a  rùnaich  e  ann  fèin : 

10  Chum  ann  am  frithealadh 
coimhlionaidh  nan  aimsir,  gu'n 
cruinnicheadh  e  ann  an  aon  na 
h-uile  nithe  ann  an  Criosd,  araon 
na  nithe  a  ta  air  nèamh,  agus  na 
nithe  a  ta  air  talamh,  eadhon  ann- 
san: 

1 1  Anns  an  d'f huair  sinne  mar 


creutair. — 2  uithibh  nèamhaidh. 

an  ceudna  oighreachd,  air  dhuinn 
bhi  air  ar  roimh-orduchadh  a  rèir 
rùin  an  ti  a  ta  'g  oibreachadh  nan 
uile  nithe  rèir  comhairle  a  thoile 
fèin; 

12  Ionnus  gu'm  bitheamaid-ne, 
a  chuir  air  tùs  earbsa  ann  an 
Criosd,  chum  cliu  a  ghlòire-san. 

13  Anns  an  do  chuir  sibhse  mar 
an  ceudna  dòchas,  air  dhuibh  focal 
na  fìrinn  a  chluinntinn,  eadhon 
soisgeul  bhur  sìàinte:  neach  an 
dèigh  dhuibh  creidsinn  ann,  chuir- 
eadh  seula  oirbh  le  Spiorad 
naomh  sin  a'  gheallaidh, 

14  Neach  is  e  geall-daingnich  * 
ar  n-oighreachd-ne,  gu  teackd 
saorsa  na  seilbhe  a  cheannachadh, 
chum  cliu  a  ghlòire. 

15  Uime  sin  air  cluinntinn 
domhsa  mar  an  ceudna  bhur 
creidimh-sa  anns  an  Tighearn  Iosa, 
agus  bhur  gràidh  do  na  naoimh 
uile, 

16  Ni'n  sguiream  do  bhi  toirt 
buidheachais  air  bhur  son,a'  luadh 
oirbh  ann  am  urnuighibh ; 

17  Gu'n  tugadh  Dia  ar  Tigh- 
earna  Iosa  Criosd,  Athair  na  glòire, 
spiorad  gliocais  agus  foillseachaidh 
dhuibh,  ann  an  eòlas  airsan ; 

18  Sùile  bhur  n-inntinn  bhi 
air  an  soillseachadh,  chum  fios  a 
bhiagaibh  ciode  dòchas  aghairme- 
san,  agus  ciod  e  saoibhreas  glòire 
'oighreachd-san  anns  na  naomh- 
aibh, 

19  Agus  ciod  e  ro-mheud  a 
chumhachd  d'ar  taobhne  a  ta 
creidsinn,  a  rèir  oibreachaidh  a 
thrèin  neirt ; 

20  Adh'oibrich  e  ann  an  Criosd, 
'nuair  a  thog  e  o  na  marbhaibh  e, 
agus  a  chuir  e  'na  shuidhe  air  a 


dheas-làimh  fèin  e  anns  na  k-ion- 
adaiòk  nèamhaidh, 

21  Gu  ro  àrd  os  ceann  gach 
uile  uachdaranachd,  agus  cumh- 
achd,  agus  neirt,  agus  tighearnais, 
agus  gach  ainme  a  dh'ainmichear, 
cha'n  e  mhàin  san  t-saoghal  so, 
ach  san  t-saogkal  ri  teachd  mar 
an  ceudna. 

22  Agus  chuir  e  na  h-uile  nithe 
fuidh  a  chosaibh,  agus  thug  se  e 
gu  bki  'na  cheann  os  ceann  nan 
uile  nithe  do'n  eaglais, 

23  A  ta  'na  corp  aige,  lànachd 
an  ti  a  ta  lìonadh  nan  uile  nitke 
anns  na  h-uile. 

CAIB.  II. 


\  Le  a  ckoimeas  r'a  ckèile  ciod  a 
bka  sinn  tkaobk  nàduir,  5  agus 
ciod  a  tka  sinn  thaobh  gràis, 
10  iha  e  cur  an  cèitt  gu'n  d'rin- 
neadh  sinn  air  son  dheadk  oibre, 
Sfc. 

AGUS  bkeotkaick  e  sibhse,  a 
bha  marbh  ann  an  euceart- 
aibh  agus  ann  am  peacaibh. 

2  Anns  an  do  ghluais  sibh  sna 
h-amannaibh  a  chaidh  seachad,  a 
rèir  gnàtha  an  t-saoghail  so,  a 
rèir  uachdarain  cumhachd  an 
athair,  an  spioraid  a  tha  nis  ag 
oibreachadh  ann  an  cloinn  na 
h-easumhlachd. 

3  Am  measg  an  robh  againn 
uile  mar  an  ceudna  ar  caitheadh- 
beatha  roimhe  so,  ann  an  ana- 
miannaibh  ar  feòla,  a'  deanamh 
toil  na  feòla,  agus  nan  smuainte2; 
agus  bha  sinn  a  thaobh  nàduir 
'nar  cloinn  na  feirge,  eadhon  mar 
chàch. 

4  Ach  Dia,  a  ta  saoibhir  ann  an 


earlas. — 2  na  h-inntinn. 

tròcair,  air  son  a  mhòr-ghràidh 
leis  an  do  ghràdhaich  e  sinn, 

5  Eadhon  air  dhuinn  a  bhi 
marbh  ann  am  peacaibh,  chomh- 
bheothaich  e  sinn  maille  ri  Criosd, 
(troimh  ghràs  a  ta  sibh  air  bhur 
tearnadh1.) 

6  Agus  chomh-thog,  agus 
chomh-shuidhich  e  sinn  ann  an 
ionadaibh  nèamhaidh  ann  an  Iosa 
Criosd : 

7  Chum  gu'm  foillsicheadh  e 
anns  na  linnibh  ri  teachd  saoibh- 
reas  ro  phailt  a  ghràis,  ann  an 
caoimhneas  d'ar  taobhne  troimh 
Iosa  Criosd. 

8  Oir  is  ann  le  gràs  a  ta  sibh  air 
bhur  tèarnadh,  troimh  chreid- 
imh ;  agus  cha'n  ann  uaibh  fèin : 
is  e  tiodhlacadh  Dhè  e : 

9  Cha'n  ann  o  oibribh,  chum 
nach  deanadh  neachairbith  uaill: 

10  Oir  is  sinne  'obair-san,  air  ar 
cmthachadh  ann  an  Iosa  Criosd 
chum  dheadh  oibre,  air  son  an 
d'ulluich  Dia  roimh-làimh  sinn, 
chum  gu'n  gluaiseamaid  annta. 

1 1  Uime  sin  cuimhnichibh,  air 
dhuibh  a  bhi  san  aimsir  a  chaidh 
thairis  'nur  Cinnich  san  fheòil, 
d'an  goirear  an  neo-thimchioll- 
ghearradh  leosan  d'an  goirear  an 
timchioll-ghearradh  làmh-dheanta 
san  fheòil; 

12  Gu  robh  sinn  san  àm  sin  as 
eugmhais  Chriosd,  'nar  coimhich 
do  chomh-fhlaitheachd  Israeil, 
agus  'nar  coigrich  do  choimh- 
eheanglaibh  a'  gheallaidh,  as 
eugmhais  earbsa,  agus  gun  Dhia 
anns  an  t-saoghal : 

13  Ach  a  nis  ann  an  Iosa 
Criosd,  tha  sibhse  a  bha  roimhe 
so  fad  o  làimh,  air  bhur  toirt  am 
fagus  troimh  fhuil  Chriosd. 

14  Oir  isesan  ar  sìothchaint-ne, 


a  rinn  aon  dhinn  araon,  agus  a 
bhris  sìos  balla  meadhonach  an 
eadar-dhealachaidh ; 

15  Air  dha  an  naimhdeas  a  chur 
air  cùl  troimh  fheòil  fèin,  eadhon 
lagh  nan  aitheanta,a  chuireadh  sìos 
ann  an  orduighibh,  chum  gu'n 
deanadh  e  ann  fèin  do  dhithis  aon 
duine  nuadh  mar  sin  a'  deanamh 
sìth. 

16  Agus  gu'n  deanadh  e  rèidh 
faraon  iad  ri  Dia  ann  an  aon  chorp 
troimh  a'  chroinn-cheusaidh,  air 
dha  an  naimhdeas  a  mharbhadh 
le  sin : 

17  Agus  thàinig  e  agus  shear- 
monaich  e  sìothchaint  dhuibhse  a 
bha  am  fad,  agus  dhoibhsan  a  bha 
am  fagus. 

18  Oir  tridsan  tha  araon  slighe 
againn  gu  dol  a  steach  troimh  aon 
Spiorad  chum  an  Athar. 

19  A  nis  uime  sin  cha  'n'eil 
sibh  ni's  mò  'nur  coigrich  agus 
'nur  coimhich,  ach  'nur  luchd  aon 
bhaile  ris  na  haomhaibh,  agus  'nur 
muinntir-teaghlaich  Dhè; 

20  Agus  tha  sibh  air  bhur 
togail  suas  air  buanit  nan  abstol 
agus  nam  fàidh,  air  bhi  do  losa 
Criosd  fèin  'na  chloich-chinn  na 
h-oisinn ; 

21  Anns  am  bheil  an  aitreabh 
uile,  ceangailte  gu  ceart  r'a  chèile, 
a'  fàs  suas  chum  bhi  'na  teampull 
naomh  san  Tighearn : 

22  Anns  am  bheil  sibhse  mar 
an  ceudna  air  bhur  comh-thogail 
suas  chum  bhi  'nur  tigh-còmh- 
nuidh  do  Dhia  troimh  an  Spiorad. 

CAD3.  III. 

5  Rinneadh  an  rùn-dìomhair, 
gu'm  biodh  na  Cinnich  air  an 
saoradhffhoillseachadh  do  Phòl; 

8  agus  thugadh  an  gràs  dkasan, 
sin  a  shearmonachadh ;  13  tha  e 
ag  iarraidh  orra  gun  iad  a 
dhyiiannachadh  air  son  a  thriob- 
laid-san. 

AIR  an  aobhar  so,  tha  mise 
Pòl  a'm'  phriosanach  Iosa 
Criosd,  air  bhur  sonsa,  a  Chin- 
neacha ; 

2  Ma  chuala l  sibh  mu  f  hritheal- 
adh  gràis  Dè,  a  thugadh  dhomhsa 
air  bhur  sonsa2: 

3  Gu'n  d'rinn  e  aithnichte 
dhomh  troimh  fhoillseachadh  an 
rùn-dìomhair,  (mar  a  sgrìobh  mi 
roimhe  gu  h-aithghearr, 

4  Leis  am  feud  sibh,  air  dhuibh 
a  leughadh,  m'eòlas  ann  an  rùn- 
dìomhair  Chriosd  a  thuigsinn.) 

5  Ni,  ann  an  linnibh  eile,  air 
nach  d'thugadh  fios  do  chloinn 
nan  daoine,  mar  a  ta  e  nis  air 
fhoillseachadh  d'a  abstolaibh 
naomha  agus  d'a  f  hàidhibh  troimh 
an  Spiorad ; 

6  Gu'm  biodh  na  Cinnich  'nan 
comh-oighreachaibh,  agus  'nan 
comh-chorp,  agus  'nan  luchd- 
comhpairt  d'a  ghealladh-san  ann 
an  Criosd,  troimh  an  t-soisgeul : 

7  Air  an  d'rinneadh  mise  a'm' 
mhinisteir,a  rèir  tiodhlaic  gràis  Dè 
a  thugadh  dhomh,  a  rèir  oibreach- 
aidh  èifeachdaich  a  chumhachd- 
san. 

8  Dhomhsa,  a's  lugha  na'n  ti 
a's  lugha  do  na  naomhaibh  uile, 
thugadh  an  gràs  so,  saoibhreas 
Chriosd,  nach  feudar  a  rannsach- 
adh,  a  shearmonachadh  am  measg 
nan  Cirmeach; 

9  Agus  gu'n  deanainn  soilleir 
do  na  h-uile  dhaoinibh,  ciod  e  co- 
munn  an  rùin-dìomhair  sin,  a 
bha  folaichte  ann  an  Dia  o  thois- 


each  an  t-saoghail,  a  chruthaich  na 
h-uile  nithe  troimh  Iosa  Criosd : 
_  10  Chum  gu'n  deantadh  aith- 
nichte  nis  do  na  h-uachdaranach- 
daibh  agus  do  na  cumhachdaibh 
ann  an  ionadaibh  nèamhaidh,  leis 
an  eaglais,  gliocas  eagsamhuil 
Dhè. 

1 1  A  rèir  an  rùin  shiorruidh  a 
rùnaich  e  ann  an  Iosa  Criosd  ar 
Tighearn : 

12  Anns  am  bheil  againn 
dànachd  agus  slighe  gu  dol  a 
steach  ann  am  muinghin  troimh  a 
chreidimh-san. 

13  Uime  sin  iarram  nach  lagaich 
sibh  à  leth  mo  thrioblaidean-sa  air 
bhur  son,  ni  a's  e  bhur  glòirse. 

14  Air  an  aobhar  so  lùbam  mo 
ghlùine  do  Athair  ar  Tighearna 
Iosa  Criosd, 

15  Air  an  ainmichear  an  teagh- 
lach  uile  air  nèamh  agus  air 
talamh, 

16  Gu'n  deònaicheadh  e  dhuibh 
a  rèir  saoibhreis  a  ghlòire,  bhi  air 
bhur  neartachadh  gu  treun,  troimh 
a  Spiorad-san  anns  an  duine  an 
leth  stigh ; 

17  Ionnus  gu'n  gabh  Criosd 
còmhnuidh  ann  bhur  cridhe  troimh 
chreidimh ;  chum  air  dhuibh  bhi 
air  bhur  freumhachadh,  agus  air 
bhur  stèidheachadh  ann  an  gràdh, 

18  Gu'm  bi  sibh  comasach 
maille  ris  na  naomhaibh  uile,  air 
a  thuigsinn  ciod  e  leud,  agus  fad, 
agus  doimhne,  agus  àirde; 

19  Agus  air  gràdh  Chriosd  aith- 
neachadh,  a  chaidh  thar  gach 
uile  eòlas,  chum  as  gu'm  bi  sibh 
air  bhur  lìonadh  le  uile  lànachd 
Dhè. 

20  A  nis  dhasan,  d'an  comas 
na  h-uile  nithe  a  dheanamh  gu 


1  0  chuala.—  •  tVur  taobhsa. 

h-anabarrach  ro  phailt,  thar  gach 
ni  a's  urradh  sinne  iarraidh  no 
smuaineachadh,  a  rèir  a'  chumh- 
achd  a  ta  'g  oibreachadh  gu  h-èif- 
eachdach  annainn, 

21  Dhasan  gu  robh  glòir  anns 
an  eaglais  troimh  Iosa  Criosd,  air 
feadh  gach  uile  linn,  gu  saoghal 
nan  saoghal.     Amen. 

CAIB.  IV. 

1  Tha  e  'gan  earlachadh  chum 
aonachd ;  chum  gu'm  biodh  an 
eaglais  air  a  togail,  16  agus 
gu'mfàsadhisuas  ann  an  Criosd: 
18  Tha  e  'gan  gairm  o  neoghloine 
nan  Cinneach,  fyc. 

UIME  sin,thamiseprìosanach 
an  Tighearn  a'guidheadh 
oirbh  gu'n  gluais  sibh  gu  cubhaidh 
do'n  ghairm  leis  an  do  ghairm- 
eadh  sibh ; 

2  Leis  gach  uile  irioslachd  inn- 
tinn  agus  mhacantas,  le  fad-fhul- 
angas,  a'  giùlan  le  chèile  ann  an 
gràdh; 

3  A'  deanamh  dìchioll  air  aon- 
achd  an  Spioraid  a  choimhead  ann 
an  ceangal J  na  sìth. 

4<Is  aon  chorp  agus  aon  Spiorad 
a  ta  ann,  amhuil  mar  an  ceudna 
a  ghairmeadh  sibh  ann  an  aon 
mhuinghin  bhur  gairme ; 

5  Aon  Tighearn,  aon  chreidimh, 
aon  bhaisteadh, 

6  Aon  Dia  agus  Athair  nan 
uìle,  a  tha  os  ceann  nan  uile,  agus 
troimh  na  h-uile,  agus  annaibhse 
uile. 

7  Ach  thugadh  gràs  do  gach 
aon  againn,  a  rèir  tomhais  tiodh- 
laic  Chriosd. 

8  Uime  sin  a  deir  e,  Air  dol 
suas  da  an  àird',  thug  e  bruid  am 


braighdeanas,  agus  thug  e  tiodh- 
lacan  do  dhaoinibh. 

9  (A  nis  gu'n  deachaidh  e  suas, 
ciod  e,  ach  gu'n  deachaidh  e  air 
tùs  sìos  gu  ionadaibh  ìochdarach 
na  talmhainn  ? 

10  An  ti  a  chaidh  sìos,  is  e  sin 
fèin  e,  a  chaidh  suas  mar  an  ceud- 
na  gu  ro  àrd  os  ceann  nan  uile 
nèamh,  chum  gu'n  lìonadh  e  na 
h-uile  nithe.) 

1 1  Agus  thug  e  droing  àraidh 
gu  bhi  'nan  abstolaibh;  droing 
eile,  gu  bhi  'nam  f  àidhibh ;  agus 
droing  eile,  gu  bhi  'nan  soisgeul 
aichibh ;  agus  droing  eile  gu  bhi 
'nan  aodhairibh,  agus  'nan  luchd- 
teagaisg; 

12  Chum  na  naoimh  a  dheas- 
achadh2  chum  oibre  na  minis- 
treileachd,  chum  togail  suas  cuirp 
Chriosd : 

13  Gus  an  tig  sinn  uile  ann 
an  aonachd  a'  chreidimh,  agus 
eòlais  Mhic  Dhè,  chum  duine  iom- 
lan,  chum  tomhais  àirde  lànachd 
Chriosd : 

14  Chum  as  nach  bi  sinn  à  so 
suas  'nar  leanabaibh,  air  ar  tonn- 
luasgadh,  agus  air  ar  giùlan  mu'n 
cuairt  leis  gach  uile  ghaoith  teag- 
aisg,  le  cleasachd  dhaoine,  agus 
seòltachd  cealgach,  leis  am  bheii 
iad  gu  h-innleachdach  ri  feall- 
fholach  chum  meallaidh : 

15  Ach  a'  labhairt  na  fìrinn 
ann  an  gràdh,  gu'm  f  às  sinn  suas 
anns  na  h-uile  nithibh  chuige-san, 
a's  e  an  ceann,  eadhon  Criosd : 

16  O'm  bheil  an  corp  uile,  air 
a  cheangal  gu  ceart,  agus  air  a 
dhlùthachadh  troimh  an  ni  sin  a 
tha  gach  alt  a'  toirt  uaith,  a  rèir 
oibreachaidh  èifeachdaich  ann  an 
tomhas  gach  buill,  a'  faghail  fàs 


comh-bhann. — 2  a  dheanamh  iomlan. 

cuirp,  chum  a  thogail  fèin  suas 
ann  an  gràdh. 

17  So,  uime  sin,  a  deiream,  agus 
guidheam  am  fianuis  an  Tigh- 
earna,  gun  sibh  a  dh'imeachd  à 
so  suas  mar  a  ta  na  Cinnich  eile 
ag  imeachd,  ann  an  dìomhanas 
an  inntinn  fèin ; 

18  Aig  am  bheil  an  tuigse  air 
a  dorchachadh,  air  dhoibh  bhi 
'nan  coimhich  do  bheatha  Dhè, 
thaobh  an  aineolais  a  ta  annta, 
troimh  chruas  an  cridhe  : 

19  Muinntir,  air  dhoibh  am 
mothachadh  a  chall,  a  thug  iad 
fèin  thairis  do  mhi-nàire,  chum 
gach  uile  neoghloine  chur  an 
gnìomh  le  cìocras. 

20  Ach  cha  d'fhòghluim  sibhse 
Criosd  mar  so ; 

21  Ochuala  sibh  e,  agus  atheag- 
aisgeadh  leis  sibh,  mar  a  ta  an 
f  hìrinn  ann  an  Iosa : 

22  Gu'n  cuir  sibh  dhibh,  thaobh 
a'  cheud  chaitheadh-beatha,  an 
seann  duine,  a  tha  truaillidh  a  rèir 
nan  anamiann  cealgach : 

23  Agus  gu'm  bi  sibh  air  bhur 
n-ath-nuadhachadhann  an  spiorad 
bhur  n-inntinn : 

24  Agus  gu'n  cuir  sibh  umaibh 
an  nuadh-dhuine,  a  tha  air  a 
chruthachadh  a  rèir  Dhè  am  fìr- 
eantachd  agus  am  fìor  naomh- 
achd. 

25  Uime  sin,  air  dhuibh  a' 
bhreug  a  chur  uaibh,  labhraibh  an 
fhìrinn  gach  neach  r'a  choimh- 
earsnach :  oir  is  buill  sinn  d'a 
chèile. 

26  Biodh  fearg  oirbh,  agus  na 
peacaichibh  :  na  luidheadh  a' 
ghrian  air  bhur  corruich  : 

27  Agus  na  tugaibh  àit  do'n 
diabhul. 

28  An  ti  a  ghoid,  na  goideadh 


e  ni's  mò  :  ach  gu  ma  fearr  leis 
saothair  a  dheanamh,  ag  oibreach- 
adh  an  ni  a  ta  maith  le  a  làmh- 
aibh,  chum's  gu'm  bi  aige  ni  r'a 
phàirteachadh  ris  an  neach,  air  am 
bheil  uireasbhuidh. 

29  Na  tigeadh  cainnt  thru- 
aillidh  air  bith  a  mach  as  bhur 
beul  ach  an  ni  sin  a  ta  maith 
chum  deadh-fhòghluim,  ionnus 
gu'n  toir  e  gràs  do'n  luchd-èisd- 
eachd. 

30  Agus  na  cuiribh  doilgheas 
air  Spiorad  naomh  Dhè,  leis  an 
do  chmreadh  seula  oirbh  gu  là  na 
saorsa. 

31  Biodh  gach  uile  sheirbhe, 
agus  corruich,  agus  fearg,  agus 
gàrrthaich l,  agus  toibheum  air  an 
togail  uaibh,  maille  ris  gach  uile 
mhì-run. 

32  Agus  bithibh  caoimhneil 
teo-chridheach  d'a  chèile;  a'  tabh- 
airt  maitheanais  d'a  chèile,  eadhon 
mar  a  thug  Dia  maitheanas 
dhuibhse  ann  an  Criosd, 

CAIB.  V. 

2  An  dèigh  earailean  coitchionn 
chum  gràidh,  3  chum  strìopachas 
a  sheachnadh,  4  agus  na  h-uile 
neoghloine,  22  tha  e  labhairt  mu 
dhleasdanasaibh  fa  leth,  cionnus 
is  còir  do  mhnàìbh  bhi  ùmhald'am 
fearaibh-pòsda,  fyc. 

UIME     sin    bithibhse     'nur 
luchd-leanmhuinn  air  Dia, 
mar  chloinn  ghràdhaich ; 

2  Agus  gluaisibh  ann  an  gràdb, 
eadhon  mar  a  ghràdhaich  Criosd 
sinne,  agus  a  thug  se  e  fèin  air  ar 
son,  'na  thabhartas  agus'na  ìobairt 
deadh-bholaidh  do  Dhia. 

3  Ach  na  biodh  strìopachas, 
agus  gach  uile   neoghloine,    no 


1  àrd-ghlaodhaich. 

sannt,  uiread  as  air  an  ainmeach- 
adh  'nur  measg,  mar  is  cubhaidh 
do  naomhaibh. 

4No  draosdachd1  no  còmhradh 
amaideach,  no  bao-shùgradh, 
nithe  nach  'eil  iomchuidh :  ach 
gu  ma  fearr  leibh  breith-buidh- 
eachais. 

5  Oir  a  ta  fios  agaibh  air  so, 
nach  'eil  aig  fear  strìopachais  air 
bith,  no  aig  neach  neoghlan,  no 
aig  duine  sanntach,  (a  tha  'na 
fhear-ìodhol-aoraidh,)  oighreachd 
ann  an  rìoghachd  Chriosd  agus 
Dhè. 

6  Na  mealladh  neach  air  bith 
sibh  le  briathraibh  dìomhain :  oir, 
air  son  nan  nithe  sin,  tha  fearg 
Dhè  a'  teachd  air  cloinn  na 
h-easumlachd. 

7  Na  bithibhse  uime  sin  'nur 
luchd-comhpairt  riu. 

8  Oir  bha  sibh  uair-eigin  'nur 
dorchadas,  ach  a  nis  tha  sibh  'nur 
.solus  san  Tighearn :  gluaisibh  mar 
chloinn  an  t-soluis; 

9  (Oir  a  ta  toradh  an  Spioraid 
anns  an  uile  mhaitheas,  agus  ion- 
racas,  agus  f  hìrinn  ;) 

10  A'  dearbhadh  ciod  an  ni  a 
tha  taitneach  do'n  Tighearn. 

11  Agus  na  biodh  comh-cho- 
munn  agaibh  ri  oibribh  neo-thar- 
bhach  an  dorchadais,  ach  gu  ma 
fearr  leibh  an  cronachadh. 

12  Oir  is  gràineil  eadhon  r'an 
innseadh  na  nithe  a  ta  air  an 
deanamh  ìeo  os  ìosal. 

13  Ach  a  ta  na  h-uile  nithe  a 
tha  air  an  cronachadh,  air  an 
deanamh  follaiseach  leis  an  t-so- 
lus  :  oir  gach  uile  ni  a  ni  soilleir, 
is  solus  e. 

14  Uime  sin  a  deir  e,  Mosgail, 
thusa  a  tha  d'  chodal,  agus  èirich 


o  na  marbhaibh,  agus  bheir  Criosd 
solus  duit. 

15  Feuchaibh  uime  sin  gu'n 
gluais  sibh  gu  faicilleach,  cha'n 
ann  mar  amadain,  ach  mar  dhaoi- 
ne  glice. 

1 6  Ag  ath-cheannach  na  h-aims- 
ir,  do  bhrìgh  gu  bheil  na  làithean 
olc. 

17  Air  an  aobhar  sin  na  bith- 
ibhse  neo-ghlic,  ach  a'  tuigsinn 
ciod  i  toil  an  Tighearna. 

18  Agus  na  bithibh  air  mhisg 
le  fìon,  anns  am  bheil  anabarr; 
ach  bithibh  air  bhur  lìonadh  do'n 
Spiorad : 

19  A'  labhairt  ribh  fèin  ann  an 
salmaibh,  ann  an  laoidhibh,  agus 
ann  an  dànaibh  spioradail,  a'  seinn 
agus  a'  deanamh  ciuil  'nur  cridhe 
do'n  Tighearn. 

20  A'  toirt  buidheachais  a 
ghnàth  air  son  nan  uile  nithe  do 
Dhia,  eadhon  an  t-Athair,  ann  an 
ainm  ar  Tighearna  Iosa  Criosd; 

21  Air  dhuibh  bhi  ùmhal  d'a 
chèile  ann  an  eagal  Dè. 

22  Amhnài,bithibh  ùmhal  d'ur 
daoinibh  fèin,  mar  do'n  Tigh- 
earn. 

23  Oir  is  e  an  duine  ceann 
na  mnà,  eadhon  mar  is  e  Criosd 
ceann  na  h-eaglais :  agus  is  esan 
Slànuighear  a'  chuirp. 

24  Uime  sin  mar  a  ta'n  eaglais 
ùmhal  do  Chriosd,  mar  sin  biodh 
na  mnài  d'an  daoinibh  fèin  mar 
an  ceudna  anns  gach  ni : 

25  A  dhaoine,gràdhaichibh  bhur 
mnài  fèin,  eadhon  mar  a  ghràdh- 
aich  Criosd  an  eaglais,  agus  athug 
se  e  fèin  air  a  son ; 

26  Chum  gu  naomhaicheadh, 
agus  gu'n  glanadh  e  i  le  ionnlad 
an  uisge  troimh  an  f  hocal, 


1  graosdachd,  cainnt  shalach. 

27  Chum  gu'n  cuireadh  e  'na 
làthair  fèin  i  'na  h-eaglais  ghlòr- 
mhoir,  gun  smal,  gun  phreasadh *, 
no  ni  air  bith  d'an  leithidibh  sin; 
ach  chum  gu'm  biodh  i  naomh, 
agus  neo-lochdach. 

28  Is  amhluidh  sin  is  còir  do 
na  daoinibh  am  mnài  fèin  a 
ghràdhachadh,  mar  an  cuirp  fèin  : 
an  ti  a  ghràdhaicheas  a  bhean,  tha 
e  'ga  ghràdhachadh  fèin. 

29  Oir  cha  d'thug  duine  air  bith 
riamh  fuath  d'a  f  heòil  fèin ;  ach 
altrumaidh  agus  eiridnidh2  e  i, 
eadhon  mar  a  ta  an  Tighearn  a' 
deanamh  do'n  eaglais : 

30  Oir  is  buill  sinn  d'a  chorp, 
d'a  fheòil,  agus  d'a  chnàmhaibh- 
san. 

31  Air  an  aobhar  so  fàgaidh 
duine  'athair  agus  a  mhàthair,  agus 
dlùth-leanaidh  e  r'a  mhnaoi,  agus 
bithidh  an  dithis  'nan  aon  fheòil. 

32  Is  dìomhaireachd  mhòr  so : 
ach  labhram  mu  Chriosd  agus  an 
eaglais. 

33  Gidheadh,  thugadh  gach  aon 
agaibhse  fa  leth  gràdh  d'a  mhnaoi 
amhuil  mar  dha  fèin;  agus  feuch- 
adh  a'  bhean  gu'n  toir  i  urram 
d'a  duine. 

CAIB.  VI. 

1  Dleasdanas  cloinne  d'am  pàran- 
taibh,  5  sheirbhiseach  d'am  maigh- 
stiribh.  10  Is  cogadh  ar  beatha, 
1 2  cha'n  ann  a  mhdin  an  aghaidh 
fola  agus  feola,  ach  mar  an 
ceudna  an  aghaidh  naimhde  spio- 
radail. 

ACHLANN,    bithibh    ùmhal 
d'ur   pàrantaibh    fèin    san 
Tighearn :  oir  a  ta  so  ceart. 
2  Thoir  onoir  do  t'  athair  agus 


do  d'  mhàthair,  (is  i  so  a'  cheud 
àithne  le  gealladh ;) 

3  Chum  gu'n  èirich  gu  maith 
dhuit,  agus  gu'm  bi  thu  fad- 
shaoghalach  air  an  talamh. 

4  Agus  aithriche,  na  bros- 
naichibh  bhur  clann  chum  feirge: 
ach  togaibh  3  iad  ann  an  oilean  a- 
gus  ann  an  teagasg  an  Tighearna. 

5  A  sheirbhiseacha,  bithibh 
ùmhal  d'ur  maighstiribh  a  rèir  na 
feòla,  le  h-eagal  agus  crith,  ann  an 
treibhdhireas  bhur  cridhe,  mar  do 
Chriosd : 

6  Cha'n  ann  le  sùil-sheirbhis, 
mar  dhroing  a  ni  toil  dhaoine,  ach 
mar  sheirbhisich  Chriosd,  a'  dean- 
amh  toil  Dè  o'n  chridhe; 

7  Le  deadh  thoil  a'  deanamh 
seirbhis,  mar  do'n  Tighearn,  agus 
cha'n  ann  do  dhaoinibh : 

8  Air  dhuibh  fios  a  bhi  agaibh, 
ge  b'e  maith  air  bith  a  ni  aon 
neach,  gu'm  faigh  e  an  ni  so  fèin 
o'n  Tighearn,  raa's  saor  no  daor  e. 

9  Agus  a  mhaighstirean,  dean- 
aibhse  na  nithe  ceudna  dhoibh- 
san,  a'  leigeadh  dhibh  bagraidh : 
air  dhuibh  fios  a  bhi  agaibh  gu 
bheil  s  bhur  maighstir  fèin  air 
nèamh  mar  an  ceudna,  agus  nach 
'eil  gnùis-bhreth  maille  ris. 

10  Fa  dheoidh,  mo  bhràithre, 
bithibh  làidir  san  Tighearn,  agus 
ann  an  neart  a  chumhachd-san. 

11  Cuiribh  umaibh  uil'  arm- 
achd  Dhè,  chum's  gu'm  bi  sibh 
comasach  air  seasamh  an  aghaidh 
cuilbheirtean  an  diabhuil. 

12  Oir  cha  'n'eil  sinn  a'  gleachd- 
adh  a  mhàin  ri  fuil  agus  feòil,  ach  ri 
uachdaranachdaibh,  ri  cumhachd- 
aibh,  ri  riaghlairibh  dorchadais 
an  t-saoghail  so,  ri  aingidheachd 
spioradail  ann  an  ionadaibh  àrda. 


chasadh. — 2  giullaichdidh. — 3  altrumaibh. 

.  13  Uime  sin  glacaibh  d'ur 
n-ionnsuidh  uile  armachd  Dhè, 
chum's  gum  bi  sibh  comasach  air 
seasamh  an  aghaidh  a'  bhuairidh 
san  droch  là,  agus  air  dhuibh  na 
h-uile  nithe  a  dheanamh,  chum 
seasamh, 

14  Seasaibh  uime  sin,  air  bhi 
d'ur  leasraidh  air  an  crioslachadh1 
le  fìrinn,  agus  uchd-èididh  na 
f  ìreantachd  umaibh ; 

15  Agus  uHuchadh  soisgeil  na 
sìth  mar  bhrògan  agaibh  air  bhur 
cosaibh ; 

16  Thar  gach  uile  ni,  a'  glacadh 
chugaibh  sgèith  a'  chreidimh,  leis 
am  bi  sibh  comasach  air  uile 
shaighde2  teinteach  an  droch 
Spioraid  a  mhùchadh. 

17  Agus  glacaibh  clogaid  na 
slàinte,  agus  claidheamh  an  Spio- 
raid,  ni  a's  e  briathar  Dhè : 

18  A'  deanamh  urnuigh  a 
ghnàth  leis  gach  uile  ghnè  ur- 
nuigh  agus  asluchaidh  san  Spio- 
rad,  agus  a'  deanamh  faire  chum 
an  ni  so  fèin  maille  ris  gach  uile 
bhuanachadh,  agus  ghuidheadh  air 
son  nan  naomh  uile ; 

1 9  Agus  air  mo  shonsa,  chum 


gu  toirear  dhomh  comas  Iabh- 
airt,  le  fosgladh  mo  bheòil  ann  an 
dànachd,  chum  gu  foillsich  mj 
rùn-dìomhair  an  t-soisgeil : 

20  Air  son  am  bheil  mi  a'm 
theachdair  ann  an  geimhlibh: 
chum  gu  labhair  mi  gu  dàna  uime, 
mar  is  còir  dhomh  labhairt. 

21  Ach  a  chum  gu'm  bi  fhios 
agaibhse  mar  an  ceudna  air  na 
nithibh  a  bhuineas  domhsa,  agits 
ciod  a  tha  mi  a'  deanamh,  foill- 
sichidh  Tichicus,  bràthair  gràdh- 
ach  agus  ministeir  fìrinneacb 
san  Tighearn,  na  h-uile  nithe 
dhuibh. 

22  Neach  a  chuir  mi  d'ur 
n-ionnsuidh  air  son  an  aobhair  so 
fèin,  chum  gu'm  biodh  fios  nan 
nithe  a  bhuineas  duinne  agaibh, 
agus  gu'n  tugadh  e  comhfhurt- 
achd  d'ur  cridhe. 

23  Sìth  gu  robh  do  na  bràith- 
ribh,  agus  gràdh  maille  ri  creidimh 
o  Dhia  an  t-Athair,  agus  an  Tigh  - 
earn  Iosa  Criosd. 

24  Gu  robh  gràs  maille  riusan 
uile  a  ta  gràdhachadh  ar  Tigh- 
earna  Iosa  Criosd  ann  an  treibh- 
dhireas.     Amen. 


LlTIR  an  Abstoil  PHOIL  chum 

6  TJia  e  cur  an  cèill  a  bhuidheachais 
do  Dhia,  9  a'  deanamh  urnuigh  a 
ghnàth  ri  Dia  gu'  mfàsadh  iad  ann 
an  gràs:  12  Tha  e  nochdadh  na 


tairbhe  afhuair  creidimh  Chriosd 
o  fhidangas-san  anns  an  Ròimh. 

POL  agus  Timoteus  seirbhis- 
ich  Iosa  Criosd,  chum  nan 
naomh  uile  ann  an  losa  Criosd,  a 


1  criosrachadh. — 2  ghathan. 

tha  ann  am  Philipi,  maille  ris  na 
ii-easbuigibh l  agus  na  deacon- 
aibh : 

2  Gràs  duibh  agus  sìothchaint 
o  Dhia  ar  n- Athair,  agus  o'n  Tigh- 
earn  Iosa  Criosd. 

3  Tha  mi  toirt  buidheachais 
do  m'  Dhia  gach  uair  a  chuimh- 
nicheas  mi  oirbh, 

4  (A  ghnàth  ann  am  uile  ur- 
nuighibh  air  bhur  sonsa  uile,  le 
gairdeachas  a'  deanamh  guidh- 
eadh,) 

5  Air  son  bhur  comh-roinn 
do'n  t-soisgeul,  o'n  cheud  là  gus  a 
nis; 

6  Air  dhomh  bhi  dearbhta  as  an 
ni  so  fèin,  eadhon  an  ti  a  thòisich 
deadh  obair  annaibh,  gu'n  coimh- 
lion  e  i  gu  là  Iosa  Criosd  : 

7  Eadhon  mar  is  còir  dhomh 
so  a  smuaineachadh  umaibh  uile, 
do  bhrìgh  gu  bheil  sibh  agam 
ann  mo  chridhe,  agus  gu  bheil 
sibh  uile  'nur  luchd  comh-roinn 
do  m'  ghràs-sa,  faraon  ann  mo 
gheimhlibh,  agus  ann  an  seasamh 
air  son,  agus  ann  an  daingneach- 
adh  an  t-soisgeil. 

8  Oir  is  e  Dia  m'f  hianuis,  cia 
mòr  mo  dhèidh  oirbh  uile,  ann  an 
innibh  Iosa  Criosd. 

9  Agus  a  ta  mi  a'  guidheadh 
so,  gu'm  biodh  bhur  gràdhsa  air  a 
mheudachadh  ni's  mò  agus  ni's 
mò  ann  an  eòlas,  agus  ann  anuile 
thuigse : 

10  Chum's  gu'n  dearbh  sibh 
na  nithe  a's  fearr ;  chum's  gu'm 
bi  sibh  treibhdhireach,  agus  gun 
tuisleadh2  gu  là  Chriosd; 

1  1  Air  bhur  lìonadh  le  toraibh 
na  fìreantachd,  a  tha  troimh  Iosa 
Criosd  chum  glòire  agus  cliu  Dhè. 

12  Ach  is  àill  leam,  a  bhràithre, 


fios  a  bhi  agaibh,  na  nithe  a 
thachair  dhomhsa,  gur  mò  a 
dh'èirich  leo  an  soisgeul  a  chur 
air  aghaidh : 

13  Ionnus  gu  bheil  mo  gheimh- 
lean-sa  ann  an  Criosd  iomraideach 
anns  an  lùchairt  uile,  agus  anns 
gach  àit  eile; 

14  Agus  gu  bheil  moran  do  na 
bràithribh  san  Tighearn  a'  gabhail 
misnich  o  m'  gheimhlibh,  leis  an 
tuilleadh  mòr-dhànachd  a'  labhairt 
an  fhocail  gun  eagal. 

15  Tha  cuid  gu  dearbh  a'  sear- 
monachadh  Chriosd  troimh  fhar- 
mad  agus  strì,  agus  cuid  eile 
troimh  dheadh  thoil. 

16  Tha  aon  dream  a'  searmon- 
achadh  Chriosd  troimh  chonspoid. 
cha'n  ann  gu  treibhdhireach,  a' 
saoilsinn  àmhghar  a  chur  ri  m' 
gheimhlibh-sa : 

1 7  Ach  an  dream  eile  o  ghràdh, 
air  dhoibh  fios  a  bhi  aca  gu'n  do 
chuireadh  mise  gu  seasamh  air  son 
an  t-soisgeil. 

18  Ciodmata?  gidheadh  air 
gach  aon  chor,  co  aca  is  ann  an 
coslas  a  mhàin,  no  da  rìreadh,  a 
ta  Criosd  air  a  shearmonachadh ; 
agus  air  a  shon  so  tha  mise  a' 
deanamh  gairdeachais,  seadh,  agus 
ni  mi  gairdeachas. 

19  Oir  a  ta  fhios  agam  gun  tig 
so  chum  slainte  dhomhsa  troimh 
bhur  n-urnuigh-se,  agus  troimh 
f  hrithealadh  Spioraid  Iosa  Criosd. 

20  A  rèir  mo  ro-dhùil,  agus 
mo  dhòchais,  nach  cuirear  nàire 
orm  ann  an  ni  air  bith,  ach  leis 
an  uile  dhànachd  labhairt,  mar  a 
ghnàth,  gu'm  bi  Criosd  a  nis  mar 
an  ceudna  air  àrdachadh  a'm' 
chorp-sa,  ma's  ann  troimh  bheatha 
no  troimh  bhàs. 


luchd-coimhid. — 2  gun  bhi  'nur  n-aobhar  oilbheim. 

21  Oir  dhomhsa  bhi  beò  is  e 
sin  Criosd,  agus  bàs  fhaghail  is 
buanachad  dhomh  so. 

22  Ach  ma's  beò  dhomh  san 
f  heòil,  's  e  so  toradh  m'  oibre  : 
ach  ciod  d'an  deanainn  roghainn, 
ni'm  fios  domh. 

23  Oir  tha  mi  air  mo  theann- 
achadh  eadar  dhà  ni,  air  dhomh 
bhi  togarrach  air  siubhal,  agus  bhi 
maille  ri  Criosd ;  oir  is  e  so  a's  ro 
f  hearr : 

24  Gidheadh,  's  e  mi  dh'f  han- 
tuinn  san  fheòil,  à's  feumaile 
dhuibhse. 

25  Agus  air  dhomh  bhi  cinn- 
teach  dheth  so,  tha  fhios  agam 
gu'm  fuirich  mi  agus  gu'n  còmh- 
nuich  mi  maille  ribh  uile,  chum 
bhur  cur-sa  air  bhur  n-aghaidh, 
agus  chum  gairdeachais  a'  chreid- 
imh : 

26  Chum  gu'm  bi  bhur  gaird- 
eachas  ni's  pailte  ann  an  Iosa 
Criosd  do  m'  thaobhsa,  air  son  mi 
ohi  a  rìs  a  làthair  maille  ribh. 

27  A  mhàin  caithibh  bhur 
beatha  gu  cubhaidh  do  shoisgeul 
Chriosd :  chum  cò  aca  a  thig  mi 
agus  a  chi  mi  sibh,  no  a  bhios  mi 
as  làthair,  gu'n  cluinn  mi  mu'r 
timchioll,  gu  bheil  sibh  a'  seasamh 
gu  daingean  ann  an  aon  spiorad, 
le  aon  inntinn,  a'  gleacadh  le 
chèile  air  son  creidimh  an  t-sois- 
geil; 

28  Gun  gheilt  ann  an  ni  sam 
bith  oirbh  o  bhur  naimhdibh  :  ni 
a  ta  dhoibh-san  'na  chomhara  cinn- 
teach  air  sgrios,  ach  dhuibhse  air 
slainte,  agus  sin  o  Dhia. 

29  Oir  thiodhlaiceadh  dhuibhse 
air  son  Criosd,  cha'n  e  mhàin 
creidsinn  ann,  ach  mar  an  ceudna 
fulang  air  a  shon ; 


30  Air  dhuibh  an  còmhrag 
ceudna  bhi  agaibh  a  chunnaic  sibh 
annamsa,  agus  a  tha  sibh  a  nis  a' 
cluintinn  a  bhi  annam. 

CAIB    II. 

1  Tha  e  'gan  earalachadh  chum 
irioslachd  inntinn,  le  eisempleir 
ìsleachaidh  agus  àrdachaidh 
Chriosd ;  12  chum  gu'm  biodh 
iad  'nan  solus  dò*n  t-saoghal 
aingidh,  16  agus  'nan  comh- 
fhurtachd  dhasan  an  abstoUsan, 
$c. 

UIME  sin  ma  tha  comhf  hurt- 
achd  air  bith  ann  an  Criosd, 
ma  tha  sòlas  air  bith  gràidh,  ma 
tha  comh-chomunn  air  bith  an 
Spioraid,  ma  tha  truas1  air  bith 
agus  tròcaire ; 

2  Coimlionaibh  mo  ghairdeach- 
as,  gu'm  bi  sibh  a  dh'aon  inntinn, 
a  dh'aon  ghràdh,  a  dh'aon  toil,  a 
dh'aon  bhreithneachadh. 

3  Na  deanar  aon  ni  troimh  chon- 
spoid,  notroimhghlòir  dhìomhain, 
ach  ann  an  irioslachd  inntinn 
measadh  gach  aon  gur  fearr  neach 
eile  na  e  fèin. 

4  Na  seallaibh  gach  aon  air  na 
nithibh  sin  a  bhuineas  da  fèin,  ach 
gach  aon  air  na  nithibh  a  bhuineas 
do  dhaoinibh  eile  mar  an  ceudna. 

5  Uime  sin  biodh  an  inntinn 
cheudna  annaibhse,  a  bha  ann  an 
Iosa  Criosd : 

6  Neach,  air  bhi  dha  ann  an 
cruth  Dhè,  nach  do  mheas  e  'na 
reubainn  e  fèin  bhi  co-ionann 
ri  Dia: 

7  Ach  chuir  se  e  fèin  ann  an 
dìmeas,  a'  gabhail  air  fèin  dreach 
seirbhisich,  air  a  dheanamh  ann 
an  coslas  dhaoine : 


tiom-chridheachd. 

8  Agus  air  dha  bhi  air  f  haghail 
ann  an  cruth  mar  dhuine,  dh'ir- 
ioslaich  se  e  fèin,  agus  bha  e  ùmhal 
gu  bàs,  eadhon  bàs  a'  chroinn- 
cheusaidh. 

9  Air  an  aobhar  sin  dh'àrdaich 
Dia  e  gu  ro  àrd  mar  an  ceudna, 
agus  thug  e  dha  ainm  os  ceann 
gach  uile  ainme : 

10  Chum  do  ainm  Iosa  gu'n 
lùbadh  gach  glùn,  do  nithibh  a  ta 
air  nèamh,  agus  do  nithibh  a  ta  air 
talamh,  agus  do  nithibh  a  ta  fo'n 
talamh ; 

11  Agus  gu'n  aidicheadh  gach 
teanga  gur  e  Iosa  Criosd  an  Tigh- 
earn,  chum  glòire  Dhè  an  Athar. 

12  Uime  sin,  a  mhuinntir  mo 
ghràidh,  mar  a  bha  sibh  ùmhal  a 
ghnàth,  ni  a  mhàin  a'm'  làthairse, 
ach  a  nis  ni's  ro  mhò  as  mo  làth- 
air,  làn  -  oibrichibh  bhur  slàinte 
fèin  le  h-eagal  agus  ball-chrith. 

13  Oir  is  e  Dia  a  dh'oibricheas 
annaibh,  faraon  an  toil  agus  an 
gnìomh  a  rèir  a  dheadh-ghean 
fèin. 

14  Deanaibh  na  h-uile  nithe 
gun  ghearan,  agus  gun  deasboir- 
eachd : 

15  Chum  as  gu'm  bi  sibh  neo- 
choireach,  agus  neo-chronail,  'nur 
cloinn  do  Dhia,  neo-lochdach, 
am  meadhon  ginealaich  f  hiar  agus 
chrosda,  measg  am  bheil  sibhse  a' 
dealrachadh  mar  lochrain  sholuis 
san  t-saoghal  j 

16  A'  cumail  a  mach  focail  na 
beatha;  chum  gu'n  deanamsa 
uaill  ann  an  là  Chriosd,  do  bhrìgh 
nach  do  ruith  mi  gu  dìomhain, 
agus  nach  do  shaothraich  mi  gu 
dìomhain. 

17  Seadh  agus  ma  dh'ìobrar  mi 
air  ìobhart  agus  seirbhis  fhollais- 


each  bhur  creidimhse,  tha  aoibh- 
neas  orm,  agus  deanam  gaird- 
eachas  maraon  ribhse  uile. 

18  Air  an  dòigh  cheudnabiodh 
aoibhneas  oirbhse,  agus  deanaibh 
gairdeachas  maraon  riumsa. 

19  Ach  a  ta  dòchas  agam  anns 
an  Tighearn  Iosa,  Timoteus  a 
chur  gu  goirid  d'ur  n-ionnsuidh, 
chum  as  gu'm  bi  mise  mar  an 
ceudna  ann  an  deadh  mhisnich, 
air  dhomh  fios  fhaghail  ciod  is  cor 
dhuibhse. 

20  Oir  cha  'n'eil  duine  air 
bith  agam  co-ionann  inntinn  ris- 
san,  air  am  bi  cùram  nan  nithe 
a  bhuineas  dhuibhse  gu  dùrach- 
dach. 

21  Oir  tha  na  h-uile  ag  iarr- 
aidh  nan  nithe  a  bhuineas  doibh 
fèin,  cha'n  iad  na  nithe  a  bhuineas 
do  Iosa  Criosd. 

22  Ach  is  aithne  dhuibh  a 
dhearbhadh-san,  mar  mhac  d'a 
athair,  gu'n  d'rinn  e  seirbhis  maille 
riumsa  anns  an  t-soisgeul. 

23  Uime  sin  tha  dùil  agam  esan 
a  chur  d'w  n-ionnsuidh  air  ball,  co 
luath  as  a  chi  mi  ciod  is  cor 
dhomh  fèin. 

24  Ach  tha  earbsadh  agam  anns 
an  Tighearn,  gu'n  tig  mi  fèin  d'ur 
n-ionnsuidh  gu  h-aithghearr  mar 
an  ceudna. 

25  Gidheadh  mheas  mi  gu'm 
b'fheumail,  Epaphroditus  mo 
bhràthair,  agus  mo  chomh-oib- 
riche,  agus  mo  chomh-shaighdear, 
ach  bhur  teachdair-se,  agus  an  ti 
a  fhritheil  do  m'  uireasbhuidh,  a 
chur  d'ur  n-ionnsuidh. 

26  Oir  bha  dèidh  mhòr  aige 
oirbh  uile,  agus  bha  e  làn  tuirse, 
do  bhrìgh  gu'n  cuala  sibhse  gu'n 
robh  e  tinn. 


1  an  deanamh. 

27  Agus  gu  deimhin  bha  e  tinn 
fagus  do'n  bhàs:  gidheadh  rinn 
Dia  tròcair  airj  agus  cha  b'ann 
airsan  a  mhàin,  ach  ormsa  mar 
an  ceudna,  chum  nach  biodh 
doilgheas  air  muin  doilgheis 
orm. 

28  Uime  sin  bu  togarraiche  a 
chuir  mi  d'ur  n-ionnsuìdh  e,  chum 
air  dhuibh  fhaicinn  a  rìs,  gu'm 
biodh  aoibhneas  oirbh,  agus  gu'm 
bu  lughaide  mo  dhoilgheas-sa. 

29  Air  an  aobhar  sin  gabhaibh 
ris  san  Tighearn  leis  an  uile  aoibh- 
neas,  agus  biodh  meas  mòr  agaibh 
air  an  leithidibh  sin : 

30  Do  bhrìgh  air  son  oibre 
Chriosd  gu  robh  e  dlùth  do'n 
bhàs,  agus  nach  robh  suim  aige 
d'a  bheatha  fèin,  chum  gu'n  dean- 
adh  e  suas  uireasbhuidh  bhur  seir- 
bhis-se  do  m'  thaobhsa. 

CAIB.  III. 

1  Tha  e  toirt  rabhaidh  dhoibh  bhi 
air  am  faicill  o  luchd-teagaisg 
brèige  an  timchioll-ghearraidh. 
7  Tha  e  meas  gach  ni  mar  aolach 
agus  chall  chum  Iosa  Criosd 
agus  'fhìreantachd-san  a  chos- 
nadh. 

OS  bàrr,  mo  bhràithre,  dean- 
aibh  gairdeachas  san  Tigh- 
earn.  Gu  deimhin  cha  leasg1 
leamsa  na  nithe  ceudna  a  sgrìobh- 
adh  d'ur  n-ionnsuidh,  ach  dhuibh- 
se  tha  so  tèaruinnte. 

2  Bithibh  air  bhur  faicill  o 
mhadraibh,  bithibh  air  bhur  faicill 
o  dhroch  luchd-oibre,  coimhidibh 
sibh  fèin  o'n  chomh-ghearradh. 

3  Oir  is  sinne  an  timchioll- 
ghearradh,  a  ta  deanamh  aoraidh 
do   Dhia  san    Spiorad,    agus   a' 


deanamh  gairdeachais  ann  an  losa 
Criosd,  agus  nach  'eil  a'  cur  muin- 
ghin  san  fheòil : 

4  Ge  do  dh'fheudainnse  mar 
an  ceudna  muinghin  bhi  agam 
san  fheòil.  Ma  shaoileas  aon 
neach  eile  gu'm  feud  e  muinghin 
a  chur  san  fheòil,  is  mò  na  svn  a 
dhfheudas  mise : 

5  Air  mo  thimchioll-ghearradh 
air  an  ochdamh  là,  do  chinneach  Is- 
raeil,  do  thrèibh  Bheniamin,  a'm' 
Eabhruidheach  do  na  h-Eabh- 
ruidheachaibh ;  a  rèir  an  lagha, 
a'm'  Phairiseach ; 

6  A  thaobh  eud,  a'  deanamh 
geur-leanmhuinn  air  an  eagìais : 
a  rèir  na  f  ìreani 
neo-choireach. 

7  Ach  na  nithe  a  bha  'nam 
buannachd  dhomh,  mheas  mi  iad 
sin  'nan  call  air  son  Chriosd. 

8  Seadh  gun  amharus,  agus 
measam  na  h-uile  nithe  'nan  call- 
dach,  air  son  ro-oirdheirceis  eòlais 
losa  Criosd  mo  Thighearna :  air 
son  an  d'fhuiling  mi  call  nan  uile 
nithe,  agus  measam  gur  aolach 
iad  chum  gur  e  mo  bhuannachd 
Criosd, 

9  Agus  gu  faighear  annsan  mi, 
gun  m'f  hìreantachd  fèin  agam,  a 
ta  o'n  lagh,  ach  an  fhìreantacha 
sin  a  ta  troimh  chreidimh  Chriosd, 
an  f ìreantachd  a  ta  o  Dhia  troimh 
chreidimh : 

10  Chum  eòlas  a  Lhi  agam 
airsan,  agus  air  cumhachd  'aiseir- 
igh-san,  agus  air  comh-chomunn 
'f  hulangais,  air  bhi  dhomh  air  mo 
chur  ann  an  coslas  crutha  r'a 
bhàs2; 

1 1  Dh'f  heuchainn  am  feudainn 
air  aon  chor  teachd  chum  na  h-ais- 
eirigh  o  na  marbhaibh. 


chruaidh,  doilich. — 2  air  mo  dheanamh  a  rèir  a  bhàis. 

12  Cha'n  e  gu'n  d'ràinig  mi 
cheana,  no  gu  bheil  mi  cheana 
foirfe  :  ach  tha  mi  a'  leanmhuinn, 
dh'fheuchainn  am  faigh  mi  greim 
do'n  ni  sin  fèin  air  son  an  do 
ghabhadh  greim  dhiom  le  Iosa 
Criosd. 

13  A  bhràithre,  ni  measam 
gu'n  do  ghlac  mi  greim  :  ach  aon 
ni  a  dheanam,  air  dhomh  na  nithe 
a  ta  air  mo  chùl  a  dhi-chuimh- 
neachadh,agus  bhi  'g  am  shìneadh 
fèin  chum  nan  nithe  a  ta  romh- 
am, 

14  Thami  a'  dian-ruith  dh'ionn- 
suidh  a'  chomharaidh,  chumduaise 
àrd-ghairme  Dhè  ann  an  Iosa 
Criosd. 

]  5  Uime  sin  mheud  dhinne  's 
a  ta  diongalta,  biodh  an  inntinn  so 
againn  :  agus  ma  tha  sibh  ann  an 
ni  sam  bith  air  atharrachadh  inn- 
tinn,  foillsichidh  Dia  an  ni  so  fèin 
duibh. 

16  Gidheadh,  an  ni  air  an 
d'ràinig  sinn  a  cheana,  gluaiseam- 
aid  a  rèir  aon  riaghail,  bitheamaid 
a  dh'aon  inntinn. 

17  A  bhràithre,  bithibhse  le 
chèile  'nur  luchd-leanmhuinn 
ormsa,  agus  thugaibh  an  aire 
dhoibhsan  a  tha  gluasad  air  an 
dòigh  sin,  mar  a  ta  sinne  'nar 
eisempleir  agaibh. 

18  (Oir  a  ta  mòran  a'  gluasad, 
mu'n  dubhairt  mi  gu  minic  ribh, 
agus  mu'm  bheil  mi  nis,  eadhon 
a'  gul,  ag  ràdh  ribh,  gur  naimh- 
dean  iad  do  chrann-ceusaidh 
Chriosd : 

19  D'an  deireadh  bhi  air  an 
sgrios,  d'an  dia  am  brù :  agus 
aig  am  bheil  an  glòir  'nan  nàire, 
aig  am  bheil  an  aire  air  nithibh 
talmhaidh.) 

20  Oir  a  ta  ar  caitheadh-beatha- 
ne  air  nèamh,  an  t-ionad  as  am 


bheil  dùil  againn  fòs  ris  an  t-SIàn- 
uighear,  an  Tighearn  losa  Criosd  : 
21  A  chruth-atharraicheas  ar 
corp  dìblidh,  chum  gu'n  deanar 
e  corah-chosmhuil  r'a  chorp  glòr- 
mhor  fèin,  a  reir  an  oibreach- 
aidh  leis  am  bheil  e  comasach  air 
na  h-uile  nithe  a  chur  fo  cheann- 
sal  fèin. 

CAIB.  IV. 

1  0  chomkairliòk  mionaideack^tka 
e  dol  air  aghaidh  chum  earailean 
coitchionn,  10  a'  nochdadh  cionn- 
us  a  rinn  e  gairdeackas  air  son  an 
tabkartais  dha,  agus  e  'na  luìdhe 
am  prìosan. 

UIME  sin,  mo  bhràithre 
gràdhach  agus  air  am  bheil 
mo  dhèidh,  m'aoibhneas  agus  mo 
chrùn,  seasaibh  mar  so  gu  dain- 
gean  san  Tighearn,  a  mhuinntir 
mo  ghràidh. 

2  Guidheam  air  Euodias,  agus 
guidheam  air  Sintiche,  iad  a  bhi 
dh'aon  inntinn  san  Tighearn. 

3  Agus  iarram  ortsa  mar  an 
ceudna,  a  chompanaich  dhìleis, 
dean  còmhnadh  ris  na  mnàibh  sin 
a  rinn  saothair  maille  riumsa  san 
t-soisgeul,  maille  ri  Clemens,  agus 
a'  chuid  eile  do  m'  chomh-oibrich- 
ibh,  aig  am  bheil  an  ainmean  ann 
an  leabhar  na  beatha. 

4  Deanaibh  gairdeachas  san 
Tighearn  a  ghnàth  :  a  rìs  deiream. 
Deanaibh  gairdeachas. 

5  Biodh  bhur  measarrachd  foll- 
aiseach  do  na  h-uile  dhaoinibh. 
Tka'n  Tighearn  am  fagus. 

6  Na  biodh  ro-chùram  ni  sam 
bith  oirbh  :  ach  san  uile  ni  le 
h-urnuigh  agus  asluchadh  maille 
ri  breith-buidheachais,  biodh  bhur 
n-iarrtuis  air  an  deanamh  aith- 
nichte  do  Dhia. 


CAIB.  IV 

7  Agus  coimhididh  sìth  Dhè,  a 
ta  thar  gach  uile  thuigse,  bhur 
cridhe  agus  bhur  n-inntinn  ann 
an  Iosa  Criosd. 

8  Fa  dheoidh,  a  bhràithre,  ge 
b'e  nithe  ta  fìor,  ge  b'e  nithe  ta 
urramach,  ge  b'e  nithe  ta  ceart, 
ge  b'e  nithe  ta  fìor-ghlan,  ge  b'e 
nithe  ta  ion-ghràidh l,  ge  b'e  nithe 
ta  ionmholta ;  ma  tha  deadh- 
bheus  air  bith  ann,  ma  tha  mol- 
adh  air  bith  ann,  smuainichibh  air 
na  nithibh  sin.    ' 

9  Na  nithe  sin  araon  a  dh'- 
fhòghluim,  agus  a  ghabh  sibh, 
agus  a  chual  agus  a  chunnaic 
sibh  annam-sa,  deanaibh  :  agus 
bithidh  Dia  na  sìothchaint  maille 
ribh. 

10  Ach  rinn  mi  gairdeachas  gu 
mòr  san  Tighearn,  do  bhrìgh  gu'n 
d'ath-ùraicheadh  nis  fa  dheireadh 
bhur  cùram  umam-sa ;  ni  mar  an 
ceudna  anns  an  robh  sibh  cùram- 
ach,  ach  cha  robh  cothrom  agaibh. 

1 1  Ni  h-e  gu'n  labhram  a  thaobh 
uireasbhuidh :  oir  dh'f  hòghluim 
mi,  ge  b'e  staid  am  bheil  mi,  bhi 
toiiichte. 

12  Is  aithne  dhomh  bhi  ìosal, 
agus  is  aithne  dhomh  mar  an 
ceudna  pailteas  a  mhealtuinn  : 
anns  gach  àit,  agus  anns  na  h-uile 
nithibh  theagaisgeadh  mi,  araon 
a  bhi  sàthach  agus  ocrach,  araon 
pailteas  a  shealbhachadh  agus 
uireasbhuidh  fhulang. 

13  Is  urradh  mi  na  h-uile  nithe 
a  dheanamh  troimh  Chriosd,  a 
neartaicheas  mi. 

14  Gidheadh,  is  maith  a  rinn 


sibh  gu'n  do  chomh-phàirtich  sibh 
ri  m'  thrioblaid. 

15  Agus  a  nis  biodh  fhios 
agaibhse,  a  Philipianacha,  ann 
an  toiseach  an  t-soisgeil,  'nuair 
a  dh'f  hàg  mi  Macedonia,  nach  do 
roinn  eaglais  air  bith  riumsa, 
thaobh  tabhairt  agus  gabhail,  ach 
sibhse  a  mhàin. 

16  Oir  eadhon  ann  an  Tesa- 
lonica  chuir  sibh  aon  uair  agus  a 
rìs  a  m'  ionnsuidh  leasachadh  do 
m'  uireasbhuidh. 

17  Ni  h-e  gu  bheil  mi  ag  iarr- 
aidh  tabhartais :  ach  a  ta  mi  'g 
iarraidh  toraidh  a  bhios  pailte 
chum  bhur  cunntais-se. 

18  Ach  a  ta  mi  sealbhachadh 
nan  uile  nithe,  agus  tha  pailteas 
agam  :  lìonadh  mi,  air  dhomh  na 
nithe  f  haotainn  o  Epaphroditus  a 
chuireadh  uaibhse,  àileadh  deadh- 
bhola-idh,  ìobairt  thaitneach,  anns 
am  bheil  tlachd  aig  Dia. 

19  Ach  leasaichidh  mo  Dhia-sa 
bhur  n-uireasbhuidh  uile,  a  rèir 
a  shaoibhreis  ann  an  glòir,  troimb 
Iosa  Criosd. 

20  A  nis  do  Dhia  agus  ar 
n-  Athair-ne,gw  robh  glòir  gu  saogh- 
al  nan  saoghal.     Amen. 

21  Cuiribh  fàilte  air  gach  uile 
naomh  ann  an  Iosa  Criosd.  Tha 
na  bràithrean  a  tha  maille  rium, 
a'  cur  f  àilte  oirbh. 

22  Tha  na  naoimh  uile  a'  cur 
fàilte  oirbh,  gu  h-àraid  iadsan  a 
tha  do  theaghlach  Cheasair. 

23  Gràs  ar  Tighearna  Iosa 
Criosd  gu  robh  maille  ribh  uile, 
Amen. 


1  a  ta  gràdhach,  cairdeil. 

Litir  an  Abstoil  PHOIL  chum  nan 
COLOSIANACH. 


CAlB.  I. 

1  An  dèigh  fàilte  chur  orra,  tha  e 
toirt  buidheachais  do  Dhia  air  son 
an  creidimh,  7  a'  daingneachadh 
teagaisg  Epaphrais,  9  a'  guidh- 
eadh  gu'm  biodh  an  gràs  air  a 
mheudachadh. 

POL  abstol  Iosa  Criosd  troìmh 
thoil  Dè,  agus  Timoteus  ar 
bràthair, 

2  Chum  nan  naomh  agus  nam 
bràthar  dìleas  ann  an  Criosd,  a 
tha  ann  an  Colose  :  Gràs  gu  robh 
dhuibh,  agus  sìth  o  Dhia  ar 
n-Athair,  agus  o,n  Tighearn  losa 
Criosd. 

3  Tha  sinn  a'  toirt  buidheachais 
do  Dhia,  agus  Athair  ar  Tigh- 
earna  Iosa  Criosd,  a'  sìr-dhean- 
amh  urnuigh  air  bhur  sonsa : 

4  O  chuala  sinn  iomradh  bhur 
creidimh  ann  an  Iosa  Criosd  agus 
bhur  gràidh  do  na  naomhaibh 
uile; 

5  Air  son  an  dòchais  a  ta  air  a 
thasgaidh  fa'r  comhair  air  nèamh, 
air  an  cuala  sibh  iomradh  roimhe 
ann  am  focal  fìrinn  an  t-sois- 
geil: 

6  A  thàinig  d'ur  n-ionnsuidhse, 
mar  anns  an  t-saoghal  uile,  agus  a 
tha  tabhairt  toraidh  uaith,  mar  a 
ta  e  deanamh  mar  an  ceudna  'nur 
measgsa,  o'n  là  anns  an  cuala  sibh 
e,  agus  san  d'fhuair  sibh  eòlas  air 
gràs  Dhè  ann  am  fìrinn. 

7  A  rèir  fòs  mar  a  dh'fhògh- 
Juim  sibh  o  Epaphras  ar  coimh- 
sheirbhiseach  gràdhach-ne,  a  tha 


air  bhur  sonsa  'na  mhinisteir  dìl- 
eas  do  Chriosd ; 

8  A  chuir  an  cèill  dhuinne  mar 
an  ceudna  bhur  gràdh-sa  anns  an 
Spiorad. 

9  Air  an  aobhar  so,  cha  'n'eil 
sinne  mar  an  ceudna  a'  sgur,  o'n 
là  a  chuala  sinn  e,  do  dheanamh 
urnuigh  air  bhur  sonsa,  agus  a 
ghuidheadh  gu'm  biodh  sibh  air 
bhur  lìonadh  le  eòlas  a  thoile, 
san  uile  ghliocas  agus  thuigse 
spioradail ; 

10  Chum  gu'n  gluaiseadh  sibh 
gu  cubhaidh  do'n  Tighearn  chum 
gach  uile  thoiieachaidh,  a'  toirt 
toraidh  uaibh  san  uile  dheadh 
obair,  agus  a'  fàs  ann  an  eòlas 
Dè; 

11  Air  bhur  neartachadh  leis 
an  uile  neart  a  rèir  a  chumhachd 
ghlòrmhoir-san,  chum  an  uile 
fhoighidin  agus  fhad-fhulangais 
maille  ri  gairdeachas ; 

12  A'  tabhairt  buidheachais 
do'n  Athair,  a  rinn  sinne  iom- 
chuidh  chum  bhi  'nar  luchd 
comhpairt  do  oighreachd  nan 
naomh  san  t-solus : 

13  A  shaor  sinn  o  chumhacbd 
an  dorchadais,  agus  a  dh'ath- 
arraich  sinn  chum  rìoghachd  Mic 
a  ghràidh-san  : 

14  Anns  am  bheil  againn  saorsa 
troimh  'fhuil-san,  eadhon  maith- 
eanas  nam  peacadh. 

15  Neach  a's  e  ìomhaigh1  an 
Dè  neo-fhaicsinnich,  ceud-ghin  a' 
chruthachaidh  uile2 : 


coslas,  riochd. — 2  nan  uile  chreutair. 

1 6  Oir  is  ann  leis-san  a  chruth- 
aicheadh  na  h-uile  nithe,  a  ta  air 
nèamh,  agus  a  ta  air  talamh,  faic- 
sinneach  agus  neo-fhaicsinneach, 
ma's  àrd-chaithrichean  iad,  ,no 
tighearnais,  no  uachdaranachda, 
no  cumhachda ;  is  ann  leis-san  a- 
gus  air  a  shon-san  a  chruthaich- 
eadh  na  h-uile  nithe  : 

17  Agus  tha  esan  roimh  na 
h-uile  nithibh,  agus  troimh-san  tha 
na  h-uile  nithe  a'  co-sheasamh. 

18  Agus  is  e  ceann  a'  chuirp, 
eadhon  na  h-eaglais :  neach  a's  e 
an  toiseach,  an  ceud-ghin  o  na 
marbhaibh;  chum  gu'm  biodh  aige 
àrd-cheannas  anns  na  h-uile. 

1 9  Oir  b'e  deadh  thoil  an  Athar, 
gu'n  còmhnuicheadh  gach  uile 
iomlanachd  annsan ; 

20  Agus  gu'm  biodh  na  h-uile 
air  an  deanamh  rèidh  ris  fèin 
troimh-san,  air  dha  sìth  a  dhean- 
amh  troimh  f  huil  a  chroinn-cheus- 
aidh-san;  troimh-san  deiream,  ma's 
nithe  iad  a  ta  air  talamh,  no  nithe 
a  ta  air  nèamh. 

21  Agus  sibhse  a  bha  uair-èigin 
'nur  coimheachaibh,  agus  'nur 
naimhdibh  ann  bhur  n-inntinn 
thaobh  dhroch  oibre,  nis  rinn  e 
rèidh  ris  fèin 

22  Ann  an  corp  fheòla  fèin 
troimh'n  bhàs,  chum  sibhse  a  chur 
naomha,  agus  neo-lochdach,  agus 
neo-choireach,  'na  làthair-san : 

23  Ma  dh'fhanas  sibh  anns  a' 
chreidimh  bunaiteach1  agus  dain- 
gean,  gun  bhi  air  bhur  n-atharr- 
achadh  o  dhòchas  an  t-soisgeil,  a 
chuala  sibh,  agus  a  shearmonaich- 
eadh  do  gach  uile  chreutair  a  ta 
fuidh  nèamh ;  air  an  d'rinneadh 
mise  Pòl  a'm'  mhinisteir. 

24  Tha  mi  nis  a*  deanamh 
gairdeachais   ann   am  fhulangas- 


aibh  air  bhur  sonsa,  agus  a' 
coimhlionadh  mheud  's  a  ta 
dhèidh-làimh  do  àmhgharaibh 
Chriosd  ann  am  fheòil,  air  son  a 
chuirp-san,  eadhon  na  h-eaglais  : 

25  D'an  d'rinneadh  mise  a'm' 
mhinisteir  a  rèir  stiubhardachd 
Dhè,  a  thugadh  dhomh  air  bhur 
sonsa,  a  choimhlionadh  focail  Dè ; 

26  Eadhon  an  rùn-dìomhair  a 
bha  folaichte  o  na  linnibh,  agus  o 
na  ginealachaibh  a  chaidh  seachad, 
ach  a  nis  a  tha  air  fhoillseachadh 
d'a  naomhaibh-san : 

27  D'am  bu  toil  le  Dia  fhoill- 
seachadh  ciod  e  saoibhreas  glòire 
an  rùin-dìomhair  so  am  measg 
nan  Cinneach ;  neach  a's  e  Criosd 
annaibhse,  muinghin  na  glòire  ; 

28  Neach  a  ta  sinne  a'  sear- 
monachadh,  a'  toirt  rabhaidh  do 
gach  duine,  agus  a'  teagasg  gach 
uile  dhuine  anns  an  uile  ghliocas; 
chum  gu  nochd  sinn  gach  uile 
dhuine  'na  làthair-san  iomlan  ann 
an  Iosa  Criosd : 

29  An  ni  chum  a  bheileam-sa 
mar  an  ceudna  a'  saoithreachadh, 
a'  deanamh  sbairn  a  rèir  oibreach- 
aidh-san,  a  tha  'g  oibreachadh 
annam  gu  cumhachdach. 

CAD3.  II. 

1  Tha  e  'gan  earalachadh  a  bhi 
bunaiteach  ann  an  Criosd,  8  agus 
a  bhi  air  avi  faicill  o  bheul-aith- 
risibh  dìomhain,  18  agus  o  aor» 
adh  do  aiì 


OIR  b'àill  leam  fios  a  bhi 
agaibh  ciod  e  meud  mo 
chòmhraig  air  bhur  sonsa,  agus 
air  son  na  droinge  a  ta  ann  an 
Laodicea,  agus  air  son  a  mheud 
nach  fhaca  m'aghaidh  anns  an 
f  heòil : 


steidhichte. 

2  Ionnus  gu'm  faigheadh  an 
cridhe  sòlas,  air  dhoibh  bhi  air  an 
dlùth-cheangal  r'a  chèile  ann  an 
gràdh,  agus  chum  uile  shaoibh- 
reis  an  làn-dearbh-bheachd  tuigse, 
chum  eòlais  rùin-dìomhair  Dhè, 
eadhon  an  Athar,  agus  Chriosd ; 

3  Anns  am  bheil  uile  ionmhais 
a'  ghliocais  agus  an  eòlais  fol- 
aichte. 

4  Agus  so  deiream,  air  eagal  gu 
mealladh  neach  air  bith  sibh  le 
briathraibh  tairngeach  h 

5  Oir  ged  tha  mi  uaibh  san 
fheòil,  gidheadh  a  ta  mi  maille 
ribh  san  Spiorad,  a'  deanamh 
gairdeachais  agus  a'  faicinn  bhur 
n-orduigh,  agus  seasmhachd  bhur 
creidimh  ann  an  Criosd. 

6  Uime  sin  mar  a  ghabh  sibh 
chugaibh  an  Tighearn  Iosa  Criosd, 
gluaisibh  ann : 

7  Air  dhuibh  bhi  air  bhur 
freumhachadh  agus  air  bhur  tog- 
ail  suas  annsan,  agus  air  bhur 
daingneachadh  sa'  chreidimh,  a' 
rèir  mar  a  theagaisgeadh  sibh,  a' 
meudachadh  ann  le  breith-buidh- 
eachais. 

8  Thugaibh  an  aire  nach  dean 
neach  air  bith  foirneart  oirbh 
troimh  fheallsanachd2  agus  meall- 
taireachd  dhìomhain,  a  rèir  beul- 
aithris  dhaoine,  a  rèir  ceud-thois- 
eacha  an  t-saoghail,  agus  cha'n 
ann  a  rèir  Chriosd : 

9  Oir  annsan  tha  uile  iomlaine3 
na  diadhachd  a'  gabhail  còmh- 
nuidh  gu  corporra. 

10  Agus  tha  sibhse  coimhlionta 
annsan,  neach  a's  e  ceann  gach 
uile  uachdaranachd  agus  chumh- 
achd; 

1 1  Anns  am  bheil  sibh  mar  an 
ceudna  air  bhur  timchioll-ghearr- 
adh   leis   an   timchioll-ghearradh 


nach  d'rinneadh  le  làmhaibh,  ann 
an  cur  dhibh  cuirp  pheacanna 
na  feòla,  le  timchioll-ghearradh 
Chriosd : 

12  Air  dhuibh  bhi  adhlaicte 
maraon  ris  ann  am  baisteadh, 
anns  am  bheil  sibh  mar  an  ceud- 
na  air  bhur  togail  suas  maraon 
ris  troimh  chreidimh  oibreachaidh 
Dhè,  a  thog  suas  esan  o  na  mar- 
bhaibh. 

13  Agus  sibhse  a  bha  marbh 
'nur  n-euceartaibh  agus  ann  an 
neo-thimchioll-ghearradh  bhur 
feòla,  bheothaich  e  maraon  ris, 
a'  maitheadh  dhuibh  nan  uile 
euceart ; 

14  A'  dubhadh  a  mach  làmh- 
sgrìobhaidh  nan  orduighean  d'ar 
taobhne,  a  bha  'nar  n-aghaidh, 
agus  thug  e  as  an  t-slighe  i, ,  air 
dha  a  sparradh  ris  a  chrann-ceus- 
aidh-san  : 

15  Air  dha  uachdranachdan 
agus  cumhachdan  a  chreachadh, 
rinn  e  ball-sampuill  diubh  gu  foll- 
aiseach,  a'  deanamh  buaidh-chaith- 
reim  os  an  ceann  troimh  'n  chrann 
ud  fèin. 

16  Uime  sin  na  tugadh  aon 
neach  breth  oirbh  air  son  bìdh, 
no  dibhe,  no  thaobh  là  fèisde,  no 
gealaich  nuaidh,  no  shàbaide  : 

17  A  ta  'nan  sgàile  air  na  nith- 
ibh  a  ta  ri  teachd;  ach  is  le  Criosd 
an  corp. 

18  Na  mealladh  aon  neach 
bhur  duais  uaibh  le  irioslachd 
thoileil,  agus  aoradh  do  ainglibh, 
a'  foirneadh  a  steach  gu  dàna 
chum  nan  nithe  nach  fac  e,  gu 
dìomhain  air  a  shèideadh  suas  le 
'inntinn  fheòlmhoir  fèin ; 

1 9  Agus  gun  an  ceann  a  chumail, 
o'm  bheil  an  corp  uile,  air  dha  bhi 
air  a  bheathachadh  troimh  altan 


seòlta,  dràiteach. — 2  fhòghlum  saoghalta — 3  lànachd. 

agus  bhannan,  agus  air  a  dhlùth- 
cheangal  r'a  chèile,  a'  fàs  le  fàs 
Dè. 

20  Uime  sin  ma  fhuair  sibh 
bàs  maille  ri  Criosd  o  cheud 
thoiseachaibh  an  t-saoghail,  c'ar 
son,  mar  dhaoine  a  ta  beò  san 
t-saoghal,  a  tha  sibh  fuidh  ord- 
uighibh, 

21  (Na  bean  ri,  na  blais,  na 
laimhsich : 

22  Nithe  a  thèid  uile  a  neoni 
le'n  gnàthachadh,)  a  rèir  àith- 
eantan  agus  teagasga  dhaoine  ? 

23  Nithe  gun  amharus  aig  am 
bheil  samhladh  gliocais  ann  an 
aoradh  fèin-thoile  agus  irioslachd, 
agus  mi-chaomhnadh  a'  chuirp, 
ni  h-ann  an  onoir  sam  bith  chum 
sàsachaidh  na  feòla. 

CAIB.  III. 

1  Tha  e  nochadh  c'àit  an  còir 
dhuinn  Criosd  iarraidh  :  5  Tha 
e  'g  iarraidh  orra  an  anamianna 
feolmhor  a  chlaoidh,  12  'ganear- 
alachadh  chuvi  seirce,  irioslachd, 
agus  iomadh  dhleasdanais  eile. 

UIME  sin  ma  dh'èirich  sibh 
maille  ri  Criosd,  iarraibh 
na  nithe  a  ta  shuas,  far  am  bheil 
Criosd  'na  shuidhe  aig  deas  làimh 
Dhè. 

2  Suidhichibh  bhur  n-aigne  air 
na  nithibh  a  ta  shuas,  agus  ni 
h-ann  air  na  nithibh  a  ta  air  an 
talamh. 

3  Oir  a  ta  sibh  marbh,  agus  a 
ta  bhur  beatha  folaichte  maìlle  ri 
Criosd  ann  an  Dia. 

4  'Nuair  a  dh'fhoilisichear 
Criosd,  neach  a's  e  ar  beatha-ne, 
an  sin  bithidh  sibhse  mar  an  ceud- 
na  air  bhur  foillseachadh  maraon 
ris  ann  an  glòir. 


5  Uime  sin,  claoidhibh  bhur 
buill  a  ta  air  an  talamh,  strìop- 
achas,  neoghloine,  fonn-collaidh, 
anamianna,  agus  sannt,  ni  a's 
ìodhol-aoradh. 

6  Nithe  air  son  am  bheil  fearg 
Dhè  a'  teachd  air  cloinn  na  h-eas- 
umhlachd. 

7  Anns  an  robh  sibhse  mar  an 
ceudna  a'  gluasad  uair-èigin,  'nuair 
a  bha  sibh  a'  caitheadh  bhur  beatha 
'nam  measg. 

8  Ach  a  nis  cuiribh-sa  uaibh  na 
nithe  so  uile ;  fearg,  corruich, 
mì-run,  toibheum,  cainnt  shalach 
as  bhur  beul. 

9  Na  deanaibh  breug  d'a  chèile, 
do  bhrìgh  gu'n  do  chuir  sibh 
dhibh  an  seann  duine  maille  r'a 
ghnìomharaibh, 

10  Agus  gu'n  do  chuir  sibh 
umaibh  an  duine  nuadh,  a  tha  air 
ath-nuadhachadh  ann  an  eòlas,  a 
rèir  ìomhaigh  an  ti  a  chruthaich  e. 

11  Far  nach  'eil  Greugach  no 
Iudhach,  timchioll-ghearradh,  no 
neo-thimchioll  -ghearradh,  duine 
borb,  Scitianach,  daor  no  saor : 
ach  is  e  Criosd  na  h-uile,  agus 
anns  na  h-uile. 

12  Uime  sin  cuiribh-sa  umaibh, 
(mar  dhaoine  taghta  Dhè  naomha 
agus  ionmhuinn,)  innigh1  thròc- 
aire,  caomhalachd,  irioslachd- 
inntinn,  macantas,  fad-fhulang- 
as; 

13  A'  giùlan  le  chèile,  agus  a' 
maitheadh  d'a  chèile,  ma  tha  cùis 
ghearain  aig  neach  an  aghaidh 
neach  :  mar  a  thug  Criosd  maith- 
eanas  dhuibhse,  mar  sin  deanaibh- 
se  mar  an  ceudna. 

14  Agus  thar  na  nithibh  so  uile, 
cuiribh  umaibh  gràdh,  ni  a's  e 
coimhcheangal  na  foirfeachd. 

15  Agus  biodh    sìth   Dhè  a* 


tiom-cridhe. 

riaghladh  ann  bhur  cridhe,  chum 
am  bheil  sibh  mar  an  ceudna  air 
bhur  gairm  ann  an  aon  chorp ; 
agus  bithibh  taingeil. 

16  Gabhadh  focal  Chriosd 
còmhnuidh  annaibh  gu  saoibhir  san 
uile  ghliocas ;  a'  teagasg  agus  a' 
comhairleachadh  a  chèile  le  sal- 
maibh,  agus  laoidibh,  agus  dàn- 
aibh  spioradail,  a'  deanamh  ciuil 
do'n  Tighearn  le  gràs  ann  bhur 
cridhe. 

17  Agus  gach  ni  air  bith  a  ni 
sibh  ann  am  focal  no  ann  an 
gniomh,  deanaibh  iad  uile  ann  an 
ainm  an  Tighearna  Iosa,  a'  toirt 
buidheachais  do  Dhia,  eadhon  an 
t-Athair  troimhsan. 

1 8  A  mhnài,  bithibh  ùmhal  d'ur 
daoinibh  fèin,  mar  is  cubhaidh 
anns  an  Tighearn. 

19  Fheara-pòsda,  gràdhaichibh 
bhur  mnài,  agus  na  bithibh  searbh 
'nan  aghaidh. 

20  A  chlann,  bithibh  ùmhal 
d'ur  pàrantaibh  anns  na  h-uile 
nithibh:  oir  a  ta  so  taitneach  do'n 
Tighearn. 

21  Aithriche,  na  brosnaichibh 
bhur  clann  churn  feirge,  air  eagal 
gu'n  caill  iad  am  misneach. 

22  A  sheirbhiseacha,  bithibh 
ùmhal  d'ur  maighstiribh  a  rèir  na 
feòla,  anns  na  h-uile  nithibh ; 
cha'n  ann  le  seirbhis-sùl,  mar 
dhroing  a  ta  toileachadh  dhaoine, 
ach  ann  an  treibhdhireas  cridhe, 
ann  an  eagal  Dè  : 

23  Agus  ge  b'e  air  bith  ni  a 
ni  sibh,  deanaibh  o  bhur  cridhe  e, 
mar  do'n  Tighearn,  agus  ni  h-ann 
do  dhaoinibh ; 

24  Air  dhuibh  fios  a  bhi  agaibh, 
gu'm  faigh  sibh  o'n  Tighearn  duais 
na  h-oighreachd  :  oir  is  ann  do'n 


Tighearn   Criosd  a   tha  sibh   a' 
deanamh  seirbhis. 

25  Ach  an  ti  a  ni  eucoir,  gheibh 
e  toillteanas  na  h-eucoraeh  a 
rinn  e :  agus  cha  'n'eil  leth-bhreth 
ann. 

CAIB.  IV. 

1  Tha  e  cur  impidh  orra  bhi  dùr- 
achdach  ann  an  urnuigh,  5  agus 
gluasadgu  glic  thaobh  na  muinntir 
sin  nach  'eil  fathast  air  teachd 
chum  fior-eòlais  Chriosd. 

AMhaighstirean,thugaibh  d'ur 
seirbiseachaibh  an  ni  sin  a 
tha  ceart  agus  cothromach,  air 
dhuibh  fios  a  bhi  agaibh  gu  bheil 
agaibh  fèin  maighstir  mar  an  ceud- 
na  air  nèamh. 

2  Buanaichibh  ann  an  urnuigh, 
a'  deanamh  faire  innte  le  breith- 
buidheachais ; 

3  Ag  urnuigh  mar  an  ceudna 
air  ar  soinne,  chum  gu  fosgladh 
Dia  dhuinn  dorus  na  h-ùr-labh- 
raidh,  a  labhairt  rùin-dìomhair 
Chriosd,  air  son  am  bheileam-sa 
ann  an  cuibhreachaibh : 

4  Chum  gu  foillsich  mi  e,  mar 
is  còir  dhomh  labhairt. 

5  Gluaisibh  ann  an  gliocas 
thaobh  na  droinge  sin  a  ta  'n 
leth  muigh,  ag  ath-cheannach  na 
h-aimsir. 

6  Biodh  bhur  còmhradh  a 
ghnàth  le  gràs1,  air  a  dheanamh 
blasda  le  salann,  chum  gu'm  bi 
f  hios  agaibh  cionnus  is  còir  dhuibh 
gach  neach  a  f  hreagairt. 

7  Foillsichidh  Tichicus,  bràth- 
air  gràdhach,  agus  ministeir  dìl- 
eas,  agus  coimh-sheirbhiseach 
san  Tighearn,  gach  ni  dhuibh  a'm' 
thimchioll-sa ; 


gràsail. 

8  A  chuir  mi  d'ur  n-ionnsuidh 
chum  na  crìche  so  fèin,  gu'm  biodh 
fios  bhur  staide-se  aige,  agus  gu'n 
tugadh  e  comhfhurtachd  d'ur 
cridhibh. 

9  Maille  ri  Onesimus,  bràthair 
dìleas  agus  gràdhach,  a  tha  dhibh 
fèin.  Ni  iad  aithnichte  dhuibh  na 
h-uile  nithe  a  tha  an  so. 

10  Tha  Aristarchus  mo  choimh- 
phrìosanach  a'  cur  fàilte  oirbh, 
agus  Marcus,  mac  peathar  do 
Bharnabas,  (mu'n  d'fhuair  sibh 
àitheanta ;  ma  thig  e  d'ur  n-ionn- 
suidh,  gabhaibh  ris,) 

11  Agus  Iosa,  d'an  goirear 
Iustus,  muinntir  a  tha  do'n  tim- 
chioll-ghearradh.  'S  iad  sin  -a 
mhàin  mo  chomh-oibrichean  chum 
rìoghachd  Dhè,  a  bha  'nan  comh- 
fhurtachd  dhomh. 

12  Tha  Epaphras,  a  tha  dhibh 
fèin,  seirbhiseach  Chriosd,  a'  cur 
fàilte  oirbh,  a  ghnàth  a'  deanamh 
sbairn  dhùrachdaich  air  bhur  son 
ann  an  urnuighibh,  chum  gu  seas 
sibh  foirfe,  agus  coimhlionta  ann 
an  uile  thoil  Dhè. 


13  Oir  tha  mi  deanamh  fianuis 
dha,  gu  bheil  aige  mòr-theas- 
ghràdh  dhuibhse,  agus  dhoibhsan 
a  tha  ann  an  Laodicea,  agus  do'n 
mhuinntir  a  tha  ann  an  Hiera- 
polis. 

14  Tha  Lucas,  an  lèigh  gràdh- 
ach,  agus  Demas  a'  cur  fàilte 
oirbh. 

15  Cuiribh  f àilte  air  na  bràith- 
ribh  a  tha  ann  an  Laodicea,  agus 
air  Nimphas,  agus  air'an  eaglais  a 
tha  'na  thigh. 

16  Agus  an  uair  a  leughar  an 
litir  so  'nur  measgsa,  thugaibh 
fa'near  gu'n  leughar  i  ann  an 
eaglais  nan  Laodiceanach  mar 
an  ceudna ;  agus  gu'n  leugh 
sibhse  cuideachd  an  litir  o  Lao- 
dicea. 

17  Agus  abraibh  ri  Archipus, 
Thoir  an  aire  do'n  mhinistreii- 
eachd  a  fhuair  thu  san  Tighearn, 
gu'n  coimhlion  thu  i. 

18  Fàilte  uamsa  Pòl  le  m'  làimh 
fèin.  Cuimhnichibh  mo  chuibh- 
reacha.  Gràs  gu  robh  maille  ribh. 
Amen. 


Ceud  litir  an  Abstoil  PHOIL  chum  nan 
TESALONIANACH. 


CAIB.  I. 

2  Tha  Pòl  a1  toirtfios  do  na  Tesa- 
lonianaich  co  chuimhneachail  a- 
gus  a  bha  e  orra,  5  agus  mar  an 
ceudna  co  dhearbhta  's  a  bha  e 
dofhìrinn  an  creidimh. 

POL,agus  Siluanus,agusTimo- 
teus  chum  eaglais  nan  Tesa- 
lonianach,  a  tha  ann  an  Dia  an 
t-Athair,  agus  anns  an  Tighearn 


Iosa  Criosd :  gràs  duibh,  agus  sìth 
o  Dhia  ar  n-Athair,  agus  o'n  Tigh- 
earn  losa  Criosd. 

2  Tha  sinn  a'  toirt  buidheachais 
do  Dhia  a  ghnàth  ak  bhur  sonsa 
uile,  a  toirt  iomraidh  oirbh  ann  ar 
n-urnuighibh-ne, 

3  A'  cuimhneachadh  gun  sgur 
obair  bhur  creidimh,  agus  saoth- 
air   bhur  gràidh,    agus   foighidin 

bhur  dòchais  'nar  Tighearn  Iosa 
Criosd,  am  fianuis  Dè,  agus  ar 
n-Atharne : 

4  Air  dhuinn  fios  a  bhi  againn, 
a  bhràithre  gràdhaichte  le  Dia,  air 
bhur  taghadh-sa. 

5  Oir  cha  d'thàinig  ar  sois- 
geul-ne  d'ur  n-ionnsuidhse  ann  am 
focal  a  mhàin,  ach  mar  an  ceudna 
ann  an  cumhachd,  agus  anns  an 
Spiorad  naomh,  agus  ann  am  mòr- 
làn-dearbhachd ;  mar  is  aithne 
dhuibh  ciod  a'  ghnè  dhaoine  bha 
annainn  'nur  measg  air  bhur 
sonsa. 

6  Agus  rinneadh  sibh  'nur 
luchd-leanmhuinn  oirnne,  agus 
air  an  Tighearn,  'nuair  a  ghabh 
sibh  ris  an  fhocal  ann  am  mòr- 
àmhghar,  le  h-aoibhneas  an  Spior- 
aid  naoimh : 

7  Ionnus  gu  robh  sibh  'nur 
n-eisempleiribh  dhoibhsan  uile  a 
tha  creidsinn  ann  am  Macedonia, 
agus  ann  an  Achaia. 

8  Oir  uaibhse  chaidh  fuaim 
focail  an  Tighearna  mach,  cha'n 
ann  a  mhàin  ann  am  Macedonia 
agus  ann  an  Achaia,  ach  mar  an 
ceudna  anns  gach  àit,  tha  bhur 
creidimh  ann  an  Dia  air  a  sgaoil- 
eadh  a  mach,  ionnus  nach  'eil 
feum  air  sinne  a  labhairt  ni  air 
bith. 

9  Oir  a  ta  iad  fèin  a'  foillseach- 
adh  mu'r  timchioll-ne,  ciod  a'  ghnè 
dol  a  steach  a  bha  againn  d'ur 
n-ionnsuidhse,  agus  cionnus  a 
phill  sibh  chum  Dhè  o  ìodholaibh, 
a  dheanamh  seirbhis  do'n  Dia 
bheò  agus  fhìor, 

10  Agus  gu  feitheamh  r'a  Mhac 
o  nèamh,  a  thog  e  suas  o  na  mar- 
bhaibh,  eadhon  Iosa  a  shaor  sinne 
o'n  fheirg  a  ta  ri  teachd. 


CAIB.  II. 

1  Tha  e  cur  ancèill  cìonnus  a  chaidh 
an  soisgeul  a  shearmonachadh  do 
na  Tesalonianachaìbhj  agus  ciod 
an  dòigh  air  an  do  ghabh  iad 
ris. 

OIR  is  aithne  dhuibh  fèin,  a 
bhràithre,  ar  dol-ne  a  steach 
d'ur  n-ionnsuidh,  nach  robh  e  ann 
an  dìomhanas. 

2  Ach  fòs  air  dhuinn  fulang 
roimhe,  agus  an  dèigh  ar  maslach- 
aidh  ann  am  Philipi,  mar  is  aithne 
dhuibh,  bha  dànachd  againn  ann 
air  Dia-ne  soisgeul  Dè  a  labhairt 
ribhse  maille  ri  gleachda  mòr. 

3  Oir  cha  robh  ar  n-earailne  o 
mhealltaireachd,  no  o  neòghloine, 
no  ann  an  ceilg: 

4  Ach  mar  a  mheasadh  sinne 
le  Dia  mar  dhroing  a  b'iomchuidh 
an  soisgeul  earbsadh  ruinn,  is 
amhuil  sin  a  labhramaid,  ni  h-ann 
mar  dhroing  a  tha  toileachadh 
dhaoine,  ach  Dhè,  a  tha  dearbh- 
adh  ar  cridheacha. 

5  Oir  cha  do  ghnàthaich  sinn 
uair  air  bith  briathra  miodalach, 
mar  is  aithne  dhuibh,  no  leith- 
sgeul  sainnt;  's  e  Dia  ar  fian- 
uis. 

6  Ni  mò  dh'iarr  sinn  urram *  o 
dhaoinibh,  no  uaibhse,  no  o 
dhaoinibh  eile,  ge  d'fheudamaid  ar 
trom  a  leagadh  oirbhse,  mar  ab- 
stola  Chriosd. 

7  Ach  bha  sinn  caomh  'nur 
measgsa,  amhuil  a  dh'altrumas 
banaltrum  a  clann  fèin : 

8  Mar  sin,  air  bhi  dhuinne  ro 
dhèidheil  oirbhse,  bu  toileach 
leinn  cha'n  e  mhàin  soisgeul  Dhè 
a  phàirteachadh  ribh,  ach  mar  an 
ceudna    ar    n-anama    fèin,     do 


glòir. 

bhrìgh  gu  robh  sibh  ro  ionmhuinn 
leinn. 

9  Oir  is  cuimhne  leibh,  a 
bhràithre,  ar  saothair  agus  ar 
sgìos-ne :  oir,  air  dhuinn  bhi  ri 
h-obair  a  dh'oidhche  agus  a  là, 
chum  nach  cuireamaid  trom  air 
neach  sam  bith  agaibh,  shear- 
monaich  sinn  duibh  soisgeul 
Dè. 

10  Is  fianuisean  sibhse,  agus 
Dia,  cia  naomha,  agus  cia  coth- 
romach1,  agus  neo-lochdach  a 
ghiùlain  sinne  sinn  fèin  'nur 
measg-sa  a  ta  creidsinn  : 

1 1  Mar  is  aithne  dhuibh,  cion- 
nus  a  dh'earailich  sinn,  agus  a 
thug  sinn  comhfhurtachd,  agus 
a  chuir  sinn  impidh  air  gach  aon 
agaibh  fa  leth,  (mar  a  ni  Athair 
d'a  chloinn,) 

12  Gu'n  gluaiseadh  sibh  gu 
cubhaidh  do  Dhia,  a  ghairm  sibh 
chum  a  rìoghachd  agus  a  ghlòire 
fèin. 

13  Uime  sin  a  ta  sinne  mar  an 
ceudna  a'  toirt  buidheachais  do 
Dhia  gun  sgur,  do  bhrìgh  'nuair 
a  ghabh  sibh  ri  focal  Dè  a  chuala 
sibh  uainne,  gu'n  do  ghabh  sibh 
ris  cha'n  ann  mar  f  hocal  dhaoine, 
ach,  (mar  is  e  gu  f  ìrinneach,)  focal 
Dè,  a  tha  'g  oibreachadh  gu  h-èif- 
eachdach  annaibhse  a  ta  creid- 
sinn. 

14  Oir  rìnneadh  sibhse,  a 
bhràithre,  'nur  luchd-leanmhuinn 
air  eaglaisibh  Dhè  ann  an  Iudea, 
a  tha  ann  an  Iosa  Criosd :  oir 
dh'fhuiling  sibhse  na  nithe  ceud- 
na  o  bhur  luchd-dùthcha  fèin,  mar 
a  dhy/iuiling  iadsan  o  na  Iudhach- 
aibh, 

15  A  chuir  araon  an  Tighearn 
Iosa,  agus  am  fàidhean  fèin  gu 
bàs,  agus  a  rinn  geur-leanmhuinn 


oirnne ;  agus  nach  'eil  a'  toileach- 
adh  Dhè,  agus  a  tha'n  aghaidh 
nan  uile  dhaoine : 

16  A  tha  bacadh  dhinne  labh- 
airt  ris  na  Cinneachaibh,  chum 
gu'm  biodh  iad  air  an  tèarnadh 
chum  sìr-lìonaidh  suas  am  peac- 
aidh  :  oir  thàinig  an  f  hearg  orra 
gus  a  chuid  is  faide. 

17  Ach  air  dhuinne,  a  bhràith- 
re,  bhi  air  ar  dealachadh  uaibhse 
rè  tumuill  bhig,  am  pearsa,  ach 
cha'n  ann  an  cridhe,  is  ro  mhòid 
a  rinn  sinn  dìchioll  air  bhur 
n-aghaidh  fhaicinn  le  mòr-thog- 
radh. 

18  Uime  sin  bu  mhiann  leinn 
teachd  d'ur  n-ionnsuidh,  (eadhon 
leamsa  Pòl,)  uair  no  dha:  ach 
bhac  Satan  sinn. 

19  Oir  ciod  e  ardòchas-ne,  no 
ar  n-aoibhneas,  no  ar  crùn-uaille  ? 
nach  sibhse  fèin  e  am  fianuis  ar 
Tighearna  Iosa  Criosd  aig  a 
theachd  ? 

20  Oir  is  sibhse  ar  glòir-ne  agus 
ar  n-aoibhneas. 

CAD3.  III. 

1  Tha  Pòl  a'  dearbhadh  a  mhòr- 
ghràidh  do  na  Tesalonianaich, 
18  le  urnuigh  a  dheanamh  air 
an  son,  agus  le  a  mhòr-thogradh 
air  teachd  gu  tèaruinte  d'an  ionn- 
suidh. 

AIR  an  aobhar  sin  an  uair  nach 
b'urradh  sinn  cumail  oirnn 
fèin  ni  b'f  haide,  bu  taitneach  leinn 
bhi  air  ar  fàgail  'nar  n-aonar  am 
i  baìle  na  ^-Aithne : 

2  Agus   chuir   sinn  Timoteus 

|  ar  bhràthair  agus  ministeir  Dhè, 

agus  ar   comh-oibriche    ann    an 

soisgeul  Chriosd,  chum  sibhse  a 

dhaingneachadh,  agus  comhfhurt- 


h-i 

achd  a  thoirt  duibh  mu  thimchioll 
bhur  creidimh ; 

3  Chum  nach  gluaisteadh  neach 
air  bith  agaibh  leis  na  trioblaid- 
ibh  so ;  oir  a  ta  f  hios  agaibh  fèin 
gu'n  d'orduicheadh  sinn  chuige 
so. 

4<  Oir  gu  deimhin  an  uair  a 
bha  sinn  maille  ribh,  dh'innis  sinn 
duibh  roimh-làimh,  gu  robh  sinn 
gu  àmhghar1  fhulang;  eadhon 
mar  a  thachair,  agus  is  aithne 
dhuibh. 

5  Air  an  aobhar  so,  'nuair  nach 
robh  mise  comasach  air  cumail 
orm  fèin  ni  b'fhaide,  chuir  mi 
a  dh'fhaghail  fios  mu'r  creidimh, 
air  eagal  air  chor  sam  bith  gu'n 
do  bhuair  am  buaireadair  sibh, 
agus  gu'm  biodh  ar  saothair-ne 
dìomhain. 

6  Ach  a  nis  an  uair  a  thàinig 
Timoteus  uaibhse  d'ar  n-ionn- 
suidh-ne,  agus  a  thug  e  deadh 
sgeul  duinn  mu'r  creidimh  agus 
bhur  gràdh,  agus  gu  bheil  cuimh- 
ne  mhaith  agaibh  oirnne  a  ghnàth, 
a'  miannachadh  gu  mòr  sinne 
fhaicinn,  amhuil  a  ta  sinne  mar 
an  ceudna  sibhse  fhaicinn. 

7  Uime  so,  a  bhràithre,  fhuair 
sinne  comhfhurtachd  d'ur  taobh 
ann  ar  n-uile  àmhghar  agus  theinn 
troimh,  bhur  creidimh-sa : 

8  Oir  a  ta  sinne  beò  a  nis,  ma 
sheasas  sibhse  gu  bunaiteach  san 
Tighearn. 

9  Oir  ciod  am  buidheachas  a 
dh'fheudas  sinn  ìocadh  do  Dhia 
as  bhur  lethse,  air  son  an  aoibh- 
neis  sin  uile  leis  am  bheil  sinn  ri 
gairdeachas  d'ur  taobh  am  fianuis 
ar  Dè-ne, 

10  A  dh'oidhche  agus  a  là  a' 
guidheadh  gu  ro  dhùrachdach  gu 
faiceamaid  bhur  n-aghaidhse,  agus 


gu  leasaicheamaid    uireasbhuidh 
bhur  creidimh  ? 

11  A  nis  gu  deanadh  Dia  fèin, 
eadhon  ar  n-Athair,  agus  ar  Tigh- 
earn  Iosa  Criosd  ar  slighe-ne  a 
threòrachadh  d'ur  n-ionnsuidhse. 

12  Agus  gu  tugadh  an  Tigh- 
earn  oirbh  f  às  agus  bhi  ro  phailt 
ann  an  gràdh  d'a  chèile,  agus  do 
na  h-uile  dhaoinibh,  mar  a  ta  sinne 
dhuibhse  : 

13  Chum  gu  daingnich  e  bhur 
cridheacha  neo-choireach  ann  an 
naomhachd  am  fianuis  Dè  eadhon 
ar  n-Athar-ne,  aig  teachd  ar  Tigb- 
earna  Iosa  Criosd  maille  r'a 
naomhaibh  uile. 

CAIB.  IV. 

]  Tha  e  cur  impidh  orra  dol  air 
an  aghaidh  anns  gach  uile  ghnè 
dhiadhachd,  9  a  ckèile  a  ghràdh- 
achdach,  1 1  agus  an  gnothuichean 
fèin  a  leantuinngu  samhach,  Sfc. 

OS  bàrr  ma  ta,  a  bhràithre, 
cuireamaid  a  dh'impidh  agus 
a  dh'athchuinge  oirbh  troimh  an 
Tighearn  losa,  mar  a  fhuair  sibh 
uainne  cionnus  is  còir  dhuibh  im- 
eachd,  agus  Dia  a  thoileachadh, 
gu  meudaicheadh  sibh  mar  sin  ni's 
mò  agus  ni's  mò. 

2  Oir  a  ta  fhios  agaibh  ciod 
iad  na  h-àitheantan  a  thug  sinne 
dhuibh  troimh  an  Tighearn  Iosa. 

3  Oir  is  i  so  toil  Dhè,  eadhon 
bhur  naomhachadh-sa,  sibh  a 
sheachnadh  strìopachais : 

4  Gu'ra  b'aithne  do  gach  aon 
agaibh  a  shoitheach  fèin  a  sheal- 
bhachadh  ann  an  naomhachd,agus 
ann  an  onoir ; 

5  Cha'n  ann  ann  am  fonn  ana- 
miannach,  mar  a  ni  na  Cinnich 
aig  nach  'eil  eòlas  air  Dia : 


triohlaid. 

6  Gun  neach  air  bith  a  dhean- 
amh  eucoir  no  mealltaireachd  sa' 
chùis  air  a  bhràthair ;  do  bhrìgh 
gur  e'n  Tighearn  a  ni  dìoghaltas 
air  na  uile  leithidibh  sin,  a  rèir 
mar  a  dh'innis  sinne  mar  an  ceud- 
na  duibh  roimhe,  agus  a  rinn  sinn 
fianuis. 

7  Oir  cha  do  ghairm  Dia  sinne 
gu  neòghloine,  ach  gu  naomh- 
achd. 

8  Uime  sin  an  neach  a  ni  tàir, 
cha'n  ann  air  duine  tha  e  deanamh 
tùir,  ach  air  Dia,  a  thug  dhuinne 
a  Spiorad  naomh  fèin. 

9  Ach  a  thaobh  gràidh  bràth- 
AÌreil,  cha  'n'eil  feum  agaibh  mise 
a  sgrìobhadh  d'ur  n-ionnsuidh : 
oir  a  ta  sibh  fèin  air  bhur  teagasg 
o  Dhia  gràdh  a  thoirt  d'a  chèile. 

10  Agus  gu  deimhin  tha  sibh  a' 
deanamh  so  thaobh  nam  bràthar 
uile,  a  tha  ann  am  Macedonia  gu 
h-iomlan :  ach  guidheamaid  oirbh, 
a  bhràithre,  sibh  a  mheudachadh 
ni's  mò  agus  ni's  mò ; 

11  Agus  gu'n  dean  sibh  bhur 
dìchioll  a  bhi  ciùin,  agus  bhur 
gnothuiche  fèin  a  dheanamh, 
agus  saoithreachadh  le'ur  làmh- 
aibh  fèin,  (amhuil  a  dh'àithn  sinne 
dhuibh.) 

12  Chum  gu'n  gluais  sibh  gu 
cubhaidh  thaobh  na  muinntir  sin 
a  ta'n  leth  muigh,  agus  nach  bi 
uireasbhuidh  ni  sam  bith  oirbh. 

13  Ach  cha  b'àill  leam,  a 
bhràithre,  sibh  a  bhi  aineolach 
thaobh  na  muinntir  sin  a  tha  'nan 
codal,  chum  nach  dean  sibh  bròn, 
eadhon  mar  dhaoine  eile  aig  nach 
'eil  dòchas. 

14«  Oir  ma  chreideas  sinn  gu'n 
d'fhuair  Iosa  bàs,  agus  gu'n  d'èir- 
ìch  e  rìs,  amhuil  sin  mar  an  ceud- 
na  an  droing  a  choidil  ann  an  Iosa, 
bheir  Dia  maille  ris. 

15  Oir  so  a  deireamaid  ribh  ann 


am  focal  an  Tighearna,  nach  bi 
againne  a  thabeò  agus  a  dh'fhàgar 
gu  teachd  an  Tighearna,  toiseach 
orrasan  a  tha  'nan  codal. 

16  Oir  thig  an  Tighearn.  fèin  a 
nuas  o  nèamh  le  àrd-iolaich,  le 
guth  an  àrd-aingil,  agus  le  tromp- 
aid  Dhè :  agus  èiridh  na  mairbh 
ann  an  Criosd  air  tùs  : 

1 7  An  dèigh  sin  sinne  a  bhios 
beò  agus  a  dh'fhàgar,  togar  suas 
sinn  maille  riusan  anns  na  neul- 
aibh,  an  còdhail  an  Tighearna  san 
athar;  agus  mar  sin  bithidh  sinn 
gu  siorruidh  maille  ris  an  Tigh- 
earn. 

18  Uime  sin  thugaibh  comh- 
fhurtachd  d'a  chèileleis  na  briath- 
raibh  so. 

CAIB.  V. 

I  Tha  e  dol  air  aghaìdh  ann  an 
labhaìrt  mu  theachd  Chriosd  gu 
breitheanas,  16  a'  toirt  iomadh 
comhairle,  23  agus  a'  comh-dhùn- 
adh  na  litreach. 

ACH  mu  thimchioll  nan  aim- 
sir  agus  nan  àm  cha  'n'eil 
feum  agaibhse,  a  bhràithre,  mise 
a  sgrìobhadh  d'ur  n-ionnsuidh. 

2  Oir  a  ta  sàr  f  hios  agaibh  fèin 
gu'n  tig  là  an  Tighearna  mar 
ghaduiche  san  oidhche. 

3  Oir  an  uair  a  deir  iad,  Sìoth- 
chaint  agus  tèaruinteachd,  an  sin 
thig  sgrìos  obann  orra,mar  shaoth- 
air  air  mnaoi  thorraich  ;  agus  cha 
tèid  iad  as. 

4  Ach  cha  'n'eil  sibhse,  a 
bhràithre,  san  dorchadas,  ionnus 
gu'm  beireadh  an  là  sin  oirbh  mar 
ghaduiche. 

5  Is  sibhse  uile  clann  an  t-sol- 
uis,  agus  clann  an  là :  cha'n  ann 
do'n  oidhche,  no  do'n  dorchadas 
sinn. 

6  Uime  sin  na  coidleamaid  mar 


356 


I.  TESALONIANACH. 


dhaoine  eile ;  ach  deanamaid  faire 
agus  bitheamaid  stuama1. 

7  Oir  an  dream  a  choidleas,  is 
anns  an  oidhche  choidleas  iad : 
agus  an  dream  a  tha  air  mhisg,  is 
anns  an  oidhche  tha  iad  air  mhisg. 

8  Ach  bitheamaid-ne  a  tha  do'n 
là  stuama,  a'  cur  oirnn  uchd-èididh 
a'  chreidimh  agus  a'  ghràidh,  agus 
mar  chlogaide,  earbsa  na  slàinte. 

9  Oir  cha  d'orduich  Dia  sinn 
chum  fèirge;  ach  chum  slàinte 
f  haotainn  troimh  arTighearna  Iosa 
Criosd, 

1 0  A  f  huair  bàs  air  ar  son,  chum 
co  aca  is  codal  no  faireach  dhuinn, 
gu'm  bitheamaid  beò  maraon  ris. 

Ll  Uime  sin  thugaibh  comh- 
fhurtachd  d'a  chèile,  agus  togaibh 
suas  gach  aon  a  chèile,  eadhon 
mar  a  ta  sibh  a'  deanamh. 

12  Agus  guidheamaid  oirbh,  a 
bhràithre,  aithne  bhi  agaibh  air  an 
dream  a  tha  saoithreachadh  'nur 
measg,  agus  a  tha  os  bhur  ceann 
san  Tighearn,  agus  a  tha  'gur 
comhairleachadh ; 

13  Agus  meas  mòr  a  bhi  agaibh 
dhiubh  ann  an  gràdh  air  son  an 
oibre.  Bithibh  sìothchail  'nur 
measg  fèin. 

14  A  nis  guidheamaid  oirbh, 
a  bhràithre,  thugaibh  rabhadh 
dhoibhsan  a  tha  mi-riaghailteach, 
thugaibh  comhfhurtachd  dhoibh- 
san  a  tha  lag-chridheach,  cumaibh 
suas  iadsan  a  ta  anmhunn2,  bith- 
ibh  foighidneach  a  thaobh  nan  uile 
dhaoine. 


15  Feuchaibh  nach  ioc  neach 
olc  air  son  uilc  do  dhuine  sam 
bith ;  ach  leanaibhse  a  ghnàth  an 
ni  a  ta  maith,  araon  d'ur  taobh 
fèin,  agus  a  thaobh  nan  uile 
dhaoine. 

16  Deanaibh  gairdeachas  a 
ghnàth. 

17  Deanaibh  urnuigh  gun  sgur. 

18  Anns  gach  uile  ni  thugaibh 
buidheachas;  oir  is  i  so  toil  Dè 
ann  an  Iosa  Criosd  d'ur  taobh. 

1 9  Na  muchaibh  an  Spiorad. 

20  Na  deanaibh  tàir  air  f  àidb- 
eadaireachd. 

2 1  Dearbhaibh  na  h-uile  nithe . 
cumaibh  gu  daingean  an  ni  sin  a 
ta  maith. 

22  Seachnaibh  gach  uile  chos- 
las  uilc. 

23  Agus  gu  deanadh  Dia  na 
sìothchaint  fèin  naomha  sibh  gu 
h-iomlan;  agus  gu  deònaicheadh 
Bia  gu'm  bi  bhur  n-uile  spiorad 
agus  anam  agus  chorp  air  an 
gleidheadh  gu  neo-choireach,  gu 
teachd  ar  Tighearna  Iosa  Criosd. 

24  Is  f  ìrinneach  an  ti  a  ta  'gur 
gairm,  neach  mar  an  ceudna  a 
ni  e. 

25  A  bhràithre,  deanaibh  ur- 
nuigh  air  ar  soin-ne. 

26  Cuiribh  fàilte  air  na  bràith- 
ribh  uile  le  pòig  naoimh. 

27  Sparram  oirbh  à  h-uchd  an 
Tighearna,  gu'n  leughar  an  litir  so 
do  na  bràithribh  naomha  uile. 

28  Gu  robh  gràs  ar  Tighearna 
Iosa  Criosd  maille  ribh.     Amen. 


measarra. — 2  deanaibh  cùl-taic  dhoibhsan  a  ta  la± 

CAIB.  I. 

1  Tha  Pòl  a'  toirtfios  doìbh  air  an 
deadh  bharail  a  ta  aige  muyn 
creidimh  ;  5  agus  ay  gnàthachadh 
reusona  chum  comhfhurtachd  a 
thoirt  doibh  fo,n  geur-lean- 
mhuinn,  gu  h-àraidh  o  chcart- 
bhreitheanas  Dè. 

POL  agus  Siluanas,  agus  Ti- 
moteus,  chum  eaglais  nan 
Tesalonianach,  ann  an  Dia  ar 
n-Athair,  agus  anns  an  Tighearn 
Iosa  Criosd : 

2  Gràs  gu  robh  dhuibh,  agus 
sìth  o  Dhia  ar  n-Athair,  agus  o'n 
Tighearn  Iosa  Criosd. 

3  Tha  dh'fhiachaibh  oirnne 
buidheachas  a  thoirt  do  Dhia  a 
ghnàth  air  bhur  sonsa,  a  bhràithre, 
mar  is  cubhaidh,  do  bhrìgh  gu 
bheil  bhur  creidimh  a*  f  às  gu  ro 
mhòr,  agus  gu  bheil  gràdh  gach 
aon  agaibh  uile  a'  meudachadh 
d'a  chèile. 

4  Ionnus  gu  bheil  sinne  fèin 
a'  deanamh  uaille  asaibhse  ann 
an  eaglaisibh  Dhè,  air  son  bhur 
foighidin  agus  bhur  creidimh  ann 
bhur  n-uile  gheur-leanmhuinnibh 
agus  àmgharraibh  a  tha  sibh  a' 
fulang ; 

5  Ni  a  ta  'na  chomhara  follais- 
each  air  ceart  bhreitheanas  Dè, 
chum  gu  measar  gur  airidh  sibhse 
air  rìoghachd  Dhè,  air  son  am 
bheil  sibh  a'  fulang : 

6  Do  bhrìgh  gur  ceart  an  ni  do 
Dhia,  àmhghar  ìocadh  dhoibhsan 
a  ta  cur  àmhghair  oirbh  ; 

7  Agus  dhuibhse  a  ta  fo  àmh- 


ghar,  fois  maraon  ruinne,  'nuair 
a  dh'fhoillsichear  an  Tighearn 
Iosa  o  nèamh,  maille  r'a  ainglibh 
cumhachdach, 

8  Ann  an  teine  lasarra,  a'  dean- 
amh  dioghaltais  air  an  droing  aig 
nach  'eil  eòlas  air  Dia,  agus  nach 
'eil  ùmhal  do  shoisgeul  ar  Tigh- 
earna  Iosa  Criosd : 

9  Muinntir  air  an  deanar  pean- 
as  le  sgrios  siorruidh  o  làthair  an 
Tighearna,  agus  o  ghlòir  a  chumh- 
achd ; 

10  'Nuair  a  thig  e  gu  bhi  air 
a  ghlòrachadh  'na  naomhaibh, 
agus  chum  gu'n  deanar  iongant- 
ach  e  annta-san  uile  a  ta  creid- 
sinn  san  là  sin;  (do  bhrìgh  gu'n 
do  chreideadh  ar  fianuis-ne  'nur 
measg-sa.) 

1  1  Air  an  aobhar  so,  tha  sitìne 
mar  an  ceudna  a'  deanamh  sìr- 
urnuigh  air  bhur  sonsa,  chum  gu 
meas  ar  Dia-ne  gur  fiu  sibhse  an 
gairm  so,  agus  gu'n  coimhlion  e 
uile  dheadh-ghean  a  mhaitheis, 
agus  obair  a'  chreidimh  le  cumh- 
achd : 

12  Chum  gu'm  bi  ainm  ar  Tigh- 
earna  Iosa  Criosd  air  a  ghlòrach- 
adh  annaibhse,  agus  sibhse  ann* 
san,  a  rèir  gràis  ar  Dè-ne,  agus 
an  Tighearna  Iosa  Chriosd. 

CAD3.  II. 

1  Is  àill  leis  iad  a  bhuanachadh  san 
fhìrinn  ris  an   do  ghabh  iad: 

2  tha  e  ay  nochdadh  gh.  'm  bi  claon- 
adh  o1n  chreidimh  ann,  9  agus 
gu' 'm  foillsichear  an  t-ana-criosd 

roimh  theachd  là  an  Tighearna. 
8fc. 

ANIS  guidheamaid  oirbh,  a 
bhràithre,  thaobh  teachd 
ar  Tighearna  losa  Criosd,  agus 
ar  comh-chruinneachaidh-ne  d'a 
ionnsuidh, 

2  Gun  sibh  bhi  ealamh  air 
bhur  crathadh  'nur  n-inntinn,  no 
fobhuaireas,le  spiorad,  no  le  focal, 
no  le  litir,  mar  uainne,  mar  gu'm 
biodh  là  Chriosd  am  fagus. 

3  Na  mealladh  neach  sam  bith 
sibh  air  aon  chor :  oir  cha  tig 
an  là  sin  mur  tig  air  tùs  trèigeadh- 
creidimh,  agus  mur  foillsichear 
duine  sin  a'  pheacaidh,  mac  an 
sgrios ; 

4  A  tha  cur  an  aghaidh  agus 
'ga  àrdachadh  fèin  os  ceann  gach 
ni  d'an  goirear  Dia,  no  d'an  dean- 
ar  aoradh  :  ionnus  mar  Dhia  gu 
bheil  e  'na  shuidhe  ann  an  team- 
pull  Dhè,  'ga  nochdadh  fèin  gur 
Dia  e. 

5  Nach  cuimhne  leibh,  air 
dhomh  bhi  fathast  maille  ribh, 
gu'n  d'innis  mi  na  nithe  so 
dhuibh  ? 

6  Agus  is  aithne  dhuibh  ciod  a 
tha  bacadh  nis  e  bhi  air  fhoill- 
seachadh  'na  àm  fèin. 

7  Oir  a  ta  rùn-dìomhair  na 
h-ain-diadhach.d  ag  oibreachadh 
cheana,  a  mhàin  gus  an  toirear  air 
falbh  an  ti  a  ta  nis  a'  bacadh. 

8  Agus  an  sin  foillsichear  an 
t-aingidh  sin  a  chlaoidheas  an 
Tighearn  le  spiorad  a  bheoil  fèin, 
agus  d'an  cuir  e  as  le  dealradh  a 
theachd : 

9  Eadhon  esan  aig  am  bheil  a 
theachd  a  rèir  oibreachaidh  Sha- 
tain,  maille  ris  an  uile  chumhachd, 
agus  chomharaibh,  agus  iongan- 
tasaibh  breugach, 

10  Agus  maille  ri  uile  mheall- 


taireachd  na  h-eucorach  annta-san 
a  chaillear :  a  chionn  nach  do 
ghabh  iad  gràdh  na  f  ìrinn,  chum 
gu  tèarntadh  iad. 

11  Agus  air  a  shon  so  cuiridh 
Dia  treun  oibreachadh  meallaidh 
d'an  ionnsuidh,  ionnus  gu'n  creid 
iad  a'  bhreug. 

12  Chum  gu'm  bi  iad  uile  air 
an  dìteadh,  nach  do  chreid  an 
fhìrinn,  ach  aig  an  robh  tlachd 
anns  an  eucoir. 

13  Ach  a  ta  dh'fhiachaibh 
oirnne  buidheachas  a  thoirt  do 
Dhia  a  ghnàth  air  bhur  sonsa,  a 
bhràithre,  ionmhuinn  do'n  Tigh- 
earn,  do  bhrìgh  gu'n  do  thagh 
Dia  sibh  o  thus  chum  slàinte, 
troimh  naomhachadh  an  Spioraid, 
agus  creidsinn  na  fìrinn  : 

14  Chum  an  do  ghairm  e  sibh 
troimh  ar  soisgeul-ne,  chum  sibh  a 
dh'fhaotainn  glòire  ar  Tighearna 
Iosa  Criosd. 

15  Uime  sin,  a  bhràithre,  seas- 
aibh  gu  daingean,  agus  cumaibh 
na  teagasgan  a  thugadh  dhuibh, 
co  dhiubh  is  ann  le  focal,  no  lè'v 
lìtir-ne. 

16  A  nis  gu'n  tugadh  ar  Tigh- 
eai'n  Iosa  Criosd  e  fèin,  agus  Dia, 
eadhon  ar  n-Athair-ne,  a  ghràdh- 
aich  sinn,  agus  a  thug  dhuinn 
sòlas  siorruidh,  agus  earbsa  maith 
troimh  ghràs, 

17  Comhfhurtachd  d'ur  cridhe- 
se,  agus  gu  daingnicheadh  e  sibh 
anns  gach  uile  dheadh  f  hocal  agus 
ghnìomh. 

CAIB.  III. 

1  Tha  e  'g  iarraidh  an  urnuigh  air 
a  shon  fèin,  3  a'  cur  an  cèill 
vieud  an  earbsaidh  a  tha  aige 
asda,  5  a'  guidheadh  Dhè  as  an 
leth,  Sfc. 


CAIB.  III 


359 


FA  dheoidh  a  bhràithre,  dean- 
aibh  urnuigh  air  ar  soinne, 
chum  gu'n  ruith  focal  an  Tigh- 
earna,  agus  gu'm  bi  e  air  a  ghlòr- 
achadh  mar  ann  bhur  measgsa ; , 

2  Agus  chum  gu  saorar  sinne 
o  dhaoinibh  mi-reusonta  agus  olc ; 
oir  cha'n  ann  aig  na  h-uile  a  ta 
creidimh. 

3  Ach  a  ta  an  Tighearn  dìleas, 
a  dhaingnicheas  agus  a  choimhid- 
eas  o'n  olc  sibh. 

4  Agus  a  ta  earbsa  againn  san 
Tighearn  d'ur  taobhsa,  gu  bheil 
sibh  araon  a'  deanamh  agus  gu'n 
dean  sibh  na  nithe,  a  tha  sinn  ag 
àithneadh  dhuibh. 

5  Agus  gu  seòladh  an  Tighearn 
bhur  cridheacha  chiun  gràidh 
Dhè,  agus  chum  foighidin 
Chriosd. x 

6  A  nis  àithneamaid  dhuibh,  a 
bhràithre,  ann  an  ainm  ar  Tigh- 
earna  Iosa  Criosd,  sibh  fèin  a 
dhealachadh  ris  gach  uile  bhràth- 
air  a  tha  'g  imeachd  gu  mi-riagh- 
ailteach,  agus  ni  h-ann  a  rèir  an 
teagaisg  a  fhuair  e  uainne. 

7  Oir  a  ta  fhios  agaibh  fèin 
cionnus  is  còir  dhuibh  ar  lorgne 
leantuinn :  oir  cha  do  ghiùlain 
sinne  sinn  fèin  gu  mi-riaghailteach 
'nur  measg ; 

8  M  mò  a  dh'ith  sinn  aran 
duine  sam  bith  a  nasgaidh ;  ach 
le  saothair  agus  anshocair,  a 
dh'oidhche  agus  a  là  ri  h-obair, 
chum  nach  cuireamaid  ar  trom 
air  a  h-aon  agaibh : 

9  Cha'n  e  nach  'eil  ùghdarras 
againn,  ach  a  chum  gu'n  dean- 


amaid  sinn  fèin  'nar  n-eisempleir 
dhuibhse,  gu  ar  leantuinn. 

1 0  Oir  an  uair  a  bha  sinn  maille 
ribh,  thug  sinn  an  àithne  so 
dhuibh,  mur  àill  le  neach  obair  a 
dheanamh,  gun  e  dh'itheadh 
bìdh. 

1 1  Oir  tha  sinn  a'  cluinntinn  gu 
bheil  daoine  àraidh  ag  imeachd 
gu  mi-riaghailteach  'nur  measg, 
nach  'eil  a'  deanamh  oibre  sam 
bith,  ach  a'  gabhail  gnothuich  ri 
nithibh  nach  buin  doibh. 

12  A  nis  tha  sinn  a'  toirt 
àithne  d'an  leithidibh  sin,  agus 
ag  earail  orra  troimh  ar  Tigh- 
earna  losa  Criosd,  le  saoithreach- 
adh  gu  ciuin,  gu'n  ith  iad  an  aran 
fèin. 

13  Agus  sibhse,  a  bhràithre,  na 
sgìthichibh  do  dheanamh  maith. 

14  Agus  ma  ta  neach  sam  bith 
nach  toir  ùmhlachd  d'ar  focal-ne 
troimh  an  litir  so,  comharaichibh 
esan,  agus  na  biodh  comhluadar 
agaibh  ris,  chiun  gu'm  bi  nàire 
air. 

15  Gidheadh  na  measaibh  e 
mar  nàmhaid,  ach  thugaibh  comh- 
airle  air  mar  bhràthair. 

16  A  nis  gu'n  tugadh  Tigh- 
earna  na  sìth  e  fèin  sìth  dhuibhse 
a  ghnàth,  air  gach  aon  chor.  Gu 
robh  an  Tighearn  maille  ribh 
uile. 

17  Fàilte  uamsa  Pòl  le  m'  làimh 
fèin,  ni  a's  e  an  comhara  anns 
gach  uile  litir  :  mar  so  sgrìobham. 

18  Gràs  ar  Tighearna  losa 
Criosd  gu  robh  maille  ribh  uile. 
Amen. 


1  feitheamh  gu  foighidneach  ri  Criosd. 

Ceud  litir  an  Abstoil  PHOILchum  THIMOTEUIS. 


CAIB.  T. 

1  Tha  an  t-ordugh  a  thugadh  do 
Thimoteus,  'nuair  achaidh  Pòldo 
Mhacedonia,  air  a  chur  an  cuimh- 
ne  dha.  5  Mu  thimchioll  feum 
dligheach  anlagha,  1 1  agìis  gairm 
Phòil  gu  bhi  'na  abstol. 

POL  abstol  Iosa  Criosd,  a  rèir 
àithne  Dhè  ar  Slànuighir, 
Agus  an  Tighearn  Iosa  Criosd, 
neach  a's  e  ar  dòchas ; 

2  Chum  Thimoteuis  m'fhìor 
mhac  anns  a'  chreidimh :  gràs, 
tròcair,  agus  sìth  o  Dhia  ar  n- Ath- 
air,  agus  o  Iosa  Criosd  ar  Tigh- 
earn. 

3  Mar  a  dh'iarr  mi  ort  fantuinn 
ann  an  Ephesus,  'nuair  a  chaidh 
mi  do  Mhacedonia,  chum  gu'n 
d'thugadh  tu  ordugh  do  dhream 
àraidh  gun  atharrachadh  teagaisg 
a  thoirt  uatha ; 

4  Agus  gun  aire  a  thoirt  do 
sgeulachdaibh,  agus  do  shloinnteir- 
eachd  neo-chrìochnaich,  a  bheir 
aobhar  do  cheisdibh,  ni's  mò  na 
do  fhòghlum  diadhaidh,  a  tha 
troimh  chreidimh  :  dean  mar  sin. 

5  A  nis  's  e's  crìoch  do'n  àith- 
ne  gràdh  à  cridhe  glan,  agus  à 
coguis  mhaith,  agus  à  creidimh 
neo-chealgach. 

6  Nithe  air  do  dhream  àraidh 
claonadh  uatha,  chaidh  iad  a 
thaobh  chum  dìomhanais  cainnte; 

7#  A'  miannachadh  bhi  'nan 
luchd-teagaisg  an  lagha,  agus  gun 
iad  a'  tuigsinn  ciod  a  deir  iad,  no 
ciod  iad  mu'm  bheil  iad  a'  toirt 
cinnte. 

8  Ach  tha  fhios  againn  gu 
bheil  an  lagh  maith,  ma  ghnàth- 
aicheas  neach  gu  dilgheach  e  : 


9  Air  do  fhios  so  a  bhi  aige, 
nach  ann  do  dhuine  fìreanach  a 
dh'orduicheadh  an  lagh,  ach  do 
dhaoinibhneo-dhligheach  agus  eas- 
ùmhal,  dhoibhsan  a  ta  mi-dhiadh- 
aidh  agus  do  pheacachaibh,  do 
dhaoinibh  mi-naomha  agus  neo- 
chràbhach,  do  luchd-marbhaidh 
aithriche  agus  do  luchd-marbh- 
aidh  mhàithriche,  do  luchd-mort- 
aidh. 

10  Do  luchd-strìopachais,  do 
luchd-anamianna  mi-nàdurra,  do 
luchd-goid  dhaoine,  do  bhreugair- 
ibh,  do  luchd-eithich,  agus  ma  tha 
ni  sam  bith  eile  a  tha'n  aghaidh 
teagaisg  f  hallain, 

11  A  rèir  soisgeil  ghlòrmhoir 
an  Dè  bheannaichte,  adh'earbadh 
riumsa. 

12  Agus  bheiream  buidheachas 
do  Iosa  Criosd  ar  Tighearn,  a 
neartaich  mi,  do  bhrìgh  gu'n  do 
mheas  e  mi  dìleas,  'gam  chur  sa' 
mhinistreileachd ; 

13  A  bha  roimhe  a'm'  fhear- 
labhairt  toibheim,  agus  a'm'  f  hear- 
geur-leanmhuinn,agus  a'm'dhuine 
eucorach.  Ach  f  huair  mi  tròcair, 
do  bhrìgh  gu'n  d'rinn  mi  so  troimh 
aineolas,  ann  am  mi-chreidimh  : 

14  Agus  bha  gràs  ar  Tighearna 
thar  tomhas  ro-phailte  dhomh, 
maille  ri  creidimh  agus  ri  gràdh  a 
ta  ann  an  Iosa  Criosd. 

15  Is  fìor  an  ràdh  so,  agus  is 
fiu  e  air  gach  aon  chor  gabhail  ris, 
gu'n  d'thàinig  Iosa  Criosd  do'n 
t-saoghal  a  thearnadh  pheacach; 
d'am  mise  an  prìomh-fhear1. 

16  Gidheadh,  air  a  shon  so 
fhuair  mi  tròcair,  chum  gu'm 
foillsicheadh  Criosd  annam-sa  air 


ceud-fhear 

tùs  an  uile  fhad-fhulangas,  mar 
shaimpleir  dhoibhsan  a  chreideadh 
ann  an  dèigh  so,  chum  na  beatha 
maireannaich. 

17  A  nis  do'n  Righ  shiorruidh, 
neo-thruaillidh,neo-fhaicsinneach, 
do  Dhia  a  ta  mhàin  glic,  gu  robh 
onoir  agus  glòir,  gu  saoghal  nan 
saoghal.     Amen. 

18  An  àithne  so  earbam  riut, 
Thimoteuis  a  mhic,  a  rèir  nam 
fàidheadaireachd  a  rinneadh  umad 
roimhe  so,  chum  trìdsan  gu'n 
cogadh  tu  deadh  chogadh, 

19  A'  coimhead  creidimh  agus 
deadh  choguis ;  ni  air  do  chuid 
do  dhaoinibh  a  chur  uatha,  rinn 
iad  long-bhriseadh  thaobh  a' 
chreidimh. 

20  D'am  bheil  Ilimeneus  agus 
Alecsander ;  muinntir  a  thug  mise 
thairis  do  Shatan,  chum  le'n 
smachdachadh  gu'm  fòghlumadh 
iad  gun  toibheum  a  labhairt. 

CAD3.  II. 

1  Gur  còir  urnuigh  agus  breith- 
buidheachais  a  ghnàthachadh  air 
son  nan  uile  dhaoine.  9  Cionnus 
is  còir  do  mknàibh  bki  air  an 
sgeadachadh:  12  cha  'rìeil  e 
ceadaichte  dhoibh  teagasg  a  thoirt 
uatha,  fyc. 

IARRAM  uime  sin,  roimh  na 
h-uile  nithibh,  gu'n  deanar 
athchuinge,  urnuighean,  eadar- 
ghuidheadh,  agus  breith-buidh- 
eachais  air  son  nan  uile  dhaoine : 

2  Air  son  rìghrean,  agus  air  son 
nan  uile  a  tha  ann  an  ùghdarras : 
chum  gu'n  caith  sinn  ar  beatha  gu 
foisneach  agus  gu  siochail  anns  an 
uile  dhiadhachd  agus  chiatachd. 

3  Oir  tha  so  maith  agus  taitneach 
am  fianuis  Dè  ar  Slànuighir : 

4  Neach  leis  an  àill  na  h-uile 


dhaoine  bhi  air  an  tèarnadh,  aguà 
iad  a  theachd  chum  eòlas  na  f  ìrinn. 

5  Oìr  is  aon  Dia  a  ta  ann,  aguà 
aon  eadar-mheadhonair  eadar  Dia 
agus  daoine,  an  duine  Iosa  Criosd: 

6  A  thug  e  fèin  'na  èiric l  air 
son  nan  uile,  mar  f hianuis  ann  an 
àm  iomchuidh; 

7  Chum  an  d'orduicheadh  mise 
a'm'  shearmonaiche,  agus  a'm' 
abstol,  (labhram  an  fhìrinn  ann 
an  Criosd,  ni'n  deanam  breug,) 
a'm'  f  hear-teagaisg  nan  Cinneach 
ann  an  creidimh  agus  ann  am 
fìrinn. 

8  Uime  sin  is  àill  leam  na  daoine 
a  dheanamh  urnuigh  'sgach  àit,  a' 
togail  suas  làmha  naomha,  gun 
f heirg,  gun  amharus ; 

9  Air  an  dòigh  cheudna,  na 
mnài  a  chur  eudaich  iomchuidh 
umpa,  'gan  sgeadachadh  fèin  le 
nàisneachd  agus  stuaim :  cha'n 
ann  le  casadh  an  gruaige,  no  le 
h-òr,  no  le  neamhnuidibh,  no  le 
culaidhibh  luachmhor; 

10  Ach,  (mar  is  cubhaidh  do 
mhnàibh  a  tha  'g  aideachadh 
diadhachd,)  le  deadh  oibribh. 

11  Fòghlumadh  a'  bhean  ann 
an  ciùineas  leis  an  uile  ùmhlachd. 

12  Ach  ni'n  ceadaicheam  do 
mhnaoi  teagasg  a  thoirt  uaipe2, 
no  ceannas  a  ghlacadh  air  an  duine, 
ach  i  bhi  'na  tosd. 

13  Oir  is  e  Adhamh  a  chruth- 
aicheadh  air  tùs,  agus  'na  dhèigh 
sin  Eubha. 

14  Agus  cha  b'e  Adhamh  a 
mhealladh,  ach  air  do'n  mhnaoi 
bhi  air  a  mealladh  bha  i  sa' 
chionta. 

15  Gidheadh  tèarnar  i  troimh 
bhreith  cloinne,  ma  bhuanaicheas 
iad  ann  an  creidimh,  agus  ann  an 
gràdh,  agus  ann  an  naomhachd, 
maille  ri  stuaim. 


1  luach-saoraidh. — 2  uaithe. 

CAIB.  III. 

1  Ciod  iad  na  buaidhean  a's  còir 
bki  air  na  h-easbuigibh,  agus  air 
na  deaconaibh,  agus  air  am 
vmàibh;  14  agus  c'arson  a  sgrìobk 
Pòl  na  nithe  so  gu  Timoteus. 

IS  ràdh  f  ìor  so,  Ma  tha  togradh 
aig  aon  duine  chum  dreuchd 
easbuig1,  tha  e  miannachadh 
deadh  oibre. 

2  Uime  sin  is  còir  do  easbuig 
bhi  neo-lochdach,  'na  dhuine  aon 
mhnà,  faireil,  crìonna2,  deadh- 
bheusach,  daoineachdach,  ealamh 
gu  teagasg; 

3  Gun  bhi  'na  phòitear,  gun 
bhi  buaillteach,  gun  bhi  dèidheil 
air  buannachd  shalaich  :  ach 
macanta,  neo-thuasaideach,  neo- 
shanntach ; 

4  'Na  dhuine  a  riaghlas  a  thigh 
fèin  gu  maith,  aig  am  bheil  a 
chlann  fuidh  smachd  maille  ris 
an  uile  shuidheachadh-inntinn ; 

5  (Oir  mur  aithne  do  dhuine  a 
thigh  fèin  a  riaghlachadh,  cionnus 
a  ghabhas  e  cùram  do  eaglais 
Dhè?) 

6  Gun  bhi  'na  nuadh-chreid- 
each,  air  eagal,  air  dha  bhi  air 
atadh  le  h-uabhar,  gu'n  tuit  e  ann 
an  dìteadh  an  diabhuil. 

7  Is  còir  dha  mar  an  ceudna 
deadh  theisteas  bhi  aige  uathasan 
a  ta'n  leth  muigh  ;  air  eagal  gu'n 
tuit  e  ann  an  scainnil,  agus  ann  an 
ribe  an  diabhuil. 

8  Mar  an  ceudna  is  còir  do  na 
deaconaibh3  bhi  suidhichte,  gun 
an  teangadh  bhi  leam  leat,  gun 
bhi  cionail  air  mòran  fiona,  gun 
bhi  dèidheil  air  buannachd  shal- 
aich, 


9  A'  cumail  rùn-dìomhair  a' 
chreidimh  ann  an  coguis  ghloin. 

10  Agus  biodh  iadsan  mar  an 
ceudna  air  an  dearbhadh  an  tois- 
each ;  agus  an  sin  gnàthaicheadh 
iad  dreuchd  deacoin,  ah*  dhoibh 
bhi  air  amfagkail  neo-choireach. 

11  Is  amhuil  sin  is  còir  do  na 
mnàibh  bhi  suidhichte,  gun  bhi 
'nan  luchd-tuaileis ;  ack  bhi  meas- 
arra,  ionraic  sna  h-uile  nithibh. 

12  Biodh  na  deacoin  'nan 
daoine  aon  mhnà,  a'  riaghlachadh 
an  cloinne,  agus  an  tighe  fèin  gu 
maith. 

13  Oir  an  droing  a  ghnàthaich 
dreuchd  deacoin  gu  maith,  tha  iad 
a'  cosnadh  deadh  cheum  dhoibh 
fèin,  agus  dànachd  mhòr  sa' 
chreidimh,  a  tha  ann  an  Iosa 
Criosd. 

14  Sgrìobham  na  nithe  so 
chugad,  an  earbsa  teachd  gu  grad 
a'  t'ionnsuidh : 

15  Ach  ma  ni  mi  moille,  chum 
gu'm  bi  fhios  agad  cionnus  is 
còir  dhuit  thu  fèin  a  ghiùlan  ann 
an  tigh  Dhè,  ni  a's  e  eaglais  an  Dè 
bheò,  post  agus  stèidh-dhaingnich4 
na  fìrinn. 

16  Agus  gun  amharus  is  mor 
rùn-dìomhair  na  diadhachd : 
dh'fhoillsicheadh  Dia  san  fheòil, 
dh'fhìreanaicheadh  e  san  spiorad, 
chunncas  le  aingilbh  e,  shearmon- 
aicheadh  e  do  na  Cinneachaibh, 
chreideadh  ann  air  an  t-saoghal, 
ghabhadh  suas  e  chum  glòire. 

CAIB.  IV 

1  Tka  e  a*  roimk-innseadk  gu'n 
tèid  daoine  anns  na  h-aimsir- 
ibh  deireannach  air  seacharan  o'w 
chreidhnh  :     6  agus  chum  nach 


1  oifig  fir-coimhid, 
4  bunait. 


ciallack,  stuama.—3  do'n  luchd-frilhealaidh.- 

biodh  Timoteus  a  dkèidk-laimk 
'na  dhleasdanas,  tha  e  toirtcomk- 
airlean  eagsamkail  air* 

ANIS  a  deir  an  Spiorad  gu 
soilleir,  anns  na  h-aimsiribh 
deireannach  gu'n  trèig  dream 
àraidh  an  creidimh,  a'  toirt  aire 
do  spioraidibh  mealltach  agus  do 
theagasgaibh  dheamhan; 

2  Troimh  cheilg  bhreugairean  ', 
air  bhi  d'an  coguisibh  air  an  los- 
gadh  le  iarunn  dearg ; 

3  A'  toirmeasg  pòsaidh,  agus 
ag  iarraidk  bìdheanna  a  sheach- 
nadh,  a  chruthaich  Dia  chum  an 
gabhail  maille  ri  breith-buidh- 
eachais  leosan  a  ta  creidsinn,  agus 
aig  am  bheil  eòlas  na  f  ìrinn. 

4  Oir  is  maith  gach  ni  a  chruth- 
aich  Dia,  agus  cha'n  ion  ni  sam 
bith  a  dhiùltadh,  a  ghabhar  le 
breith-buidheachais : 

5  Oir  a  ta  e  air  a  naomhachadh 
le  focal  Dè  agus  le  h-urnuigh. 

6  Ma  chuireas  tu  na  nithe  so 
an  cuimhne  do  na  bràithribh, 
bithidh  tu  a'd'  dheadh  mhinisteir 
do  Iosa  Criosd,  air  t'altrum  suas 
ann  am  briathraibh  a'  chreidimh, 
agus  an  deadh  theagaisg  air  an  do 
ghabh  thu  eòlas2. 

7  Ach  diùlt  sgeulachda  mi- 
dhiadhaidh  shean  bhan,  agus 
cleachd  thu  fèin  chum  diadhachd. 
,  8  Oir  a  ta  an  cleachda  corporra 
tarbhach  chum  beag  nithe;  ach 
a  ta  'n  diadhachd  tarbhach  chum 
nan  uile  nithe,  aig  am  bheil  geall- 
adh  na  beatha  a  ta  làthair,  agus  a 
chum  teachd. 

9  Is  ràdh  fìrinneach  so,  agus 
is  fiu  e  air  gach  aon  chor  gabhail 
ris. 

10  Oir  is  ann  uime  so  ata  sinn 
maraon  ri  saothair,  agus  a'  fulang 
maslaidh,  do  bhrìa;h  su  bheil  earb- 


sa  againn  san  Dia  bheò,  neach  a's 
e  Slànuighear  nan  uile  dhaoine, 
gu  h-àraid  nan  creideach. 

11  Aithn  agus  teagaisg  na 
nithe  so. 

12  Na  deanadh  duine  sam  bith 
tarcuis  air  t'òige;  ach  bi  thusa 
a'd'  eisempleir  do  na  creidich, 
ann  am  focal,  ann  an  caitheadh- 
beatha,  ann  an  gràdh,  ann  an 
spiorad,  ann  an  creidimh,  ann  am 
fìor-ghloine. 

13  Gus  an  tig  mi,  thoir  an 
aire  do  leughaireachd,  do  earail, 
do  theagasg. 

14  Na  dearmad  an  tiodhlac  a 
ta  annad,  a  thugadh  dhuit  troimh 
f  hàidheadaireachd,  maille  ri  leag- 
adh  làmh  na  seanaireachd  ort. 

15  Smuainich  air  na  nithibh 
sin,  thoir  thu  fèin  gu  tur  dhoibh, 
chum  gu'm  bi  do  theachd  air 
t'aghaidh  follaiseach  do  na  h-uile. 

16  Thoir  aire  dhuit  fèin,  agus 
do  d'  theagasg ;  buanaich  annta  : 
oir  le  so  a  dheanamh,  tèarnaidh  tu 
araon  thu  fèin,  agus  iadsan  a  tha 
'g  èisdeachd  riut. 

CAIB.  V. 

1  Riaghailtean  a's  còir  a  leantuinn 
ann  an  cronachadh.  3  Mu  bhan- 
trachaibh.  17  Mu  sheanairibh. 
23  Comhairle  do  Thimoteus  mu 
thimckioll  a  sklàinte,  fyc. 

NA  garg-chronaich  seanair, 
ach  cuir  impidh  air  mar 
athair,  agus  air  na  h-òig-fhir  mar 
bhràithribh ; 

2  Na  mnài  aosda  mar  mhàith- 
richibh,  na  mnài  òga  mar  pheath- 
raichibh,  maille  ris  an  uile  f  hìor- 
ghloine. 

3  Thoir  urram  do  bhantrach- 
aibh  a  tha  'nam  bantrachaibh  dn 
rìreadh. 


A  ìabkairt  bkreug  ann  an  ceilg 


, — 2  air  an  dìràinig  tku. 
R  2 

4  Ach  ma  tha  bantrach  air  bith 
aig  am  bheil  clann  no  oghachan, 
fòghlumadh  iad  air  tùs  bhi  dleas- 
danach  'nan  tighibh  fèin,  agus  ath- 
dhiol  a  thoirt  d'am  pàrantaibh : 
oir  a  ta  so  maith  agus  taitneach 
am  fianuis  Dè. 

5  A  nis  cuiridh  ise  a  ta  'na 
bantraich  da  rìreadh,  agus  air  a 
fàgail  'na  h-aonar,  a  dòchas  ann 
an  Dia,  agus  buanaichidh  i  a  là 
agus  a  dh'oidhche  ann  an  ath- 
chuingibh,  agus  ann  an  urnuigh- 
ibh. 

6  Ach  ise  a  tha  caitheadh  a 
beatha  am  macnus1,  air  dhi  bhi 
beò,  tha  i  marbh. 

7  Uime  sin  àithn  na  nithe  so 
dhoibh,  chum  gu'm  bi  iad  neo- 
lochdach. 

8  Ach  mur  dean  duine  solar 
air  son  a  chuideachd  fèin,  agus 
gu  h-àraidh  air  son  muinntir  a 
theaghlaich,dh'àicheadh  e'n  creid- 
imh,  agus  is  miosa  e  na  anacreid- 
each. 

9  Na  gabhar  bantrach  san  àir- 
eamh  a  bhios  fuidh  thri  fichead 
bliadhna  dh'aois,  a  bha  'na  mnaoi 
aon  duine, 

10  Air  am  bheil  teisteas  a 
thaobh  dheadh  oibre;  ma  dh'oil 
i  clann,  ma  thug  i  aoidheachd 
uaipe,  ma  dh'ionnlaid  i  cosa  nan 
naomh,  ma  dh'fhòir  i  air  luchd- 
àmhghair,  ma  lean  i  gu  dìchioll- 
ach  gach  deadh  obair. 

1 1  Ach  diùlt  na  bantraich  òga : 
oir  an  uair  a  dh'fhàsas  iad  mear 
an  aghaidh  Chriosd,  is  miann  leo 
pòsadh ; 

12  Muinntir  a  ta  fuidh  dhìteadh, 
a  chionn  gu'n  do  thrèig  iad  an 
ceud  chreidimh. 

13  Agus  os  bàrr,  fòghlumaidh 
iad  bhi  dìomhanach,  a'  dol  mu'n 
cuairt  o  thigh  gu  tigh ;  agus  cha'n 


e  mhàin  dìomhanach,  ach  mar  an 
ceudna  gabhannach,  agus  a'  gabh- 
ail  gnothuich  ris  nà  nithibh  nach 
buin  doibh,  a  labhairt  nithe  nach 
bu  chòir  dhoibh. 

14  Is  àill  leam  uime  sin  na 
mnài  òga  a  phòsadh,  iad  a  bhreith 
cloinne,  a  stiùradh  an  tighe,  agus 
gun  chionfath  air  bith  a  thoirt 
do'n  eascaraid  labhairt  gu  toibh- 
eumach. 

15  Oir  a  ta  cuid  a  cheana  air 
dol  a  thaobh  an  dèigh  Shatain. 

16  Ma  tha  aig  creideach  no  aig 
ban-chreideach  bantracha,  fòir- 
eadh  iad  orra,  agus  na  biodh  an 
trom  air  an  eaglais;  chum's  gu'n 
dean  i  cabhair  orrasan  a  tha  'nam 
bantrachaibh  da  rìreadh. 

17  Measar  gur  fiu  na  seanairean 
a  riaghlaicheas  gu  maith  urram 
dùbailte,  gu  h-àraidh  iadsan  a  tha 
saoithreachadh  san  fhocal  agus 
ann  an  teagasg. 

18  Oir  a  deir  an  sgriobtuir,  Na 
ceangail  beul  an  daimh  a  tha 
saltairt  an  arbhair :  agus,  Is  fiu  an 
t-oibriche  a  thuarasdal. 

19  Na  gabh  casaid  an  aghaidh 
seanair,  ach  le  dithis  no  triuir  a 
dh'fhianuisibh. 

20  Iadsan  a  tha  peacachadh 
cronaich  an  làthair  nan  uile, 
chum  gu'n  gabh  càch  eagal  mar 
an  ceudna. 

21  Sparram  ort  am  fianuis  Dè, 
agus  an  Tighearna  Iosa  Criosd, 
agus  nan  aingeal  taghta,  gu'n 
coimhid  thu  na  nithe  so  gun  aon 
a  chur  roimh  neach  eile,  gun  ni 
air  bith  a  dheanamh  le  claon- 
bhreth. 

22  Na  leag  do  làmha  gu  h-obann 
air  duine  sam  bith,  agus  na  biodh 
comhpairt  agad  do  pheacaibh 
dhaoine  eile :    coimhid   thu   fèin 


su  sòàhail. 

23  Na  h-òl  uisge  ni's  mò,  ach 
cleachd  beagan  fìona  air  son  do 
ghcile,  agus  t'  anmhuinneachd 
mhinic. 

24  Tha  peacanna  cuid  dò 
dhaoinibh  follaiseach  roimh- 
làimh,  a'  dol  rompa  chum  breith- 
eanais ;  agus  tha  peacanna  dhream 
àraidh  'gan  leantuinn. 

25  Mar  an  ceudna  tha  deadh 
oibre  cuid  follaiseach  roimh- 
làimh ;  agus  na  h-oibre  a  ta  air 
ghleus  eile,  cha'n  fheudar  am 
folach. 

CAIB.  VI. 

1  Mu  dhleasdanas  sheiròhiseach : 
3  Gun  chomunn  bhi  againn  ri 
droch  luch-teagaisg.  6  Is  buann- 
achd  mhòr  an  diadhachd:  10  'Se 
gaol  an  airgid  freumh  gach  uilc, 

MEAS ADH  a'  mheud  's  a  ta 
fuidh'n  chuing  'nan  seir- 
bhisich,  gur  fiu  am  maighstirean 
fèin  an  uile  urram ;  chum's  nach 
faigh  ainm  Dhè,  agus  a  theagasg 
toibheum. 

2  Agus  iadsan  aig  am  bheil 
maighstirean  creideach,  na  dean- 
adh  iad  tarcuis  orra,  air  son  gur 
bràithrean  iad :  ach  gu  ma  fearr 
leo  seirbhis  a  dheanamh  dhoibh, 
do  bhrìgh  gu  bheil  iad  creid- 
each  agus  ionmhuinn,  'nan  luchd 
comh-pairt  do  thiodhlac  a'  ghràis. 
Na  nithe  so  teagaisg  agus  earail- 
ich. 

3  Ma  bheir  aon  neach  atharr- 
achadh  teagaisg  uaith,  agus  nach 
aontaich  e  do  bhriathraibh  fallain, 
eadhon  do  bhriathraibh  ar  Tigh- 
earna  Iosa  Criosd,  agus  do'n  teag- 
aisg,  a  ta  rèir  na  diadhachd  : 

4  Tha  e  uaibhreach,  gun  eòlas 


aige  air  ni  sam  bith,  ach  e  as  a 
chèill  mu  thimchioll  cheisdean, 
agusbhriathar-chonnsachadh1,  o'n 
tig  farmad,  comh-stri,  anacainnt, 
droch  amharusan, 

5  Fiar-dheasboireachd  dhaoine 
'gam  bheil  inntinn  thruaillidh,  a- 
gus  as  eugmhais  na  fìrinn,  a'  meas 
gur  buannachd  an  diadhachd :  deal- 
aich  ris  an  leithidibh  sin. 

6  Ach  is  buannachd  mhòr  an 
diadhachd  maille  ri  toileachas- 
inntinn. 

7  Oir  cha  d'thug  sinn  ni  air 
bith  leinn  do'n  t-saoghal  agus  is 
soilleir  nach  urradh  sinn  ni  sam 
bith  thoirt  as. 

8  Uime  sin  air  dhuinn  biadh 
agus  eudach  a  bhi  againn,  bith- 
eamaid  toilichte  leo  sin. 

9  Ach  an  dream  le'n  àill  bhi 
beartach,  tuitidh  iad  ann  am 
buaireadh,  agus  ann  an  ribe,  agus 
ann  an  iomad  ana-miann  amaid- 
each  agus  ciurrail,  a  bhàthas 
daoine  ann  am  milleadh  agus  ann 
an  sgrios. 

10  Oir  is  e  gaol  an  airgid 
freumh  gach  uilc :  ni  am  feadh  a 
mhiannaich  dream  àraidh,  chaidh 
iad  air  seacharan  o'n  chreidimh, 
agus  throimh-lot  siad  iad  fèin  le 
iomadh  cràdh. 

1 1  Ach  thusa,  O  òglaich  Dhè, 
teich  o  na  nithibh  sin  :  agus  lean 
fìreantachd,  diadhachd,  creidimh, 
gràdh,  foighidin,  ceannsachd. 

12  Còmhraig  deadh  chòmhrag2 
a'  chreidimh,  gabh  greim  do'n 
bheatha  mhaireannaich,  chum 
mar  an  ceudna  an  do  ghairmeadh 
thu,  agus  dh'aidich  thu  deadh 
aidmheil  an  làthair  mòrain  fhian- 
uisean. 

13  Sparram  ort  ann  am  fianuis 
Dè,    a   bheothaicheas   na  h-uile 


strì  mufhoclaibh. — 2  Cùir  deadh  chath. 

nithe,  agus  amfianuìs  Iosa  Criosd, 
a  rinn  fianuis  air  deadh  aidmheil 
an  làthair  Phontius  Philat ; 

14  Thu  choimhead  na  h-àithne 
so  gun  smal,  gun  lochd,  gu  teachd 
ar  Tighearna  Iosa  Criosd : 

15  Ni  ann  a  àmaibh  fèin  a 
dh'fhoillsicheas  an  ti  a  ta  beann- 
aichte,  agus  a  mhàin  cumhachd- 
ach,  Righ  nan  righ  agus  Tigh- 
earna  nan  tighearna ; 

16  Neach  'na  aonar  aig  am 
bheil  neo-bhàsmhorachd,  a  ta  'na 
chòmhnuidh  san  t-solus  dh'ionn- 
suidh  nach  feudar  teachd,  neach 
nach  faca  duine  sam  bith,  agus 
nach  mò  dh'f heudas  e  f haicinn : 
dhasan  gu  robh  onoir  agus  cumh- 
achd  siorruidh.    Amen. 

17  Thoir  àithne  do  na  daoin- 
ibh,  a  ta  saoibhir  san  t-saoghal  so, 
gun  iad  a  bhi  àrd-inntinneach, 
agus  gun  earbsa  a  chur  ann  an 


saoibhreas  neo-chinnteach,  ach 
anns  an  Dia  bheò,  a  tha  toirt 
duinn  nan  uile  nithe  gu  saoibhir 
r'am  mealtuinn : 

18  Iad  a  dheanamh  maith,  iad 
a  bhi  saoibhir  ann  an  deadh  oib- 
ribh,  ealamh  gu  roinn,  comh-pàirt- 
each; 

19  A'  tasgaidh  suas  doibh  fèin 
deadh  bhunait  fa  chomhair  an  àm 
ri  teachd,  chum's  gu'n  dean  iad 
greim  air  a'  bheatha  mhaireann- 
aich. 

20  O  Thimoteuis,  coimhid 
an  ni  sin  a  dh'earbadh  riut,  a' 
seachnadh  faoin-chòmhraidh  mhi- 
naomha,  agus  comh-chogadh  eòl- 
ais  d'an  tiubhrar  gu  breugach  an 
t-ainm  sin. 

21  Ni  air  bhi  do  dhream  àraidh 
ag  aidmheil,  chaidh  iad  air  seach- 
aran  thaobh  a'  chreidimh.  Gràs 
gu  robh  maille  riut.     Amen. 


Dara  litir  an  Abstoil  PHOIL  chum 
THIMOTEUIS. 


CAIB.  I. 

1  Gràdh  Phòil  do  Thimoteus,  agus 
an  creidimh  treibhdhireach  a  bha 
ann  an  Timoteus  fèin,  agus,  'na 
mhàthair  agus  'ìia  shean-mhàth- 
air.  6  Tha  e  cur  impidh  air 
tiodhlac  Dhè  a  bha  ann  a  dhàsg- 
adh  suas. 

POL  abstol  Iosa  Criosd  troimh 
thoil  Dè,  a  rèir  geallaidh  na 
beatha,  a  tha  ann  an  Iosa  Criosd. 
2  Gu  Timoteus  mo  mhac  gràdh- 
ach :  gràs,  tròcair,  agus  sìoth- 
chaint  o  Dhia  an  t-Athair,  agus 
o  Iof.a  Criosd  ar  Tighearn. 


3  Bheiream  buidheachas  do 
Dhia,  d'an  deanam  seirbhis  o  m1 
shinnsiribh  le  coguis  ghloin,  gu 
bheil  agam  cuimhne  ortsa  a  ghnàth 
a  là  agus  a  dh'oidhche  ann  am 
urnuighibh : 

4  Air  dhomh  bhi  ro-thogarrach 
air  thusa  fhaicinn,  a'  cuimh- 
neachadh  do  dheura,  chum  gu'm 
bi  mi  air  mo  lìonadh  le  gaird- 
eachas ; 

5  'Nuair  a  chuimhnicheas  mi 
an  creidimh  neo-chealgach  a  tha 
annadsa,   a   chòmhnuich   air  tùs 


CAIB.  II. 

a  d'  shean-mhàthairLois,agus  a'd' 
mhàthair  Eunice :  agus  is  deimh- 
in  leam  a  tha  annadsa  mar  an 
ceudna. 

6  Air  an  aobhar  so  cuiream  an 
cuimhne  dhuit,  thu  dh'ath-bheoth- 
achadh  tiodhlaic  Dhè,  a  tha  annad 
tre  chur  mo  làmhsa  ort. 

7  Oir  cha  d'thug  Dia  dhuinne 
spiorad  na  geiltj  ach  spiorad  a' 
chumhachd,  agus  a'  ghràidh,  agus 
na  h-inntinn  fhallain. 

8  Uime  sin  na  gabh-sa  nàire  do 
f  hianuis  ar  Tighearna,  no  dhiom- 
sa  a  phrìosanach  :  ach  biodh  do 
chuid  agad  do  àmhghar  an  t-sois- 
geil,  a  rèir  cumhachd  Dhè ; 

9  A  thèaruinn  sinne  agus  a 
ghairm  sinn  le  gairm  naomha,  cha'n 
ann  a  rèir  ar  n-oibre,  ach  a  rèir  a 
rùin  fèin  agus  a  ghràis  a  thugadh 
dhuinneann  an  Iosa  Criosd,i'oimh 
thoiseach  an  t-saoghail, 

10  Ach  a  dh'fhoillsicheadh  a 
nis  troimh  theachd  ar  Slànuighir 
losa  Criosd,  a  chuir  as  do'n  bhàs, 
agus  a  thug  beatha  agus  neo-bhàs- 
mhorachd  chum  soluis,  troimh  an 
t-soisgeul ; 

1 1  Chum  an  d'orduicheadh  mise 
a'm'  shearmonaiche,  agus  a'm'  ab- 
stol,  agus  a'm'  f  hear-teagaisg  nan 
Cinneach, 

12  An  t-aobhar  fa'm  bheil  mi 
mar  an  ceudna  a'  fulang  nan  nithe 
so :  gidheadh  cha  'n'eil  nàire 
orm  :  oir  a  ta  f  hios  agam  co  ann 
a  chreid  mi,  agus  is  dearbh  leam 
gu  bheil  esan  comasach  air  an  ni 
sin  a  dh'earb  mi  ris  a  choimhead 
fa  chomhair  an  là  sin. 

13  Cum  gu  daingean  samhladh 
fìrinneach  nam  briathar  fallain,  a 
chuala  tu  uamsa,  ann  an  creidimh 
agus  ann  an  gràdh  a  ta  ann  an 
losa  Criosd. 

14  Coimhid  an  taisgeach  maith 
sin  a  dh'earbadh  riut,  troimh  an 


Spioradnaomh,  a  tha  chòmhnuidh 
annainn. 

15  Tha  fhios  so  agad,  gu'n  do 
phill  iadsan  uile  a  tha  san  Asia 
uamsa ;  d'am  bheil  Phigellus  agus 
Hermogenes. 

16  Gu'n  tugadh  an  Tighearn 
tròcair  do  theaghlach  Onesiphor- 
uis ;  oir  is  minic  a  thug  e  sòlas 
dhomhsa,  agus  cha  do  ghabh  e 
nàire  do  m'  shlabhraidh. 

17  Ach  an  uair  a  bha  e  san 
Ròimh  dh'iarr  e  mach  mi  gu 
dìchiollach,  agus  fhuair  e  mi. 

18  Gu  deònaicheadh  an  Tigh- 
earn  dhasan  gu'm  faigh  e  tròcair 
o'n  Tighearn  san  là  sin :  agus  a 
ta  sàr-fhios  agad,  cia  lìon  nithe 
anns  an  d'rinn  e  frithealadh 
dhomhsa  ann  an  Ephesus. 

CAD3.  II. 

1  Tha  e  cur  intpidh  air  a  ris  a  hhi 
seasmhach,  agus  dleasdanas  fìor 
òglaich  an  Tigheama  chur  an 
gnìomh  leis  an  fhocal  a  roinn 
gu  ceart.  1 7  JMu  Himeneus  agus 
Philetus. 

UIME  sin  bi-sa,  a  mhic,  làidir 
anns  a'  ghràs  a  ta  ann  an 
Iosà  Criosd. 

2  Agus  na  nithe  a  chuala  tu 
uamsa  am  measg  mhòrain  fhian- 
uisean,  earb  thusa  na  nithe  sin 
fèin  ri  daoinibhfìrinneach,abhios 
iomchuidh  gu  daoin'  eile  a  theag- 
asg  mar  an  ceudna. 

3  Fuiling  thusauime  sin  cruaidh- 
chas,  mar  dheadh  shaighdear  Iosa 
Criosd. 

4  Cha  dean  neach  sam  bith  a 
leanas  an  cogadh  e  fèin  a  ribeadh 
ann  an  gnothuichibh  na  beatha 
so :  chum's  gu'n  toilich  e  an  ti  a 
thagh  e  gu  bhi  'na  shaighdear. 

5  Agus  mar  an  ceudna  ge  do 
ni     fear    air    bith    sbairn,     cha 

chrùnar  e  mur  dean  e  sbairn  gu 
dJigheach. 

6  Is  còir  do'n  treabhaiche  a 
shaoithricheas  air  tùs,  comhroinn 
fhaotainn  do'n  toradh. 

7  Smuainich  air  na  nithibh  a 
deiream;  agus  gu  d'thugadh  an 
Tighearna  dhuit  tuigse  anns  na 
h-uile  nithibh. 

8  Cuimhnich  gu'n  do  thogadh 
o  na  marbhaibh  Iosa  Criosd,  do 
shìol  Dhaibhidh,  a  rèir  mo  shois- 
geil-se ; 

9  Air  son  am  bheil  mise  a'  ful- 
angmarfhear  droch-bheìrt,eadhon 
gu  geimhlibh ;  ach  cha  'n'eil  focal 
Dè  ceangailte. 

10  Uime  sin  iomchaiream  na 
h-uile  nithe  air  son  nan  daoine 
taghta,  chum  gu'm  faigh  iadsan 
mar  an  ceudna  an  t-slàinte  a  tha 
ann  an  Iosa  Criosd,  maille  ri  glòir 
shiorruidh. 

11  Is  ràdh  fìor  so,  Ma  bhàs- 
aicheas  sinn  maille  ris,  gu'm  bi 
sinn  beò  mar  an  ceudna  maille 
ris: 

12  Ma  dh'fhuilgeas  sinn,  rìogh- 
aichidh  sinn  mar  an  ceudna  mar- 
aon  ris :  ma  dh'àicheadhas  sinn 
e,  àicheadhaidh  esan  sinne  mar  an 
ceudna : 

13  Mur  creid  sinne,  gidheadh 
tha  esan  a'  fantuinn  fìrinneach ; 
cha  'n'eil  e'n  comas  da  e  fèin 
àicheadh. 

14  Cuir  na  nithe  sin  an  cuimh- 
ne  dhoibh,  a'  cur  sparraidh  orra 
am  fianuis  an  Tighearna,  gun  iad 
a  bhi  connsachadh  mu  fhoclaibh 
anns  nach  'eil  tairbhe  sam  bith, 
ach  a  tbilgeas  bun  os  ceann  an 
luchd-èisdeachd. 

15  Dean  dìchioll  air  thu  fèin 
nochdadh  dearbhta  do  Dhia,  a'd' 
shaothraiche,    nach   ruig  a   leas 


nàire  a  ghabhail,  a'  roinn  focail  na 
fìrinn  gu  ceart. 

16  Ach  seachainn  faoin-chainnt 
mhi-naomha;  oir  thèid  iad  air 
aghaidh  chum  an  tuilleadh  mi- 
dhiadhachd. 

17  Agus  ithidh  am  focal  mar 
chànmhuinn ;  d'am  bheil  Himen- 
eus  agus  Philetus ; 

18  Muinntir  thaobh  na  fìrinn  a 
chaidh  air  seacharan,  ag  ràdh  gu'n 
deachaidh  an  aiseirigh  cheana 
seach  ;  agus  a  ta  tilgeadh  creidimh 
dream  àraidh  bun  os  ceann. 

19  Gidheadh,  a  ta  bunait  Dhè 
a'  seasamh  daingean,  aig  am  bheil 
an  seula1  so,  Is  aithne  do'n  Tigh- 
earn*an  droing  sin  a's  leis.  Agus, 
Gach  neach  a  tha  'g  ainmeach- 
adh  ainm  Chriosd,  trèigeadh  e 
eucoir. 

20  Ach  ann  an  tigh  mòr  cha'n 
e  mhàin  gu  bheil  soithichean  òir, 
agus  airgid,  ach  mar  an  ceudna 
soithiche  fiodha,  agus  creadha; 
agus  cuid  diubh  chum  onoir,  agus 
cuid  eile  chum  easonoir. 

21  Uime  sin  ma  ghlanas  neach 
e  fèin  uatha  so,  bithidh  e  'na 
shoitheach  chum  onoir,  air  a 
naomhachadh,  agus  iomchuidh 
chum  feim  a'  mhaighstir,  deas 
chum  gach  uile  dheadh  oibre. 

22  Teich  uime  sin  o  ana- 
miannaibh  na  h-òige :  ach  lean 
fìreantachd,  creichmh,  gràdh, 
sìothchaint  maille  riusan  a  ta 
gairm  air  an  Tighearn  o  chridhe 
glan. 

23  Ach  seachainn  ceisdean  am- 
aideach  agus  neò-fhòghluimte,  air 
dhuit  fios  a  bhi  agad  gu'n  tog  iad 
connsaichean  2. 

24  Agus  cha'n  fheud  òglach 
an  Tighearn  bhi  conspoideach ; 
ach  ciuin  ris  na  h-uile  dhaoinibh, 


sgrìobhadh.. — 2  tuasaidean. 

ealamh   chum   teagaisg,    foighid- 
neach, 

25  Ann  an  ceannsachd  a'  teag- 
asg  na  droinge  a  sheasas  'na  agh- 
aidh  ;  dh'f  heuchainn  an  toir  Dia 
uair  air  bith  aithreachas  dhoibh, 
chum  aidmheil  na  f ìrinn ; 

26  Agus  air  mosgladh  dhoibh 
gu'n  tèid  iad  as  o  ribe  an  diabhuil, 
aig  am  bheil  iad  air  am  beò-ghlac- 
adh  chum  a  thoile. 

CAIB.  III. 

1  Tha  e  toirt  rabhaidh  dha  mu 
thimchioll  nan  amanna  ri  teachd, 
6  ag  innseadh  cò  iad  naimhde  na 
fìrinn,  10  a'  cur  eisempleir  fèin 
roimhe,  16  agus  ay  moladh  nan 
sgriobtuir  naomha. 

ACH  biodh  f  hios  so  agad,  gu'n 
tig  anns  na  làithibh  deir- 
eannach  aimsire  cunnartach. 

2  Oir  bithidh  daoine  fèin-speis- 
eil,  sanntach,  ràiteachail,  uaibh- 
reach,  toibheumach,  eas-ùmhal 
do  phàrantaibh,  mi-thaingeil,  mi- 
naomha, 

3  Gun  ghràdh  nàdurra,  'nan 
luchd  brisidh  coimh-cheangail. 
tuaileasach,neo-gheamnuidh,borb, 
gun  ghaol  do'n  mhaith, 

4  Fealltach,  ceann-laidir,  àrd- 
anach,  aig  am  bheil  bàrr  gràidh 
do  shàimh  na  ta  aca  do  Dhia, 

5  Aigambheil  coslas  diadhachd, 
ach  a  ta  'g  àicheadh  a  cumhachd : 
o'n  leithidibh  sin  tionndas'  air 
falbh. 

6  Oir  is  ann  diubh  so  a  ta  'n 
droing  sin  a  dh'èalaidheas  a 
steach  do  thighibh,  agus  a  bheir 
leo  am  braighdeanas  mnài  shuar- 
ach  air  an  uallachadh  le  peacaibh, 
air  an  iomain  le  iomadh  gnè  ana- 
mianna, 


7  A'  sìr-fhòghlum,  agus  gun 
chomas  doibh  gu  bràth  teachd 
chum  eòlais  na  fìrinn. 

8  Agus  mar  a  chuir  Iannes 
agus  Iambres  an  aghaidh  Mhaois, 
mar  sin  tha  iadsan  a'  cur  an  agh- 
aidh  na  f  ìrinn :  daoine  aig  am 
bheil  inntinn  thruaillidh,  gun  tuig- 
se  thaobh  a'  chreidimh. 

9  Ach  cha  tèid  iad  ni's  faide 
air  an  aghaidh  :  oir  bithidh  am 
mi-chiall  follaiseach  do  na  h-uile 
dhaoinibh,  mar  a  bha  am  mi- 
chiall-san  mar  an  ceudna. 

10  Ach  a  ta  làn-fhios  agad  air 
mo  theagasg-sa,  mo  ghnè  beatha, 
mo  rùn,  mo  chreidimh,  wz'fhad- 
fhulangas,  mo  sheirc1,  ?w'fhoigh^ 
idin, 

11  Mo  gheur-leanmhuinnibh, 
m'  f  hulangais  a  thàinig  orm  ann 
an  Antioch,  ann  an  Iconium,  ann 
an  Listra ;  ciod  e  meud  nan  geur- 
leanmhuinn  a  ghiùlain  mi :  ach 
asda  uile  shaor  an  Tighearn  mi. 

12  Seadh,  fuilgidh  iadsan  uile 
leis  an  àill  am  beatha  a  chaith- 
eadh  gu  diadhaidh  ann  an  Iosa 
Criosd,  geur-leanmhuinn. 

13  Ach  fàsaidh  droch  dhaoine 
agus  mealltairean  ni's  miosa  agus 
ni's  miosa,  a'  mealladh,  agus  air 
am  mealladh. 

14  Ach  buanaich  thusa  anns 
na  nithibh  a  dh'fhòghluim  thu, 
agus  air  an  d'rinneadh  thu  dearbh- 
fhiosrach,  air  dhuit  fios  a  bhi 
agad  cia  uaith  a  dh'f hòghluim  thu 
iad; 

15  Agus  o  bha  thu  a'd'  leanabh 
gu'm  b'aithne  dhuit  na  sgriob- 
tuire  naomha,  a  tha  comasach  air 
do  dheanamh  glic  chum  slàinte, 
troimh  'n  chreidimh  a  ta  ann  an 
Iosa  Criosd. 

16  Tha  an  sgriobtuir  uile  air  a 


ghràdh. 


E.  3 

dheachdadh  le  Spiorad  Dè,  agus 
tha  e  tarbhach  chum  teagaisg, 
chum  spreige,  chum  leasachaidh, 
chum  oilein  ann  am  f  ìreantachd : 
17  Chum  gu'm  bi  òglach  Dhè 
eoimhlionta,  làn  deas  chum  gach 
uile  dheadh  oibre. 

CAIB.  IV. 

1  Tha  e  cur  impidh  air  a  dhleas- 
danas  a  dheanamh  leis  an  uile 
dhìchioll:  9  is  àill  leis  e  theachd 
gu  grad  d'a  ionnsuidh,  14  tha  e 
toirt  rabhaidh  dha  bhi  airfhaic- 
ill  o  Alecsander  an  ceard  umha, 
fyc. 

SPARRAM  ort  uime  sin  am 
fianuis  Dè,  agus  an  Tighearna 
Iosa  Criosd,  a  bheir  breth  air  na 
beothaibh  agus  air  na  marbhaibh, 
aig  a  theachd  dealrach,  agus  ann 
a  rìoghachd : 

2  Searmonaich  am  focal,  bi 
dùrachdach  ann  an  àm  is  ann  an 
an-àm ;  spreig l,  cronaich,  earail- 
ich  leis  an  uile  fhad-fhulangas 
agus  theagasg. 

3  Oir  thig  an  t-àm  anns  nach 
bi  fulang  aca  air  teagasg  fallain  : 
ach  air  do  chluasaibh  tachasach 
bhi  aca,  carnaidh  iad  suas  dhoibh 
fèin  luchd-teagaisg  a  rèir  an  ana- 
mianna. 

4  Agus  tionndaidh  iad  an  clua- 
san  o'n  f  hìrinn.,  agus  iompaichear 
iad  chum  sgeulachda  faoine. 

5  Ach  dean  thusa  faire  anns 
na  h-uile  nithibh,  fuiling  cruaidh- 
chas,  dean  obair  soisgeulaiche, 
coimhlion  do  mhinistreileachd. 

6  Oir  tha  mise  nis  gu  bhi  air 
m'ìobradh,  agus  tha  àm  mo  shiubh- 
ail  am  fagus. 

7  Chòmhraig    mi    an    deadh 


thurus,  ghleidh  mi  an  creidimh. 

8  O  so  mach  taisgear  fa  m' 
chomhair  crùn  fìreantachd,  abheir 
an  Tighearn,  am  breitheamh  coth- 
romach,  dhomh  san  là  ud :  agus 
cha'n  ann  dhomh-sa  a  mhàin,  ach 
dhoibh-san  uile  mar  an  ceudna, 
leis  an  ionmhuinn  a  theachdsan2. 

9  Dean  do  dhìchioll  air  teachd 
a  m'  ionnsuidh  gu  luath. 

10  Oir  thrèig  Demas  mi,  air 
dha  an  saoghal  so  ta  làthair  a 
ghràdhachadh,  agus  chaidh  e  do 
Thesalonica;  Crescens  do  Gha- 
latia,  Titus  do  Dhalmatia. 

1 1  Tha  Lucas  'na  aonar  maille 
rium.  Gabh  Marcus  agus  thoir 
leat  e  :  oir  tha  e  feumail  dhomh- 
sa  chum  na  ministreileachd. 

12  Ach  chuir  mi  Tichicus  gu 
h-Ephesus. 

13  An  fhalluing  a  dh'fhàg  mi 
ann  an  Troas  aig  Carpus,  'nuair 
a  thig  thu,  thoir  leat,  agus  na 
leabhraichean,  ach  guh-àraidh  na 
meambrana3. 

14  Rinn  Alecsander  an  ceard- 
umha  iomad  olc  orm  :  gu  tugadh 
an  Tighearn  dha  a  rèir  a  ghnìomh- 
ara. 

15  Bi  thusa  mar  an  ceudna  air 
t'f hàicill  uaitb,  oir  chuir  e  gu  mòr 
an  aghaidh  ar  briathar-ne. 

16  Aig  mo  cheud  fhreagradh 
cha  robh  aon  neach  leam,  acb 
thrèig  na  h-uile  mi :  nar  agrar 
orra  e. 

17  Gidheadh,  sheas  an  Tigh- 
earn  làimh  rium,  agus  neartaich 
e  mi;  chum  triomsa  gu'm  biodh 
an  searmonachadh  air  a  làn-fhoill- 
seachadh,  agus  gu'n  cluinneadh 
na  Cinnich  uile  e:  agus  shaoradh 
mi  à  beul  an  leòmhain. 

18  Agus  saoraidh  an  Tighearn 
mi  o  gach  uile  dhroch  obair,  agus 
gleidhidh  e  mi  chum  a  rioghachd 
nèamhaidh  fèin  :  dha-san  gu  robh 
glòir  gu  saoghal  nan  saoghal. 
Amen. 

19  Cuir  fàilte  air  Prisca,  agus 
Acuila,  agus  air  teaghlach  Onesi- 
phoruis. 

20  Dh'fhan   Erastus   ann   an 


Corintus :    ach  dh'f hàg  mi  Tro- 
phimus  gu  tinn  ann  am  Miletum. 

21  Dean  dìchioll  air  teachd 
roimh'n  gheamhradh.  Tha  Eu- 
bulus,  agus  Pudens,  agus  Linus, 
agus  Claudia,  agus  na  bràithrean 
uile  a'  cur  fàilte  ort. 

22  Gu  robh  an  Tighearn  Iosa 
Criosd  maille  ri  d'  spiorad.  Gràs 
maille  ribh.     Amen 


Litir  an  Abstoil  PHOIL  chum  THITUIS. 


CAIB.  I. 

1  C'ar  son  a  dKfhàgadh  Tìtus  ann 
an  Crete.  6  Ciod  na  buadhanna 
is  còir  bhi  orrasan  a  thaghar 
'nam  ministeiribh.  11  Is  èigin 
beoil  droch  luchd-teagaisg  a 
dhruideadh. 

POL  seirbhiseach  Dhè,  agus 
abstol  Iosa  Criosd,  a  rèir 
creidimh  dhaoine  taghta  Dhè, 
agus  aidmheil  na  fìrinn  a  ta  rèir 
diadhachd : 

2  Ann  an  earbsa  na  beatha 
maireannaich,  a  gheall  Dia  do 
nach  comasach  breug  a  dhean- 
amh,  roimh  chruthachadh  an 
t-saoghail l ; 

3  Ach  dh'fhoillsich  e  'fhocal 
fèin,  ann  an  àm  iomchuidh  troimh 
shearmonachadh,  a  dh'earbadh 
riumsa,  a  rèir  àithne  Dhè  ar 
Slànuighir: 

4  Chum  Thituis  mo  dhearbh 
mhac  fèin  a  rèir  a'  chreidimh 
choitchionn2:  Gràs,  tròcair,  agus 
sìth  o  Dhia  an  t-Athair,  agus  o'n 
Tighearn  losa  Criosd  ar  Slànuigh- 


5  Air  a  shon  so  dh'fhàg  mi  thu 
ann  an  Crete,  chum  gu'n  cuireadh 
tu'n  ordugh  na  nithe  a  dh'f  hàgadh 
gun  deanamh,  agus  gu'n  suidhich- 
eadh  tu  seanairean  anns  gach 
baile,  a  rèir  mar  a  dh'àithn  mise 
dhuit. 

6  Ma  tha  neach  sam  bith  neo- 
lochdach,  'na  dhuine  aon  mhnà, 
aig  am  bheil  a  chlann  creideach, 
nach  'eil  fuidh  mhi-chliu  thaobh 
ana-caitheimh,  no  easumhal : 

7  Oir  is  còir  do  easbuig  a 
bhi  neo-choireach,  mar  stiùbhard 
Dhè;  gun  bhi  fèin-thoileil,  no 
feargach,  no  òlmhar,no  buailteach. 
no  cionail  air  buannachd  neo- 
ghloin ; 

8  Ach  aoidheil,  dèidheil  air 
daoinibh  maithe,  ciallach,  cothro- 
mach,  naomha,  measarra; 

9  A'  cumail  an  fhocail  fhìor 
gu  daingean,  a  rèir  teagaisg  chum 
gu'm  bi  e  comasach  le  teagasg 
fallain,  araon  earail  a  thabhairt, 
agus  an  dream  a  sheasas  'na  agh- 
aidh  a  chur  as  am  barail. 

10  Oir  a  ta  mòran  ann  a  tha 
mi-riashailteach,     a    labhras    gu 

dìomhain,  agus  a  tha  'nam  meall- 
tairibh,  gu  h-àraidh  iadsan  a  tha 
do'n  timchioll-ghearradh : 

1 1  Muinntir  a's  còir  am  beul  a 
dhruideadh,  droing  a  tha  tionn- 
dadh  thighean  iomlan  bun  os 
ceann,  a'  teagasg  nan  nithe  nach 
còir,  air  ghaol  buannachd  shal- 
aich. 

12  Thubhairt  neach  àraidh 
dhiubh  fèin,  eadhon  fàidh  dhiubh 
fèin,  Is  breugairean  a  ghnàth  na 
Cretich,  droch  fhiadh-bheathaich- 
ean,  builg  mhall. 

13  Tha  an  fhianuis  so  fìor: 
air  an  aobhar  sin  cronaich  gu  geur 
iad,  chum  gu'm  bi  iad  fallain  sa' 
chreidimh ; 

14  Gun  bhi  tabhairt  aire  do 
fhaoin-sgeulachdaibh  Iudhach,  a- 
gus  do  àitheantaibh  dhaoine,  a 
thionndaidheas  o'n  f  hìrinn. 

15  Oir  gu  deimhin  tha  na 
h-uile  nithe  glan  do'n  droing  a  ta 
glan :  ach  dhoibhsan  a  ta  salach, 
agus  mi-chreideach,  cha  'n'eil  aon 
ni  glan ;  ach  tha  an  inntinn  agus 
an  coguis  fèin  air  an  salachadh. 

16  Tha  iad  a'  gabhail  orra  eòlas 
a  bhi  aca  air  Dia;  ach  ann  an 
oibribh  tha  iad  'ga  àicheadh,  air 
dhoibh  bhi  gràineil,  agus  eas- 
umhal,  agus  a  thaobh  gach  deadh 
oibre  as  eugmhais  tuigse. 

CAtB.  II. 

]  Comhairlean  air  an  tabhairt  do 
Thitus  araon  mu  thimchioll  a 
theagaisg  agus  a  chaitheadh- 
beatha.  9  Mu  dhleasdanas  sheir- 
bhiseach,  agus  mar  an  ceudna  nan 
uile  Chriosduidh. 

ACH  labhair  thusa  na  nithe  a 
thig  ri  teagasg  fallain  : 
2  Eadhon  na  daoine  aosda  bhi 


aireach,  suidhichte,  measarra, 
fallain  sa'  chreidimh,  ann  an 
gràdh,  ann  am  foighidin  : 

3  Mar  an  ceudna  na  mnài 
aosda  bhi  'nan  giùlan  mar  is  cubh- 
aidh  do  naomhachd,  gun  bhi  'nan 
hichd-tuaileis,  gun  bhi  trom  air 
fìon,  bhi  'nan  luchd-teagaisg  air 
nithibh  maithe, 

4  Chum's  gu'n  teagaisg  iad  na 
mnài  òga  bhi  ciallach,  gràdhach 
air  an  daoinibh,  gràdhach  air  an 
cloinn, 

5  Bhi  eagnuidh,  geamnuidh, 
fantuinn  aig  an  tigh,  bhi  maith, 
ùmhal  d'an  daoinibh  chum  nach 
faigh  focal  Dè  mi-chliu. 

6  Cuir  impidh  air  na  daoinibh 
òga  mar  an  ceudna,  iad  bhi  ciall- 
ach. 

7  Anns  na  h-uile  nithibh  'gad 
nochdadh  fèin  ann  ad  eisempleir 
dheadh  oibre :  ann  an  teagasg 
«'  nochdach  neo-thruaillidheachd, 
suidheachadh  inntinn,  treibhdhi- 
reis, 

8  Càinnt  fhallain  nach  fheudar 
a  dhìteadh ;  chum's  gu'm  bi  nàire 
air  an  neach  a  ta  'nur  n-aghaidh, 
a  chionn  nach  'eil  droch  ni  sam 
bith  aige  r'a  labhairt  umaibh. 

9  Earailich  seirbhisich  bhi 
ùmhal  d'am  maighstiribh  fèin, 
agus  an  deadh-thoileachadh  anns 
na  h-uile  nithibh :  gun  bhi  a' 
labhairt  'nan  aghaidh, 

10  Gun  bhi  a'  ceileachadh  aon 
ni  d'an  cuid,  ach  a'  nochdadh  gach 
uile  dheadh  thairisneachd ;  chum 
gu'n  dean  iad  teagasg  Dhè  ar 
Slànuighir  maiseach  anns  nah-uile 
nithibh. 

11  Oir  dh'fhoillsicheadh  gràs 
slàinteil  Dhè  do  na  h-uile  dhaoi- 
nibh, 

1 2  A'  teagasg  dhuinn  gach  mi- 

dhiadhachd  agus  ana-mianna 
saoghalta  àicheadh,  agus  ar  beatha 
a  chaitheadh  gu  stuama,  gu  co- 
thromach,  agus  gu  diadhaidh  anns 
an  t-saoghal  so  làthair  ,• 

13  Air  dhuinn  sùil  a  bhi  againn 
ris  an  dòchas  bheannaichte  sin, 
agus  foillseachadh  glòire  an  Dè 
mhòir,  agus  ar  Slànuighir  Iosa 
Criosd : 

14  A  thug  e  fèin  air  ar  son, 
chum  gu'n  saoradh  e  sinn  o  gach 
aingidheachd,  agus  gu'n  glanadh 
e  dha  fèin  sluagh  sonruichte, 
eudmhor  mu  dheadh  oibribh. 

15  Na  nithe  so  labhair  agus 
earailich,  agus  cronaich  leis  an 
uile  ùghdarras.  Na  deanadh  duine 
sam  bith  tàir  ort. 

CAIB.  III. 

1  Tha  Titus  air  a  sheòladh  le  Pòl, 
arao§  mu  thimchioll  nan  nithe  a 
bhuineadh  dha  theagasg,  agus 
nach  buineadh  ;  10  is  àill  leis  e 
chur  càl  ri  luchd  saobh-chreid- 
imh. 

CUIR  an  cuimhne  dhoibh  bhi 
ùmhal  do  uachdaranachd- 
aibh  agus  do  chumhachdaibh, 
freagarrach  do  luchd-riaghlaidh, 
ullamh  chum  gach  uile  dheadh 
oibre. 

2  Gun  olc  a  labhairt  mu  neach 
air  bith,  bhi  neo-thuasaideach, 
mìn,  a'  taisbeanadh  an  uile  cheann- 
sachd  do  na  h-uile  dhaoinibh. 

3  Oir  bha  sinne  fèin  uair-eigin 
eu-cèillidh,  easumhal,  air  seach- 
aran,  a'  deanamh  seirbhis  do 
iomadh  gnè  do  ana-miannaibh 
agus  do  an-toilibh,  a'  caitheadh 
ar   beatha  ann  am   mì-run  agus 


am  farmad,  fuath-thoillteannach, 
agus  a'  toirt  fuath  d'a  chèile. 

4  Ach  an  uair  a  dh'fhoilJsich- 
eadh  caoimhneas  agus  gràdh  Dhè 
ar  Slànuighir  do  dhaoinibh, 

5  Cha'n  ann  o  oibribh  fìreant- 
achd  a  rinn  sinne,  ach  a  rèir  a 
thròcair  fèin  thèaruinn  e  sinn 
troimh  ionnlad  na  h-ath-ghineamh- 
uinn,  agus  ath-nuadhachadh  an 
Spioraid  naoimh : 

6  A  dhòirt  e  oirnne  gu  saoibhir, 
troimh  losa  Criosd  ar  Siànuighear ; 

7  Chum  air  dhuinn  bhi  air  ar 
fìreanachadh  troimh  a  ghràs-san, 
gu'm  bitheamaid  air  ar  deanamh 
'nar  n-oighreachaibh  a  rèir  dòchais 
na  beatha  maireannaich. 

8  Is  f  ìor  an  ràdh  so,  agus  is  àill 
leam  thu  thoirt  dearbh-chinnte 
air  na  nithibh  sin,  chum  gu'm 
biodh  iadsan  a  chreid  ann  an  Dia, 
cùramach  air  toiseach  a  bhi  aca 
ann  an  deadh  oibribh  :  oir  tha  na 
nithe  so  maith  agus  tarbhach  do 
dhaoinibh. 

9  Ach  seachain  ceisdean  amaid- 
each,  agus  sloinnteireachd,  agus 
conspoidean,  agus  connsachadh 
mu'n  lagh :  oir  tha  iad  gun  tairbhe 
agus  dìomhain. 

10  Duine  a  ta  'na  shaobh- 
chreideach1,  an  dèigh  na  ceud 
agus  an  dara  comhairle,  diùlt : 

11  Air  do  fhios  bhi  agad  gu 
bheil  a  leithid  sin  do  dhuine  air  a 
chur  bun  os  ceann,  agus  gu  bheil 
e  a'  peacachadh,  air  dha  bhi  air 
fhèin-dhìteadh. 

12  'Nuair  a  chuireas  mi  Arte- 
mas  a  d'  ionnsuidh,  no  Tichieus, 
dean  dìchioll  air  teachd  a  m' 
ionnsuidh  gu  Nicopolis :  oir  is  ann 
an  sin  a  chuir  mi  romham  an 
geamhradh  a  chaitheadh. 


1  eiriceach. 

13  Thoir  Senas  am  fear-lagha 
agus  Apollos  air  an  aghaidh  san 
t-slighe  gu  dùrachdach,  chum  nach 
bi  ni  air  bith  dh'uireasbhuidh 
orra. 

14  Agus  fòghlumadh  ar  muinn- 
tirne  mar  an  ceudna  deadh  oibre 
a  dheanamh    gu   dùrachdach  fa 


chomhair  ghnàthachadh  feumail, 
chum  nach  bi  iad  neo-thar- 
bhach. 

15  Tha'n  droing  a  ta  maille 
rium  uile  a'  cur  fàilte  ort.  Cuir 
fàilte  orrasan  le'n  ionmhuinn 
sinne  sa'  chreidimh.  Gràs  maille 
ribh  uile.     Amen. 


Litir  an  Abstoil  PHOIL  chum  PHILEMOIN. 


1  Is  subhach  leis  bhi  cluinntinn  mu 
chreidimh  agus  ghràdh  Phile- 
moin:  9  air  ambheil  e  'g  iarraidh 
maitheanas  a  thabhairt  do  One- 
simus  a  sheirbhiseach. 

POL  prìosanach  Iosa  Criosd 
agus  Timoteus  ar  bràthair, 
chum  Philemoin  a's  ionmhuinn 
leinn,  agus  ar  comh-shaothraiche, 

2  Agus  chum  Apphia  ion- 
mhuinn,  agus  Archipuis  ar  comh- 
shaighdear,  agus  chum  na  h-eag- 
lais  a  ta  ann  do  thigh : 

3  Gràs  gu  robh  dhuibh,  agus 
sìth  o  Dhia  ar  n-Athair,  agus  o'n 
Tighearn  Iosa  Criosd. 

4  Bheiream  buidheachas  do  m' 
Dhia,  a'  sìr-thoirt  luadh'  ortsa  ann 
am  urnuighibh, 

5  Air  dhomh  bhi  cluinntinn 
mu  d'  ghràdh,  agus  chreidimh,  a 
tha  agad  a  thaobh  an  Tighearna 
Iosa,  agus  a  thaobh  nan  uile 
naomh ; 

6  Chum  gu'm  bi  comh-cho- 
munn  do  chreidimh  èifeachdach 
ann  an  aidmheil  an  uile  mhaith 
a  tha  annaibh  ann  an  Iosa  Criosd. 

7  Oir  tha  subhachas  ro  mhòr 
agus  comhfhurtachd  againne  ann 
do  ghràdh-sa,  do  bhrìgh  gu  bheil 


innigh1  nan  naomh  air  faotainn 
suaimhneis  tromhad-sa,a  bhràthair. 

8  Uime  sin  ge  d'fheudainn  bhi 
ro  dhàna  ann  an  Criosd,  chum 
an  ni  a  ta  iomchuidh  àithneadh 
dhuitse, 

9  Gidheadh  is  fearr  leam  air 
son  gràidh  impidh  chur  ort,  air 
bhi  dhomh  mar  Phòl  aosda,  agus 
a  nis  mar  an  ceudna  a'm'  phrìo- 
sanach  air  son  Iosa  Criosd. 

10  Guidheam  ort  air  son  mo 
mhic  Onesimuis,  a  ghin  mi  ann 
am  gheimhlibh : 

1 1  Neach  a  bha  uair-eigin  neo- 
tharbhach  dhuitse,  ach  a  nis  a  tha 
tarbhach  dhuitse  agus  dhomh-sa : 

12  Neach  a  chuir  mi  air  ais 
uime   sin   gabh-sa  ris  mar  ri  m" 
innigh  fèin. 

13  Neach  bu  mhiann  leam  a 
chumail  maille  rium  fèin,  chum 
gu'n  deanadh  e  frithealadh  dhomh 
ann  ad  ionadsa,  ann  an  geimhlibh 
an  t-soisgeil, 

14  Ach  as  eugmhais  t'inntinnse 
cha  bu  toil  leam  ni  sam  bith  a 
dheanamh  ;  chum  nach  biodh  do 
mhaithse  mar  gu  b'ann  a  dh'ain- 
deoin,  ach  o  d'  thoil  fèin. 

15  Oir  theagamh  gur  ann  air 
a  shon  so   a   dh'fhàg  e   thu   rè 


•idhe. 

tàmuillj  chum  gu'm  faigheadh  tu 
e  gu  siorruidh ; 

16  Cha'n  ann  à  so  suas  mar 
sheirbhiseach,  ach  os  ceann  seir- 
bhisich,  'na  bhràthair  gràdhach, 
gu  h-àraidh  dhomhsa,  agus  nach 
mò  na  sin  dhuitse,  araon  anns  an 
fheòil,  agus  anns  an  Tighearn? 

17  Uime  sin  ma  mheasas  tu 
mise  mar  f  hear  comh-roinne,  gabh 
ris-san  mar  rium  fèin. 

18  Agus  ma  rinn  e  eucoir  ort, 
no  ma  dhligheas  e  x  ni  sam  bith 
dhuit,  cuir  sin  as  mo  lethse. 

19  Sgrìobh  mise  Pòl  le  m' 
làimh  fèin  e,  agus  dìolaidh  mi  e  : 
ged  nach  abram  riut,  gu'n  dlighear 
leat  thu  fèin  os  bàrr  dhomh. 

20  Seadh,  a  bhràthair,  faigheam 
gairdeachas   uait  san   Tighearn : 


dean  suaimhneach  mo  chridhe  san 
Tighearn. 

21  Air  dhomh  bhi  earbsach  à 
d'ùmhlachd,  sgrìobh  mi  a  t'ionn- 
suidh,  oir  tha  fhios  agam  gu'n 
dean  thusa  mar  an  ceudna  ni's  mà 
na  a  deiream. 

22  Ach  maille  ri  so  ulluich  mar 
an  ceudna  fardoch  fa  m'  chomh: 
air  :  oir  tha  earbsa  agam,  troimh 
bhur  n-urnuighean-sa,  gu'n  tiubh- 
rar2  mi  dhuibh. 

23  Tha  Epaphras  mo  chomh- 
phrìosanach  ann  an  Iosa  Criosd, 

24  Marcus,  Aristarchus,  Demas, 
Lucas,  mo  chomh-luchd-oibre,  a' 
cur  f  àilte  ort. 

25  Gràs  ar  Tighearna  Iosa 
Criosd  gu  robh  maille  ri  'r  spio- 
rad-sa.     Amen. 


LlTIR  an  Abstoil  PHOIL  chum  nan 
EABHRUroHEACH. 


CAIB.  I. 

1  Tfia  Criosd  a  thàinig  d'n  Alhair 
anns  na  h-àmaibh  deireannach  so, 
4  ni's  mò  na  na  h-aingil,  faraon 
thaobh  a  phearsaidh  agus  a 
dhreuchd. 

DIA,  a  labhair  o  shean  gu 
minic,  agus  air  iomadh 
dòigh  ris  na  h-aithrichibh  leis  na 
fàidhibh, 

2  Labhair  e  anns  na  làithibh 
deireannach  so  ruinne  troimh  a 
Mhac,  a  dh'orduich  e  'na  oighre 
air  na  h-uile  nithibh  troimh  'n  do 
chruthaich  e  fòs  na  saoghail. 

3  Neach  air  bhi  dha  'na  dheal- 
radh  a  ghlòire-san,  agus  'na  fhìor 


ìomhaigh  a  phearsaidh,  agus  a' 
cumail  suas  nan  uile  nithe  le  focal 
a  chumhachd,  'nuair  a  ghlan  e  ar 
peacaidhne  troimh  fèin,  shuidh  e 
air  deas  làimh  na  mòrachd  anns 
na  h-àrdaibh : 

4  Air  dha  bhi  air  a  dheanamh 
ni's  ro  òirdheirce  na  na  h-aingil, 
mheud  gu'n  d'fhuair  e  mar 
oighreachd  ainm  bu  ro  fhearr  na 
iadsan. 

5  Oir  cò  do  na  h-aingil  ris  azi 
dubhairt  e  uah*  air  bith,  Is  tu  mo 
Mhac-sa,  an  diugh  ghin  mi  thu  ? 
agus  a  rìs,  Bithidh  mise  a'm' 
Athair  dhasan,  agus  bithidh  esan 
'na  Mhac  dhomhsa  ? 


tha 


fiachaìbh. — 5  deònuichear. 

6  Agus  a  rìs,  'nuair  a  tha  e  a' 
tabhairt  a'  cheud-ghin  a  steach 
do'n  t-saoghal,  a  deir  e,  Agus 
deanadh  uile  aingil  Dè  aoradh 
dha. 

7  Agus  a  thaobh  nan  aingeal  a 
deir  e,  Neach  a  ta  deanamh  aingle 
'nan  spioradaibh,  agus  a  mhinis- 
teirean  'nan  lasair  theine. 

8  Ach  ris  a  Mhac  a  deir  e,  Tha 
do  righ-chaithir,  a  Dhè,  gu  saogh- 
al  nan  saoghal;  is  slat-rìoghail  ro 
chothromach  slat  do  rìoghachd-sa : 

9  Ghràdhaich  thu  fìreantachd, 
agus  thug  thu  fuath  do  aingidh- 
eachd;  uime  sin  dh'ung  Dia,  do 
Dhia-sa,  thu  le  h-oladh  aoibhneis 
os  ceann  do  chompanacha. 

10  Agus,  Leag  thusa,  a  Thigh- 
earn,  bunaite  na  talmhainn  air 
tùs  ;  agus  is  iad  na  nèamha  oibre 
do  làmh. 

11  Teirgidh  iadsan,  ach  mair- 
idh  tusa :  agus  fàsaidh  iad  uile 
sean  mar  eudach  j 

12  Agus  fillidh  tu  iad  mar  bhrat, 
agus  caochlaidhear  iad :  ach  is  tusa 
an  ti  ceudna,  agus  cha'n  fhàilnich 
do  bhliadhnan. 

13  Ach  cò  do  na  ainglibh  ris 
an  dubhairt  e  uair  air  bith,  Suidh 
air  mo  dheas-làimh,  gus  an  cuir 
mi  do  naimhde  'nan  stòl-chos  fo 
d'chosaibh  ? 

14  Nach  spiorada  frithealaidh 
iad  uile,  air  an  cur  a  mach  chum 
frithealaidh  dhoibhsan  a  bhios'nan 
oighreachaibh  air  slàinte  ? 

CAIB.  II. 
4  Is  còir  dhuinn  bhi  ùmhal  do 
Chriosd,  5  agus  sin  do  bhrìgh 
gu'n  (Faontaich  e  ar  nàdur-ne  a 
ghabhail  air  fèin,  14  mar  a  bha 
sin  feumail. 

UIME  sin  is  còir  dhuinn  an  ro 
thuiileadh  aire  a  thoirt  do 
na  nithibh  a  chuala  sinn,  air  eagal 


uair  sam  bith  gu'n  leigeamaid  ruith 
leo. 

2  Oir  ma  bha  am  focal  a  labh- 
radh  le  h-ainglibh  seasmhach,  agus 
gu'n  d'f  huair  gach  uile  bhriseadh 
agus  easumhlachd  dìol-thuarasdal 
dligheach ; 

3  Cionnus  a  thèid  sinne  as,  ma 
ni  sinn  dìmeas  air  slàinte  co  mòr, 
a  thòisich  an  tùs  air  bhi  air  a 
labhairt  leis  an  Tighearn,  agus  a 
rinneadh  dearbhta  dhuinne  leosan 
a  chual  e  ; 

4  Air  bhi  do  Dhia  a'  deanamh 
comh-fhianuis  leo,  araon  le  comh- 
araibh  agus  le  h-iongantasaibh,  a- 
gus  le  feartaibh  eagsamhla,  agus  le 
tiodhlacaibh  an  Spioraid  naoimh, 
a  rèir  a  thoile  fèin  ? 

5  Oir  cha  do  chuir  e  fuidh 
cheannsal  nan  aingeal  an  saoghal 
ri  teachd,  mu'm  bheil  sinn  a'  labh- 
airt. 

6  Ach  rinn  neach  fianuis  ann 
an  ionad  àraidh,  ag  ràdh,  Ciod  e 
an  duine  gu'n  cuimhnicheadh  tu 
air  ?  no  mac  an  duine  gu'm  fios- 
raicheadh  tu  e  ? 

7  Rinn  thu  e  rè  tamuill  bhig 
ni's  ìsle  na  na  h-aingil ;  chrùn  thu 
e  le  glòir  agus  le  ^-onoir,  agus 
chuir  thu  e  os  ceann  oibre  do 
làmh. 

8  Chuir  thu  na  h-uile  nithe  sìos 
fuidh  a  chosaibh.  Oir  ann  an 
cur  nan  uile  nithe  fuidhe  dha, 
cha  d'fhàg  e  ni  air  bith  gun  chur 
fuidhe.  Ach  a  nis  cha  'n'eil  sinn 
a'  faicinn  nan  uile  nithe  fathast 
air  an  cur  fuidh  a  cheannsal. 

9  Ach  chi  sinn  Iosa,  a  rinneadh 
rè  ùine  bhig  ni  b'ìsle  na  na  h-ain- 
gil,  chum  troimh  ghràs  Dè  gu'm 
blaiseadh  e  bàs  air  son  gach  uile 
dhuine,  troimh  fhulang  a'  bhàis  air 
a  chrùnadh  le  glòir  agus  le  A-onoir. 

10  Oir  b'iomchuidh  dhasan,  air 


CAIB.  III. 

son  am  bheil  na  h-uile  nithe,  agus 
tre  'm  bheil  na  h-uile  nithe,  ann 
an  tabhairt  mhòran  mhac  chum 
glòire,  ceannard  an  slàinte  a 
dheanamh  foirfe  troimh  fhulang- 
asaibh. 

1 1  Oir  a  ta  araon  an  ti  a  naomh- 
aicheas,  agus  iadsan  a  naomhaich- 
ear  uile  o  aon  :  air  an  aobhar  sin 
cha  nàr  leis  bràithrean  a  ghairm 
diubh, 

12  Ag  ràdh,  Cuiridh  mi  t'ainm 
an  cèill  do  m'  bhràithribh,  ann  am 
meadhon  na  h-eaglais  seinnidh  mi 
cliu  dhuit. 

13  Agus  a  rìs,  Cuiridh  mi  mo 
dhòchas  ann.  Agus  a  rìs,  Feuch 
mise,  agus  a'  chlann  a  thug  Dia 
dhomh. 

14  Uime  sin,  mheud  gu  bheil 
aig  a'  chloinn  comh-roinn  do 
fheòil  agus  do  fhuil,  ghabh  esan 
mar  an  ceudna  roinn  diubh  sin : 
chum  troimh  'n  bhàs  gu'n  claoidh- 
eadh  e  esan,  aig  am  bheil  cumh- 
achd  a'  bhàis,  'se  sin,  an  diabhul; 

15  Agus  gu'n  saoradh  eiadsan 
bha  troimh  eagal  a'  bhàis  rè  am 
beatha  uile  fuidh  dhaorsa. 

16  Oir  gu  deimhin  cha  do  ghabh 
e  nàdur  nan  aingeal  air;  ach  ghabh 
e  sìol  Abrahaim  air. 

17  Uime  sin  b'fheumail  da 
anns  na  h-uile  nithibh  bhi  air  a 
dheanamh  cosmhuil  r'a  bhràith- 
ribh ;  chum  gu'm  biodh  e  'na  àrd- 
shagart  tròcaireach  agus  dìleas  ann 
an  nithibh  a  thaobh  Dhè,  chum 
rèite  dheanamh  air  son  pheacanna 
an  t-sluaigh : 

18  Oir  mheud  gu'n  d'fhuiling 
e  fèin,  air  dha  bhi  air  a  bhuair- 
eadh,  is  comasach  e  air  cabhair  a 
dheanamh  orrasan  a  ta  air  am 
buaireadh. 

CAIB.  III. 
1  Is  mò  Criosd  na  Maois:  7  uime 


sin  mur  creidsinn  annsan,  bithidk 
sinn  ni's  toillteanaich  air  diogh- 
altas  na  Israel  cruaidh-chridh- 
each. 

UIME  sin,  a  bhràithre  nao- 
mha,  a  ta  'nur  luchd-comh- 
pairt  do'n  ghairm  nèamhaidh, 
thugaibh  fa'near  Iosa  Criosd,  ab- 
stol  agus  àrd-shagart  ar  n-aid- 
mheil ; 

2  A  bha  dìleas  dhasan  a  dh'ord- 
uich  e,  amhuil  a  bha  Maois  mar 
an  ceudna  'na  thigh-san  uile. 

3  Oir  mheasadh  gu'm  b'fhiu 
an  Ti  so  glòir  bu  mhò  na  Maois, 
mheud  gu  bheil  tuilleadh  urraim 
aig  an  neach  a  thog  an  tigh,  na 
aig  an  tigh  fèin. 

4  Oir  tha  gach  uile  thigh  air  a 
thogail  le  aon  èigin ;  ach  an  ti  a 
tho|  na  h-uile  nithe,  is  e  Dia. 

5  Agus  gu  deimhin  bha  Maois, 
dìleas  'na  thigh-san  uile  mar  sheir- 
bhiseach,  chum  fianuis  air  na  nith- 
ibh  sin  a  bha  gu  bhi  air  an  labhairt 
an  dèigh  sin ; 

6  Ach  Criosd  mar  Mhac  os 
ceann  a  thighe  fèin :  agus  is 
sinne  a  thigh-san,  ma  chumas  sinn 
dànachd,  agus  gairdeachas  an 
earbsa,  gu  daingean  gus  a' 
chrìoch. 

7  Uime  sin,mar  adeir  an  Spiorad 
naomha,  An  diugh,  ma  chluinneas 
sibh  a  ghuth, 

8  Na  cruaidhichibh  bhur  cridhe, 
mar  anns  a'  bhrosnachadh,  ann 
an  latha  a'  bhuairidh  san  fhàs- 
ach ; 

9  Far  an  do  bhuair  bhur  n-aith- 
riche  mi,  agus  a  dhearbh  iad  mi, 
agus  a  chunnaic  iad  m'oibre  rè 
dhà  fhichead  bliadhna. 

10  Uime  sin  bha  diom  orm  ris 
a'  ghinealach  sin,  agus  thubhairt 
mi,  Tha  iad  a  ghnàth  air  seach- 
aran  'nan  cridhe ;   agus  cha  do 

ghabh   iad  eòlas  air  mo   shligh- 
ibhse. 

11  Ionnus  gu'n  d'thug  mi  mo 
mhionnan  a'm'  fheirg,  Nach  tèid 
iad  a  steach  do  m'  shuaimh- 
neas. 

12  Thugaibh  an  aire,  a  bhràith- 
re,  air  eagal  gu'm  bi  ann  an  aon 
neach  agaibh  droch  cridhe  mi- 
chreidimh,  anns  an  Dia  bheò  a 
thrèigsinn. 

13  Ach  earailichibh  a  chèile 
gach  aon  là,  am  feadh  a  ghoirear 
An  là  'ndiugh  dhethj  air  eagal 
gu'n  cruaidhichear  neach  air  bith 
agaibh  troimh  mhealltaireachd  a' 
pheacaidh. 

14  Oir  rinneadh  sinne  'nar 
luchd-comh-pairt  do  Chriosd,  ma 
chumas  sinn  toiseach  ar  muin- 
ghin  gu  daingean  gus  a'  chrìoch ; 

1 5  Am  feadh  a  deirear,  An  diugh, 
ma  chluinneas  sibh  a  ghuth,  na 
cruadhaichibh  bhur  cridhe,  mar 
anns  a'  bhrosnachadh. 

16  Oir  air  do  dhream  àraidh 
eluinntinn,  bhrosnuich  iad  :  ach 
ni'm  b'iadsan  uile  a  thàinig  a  mach 
as  an  Eiphit  le  Maois. 

17  Ach  cò  ris  a  bha  diom  air 
rè  dhà  fhichead  bliadhna,  nach 
ann  riusan  a  pheacaich,  muinntir 
a  thuit  an  coluinnean  anns  an 
f hàsach  ? 

18  Agus  cò  iad  d'an  d'thug  e  a 
mhionnan  nach  rachadh  iad  a 
steach  d'a  shuaimhneas *,  ach 
dhoibh-san  nach  no  chreid  ? 

19  Mar  so  chi  sinn  nach  b'urr- 
ainn  iad  dol  a  steach  air  son  mi- 
chreidimh. 

CAIB.  IV. 
1  Tha  fois  nan  Criosduidk  air  a 
faghàil  troimh  chreidimh.  12 
Cumhachdfocail  Dhè.  14  Troimh 
ar  n-àrd  shagairt  Iosa  Mic  Dhe, 
a  bhafuidh  thrioblaidibh,  ach  saor 


o  pheacadh,  16  is  còir  dhuinn 
dol  gu  dàna.  chum  caithir  nan 
gràs. 

UIME  sin  biodh  faitcheas2 
oirnn,  air  eagal  air  bhi  do 
ghealladh  dol  a  steach  d'a  shuaimh- 
neas  air  fhàgail  againn,  gu'n  tig- 
eadh  aon  neach  agaibh  a  dhèidh- 
làimh  air. 

2  Oir  shearmonaicheadh  an 
soisgeul  duinne,  amhuil  a  rinn- 
eadh  dhoibh-san :  ach  cha  robh 
tairbhe  dhoibh  anns  an  fhocal 
a  chaidh  shearmonachadb,  do 
bhrìgh  nach  robh  e  air  a  mheasg- 
adh  le  creidimh  anns  an  droing  a 
chual  e. 

3  Oir  tha  sinne  a  chreid  a'  dol 
a  steach  do  shuaimhneas,  amhuil 
a  thubhairt  e,  Mar  a  thug  mi  mo 
mhionnan  a'm'  fheirg,  Nach 
tèid  iad  a  steach  do  m'  shuaimh- 
neas :  ge  do  bha  na  h-oibre 
crìochnaichte  o  thoiseach  an 
t-saoghail. 

4  Oir  labhair  e  ann  an  ionad 
àraidh  mu'n  t-seachdamh  là  air 
an  dòigh  so,  Agus  ghabh  Dia  fois 
air  an  t-seachdamh  là  o  'oibribh 
uile. 

5  Agus  anns  an  ionad  so  a  rìs 
Ma  thèid  iad  a  steach  do  m' 
shuaimhneas. 

6  Do  bhrìgh  uime  sin  gu'n 
tuigear  uaith  so  gu'n  tèid 
dream  àraidh  a  steach  ann,  agus 
nach  deachaidh  an  dream  d'an  do 
shearmonaicheadh  e  air  tùs  a 
steach  air  son  am  mi-chreid- 
imh; 

7  A  rìs  tha  e  suidheachadh  là 
àraidh,  ag  ràdh  ann  an  Daibhidh, 
An  diugh,  an  dèigh  aimsir  co 
f  hada ;  mar  a  deirear,  An  diugh, 
ma  chluinneas  sibh  a  ghuth,  na 
cruaidhichibh  bhur  cridhe. 

8  Oir  nam  biodh    Iosua    air 


fhois. — 2  cagal.- 


Iosa 

toirt  suaimhneis  dhoibh,  cha  labh- 
radh  e  an  dèigh  sin  mu  là  eile. 

9  Uime  sin,  dh'fhàgadh  fois/a 
cìiomhair  sluaigh  Dè. 

10  Oir  an  ti  a  chaidh  steach  d'a 
shuaimhneas-san,ghabh  esan  tàmh 
o  'oibribh-san,  amhuil  a  ghabh  Dia 

0  'oibribh  fèin. 

1 1  Deanamaid  dìchioll  uime 
sin  air  dol  a  steach  do'n  t-suaimh- 
neas  sin,  air  eagal  gu'n  tuit  aon 
neach  a  rèir  eisempleir  cheudna 
a'  mhi-chreidimh. 

12  Oir  tha  focal  Dè  beò  agus 
cumhachdach,  agus  ni's  gèire  na 
claidheamh  dà-fhaobhair  air  bith, 
a'  ruigheachd  eadhon  chum  eadar- 
sgaraidh  an  anama  agus  an  spior- 
aid,  agus  nan  alt  agus  nan  smear, 
agus  a'  toirt  breth  air  smuaintibh 
agus  rùnaibh l  a  chridhe. 

13  Agus  cha  'n'eil  creutair  sam 
bith  nach  'eil  follaiseach  'na  làth- 
air-san  :  ach  a  ta  na  h-uile  nithe 
lomnochd,  agus  fosgailte  do  shùil- 
ibh  an  ti  d'am  feum  sinn  cunntas 
a  thabhairt2. 

14Do  bhrìgh,  uime  sin,  gu  bheil 
againn  àrd-shagart  mòr,  a  chaidh 
a  steach  do  na  nèamhaibh,  Iosa 
Mac  Dhè,  cumamaid  gu  daingean 
ar  n-aidmheil. 

15  Oir  cha  Veil  àrd-shagart 
againn  nach  'eil  comasach  air 
comh-fhulangas  a  bhi  aige  r'ar 
n-anmhuinneachdaibh;  ach  a 
bhuaireadh  sna  h-uile  nithibh  air 
an  dòigh  cheudna  ruinne,  ach  as 
eugmhais  peacaidh. 

16  Thigeamaid  uime  sin  le  dàn- 
achd  gu  righ-chaithir  nan  gràs, 
chum  gu  faigh  sinn  tròcair,  agus 
gu'n  amais  sinn  air  gràs  chum 
cabhair  ann  an  àm  feuma. 

CAIB.  V. 

1  Ughdarras  agus  onoir  sagartachd 


ar  Slànuighir  :   1 1  mairnealachd 
'nan  eòlas  air  a  chronachadh. 

OIR  tha  gach  uile  àrd-shagart, 
air  a  thoirt  o  mheasg  dhaoine, 
air  orduchadh  air  son  dhaoine  ann 
an  nithibh  a  thaobh  Dhè,  chum 
gu'n  toir  e  suas  araon  tiodhlacan 
agus  ìobairtean  air  son  pheac- 
anna : 

2  Neach  a  ta  comasach  air 
truas  a  ghabhail  ris  an  droing  a 
ta  aineolach,  agus  air  seacharan ; 
do  bhrìgh  gu  bheil  e  fèin  mar  an 
ceudna  air  a  chuairteachadh  le 
h-anmhuinneachd : 

3  Agus  air  a  shon  so,  is  còir 
dha  ìobradh  air  son  peacaidh, 
mar  as  leth  an  t-sluaigh,  is  amh- 
uil  sin  as  a  leth  fèin  mar  an 
ceudna. 

4  Agus  cha  ghabh  aon  duine  an 
onoir  so  dha  fèin,  ach  an  ti  a  ta 
air  a  ghairm  o  Dhia,  mar  bha 
Aaron : 

5  Is  amhuil  sin,cha  do  ghlòraich 
Criosd  e  fèin,  gu  bhi  air  a  dhean- 
amh  'na  àrd-shagart ;  ach  an  ti  a 
thubhairt  ris,  Is  tu  mo  Mhac,  an 
diugh  ghin  mi  thu. 

6  A  rèir  mar  a  deir  e  mar  an 
ceudna  ann  an  ionad  eile,  Is  sag- 
art  thu  gu  siorruidh  a  rèir  orduigh 
Melchisedeic. 

7  Neachann  an  làithibh'fheòla, 
an  dèigh  dha  urnuighean  agus  ath- 
chuingean,  maille  ri  h-àrd-èighich 
agus  deuraibh,  ìobradh  suas  do'n 
ti  a  bha  comasach  air  a  shaoradh 
o'n  bhàs,  agus  dh'èisdeadh  ris 
thaobh  an  ni  roimh  an  robh  eagal 
air. 

8  Ge  bu  Mhac  e,  dh'f  hòghluim 
e  ùmlachd  o  na  nithibh  a  dh'f  huil- 
ing  e : 

9  Agus  air  dha  bhi  air  a  dhean 
amh  foirfe,  rinneadh  e  'na  ùghdar 


1  breithneachaibh. — 2  ris  am  bheil  ar  gnothuchnc. 

slàinte  shiorruidh  dhoibh-san  uile 
a  bhios  ùmhal  dha ; 

10  Air  a  ghairm  le  Dia  'na 
àrd-shagart,  a  rèir  orduigh  Mhel- 
chisedeic. 

11  Mu'm  bheil  mòran  againn 
r'a  labhairt,  agus  cruaidh  r'am 
mìneachadh ;  do  bhrìgh  gu  bheil 
sibhse  mall  'nur  n-èisdeachd. 

12  Oir  ged  bu  chòir  dhuibh  a 
rèir  na  h-aimsir  bhi  'nur  luchd- 
teagaisg,  tha  feum  agaibh  gu'n 
teagaisgeadh  neach  dhuibh  a  rìs 
ciod  iad  ceud-thoiseacha  bhriath- 
ar  Dhè ;  agus  tha  sibh  air  teachd 
chum  na  h-inmhe  sin,  gur  mò  a  ta 
bainne  dh'uireasbhuidh  oirbh  na 
biadh  làidir. 

13  Oir  gach  neach  a  ta  gnàth- 
achadh  bainne,  tha  e  neo-theòm- 
adh  air  focal  na  fìreantachd: 
oir  is  naoidhean  e. 

14  Ach  is  ann  do  dhaoinibh 
foirfe  a  bhuineas  biadh  làidir,  aig 
am  bheil  an  ceudfaidh,  troimh 
ghnàthachadh  fada,airan  cleachd- 
adh  ri  eadar-dhealachadh  chur 
eadar  maith  agus  olc. 

CAIB.  VI. 

1  Tha  e  cur  impidh  orra,  gun  iad  a 
thuiteam  air  an  ais  o'n  chreidimh; 
1 1  ach  bhi  seasmhach,  12  dìchioll- 
ach,  agus  feitheamh  gu  foighid- 
neach  ri  Dia,  13  do  bhrìgh  gu 
bheil  esan  ro  fhior  agus  cinnteach 
'na  ghealladh. 

UIME  sin  air  fàgail  duinn 
ceud-thoiseacha  teagaisg 
Chriosd,  rachamaid  air  ar  n-agh- 
aidh  chum  foirfeachd ;  gun  bhi  rìs 
a'  suidheachadh  bunaite  aith- 
reachais  o  oibribh  marbha,  agus 
creidimh  thaobh  Dhè, 

2  Bunaite  teagaisg  nam  baisde, 


agus  leagaidh  nan  làmh,  agus  ais- 
eirigh  nam  marbh,  agus  breith- 
eanais  shiorruidh. 

3  Agus  ni  sinn  so,  ma  chead- 
aicheas  Dia. 

4  Oir  is  eu-comasach  an  droing 
sin  a  chaidh  aon  uair  a  shoill- 
seachadh,  agus  a  bhlais  an  tiodh- 
lac  nèamhaidh,  agus  a  rinneadh 
'nan  luchd-comhpairt  do'n  Spior- 
ad  naomh, 

5  Agus  a  bhlais  deadh  fhocal 
Dè,  agus  cumhachdan  an  t-saogh- 
ail  ri  teachd, 

6  Ma  thuiteas  iad  air  falbh,  ath- 
nuadhachadh  chum  aithreachais : 
do  bhrìgh  gu  bheil  iad  a'  ceusadh 
Mhic  Dhè  a  rìs  dhoibh  fèin,  agus 
'ga  chur  gu  nàire  f  hollaisich. 

7  Oir  an  talamh  a  dh'òlas  a 
steach  an  t-uisge  a  tha  teachd  gu 
minic  air,  agus  a  bheir  uaith 
luibheanna  iomchuidh  do'ndroing 
leis  an  saothraichear  e,  gheibh  e 
beannachadh  o  Dhia: 

8  Ach  an  talamh  sin  a  bheir 
uaith  droighionn  agus  drisean,  tka 
e  air  a  chur  air  cùl,  agus  fagus  do 
mhallachadh;  d'an  deireadh  bhi 
air  a  losgadh. 

9  Ach  is  dearbh  leinn  nithe  a's 
fearr  mu'r  timchioll-sa,  a  mhuinn- 
tir  ionmhuinn,  agus  nithe  a  tha 
dlùth  do  shlàinte,  ged  tha  sinn 
a'  labhairt  mar  so. 

10  Oir  cha  'n'eil  Dia  mi-cho- 
thromach,  gu'n  dì-chuimhnich- 
eadh  e  obair  agus  saothair  bhur 
gràidh,  a  nochd  sibh  a  thaobh 
ainme-san,  am  feadh  gu'n  d'rinn 
sibh  frithealadh  do  na  naomh- 
aibh,  agus  gu  bheil  sibh  a'  frith- 
ealadh. 

11  Agus  is  miann  leinne  gu'n 
dean  gach  aon  agaibh  an  dùrachd 
ceudna  a  nochdadh,  chum   làn- 


neo-iùlmhar. 

dearbhaidh     an     earbsa    gus    a' 
chrìoch  : 

12  Chum  nach  bi  sibh  leasg, 
ach  'nur  luchd-leanmhuinn  orra- 
san,  a  tha  troimh  chreidimh  agus 
fhoighidin  a'  sealbhachadh  nan 
geallanna. 

13  Oir  an  uair  a  thug  Dia 
gealladh  do  Abraham,  do  bhrìgh 
nach  feudadh  e  mionnan  a  thoirt 
air  neach  bu  mhò,  thug  e  mionnan 
air  fèin. 

14  Ag  ràdh,  Gu  fìrinneach,  a' 
beannachadhbeannaichidh  mi  thu, 
agus  ni  mi  ro  lìonmhor  thu. 

15  Agus  mar  sin  an  dèigh  dha- 
san  feitheamh  gu  foighidneach, 
fhuair  e  sealbh  air  a'  ghealladh. 

16  Oir  gu  deimhin  bheir  daoine 
mionnan  air  an  neach  a's  mò: 
agus  dhoibhsan  is  crìoch  air  gach 
uile  chonnsachadh  mionnan  chum 
daingneachaidh. 

17  Uime  sin  air  bhi  do  Dhia 
toileach  air  neo-chaochluidheachd 
a  chomhairle  fheuchainn  ni's 
pailte  do  oighreachaibh  a'  gheall- 
aidh,  dhaingnich  e  le  mionnaibh  e: 

18  Chum  troimh  dhà  ni  neo- 
chaochluidheach,  anns  an  robh  e 
eu-comasach  gu'n  deanadh  Dia 
breug,  gu'm  biodh  againne  comh- 
fhurtachd  làidir,  a  theich  chum 
dìdein  gu  greim  a  dheanamh  air 
an  earbsa  a  chuireadh  romh- 
ainn: 

19  Ni  a  tha  againn  mar  acair 
an  anama,  araon  cinnteach  agus 
daingean,  agus  a  thèid  a  steach 
do'n  ionad  sin  a  ta'n  taobh  stigh 
do'n  bhrat-roinn, 

20  Far  an  deachaidh  an  roimh- 
ruith-fhear  a  steach  air  ar  soinne, 
eadhon  Iosa,  a  rinneadh  'na  àrd- 
shagart  gu  siorruidh  a  rèir  orduigh 
Mhelchisedeic. 


CAIB.  VII. 

1  Is  sagart  Iosa  Criosd  a  rèir  ord- 
uigh  Mhelchisedeic ;  11  agus 
mar  sin  ni's  ro  òirdheìrce  na  na 
sagairt  a  tha  do  ordugh  Aaroin. 

OIR  b'e  am  Melchisedec  so 
righ  Shaleim,  sagart  an  Dè 
a's  ro  àirde,  neach  a  choinnich 
Abraham  a'  pilltinn  o  àr1  nan 
righ,  agus  a  bheannaich  e; 

2  D'an  d'thug  Abraham  eadh- 
on  deachamh  do'nuile:  neach  a's 
e  air  tùs,  air  eadar-theangach- 
adh,  righ  na  f  ìreantachd,  agus  'na 
dhèigh  sin  mar  an  ceudna,  righ 
Shaleim,  'se  sin,  righ  na  sìth ; 

3  Gun  athair,  gun  mhàthair, 
gun  sinnsireachd,  gun  toiseach 
làithean,  gun  deireadh  beatha 
aige;  ach  air  a  dheanamh  cos- 
mhuil  ri  Mac  Dhè,  tha  e  fantuinn 
'na  shagart  gu  siorruidh. 

4  A  nis  thugaibh  an  aire  cia 
mòr  an  duine  so,  d'an  d'thug 
eadhon  am  prìomh-athair  Abra- 
ham  an  deachamh  do'n  chreich. 

5  Agus  gu  deimhin  iadsan  do 
chloinn  Lebhi,  a  tha  faotainn  na 
sagartachd,  tha  àithne  aca  deach- 
amh  a  thogail  o'n  t-sluagh  a  rèir 
an  lagha,  sin  r'a  ràdh,  o'm  bràith- 
ribh  fèin,  ge  do  thàinig  iad  a  mach 
à  leasraidh  Abrahaim : 

6  Ach  an  ti  nach  'eil  air  a 
shloinneadh  uatha-san,  fhuair  e 
deachamh  o  Abraham,  agus 
bheannaich  se  esan  aig  an  robh 
na  geallanna. 

7  Agus  gun  agadh  sam  bith, 
beannaichear  an  ti  a's  lugha  Jeis 
an  ti  a's  fearr. 

8  Agus  an  so  tha  daoine  a 
gheibh  bas  a'  faotainn  deachaimh  : 
ach  an  sin,  an  ti  aig  am  bheil 
fianuis  gu  bheil  e  beò. 

9  Agus  mar  a  dh'fheudas  mi 


mharbhadh. 

ràdh,  fhuaradh  ann  an  Abraham 
deachamh  o  Lebhi  fèin,  a  thogas 
an  deachamh : 

10  Oir  bha  e  fathast  ann  an 
leasraidh  'athar,  an  uair  a  choin- 
nich  Melchisedec  e. 

11  A  nis  nan  tigeadh  foirf- 
eachd  troimh  shagartachd  nan  Le- 
bhitheach,  (oir  is  ann  r'a  linn  a 
thugadh  an  lagh  do'n  t-sluagh,) 
ciod  am  feum  a  bha  air  sagart  eile 
èirigh  a  rèir  orduigh  Mhelchise- 
deic,  agus  nach  biodh  e  air  a 
ghairm  a  rèir  orduigh  Araoin  ? 

12  Oir,  air  do'n  t-sagartachd 
bhi  air  a  h-atharrachadh,  is  èigin 
an  lagh  bhi  air  atharrachadh  mar 
an  ceudna. 

13  Oir,  an  ti  air  an  labhrar  na 
nithe  sin,  buinidh  e  do  thrèibh 
eile,  do  nach  d'rinn  aon  neach 
frithealadh  aig  an  altair. 

14  Oir  is  soilleir  gur  ann  o  Iuda 
dh'èirich  ar  Tighearn,  treubh  air 
nach  do  labhair  Maois  ni  air  bith 
thaobh  sagartachd. 

15  Agus  tha  e  fathast  ni's  ro- 
shoilleire,  am  feadh  gu'n  d'èirich 
sagart  eile  a  rèir  coslais  Mhelchi- 
sedeic, 

16  A'  rinneadh  'na  shagart, 
cha'n  ann  a  rèir  lagha  àithne 
f  heòlmhoir,  ach  a  rèir  cumhachd 
beatha  gun  chrìoch. 

17  Oir  tha  e  deanamh  fianuis, 
Gur  sagart  thu  gach  linn  a  rèir 
orduigh  Mhelchisedeic. 

18  Oir  gu  deimhin  tha  an 
àithne  roimhe  air  a  cur  air  cùl, 
air  son  i  bhi  anmhunn  agus  neo- 
tharbhach. 

19  Oir  cha  d'rinn  an  lagh  ni 
sam  bith  foirfe,  ach  rìnn  toirt  a 
steach  earbsa  a's  fearr  e;  troimh  'm 
bheil  sinn  a'  teachd  am  fagus  do 
Dhia. 


20  Agus  a  mheud  nach  d'rinn- 
eadh  sagart  deth  gun  mhionnaibh, 

2 1  (Oir  rinneadh  sagarta  dhiubh- 
san  as  eugmhais  mhionnan :  ach 
dhethsan  le  mionnaibh  troimh  'n 
ti  a  thubhairt  ris,  Mhionnaich  an 
Tighearn,  agus  cha  ghabh  e  aith- 
reachas,  Is  sagart  thu  gu  siorruidh, 
a  rèir  orduigh  Mhelchisedeic.) 

22  Is  co  mòr  as  sin  a  rinneadh 
Iosa  'na  urras  air  coimhcheangal l 
a's  fearr. 

23  Agus  bha  gu  deimhin  mòran 
diubhsan  'nan  sagartaibh,  do 
bhrìgh  gu'n  do  bhacadh  dhoibh 
leis  a'  bhàs  bhi  mairtheann. 

24  Ach  an  duine  so,  do  bhrìgh 
gu  mair  e  gu  siorruidh,  tha  sagart- 
achd  neo-chaochluidheach  aige. 

25  Air  an  aobhar  sin,  tha  e  mar 
an  ceudna  comasach  air  an  droing 
a  thig  a  dh'ionnsuidh  Dhè  troimh- 
san  a  thèarnadh  gu  h-iomlan2,  do 
bhrìgh  gu  bheil  e  beò  gu  siorruidh 
gu  eadar-ghuidhe  dheanamh  air 
an  son. 

26  Oir  bha  shamhuil  sin  do 
àrd-shagart  iomchuidh  dhuinne, 
a  bha  naomha,  neo-lochdach,  neo- 
thruaillidh,  air  a  dhealachadh3  o 
pheacachaibh,  agus  a  rinneadh  ni's 
àirde  na  na  nèamhaj 

27  Nach  feum  gach  là  mar  na 
h-àrd-shagairt  ud  ìobairtean  thoirt 
suas,  air  tùs  air  son  a  pheacanna 
fèin,  agus  an  dèigh  sin,  air  son 
pheacanna  an  t-sluaigh  :  oir  rinn 
e  so  aon  uair,  san  àm  a  thug  se  e 
fèin  mar  ìobairt. 

28  Oir  tha  an  lagh  a'  deanamh 
i  àrd-shagarta  do  dhaoinibh  aig  am 

bheil  anmhuinneachd ;  ach  focal 
nam  mionnan  a  bha  an  dèigh  an 
lagha,  cC  deanamh  àrd-shagaìrt  do'n 
Mhac,  a  tha  air  a  dheanamh 
iomlan4  gu  siorruidh. 


1  tiomnadh. — 2  gus  a1  chuid  a's  faide. — 3  air  a  sgaradh. 
choisrigeadh. 

CAIB.  VIII. 

1  Le  sagartachd  shiorruidh  Chriosd 
tha  sagartachd  Lebhitheach  Aar- 
oin  air  a  cur  air  cùl:  7  agus  an 
coimhcheangal  aimsireil  a  rinh- 
eadh  ris  na  sinnsiribh,  le  coimh- 
cheangal  siorruidh  an  t-soisgeil. 

ANIS  is  e  so  suim  nan  nithe  a 
labhair  sinn:  Tha  shamhuil 
sin  do  àrd-shagart  againn,  a  tha 
air  suidhe  air  deis  righ-chaith- 
reach  na  mòrachd  anns  na  nèamh- 
aibh ; 

2  Ministeir  nan  ionad  naomh, 
agus  an  f  hìor  phàilluin,  a  shuidh- 
tch  an  Tighearn,  agus  cha  bu 
duine. 

3  Oir  tha  gach  uile  àrd-shagart 
air  orduchadh  chum  tiodhlacan 
agus  ìobairtean  a  thabhairt  suas : 
uime  sin  b'èigin  gu'm  biodh  aig 
an  duine  so  mar  an  ceudna  ni- 
èigin  r'a  thabhairt  suas. 

4  Oir  nam  biodh  e  air  thalamh, 
cha  bhiodh  e'nashagart,dobhrìgh 
gu  bheil  sagairt  ann  a  tha  tabh- 
airt  suas  thiodhlac  a  rèir  an  lagha : 

5  Muinntir  a  tha  deanamh 
seirbhis  le  samhlachas  agus  sgàile 
nan  nithe  nèamhaidh,  a  rèir  mar 
a  dh'orduicheadh  do  Mhaois  le 
Dia  'nuair  a  bha  e  air  tì  am 
pàilliun  a  chur  suas.  Oir  feuch, 
(a  deir  e,)  gu'n  dean  thu  na  h-uile 
nithe  rèir  an  t-saimpleir  a  nochd- 
adh  dhuit  san  t-sliabh. 

6  Ach  a  nis  fhuair  e  ministreil- 
eachd  a's  ro-f  hearr,  a  mheud  gu 
bheil  e  mar  an  ceudna  'na  eadar- 
mheadhonair  air  coimhcheangal 
a's  fearr,  a  chaidh  dhaingneach- 
adh  air  geallaibh  a's  fearr. 

7  Oir  nam  biodh  an  ceud 
choimhcheangal  sin  gun  uireas- 
bhuidh l ;  cha'n  iarrtadh  àit  do'n 
dara  coimhcheangal. 

8  Oir,  a'  faotainn  croin  doibh,  a 


deir  e,  Feuch  thig  na  làithèan,  (a 
deir  an  Tighearn,)  anns  an  dean 
mi  coimhcheangal  nuadh  ri  tigh 
Israeil,  agus  ri  tigh  Iuda  : 

9  Cha'n  ann  a  rèir  a'  choimh- 
cheangail  a  rinn  mi  r'an  aithrich- 
ibh  anns  an  là  a  rug  mi  air  làimh 
orra  chum  an  treòrachadh  a  mach 
à  talamh  na  h-Eiphit ;  do  bhrìgh 
nach  d'fhan  iad  ann  am  choimh- 
cheangal,  agus  chuir  mise  suarach 
iadsan,  a  deir  an  Tighearn. 

10  Oir  is  e  so  an  coimhcheang- 
al  a  ni  mi  ri  tigh  Israeil  an  dèigh 
nan  là  ud,  a  deir  an  Tighearn; 
Cuiridh  mi  mo  reachda  'nan  inn^- 
tinn,  agus  sgrìobhaidh  mi  iad  air 
an  cridhibh :  agus  bithidh  mi  a'm' 
Dhia  dhoibh,  agus  bithidh  iadsan 
'nan  sluagh  dhomhsa. 

1 1  Agus  cha  teagaisg  iad  gach 
aon  a  choimhearsnach,  agus  gach 
aon  a  bhràthair,  ag  ràdh,  Gabh 
eòlas  air  an  Tighearn :  oir  bithidh 
eòlas  aca  uile  orm,  o'n  neach  a's 
lugha  gus  an  neach  a's  mò  dhiubh. 

12  Oir  bithidh  mise  tròcair- 
each  d'an  euceartaibh,  agus  am 
peacanna  agus  an  aingidheachd 
cha  chuimhnich  mi  ni's  mò. 

13  Am  feadh  a  deir  e,  Coimh- 
cheangal  nuadh,  rinn  e'n  ceud 
coimhcheangal  sean.  A  nis  an 
ni  a  ta  aosda  agus  air  fàs  sean, 
tha  e  fagus  do  dhol  as  an  t-seall- 
adh. 

CAIB.  IX. 
1  Tha  e  mìneachadh  nan  ìobairt 
fuidh'n  lagh,  agus  gach  gnàthach- 
aidh  a  bha  'nan  cuideachd;  1 1  tha 
iad  gu  mòr  thaobh  feobhais  goi?ia 
airfuil  agus  ìobairt  Chriosd. 

BHA  ma  seadh  gu  dearbh  aig 
a'  cheud  phmlliun  orduigh- 
ean  a  thaobh  seirbhis  Dè,  agus 
naomh-ionad  saoghalta. 

2   Oir  dheasaicheadh  an  ceud 


lochd,  chron. 

phàilliun,  anns  an  robh  an  coinn- 
leir,  agus  am  bòrd,  agus  aran  na 
fianuis  ris  an  abrar  an  t-ìonad 
naomha. 

3  Agus  an  taobh  a  stigh  do'n 
dara  roinn-bhrat,  am  pàilliun  d'an 
goirear  an  t-ionad  a's  ro  naomha : 

4  Anns  an  robh  an  tùiseir  òir, 
agus  àirc  a'  choimhcheangail  air 
a  còmhdachadh  mu'n  cuairt  le 
h-òr,  anns  an  robh  a'  phoit  òir 
anns  an  robh  am  mana,  agus  slat 
Aaroin  a  bha  fuidh  bhiàth,  agus 
clàir  a'  choimhcheangail ; 

5  Agus  os  a  ceann,  cheruban 
na  glòire,  a'  cur  sgàile  air  caithir 
na  tròcair;  mu  nach  urradh  sinn 
a  nis  labhairt  fa  leth. 

6  A  nis  an  uair  a  bha  na  nithe 
so  air  an  cur  an  ordugh  mar  so, 
chaidh  na  sagairt  a  ghnàth  a 
steach  do'n  cheud  phàilliun,  a' 
coimhlionadh  seirbhis  Dè: 

7  Ach  do'n  dara  pàilliun 
chaidh  an  t-àrd-shagart  'na  aonar 
a  steach  aon  uair  sa*  bhliadhna, 
cha  b'ann  as  eugmhais  fola,  a 
thug  e  suas  air  a  shon  fèin,  agus 
air  son  seacharain  an  t-sluaigh. 

8  Air  bhi  do'n  Spiorad  naomh 
a'  nochdadh  so,  nach  robh  fathast 
an  t-slighe  chum  an  ionaid  bu 
ro-naomha  air  a  foillseachadh,  am 
feadh  a  bha  an  ceud  phàilliun 
fathast  'na  sheasamh : 

9  Ni  a  bha  'ha  shamhladh  do'n 
aimsir  a  ta  làthair,  anns  an  robh 
araon  tiodhlacan  agus  ìobairtean 
air  an  toirt  suas,  nach  robh 
comasach  air  an  ti  a  bha  deanamh 
rra  seirbhis  sin  a  dheanamh  coimh- 
lìonta,  thaobh  a  choguis, 

10  An  t-seirbhis  a  bha  mhàin 
ann  am  biadhaibh  agus  ann  an 
deochaibh,  agus  ann  an  iomadh  gnè 
ionnlaid,  agus  deas-ghnàthachaibh 


a  thaobh  na  feòla  a  chuireadh 
mar  uallaich  orra  gu  àm  an  leas* 
achaidh. 

1 1  Ach  air  teachd  do  Chriosd 
'na  àrd-shagart  nan  nithe  maithe 
a  bha  ri  teachd,  troimh  phàilliun 
bu  mhò  agus  bu  diongmhalta,nach 
d'rinneadh  le  làmhaibh,  sin  r'a 
ràdh,  nach  robh  do'n  togail  so ; 

12  Agus  cha  b'ann  troimh  fhuil 
ghabhar  agus  laogh,  ach  troimh 
'f  huil  fèin  a  chaidh  e  steach  aon  uair 
do'n  ionad  naomh,  air  dha  saorsa 
shiorruidh  fhaotainn  dhuinne. 

13  Oir  ma  ni  fuil  tharbh,  agus 
ghabhar,  agus  luaithre  aighe  air 
a  crathadh  air  an  droing  a  bha 
neoghlan,  an  naomhachadh  chum 
glanaidh  na  feòla ; 

14  Cia  mòr  is  mò  ni  fuil 
Chriosd,  a  thug  e  fèin  suas  troimh 
'n  Spiorad  shiorruidh  gun  lochd 
do  Dhia,  bhur  coguis-sa  ghlanadh 
o  oibribh  marbha  chum  seirbhis  a 
dheanamh  do'n  Dia  bheò  ? 

15  Agus  air  a  shon  so  is  esan 
eadar-mheadhonair  an  tiomnaidh 
nuaidh,  ionnus  troimh  fhulangas 
a'  bhàis,  chum  saorsa  nan  euceart 
a  bha  fuidh'n  cheud  thiomnadh  a 
chosnadh,  gu'm  faigheadh  iadsan 
a  ta  air  an  gairm  gealladh  na 
h-oighreachd  shiorruidh. 

16  Oir  far  am  bheil  tiomnadh, 
is  èigin  bàs  an  tiomnaidh-f  hir  a 
bhi  ann  mar  an  ceudna. 

17  Oir  a  ta  tiomnadh  daingean 
an  dèigh  bàis  dhaoine:  ach  cha 
'n'eil  brìgh  sam  bith  ann  am 
feadh  's  a  ta  'n  tiomnaidh-fhear 
beò. 

18  A  rèir  sin,  ni  mò  bha'n  ceud 
thiomnadh  air  a  choisreagadh  as 
eugmhais  fola. 

19  Oir  an  uair  a  labhradh 
gach  uile  àithne  rèir  an  lagha  ris 

an  t-sluagh  uile  le  Maois,  air  dha 
fuil  laogh  agus  ghabhar  a  ghabh- 
ail,  maille  ri  h-uisge,  agus  oluinn 
scarlaid,  agus  hisop,  chrath  e  iad 
araon  air  an  leabhar  agus  air  an 
t-sluagh  uile, 

20  Ag  ràdh,  'Si  so  fuil  an 
tiomnaidh,  a  dh'àithn  Dia  dhuibh. 

21  Os  bàrr,  chrath  e  mar  an 
ceudna  an  f  huil  air  a'  phàilliun, 
agus  air  soithichibh  na  naomh- 
sheirbhis  uile. 

22  Agus  is  beag  nach  'eil  na 
h-uile  nithe  air  an  glanadh  le  fuil 
a  rèir  an  lagha;  agus  as  eugmhais 
dòrtaidh  fola  cha  'n'eil  maitheanas 
r'a  fhaotainn. 

23  B'fheumail  uime  sin  gu'm 
biodh  samhlaidh  nan  nithe  a  ta 
sna  nèamhaibh  air  an  glanadh 
leo  so;  ach  na  nithe  nèamhaidh 
fèin  le  ìobairtibh  a  b'f  hearr  na  iad 
so : 

24  Oir  cha  deachaidh  Criosd  a 
steach  do  na  h-ionadaibh  naomha 
làmh-dheanta,  nithe  a's  iad  samh- 
lachais  nam  fìor  ionad;  ach  do 
nèamh  fèin,  chum  a  nis  e  fèin  a 
nochdadh  ann  am  fianuis  Dè  air 
ar  soin-ne : 

25  No  fòs  chum  e  fèin  ìobradh 
gu  minic,  mar  a  thèid  an  t-àrd- 
shagart  gach  bliadhna  steach  do'n 
ionad  naomha,  le  fuil  nach  leis 
fèin. 

26  (Oir  mar  sin  b'fheumail  e 
dh'fhulang  gu  minic  o  thoiseach 
an  t-saoghail ;)  ach  a  nis  dh'f hoill- 
sicheadh  e  aon  uair  ann  an  deir- 
eadh  an  t-saoghail,  chum  peac- 
adh  a  chur  air  cùl  troimh  e  fèin 
ìobradh. 

27  Agus  amhuil  a  ta  e  air  ord- 
uchadh  do  dhaoinibh  bàs  fhaot- 
ainn  aon  uair,  ach  'na  dhèigh  so 
breitheanas; 

28  Mar   sin    thugadh    Criosd 


suas  aon  uair  a  thoirt  air  falbh 

peacaidh  mhòrain,    ach  an  dara 

uair  as  eugmhais  peacaidh  foill- 

sichear  e  dhoibhsan  aig  am  bheil 

sùil  ris,  chum  slàinte. 

CAIB.  X. 

1    Anmkuinneachd    ìobairtean    an 

lagha.     10   Tliug  ìobairt  cuirp 

Chriosd  peacadh  gu  siorruidh  air 

falbh.    1 9  Earail  chum  an  creid- 

imh  a  ghleidheadh  gu  daingean. 

UIME  sin  air  bhi  aig  an  lagh 
sgàile  nithe  maithe  ri  teachd, 
agus  cha'n  e  fìor-dhealbh  nan 
nithe  fèin,  ni'n  comasach  dha  an 
droing  a  thig  d'a  ionnsuidh  a 
chaoidh  a  dheanamh  foirfe  leis 
na  h-ìobairtibh  sin,  a  bha  iad  a' 
toirt  suas  o  bhliadhna  gu  bliadhna 
a  ghnàth. 

2  Oir  an  sin  nach  sguireadh  iad 
do  bhi  'gan  toirt  suas?  do  bhrìgh 
nach  biodh  aig  luchd  deanamh  na 
naomh-sheirbhis  tuilleadh  coguis 
air  bith  peacaidh,  air  dhoibh  bhi 
aon  uair  air  an  glanadh. 

3  Ach  anns  na  h-ìobairtibh  sin 
nìthear  ath-chuimhneachadh  air  na 
peacaibh  gach  bliadhna. 

4-  Oir  cha  'n'eil  e'n  comas  gu 
tugadh  fuil  tharbh  agus  ghabhar 
peacanna  air  falbh. 

5  Uime  sin  ag  teachd  dha  do'n 
t-saoghal,  a  deir  e,  Iobairt  agus 
tabhartas  ni'm  b'àill  leat,  ach 
dh'ulluich  thu  corp  dhomhsa : 

6  Ann  an  ìobairtibh-loisgte, 
agus  ann  an  ìobairtibh  air  son 
peacaidh  cha  robh  tlachd  agad : 

7  An  sin  thubhairt  mise,  Feuch, 
tha  mi  a'  teachd,  (ann  an  roia  an 
leabhair  tha  sud  sgrìobhta  orm,) 
chum  do  thoil-sa  a  dheanamh,  O 
Dhè. 

8  Air  dha  a  ràdh  roimhe  sin, 
Iobairt,  agus  tabhartas,  agus  ìob- 
airte-loissjte,  agus  ìobairt  air  son 

peacaidh  ni'm  b'àill  leat,  agus  ni 
robh  do  thlachd  annta,  (a  tha  air 
an  toirt  suas  a  rèir  an  lagha.) 

9  An  sin  thubhairt  e,  Feuch, 
ataim  a'  teachd  a  dheanamh  do 
thoil-sa,  O  Dhè.  Tha  e  cur  air 
cùl  a'  cheud  ni,  chum  gu'n  daing- 
nich  e  an  dara  ni. 

10  Leis  an  toil  so  tha  sinne  air 
ar  naomhachadh,  troimh  toirt  suas 
cuirp  Iosa  Criosd  aon  uair. 

11  Agus  tha  gach  uile  shagart 
a'  seasamh  gach  là,  a'  frithealadh 
agus  a'  toirt  suas  nan  ìobairt 
cheudna  gu  minic,  nithe  do  nach 
'eil  e'n  comas  a  chaoidh  peacanna 
thoirt  air  falbh : 

12  Ach  an  duine  so,  an  dèigh 
dha  aon  ìobairt  a  thoirt  suas  air 
son  peacaidh,  shuidh  e  a  chaoidh 
tuilleadh  air  deas  làimh  Dhè ; 

13  A'  feitheamh  o  sin  suas  gus 
an  cuirear  a  naimhde  'nan  stòl- 
chos  fuidh  'chosaibh. 

14  Oir  le  aon  ìobairt  rinn  e 
chaoidh  foirfe  iadsan  a  ta  air  an 
naomhachadh. 

15  Agus  tha  an  Spiorad  naomh 
mar  an  ceudna  a'  deanamh  fianuis 
duinne  air  na  nithìbh  so:  oir  an 
dèigh  dharàdh  roimhe, 

16  Is  e  so  an  coimhcheangal 
a  ni  mi  riu  an  dèigh  nan  là  ud, 
deir  an  Tighearn,  Cuiridh  mi 
mo  reachdan  'nan  cridhe,  agus 
sgrìobhaidh  mi  iad  air  an  inntinn : 

17  Agus  am  peacanna  agus  an 
eucearta  cha  chuimhnich  mi  ni's 
mò. 

18  A  nis,  far  am  bheil  maith- 
eanas  nan  nithe  so,  cha  'n'eil 
tabhartas1  air  son  peacaidh  ann 
ni's  mò. 

19  Uime  sin,  a  bhràithre,  do 
bhrìgh  gu  bheil  dànachd  againn 
chum  dol  a  steach  do'n  ionad  a's 
naomha  troimh  fhuil  Iosa, 


20  Air  slighe  nuaidh  agus  bheò 
a  choisrig  e  dhuinne,  troimh  'n 
roinn-bhrat,  sin  r'a  ràdh,  troimh 
'fheòil  fèin. 

21  Agus  do  bhrìgh  gu  bheil 
againn  àrd-shagart  os  ceann  tighe 
Dhè, 

22  Thigeamaid  am  fagus  le 
cridhe  fìor,  ann  an  làn  dearbh- 
beachd  a'  chreidimh,  le'r  cridh- 
eachaibh  air  an  crath-ghlanadh  o 
dhroch  coguis,  agus  le'r  cuirp  air 
an  nigheadh  le  h-uisge  glan. 

23  Cumamaid  gu  daingean  aid- 
mheii  ar  n-earbsa  gun  chlaonadh, 
(oir  is  fìrinneach  an  ti  a  gheall.) 

24  Agus  thugamaid  an  aire  d'a 
chèile  chum  ar  brosnachadh  gu 
gràdh,  agus  deadh  oibribh : 

25  Gun  bhi  leigeadh  dhinn  sinn 
fèin  a  chruinneachadh  an  ceann 
a  chèile,  mar  is  gnàth  le  dream 
àraidh ;  ach  a'  comhairleachadh  a 
chèile :  agus  gu  ma  mòid  a  ni  sinn 
so,  gu  bheil  sibh  a'  faicinn  an  là 
a'  tarruing  am  fagus. 

2G  Oir  ma  pheacaicheas  sinn 
d'ar  toil  fèin  an  dèigh  dhuinn 
eòlas  na  fìrinn  fhaotainn,  cha'n 
fhàgar  tuilleadh  dhuinn  ìobairt 
air  son  peacaidh. 

27  Ach  dùil  eagalach  ri  breith- 
eanas,  agus  fearg  theinnteach,  a 
sgriosas  na  h-eascairdean. 

28  An  ti  a  rinn  tàir  air  lagh 
Mhaois,  bhàsaich  e  gun  tròcair, 
fo  dhithis  no  thriuir  a  dh'fhian- 
uisibh : 

29  Cia  mòr  is  miosa  na  sin  am 
peanas  a  shaoileas  sibh  air  am 
measar  esan  toillteanach,  a  shal- 
tair  fuidh  a  chosaibh  Mac  Dhè, 
agus  a  mheas  mar  ni  mi-naomha 
fuil  a'  choimhcheangail  leis  an 
do  naomhaicheadh  e,  agus  a  rinn 
tarcuis  air  Spiorad  nan  gràs  ? 

30  Oir  is  aithne  dhuinn  an  ti 


1  ìobairt. 

a  thubhairt,  Is  leamsa  an  dìogh- 
altas,  agus  bheir  mi  dìoladh  uam, 
deir  an  Tighearn:  agus  a  rìs, 
Bheir  an  Tighearn  breth  air  a 
£hluagh. 

31  Is  ni  eagalach  tuiteam  ann 
an  làmhaibh  an  Dè  bheò. 

32  Ach  biodh  ath-chuimhne 
agaibh  air  na  làithibh  a  chaidh 
seachad,  anns  an  d'fhuiling  sibb, 
an  dèigh  dhuibh  bhi  air  bhur 
soillseachadh,  gleachda  mòr  fu- 
langais; 

33  Ann  an  cuid  am  feadh  a 
rinneadh  sibh  'nur  ball-amhairc, 
araon  troimh  mhaslaibh  agus 
thrioblaidibh ;  agus  ann  an  cuid, 
am  feadh  a  rinneadh  sibh  'nur 
companaich  dhoibhsan,  ris  an  do 
bhuineadh  mar  sin. 

34  Oir  bha  comh-f  hulangas  ag- 
aibh  riumsa  ann  am  gheimhlibh, 
agus  ghabh  sibh  le  luathghair  ri 
creachadh  bhur  maoin,  air  dhuibh 
fìos  a  bhi  agaibh  annaibh  fèin  gu 
bheil  agaibh  air  nèamh  maoin 
a's  fearr,  agus  a  ta  maireann- 
ach. 

35  Uime  sin  na  tilgibh  uaibh 
bhur  muinghin,  aig  am  bheil  mòr 
dhiol-thuarasdal. 

36  Oir  a  ta  feum  agaibh  air 
foighidin;  chum  an  dèigh  dhuibh 
toil  Dè  a  dheanamh,  gu'm  faigh 
sibh  an  gealladh. 

37  Oir  fathast  sealan  beag,  agus 
an  ti  a  ta  ri  teachd  thig  e,  agus 
cha  dean  e  moille. 

38  A  nis  bithidh  am  fìrean  beò 
leis  a'  chreidimh:  ach  maphilleas 
e  air  ais,  cha  bhi  aig  m'anam-sa 
tlachd  ann. 

39  Ach  cha  'n'eil  sinne  do'n 
dream  sin  a  philleas  air  an  ais 
chum  sgrios;  ach  do'n  dream  a 
chreideas,     chum    tèarnaidh    an 


CAIB.  XI. 

1  Ciod  e  creidimh.  6  As  eugmhak 
creidimh  cha  'n'eil  eìn  comas 
duinn  toil  Dè  a  dheanamh:  7 
deadh  thoradh  a'  ghràis  sin  anns 
na  h-.aithriclnbh  o  shean. 

ANIS  is  e  creidimh  brìgh  nan 
nithe    ri'm    bheil    earbsa, 
dearbhadh  nan  nithe  nach  faicear. 

2  Oir  is  ann  troimh  so  a  f  huair 
na  sinnsir  deadh  theisteas. 

3  Troimh  chreidimh  tha  sinn  a' 
tuigsinn  gu'n  do  chruthaicheadh 
na  saoghail  troimh  fhocal  Dè,  air 
chor  as  nach  d'rinneadh  na  nithe 
a  chithear  do  nithibh  a  bha  r'am 
faicinn. 

4  Troimh  chreidimh  thug  Abel 
suas  do  Dhia  ìobairt  ni  b'f  hearr  na 
Cain,  troimh  an  d'thugadh  teisteas 
dha  gu'n  robh  e  'na  fhìrean,  air 
bhi  do  Dhia  a'  deanamh  fìanuis 
d'a  thiodhlacaibh :  agus  troimh  sin, 
air  dha  bhi  marbh,  tha  e  fathast 
a'  labhairt. 

5  Troimh  chreidimh  dh'atharr- 
aicheadh  Enoch  chum  nach  faic- 
eadh  ebàs;  agas  cha  d'fhuaradh  e, 
do  bhrìgh  gu'n  d'atharraich  Dia  e : 
oir  roimh  'atharrachadh  thugadh 
fìanuis  da,  Gu'n  do  thaitinn  e  ri 
Dia. 

6  Ach  as  eugmhais  creidimli 
cha  'n'eil  e'n  comas  a  thoileach- 
adh :  oir  is  èigin  do'n  ti  a  thig  a 
dh'ionnsuidh  Dhè  a  chreidsinn  gu 
bheil  e  ann,  agus  gur  neach  e  a 
bheir  duais  do'n  droing  a  dh'iarras 
e  gu  dìchiollach. 

7  Troimh  chreidimh  air  do  Noe 
rabhadh  fhaotainn  o  Dhia  mu 
thimchioll  nithe  nach  robh  idir 
r'am  faicinn,  agus  eagal  a  ghabhail, 
dh'ulluich  e  àirc  chum  tèarnaidh 
a  theaghlaich ;  troimh  'n  do  dhìt 
e  an  saoghal,  asns  rinneadh  e  'na 

oighre  air  an  fhìreantachd  a  ta 
thaobh  creidimh. 

8  Troimh  chreidimh,  'nuair  a 
ghairmeadh  Abraham  gu  dol  a 
mach  do  ionad  a  bha  e  gu  fhaot- 
ainn  an  dèigh  sin  mar  oighreachd, 
fhreagair  e;  agus  dh'imich  e  mach 
gun  fhios  a  bhi  aige  c'àit  an  robh 
e  dol. 

9  Troimh  chreidimh  bha  e  air 
chuairt  ann  an  tìr  a'  gheallaidh, 
mar  ann  an  tìr  choimhich,  a' 
gabhail  còmhnuidh  ann  am  pàil- 
liunaibh  maille  ri  h-Isaac  agus 
Tacob,  comh-oighreachan  a'  gheall- 
aidh  cheudna. 

10  Oir  bha  sùil  aige  ri  baile  ]e 
bunaitibh  air  am  bheil  Dia  'na 
fhear-dealbhaidh  agus  'na  fhear- 
togaiL 

1 1  Troimh  chreidimh  mar  an 
ceudna  fhuair  Sara  fèin  neart  gu 
sliochd  a  ghabhail  'na  broinn,  agus 
rug  i  leanabh  an  dèigh  dhi  dol 
thar  aois  cloinne,  do  bhrìgh  gu'n  do 
mheas  i  gu'n  robh  esan  fìrinneach 
a  thug  an  gealladh. 

12  Uime  sin  ghineadh  o  aon  a 
mhàin,  agus  esan  ionann  agus 
marbh,  sliochd  mar  reulta  nèimhe 
thaobh  lìonmhoireachd,  agus  mar 
a'  ghaineamh  air  tràigh  na  fairge 
do-àireamh. 

13  Fhuair  iad  so  uile  bàs  ann 
an  creidimh,  gun  na  geallanna 
fhaotainn,  ach  air  dhoibh  am 
faicinn  fad  o  làimh,  (agus  an 
creidsinn,)  ghabh  iad  riu,  agus 
dh'aidich  iad  gu'm  bu  choigrich 
agus  luchd-cuairt  air  an  talamh 
iad  fèin. 

14«  Oir  an  droing  a  deir  na 
nithe  sin,  tha  iad  a'  nochdadh  gu 
soilleir  gu  bheil  iad  ag  iarraidh 
dùthcha. 

15   Agus  gu   fìrinneach    nam 


biodh  iad  cuimhneachàil  air  an 
dùihaich  sin,  as  an  d'thàinig  iad  a 
mach,  dh'fheudadh  iad  àm  iom- 
chuidh  f  haghail  air  pilleadh  : 

16  Ach  a  nis  tha  dèidh  aca  air 
dùthaich  a's  fearr,  eadhon  dùthaich 
nèamhaidh :  uime  sin  cha  nàr  le 
Dia,  gu'n  goirear  an  Dia-san 
dheth :  oir  dh'ulluich  e  dhoibh 
baile. 

17  Troimh  chreidimh  dh'ìobair 
Abraham,  air  dha  bhi  air  a 
dhearbhadh,  a  mhac  Isaac;  agus 
thug  an  ti  a  fhuair  na  geallanna 
suas  'aon-ghin  mhic: 

18  Ris  an  dubhradh  l,  Ann  an 
Isaac  goirear  do  shliochd : 

19  A'  breithneachadh  gu'm  bu 
chomasach  Dia  air  a  thogail 
eadhon  o  na  marbhaibh;  o'n 
d'fhuair  se  e  eadhon  ann  an  cos- 
amhlachd. 

20  Troimh  chreidimh  bheann- 
aich  Isaac  Iacob  agus  Esau  mu 
thimchioll  nithe  a  bha  ri  teachd. 

21  Troimh  chreidimh  bheann- 
aich  Iacob,  ag  faghail  bàis  da, 
dithis  mhac  Ioseiph ;  agus  rinn  e 
aoradh,  a'  leigeadh  a  chudthrom  air 
bàrr  a  bhataidh. 

22  Troimh  chreidimh  rinn  Ios- 
eph,  ri  àm  faghail  a'  bhàis  da, 
iomradh  air  dol  a  mach  chloinn 
Israeil;  agus  thug  e  àithne  mu 
thimchioll  a  chnàmh. 

23  Troimh  chreidimh  an  uair  a 
rugadh  Maois,  dh'fholaicheadh  e 
tri  miosan  le  'phàrantaibh,  do 
bhrìgh  gu'm  fac  iad  gu'm  bu  lean- 
abh  "tlachdmhor  e ;  agus  cha  robh 
eagal  orra  roimh  àithne  an  righ. 

24Troimh  chreidimh  airteachd 
gu  h-aois  do  Mhaois,  dhiùlt  e  bhi 
air  a  ghairm  'na  mhac  do  nighinn 
Pharaoh ; 

25  A'   ròghnachadh   àmhghar 


Mu'n  dubhradh. 

fhulang  maraon  ri  sluagh  Dhè, 
roimh  shòlas  a'  pheacaidh  a 
mhealtuinn  rè  seal ; 

26  A'  meas  gu'm  bu  mhò  an 
saoibhreas  masladh  Chriosd  na 
ionmhais  na  h-Eiphit:  oir  bha  sùil 
aige  ris  an  luach-saoithreach. 

27  Troimh  chreidimh  thrèig  e'n 
Eiphit,  gun  eagal  a  bhi  air  roimh 
chorruich  an  righ :  oir  bha  e  làidir 
'na  inntinn,  mar  neach  a  bha 
faicinn  an  ti  a  ta  neo-fhaicisinn- 
each. 

28  Troimh  chreidimh  ghlèidh  e 
chàisg,  agus  an  dòrtadh  fola,  chum 
nach  beanadh  an  ti  a  sgrios  na 
ceud-ghin  riusan. 

29  Troimh  chreidimh  chaidh  iad 
troimh  'n  mhuirruaidhmar  troimh 
thalamh  tioram :  ni  'nuair  a  thug 
na  h-Eiphitich  ionnsuidh  air  a 
dheanamh,  bhàthadh  iad. 

30  Troimh  chreidimh  thuit  ball- 
acha  Iericho,  an  dèigh  bhi  air  an 
cuairteachadh  rè  sheachd  làithean. 

31  Isanntroimhchreidimh  nach 
do  sgriosadh  Rahab  an  strìopach 
maraon  riusan  nach  do  chreid, 
'nuair  a  ghabh  i  ris  an  luchd- 
brathaidh  an  sìothchaint. 

32  Agus  ciod  tuilleadh  a  deir- 
eam?  oir  theirgeadh  an  ùine 
dhomh  ann  an  labhairt  mu  Ghed- 
eon,  Bharac  agus  Shampson,  agus 
Iephthae,  Dhaibhidh  mar  an 
ceudna  agus  Shamuel,  agus  na 
fàidhibh : 

33  Muinntir,troimh  chreidimh,a 
cheannsaich  rìoghachdan,  a  dh'oib- 
rich  fìreantachd,  a  f huair  geall- 
anna,  a  dhruid  beoil  leòmhan, 

34  A  mhùch  neart  teine,  a 
chaidh  as  o  f  haobhar  a'  chlaidh- 
eimh,  o  anmhuinneachd  a  rinn- 
eadh  neartmhor,  a  dh'fhàs  treun 
ann  an  cath,  a  chuir  air  theich- 
eadh  armailte  nan  coimheach. 


35  Fhuair  mnài  am  mairbh  air 
an  togail  a  rìs  gu  beatha :  agus 
chràidh-phianadh  dream  eile,  gun 
iad  a  ghabhail  ri  saorsa;  chum 
gu  faigheadh  iad  aiseirigh  a 
b'fhearr. 

36  Fhuair  dream  eile  deuchainn 
do  f  hanoidibh,  agus  do  sgiùrsaibh, 
seadh  f  òs,  do  gheimhlibh  agus  do 
phrìosan. 

37  Chlachadh  iad,  shàbhadh  as 
a  chèile  iad,  bhuaireadh  iad,chuir- 
eadh  gu  bàs  leis  a'  chlaidheamh 
iad:  chaidh  iad  'nam  fògaraich 
mu'n  cuairt  ann  an  croicnibh 
chaorach  agus  ghabhar,  ann  an 
uireasbhuidh,  ann  an  trioblaidibh, 
ann  an  cràdh : 

38  (Dream  air  nach  b'airidh 
an  saoghal,)  a'  dol  air  seacharan 
ann  am  f  àsaichibh,  agus  air  sleibh- 
tibh,  agus  ann  an  uamhaibh  agus 
ann  an  slochdaibh  na  talmhainn. 

39  Agus  air  dhoibh  so  uile 
deadh  theisteas  fhaotainn  troimh 
chreidimh,  cha  d'fhuair  iad  an 
gealladh : 

40  Air  do  Dhia  ni  èigin  a's 
fearr  a  sholar  dhuinne,  ionnus 
nach  biodh  iadsan  air  an  deanamh 
foirfe  as  ar  n-eugmhais-ne. 

CAIB.  XII. 
1  Earail  chum  bhi  bunaiteach  ann 
an  creidimh,  foighidin,  agus 
diadhachd.  23  Moladh  an  Tiom- 
naidh-nuaidh  osceannan  t-seann- 
tiomnaidh. 

UIME  sin,  air  dhuinne  bhi  air 
ar  cuairteachadh  le  neul  co 
mòr  a  dh'fhianuisibh,  cuireamaid 
dhinn  gach  lethtrom,  agus  am 
peacadh  a  ta  gu  furas  ag  iadhadh 
umainn,  agus  ruitheamaid  le 
foigidin  a'  choimhliong1  a  chuir- 
eadh  romhainn, 

2  Ag  amharc  air  Tosa  ceann- 
ard     agus     fear-crìochnaich     ar 


390 


EABH. 


creidimh,  neach  air  son  an 
aoibhneis  a  chuireadh  roimhe,  a 
dh'f  huiling  an  crann-ceusaidh,  a' 
cur  na  nàire  an  neo-shuim,  agus 
a  shuidh  air  deis  righ-chaithreach 
Dè. 

3  Uime  sin  thugaibh  fa'near 
esan  a  dh'fhuiling  a  shamhuil  sin 
do  ana-cainnt  o  pheacachaibh  'na 
aghaidh  fèin,  air  eagal  gu'm  bi 
sibh  sgìth  agus  lag  ann  bhur  n-inn- 
tinnibh. 

4  Cha  do  sheas  sibh  fathast  gu 
fuil,  a'  cathachadh  an  aghaidh 
peacaidh. 

5  Agus  dhi-chuimhnich  sibh 
an  earail  a  ta  labhairt  ribh  mar 
ri  cloinn,  A  mhic,  na  cuir  suar- 
ach  smachdachadh  an  Tighearna, 
agus  na  fannaich  'nuair  a  chron- 
aichear  leis  thu : 

6  Oir  an  ti  a's  ionmhuinn  leis 
an  Tighearn,  smachdaichidh  se  e, 
agus  sgiùrsaidh  e  gach  mac  ris  an 
gabh  e. 

7  Ma  ghiììlaineas  sibh  smach- 
dachadh,  tha  Dia  a'  buntuinn  ribh 
mar  ri  cloinn  :  oir  cò  am  mac  nach 
smachdaich  an  t-Athair? 

8  Ach  ma  tha  sibh  as  eugmhais 
smachdachaidh,  d'am  bheil  na 
h-uile  'nan  luchd-comh-pairt,  an 
sin  is  clann  diolan  sibh,  agus  cha 
chlann  dligkeach. 

9  Os  bàrr,  bha  againn  aithriche 
thaobh  na  feòla,  a  smachdaich  sinn, 
agus  thug  sinn  urram  dhoibh : 
nach  mòr  is  mò  is  còir  dhuinn  bhi 
ìimhal  do  Athair  nan  spiorad,  agus 
a  bhi  beò? 

10  Oir  gu  deimhin  smachdaich 
iadsan  sinn  rè  beagain  do  làithibh 
a  rèir  an  toile  fèin;  ach  esan 
chum  ar  leasa,  ionnus  gu'm  bith- 
eamaid  'nar  luchd-comh-pairt  d'a 
naomhachd. 

1 1  Ach  cha   mheasar   smach- 


dachadh  air  bith  am  feadh  a  ta 
e  làthair  sòlasach,  ach  doilgheas- 
ach :  gidheadh,  'na  dhèigh  sin 
bheir  e  uaith  toradh  sìochail  na 
f  ìreantachd,  do'n  droing  a  ta  git 
dligheach  air  an  cleachdadh  ris. 

12  Uime  sin,  togaibh  suas  na 
làmhan  a  ta  air  tuiteam  sìos,  agus 
neartaichibh  na  glùine  laga. 

13  Agus  deanaibh  cos-cheuma 
dìreach  d'ur  cosaibh,  air  eagal 
gu'm  bi  an  ni  sin  a  ta  bacach  air 
a  thionndadh  as  an  t-slighe,  ach 
gu  ma  mò  bhiodh  e  air  a  shlàn- 
uchadh. 

14  Leanaibh  sìth  maille  ris  na 
h-uile  dhaoinibh,agus  naomhachd, 
ni  as  eugmhais  nach  faic  neach  air 
bith  an  Tighearn. 

15  A'  toirt  an  ro-aire,  air  eagal 
gu'n  tig  neach  sam  bith  a  dhèidh- 
làimh  air  gràs  Dè ;  air  eagal  air 
fàs  suas  do  fhrèimh  seirbhe  sam 
bith,  gu'n  cuir  e  dragh  oirbh, 
agus  le  so  gu'm  bi  mòran  air  an 
salachadh : 

16  Air  eagal  gu'm  bi  fear 
striopachais  ann,  no  neach  mi- 
naomha'  sam  bith,  mar  Esau,  a 
reic  air  son  aon  ghreim  bìdh  còir 
a  cheud-bhreithe. 

1 7  Oir  a  ta  f  hios  agaibh  'nuair 
a  b'àill  leis  an  dèigh  sin  am  beann- 
achadh  a  shealbhachadh,  gu'n  do 
dhiùltadh  e:  oir  cha  d'fhuair  e 
àit  aithreachais,  ged  dh'iarr  se  e 
gu  dùrachdach  le  deuraibh. 

18  Oir  cha  d'thàinig  sibh  chum 
a  t-sleibh  ris  am  feudta  bean- 
tuinn,  agus  a  bha  losgadh  le  teine, 
no  chum  duibhre,  agus  dorchadais, 
agus  doininn. 

19  Agus  fuaim  na  trompaid, 
agus  guth  nam  briathar,  ionnus 
gu'n  do  ghuidh  an  droing  a  chual 
e  nach  labhairteadh  am  focal  riu 
tuilleadh : 

20  (Oir  cha  b'urrainn  iad  an  ni 
sin  a  chaidh  àithneadh  dhoibh 
iomchar,  Agus  ma  bheanas  fiu 
ainmhidh  ris  an  t-sliabh,  clachar  e, 
no  cuirear  sleagh  a  mach  troimhe. 

21  Agus  bu  co  uamhasach  an 
sealladh,  as  gu'n  dubhairt  Maois, 
Tha  eagal  ro  mhòr  agus  crith 
orm :) 

22  Ach  tha  sibh  air  teachd  gu 
sliabh  Shioin,  agus  gu  caithir  an 
Dè  bheo,  an  Ierusalem  nèamh- 
aidh,  agus  cuideachd  do-àireamh 
do  ainglibh, 

23  Gu  làn-choimhthional  agus 
eaglais  nan  ceud-ghin,a  tha  sgrìobh- 
ta  sna  nèamhaibh,  agus  gu  Dia, 
breitheamh  nan  uile,  agusgu  spior- 
adaibh  nam  f  ìrean  air  an  deanamh 
foirfe, 

24  Agus  gu  h-Iosa  eadar- 
mheadhonair  a'  choimhcheangail 
nuaidh,  agus  chum  fola  a'  chrath- 
aidh,  a  thà  labhairt  nithe  a's  fearr 
mfuil  Abeil. 

25  Thugaibh  an  aire  nach  diùlt 
sibh  esan  a  ta  labhairt :  oir  mur 
deachaidh  iadsan  as  a  dhiùlt  an 
ti  a  labhair  o  Dhia  riu  air  talamh, 
is  mòr  is  lugha  na  sin  a  thèid 
sinne  as,  ma  thionndaidheas  sinn 
air  falbh  uaithe-san  a  ta  labhairt 
o  nèamh. 

26  Neach  aig  an  do  chrath  a 
ghuth  an  talamh  an  sin :  ach  a 
nis  gheall  e,  ag  ràdh,  Aon  uair 
eile  fathast  cratham  cha'n  e  an 
talamh  a  mhàin,  ach  nèamh  mar 
an  ceudna. 

27  Agus  a  ta  amfocal  so,  Aon 
uair  eile,  a'  ciallachadh  atharrach- 
aidh  nan  nithe  sin  a  chrathar  mar 
nithe  a  rinneadh,  chum  gu  fanadh 
na  nithe  nach  gabh  crathadh l. 

28  Uime  sin  air  dhuinne  rìogh- 
achd    fhaotainn    nach   feudar    a 


ghluasad,  biodh  againn  gràs,  leis 
an  dean  sinn  seirbhis  gu  taitneach 
do  Dhia,  le  h-urram  agus  eagai 
diadhaidh. 

29  Oir  is  teine  dian-loisgeach 
ar  Dia-ne. 

CAIB.  XIII. 

1  Comhairlean  eagsamhla  chuvi 
seirc,  4  chum  caitheadh-beatha 
chiataich,  5  chum  sannt  a  sheach- 
nadh,  7  agus  chum  bhi  dleas- 
danach  do  luchd-searmonachaidh 
an  t-soisgeil. 

FANADH    gràdh    bràthaireil 
agaibh. 

2  Na  dearmadaibh  aoidheachd 
a  thabhairt  do  choigrich :  oir  le 
so  thug  dream  àraidh  aoidheachd 
do  ainglibh  gun  fhios  doibh. 

3  Bithidh  cuimhneachail  orra- 
san  a  tha  ceangailte,  mar  gu'm 
biodh  sibh  ceangailte  maraon  riu; 
agus  air  an  droing  a  tha  fulang 
anshocair,  mar  mhuinntir  a  tha 
sibh  fèin  mar  an  ceudna  anns  a' 
choluinn. 

4  Tha'm  pòsadh  urramach  anns 
na  h-uile,  agus  an  leabadh  neo- 
shalach  :  ach  air  luchd-strìopach- 
ais  agus  adhaltrannais  bheir  Dia 
breth. 

5  Biodh  bhur  caitheadh-beatha 
gun  sannt ;  agus  bithibh  toilichte 
leis  na  nithibh  a  tha  làthair  ag- 
aibh:  oir  thubhairt  e,  Cha'n  fhàg, 
agus  cha  trèig  mi  am  feasd  thu. 

6  Ionnus  gu'm  feud  sinn  a  ràdh 
gu  dàna,  'S  e'n  Tighearn  m'fhear- 
cuidich,  agus  cha'n  eagal  leam 
aon  ni  a  dh'fheudas  duine  dhean- 
amh  orm. 

7  Bithibh  cuimhneachail  air 
bhur  cinn-iuil,  a  labhair  ribh  focal 
Dè  :  leanaibh  an  creidimh-san,  a* 


ìiaeh  feudar  a  chrathadh. 

beaehdachadh  air  crìch  an  caithe- 
adh-beatha. 

8  Iosa  Criosd  an  dè,  agus  an 
ciiugh,  agus  gu  siorruidh  an  ti 
ceudna. 

9  Na  bithibh  air  bhur  giùlan 
mu'n  cuairt  ]e  teagasgaibh  eag- 
samhla  coimheach  :  oir  is  maith 
an  ni  an  cridhe  bhi  air  a  dhaing- 
neachadh  ìe  gràs,  cha'n  ann  le 
biadhaibh,  nithe  nach  tug  tairbhe 
do'n  droing  a  ghnàthaich  iad. 

10  Tha  altair  againne,  dheth 
nach  'eil  còir  acasan  a  bheag  ith- 
eadh,  a  tha  deanamh  seirbhis  do'n 
phàilliun. 

1 1  Oir  a  ta  cuirp  nan  ainmhidh 
sin,  aig  am  bheil  am  fuil  air  a 
toirt  a  steach  air  son  peacaidh 
do'n  ionad  naomha  leis  an  àrd- 
shagart,  air  an  losgadh  an  leth 
muigh  do'n  champ. 

12  Uime  sin,  chum  gu'n  dean- 
adh  Iosa  an  sluagh  a  naomhach- 
adh  le  'fhuii  fèin,  dh'fhuiling  e 
mar  an  ceudna  an  taobh  a  muigh 
do'n  gheata. 

13  Air  an  aobhar  sin  rachamaid 
a  mach  d'a  ionnsuidh-san  an  taobh 
a  muigh  do'n  champ,  a'  giùlan  a' 
mhaslaidh-san. 

14  Oir  an  so  cha  'n'eil  againn 
baile  a  mhaireas,  ach  a  ta  sinn 
ag  iarraidh  aoin  a  ta  ri  teachd. 

15  Uime  sin  troimhsan  thugam- 
aid  suas  ìobairt  buidheachais  do 
Dhia  a  ghnàth,  'se  sin,  toradh  ar 
bilean,  a'  toirt  molaidh  d'a  ainm. 

16  Ach  na  dì-chuimhnichibh 
maith  a  dheanamh,  agus  comh- 
roinn  a  thoirt  uaibh  :  oir  a  ta  an 
leithide  sin  do  ìobairtibh  taitneach 
do  Dhia. 

17  Bithibh  ùmhal  d'ur  cinn-iuil, 


agus  thugaibh  geill  doibh :  oir  tha 
iad  ri  faire  air  bhur  n-anamaibh, 
mar  mhuinntir  d'an  èigin  cunntas 
thoirt  uatha :  chum  gu'n  dean 
iad  e  le  gairdeachas,  agus  ni  h-e 
le  doilgheas ;  oir  tha  so  neo- 
tharbhach  dhuibhse. 

18  Deanaibh  urnuigh  air  ar 
soinne :  oir  is  dòigh  leinn  gu  bheil 
deadh  choguis  againn,  air  dhuinn 
bhitoileach  arbeatha  achaitheadh 
gu  cubhaidh  anns  na  h-uile  nith- 
ibh. 

19  Ach  is  mòid  a  ghuidheam 
oirbh  so  a  dheanamh,  chum  gur 
luathaid  a  dh'aisigear  mise  dhuibh. 

20  A  nis  gu  deanadh  Dia  na 
sìothchaint,  a  thug  air  ais  o  na 
marbhaibh  ar  Tighearn  Iosa,  àrd- 
bhuachaill  nan  caorach  troimh 
fhuil  a'  choimhcheangail  shiorr- 
uidh, 

21  Sibhse  foirfe  anns  gach  uile 
dheadh  obair,  chum  sibh  a  dhean- 
amh  a  thoile-san,  ag  oibreachadh 
annaibh  an  ni  a  ta  taitneach  'na 
làthair-sa,  troimh  Iosa  Criosd ; 
dhasan  gu  robh  glòir  gu  saoghal 
nan  saoghal.     Amen. 

22  Agus  guidheam  oirbh,  a 
bhràithre,  sibh  a  ghiùlan  focal  na 
h-earalach ;  oir  sgrìobh  mi  gu 
h-aithghearr  d'ur  n-ionnsuidh. 

23  Biodh  f  hios  agaibh,  gu'n  do 
chuireadh  ar  bràthair  Timoteus 
air  a  chomas ;  maille  ris-san,  ma 
thig  e  gu  goirid,  chi  mi  sibh. 

24  Cuiribh  f  àilte  orrasan  uile  a 
tha  'nan  cinn-iuil  duibh,  agus  air 
na  naoimh  uile.  Tha  muinntir 
na  h-Eadailt  a'  cur  fàilte  oirbh. 

25  Gràs  gu  robh  maille  ribh  uile. 
Amen. 

CAIB.  I. 

1  Is  còir  dhuinn  gairdeachas  a 
dheanamh  fuidh  thrioblaid,  5 
gliocas  iarraidh  o  Dhia,  13  agus 
ann  ar  deuchainniòh  gun  sinn  a 
chur  ar  n-anmhuinneachd  no  ar 
peacaidh  as  a  lethsan,  fyc. 

^Ì^HA  Seumas  seirbhiseach 
X      Dhè,    agus    an  Tighearna 

Iosa  Criosd,    a'   cur    beannachd 

chum  an  dà  thrèibh  dheug  a  tha 

air  an  sgapadh  o  chèile. 

2  Mo  bhràithre,  measaibh  mar 
an  uile  ghairdeachas  'nuair  a 
thuiteas  sibh  ann  an  iomadh  gnè 
bhuairibh l ; 

3  Air  dhuibh  fios  so  bhi  agaibh, 
gu'n  oibrich  dearbhadhbhurcreid- 
imh  foighidin. 

4  Ach  biodh  aig  an  f  hoighidin 
a  h-obair  dhiongmhalta  fèin,  chum 
gu'n  bi  sibh  diongmhalta  agus 
iomlan,  gun  uireasbhuidh  ni  sam 
bith. 

5  Ma  tha  aon  neach  agaibh  a 
dh'uireasbhuidh  gliocais,  iarradh 
e  o  Dhia,  a  bheir  do  gach  neach 
gu  pailt,  agus  nach  dean  maoidh- 
eamh2 ;  agus  bheirear  dha  e. 

6  Ach  iarradh  e  le  creidimh, 
gun  bhi  fuidh  amharus  sam  bith  : 
oir  an  ti  a  tha  fuidh  amharus,  is 
cosmhuil  e  ri  tonn  na  fairge,  a 
shèidear  le  gaoith,  agus  a  tha  air 
a  lusgadh  chuige  agus  uaith. 

7  Oir  na  saoileadh  an  duine  sin 
gu'm  faigh  e  ni  air  bith  o'n  Tigh- 
earn. 

8  Tha  fear  na  h-inntinn  dùb- 
ailte  neo-sheasmhach  'nar  uile 
shlighibh. 


9  Deanadh  am  bràthair  a  tha 
ìosal  gairdeachas  'na  àrdachadh  : 

10  Ach  an  duine  saoibhir, 
'na  ìsleachadh :  do  bhrìgh  mar 
bhlàth  an  fheoir  gu'n  tèid  e 
seachad : 

1 1  Oir  air  èirigh  do'n  ghrèin  le 
dian  theas,  crìonaidh  i  am  feur 
agus  tuitidh  a  bhlàth,  agus  thèid 
maise  a  dhreach  am  mugha:  is 
amhuil  sin  mar  an  ceudna  a 
sheargas  an  duine  saoibhir  Tna 
shlighibh. 

12  Is  beannaichte  an  duine  a 
ghiùlaineas  buaireadh  :  oir  'nuair 
a  dhearbhar  e,  gheibh  e  crùn  na 
beatha,  a  gheall  an  Tighearn  do'n 
droing,  a  ghràdhaicheas  e. 

13  Na  abradh  neach  sam  bith 
'nuair  a  bhuairear  e,  Tha  mi  air 
mo  bhuaireadh  le  Dia :  oir  ni'n 
comasach  Dia  a  bhuaireadh  le 
h-olc,  ni  mò  bhuaireas  e  neach 
sam  bith. 

14  Ach  tha  gach  duine  air  a 
bhuaireadh,  'nuair  a  thairngear, 
agus  a  thàlaidhear  3  e  le  'ana-miann 
fèin. 

15  An  sin  air  bhi  do'n  ana- 
miann  torrach,  beiridh  e  peac- 
adh  :  agus  air  do'n  pheacadh  bhi 
air  a  chrìochnachadh,  beiridh  e 
bàs. 

16  Na  bithibh  air  bhur  meall- 
adh,  mo  bhràitbre  gràdhach. 

17  Tha  gach  uile  dheadh  tha- 
bhartas,  agus  gach  uile  thiodhlac 
iomlan  o'n  àirde,  a'  teachd  a  nuas 
q  Athair  na  soiilse,  maille  ris 
nath  'eil  atharrachadh,  no  sgàile 
tionndaidh. 


1  dheuchainnaibh. — 2  nach 


I 
cuir  nàire,- 


-3  bhreugar,  ribear, 

18  O  'thoil  fèin  ghin  e  sinn  le 
focal  na  fìrinn  chum  gu'm  bith- 
eainaid  'nar  gnè  cheud-toraidh  d'a 
chreutairibh. 

19  Uime  sin,  mo  bhràithre 
gràdhach,  biodh  gach  duine  eal- 
amh  chum  èisdeachd,  mall  chum 
labhairt,  mall  chum  feirge  : 

20  Oir  cha'n  oibrich  fearg  duine 
fìreantachd  Dhè. 

21  Uime  sin  cuiribh  uaibhgach 
uile  shalachar,  agus  anabhar  mì- 
ruin,  agus  gabhaibh  d'ur  n-ionn- 
suidh  le  macantas  am  focal  a  tha 
air  a  shuidheachadh  annaibh,  a 
tha  comasach  air  bhur  n-anama 
à  thèarnadh. 

22  Ach  bithibh-sa  'nur  luchd 
chur  an  gnìomh  an  fhocail,  agus 
ni  b'ann  'nur  luchd-èisdeachd  a 
mhàin,  'gur  mealladh  fèin. 

23  Oir  ma  tha  neach  air  bith 
'na  fhear-èisdeachd  an  fhocail, 
agus  ni  h-ann  'na  f  hear-deanamh 
(Pa  rèir,  is  cosmhuil  e  ri  duine  a 
tha  'g  amharc  air  'aghaidh  nàdurra 
fèin  ann  an  sgàthan  .* 

24  Oir  bheachdaich  e  air  fèin, 
agus  dh'imich  e  roimhe,  agus  dhì- 
chuimhnich  e  air  ball  ciod  an  cos- 
ias  duine  a  bh'ann  fèin. 

25  Ach  ge  b'e  bheachdaicheas 
gu  dùrachdach  air  lagh  diong- 
mhalta  na  saorsa,  agus  a  bhuan- 
aicheas  ann,  gun  e  bhi  'na  f  hear- 
èisdeachd  dearmadach,  ach  'na 
f  hear-deanamh  na  h-oibre,  bithidh 
an  duine  so  beannaichte  'na  dhean- 
adas. 

26  Ma  shaoileas  neach  air  bith 
'nur  measg  gu  bheil  e  diadhaidh, 
gun  bhi  cur  srèin  r'a  theangaidh, 
ach  a'  mealladh  a  chridhe  fèin, 
ia  dìomhain  diadhachd  an  duine 
so. 

27  'Si  so  an  diadhachd  fhìor- 


ghlan  agus  neo-shalach  am  fianuis 
Dè  agus  an  Athar,  dìleachdain 
agus  bantracha  fhiosrachadh  'nan 
trioblaid,  agus  neach  'ga  choimh- 
ead  fèin  gun  smal  o'n  t-saoghal. 

CAIB.  II. 

1  Cha  'rìeil  e  comh-fhreagwdh 
d'ar  n-aidmheil  chriosdaidh  suim 
a  bhi  againn  do  dhaoinibh  saoibhir 
agus  tàir  a  dheanamh  air  ar 
bràithribh  bochda  ;  13  is  mò  bu 
chòir  dhuinn  bhi  seirceil  agus 
tròcaireach. 

Obhràithre,nabiodh  agaibh 
creidimh  ar  Tighearn  Iosa 


M 


ri  gnùis-bhreth. 

2  Oir  ma  thig  a  steach  d'ur 
coimhthional  duine  air  am  bheil 
fàinne  òir,  ann  an  eudach  deal- 
rach,  agus  gu'n  tig  a  steach  mar 
an  ceudna  duine  bochd  ann  an 
eudach  suarach ; 

3  Agus  gu'n  amhairc  sibh  le 
meas  air  an  duine  sin  air  am  bheil 
an  deadh  thrusgan,  agus  gu'n 
abair  sibh  ris,  Suidh  thusa  an  so 
ann  an  àit  inbheach1;  agus  gu'n 
abair  sibh  ris  an  duine  bhochd, 
Seas  thusa  an  sin,  no  suidh  an 
so  fuidh  stòl  mo  chos ; 

4  Nach  'eil  sibh  mar  sin  leth- 
bhretheach  annaibh  fèin,  agus 
nach  d'rinneadh  sibh  'nur  breith- 
eannaibh  dhroch  smuainte? 

5  Eisdibh,  mo  bhràithre  gràdh- 
ach,  nach  do  thagh  Dia  bochdan 
an  t-saoghail  so  saoibhir  ann  an 
creidimh,  agus  'nan  oighreach- 
aibh  air  an  rìoghachd,  a  gheall  e 
dhoibh-san  a  ghràdhaicheas  e  ? 

6  Ach  thug  sibhse  masladh 
do'n  bhochd.  Nach  'eil  na  daoine 
saoibhir   ri   ain-tighearnas  oirbh, 


urramach. 

agus  'gur  tarriring  gu  caithrichibh- 
breitheanais  ? 

7  Nach  'eil  iad  a'  toirt  toi- 
bheim  do'n  ainm  òirdheirc,  a 
dh'ainmichear  oirbh  ? 

8  Ma  choimhlionas  sibh  an 
lagh  rioghail  a  rèir  an  sgriobtuir, 
Gràdhaich  do  choimhearsnach 
mar  thu  fèin,  is  maith  a  ni  sibh. 

9  Ach  ma  ni  sibh  leth-bhreth 
air  daoinibh,  tha  sibh  a'  deanamh 
peacaidh,  agus  tha  sibh  air  bhur 
fàgail  shìos  leis  an  lagh  mar  a 
luchd-brisidh. 

10  Oir  ge  b'e  neach  a  choimh- 
ideas  an  lagh  uile,  agus  a  thuis- 
licheas  ann  an  aon  àithne l,  tha  e 
ciontach  do'n  iomlan. 

11  Oir  an  ti  a  thubhairt,  Na 
dean  adhaltrannas,  thubhairt  e 
mar  an  ceudna,  Na  dean  mortadh. 
A  nis  ged  nach  dean  thu  adhal- 
trannas,  gidheadh  ma  ni  thu 
mortadh,  rinneadh  fear-brisidh  an 
lagha  dhiot. 

12  Gu  ma  h-amhluidh  sin  a 
labhras  sibhse,  agus  gu  ma 
h-amhluidh  a  ni  sibh,  mar  iadsan 
air  an  tèid  breth  a  thoirt  le  lagh 
na  saorsa. 

13  Oir  gheibh  esan  breitheanas 
gun  tròcair  nach  d'rinn  tròcair; 
agus  ni  tròcair  gairdeachas  an 
aghaidh  breitheanais. 

14  Ciod  an  tairbhe,  mo  bhràith- 
re,  ge  do  their  aon  neach  gu  bheil 
creidimh  aige,  agus  gun  oibre 
bhi  aige  ?  an  urradh  creidimh  a 
thèarnadh  ? 

15  Ma  bhios  bràthair  no  piuthar 
lomnochd,  agus  a  dh'uireasbhuidh 
teachd-an-tìr  làthail; 

16  Agus  gu'n  abair  neach 
agaibhse  riu,  Imchibh  an  sìoth- 
chaint,  bithibh  air  bhur  garadh, 


agus  bithibh  air  bhur  sàsuchadh  : 
gidheadh  nach  tabhair  sibh  dhoibh 
na  nithe  sin  a  tha  feumail  do'n 
chorp;  ciod  an  tairbhe  ta  ann? 

17  Is  amhuil  sin  creidimh  mar 
an  ceudna,  mur  bi  oibre  aige,  tha 
e  marbh,  air  dha  bhi  leis  fèin. 

18  Ach  a  deir  neach  àraidh, 
Tha  creidimh  agadsa,  agus  tha 
oibre  agamsa :  nochd  dhomhsa 
do  chreidimh  as  eugmhais  t'oibre, 
agus  nochdaidh  mise  dhuitse  mo 
chreidimh  le  m'  oibribh. 

19  Tha  thu  creidsinn  gu  bheil 
aon  Dia  ann  ;  is  maith  a  ni  thu  : 
tha  na  deamhain  a'  creidsinn  mar 
an  ceudna,  agus  tha  iad  a'  crioth- 
nachadh. 

20  Ach,  O  dhuine  dhìomhain, 
an  àill  leat  fios  f haotainn,  gu  bheil 
creidimh  as  eugmhaisoibre  marbh? 

21  Nach  deachaidh  air  n-athair 
Abraham  fhìreanachadh  le  oib- 
ribh,  'nuair  a  thug  e  suas  a  mhac 
Isaac  air  an  altair? 

22  Nach  lèir  dhuit  gu'n  do 
chomh-oibrich  creidimh  legnìomh- 
araibh,  agus  gu'n  d'rinneadh  creid- 
imh  iomlan  le  oibribh  ? 

23  Agus  choimhlionadh  an 
sgriobtuir,  a  deir,  Chreid  Abraham 
Dia,  agus  mheasadh  sin  da  mar 
f  hìreantachd :  agus  ghoireadh  car~ 
aid  Dè  dheth. 

24  Chi  sibh  uime  sin  gu'm 
fìreanaichear  duine  le  oibribh, 
agus  cha'n  ann  le  creidimh  a 
mhàin. 

25  Amhuil  sin  mar  an  ceudna, 
nach  robh  Rahab  an  strìopach  air 
a  fìreanachadh  le  oibribh,  'nuair 
a  ghabh  i  ris  na  teachdairibh,  agus 
a  chuir  i  mach  air  slighe  eile  iad? 

26  Oii'  mar  a  ta  'n  corp  marbh 
as  eugmhais  an  spioraid,  mar  sin 


bhriseas  aon  phonc 

mar    an    ceudna    tha    creidimh 
marbh  as  eugmhais  oibre. 

CAIB.  III. 

1  Cha  chòir  grad-bhreth  a  thoirt 
air  daoine  eile,  no  an  cronachadh 
gu  ladurna  ;  5  ach  is  rhò  is  còir 
dhuinn  srian  a  chur  r'ar  teang- 
aidh  ;  1 3  tha'n  droing  sin  a  tha 
fìor-ghlic  ciuin  agus  siochail. 

MO  bhràithre,  na  bithibh  'nur 
mòran  mhaighstirean,  air 
dhuibh  fios  a  bhi  agaibh  gu'm  faigh 
sinn  an  tuilleadh  breitheanais. 

2  Oir  ann  am  mòran  nithe  tha 
sinn  uile  ciontach.  Mur  'eil  duine 
ciontach  ann  am  focal,  is  duine 
iomlan  an  ti  sin,  comasach  mar 
an  ceudna  air  srian  a  chur  ris  a' 
chorp  uiie. 

3  Feuch,  tha  sinn  a'  cur  shrian 
am  beul  nan  each,  chum's  gu'm 
bi  iad  ùmhal  dhuinn ;  agus  tionn- 
daidh  sinn  an  corp  uile  mu'n  cuairt. 

4  Feuch,  mar  an  ceudna  na 
longa,  ged  tha  iad  co  mòr,  agus 
ged  shèidear  iad  le  garbh- 
ghaothaibh,  gidheadh  iompaich- 
ear  mu'n  cuairt  iad  le  stiùir  ro 
bhig,  ge  b'e  àird  gus  am  miann  leis 
an  stiùradair. 

5  Is  amhuil  sin  is  ball  beag  an 
teanga,  agus  ni  i  mòr-uaill.  Feuch, 
cia  meud  an  connadh  a  lasas  teine 
beag ! 

6  Agus  is  teine  an  teanga, 
saoghal  do  aingidheachd ;  mar  sin 
tha  an  teanga  air  a  suidheachadh 
am  measg  ar  ball,  ionnus  gu'n 
salaich  i'n  corp  gu  h-iomlan,  agus 
gu'n  las  i  cùrsa  an  nàduir ;  agus 
i  fèin  air  a  lasadh  o  ifrinn. 

7  Oir  a  ta  gach  uile  ghnè  f  hiadh- 
bheathaiche,  agus  eunlaith,  agus 


nithe  snàigeach  \  agus  nithe  san 
fhairge,  air  an  ceannsachadh ; 
agus  cheannsaicheadh  iad  leis  a' 
cìnnne-daoine : 

_  8  Ach  ni'n  comasach  do  dhuine 
air  bith  an  teanga  cheannsachadh ; 
is  olc  do-chasgaidh  i,  làn  do  nimh 
marbhtach. 

9  Leath-sa,  tha  sinn  a'  beann- 
achadh  Dhè,  eadhon  an  Athar; 
agus  Jeath-sa  tha  sinn  a'  mall- 
achadh  dhaoine,  a  rinneadh  a  rèir 
cosamhlachd  Dhè. 

10  As  an  aon  bheul  tha  beann- 
achadh  agus  mallachadh  a'  teachd 
a  mach.  Mo  bhràithre,  cha  chòir 
do  na  nithibh  so  bhi  mar  so. 

1 1  An  cuir  tobar  a  mach  as  an 
aon  sùil  uisge  milis  agus  searbh? 

12  Am  feud  craobh-fhìge,  mo 
bhràithre,  dearcan  ola  a  thoirt 
uaipe  ?  no  a'  chraobh-fhìona, 
f ìgean  ?  mar  sin  cha'n  f  heud  tobar 
sam  bith  sàile  agus  uisge  milis  a 
thoirt  uaith  araon. 

13  Cò  a  ta  'na  dhuine  glic  agus 
aig  am  bheil  eòlas  'nur  measg? 
nochdadh  e  à  deadh  chaitheadh- 
beatha  'oibre  fèin  le  ceannsachd 
gliocais. 

14  Ach  ma  tha  eud  searbh  agus 
comh-stri  agaibh  'nur  cridhe,  na 
deanaibh  uaill,  agus  na  deanaibh 
breug  an  aghaidh  na  fìrinn. 

15  Cha'n  ann  o'n  àirde  tha  'n 
gliocas  so  a'  teachd  a  nuas,  ach 
tha  e  talmhaidh,  collaidh,  diabh- 
luidh. 

16  Oir  far  am  bheil  farmad  agus 
comh-stri,  an  sin  tha  buaireas,  agus 
gach  uile  dhroch  ghnìomh. 

17  Ach  a  ta  an  gliocas  a  tha 
o'n  àirde  air  tùs  glan,  an  dèigh 
sin  sìochaii,  ciùin,  agus  so-chomh- 
airlich,  làn   do  thròcair  agus  do 


1  nathraichc. 

dheadh  thoraibh,  gun  leth-bhreth 
agus  gun  cheilg. 

18  Agus  tha  toradh  na  fìrean- 
tachd  air  a  chur  ann  an  sìth  do 
luchd-deanamh  na  sìth. 

CAIB.  IV. 


aidh  sainnt,  11  cùl-chàineadh, 
agus  breth  ghrad;  13  agus  gun 
òhi  ro  earbsach  à  soirbheas  ann 
ar  gnothuichibh  saoghalta,  fyc. 

CIA  as  a  ta  coganna  agus 
còmhraga  a'  teachd  'nur 
measg?  nach  ann  as  a  so,  eadhon 
o  bhur  n-ana-miannaibh,  a  tha 
cogadh  ann  bhur  ballaibh  ? 

2  Tha  sibh  a'  miannachadh, 
agus  cha  'n'eil  agaibh  :  tha  sibh 
a'  marbhadh,  agus  a'  dian-shann- 
tachadh,  agus  ni'n  comas  duibh  ni 
fhaotainn :  tha  sibh  a'  cathachadh 
agus  a'  cogadh,  gidheadh  cha  'n'eil 
agaibh,  do  bhrìgh  nach  'eil  sibh  ag 
iarraidh. 

3  Tha  sibh  ag  iarraidh,  agus  cha 
'n'eil  sibh  a'  faotainn,  do  bhrigh 
gu  bheil  sibh  ag  iarraidh  gu  h-olc, 
chum's  gu'n  caith  sibh  e  air  bhur 
n-ana-miannaibh . 

4  Adhaltrannaichean,  agus  a 
bhan-adhaltrannaichean,  nach  'eil 
fhios  agaibh  gur  naimhdeas  an 
aghaidh  Dhè  càirdeas  an  t-saogh- 
ail  ?  ge  b'e  air  bith  neach,  uime 
sin,  leis  an  àili  bhi  'na  charaid  do'n 
t-saoghal,  tha  e  'na  nàmhaid  do 
Dhia. 

5  Am  bheil  sibh  a'  smuain- 
eachadh  gu  bheil  an  sgriobtuir  gu 
dìomhanach  a'  labhairt  ?  Tha  an 
spiorad  a  tha  chòmhnuidh  annainn 
a'  togairt l  gu  farmad. 

6  Ach  bheir  e  gràs  a's  mò  uaith : 
uime  sin  a  deir  e,  Tha  Dia  a'  cur 


an  aghaidh  nan  uaibhreach,  ach  a' 
toirt  gràis  dhoibh-san,  a  ta  iriosal. 

7  Uime  sin  ùmhlaichibh  sibh 
fèin  do  Dhiaj  cuiribh  an  aghaidh 
an  diabhuil,  agus  teichidh  e  uaibh: 

8  Dlùthaichibh  ri  Dia,  agus 
dlùthaichidh  e  ribh :  glanaibh  bhur 
làmhan,  a  pheacacha,  agus  glan- 
aibh  bhur  cridhe,  sibhse  aig  am 
bheil  an  inntinn  dhùbailte2. 

9  Bithibh  ann  an  àmhghar,  agus 
deanaibh  caoi,  agus  gul:  biodh 
bhur  gàire  air  a  thionndadh  gu 
bròn,  agus  bhur  n-aoibhneas  gu 
tuirse. 

10  Irioslaichibh  sibh  fèin  am 
fianuis  an  Tighearna,  agus  àrd- 
aichidh  e  sibh. 

1 1  Na  labhraibh  olc  mu  chèile, 
a  bhràithre.  An  ti  a  tha  labhairt 
uilc  m'a  bhràthair,  agus  a'  tabh- 
airt  breth  air  a  bhràthair,  tha  e 
labhairt  uilc  mu'n  lagh,  agus  a' 
toirt  breth  air  an  lagh :  ach  ma 
tha  thu  toirt  breth  air  an  lagh. 
cha'n  fhear-coimhlionaidh  an 
lagha  thu,  ach  breitheamh. 

12  Tha  aon  f  hear-tabhairt  lagha 
ann,  a's  urrainn  saoradh  agus 
sgrios  :  co  thus'  a  tha  toirt  breth 
air  neach  eile  ? 

13  Imichibh  a  nis,  sibhse  a 
deir,  Thèid  sinn  an  diugh  no 
màireach  gus  a'  leithid  so  do 
bhaile,  agus  fanaidh  sinn  an  sin 
rè  bliadhna,  agus  ni  sinn  ceann- 
achd,  agus  gheibh  sinn  buann- 
achd: 

14  'Nuair  nach  'eil  fhios  ag- 
aibh  ciod  a  tharlas  air  a'  mhàir- 
each  :  oir  ciod  i  bhur  beatha  ?  is 
deatach  i  a  chithear  rè  uine  bhig, 
agus  an  dèigh  sin  a  thèid  as  an 
t-sealladh. 

15  An  àit  gu'm  bu  chòir  dhuibh 
a  ràdh,  Ma's  toil  leis  an  Tighearn, 


1  miannachadh. — 2  dhà-JhiUte. 

bithidh  sinn  beò,  agus  ni  sinn  so, 
no  sud. 

16  Ach  a  nis  tha  sibh  a'  dean- 
amh  uaill  as  bhur  ràiteachas  fèin: 
is  olc  gach  uile  shamhuil  sin  do 
uaill. 

17  Uime  sin  dhasan  d'an  aith- 
ne  maith  a  dheanamh,  agus  nach 
dean  e,  is  peacadh  e  dha. 

CAIB.  V. 

1  Tha  aobhar  aig  daoinibh  aingidh 
saoibhir  eagal  a  bhi  orra  roimh 
dliioghaltas  Dè.  7  Bu  chòir 
dhuinn  bhi  foighidneach  a  rèir 
eisempleir  namfdidh,  agus  Iob; 
12  agus  mionnan  a  sheachnadh. 

IMICHIBH  a  nis,  a  dhaoine 
saoibhir,  deanaibh  gul  agus 
caoidh  air  son  bhur  n-àmhghar  a 
tha  teachd  oirbh. 

2  Tha  bhur  saoibhreas  air 
truailieadh,  agus  bhur  n-eudach 
air  itheadh  ieis  an  leomann1. 

3  Tha  bhur  n-òr  agus  bhur 
n-airgiod  air  meirgeadh ;  agus 
bithidh  am  meirg-san  'na  fhian- 
uis  'nur  n-aghaidh,  agus  ithidh  i 
bhur  feòil  mar  theine:  thaisg  sibh 
ionmhas  fa  chomhair  nan  là  deir- 
eannach: 

4Feuch,  tha  tuarasdal  an  luchd- 
oibre,abhuain  sìos  bhur  n-achaidh, 
ni  a  chumadh  uatha  leibhse  le  feill, 
ag  èigheach:  agus  tha  glaodhaich 
na  muinntir  a  bhuain,  air  dol  a 
stigh  chum  cluasa  Tighearna  nan 
sluagh. 

5  Chaith  sibh  bhur  beatha  ann 
an  sògh  air  talamh,  agus  bha  sibh 
mear;  dh'altrum  sibh  bhur  cridh- 
eacha,  mar  ann  an  là  a'  mharbh- 
aidh. 

6  Dhìt  agus  mharbh  sibh  am 


fìrean,  agus  cha  'n'eil  e  cur  'nur 
n-aghaidh. 

7  Uime  sin,  a  bhràithre,  bith- 
ibh  foighidneach  gu  teachd  .  an 
Tighearna.  Feuch,  feithidh  an 
treabhaiche2  ri  toradh  luach- 
mhor  an  talmhainn,  agus  fanaidli 
e  gu  foighidneach  ris,  gus  am  faigh 
e  an  ceud  uisge  agus  an  t-uisge 
deireannach. 

8  Bithibhse  foighidneach  mar 
an  ceudna;  socraichibh  bhur 
cridheacha :  oir  tha  teachd  an 
Tighearna  am  fagus. 

9  Na  deanaibh  gearan  an  agh- 
aidh  a  chèile,  a  bhràithre,  chum 
nach  dìtear  sibh:  feuch,  tha  am 
breitheamh  'na  sheasamh  aig  an 
dorus. 

10  Gabhaibh,  mo  bhràithre,  na 
fàidhean,  a  labhair  ann  an  ainm  an 
Tighearna,  'nan  eisempleir  air  an- 
shocair  f  hulang,  agus  air  foighidin. 

11  Feuch,  measar  sona  leinn 
iadsan  a  dh'fhuilingeas.  Chuala 
sibh  iomradh  air  foighidin  lob, 
agus  chunnaic  sibh  crìoch  an 
Tighearna;  gu  bheil  an  Tigh- 
earnà  ro  thiom-chridheach  agus 
tròcaireach. 

12  Ach  roimh  na  h-uile  nithe, 
mo  bhràithre,  na  tugaibh  mionn- 
an,  aon  chuid  air  nèamh,  no  air 
an  talamh,  no  air  aon  mhionnan 
eile  :  ach  gu'm  bu  h-e  bhur  comh- 
radh  seadh,  seadh,  agus  ni  h-eadh, 
ni  h-eadh ;  air  eagal  gu'n  tuit  sibh 
ann  an  dìteadh. 

13  Am  bheil  neach  sam  bith 
fo  thrioblaid  'nur  measg?  deanadh 
e  urnuigh.  Am  bheil  neach  sam 
bith  subhach  ?  canadh  e  sailm. 

14  Am  bheil  neach  sam  bith 
tinn  'nur  measg?  cuireadh  e  fios 
air  seanairibh  na  h-eaglais ;  agus 
deanadh  iad  urnuigh  os  a  cheann, 


an  reudan.  mhiaL-chrìon. — 2  an  tuathanach. 

'ga  ungadh  le  h-ola  an  ainm  an 
Tighearna : 

15  Agus  tèarnaidh  urnuigh  a' 
clireidimh  an  t-euslan,  agus  togaidh 
an  Tighearn  suas  e ;  agus  ma  rinn 
e  peacanna,  maithear  dha  iad. 

16  Aidichibh  bhur  lochda  d'a 
chèile,  agus  deanaibh  urnuigh  air 
son  a  chèile,  chum  gu'n  tèarn- 
ar  sibh :  tha  mòr-èifeachd  ann  an 
urnuigh  dhùrachdaich  an  fhìrein. 

17  Bu  duine  Elias  aig  an  robh 
comh-aigne  ruinne,  agus  ghuidh 
e  gu  dùrachdach  gun  uisge  bhi 
ann  :  agus  cha  d'thàinig  uisge  air 


an  talamh  rè  thri  bliadhna  agus 
shè  mìos. 

18  Agus  rinn  e  urnuigh  a  rìs 
agus  thug  nèamh  uisge  uaith 
agus  thug  an  talamh  a  mach  a 
thoradh. 

19  A  bhràithre,  ma  thèid  aon 
neach  agaibhse  air  seacharan  o'n 
f  hìrinn,  agus  gu'n  iompaich  neach 
e;         . 

20  Biodh  fhios  aige,  an  duine 
a  dh'iompaicheas  peacach  o 
sheacharan  a  shlighe,  gu'n  saor1 
e  'anam  o  bhàs,  agus  gu'm  folaich 
e  mòran  pheacanna. 


CEUD  LITIR  CHOITCHIONN  AN  ABSTOIL  PHEADAIR. 


CAIB.  I. 

1  Tha  e  a'  beannachadh  Dhè  air 
son  a  ghràsa  iomarcach  spiorad- 
ail,  10  a'  nochdadh  nach  naidh- 
eachd  ùr  slàinte  troimh  Chriosd. 

PEADAB,  abstol  Iosa  Criosd, 
chum  nan  coigreach  a  tha 
air  an  sgapadh  troimh  Phontus, 
Ghalatia,  Chapadocia,  Asia,  agus 
Bhitinia, 

2  A  thaghadh  a  rèir  roimh- 
eòlais  Dhè  an  Athar,  troimh 
naomhachadh  an  Spioraid,  chum 
ùmhlachd,  agus  crathadh  fola  Iosa 
Criosd  :  Gràs  agus  siothchaint  gu 
robh  air  am  meudachadh  dhuibh- 
se. 

3  Gu  rna  beannaichte  gu  robh 
Dia  agus  Athair  ar  Tighearna 
Iosa  Criosd,  neach  a  rèir  a  mhòr- 
thròcair,  a  dh'ath-ghin  sinne  gu 
beò-earbsa  troimh  aiseirigh  losa 
Criosd  o  na  marbhaibh. 


4  Chum  oighreachd  neo-thruail- 
lidh,  agusneo-shalaich,  agus  nach 
searg  as,  a  tha  air  a  coimhead  sna 
nèamhaibh  dhuibhse, 

5  A  tha  air  bhur  coimhead  le 
cumhachd  Dhè  troimh  chreidimh 
chum  saorsa,  a  tha  ullamh  r'a 
foillseachadh  san  aimsir  dheir- 
eannaich. 

6  Ni  anns  am  bheil  sibh  a' 
deanamh  mòr-ghairdeachais,  ged 
tha  sibh  a  nis  rè  ùine  bhig,  (ma's 
feumail  e,)  fuidh  thuirse  troimh 
iomadh.  buaireadh. 

7  Chum  'gu  faighear  dearbhadh 
bhur  creidimh,  ni's  luachmhoire 
gu  mòr  na  òr  a  thèid  am  mugha2, 
ged  dhearbhar  le  teine  e,  chum 
cliu,  agus  urraim,  agus  glòir  aig 
foillseachadh  losa  Criosd; 

8  D'ambheil  sibh  a'  toirtgràidh, 
ged  nach  faca  sibh  e;  agus  air 
dhuibh    bhi  creidsinn    ann,    ge;l 


1  tèaruinn. — 2  a  neo-ni. 

nach  'eil  sibh  a  nis  'ga  fhaicinn, 
tha  sibh  a  deanamh  mòr-ghaird- 
eachais  le  h-aoibhneas  air  dol  thar 
labhairt,  agus  làn  do  ghlòir  : 

9  A'  faotainn  crìche  bhur  creid- 
imh  saorsa  bhur  n-anama  : 

10  Saorsa  mu'n  d'fhiosraich 
na  fàidhean,  agus  mu'n  d'rinn  iad 
geur-rannsachadh,  muinntir  a  rinn 
fàidheadaireachd  mu'n  ghràs,  a 
bha  gu  teachd  d'ur  n-ionnsuidhse ; 

11  A'  rannsachadh  ciod  i,  no 
ciod  a'  ghnè  aimsir  a  bha  Spiorad 
Chriosd  anntasan  a'  ciallachadh 
'nuair  a  rinn  e  fianuis  roimh- 
làimh  air  fulangasaibh  Chriosd, 
agus  a'  ghlòir  a  bha  gu'n  lean- 
tuinn. 

12  Muinntir  d'an  d'fhoillsich- 
eadh  nach  b'ann  doibh  fèin,  ach 
dhuinne  a  f  hritheil  iad  na  nithe 
a  tha  nis  air  an  cur  an  cèill  duibh 
leo-san,  a  shearmonaich  an  sois- 
geul  duibh,  leis  an  Spiorad  naomh 
a  chuireadh  a  nuas  o  nèamh ; 
nithe  air  am  miann  ieis  nah-aing- 
libh  beachdachadh. 

13  Uime  sin  criosraichibh  leas- 
raidhbhur  n-inntinn,bithibhmeas- 
arra,  agus  biodh  dòchas  diong- 
mhalta  agaibh  as  a'  ghràs1  a  bheir- 
ear  dhuibh  aig  foillseachadh  Iosa 
Criosd ; 

14  Mar  chloinn  ùmhal,  gun 
bhi  'gur  comh-chumadh  fèin  ris 
na  h~ana-miannaibh,  a  bha  agaibh 
roimhe  ann  an  àm  bhur  n-aineo- 
lais: 

15  Ach  a  rèir  mar  a  ta  esan  a 
ghairm  sibh  naomh,  bithibhse 
naomha  mar  an  ceudna  'nur  n-uile 
chaitheadh-beatha : 

16Dobhrìgh  gu  bheil  e  sgrìobh- 
ta,  Bithibhse  naoinha,  oir  ataimse 
naomha. 

17  Agus  ma  ghoireas  sibh  air 


an  Athair,  a  bheir  breth  a  rèir 
oibre  gach  neach  gun  chlaon- 
bhàigh  ri  neach  seach  a  chèile, 
caithibh  aimsir  bhur  cuairt  an  so 
le  h-eagal : 

18  Air  dhuibh  fios  a  bhi  agaibh 
nach  do  shaoradh  sibh  le  nithibh 
truaillidh,  mar  a  ta  airgiod  agus  òr, 
o  bhur  caitheadh-beatha  dìomh- 
ain,  a  thugadh  dhuibh  o  bhur 
sinnsireachd; 

19  Ach  le  fuil  luachmhoir 
Chriosd,  mar  fhuil  Uain  gun 
chron,  gun  smal : 

20  Neach  gu  deimhin  a  roimh- 
orduicheadh  roimh  chruthachadh 
an  t-saoghail,  ach  a  dh'fhoiilsich- 
eadh  anns  na  h-aimsiribh  deireann- 
ach  air  bhur  sonsa  : 

21  Muinntir  troimh-san  a  ta 
creidsinn  ann  an  Dia,  a  thog  esan 
o  na  marbhaibh,  agus  a  thug  glòir 
dha,  chum  gu'm  biodh  bhur  creid- 
imh  agus  bhur  muinghin  ann  an 
Dia. 

22  Do  bhrìgh  gu'n  do  ghlan 
sibh  bhur  n-anama  le  ùmhlachd 
a  thoirt  do'n  f  hìrinn  troimh  'n 
Spiorad,  chum  gràidh  neo-chealg- 
aich  do  na  bràithribh ;  feuchaibh 
gu'n  toir  sibh  gràdh  d'a  chèiie  à 
cridhe  glan  gu  dùrachdach : 

23  Air  dhuibh  bhi  air  bhur 
n-ath-ghineamhuin,  cha'n  ann  o 
shìol  truaillidh,  ach  neo-thruaill- 
idh,  le  focal  an  Dè  bheò,  agus  a 
mhaireas  gu  siorruidh. 

24  Oir  tha  gach  uile  fheòil 
mar  fheur,agus  uileghlòir  dhaoine 
marbhlàth  an  fheòir.  Seargaidh 
am  feur,  agus  tuitidh  a  bhlàth 
dheth  : 

25  Ach  fanaidh  focal  an  Tigh- 
earna  gu  siorruidh.  Agus  is  e  so 
am  focal  a  shearmonaicheadh 
dhuibhse  anns  an  t-soisgeul. 


1  siìil  gus  6r'  chrich  agaìbh  ris  a'  ghras. 

I  Tha  e  'gan  comhairleachadh  an 
aghaidh  mi-sheircealachd ;  4  a' 
nochdadh  gur  e  Criosdam  bunadh 
air  am  bheil  iad  air  an  togail : 
1 1  agus  a'  guidheadh  orra  fan- 
tuinn  o  ana-miannaibh  feòlmhor, 
fyc. 

UIME  sin,  a'  cur  uaibh  gach 
uile  mhì-ruin,  agus  gach 
uile  mhealltaireachd,  agus  chealg 
agus  fharmada,  agus  gach  uile 
anacainnt. 

2  Mar  naoidheana  air  an  ùr- 
bhreith,  iarraibh  bainne  f  ìor-ghlan 
an  fhocail,  chum  as  gu  fàs  sibh 
l.eis ; 

3  Ma  's  e  is  gu'n  do  bhlais 
sibh  gu  bheil  an  Tighearn  gràs- 
mhor. 

4  A'  teachd  d'a  ionnsuidh-san, 
mar  gu  cloich  bheò,  a  dhiùltadh 
gu  deimhin  le  daoinibh,  ach  air 
a  taghadh  o  Dhia  agus  luach- 
mhor  : 

5  Tha  sibhse  mar  an  ceudna 
mar  chlochaibh  beotha,  air  bhur 
togail  suas  'nur  tigh  spioradail, 
'nur  sagartachd  naomha  chum 
ìobairte  spioradail  a  thoirt  suas, 
taitneach  do  Dhia  troimh  Iosa 
Criosd. 

6  Uime  sin,  tha  so  mar  an 
ceudna  air  a  chur  sìos  anns  an 
sgriobtuir,  Feuch,  cuiream  ann 
an  Sion  prìomh  chlach-oisinne, 
thaghta,  luachmhor :  agus  an  ti  a 
chreideas  ann,  cha  chuirear  gu 
nàire  e. 

7  Dhuibhse,  uime  sin,  a  chreid- 
eas,  tha  eluachmhor:  ach  dhoibh- 
san,  a  tha  easumhal,  a'  chlach  a 
dhiùlt  na  clachairean,  rinneadh 
ceann  na  h-oisinne  dith, 


|  8  Agus  clach-thuislidh,  agus 
j  carraig  oilbheim,  dhoibhsan  a 
thuislicheas  air  an  f hocal,  air 
I  dhoibh  bhi  easumhal,  chum  mar 
|  an  ceudna  an  d'orduicheadh  iad. 

9  Ach  is  ginealach  taghta 
sibhse,  sagartachd  rioghail,  cinn- 
each  naomha,  sluagh  sonraichte1, 
chum  gu'n  cuireadh  sibh  an  cèill 
feartan  an  ti  a  ghairm  à  dorch- 
adas  sibh  chum  a  sholuis  iongant- 
aich  fèin. 

10  JNach  robh  uair-eigin  'nur 
sluagh,  ach  a  nis  is  sibh  sluagh 
Dhè  :  dream  nach  d'fhuair  tròc- 
air,  ach  a  nis  a  tha  air  faotainn 
tròcair : 

11  A  mhuinntir  mo  ghràidh, 
guidheam  oirbh,  mar  choigrich 
agus  luchd-cuairt,  sibh  a  sheach- 
nadh  ana-mianna  feòlmhor,  a 
tha  cogadh  an  aghaidh  an  an- 
ama; 

12  Air  dhuibh  deadh  chaith- 
eadh-beatha  bhi  agaibh  am  measg 
nan  Cinneach  ;  chum  an  àit  olc  a 
labhairt  uamaibh  mar  luchd  mi- 
ghnìomh,  gu'n  dean  iad  o  bhur 
deadh  oibribh  a  chi  iad,  Dia  a 
ghlòrachadh  ann  an  là  an  f  hios- 
rachaidh. 

13Uime  sin,  bithibhse  ùmhal 
do  gach  uile  riaghailt  dhaoine 
air  son  an  Tighearna :  ma's  ann 
do'n  righ,  mar  an  ti  a's  àirde 
inbhe ; 

14  No  do  uachdaranaibh,  mar 
do'n  mhuinntir  a  chuireadh  uaith 
chum  dioghaltais  air  luchd-dean- 
amh  an  uilc,  ach  chum  cliu 
dhoibhsan  a  ni  maith. 

15  Oir  is  i  toil  Dè  gu'n  cuir- 
eadh  sibhse  le  deadh  dheanadas 
tosd  air  aineolas  dhaoine  amaid- 
each : 


dìleas,  àraidh. 

1 6  Mar  dhaoine  saor,  agus  gun 
bhur  saorsa  a  ghnàthachadh  mar 
bhrat>folaich  do'n  olc1,  ach  mar 
sheirbhisich  Dhè. 

17  Thugaibh  urram  do  na  h-uile 
dhaoine.  Gràdhaichibh  nabràith- 
re.  Biodh  eagal  Dè  oirbh.Thugaibh 
urram  do'n  righ. 

18  A  sheirbhiseacha,  bithibh 
ùmhal  d'wr  maighstiribh  maille 
ris  an  uile  eagal,  ni  h-e  mhàin 
dhoibhsan,  a  tha  maith  agus  ciùin, 
ach  mar  an  ceudna  dhoibhsan,  a 
tha  anamèineach. 

19  O'vc  a  ta  so  cliu-thoillteann- 
ach,  ma  dh'iomchaireas  neach 
sam  bith  doilgheas  air  son  coguis 
a  thaobh  Dhè,  a'  fulang  gu  h-eu- 
corach. 

20  Oir  ciod  an  t-aobhar  mol- 
aidh  a  ta  ann,  ma's  e  an  uair  a 
ghabhar  oirbh  air  son  bhur  cion- 
taidh,  gu'n  giùlain  sibh  gu  foigh- 
idneach  e  ?  ach  ma's  e  'nuair  a  ta 
sibh  a'  deanamh  maith,  agus  a' 
fulang  air  a  shon,  gu'n  giùlain 
sibh  e  gu  foighidneach,  tha  so 
taitneach  do  Dhia. 

21  Oir  is  ann  chuige  so  a 
ghairmeadh  sibh :  do  bhrìgh  gu'n 
d'fhuiling  Criosd  mar  an  ceudna 
air  bhur  son2,  a  fàgail  eisempleir 
agaibh3,  chum  gu  leanadh  sibh  a 
cheumanna : 

22  Neach  nach  d'rinn  peacadh, 
ni  mò  a  fhuaradh  cealg  'na 
bheul : 

23  Neach,  'nuair  a  chaineadh  e, 
nach  do  chàin  a  rìs ;  'nuair  a 
dh'f  huiling  e,  nach  do  bhagair ; 
ach  a  dh'earb  e  fèin  ris-san  a 
bheir  breth  cheart : 

24  Neach  a  ghiùlain  ar  peac- 
anna  e  fèin  'na  chorp  fèin  air  a' 


chrann,  chum  air  dhuinn  bhi 
marbh  do'n  pheacadh,  gu'm  bith- 
eamaid  beò  do  fhireantachd : 
neach  a  tha  sibh  air  bhur  tèarnadh 
le  a  bhuillibh. 

25  Oir  bha  sibh  mar  chaoraich 
a'  dol  air  seacharan ;  ach  phill- 
eadh  .  sibh  a  nis  chum  Buachaill 
agus  Easbuig4  bhur  n-anama : 

CAIB.  III. 

1  Tha  e  teagasg  dleasdanais  bhan 
agus  fhear-pòsda  d'a  chèile,  8 
ag  earlachadh  nan  uile  dhaoine 
chum  aonachd  agus  gràidh,  14 
agus  geur-leanmìuànn  fhulang, 
fyc. 

MAR  an  ceudna,  a  mhnài, 
bithibh  ùmhal  d'ur  daoinibh 
fèin,  chum  ma  tha  droing  air  bith 
easùmhal  do'n  fhocal,  gu'm  bi 
iadsan  mar  an  ceudna,  as  eug- 
mhais  an  fhocail,  air  an  cosnadh 
le  deadh  chaitheadh-beatha  nam 
ban. 

2  'Nuair  a  bheachdaicheas  iad 
air  bhur  caitheadh-beatha  gheam- 
nuidh  maille  ri  h-eagal. 

3  Na  b'i  bhur  breaghachd, 
figheadh  an  fhuilt  agus  a'  cur  òir 
oirbh,  agus  dheadh  thrusgan  um- 
aibh  a'  bhreaghachd  sin  o'n  leth 
muigh : 

4  Ach  duine  folaichte  a'  chridhe, 
ann  an  neo-thruaillidheachd  spior- 

j  aid  mhacanta  agus  chiùin,  ni  a 
tha  ro  luachmhor  ann  an  seall- 
adh  Dhè. 

5  Oir  b'ann  mar  so  a  rinn  na 
mnài  naomha  o  shean,  aig  an 
robh  am  muinghin  ann  an  Dia, 
iad  fèin  breagha,  air  dhoibh  bhi 
ùmhal  d'an  daoinibh  fèin : 


1  do  mhì-run. — 2 
airc  thairis. 


air  ar  soin-ne.- 


agamn. 


-4  fir-coimhid,  fir-amh- 

6  Amhuil  a  thug  Sara  ùmh- 
Jachd  do  Abraham,  a'  gairm  tigh- 
earna  dheth :  d'an  nigheana 
sibhse  am  feadh  a  ni  sibh  gu 
maith,  agus  gun  gheilt  oirbh  le 
h-uamhas  sam  bith. 

7  Mar  an  ceudna,  a  dhaoine, 
gabhaibhse  còmhnuidh  maille  riu 
a  rèir  eòlais,  a'  tabhairt  urraim  do'n 
mhnaoi  mar  an  soitheach  a's  an- 
mhuinne,  agus  mar  mhuinntir  a 
tha  'nan  comh-oighreachaibh  air 
gràs  na  beatha ;  chum  nach  cuir- 
ear  bacadh  air  bhur  n-urnuighibh. 

8  Fa  dheòidh,  bithibh  uile  a 
dh'aon  inntinn,  biodh  comh-fhul- 
angas  agaibh  r'a  chèile,  gràdh- 
aichibh  a  chèile  mar  bhràithre, 
bitìiibh  truacanta,  càirdeil : 

9  Na  ìocaibh  olc  air  son  uilc, 
no  càineadh  air  son  càinidh  :  ach 
'na  aghaidh  sin,  beannaichibh ; 
air  dhuibh  fios  bhi  agaibh  gur  ann 
chuige  so  a  ghairmeadh  sibh, 
chum  gu'n  sealbhaicheadh  sibh 
beannachadh  mar  oighreachd : 

10  Oir  ge  b'e  le'm  b'àill  beatha 
a  ghràdhachadh,  agus  làithean 
maithe  f  haicinn,  cumadh  e  'thean- 
ga  o  olc,  agus  a  bhilean  o  labhairt 
ceilg. 

1 1  Seachnadh  e  olc  agus  dean- 
adh  e  maith  ;  iarradh  e  sìth,  agus 
Ieanadh  e  i. 

12  Oir  tha  sùilean  an  Tighearn 
air  na  fìreanaibh,  agus  a  chluasa 
fosgailte  r'an  urnuigh :  ach  tha 
gnùis  an  Tighearna  an  aghaidh 
na  muinntir  a  ni  olc. 

13  Agus  cò  e  a  ni  olc  oirbh, 
ma  bhios  sibh  'nur  luchd-lean- 
mhuinn  air  an  ni  sin  a  ta 
maith  ? 

14  Ach  eadhon  ma  dh'fhuil- 
mgeas  sibh  air  sgàth  fìreantachd, 
is  sona  sibh :  agus  na  biodh  fiamh 
aneagail-san  oirbh,  agus  nabithibh 
mi-shuaimneach ; 


15  Ach  naomhaichibh  an  Tigh- 
earn  Dia  ann  bhur  cridhibh :  agus 
bithibh  ullamh  a  ghnàth  chum 
freagradh  a  thoirt,  maille  ri  ceann- 
sachd  agus  eagal,  do  gach  uile 
dhuine  a  dh'iarras  oirbh  reuson 
an  earbsa  a  tha  annaibh  : 

16  Air  dhuibh  deadh  choguis 
a  bhi  agaibh  ;  chum,  'nuair  a  tha 
iad  a'  labhairt  uilc  'nur  n-aghaidh 
mar  luchd  rfti-ghnìomh,  gu'n  gabh 
iadsan  nàire,  a  tha  toirt  toibheim 
d'ur  deadh  chaitheadh-beatha  ann 
an  Criosd. 

17  Oir  is  fearr,  ma's  e  sin  toil 
Dè,  sibh  a  dh'f  hulang  air  son  maith 
a  dheanamh,  na  air  son  olc  a 
dheanamh. 

18  Oir  dh'fhuiling  Criosd  fèin 
aon  uair  air  son  peacaidh,  am 
fìrean  air  son  nan  neo-fhìrean, 
(chum  gu'n  tugadh  e  sinne  gu 
Dia,)  air  dha  bhi  air  a  chur  gu  bàs 
san  f  heòil,  ach  air  a  bheothachadh 
troimh  an  Spiorad : 

19  Leis  an  deachaidh  e  mar  an 
ceudna,  agus  an  do  shearmonaich 
e  do  na  spioradaibh  ann  am  prìos- 
an ; 

20  A  bha  o  shean  easumhal, 
'nuair  a  dh'fheith  fad-fhulangas 
Dè  aon  uair  ann  an  làithibh  Noe, 
am  feadh  a  bha  àirc  'ga  h-ulluch- 
adh,  anns  an  robh  beagan,  sin  r'a 
ràdh,  ochd  anaman,  air  an  tèarn- 
adh  troimh  uisge. 

21  Tha'm  baisteadh,  mar 
shamhlachas  a  tha  coimh-fhreag- 
radh  dha  so,  (cha'n  e  cur  dhinn 
sal  na  feòla,  ach  freagradh  deadh 
choguis  thaobh  Dhè,)  nis  'gar 
tèarnadh-ne,  troimh  aiseirigh  losa 
Criosd  : 

22Neach  air  dha  dol  gu  nèamh, 
a  tha  air  deas  làimh  Dhè,  air  do 
ainglibh,  agus  do  uachdaranachd- 
aibh,  agus  do  chumhachdaibh  bhi 
air  an  cur  fo  'cheannsal-san. 

CAIB.  IV. 

1  Tha  e  'gan  earalachadh  gu  sgur 
do  pheacadh  o  eisempleir  Chriosd, 
agus  do  bhrìgh  gu  bheil  à*  chrìoch 
dheireannach  a'  dlùth-theannadh 


F  J IME  sin,o  dh'f  huilingCriosd 
Ks  air  ar  soinne  san  fheòil, 
armaichibhse  mar  an  ceudna  sibh 
fèin  leis  an  inntinn  cheudna :  oir 
an  ti  a  dh'f huiling  anns  an  fheòil, 
sguir  e  do  pheacadh ; 

2  Chum  nach  caitheadh  e 
fuigheall  aimsir  anns  an  fheòil, 
a  rèir  ana-mianna  dhaoine,  ach  a 
rèir  toil  Dè. 

3  Oir  is  leoir  dhuinn  a'  chuid 
a  chaidh  seachad  do  aimsir  ar 
beatha  gu  toil  nan  Cinneach  a 
dheanamh,  'nuair  a  shiubhail  sinn 
ann  am  macnus1,  ann  an  ana- 
miannaibh,  ann  an  anabharra 
fìona,  ann  an  geòcaireachd,  ann 
am  pòiteireachd,  agus  ann  an 
ìodhol-aoradh  gràineil : 

4  Ni  anns  ambheil  iad  a'  gabh- 
ail  iongantais,  do  bhrìgh  nach 
'eil  sibhse  a'  ruith  maraon  riu 
anns  an  neo-mheasarrachd  cheud- 
na  gun  tomhas,  a'  labhairt  uilc 
umaibh  : 

5  Muinntìr  a  bheir  cunntas 
dhasan  a  tha  ullamh  gu  breth  a 
thoirt  air  na  beothaibh  agus  air 
na  marbhaibh. 

6  Oir  is  ann  chum  na  crìche 
50  a  shearmonaicheadh  an  sois- 
geul  dhoibhsan  a  tha  marbh  mar 
an  ceudna,  chum  gu'n  tugtadh 
breth  orra  a  rèir  dhaoine  san 
fheòil,  ach  gu'm  biodh  iad  beò  a 
rèir  Dhè  san  Spiorad. 

7  Ach  a  ta  crìoch  nan  uile  nithe 
am  fagus :  uime  sin  bithibh  meas- 


arra,   agus  deanaibh  faire  chum 
urnuigh. 

8  Agus  roimh  na  h-uile  nithibh 
biodh  agaibh  teas-ghràdh  d'a 
chèile;  oir  cuiridh  gràdh  folach 
air  mòran  pheacanna. 

9  Thugaibh  aoidheachd  d'a 
chèile  gurvghearan. 

10  A  rèir  mar  a  fhuair  gach 
aon  an  tiodhlac,  mar  sin  deanaibh 
frithealadh  d'a  chèile,  mar  dheadh 
stiùbhardaibh  air  gràs  eagsamhuil 
Dè. 

1 1  Ma  labhras  neach  sam  bith, 
labhradh  e  mar  bhriathraibh  Dhè ; 
ma  tha  neach  sam  bith  ri  fritheal- 
adh,  deanadh  se  e  mar  o'n  chomas 
a  bheir  Dia  dha  ;  chum  gu'm  bi 
Dia  air  a  ghlòrachadh  anns  na 
h-uile  nithibh  troimh  Iosa  Criosd : 
dhasan  gu  robh  glòir  agus  cumh- 
achd  gu  saoghal  nan  saoghal. 
Amen. 

12  A  mhuinntir  mo  ghràidh, 
na  biodh  iongantas  oirbh  thaobh 
na  deuchainn  theintich,  a  thig 
oirbh  chum  bhur  dearbhadh,  mar 
gu'n  tarladh  ni-eigin  neo-ghnàth- 
ach  dhuibh : 

13  Ach  do  bhrìgh  gu  bheil 
sibh  'nur  luchd  comh-pairt  do 
fhulangasaibh  Chriosd,  deanaibh 
gairdeachas ;  chum  mar  an  ceud- 
na,  ann  an  àm  foillseachaidh  a 
ghlòire,  »u'n  dean  sibh  gairdeach- 
as  le  h-aoibhneas  ro  mhòr. 

14  Ma  mhaslaichear  sibh  air 
son  ainme  Chriosd,  is  sona  sibh  : 
oir  a  ta  Spiorad  na  glòire,  agus 
Dhè  a'  gabhail  còmhnuidh  oirbh  ; 
d'an  taobhsan  gu  deimhin  tha  e 
faotainn  toibheim,  ach  d'ur  taobh 
sa  tha  e  air  a  ghlòrachadh. 

15  Ach  na  fuilingeadh  aon 
agaibh  mar  mhortair,  no  mar 
ghadhuiche,  no  mar  fhear  di'ocii- 


1  truisealaclid. 

bheirt,  no  mar  neach  a  ghabhas 
gnothuch  ri  nithibh  nach  buin 
da. 

16  Gidheadh  ma  dhfhuilingeqs 
duine  mar  Chriosduidh,  na  biodh 
nàire  air;  ach  thugadh  e  glòir  do 
Dhia  as  a  leth  so. 

17  Oir  thàinig  an  t-àm  anns 
an  tòisich  breitheanas  aig  tigh 
Dhè:  agus  ma  thòisicheas  e 
againne,  ciod  is  crìoch  dhoibhsan 
a  tha  easumhal  do  shoisgeul  Dè? 

18  Agus  ma's  ann  air  èigin  a 
thèarnar  am  fìrean,  c'àit  an  tais- 
bein  an  duine  mi-dhiadhaidh  agus 
am  peacach  e  fèin? 

19  Uime  sin,  an  dream  a 
dh'fhuilingeas  a  rèir  toile  Dè, 
earbadh  iad  an  anama  ris-san  ann 
an  deanamh  maith,  mar  ri  Cruith- 
ear  dìleas. 

CAIB.  V. 

1  Tha  e  cur  impidh  air  na  seanairibh 
treud  Dhè  a  bheaihachadh ;  5  air 
an  òigridh  bhi  ùmhal,  8  agus 
orra  uile  bhi  stuama,  faireil,  agus 
daingean  sa?  chreidimh. 

NA  seanairean  a  tha  'nur 
measg  earalaicheam,  air  bhi 
dhomh  fèin  a'm'  sheanair  mar  an 
ceudna,  agus  a'm'  fhianuis  air 
fulangasaibh  Chriosd,  agus  mar 
an  ceudna  a'm'  fhear  comhpairt 
do'n  ghlòir  sin,  a  tha  gu  bhi  air  a 
foillseachadh : 

2  Beathaichibh  treud  Dhè  a 
tha  'nur  measg,  a'  gabhail  cùraim 
dheth,  ni  h-ann  a  dh'aindeoin,  ach 
gu  deònach :  ni  h-ann  air  son 
buannachd  shalaich,  ach  le  h-inn- 
tinn  ealaimh  j 

3  Ni  mò  mar  thighearnaibh  os 
ceann  oighreachd  Bhè,  ach  mar 
dhroing  a  tha  'nan  eisempleiribh 
do'n  treud. 


^4  Agus  an  uaìr  a  dh'fhoillsich- 
ear  an  t-àrd-bhuachaill,  gheibh 
sibh  crùn  na  glòire  nach  searg 
as. 

5  Mar  an  ceudna,  dhaoine  òga, 
bithibh  ùmhal  do  na  seanairibh  : 
seadh,  bithibh  uile  ùmhal  d'a 
chèile,  agus  bithibh  air  bhur 
sgeadachadh  le  h-irioslachd :  oir 
tha  Dia  a'  cur  an  aghaidh  nan 
uaibhreach,  ach  a'  toirt  gràis 
dhoibh-san,  a  tha  iriosal. 

6  Uime  sin  ìslichibh  sibh  fèin 
fuidh  làimh  chumhachdaich  Dhè, 
chum  as  gu'n  àrdaich  e  sibh  ann 
an  àm  iomchuidh : 

7  A'  tilgeadh  bhur  n-uile  chùr- 
aim  airsan,  oir  a  ta  cùram  aige 
dhibh. 

8  Bithibh  stuama,  deanaibh 
faire;  do  bhrìgh  gu  bheil  bhur 
nàmhaid  an  diabhul,  mar  leòmhan 
beuchdach,  ag  imeachd  mu'n 
cuairt,  a'  sireadh  cò  a  dh'fheudas 
e  shlugadh  suas. 

9  Cuiribh-sa  'na  aghaidh,  air 
dhuibh  bhi  daingean  sa'  chreid- 
imh,  agus  fhios  a  bhi  agaibh  gu 
bheil  na  fulangais  cheudna  air  an 
coimhlionadh  ann  bhur  bràithribh, 
a  tha  san  t-saoghal. 

10  Ach  gu  deanadh  Dia  fèin 
nan  uile  ghràs,  a  ghairm  sinne 
chum  a  ghlòire  shiorruidh  troimh 
losa  Criosd,  an  dèigh  dhuibh  fu- 
lang  rè  uine  bhig,  iomlan  sibh ;  gu 
daingnicheadh,  gu  neartaicheadh, 
gu  socraicheadh  e  sibh. 

1 1  Dhasan  gu  robh  glòir  agus 
cumhachd,  gu  saoghal  nan  saogh- 
al.     Amen. 

12  Le  Siluanus  bràthair  dìleas, 
(a  rèir  mo  bharailse,)  sgrìobh  mi 
d'ur  n-ionnsuidh  gu  h-aithghearr, 
a'  teagasg,agus  a'  deanamh  fianuis, 
gur  e  so  fìor  ghràs  Dè,  anns  am 
bheil  sibh  'nur  seasamh. 

13  Tha'w  eaglais  ann  ara  Babi- 
lon  a  thaghadh  maraon  ribhse,  a' 
cur  fìiilte  oirbh,  agus  Marcus  mo 
mhac. 


14  Cuiribh  fàilte  air  a  chèUe 
le  pòig  ghràidh.  Sìth  gu  robh 
maUle  ribh  uile,  a  tha  ann  an  Iosa 
Criosd.     Amen. 


Dara  litir  choitchionn  an  Abstoil  PHEADAIR. 


CAIB.  I. 

1  Chum  an  daingneachadh  an  dòchas 
meudachaidh  gràis  Dè,  5  tha  e 
cur  impidh  orra  le  creidimh  agus 
deadh  oibribh,  an  gairm  a  dhean- 
amh  cinnteach. 

OIMON  Peadar,  seirbhiseach, 
k3  agus  abstol  Iosa  Criosd, 
dhoibhsan,  a  fhuair  creidimh  co 
luachmhor  ruinne,  tre  fhìreant- 
achd  Dhè  agus  ar  Slànuighir  Iosa 
Criosd : 

2  Gu  robh  gràs  agus  sìochaint 
air  am  meudachadh  dhuibh, 
troimh  eòlas  Dè,  agus  losa  ar 
Tighearna, 

3  A  rèir  mar  a  dheònuich  a 
chumhachd  diadhaidh-san  dhuinne 
na  nithe  sin  uile  a  bhuineas  do 
bheatha  agus  do  dhiadhachd, 
troimh  eòlas  an  ti  sin  a  ghairm 
sinn  chum  glòire,  agus  cruad- 
ail1. 

4  Troimh  an  d'thugadh  dhuinn 
geallanna  ro  mhòr  agus  luach- 
mhor,  chum  troimh-san  gu'm  biodh 
sibhse  air  bhur  deanamh  'nur 
luchd  comhpairt  do  nàdur  na 
diadhachd,  air  dhuibh  dol  as  o'n 
truaillidheachd,  a  ta  anns  an 
t-saoghal  troimh  ana-miann. 


5  Agus  a  thuilleadh  air  so,  air 
deanamh  an  uile  dhìchill  duibhse, 
cuiribh  ri'  ur  creidimh  cruadal ; 
agus  ri  cruadal,  eòlas ; 

6  Agus  ri  h-eòlas,  stuaim2; 
agus  ri  stuaim,  foighidin ;  agus  ri 
foighidin,  diadhachd ; 

7  Agus  ri  diadhachd,  gràdh 
bràthaireil;  agus  ri  gràdh  bràth- 
aireil,  seirc3. 

8  Oir  ma  bhios  na  nithe  so 
annaibh,  agus  pailte,  bheir  iad 
oirbh  gun  bhi  leasg,  no  mi-thorr- 
ach  ann  an  eòlas  ar  Tighearna 
Iosa  Criosd. 

9  Ach  an  ti  aig  nach  'eil  na 
nithe  sin,  tha  e  dall,  agus  gearr- 
sheallach,  a'  dì-chuimhneachadh 
gu'n  do  ghlanadh  e  o  a  sheann 
pheacaibh. 

10  Uime  sin,  abhràithre,  dean- 
aibh  tuilleadh  dìchill  chum  bhur 
gairm  agus  bhur  taghadh  a  dhean- 
amh  cinnteach:  oir  ma  ni  sibh 
na  nithe  so,  cha  tuit  sibh  a 
chaoidh : 

11  Oir  mar  sin  frithealar  gu 
pailt  dhuibh  slighe  a  steach  do 
rìoghachd  shiorruidh  ar  Tighearna 
agus  ar  Slànuighir  Iosa  Criosd. 

12  Uime  sin  cha  dearmad 
mi   na  nithe  so  chnàth-chur  an 


1  subhailc. — 2  measarrachd. — 3  sràdh.  carikanachd. 

cuimhne  dhuibh,  ged  is  aithne 
dhuibh  iad,  agus  ged  tha  sibh  air 
bhur  dàingneachadh  san  fhìrinn 
a  làthair. 

13  Ach  measam  gur  còir,  am 
feadh's  a  ta  mi  sa'  phàilliun  so, 
sibhse  a  bhrosnachadh  leV  cur  an 
cuimhne : 

14  Air  dhomh  fios  a  bhi 
agam  gur  fagus  dhomh  àm  cur 
dhiom  mo  phàilliuin  so,  amhuil  a 
dh'fhoillsich  ar  Tighearn  losa 
Criosd  dhomh. 

15  Ach  ni  mise  dìchioll,  chum 
an  dèigh  dhomh  siubhal,  gu'm  bi 
agaibhse  gnàth-chuimhne  air  na 
nithibh  so. 

16  Oir  cha  do  lean  sinne  faoin- 
sgeulachda,  a  dhealbhadh  gu  h-inn- 
leachdach,  'nuair  a  chuir  sinn  an 
cèill  duibh  cumhachd  agus  teachd 
ar  Tighearna  losa  Criosd,  ach 
rinneadh  sinn  'nar  sùil-fhianuisibh 
air  a  mhòrachd-san. 

17  Oir  fhuair  e  o  Dhia  an 
t-Athair  onoir  agus  glòir,  'nuair 
a  thàinig  a'  shamhuil  so  do  ghuth 
d'a  ionnsuidh  o'n  ghlòiròirdheirc1, 
Is  e  so  mo  Mhac  gràdhachsa,  le'm 
bheil  mi  làn-toilichte. 

18  Agus  chuala  sinne  an  guth 
so  a  thàinig  o  nèamh,  'nuair  a  bha 
sinn  maille  ris  air  an  t-sliabh 
waomh. 

19  Tha  againn  mar  an  ceudna 
focal  fàidheadaireachd  a  's  cinn- 
tiche ;  d'am  maith  a  ni  sibh  aire 
a  thoirt,  mar  do  lòchran  a  tha 
toirt  soluis  uaith  ann  an  ionad 
dorcha,  gus  an  soillsich  an  là,  agus 
an  èirich  an  reult-mhaidne  'nur 
cridheachaibh : 

20  Air  dhuibh  fhios  so  a  bhi 
agaibh  air  tùs,  nach  'eil  fàidhead- 
aireachd  air  bith  do'n  sgriobtuir  o. 
thoeradh  dhaoine  fèin. 


21  Oir  cha  d'thàinig  an  fhàidh- 
eadaireachd  a  rèir  toil  duine  o 
shean:  ach  labhair  daoine  naomha 
Dhè,  mar  a  sheòladh  iad  leis  an 
Spiorad  naomh. 

CAIB.  II 

1  Tha  e  roimh-innseadh  mu  fliivi- 
chioll  luchd-teagaisg  brèige,  4  «' 
nochdadh  am  mi-dhiadhachd,  agus 
an  sgrìos  a.  thigfaraon  orrafèin 
agus  air  an  luchd-leanmhuinn. 

ACH  bha  fàidhean  brèige  mar 
an  ceudna  am  measg  an 
t-sluaigh,  amhuil  a  bhios  luchd- 
teagaisg  brèige  'nur  measg-sa, 
droing  a  bheir  a  steach  os  ìosal 
saobh-chreidimh  millteach,  eadh- 
on  ag  àicheadh  an  Tighearn,  a 
cheannaich  iad,  agus  a  bheir  sgrios 
obann  orra  fèin. 

2  Agus  leanaidh  mòran  an 
sligheacha  millteach,  troimh  am 
faigh  slighe  na  fìrinn  mi-chliu. 

3  Agus  troimh  shannt  ni  iad 
ceannachd  oirbh  le  briathraibh 
mealltach :  dream  nach  'eil  am 
breitheanas  a  nis  o  chian  a'  dean- 
amh  moille,  agus  cha  'n'eil  an 
sgrios  a'  turr-chodal. 

4  Oir  mur  do  chaomhain  Dia 
na  h-aingil  a  pheacaich,  ach  air 
dha  an  tilgeadh  sìos  do  ifrinn, 
gu'n  d'thug  e  thairis  iad  gu  bhi 
air  an  coimhead  ann  an  slabh- 
raidhibh  dorchadais,  fa  chomhair 
breitheanais ; 

5  Agus  nach  do  chaomhain  e 
an  seann  saoghal,  ach  gu'n  do 
shaor  e  Noe  àn  t-ochdamh  pearsa, 
searmonaiche  fìreantachd,  air  dha 
an  dììinn  a  thoirt  air  saoghal  nan 
daoine  mi-dhiadhaidh ; 

6  Agus  a'  tionndadh  caithriche 
Shodoim     agus     Ghomorra    gu 

luaithre1,  gu'n  do  dhìt  e  le  lèir- 
sgrios  iad,'gan  deanamh  'nam  ball- 
sampuill  dhoibhsan,  a  bhiodh  mi- 
dhiadhaidh  an  dèigh  sin ; 

7  Agus  gu'n  do  shaor  e  Lot  am 
fìrean,  a  bha  fo  champar2  le  caith- 
eadh-beatha  neòghloin  nan  aing- 
idh : 

8  (Oir  chràidh  an  t-ionracan 
sin,  agus  e  gabhail  còmhnuidh 
'nam  measg,  'anam  fìreanta  o  là 
gu  là,  le  bhi  faicinn  agus  a' 
cluinntinn  an  gnìomharan  an- 
dligheach : 

9  Is  aithne  do'n  Tighearn  na 
daoine  diadhaidh  a  shaoradh  o 
bhuaireadh,  agus  na  daoine  eucor- 
ach  a  choimhead  gu  là  a'  bhreith- 
eanais  chum  peanas  a  dheanamh 
orra : 

10  Ach  gu  h-àraid  iadsan  a  lean- 
as  an  fheòil  ann  an  ana-miann 
na  neòghloine,  agus  a  ni  tàir 
air  uachdaranachd :  Air  dhoibh 
bhi  an-dàna,  fèin-thoileil,  cha'n 
eagal  leo  anacainnt  a  thoirt 
dhoibhsan  a  tha  ann  an  àrd- 
inbhe : 

1 1  An  uair  nach  toir  aingil  a's 
mò  ann  an  neart  agus  ann  an 
cumhachd,  casaid  thoibheumach 
'nan  aghaidh  am  fianuis  an  Tigh- 
earna. 

12  Ach  iadsan,  mar  ainmhidh- 
ean  nàdurra  eu-cèillidh,  a  rinn- 
eadh  gu  bhi  air  an  glacadh  agus 
an  sgrios,  air  dhoibh  bhi  labhairt 
gu  toibheumach  mu  na  nithibh 
nach  tuig  iad,  sgriosar  iad  'nan 
truaillidheachd  fèin ; 

13  Agus  gheibh  iad  tuarasdal 
na  h-euceirt,  mar  dhream  a 
mheasas  mar  shubhachas  sògh 
san  là  :  is  smala  iad  agus  aobhar- 


maslaidh,  a'  gabhail  toileachas- 
inntinn  'nam  mealltaireachd  fèin, 
am  feadh  's  a  ta  iad  air  cuirmibh3 
i  maille  ribh ; 

14  Aig  am  bheil  an  sùilean  làn 
do   adhaltrannas,   agus   do   nach 

^  'eil  e'n  comas  sgur  do  pheacadh  ; 
j  a'  mealladh  anama  neo-shuidh- 
|  ichte ;  aig  am  bheil  an  cridhe  air 
I  a  chleachdadh  ri  gnìomharaibh 
j  sanntach ;  clann  nam  mallachd : 

15  A  thrèig  an  t-slighe  dhìreach, 
agus  a  chaidh  air  seacharan,  a' 
leantuinn  slighe  Bhalaaim  mhic 
Bhosoir,  a  ghràdhaich  duais  na 
h-eucorach ; 

16  Ach  a  fhuair  achmhasan 
i  air  son  'aingidheachd ;  oir  labhair 

an  asal  bhalbh  le  cainnt  duine, 
agus  thoirmisg  i  mi-chiall  an 
fhàidh. 

17  Is  tobair  gun  uisge  iad  so, 
neoil  air  an  iomain  le  h-iom- 
ghaoith,  fa  chomhair  am  bheil 
duibhre4  an  dorchadais  air  a 
thasgaidh  gu  siorruidh. 

18  Oir  an  uair  a  labhras  iad 
briathran  atmhor5  dìomhanais, 
meallaidh  iad  troimh  ana-mianna 
na  feòla,  troimh  mhacnuis,  iadsan 
a  chaidh  gu  glan  as  uathasan  a  tha 
caitheadh  am  beathaann  an  seach- 
aran : 

19  A'  gealltainn  saorsa  dhoibh, 
agus  gun  annta  fèin  ach  tràillean 
na  truaillidheachd :  oir  ge  b'e  ni 
le'm  buadhaichear  air  duine,  do'n 
ni  sin  fèin  tha  e  air  a  chur  fuidh 
dhaorsa. 

20  Oir  an  dèigh  dhoibh  dol  as  o 
shalcharaibh  an  t-saoghail  troimh 
eòlas  an  Tighearna  agus  an 
t-Slànuighir  Iosa  Criosd,  ma  bhios 
iad  a  rìs  air  an  ribeadh  annta, 

agus  air  an  cur  fuidh  ghèill,  tha 
an  deireadh  aca  ni's  miosa  na  an 
toiseach. 

21  Oir  b'fhearr  dhoibh  gun 
eòlas  a  bhi  aca  air  slighe  na  fìr- 
eantachd,  na,  an  dèigh  a  h-eòlas 
fhaotainn,  pilleadh  o'n  àithne 
naomh  a  thugadh  dhoibh. 

22  Ach  thachair  dhoibh  a  rèir 
an  t-sean-f  hocail  f  hìrinnich,  Phill 
am  madadh  air  ais  chum  a  sgeith 
fèin ;  agus,  A'  mhuc,  a  chaidh 
nigheadh,  chum  a  h-aoirneagan  * 
san  làthaich2. 

CAIB.  III. 

1  Tha  e  toìrt  cinnte  dhoibh  mu 
theachd  Chriosd  chum  breithean- 
ais  ;  8  agus  a'  toirt  rabhaidh  do 
dhaoine  mi-dhiadhaidh  o  fhad- 
fhoighidin  Dè,  iad  a  ghreasadh 
an  aithreachais. 

AN  dara  litir  so,  a  mhuinn- 
tir  mo  ghràidh,  sgrìobham 
chugaibh  a  nis ;  annta  le  chèile 
tha  mi  a'  brosnachadh  bhur  n-inn- 
tinn  fhìor-ghloin  le'ur  cur  an 
cuimhne : 

2  Chum  gu'm  bi  sibh  cuimh- 
neach  air  na  briathraibh  a  labh- 
radh  roimhe  leis  na  fàidhibh 
naomha,  agus  air  ar  n-àithne-ne, 
abstola  an  Tighearna  agus  an 
t-Slànuighir : 

3  Air  dhuibh  fhios  so  bhi 
agaibh  air  tùs,  gu'n  tig  anns  na 
laithibh  deireannachluchd-fochaid 
ag  imeachd  a  rèir  an  ana-miann 
fèin, 

4  Agus  ag  ràdh,  C'àit  am  bheil 
gealladh  a  theachd  ?  oir  o  choidil 
na  h-aithriche,  tha  na  h-uile  nithe 
a'  fantuinn  mar  a  bha  iad  o  thois- 
(.ach  a'  chruthachaidh. 


5  Oir  tha  iad  aineolach  air  so 
d'an  deoin,  gu'n  robh  na  nèamha 
ann  o  chian,  agus  an  talamh  'na 
sheasamh  as  an  uisge,  troimh  f  hoc- 
al  Dè : 

6  Troimh  'n  deachaidh  an  saogh- 
al,  a  bha  'n  sin  ann,  a  sgrios,  air 
teachd  do'n  dìlinn  air. 

7  Ach  tha  na  nèamha  agus  an 
talamh,  a  tha  nis  ann,  leis  an 
fhocal  sin  fèin  air  an  tasgaidh 
suas,  agus  air  an  gleidheadh  fa 
chomhair  teine  air  chionn  là  a' 
bhreitheanais,  agus  sgrios  dhaoine 
ain-diadhaidh. 

8  Ach,  a  mhuinntir  mo  ghràidh, 
na  bithibhse  aineolach  air  an  aon 
ni  so,  Gu  bheil  aon  là  aig  an  Tigh- 
earn  mar  mhìle  bliadhna,  agus 
mìle  bliadhna  mar  aon  là. 

9  Cha  'n'eil  an  Tighearn  mall 
a  thaobh  a  gheallaidh,  (mar  a 
mheasas  dream  àraidh  moille,) 
ach  tha  e  fad-fhulangach  d'ar 
taobhne,  gun  toil  aige  clream  sam 
bith  a  bhi  air  an  call,  ach  na 
h-uile  dhaoine  theachd  gu  h-aith- 
reachas. 

10  Ach  thig  là  an  Tighearna 
mar  ghaduiche  san  oidhche ;  anns 
an  tèid  na  nèamha  thairis  le 
toirm  mhòir,  agus  anns  an  leagh 
na  dùile  le  dian-theas ;  agus  bith- 
idh  an  talamh  mar  an  ceudna, 
agus  na  h-oibre  a  ta  air,  air  an 
losgadh  suas. 

11  Uime  sin  do  bhrìgh  gu'm 
bi  na  nithe  so  uile  air  an  sgaoil- 
eadh  as  a  chèile,  ciod  a'  ghnè 
dhaoine  bu  chòir  a  bhi  annaibh, 
ann  an  caitheadh-beatha  naomh, 
agus  diadhachd, 

12  Le  sùil  abhi  agaibh  ri,  agus 
luathachadh 3  chum  teachd  là 
Dhè,  anns  am  bi  na  nèamha,  air 

tlhoibh  bhi  ri  theine,  air  an  sgaoil- 
eadh  o  chèile,  agus  annsan  leaghar 
na  dùile  le  dian-theas  ? 

13  Gidheadh  tha  dùil  againne 
ri  nèamhaibh  nuadh  agus  talamh 
nuadh,  a  rèir  a'  gheallaidh,  anns 
an  còmhnuich  fìreantachd. 

14  Uime  sin,  a  mhuinntir  ion- 
mhuinn,  o  tha  dùil  agaibh  ris  na 
nithibh  sin,  deanaibh  bhur  dìchioll 
chum  gu  faighear  leis-san  ann  an 
sìothchaint  sibh,  gun  smal  agus 
neo-lochdach : 

15  Agus  measaibh  gur  slàinte 
fad-f  hulangas  ar  Tighearna :  amh- 
ail  a  sgrìobh  ar  bràthair  gràdhach 
Pòl  mar  an  ceudna  d'ur  n-ionn- 
suidh,  a  rèir  a'  ghliocais  a  thug- 
adh  dha. 

16  Amhuil  mar  'na  litrichibh 


uile,  a'  labhairt  annta  mu  na 
nithibh  so:  anns  am  bheil  cuid 
do  nithibh  do-thuigsinn,  a  tha  an 
droing,  a  tha  neo-fhòghlumta  agus 
neo-sheasmhach,  a'  fiaradh,  amh- 
uil  mar  na  sgriobtuirean  eile,  chum 
an  sgrios  fèin. 

17  Ach  sibhse,  a  mhuinntir 
mo  ghràidh,  o's  aithne  dhuibh  na 
nithe  so  roimh-làimh,  thugaibh 
aire  an  t-eagal  air  dhuibhse  mar 
an  ceudna  bhi  air  bhur  tarruing 
air  falbh  le  seacharan  nan  daoine 
ain-diadhaidh,  gu'n  tuit  sibh  o 
bhur  seasmhachd  fèin. 

18  Ach  fàsaibh  ann  an  gràs, 
agus  ann  an  eòlas  ar  Tighearna 
agus  ar  Slànuighir  Iosa  Criosd, 
Dhasan  gu  robh  glòir  a  nis  agus 
gu  siorruidh.     Amen. 


CEUD  LITIR  CHOITCHIONN  AN  AbSTOIL  EOIN. 


CAIB.    I. 

1  Tha  e  labhairt  mu  phearsa 
Chriosd,  anns  am  bheil  againn 
beatha  mhaireannach,  thaobh 
comh-chomuinn  ri  Dia  ;  5  ris  an 
èigin  duinn  naomhachd  beatha  a 
chur,  fyc. 

AN  ni  a  bha  ann  o  thùs,  an  ni 
a  chuala  sinne,  a  chunnaic 
sinn  le'r  sùilibh,  air  an  d'amhairc 
sinn,  agus  a  laimhsich  ar  làmha 
thaobh  focail  na  beatha ; 

2  (Oir  dh'fhoillsicheadh  a' 
bheatha,  agus  chunnaic  sinne  i, 
agus  tha  sinn  a'  deanamh  fianuis, 
agus  a'  cur  an  cèill  dhuibhse  na 
beatha  maireannaich  ud  a  bha 
maille  ris  an  Athair,  agus  a  dh'- 
fhoillsicheadh  dhuinne.) 


3  An  ni  a  chunnaic  agus  a 
chuala  sinn,  tha  sinn  a'  cur  an 
cèill  duibhse,  chum  gu'm  bi  ag- 
aibhse  mar  an  ceudna  comunn 
ruinne  :  agus  gu  fìrinneach  tha  ar 
comunn-ne  ris  an  Athair,  agus  r'a 
Mhac  Iosa  Criosd. 

4  Agus  tha  sinn  a'  sgrìobhadh 
nan   nithe   so   d'ur  n-ionnsuidh, 
chum  gu'm  bi  bhur  gairdeachas- 
coimhlionta. 

5  Agus  is  i  so  an  teachdair- 
eachd  a  chuala  sinn  uaithsan,  agus 
a  tha  sinn  a'  cur  an  cèill  dhuibhse, 
Gur  solus  Dia,  agus  nach  'eil 
dorchadas  air  bith  ann-san. 

6  Ma  their  sinn  gu  bheil  co- 
munn  againn  ris,  agus  sinn  a' 
gluasad   ann   an    dorchadas,   tha 

sinn  a'  deanamli  breige,  agus  cha 
'n'eil  sinn  a'  deanamh  na  f ìrinn : 

7  Ach  ma  ghluaiseas  sinn  anns 
an  t-solus,  mar  a  tha  esan  san 
t-solus,  tha  comunn  againn  r'a 
chèile,  agus  glanaidh  fuil  Iosa 
Criosd  a  Mhic  sinn  o  gach  uile 
pheacadh. 

8  Ma  their  sinn  nach  'eil  peac- 
adh  againn,  tha  sinn  'gar  mealladh 
fèin,  agus  cha  'n'eil  an  fhìrinn 
annainn. 

9  Ma  dh'aidicheas  sinn  ar  peac- 
anna,  tha  esan  fìrinneach  agus 
ceart,  chum  ar  peacanna  a  mhaith- 
eadh  dhuinn,  agus  ar  glanadh  o 
gach  uile  neo-fMreantachd. 

10  Ma  their  sinn  nach  do 
pheacaich  sinn,  tha  sinn  a'  dean- 
amh  breugaire  dheth-san,  agus  cha 
'n'eil  'fhocal  annainn. 

CAIB.  II. 

1  Tha  e  toirt  comhfhurtachd  dhoibh 
an  aghaidh  peacaidh  anmhuinn- 
eachd.  3  'Sefìor  eòlas  Dè'àith- 
eantan  a  choimhead,  9  agus  ar 
bràithrean  a  ghràdhachadh. 


m; 


.sgrìobham  d'ur  mionnsuidh, 
chum  nach  peacaich  sibh.  Agus 
ma  pheacaicheas  neach  air  bith, 
tha  fear-tagraidh  againn  maille 
ris  an  Athair,  Iosa  Criosd  am 
f  ìrean : 

2  Agus  is  esan  an  ìobairt- 
rèitich  air  son  ar  peacaidh-ne ; 
agus  cha'n  e  air  son  ar  peacaidh- 
ne  mhàin,  ach  mar  an  ceudna  air 
son  peacaidh  an  t-saoghail  uile. 

3  Agus  le  so  tha  f  hios  againn 
gur  aithne  dhuinn  e,  ma  choimh- 
ideas  sinn  'àitheanta. 

4  An  ti  a  their,  Is  aithne 
dhomh  e,  agus  nach  'eil  a'  coimh- 
ead  'àitheanta,  is  breugaire  e,  agus 
cha  'n'eil  an  fhìrinn  ann. 


5  Ach  ge  b'e  choimhideas 
'fhocal,  annsan  gu  deimhin  tha 
gràdh  Dhè  air  a  choimhlionadh  : 
le  so  is  aithne  dhuinn  gu  bheiJ 
sinn  annsan. 

6  An  ti  a  their  gu  bheil  e  fan- 
tuinn  annsan,  is  còir  dhasan  mar 
an  ceudna  gluasad,  eadhon  mar  a 
ghluais  esan. 

7  A  bhràithre,  ni'n  sgrìobham 
àithne  nuadh  chugaibh,  ach  seann 
àithne,  a  bha  agaibh  o'n  toiseach : 
's  i  'n  t-seann  àithne  am  focal  a 
chuala  sibh  o  thùs. 

8  A  rìs,  sgrìobham  àithne  nu- 
adh  chugaibh,  ni  a  ta  fìor  annsan 
agus  annaibhse :  do  bhrìgh  gu'n 
d'imich  an  dorchadas  thairis,  agus 
gu  bheil  a  nis  an  solus  fìor  a' 
dealrachadh. 

9  An  ti  a  their  gu  bheil  e  san 
t-solus,  agus  a  tha  fuathachadh  a 
bhràthar,  tha  e  san  dorchadas  gus 
a  nis. 

10  An  ti  aig  am  bheil  gràdh 
d'a  bhràthair,  tha  e  'na  chòmh- 
nuidh  san  t-solus,  agus  cha  'n'eil 
aobhar  oilbheim  air  bith  ann. 

1 1  Ach  an  ti  a  ta  fuathachadh 
a  bhràthar,  tha  e  anns  an  dor- 
chadas,  agus  ag  imeachd  anns  an 
dorchadas,  agus  cha'n  aithne  dha 
c'àit  am  bheil  e  dol,  do  bhrìgh 
gu'n  do  dhall  an  dorchadas  a 
shùilean. 

12  Sgrìobham  d'ur  n-ionnsuidh, 
a  chlann  bheag,  do  bhrìgh  gu 
bheil  bhur  peacanna  air  am  maith- 
eadh  dhuibh  air  sgàth  'ainme-san. 

13  Sgrìobham  d'ur  n-ionnsuidh, 
aithriche,  do  bhrìgh  gu'm  b'aithne 
dhuibh  esan  atao  thùs.  Sgrìobh- 
am  d'ur  n-ionnsuidh,  òganacha, 
do  bhrìgh  gu'n  d'thug  sibh  buaidh 
air  an  droch  aon.  Sgrìobham 
d'ur  n-ionnsuidh,  a  chlann  bheag, 
do  bhrìgh  gu'm  b'aithne  dhuibh 
an  t-Athair. 

14  Sgrìobh  mi  d'ur  n-ionnsuidh, 
aithriche,  do  bhrìgh  gu'm  b'aithne 
dhuibh  an  ti  a  ta  ann  o  thùs. 
Sgrìobh  mi  d'ur  n-ionnsuidh, 
òganacha,  do  bhrìgh  gu  bheil  sibh 
làidir,  agus  gu  bheil  focal  Dhè 
'na  chòmhnuidh  annaibh,  agus 
gu'n  d'thug  sibh#  buaidh  air  an 
droch  aon. 

15  ~Na  gràdhaichibh  an  saoghal, 
no  na  nithe  a  ta  san  t-saoghal. 
Ma  ghràdhaicheas  neach  air  bith 
an  saoghal,  cha  'n'eil  gràdh  an 
Athar  ann. 

1 6  Oir  na  h-uile  a  ta  anns  an 
t-saoghal,  ana-miann  na  feòla, 
agus  ana-miann  nan  sùl,  agus 
uabhar  na  beatha,  cha  'n  ann  o'n 
Athair  a  tha  iad,  ach  o'n  t-saogh- 
al. 

17  Agus  siubhlaidh  an  saoghal 
seachad,  agus  'ana-miann :  ach 
an  ti  a  ni  toil  Dè,  mairidh  e 
chaoidh. 

18  A  chlann  bheag, 's  i  'n  aim- 
sir  dheireannach  a  tha  ann  :  agus 
mar  a  chuala  sibh  gu'n  tig  an 
t-ana-criosd,  is  ann  mar  sin  a  ta 
nis  iomad  ana-criosd  ann;  o'm 
bheil  sinn  a'  tuigsinn  gur  i  'n  aim- 
sir  dheireannach  a  ta  ann. 

19  Chaidh  iad  a  mach  uainne, 
ach  eha  robh  iad  dhinn  :  oir  nam 
biodh  iad  dhinn,  gu  deimhin 
dh'f hanadh  iad  maille  ruinn :  ach 
chaidh  iad  a  mach,  chum  gu  deant- 
adh  follaiseach  iad,  nach  robh  iad 
uile  dhinn. 

20  Ach  tha  agaibhse  ungadh 
o'n  ti  naomha,  agus  is  aithne 
dhuibh  na  h-uile  nithe. 

21  Cha  do  sgrìobh  mi  d'ur 
n-ionnsuidh,  do  bhrìgh  nach  aith- 
ne  dhuibh  an  fhìnnn;  ach  do 
bhrìgh  gur  aithne  dhuibh  i,  agus 
nach  'eil  breug  air  bith  o'n  f  hìrinn. 

22  -Cò  a  tha  'na  bhreu^aire, 


ach  esan  a  dh'àicheadhas  gur  e 
Iosa  an  Criosd  ?  's  e  so  an  t-ana- 
criosd,  a  tha  'g  àicheadh  an  Athar 
agus  a'  Mhic. 

23  Ge  b'e  neach  a  dh'àicheadh- 
as  am  Mac,  cha  'n'eil  an  t-Athair 
aige :  ach  an  ti  a  dh'aidichea3  am 
Mac,  tha  an  t-Athair  aige  mar  an 
ceudna. 

24  Uime  sin  fanadh  an  ni  sin 
annaibhse  a  chuala  sibh  o  thùs. 
Ma  dh'fhanas  an  ni  a  chuala  sibh 

0  thùs  annaibh,  fanaidh  sibhse  mar 
an  ceudna  anns  a'  Mhac,  agus 
anns  an  Athair. 

25  Agus  is  e  so  an  gealladh  a 
gheall  e  dhuinn,  eadhon  a'  bheatha 
mhaireannach. 

26  Sgrìobh  mi  na  nithe  so  d'ur 
n-ionnsuidh,  mu  thimchioll  na 
droinge  a  tha  'gur  mealladh. 

27  Ach  tha  an  t-ungadh  a 
fhuair  sibh  uaith-san  a'  fantuinn 
annaibh :  agus  cha  'n'eil  feum 
agaibh  gu'n  teagaisgeadh  aon 
neach  sibh :  Ach,  mar  a  ta  an 
t-ungadh  so  fèin  'gur  teagasg  mu 
thimchioll  nan  uile  nithe,  agus  a 
ta  e  fìor,  agus  nach  breug  e, 
eadhon  mar  a  theagaisg  e  sibh, 
fanaibh  ann. 

28  Agus  a  nis,  a  chlann  bheag, 
fanaibh  annsan ;  chum,  'nuair  a 
dh'fhoillsichear  e,  gu'm  bi  dàn- 
achd  againn,  agus  nach  bi  nàire 
oirnn  'na  làthàir  aig  a  theachd. 

29  Ma  tha  fhios  agaibh  gu 
bheil  esan  fìreanta,  tha  fhios  ag- 
aibh  gubheil  gach  neach,  a  ni  fìr- 
eantachd,  air  a  bhreith1  uaith- 
san. 

CAIB.  III. 

1  Tha  e  cur  an  cèill  gràidh  ion- 
gantaich  Dhè  dhuinne,  le  sinn 
a  dheanamh  'nar  cloinn  dhafèin: 
3  gur  còir  dJminn,  uime  sin,  *àith- 
eantan  a  choimhead  le  h-urramy 


air  a  ghineamhuinn. 

1 1  agns  mar  an  ceudna  gràdh 
hràithaireil  a    bhi    againn    d'a 

(*fìGu  P 

FEUCHAIBH,  ciod  a  ghnè 
ghràidh  a  thug  an  t-Athair 
dhuinne,  gu'n  goirteadh  clann  Dè 
dhinn  !  uime  sin  cha'n  aithne 
do'n  t-saoghal  sinn,  do  bhrìgh 
nach  b'aithne  dha  esan. 

2  A  mhuinntir  mo  ghràidh,  a 
nis  is  sinne  mic  Dhè,  agus  cha 
'n'eil  e  soilleir  fathast  ciod  a  bhith- 
eas  sinn  :  ach  a  ta  f  hios  againn, 
'nuair  a  dh'f  hoillsichear  esan,gu'm 
bi  sinn  cosmhuil  ris ;  oir  chi  sinn 
e  mar  a  ta  e. 

3  Agus  gach  neach  aig  am  bheil 
an  t-earbsa  so  ann,  glanaidh  se  e 
fèin,  mar  a  ta  esan  glan. 

4  Ge  b'e  neach  a  ni  peacadh, 
tha  e  mar  an  ceudna  a'  briseadh 
an  lagha :  oir  is  e  am  peacadh 
briseadh  an  lagha. 

5  Agus  tha  fhios  agaibh  gu'n 
d'fhoillsicheadh  esan  chum  ar 
peacanna  thoirt  air  falbh ;  agus 
cha  'n'eil  peacadh  sam  bith  ann- 
san. 

6  Gach  neach  a  dh'fhanas  ann- 
san,  cha  dean  e  peacadh:  ge  b'e 
air  bith  a  pheacaicheas,  cha  'n 
fhac  e  esan,  agus  cha  robh  eòlas 
aige  air. 

7  A  chlann  bheag,  na  mealladh 
neach  air  bith  sibh  :  an  ti  a  ni 
fìreantachd  is  fìrean  e,  mar  is 
fìrean  esan. 

8  An  ti  a  ni  peacadh,  is  ann  o'n 
diabhul  a  ta  e  :  oir  tha  an  diabhul 
a'  peacachadh  o  thùs.  Is  ann 
chum  na  crìche  so  a  dh'fhoillsich- 
eadh  Mac  Dhè,  chum  gu'n  sgrios- 
adh  e  oibre  an  diabhuil. 

9  Ge  b'e  neach  a  ghineadh  o 
Dhia,  cha  dean  e  peacadh  :  oir  a 
ta  a  shìolsan  a'  fantuinn  ann : 
agus  cha  'n'eil  e  'n  comas  dapeac- 
adh  a  dheanamh,  do  bhrìgh  gu'n 
do  ghineadh  o  Dhia  e. 


10  An  so  tha  clann  Dè,  agus 
clann  an  diabhuil  follaiseach :  Ge 
b'e  neach  nach  dean  fìreantachd, 
cha'n  ann  o  Dhia  a  tha  e,  no 
an  ti  nach  gràdhaich  a  bhràth- 
air. 

1 1  Oir  is  i  so  an  teachdaireachd 
a  chuala  sibh  o  thùs,  sinn  a  thoirt 
gràidh  d'a  chèile : 

12  Cha'n  ann  mar  Chain,  a 
bha  o'n  droch  aon,  agus  a  mharbh 
a  bhràthair :  Agus  c'ar  son  a 
mharbh  se  e?  A  chionn  gu'n 
robh  'oibre  fèin  olc,  agus  oibre  a 
bhràthar  fìreanta. 

13  Na  biodh  ioghnadh  oirbh, 
mo  bhràithre,  ged  dh'fhuathaich- 
eas  an  saoghal  sibh. 

14  Tha  fhios  againn  gu'n 
deachaidh.  sinn  thairis  o  bhàs  gu 
beatha,  do  bhrìgh  gu  bheil  gràdh 
againn  do  na  bràithribh :  an  ti 
nach  gràdhaich  a  bhràthair,  fan- 
aidh  e  ann  am  bàs. 

15  Gach  neach  a  dh'fhuath- 
aicheas  •&  bhràthair,  is  mortair  e ; 
agus  tha  fhios  agaibh  nach  'eil 
aig  mortair  sam  bith  a'  bheatha 
mhaireannach  a'  fantuinn  ann. 

16  Le  so  is  aithne  dhuinn  gràdh 
Dhè,  do  bhrìgh  gu'n  do  chuir 
esan  sìos  'anam  fèin  air  ar  soinne : 
agus  is  còir  dhuinne  ar  n-anama 
fèin  a  chur  sìos  air  son  nam 
bràithre. 

17  Ach  ge  b'e  neach  aig  am 
bheil  maoin  an  t-saoghail  so,  agus 
a  chi  a  bhràthair  ann  an  uireas- 
bhuidh,agus  a  dhruideas  a  chridhe 
'na  aghaidh,  cionnus  a  tha  gràdh 
Dhè  a'  gabhail  còmhnuidh  annsan? 

18  Mo  chlann  bheag,  na  gràdh- 
aicheamaid  ann  am  focal,  no  ann 
an  teangaidh,  ach  ann  an  gnìomh 
agus  ann  am  fìrinn. 

19  Agus  le  so  is  aithne  dhuinn 
gu  bheil  sinn  do'n  fhìrinn,  agus 
bheir  sinn  dearbh-beachd  d'ar 
crìdhibh  'na  làthair. 

20  Oir  ma  dhìteas  ar  cridhe 
sinn,  is  mò  Dia  na  ar  cridhe,  agus 
is  aithne  dha  na  h-uile  nithe. 

21  A  mhuinntir  mo  ghràidh, 
mur  dìt  ar  cridhe  sinn,  tha  dàn- 
achd  againn  a  thaobh  Dhè. 

22  Agus  ge  b'e  ni  a  dh'iarras 
sinn,  gheibh  sinn  uaith  e,  do 
bhrìgh  gu  bheil  sinn  a'  coimhead 
'àitheantan,  agus  a'  deanamh  nan 
nithe  a  tha  taitneach  'na  f  hianuis- 
san. 

23  Agus  is  i  so  'àithne-san, 
gu'n  creideamaid  ann  an  ainm  a 
Mhic  Iosa  Criosd,  agus  gu'n 
gràdhaicheamaid  a  chèile,  mar  a 
thug  esan  àithne  dhuinn. 

24  Agus  an  ti  a  choimhideas 
'àitheanta-san,  tha  egabhail  còmh- 
nuidh  ann,  agus  esan  annsan : 
agus  le  so  is  aithne  dhuinn  gu 
bheil  esan  a'  fuireach  annainn, 
o'n  Spiorad  a  thug  e  dhuinn. 

CAIB.   IV. 

1  Tha  e  toirt  rahhaìdh  dhoiòh  gun 
iad  a  chreidsiun  gach  uile  luchd- 
teagaisg,  ach  an  dearbhadh  le 
riaghailtibh  a'  chreidimh  choit- 
chionn ;  7  agus  tha  e  'gam  bros- 
nachadh  gu  gràdh  bràthaireil. 

AMHUINNTIR  ionmhuinn, 
na  creidibh  gach  uile  spior- 
ad,  ach  dearbhaibh  na  spiorad- 
an,  an  ann  o  Dhia  a  tha  iad  ;  do 
bhrìgh  gu  bheil  mòran  do  f hàidh- 
ibh  brèige  air  dol  a  mach  do'n 
t-saoghal. 

2  Le  so  aithnichibh  Spiorad 
Dhè  :  gach  uile  spiorad  a  dh'aid- 
icheas  gu'n  d'thàinig  losa  Criosd 
san  fheòil,  is  ann  o  Dhia  a  tha  e. 

3  Agus  gach  uile  spiorad  nach 
aidich  gu  bheil  Iosa  Criosd  air 
teachd  san  fheòil,  cha'n  ann  o 
Dhia  a  tha  e  :  agus  is  e  so  spiorad 


sin  an  ana-criosd,  neach  a  chuala 
sibh  e  bhi  teachd,  agus  a  nis  tha 
e  cheana  anns  an  t-saoghal. 

4  A  chlann  bheag,  tha  sibhse 
o  Dhia,  agus  thug  sibh  buaidh 
orrasan :  do  bhrìgh  gur  mò  esan 
a  ta  annaibhse,  na'n  ti  a  ta  anns 
an  t-saoghal. 

5  Tha  iadsan  o'n  t-saoghal : 
uime  sin  tha  iad  a'  labhairt  mu'n 
t-saoghal,  agus  tha'n  saoghal  ag 
èisdeachd  riu. 

6  Tha  sinne  o  Dhia  :  an  ti  aig 
am  bheil  eòlas  air  Dia,  èisdidh  e 
ruinne;  an  ti  nach  'eil  o  Dhia, 
cha'n  èisd  e  ruinn.  O  so  aithnich- 
idh  sinn  spiorad  na  fìrinn,  agus 
spiorad  an  t-seacharain. 

7  A  mhuinntir  ionmhuinn, 
gràdhaicheamaid  a  chèile :  oir  is 
ann  o  Dhia  tha'n  gràdh ;  agus 
gach  neach  a  ghràdhaicheas,  ghin- 
eadh  o  Dhia  e,  agus  is  aithne  dha 
Dia. 

8  An  ti  nach  gràdhaich,  cha'n 
aithne  dha  Dia;  oir  is  gràdh  Dia. 

9  An  so  dh'f hoillsicheadh  gràdh 
Dhè  dhuinne,  do  bhrìgh  gu'n  do 
chuir  Dia  aon-ghin  Mhic  do'n 
t-saoghal,  chum  gu'm  bitheamaid 
beò  troimh-san. 

10  An  so  a  ta  gràdh,  cha'n  e 
gu'n  do  ghràdhaich  sinne  Dia,  ach 
gu'n  do  ghràdhaich  esan  sinne, 
agus  gu'n  do  chuir  e  a  Mhac  fèin 
gu  bhi  'na  ìobairt-rèitich  air  son  ar 
peacaidh. 

11  A  mhuinntir  ionmhuinn, 
ma  ghràdhaich  Dia  sinne  mar 
sin,  tha  dh'fhiachaibh  oirnne 
chèile  a  ghràdhachadh  mar  an 
ceudna. 

12  Cha'n  fhaca  neach  air  bith 
Dia  riamh.  Ma  ghràdhaicheas 
sinn  a  chèile,  tha  Dia  'na  chòmh- 
nuidh  annainn,  agus  tha  a  ghràdh 
air  a  choimhlionadh  annainn. 


cinnteachd. 

13  O  so  is  aithne  dhuinn  gu 
bheil  sinne  'nar  còmhnuidh  ann- 
san,  agus  esan  annainne,  do  bhrìgh 
gu'n  d'thug  e  dhuinn  d'a  Spiorad. 

14  Agus  chunnaic  sinn  agus 
tha  sinn  a'  deanamh  fianuis,  gu'n 
do  chuir  an  t-Athair  am  Mac 
uaith  gu  bhi  'na  Shlànuighear  an 
domhain. 

15  Ge  b'e  neach  a  dh'aidicheas 
gur  e  Iosa  Mac  Dhè,  tha  Dia  'na 
chòmhnuidh  annsan,  agus  esan 
ann  an  Dia. 

16  Agus  dh'aithnich  sinne  agus 
chreid  sinn  an  gràdh  a  tha  aig 
Dia  dhuinn.  Is  gràdh  Dia ;  agus 
an  ti  a  tha  fantuinn  ann  an  gràdh, 
tha  e  'na  chòmhnuidh  ann  an  Dia, 
agus  Dia  annsan. 

17  An  so  tha  ar  gràdh-ne  air 
a  dheanamh  coimhlionta,  chum 
gu'm  bi  againn  dànachd  ann  an 
là  a'  bhreitheanais :  do  bhrìgh 
mar  a  tha  esan,  gur  amhuil  sin  a 
tha  sinne  anns  an  t-saoghal  so. 

18  Cha  'n'eil  eagal  ann  an 
gràdh;  ach  tilgidh  gràdh  diong- 
mhalta1  an  t-eagal  a  mach ;  do 
bhrìgh  gu  bheil  pian  san  eagal :  an 
ti  a  tha  eagalach,  cha  d'rinneadh 
foirfe  ann  an  gràdh  e. 

19  Tha  gràdh  againne  dhasan, 
do  bhrìgh  gu'n  do  ghràdhaich  esan 
sinne  an  toiseach. 

20  Ma  their  neach,  Tha  gràdh 
agam  do  Dhia,  agus  fuath  aige 
d'a  bhràthair^  is  breugaire  e  :  oir 
an  ti  nach  gràdhaich  a  bhràthair, 
a  chunnaic  e,  cionnus  a  dh'fheud- 
as  e  Dia  nach  fac  e  a  ghràdh- 
achadh  ? 

21  Agus  an  àithne  so  tha  ag- 
ainn  uaithsan,  An  ti  a  ghràdh- 
aicheas  Dia,  gu'n  gràdhaich  e  a 
bhràthair  mar  an  ceudna. 


CAIB.  V. 

1  An  ti  leis  an  ionmhuinn  Dia,  is 
ionmhuinn  leis  a  chlann,  agus 
coimhididh  e  'àitheantan,  a  ta 
eutrom,  so-choimhead  do  na  creid- 
mhich. 

GE  b'e  neach  a  chreideas  gur 
e  Iosa  an  Criosd,  ghineadh 
o  Dhia  e;  agus  ge  b'e  ghràdh- 
aicheas  an  ti  a  ghin,  gràdhaichidh 
e  mar  an  ceudna  an  ti  a  ghineadh 
leis. 

2  O  so  is  aithne  dhuinn  gu 
bheil  gràdh  againn  do  chloinn  Dè, 
'nuair  a  ghràdhaicheas  sinn  Dia, 
agus  a  choimhideas  srnn  'àith- 
eanta. 

3  Oir  is  e  so  gràdh  Dhè,  sinn  a 
choimhead  'àitheanta:  agus  cha 
'n'eil  'àitheanta-san  trom2. 

4  Oir  gach  uile  ni  a  ghinear  o 
Dhia,  bheir  e  buaidh  air  an 
t-saoghal :  agus  is  i  so  a'  bhuaidh 
a  bhuadhaicheas  air  an  t-saoghal, 
eadhon  ar  creidimh-ne. 

5  Cò  an  ti  a  bhuadhaicheas  air 
an  t-saoghal,  ach  esan  a  tha  creid- 
sinn  gur  e  Iosa  Mac  Dhè  ? 

6  Is  e  so  esan  a  thàinig  troimh 
uisge  agus  troimh  fhuil,  losa 
Criosd;  ni  h-e  troimh  uisge  mhàin, 
ach  troimh  uisge  agus  fuil :  agus  is 
e'n  Spiorad  a  ni  fianuis,  do  bhrìgh 
gur  fìrinn  an  Spiorad. 

7  Oir  tha  triuir  a  tha  deanamh 
fianuis  air  nèamh,  an  t-Athair,  am 
Focal,  agus  an  Spiorad  naomh : 
agus  an  triuir  sin  is  aon  iad. 

8  Agus  tha  triuir  a  tha  dean- 
amh  fianuis  air  an  talamh,  an 
Spiorad,  agus  an  t-uisge,  agus  an 
f huil :  agus  thig  an  triuir  sin  r'a 
chèile  ann  an  aon. 

9  Ma  ghabhas   sinn  ri  fianuis 


1  fiàffe, — 2  do-dheanta. 

dhaoine,  'si  fianuis  Dè  a's  mòj 
oir  is  i  so  fianuis  Dè,  a  thug  e 
mu  thimchioll  a  Mhic. 

10  An  ti  a  chreideas  ann  am 
Mac  Dhè,  tha  'n  f  hianuis  aige  ann 
fèin :  an  'ti  nach  creid  Dia,  rinn  e 
breugaire  dheth,  do  bhrìgh  nach 
do  chreid  e  an  f  hianuis  a  rinn  Dia 
mu  thimchioll  a  Mhic. 

1 1  Agus  is  i  so  an  f hianuis,  gu'n 
d'thug  Dia  dhuinn  beatha  mhair- 
eannach :  agus  tha  a'  bheatha  so 
'na  Mhac. 

12  An  ti  aig  am  bheil  am  Mac, 
tha  beatha  aige :  an  ti  aig  nach 
'eil  Mac  Dhè,  cha  'n'eil  beatha 
aige. 

13  Na  nithe  so  sgrìobh  mi  d'ur 
n-ionnsuidh,  a  tha  creidsinn  ann 
an  ainm  Mic  Dhèj  chum  gu'm 
bi  fios  agaibh  gu  bheil  a'  bheatha 
mhaireannach  agaibh,  agus  chum 
as  gu'n  creid  sibh  ann  an  ainm 
Mhic  Dhè. 

14  Agus  is  e  so  an  t-earbsa  a  ta 
againn  annsan,  ma  dh'iarras  sinn 
ni  sam  bith  a  rèir  a  thoile,  gu'n 
èisd  e  ruinn. 

15  Agus  ma  ta  fhios  againn 
gu'n  èisd  e  ruinn,  ge  b'e  ni  a 
dh'iarras  sinn,  tha  fhios  againn 


gu  bheil  ar  n-iarrtais  a  dh'iarr  sinn 
air  againn. 

16  Ma  chi  neach  sam  bith  a 
bhràthair  a'  peacachadh  peacaidh 
nach  'eil  a  chum  bàis,  iarraidh  e, 
agus  bheir  e  beatha  dha,  dhoibh- 
san  nach  'eil  a'  peacachadh  chum 
bàis.  Tha  peacadh  chum  bàis  ann : 
a  thaobh  sin,  ni'n  abram  gur  còir 
dha  guidheadh. 

17  Is  peacadh  gach  uile  eucoir: 
agus  tha  peacadh  ann  nach  'eil  a 
chum  bàis. 

18  Tha  fhios  againn  ge  b'e 
neach  a  ghineadh  le  Dia,  nach 
peacaich  e ;  ach  an  ti  a  ghineadh 
o  Dhia,  coimhididh  se  e  fèin,  agus 
cha  bhean  an  droch  aon  ris. 

19  Tha  fhios  againn  gur  ann 
o  Dhia  a  tha  sinne,  agus  tha  'n 
saoghal  uile  'na  luidhe  san  olc. 

20  Agus  tha  f  hios  againn  gu'n 
d'thàinig  Mac  Dhè,  agus  gu'n 
d'thug  e  tuisge  dhuinn,  chum 
gu'm  b'aithne  dhuinn  esan  a  ta 
fìor:  agus  tha  sinne  annsan  a  ta 
fìor,  ann  a  Mhac  Iosa  Criosd.  Is 
e  so  an  Dia  fìor,  agus  a'  bheatha 
mhaireannach. 

21  A  chlannbheag,  coimhidibh 
sibh  fèin  o  ìodholaibh.     Amen. 


Dara  litir  an  Abstoil  EOIN. 


1  Tha  e  comhaìrleachadh  do  mhnaoi 
òirdheirc  àraidh  agus  d'a  cloinn 
buanachadh  anns  oH  chreidimh 
agus  ann  an  gràdh  Criosdaidh,  8 
air  eagalgu'n  cailleadh  iad  duais 
nah-aidniheilarinniadroimhe$c. 

AN   seanair    chum    na   bain- 
tighearna  taghta,  agus  chum 
a  cloinne,  a's  ionmhuinn  leamsa 


anns  an  f hìrinn ;  agus  cha'n  ann 
leamsa  mhàin,  ach  leo-san  uile. 
mar  an  ceudna,  a  ghabh  eòlas  air 
an  f hìrinn  ; 

2  Air  son  na  fìrinn  a  tha  'na 
còmhnuidh  annainne,  agus  a  bhios 
maille  ruinn  gu  bràth : 

3  Gràs,  tròcair,  agus  sìth  gu 
robh  maille  ribh  o  Dhia  an  t-Ath- 


CAIB.  I. 


417 


air,  agus  o'n  Tighearn  Iosa  Criosd 
Mac  an  Athar,  ann  ara  f  ìrinn  agus 
ann  an  gràdh. 

4  Bha  gairdeachas  mòr  orm, 
do  bhrìgh  gu'n  d'fhuair  mi  do 
d'  chloinn-sa  ag  imeachd  anns  an 
fhìrinn,  a  rèir  mar  a  fhuair  sinne 
àithne  o'n  Athair. 

5  Agus  a  nis  guidheam  ort,  a 
bhain-tighearn,  cha'n  e  mar  gu'n 
sgrìobhainn  àithne  nuadh  chugad, 
ach  an  àithne  a  bha  againn  o  thùs, 
gu'n  gràdhaicheamaid  a  chèile. 

6  Agus  is  e  so  an  gràdh,  gu'n 
imicheamaid  a  rèir  'àitheanta-san. 
'S  i  so  an  àithne,  mar  a  chuala 
sibh  o  thùs,  gu'n  imicheadh  sibh 
innte. 

7  Oir  tha  mòran  mhealltairean 
air  teachd  a  steach  do'n  t-saoghal, 
nach  'eil  ag  aideachadh  gu  bheil 
Criosd  air  teachd  san  fheòil.  Is 
mealltair  so  agus  ana-criosd. 

8  Thugaibh  aire  dhuibh  fèin, 
nach  caill  sinn  na  nithe   sin,   a 


shaothraich  sinn,  ach  gu  faigh  sinn 
làn  duais. 

9  Ge  b'e  neach  a  bhriseas  an 
lagh,  agus  nach  fan  ann  an  teag- 
asg  Chriosd,  cha  'n'eil  Dia  aige : 
an  ti  a  dh'fhanas  ann  an  teagasg 
Chriosd,  tha  araon  an  t-Athair 
agus  am  Mac  aige. 

10  Ma  thig  neach  air  bith  d'ur 
n-ionnsuidh,  agus  nach  toir  e  an 
teagasg  so  leis,  na  gabhaibh  e 
steach  d'ur  tigh,  agus  na  abraibh 
ris,  Gu  ma  subhach  dhuit1. 

1 1  Oir  ge  b'e  neach  a  their  risy 
Gu  ma  subhach  dhuit,  tha  comh- 
pairt  aige  d'a  dhroch  oibribh. 

12  Air  dhomh  mòran  a  bhi 
agam  r'a  sgrìobhadh  chugaibh, 
cha  b'àill  leam  sgrìobhadh  lepaipeir 
agus  dubh  :  ach  tha  dòchas  agam 
teachd  d'ur  n-ionnsuidh,  agus 
labhairt  beul  ri  beul,  chum  gu'in 
bi  ar  gairdeachas  coimhlionta. 

1 3  Tha  clann  do  pheathar  taghta 
a'  cur  fàilte  ort.     Amen. 


Treas  litir  an  Abstoil  EOIN. 


1  Tha  e  a'  moladh  Ghaiuis  air  son  a 
dhiadkachd,  5  agus  'aoidheachd 
ddnfhìor  luchd-teagaisg ;  9agus 
air  an  làimh  eile  a'  deanamh 
gearain  air  gnàthachadh  mi- 
chàirdeil  Dhiotrepheis  uaibhrich, 
fyc. 

AN    seanair    chum     Ghaiuis 
ghràdhaich,  a's  ionmhuinn 
leam  san  fhìrinn. 

2  A  bhràthair  ghràdhaich,  'se 
mo  ghuidheadh  roimh  gach  uile 
ni  gu'n  soirbhicheadh  leat  agus 
gu'm  biodh  tu  slàn,  mar  a  ta 
SGÌrbheachadh  le  t'  anam. 


3  Oir  rinn  mi  gairdeachas  gu 
mòr  'nuair  a  thàinig  na  bràithrean, 
agus  a  rinn  iad  fianuis  do'n  f  hìrinn 
a  tha  annadsa,  mar  a  ta  thusa  "g 
imeachd  san  fhìrinn. 

4  Cha  'n'eil  gairdeachas  agam 
a's  mò  na  bhi  cluinntinn  gu 
bheil  mo  chlann  ag  imeachd  san 
fhìrinn. 

5  A  bhràthair  ghràdhaich,  ìs 
dìleas  a  ni  thu  gach  ni  a  ta  thu 
deanamh  do  na  bràithribh  agus 
do  choigrich ; 

6  Muinntir  a  rinn  fianuis  air 
do  ghràdh  an  làthair  na  h-eaglais : 


1  Gu'n  soirbhichear  leat. — 2  thaobh. 
T3 

ma  bheir  thu  air  an  aghaidh  iad 
'nan  slighe  mar  is  cubhaidh  do 
Dhia,  is  maith  a  ni  thu : 

7  Oir  chaidh  iad  a  mach  air 
sgàth  'ainme-san,  gun  ni  air  bith 
a  ghabhail  o  na  Cinnich. 

8  Uime  sin  tha  dh'fhiachaibh 
oirnne  gabhail  r'an  leithidibh  sin, 
chum  gu'm  bitheamaid  'nar  comh- 
shaothraichibh  do'n  fhìrinn. 

9  Sgrìobh  mi  chum  na  h-eag- 
lais  :  ach  cha  ghabh  Diotrephes, 
leis  am  miann  àrd-cheannas  a  bhi 
aige  'nam  measg,  ruinne. 

10  Uime  sin  ma  thig  mi,  cuiridh 
mi  an  cuimhne1  'oibre  a  ta  e 
deanamh,  a'  bith-labhairt  'nar 
n-aghaidh  le  briathraibh  aingidh  : 
agus  cha  leoir  leis  sin,  ach  ni  mò 
a  tha  e  fèin  a'  gabhail  ris  na 
bràithribh,  agus  tha  e  a'  bacadh 
na    droinge   leis    am  b'àill,  agus 


'gan  tilgeadh  mach  as  an  eaglais. 

1 1  A  bhràthair  ghràdhaich,  na 
lean  an  ni  a  ta  olc,  ach  an  ni  a  ta 
maith.  An  ti  a  ni  maith,  is  ann 
o  Dhia  a  ta  e :  ach  an  ti  a  ni  olc, 
cha'n  fhac  e  Dia. 

12  Tha  deadh  theisteas  air 
Demetrius  o  na  h-uile,  agus  o'n 
fhìrinn  fèin :  agus  tha  sinne  mar 
an  ceudna  a'  deanamh  fianuis,  agus 
tha  fios  agaibh  gu  bheil  ar  fianuis- 
ne  fìor. 

13Bha  mòran  agam  r'a  sgrìobh- 
adh,  ach  cha  'n  àill  leam  sgrìobh- 
adh  le  dubh  agus  peann  a'  t'ionn- 
suidh : 

14  Ach  tha  earbsa  agam 
t'fhaicinn  gun  dàil,  agus  labhraidh 
sinn  beul  ri  beul.  Sìochaint  maille 
riut.  Tha  na  càirdean  a'  cur  f  àilte 
ort.     Cuir  fàilte  air  na  càirdibh 


air  an  amm. 


LlTIR  CHOITCHIONN  AN  AbSTOIL  IUDAIS. 


1  Tìia  e  'gam  brosnachadh  gu  bhi 
bunaiteach  ann  an  aidmheil  a1 
chreidimh,  4  Tha  luchd-teagaisg 
brèige  air  teachd  a  steach  'nam 
measg  chum  am  mealladh. 

IUD  AS  seirbhiseach  IosaCriosd 
agus  bràthair  Sheumais,  chum 
na  droinge  a  tha  air  an  naomhach- 
adh  le  Dia  an  t-Athair,  agus  air 
an  coimhead  le  Iosa  Criosd,  air  an 
gairm : 

2  Gu  robh  tròcair,  agus  sìth 
agus  gràdh  air  am  meudachadh 
dhuibh-se. 

3  A  mhuinntir  ionmhuinn,  air  | 


dhomh  an  uile  dhichioll  a 
dheanamh  chum  sgrìobhadh  d'ur 
n-ionnsuidh  mu  thimchioll  na 
slàinte  choitchionn 2,  b'fheumail 
domh  sgrìobhadh  d'ur  n-ionn- 
suidh,  'gur  n-earalachadh  sibh  a 
chathachadh  gu  dìchiollach  air 
son  a'  chreidimh,  a  thugadh  aon 
uair  do  na  naoimh. 

4  Oir  dh'eulaigh3  daoineàraidh 
a  9teach,  a  dh'orduicheadh 
roimhe  o  shean  chum  an  dìtidh 
so,  dabine  mi-dhiadhaidh,  a' 
tionndadh  gràis  ar  Dè-ne  gu 
macnus,  agus  ag  àicheadh  Dhè, 


1  cuimhnichidh  mi. — 2 

a's  aon  Uachdaran  ann,  agus  ar 
Tighearna  Iosa  Criosd. 

5  Uirae  sin  is  àill  leam  bhur 
cur  an  cuimhne,  ge  do  bha  fhios 
agaibh  aon  uair  air  so,  cionnus 
an  dèigh  do'n  Tighearn  am  pobull 
a  shaoradh  à  tìr  na  h-Eiphit,  a 
sgrios  e,  an  dèigh  sin,  an  droing 
nach  do  chreid. 

6  Agus  na  h-aingil  nach  do 
ghlèidh  an  ceud  inbhe,  ach  a 
dh'fhàg  an  àite-còmhnuidh  fèin, 
choimhid  e  ann  an  geimhlibh 
siorruidh  fuidh  dhorchadas,  fa 
chomhair  breitheanais  an  là 
mhòir. 

7  Amhuil  a  ta  Sodom  agus 
Gomorrha,  agus  na  bailte  mu'n 
cuairt  orra,  a  thug  iad  fèin  thairis 
do  strìopachas  air  a'mhodh  cheud- 
na,  agus  a  bha  leantuinn  feòla 
coimhich,  air  an  cur  suas  'nam 
ball-sampuill  a'  fulang  dioghaltais 
teine  shiorruidh. 

8  Mar  an  ceudna  fòs  tha  an 
luchd-bruadair  sin  a'  salachadh  na 
feòla,  a'  deanamh  tàir  air  uachd- 
aranachd,  agus  a'  labhairtgu  toibh- 
eumach  air  àrd-inbhibh. 

9  Gidheadh  cha  do  ghabh  Mi- 
chael  an  t-àrd-aingeal,  'nuair  a 
chathaich  e'n  aghaidh  an  diabhuil, 
agus  a  rinn  e  deasboireachd  mu 
chorp  Mhaois,  dànadas  air  casaid 
thoibheumach  athoirt  'na  aghaidh, 
ach  thubhairt  e,  Gu  cronuicheadh 
an  Tighearn  thu  ! 

10  Ach  tha'n  droing  sin  a' 
labhairt  gu  taibheumach  air  na 
nithibh  nach  aithne  dhoibh :  ach 
na  nithe  sin  a's  aithne  dhoibh  air 
mhodh  nàdurra,  mar  ainmhidhibh 
gun  reuson,  tha  iad  'gan  truaill- 
eadh  fèin  annta. 

1 1  Is  an-aoibhinn   doibh  !    oir 


dh'imich  iad  ann  an  slighe  Chain, 
agus  ruith  iad  gu  togarrach  ann  an 
seacharanBhalaaimairghaol  tuar- 
asdail,  agus  sgriosadh  iad  ann  an 
ana-cainnt  cheannarcaich  Chore. 

12  Is  smala  iad  sin  ann  bhur 
cuirmibh  gràidh,  'nuair  a  tha  iad 
air  cuirmibh  maille  ribh,  'gam 
beathachadh  fèin  gun  eagal :  is 
neoil  iad  gun  uisge,  air  an  giùlan 
mu'n  cuairt  le  gaothaibh :  craobh- 
an  searg-mheasach,  gun  toradh ; 
dà  uair  marbh,  air  an  spìonadh 
as  am  freumhaibh ; 

13  Garbh  thonna  na  fairge,  a 
sgeitheas  an  riaire  fèin  mar  chobh- 
ar;  reulta  seachranach,  d'am  bheil 
duibhre  an  dorchadais  gu  siorruidh 
air  a  thasgaidh. 

14  Agus  rinn  Enoch  mar  an 
ceudna,  an  seachdamh  pearsa  o 
Adhamh,  fàidheadaireachd  orra 
sin,  ag  ràdh,  Feuch,  tha'n  Tigh- 
earn  a'  teachd  le  deich  mìltibh 
d'a  naomhaibh l. 

15  A  dheanamh  breitheanais  air 
na  h-uile,  agus  chum  iadsan  uile 
a  tha  mi-dhiadhaidh  'nam  measg 
fhàgail  ris,  a  thaobh  an  uile 
ghnìomhara  mi-dhiadhaidh  a  rinn 
iad  gu  mi-dhiadhaidh  agus  a 
thaobh  an  uile  bhriathar  cruaidh, 
a  labhair  peacaich  mi-dhiadhaidh 
'na  aghaidh. 

1 6  Is  luchd  cànrain  agus  gearain 
an  droing  so,  a  tha  'g  imeachd  a 
rèir  an  ana-miann  fèin  ;  agus 
tha'm  beul  a'  labhairt  bhriathar 
atmhor,  agus  iad  a'  gabhail  ion- 
gantais2  do  phearsaibh  dhaoine  air 
sgàth  buannachd. 

17  Ach  cuimhnichibh-sa,  a 
mhuinntir  mo  ghràidh,  na  focail 
a  labhradh  roiinhe  le  abstolaibh 
ar  Tighearna  Iosa  Criosd  : 


le  deich  mìltìbh  naomha. — 2  a  toirt  mòr-mheas. 

18  Mar  a  thubhairt  iad  ribh, 
gu'm  biodh  anns  an  aimsir  dheir- 
eannaich  luchd-fanoid,  a  ghluais- 
eadh  a  rèir  an  ana-mianna  mi- 
dhiadhaidh  fèin. 

19  'S  iad  sin  an  dream  a  sgaras 
iad  fèin  o  chàch,  collaidh,  gun  an 
Spiorad  aca. 

20  Ach  air  bhi  dhuibhse,  a 
mhuinntir  ionmhuinn,  'gur  togail 
fèin  suas  ann  bhur  creidimh  ro 
naomha,  a'  deanamh  urnuigh  san 
Spiorad  naomh, 

21  Coimhidibh  sibh  fèin,  ann 
an  gràdh  Dhè,  le  sùil  ri  tròcair  ar 
Tighearna  Iosa  Criosd  chum  na 
beatha  maireannaich. 


22  Agus  gabhaibh  truas  do 
dhream  àraidh,  a'  deanamh  eadar- 
dhealachaidh : 

23  Agus  tèarnaibh  dream  eile 
le  h-eagal,  'gan  spìonadh  as  an 
teine ;  a'  fuathachadh  eadhon  an 
eudaich  air  am  bheil  smal  na  feòla. 

24  A  nis  dhasan  a  tha  comasach 
air  bhur  gleidheadh  o  thuisleadh, 
agus  bhur  cur  gu  neo-lochdach  an 
làthair  a  ghlòire  le  h-aoibhneas 
ro  mhòr. 

25  Do  Dhia  a  ta  mhàin  glic, 
ar  Slànuighear,  gu  robh  glòir  agus 
mòralachd,  uachdaranachd1  agus 
cumhachd,  a  nis  agus  air  feadh 
nan  uile  linn.     Amen. 


Taisbeanadh  EOIN  an  Diadhair. 


CAIB.  I. 

4  Tha  Eoin  a'  sgrìobhadh  a  thaisbean- 
aidh  chum  seachd  eaglaisean  na 
k-Asia,  a  tha  air  an  ciallachadh 
leis  na  seachd  coinnleiribh  òir. 
7  Teachd  Chriosd. 

TAISBEANADHIosaCriosd, 
a  thug  Dia  dha,  a  dh'f  hoill- 
seachadh  d'a  sheirbhisich  nithe  a's 
èigin  teachd  gu  crìch  ann  an  aith- 
ghearr;  agus  chuir  e  teachdair- 
eachd  uaith,  agus  le  'aingeal  fèin 
dh'fhoillsich  e  iad  d'a  sheirbhis- 
each  Eoin : 

2  A  rinn  fianuis  air  focal  Dè, 
agus  air  teisteas  Iosa  Criosd,  agus 
air  gach  ni  a  chunnaic  e. 

3  Is  beannaichte  an  ti  a 
leughas,  agus  iadsan  a  dh'èisdeas 
ri  briathraibh  na  f  àidheadaireachd 
so,  agus  a  choimhideas  na  nithe 


a  tha  sgrìobhta  innte :  oir  tha'n 
t-àm  am  fagus. 

4  ¥7'  OIN  chum  nan  seachd 
ÀJJ  eaglais  a  ta  san  Asia : 

Gràs  dhuibh,  agus  sìth  o'n  ti  a  ta, 
agus  a  bha,  agus  a  ta  ri  teachd 
agus  o  na  seachd  spioradaibh  a 
tha'm  fianuis  a  righ-chaithreach- 
san; 

5  Agus  o  Iosa  Criosd,  an 
fhianuis  fhìor,  an  ceud-ghin  o  na 
marbhaibh,  agus  uachdaran  rìghre 
na  talmhainn :  Dhasan  a  ghrùdh- 
aich  sinn,  agus  a  dh'ionnlaid  sinn 
o  ar  peacaibh  'na  fhuil  fèin, 

6  Agus  a  rinn  rìghre  dhinn 
agus  sagarta  do  Dhia  agus  d'a 
Athair-san  ;  dhasan  gu  robh  glcir 
agus  cumhachd  gu  saoghal  nan 
saoghal.     Amen. 

7  Feuch,  tha  e  teachd  le 
neulaibh :   agus  chi  gach  sùil  e, 


iighearnas,  neart. 

agus  iadsan  mar  an  ceudna  a  lot 
e :  agus  ni  uile  threubha  na 
talmhainn  caoidh  air  a  shonsan : 
gu  ma  h-amhluidh  a  bhitheas. 
Amen. 

8  Is  mise  Alpha  agus  Omega, 
an  toiseach  agus  an  deireadh,  a 
deir  an  Tighearn,  a  ta,  agus  a  bha, 
agus  a  ta  ri  teachd,  an  t-Uile- 
chumhachdach. 

9  Bha  mise  Eoin,  bhur  dearbh- 
bhràthair,  agus  bhur  companach 
ann  an  àmhghar,  agus  ann  an 
rìoghachd  agus  am  foighidin  losa 
Criosd,  anns  an  eilean  d'an  goir- 
earPatmos,  airsonfocail  Dè,agus 
air  son  fianuis  Iosa  Criosd. 

10  Bha  mi  san  Spiorad  air  là 
an  Tighearna,  agus  chuaia  mi  air 
mo  chulaobh  guth  mòr,  mar  ghuth 
trompaid, 

11  Ag  ràdh,  is  mise  Alpha 
agus  Omega,  an  ceud  neach  agus 
an  neach  deireannach :  agus, 
Sgriobh-sa  ann  an  leabhar  an  ni  a 
chi  thu,  agus  cuir  e  chum  nan 
seachd  eaglais  a  tha  san  Asia; 
chum  Ephesuis,  agus  chum  Smir- 
na,  agus  chum  Phergamois,  agus 
chum  Thiatira,  agus  chum  Shar- 
dis,  agus  chum  Philadelphia,  agus 
chum  Laodieea. 

12  Agus  thionndaidh  mi  a 
dh'fhaicinn  a  ghutha,  a  labhair 
rium.  Agus  air  tionndadh  dhomh, 
chunnaic  mi  seachd  coinnleirean 
òir; 

13  Agus  am  meadhon  nan 
seachd  coinnleir,  neach  cosmhuil 
ri  Mac  an  duine,  air  an  robh 
eudach  a  ràinig  sìos  gu  'shàilibh, 
agus  crioslaichte  le  crios  òir  mu 

chìochaibh. 

14  Bka  acheann  agus'fholtgeal 
mar  oluinn  ghil,  mar  shneachda ; 
agtìs  a  shùilean  mar  lasair  theine; 


15  Agus  a  chosa  cosmhuil  ri 
umha l  f  ìor-ghlan,  mar  gu'm  bith- 
eadh  iad  a'  dearg-losgadh  ann  an 
àmhuinn;  agus  aghuth  marthoirm 
mhòran  uisgeacha. 

16  Agus  bha  aige  'na  làimh 
dheis  seachd  reulta  :  agus  claidh- 
eamh  geur  dà  fhaobhair  a'  teachd 
a  mach  as  a  bheul :  agus  bha 
'ghnùis  mar  a'  ghrian  a'  dealrach- 
adh  'na  làn  neart. 

17  Agus  an  uair  a  chunnaic  mi 
e,  thuit  mi  sìos  aig  a  chosaibh  an 
riochd  mairbh:  agus  chuir  e  a 
làmh  dheas  orm,  ag  ràdh  rium, 
Na  biodh  eagal  ort :  is  mise  an 
ceud  neach  agus  an  neach  deir- 
eannach. 

18  Is  mise  an  ti  a  ta  beò,  agus 
a  bha  marbh ;  agus  feuch,  tha 
mi  beò  gu  saoghal  nan  saoghal, 
Amen ;  agus  tha  iuchraiche  ifrinn 
agus  a'  bhàis  agam. 

19  Sgrìobh  na  nithe  a  chunnaic 
thu,  agus  na  nithe  a  ta  ann,  agus 
na  nithe  a  bhitheas  an  dèigh 
so. 

20  Rùn-dìomhair  nan  seachd 
reult  a  chunnaic  thu  ann  am 
làimh  dheis,  agus  nan  seachd 
coinnleir  òir.  Is  iad  na  seachd 
reulta,  aingil  nan  seachd  eaglais  : 
agus  is  iad  na  seachd  coinnleirean 
a  chunnaic  thu,  na  seachd  eag- 
laisean. 


CAIB.  II. 

Ciod  a  dh'àithneadh  do  Eoin  a 
sgrìobhadh  ckum  aingle  nan  eag- 
lais,  1  Ephesuis,  8  Smirna,  12 
Phergamois,  18  agus  Tkiatira. 

CHUM  aingil    eaglais   Ephe- 
suis,  Sgrìobh,  is  iad  so  na 


prais. 

nithe  a  deir  an  ti  a  tha  cumail 
nan  seachd  reult  'na  làimh  dheis, 
tha  'g  imeachd  ann  am  meadhon 
nan  seachd  coinnleir  òir ; 

2  Is  aithne  dhomh  t'oibre,  agus 
do  shaothair,  agus  t'fhoighidin, 
agus  nach  urrainn  thu  giùlan  leo- 
san  a  tha  olc ;  agus  gu'n  do 
dhearbh  thu  iadsan  a  their  gur 
abstoil  iad  fèin,  agus  nach  eadh, 
agus  gu'n  fhuair  thu  iad  breug- 
ach; 

3  Agus  gu'n  do  ghiùlain  thu, 
agus  gu  bheil  foighidin  agad,  agus, 
air  sgàth  m'ainme-sa,  gu'n  d'rinn 
thu  saothair,  agus  nach  tug  thu 
thairis. 

4  Gidheadh,  tha  agam  a  t'agh- 
aidh,  gu'n  do  thrèig  thu  do  cheud 
ghràdh. 

5  Cuimhnich  uime  sin  cia  uaith 
a  thuit  thu,  agus  gabh  aithreachas, 
agus  dean  na  ceud  oibre ;  no  thig 
mi  ort  gu  grad,  agus  atharraich- 
idh  mi  do  choinnleir  as  àit,  mur 
gabh  thu  aithreachas. 

6  Ach  a  ta  so  agad,  gur  fuath- 
ach  leat  oibre  nan  Nicolaiteach, 
nithe  mar  an  ceudna  a's  fuathach 
leamsa. 

7  An  ti  aig  am  bheil  cluas, 
èisdeadh  e  ciod  a  their  an  Spiorad 
ris  na  h-eaglaisibh ;  Do'n  ti  a 
bhuadhaicheas  bheir  mise  r'a  ith- 
eadh  do  chraoibh  na  beatha,  a 
tha  ann  am  meadhon  phàrrais 
Dè. 

8  Agus  chum  aingil  eaglais 
Smirna,  sgrìobh,  Na  nithe  so  a 
their  esan,  a's  e'n  ceud  neach 
agus  an  neach  deireannach,  a  bha 
marbh,  agus  a  tha  beò  ; 

9  Is  aithne  dhomh  t'oibre,  agus 
t'àmhghar,  agus  do  bhochdainn, 
(gidheadh  a  ta  thu  beartach,)  agus 
is  aithne  dhomh  toibheum  na 
muinntir,    a   their  gur  Iudhaich 


iad  fèin,  agus  nach  eadh,  ach  sion- 
agog  Shatain. 

10  Na  biodh  eagal  ort  roimh 
aon  do  na  nithibh  sin  a  dh'f  huil- 
ingeas  tu :  feuch,  tilgidh  an  diabh- 
ul  cuid  dhibh  ann  am  prìosan, 
chum  gu'n  dearbhar  sibh ;  agus 
bithidh  àmhghar  agaibh  rè  dheich 
làithean  :  bi-sa  fìrinneach  gu  bàs, 
agus  bheir  mise  dhuit  crùn  na 
beatha. 

11  An  ti  aig  am  bheil  cluas, 
èisdeadh  e  ciod  a  their  an  Spiorad 
ris  na  h-eaglaisibh :  An  ti  a  bheir 
buaidh,  cha  chiurrar  leis  an  dara 
bàs  e. 

1 2  Agus  chum  aingil  na  h-eas- 
glais  a  ta  ann  am  Pergamos, 
sgrìobh,  Na  nithe  so  deir  esan, 
aig  am  bheil  an  claidheamh  geur 
dà  fhaobhair : 

13  Is  aithne  dhomh  t'oibre,  agus 
c'àit  am  bheil  thu  a'd'  chòmh- 
nuidh,  eadhon  far  am  bheil  caithir 
Shatain  :  agus  a  ta  thu  a'  cumail 
m'ainme-sa  gu  daingean,  agus 
cha  d'àicheadh  thu  mo  chreidimh, 
eadhon  anns  na  làithibh  sih  anns 
an  robh  Antipas  *na  f  hianuis  f  hìr- 
inneach  dhomh,  a  mharbhadh 
'nur  measg,  far  am  bheil  Satan  'na 
chòmhnuidh. 

14  Gidheadh,  tha  beagan  agam 
a'  t'aghaidh,  do  bhrìgh  gu  bheil 
agad  an  sin  an  droing  a  tha  cum- 
ail  teagaisg  Bhalaaim,  a  theag- 
aisg  do  Bhalac  ceap-tuislidh  a 
chur  roimh  chloinn  Israeil,  chum 
nithe  a  dh'ìobradh  do  ìodholaibh 
itheadh,  agus  strìopachas  a  dhean- 
amh. 

15  Is  amhuil  sin  a  ta  agad  mar 
an  ceudna  an  dream  a  tha  cumail 
teagaisg  nan  Nicolaiteach,  ni  a's 
fuathach  leamsa. 

16  Dean  aithreachas,  no  thig 
mi   a  t'ionnsuidh   gu  grad,  agus 

cogaidh     rai     'nan     aghaidh     le 
claidheamh  mo  bheoil. 

17  An  ti  aig  am  bheil  cluas, 
èisdeadh  e  ciod  a  their  an  Spiorad 
ris  na  h-eaglaisibh :  Do'n  ti  a 
bhuadhaicheas  bheir  mi  r'a  ith- 
eadh  do'n  mhana  fholuichte, 
agus  bheir  mi  dha  clach  gheal, 
agus  air  a'  chloich  ainm  nuadh 
sgrìobhta,  nach  aithne  do  neach 
air  bith,  ach  do'n  ti  a  gheibh  i. 

18  Agus  chum  aingil  na  h-eag- 
lais  a  tawan  an  Tiatira,  sgrìobh, 
Na  nithe  so  deir  Mac  Dhè,  aig 
am  bheil  a  shùilean  mar  lasair 
theine,  agus  a  chosan  mar  umha 
fìor-ghlan ; 

19  Is  aithne  dhomh  t'oibre, 
agus  do  ghràdh,  agus  do  sheir- 
bhis1,  agus  do  chreidimh,  agus 
t'fhoighidin,  agus  t'oibre  deir- 
eannach  ;  gu  bheil  iad  ni's  mò  na 
do  cheud  oibre. 

20  Gidheadh,  tha  agam  beagan 
do  nithibh  a'  t'aghaidh,  gu  bheil 
thu  a'  fulang  do'n  mhnaoi  sin 
lesebel,  a  their  gur  ban-fhàidh  i 
fèin,  mo  sheirbhisich  a  theagasg 
agus  a  mhealladh  chum  strìop- 
achas  a  dheanamh,  agus  nithe  a 
dh'ìobradh  do  ìodholaibh  itheadh. 

21  Agus  thug  mi  dhi  ùine  gu 
aithreachas  a  ghabhail  d'a  strìop- 
achas,  agus  cha  do  ghabh  i  aith- 
reachas. 

22  Feuch,  tilgidh  mi  i  ann  an 
leabaidh,  agus  iadsan  a  tha  dean- 
amh  adhaltrannais  rithe  ann  an 
àmhghar  mòr,  mur  gabh  iad  aith- 
reachas  d'an  gnìomharaibh. 

23  Agus  marbhaidh  mi  a  clann 
leis  a'  bhàs;  agus  bithidh  fhios 
aig  na  h-eaglaisibh  uile  gur  mise 
an  ti  sin  a  sgrùdas  na  h-àirnean 
ogus  na  cridheachan  :  agus  bheir 


mi  do  gach  aon   agaibhse  a  rèir 
bhur  n-oibre. 

24  Ach  ribhse  a  deiream,  agus 
ris  a'  chuid  eile  ann  an  Tiatira, 
Mheud  aig  nach  'eil  an  teagasg  so, 
agus  do  nach  b'aithne  doimhne 
Shàtain,  mar  a  their  iad,  cha 
chuir  mi  uallach  eile  oirbh, 

25  Ach  cumaibh  gu  daingean 
an  ni  a  ta  agaibh,  gus  an  tig 
mi. 

26  Agus  an  ti  a  bhuadhaicheas, 
agus  a  ghleidheas  m'oibre  gus  a' 
chrìoch,  dhasan  bheir  mi  curah- 
achd  os  ceann  nan  Cinneach  : 

27  (Agus  riaghlaidh  e  iad  le 
slait  iaruinn :  mar  shoithichibh 
creadha  brisear  'nam  bloighdibh 
iad,)  amhuil  a  f  huair  mise  o  m' 
Athair. 

28  Agus  bheir  mi  dha  reult  na 
maidne. 

29  An  ti  aig  am  bheil  cluas, 
èisdeadh  e  ciod  a  their  an  Spiorad 
ris  na  h-eaglaisibh. 

CAIB.  III. 

1  Tha  aingeal  eaglais  Shardis  air 
a  chronachadh,  3  air  earalach- 
adh  gu  h-aitkreachas,  agus  air  a 
bhagairt  mur  dean  e  aithreachas. 

AGUS  chum  aingil  na  h-eag- 
lais  a  tha  ann  an  Sardis, 
sgrìobh,  Na  nithe  so  deir  an  ti  aig 
am  bheil  seachd  spiorada  Dhè, 
agus  na  seachd  reulta ;  Is  aithne 
dhomh  t'oibre,  gu  bheil  ainm 
agad,  gu  bheil  thu  beò,  gidheadh 
a  ta  thu  marbh. 

2  Bi  faireil,  agus  neartaich  a' 
chuid  eile  a  ta  ullamh  gu  bàsach- 
adh :  oir  cha  d'f huair  mi  t'oibre 
foirfe  am  fianuis  Dè. 

3  Cuimhnich  uime  sin  cionnus 
a  fhuair  agus  a  chuala  tu,  agus 


1  fhrithealadJi. 

gleidh,  agus  gabh  aithreachas. 
Uime  sin  mur  dean  thu  faire, 
thig  mi  ort  mar  ghaduiche,  agus 
cha  bhi  fios  agad  ciod  i  an  uair 
anns  an  tig  mi  ort. 

4  Tha  beagan  ainmean  agad 
eadr  on  ann  an  Sardis,  nach  do 
shalaich  an  eudach;  agus  imich- 
idh  iad  maraon  riumsa  ann  an 
culaidhibh  geala :  oir  is  airidh l 
iad. 

5  An  ti  a  bheir  buaidh,  sgead- 
aichear  e  ann  an  eudach  geal ; 
agus  cha  dubh  mi  mach  'ainm  à 
leabhar  na  beatha,  ach  aidichidh 
mi  'ainm-san  am  fianuis  m'  Athar, 
agus  am  fianuis  'aingle-san. 

6  An  ti  aig  am  bheil  cluas, 
èisdeadh  e  ciod  a  deir  an  Spiorad 
ris  na  h-eaglaisibh. 

7  Agus  chum  aingil  na  h-eaglais 
ann  am  Philadelphia,  sgrìobh, 
Na  nithe  so  deir  an  ti  naomh,  an 
ti  fìor,  an  ti  aig  am  bheil  iuchair 
Dhaibhidh,  an  ti  a  dh'fhosglas, 
agus  cha  dùin  neach  air  bith ;  agus 
a  dhùineas,  agus  cha'n  fhosgail 
neach  air  bith : 

8  Is  aithne  dhomh  t'oibre: 
feuch,  chuir  mi  dorus  fosgailte 
romhad,  agus  cha'n  urradh  neach 
air  bith  a  dhùnadh :  oir  a  ta 
neart  beag  agad,  agus  ghlèidh  thu 
m'fhocal,  agus  cha  d'àicheadh  thu 
m'ainm. 

9  Feuch,  bheir  mise  orrasan  do 
shionagog  Shàtain,  (a  their  gur 
Iudhaich  iad  fèin  agus  nach  eadh, 
ach  a  ta  deanamh  brèige,)  feuch, 
bheir  mise  orra  gu'n  tig  iad  agus 
gu'n  dean  iad  aoradh  aig  do  chos- 
aibh,  agus  gu'm  bi  fios  aca  gu'n  do 
ghràdhaich  mise  thu. 

10  A  chionn  gu'n  do  ghleidh 
thu  focal  m'fhoighidin-sa,  gleidh- 
idh  rnise  thusa  mar  an  ceudna  o 


uair  a'  bhuairidh,  a  thig  air  an 
t-saoghal  uile,  a  dhearbhadh  na 
muinntir  sin,  a  tha'nan  còmhnuidh 
air  an  talamh. 

1 1  Feuch,  tha  mi  a'  teachd  gu 
grad :  dean  greim  daingean  air  na 
bheil  agad,  chum  nach  glac  neach 
air  bith  do  chrùn. 

12  An  ti  a  bheir  buaidh,  ni  mi 
e  'na  phost  ann  an  teampull  mo 
Dhè,  agus  cha  tèicl  e  ni's  mò  a 
mach  as:  agussgrìobhaidh  mi  ainm 
mo  Dhè  air,  agus  ainm  caithreach2 
mo  Dhè,  a's  i  Ierusalem.nuadh,  a 
thig  a  nuas  o  nèamh  o  m'  Dhia ; 
agus  sgrìobhaidh  mi  m'ainm  nuadh 
fèin  air. 

13  An  ti  aig  am  bheil  cluas, 
èisdeadh  e  ciod  a  deir  an  Spiorad 
ris  na  h-eaglaisibh. 

14  Agus  chum  aingil  na  h-eag- 
lais  ann  an  Laodicea,  sgrìobh,  Na 
nithe  so  deir  an  Amen,  an  f  hianuis 
dhìleas  agus  fhìrinneach,  toiseach 
cruthachaidh  Dhè ; 

15  Is  aithne  dhomh  t'oibre  nach 
'eil  thu  aon  chuid  fuar  no  teth  : 
b'fhearr  leam  gu'm  bitheadh  tu 
fuar  no  teth. 

16  Uime  sin  do  bhrìgh  gu  bheil 
thu  meagh-bhlàth,  agus  nach  'eil 
thu  aon  chuid  fuar  no  teth, 
sgeithidh  mi  thu  mach  as  mo 
bheul. 

17  Do  bhrìgh  gu  bheil  thu  ag 
ràdh,  Tha  mi  beartach,  agus  air 
f às  saoibhir,  agus  gun  fheum  agam 
air  ni  sam  bith ;  agus  gun  fhios 
agad  gu  bheil  thu  dòruinneach  3, 
agus  truagh,  agus  bochd,  agus  dall, 
agus  lomnochd. 

18  Comhairlicheam  dhuit  òr  a 
cheannach  uamsa,  air  a  dhearbh- 
adh  san  teine,  chum  as  gu'm  bi 
thu  saoibhir;  agus  eudach  geal, 
chum    gu'n    còmhdaichear    thu, 


1  fiu. — 2  baile  — 3  iarganach,  àmhgharach. 

agus  nach  bi  nàìre  do  lomnochd- 
uidh  follaiseach;  agus  ung  do 
shùile  le  sàbh-shùl,  chura  gur  leir 
dhuit. 

19  Mheud  as  is  ionmhuinn 
jeam,  cronaicheam  agus  smach- 
daicheam  ;  uime  sin  biodh  agad- 
sa  teas-ghràdh,  agus  dean  aith- 
reachas. 

20  Feuch,  tha  mi  a'm'  sheas- 
amh  aig  an  dorus,  agus  a'  bual- 
adh :  naa  dh'èisdeas  neach  sam 
bith  ri  m'  ghuth,  agus  gu'm  fos- 
gail  e'n  dorus,  thig  mi  a  steach 
d'a  ionnsuidh,  agus  gabhaidh  mi 
mo  shuipeir  maille  ris,  agus  esan 
maille  riumsa. 

21  Do'n  ti  abhuadhaicheasbheir 
mi  comas  suidhe  maille  riumsa  air 
mo  righ-chaithir,  amhuil  fòs  a 
bhuadhaich  mise,  agus  a  shuidh 
mi  maille  ri  m'  Athair  air  a  righ- 
chaithir-san. 

22  An  ti  aig  am  bheil  cluas, 
èisdeadh  e  ciod  a  deir  an  Spiorad 
ris  na  h-eaglaisibh. 

CAIB.  IV. 

2  Tha  JEoiìi  «'  faicinn  righ-chaith- 
reacli  Dhè  ann  am  jiaitheanas. 
4  Na  ceithir  seanaire  fichead.  6 
Na  ceithir  bheathaiche  làn  do 
shùilibh  air  am  beulaobh  agus  air 
an  cidaobh. 

AN  dèigh  so  dh'amhairc  mi, 
agus  feuch,  bha  dorus  fos- 
gailte  air  nèamh;  agus  bha  an 
ceud  ghuth  a  chuala  mi,  mar 
fhuaim  trompaid  a'  labhairt  rium, 
ag  ràdh,  Thig  a  nìos  an  so,  agus 
nochdaidh  mise  dhuit  nithe  a's 
èigin  tachairt  an  dèigh  so. 

2  Agus  air  ball  bha  mi  san 
Spiorad:    agus  feuch,  bha  righ- 


chaithir  air  a  suidheachadh  air 
nèamh,  agus  bha  neach  'na  shuidhe 
air  an  righ-chaithir. 

3  Agus  bha  an  ti  a  shuidh,  r'a 
amharc  air,  cosmhuil  ricloich  Iasp- 
ir,  agus  Shardis :  agus  bha  bogha- 
frois1  timchiollnarigh-chaithreach 
mu'n  cuairt,  cosmhuil,r'a  fhaicinn, 
ri  Emerald. 

4  Agus  timchioll  na  righ-chaith- 
reach  mu'n  cuairt  bha  ceithir 
chaithriche  fichead;  agus  air  na 
caithrichibh  chunnaic  mi  ceithir 
seanaire  fichead  'nan  suidhe  air 
an  sgeadachadh  ann  an  culaidhibh 
geala;  agus  bha  aca  air  an  cinn 
corona2  òir. 

5  Agus  chaidh  a  mach  as  an 
righ-chaithir  dealanaich,  agus 
tairneanaich,  agus  guthanna :  agus 
bha  seachd  lòchrain  theine  a' 
dearg-lasadh  am  fianuis  na  righ- 
chaithreach,  a's  iad  seachd  spior- 
ada  Dhè. 

6  Agus  roimh  an  righ-chaithir 
bha  fairge  ghloine  cosmhuil  ri 
criostal :  agus  ann  am  meadhon 
na  righ-chaithreach,  agus  mu'n 
cuairt  do'n  righ-chaithir,  bha 
ceithir  bheathaiche  làn  do  shùil- 
ibh  air  am  beulaobh  agus  air  an 
cùlaobh. 

7  Agus  bha  an  ceud  bheathach 
cosmhuil  ri  leòmhan,  agus  an 
dara  beathach  cosmhuil  ri  laogh, 
agus  bha  aig  an  treas  beathach 
aghaidh  mar  dhuine,  agus  bha  an 
ceathramh  beathach  cosmhuil  ri 
iolair  ag  itealaich. 

8  Agus  aig  na  ceithir  bheath- 
aichibh,  aig  gach  aon  diubh  fa 
leth,  bha  sè  sgiathan  mu'n 
cuairt  da,  agus  bha  iad  làn  do 
shùilibh  an  taobh  a  stigh ;  agus 
cha  do  sguir  iad  a  là  no  dh'oidh- 


bogh 

che,  ag  ràdh,  naomha,  naomha, 
naomha,  an  Tighearn  Dia  uile- 
chumhachdach,  a  bha,  agus  a  ta, 
agus  a  bhitheas. 

9  Agus  an  uair  a  thug  na 
beathaiche  sin  glòir,  agus  urram, 
agus  buidheachas  do'n  ti  a  bha 
'na  shuidhe  air  an  righ-chaithir,  a 
ta  beò  gu  saoghal  nan  saoghal, 

10  Thuit  na  ceithir  seanaire 
fichead  sìos  an  làthair  an  ti  a  bha 
'na  shuidhe  air  an  righ-chaithir, 
agus  rinn  iad  aoradh  dhasan  a  ta 
beò  gu  saoghal  nan  saoghal,  agus 
thilg  iad  sìos  an  corona  an  làthair 
na  righ-chaithreach,  ag  ràdh, 

11  Is  airidh1  thusa,  a  Thigh- 
earn,  air  glòir,  agus  urram,  agus 
cumhachd  fhaotainn ;  oir  chruth- 
aich  thu  na  h-uile  nithe,  agus  air 
son  do  thoile-sa  tha  iad,  agus 
chruthaicheadh  iad. 

CAIB.  V. 

1  An  leabhar  air  a  .sheulachadh  le 
seachd  seulaibh,  9  a  Vairidh  a 
mhàin  an  t~  Uan  a  mharbhadh  air 
fhosgladh :  12  uime  sin  tha  na 
seanairean  a  toirt  cliu  dha. 

AGUS  chunnaic  mi  ann  an 
làimh  dheis  an  ti  a  shuidh  air 
an  righ-chaithir,  leabhar  sgrìobhta 
san  taobh  a  stigh  dheth  agus  air 
a  chùlaobh,  air  a  sheulachadh  le 
seachd  seulaibh. 

2  Agus  chunnaic  mi  aingeal 
treun  a'  gairm  le  guth  àrd,  Cò 
a's  airidh  air  an  leabhar  fhos- 
gladh ;  agus  air  a  sheulachan 
f  huasgladh  ? 

3  Agus  cha  robh  aon  neach  air 
nèamh,  no  air  thalamh,  no  fuidh'n 
talamh  comasach  air  an  leabhar 
f  hosgladh,  no  sealltuinn  air. 

4  Agus  ghuil  mi  gu  mòr,  do 
bhrìgh  nach  d'fhuaradh  aon  neach 
a  b'airidh  air  an  leabhar  fhos- 


!  gladh,  agus  a  leughadh3  no  seall- 
ì  tuinn  air. 

5  Agus  thubhairt  aon  do  na 
seanairibh  rium,  Na  guil :  feuch, 
bhuadhaich  an  Leòmhan  a  tha  do 
thrèibh  Iuda,  Freumh  Dhaibhidh, 
air  an  leabhar  fhosgladh,  agus  a 
sheachd  seulachan  f  huasgladh. 

6  Agus  dh'amhairc  mi,  agus 
feuch,  ann  am  meadhon  na  righ- 
chaithreach,  agus  nan  ceithir 
bheathaich,  agus  ann  am  meadh- 
on  nan  seanair,  Uan  'na  sheas- 
amh  mar  gu'm  biodh  e  air  a 
mharbhadh,  aig  an  robh  seachd 
adhaircean,  agus  seachd  sùilean, 
a's  iad  seachd  spiorada  Dhè,  a 
chuireadh  a  mach  chum  na  tal- 
mhainn  uile. 

7  Agus  thàinig  e,  agus  ghlac  e 
an  leabhar  à  deas  làimh  an  ti  a 
bha  'na  shuidhe  air  afi  righ- 
chaithir. 

8  Agus  an  uair  a  ghlac  e'n 
leabhar,  thuit  na  ceithir  bheath- 
aichean,  agus  na  ceithir  seanaire 
fichead  sìos  an  làthair  an  Uain, 
agus  aig  gach  aon  diubh  clàrsaich- 
ean,  agus  tùis-shoithichean  òir 
làn  do  nithibh  deadh-fhàile, 
nithe  a's  iad  urnuighean  nan 
naomh. 

9  Agus  chan  iad  òran  nuadh, 
ag  ràdh,  Is  airidh  thusa  air  an 
leabhar  a  ghlacadh,  agus  a  sheu- 
lachan  'fhosgladh,  do  bhrìgh  gu'n 
do  mharbhadh  thu,  agus  gu'n  do 
shaor  thu  sinne  do  Dhia  le  t'f  huil 
fèin,  as  gach  uile  thrèibh,  agus 
theangaidh,  agus  shluagh,  agus 
chinneach ; 

1 0  Agus  gu'n  d'rinn  thu  rìghre 
dhinn  agus  sagarta  d'ar  Dia:  agus 
rìoghaichidh  sinn  air  an  talamh. 

11  Agus  dh'amhairc  mi,  agus 
chuala  mi  guth  mhòran  aingeal 
timchioll     na     righ-chaithreach, 


xfià. 

sgus  nam  beathach,  agus  nan 
seanair;  agus  b'e  an  àireamh  deich 
mìle  uair  deich  mìle,  agus  mzlte 
do  mhìltibh; 

12  Ag  ràdh  le  guth  àrd,  Is 
airidh  an  t-Uan,  a  chaidh  mharbh- 
adh,  air  cumhachd,  agus  saoibh- 
reas,  agus  gliocas,  agus  neart,  agus 
urram,  agus  glòir,  agus  moladh 
fhaotainn. 

13  Agus  chuala  mi  gach  uile 
chreutair  a  ta  air  nèamh,  agus 
air  an  talamh,  agus  fuidh'n  tal- 
amh,  agus  a  ta  air  a  chuan,  agus 
na  h-uile  nithe  a  ta  annta,  ag 
ràdh,  Moladh  agus  urram,  agus 
glòir,  agus  cumhachd,  gu  robh 
dhasan  a  ta  'na  shuidhe  air  an 
righ-chaithir,  agus  do'n  Uan  gu 
saoghal  nan  saoghal. 

14  Agus  thubhairt  na  ceithir 
bheathaiche,  Amen.  Agus  thuit 
na  ceithir  seanaire  fichead  sìos, 
agus  rinn  iad  aoradh  dhasan  a  ta 
beò  gu  saoghal  nan  saoghal. 

CAIB.  VI. 

Fosgladh  nan  seula  an  ordugli,  agus 
ciod  a  lean  air  sin,  tyc. 

AGUS  chunnaic  mi,  'nuair  a 
dh'fhosgail  an  t-Uan  aon  do 
na  seulaibh,  agus  chuala  mi  aon 
do  na  ceithir  bheathaichibh  ag 
ràdh,  mar  le  fuaim  tairneanaich, 
Thig  agus  faic. 

2  Agus  chunnaic  mi,  agus 
feuch,  each  geal;  agus  bha  aig 
an  ti  a  shuidh  air,  bogha :  agus 
thugadh  dha  crùn,  agus  chaidh  e 
mach  a'  buadhachadh,  agus  chum 
gu  buadhaicheadh  e. 

3  Agus  an  uair  a  dh'fhosgail 
e'n  dara  seula,  chuala  mi  an  dara 
beathach  ag  ràdh,  Thig,  agus  faic. 

4  Agus  chaidh  each  eile  mach, 
a  bha  dearg ;  agus  thugadh  cumh- 
ackd  dhasan  a  shuidh  air,  chum 


sìth  a  thoirt  o'n  talamh,  ionnus 
gu  marbhadh  iad  a  chèile :  agus 
thugadh  claidheamh  mòr  dha. 

5  Agus  an  uair  a  dh'fhosgail  e 
an  treas  seula,  chuala  mi  an  treas 
beathach  ag  ràdh,  Thig,  agus  faic. 
Agus  dh'amhairc  mi,  agus  feuch, 
each  dubh,  agus  bha  aig  an  ti  a 
shuidh  air,  meidh  'na  làimh. 

6  Agus  chuala  mi  guth  ann  am 
meadhon  nan  ceithir  bheathach 
ag  ràdh,  Tomhas  cruithneachd  air 
son  peghinn,  agus  tri  tomhasan 
eòrna  air  pheghinn ;  agus  na  dean 
cron  air  an  ola,  no  air  an  fhìon. 

7  Agus  an  uair  a  dh'fhosgail  e'n 
ceathramh  seula,  chuala  mi  guth 
a'  cheathramh  beathaich  ag  ràdh, 
Thig,  agus  faic. 

8  Agus  dh'amhairc  mi,  agus 
feuch,  each  glas;  agus  b'e  ainm 
an  ti  a  shuidh  air,  am  Bàs,  agus 
lean  ifrinn  'na  chuideachd:  a- 
gus  thugadh  dhoibhsan  cumhachd 
chum  marbhaidh  air  a  cheath- 
ramh  cuid  do'n  talamh,  le  claidh- 
eamh,  agus  le  gorta,  agus  le  bàs, 
agus  le  fìadh  bheathaichibh  na 
talmhakin. 

9  Agus  an  uair  a  dh'fhosgail  e 
an  cùigeadh  seula,  chunnaic  nr 
fuidh  'n  altair,  anama  na  muinn- 
tir  sin  a  mharbhadh  air  son  focail 
Dè,  agus  air  son  na  fianuis  a  chum 
iad. 

10  Agus  ghlaodh  iad  le  guth 
mòr,  ag  ràdh,  Cia  fhad  a  bhith- 
eas,  o  Thighearna  naomh  agus 
fhìrinnich,  gus  an  dean  thu 
breitheanas,  agus  an  dìol  thu  ar 
fuil-ne  orrasan  a  ta  'nan  còmh- 
nuidh  air  an  talamh  ? 

1 1  Agus  thugadh  do  gach  aon 
diubh  trusgana  fada  geala,  agus  a 
dubhradh  riu,  iad  a  ghabhail  fois 
fathast  rè  ùine  bhig,  gus  am 
biodh   an  comh-sheirbhisich  mar 

an  ceudna,  agus  am  bràithrean  a 
rachadh  a  mharbhadh  mar  a  chaidh 
iadsan,  air  an  coimhlionadh. 

12  Agus  dh'amhairc  mi  'nuair 
a  dh'fhosgail  e  an  seathadh 
seula,  agus  feuch,  bha  crith  mhòr 
thalmhainn  ann,  agus  dh'fhàs  a' 
ghrian  dubh  mar  shaic-eudach 
ròin,  agus  dh'f  hàs  a'  ghealach  mar 
fhuil. 

13  Agus  thuit  reulta  nèimhe 
air  an  talamh,  mar  a  thilgeas 
craobh-fhìge  a  fìgean  anabaich, 
'nuair  a  chrathar  i  le  gaoith 
mhòir : 

14  Agus  chaidh  nèamh  thairis 
mar  rola  leabhair  air  f  hilleadh  air 
a  chèile ;  agus  dh'atharraicheadh 
gach  beinn  agus  eileàn  as  an  ion- 
adaibh  fèin: 

15  Agus  dh'fholaich  rìghre  na 
talmhainn,  agus  na  daoine  mòra, 
agus  na  daoine  saoibhir,  agus  na 
h-àrd-cheannardan,agus  nadaoine 
cumhachdach,  agus  gachtràil,  agus 
gach  duine  saor,  iad  fèin  ann  an 
uamhaibh  agus  ann  an  creagaibh 
nam  beann ; 

16  Agus  thubhairt  iad  ris  na 
slèibhtibh  agus  ris  na  creagaibh, 
Tuitibh  oirnne,  agus  folaichibh 
sinn  o  ghnùis  an  tia  tha'na  shuidhe 
air  an  righ-chaithir,  agus  o  f  heirg 
an  Uain : 

17  Oir  thàinig  là  mòr  'f  heirge-san, 
agus  cò  a  dh'f  heudas  seasamh  ? 

CAIB.  VII. 

3  Tha  aingeal  a*  cur  seula  air 
seirbhisich  JDhè  'nan  eudanaibh. 
4  Aireamh  na  muinntir  a  sheul- 
aicheadh :  do  threubhaibh  Israeil 
fa  leth  àireamh  shonraichte. 

AGUS  an  dèigh  nan  nithe  sin, 
chunnaic  mi  ceithir  aingil 
'nan  seasamh  air  ceithir  oisinnibh 


na  talmhainn,  a'  cumail  ceithir 
ghaothanna  na  talmhainn,  chum 
nach  sèideadh  a'  ghaoth  air  an 
talamh,  no  air  an  fhairge,  no  air 
aon  chraoibh. 

2  Agus  chunnaic  mi  aingeal  eile 
ag  èirigh  o'n  àird  an  ear,  aig 
an  robh  seula  an  Dè  bheò :  agus 
ghlaodh  e  le  guth  mòr  ris  na  ceithir 
aingil,  d'an  d'thugadh  cumhachd 
cron  a  dheanamh  air  an  talamh 
agus  airsan  f  hairge, 

3  Ag  ràdh,  na  deanaibh  doch- 
ann  do'n  talamh,  no  do'n  fhairge, 
no  do  na  craobhaibh,  gus  an  cuir 
sinn  seula  air  seirbhisich  ar  Dè  air 
clàraibh  an  eudain. 

4  Agus  chuala  mi  àireamh  na 
droinge  a  sheulaicheadh :  ceud 
agus  dà  fhichead  agus  ceithir  mìle, 
a  sheulaicheadh  do  uile  threubh- 
aibh  chloinn  Israeil. 

5  Sheulaicheadh  dà  mhìle 
dheug  do  thrèibh  Iuda.  Sheuì- 
aicheadh  dà  mhìle  dheug  do 
thrèibh  Reubein.  Sheulaicheadh 
dà  mhìle  dheug  do  thrèibh  Ghad. 

6  Sheulaicheadh  dà  mhìle  dheug 
do  thrèibh  Aseir.  Sheulaicheadh 
dà  mhìle  dheug  do  thrèibh  Neph- 
talim.  Sheulaicheadh  dà  mhìle 
dheug  do  thrèibh  Mhanaseis. 

7  Sheulaicheadh  dàmhìle  dheug 
do  thrèibh  Shimeoin.  Sheulaich- 
eadh  dà  mhìle  dheug  do  thrèibh 
Lebhi.  Sheulaicheadh  dà  mhìle 
dheug  do  thrèibh  Isachair. 

8  Sheulaicheadh  dàmhìle  dheug 
do  thrèibh  Shabuloin.  Sheulaich- 
eadh  dà  mhìle  dheug  do  thrèibh 
Ioseiph.  Sheulaicheadh  dàmhìie 
dheug  do  thrèibh  Bheniamin. 

9  An  dèigh  so,  dh'amhairc  mi, 
agus  feuch,  sluagh  mòr,  nach 
robh  neach  sam  bith  comasach 
air  àireamh,  do  na  h-uile  chinn- 
eachaibh,  agus  threubhaibh,  agus 

shluaghaibh,  agus  theangaibh,  'nan 
seasamh  an  làthair  na  righ-chaith- 
reach,  agus  an  làthair  an  Uain,  air 
an  sgeadachadh  le  trusganaibh 
fada  geala,  agus  pailm  aca  'nan 
làmhaibh ; 

10  Agus  ghlaodh  iad  le  guth  àrd, 
ag  ràdh,  Slàinte  d'ar  Dia-ne  a  ta 
'na  shuidhe  air  an  righ-chaithir, 
agus  do'n  Uan. 

11  Agus  sheas  na  h-aingil  uile 
timchioll  na  righ-chaithreach,  a- 
gus  nan  seanair,  agus  nan  ceithir 
bheathach,  agus  thuit  iad  air  an 
aghaidh  an  làthair  na  righ-chaith- 
reach,  agus  rinn  iad  aoradh  do 
Dhia, 

12  Ag  ràdh,  Amen :  Moladh, 
agus  glòir,  agus  gliocas,  agus 
buidheachas,  agus  urram,  agus 
cumhachd,  agus  neart  gu  robh  d'ar 
Dia-ne  gu  saoghal  nan  saoghal. 
Amen. 

13  Agus  fhreagair  aon  do  na 
seanairibh,  ag  ràdh  rium,  Cò  iad 
sin  a  ta  air  an  sgeadachadh  le  trus- 
ganaibh  fada  geala?  agus  cia  as  a 
thàinig  iad  ? 

14  Agus  thubhairt  mi  ris,  A 
Thighearn,  tha  fhios  agad-sa. 
Agus  thubhairt  e  rium,  Is  iad  so 
iadsan  a  thàinig  à  h-àmhghar 
mòr;  agus  nigh  iad  an  trusgain, 
agus  rinn  iad  geal  iad  ann  am  fuil 
an  Uain. 

15  Uime  sin  tha  iad  an  làthair 
righ-chaithreach  Dhè,  agus  a'dean- 
amh  aoraidh  dha  a  là  agus  a 
dh'oidhche,  'na  theampull :  agus 
gabhaidh  an  ti,  a  tha  'na  shuidhe 
air  an  righ-chaithir,  còmhnuidh 
'nam  measg. 

16  Cha  bhi  ocras  orra  tuileadh, 
no  tart  ni's  mò;  cha  mhò  a  thuit- 
eas  a'  ghrian  orra,  no  teas  air  bith 


17  Oir  beathaichidh  an  t-Uan, 
a  tha  am  meadhon  na  righ- 
chaithreach,  iad,  agus  treòraichidh 
e  iad  gu  tobraichibh  do  uisge  r.a 
beatha :  agus  tiormaichidh  Dia 
gach  deur  o'n  sùilibh. 

CAD3.  VIII. 

1  'Nuair  a  dh'fhosgladh  an  seachd* 
amh  seula,  2  tha  seachd  trom- 
paidean  air  an  tabhairt  do 
sheachd  ainglibh.  3  Tha  aingeal 
eile  a'  cur  tùis  maille  ri  urnuigh- 
ibh  nan  naomh  air  an  altair  òir. 

AGUS  an  uair  a  dh'f  hosgail  e 
an  seachdamh  seula,  bha 
tosd  air  nèamh  mu  thimchioll 
leth-uaire. 

2  Agus  chunnaic  mi  na  seachd 
aingil  a  sheas  am  fianuis  Dè;  agus 
thugadh  dhoibhsan  seachd  trom- 
paidean. 

3  Agus  thàinig  aingeal  eile, 
agus  sheas  e  aig  an  altair,  agus 
tùiseir  òir  aige ;  agus  thugadh 
dha  mòran  tùise,  chum  gu'n 
d'thugadh  se  e  maille  ri  urnuigh- 
ibh  nan  uile  naomh  air  an  altair 
òir,  a  bha'n  làthair  na  righ-chaith- 
reach. 

4  Agus  chaidh  deatach  na  tùise 
suas  maille  ri  urnuighibh  nan 
naomh,  o  làimh  an  aingil,  an  làth- 
air  Dhè. 

5  Agus  ghlac  an  t-aingeal  an 
tùiseir,  agus  lìon  se  e  le  teine  na 
h-altair,  agus  thilg  e  air  an  tal- 
amh  e :  agus  bha  guthanna,  agus 
tairneanaich,  agus  dealanaich,  a- 
gus  crith-thalmhainn  ann. 

6  Agus  dh'ulluich  na  seachd 
aingil,  aig  an  robh  na  seachd 
trompaidean,  iad  fèin,  chum  an 
sèideadh. 

7  Agus  shèid  an  ceud  aingeal, 
agus  bha  clocha-meallain  ann,  a- 
gus  teine  air  am  measgadh  le  fuil, 
agus  thilgeadh  air  an  talamh  iad ; 
agus  loisgeadh  an  treas  cuid  do  na 
craobhaibh,  agus  am  feurglas  uile. 

8  Agus  shèid  an  dara  aingeal, 
agus  thilgeadh  mar  gu'm  bu 
bheinn  mhòr  a'  losgadh  le  teine 
anns  an  f  hairge  :  agus  dh'fhàs  an 
treas  cuid  do'n  f  hairge  'na  fuil : 

9  Agus  fhuair  an  treas  cuid  do 
na  creutairibh,  a  bha  anns  an 
fhaìrge,  aig  an  robh  beatha,  bàs ; 
agus  sgriosadh  an  treas  cuid  do  na 
longaibh. 

10  Agus  shèid  an  treas  aingeal, 
agus  thuit  reult  mhòr  o  nèamh, 
a'  dearg-lasadh  mar  lòchran,  agus 
thuit  i  air  an  treas  cuid  do  na 
h-aimhnibh,  agus  air  na  tobraich- 
ibh  uisge : 

1 1  Agus  is  e  an  t-ainm  a  ghoir- 
ear  do'n  reult  Burmaid :  agus 
rinneadh  an  treas  cuid  do  na 
h-uisgibh  'nam  burmaid;  agus 
fhuair  mòran  dhaoine  bàs  leis  na 
h-uisgibh,  do  bhrìgb  gu'n  d'rinn- 
eadh  searbh  iad. 

12  Agus  shèid  an  ceathramh 
aingeal,  agus  bhuaileadh  an  treas 
cuid  do'n  ghrèin,  agus  an  treas 
cuid  do'n  ghealaich,  agus  an  treas 
cuid  do  na  reultaibh;  ionnus  gu'n 
d'rinneadh  an  treas  cuid  diubh 
dorcha,  agus  nach  do  dhealraich 
an  là  rè  an  treas  cuid  dheth,  no 
an  oidhche  air  a'  mhodh  cheudna. 

13  Agus  dh'amhairc  mi,  agus 
chuala  mi  aingeal  ag  itealaich  ann 
am  meadhon  nèimhe,  ag  ràdh 
le  guth  àrd,  Is  truagh,  truagh, 
truagh,  do  luchd-àiteachaidh  na 
talmhainn,  air  son  ghuthanna  eile 


trompaide  nan  tri  aingeal  a  tha 
fathast  gu  sèideadh ! 

CAIB.  IX. 

1  Air  sèideadh  do'n  chùigcadh 
aingeal,  tha  reult  a'  tuiteam  o 
nèamh,  d'am  bheil  iuchair  sluichd 
an  duhh-aigein  air  a  tahhairt: 
13  Tha  an  seathadh  trompaid 
air  a  sèideadh. 

AGUS  shèid  an  cùigeadh  ain- 
geal  a  thrompaid,  agus 
chunnaic  mi  reult  a'  tuiteam  o 
nèamh  chum  na  talmhainn :  agus 
thugadh  dha  iuchair  sluichd  an 
dubh-aigein l. 

2  Agus  dh'fhosgail  e  slochd  an 
dubh-aigein,  agus  dh'èirich  deat- 
ach  as  an  t-slochd,  mar  dheataich 
àmhuinn  mhòir  theintich;  agus 
rinneadh  a'  ghrian  agus  an  t-athar 
dorcha,  le  deataich  an  t-sluichd. 

3  Agus  thàinig  a  mach  as  an 
deataich  air  an  talamh  locuist; 
agus  thugadh  cumhachd  dhoibh, 
a  rèir  mar  a  tha  cumhachd  aig 
scorpionaibh  na  talmhainn. 

4  Agus  a  dubhradh  riu  gun  iad 
a  dheanamh  dochann  2  air  feur  na 
talmhainn,  no  air  ni  sam  bith 
glas,  no  air  craoibh  sam  bith,  ach 
air  na  daoinibh  sin  a  mhàin  aig 
nach  'eil  seula  Dhè  air  clàr  an 
eudain. 

5  Agus  thugadh  dhoibh,  cha'n 
e  gu  marbhadh  siad  iad,  ach  gu'm 
biodh  iad  air  am  pianadh  rè  chùig 
miosa :  agus  bha  am  pian  cos- 
mhuil  ri  pèin  scorpion,  'nuair  a 
bhuaileas  e  duine. 

6  Agus  anns  na  làithibh  sin 
iarraidh  daoine  am  bàs,  agus  cha'n 
f  haigh  iad  e ;  agus  bithidh  dèidh 


an  t-sluic  gun  aigein. — 2  dochair,  cron. 

aca  air  bàsachadh,  agus  teichidh 
am  bàs  uatha. 

7  Agus  bha  cruth  nan  locust 
cosmhuil  ri  h-eachaibh  air  an 
ulluchadh  chumcathaj  agus  bha 
air  an  cinn  mar  gu'm  biodh  crùin 
cosmhuil  ri  h-òr,  agus  bha  an  agh- 
aidhean  cosmhuil  ri  h-aghaidhibh 
dhaoine. 

8-  Agus  bha  folt  orra  cosmhuil 
ri  folt  bhan,  agus  bha  am  fiacla 
marfhiacla  leòmhan. 

9  Agus  bha  aca  uchd-èididhean, 
mar  uchd-èididhean  iaruinn ;  agus 
bha  fuaim  an  sgiathan  mar  f  huaim 
charbada  mhòran  each  a'  ruith 
chum  catha. 

10  Agus  bha  earbuill  aca  cos- 
mhuil  ri  scorpionaibh,  agus  bha 
gathanna  'nan  earblaibh  :  agus  We 
an  cumhachd  daoine  a  chiurradh 
rè  chùig  mìosa. 

11  Agus  bha  righ  aca  os  an 
ceann,  eadhon  aingeal  an  dubh- 
aigein,  agus  'se  's  ainm  dha  san 
Eabhra  Abadon,  ach  anns  a' 
Ghrèigis  'se  's  ainm  dha  Apolion. 

12  Chaidh  aon  trnaighe  thairis; 
feuch,  tha  dà  thruaighe  ri  teachd 
fethast  an  dèigh  so. 

13  Agus  shèid  an  seathadh  ain- 
geal  a  thrompaid,  agus  chuala  mi 
guth  o  cheithir  adharcaibh  na 
h-altair  òir,  a  tha'm  fianais  Dè. 

_  14  Ag  ràdh  ris  an  t-seathadh 
aingeal  aig  an  robh  an  trompaid, 
Fuasgail  na  ceithir  aingil,  a  tha 
ceangailte  aig  an  amhainn  mhòir 
Euphrates. 

15  Agus  dh'fhuasgladh  na 
ceithir  aingil,  a  bha  ulluichte  fa 
chomhair  uaire,  agus  là,  agus 
mìos,  agus  bliadhna,  chum  gu'm 
marbhadh  iad  an  treas  cuid  do 
dhaoinibh. 

16  Agus  Ue  àireamh  armailtean 
a'  mharc-shluaigh  fichead  mìle  do 


dheich  mìltibh :  agus  chuala  mi 
an  àireamh. 

17  Agus  mar  so  chunnaic  mi 
na  h-eich  anns  an  taisbeanadh, 
agus  iadsan  a  shuidh  orra,  aig  an 
robh  uchd-èididhean  do  theine, 
agus  do  hiacint,  agus  do  phronn- 
usc  :  agus  bha  cinn  nan  each  mar 
chinn  leòmhan ;  agus  as  am  beoii 
thàinig  a  mach  teine,  agus  deat- 
ach,  agus  pronnusc. 

18  Leis  na  tri  plàighibh  so 
mharbhadh  an  treas  cuid  do 
dhaoinibh,  leis  an  teine,  agus  leis 
an  deataich,  agus  leis  a'  phronn- 
usc,  a  chaidh  amach  as  am  beoil. 

19  Oir  tha  an  cumhachda  'nam 
beul,  agus  'nan  earblaibh :  oir  bha 
an  earbuill  cosmhuil  ri  nathraich- 
ibh  nimhe,  agus  bha  cinn  aca,  agus 
leo  sin  ni  iad  dochann1. 

20  Agus  cha  do  ghabh  a'  chuid 
eile  do  na  daoinibh  nach  do 
mharbhadh  leis  na  plàighibh  sin, 
aithreachas  do  oibribh  an  làmh, 
ionnus  nach  deanadh  iad  aoradh 
do  dheamhnaibh,  agus  do  dheal- 
bhaibh  òir,  agus  airgid,  agus  umha, 
agus  cloiche,  agus  fiodha;  nach 
urradh  faicinn,  no  cluinntinn,  no 
imeachd : 

21  Agus  cha  mhò  a  ghabh  iad 
aithreachas  d'am  mortaibh,  no 
d'an  strìopachas,no  d'an  gadachd- 
aibh. 

CAIB.  X. 

1  Tha  e  faicinn  aingil  threin  aig 
an  robh  leabhar  fosgailte  'na 
làimh :  6  neach  a  tha  toirt 
mionnan  airsan,  a  tha  beò  gu 
siorruidh,  nach  bi  aimsir  ni's 
mò  ann. 

AGUS    chunnaic   mi  aingeal 
cumhachdach  eile  a'  teachd 
a  nuas  o  nèamh,  air  a  sgeadach- 

adh  le  neul,  agus  bogha-uisge l  air 
a  cheann,  agus  'aghaidh  mar  a' 
ghrian,  agus  a  chosa  mar  phost- 
aibh  teine. 

2  Agus  bha  aige  'na  làimh 
leabhran  fosgailte :  agus  chuir  e 
a  chos  dheas  air  an  fhairge,  agus 
a  chos  chlì  air  an  talamh, 

3  Agus  ghlaodh  e  le  guth 
àrd,  mar  a  bheuchdas  leòmhan  : 
agus  an  uair  a  ghlaodh  e,  labhair 
seachad  tairneanaich  an  guthanna 
fèin. 

4  Agus  an  uair  a  labhair  na 
tairneanaich  an  guthanna  fèin, 
bha  mi  dol  a  sgrìobhadh :  agus 
chuala  mi  guth  o  nèamh,  ag  ràdh 
rium,  Seulaich  na  nithe  a  labhair 
na  seachd  tairneanaich,  agus  na 
sgrìobh  iad. 

5  Agus  thog  an  t-aingeal,  a 
chunnaic  mi  'na  sheasamh  air  a' 
mhuir,  agus  air  an  talamh,  a  làmh 
gu  nèamh, 

6  Agus  mhionnaich  e  airsan,  a 
tha  beò  gu  saoghal  nan  saoghal, 
a  chruthaich  nèamh  agus  na  nithe 
a  ta  ann,  agus  an  talamh  agus 
na  nithe  a  ta  ann,  agus  an  fhairge 
agus  na  nithe  a  ta  innte,  Nach  bi 
aimsir  ann  ni's  mò ; 

7  Ach  ann  an  làithibh  gutha 
an  t-seachdamh  aingil,  'nuair  a 
thòisicheas  e  air  sèideadh,  an  sin 
gu'm  biodh  rùn-dìomhair  Dhè 
air  a  chrìochnachadh,  mar  a 
dh'innis  e  d'a  sheirbhisich  na 
fàidhean. 

8  Agus  labhair  an  guth,  a  chuala 
mi  o  nèamh,  rium  a  rìs,  agus 
thubhairt  e,  Imich,  glac  an  leabh- 
ran  a  tha  fosgailte  ann  an  làimh 
an  aingil  a  tha  'na  sheasamh  air 
an  fhairge,  agus  air  an  talamh. 

9  Agus  chaidh  mi  dh'ionnsuidh 
an  aingil,  agus  thubhairt  mi  ris 


Thoir  dhomsa  an  leabhran :  agus 
a  deir  esan  rium,  Glac,  agus  ith 
suas  ej  agus  ni  e  do  bhroinn 
searbh,  ach  bithidh  e  ann  do  bheul 
milis  mar  mhil. 

10  Agus  ghlac  mi  an  leabhran 
à  làimh  an  aingil,  agus  dh'ith  mi 
suas  e ;  agus  bha  e  ann  mo  bheul 
milis  mar  mhil ;  agus  an  uair  a 
dh'ith  mi  e,  rinneadh  mo  bhrù 
searbh. 

1 1  Agus  thubhairt  e  rium,  Is 
èigin  duit  a  rìs  fàidheadaireachd 
a  dheanamh  am  fianuis  shlògh, 
agus  chinneach,  agus  theanga,  agus 
rìghre  lìonmhor. 

CAIB.  XI. 

3  Tha  an  dà  fhianuis  a'  deanamk 
fàidheadaireachd:  6  tha  cumh- 
achd  aca  nèamh  a  dhruideadhy 
ionnus  nach  bi  uisge  ann.  14 
Tha'n  dara  truaighe  air  dol 
thairis.  16  Tha  an  seachdamk 
trompaid  air  a  sèideadh. 

AGUS  thugadh  dhomh  cuilc 
cosmhuil  ri  slait :  agus  sheas 
an  t-aingeal,  ag  ràdh,  Eirich,  agus 
tomhais  teampull  Dhè,  agus  an 
altair,  agus  iadsan  a  tha  deanamh 
aoraidh  ann. 

2  Ach  fàg  a  mach  a'  chuirt  a 
tha'n  taobh  a  muigh  do'n  team- 
pull,  agus  na  tomhais  i :  oir  thug- 
adh  i  do  na  Cinnich :  agus  salt- 
raidh  iad  fo'ncosaibh  a'  chaithir 
naomlia  rè  dhà  mhìos  agus  dhà 
fhichead. 

3  Agus  bheir  mise  cumhachd 
do  m'  dhithis  fhianuisean,  agus 
ni  iad  fàidheadaireachd  rè  mìle 
agus  dà  cheud  agus  tri  fichead  là, 
eudaichte  ann  an  saic-eudach. 

4  Is  iad  so  an  dà  chrann  ola, 
agus  an  dà  choinnleir  a  tha  *nan 


bogha-frois. 

seasamh  an   làthair  Dhè  na  tal- 
mhainn. 

ò  Agus  ma  chiurras  neach  air 
bith  iad,  thèid  teine  amach  as  am 
beul,  agus  claoidhidh  e  an  naimh- 
dean :  agus  ma  chiurras  neach 
air  bith  iad,  is  èigin  da  bhi  air  a 
mharbhadh  mar  so. 

6  Tha  cumhachd  aca  so  nèamh 
a  dhùnadh  ionnus  nach  bi  uisge 
ann,  ann  an  làithibh  am  f  àidhead- 
aireachd-san :  agus  tha  cumhachd 
aca  air  uisgibh  chum  an  tionn- 
dadh  gu  fuil,  agus  an  talamh  a 
bhualadh  leis  an  uile  phlàigh,  co 
minic  's  is  toil  leo. 

7  Agus  an  uair  a  chrìochnaich- 
eas  iad  am  fianuis,  ni  am  fiadh- 
bheathachadh'èireasasant-slochd 
gun  aigeal l  cogadh  'nan  aghaidh, 
agus  bheir  e  buaidh  orra,  agus 
marbhaidh  e  iad. 

8  Agus  bithidh  an  cuirp  mharbha 
'nan  luidhe  ann  an  sràid  na  caith- 
reach  mòire,  d'an  goirear  gu 
spioradail  Sodom  agus  an  Eiphit, 
far  mar  an  ceudna  an  do  cheus- 
adh  ar  Tighearn. 

9  Agus  chi  iadsan  do  na  sluagh- 
aibh,  agus  do  threubhaibh,  agus 
do  theangaibh,  agus  do  chinneach- 
aibh,  an  cuirp  mharbha  rè  thri 
làithean  gu  leth,  agus  cha  leig  iad 
an  cuirp  mharbha  a  chur  ann  an 
uaighibh. 

10  Agus  ni  luchd-àiteachaidh 
na  talmhainn  gairdeachas  os  an 
ceann,  agus  bithidh  iad  subhach, 
agus  cuiridh  iad  tiodhlacan 
dh'ionnsuidh  a  chèile ;  do  bhrìgh 
gu'n  do  phian  an  dà  fhàidh  so 
iadsan,  a  bha  chòmhnuidh  air  an 
talamh. 

1 1  Agus  an  dèigh  thri  làithean 
gu  leth,  chaidh  Spiorad  na  beatha 
o  Dhia  a  steach  annta,  agus  sheas 


iad  air  an  cosaibh,  agus  thuit  eaga' 
mòr  orrasan  a  chunnaic  iad. 

12  Agus  chual  iad  guth  mòr  o 
nèamh,  ag  ràdh  riu,  Thigibh  a 
nìos  an  so.  Agus  ehaidh  iad  suas 
do  nèamh  air  neul,  agus  ehunnaic 
an  naimbdean  iad. 

13  Agus  anns  an  uair  sin  fèin 
bha  crith  mhòr  thalmhainn  ann, 
agus  thuit  an  deicheamh  cuid  do'n 
chaithir2,  agus  mharbhadh  seachd 
mìle  pearsa  sa'  chrith-thal- 
mhainn :  agus  ghabh  a'  chuid 
eile  eagal,  agus  thug  iad  glòir  do 
Dhia  nèimhe. 

14  Chaidh  an  dara  truaighe 
thairis ;  feuch,  thig  an  treas 
truaighe  gu  h-aithghearr. 

15  Agus  shèid  an  seachdamh 
aingeal  a  thrompaid,  agus  bha 
gutìianna  mòra  air  nèamh,  ag 
ràdh,  Hinneadh  rìoghachdan  an 
t-saoghail  'nan  rìoghachdaibh  d'ar 
Tighearn,  agus  d'a  Chriosd-san, 
agus  bithidh  e  'na  Righ  gu  saoghal 
nan  saoghal. 

16  Agus  thuit  na  ceithir  sean- 
aire  fichead,  a  bha  'nan  suidhe  air 
an  caithrichibh  am  fianuis  Dè, 
sìos  air  an  aghaidh,  agus  rinn  iad 
aoradh  do  Dhia, 

1 7  Ag  ràdh,  Bheireamaid  buidh- 
eachas  duitse,  o  Thighearna  Dhè 
uile-chumhachdaich,  a  ta,  agus 
a  bha,  agus  a  bhitheas ;  air  son 
gu'n  do  ghabh  thu  do  chumhachd 
mòr  a  t'ionnsuidh,  agus  gu'n  do 
rìoghaich  thu. 

18  Agus  bha  fearg  air  na  cinn- 
ich,  agus  thàinig  t'fhearg-sa,  agus 
àm  nam  marbh  gu'n  tugtadh 
breth  orra,  agus  gu'n  tugadh 
tusa  duais  do  d'  sheirbhisich  na 
fàidhean,  agus  do  na  naoimh, 
agus  dhoibhsan  air  am  bheil  eagaì 
t'ainme,  do   na  big   agus  do  na 

mòir,  agus  gu  sgriosadh  tu  iadsan 
à  sgriosas  an  talamh. 

19  Agus  dh'fhosgladh  teamr 
pull  Dè  air  nèamh,  agus  chunncas 
ann  a  theampull  àirc  a'  choimh- 
cheangail :  agus  bha  dealanaich, 
agus  guthanna,  agus  tairnean- 
aich,  agus  crith-thalmhainn,  agus 
clocha-meallain  mòra  ann. 

CAIB.  XII. 

1  Tha  hean  a  bha  sgeadaichte  leis 
a1  ghrèin,  ri  saothair-chloinne : 
4  Thdn  dragon  viòr  dearg  'na 
sheasamh  fa  comhair,  ullamh  gus 
a  leanabh  a  shlugadh  suas.  6 
'Nuair  a  dk'aiseadadh  i}  theich 
i  dtfnfhàsach. 

AGUS  chunncas  iongantas 
mòr  air  nèamh,  bean  air  a 
sgeadachadh  leis  a'  ghrèin,  agus 
a'  ghealach  fuidh  a  cosaibh,  agus 
air  a  ceann  crùn  do  dhà  reult 
dheug. 

2  Agus  air  dhi  bhi  torrach, 
ghlaodh  i,  ri  saothair-chloinne, 
agus  bha  i  air  a  pianadh  chum  a 
h-aisead. 

3  Agus  chunncas  iongantas 
eile  air  nèamh,  agus  feuch,  dra- 
gon1  mòr  dearg,  aig  an  robh 
seachd  cinn,  agus  deich  adhairc- 
ean,  agus  air  a  chinn  seachd 
crùin. 

4  Agus  tharruing  'earball  an 
treas  cuid  do  reukaibh  nèimhe, 
agus  thilg  e  iad  chum  na  tal- 
mhainn :  agus  sheas  an  dragon  fa 
chomhair  na  mnà,  a  bha  ullamh 
gu  bhi  air  a  h-aisead,  chum  a 
ìeanabh  a  shlugadh  suas  'nuair  a 
bheireadh  i  e. 

5  Agus  rug  i  leanabh  mic,  a 
bha  gus  na  cinnich  uile  a  riagh- 
ladh  le  slait  iaruinn  :  agus  thog- 
adh   a  leanabh  suas  chum  Dhè, 


agus    chum    a    righ-chaithreach- 
san. 

6  Agus  theich  a'  bhean  do'n 
f  hàsach,  far  am  bheil  arce  ionad 
air  ulluchadh  le  Dia,  chum  gu'm 
biodh  i  air  a  beatbachadh  an  sin 
rè  mìle  agus  dà  cheud  agus  tri 
fichead  là. 

7  Agus  bha  cogadh  air  nèamh; 
rinn  Michael  agus  'aingil  cogadh 
an  aghaidh  an  dragoin,  agus  chog 
an  dragon  agus  'aingil  fèin ; 

8  Agus  cha  d'thug  iad  buaidh, 
cha  mhò  a  fhuaradh  an  àite  ni's 
mò  air  nèamh. 

9  Agus  thilgeadh  a  mach  an 
dragon  mòr,  an  t-seann  nathair 
sin,  d'an  goirear  an  diabhul  agus 
Satan,  a  tha  mealladh  an  t-saogh- 
ail  uile :  thilgeadh  a  mach  e  chum 
na  talmhainn,  agus  thilgeadh  a 
mach  'aingil  maille  ris. 

10  Agus  chuala  mi  guth  mòr 
ag  ràdh  air  nèamh,  A  nis  tha 
slàinte  agus  neart,  agus  rìoghachd 
ar  Dè-ne,  agus  cumhachd  a 
Chriosd  air  teachd  ;  oir  thilgeadh 
sìos  fear-casaid  ar  bràithre,  a  bha 
'gan  casaid  an  làthair  ar  Dè-ne  a 
là  agus  a  dh'oidhche. 

1 1  Agus  thug  iad  buaidh  air 
troimh  f  huil  an  Uain,  agus  troimh 
fhocal  am  fianuis-san ;  agus  cha 
do  ghràdhaich  iad  an  anama  fèin 
gu  bàs. 

1 2  Uime  sin  biodh  gairdeachas 
oirbh,  o  a  nèamha,  agus  oirbhse  a 
tha  'nur  còmhnuidh  annta.  An- 
aoibhinn  do  luchd-àiteachaidh  na 
talmhainn,  agus  na  fairge  !  oir 
thàinig  an  diabhul  a  nuas  d'ur 
n-ionnsuidh,  agus  fearg  ro  mhòr 
air,  do  bhrìgh  gur  fiosrach  e  nach 
'eil  aige  ach  ùine  ghearr. 

13  Agus  an  uair  a  chunnaic  an 
dragon  gu'n  do  thilgeadh  e  chum 
na   talmhainn,  rinn  e  c;eur«lean- 


uabheist. 

mhuinn  ar  a'  mhnaoi,  a  rug  an 
leanabh  mic. 

14  Agus  do'n  mhnaoi  thugadh 
dà  sgèith  iolaire  mòire,  chum 
gu'n  rachadh  i  air  itealaich  leo 
do'n  fhàsach,  chum  a  h-ionaid 
fèin ;  far  am  bheil  i  air  a  h-altrum 
rè  aimsir,  agus  aimsirean,  agus 
leth-aimsìr1,  o  aghaidh  na  nath- 
rach. 

15  Agus  thilg  an  nathair  as  a 
beul  uisge  mar  thuil,  an  dèigh  na 
mnà,  chum  gu'n  tugadh  i  oirre 
bhi  air  a  giùlan  air  falbh  leis  an 
t-sruth. 

16  Agus  rinn  an  talamh  còmh- 
nadh  ris  a'  mhnaoi,  agus  dh'fhos- 
gail  an  talamh  abheul,  agus  shluig 
e  suas  an  tuil,  a  thilg  an  dragon  as 
a  bheul. 

17  Agus  bha  fearg  air  an  dragon 
ris  a'  mhnaoi,  agus  chaidh  e 
dheanamh  cogaidh  ris  a'  chuid 
eile  d'a  sliochd,  a  tha  coimhead 
àitheanta  Dhè,  agus  aig  am  bheil 
fianuis  Iosa  Criosd. 

CAIB.  XIII. 

1  Tha  fiadh-bheathach  ag  èirigh  as 
an  fhairge  le  seachd  cinn  agns 
deich  adhaircean.  1 1  Thafiadh- 
bheathach  eile  «'  teachd  a  nìos  as 
an  talamh,  14  agus  e'  toirtfa'n- 
ear  dealbh  bhi  air  a  dheanamh 
do'ji  cheud  fhiadh-bheathach. 

AGUS  sheas  mi  air  gaineamh 
na  fairge,  agus  chunnaic  mi 
fiadh-bheathach  ag  èirigh  suas  as 
an  fhairge,  aig  an  robh  seachd 
cinn,  agus  deich  adhaircean,  agus 
air  'adharcaibh  deich  crùin,  agus 
ai'r  a  chinn  ainm  toibheim. 

2  Agus  bu  chosmhuil  am 
fiadh-bheathach,  a  chunnaic  mi,  ri 


leopard,  agus  bha  a  chosan  mar 
chosaibh  math-ghamhna,  agus  a 
bheul  mar  bheul  leòmhain  :  agus 
thug  an  dragon  a  neart,  agus  a 
chaithir,  agus  cumhachd  mòr 
dha. 

3  Agus  chunnaic  mi  aon  d'a 
cheannaibh  mar  gu'm  biodh  e  air 
a  Jotadh  gu  bàs;  agus  leighiseadh 
a  chneadh  bhàsmhor:  agus  ghabh 
an  talamh  uile  iongantas  an  dèigh 
an  fhiadh-bheathaich. 

4  Agus  rinn  iad  aoradh  do'n 
dragon,  a  thug  a  chumhachd  do'n 
f  hiadh-bheathach :  agus  rinn  iad 
aoradh  do'n  fhiadh-bheathach,  ag 
ràdh,  Cò  a  ta  cosmhuil  ris  an 
f  hiadh-bheathach  ?  Cò  a  ta  com- 
asach  air  cogadh  a  dheanamh  'na 
aghaidh  ? 

5  Agus  thugadh  dha  beul  a' 
labhairt  nithe  mòra,  agus  thoi- 
bheum  ;  agus  thugadh  cumhachd 
dha  cogadh  a  dheanamh  rè  dhà 
mhìos  agus  dà  f  hichead. 

6  Agus  dh'fhosgail  e  'bheul  ann 
an  toibheum  an  aghaidh  Dhè, 
chum  toibheum  a  thoirt  d'a  ainm, 
agus  d'a  phàilluin,  agus  do'n 
dream  a  ta  'nan  còmhnuidh  air 
nèamh. 

7  Agus  thugadh  dha  cogadh 
dheanamh  an  aghaidh  nan  naomh, 
agus  buaidh  a  thoirt  orra :  agus 
thugadh  dha  cumhachd  os  ceann 
gach  uile  thrèibh,agus  theangaidh, 
agus  chinnich. 

8  Agus  ni  iadsan  uile,  a  tha 
'nan  còmhnuidh  air  an  talamh, 
aoradh  dha,  aig  nach  'eil  an  ain- 
mean  sgrìobhta  ann  an  leabhar 
beatha  an  Uain,  a  mharbhadh  o 
thoiseach  an  t-saoghail. 

9  Ma  ta  cluas  aig  neach  air 
bith,  èisdeadh  e. 


am,  agus  amanna,  agus 


leth-àì 

10  Ma  bheir  neach  air  bith  am 
braighdeanas,  thèid  e  ara  braigh- 
deanas :  raa  mharbhas  neach  air 
bith  leis  a'  chlaidheamh,  is  èigin 
e  fèin  bhi  air  a  mharbhadh  leis  a' 
chlaidheamh.  Is  ann  an  so  a 
ta  foighidin  agus  creidimh  nan 
naomh. 

11  Agus  chunnaic  mi  fiadh- 
bheathach  eile  ag  èirigh  as  an 
talamh  ;  agus  bha  aige  dà  adhairc 
cosmhuil  ri  uan,  agus  labhair  e 
mar  dhragon. 

12  Agus  tha  e  a'  cur  an  gnìorah 
cumhachd  a'  cheud  f  hiadh-bheath- 
aich  uile  'na  fhianuis,  agus  tha  e 
toirt  air  an  talamh,  agus  orrasan 
a  tha  'nan  còmhnuidh  ann,  aoradh 
dheanamh  do'n  cheud  fhiadh- 
bheathach,  aig  an  robh  a  lot  bàs- 
mhor  air  a  leigheas. 

13  Agus  tha  e  a'  deanamh 
chomhara  mòra,  ionnus  gu  bheil 
e  toirt  air  teine  teachd  a  nuas  o 
nèamh  air  an  talamh,  ann  am 
fianuis  dhaoine. 

14  Agus  tha  e  a'  mealladh  na 
droinge,  a  tha  'nan  còmnhuidh  air 
an  talamh,  leis  na  comharaibh  sin 
a  thugadh  dha  a  dheanamh  an 
làthair  an  fhiadh-bheathaich,  ag 
ràdh  ri  luchd-àiteachaidh  na  tal- 
mhainn,  dealbh  a  dheanamh  do'n 
bheathach  aig  an  robh  an  lct 
claidheimh,  agus  a  bha  beò. 

15  Agus  thugadh  cumhachd 
dha  beatha  a  thoirt  do  dhealbh 
an  f hiadh-bheathaich,  ionnus  gu'n 
labhradh  dealbh  an  f  hiadh-bheath- 
aich,  agus  gu'n  tugadh  e  fa'n- 
ear  gu'm  biodh  a  mheud  as  nach 
deanadh  aoradh  do  dhealbh  an 
fhiadh-bheathaich,  air  am  marbh- 
adh. 

16  Agus  tha  e  toirt  air  na  h-uile 
dhaoine,  araon  beag  agus  mòr, 
saoibhir  agus  daoibhir,  saor  agus 


daor,  comhar  a  ghabhail  air  an 
làirah  dheis,  no  air  clàr  an  eudain ; 

17  Agus  nach  feudadh  neach 
sam  bith  ceannach  no  reic,  ach 
esan  aig  am  biodh  an  comhara, 
no  ainm  an  fhiadh-bheathaich,  no 
àireamh  'ainme. 

18  An  so  tha  gliocas.  An  ti 
aig  am  bheil  tuisge,  àirmheadh 
e  àireamh  an  fhiadh-bheathaich  : 
oir  is  àireamh  dhuine  e ;  agus  is  e 
àireamh  sè  ceud  agus  tri  fichead 
agus  sè. 

CAIB.  XIV. 

1  An  t-  Uan  'na  sheasamh  air  sliabh 
Shioin  maille  r'a  chuideachd.  6 
Tha  aingeal  a'  searmonachadh  an 
t-soisgeil.  8  Tuiteam  Bhabiloin. 
15  Foghara  an  t-saoghail,  agus 
cur  a'  chorrain  ann. 

AGUS  dh'amhairc  mi,  agus 
feuch,  Uan  'na  sheasamh 
air  sliabh  Shioin,  agus  maille  ris 
ceud  agus  dà  f  hichead  agus  eeithir 
mìle,  aig  an  robh  ainm  ' Athar-san 
sgrìobhta  air  clàr  an  eudain. 

2  Agus  chuala  mi  guth  o  f hlaith- 
eanas,  mar  fhuaim  mhòran  uisg- 
eacha,  agus  mar  fhuaim  tairnean- 
aich  mhòir ;  agus  chuala  mi  fuaim 
chlàrsairean,  a'  deanamh  ciuil  le'n 
clàrsaichibh  fèin. 

3  Agus  chan  iad  mar  gu'm 
b'òran  nuadh  e  an  làthair  na 
righ-chaithreach,  agus  an  làthair 
nan  ceithir  bheathach,  agus  nan 
seanair  :  agus  cha  b'urradh  neach 
sam  bith  an  t-òran  sin  fhòghlum, 
ach  an  ceud  agus  dà  fhichead 
agus  na  ceithir  mìle,  a  shaoradh 
o'n  talamh. 

4  Is  iad  so  an  dream  nach  do 
shalaicheadh  le  mnàibh ;  oir  is 
òighean  iad ;  is  iad  so  an  dream,  a 
tha  leantuinn  an  Uain  ge  b'e  àit 


CAIB.  XIV. 


437 


an  tèid  e:  shaoradh  iad  so  o 
mheasg  dhaoine,  'nan  ceud  thor- 
adh  do  Dhia,  agus  do'n  Uan. 

5  Agus  'nam  beul  cha  d'fhuar- 
adh  cealg  :  oir  tha  iad  gun  smàl x 
an  làthair  righ-chaithreach  Dhè. 

6  Agus  chunnaic  mi  aingeal 
eile  ag  itealaich  ann  am  meadhon 
nèimhe,  aig  an  robh  an  soisgeul 
siorruidh  r'a  shearmonachadh 
dhoibhsan,  a  tha  'nan  còmhnuidh 
air  an  talamh,  agus  do  gach  uile 
chinneach,  agus  thrèibh,  agus 
theangaidh,  agus  shluagh, 

7  Ag  ràdh  le  guth  àrd,  Biodh 
eagal  Dè  oirbh,  agus  thugaibh 
glòir  dha;  oir  thàinig  uair  a 
bhreitheanais :  agus  deanaibh  aor- 
adh  dhasan,  a  rinn  nèamh,  agus 
talamh,  agus  an  fhairge,  agus  na 
tobair  uisge. 

8  Agus  lean  aingeal  eile,  ag 
ràdh,  Thuit,  thuit  Babilon,  a' 
chaithir  mhòr  sin,  do  bhrìgh 
gu'n  d'thug  i  air  gach  uile  chinn- 
each  òl  do  fhion  feirge  a  strìop- 
achais. 

9  Agus  lean  an  treas  aingeaJ 
jad,  ag  ràdh  le  guth  àrd,  Ma  ni 
neach  air  bith  aoradh  do'n  f hiadh- 
bheathach,  agus  d'a  dhealbh,  agus 
ma  ghabhas  e  a  chomhara  air  clàr 
'eudain,  no  air  a  làimh, 

10  Olaidh  esan  do  fhìon  feirge 
Dhè,  a  tha  air  a  dhòrtadh  gun 
mheasgadh,ann.an  cupan  'fheirge- 
san:  agus  bithidh  e  air  a  phianadh 
.e  teine  agus  pronnusc,  am  fianuis 
nan  aingeal  naomha,  agus  am 
fianuis  an  Uain. 

11  Agus  bithidh  deatach  am 
pèine-san  ag  èirigh  suas  gu  saoghal 
nan  saoghal :  agus  cha  'n'eil  fois 
sam  bith  a  là  no  dh'oidhche  aca- 
san  a  ni  aoradh  do'n  fhiadh- 
bheathach  agus  d'a  dhealbh,  no 


aig    neach    air    bith    a 
comhara  'ainme-san. 

12  An  so  tha  foighidin  nan 
naomh :  an  so  tha'u  dream  a 
choimhideas  àitheanta  Dhè,  agus 
creidimh  Iosa. 

13  Agus  chuala  mi  guth  o 
nèamh,  ag  ràdh  rium,  Sgrìobh,  Is 
beannaichte  na  mairbh  a  gheibh 
bàs  san  Tighearn,  à  so  a  mach  : 
seadh,  a  deir  an  Spiorad,  chum 
gu  faigh  iad  fois  o'n  saothair; 
agus  leanaidh  an  oibre  iad. 

14  Agus  dh'amhairc  mi,  agus 
feuch,  neul  geal,  agus  air  an  neul 
neach  'na  shuidhe  cosmhuil  ri 
Mac  an  duine,  aig  an  robh  crùn 
òir  air  a  cheann,  agus  corran  geur 
'na  làimh. 

15  Agus  thàinig  aingeal  eile 
mach  as  an  teampull,  a'  glaodh- 
aich  le  guth  àrd  ris  an  ti  a  bha 
'na  shuidhe  air  an  neul,  Sàth  a 
steach  do  chorran,  agus  buain  : 
oir  thàinig  àm  dhuit  buain ;  oir 
tha  foghara  na  talmhainn  abuich. 

16  Agus  shàth  an  ti,  a  bha  'na 
shuidhe  air  an  neul,  a  chorran 
san  talamh ;  agus  bhuaineadh  an 
talamh. 

17  Agus  thàinig  aingeal  eile 
mach  as  an  teampull  a  ta  air 
nèamh,  agus  corran  geur  aige-san 
mar  an  ceudna. 

18  Agus  thàinig  aingeal  eile 
mach  o'n  altair,  aig  an  robh 
cumhachd  os  ceann  teine,  agus 
ghlaodh  e  le  glaodh  àrd  ris  an  ti 
aig  an  robh  an  corran  geur,  ag 
radh,  Sàth  a  steach  do  chorran 
geur,  agus  cnuasaich  bagaidean2 
fìonain  na  talmhainn  :  oir  a  ta  a 
fìon-dhearcan  làn  abuich. 

19  Agus  shàth  an  t-aingeal  a 
chorran  san  talamh,  agus  chnuas- 
aich  e  fìonain  na  talmhainn,  agus 


gun  lochd. — 2  triopuill. 

thilg  e  i  ann  am  f  ìon-amar  mòr 
feirge  Dhè. 

20  Agus  shaltradh  am  fìon- 
amar  an  taobh  a  muigh  do'n 
chaithir,  agus  thàinig  fuil  a  mach 
as  an  fhìon-amar,  gu  srèin  nan 
each,  feadh  mhìle  agus  shè  ceud 
stàid  K 

CAIB.  XV. 

1  Na  seachd  aingil  leis  na  seachd 
plàighibh  deireannach.  3  Oran 
na  muinntir  a  bhuadhaicheas  air 
an  fhiadh-hheathach.  7  Na 
seachd  soithiche  làn  do  fheirge 
JDhè. 

AGUS  chunnaic  mi  comhara 
eile  air  nèamh,  mòr  agus 
iongantach,  seachd  aingii  aig  an 
robh  na  seachd  plàighean  deir- 
eannach  ;  oir  annta  so  tha  fearg 
Dhè  air  a  coimhlionadh. 

2  Agus  chunnaic  mi  mar  gu'm 
b'fhairge  ghìoine,  air  a  measgadh 
le  teine;  agusiadsan  athugbuaidh 
air  an  fhiadh-bheathach,  agus  air 
a  dhealbh,  agus  air  a  chomhara, 
agus  air  àireamh  'ainme,  'nan  seas- 
amh  air  an  f  hairge  ghloine,  agus 
clàrsaiche  Dhè  aca. 

3  Agus  tha  iad  a'  cantuinn  òrain 
Mhaois  òglaich  Dhè,  agus  òrain 
an  Uain,  ag  ràdh,  Is  mòr,  agus  is 
iongantach  t'oibre,  a  Thighearna 
Dhè  uile-chumhachdaich ;  is  ceart 
agus  is  fìor  do  shlighean-sa,  a 
Righ  nan  naomh. 

4  Cò  air  nach  biodh  eagal 
romhad,  O  Thighearn,  agus  nach 
tugadh  glòir  do  t'ainm  ?  oir  is 
tusa  mhàin  a  ta  naomh :  oir  thig 
na  h-uile  chinnich,  agus  ni  iad 
aoradh  ann  do  làthair ;  do  bhrìgh 
gu  bheil  do  bhreitheanais  air  an 
deanamh  follaiseach. 

5  Agus  an  dèigh  so  dh'amhairc 


mi,  agus  feuch,  dh'fhosgladh 
teampull  pàilliun  na  fianuis  air 
nèamh. 

6  Agus  thàinig  a  mach  as  an 
teampull  na  seachd  aingil,  aig  an 
robh  na  seachd  plàighean,  air  an 
sgeadachadh  le  lìon-eudach  glan 
agus  dealrach,  agus  air  an  crios- 
lachadh  mu'n  uchd  le  criosaibh 
òir. 

7  Agus  thug  aon  do  na  ceithir 
bheathaichibh  do  na  seachd  ain- 
gil  seachd  soithichean  òir,  làn  do 
fheirg  an  Dè,  a  ta  beò  gu  saoghal 
nan  saoghal. 

8  Agus  lìonadh  an  teampull  le 
deataich  o  ghlòir  Dhè,  agus  o 
'chumhachd-san ;  agus  cha  b'urr- 
adh  neach  sam  bith  dol  a  stigh 
do'n  teampull,  gus  am  biodh 
seachd  plàighean  nan  seachd  ain- 
geal  air  an  coimhlionadh. 

CAIB.  XVÌ. 

1  Tha  na  h-aingil  a1  dòrtadh  mach 

an  soithiche  làn  dofheirg:  6  Na 

plàighean  a  tha  leantuinn  air  sin. 

15  Thig  Criosd  mar  ghaduiche. 

AGUS  chuala  miguth  mòr  as 
an  teampull,  ag  ràdh  ris  na 
seachd  aingil,  Imichibh,  agus  taom- 
aibh  soithiche  feirge  Dhè  air  an 
talamh. 

2  Agus  dh'imich  an  ceud  ain- 
geal,  agus  thaom  e  a  shoitheach 
air  an  talamh;  agus  dh'eirich 
droch  neasgaid  nimhneach  air  na 
daoinibh  sin  aig  an  robh  comhara 
an  fhiadh-bheathaich,  agus  orra- 
san,  a  rinn  aoradh  d'a  dhealbh. 

3  Agus  thaom  an  dara  aingeal 
a  shoitheach  san  fhairge;  agus 
rinneadh  i  mar  fhuil  duine 
mhairbh :  agus  f huair  gach  anam 
beò  bàs  anns  an  fhairge. 

4  Agus  thaom  an  treas  aingeal 


i.  e.  an  f-ochdamh  cuid  do  mhìle  fearainn , 

a  shoitheach  anns  na  h-aimh- 
nichibh  agus  anns  na  tobraichibh 
uisge ;  agus  rinneadh  iad  'nam  fuil. 

5  Agus  chuala  mi  aingeal  nan 
uisgeacha  ag  ràdh,  Is  cothromach 
thusa,  O  Thighearn,  a  ta_,  agus  a 
bha,  agus  a  bhitheas,  do  bhrìgh 
gu'n  d'thug  thu  breth  air  an  dòigh 
so: 

6  Oir  dhòirt  iadsan  fuil  naomh 
agus  fhàidhean,  agus  thug  thusa 
dhoibh  fuil  r'a  h-òlj  oir  is  toill- 
teanach  iad. 

7  Agus  chuala  mi  neach  eile 
o'n  altair  ag  ràdh,  Seadh,  a  Thigh- 
earna  Dhè  uile-chumhachdaich,  is 
fior  agus  cothromach  do  bhreith- 
eanais. 

8  Agus  thaom  an  ceathramh 
aingeal  a  shoitheach  air  a'  ghrèinj 
agus  thugadh  cuiìihachd  àhada.ome 
a  phianadh  le  h-ain-teas  teine. 

9  Agus  bha  daoine  air  an 
losgadh  le  teas  mòr,  agus  thug 
iad  toibheum  do  ainm  Dhe,  aig 
am  bheil  cumhachd  air  na  plàigh- 
ibh  sin:  agus  cha  d'rinn  iad  aith- 
reachas,  chum  glòir  a  thoirt  dha- 
san. 

10  Agus  thaom  an  cùigeadh 
aingeal  a  shoitheach  air  righ- 
chaithir  an  f  hiadh-bheathaich  j 
agus  rinneadh  a  rìoghachd  dorcha, 
agus  chagainn  daoine  an  teanga 
troimh  phèin, 

11  Agus  thug  iad  toibheum 
do  Dhia  nèimhe  air  son  am  pi- 
anta  agus  an  creuchda,  agus  cha 
do  ghabh  iad  aithreachas  d'an 
gnìomharaibh. 

12  Agus  thaom  an  seathadh 
aingeal  a  shoitheach  air  an  amh« 
ainn  mhòir  Euphrates ;  agus 
thiormaicheadh  a  h-uisge,  chum 
gu'n  ulluichteadh  slighe  rìghrean 
na  h-àirde  'n  ear. 


13  Agus  chunnaic  mi  teachcl  a 
mach  à  beul  an  dragoin,  agus  a 
beul  an  fhiadh  bheathaich,  agus 
à  beul  an  fhàidh-bhrèige,  tri  spio- 
rada  neòghlan,  cosmhuil  ri  los- 
guinn. 

14  Oir  is  iad  sin  spiorada 
dheamhan,  a'  deanamh  chomhara, 
a  tha  dol  a  mach  chum  rìghre  na 
talmhainn,  agus  an  domhain  uile, 
gu'n  cruinneachadh  chum  catha 
là  mhòir  sin  an  Dè  uile-chumh- 
achdaich. 

15  Feuch,  ataim  a'  teachd  mar 
ghaduiche.  Is  beannaichte  esan 
a  ni  faire,  agus  a  ghleidheas  'eud- 
ach,  chum  nach  imich  e  lom- 
nochd,  agus  nach  faic  daoine  a 
nàire. 

16  Agus  chruinnich  e  iad  r'a 
chèile  chum  ionaid  d'an  goirear 
san  Eabhra,  Armagedon. 

17  Agus  thaom  an  scachdamh 
aingeal  a  shoitheach  san  athar  l ; 
agus  thàinig  guth  mòr  a  mach  à 
teampull  nèimhe,  o'n  righ-chaith- 
ir,  ag  ràdh,  Tha  e  deanta. 

18  Agus  bha  guthanna,  agus 
tairneanaich,  agus  dealanaicli 
ann;  agus  bha  crith  mhòr  thal- 
mhainn  ann,  nach  robh  a  leithid 
ann  o  bha  daoine  air  an  talamh, 
a  samhuil  do  chrith-thalmhainn 
co  mòr. 

19  Agus  bha  a'  chaithir  mhòr 
air  a  roinn  'na  tri  earrannaibh, 
agus  thuit  caithriche  nan  cinn- 
each  :  agus  thàinig  Babilon  mhòr 
an  cuimhne  an  lathair  Dhè,  a 
thoirt  di  copan  fìona  fraoich 
'fheirge2. 

20  Agus  theich  gach  uile  eilean 
as,  agus  cha  d'f  huaradh  nabeannta. 

21  Agus  thàinig  clacha-meall- 
ain  mòra  a  nuas  o  nèamh  air 
daoinibh,  gach  clach  co  throm  r.i 


1  aidhear. — 2  'fhcirge  ro  gharg. 

talann :  agus  thug  daoine  toi- 
bheum  do  Dhia,  air  son  plàigh 
nan  clacha-meallain ;  oir  bha  am 
plàigh-san  ro  mhòr. 

CAIB.  XVII. 

]  Tka  bean,  air  a  sgeadachadh  le 
purpur  agus  scarlaid,  'na  suidh 
air  an  fhiadh-bheathach,  5  neach 
ds  i  Babilon  mhòr,  màthair  nan 
gràineileachd.  14  Buaidh  an 
Uairu 

AGU  S  thàinig  aon  do»na  seachd 
aingil  aig  an  robh  na  seachd 
soithichean,  agus  labhair  e  rium, 
ag  ràdh  rium,  Thig  an  so ;  nochd- 
aidh  mi  dhuit  breitheanas  na 
strìopaiche  mòire,  a  tha  'na  suidhe 
air  mòran  uisgeacha : 

2  Ris  an  d'rinn  righre  na  tal- 
mhiann  strìopachas,  agus  aig  an 
do  chuireadh  luchd-àiteachaidh 
na  talmhainn  air  mhisg  le  fìon  a 
strìopachais. 

3  Agus  thug  e  leis  mi  anns  an 
spiorad  do'n  f  hàsach :  agus  chun- 
naic  mi  bean  'na  suidhe  air  fiadh- 
bheathach  air  dhath  scarlaid,  làn 
do  ainmibh  toibheim,  air  an  robh 
seachd  cinn  agus  deich  adhairc- 
ean. 

4  Agus  bha  bhean  air  a  sgeadach- 
adh  ann  am  purpur,  agus  ann  an 
scarlaid,  agus  air  a  deanamh 
breagha  le  h-òr  agus  clachaibh 
luachmhor  agus  neamhnuidibh, 
agus  copan  òir  aice  'na  làimh,  làn 
do  ghràineileachd  agus  do  neo- 
ghloine  a  strìopachais. 

5  Agus  air  clàr  a  h-eudain 
bha  ainm  sgrìobhta,  RUN-DIO- 
MHAIR,  RABILON  MHOR, 
MATHAIR    NAN    STRIOP- 


ACH  AGUS  GHRAINEIL- 
EACHDA  NA  TALMHAINN. 

6  Agus  chunnaic  mi  a'  bhean 
air  mhisg  le  fuil  nan  naomh,  agus 
le  fuil  f  hianuisean l  Iosa :  agus  an 
uair  a  chunnaic  mi  i,  ghabh  mi 
iongantas  le  h-iongantas  mòr. 

7  Agus  thubhairt  an  t-aingeal 
rium,  C'ar  son  a  ghabh  thu  iong- 
antas  ?  Innsidh  mise  dhuit  rùn- 
dìomhair  na  mnà,  agus  an  f  hiadh- 
bheathaich  a  tha  'ga  giùlan,  air 
am  bheil  na  seachd  cinn  agus  na 
deich  adhaircean. 

8  Am  fiadh-bheathach  a  chun- 
naic  thu,  bha  e,  agus  cha  'n'eil  e 
ann ;  agus  èiridh  e  suas  à  slochd 
an  dubh-aigein,  agus  thèid  e  am 
mugha2:  agus  gabhaidh  luchd- 
àiteachaidh  na  talmhainn,  (aig 
nach  'eil  an  ainmean  sgrìobhta 
ann  an  leabhar  na  beatha  o  thois- 
each  an  t-saoghail,)  iongantas, 
'nuair  a  chi  iad  am  fiadh-bheath- 
ach  a  bha,  agus  nach  'eil,  agus  a 
bhitheas  ann. 

9  An  so  ta  an  inntinn  aig  am 
bheil  gliocas :  Na  seachd  cinn  is 
seachd  slèibhtean  iad,  air  am  bheil 
a'  bhean  'na  suidhe. 

10  Is  seachd  righrean  iad  mar 
an  ceudna :  tha  cùig  dhiubh  air 
tuiteam,  agus  a  ta  h-aon  ann :  cha 
d'thàinig  am  fear  èile  fathast, 
agus  an  uair  a  thig  e,  is  èigin  da 
fantuinn  rè  ùine  bhig. 

1 1  Agus  am  fiadh-bheathach  a 
bha,  agus  nach  'eil  ann,  is  esan  an 
t-ochdamh,  agus  tha  e  o'n  t-seachd- 
nar,  agus  thèid  e  am  mugha. 

12  Agus  na  deich  adhaircean,  a 
chunnaic   thu,  is  deich  righrean 

i  iad,  nach  d'fhuair  rìoghachd  fath- 
ast,  ach  a  ta  faotainn  cumhachd 


mhairtireach.  — 2  sgriosar  e. 


CAIB.  XVIII. 


441 


niar  righrean  rè  aon  uaire  maille 
ris  an  fhiadh-bheathach. 

13  Tha  aca  sin  aon  inntinn, 
agus  bheir  iad  an  neart  agus '  an 
cumhachd  do'n  fhiadh-bheath- 
ach. 

14  Ni  iad  sin  cogadh  an  agh- 
aidh  an  Uain,  agus  bheir  an 
t-Uan  buaidh  orra :  oir  is  esan 
Tighearna  nan  Tighearna,  agus 
Righ  nan  Righ ;  agus  tha  an 
dreain,  a  tha  niaille  ris,  air  an 
gairm,  agus  air  an  taghadh,  agus 
dìleas. 

15  Agus  a  deir  e  rium,  Na 
h-uisgeachan  a  chunnaic  thu,  far 
am  bheil  an  strìopach  'na  suidhe, 
is  slòigh,  agus  coimhthionail,  agus 
cinnich,  agus  teanganna  iad. 

16  Agus  na  deich  adhaircean 
a  chunnaic  thu  air  an  fhiadh- 
bheathach,  bheir  iad  sin  fuath 
do'n  strìopaich,  agus  ni  iad  fàs  i, 
agus  lomnochd,  agus  ithidh  iad  a 
feòil,  agus  loisgidh  iad  i  le  teine. 

17  Oir  chuir  Dia  'nan  cridhe 
a  thoil  a  choimhlionadh,  agus  a 
bhi  dh'aon  chomhairle,  agus  an 
rìoghachd  a  thoirt  do'n  fhiadh- 
bheathach,  gus  an  coimhlionar 
briathran  Dhè. 

18  Agus  is  i  a'  bhean  a  chunnaic 
thusa,  am  baile  mòr  sin,  a  tha 
•noghachadh  os  ceann  righre  na 
^almhainn. 

CAD3.  XVIII. 

2  Tha  Babilon  aìr  tuiteam:  4  tha 
àithne  air  a  toirt  do  phobull  Dè 
imeachd  aisde  :  9  tha  righre  na 
talmhainn  «'  deanamh  bròin  air 
a  son. 


GUS  an  dèigh  nan  nithe  so 
chunnaic  mi   aingeal    eile 


A 


teachd  a  nuas  o  nèamh,  aig  an 
robh  cumhachdmòr,*  agus  dheal- 
raich  an  talamh  le  'ghlòir. 

2  Agus  ghlaodh  e  gu  làidir  le 
guth  mòr,  ag  ràdh,  Thuit,  thuit, 
Babilon  mhòr,  agus  rinneadh  i  'na 
h-àite-còmhnuidh  dheamhan,  'na 
prìosan1  do  gach  spiorad  neò- 
ghlan,  'na  h-ionad  cumail  do  gach 
eun  neòghlan  agus  fuathmhòr. 

3  Oir  dh'òl  na  h-uile  chinnich 
go  fhìon  feirge  a  strìopachais, 
agus  rinn  righre  na  talmhainn 
strìopachas  rithe,  agus  rinneadh 
saoibhir  ceannaichean  na  tal- 
mhainn  le  pailteas  a  sògha2. 

4  Agus  chuala  mi  guth  eile  o 
nèamh,  ag  ràdh,  Thigibh  a  mach 
aisde,  mo  phobuìl,  chum  nach  bi 
sibh  comh-pairteach  d'a  peacaibb, 
agus  nach  faigh  sibh  cuid  d'a 
pìaighibh ; 

5  Oir  tha  a  peacanna  air  ruigh- 
eachd  suas  gu  nèamh,  agus 
chuimhnich  Dia  a  h-eucearta. 

6  Thugaibh  ath-dhìol  di  mar  a 
dhìol  ise  ribh,  agus  thugaibh  dhi 
a  dhà  uiread,  a  rèir  a  h-oibre : 
anns  a'  chupan  a  lìon  i,  lìonaibh  a 
dhà  uiread  di. 

7  A  mheud  as  a  ghlòraich  si  i 
fèin,  agus  a  chaith  i  a  beatha  gu 
sòghail,  co  mòr  as  sin  thugaibh 
dhi  do  pheanas  agus  do  bhròn : 
oir  a  deir  i  'na  cridhe  fèin,  Tha 
mi  a'm'  shuidhe  a'm'  bhan-righ- 
inn,  agus  cha  bhantrach  mi,  agus 
cha'n  fhaic  mi  bròn. 

8  Uime  sin  ann  an  aon  là  thig 
a  plàighean,  bàs,  agus  bròn,  agus 
gorta;  agus  loisgear  i  gu  tur  le 
teine :  oir  is  neartmhor  an  Tigh- 
earna  Dia  a  bheir  breth  oirre. 

9  Agus  ni  righre  na  talmhainn 
a  rinn  strìopachas,  agus  a  chaith 


1  gaintir. — "  a  sàimhe. 

am  beatha  gu  sòghail  maille  rithe, 
gul,  agus  caoidh  air  a  son,  'nuair  a 
chi  iad  deatach  a  losgaidh. 

10  A'  seasamh  fad  as,  troimh 
eagal  a  peanais,  ag  ràdh,  Mo  thru- 
aighe,  mo  thruaighe,  a'  chaithir 
mhòr  sin  Babilon,  a  chaithir  threun 
sin !  oir  ann  an  aon  uair  thàioig 
do  bhreitheanas. 

11  Agus  ni  ceannaichean  na 
talmhainn  gul  agus  caoidh  air  a 
son;  oir  cha  cheannaich  neach 
sam  bith  am  bathar  *  ni's  mò. 

12  Bathar  òir,  agus  airgid, 
agus  chlach  luachmhor,  agus 
neamhnuidean,  agus  lìon-eudaich 
ghrinn,  agus  phurpuir,  agus  shìde, 
agus  scarlaid,  agus  gach  uile  ghnè 
fhiodha  thiine,  agus  gach  uile 
ghnè  shoithiche  do  fhiaclaibh 
elephant,  agus  gach  uile  ghnè 
shoithiche  do  fhiodh  ro  luach- 
mhor,  agus  do  umha,  agus  do 
iarunn,  agus  do  mharmor. 

13  Agus  canal,  agus  nithe 
deadh-fhàile,  agus  ol'-ungaidh, 
agus  tùis,  agus  fìon,  agus  ola,  agus 
min  mhìn  2,  agus  cruineachd,  agus 
ainmhidhean,  agus  caoraich,  agus 
eich,  agus  carbada,  agus  tràillean, 
agus  anama  dhaoine. 

14f  Agus  dh'imich  na  toraidh, 
air  an  robh  mòr  dhèidh  t'anama, 
uait,  agus  dh'imich  na  h-uile 
nithe  annasach  agus  maiseach 
uait,  agus  cha'n  fhaigh  thu  iad 
ni's  mò. 

15  Seasaidh  ceannaichean  nan 
nithe  so  a  rinneadh  saoibhir  leatha, 
am  fad,  air  eagal  a  peanais,  a'  gul 
agus  a'  caoidh, 

]  6  Agus  ag  ràdh,  Is  truagh,  is 
truagh,  a'  chaithir  mhòr  sin,  a  bha 
air  a  sgeadachadh  le  lìon-eudach 
grinn,  agus  purpur,  agus  scarlaid, 


agus  a  bha  air  a  deanamh  breagha 
le  h-òr,  agus  le  clachaibh  luach- 
mhor,  agus  le  neamhnuidibh  ? 

17  Oir  ann  an  aon  uair  thug- 
adh  saoibhreas  cò  mòr  gu  neo-ni. 
Agus  sheas  gach  uile  long- 
mhaighstir,  agus  gach  uile  chuid- 
eachd  a  thèid  air  longaibh,  agus 
na  seòladairean,  agus  a'  mheud 
is  a  ni  gnothuichean  air  fairge,  am 
fad, 

18  Agus  ghlaodh  iad,  an  uair 
a  chunnaic  iad  deatach  a  losgaidh, 
agràdh,  C'i  a'  chaithir  a's  cosmhuil 
ris  a'  chaithir  mhòir  so  ? 

19  Agus  thilg  iad  duslach  air 
an  cinn,  agus  ghlaodh  iad,  a'  gul 
agus  a'  caoidh,  ag  ràdh,  Is  truagh, 
is  truagh,  a'  chaithir  mhòr  sin, 
anns  an  d'rinneadh  saoibhir  iadsan 
uile  aig  an  robh  longa  air  an 
f  hairge,  troimh  a  greadhnachas- 
san  !  oir  ann  an  aon  uair  dh'fhàs- 
aicheadh  i. 

20  Dean  gairdeachas  os  a 
ceann,  o  a  nèamh,  agus  sibhse 
abstola  naomha  agus  fhàidhean; 
oir  dhìol  Dia  sibhse  oirre, 

21  Agus  thog  aingeal  treun 
clach  mar  chloich-mhuilinn 
mhòir,  agus  thilg  e  san  fhairge  i. 
ag  ràdh,  Is  ann  mar  so  le  near' 
a  thilgear  sìos  a'  chaithir  mhòr 
sin  Babilon,  agus  cha  'n  fhaigh- 
ear  i  ni's  mò. 

22  Agus  cha  chluinnear  annad 
ni's  mò  fuaim  chlàrsairean,  agus 
luchd-ciuil,  agus  phìobairean,  a- 
gus  thrompadairean ;  agus  cha  'n 
fhaighear  annad  ni's  mò  fear  ceird, 
do  ghnè  ceirde  sam  bith;  agus  cha 
chluinnear  fuaim  cloiche-muilinn 
annad  ni's  mò ; 

23  Agus  cha  soillsich  solus 
coinnle    annad     ni's    mò;    agus 


marsandachd. — 2  plin 

cha  chluinnear  annad  ni's  mò 
'2,-uth  fir-bainnse  no  mnà  bainnse  : 
oir  b'iad  do  cheannaichean  daoine 
mòra  na  talmhainn  .•  agus  le  'd' 
dhruidheachd  bha  na  n-uile  chinn- 
ich  air  am  mealladh  : 

24  Agus  fhuaradh  innte  fuil 
fhàidhean,  agus  naomh,  agus  nan 
uile  dhaoine,  a  mharbhadh  air  an 
talamh. 

CAIB.    XIX. 

1  Tha  Dia  air  a  chliùthachadh,  air 
son  grìn  d'tkug  e  breth  air  an 
strìopaich  mhòir,  agus  giCn  do 
dhìol  efuil  a  naomh.  7  Banais 
an  Uain,  fyc. 

AGUS  an  dèigh  nan  nithe  so, 
chuala  mi  guth  àrd  mhòr- 
shiuaigh  air  nèamh,  ag  ràdh, 
Aleluia;  slainte,  agus  glòir,  agus 
onoir,  agus  cumhachd  do'n  Tigh- 
earn  ar  Dia-ne  : 

2  Oir  is  fìor  agus  is  cothrom- 
ach  a  bhreitheanais ;  oir  thug  e 
breth  air  an  strìnpaich  mhòir,  a 
thruaill  an  talamh  ie  a  strìop- 
achas,  agus  dhìol  e  fuil  a  sheir- 
bhiseach  fèin  air  a  làimh. 

3  Agus  a  rìs  thubhairt  iad, 
Aleluia.  Agus  chaidh  a  deatach 
suas  gu  saoghal  nan  saoghal. 

4  Agus  thuit  na  ceithir  sean- 
aire  fichead,  agus  na  ceithir 
bheathaiche  sìos,  agus  rinn  iad 
aoradh  do  Dhia,  a  bha  'na  shuidhe 
air  an  righ-chaithir,  ag  ràdh, 
Amen;   Aleluia. 

5  Agus  thàinig  guth  a  mach 
o'n  righ-chaithir,  ag  ràdh,  Mol- 
aibh  ar  Dia-ne,  sibhse  uile  a's 
seirbhisìch  dha,  agus  air  am  bheil 
'eagal-san,  eadar  bheag  agus  mhòr. 

6  Agus  chuala  mi  mar  ghuth 
mòr-shluaigh,  agus  mar  fhuaim 
mhoran  uisgeacha,  agus  mar  thoirm 


tairneanaich  chumhachdaich,  ag 
ràdh,  Aleluia :  oir  a  ta  an  Tigh- 
earna  Dia  uile-chumhachdach  a 
rtoghachadh. 

7  Bitheamaid  aoibhinn  agus 
deanamaid  gairdeachas,  agus 
thugamaid  glòir  dhasan :  oir 
thàinig  pòsadh  an  Uain,  agus 
dh'ulluich  a  bhean  i  fèin. 

8  Agus  thugadh  dhi  gu'm  biodh 
i  air  a  sgeadachadh  le  lìon-eudach 
grinn,  glan  agus  dealrach :  oir  is  e 
an  lìon-eudach  grinn  fìreantachd 
nan  naomh. 

9  Agus  a  deir  e  rium,  Sgrìobh, 
Is  beannaichte  iadsan  a  tha  air  an 
cuireadh  gu  suipeir-bhainnse  an 
Uain.  Agus  a  deir  e  rium,  Is  iad 
so  briathra  fìrinneach  Dhè. 

10  Agus  thuit  mi  sìos  aig  a 
chosaibh  chum  aoradh  dheanamh 
dha;  agus  thubhairt  e  rium, 
Feuch  nach  dean  ihu  e:  is  comh- 
sheirbhiseach  dhuit  fèin  mise, 
agus  do  d'  bhràithribh,  aig  am 
bheil  fianuis  Iosa :  dean  aoradh 
do  Dhia ;  oir  is  i  fianuis  Iosa  spio- 
rad  na  fàidheadaireachd. 

1 1  Agus  chunnaic  mi  nèamh  air 
fhosgladh,  agus  feuch,  each  geal; 
agus  ghoireadh  do'n  ti  a  shuidh 
air,  Dìleas  agus  Fìor ;  agus  ann 
am  fìreantachd  tha  e  deanamh 
breitheanais  agus  cogaidh. 

12  Agus  bha  a  shùilean  mar 
lasair  theine,  agus  air  a  cheann 
bha  mòran  chrùn;  agus  bha  ainm 
aige  sgrìobhta,  nach  b'aithne  do 
neach  sam  bith  ach  e  fèin ; 

13  Agus  bha  e  air  a  sgeadach- 
adh  le  trusgan l  tumta  am  fuil : 
agus  is  e'n  t-ainm  a  ghoirear  dheth 
FOCAL  DE, 

14  Agus  lean  na  h~armailtean, 
a  bha  air  nèamh  e  aù*  eachaibh 
geala,  air  an  sgeadachadh  le  lìon- 
eudach  grinn,  geal  agus  glan. 

15  Agus  as  a  bheul  tha  claidh- 
eamh  geur  a'  dol  a  mach,  chum 
gu'm  buaileadh  e  na  cinnich  leis : 
agus  riaghlaidh  se  iad  le  slait 
iaruinn:  agns  tha  e  a'  saltradh 
f  ìon-amair  fraoich  feirge  l  an  Dè 
uile-chumhachdaich. 

16  Agus  tha  aige  air  a  thrusgan 
agus  air  a  leis  ainm  sgrìobhta, 
RIGH  NAN  MGH,  AGUS 
TIGHEARNA  NAN  TIGH- 
EARNA. 

17  Agus  chunnaic  mi  aingeal 
àraidh  'na  sheasamh  sa'  ghrèin; 
agus  ghlaodh  e  le  guth  àrd,  ag 
ràdh  ris  an  eunlaith  uile,  a  bha 
ag  itealaich  ann  am  meadhon 
nèimhe,  Thigibb,  agus  cruinnich- 
ibh  sibh  fèin  chum  suipeir  an  Dè 
mhòir ; 

18  Chum  gu'n  ith  sibh  feòil 
righre,  agus  feòil  àrd-cheannard, 
agus  feòil  dhaoine  cumhachdach, 
agus  feòil  each  agus  na  muinn- 
tir  a  shuidheas  orra,  agus  feòil 
nan  uile  dhaoìne,  araon  shaor 
agus  dhaor,  araon  bheag  agus 
mhòr. 

19  'Agus  chunnaic  mi  amfiadh- 
bheathach,  agus  righrean  na  tal- 
mhainn,  agus  an  armailtean  air 
an  cruinneachadh,  a  dheanamh 
cogaidh  an  aghaidh  an  ti  a  bha 
'na  shuidhe  air  an  each,  agus  an 
aghaidh  'armailte-san., 

20  Agus  ghlacadh  am  fiadh- 
bheathach  agus,  maille  ris-san,  am 
fàidh-brèige  a  rinn  mìorbhuilean 
'na  làthair,  leis  an  do  mheall  e 
an  droing,  a  ghabh  orra  comhara 
an  fhiadh-bheathaich,  agus  iad- 
san  a  rinn  aoradh  d'a  dhealbh. 
Thilgeadh  iad  sin  'nan  dithis  beò 
nnn  an  loch  teine  a*  dearg-lasadh 
ie  pronnusc. 

21  Agus  mharbhadh  a'  chuid 
eile  le  claidheamh  an  ti,  abha'na 


shuidhe  air  an  each,  a  thàinig  a 
mach  as  a  bheul :  agus  bha  an 
eunlaith  uile  air  an  lìonadh  le'm 
feòil. 

CAIB.  XX. 
2  Sàtan  ceangailte  rè  mhìle  bliadhna. 
5  A'  cheud  aiseirigh  :  6  Tha  iad 
beannaichte  aig  am  bheil  cuid 
dhith.  7  Sàtan  a  rìs  airfhuas- 
gladh.     8  Gog  agus  Magog. 

AGUS  chunnaic  mi  aingeal  a' 
teachd  a  nuas  o  nèamh, 
agus  iuchair  sluichd  an  dubh- 
aigein  aige,  agus  slabhraidh  mhòr 
'na  làimh. 

2  Agus  rug  e  air  an  dragon,  an 
t-seann  nathair  nimhe  sin,  a's  e 
an  diabhul  agus  Sàtan,  agus 
cheangail  se  e  rè  mhìle  bliadhna. 

3  Agus  thilg  se  e  do  shlochd 
an  dubh-aigein,  agus  dhùin  e 
stigh  e,  agus  chuir  e  seula  air, 
chum  nach  mealladh  e  na  cinnich 
tuilleadh,  gus  an  comhliontadh 
am  mìle  bliadhna :  agus  an  clèigh 
sin,  's  èigin  gu  fuasgailear  e  rè 
ùine  bhig. 

4  Agus  chunnaic  mi  righ- 
chaithrichean,  agus  shuidh  iad 
orra,  agus  thugadh  breitheanas 
doibh  :  agus  chunnaic  mi  anaman 
na  muinntir,  d'an  do  chuireadh  an 
cinn  air  son  fianuis  Iosa,  agus 
focail  Dè,  agus  nach  d'rinn  aor- 
adh  do'n  fhiadh-bheathach,  no 
d'a  dhealbh,  agus  nach  do  ghabh 
a  chomhara  air  clàr  an  eudain, 
no  air  an  làmhaibh ;  agus  bha  iad 
beò,  agus  rìoghaioh  iad  maille  ri 
Criosd  rè  mhiìe  bliadhna. 

5  Ach  cha  d'ath-bheothaicheadh 
a'  chuid  eile  do  na  mairbh  gus  am 
robh  am  mìle  bliadhna  air  an 
crìochnachadh.  Is  i  so  a'  cheud 
aiseirigh. 

6  Is  beannaichte  agus  is  naomh 
an  ti  aig  am  bheil  cuid  anns  a' 


1  feirge  ro  gharg. 

cheud  aiseirigh  :  orra  so  cha  'n'eil 
cumhachd  aig  an  dara  bàs;  ach 
bithidh  iad  'nan  sagartaibh  do 
Dhia,  agus  do  Chriosd,  agus 
rìoghaichidh  iad  maille  ris  mìle 
bliadhna. 

7  Agus  an  uair  a  chrìochnaich- 
ear  am  mìle  bliadhna,  fuasgailear 
Sàtan  as  a  phrìosan. 

8  Agus  thèid  e  mach  a  mheall- 
adh  nan  cinneach,  a  tha  ann  an 
ceithir  chearnaibh  na  talmhainn, 
Gog  agus  Magog,  chum  an  cruinn- 
eachadh  gu  cath ;  muinntir  a  iha 
ann  an  àireamh  mar  ghaineamh 
na  fairge. 

9  Agus  chaidh  iad  suas  air  leud 
na  talmhainn,  agus  chuairtich  iad 
camp  nan  naomh,  agus  a'  chaithir 
ionmhuinn :  agus  thàinig  teine 
nuas  o  Dhia  à  nèamh,  agus  chuir 
e  as  doibh. 

10  Agus  thilgeadh  an  diabhul, 
a  mheall  iad,  san  loch  theine 
agus  phronnuisc,  far  am  bhcìl  am 
fiadh-bheathach,  agus .  aiu  f àidh- 
brèige,  agus  bithidh  iad  air  am 
pianadh  a  là  agus  a  dh'oidhche, 
gu  saoghal  nan  saoghal. 

11  Agus  chunnaic  mi  righ- 
chaithir  mhòr  gheal,  agus  an  ti 
a  shuidh  oirre,  neach  a  theich 
nèamh  agus  talamh  o  a  ghnùis, 
agus  cha  dh'fhuaradh  àite  dhoibh. 

1 2  Agus  chunnaic  mi  na  mairbh, 
beag  agus  mòr,  'nan  seasamh  am 
fianuis  Dè;  agus  dh'fhosgladh  na 
leabhraichean;  agus  dh'fhosgladh 
leabhar  eile,  eadhon  lcabhar  na 
beatha ;  agus  thugadh  breth  air 
na  mairbh  as  na  nithibh  sin,  a  bha 
sgrìobhta  sna  leabhraichibh,  a  rèir 
an  gnìomhara. 

13  Agus  thug  an  f hairge  uaipe1 
na  mairbh  a  bha  innte ;  agus  thug 
am  bàs  agus  an  uaigh2  uatha  na 
mairbh  a  bha  annta ;  a<ms  thue- 


adh  breth  orra  gach  aon  a  rèir  au 
gnìomhara. 

14  Agus  thilgeadh  am  bàs  agus 
ifrinn  do'n  loch  theine ;  Is  e  so 
an  dara  bàs. 

15  Agus  ge  b'e  air  bith  nach 
d'fhuaradh  sgrìobhta  ann  an 
leabhar  na  beatha,  thilgeadh  e 
san  loch  theine. 

CAIB.  XXI. 

1  Nèamh  nuadh  agus  talamh  nuadh. 
10  An  Ierusalem  nèamhaidh, 
maìlle  ri  làn-mhìneachadh  oirre  ; 
29  cìia  'n'eilfeum  aice  air  grèin  ; 
is  i  glòir  Dhc  a  so/:is. 

AGUS  chunnaic  mi  nèamh 
nuadh,  agus  talamh  nuadh  : 
oir  chaidh  an  ceud  nèamh  agus 
an  ceud  talamh  thairis ;  agus  cha 
robh  fairge  ann  ni's  mò. 

2  Agus  chunnaic  mise  Eoin 
a'  chaithir  naomh,  Icrusalem 
nuadh,  a'  teachd  a  nuas  o  Dhia 
à  nèamh,  air  a  h-ulluchadh  mar 
bhean-bainnse  air  a  sgeadachadh 
fa  chomhair  a  duine. 

3  Agus  chuala  mi  guth  mòr  à 
nèamh,  ag  ràdh,  Feuch,  tha 
pàilliun  Dhè  maille  ri  daoinibh, 
agus  ni  esan  còmhnuidh  mailleriu, 
agus  bithidh  iadsan  'nan  sluagh 
aige,  agus  bithidh  Dia  fèin  maille 
riu,  agus  'na  Dhia  dhoibh. 

4  Agus  tiormaichidh  Dia  gach 
deur  o'n  sùilibh :  agus  cha  bbi 
bàs  ann  hi's  mò,  no  bròn,  no 
èighich3,  agus  cha  bhi  pian  ann 
ni's  mò  ;  oir  chaidh  na  ceud  nithe 
thairis. 

5  Agus  thubhairt  an  ti  a  bha 
'na  shuidhe  air  an  righ-chaithir, 
Feuch,  deanam  na  h-uile  nithe 
nuadh.  Agus  thubhairt  e  rium, 
Sgrìobh,  oir  tha  na  briathra  so 
fìrinneach  agus  dìleas. 

6  Agus  thubhairt  e  rium,  Tha 


1  uaithc. — "  ifrinn. — 3  glaodhaich. 

e  deanta.  Is  mise  Alpha  agus 
Omega,  an  toiseach  agus  an  deir- 
eadh :  bheir  mi  dhasan  air  am 
bheil  tart,  do  thobar  uisge  na 
beatha  gu  saor. 

7  Sealbhaichidh  an  ti  a  bheir 
buaidh  na  h-uile  nithe,  agus  bith- 
idh  mise  a'  m'  Dhia  dhasan 
agus  bithidh  esan  'na  mhac  dhomh- 
sa. 

8  Ach  aig  an  dream  sin  a  ta 
gealtach,  agus  mi-chreidmheach, 
agus  gràineil,  agus  aig  luchd 
mortaidh,  agus  strìopachais,  agus 
druidheachd,  agus  ìodhol-aoraidh, 
agus  aig  na  h-uile  bhreugairibh, 
bithidh  an  cuibhrionn  anns  an 
loch  a  ta  dearg-lasadh  le  teine 
agus  pronnusc :  ni  a's  e'n  dara 
bàs. 

9  Agus  thàinig  a  m'  ionnsuidh 
aon  do  na  seachd  aingiJ,  aig  an 
robh  na  seachd  soithichean  làn  do 
na  seachd  plàighibh  deireannach, 
agus  labhair  e  rium,  ag  ràdh,  Thig 
an  so,  nochdaidh  mise  dhuit  a' 
bhean-nuadh-phòsda,  bean  an 
Uain. 

10  Agus  thug  e  leis  mi  anns 
an  spiorad  gu  beinn  mhòir  agus 
àrd,  agus  dh'fheuch  e  dhomh  a' 
chaithir  mhòr  sin,  Ierusalem 
naomh,  a'  teachd  a  nuas  à  nèamh 
o  Dhia, 

11  Aig  an  robh  glòir  Dhè; 
agus  bha  a  soillse  cosmhuil  ri 
cloich  ro  luachmhoir,  mar  chloich 
Iaspis,  soilleir  mar  chriostal ; 

12  Agus  bha  balla  mòr  agus 
àrd  aice,  air  an  robh  dà  gheata 
dheug,  agus  aig  na  geataibh  dà 
aingeal  dheug,  agus  ainmean 
sgriobhta  orra,  eadhon  ainmean 
dà  thrèibh  dheug  chloinn  Israeil. 

13  Air  an  taobh  an  ear,  tri 
gheatacha;  air  an  taobli  thuath, 
tri  eheatacha ;  air  an  taobh  deas, 


tri  gheatacha ;  agus  air  an  taobh 
an  iar,  tri  gheatacha. 

14  Agus  bha  aig  balla  na  caith- 
reach  da  bhunait  dheug,  agus 
annta-san  ainmean  dà  abstol  deug 
an  Uain. 

15  Agus  bha  aig  an  ti  a  labhair 
rium,  cuilc-shlat  òir,  chum  gu'n 
tomhaiseadh  e  a'  chaithir,  agus 
a  geatacha,  agus  a  balla. 

16  Agus  tha  a'  chaithir  'na 
luidhe  ceithir-chearnach,  agus  tha 
a  fad  co  mòr  r'a  leud:  agus 
thomhais  e  a'  chaithir  leis  a' 
chuilc-shlait  dà  mhìle  dheug 
stàide :  is  ionann  fad,  agus  leud, 
agus  àirde  dhi. 

17  Agus  thomhais  e  a  balla, 
ceud  agus  dà  f hichead  agus  ceithir 
làmha-coiile l,  a  rèir  tomhais 
duine,  eadhon  an  àingil. 

18  Agus  bha  a  balla  air  a  thogail 
do  chloich  iaspis ;  agus  è'òr  fìor- 
ghlan  a'  chaithir,  cosmhuil  ri 
gloin  shoilleir. 

1 9  Agus  bha  bunaitean  2  balla 
na  caithreach  air  an  deanamh 
sgiamhach  leis  gach  uile  ghnè 
chlocha  luachmhor.  Bu  iaspis 
an  ceud  bunait;  bu  shaphir  an 
dara ;  bu  chalcedon,  an  treas ; 
b'emerald,  an  ceathramh  bunait; 

20  Bu  shardonics,  an  cùigeadh; 
bu  shardius,  an  seathadh;  bu 
chrisolit,  an  seachdamh ;  bu 
bheril,  an  t-ochdamh ;  bu  topas, 
an  naothadh ;  bu  chrisoprasus,  an 
deicheamh ;  bu  hiacint  an  t-aon 
deug;  è'ametist,  an  dara  bunait 
deug. 

2 1  Agus  bu  dà  neamhnuid  deug 
an  dà  gheata  dheug;  bha  gach 
aon  fa  leth  do  na  geataibh  air  a 
dheanamhào  aon  neamhnuid:  agus 
b'òr  fìorghlan  sràid  na  caithreach, 
mar  ghloin  shoilleir. 

22  Agus      cha'n    fhaca     mi 


1  bann  lamha. — 2  buinn,  bunachair. 


CAIB.  XXII. 


447 


teampul]  innte:  oir  is  e'n  Tigh- 
earna  Dia  uile-chumhachdach,  a- 
gus  an  t-Uan  a's  teampull  di. 

23  Agus  cha  'n'eil  feum  aig  a' 
chaithir  air  a'  ghrèin,  no  air  a' 
ghealaich  a  dhealrachadh  innte : 
oir  shoillsich  glòir  Dhè  i,  agus  is  e 
an  t-Uan  a's  solus  di. 

24  Agus  gluaisidh  cinnich  na 
muinntir  sin  a  thèarnadh  'na  solus : 
agus  bheir  righre  na  talmhainn 
an  glòir  agus  an  urram  d'a  h-ionn- 
suidh. 

25  Agus  cha  dùinear  a  geatacha 
san  là:  oir  cha  bhi  oidhche  an  sin. 

26  Agus  bheirear  glòir  agus 
urram  nan  cinneach  d'a  h-ionn- 
suidh. 

27  Agus  cha  tèid  air  chor  sam 
bith  a  steach  innte  ni  air  bith 
a  shalaicheas,  no  a  dh'oibricheas 
gràineileachd,  no  a  ni  breug  :  ach 
iadsan  a  mhàin  a  tha  sgrìobhta 
ann  an  leabhar  beatha  an  Uain. 

CAIB.  X£IL 
1  Amhainn  uisge  ?m  beatha,  2  craobh 
na  beatha.  5  'jSe  Diafèin  solus 
na  caithreach.  9  Cha'nfhulaing 
an  t-aingeal  aoradh  a  dheanavih 
dha,  18  Cha'n  fheudar  ni  sam 
bith  chur  ri  focal  Dè,  no  thoirt 
uaith. 

AGUS  dh'fheuch  e  dhomh 
amhainn  fhìor-ghlan  do 
aisge  na  beatha,  soilleir  mar 
chriostal,  a'  teachd  a  mach  à  righ- 
chaithir  Dhè,  agus  an  Uain. 

2  Ann  am  meadhon  sràide  na 
caithreach,  agus  air  gach  taobh  do'n 
amhainn  bha  craobh  na  beatha,  a' 
giùlan  dà  ghnè  dheug  thoraidh, 
agus  a  toirt  a  toraidh  uaipe  gach 
uile  mhìos;  agus  bha  duilleadh 
na  craoibhe  chum  leighis  nan 
cinneach. 

_  3  Agus  cha  bhi  mallachd  air 
bith  ann  ni's  mò:  ach  bithidh  righ- 
chaithir  Dhè  agus  an  Uain  innte: 
agus  ni  a  sheirbhisich  seirbhis  da 


4  Agus  chi  iad  'aghaidh ;  agus 
bithidh  'ainm-san  air  clàr  an  eudain. 

5  Agus  cha  bhi  oidhche  an  sin, 
agus  cha  'n'eil  feum  aca  air 
coinnil,  no  air  solus  na  grèine; 
oir  bheir  an  Tighearna  Dia  solus 
doibh :  agus  rìoghaichidh  iad  gu 
saoghal  nan  saoghal. 

6  Agus  thubhairt  e  rium,  Tlia 
na  briathra  so  dìleas  agus  f  ìrinn- 
each.  Agus  chuir  an  Tighearna, 
Dia  nam  fàidh  naomha,  'aingeal 
fèin  a  nochdadh  d'a  sheirbhisich 
na  nithe  sin  a's  èigin  tachairt  gu 
h-aithghearr. 

7  Feuch,  thigeam  gu  luath  :  is 
beannaichte  an  ti  a  choimhideas 
briathra  fàidheadaireachd  an 
leabhair  so. 

8  Agus  chunnaic  mise  Eoin  na 
nithe  so,  agus  chuala  mi  iad : 
agus  an  uair  a  chuala  agus  a 
chunnaic  mi  iad,  thuit  mi  sìos  a' 
deanamh  aoraidh  roimh  chosaibh 
an  aingil,  a  nochd  na  nithe  so 
dhomh. 

9  An  sin  a  deir  e  rium,  Feuch 
nach  dean  thu  e:  oir  is  comh- 
sheirbhiseach  dhuit  mise,  agus  do 
d'  bhràithribh  na  fàidhean,  agus 
dhoibhsan,  a  choimhideas  briath- 
ran  an  leabhair  so  :  dean  aoradh 
do  Dhia. 

10  Agus  a  deir  e  rium,  ìsa 
seulaich  focail  fàidheadaireachd 
an  leabhair  so  :  oir  tha  an  t-àm 
am  fagus. 

1 1  An  ti  a  ni  eucoir,  deanadh  e 
eucoir  a  ghnàth  :  agus  an  ti  a  tha 
salach,  biodh  e  salach  a  ghnàth  : 
agus  an  ti  a  tha  'na  f  hìrean,  biodh 
e  'na  fhìrean  a  ghnàth  :  agus  an 
ti  a  tha  naomh,  biodh  e  naomh 
a  ghnàth. 

12  Agus  feuch,  thigeam  gu 
h-aithghearr;  agus  a  ta  mo  luach- 
saoithreach  maille  rium,  a  thabh- 
airt  do  gach  aon  fa  leth,  a  rèir 
mar  a  bhitheas  a  ghnìomhara 

13  Is  mise  Alpha  agus  Omega, 
an  toiseach  agus  a'  chrìoch,  an 
ceud  ìieach  agus  an  neach  deirean- 
nach. 

14  Is  beannaichte  iadsan  a  ni 
'àitheanta-san,  chum  gu'm  bi  còir 
aca  air  craoibh  na  beatha,  agus 
gu'n  teid  iad  a  stigh  troimh  na 
geataibh  do'n  chaithir. 

15  Oir  an  taobh  a  muigh  tha 
madraidh,  agus  luchd-druidh- 
eachd,  agus  luchd-strìopachais,  a- 
gus  luchd-mortaidh,  agus  luchd 
ìodhol-aoraidh,  agus  gach  neach  a 
ghràdhaicheas  agus  a  ni  breug. 

16  Chuir  mise  Iosa  m'aingeal 
a  dheanamh  fianuis  duibhse  air 
na  nithibh  so  anns  na  h-eaglais- 
ibh.  Is  mise  freumh  agus  gineal 
Dhaibhidh,  an  reult  dhealrach 
agus  mhaidne. 

17  Agus  a  deir  an  Spiorad  agus 
a'  bhean  nuadh-phòsda,  Thig. 
Agus  abradh  an  ti  a  chluinneas, 
Thig.     Agus  thigeadh  an  neach 


air  am  bheil  tart.  Agus  ge  b'e 
neach  leis  an  àill,  gabhadh  e  uisge 
na  beatha  gu  saor. 

18  Oirtha  mi  deanamh  fianuis 
do  gach  uile  neach  a  chluinneas 
briathra  fàidheadaireachd  an 
leabhair  so,  Ma  chuireas  neach 
air  bith  ris  na  nithibh  so,  cuiridh 
Dia  airsan  na  plàighean,  a  tha 
sgrìobhta  anns  an  leabhar  so  : 

19  Agus  ma  bheir  neach  air 
bith  o  bhriathraibh  leabhair  na 
fàidheadaireachd  so,  bheir  Dia  a 
chuibhrionn-san  à  leabhar  na 
beatha,  agus  as  a'  chaithir  naomh, 
agus  as  na  nithibh  a  tha  sgrìobhta 
anns  an  leabhar  so. 

20  A  deir  an  ti  a  tha  toirt 
fianuis  air  na  nithibh  so,  Gu 
deimhin  ataim  a'  teachd  an 
aithghearr.  Amen.  Seadh,  thig, 
a  Thighearna  Iosa. 

21  Gràs  ar  Tighearna  Iosa 
Criosd  gu  robh  maille  ribh  uile. 
Amen. 

